
LEIDĖJO ŽODIS 


Vartant pageltusius spaudos lapus, atsiskleidžia darbai tų 
žmonių, kurie kovojo už Lietuvą, jos Laisvę, kurie atstatė Ne- 
priklausomą Lietuvos valstybę. Kas buvo tie pirmieji kovotojai 
ir kokias kovas jie vedė dėl lietuvių Tautos, jaunajai mūsų kartai 
jau mažai tėra žinoma. Jie beveik jau visi iškeliavo amžinybėn, 
palikdami tiktai savo darbų žymes. Mūsų tautą ištikusi nelaimė 
— bolševikinės Rusijos smurtas — sužlugdė tautos klestėjimą 
ir atnešė tautai vergiją, išžudė buvusius laisvės kovotojus, kurie 
būtų galėję daug papasakoti ar parašyti apie savo ir kitų darbus 
atkuriant Lietuvos Nepriklausomybę. 

Mes ne tiktai netekome tų didelių, darbščių bei gabių as- 
menų, bet ir jų paliktų raštų, dokumentų, kurie liudytų apie jų 
darbus. Okupantas — kas jam nenaudinga sunaikino, o kas už- 
siliko — yra dažnai neprieinama... 

Dėl partinių rietenų mūsų spauda nemėgo objektyviai 
vertinti ne savo partijos žmonių darbus. Ji juos iškraipydavo, nu- 
vertindavo... Tai nenuostabu, nes gyvename XX amžiaus to- 
kį laikotarpį, kuriame melas, šmeižtai, veidmainiavimas, žmo- 
nių bei tautų prekyba pasidarė normaliu reiškiniu! Smurtas prieš 
mažesnes valstybes bei tautas nebelaikomas nusikaltimu... 

Tokiose moralinėse sutemose mūsų priešams, sovietiniams 
bolševikams, labai lengva prisigaudyti parsiduodančiųjų, kurie 
ir tenai — Okupuotoje Lietuvoje ir čia — išeivijoje, stengiasi 
suniekinti buvusius mūsų tautos kovotojus, vadovus. Maskva 
nori, kad mūsų jaunimas ir ateinančios kartos atsisakytų nuo ko- 
vos už Lietuvos Laisvę, ir kad niekas nebeprisimintų Nepriklau- 
somos Lietuvos. Apšmeižti, paniekinti mūsų valstybės kūrėjai- 

patys nebegali jiems atsakyti. — Mes, likusieji, kol dar esame gy- 
vi, turime parodyti tikrąją tiesą apie mums taip brangius ir gar- 
bingus žmones, kad jaunimas ir būsimosios kartos žinotų teisy- 
bę: ką jie veikė ir kokiomis sąlygomis buvo atkurta Lietuvos 
valstybė. 

Vienas iš pirmųjų viešai reikalavusių Lietuvai laisvės ir ne- 
priklausomybės buvo prof. Augustinas Voldemaras. Kovon 
už Lietuvos laisvę jis įsijungė dar savo jaunystėje, pasirinkęs 
grynai tautinį, lietuvišką kelią ir nuo jo nenukrypęs per visą savo 
gyvenimą. Darbštus ir kietas savo nusistatyme, jis, vos būda- 
mas 28 metų, tapo pirmu lietuviu, gavusiu docento laipsnį. Kiek 
vėliau, jis buvo pakeltas į ordinarinius profesorius. 1917 metais 
gegužės 31 d., dalyvaudamas Petrapilio Lietuvių Seime, jis savo 
kalba nulėmė seimo rezoliuciją, reikalaujančią Lietuvai nepri- 
klausomybės, jos etnografinėse ribose! Šiame seime jis buvo 
išrinktas atstovu į Rusijos Tautų Kongresą. Šiame kongrese, įvy- 
kusiame 1917 m., rugsėjo 8- 16 d.d. Kijeve, prof. A. Voldemaras 
pasiūlė ir buvo priimta tokia rezoliucija: 


„„„Atkreipti Laikinosios Vyriausybės dėmesį į būtiną rei- 
kalą išleisti tam tikrą aktą, kuriame remiantis apsisprendi- 
mo teise būtų leidžiama lietuviams sudaryti suvereninę 
Lietuvos valstybę iš Rusijos, Prūsų Lietuvos ir Suvalkų gu- 
bernijos lietuviškos dalies“. 


Nėra abejonės, kad prof. A. Voldemaro gerai paruošti ir su- 
maniai pateikti reikalavimai bei argumentai nulėmė tos rezo- 
liucijos priėmimą! 

1917 metais, po spalio revoliucijos, prof. A. Voldemaras 
dalyvavo Lietuvos Brastos derybose, kaip patarėjas Ukrainie- 
čių delegacijoje. 1918 m. jis grįžo Lietuvon ir tuojau buvo koop- 
tuotas į Lietuvos Tarybą. Sudarant Lietuvos vyriausybę, prof. 
A. Voldemaras paskirtas pirmuoju Lietuvos Ministeriu pirmi- 
ninku ir užsienio reikalų ministeriu. Tai buvo didelė našta, už- 
krauta ant jo pečių. — Lietuva dar niekeno nepripažinta kaip 
valstybė, kas su ja skaitysis? Kodėl tik jam, o ne kam kitam toji 
pareiga buvo užkrauta? — A. Voldemaras — vienintelis lie- 
tuvis, turėjęs profesoriaus titulą; vienintelis gerai mokėjęs vi- 

sas Europos svarbesnes kalbas; vienintelis lietuvis, parodęs tiek 
daug iniciatyvos ir taip sumaniai gynęs Lietuvos reikalus! 

Sunkūs laikai slėgė tada Lietuvą. Rusijos sovietinė valdžia 
siuntė savo kariuomenės dalis užgrobti Lietuvą, Lenkijos legio- 
nai organizavosi Vilniuje. Prof. A. Voldemaras nenuleido rankų. 
Išleido įsakymą organizuoti Lietuvos kariuomenę. Jis vedė de- 
rybas su vokiečiais dėl ginklų ir paskolos gavimo! Jis nuvyko į 
Versalio Taikos Konferenciją ginti Lietuvos reikalų. Daug rašė 
apie Lietuvą užsienio spaudoje. Jo veikla pirmaisiais Nepri- 
klausomybės metais buvo nukreipia grynai užsienin, mezgant 
ryšius su svetimomis valstybėmis ir išgaunant jų pripažinimus 
Lietuvai. 1920 metais grįžęs į akademinį gyvenimą, jis profeso- 
riavo universitete, paruošė jo Statutą, daug rašė spaudoje. Savo 
kritikos straipsniais jis užsitraukė valdančiųjų nemalonę. 1926 
metais, po perversmo, jis vėl įsijungė į politinį gyvenimą, vėl bu- 
vo paskirtas ministeriu pirmininku. Jis sudarė palankias Lietu- 
vai sutartis su Anglija ir Vokietija! Vokiečiai savo valia oficialiai 
pripažino Klaipėdos Kraštą Lietuvai. 

Prof. A. Voldemaras buvo ne tiktai gabus politikas, nepap- 
rastai pasitarnavęs Lietuvai ir savo politine veikla išgarsėjęs vi- 
soje Europoje, bet ir gabus rašytojas parašęs literatūrinių ir poli- 
tinių veikalų. Jo griežta tvarka ir nustatyta politinė linija daug 
kam nepatiko, tačiau, jam einant ministerio pirmininko ir užsienio 
reikalų ministerio pareigas, Lietuva neturėjo didelių sukrėtimų. 
Jis sekė valstybių politinių santykių eigą ir darė išvadas, nelauk- 
damas kol kylanti grėsmė užgrius. Gal tai sutapimas, bet visos 
nelaimės Lietuvai prasidėjo jį atstačius iš pareigų: pašlijo san- 
tykiai su Vokietija, lenkų ultimatumas, Vokietijos ultimatumas 
ir pagaliau Sovietų ultimatumas ir... Lietuvos valstybinės Ne- 
priklausomybės galas... Prof. A. Voldemaras sakydavo, kad 
mūsų ministerių bylos prasideda tiktai tada, kada jie gauna raš- 
tą... Taip juk buvo su visais ultimatumais. — Tauta buvo rami- 
nama, kad valdžia žino ką daro... (Valdžia gi darė klaidą po klai- 
dos ir... reikalavo pasitikėjimo. 

Gaila, bet šioje knygoje negalime pateikti skaitytojams vi- 
sų prof. A. Voldemaro raštų. Mes esame labai dėkingi bičiuliui 
Morkui Šimkui už jo taip kruopščiai surinktą medžiagą apie tą di- 

delį Lietuvos patriotą, taip tragiškai žuvusį sovietiniame kalėji- 
me. Gal ateis laikas, kada jo raštų pilną rinkinį bus galima suda- 
ryti ir iš kitų esamų šaltinių, kurie dabartinėse aplinkybėse yra 
mums neprieinami. Taip pat dėkojame visiems, ypačiai vertė- 
jams, prisidėjusiems savo darbu prie prof. A. Voldemaro raštų 
pasirodymo. 

Mes savo Tautos istorijoje labai mažai turėjome tokio dide- 
lio pasišventimo žmonių, kurie taip drąsiai, sumaniai ir atkakliai 
būtų gynę mūsų Tautos interesus ir Laisvę. 

Prof. Augustinas Voldemaras visą savo gyvenimą skyrė 
Lietuvos bei Tautos labui. — Dėl Lietuvos jis ir žuvo Kankinio 
mirtimi. 


Lietuvos Atgimimo Sąjūdis. 


PRATARTIS 


„Prašai papasakoti apie tėviškę... O be to, jei gyvu žodžiu, 
tai galėčiau daugiau papasakoti, o raštu sunkoka. Mūsų sodyba 
buvo ant kalno. Iš vienos pusės vieškelis iš kitos pusės sodas ir 
daržas. Gale daržo teka upė Dysna. Jos krantai buvo neaukšti ir 
pavasary labai išsiliedavo. Tarp sodybos ir vieškelio buvo eže- 
riukas. Pavasary, kai išsiliedavo upė, jos vandenys pasiekdavo 
ežeriuką. Tada ežeriukas pavirsdavo tikru ežeru. Tada sodyba 
atsidurdavo kaip ir saloj. Labai gražus ir mielas širdžiai būdavo 
vaizdas. Dabar to nėra. Pravesti melioracijos darbai. Upė išse- 
ko (pasimaudyti sunku surasti vietą), ežeriukas užsiraukė. Jo 
vietoj tebėra bala, kurią galima pereiti sausomis kojomis“. 

Šioje sodyboje, trumpai bet vaizdžiai aprašytoje, Dysnos 
k. Tverečiaus parapijoje Švenčionių aps., 1883 m. balandžio mėn. 
4 d. gimė Augustinas Voldemaras. Taigi, 1973 m. suėjo 90 metų 
nuo jo gimimo, Sukaktį paminėti leidžiami šie raštai, 

Parašai yra nevienodi: Voldemaras (1907), Valdemaras 
(1914), Pr. A. Voldemaras (1923), Prof. A. Voldemaras (1921, 
1922, 1924 m. ir vėliau). Atrodo, kad 1923 m. nekurį laiką „„profeso- 
rius“ buvo trumpinamas „pr.“. Šie raštai yra rinkinys daly- 
kų kurie buvo spausdinti anksčiau, taigi ir parašai nepakeisti. 

Neklysiu sakydamas, kad tai yra maža dalis prof. A. Volde- 
maro rašytinės veiklos. Nėra žinios ar jis paliko ką nors rankraš- 
čiuose ir, jei paliko, tai kur jie randasi. Yra žinoma, kad buvo pa- 
rašęs Lietuva ir jos problemos antrą tomą: Lietuva ir Lenkija 
(1934). Gyvendamas Prancūzijoje buvo bebaigęs rašyti Lietu- 
vos atstatymo problemos (1933 m. pradžioje). Nėra žinios kas 

atsitiko su Istorinis Kristus. Kartais ir pačiuose prof. A. Volde- 
maro raštuose randame žinių. Rašydamas apie Dantę mini, kad 
buvo rankraštyje: A. Voldemar, Oualem Aeneida Vergilius 
scripturus fuerit? (Skaitymai, XVI knygos, 1922 m. 68 psl.) 

Henry De Chambon, autorius knygos La Lithuanie Mo- 
derne (1933) bibliografijoje (302 psl) nurodo: Voldemaras 
(Augustin) Expose sommaire du developpemeni de la con- 
science nationale lithuanienne dans le passe et dans le present. 
Vilna, 1916. 

Iki šių dienų nepavyko surasti nė vieno numerio sekančių 
periodinių leidinių. 

Lietuvių Laikraštis, ėjo Petrapilyje 1904 - 1906 m. Viltis, 
ėjo Vilniuje 1907 - 1915 m. Lietuvių Balsas, 1915 - 1918 m., ėjo 
Petrapilyje, o vėliau Voroneže. Lietuvos Aidas, Valstybės Ta- 
rybos organas, Vilnius, 1917 - 1918 m. Tauta, Kaunas, 1919 - 1927 
m. Lietuvos Balsas, Kaunas, 1921] m. Lietuvių Balsas, Kaunas, 
1921 m. pabaigoje. Tautos Balsas, Kaunas, 1921 m. pabaigoje ir 
1922 m. pradžioje. Tėvynės Balsas, Kaunas, ėjo ligi 1992 m. spa- 
lio mėn. Krašto Balsas, Kaunas, ėjo ligi 19293 m. birželio mėn. 
Tautos Vairas, Kaunas, 1924 m. kovo - lapkričio mėn. Tėvynės 
Balsas, Kaunas, 1925 - 19296 m. Lietuvos Aidas, Kaunas, nuo 
1928 m. vasario mėn. 1 d. Tautos Balsas, Kaunas, 1929 - 1935 m. 

Panaudojus Lietuvių Enciklopediją teko sudaryti periodi- 
nių leidinių sąrašą, pradedant laikraščiais kurie pasirodė spau- 
dą atgavus. Toliau sekė Tautos Pažangos partijos ir Tautininkų 
Sąjungos laikraščiai bei žurnalai. Teko skaityti atsiminimus ir 
kitas knygas, kurios lietė 1900 - 1940 m. laikotarpį. Daug pagel- 
bėjo Draugija pradėjusi eiti 1907 m. kurios skyriuje: Lietuviškos 
spaudos turinys surašyti lietuviškų laikraščių svarbesni straips- 
niai ir jų trumpi turiniai, 

Raštams medžiagą pavyko rasti: Pensilvanijos Universi- 
teto bibliotekoje Philadelphijoje, Amerikos Lietuvių Kultū- 
ros Archyve - ALKA Putname, Kongreso bibliotekoje Wash- 
ingtone, Seselių Kazimieriečių knygyne Chicagoje. 

Nuoširdžiai dėkoju Feliksui Mackui, kurio vertimai raštus 
padidino ir, savo triūsą paaukojusiam bendram reikalui; taip 
pat, Kaziui Kąsakaičiui už vertimą iš rusų kalbos. 

Reiškiu nuoširdžią padėką pagelbėjusiems medžiagą ren- 
kant: dr. Vincui Maciūnui, prel. Pranciškui Jurui, dr. Antanui 
Kučui, Ignui Saldukui, dr. Jonui Baliui, Broniui Medeliui. 

Prof. A. Voldemaras vartojo tarmiškus žodžius, pvz.: 
„Tuorakiai“ vietoje „tyčia“ (Krėvė romantikas bei klasikas), „ka- 
nakada“. Rašo „šiandei“ ir „šiandie“, „švaistykla“ (Dantė), 
„eilia“ (vietoje „eilė“) iš to atsiranda „eilioje“. 

Straipsniuose: Keletas žodžių apie lietuviškąjį socializmą 
ir Ką gi jie atstovauja? nesilaikyta to laiko rašybos. Keletas pa- 
vyzdžių kaip tuo metu buvo rašoma: „keliatas“, „socijalizmas“,, 
„idejologija“, „męs“, „mysų“, „jieškoti“, „žingsnys“. 

Studijoje Universitetas ir mokslas originale dažniausiai 
rašoma: „augštas“, bet pasitaiko ir „aukštas“. Taip pat, origi- 
nale rašoma: „arkalogija“, „integrasija“, „diferensijasija“, 
„desagregasija“, „evoliusionizmas“, „agnostisizmas“, „prinsi- 
pas“, „prosesas“. Dabar ir šiuo atveju šios rašybos nesilaikyta. 

Dar tenka paminėti, kad 1925 m. ir anksčiau buvo rašoma 
„del“; straipsnyje Dantė originale (ix kitur) rašoma „poėtas“. 

Čia surinkti prof. A. Voldemaro raštai norėta duoti toki, 
kaip kad jie buvo anksčiau spausdinti. Nurodyti rašybos pakei- 
timai minties nepakeis, bet palengvins skaitymą. Be to, kai kurios 
ištraukos svetimomis kalbomis spaustuvei neturint raidynų liks 
be reikalingų ženklų. Dėl tos pačios priežasties ir rusų kalbos 
žodžiai rašomi lietuviškai. Dėl techniškų priežasčių ištraukos 
graikų kalboje išsiskirs ir bendro vaizdo. 

Aprašant Dantę Lietuvių Enciklopedijoje straipsnio pa- 
baigoje patalpinta bibliografija (IV t. 300 psl.), bet prof. A. Vol- 
demaro studija apie Dantę čia neįtraukta. 

Straipsnis Krėvė romantikas bei klasikas yra įtrauktas į 
bibliografijos sąrašą aprašant Krėvę Lietuvių Enciklopedijos 
XIII tome (81 psl). 

Universitetas aprašytas Lietuvių Enciklopedijoje XXII 
tome. Pabaigoje (255 psl.) yra ilgas veikalų sąrašas kur randame: 
J. Eretas, Katalikai ir mokslas. 

Studijoje Katalikai ir mokslas J. Eretas rašo: „Yra dar viena 
rūšis profesorių — „dėl karjeros“. Jų buvo nemažai senojoje 
Rusijoje. Yra jų ir kitur. Tai pati blogiausia profesorių rūšis ir di- 


XIII 


džiausia universitetams nelaimė. Mokslinių įsitikinimų toksai 
profesorius neturi iš principo jokių. Jis žiūri tik, kokios moksli- 
nės srovės rūbai jo karjerai geriau pritinka. Jeigu tie, nuo kurių 
jo karjera pareina, bus spiritualistai, jis bus uoliausias spiritua- 
listas, jei materialistai — jis rodysis ištikimiausias materialistas. 
Toks profesorius karjeristas įneša į universitetą tikrą puvėsį. 
Anot Dantės patarimo: „nekalbėkim apie juos“. Voldemaras A., 
Universitetas ir mokslas, Humanitarinių mokslų fakulteto raštai, 
I knyga, p. 230 s., Kaunas 1925. Nurodęs iš kur ištrauka paimta J. 
Eretas priduria: „Ši studija, apimanti 107 psl. bene bus plačiau- 
sia kalbamuoju reikalu lietuvių kalba“. (Lietuvių Katalikų 
Mokslo Akademija, Suvažiavimo Darbai 1933. I. Kaunas, 1935. 
Perspausdinta Romoje 1973 m. 193 psl.). 


Taigi, J. Eretas laiko verta paminėti prof. A. Voldemaro 
studiją Universitetas ir mokslas, o tuo tarpu autorius rašęs apie: 
universitetą Lietuvių Enciklopedijoje pamiršo. 

Prof. A. Voldemaras 1991 m. aprašydamas kun. A. Aleknos 


Lietuvos Istoriją atkreipė dėmesį į tai, kad ir kitos Europos tau- 
tos kildė save iš Romos. 


Tuo tarpu, dr. Jonas Puzinas straipsnyje: Lietuvių kilmė ir 
jų gyvenamieji plotai naujausių tyrinėjimų šviesoje (Lithuanis- 
tikos Instituto 1971 metų Suvažiavimo Darbai 41 - 60 psl.) tarp 
kitko, irgi paliečia tą patį reikalą plačiau, bet šiuo atveju prof. 
A. Voldemaras liko nepastebėtas. 

Stresemann And Lithuania In The Nineteen Twenties, Ju- 
liaus P. Slavėno straipsnis patalpintas jau minėtame leidinyje: 
Lituanistikos Instituto 1971 metų Suvažiavimo Darbai (89 - 
103 psl.). 

Paliesdamas Lietuvos - Vokietijos sutartį Julius P. Slavė- 
nas rašo: „Brushing aside the voices of his critics who were skep- 
tical about Germany's intentions and apprehensive of the tradi- 
tional „Drang nach Osten“ policy, Voldemaras proclaimed 
that Lithuania had no more reason to fear future colonization 
from Germany“. (100 psl.). Nurodyta, kad šis A. Voldemaro pa- 
reiškimas (dabar pabrauktas M.Š.) paimtas iš Šių dienų patrio- 
tizmo reiškiniai (Kaunas. Tautos Balsas, 1934), psl. 27. 

Minėtame 27 puslapyje skaitome: „Juk jis imasi kalbėti apie 
Vokiečių veržimąsi į Rytus, žinomu vardu „Drang nach Osten“. 
Šiam reikalui daug vietos pavesta mano knygoje. Mano išvadą, 
kad Lietuvos kolonizavimas dabartiniais laikais visiškai neį- 
manomas vokiečiams dalykas“. (dabar pabraukta M.Š.). 

Nežiūrint į tai, kad 1934 metų „dabartiniai laikai“ 1971 me- 
tais pavirto į „future“ (ateitis), šiuo atveju prof. A. Voldemaras 
buvo teisus, nes Lietuva yra kolonizuojama rusais. 

Anksčiau minėtas Juliaus P. Slavėno straipsnis pakartotas 
Lituanus 1972 m. Nr. 4 psl. 5 - 25, 

Nemanau, kad kas nors kaltintų rašiusius Lietuvių Enciklo- 
pedijoje ar kitur ir nepaminėjusius vieno ar kito prof. A. Volde- 
maro straipsnio. Iš prityrimo žinau, kad daug laiko reikia sužinoti 
kas yra ir kol tai gausi. Tas tiktai įrodo prof. A. Voldemaro raš- 
tų reikalingumą. 

Prof. A. Voldemaras neapsiribojo viena kuria nors sritimi. 
Jo raštuose plačiau ar siauriau paliesta: istorija, teisė, finansai, 
auklėjimas, švietimas, visuomeniniai reikalai, geografija, litera- 
tūra, filosofija ir t.t. Mokėdamas septyniolika kalbų turėdavo ir 
panaudodavo savo raštuose naujausias knygas. Taigi, jam nerei- 
kėjo naudotis vertimais, dėl ko kartais nukenčia tikslumas. Tik- 
riausia, kad kai kam nepatiko ir gal nepatinka prof. A. Voldema- 
70 griežiumas, tiesumas. Juk jis atvirai rašė, kad Lietuvos kultū- 
ra žema, atsilikusi. Lietuvos kultūros kėlimas buvo vienas svar- 
biausių akstinų prof. A. Voldemaro veiklos. Reikia viltis, kad raš- 
tai leis mums geriau jį pažinti. 

Nežiūrint kokių pažiūrų „ bebūtume, turime pripažinti, 
kad prof. A. Voldemaras gyveno, dirbo ir galvą paguldė tiktai 
dėl Lietuvos, 


Morkus Šimkus 

KELETAS ŽODŽIŲ APIE LIETUVIŠKĄJĮ SOCIALIZMĄ 


„Šviesos! daugiau šviesos!" 
W. J. Goethe 


I. 

Kiekvienas visuomenės judėjimas turi savo ideologiją. Ji 
gimsta kartu su judėjimu, kartu su juo auga, rutuliojas, aprėpia 
visas jo pakraipas ir pati tą judėjimą pakreipa. Ideologijos turi 
ne tik vesti judėjimą, ale apginti ir išteisinti jį. Aišku, kad nie- 
kas negali pramanyti ideologijos, kaip niekas negali pramanyti 
paties gyvenimo. Daugiausiai kas galima — tai skolintis ideolo- 
giją, ištisą ar dalimis, iš kitur. 

Žinodami tatai, klausiame, iš kur ir kokia ideologija turėjo 
gimti, pradėjus mūsų tautai atgyti. Pirmų pirmiausia tautos at- 
gijimas buvo spyrimos prieš dabartį ir dėl to dabartyje negalė- 
jo rastis ideologijai pamatų. Atgijimas norėjo iš dalies sugrąžinti 
tai, kas buvo praeityje, ir ten turėjo ieškoti sau paspirties. Bet 
kartu tame judėjime veikiai atsirado srovė, kuri negalėjo ten- 
kintis praeitimi ir turėjo kreipti akis į ateitį. 

Pirma žvilgterėkime, ką žadėjo praeitis. Aišku, kad praei- 
tis žadėjo atgyjančiai tautai tautybės pamatą. Bet norint atsi 
remti ant jo, reikėjo juk pirmų pirmiausia pažinti pati praeitis, 
jos gi pažinimas reikalingas ilgo ir sunkaus darbo. Antra vertus, 
kitų tautų gyvenimas (kaip jis buvo suprasta, tai jau kitas klau- 
simas) ligšiol apsireikšdavo ir apsireiškia labai negražiame pa- 
vidale. Užteks priminus, kaip didžiosios tautos nori praryti ma- 
žąsias. Kaip didžiosios tautos spaudžia, persekioja mažąsias tau- 
tas, apie tai nėr reikalo kalbėti: mes patys gerai tat jaučiame. 
Taigi tautinė ideologija, auganti tokiose apystovose, negali vi- 

siems tikti. Nesitenkinančiųjų akys krypsta į ateitį ieškodamos 
bene rasiančios ten ko nors geresnio. Ateity jiems skaiščiai švie- 
tė, kaipo vienintelis išganymas, socializmas. Šion pusėn turėjo 
linkti tariamoji tautinio judėjimo šaka dėl dviejų priežasčių: 

1) Socializmas sako naujai sutvarkysiąs visuomenės gyveni- 
mą, taip sutvarkysiąs, kad nebūsią nei skriaudžiamų, nei skriau- 
dikų, nei pavargėlių, nei didžiaturčių, kad visi būsią lygūs vi- 
su kuo, žodžiu, kad visi blogi visuomenės gyvenimo apsireiš- 
kimai išnyksią. Kaip gi visa tai pasiekti? Reikia tiktai sužinoti 
kas tam kliudo, kas per priežastys to regimojo blogumo. Socia- 
lizmas tai žinąs, ir tą žinią mokslo keliu įgijęs. Jis pats esąs 
moksliškas. Jeigu ir dabar yra žmonių, kurie tiki į socializmo 
moksliškumą, tai pirmieji jo skelbėjai lietuviai ir abejoti neabejojo. 

2) Socializmo vardu darbuotis rodėsi taip pat lengva: jungti 
proletarijato eiles, šviesti ir vesti kovon su kapitalizmu, įvairiuose 
jo pavidaluose apsireiškusiu. Luomų kova — tai vienintėlis ke- 
lias naujos visuomenės tvarkon. — Kuo daugiausia socializmas 
pritraukia tai pavargėlių užtarimu, Iš to žvilgsnio socializmas 
artus yra kiekvienam demokratiniam judėjimui, tautos gi atgiji- 
mas visada juk yra demokratingas. Taigi socializmo raštijoje ga- 
lima rasti nemaža gražių lakštų, užtariančių tautos judėjimą. 
Todėl paviršutiniai žiūrint, galėjo rodytis, kad socializmas ne- 
sipriešina, o anaiptol stoja už tautybę. Ir ištiesų, jis kai dada 
stodavo už tautinį judėjimą, ale ne dėlto, kad jis tautiškas, bet 
dėl to, kad jis eina iš dalies prieš esančią tvarką. — Tokiu būdu 
linkusiai socializmo pusėn mūsų tautos judėjimo srovei užslėp- 
tas buvo socializmo priešingumas tautybei, kad šiuodu dalyku 
tikrai priešingu yra, mes matysime žemiau. 

Dar kita priežastis būtų galėjusi suturėti nuo socializmo 
neramią tautos srovę — tradicija. Bet jos dar mes neturėjom. 
Vos teprasimušęs aikštėn judėjimas neturėjo aiškiai praminto 
tako, neturėjo didelio greitumo, nes judėjimo smagumas kurs 
neduoda lengvai svyruoti jam į visas puses, įgyti galima pamažu 
ir per ilgesnį laiką. Taigi atsispiriančių socializmui pajėgų mū- 
sų atgijime nebuvo, o socializmas pritraukinėjo ne tik pats sa- 
vimi, ale ir tomis apystovomis, kuriose jis teko pažinti. Susipa- 
žino su juo ir atnešė jį pas mus mokslą einančioji jaunuomenė. Ji 

negalėjo neužsikrėsti socializmo idėjomis, nes rusų augštesnėse 
mokyklose kas buvo jautresnio, doresnio, geresnio buvo socia- 
listiška. Beto daug panašumo buvo tarpu socializmo būties ir 
mūsų tautos atgijimo. Užteks priminus, kad ir valdžios perse- 
kiojimą, pakeltą prieš vieną ir prieš kitą. Juk net iki pačių pas- 
kutinių laikų valdžia nemokėjo atskirti lietuvių tautinio judėjimo 
nuo socializmo. Nekalčiausias lietuviškas raštas dėl to, kad jis 
lietuviškas, persekiojamas buvo lygiai su socializmu. Net ir Lie- 
tuvos „visuomenės“ nuomone mūsų tautinis atgijimas išrodė 
demagoginis, baisesnis net už socializmą. Aišku, kad ir gyveni- 
me tautinis judėjimas dažnai turėjo panėšėti į socializmo gyve- 
nimą. Tokiu būdu, jaunajai atžalai tautinio judėjimo buvo tik 
vienas žingsnis į socializmą ir šis žingsnis tapo padarytas. 


(Vilniaus Žinios, 1907 m. Nr. 54). 


II. 


Augščiau stengiausi parodyti, kad socializmo srovė pas 
mus neišvengtinai turėjo pasirodyti, vadinasi, kad ji dėlei. 
visų aplinkybių turėjo apsireikšti. Tačiaus tuo dar nepasakyta, 
kad ji ir gera, kad ji geistinas apsireiškimas mūsų visuomenės 
gyvenime. Dabar žvilgterėsime į tą socializmo srovę, kad ga- 
lėtumėm suprasti, kokią ji gali turėti reiškmę mūsų gyvenime. 

Pirmieji lietuviškojo socializmo žingsniai buvo vien sekimas. 
Socializmas daugiausia yra įsigalėjęs tarp miesto proletarijato, 
tarp fabrikų darbininkų, kur yra kapitalinė pramonė. Taigi ir 
lietuvių socialistai ėmė darbuotis tarp fabrikų darbininkų. „Bet 
kokia pramonė Lietuvoj ištisai, o lietuviška ypač! Kiek yra 
Lietuvoj lietuvių miesto darbininkų, galima beveik pirštais sus- 
kaityti. Nežiūrint į tai socialistai pradeda varyti tarp jų agitaciją, 
žinoma, raštu. Statomi visi tie reikalavimai, kurie randasi kita- 
taučių socialistų atsišaukimuose. Kovos įrankiai siūlomi visi tie 
patys. Norint suprasti, kaip buvo varomas darbas, užtenka 
pervartyti keletas užgesusiojo „Darbininkų Balso“ numerių. 
Dažnai tenai rasime plačiai aprašytus streikus, keleto darbininkų 
padarytus kurio nors Lietuvos užkampio dirbtuvėlėj. Išskyrus 

panašias žineles, numery lieka beveik vien tušti plepalai. Vadinu 
taip dėl to, kad jie nesijungia su gyvenimu ir dėl to, nes neiš- 
reiškia jo. Suprantamas daiktas, kad taip negalėjo tverti. Patys 
socialistai suprato, kad turi ieškoti platesnės veiksmo dirvos, jeigu 
jau nenori būti juokingi su saujomis darbininkų po keletą arba 
kelioliką žmonių. Taigi iš dirbtuvių reikėjo išsikelti į laukus pas 
kaimo darbininkus. Čia tiesa, proletarijato skaičius kur kas di- 
desnis, taigi ir veiksmo plotas didesnis, ale už tai veikti reikia 
neįprastu būdu, Darbui šioj dirvoj pavyzdžiai sekti sunku buvo 
rasti, nes socializmo praktikoj, mūsų socialistams žinomoj, nedaug 
ko terasime. Prisiėjo griebtis įprasto būdo. Ale kaimo sąlygos — 
ne miesto. — Pirmų pirmiausia turėjo kilti sunkenybė, kaip pri- 
taikinti įprastus terminus prie sodžiaus gyvenimo. Luomų ko- 
vos mokslo sekėjams būtinai reikėjo tuoj surasti socialistiniai luo- 
mai. Jeigu tai lengva buvo padaryti su bežemiais priskyrus juos 
prie sodžiaus proletarijato, tai kaip išskirti mažažemiai. Kas šiek 
tiek supranta kas tai yra socialinis luomas, niekados nesiims da- 
ryti kokius nors skirstymus tarp tų, kurie skiriasi vien pasiturėjimo 
laipsniu, arba keletu žemės dešimtinių; mūsų gi socialistai pada- 
rė. Iš tokio vieno luomo skaldymo į dalis kilo socialdemokrati- 
joj nelygi pažiūra į tą patį luomą. Paskui reikėjo surasti sodžiu- 
je išnaudotojai, skriaudikai, Čia pirmą vietą užėmė valdžia su 
ponais didžturčiais. Greta atrandame, kaipo žmonių priešų tal- 
kininkus ir. ..kunigus. Apie socialdemokratijos prietykius su ku- 
nigija žemiau prisieis dar kalbėti. Taigi,pritaikę šiaip taip ter- 
minus, socialdemokratai stato „proletarijato“ vardu reikalavimus. 
Ir ką gi mes randame šiuose reikalavimuose? Pirmų pirmiausia, 
žemių išdalinimą, kurios turi būti priverstinai atimtos iš jų valdy- 
tojų, suprantama, iš tų valdytojų, kurie turės virš normos. Atsi- 
šaukimuose žadama atimti ir dalyti net ir tas žemes, kurių visai 
nėr, kaip kad vadinamas kabinetines žemes. Aš nemanau, kad 
lietuviškoji socialdemokratija norėtų stačiai apgaudinėti žmones, 
žadėdama tą, ko nėr. Greičiausia taip atsitikdavo todėl, kad ji 
rašė atsišaukimus pagal rusiškąjį kurpalį, tūlas vietas stačiai vers- 
dama lietuviškai be jokių permainų taip antai vietą apie Žemių 
atėmimą ir išdalinimą. — Kitas akyvas reikalavimas, kad būtų 
įvesta 8 val. darbo diena laukų darbuose. Kas dar Žinotiniau, 

tai kad šis reikalavimas dedamas atsišaukimuose, kaip eilinis 
dabarties reikalavimas. Galop reikia priminti dar reikalavimas, 
kad būtų duota Lietuvai autonomija su steigiamuoju seimu Vil- 
niuje. Šis reikalavimas buvo paskutinė socialdemokratijos auka 
tautiškumui. Ji turėjo statyti panašų reikalavimą, nes ji pati gi- 
mė, kaip nurodžiau aukščiau, iš tautinio judėjimo, antra, social- 
demokratija tiek galėjo rasti užuojautos plačios minioj, kiek ji 
pripažino tautinius jos reikalavimus. Bet čia ji pradeda jau naują 
pakraipą, kurią galima vadinti „šalin nuo lietuvių“. Ši srovė 
teprasideda tik paskutiniais metais, taigi dar nei pati socialde- 
mokratija aiškiai nepažįsta, ką gali jos gyvenime reikšti šis žingsnis. 

Žemiau parodyta partijos kritika pakaktinai paaiškins, kodėl 
socialdemokratija turėjo atsisveikinti su tautiškumu; tuo tarpu už- 
teks priminus, kad darbas tautinėj dirvoj, vadinasi, sodžiuje 
buvo labai nepatogus. Kas, imkim, iš sodiečių įtikės, kad ga- 
lima įvesti 8 val. darbo dieną laukų darbuose, o panašių žings- 
nių, iš kurių aiškiai matyti protinis mūsų socialdemokratijos nusu- 
simas, galima rasti, kiek nori. Aiškus daiktas, kad šį nepatogumą 
turėjo justi ir socialdemokratiją. Tik tas klausimas buvo: kur 
rasti patogesnė dirva, socialdemokratijos akimis žiūrint. Grįžti 
atgal miestan (ten socializmo gaivalas), ale ten lietuviui nėr kas 
veikti, Juk dėl tos priežasties bėga pati socialdemokratija į lau- 
kus. Taigi liko tik viena prašnekti į darbininkus taip, kaip jie 
supranta, Ir lietuvių socialdemokratija prašneko į juos. .. lenkiš- 
kai. Suprantamas daiktas, kad tuoj ji negalėjo ir gal niekados 
negalės nutraukti visų ryšių su lietuvybe, ale nuo tautiškumo 
ji atsižadėjo amžinai. 


(Vilniaus Žinios, 1907 m. kovo mėn. 12 (25) d., Nr. 56(665) ). 


III. 

Toks svarbesniuose ruožuose kelias, kurį praėjo lietuviškoji 
socialdemokratija iki šiai dienai, Norint kalbėti apie socialdemo- 
kratų partiją, kaipo apie visuomenės vieką, reikia, dėl nesusi- 

pratimų išvengimo, iš pat pradžios parodyti, iš kurio atžvilgio 
mes ją galime vadinti gera ar bloga, nes tik tada, kas kriterijų 
pripažins teisingu, turės pripažinti ir nusprendimo teisingumą. 

Toks saikas pirmų pirmiausia bus tautiškumas. Iš pat pradžios 
kyla klausimas, ar socializmas tautiškumui priešingas? Augščiau 
nurodžiau, kad neretai socializmas paremdavo tautinį judėjimą, 
bet atbulai, dažnai jis būdavo griežtai priešingas jam. Taigi 
socializmo praktikoj šio klausimo atsakymo nerasime. Antra ver- 
tus tas ir nesvarbu; kur kas svarbiau kelti principo klausimas. 
Lig šiol to socializmas dar nedarė. Nors nemaža yra prirašyta 
šiam klausimui, nors Brunn'o parteitagas 1899 m. nemaža laiko 
skyrė tautybės klausimui apspręsti, tačiau ligšiol jo nenusprendė 
socializmo mintis. Socializmas ir negali išrišti šio klausimo, nes 
jis turi tik du keliu: arba atmetinėti tautiškumą, kaip jis ligšiol 
darė, arba pačiam taip persimainyti, kad maža kas iš dabartinio 
teliktų. Juk svarbiausia vadinamojo „moksliško“ socializmo 
dalis — ekonomiškai materijalinis istorijos supratimas. Ekonominis 
materijalizmas nori išaiškinti visus istorijos apsireiškimus ekono- 
miniais prietykiais. Anot jo produkcijos prietykiai ne tik apspren- 
džią ekonomijos gyvenimą bei tautų likimą, ale jie pasidarą tinka- 
mus sau pavidalus mąstyti bei tikėti, pavidalus teisei, politikai, ir 
jie negriaują tuos pavidalus, kada jie pradedą nebetikti. Taigi eko- 
nomika esanti pirmučiausia ir vienintelė visų galų priežastis. 

Tiesa materijalizmas pripažista ir dvasios faktorius istorijoj, 
bet skaito juos pasekme ekonomijos faktorių. Iš tokio istorijos 
supratimo išeina nuosaki samprotavimo pasekmė — luomų kovos 
teorija. Aplink luomų kovą sukasi visas socialistinis dabarties 
judėjimas. Iš to, kas pasakyta, aišku, kad socializmas turi atmeti- 
nėti tautybę, nes kaip tik tautybės klausime mes sutinkame su 
dvasios gaivalais, kurie visiškai nesiduoda išaiškinti ekonomijos 
prietykiais. 

Matyti ir socializmas numanė, kaip svarbus yra tautybės 
klausimas, nes bandė atsakyti jį savaip, sintezės keliu. Juk ne 
visi pripažindavo ir pripažįsta lig šiai dienai tautybę; tautybė 
perdėm kariauja su betautiškumu (kosmopolitizmu). Socializmas 
sakosi, atmetęs tautiškumą ir betautiškumą, išsirenkąs trečią — 
tarptautiškumą, tačiau tat jam nenusisekė, nes dažniausia jo 

tarptautiškume randasi betautiškumas ir retkarčiais tautiškumas. 
Galima eiti ir toliau — įrodyti, kad ekonominis materijalizmas 
istorijoj nesunku sugriauti, bet tuo tarpu mums galima apsieiti 
ir be to. 

Kitas saikas kritikoj — kaip mūsų socializmas supranta vi- 
suomenės uždavinį. Mes jau žinome, kad bendras kelias į galu- 
tiną siekimą skaitosi luomų kova, bet mums yra žinotiniau, kaip 
ji turi išsireiškšti dabarties gyvenimo sąlygose. Dabartinės sąly- 
gos, anot socialdemokratijos, pas mus esančios tokios, kad joks 
ramus kultūros darbas nesąs galimas. Taigi pirmų pirmiausia 
reikia pasidaryti tinkamas tokiam darbui sąlygas, o tokios są- 
lygos galima esą pasidaryti tik išgriovus senoji tvarka. Tokiu bū- 
du išeina, kad pirmutinis uždavinys yra griovimas. Šis sampro- 
tavimas teisingas, bet tik per pusę. Niekas, žinoma, nesiginčys, 
kad dabarties sąlygos niekam netikusios, bet kartais stačiai nega- 
lima pradėti menkiausio visuomenės darbelio, kad dabarties tvar- 
ka visiems priėdė iki gyvo kaulo. Ale, antra vertus, ir tas žinia, kad 
kova gali būti sekminga tik tada, kada plačios minios apsišvietu- 
sios, susipratusios stos į kovą. Taigi išeina lyg užburtas ratas; 
kultūrinis darbas dabarties sąlygose negalimas, o be jo jokios 
naujos tvarkos įvesti negalima. Ar yra iš čia išėjimas? Be abejo 
yra — jis kultūriniame darbe. Tiesa, kultūrinis darbas visur sun- 
kus, o pas mus ypač sunkus, betgi galimas. 

Visuomenė, kuri nori žengti pirmyn, kuri nori susilaukti skais- 
tesnės ateities, būtinai turi imtis už jo. Tik tas gali tvirtinti, kad 
kokia nors tvarka, kur nors šalia visuomenės ir skiria ją nuo ge- 
resnės kitos, kas visiškai neišmano visuomenės gyvenimo. Kad 
jau ir prisieina kad kas nors visuomenėj griauti, tai tas reikia da- 
ryti labai atsargiai. Juk sugriauti nesunku, nereikia didelio mokė- 
jimo, vieko arba laiko, ale užtat begalo sunku naujai statyti. Ir 
griauti galop reikia tiek, kiek galima vieton išgriauto, naujo geres- 
nio pastatyti. 

Žiūrėdami iš to atžvilgio į mūsų socialdemokratiją, rasime 
joj daug negeistinų, kenksmingų apsireiškimų. Aš čia nutyliu apie 
bendrąją su Rusijos socialdemokratija klaidą vesti kartu kovą 
į dvi puses: politinę bei socialinę, nuo kurių laisvės daug nustoja. 
Mums daugiau rūpi tos ydos, kurios stačiai mus paliečia. Blo- 


7 


giausia lietuvių socialdemokratijos pusė, kad ji išskirstydama 
ir be to nedidelius lietuvių tautos viekus, nori juos sukelti vieną 
prieš kitą. Iš tokio viekų skaldymo gali tik džiaugtis lietuvybės 
priešininkai. Jeigu jau vienas viekų skaldymas tiek daug tveria, 
tai kas sakyti apie vidujinę kovą? Ir ko čia rodos būtų peštis? 
Juk lietuviškos mes neturime nei ponijos, nei piniguočių; kiek yra 
apšviestūnijos (inteligentijos) tai beveik visa gimusi iš tos pačios 
liaudies. Bet ne, priešais statomi tie, kurie skiriasi tik keletu de- 
šimtinių žemės, keletu karvių ir t, t. Bet bene daugiausiai vidu- 
jinė kova vedama su kunigija. Ilgainiui gal iš socialdemokratijos ga- 
lima bus visa knyga surinkti apie „kunigų negerus darbus“. Ale, 
nereikia nė gilintis „negerų darbų“ literatūron, kad išvystume, 
jog kovos įrankis tas, kurį, anot Kudirkos teisingo pastebėjimo, 
vartoja bobos, norinčios įrodyti viena kitai, kieno višta iškapstė 
ežias. Štai pavyzdys; imu pirmąjį, kurs pakliuvo rankon. 

„Niekuomet šitiems drūtpilviams nerūpėjo ir nerūpės žmo- 
nių vargas, niekuomet jie nestojo po nuskriaustųjų pusei ir jų ne- 
paturėjo, bet jiems terūpėjo ir terūpi tik savo nauda, tik savo 
pilvo išlepinimas. 

„Jie buvo ir bus darbininkų priešai... Tad šalin pardavikai 
kunigai!“ (kursivas originalo). Arba vėl, pasakys koks nors kuni- 
gas per pamokslą aštresnį žodį apie „cicilikų“ raštus, arba ir 
stačiai juos iškeiks — ir skaitome ilgiausią apie tai koresponden- 
ciją, viršminėta prasme parašytą. Šioj kovoj lietuviškoji social- 
demokratija pakaktinai parodė, kad ji politikos bei visuomenės 
klausimuose maža teišmano. Juk, jeigu ji norėjo veikti kaipo par- 
tija, jai galima buvo kunigijos klausimas statyti vien tik taip: ar 
reikalinga kunigija kaipo įstaiga, ir jeigu reikalinga, tad ar gera 
jos dabartinė organizacija. Bet socialdemokratija ėjo visiškai 
kitu keliu. Kada kunigai nurodydavo kad socialdemokratija griau- 
ja tikėjimą, ji atsakydavo, kad ne prieš tikėjimą kovojanti, ale 
prieš „kunigų negerus darbus“, Taigi galų gale ji pripažįsta, kad 
kovoja ne prieš kunigiją, ale prieš kunigus, vadinasi prieš atski- 
rus asmenis. Rodos laikas būtų ir socialdemokratijai suprasti, 
kad ne politinės partijos darbas kariauti su atskirais blogais ap- 
sireiškimais. Juk tuomet dėl nuoseklumo turėtų ji kovoti prieš vogi- 
mą, girtuokliavimą, nes tai be abejo blogi apsireiškimai. Ir pati 

socialdemokratija, kariaudama prieš valdžią, kovoja ne su atski- 
rais blogais valdininkais, ale su visu valdymo būdu. Be to, kaip 
tik socializme aiškiausiai išreikšta mintis, kad kariauti reikia ne su 
atskirais atsitikimais. Taigi, jeigu lietuviškoji socialdemokratija 
neseka net savo mokslo, tai bau pažįsta jį prigulinčiai, 

Galop, negeistinas apsireiškimas socialdemokratijoj yra biu- 
rokratizmas, Gal ne vienas nustebs, ar galimas daiktas, kad aršiau- 
sias biurokratijos priešininkas būtų pats biurokratingas. Bet taip! 
Ir kas žin, ar nepralenkia kartais biurokratizme socialdemokra- 
tija net biurokratiją. Visus visuomenės gyvenimo apsireiš- 
kimus suvarinėti vienon vagon — biurokratijos žymė. Biurokra- 
tijai nėr ir neturi būti jokių vietinių ypatybių; jeigu kur jos apsi- 
reiškia, tai turi būti išnaikintos. Ką reiškia gyvenime pripažinimas 
tik vieno kurpalio mes visi gerai patyrėme, taigi nėr reikalo apie 
tai kalbėti. O juk ir socialdemokratija nori gyvenimą taip pat 
sutvarkyti pagal šablonus, tik kitus, nei biurokratija. Užteks pri- 
minus žinomą sumanymą įvesti žemės valdyme vadinamą išmitimo 
bei darbo saiką. Net ir socialdemokratijos liuosybė, už kurią ji 
kovojanti, baisiai neliuosa, nes negalime gi vadinti sumanymą 
liuosybe biurokratinių režimų. Ne dėl to dabartinė tvarka netikus, 
kad jos šablonai negeri, ale dėlto, kad ji šabloninė. Patys savim ša- 
blonai, — ar jie biurokratijos, ar socialdemokratijos, ar dar 
kieno, — visi lygiai geri ir visi lygiai blogi. Suprantamas 
daiktas, socialdemokratijai sunku pripažinti dabartinės valstijos 
teisės mokslą, kad pavidalai politikos gyvenimui turi tik lyg tą 
vertę, vadinasi, kad ištisai gerų pavidalų nėr, taigi tūlose sąlygose 
geresnė gali būti monarchija, tūlose respublika. Tokiu būdu savo 
esybe socialdemokratija labai paneša į biurokratiją. Tik vienu ji 
skiriasi nuo biurokratijos: pasišventime, kurio biurokratijoje nė 
negali būti. Nors socialdemokratija eina klaidingu keliu, nors jos 
darbai atneša kartais daug pragaišties, ale pasišventimo visuo- 
menės darbui, kad ir klaidingai suprastam, niekas negali užginti, 

Ir šiame pasišventime didelė galybė, kurią reikia stengtis 
suvartoti naudingam visuomenės darbui. Bet ar tai galima ir kaip, 
jei galima? — Aiškus daiktas, kad socializmas neišnyks vienoje 
savo dalyje — norėjime visus žmones sulyginti, norėjime išnaikin- 
ti nuskriaustųjų vargus, ale kelius, kurie veda iš žmonių nelaimės, 


9 


be abejo mainys. Jau ir dabar jis pradeda braškėti ir tai pama- 
tuose. Jautresniųjų socialistų balsai pradeda sukilti prieš Marksą, 
kurs davė pakraipą ir pavidalą dabartiniam socializmo judėjimui. 
Jaunesnioji karta pradėjo abejodama peržiūrinėti Markso mokslą. 
Jos samprotavimas: „Draugas man ir Marksas, bet dar didesnis 
draugas socializmas“. Tai pirmas žingsnis judėjime „šalin nuo 
Markso“. Neužilgo prisieis šiam judėjimui žengti antras žingsnis, 
šiais žodžiais tariant: „Draugas man socializmas, bet dar dides- 
nis draugas teisybė“. Šį antrą žingsnį turės daryti pirmutinės 
mažosios tautos, nes tarp jų labiausia kyla tautybės klausimas. 
Aš čia negaliu pamatuoti šios savo nuomonės prigulinčiai, nes 
turėčiau nusišalinti nuo savo uždavinio. Kur kitur pasistengsiu 
paskiau plačiai išdėstyti tik keletu žodžių sukeltus čia klausimus. 
Pažymėtoji išrutula (evoliucija) ir mūsų socialdemokratijoj prasi- 
dės ir juo greičiau prasidės, juo daugiau bus apšviestos visos mūsų 
visuomenės gyvenimo pusės. Taigi: šviesos| daugiau šviesos! 


A. Voldemaras 


Davus vietos dienraštyje šiai nuomonei apie „Lietuviškąjį 
socializmą“ redakcija norėtų, kad šis klausimas būtų ir toliau 
svarstomas, taigi prašome atsiliepti ir kitus lietuvius ar jie 
šiokios ar kitokios nuomonės būtų apie „Lietuviškąjį socializmą““, 
ar iš vienos ir kitos pusės jį aiškintų. Tik geistina būtų, kad rašyto- 
jai rimtai apie tatai rašytų, paskui kad rašytų daugiau įmanoma ir 
prieinama visuomenei kalba. Šis straipsnis, šiaip jau rimtas ir įdo- 
mus, bet nustoja daug dėl to, kad daugybei „Vilniaus Žinių“ 
ėmėjų bus sunkiai ir labai sunkiai tesuprantamas. 

Red. 


(Vilniaus Žinios, 1907 m. kovo mėn. 13 (26) d. Nr. 57 (668). Pirmasis lietuvių 
dienraštis. III metai. Petras Vileišis įsteigėjas.) 

KA GI JIE ATSTOVAUJA? 


„Liet. Ūkininko“ 13 num. Kauniečiai atstovai aiškina lie- 
tuvių visuomenei kodėl jie Dūmoj neina kartu su kitais atsto- 
vais lietuviais. Turiu prisipažinti, kad dėl to aiškinimo man nė 
kiek nepaaiškėjo jų elgesys. Anot jų „pažiūrų skirtumas“ buvu- 
si svarbiausia ir vienintelė priežastis, dėlko jie atsistoję kas sau. 
Jie mėginę susižinoti su suvalkiečiais atstovais, ale iš pasikal- 
bėjimo išsiaiškinę, kad jie nėsą „artimi dvasiški giminės“. 
Negalėdami dėlto eiti išvien, jie bent kartą per savaitę nutarę 
susieiti bendriems reikalams svarstyti. Kita atsukus, taip daro 
ne jie vieni, ale ir suvalkiečiai atstovai, taip darę pernai pirmo- 
sios Dūmos atstovai. Galop, kauniečiai atstovai sako pamoks- 
lą „Lietuvos Ūkininko“ redakcijai, gindami savo neliečiamybę 
nuo. . „kritikos. Anot jų „peikimas jų pasielgimo esąs juoda- 
šimčio darbas“. Jeigu prie to pridėsime mitinginius žodžius, 
kad jie atstovai, ginsią visus lygiai varguolius, tai turėsime trum- 
pai suimtus kauniečių atstovų prirodinėjimus. Aišku, kad tik 
pirmasis prirodymas turi šiokią tokią vertę, nes jeigu elgiasi, 
ar elgėsi kiti panašiai, tai juk ir kitų pasielgimas nebuvo geras, 
Rodosi, kad reiktų saugotis klaidų, kurios padaryta praeity, 
o ne teisintis jomis. Taigi pereinu į pažiūrų skirtumą Lietuvos 
atstovijoje. Taip, pažiūrų skirtumas yra svarbi priežastis, ale 
tik esant daugeliui kitų aplinkybių. Nenurodydami šių aplinky- 
bių, kauniečiai atstovai, remdamiesi ant pažiūrų skirtumo tuo 
pačiu išreiškia, jog jie atstovauja ne Lietuvos reikalus, ale savo 
nuomones. Kada gi tikrai pažiūrų skirtumas neleidžia eiti iš- 

vien? Tik tada, kai jos esti arba visiškai priešingos, arba la- 
bai dideliai skiriasi. Suprantamas daiktas, kad Puriškevičius 
su Aleksinskiu niekados negali eiti išvien savo darbe, jeigu tik 
atskiruose klausimuose... (išdilus eilutė M. Š.)...Ale mes 
visi gražiai žinom, kad tokio nuomonių skirtumo nėr tarp lie- 
tuvių atstovų. Jie visi įstoję į partijas, kurios stovi opozicijoje 
greta. Tiesa, tarp partijų, kuriose įsirašę mūsų atstovai, dide- 
lis pažiūrų skirtumas, ale nurodinėti į šį skirtumą atstovai tik 
tada turėtų teisę, jeigu jie būtų pirma išrišę sekančius princi- 
pinius klausimus: 1) ar gali būti Dūmoj ypatingi svarbūs Lie- 
tuvos reikalai ir tiek skirtini, kad jiems reikalingas atskiras lie- 
tuvių atstovų veikimas, 2) ar reikia šių reikalų vardan lietu- 
viams atstovams eiti išvien Dūmos darbuose. — Suprantamas 
daiktas, jeigu panašių reikalų nėr, arba jeigu atstovų skaldymas 
neturi jokios reikšmės šių reikalų išrišimui, tai tada nėr ko nė 
kalbėti. Visi kas kaltins kauniečius atstovus, vadindami juos 
Lietuvos socialdemokratų partijos atstovais, jau pačiu papei- 
kimu vienybės ardymo, pripažino, kad tokie svarbūs reikalai 
yra ir kad dėl jų reikia lietuviams atstovams dirbti kartu. Su- 
prasdami šių reikalų svarbą, vilniečiai inteligentai kvietė atsto- 
vus draugėj, aptarti Lietuvos reikalus. Jie turėjo ne tik dorišką 
teisę, bet ir priedermę kviesti savo tautos atstovus pasišne- 
kėti kartu apie Lietuvos reikalus, nes kaip tik inteligentijoj dau- 
giausiai išsireiškia atgimstančios tautos idealai. Atstovai šio 
užkvietimo nepriėmė. Atsisakyti jie, žinoma, turėjo teisę, ale 
formališką: jie galėjo užkvietusiems pasakyti — „ne jūs mus 
išrinkote, taigi mes nepriversti su jumis tartis“. Ale juk patys 
atstovai pirmutiniai atmeta šią formališką teisę ir atmeta labai 
teisingai. Juk, apskritai paėmus, proletarijatas neturėjo teisės 
rinkti atstovus, o atstovai arčiausiai prie širdies stato jo reika- 
lus, o ne rinkikų. — Taigi socialdemokratams atstovams pirma 
būtinai reikė ištirti virš minėtieji klausimai. Žinoma, geriau- 
sias būtų pastatytųjų klausimų išrišimas, kad atstovai būtų pa- 
rodę visuomenei savo programą Dūmoje veikti, ale tas jiems 
nelabai rūpi. Tiesa, jie išleido atsišaukimą į visuomenę, ale vi- 
sas atsišaukimas sustatytas iš to, kas paprastai kalbama per 
mitingus: prižadai, valdžios barimas, kova, skaisti ateitis ir 

t. t. Tik tarp kitko šiame atsišaukime priminta, „kad Lietuvos 
gyvenimas skiriasi nuo kitų kraštų gyvenimo, kad mūsų krašto 
gyventojai turi savo atskirus, ypatingus reikalus“. Bet kame jie 
ir kokia jų svarba, apie tai nė žodžio. Kaip galima spręsti iš 
atstovų aiškinimo, tilpusio „L. Ūkininke“ jie su suvalkiečiais 
turėsią „Dūmoj ir bendro darbo“, taigi daugiausiai darbo 
bus ne bendro. Priminus dabar pažiūrų skirtumą, lengva su- 
prasti, kad tas skirtumas guli „ne bendrame darbe“. Jeigu 
kauniečiai atstovai dėl pažiūrų skirtumo persiskyrė su suval- 
kiečiais, tai, tur būti, skaitė šį „nebendrą“ darbą kur kas svar- 
besniu nei bendrą. Gaila tik, kad jie nė puse žodžio nepa- 
aiškino kokį darbą skaito jie bendru, o kokį ne, o juk tik žino- 
dami tai mes galėtume spręsti, ar verta buvo dėl pažiūrų skir- 
tumo lietuviams atstovams skirstytis. Kol to jie nepaaiškins, 
mes priversti būsime spėti. Bet to mes nedarysime, nes neno- 
rime spėti svetimos minties: tegu jie patys pasisako, Bet už- 
tai galiu ir dabar pasakyti, kad aš nežinau jokio Lietuvos rei- 
kalo, kurs galėtų visos Rusijos Dūmoj skirti lietuvius at- 
stovus į dalis, ale aš žinau daug labai svarbių reikalų, kuriems 
Lietuvos atstovų susiskaldymas kenkia. Aš tyčia pabrėžiu žo- 
džius „visos Rusijos Dūmoj“, nes tą, ką sakau apie visos Ru- 
sijos Dūmą, nesakyčiau apie Vilniaus seimą. — Dėl to ir plati- 
nasi visuomenėj nuomonė, kad kauniečiai atstovai ne Lietuvos 
atstovai, bet elesdekų. Matyt, kad atstovams tas labai nepa- 
tinka, jie net tvirtina, kad dar nesuspėję duoti savo darbais 
medžiagos panašiai nuomonei. Čia ištikrųjų reikia nusistebėti: 
argi jie nedavė savo pasielgimu nuo pat išrinkimo teisės tokiai 
nuomonei pasidaryti?! Ir ateity nuo jų pačių taktikos prigulės, 
kad bus apie atstovijų ar šiokia ar tokia nuomonė visuomenėj. 
Tai tiek dėl paaiškinimo. Galop dar noriu „pridurti patėmijimą 
apie vieną akyvą kauniečių atstovų pažiūrą: kritika jų akyse 
tai noras „drėbti purvu ir visaip diskredituoti laisvės kovotoją“, 
noras gadinti jam darbą. Per tai kritikas tuoj pavirsta į juoda- 
šimtį. Tikrai, jeigu straipsnio gale nebūčiau radęs parašų, bū- 
čiau manęs, kad tai ištrauka iš kalbos kurio nors ministerio. 
Iš savo patyrimo galiu kauniečius atstovus užtikrinti, kad be 
reikalo jie tokios žemos nuomonės apie mūsų „minią“, tariant 

jų žodžiu. Lietuva gerai supranta parlamentarinės tvarkos rei- 
kalingumą ir moka atskirti pačią įstaigą nuo vieno kito jos 
sąnario veikimo. Taigi paliekam sau teisę kritiškai perkratinėti 
mūsų atstovijos reikalus iš visuomeniško atžvilgio. 


A. Voldemaras 


Vilniaus Žinios, 1907 m. balandžio mėn, 5(18) d., Nr. 77. 

KRITIKA - RECENZIJA 





J. Totoraitis. Die Litauer unter dem Koenig Mindove bis 
zum Jahre 1263. Dissertation zur Erlangung der Doktorwuerde 
der hohen philosophischen Fakultaet der Universitaet Freiburg 
in der Schwiez vorgelegt von Johann Totoraitis. Freiburg 
(Schweiz) St. Paulus Druckerei 1905. 160 in 8“ 


1892 m. J. Latkowskis išleido monografiją apie Mindau- 
gą,1) kurioj sumaniai ištyrė Mindaugo viešpatavimą ir jo reikš- 
šmę Lietuvai. Vargiai begalima paskui šios monografijos pasa- 
kyti ką nors naujo apie Mindaugą neturint naujų šaltinių. Viena, 
kita žinia užčiumpama nežinomuose Latkowskiui šaltiniuose 
gali pataisyti kai kurias smulkmenas, gali ištaisyti kai kuriuos 
išvadžiojimus, ale bau gali išmainyti ką nors pamatuose. Imtis 
antrą kartą tos pačios temos, prie dabartinio šaltinių žinojimo, 
mūsų nuomone negalima. Matyt, kad jautė tą ir p. Totoraitis, 
nes imdamas temą iš tų pačių laikų, bandė mainyti tyrinėjimo 
objektą. Sakau bandė, nes knygos įvardijime pastatęs temą 
kitoniškai, prakalboj vėl sako, kad jo darbo uždavinys „parodyti 
Mindaugo įtekmę į Lietuvos išsiplėtojimą“ (psl. 14). Taigi galų 
gale, pasiėmus tą pačią temą, kurią ir Latkowskis, autoriui 
beliekti, iš vienos pusės, papildyti tyrinėjimus naujomis Žžinio- 
mis, taisyti Latkowskio išvadžiojimai, iš kitos — apšviesti šį 
klausimą iš kitų pusių, neapšviestų ganėtinai. Kaip tas pasiseka 
autoriui, tuoj pamatysime. 

Šnekant apie veikalą, pirmiausia reikia patėmyti, kad 
autorius perdaug įsimylėjęs į šaltinius, ne visur kaip reikiant 


1) Mendog Kral Titewski. Krakow. 1892, 134, 8“ 

moka naudotis iš istorinės literatūros. Matyt, istoriniam veikalui 
parašyti, anot jo, visai užtenka surankioti žinias iš metraščių 
ir kitų rašytų šaltinių bei sutvarkyti jas kaip nors, ir tiek. Toks 
įsimylėjimas šaltiniuosna daro tą, kad dažnai ne autorius me- 
džiagą valdo, ale medžiaga autorių. Juk daugeliui svarbių klau- 
simų šaltiniai arba visai neduoda medžiagos, arba, kad ir duo- 
da tai labai mažai. Taigi, sekant vien šaltinius, prisieitų atsi- 
sakyti nuo daugelio klausimų išrišimo, nes medžiaga klausimų 
nepagamina. Gal dėl įsitikėjimo į šaltinius nesirūpino autorius 
pažinti visos dalyko literatūros. Nežinomus autoriui svarbes- 
niuosius veikalus paminėsiu šnekėdamas apie atskirus klausimus. 

Toliau — negalime sutikti su autoriaus darbo planu. Jeigu 
p. T. užsirėžė temoj apribotą laiko tarpą, tai jam reikėjo ir tu- 
rėtis, o ne pradėdinėti nuo priešistoriškų laikų, kada ariškosios 
tautos išsiskirstė. Žinoma, galima visada išeiti iš užsibrėžtojo 
laiko ribų ar pirmyn, ar atgal, ale tik tada, jeigu tai reikalinga 
paaiškinti kuriam nors klausimui iš temos. Bet jeigu autorius 
ėmėsi kalbėti apie priešistorinius laikus, tai vienkart, nereikė mai- 
šyti jų su istoriniais laikias, duodant abiem laikmečiam — prieš- 
istoriniui ir istoriniu — vieną. vardą „Lietuvos priešisto- 
rija“, kita — reikė sunaudot visas žinias, kurias galima kur nors 
rasti, kaip kad mintingame Otto Hein'o straipsny „Altpreussi- 
sche Wirtschaftsgeschichte“2) ar Mierzynskio ,,„Romowe“, o šiuo- 
du veikalu autoriui nežinomu, 

Žinodamas Hein'o straipsnį p. T. būtų galėjęs išvengti 
keleto faktinių paklydimų. Tiesa prof. A. Bruckneris (,Staro- 
žytna Litwa“), kurio išvadžiojimais autorius naudojasi, kal- 
bėdamas apie priešistorinius laikus, mini savo veikale šį straips- 
nį, ale prigulinčiai jo sunaudoti nemokėjo. Nors negalima prof. 
Mierzynskio veikalo vadinti nusitikusiu:3) ale nežinoti jo, arba 
tyloms praeiti istorikas neprivalo. Kadangi pats autorius ne 
lingvistas tai nėr nieko stebėtino, kad nemažai klaidų pridarė 


2) Zeitschrift fuer Etnologie 22 Bd, 1890, 146-216. 

3) Ši nuomonė apie „Romovę“ priguli kun. Dr. Jauniui. Gaila, kad jo 
labai žinotini ir giliai mintingi patėmijimai, nežinomi mokslo žmonėms. 
Aš susipažinau su jais iš kun. Jauniaus prierašų „„Romovėj“ ir iš pasikalbė- 
jimų su kun. Jaunium. 

Lietuvos priešistorijoj, kur naudojasi lingvistikos tyrinėjimais. 
Teisybė liepia priminti, kad už šias visas klaidas negalima kal- 
tinti p. Totoraičio, nes jis kartoja tik svetimas nuomones, o 
kad jos neteisingos, jis negalėjo žinoti. Juk kad Brucknerio, 
duokim, nuomonės šiame klausime neteisingos, mes žinom 
tik iš kun. D-ro Jauniaus aiškinimų, o negalima reikalauti, 
kad p. T. žinotų, ką mano apie tai prof. Jaunius. 

Paimtame autoriaus laiko apruby svarbiausias klausimas, 
kaip Lietuvos viešpatija įsikūrė. Labai mažai įtikrinanti ir J. 
Latkowskio samprotavimai šiame klausime, o p. Totoraitis 
praeina visai tylu, mesdamas pakeliui tokį sakinį: „tuo tarpu, 
kai lietuviai šiauriuose, o prūsai vakaruose kariavo su vokie- 
čiais dėl savo laisvės, vidury įsikūrė viešpatija“ (21). Ale kaip 
ji įsikūrė, kurie viduriniai procesai turėjo būti Lietuvoj, kai 
įsikūrinėjo viešpatija jis — nieko nesako. Ir toliau autorius 
paliečia šio klausimo statiką, ale ne dinamiką. Matyt, jam net 
nežinomas mintingas prof. W. Nowodworskio straipsnis: „Jak 
powstala monarchija litewska?“*) Tiesą pasakius klausimas apie 
Lietuvos viešpatijos įsikūrimą labai opus. Sauja žinių, kurią 
mes turim iš anų laikų, neduoda pažinti ne tik atsitikimų ten- 
dencijos, ale neduoda net kaip reikiant jų rekonstrukcijos 
padaryti. Kol neturint kur kas tikresnių žinių, liekti imtis ana- 
logijos, o tokiu keliu išaiškinti atsitikimai visgi didelėj daly — 
spėjimas. Bet kitas padėjimas jeigu kalbėsime apie konstrukcijos 
tikrumo laipsnį. Jeigu negalima nupiešti aiškiai permatomo paveiks- 
lo, tai bent svarbesniuosius ruožus galima surasti. Taip, duokim, 
svarbūs faktoriai kiekvienos viešpatijos įsikūrime randasi jos 
geografiniame padėjime, dėlto itin svarbu patirti, ką reiškė 
Lietuvos įsikūrime jos geografinis padėjimas. Autorius tik iš 
dalies paliečia šį klausimą: jis stengiasi surasti lietuvių užgyven- 
to ploto ribas. Tik gaila, kad jis nežinojo užsiimdamas šiuo 
klausimu A. Bielensteino veikalo „Die Grenze des lettischen 
Volksstammes und der lettischen Sprache in der Gegenwart 
und im 13 Jahrhundert“ (Petersburg. 1892). Ale nežiūrint 
į tai, visgi p. T. kur kas plačiau ištyrinėjo Lietuvos ribas nei 


4) Prawda, 1903 N. 3. 

Latkowskis. Bet kitos klausimo pusės, tai yra, kokią reikšmę 
turėjo geografinis padėjimas, jis nei nejudina. Čia mus intere- 
suoja ne tiek vidutinis, taip sakant, geografinis padėjimas, kiek 
kraštinis, t. y. koki kaimynai apsupė lietuvius ir koki buvo 
keliai, kurie jungė Lietuvą su kultūriniais centrais. Svarbiau- 
siu keliu, mano nuomone, reikia skaityti taip vadinamą 
„didįjį vandeninį kelią“, arba „kelią iš varingų į graikus“. Kokią 
svarbą turėjo šisai kelias rusų viešpatijos įsikūrime ir pirmuose 
jos gyvavimo amžiuose, gražiai išrodė prof. V. Kliučevskis, 
žymiausias dabartinis rusų istorikas. Bet ligšiol dar niekas ne- 
tyrė, ką jis galėjo reikšti Lietuvai, juk jis ėjo arti Lietuvos, iš 
dalies per Dauguvos sistemą. 

Ačių archeologijos tyrinėjimams mes turim žinias apie 
kitą kelią, kurs jungė prūsus su Italija, ir ėjo per Karnuntą“) (Car- 
nuntum), netoli nuo Vienos. Šiuo keliu prūsai varė prekybą iki 
pradžiai XI amžiaus, o spėjant iš arabiškų šaltinių — gal ir 
vėliau.6) Taigi Lietuvą siekė dvi kultūringi srovi iš dviejų Žy- 
miausių šaltinių — Bizantijos bei Italijos, ale abi srovi, galų 
gale, per slavų tarpininkavimą. 


Kitas svarbus klausimas šioje problemoj, trumpai sakant, 
kas buvo Lietuvoj prieš įsikuriant viešpatijai. Pasistatę šį klausimą, 
mes esame kur kas blogesniame padėjime. Jis galės būti ganėtinai 
išrištas tik tada, kai Lietuva bus ganėtinai ištirta archeologijos 
tyrinėjimais, o tas darbas dar tik tepradėtas ir varomas labai 
- labai pamaži. Tai Didžiajai Lietuvai, o Prūsų Lietuvai jau ir 
dabar turim žinių kurios leidžia pažvelgti truputį jos vidu- 
rinin gyveniman. Juk jau Wulfstanas ten randa „cyninge, 
ricosan, umpedingan, peowan“, t. y. kunigus, turtingėlius, betur- 
čius, vergus. Taigi mes turim čia jau organizuotą tūlą draugiją, ku- 
rioj jau žymiai išsireiškia tarp luomų skirtumai teisiniai ir sociali- 
niai. Ką žinom apie Prūsų Lietuvą, to galima laukti ir Didžiojoj, 
nes, be abejo, žymaus skirtumo vienur bei kitur negalėjo būti. 


5) O. Hein. Altpreussische Wirtschaftsgeschichte psl. 212. Apie Kernun- 
tą žr. Dr. J. Jung. Grundriss der Geographie, von Italien und dem Orbis 
Romanus. 2 Aufl. 1897, psl. 133, 134, 

6) O. Hein, Ibid 212. 

Aš čia negaliu leistis gilian klausiman, kaip įsikūrė Lietuvos 
viešpatija, o juo labiau — bandyti jį išrišinėti, ale noriu nurodyti, 
kaip klausimas metodiškai turį būti statomas. Žinoma negalima 
iš autoriaus reikalauti, kad jis būtinai imtųsi rišti vieną, ar kitą 
problemą, ale jeigu jis atsisako nuo šios problemos, tai turi vardan 
moksliškumo, atsisakyti aiškinti ir spręsti visus surištus su šiuo klau- 
simu faktus, nes jam liekti tik subjektivinis mastas (kriterijus), 
o juk istorinius apsireiškimus tegalima aiškinti ir spręsti vien iš to, 
kaip anuomet buvo į tai žiūrėta, o ne kaip dabar žiūrima. Ne bergž- 
džias būtų buvęs darbas surasti, kad ir pliki tikri faktai, nes moksle 
tai yra „Vorarbeit“ — priruošiamas darbas. Ale p. Totoraitis, 
apėjęs svarbųjį klausimą, visgi sprendžia kitus atsitikimus. Taigi 
nėr nieko stebėtino, kad jo tvirtinimai dažnai apsilenkia su teisybe. 

Anot autoriaus išeina, duokim, kad lietuviai buvę plėšikai, lau- 
kinės gaujos (149 psl.). Tai parodo, kad vargiai ar suprato pats 
autorius savo žodžių prasmę, nes kur kitur pats sau prieštarauja. 
Jeigu lietuviai mokėjo susivieninti, įkurti viešpatiją stiprią, galingą, 
t. y. pereiti draugijinio gyvenimo augštesnian laipsnin, tai jau 
jie ne laukinės gaujos. Jeigu jau lietuvius taip vadinti, tai su lygia 
teise tą pat galima pasakyti ir apie autoriaus proteguojamus vokie- 
čius. Patvirtinimui užteks nurodžius Mindaugo laikuose žinomas 
eilias, kad Vokietijoj: 


Reiten und rauben ist es keine Schande, 
Das tun die besten im Lande. 


Ale čia mažmožis. Paimkim didesnius autoriaus išvadžiojimus, 
kaip kad nuomonę apie reikšmę pirmųjų susidūrimų su vokie- 
Čiais, Štai ji: 

„Ligšiol apsvarstytoji kova lietuvių su vokiečiais pirmiesiems 
turėjo didelę reikšmę. Per ją susidūrė jie su kultūriška tauta, kurios 
jiegą, drasą, karės būdą bei apsiginklavimą pažino ir pramoko 
branginti šiuo keliu. Kaip iš kultūriško atžvilgio, taip ir iš strate- 
giško, šis susidūrimas, kaip tai toliau pasirodys, lietuviams turėjo 
didelę svarbą. Iš vokiečių išmoko lietuviai kariauti dėl savo tėvy- 
nės neprigulmybės, pažino vakarų papročius ir kultūrą, tapo pri- 
ruošti krikščionybei priimti,“ (44, 45). Beveik kas žodis — klaida. 
Istorija ganėtinai parodė, kad tauta, jeigu, ji nori atnešti savo kul- 

tūrą svetimai tautai, turi ateiti žemdirbiu, laukininku, o ne paveldė- 
toju, ponu. Antropologija dar toliau eina savo reikalavimuose šią- 
me įžvilgy. „Tauta tik tada linksta kitosios gyvenimo būdui, pap- 
ročiams, kai prasideda su šiaja kraujo mišinys, ir, kada ji, kaipo 
stipresnė, svetimą kraują asimiliuoja.") Apskritai klausime apie 
prietikius lietuvių su vokiečiais turim apsistoti šiek tiek ilgiau, nes 
jie esą Latkowskio neteisingai apspręsti ir pertai autorius apšvie- 
čia juos kitoniškai, P. Totoraitis taip samprotauja: Kryžiuočių už- 
davinys buvęs — įvesti Lietuvoj krikščionybę, ale mat, „tik tada 
galima būtų buvę žengti pirmyn, jeigu kaip Livžemėj — pirma 
būtų šalis kryžiuočių užkariauta ir tik paskui krikščioninta““. (christ- 
ianisiert) (93). Taigi „ordinas su didelėmis aukomis turtu bei krau- 
ju pradėjo drąsiai ir su džiaugsmu pildyti uždavinį lietuvius krikš- 
čioniškai kultūrai atkreipti“ (119). Jis išsiuntęs ,,pirmuosius tikybos 
pionierius pas laukines lietuvių gaujas“ (zu den wilden Litauer- 
horden) (149), jis be baimės prasimušęs į stabmeldžių amžiną- 
sias girias.“ (151) Taigi ,,paskui kryžiaus karių ilgos eilios, kurios 
tęsėsi dar ištisą šimtmetį, jis pasiekė galop, kad didysis Lietuvos 
kunigaikštis Jogaila sankalboje su ordinu 1382 m. apsiėmė pada- 
ryti krikščionybei įėjimą visoj lietuvių tautoj per ketverius metus“. 
(153) Aš tame klausime esmi griežtai priešingos nuomonės, būtent 
kad kryžiuočiai sutrukdė Lietuvos kultūrinį ūgį ilgam laikui ir taip 
sakant, padėjo pamatus tautiškam Lietuvos sunykimui. Polemi- 
zuoti su p. T. nėr reikalo, nes abudu šnekėtumėm apie vieną 
daiktą nevienodai jį suprasdami: aš Žiūriu į tą istoriškai, iš atsitiki- 
mų tendencijos, o p. T. iš savo subjektivinio pažvelgimo kaip 
jau priminiau apie tai augščiau. Nors šis klausimas pats per save 
itin žinotinas, ale ne čia vieta plačiai jį gvildenti, 

Baigdamas svarstyti reikalą, turiu apsistoti dar prie klausimo 
apie Mindaugo apostaziją. — Apskritai apie bažnytinius prieti- 
kius Mindaugui viešpataujant, nekalbėsiu, nes jie autoriaus gan 
teisingai apšviesti, išskyrus tik tuos, kurie arti surišti su apostazijos 
klausimu. Tik pakeliui turiu užtėmyti, kad p. T, nesinaudojo įdo- 
miu bažnytiniuose klausimuose Wl. Abrahamo veikalus), iš ku- 


, 


7) H. Driesmans Rasse und Milieu. Berlin. 1902, 71 ps). 
8) Powstanie i organizacija kosciola lacinskiego na Rusi. T.I. Krakow. 

rio būtų galėjęs apšviesti plačiau šį klausimą — Mindaugo biogra- 
fui turi rūpėti klausimas apie apostaziją, nes jis turi gan žymią 
reikšmę apsprendžiant Mindaugo veikalus. —J. Latkowskis pa- 
davęs aštriai kritikai visus šaltinius, gan įtikrinančiai parodė, kaip 
galėjo ir turėjo pasidaryti nuomonė, jog Mindaugas, pametęs 
krikščionybę. Prieš visus šaltinius šnekančius apie apostaziją, jis 
pastato vieną, ale labai autoritetingą. Popiežius Klementas IV 
buloje 1268 m.?) peikdamas jo užmušėjus, vadina Mindaugą 
skaisčios atminties (clarae memoriae), o jis be abejo turėjo ži- 
noti kas dedasi Lietuvoj. P. Totoraitis turisi senosios nuomonės, 
kad Mindaugas metęs krikščionybę. Taigi jam reikia išaiškinti, ko- 
dėl popiežius apostatą vadina skaisčios atminties, nes tai, kaip sa- 
kiau, vienintelis Latkowskio pozitivinis argumentas. Anot auto- 
riaus, jeigu popiežius, rašydamas čekų karaliui Ottokarui II paso- 
dinti Lietuvos sostan kataliką kunigaikštį vieton stačiatikio Švarno, 
neužslėpęs būtų Mindaugo apostazijos, tai būtų sumažinęs pas 
Ottokarą norą (Beweggrund) kištis į Lietuvos dalykus. Tokio aiš- 
kinimo aš visai negaliu suprasti. Vientara, sunku tikėti, kad Otto- 
karui nežinomas būtų dalykų stovis Lietuvoj, nes popiežiai nekartą 
kreipėsi į Pragos antvyskupį dėl bažnytinių Lietuvos reikalų, kita — 
man neaišku, kodėl Ottokaras noriau prilaikytų katalikybę tada, 
jeigu Mindaugas nebūtų buvęs apostatas ir atbulai. 

Toliau p. Totoraitis aiškina, kad gražiai minėdamas Mindaugą 
popiežius Klementas IV turėjo omynėje, jog Mindaugas -pavedęs 
Lietuvą apaštališko sosto autoritetui ir to neatšaukęs, bentgi forma- 
liškai. „Popiežiaus raštuose tariama“ — esą — „ne apie ištvermę 
krikščionybėj, ale apie teisinį ryšį (rechtliches Verhaeltniss) tarpu 
lietuvių viešpatijos ir apaštališkojo sosto, nes ryšys — neatšauktas 
— ir tada dar tęsėsi“. Toks aiškinimas tik tada galėtų turėti prasmę, 
jeigu autorius būtų parodęs, kad popiežiui panašūs ryšiai buvo 
naudingi ir kad popiežius su Mindaugu buvo du kontragentu, pa- 
dariusiu sutartį, kurios išpildymo reikalauja vienas jų. — Aš neži- 
nau, ar reikia prirodinėti, kad visų mažiausiai rūpėjo popiežiams 
teisiniai ryšiai. Juk visiems žinoma popiežijos teokratinė teorija pa- 


9) Theiner. Vetera Monumenta Poloniaet Lithuaniae, 1, CL. 


gal kurią popiežija skaitėsi visokios svietiškos valdžios šaltinis; 
visiems žinoma, kaip ji griovė nepaklusnių karalių sostus, skirstė 
žemes, jai neprigulinčias. Net ir pačiam Mindaugui popiežius 
suteikė teisę valdyti žemes, kurias Mindaugas kada nors užkariaus 
iš rusų bei jotvingių. Ale galima dar toliau eiti. Jeigu kam, tai 
popiežijai teisiniai ryšiai būtų buvę painūs. Juk su stabmeldžių 
bei kitatikių šalimis ji galėjo elgtis kaip tinkama, o jos autorite- 
tui pavestose šalyse visgi reikė užlaikyti tūli formališkumai. Taigi, 
mano nuomone, p. Totoraičiui nenusisekė išaiškinti reikalingoj 
jam prasmėj viršminėtąją bulą, ir tikriesiems šaltiniams nesant, 
geriau turėtis šiame klausime J. Latkowskio nuomonės, 

Apleisdamas kitas smulkmenas — mažus faktinius, paklydi- 
mus — noris dar pasakyti porą žodžių dėl rašymo Mindaugo vardo. 
P. Totoraitis visur vartoja Mindovė, ale kodėl pasirenka šią lytį — 
nieko nesako. Apskritai visur geriau vartoti lietuviškus vardus, 
kaip jie įrašyti rusų metraščiuose, nes ten jie užrašyti kur kas geriau 
— tiek geriau, kad kai kada galima surasti tikrą jų lietuvišką lytį. 
Bet kurią lytį išrinkti, kada jos ir rusų užrašuose svyruoja, kaip, 
duokim, Mindaugo vardas, sunku pasakyti ir nenorint imti pirmą 
pakliuvusį, reikia speciališkų filologiškų tyrinėjimų. Iš to kas pasa- 
kyta aišku, kad vardo Mindovė negalima vartoti. Aš vartoju lytį 
Mindaugas!9) mūsų kalbos žinovams patariant. 


A. Voldemaras 


19) Mums matos, jog Mindaugo vardas buvo užrašytas kronikose M i n- 
dove su c ant galo, ištariamu latiniškai kaip k. Tą c perrašinėtojai per- 
keitė į e, iš Čia ir pasidarė Mindove, taip pat, kaip mūsų garsaus kun, 
Daugšos lat. parašas Davesza pavirto į Davosza. Žiūr. Theiner. 
Monum. Lith. 


(Draugija, 1907 m. sausio mėn. Nr. 1. Naujų knygų recenzijos. 175-181 psl.) 

Homėro Odisėja. Vertė D - ras Ralys. Kaunas 1921 m. Kaina 
40 auks. Švietimo Ministerijos leidinys. 290 puslapių. 


Da i monti sorridenti nel sole mattutino 
Scende V'epos d'Omero, che va fiume divino 
Popolato di cigni pe 'I verde asiaco pian. 


Šian paveikslan besišypsančių kalnų, nuo kurių leidžiasi į ža- 
liuojančią Azijos lygumą, galinga upė, pilna gulbių, suėmė Omero 
poėzijos atsiradimą žymiausis Italijos XIX šimtmečio poėtas Džio- 
zue Karduči. Paveikslas labai gražus ir tikslus. Kas gi iš tikro 
Omėro dainos, jei ne poėzijos rytas. Rytas saulėtas, ramus. Ža- 
liuojanti aplinkui gamta — kalnai ir lygumos — džiugina akį, bet 
nebaido. Platus, plaukiąs it upė, pasakojimas, tarsi gulbių gies- 
mės, traukia saviep širdį. 

Trejetas tūkstančių metu praėjo nuo šiuo žydro poėzijos 
ryto, kurs slėpė savy daug pažadų karštos ir audringos dienos. 
Nenuvyto per šį ilgą laiką jos žaluma, neišdžiūvo gausioji upė. 
Šiandien, kaip ir prieš tris tūkstančius metų, stovi galinga epų?) 
poėzija ir ne mažiau žavi klausytoją. Dvasia epų liko ta pati, nors 
per ilgus šimtmečius jie davė gyvenimą, gaivino ir maitino visas 
atsiradusias vėliau pasaulio literatūras. 

Iš jų prasidėjo antra senovės didžioji literatūra — romėnų. 
Livius Andronykas mokyklos reikalams išvertė juos lotynų kalbon. 


1) Lietuviškai geriausi vartoti epai, o ne epas, nes ir graikiškai buvo 
vartojama daugiskaita. 

Silpnutis tai buvo vertimas, bet pasakojimų įdomumas ir pa- 
veikslų gražumas taip galingai veikė į klausytojus, kad jį dar skai- 
tė ir tada, kai pati romėnų literatūra turėjo jau savo tautinį Omėrą 
— Vergilijų. Aš pasakiau klausytojus, o ne skaitytojus, nes seno- 
vėje niekas nemokėjo skaityti tylomis. Kiekvienas, net pats sau 
skaitydamas, skaitė balsu, vadinasi buvo kartu ir klausytoju. Todel 
jis geriau ir giliau jautė poėzijos grožę, nei mums tai leidžia tylus 
skaitymas, prie kurio žūsta daug ir žodžių armoningumo ir ritmų 
sklandumo. 

Kai vėliau, anot Oracijaus, užkariautoji Graikija užkariavo 
savo užkariautojus, platindama pas juos savo kalbą ir literatūrą, 
nebuvo reikalo gerinti Omėro vertimą, nes pats originalas liko 
priverstinas. Be to, norėdami pavyti visur graikus, romėnai pra- 
dėjo netrukus ieškoti savo tautinio Omėro, Susilaukę Enijaus, jie 
didžiavosi ir lygino jį su Omėru — alter Homerus. 

Bet tik Vergilijui buvo lemta prisiartinti prie graikų korifa- 
jaus ir per visą viduramžį Vakaruos užtemdyti graiką, kurio kal- 
ba radosi tenai visai nežinoma, Visam viduramžiui poėtu buvo 
Vergilijus, kurį bažnyčia norėjo net įskaityti į šventuosius, o ben- 
dra nuomonė vertė žiniuoniu (Vergil enchanteur). 

Vis del to ir Omėras nebuvo galutinai užmirštas. Trojos liki- 
mas traukė saviep visų smalsumą. Tik viduramžiui pasakojo apie 
juos ne pats Omėras, o menkiausia knygutė, kurios autorium skai- 
tėsi Diktis iš Krėtos, dalyvavęs Trojos kare ir užrašęs, ką te matęs! 

Prasidėjus atgijimui vėl skaisčioje šviesoje pasirodė Omėro 
poėmos. Bet jomis gėrėtis dabar tegalėjo tik nedidelis skaičius 
rinktinių žmonių. Jo kalba niekam nebuvo suprantama, ir jos rei- 
kėjo mokytis, gerokai laiko jai paskiriant. Bet ne jos vienos reikėjo 
besimokyti. Visas tas pasaulis, kurs tiek gyvai išeina pas Omėrą, 
reikėjo pažinti skyrium. Juk norint pažinti poėtą, maža mokėti jo 
kalbą. Vienos italų kalbos neužtenka skaityti Dantės „,Dieviškajai 
komedijai“, lygiai kaip neužtenka anglų kalbos mokėjimo suprasti 
Šekspyro dramoms. 

Jei tokiu būdu skaitytojas nebegalėjo prieiti prie poėto, tai 
reikėjo, kad poėtas pas jį pats ateitų. Kitaip betariant, prisiėjo 
versti Omėrą, lygiai kaip ir kitus svetimus ne tik senovės, bet ir 
naujųjų laikų rašytojus, į tautines kalbas, Išvertus jį, darbas moky- 

tis svetimos kalbos buvo pašalintas, bet tų laikų būvio ir dvasios 
pažinimas liko, kaip ir pirmiau, būtinai reikalingas. Gali būt net 
daugiau, nes pats jau kalbos mokymasis atskleidžia daug tos tau- 
tos dvasios ir kultūros ypatybių. Neturint šių žinių nedaug te- 
duos poėmų skaitymas, ir greičiausiai jos pasirodys visai nuo- 
bodžios, 

Atėjo metas, kad ir mes, lietuviai, susilaukėm Omėro savo 
kalboj. Šį didelį žygį atliko d - ras Ralys ir juo įgijo nemaža nuo- 
pelnų ne tik mūsų literatūroje, bet apskritai mūsų dvasios kul- 
tūroj. Tai pirmasis vertimas Omėro lietuvių kalbon. Pirmasis, — 
argi tai reiškia, kad bus dar kitų vertimų to paties poėto? Mes jų 
norėtum ir ne del to, kad vertimas būtų nevykęs, — apie patį ver- 
timą mes pakalbėsime netrukus, — bet kad paprastas vertimų 
likimas tobūlintis pamaži. Kitose literatūrose yra po keletą vieno 
veikalo vertimų. 

Ką juk reiškia versti? Daugumui rodosi tai lengvas dalykas. 
Iš kiekvieno vertimo reikalaujama, kad jis būtų kiek galima, arti- 
mas originalui. Artimumo, rodos, nesunku pasiekti: reikia tik kiek- 
vienam originalo žodžiui rasti atatinkamas savo kalboje. Taip 
mąstant, vertimas prozos rodosi visai nesunkus daiktas. Sunkė- 
liau šiek tiek su eilėmis, nes čionai reikia žiūrėti dar ritmo. Juk pas- 
tatę savo kalbos žodžius po originalo žodžiafs, negausime ne tik to 
paties ritmo, bet dažniausiai jokio, vadinasi eiles paversim proza. 

Bet didžiausia klaida manyti, kas vertimas žodis žodin yra 
tikras vertimas, vadinasi — geras. Juk vertimo tikslas užvaduoti 
originalą, kitaip betariant, duoti skaitytojui visai tokį įspūdį, ko- 
kį jis gautų iš originalo. O įspūdis painus dalykas. Vienas žodis, 
kartais tik jo priegaidė, jei netinkamai pavartota, sugadina visą 
įspūdį. 

Ir kas svarbiau, kalba susideda ne iš atomų žodžių, o iš jaus- 
mų, paveikslų, minčių, kurie reiškiami sakiniu, arba net keleta 
sakinių. Del šios priežasties vertimas „žodis žodin“, pažodžiui, 
toli gražu nebus tikras, nes jis užmuš visai įspūdį. Ir dažnai toks 
pat įspūdis įvairiose kalbose gaunamas įvairiu pasakymu. Ge- 
riausiai apsireiškia tai patarlėse. Dažnai išvertę patarlę žodis žo- 
din visai ją užmušame, nes vieton gyvos ir raiškios minties tepa- 
silieka žodžių krūva, be jokios reikšmės, Bet jei pradedame dai- 

rytis savo patarlėse, surandame neretai saviškę lygiai tos pačios 
reikšmės, nors joje nėr nė vieno to paties žodžio. 

Vertimo sunkenybė didėja, kada mums tenka versti poėzijos 
veikalas. Visur ir visada poėzija turi savo skirtą žodyną kurs var- 
tojamas tik joje vienoje, bet niekur kitur. Paimkime kad ir mūsų 
žirgą. Tai žodis išimtinai poėzijos. Jei kas rašytų: „Jonas pasikinkė 
žirgą ir nuėjo artų“, sukeltų tik šypterėjimą. Arba vėl poėzijoj 
pasakęs „pabalnojo arklį“, pasiektų to paties. 

Žinoma, poėtinis žodynas niekur nėra duotas iš anksto visoje 
pilnumoje. Jis auga kartu su pačia poėzija. Ir juo aukščiau stovi 
kuri literatūra, juo turtingesnis jos poėzijos žodynas. 

Iš čia išeina kiekvienam vertėjui dvilypis uždavinys — mokėti 
gražiai ir autoriaus kalbos poėtinį žodyną ir savo gimtosios, ku- 
rion jis verčia. Senovės literatūrų, kurios jau baigė savo gyvenimą, 
poėtinis žodynas irgi užbaigtas ir iš dalies ištirtas: Sakau iš dalies, 
nes šios rūšies tyrinėjimai ne labai senai tepradėti ir toli gražu 
jiems iki galo. Vis delto jie žymiai palengvina apsipažinimą su 
poėzijos kalba, beskaitant pačius literatūros veikalus. 

Kitas artimas poėzijos kalbai daiktas, — tai jos teknika. 
Poėzija savo pagrinde taipgi turi daug ir amato, kurio galima iš- 
mokti ir reikia mokytis. Gabumas ir teknika — štai poėzijos 
pagrindas. Dažnai buvo bandyta suvesti ją vienan šių dviejų 
daiktų. Jau senis Oracijus sako: 


Natura fieret laudabile carmen an arte, 
Ouesitum est. 


Šian klausiman, ar poėto gabumas, ar jo mokėjimas duoda gražų 
veikalą, jis atsako, kad nei mokslas be gabumo, nei gabumas be 
mokslo neturi vertės. 

Tik gabumo mes negalime suvesti į jokius dėsnius. Tai gam- 
tos slaptinga dovana. Bet užtai mes galime gražiai pažinti tek- 
niką. Ir kiek ji reiškia net ir didžiausiam genijui, galime matyti iš 
Vergilijaus pavyzdžio. Graži Heinze's knyga apie jo epų tekniką 2) 
turi labai daug pamokoma. 


2) Heinze „Vergils epische Technik.“'2 Aufl. Lpzg. 1908. 

Dabar taikindami šias visas pastabas į Omėro poėmų sulietu- 
vinimą, mes iš anksto matome, kiek buvo sunkenybių vertėjui, 
kurios reikė įveikti. Mūsų poėtinis žodynas daugiausia susideda iš 
to, ką yra pati tauta lig šiol pagaminusi. Dainos ir pasakos — štai 
kur reikia ieškoti pažinti lietuvių poėzijos kalbą ir tekniką. Tik 
nereikia manyti, kad čionai mes galėsime semti pilnomis riešku- 
čiomis. Mes turime daug ir savotiškos medžiagos tautos lirikai, 
bet epams tai netinka, arba bent mažai tepritinka. Lietuvių liri- 
kos poėtinė kalba jau pradėta tyrinėti. Olandas dr. fan der Mele- 
nas parašė knygą apie gamtos prilyginimus mūsų dainose ir rau- 
dose (Dr. R. van der Meulen Die Naturvergleich in der Liedern 
und Toten klagen der Litauer Leiden 1907). Užtenka pavartyti 
šią knygą, kad pastebėtum, jog šie gamtos prilyginimai negalėtų 
atstoti Omėro gamtos palyginimų. Bet vis delto reikia studijuoti 
papildant pasakų stiliaus ypatybėmis. Juk epai ne kas kitas, kaip 
pasakos, tik ritmuotos. Toki tyrinėjimai ne tik duotų atskirų perlų, 
bet, kas svarbiau, nudažytų patį stilių, darytų jį lįetuviškesnį. 

"Toks ruošos darbas reikalingas vertėjui. Nuo šios ruošos Žy- 
miai prigulės, kiek ilgai užsiliks pats vertimas skaitytojų rankose. 
Juk jei kartą versti daiktai prisieina paskui iš naujo versti, tai 
daroma dažnai del to, kad poėtine teknika labai pakyla, ir išreiš- 
kimo būdai pasidaro įvairesni ir turtingesni savojoj poetinėj kalboj. 
Tas leidžia arčiau prieiti prie originalo. Oracijus labai gražiai ap- 
rašė kalbos gyvenimą, prilygindamas ją medžiui, kurs nuolat maino 
lapus: 

Ut silvae foliis pronos mutantur in annos, 
Prima cadunt, ita verborum vetus interit aetas. 
Et juvenum ritu florent modo nata vigentgue. 
Debemur morti nos nostrague... 


Jei galutina išvada, kad viskas turi mirti, truputį liūdnoka, bet 
labai pareina iš paties poėto ar jo vertėjo užsilikti ilgą laiką. 

Po šių bendrų pastabų, kurios mums duoda mąstą įvertinti 
literatūros verstiems veikalams, eisime dabar prie d-ro Ralio 
Odisėjos vertimo. 

Pradėsime iš knygos paviršutinio vaizdo. Odisėja sudaro 
gražią raiškios spaudos knygą, kurią malonu imti į rankas. Tai 
ne menkniekis. Gerai knygai tinkamas formatas, graži spauda ir 

geras popierius vis tiek, ką gražiai moteriškei gražūs rūbai: jie di- | 
dina prigimtą grožę. 

Šiuo žvilgsniu galima padaryti tik vieną užmetimą. Visur 
įprasta klasikų eilias skaityti po 5, dedant pakrašty atatinkamus 
skaitmenis. Nežinia, kodel d - ras Ralys ne visai sekė šį pavyzdį. 
Pirmosios keturios dainos nenumeruotos. Pradedant penktąja įves- 
ta numeracija ir išlaikyta iki galui, bet, nežinia kodel, tik po dvi- 
dešims eilių. Kadangi sunku, kad vertime atatiktų eilia originalo 
eiliai tai geriausia įvesti buvo numeracija po 10 eilių. 

Gal ne pro šalį bus priminus ir kitą daiktą. Vertėjas nesako, 
kokį Omėro leidimą, betariant tekstą, padėjo savo vertimo pama- 
tan. Juk varijantų yra nemaža ir todel reikia apsistoti prie kurio 
teksto ir pateisinti jo pasirinkimą. Žinoma, varijantai liečia dau- 
giau smulkmenas, bet ir su jomis prisieina skaitytis. Be to, gal 
reikėjo vertėjui skaitytis ir su vadinamomis atetėzėmis. Juk ištisos 
eilės, kartais net keletas jų, pripažinta „netikromis“. Kai anksčiau 
visi tikėjo buvimu dainiaus Omėro, netikros eilės reiškė, kad jos 
nebuvę sudėtos jo paties ir tik vėliau įterptos. Dabar visų moks- 
lininkų bendra nuomonė, kad ne Omėras, jei kada toks žmogus ir 
buvo pasauly, sudėjo poėmas, bet kad jos atsirado po truputį ir 
kaipo daugybės dainių darbo vaisius. Tada reiškia „netikros“ 
eilės tik tiek, kad jos ne vietoje stovi ir gadina pasakojimą arba 
aprašymą. 

Pavyzdžiui paimsime aprašymą, kaip pasiruošus žengia Atėna 
iš dangaus, dievų tarybai pasibaigus, lėkdama Odisėjaus namuos- 
na pas Telemaką (originalo I dainos eilios 97 - 101). Vertime jos 
taip skamba: 


Taip prakalbėjus, parišo po kojų gražiausias papėdžias 
97. Jos iš ambrozijos buvo darytos ir aukso ir lengvai 
Nešdavo ją vandenyno viršum ir per žemės platybes. 
Rankon pasiėmė ietį galingą, su aštriojo vario galūne 
100. Tvirtą ir ilgą ir sunkią, kuriąja malšina eiles ji 
Vyrų - herojų, kuomet užsirūstin' galinga tėvainė. 


Jau senovėje Aristarkas pripažino šias eilias „netikromis“ del 
įvairių priežasčių. Miesto Masilijos (dabarnykštis prancūzų Mar- 
sei) egzempliory šių įtartinųjų eilių visai nebuvę. Primenam, kad 

senovėj kiekvienas veik miestas turėjo savo Omėro leidimą, kaip 
šiandien pasakytum. 

Mūsų dienų leidimai ne varo visai laukan „netikrųjų“ eilių, 
bet vis dėlto jas išskiria iš kitų. Tai daroma dviem būdais: jos gali 
būti paliktos tekste savo vietoje, bet tada jos būna padėtos kabu- 
tėse; arba jos iškeliamos iš teksto ir tada dedamos puslapio apačio- 
je. Vertimui gali atatiktų geriau antras būdas, nes skaitytojas tada 
turėtų iš eilios tik tikrąjį tekstą, kurį galėtų skaityti be pertraukos. 

Tie trūkumai, apie kuriuos lig šiol kalbėjome, daugiau pri- 
dera teknikai. Bespausdinant sekančią laidą, kurios be abejo 
per metus kitus prireiks, visi jie lengva prašalinti. 

Jų skaičiun reikia įtraukti ir spaudos arba rašybos klaidas, 
kurių yra daugėliau, nei tokioje knygoje leistina būtų. Tos klaidos, 
kurios pačios metasi akin, galima atitaisyti pačiam skaitytojui. 
Bet yra tokių, kurios nebus pastebėtos, nes jos duoda prasmę, 
tik visai kitą, nei originale. Štai, sakysime, 20 eilutėj XXIII dainos 
Penelopė, išžadinta iš miego, sako, kad ji nebuvo taip saldžiai 
miegojusi nuo tos dienos, kai Odisėjus išvyko „Savo laivais į 
Prakeiktroją — vadas tegul jos pražūna!“ Ką čią Penelopė keikia, 
klaus skaitytojas, garbingą senelį Priamą ar narsųjį jo sūnų Ektorą? 
Nei vieną, nei antrą, bet Trojos vardą. Kitoje-vietoje randasi tas 
pats puseilis, kur vieton vado tikrai padėta vardas (XIX, 266), 
kaip to reikalauja originalas. 

Manau, taipgi retas skaitytojas susipras, kad VI dainos 12 ei- 
lutės „Jojo sūnus Alainojus“ yra ne kas kitas, kaip Alkinojus. 

Šiuose atsitikimuose aiškiausios yra spaudos klaidos, bet aš 
buvau dar užsiminęs ir apie rašybos klaidas. Tikroje žodžio pras- 
mėje jų yra nedaug. Sakysime, perdėm vartoja vertėjas „valkiata“ 
vieton valkata arba valketa, deliai ir t. t. Minėdamas rašybos klai- 
das aš įskaičiau josna vieną dalyką, kuriam gali pavadinimas ne 
visai atatinka. Aš kalbu apie graikiškųjų vardų ištarimą ir rašy- 
mą. Man dažnai buvo sunku suvaikyti, kodėl vertėjas panorėjo juos 
taip rašyti, kaip jis iš tikrųjų rašo. Sakysime, neradęs lietuvių kal- 
boje tinkamo vardo piktosioms dvasioms, kurios graikiškai vadi- 
nasi „Kėres“, jis palieką tą pati žodį, tik graikų ilgąjį „ė“ išreiškia 
lietuviškai per „ie“ rašydamas „kieros“. 

Arba kad ir patį veikalo vardą jis rašo „Odisėja“ su ilga „ė“, 

Graikiškai čia buvo dvibalsis „ei“, kurs vėliau virto ilga „ė“. Jei 
vertėjas įveda minkštinimą, tada jam reiktų rašyti tik Odiseja, 
Sunku taipgi išaiškinti, kodėl jis vartoją didvyrio vardą formoje 
„Odisėjas“, o ne Odisejus, kas būtų arčiau graikų originalui. 

Mūsų nuomone, bendras del vardų būtų dėsnis — artintis, 
kiek galima prie graikų ištarmės, vadinasi — vartoti tie patys bal- 
siai ir priebalsiai. Kadangi graikų kalboje nebuvo z, f, ch, tai jo- 
kios prasmės nėr jų vartoti graikų žodžiuose. Einant šiuo dėsniu 
reiktų rašyti Nausika, Peisistratas, Pajakai, Telemakas, bet ne Nau- 
zikaja, Peizistratas Feakai, Telemachas, kaip vartoja vertėjas. 

Varduose reiktų, be to, daryti skirtumas: vieni lieka savo iš- 
vaizdoj, kurią turi graikų kalboje, kiti verčiami lietuvių kalbon. 
Pirmojon grupėn įeina visi asmenų ar vietų tikrieji vardai, kiton 
personifikacijos. Nors Penelopa tereiškia antį, bet juokinga būtų 
Odisėjaus žmoną vadinti antimi. Ir visai tikslu nevartoti „Helios 
Hyperionos“ bet sakyti Saulius, sūnus Aukščiausiojo. Išskirti, ku- 
jis rodėsi senovės klausytojams graikams, ar jie juto tenai personi- 
fikaciją, ar ne, 

Nurodytieji daiktai taipgi lengva pataisyti prie sekančios 
laidos, kaip ir tekniniai trūkumai, 

Greta jų yra kitų trūkumų, del kurių mes turime plačiau pa- 
kalbėti. Niekas neturi stebėtis jų buvimu. Anot Oracijaus, kurį 
mes jau nekartą minėjome, apsnūsta kai kada ir didysis Omėras. 
Juo labiau suprantama tai pas jo vertėjus. 

Aš jau minėjau aukščiau, kad versti reiškia sukelti klausytojui 
ar skaitytojui tuos pačius jausmus, arba jiems suteikti tuos pačius 
paveikslus, kuriuos sužadina originalas. Čia, kaip buvo pastebėta, 
veik viskas pareina nuo poėtinės kalbos vaizdingumo. Šiuo žvilgs- 
niu pilnos lygybės tarp dviejų kalbų niekados nėra, ir todėl visada 
vertimas yra tik apytikris. Lietuvių poėtinė kalba dar nėra tiek tur- 
tinga, kad galėtų šiandien atvaizdinti visą Omėro poėzijos įvairumą 
ir turtingumą. Bet ji daugiau nei kuri kitu gyvųjų kalbų turi 
poėtinei kalbai užmazgų, kurios išsivysčiusios leis mums susilyginti 
su originalo gražybėmis. 

To dėlei pas mus daugiau nei kur kitur vertėjas daro didelį 
kūrimo darbą. Sekant Omėru pasisekė d - rui Raliui atnešti mūsų 

poėtinėn kalbon daug gražių paveikslų ir atskirų išsireiškimų, 
kurie joje amžinai liks. Jei aš norėčiau ieškoti pavyzdžių mano 
tvirtinimui patikrinti, galima būtų jų rasti veik ant kiekvieno pus- 
lapio. Pavyzdžiui paimsime audros aprašymą, kurią sukėlė Posei- 
donas Odisėjui besiartinant prie Pajakų salos, kad dar daugiau 
iškentėtų didvyris vargo pirma nei namo pagrįš. 


„Taip jisai taręs, iš visur surinko tuoj debesius juodus 
Sudrumsdė jūrą su trišakiu savo ir audrą užleido. 
Kuo įvairiausiųjų vėjų. Užklojo tuoj debesys žemę, 
Lygiai ir jūrą: sutemo lyg naktį rudens kuotamsiausią, 
Šniokšti pradėjo kartu visi vėjai: ir Euras ir Notas, 
Taipogi Zepyras smarkus ir Borejus, tarp aitro užgimęs. 
Kalno didumo sukėlė bangas“. 

(V. 282 ir skk. spaudos klaidos mano ištaisytos). 


Sulyginus šį aprašymą su originalu tuoj pastebi, kad jis nė 
kiek neužsilieka savo gražumu. Pastebime kartu, kad tai tikras, 
bet ne vergiškas vertimas. Pasidariusiai tamsumai išreikšti imtas 
mums įprastas tamsios rudens nakties vaizdas, kurį mes žinom savo 
krašte. Mažiau mums būtų suprantamas originalo vaizdas „išskri- 
do naktis iš dangaus. 

Tolimesnio tobūlinimo žvilgsniu naudingiau nurodyti, kas yra 
vertime taisytina. Mes, žinoma, negalėsime, išskaityti visų panašių 
vietų. Pats vertėjas jas pastebės, jei nurodysim eilią pavyzdžių. 

Pirmoj vietoj reikia pastatyti keletą nevykusių epitetų, nu- 
kaltų Omėro pavyzdžiu. Jei aš vartoju žodį „nevykusių“, tai tik 
ta prasme, kad aš nemanau, jog jie galėtų prigyti kanakados lie- 
tuvių kalboje. Yra kitų, kurie imti taip pat iš Omero, bet taip 
atatinka mūsų kalbos dvasiai, kad žmogus visai nejunti, ar-jie pir- 
mąkart pavartoti. Yra vėl ir tokių, kurie iš pradžių ne visai lietu- 
viškai išrodo, bet paskui apsitrins ir jų negalima bus iškirti iš 
saviškių. 

Tokiais „nevykusiais“ epitetais aš laikau graikų epiteto. dios 
vertimą žodžiu „dievaitiškas“, gana dažnai pavartotas vertėjo. 
Kitur randame tą patį epitetą išreikštu „dyvinu“ (III, 306).. 
Nekalbant apie tai, kad dyvinas yra slavų žodis „divni“, jis ir 
savaime ne geresnis už „dievaitišką“. Pakeliui pastebėsiu, kad 

mano tarmėje dyvino niekas nežino, o sako „dzimnas“, kas būtų 
rašto kalboje dimnas. Lingvistų dalykas pasakyti, ar tai savas Žo- 
dis, ar iškraipytas divni. Tik ir jo reikšmė kad ir skiriasi nuo div- 
ni, vis delto negalėtų lygintis graikų dios, arba lotynų divus. 

Tai pačiai grupei priguli ir „arklių malšintojas“, kurs įvestas 
vieton graikiškojo „hippodamos“, bet, kiek vienas yra vaizdus, 
kitas visai nevykęs ir vienus privers susiraukti, kitus šypterti, 

Sunku taipgi suprasti, kodel Aigistas, kurs užmušė Oresto 
tėvą Agamemnoną turi vadintis „tėvžudis“, dar gi jei patį žodį 
priimtum. Man rodos, kad „tėvažudžiu“ tegalima būtų vadinti 
arba tą, kurs savo paties tėvą nužudė, arba tą, kurio nuolatinis 
darbas žudyti tėvus. 

Blogesnė kur kas „bevaisioji“ sala, kurią randame toje pačioje 
vietoj (III 270). Nei žodžio padarymo, nei jo prasmės jokiu būdu 
negalime pateisinti. Kadangi originale stovi „es nėson erėmėn“ 
tai prasmei pilnai atatiko „į tuščią salą“. Bevaisioji, vadinasi, atsi- 
rado tik metro reikalams, kuriuos galima buvo kitu būdu pa- 
tenkinti. 

Gal ir neblogas būtų epitetas „gintarplaukis“. Tik jis visai 
nereikalingas turint geresnį už jį „geltonplaukį“, kurio vertėjas 
nevartoja, regimai, jo nemėgdamas, Pas Omėrą su gintaru yra dar 
kėblumas tas, kad kalbama apie naugių mišinį — ėlektron, — 
bet ne apie mūsų akmenį, kurs jam nežinomas. 

Jei nuo atskirų žodžių žvelgsime į išsitarimus, posakius, tai 
čia vėl rasim nevykusių. Graikų kalboje neblogas vaizdas, paro- 
dąs, kaip sparnuotas žodis išsprūksta pro dantų tvorą. Bet pas mus 
juokinga būtų kalbėti apie panašią tvorą. Pas mus žodis iššprukti 
gali tik pro lūpas, ar dar iš burnos. Kodel skirtumas išsitarimo pas 
graikus ir pas mus? Skirtumas ne be pamato. Graikui bekalbant 
buvo matyti dantys, pas mus-—ne. Jiems todel rodėsi, jei 
kas žodį sulaiko, tai dantys, mums — lūpos. Regimai pats vertėjas 
juto, kad dantų tvoros paveikslas nevykęs. Dažnai jį vartojęs, jis 
vienąkart išsitarė „pro lūpas“, vieton dantų tvoros. 

Nemanau, kad vertėjas pats rastų, jog štai šis jo vertimas būtų 
vykęs. Telemakas Atėnai tarė „žodį sparnuotą, malonųjų balsų 
parodydamas savo“. Įspūdis beskaitant gimsta, lyg Telemakas 
tam prabilo, kad parodytų savo balsą ir tai dar malonųjį, vadi- 

nasi, jis turėjo dar kitą kokį balsą, o rodė tik malonųjį. Iš originalo 
matome, kad reikėjo tik pasakyti, jog užkalbindamas ją, Atėną, 
Telemakas tarė žodį sparnuotą. Metro reikalavimai, be abejo, 
vertė vertėją taip toli nusišalinti, bet vis delto toks: nusišalinimas 
negali būti pateisintas. 

Ne visur pavyksta vertėjui duoti reikalaujamą vaizdą. Imsi- 
me Alkinojaus sodno aprašymą. Apie vynuoges vertėjas taip iš- 
sitaria: „Daug buvo jų dar žalių, neseniai iš gėlių dar užmezgę“. 
Pirmiausia, reikėjo pasakyti užsimezgusių, nes „užmezgę“ visai 
neduoda jokios prasmės; kita — vaisiai užsimezga iš žaidų, bet 
ne iš gėlių. 

Po to eina dviejų šaltinių aprašymas. 


„Du ten šaltiniai skambėjo sruvendamu vandenį tyrą: 
Vieno vanduo aplink sodą aprietęs, skambėdamas bėgo, 
Antras gi bėgo pro angą to rūmo““. 


Vaizdas visais žvilgsniais netikęs. Šaltiniai skamba — metapora 
perdrąsi, negeresnis ir sodo aprietimas ir tai dar beskambant. 
Pas Omėrą visai kas kita. Te pasakyta tik, kad buvo du šaltiniu: 
vienas vingiavo per visą sodną, kitas iš po kiemo slenksčio (mes 
pasakytum — iš pavartės) leidė savo vandenį rūmų linkon. (VII, 
129) — Galop dar noriu priminti vieną be galo gražų, nors ir liūd- 
ną, trumpą paveikslą: „Asfodelio pieva, kurioje sielos velionių — 
miglotieji jų panašumai — gyvena“ (XXIV) Vertimas nė iš tolo 
neprimena originalo gražumo. Priminsim ano pasaulio vaizdą. 
Saulė niekados nešviečia anam pasauly, kurs prasideda te, kur ji 
nusileidžia. Išpradžios eina sapnų tauta, o paskui užaugusioje 
asfodeliu — ir dabar dar Graikijoj asfodelis mirties medis — pie- 
voje gyvena mirusieji, „pavargusiųjų šešėliai“ (eidola kamonton). 
Juk tai visa besidžiaugiančios gyvenimu tautos pilosopija, suimta 
dviem žodžiais! 

Turiu dar pažymėti, kad kai kur vertėjui stigo žinių apie 
senovės graikų gyvenimą, papročius ir apeigas; bent taip tik ga- 
liu išaiškinti sau tokias vietas kaip kad: 

„Kojas bučiuoju aš tau, Odisėjau“ (XXII, 297, 325), maldauja 
jo Leodas (ne Leiodis, kaip išspausdinta), prašydamas jo neuž- 

miršti, Graikai niekados nebučiuodavo nei rankų nei kojų maldau- 
dami. Jie apkabindavo kojas rankomis žemiau kelių, ir tas reiškė 
paprastą prašymą. Iškilmingas maldavimas vadinosi „hikesia“ 
ir buvo surištas su tam tikromis apeigoms, Nurodytoje vietoje 
kalbama apie paprastą prašymą. Pas mus tai reikštų maždaug 
„pulti kam prie kojų“. 

Prie padarytųjų pastabų del atskirų žodžių, išsitarimų, ir 
vaizdų galop dar norėčiau priminti vieną daiktą, kurs kaip tik 
rodys, kokius sunkius reikalavimus aš statau vertėjui. Aš norėčiau, 
kad vertimo kalba būtų daugiau panaši į Omero kalbą net savo gar- 
sais. Pas graiką, kas skiria jo kalbą iš kitų, tai balsių daugumas. 
Užtai lietuvių kalboje reikėjo kiek galima imtis tų tarmių, kurių 
vokalizacija yra turtingesnė. Ir jau jokiu būdu nereikėjo leisti sau 
žvilgsniu negali vadintis omėrišku. Suprantama, kad reikėjo 
griebtis tokių trumpumų vis del metro reikalavimų, bet būtų 
gražiau buvę, jei vertėjui pasisekę būtų išvengti panašaus prie- 
balsių susispietimo. Tiesa, panašių trumpinimų nėra daug, bet 
gal kaip tik del to jie labiau puola ausin. 

Tuo mes ir pabaigsime savo pastabas del vertimo trūkumų. 
Jos kaip tik turi dar daugiau iškelti aikštėn vertimo nusisekimą. 
Su tokiu vertimu galima jau rimtai apsipažinti su pasaulio litera- 
tūros didžiausiu veikalu. Mes nekantrausime laukdami iš d - dro 
Ralio pažadėtojo Ilijados vertimo. 


Prof. A. Voldemaras. 


Skaitymai, devintosios knygos, 1921 m. Skyrius Mūsų raštai, 111-120 psl. 
Mėnesinis literatūros žurnalas. Švietimo Ministerijos leidinys. Kaunas. 

A. Alekna. Lietuvos istorija. Parašė Antanas Alekna. Prapla- 


tintoji laida. Švento Kazimiero Draugijos leidinys Nr. 252 Kaune 
1919 psl. 263. VI. 4 žemėlapiai. 


A. Alekna. Bažnyčios Istorija. Parašė kun A. Alekna. 
Antra pataisytoji ir praplatintoji laida. Švento Kazimiero leidinys 
Nr. 285 Tilžėje 1920, 251. žem. 


Ko mūsų visuomenė daugiausiai stinga — tai mūsų praeities 
pažinimo. Kultūrinės tautos skiriasi nuo laukinių kaip tik tuo, 
kad jos junta ryšį su savo viengenčiais ne tik su tais, kurie josna 
įeina dabar, bet ir su buvusiomis kartomis. Šiandei galima sakyti 
galutinai pripažinta moksliškas dėsnis, kad tauta daugiau susideda 
iš mirusiųjų, nei gyvų!). Jie veikia labai galingai į gyvuosius. 
„Anglijoje — anot žinomo sociologo Le Bono — mirusiųjų nuo- 
monė yra galingesnė, nei gyvųjų.“ Nevisada tik žmonės numano 
aiškiai šį veikimą. Bet visi jaučia šį ryšį tarp gyvųjų ir mirusių. 

Jausti šį ryšį reiškia gilintis į praeitį, Mažas vaikas neturi 
praeities. Biologas pasakys, kad jo praeitis nueina atgal šimtme- 
čiais ar tūkstančiais metų, bet vaikas neturi praeities ta prasme, 
kad jis jos nejaučia ir nemena. 

Lygiai ir su tautomis. Jei sakoma, kad yra tautų, kurios netu- 
rėjo istorijos, tai nereiškia, kad pas jas nebuvo jokių įvykių, jo- 
kių atmainų. Jei vėl sakoma, kad viena tauta senesnė už kitą, 
tai vėl nereiškia, kad ji anksčiau kitos atsirado pasauly. Tuo norima 


1) Prof. L. Duguit Manuel de droit Constitutionnel 3 ed. Paris 1918, psl. 52 

tik pasakyti, kad šios tautos pradeda save atminti, vėliau, nei 
kitos. Biologiškai beimant, visų tautų senumas vienodas. Dargi 
net imant lingvistiškai, jį galima skaityti lygiu. Nors, sakysime, 
graikai su romėnais pradėjo savo istoriją apie aštuntą šimtmetį 
prieš Kristų, o lietuviai tik dvyliktame šimtmety po Kristui, lingvis- 
tiškai beimant, jie nėkiek ne senesni už mus. 

Tokiu būdu tik vienas dalykas leidžia skirstyti tautas į istori- 
nes ir be istorijos — tai praeities atsiminimas. Kadangi tik išsila- 
vinusios tautos atsimena savo praeitį, užtai istorines tautas vadi- 
name kultūrinėmis, o be istorijos — laukinėmis. 

Aš primenu šiuos daiktus tam, kad parodyčiau, kiek mums 
svarbu pažinti mūsų praeitis. Mūsų visuomenė, mums beatgims- 
tant.naujam politikos ir tautos gyvenimui, suprato savo instinktų 
šio reikalo svarbumą. Argi nekeista išrodo iš paviršės pažiūrėjus, 
kad respublikoniškasai Kaunas eiliai gatvių davė mūsų kunigaikš- 
čių vardus. Mūsų respublikoniškoji kariuomenė vėl pasirinko tų 
pat kunigaikščių vardus. Tame fakte kaip tik apsireiškia ieškoji- 
mas ir jutimas ryšių tarp dabarties ir praeities. 

Jei visi lietuviai lygiai jaučia svarbumą ryšių tarp mūsų istori- 
jos ir dabarties, tai ne visi vienodai ją pažįsta. Kaltė čia ne blogos 
valios — niekas nestinga noro pasimokyti Lietuvos istorijos, — o 
aplinkybių: nėr iš kur jos mokytis. Mūsų istorija dar neparašyta, 
Tiesą pasakius, ir nelengva ją parašyti. 

Negalim sakyti, kad jos niekas nebūtų tyręs. Nemaža sąžiningų 
ir darbščių istorikų pašventė jai savo veik viso gyvenimo tyrinė- 
jimus. Bet mūsų istorija be galo susipynusi su mūsų kaimynų, rusų 
ir lenkų. Rusai ir lenkai mokslininkai, betyrinėdami savo pačių tau- 
tos istoriją, buvo priversti susidurti su Lietuvos istorija. Jie daž- 
niausiai net nepastebėdavo skirtumo tarp savo tautos ir lietuvių 
istorijos. Rusai istorikai net nukalo terminą : lietuvių - rusų vals- 
tybė (litovsko - russkoje gosudarstvo). Pati valstybė nėkados šiuo 
vardu nesivadino; ji vadinosi Didžioji Lietuvos Kunigaikštija. 

Nereikia manyti, kad rusų istorikų pramanytasai vardas iš- 
plaukia iš noro surusinti mūsų praeitį. Rusų gaivalas Lietuvos ku- 
nigaikštijoj buvo tiek skaitlingas ir valstybės išsiplėtime tiek 
daug reiškė, kad pavadinimas lietuvių rusų valstybe neprasižen- 
gia su tikrenybe. 

Bėda ne tame, kad jie Lietuvos praeity ištardo rusų gaivalo 
reikšmę, o tame, kad jie visai nemato tenai lietuvių. 

Su lenkų tyrinėjimais atvirkščiai. Jie užsiima daugiausia tais 
laikais, kada Lietuva buvo susidėjusi su Lenkija iš pradžios di- 
nastijos ūnija, o paskui ir parlamentarine, nuo Liublino sutar- 
ties 1569. Lenkai mato tiek įtekmės iš lenkų pusės, kad vėl lie- 
tuvių nepastebi. Ilgainiui Lietuva tampa jiems ne kaimynės vals- 
tybės vardas, kad ir artimos Lenkijai, bet lenkų provincijos, kaip 
kad Galicija, Poznanė. 

Tokiu būdu rusų ir lenkų tyrinėjimuose lietuviai savo vals- 
tybėj pranyksta ir tampa veik įnamiais Lietuvoje. Mums gi lie- 
tuviams rūpi mūsų praeity kaip tik mūsų tautos likimas, o ne 
svetimų, jos užkariautų gaivalų, arba svetimos įtekmės, kad ir 
žymios. 

Iš to išeina, kad mus nepatenkins joks verstas iš rusų ar len- 
kų kalbos vadovėlis. Mes turime kaip tik pirmoje vietoje apsi- 
pažinti su tuo, ką mūsų tauta yra nuveikusi, Jei taip, tai mums rei- 
kia nuveikti didžiausias darbas — vesti mūsų praeities tyrinėjimas 
iš pačios pradžios, perkrėsti naujoje šviesoje visus žinomus šal- 
tinius ir ieškoti naujų. Darbas tai milžiniškas, kurs reikalauja vi- 
vis dėlto negreitai susilauksime tokio veikalo, kaip kad, sakysime 
Grino „Trumpa anglų tautos istorija“ (A Short History of the 
English People by John Richard Green). O juk šisai darbas pas 
mus veik visai nepradėtas! 

Užtai mes sveikiname kiekvieną, kas turi drąsos ir pasi- 
šventimo leistis į gąsčią Lietuvos praeities girią. Jeigu jam ir ne- 
nusisektų išbristi iš jos tankumynų, vistik jo nuopelnas didelis. 
In magnis voluisse sat est. 

Ar reikia po to sakyti, su kokiu įdomavimu ėmėm mes skaityti 
kun. Aleknos Lietuvos Istoriją, kurios vardas išrašytas šio straips- 
nio prišaky. Autorius turėjo drąsos apimti visą mūsų praeitį nuo 
žilos senovės iki šių dienų, tiksliau betariant, iki rudens 1919, 
kuriais knyga išėjo iš spaudos, 

Apimti tokį didelį laiko tarpą knygutėje iš 250 puslapių -—— 
uždavinys nelengvas, nes parašyti trumpą gerą veikalą kur kas 
sunkiau, nei ilgą. 

Bet kun. Aleknos knygutėje trumpumas neatbaido, greičiau 
pritraukia. Autorius mokėjo išrinkti svarbesniuosius mūsų pra- 
eities momentus ir juos sumaniai išdėstyti. Įžangoje jis paliečia 
priešistorinę Lietuvą (psl. 1 - 14), pirmojoj daly jis išdėsto pago- 
niškosios Lietuvos praeitį nuo valstybės įsikūrimo iki priėmimo 
oficialiai krikščionių tikėjimo (psl. 15 - 60); antrojoje daly jis seka 
mūsų istoriją personalės ūnijos su Lenkija metu, nuo 1385 - 1569 
m. (psl. 61 - 182); trečioji dalis apima laikotarpį nuo 1569 iki 
1795, kada Lietuva buvo susirišusi su Lenkija parlamentarine 
ūnija (psl. 183 - 217); ketvirtoji dalis pašvęsta Lietuvos likimui 
po jos aneksavimo prie Rusijos iki didžiojo karo pradžios (psl. 
218 -241); galop, penktoji dalis užsiima Lietuva per pasaulinį 
karą (psl. 242 - 244), Jei dar pridursime prie to du priedu — Vieną 
apie Mažąją Lietuvą ir kitą apie lietuvius Amerikoje (psl. 245 - 
250), tai turėsime supratimą apie visos knygos ekonomiją. 

Jau vienas. dalių ir puslapių nurodymas duoda supratimą, 
kad ir paviršutinį, kur autorius daugiau sustoja, kur jis greitai 
bėga pirmyn. Neretas gali padarys autoriui eilią užmetimų dėliai 
nelygaus medžiagos išdėstymo. Gaila, kad jis tiek vengia nerei- 
kalingo žodžio, kad neįdėjo net jokios pratarmės, kurioje jis bū- 
tų išdėstęs savo siekinius, prie kurių jis eina, ir kelius, kuriais jis 
mano prieiti prie užsibrėžtojo siekinio. Juk negalima reikalauti 
iš autoriaus to, ko jis nėkados nesiruošė duoti. Aš, sakysime, as- 
meniškai pasigesčiau platesnio nurodymo šaltinių, ne literatūros. 
Autorius dažnai nesitenkino svetimu tyrinėjimu, ir ėjo prie pačių 
šaltinių. Bet geriau būtų, jei jis būtų ne pripuolamai, bet siste- 
matingai nurodinėjęs šaltinius prie kiekvieno skyriaus ar bent 
dalies ir jau tik paskui nurodęs moksliškąją literatūrą. Toks su- 
dėstymas palengvintų darbą kiekvienam, kas norėtų užsiimti 
kuriuo nors klausimu savitai. 

Jei būtų autorius pasisakęs, kad jo uždavinys duoti grynai 
mokslišką vadovėlį, tada jam galima būtų statyti šisai reikalavimas. 
Bet jei jis norėjo tik suimti krūvon svetimų tyrinėjimų rezulta- 
tus ir išdėti juos prieinamoje formoje, tada šisai reikalavimas 
būtų ne vietoje. 

Todėliai mes, įvertindami jo veikalą, statysime jam mažiau- 
sius reikalavimus, kuriems turi atsakyti bet koks Lietuvos istori- 

jos vadovėlis. Kiek bus išreikšta daugiau pageidavimų, nereikia 
juos suprasti, kaipo prikišimą autoriui, o tik kaip uždavinius, 
kuriuos aš statau mūsų paeities tyrinėjimui apskritai, 

Pradėdamas nuo žilos senovės, autorius paduoda apie ją 
tą pluoštą žinių, kurios mums užsiliko iš senovės ir viduramžio. 
Prišaky žinoma stovi Tacitas. Vadinasi, jis pradeda mūsų istoriją 
nuo Kristaus maždaug laikų. 

Bet ją galima vesti toliau. Juk Aigipte senųjų dinastijų kapuo- 
se randama daiktų iš gintaro (E. Cavaignac Histoire de I'anti- 
guite I Javan Paris 1917. p. 19). Kadangi gintaras randamas tik 
senosios Lietuvos pakraščiais Baltijos jūrose, tai neužginamas 
ženklas, jog Aigiptas tų laikų turėjo ryšių su Lietuva, žinoma, ne 
betarpiai. Jei dabar priminsime, jogei pagal naujausias teorijas 
kultūros lopšys Baltijos jūrių pakraščiai ir kad lietuviai gyveno 
tenai iš seniausių laikų, tai mes galime bandyti su pakankama 
tikrenybe parodyti tos priešistorinės Lietuvos gyvenimą. Čia pri- 
sieitų sunaudoti dviejų rūšių šaltiniai: a) lyginamosios kalbotyros 
daviniai ir b) archajologija. Tiesa, pati Lietuva permažai ištirta 
archajologijos žvilgsniu, tektų plačiai naudotis kaimynių šalių ano- 
logijomis. 

Švedai, sakysime, pradeda savo priešistorinius laikus, bepra- 
sidedant antram tūkstančiui metų prieš Kristų; vadinasi, veik tri- 
mis tūkstančiais metų prieš istorinius laikus. Žmonių kultūra Šve- 
dijoje galima sekti, pradedant senesniuoju akmens metu. (Slg. 
Sveriges Historia intil tjugonde seklet (Švedijos istorija iki dvi- 
dešimtojo šimtmečio) I, 1, kuriame geriausis šių dienų archajolo- 
gas Oscar Montelius davė trumpą, apie tris šimtus puslapių api- 
mančią sutrauką archajologinės medžiagos. 

Lietuva apgyventa buvo akmens metu, tai kodėl ir mums 
nepradėti savo praeities pažinimą nuo tų laikų? 

Kas pasakyta apie priešistorinius laikus, tas lygiai pritaikoma 
ir istorinių laikų pradžiai. Mes negalime pažinti Lietuvos istorijos, 
nežinodami tinkamai mūsų kaimynų. 

Niekur nerasime, bent Europoj, valstybės, kuri būtų įsikū- 
rusi be svetimos įtakos: romėnų valstybė kūrėsi graikų įtakoj. 
Romėnų įtakoj kūrėsi eilia valstybių. Ir juo toliau kraštai stovė- 
jo nuo jų kultūros, juo vėliau tenai valstybė besikūrė. Pirma įsi- 

kūria dabartinė Prancūzija ir Anglija, vėliau Vokietija ir Skan- 
dinavijos valstybės, dar vėliau slavų - čekų, lenkų ir rusų vals- 
tybės, vėliausiai Lietuvos valstybė. 

Jos pradeda kurtis, kai aukštesnėji vakarų kultūra tampa 
joms daugiau prieinama. Tuo žvilgsniu klausimas apie kelius, 
kuriais ji galėjo pasiekti Lietuvą, įgyja didžiausios svarbos, 
Vienas toks kelias per Skandinaviją mums labai žinotinas. Juk ne 
kas kitas, kaip švedai varėgai padėjo pamatus rusų valstybei. 
Naujesnieji tyrinėjimai tvirtina, kad net žinomos rusų tautos 
dainos — bilinos buvę sudėtos senšiaurės (fornnordiskt) kalboje, 
o tik jau vėliau buvo verstos slavų kalbon. Šventasai Vladimiras, 
kaip ir jo pranokėjai, buvo varėgai, švedai; Polotske sėdėjo taip- 
gi kunigaikštis varėgas švedas Ranvaldas (rus. Rogvolod iš šv. 
Ragnvald). Švedai siekė ir Kuršo, Anksčiau Rygos jie tebuvo pa- 
sistatę Seborgą; pakraštinės Kuršo salos buvo jų apgyvendintos. 
Juk dar iki šių dienų tenai tebeužsiliko švedų (žr. R. Nordens- 
treng Vikingafaerderna Stockholm 1915 p. 153). 


Svarbu pažymėti, kad kelias, kuriuo švedai ėjo iš Skandina- 
vijos šiapus Baltijos jūrių, buvo per Olando salas, Suomiją, Es- 
tiją, Latviją. Amžiai praėjo, kol jie, slinkdami pietų linkon, pa- 
siekė Kuršą. Neužmirškime, kad dar prieš Kristui gimsiant tas 
judėjimas prasidėjo. Archajologijos radiniai iš vario meto rasti 
Suomijoje, aiškiai tai liudija. 

Jei dabar, turėdami visa tai omeny, priminsime Tacito pa- 
sakojimus apie ėstus, tai benebus šios žinios taikomos į dabar- 
tinių ėstų pranokėjus. Ėstų šalis anksčiau tapo žinoma senam ir 
viduramžio kultūros pasauliui, nei Lietuva. Mums šiandei, pasi- 
ėmus dabartinį žemėlapį, atrodo, kad Tacitas turėjo kalbėti pir- 
miausiai apie lietuvius, nes imant stačia linija, jie arčiau nuo Ger- 
manijos, kurią jis aprašinėjo. Bet taip statydami klausimą, mes 
užmirštam visai, koki buvo anų laikų keliai, kuriais susinešinėjo 
vienas kraštas su kitu. Šiuo žvilgsniu mes buvome tais laikais 
vakarams tolimesni, nei ėstai. Paimkime, kad ir Vulstano (Ulfsten) 
kelionės aprašymą iš devintojo šimtmečio, kurią jis atliko, anglų 
karaliui Alfredui didžiajam įsakius. Jis važiuoja iš Hedeby Šlezvige 
pro Daniją, Švediją į Ėstiją. Duoda labai įdomų ėstų būdo ir 

papročių aprašymą, atvažiuoja iki Turso Prūsuose, bet apie lie- 
tuvius nieko nepasako, 

Taip pat jei paimsime Saxo Grammaticus, kurs surinko savo 
Danų istorijoje visas seniausias mitologijos žinias visų skandi- 
navų, rasime, kad jiems žinoma šiaurė iki Uralo (Biarmija), ži- 
nomi Baltiko pakraščiai, bet tik iki Kuršo, žinoma Mažoji Azija, 
kuri pavirsta į dievų (azų) šalį — Asgaardą, bet Lietuvos vardo 
nerasime. 

Bet sunku tikėti, kad mes, tiek amžių išgyvenę šalia to kelio 
nebūtume visai papuolę jo sūkurin, Čia mums turėtų kalbotyra 
pasakyti apie panašius ryšius. Prof. K. Būgos, mūsų žymiausio 
lingvisto, tyrinėjimais yra žodžių skolintų suomių kalbon iš lie- 
tuviškosios, kurie yra raiškūs kultūros santykiams tarp šių tautų, 
kurios šiandei ir praeity stačiai niekur nesusidūrė. 

Šios kelios mintys, jei teisingos, rodo, kad šiandei sunku būtų 
mums pasitenkinti atpasakojimu žinių iš įvairių metraščių. Jos 
visos reikia perkošti per kritikos koštuvą, papildyti archajologi- 
jos ir kalbotyros daviniais ir tik tada, nusižiūrint į kaimynų isto- 
riją, bandyti atausti mūsų praeitį. 

Kas kita, kai prasideda istorijos laikai. Jiems beauštant, pir- 
mutinis gimsta klausimas, kaip įsikūrė valstybė, vadinasi, kaip 
atskiros giminės, gentys ar apylinkės susidėjo didesnin orga- 
nizman. 

Kun. Alekna šio klausimo nė nestato. Žinoma, tikro nieko 
mokslas negali pasakyti, bent šių dienų žiniomis. Įdomių minčių 
buvo išreiškęs prof. V. Novodvorskis apie 20 metų atgal, spėlio- 
damas, kaip įsikūrė Lietuvos valstybė. Jo straipsnis, tilpęs viena- 
me lenkų savaitrašty, bene „Prawda“ — tikrai vardo šiandei ne- 
atmenu — bus praleista nepastebėtas, 

Kun. Alekna tenkinasi, paduodamas tas t/umpas žineles, ku- 
rios randasi metraščiuose apie Lietuvos atsiradimą. To, žinoma, 
maža, bet gal ir geriau buvo tenkintis, kad ir fragmentais žinių, 
bet tikrų, nei duoti išsvajotą senosios Lietuvos paveikslą. Tik pri- 
ėjus prie Mindaugo, yra jau apsčiau žinių apie mūsų praeitį. Čia 
mes iškart susiduriam su gana tvirta valstybe. Jei mes negalime 
matyti tų vidurinių priežasčių, kurios vedė į jos sudarymą, tai 
kaimynų įtaką galime aiškiai pastebėti. 

Atsiradimas dviejų ordinų iš abiejų Lietuvos pašonių — Lyv- 
žemy ir Prūsijoj — faktas labai didelės reikšmės jos istorijoj. Gai- 
la, kad autorius nesustojo plačiau šiame klausime. Juk tai Lietu- 
vos Susidūrimas su visais tų laikų Europos vakarais, ne su vienais 
vokiečiais, kaip įprasta manyti. Anglų poėtas Čoseris išveda savo 
Kenterberio pasakose riterį, kurs apsilankęs ir pas pagonus prū- 
sus, kuo jis labai didžiuojasi. 

Ir kas svarbu šiame vakarų ėjime į Lietuvą, tai jo karingas 
būdas. Iš vienos pusės, tai sukėlė pas lietuvius katalikų neapy- 
kantą, iš kitos stūmė Lietuvą didinti savo spėkas, užkariaujant 
rytuose rusų apgyvendintus plotus, kurie totorių sunaikinti lengva 
buvo įtraukti Lietuvon. Bet užėmus juos, reikėjo jei ne koloni- 
zuoti, tai valdyti, vadinasi siųsti tenai kariuomenės būrius su 
lietuviais vadais, kurie ilgainiui apsigyvenę tuose pakraščiuose 
turėjo nutausti. 

Neįvertinęs tinkamai šių pamatinių apsireiškimų, autorius 
negalėjo tiksliai įkainuoti rytų ir vakarų įtakos Lietuvon. Klausi- 
mas buvo, kur Lietuva kultūriniai gręšis, ar į rytų graikiškai - rusi- 
škąją kultūrą, ar į vakarus, romaniškai - germaniškąją kultūrą. 
Pirmutinis čia dalykas, iš kur Lietuvon ateis Krikščionybė. Auto- 
riaus nuomone, „didesniuosius Lietuvos kunigaikščius, tautos 
vadovus labiau traukė prie savęs katalikų tikėjimas“ (p. 55). 
Tvirtinimas per drąsus. Daugiau pamato būtų priešingai nuo- 
monei. Juk daug lietuvių bajorų buvo kaip tik priėmę stačiatikių 
tikėjimą, kadangi jo niekas jiems varu nebruko, o katalikybė bu- 
vo jiems politikos klausimas, o ne įsitikinimo. Ne kas kitas, kaip 
Vytautas Didysis nekartą buvo mainęs tikėjimą, prisitaikydamas 
į politines aplinkybes. 

Visai klysta autorius, tvirtindamas, kad Vytautas besirūpinęs 
suvienyti rytų ir vakarų bažnyčias (p. 88). Kas jam rūpėjo, tai at- 
vaduoti savo pavaldinius stačiatikius iš Maskvos dvasiškosios 
globos. Todėliai jis daug rūpinos, kad Lietuvos stačiatikiai tu- 
rėtų savo atskirą metropolitą, visai nepriklausomą nuo Maskvos, 
o stačiai nuo Konstantinopolio. Plačiau apie tai galima rasti So- 
lovjevo Rusijos istorijoj. Tik Vytautas negalėjo pasiekti savo 
tikslo. 

Toji pati priežastis neleidė kun. Aleknai pažinti tikrosios 

lietuvių lenkų ūnijos prasmės. Jis sako „Lietuvos susijungimas su 
Lenkija tam tikslui, kad lengviau būtų bendromis pajėgomis ko- 
voti su vokiečių ordinu, galėjo būti naudingas abiem pusėm, 
reikėjo tiktai aiškiai nustatyti susijungimo sąlygos taip, kad abi 
pusi rastų naudą tame susijungime. Tolygaus naudingumo ir 
trūko susijungimo sąlygose“. Jis sau stato klausimą, kaip Lietu- 
vos kunigaikščiai, prisiėmę pasirašyti ant jos išlygų, ir atsako taip: 
„Jie, regis, darydami ūniją, laikėsi tos nuomonės, jog ne visa, kas 
rašoma dokumentuose, vykdinama gyvenime“ (p. 67). Kitaip 
betariant, autorius nori pasakyti, kad Lietuvos valdovai, sutik- 
dami priimti ūniją su lenkais, tikėjos galėsią lenkus apgauti. 

Niekur istorijoje nėra, kad sutartys būtų lygiai naudingos 
abiem besiderančiom pusėm, Dažniausiai viena jų priversta pri- 
imti kitos reikalavimus, Tik pirmajai mūsų ūnijai su Lenkija tai 
nepritaikoma. Nereikia tik šių dienų pažiūrų įdėdinėti anų laikų 
veikėjams, Jų pažiūromis viskas buvo tvarkoje. Jogaila buvo Lie- 
tuvos didysis kunigaikštis ir galėjo daryti su Lietuva, ką norėjo. 
Jis tapo lenkų karalium. Vadinasi, jo valstybė padidėjo. Jei būtų 
dar tapęs Vengrių karalium ar Čekų, tai visos tos valstybės būtų 
patapę jo žemių dalys ir tiek. 

Ir klausimas lenkams buvo ne toks, kaip suvaldyti Lietuvą 
prie Jogailos gyvos galvos, o tik jam mirus. Paveldėjimo tvarkos 
nebuvo dar įvesta Lietuvoj ir niekas negalėjo užtikrinti, kad Jo- 
gailos įpėdiniai, tėvui mirus, bus didieji Lietuvos kunigaikščiai. 
Suprantama taip pat, kodėl Lietuvos kunigaikščiai ir pirmoje vie- 
toje pats Jogaila, sutiko su ta ūnija. Juk jiems buvo tai paaukšti- 
nimas. Jogaila iš didžiojo kunigaikščio tapo karalium. Jo ėjimas 
Lenkijon užkuriais atidarė Vytautui vartus tapti didžiuoju Lietu- 
vos kunigaikščiu, kitiems kunigaikščiams proga gauti geresnes 
kunigaikštijas. 

Žodžiu, pirmosios su Lenkija ūnijos nebuvo joks politikos 
reikalas, o grynai šeimyniškas, 

Politikos reikalams anuo metu visai užtekę būtų sutarčių. 
Kryžiuočių pavojus nebuvo toks didelis. Jie savaime jau buvo pra- 
dėję silpnėt. Mūšis ties Žalgiriu 1410 m. čia nekiek daug tereiškė. 
Juk ordino spėkos buvo ne jame pačiame, o vakaruose. Pralai- 
mėti vieną mūšį, kada vakarai gausiai papildydavo nuostolius, tai 

visai menkniekis, bet tada tai papildymai pradėjo nykti, ir be 
mūšio ordino likimas buvo nulemtas. Todėl, sakau, ir šio mūšio 
ir ūnijos su Lenkija prasmė perdaug aukštinama. Pradžioj 
ūnija grynai šeimyniškas kunigaikščių dalykas. 

Paskui ji pasidarė ir politiniai neišvengiama. Ne čia, žinoma, 
vieta pasakoti, kaip tai įvyko. Eilia rusų istorikų tyrinėjo šį klau- 
simą ir gana aiškiai nušvietė. Mano priedermė buvo tik pabrėžti, 
kad autoriui čia stoka istorinės perspektyvos. 

Kultūros žvilgsniu ir valstybinės sąmonės nepilnai pasisekė 
kun. Aleknai rasti tikrų praeities paveikslų. Pirmų pirmiausiai 
kalbos klausimas. Autorius visą skyrių pavadino: „Baltarusių 
kalbos įsigalėjimas“, kuriamę sako: „nuo Vytauto laikų vyriausy- 
bės raštuose buvo vartojama baltarusių kalba, Ja buvo rašomi 
beveik visi raštai, išeinantys (!) iš didžiojo kunigaikščio raštinės 
ir jo valdininkų įstaigų“, (jo 162). Toksai tvirtinimas klaidingas ir 
prasimanytas lenkų patriotų, kuriems nepatikdavo, kad rūsų įtaka 
taip toli būtų siekusi. Ištikrųjų tai buvo dirbtina kalba, kurios 
jokiu būdu negalima vadinti baltarusiška. Pats autorius visai 
teisingai pastebi, kad tai buvo Europos visų rytų kalba, kuri buvo 
vartojama ne tik slavių giminių, bet ir kitataučių, kaip rumunai. 
Pridėsime nuo savęs, kad Rumunijoj ji užsilikusi buvo veik iki 
XIX šimtmečio pradžios. Pastebėjęs savo klaidą, autorius nori 
atitaisyti ją, tik betaisydamas, daro dar didesnę. Jis sako: „Ta 
baltarusiška, arba, tikriau sakant, cerkvinė slaviška kalba“, bet 
cerkvinė - slaviškoji kalba visai kas kita ir ji dar toliau stovi nuo 
mūsų raštinių kalbos, nei baltarusiškoji. 

Kas kultūros ir sąmonės žvilgsniu įdomiau, tai ne tiek kalba, 
kiek politinė literatūra, kuri išsireiškė vadinamuose metraščiuose, 
Jos uždavinys atsakyti, iš kur atsirado Lietuva. Surandama, kad 
iš Romos. Lig šiol nebuvo kreipta domės į vieną visoms Europos 
tautoms bendrą apsireiškimą. Netik mūsų metraščiai turi pasaką 
apie lietuvių kilimą iš Romos, bet ir visos kitos tautos rišo save 
su Roma, arba per Romą su Troja. Tokių pasakų yra pas frankus, 
pas britus, pas skandinavus, pas rusus, pas lenkus ir pas pietų 
slavus su rumunais. Tai vaikščiojantis literatinis motyvas, kurį 
kiekviena tauta suvartojo savo garbei ir vardui iškelti. Pradžią 
šioms legendoms padarė romėnai, stengdamiesi save išvesti nuo 

Trojos — legenda, kuri gražiausį išreiškimą rado pas Virgilijų 
Eneidoj. 

Į šios rūšies literatūrą reikia visai kitaip žiūrėti, nei daro kun. 
Alekna. Jam rodos, kad pilnasis metraštis todel perkelia lietuvių 
pratėvį Palemoną iš Nerono laikų į Atilos metą, kad esą sunku 
užpildyti tarpas nuo Nerono iki Gedimino ir pradedant V šimt- 
mečiu tas tarpas sumažėja (p. 166), 

Jei jis būtų paskaitęs, sakysim, Historia regum Britanniae, 
kuri sudėta Džofro iš Monmauto, būtų pastebėjęs, kaip mažai 
chronologija čia reiškia, Te juk Britanija išvesta nuo Bruto, ne to 
Bruto, kurs Cezarį užmušė, žūnant Romos respublikai, ir ne to, 
kurs įvedė Romon respubliką po Tarkvinijaus išvijimo, o Bruto, 
kurs buvo prieš Enejų Trojoj, vadinasi, kurio senovėj niekas 
nežinojo. 

Lenkų, sakysime, ankstyvesnieji rašytojai, kaip Kadlubkas, 
duoda net Aleksandro Makedoniečio laiškus, rašytus lenkų kuni- 
gaikščiams. Iš kur pas juos atsirado Krokuva? Gi nuo Grako, 
žinomo Romos tribūno Gajaus Tiberijaus Grako. 

Taigi svyravimai lietuviškuose metraščiuose tarp Nerono ir 
Atilos visai nereiškia susirūpinimo chronologija, o ištikro liudija, 
kad legenda susidėjo ne iš vieno šaltinio, 

Aš jau sakiau, kad lig šiol niekas istorikų dar nesiėmė ištirti 
palygintinai šio klausimo, taigi negalime reikalauti ir iš Lietuvos 
istorijos autoriaus, kad jis užsiėmęs būtų savistoviais tardymais 
šioje srity. 

Bet reikia kartu pripažinti, kad šiuo žvilgsniu kun. Alekna 
daugiau pastebėjo, nei galima būtų rasti lenkų ir rusų istorinėj 
literatūroj. Tuotarpu kai rusai su lenkais Lietuvos praeity temato 
tik rusų ir lenkų dvasios ir kultūros apsireiškimą, mūsų autorius 
mokėjo surasti tenai pačių lietuvių darbus. 

Kalbamuoju metu —iki Liublino ūnijos 1569 — Lietuvos 
istorija palyginus geriau ištirta istorikų, nei vėlesnė. Netik poli- 
tikos įvykiai, bet ir ekonominiai su juridiniais joje santykiai traukė 
saviep tyrinėtojų domę. Kunigaikščių valdžios platumas, bajori- 
jos kilimas, baudžiavos atsiradimas, krašto valdymas, gynimas 
ir teisingumo darymas — visa tai tirta, jei ne užtektinai giliai, 

tai vis bent tiek, kad galima pasidaryti apytikris vaizdas šiais 
klausimais. 

Autorius žino šiuos tyrinėjimus ir jais naudojasi. Neteko 
matyti minint tik Krokuvos profesoriaus Kutšebos veikalėlio apie 
Lietuvos įtaisymą (Historya ustroju Polski w zarysie T. II. Litwa). 
Jis yra verstas lietuvių kalbon neilstančio ir reto mūsų darbinin- 
ko A. Janulaičio. Nevisada ir čia jam pasiseka eiti tikru keliu. 
Imkime, sakysime, baudžiavos atsiradimą. Kun. Aleknos nuo- 
mone „radosi ji dažniausiai iš turto nelygumo tarp žmonių. Tie, 
kurie turejo daug žemės, pavesdavo ją kitiems dirbti už tam 
tikrą atlyginimą su sąlyga, jog apgyvendinti toje žemėj žemdir- 
biai visados gyvens joje“ (p. 128). 

Toks aiškinimas nieko nepaaiškina ir nieko nepatenkina. 
Turtų nelygumas tiek senas, kiek pasaulis. Niekados jis nebuso 
toks didelis, kaip dabartiniu metu. Ir jei turtų nelygumui besi- 
didinant, baudžiava netik nedidėjo, bet visai išnyko, tai reiškia, 
kad jos priežastis glūdi kur kitur. 

Kur, šiandei dar negalima pasakyti, nes klausimas neištirtas, 
kaip reikia. Be abejo, baudžiava pas mus vystėsi ne be įtakos 
kaimynų lenkų ir rusų. Tenai ji geriau ištirta, nei Lietuvos pra- 
eity. Taigi ir šiame mūsų istorijos klausime tenka žengti paly- 
ginimo keliu, 

Tas pats reikia pasakyti ir del Lietuvos statuto. Pasistatęs 
klausimą, iš kur imtos teisės, kurios įdėtos statutan, autorius randa 
daugiausia lietuvių papročių, sutrauktų šian rinkinin. Statutas 
buvęs daugiau rašytas bajorams žemėvaldžiams, žemės ūkis 
aukščiau stovėjęs Lietuvoj, nei Rusijoj, lietuviai turėję didesnę 
įtaką valstybės valdyme, Lietuva buvusi tirščiau apgyventa, to 
del esą daugiau tikrenybės, kad jame surašyta lietuvių papročių 
teisės (p. 145), To viso neužtenka, kad išsitarus tikrai apie mūsų 
garsaus statuto turinį. Vėl reikia jis ištirti, lyginant su mūsų kai- 
mynų teise ir tik tada paaiškės, kas jame yra originalaus, kas 
skolinta. 

Kitokia autoriaus tampa padėtis kada jam tenka liest metą 
po Liublino ūnijos. Čionai, kaip aukščiau pastebėjau, mažiausia 
tirta, taigi tenka dažnai kun. Aleknai pačiam kelias skinti. 

Iš kitos pusės, padariusi Liubline parlamentarinę ūniją, 

Lietuva nustoja savo pilnos nepriklausomybės ir jos politika 
ateity nulemta vien Varšuvos. Bet ir Lenkijos istorijos šis tarpas 
neužtektinai žinomas ir todel ne kiek galime gauti šviesos iš te, 
norėdami per Lenkiją pažinti šį laiko tarpą. ; 

Kadangi visur politikoje nustelbia Lietuvą Lenkija, tai liktų 
vidurinis mūsų krašto gyvenimas, kurs būtų įdomus mums pa- 
žinti. Tik jis kaip tik mažiausia žinomas. Bet gi vienas faktas aiš- 
kus, kurs turėjo be galo pragaištingų pasekmių Lenkijai ir Lietu- 
vai, tai Brastos bažnytinė ūnija ir disidentų klausimas. Ūnija buvo 
brukama varu ir stačiatikiai persekiojami, kaip ir kiti nekata- 
likai, vadinasi, disidentai, kurie buvo visokio plauko protestonai. 
Jų persekiojimas davė progos Rusijai užstoti savo vientikius ir 
Prūsijai saviškius. 

Šisai nuolatinis įsikišimas buvo viena svarbiųjų priežasčių, 
kurios vedė prie Lietuvos - Lenkijos padalinimo. Apie ūniją 
autorius šiek tiek kalba, nors perdaug jai prielankioj dvasioj, 
kuri istorijos žvilgsniu nepateisinama. Apie disidentus neradom 
nė žodžio kun. Aleknos istorijoj. Gali būti jis del to apleido šį 
klausimą, kad jis liečia veik išimtinai Lenkiją, bet ne Lietuvą, kur 
disidentų klausimo nebuvo. Bet iš tikrųjų jei jo Lietuvoj nebuvo, 
tai jis buvo Lietuvai tiek, kiek ji buvo susirišusi su Lenkija ir tiek, 
kiek Rusija dėjosi kartu su Prūsija. 

Lygiai nieko nepasakyta ir apie kitą svarbią lietuvių lenkų 
valstybės išnykimo priežastį, kuri glūdėjo karaliaus rinkimuose. 
Juk kiekvienas rinkimas buvo visai Europai pavojingas, nes ga- 
lėjo vesti prie karo. Lenkija - Lietuva patapusi buvo anarkijos 
lizdu, kurs grėsė kaimynų rimčiai. Ir šiandei visi istorininkai su- 
tinka, kad pirmasai ir antras mūsų ir lenkų valstybės padalinį: 
mas buvo užsitarnautas. 

Vidurinė šio tarpo istorija taip pat veik neliesta, sakysim, 
nematytas miestų puolimas nė neminėtas. Kalbama tik apie 
bažnyčią, mokyklas, žemės ūkį ir baudžiavą ir dorą. Visais 
šiais klausimais autorius rodosi perdidelis optimistas. Tikras 
gyvenimas buvo kur kas sunkesnis, nei išrodo. 

Autoriui rodosi, kad dora, sakysim, buvo gana aukšta. Jos 
aukštumą jis mato tame, kad Vilniaus kalėjiman negalima buvę 
sodinti, nes jis buvęs sugriuvęs (p. 214), Tas faktas rodo iš 

tikrųjų tik bendrą krašto sunykimą ir tiek. 

Nors, kaip sakiau, šis laikotarpis ir mažai ištirtas, vis tik 
galima buvo pasakyti juo ir daugiau ir tiksliau, nei autoriaus 
padaryta. 

Rusijai paėmus visą Lietuvą, mūsų istorija keičiasi. Per 
ištisą devynioliktą šimtmetį tai jau nebe Lietuvos istorija, o tik 
lietuvių, nors 1831 ir 1863 m. sukilimai, tai dar Lietuvos istorijos 
atbalsiai. Visą šį skyrių autorius suglaudžia trumpai. Apie pirmą- 
jį sukilimą jis visai nė nemini, o kalba tik apie 1863 m. ir spau- 
dos uždraudimą, Plačiausiai šiam trumpam skyriuje jam tenka 
sustoti mūsų tautos atgijimo klausime. Tik gaila, kad jis ima 
atgijimą perdaug siaurai, suvesdamas jį veik lietuvių spaudos 
atsiradiman ir tik nuo 1905 m. temato ir kitas šio atgijimo žymes. 
Apie tą, kaip rusai lenkino lietuvius savo persekiojimais, nė 
pusės žodžio. 

Aš taipgi negalėčiau sutikti su autorium ir su kitais rašyto- 
jais, kad J. A. Gedraitis, Poška, Strazdas ir t. t. reiškia mūsų at- 
gijimo aušrą. Jie dar visi priguli saulėlydžiui, o ne aušrai. Tai 
dar paskutiniai spinduliai senosios Lietuvos, iš kurių dargi net 
negalima matyti, ar bus apskritai naujoji Lietuva. 

Atgijimas ruoštis prasideda tik po 1863 m., kada lietuvių 
tautos mainosi ekonominė padėtis ir istorijos scėnon įeina nauja 
socialė klasė, 

Nežinau, kodel autorius išskiria į penktąją savo knygos 
dalį du puslapiu, kuriuos jis paveda didžiajam karui, ir lygiai 
neaišku, kodel jis Mažąją Lietuvą ir Amerikos lietuvius išvaro 
į priedą. 

Toks šios knygos turinys. Aš stengiausi rodyti jos gerų ir 
silpnų pusių, Mažas klaidas, kurios lietė vieną kurį faktą — yra 
ir tokių — aš visai neliečiau. Suimant viską krūvon, reikia pasa- 
kyti, kad kun. Aleknos Lietuvos istorija geriausia esamųjų lietu- 
vių kalboje. Silpniausiai ji atrodo po Liublino ūnijos iki mūsų 
dienų ir geriau nuo Mindaugo iki 1569 m. Autorius parodė, kad 
jis gerokai apsipažinęs su visais Lietuvos istorijos tyrinėjimais 
ir raštais, kai kur net su jos šaltiniais, kaip Seriptores rerum 
prussicarum, Teinerio Monumenta, Codex epistolaris Vitoldi 
ir t. t. 

Taigi jis yra dar pusiaukelėje. Iš vienos pusės, jam reikia 
giliau eiti į šaltinius, iš kitos, daugiau susipažinti su kaimynų isto- 
rija, kaip mes nekartą turėjom progos pabrėžti. 
' Be to, autoriui stoka bendro juridiniai ekonominio išsilavi- 
nimo. Mes tikimės pamatyti jo veikalo sekančią žymiai pagerin- 
tą laidą. Apie jo Bažnyčios istoriją sekančiam numery. 


Prof. A. Voldemaras. 


Mūsų Senovė, neperiodinis žurnalas Lietuvos istorijos medžiagai rinkti. 
Pirmosios knygos. Redaktorius Juozas Tumas. Kaunas, 1921 m. Švietimo Mi- 
nisterijos leidinys. Bibliagraphia historica, 103-114 psl.) 

A. Alekna. Bažnyčios Istorija. Parašė Kun. A. Alekna. 
Antra pataisytoji ir praplatintoji laida. Švento Kazimiero Dr. 
leidinys Nn. 285., Tilžėje 1920 251 p., žem. 


Rašyti Bažnyčios istoriją — tai sunkiausias uždavinys visais 
žvilgsniais. Jos gyvenimas apima veik du tūkstančiu metų. Iš 
viso pasaulio gyventojų skaičiaus apie 1 1/2 miliardo, krikščionių 
tikybą išpažįsta apie 550 milijonų; vadinasi, daugiau, neg trečia- 
dalis. Bet kas svarbiau, krikščionys buvo surišti su pasaulio 
kultūros likimu veik visą savo gyvenimą. Jie buvo išmėtyti į 
įvairias tautas, įvairias valstybes. Be to, pati krikščionių Baž- 
nyčia buvo susidariusi tarptautine organizacija, kurį laiką mokė- 
jusia pasistatyti virš visų valstybių ir dabartiniais laikais dažnai 
sudaro valstybę valstybėje, o jei ne, tai bent verčia valstybę rim- 
tai skaitytis su ja. 

Susekti Bažnyčios atsiradimą, prieiti jos išsivystymą, jos 
kovas, kančias ir laimėjimus, parodyti jos vietą žmonijos kultū- 
riniame gyvenime — tai milžiniškas uždavinys, kurs vienam žmo- 
gui nepakeliamas. 

Prie to prisideda dar viena sunkenybė, kurios nėra kitų 
įstaigų istorijoje. Kiekvienas tikintis ne tik turi pripažinti, kad pats 
Dievas įkūrė Bažnyčią, bet kad ir toliau ją veda. Iš čia kyla dvi- 
gubas pavojus, arba visus Bažnyčios gyvenimo apsireiškimus 
suversti Dievo atsakomybėn ir tuo būdu visai uždaryti duris 
moksliškam jos istorijos pažinimui, arba rodytis bedieviu, nepri- 
pažįstančiu atsiradimo Bažnyčios iš Dievo ir tolimesnio jos plė- 
tojimos, aktingai Dievui vadovaujant. 

Kad aiškesnė būtų mano mintis, paimsime gyvą iš Bažny- 
čios istorijos pavyzdį, sakysime, Efeso susirinkimą 431 m., kurs 
turėjo išsitarti del Konstantinopolio patriarko Nestorijaus moks- 
"lo apie Dievo Gimdytoją. Nestorijus siūlė vieton Theotokos 
(Dievo gimdytoja) sakyti Christotokos (Kristaus gimdytoja). Va- 
dinasi, Efeso susirinkimas, kviesta paties Nestorijaus rūpesniu, 
turėjo išrišti šią kristologijos problemą, klausimą grynai 
dogmatinį. 

Apsipažindamas su visais tų laikų dokumentais, istorikas 
pastebi, kiek daug asmens intrygų čia susipynė; kad visas gin- 
čas iššauktas buvo tik rivalizacijos tarp Aleksandrijos patriarko 
katedros ir Konstantinopolio; kad Roma prisidėjo prie Alek- 
sandrijos patriarko visai ne delto, kad jos kristologijos formula 
būtų artimesnė Aleksandrijai, nei Konstantinopoliui, kad tas 
pats Nestorijus, jeigu būtų gyvenęs Kalkedono susirinkimo metu 
(449 m.), būtų buvęs didžiausias šulas tikro tikėjimo; kad per 
patį susirinkimą Aigipto vyskupai (ne mažiau 50) žiūrėjo į savo 
patriarką Kirylą, kad jis mažu galvos palenkimu parodytų, ko- 
kia Šv. Dvasios valia, kaip išsitaria Gibonsas, kad galop Kirylo 
auksas ir organizuotoji Efese nesusipratusi minia taip pat svėrė 

Visų šių aplinkybių pasekmė kaip tik buvo kristologinė for- 
mula, apie kurią kalbėjome. Ar iš to išeina, kad ji klaidinga, ne- 
atsakanti tikėjimo aukštumui ir šventumui? Ne istoriko dalykas 
išsitarti apie dogmatų teisingumą. Jam užtenka tik parodyti, kaip 
dogmatas atsirado, o dalykas teologo prisakyti, ar šisai dogma- 
tas ortodoksinis, ar erezija. Ir jeigu istorikas, nupiešęs tokį ne- 
skaistų Efeso susirinkimo paveikslą, iš to išvestų, kad ir pati 
kristologinė priimta ta formula neperdaug moraliai švarių žmo- 
nių prasimanymas, tai jis dėtųsi jau teologu ir išeitų iš savo 
srities. 

Gyvenime dažniausiai taip ir atsitinka. Juk kiekviena so- 
džiaus davatka skaito save dideliu teologu. Neįstabu todel, jei 
dažnai ir istorikas neatsilieka nuo jos. Lygiai neįstabu, kaip 
dažnai manoma, jog panašus istorijos paveikslas, kaip mes ma- 
tėm Efeso susirinkime, jau yra įrodymas, kad Bažnyčios dogma. 
tai — visokių apgavikų prasimanymas. Sakau, kad tai neįstabu 
nes kiekvienas žmogus savaime linkęs idealizuoti, kas yra ryšy 

su Dievu, su tikyba. Jam rodosi, kad ir paviršutiniai, net žmonėse 
to apsireiškimai turi išsireikšti idealingose formose. Ne del ki- 
tos kurios priežasties ir viduramžio vienuoliai statė sau klausimą, 
ar nebus Kristus gimęs pro ausį, nes paprastas gimimo kelias 
jiems rodėsi nepritinkąs jo dieviškumui. 

Bet skelbti panašias pažiūras — tai reiškia sakyti save žinan- 
čiu, kas Dievui patinka, kas ne, ir ne tik sakyti, bet ir skaityti 
save Dievo prižiūrėtoju. Ir kol nėra paskelbta dogmato, kokioje 
formoje Dievas tegali reikšti savo valią, — o tokio dogmato nie- 
kada negali nė būti, — visi būdai lygiai galimi jai apsireikšti. 

Todėliai tikras istorijos paveikslas, kaip Bažnyčia plėtojosi, 
nėra argumentas nei prieš Bažnyčią, nei už. Ir piešdamas jį, isto- 
rikas nestatys sau klausimo, kaip Dievas manė tuo ar kitu metu, 
ką jis darė ir t.t. Jis turi rašyti istoriją taip, kad Dievo veikimo 
tenai niekur nebūtų matyti, o viskas būtų aišku iš žemiškų veiks- 
nių. Tai, žinoma, nereiškia, kad jis atmestų Dievo buvimą, ar 
veikimą. Jis gali tikėti ir vienu ir kitu, tik jis nesikiša į teologijos 
aiškinimus ir tiek. 

Šią mintį galima išaiškinti graikų dramos pavyzdžiu, kur 
dažnai žiūrėtojas matydavo tą patį veiksmą, kurs rišasi iškart į 
du skirtu ryšiu. Dramos veikėjams rodosi, kad jie einą te, kur 
nori, darą tai, kas jiems rodosi reikalinga, kad pasieks to ar kito 
tikslo. Žiūrėtojas gi mato, kad viršuje yra kitos, moralės jėgos, 
kurios ištikro veda dramos veikimą, nejutoms nuo pačių veikėjų 
ir kad veikimas nueis visai ne te, kur veikėjai mano. Biologai 
pavadino šį apsireiškimą tikslų eteranomija. Juk Žmogui, kurs 
neša burnon keptos mėsos gabalėlį, rodosi, kad jo veikimo tiks- 
las tėra gauti malonų jausmą, bevalgant, arba prašalinti nema- 
lonų alkio jausmą, tikras gi šiojo veikimo tikslas, gamtos įdėtas 
visai kitas: organizmo išlikimas. 

Taikant šį dėsnį Bažnyčios istorijos tyrinėjiman, istorikas 
turi sekti tik matomuosius dalykus, kitką palikdamas teologui. 
Kitaip betariant, jis visada turės reikalą su gyvais žmonėmis, 
jų veikimu ir t.t. Jei jam teks kalbėti apie Dievą, tai tik, kaip tai 
apsireiškė žmonėse, kurie manė veikią, prisitaikant prie Dievo 
noro. 

Aš ilgėliau kalbėjau apie šią sunkenybę Bažnyčios istoriko 

nenusidėti mokslui ir neužgauti tikinčiųjų jausmų. Ypač reika- 
linga buvo tai pabrėžti, nes teks pasakyti daugiau bloga, nei 
gera apie kun. Aleknos Bažnyčios istoriją, 

Iš kur reikia pradėti Bažnyčios istoriją, tariant, krikščionių 
' Bažnyčios, nes mes kalbame tik apie ją? Kadangi ją įkūrė Jėzus 
Kristus, kurs gyveno ir mokino Palaistinėj, tai atsakymas duotas 
del laiko ir vietos. Kadangi krikščionybė išėjo iš žydų tikybos ir 
tautinės jų organizacijos, tai.iš čia išeina reikalas apsipažinti su 
žydų tautos pradėtimi netik Kristaus metu, bet ir anksčiau, kiek 
tai reikalinga jos dvasiai suprasti kalbamu laiku. 

Kun. Alekna pradeda kaip tik nuo Adomo ir nurodo Dievo 
ryšį su žmonėmis; vadinasi, mažiausia su Adomo šeimyna, rojuje. 
Čia kalba teologas, bet ne istorikas, kurs nieko negali pasakyti 
šiuo žvilgsniu. Lygiai teologas pasakoja apie Dievo sutartį su 
Abraomu ir jo ainiais. Šiems dalykams vieta katekyzme, bet ne 
istorijoj. Jei autorius rodo gerą katekyzmo žinojimą, už tai su 
istorija jis menkokai apsipažinęs. Niekas gal taip aiškiai nerodo 
menką istorijos žinojimą, kaip kad tie autoriaus išsitarimai, ku- 
riuose atsispindi visa jo priešistorinė pasaulėžiūra. Paimkime, 
kad ir šį jo tvirtinimą. „Prieš Kristaus atėjimą žmonija dalijosi 
į du skyriu: vieni buvo galingi ir jiems priderėjo valdžia ir visos 
žemės gėrybės, kiti buvo silpni, ir tie buvo pirmųjų vergai“. 
(p. 10). Juk tą patį galima ir šiandien sakyti ir sakoma, kad visi 
žmonės skiriasi į išnaudotojus ir išnaudojamus. Taip pat galima 
būtų pasakyti ir apie priešistorinius laikus. Pažinimo žvilgsniu 
toks tvirtinimas lygiai tiek duoda suprasti apie socialį tų laikų 
sutvarkymą, kiek pažintum žmonių ūgį iš pasakymo, kad prieš 
Kristui gimsiant buvo žmonių augalotų ir mažų. 

Kas negera panašiuos tvirtinimuos, tai moralis pasmerkimas 
vienos žmonijos dalies, visai nepasirūpinus nors truputį apsipa- 
žinti su ja. Kiek toks pasmerkimas vienų ir aukštinimas kitų netei- 
singas, galime matyti iš šio pavyzdžio. Štai, kaip kalba kun. 
Alekna apie pirmųjų krikščionių dorą: „Pirmieji krikščionys pri- 
imdavo naują tikėjimą ne šio gyvenimo tikslais, bet vien tiktai 
iš giliausio įsitikinimo del jo mokslo dieviškumo ir šventumo. 
Krikščionių tikėjimas skelbė aukštą žmogaus paskyrimą ir žadėjo 
už dorą gyvenimą amžiną gyvybę ir laimę po mirties. Įgyti tą 

laimę buvo didžiausis ir vienatinis pirmųjų krikščionių rūpestis. 
Tartum, nė likti jiems nebeliko jokių kitų šio gyvenimo troškimų. 

„Pirmųjų krikščionių tikėjimo karštumas apsireiškė jų gy- 
venimo šventumu. Nematyti jų buvo pagonių pasilinksminimo 
sueigose, retai atliekamosiose be papiktinimo, nelankė jis cirkų 
gėrėtis žvėrių ir žmonių kankinimu, nevaikščiojo į teatrus, kur 
buvo rodomi paleistuvystės paveikslai“. (psl. 33), 

Dabar pasiklauskime, ką sako apie pirmųjų krikščionių do- 
rą nenudažytoji jokia spalva istorija. „Reikia saugotis — sako 
prof. Achelis — perdaug skaisčiai krikščionių draugės dorą 
vaizdinti. Galimas daiktas, kad dauguma, kuri draugėn įstodavo, 
tikrai atvirsdavo ir turėjo norų ateity gyventi sulig Evangelijos 
įsakymų. Jie buvo įsitikinę, kad krikštas nuplauna jų pirmutinio 
gyvenimo nuodėmes; ir jiems būdavo tiksliai įkalta, kas jiems rei- 
kia daryti ir ko saugotis. Bet pirmojo entuziazmo metu nemokė- 
davo suprasti priešingai veikiančių faktorių, įtaka kurių turi į 
žmogų jo aplinkiniai arba amatas ir tylią, bet galingą praeities 
jėgą. Nereikia tam įrodymų, kad krikščionių dauguma prieš 
krikštą taip gyveno, kad patapę krikščionimis, turėjo gėdytis sa- 
vo gyvenimo. Kadangi jie krikštą priiminėjo jau suaugę, tai at- 
kritimas pirmykščian gyvenimo būdan buvo labai galimas. Bažny- 
čia anksti pajuto, kad daugumos jos narių gyvenimas visai nesu- 
tinka su krikščionių idealu“ (H, Achelis, Das Christentum in den 
drei Jahrhunderten I B. Lpzg 1902 psl. 184). Toj pačioje knygoje 
ekskurse sutraukti liudymai pačių apaštalų apie nedorumą tarp 
krikščionių. Jų tarpe randam girtuokliavimą, plėšimą, paleistu- 
vavimą, net... pederastiją. 

Tokiu būdu kun. Alekna prasilenkė su istorijos tiesa, iškel- 
damas per aukštai pirmųjų krikščionių dorą, Jis dvigubai su ja 
apsilenkė, nes pagonų dorą vaizdina per žemai. Mes jau cita- 
vome jo sakinį iš 33 psl., kur pasakyta, kad pagonų teatruose 
buvę rodomi „paleistuvystės paveikslai“. Iš kur jis juos rado, tai 
jo paslaptis. Juk jeigu autorius būtų pažvelgęs į graikų arba ro- 
mėnų literatūros istoriją ir apsipažinęs su dramatiniais rašytojais, 
nebūtų jų tarpe radęs nė vieno, kurs rodytų „paleistuvystės pa- 
veikslus“. Bet palikim senovės literatūras. Kun. Alekna, be abejo, 
gerai pažįsta šv. Augustino Prisipažinimus. Trečiosios knygos 


57 


pradžioj jis prisipažįsta, kad begalo mėgęs „spectacula theatrica“. 
Jis pastebi, kad teatras iššaukia skausmo jausmus, kurį vadina 
užuojauta, tik toji užuojauta jam rodosi įtartina, Iš jo aprašymo 
matyti, kad jis juto didelę teatro moralę reikšmę, tik nemokėjo 
suprasti to, ką Aristotelis vadino „nuvalymu“ (catharsis). 

Ir kaip Platonas, pats didžiausias poėtas, varo, kad ir su 
pasigailėjimu iš savo įdealės valstybės poėtus, taip ir šv. Augus- 
tinas iš savo idealės doros viešpatijos, kurios tarp žmonių ne- 
buvo ir nebus, varo teatrą. Bet ir jis niekur nė puse žodžio nepra- 
sitaria, kad teatre būtų rodomi paleistuvybės paveikslai. 

Tas pats istorijos nežinojimas rodosi ir kitur. Paimkime 
krikščionybės persekiojimą. Kun. Alekna štai kaip jį aiškina: 
„Ciesorius Neronas pirmas išleidė įstatus, draudžiančius krikščio- 
nių tikėjimo išpažinimą, ir nuo to laiko krikščionių kraujas tekėjo 
bemaž ko per tris šimtus metų. Kai kurie žmoniškesnieji ciesoriai 
nereikalavo tų įstatų pildymo, bet patys įstatai nebuvo atmai- 
nyti lig 313 m. Todel ir tiems žmoniškesniesiems ciesoriams vieš- 
pataujant, jokia teisė negynė krikščionių nuo viršininkų smar- 
kumo ir minių neapykantos“ (psl. 23). Autorius nepastebi, kad 
jis pats sau prieštarauja. Vienu puslapiu pirmiau jis tvirtina, kad 
„Romos įstatai skaudžiai gynė naujų tikėjimų įvedimą, be vals- 
tybės vyriausybės leidimo. Todėl nuo to laiko, kaip tiktai įsiti- 
kinta, kad krikščionys yra naujo tikėjimo išpažintojai, prasidėjo 
jų persekiojimas Romos valstybėje“ (psl. 22). Viena dviejų — 
arba persekiojimas prasidėjo del to, kad krikščionybė atsirado 
be valstybės leidimo ir tada Neronui nereikė išleidinėti jokių 
naujų įstatymų, arba, jei Neronas, norėdamas bausti krikščionis, 
turėjo išleisti prieš juos įstatymą, reiškia, kad jokio įstatymo ne- 
buvo. Suderinti šių abiejų tvirtinimų negalima nieku būdu. 

Bet nėr nė reikalo jų derinti, nes abudu jiedu klaidingu. Ro- 
moje nebuvo jokio įstatymo, kurs draustų be leidimo įvedinėti 
naujas tikybas, ir Neronas neišleidė prieš krikščionis jokio įsta- 
tymo. Pakeliui pastebim, kad nuverstųjų nuo sosto ir užmuštųjų 
imperatorių atmintis būdavo pasmerkiama ir visi jų aktai skel- 
biami nustojusiais galės (damnatio memoriae, rescissio actorum). 
Neronas kaip tik ineina pasmerktosios atminties imperatorių 
skaičiun. Vadinasi, kad ir buvęs būtų jo išleistas koks įstatymas 
prieš krikščionis, tai 68 m. jis būtų buvęs jau amžinai panaikintas. 

Bet, kaip sakiau, jokio įstatymo nė nebuvo išleista prieš krikš- 
čionis. 

- Pirmasis prie Nerono persekiojimas ne visų, o tik miesto 
Romos krikščionių tikriausiai ėjo lege Cornelia de sicariis et 
veneficis, tiek, kiek jie nebuvo įvelti bylon del miesto padegimo, 

Vėlesni persekiojimai. Kiek jų tada pražuvo? Kun, Alekna 
sako, „kad krikščionių kraujas paplūdęs Romoje, kaip koksai 
upelis, ir buvusi nužudyta didelė jų daugybė“ (psl. 25). Ta 
žinia esanti imta iš Tacito (Annalium XV, 44). Savo tvirtinimu 
jis parodo, kad visai nežiūrėjo į nurodomąjį šaltinį. Ištikrųjų, 
te tik pasakyta, kad krikščionių prietarai — taip tada vadino 
krikščionių tikėjimą — iš Judiejos pasirodė Romoj, kur su- 
plaukia iš visur visos baisenybės, bet apie daugumą nėr nė pu- 
sės žodžio). Iš Tacito teksto matyti tik, kad padegimo kal- 
tinimu buvo daug suimta. Bet procese del miesto padegimo 
keletas šimtų kaltininkų — tai jau begalo daug. 

Tuo metu dar sunku buvo išskirti žydai nuo krikščionių, 
kaip tai liudija šv. Povilo kaltinimai prieš Akajos prokonsulą ir 
kitur, kada provincijų viršininkai pasakė, kad jų kaltinimai prieš 
Povilą — žydų vidurinis dalykas, į kurį jie negali kištis. 

Priėmus domėn, kad prie Klaudijaus, vadinasi, už kelio- 
likos kitų prieš pirmą persekiojimą, žydų Romoje buvo apie 
8000 (suaugusių) ir kad vėliau jie buvo išvaryti iš ten, tai 64 m. 
tegalėjo ne kiek jų būti Romoje; vadinasi, krikščionių iš jų tarpo 
visai mažai. 

Kiti persekiojimai po Nerono ėjo kitais keliais ir buvo kitų 
iššaukti priežasčių. Ne mano uždavinys atpasakoti jų istoriją. 


1) Sed non ope humana, non Jargitionibus principis aut deum placa- 
mentis decedebat infamia, guin iussum incendium crederetur. Ergo abolendo 
rumori Nero subdidit reos et guaesitissimis poenis affecit, guos per flagitia 
invisos vulgus Christianos appellabat. Auctor nominis sius Christus Tiberio 
imperatoritanto per procuratorem Pontium Pilatum supplicio affectus erat; 
repressague in praesens exitiabilis superstitio rursum erumpebat, non modo 
per Judeaam, originem eius mali, sed per urbem etiam, gua cuncta undigue 
atrocia ant pudenda confluunt celebranturgue. Igitur primum correpti, gui 
fatebantur, deinde indicio eorum multitudo ingens, haud proinde in crimine 
incendii, guam odio humani generis convicti sunt. Toliau seka aprašymas jų 
kankinimo. 

Mano uždavinys buvo parodyti, kad to nepadarė „Bažnyčios 
istorijos“ autorius. Lygiai neaiškino jis ir kitų be galo svarbių 
klausimų. Imkime, pavyzdžiui, kad ir Naujojo įstatymo atsiradimą, 
Štai, kaip kalba apie tai mūsų autorius: „Evangelistai savo Evan- 
gelijose apsakinėja atsitikimus, žinomus visoje žydų žemėj, ap- 
rašo Kristaus stebuklus, padarytus akyvaizdoje daugybės žmo- 
nių, dažnai didžiausių Jėzaus priešininkų. Evangelijose užrašy- 
tas mokslas, kurį Jėzus garsino, kaip pats sako, ne slaptu, bet 
atvirai, bažnyčioje ir susirinkime. Todel evangelistai, kad 
ir būtų norėję, nebūtų galėję įdėti į Evangelijas 
to, kas neteisinga. Delto, kad tuojau daugybė žmonių 
žinančių tuos atsitikimus, būtų pamatę ne- 
tiesą ir išrodę ją“ (mūsų pabraukta. psl. 20). 

Kasdieninis kiekvieno mūsų prityrimas rodo, kad panašūs 
argumentai neturi jokios vertės. Pasakyti didelėj minioj žodžiai, 
ar parodyti prieš jos darbai kaip tik lengviausia iškreipti ir daž- 
niausia, dargi be blogos valios, iškreipiama. Kaip klausimas tikru- 
mo kėblus yra, galima matyti iš Sokrato pavyzdžio, kurį, pake- 
liui pasakius, nuo senai gretino su Jėzum, Nors Sokratas gyveno 
istorijoj, iš kurios užsiliko daug liudymų, vis delto niekas lig šiai 
dienai negalėjo pasakyti, koks tikrai buvo Sokrato mokslas. Jo 
artimiausio mokinio Platono paliktas paveikslas neatitinka 
tikrenybei. 

Kadangi Jėzus, kaip ir Sokratas, nepaliko jokio rašto, kur 
būtų išdėjęs savo mokslą, tai iš kur užtikrinimas, kad evangelis- 
tai suprato jį tikrai, neiškraipydami? Tai klausimas ne vien tikė- 
jimo, bet ir istorijos. Nereikia juk užmiršti, kad raštų pirmais 
amžiais apie Jėzų buvo kur kas daugiau. Nemaža jų dalis buvo 
priskirta prie apokripų, vadinasi, netikrų raštų. Kuo vadovau- 
tasi prie šio atrinkimo? Kada tai įvyko? Kokiose aplinkybėse? 
Statyti šiuos klausimus reiškia aiškinti, kas yra traditio apostolo- 
rum, sutraukiama į regula fidei, arba, kaip gražiau vadinta grai- 
kiškai „tiesos mastas“ (cannon tes aletheias); atpasakoti Baž- 
nyčios organizacijos darbą, jos kovą su gnosimi ir montanizmu; 
duoti vaizdą jos apologetinės literatūros. 

Atsakymo į šiuos klausimus, kurie pinasi vienan paveikslan, 
pas kun. Alekną arba visai nėra, arba, jei jis ir duotas, tai nega- 

lime jame rasti to, ko reikia. Paimkime pavyzdžiui jo aiškinimą 
gnosies. „Kristaus moksle, sako jis, daugelis daiktų pagonams 
buvo neaišku. Daugelis negalėjo suprasti, kaip geriausias Dievas 
galėjo sutverti menką blogą materiją, iš kur blogumas šiame gy- 
venime, kaip nuo jo pasiliuosuoti. Taigi mėgino Kristaus mokslą 
pataisyti pagonų filosofija arba senobiškomis tikybomis. Iš to 
atsirado gnostikų herezija, kuri gyrėsi savo mokslingumu (gno- 
sis — žinojimas, mokslas), aiškinant krikščionių tikėjimo tiesas. 
Atsirado ji jau pirmajame amžiuje“. Nors gnosticizmo istorija 
iki šiai dienai nėra dar galutinai ištirta, bet tiek, kiek jis reikia 
pažinti bendrais ruožais, jis aiškus. Pirmų pirmiausiai, klaidinga 
tvirtinti, kad jis atsirado I amžiuje po Kristui. Jis buvo ilgai jau 
prieš krikščionybės atsiradimą. Kalbamu metu jis tik pradėjo 
savo kovą su krikščionybe. Tai del laiko atsiradimo. 

Del turinio reikia pasakyti, kad jis ne filosofija, o religija. 
Ir teodikėjos klausimai, kaip Dievas galėjo pridaryti blogumų — 
Tertuliano formuloj: Si Deus est, unde malum et guare? — gimė 
ne pas pagonus, o pas žydus, nes jis sunkus išrišti tik monote- 
izmui. Jei pripažinti daug dievų, tai lengva priskaityti vienam 
jų atsiradimą pikto. Žydai rado išrišimą šiam klausimui angelo- 
logijoj, vadinasi, vis delto išsižadėdami griežto monoteizmo. 

Ir gnostikams ir krikščionims rūpėjo daugiausia išganymo 
klausimas, kurs visada rišamas su eskatologija, mokslu apie pa- 
skutinius daiktus. Tiesą pasakius, tai rūpėjo ir kitoms visoms 
tikyboms. Neužmirškime, kad tai sinkretizmo metas, apie kurį 
kun. Alekna nepasakė nė pusės žodžio, bet kurs tik tegali išaiš- 
kinti Bažnyčios kovas ir laimėjimą. 

Šiam dideliam sinkretizmo verpete krikščionybė ir gnosti- 
cizmas, tai dvi srovi, del kurių ilgą laiką neaišku buvo, kuri jų 
laimės. 

Kaip tik šioje kovoje susikristalizavo Bažnyčios mokslas ir 
vidujinė jos organizacija, kurią mūsų autorius atpasakoja truputį 
keistokai. Jam rodosi, kad „Romos vyskupas, vadinamas papa, 
kaipo aukščiausias ganytojas, valdė visą bažnyčią“ (35). „Kai- 
kurių didžiųjų miestų vyskupai, kur pirmiau atsirado krikščionių 
draugijos ir iš kur toliau išsiplėtė krikščionių tikėjimas, pasidarė 
vyresniais už aplinkinių miestų vyskupus ir įgijo ant jų valdžią. 

Tie vyresnieji vyskupai vadinosi metropolitais arba arkivysku- 
pais. Vyskupai trijų pačių didžiųjų Romos valstybės miestų, 
Romos, Antiokijos ir Aleksandrijos, vadinosi patriarkais ir turėjo 
valdžią ant aplinkinių kraštų metropolitų ir arkivyskupų. Tą jų 
valdžią reikia išvesti ne iš miestų garsumo, bet iš tos aplinkybės, 
kad Romos ir Antiokijos patriarkų sostu buvo įstatytu šv. Petro, 
vyriausiojo apaštalo, o Aleksandrijos sostas šv. Morkaus, šv. 
Petro mokinio“ (psl. 36). 

Toks dalykų aiškinimas eina prieš istoriją. Suprantu kun. 
Aleknos dogmatinį rūpestį — parodyti, kad episkopatas eina nuo 
apaštalų ir Romos vyskupo primatą kitų tarpe. Tik dogmatiniu 
žvilgsniu nėr visai reikalo kraipyti istorijos paveikslą. Juk visai 
užtenka, jeigu Kristaus moksle randame Bažnyčios ierarkiją in 
nuce, iš kur ji, laikui bėgant, galėjo vystytis toliau. Istoriko daly- 
kas parodyti, kaip iš to gemalo augo ir plėtojosi pati įstaiga. 
Teologas gali matyti tenai viršprigimtą priežastį, bet negal 
kraipyti duotų istoriko faktų. 

Iš to, kas aukščiau išdėta, matome, kad kun. Alekna nedavė 
paveikslo nei Bažnyčios atsiradimo nei jos ūgio. Mes negalime 
jo pateisinti tuo kad jo knygelėje duota visiems šiems klausi- 
mams tik 34 puslapiai, į kuriuos nėra jokios galimybės sutraukti 
tiek medžiagos, kiek reiktų, aiškinant nurodytuosius klausimus. 
Juk ne puslapių skaičius turi nulemti, kaip rašyta, bet atbulai 
klausimo svarbumas nulemia knygos storumą. Beto, iš 2 1/2 šimto 
puslapių galima buvo lengvai išmesti daug antraeilių klausimų, 
bet užtai nušviesti tinkamai pamatinius. Negali būti abejonės, 
kad Bažnyčios atsiradimas ir jos pradinis išsivystymas tai pama- 
tinis klausimas. Gavę jos tikrą vaizdą iš pradžios, tolimesnis besi- 
vystymas jau yra savaime duotas. 

Antrojoj knygos daly, kuri pradėta Konstantinu Didžiuoju, 
nepastebėta pats svarbiausias dalykas. „Konstantino Didžiojo 
nuopelnas, kad jisai savo valdžia stiprino bažnyčios veikimą ir 
stengėsi prie jos priesakų pritaikinti viešą draugijos gyvenimą. 
Padidinimui svarumo bažnyčios vyresnybės, paliuosavo jisai 
vyskupus ir kunigus nuo mokesčių, valstybės teismų ir viešų dar- 
bų“ ir t.t. (psl 37). 


Nedėdami nieko nuo savęs prieš šią nuomonę, mes pasta- 

tysime kitą, Freiburgo profesoriaus Ed. Švarco. „Niekas — sako 
jis — tiek neskiria begalinės Bažnyčios gyvenime atmainos, kaip 
aplinkybė, kad karžygis ir despotas, kurs tik neužilgo prieš mir- 
siant apsikrikštijo, buvo valstybinės bažnyčios įkūrėjas, kuri 
užėmė vietą senosios, „ecclesia“, kariaujančios su valstybe ir 
pasauliu. Ar jis per šią staigią atmainą gavo valstybei ir bažny- 
čiai gaivinančių vidurinių jėgų, kurių jis laukė, — tai klausimas, 
kurian visaip galima atsakyti. Bet viena reikia pripažinti, kad 
jis demoniniu pasaulio užkariautojo akių aštrumu pastebėjo 
svarbumą, kurį bažnyčios susidraugavimas turėjo pasaulio mo- 
narkijai, kurią jis ruošėsi įtaisyti“ (Kaiser Constantin und die 
christliche Kirche von Eduard Schwartz, Leipzig - Berlin 1913,p.2). 

Bet jei bažnyčia buvo patapusi tokia jėga, kurios bendradar- 
biavimo ieškojo Konstantinas savo politikos mieriams įvykinti, 
tai dar nereiškia, kad pagonija buvo jau galutinai nuveikta. Jos 
reakcija su Julionu Apostatu priešaky tai paskutinės imtynės tarp 
šių dviejų galybių. Ir kai kur Alekna nori išaiškinti šią „reakciją 
tuom, kad Julionas „gerai nesuprato“ krikščionių tikėjimo, tai 
jis parodo, kad ir pats „gerai nesupranta“ viso šio judėjimo 
prasmės, 

Tas pat reikia pasakyti ir apie jo atpasakojimą ir aiškinimą 
airesių (erezijų). Juk tai vėl istorijos lapas, kurs užpildytas kuo- 
aršiausiomis anų laikų kovomis, kur tapo neretai sulaužytas gy- 
venimas žmonių išimtinai aukštos doros ir mokslo. Kaip oras bu- 
vo prisotintas teologijos klausimais, matyti iš paveikslėlio, kurį 
duoda Gregorius iš Nisos. „Visur pilna — sako jis — tokių žmo- 
nių, kurie kalba apie nesuprantamus daiktus: gatvėse, aikštėse, 
turgavietėse, kryžkelėse. Paklausk, kiek reikia mokėti už jaučius, 
išgirsi filosofuojant apie gimusį ir negimusį; nori sužinoti duonos 
kainą, tau atsako: Tėvas didesnis už Sūnų; paklausi, ar pirtis 
priruošta, atsako tau: Sūnus atsirado iš nieko“. 

Ir miniai, kuri taip karštai leidėsi į šiuos klausimus, buvo 
populiarizuojami kristologijos klausimai. Sakysime, Arijaus 
airesies metu gatvėse užduodavo moterims klausimą: „buvo 
pas tave sūnus anksčiau nei tu jį pagimdei?“, kas turėjo įrodyti, 
kad Dievas Sūnus turi pradžią. 

Net patys vyskupai kartais neatsilikdavo nuo minios. Antio- 

kijos vyskupas Eudoksijus buvo išsitaręs prieš susirinkimą (con- 
cilium): „Jeigu Dievas turi Sūnų, tai jis turi turėti ir žmoną“. 

Iš šios jausmų kaitros ir todel kovos atkaklumo pas kun. 
Alekną nieko neužsiliko. Tegu kas pabando suprasti, pasiskaitęs 
jo išdėstymų, kodel arianizmas, sakysime, buvo IV šimtmety, 
o ne X, arba kodel daugiausia airesių (erezijų) buvo Rytuos. 

Aš negaliu sekti autoriaus ant kiekvieno puslapio, nes tada 
recenzija išaugtų į visą knygą. Mes galime drąsiai peršokti per 
visą viduramžį, ne delto, kad ten su visu kuo galima sutikti su 
autorium, bet delto, kad krikščionybės platinimas ir virtimas 
bažnyčios didele politikos jėga Europos Vakaruose nėra jos 
likime tiek svarbu, kiek pirmieji amžiai jos gyvenimo. 

Tuo žvilgsniu įdomiau sekti katalikybės suskilimą, pirma į 
dvi dali — Rytų ir Vakarų Bažnyčios, nors Rytai tokio vienodumo, 
kaip Vakarai, niekados nežinojo; paskui į eilią tautinių bažnyčių. 

Čionai vėl mes turime tam tikrą istorijos apsireiškimą, kurs 
galų gale ne vienoj, tai kitoj formoj turėjo ateiti. Mūsų Bažnyčios 
istorijos autorius šios istorijos perspektyvos, kaip kitur, taip ir 
reformos klausime, visai stinga. Štai, kaip jis, sakysime, liutera- 
nizmo atsiradimą įvertina. „Papa pareikalavo, kad Liuteris at- 
šauktų savo mokslą ir patsai atvyktų Romon išsiteisintų. Skaudus 
subaudimas Liuterio tuo laiku, rasi, būtų galėjęs pačioje pradžioje 
užgniaužti beišsiplečiančią ugnį“ -(psl. 148). Kaip menku daiktu 
turi rodytis autoriui visa šioji reforma, jei smarkesnis Liuterio su- 
draudimas galėjęs būtų ją sustabdyti! 

Panašiai kaip Liuterio reformos atsiradimą, autorius aiškina 
ir jos išsiplatinimą. „Priežasties — sako jis — ūmo jo (Liute- 
rio mokslo) išsiplėtimo reikia ieškoti visuotiname tikėjimo jaus- 
mų atšalime“ (psl. 153). Jeigu jausmais norima išaiškinti labai 
komplikuotą kultūrinio, socialio ir politikos gyvenimo apsireiš- 
kimą, tai reiktų pasakyti kaip tik atžagariai. „Tikėjimo jausmų 
atšalimas“ kągi kitą reiškia, jei ne indiferentizmą tikėjimo daly- 
kuose? Gi toks žmogus, kuriam šie dalykai visai nerūpi, nerems 
nėkiek bandymų juos reformuoti, nes ją remti reiškia kovoti del 
jos ir tai kartais su gyvybės ir turtų pavojum. 

Norint suprasti bet kokį idėjinį ir socialį judėjimą, reikia 
visada pirma atsižvęlgti į tai, prieš ką tasai judėjimas apsireiškia. 

Kadangi reforma kreipta buvo prieš katalikų bažnyčią, tai reikė- 
jo pirmiausia nupiešti jos vidujinis gyvenimas. Negalima sakyti, 
kad mūsų autorius nebūtų to numanęs. Kitur jis sako: „Pasiprie- 
šinimas bažnyčios mokslui dideliais žingsniais ėjo pirmyn. 1520 m. 
Vokiečių vyskupai rašė naujai išrinktam ciesoriui Karoliui V, 
jog visas kraštas virte verdąs ir reikia laukti tokio gaisro, kokio 
praėjusieji amžiai nėsą matę“ (psl. 146). 

Tik stebėtina, kad kun. Alekna, pastebėjęs Vokietijoj šį karštį, 
gimdantį audrą, iš te peršoko į atšalimą ir šaltumu bandė išaiš- 
kinti reformacijos karštumą! 

Lygiai negalėjo autorius susiorientuoti ir XVIII amžiaus ju- 
dėjime. Štai, kaip jis vaizdina geriausį to amžiaus išreiškėją 
Volterą: „Nuo pat mažens įkvėpta Voltėrui bedievystė, ankstus 
atsidavimas kūno geiduliams pagadino jo būdą ir padarė Voltė- 
rą tikėjimo priešininku. Išėjęs iš mokyklos, Voltėras mėgino gau- 
ti kokį užsiėmimą, bet delto, kad nebuvo prisirengęs prie jokio 
rimto darbo, visur jam atsakyta. Tuotarpu poėtingi Voltėro vei- 
kalai ir kiti raštai, žymūs drąsiu bedieviškumu, pragarsėjo Pary- 
žiuje ir atidarė jam aukštosios bajorijos salonus. Bet del tų pačių 
raštų Voltėras buvo netrukus vyresnybės išvytas iš Paryžiaus ir 
turėjo bėgti svetur. Tada aplankė jisai Angliją ir, tenai gyvenda- 
mas, suėjo į pažintį su garsiausiais to laiko bedievystės filoso- 
fais“ (psl. 194). 

Kiek žodžių, tiek klaidų. Dargi paviršutiniai Voltėro gyve- 
nimo faktai nemokėta išdėstyti, nepasirikus ir be fantazijos. 
„Bedievybės filosofai“ — tai paties kun. Aleknos prasimany- 
mas. Jų nežino nė viena filosofijos istorija, nes niekas iš filosofų 
nesistatė sau uždavinio sudaryti „,„bedievybės filosofiją“. Kalbamu 
laiku Anglijoj pas filosofus buvo madoje kaip tik deizmas, 
Ir pats Voltėras buvo deistas, vadinasi, Dievą pripažino. Tik, 
žinoma, deistų Dievas —tai ne krikščionių Dievas. Kam labai 
priešingas buvo patriarkas iš Fernės, kaip vadinamas buvo Vol- 
tėras, — tai pozityvioms tikyboms, kurias jis laikė apgavinėjimu. 
Bet jo užsipuldinėjimai ant tikybos nekliudė jam turėti kores- 
pondentais pralotų, kardinolų ir net patį popiežių. Jis išgavo 
sau vardą pasaulinio kapucinų ir Žekso krašto tėvo. Savo dvare 
jis pastatė bažnyčią, iškilmingai jon eidavo mišių klausytų, iš- 

kilmingiausiai švęsdavo Velykas. 

Ne čia, žinoma, vieta, atitaisyti autoriaus klaidas. Kaip ir 
kitur, autoriui nesinori atsižvelgti pačion bažnyčion ir pasistengti 
iš jos padėties išaiškinti užsipuldinėjimus prieš ją. Tada jam ne- 
reikę būtų duoti, aiškinant viešuosius apsireiškimus, tiek daug 
vietos „kūno geiduliams“, kurie, iš tikrųjų, nieko neišaiškina. 

Mokslo ir doros žvilgsniu bažnyčia kalbamu metu toli gražu 
nebuvo reikiamoje aukštumoje. Sakant bažnyčia, reikia suprasti 
jos viršūnę. Dar klausimas, bene daugiau netikinčiųjų buvo tada 
tarp aukštosios kunigijos, nei pasaulinės ponijos. Visiems žinomas 
Taleirano vardas, kaipo gabaus diplomato, kurs Vienos kongrese 
labai sumaniai gynė Prancūzijos reikalus. Bet nevisi primena, kad 
jis buvo vyskupas, kurs besišypsodamas pardavė savo Dievą, 
savo karalių, ir savo luomą. Istorikai apie jį išsitarė, kad reikalui 
esant, jis mokėjęs apsimesti doru žmogum. Didesnio pasmerkimo 
nereikia. Gi tokių Taleiranų tarpe aukštosios dvasiškijos buvo 
daug, tik be jo gabumų. Jie nenusileidė nieku būdu pasauliniams 
ir „kūno geidulių“ patenkinimo žvilgsniu. 

Taleirano priminimas mus atvedė jau XIX amžiaus pradžion, 
kur istorija tokios plačios ir galingos įstaigos, kaip bažnyčia, turė- 
tų sustoti „nes istoriniam išdėstymui vėlesnių įvykių metas dar 
neatėjo. Nuo XIX šimtmečio antrosios pusės bažnyčios gyveni- 
me dar dabartis. 

Ligšiol mes kalbėjome apie kun. Aleknos veikalo neigiamąsias 

puses. Iš jų mes matome, kad veikalas, priimtas ištisai, reikia 
skaityti nenusisekusiu. Gal jo jeibių pamatinis šaltinis tame, kad 
* jis nejutomis daugiau virsta pats apologetu, vieton buvus istoriku. 
Iš te pasekmė, kad nejutomis jis piešia juodesniais, nei jie buvo, 
bažnyčios priešus, ir baltesniais jos apgynėjus. 
“| Jau aš pažymėjau pačioje pradžioje, kad susirūpinimas visai 
nereikalingas. Toji Bažnyčia, kuri vienu akimirksniu padarė šven- 
tąjį ir prikaltą prie kryžiaus latrą už padarytą paskutiniu momen- 
tu atgailą, negali bijoti savo sūnų juodumo. 

Mano išmanymu, toksai baltinimas gali būti tik kenksmingas 
Bažnyčiai, nes vistiek šviesos nepaslėpsi po puodu. Gi jos slėpi- 
mas pagimdys tik nuomonę, kad Bažnyčia šviesos bijo. 

Kitas kun. Aleknos jeibių šaltinis — neužtektinas žinojimas 

bendrosios istorijos, kas užtemdė perspektyvą. Jam įgyti reikia 
darbo, skaitomo dešimtimis metų. 

Ir man nesuprantama, kuriam galui reikėjo kun. Aleknai 
imtis rašyti originalę Bažnyčios istoriją. Juk svetimose kalbose 
yra visai neblogų. Argi negeriau būtų buvus pasirinkus vieną jų, 
parašytą gero specialisto, ir išversti lietuvių kalbon. Juk kas nesi- 
tenkina esamais, tas žada duoti geresnį už juos turinio arba for- 
mos žvilgsniu. Jau Romos istorikas Livius įžangoje savon Ab urbe 
condito stato šiuodu reikalavimu kiekvienam istoriniam veikalui. 
Mūsų autorius ir turinio ir formos žvilgsniu nepasiekia esamų 
svetimomis kalbomis Bažnyčios istorijos vadovėlių. Todėliai mes 
visai negalime suprasti jo noro būtinai duoti savo veikalą, kad 
ir blogą. 

Tiesa, svetimuose vadovėliuose niekur nerasi Lietuvos Baž- 
nyčios istorijos, kuri lietuviui skaitytojui, žinoma, įdomi. Bet pa- 
prastai tokiu atveju daroma taip: išverčiamas geras veikalas ir jo 
gale įdedamas priedas, kurs duoda tą, ko nėra pačiame veikale. 

Aš ilgėliau kalbėjau del kun. Aleknos Bažnyčios istorijos, nes 
ji randa skaitytojų, kaip matyti iš to, kad mums tenka kalbėti apie 
jos antrą, pataisytą ir praplatintą laidą. Vadinasi, neužilgo rasis 
reikalas, trečiosios laidos, kuri turėtų būtų dar daugiau ištaisyta. 

Tik mes abejojam, ar negeriau būtų vieton taisymo dabarti- 
nės knygos, išversti svetimą, kuri geriau atitinka mokslo reikala- 
vimams, 


Prof. A. Voldemaras 


Mūsų Senovė, neperiodinis žurnalas Lietuvos istorijos medžiagai rinkti. 
Antrosios knygos. Redaktorius Juozas Tumas. Tilžė, 1921 m. Švietimo Mi- 
nisterijos leidinys. Bibliographia historica, 121-133 psl. 


Del „Lietuvos istorijos“ ir „Bažnyčios istorijos“ kritikos. 
(Atsakymas prof. Voldemarui). 


Rimta knygų kritika, tarp kita ko atitaisydama randamas 
klaidas, nurodydama trūkumus, išaiškindama abejotinus klausi- 
mus, atlieka gerą visuomenei patarnavimą. Todel ir aš maniau galė- 
siąs tikt pasidžiaugti, susilaukęs „Mūsų Senovėje“ N 1 ir 2 pla- 
čios prof. Voldemaro kritikos mano vadovėlių „Lietuvos istorija“ 
ir „Bažnyčios istorija“. Ir tikrai, toje kritikoje yra teisingų pasta- 
bų, jos bus naudingos ir tų vadovėlių autoriui, ir jų skaitytojams; 
bet su kaikuriomis kritiko pažiūromis negaliu sutikti. Kadangi 
jos liečia svarbius mūsų praeities klausimus, tai tiesai išaiškinti 
manau bus naudinga duoti p. Voldemaro kritikos pataisymus. 


I. 
Del „Lietuvos istorijos“. 


Prof. Voldemaras ne visai teisingai supranta du svarbiu 
mūsų praeities klausimu: ūniją su Lenkais ir Vokiečių ordino 
reikšmę. 

Ūnijos klausimas jam taip atrodo: „Jogaila buvo Lietuvos 
didysis kunigaikštis ir galėjo daryti su Lietuva ką norėjo. Jis tapo 
lenkų karalium. Vadinasi, jo valstybės padidėjo. Jei būtų dar 
tapęs Vengrų karalium ar Čechų, tai visos tos valstybės būtų 
patapę jo žemių dalys ir tiek. 

Žodžiu, pirmosios su Lenkija ūnijos nebuvo joks politikos 
reikalas, o grynai šeimyniškas“ (110 psl). Iš p. Voldemaro žo- 
džių išeina, kad po ūnijos Lenkija tapo Lietuvos žemių dalis. Iš 

tikrųjų gi ūnijos aktu Lenkija netapo Jogailos valstybė, kiek 
buvo Lietuva. Jogaila buvo išrinktas Lenkijos karalium tam tik- 
romis sąlygomis, apie Jogailos ainių teises Lenkijos soste nieko 
neminint. Tuo karaliaus rinkimo dėsnys Lenkijoje tapo aiškiai 
išreikštas. Paskui, 1425 m., lenkų bajorijos seimas buvo sutikęs 
pripažinti Jogailos sūnų sosto įpėdiniu, bet 1426 m. Lęčicos 
seime bajorai sukapojo kalavijais tą dokumentą, ir tiktai 1433 m. 
už praplatinimą bajorų privilegijų Jedlno seimas pripažino vie- 
ną Jogailos sūnų sosto įpėdiniu, 

Pažiūrėkime dabar, kokius santykius ūnija nustato tarp Len- 
kijos ir Lietuvos. Krevoje išduotu dokumentu Jogaila apsiima 
ant visados prijungti Lenkijai Lietuvos ir Rusijos žemes!). Po 
tos ūnijos Lietuvos kunigaikščiai, valdžiusieji atskirus jos kraštus, 
išduoda dokumentus, prisiekdami paklusnumą netikt Lenkijos 
karaliui Jogailai, bet ir Lenkijos karalienei Jadvygai ir Lenkų 
karalystei2). Visur čia kyšo politikos motyvai, ir istorikai ne 
be pamato laiko Krėvos vadinamosios ūnijos aktą Lietuvos valsty- 
bės panaikinimu Lenkijos naudai?). Tiktai ūnijų 1401 ir 1413 
metų aktai juridiniai atstatė Lietuvos valstybę priklausomybėje 
nuo Lenkijos. Ūnijos pamatan padėti politikos motyvai galutinai 
privedė prie visiško Lietuvos su Lenkija susiliejimo. 

Tuos politikos motyvus iškėlė ir Vytauto karunacijos suma- 
nymas. Jogaila pradžioje buvo sutikęs su Vytauto karunacija, bet 
nesutiko Lenkijos senatas, remdamasis tuo, kad prijungtos Len- 
kijai Lietuvos negal daryti atskirą savistovią karalystę. Taigi 
ūnija iš pamatų keitė politinę Lietuvos padėtį, ir negal sakyti, 
kaip sako p. Voldemaras, kad pirmosios ūnijos nebuvo joks po- 
litikos reikalas, bet grynai šeimyniškas ir tiek. 

Vokiečių ordino reikšmę tuo laiku p. Voldemaras taip su- 
pranta: „kryžiuočių pavojus nebuvo didelis. Jie savaime jau bu- 
vo pradėję silpnėti. Mūšis ties Žalgiriu 1410 m. čia nekiek daug 


1) Codex epistolaris saeculi XV, t. I, p. 5. 

*) Codex epistolaris Vitoldi, 29, 30, 40, 43, 48 ir daug kitų. 

3) Prof. Dr. Kutrzeba. Unia Polski z Litwą knygoje „Polska i Litwa“, 
1914. Prof. M. K. Liubavski, Očerki istorii Litovsko-Russkago Gosudarstva, 
Moskva, 1910, psl. 43, : 

tereiškė. Juk ordino spėkos buvo ne jame pačiame, o vakaruose, 
Pralaimėti vieną mūšį, kada vakarai gausiai papildydavo nuosto- 
lius, tai visai menkniekis, bet kada tas papildymas pradėjo nykti, 
ir be mūšio ordino likimas buvo nulemtas. Todel sakau, kad šio 
mūšio ir ūnijos su Lenkija prasmė perdaug išaukštinama“ (110 
psl). Negalima sutikti su p. Voldemaro tvirtinimu, kad ordino 
spėkos būtų buvusios ne jame pačiame, o vakaruose. Ordinas 
turėjo nemažą teritoriją, turtingą iždą, aukštą kultūrą, taigi buvo 
galingas ir savo paties spėkomis, ir vakarų palaikymu. Pagalba 
iš vakarų, kad ir ne tokia didelė kaip pirma, vis dar tebeplaukė, 
nes Vytautas Europai kaikur tebebuvo Saracėnų karalius, kurs 
grasė girdyti savo arklius Reine. Negal sutikti ir su kitu p. Volde- 
maro tvirtinimu, kad kryžiuočių pavojus nebuvo didelis. Tiesa, 
ordinas buvo pradėjęs silpnėti, bet tas silpnėjimas ėjo labai pa- 
lengva, taip toli nebuvo nužengęs, kad Lietuvai iš ordino pusės 
nebūtų buvę didelio pavojaus. Kad ordinas tada buvo dar pa- 
vojingas, rodo tai, kad Vytautas, būdamas sąjungoje su Lenkija, 
betgi turėjo 1398 m. Dubysos saloje užrašyti ordinui Žemaičius, - 
1404 m. Vytautas drauge su Jogaila tą užrašymą atkartojo. Taigi 
negal sakyti, kaip tvirtina p. Voldemaras, kad kryžiuočių pavo- 
jus nebuvo didelis. 

P. Voldemaras sako aš visai klystąs tvirtindamas, kad Vytau- 
tas besirūpinęs suvienyti rytų ir vakarų bažnyčias (109 psl.) Aš 
ten to ir nėtvirtinų; sakau tikt (88 psl), kad Vytautas rūpinosi 
suvienyti rusus stačiatikius su katalikų bažnyčia, o 
ne rytų bažnyčią su vakarų bažnyčia. Kad tas mano tvirtinimas 
teisingas, rodo faktas, kad Vytautas pasiuntė Lietuvos rusų me- 
tropolitą Camblaką į Konstancijos susirinkimą susivienyti su 
katalikų bažnyčia. 

Neteisingi p. Voldemaro priekaištai, kad aš nieko nepasakęs 
apie karalių rinkimą, kaipo valstybės sugriuvimo priežastį, apie 
pirmąjį (1831) metų sukilimą nei minėte nepaminėjęs. Apie ka- 
ralių rinkimo pavojingumą mano kalbama 185 puslapyje, sukili- 
mui 1831 m. paskirti 221 - 223 psl. Į penktąją savo knygos dalį 
išskyriau kad ir du puslapiu apie didijį karą delto, kad tuo pra- 
sideda naujas svarbus mūsų istorijos periodas, nepriklausomo- 
sios Lietuvos kūrimasis. 

II. 
Del „Bažnyčiosistorijos“. 


Žymiai daugiau dalykų, su kuriais negalima sutikti, yra p. 
Voldemaro „Bažnyčios istorijos“ kritikoje. 

Apie istorijos rašymo būdą p. Voldemaras taip sako: „tik- 
ras istorijos paveikslas, kaip Bažnyčia plėtojosi, nėra argumen- 
tas nei prieš Bažnyčią, nei už... Istorikas... turi rašyti istoriją taip 
kad Dievo veikimo tenai niekur nebūtų matytis, o viskas būtų 
aišku iš žemiškų veiksnių... Taikant šį dėsnį Bažnyčios istorijos 
tyrinėjiman, istorikas turi sekti tiktai matomuosius dalykus, kitką 
palikdamas teologui... Kun. Alekna pradeda kaip tikt nuo Ado- 
mo ir nurodo Dievo ryšį su žmonėmis... Čia kalba teologas, 
bet ne istorikas, kurs nieko negali pasakyti šiuo žvilgsniu. Lygiai 
teologas pasakoja apie Dievo sutartį su Abraomu ir jo ainiais. 
Šiems dalykams vieta katekizme bet ne istorijoje“. (123 - 124 psl.). 
Teisingas Bažnyčios istorijos ir teologijos santykių supratimas 
nebūtų leidęs p. Voldemarui peikti manęs už tai, kad naudo- 
jausi teologija, rašydamas Bažnyčios istoriją. Nėvienas mokslas 
neužsidaro savo lukšte, bet naudojasi kitų mokslų pagalba. 
Taippat ir Bažnyčios istorija turi teisę naudotis kitų mokslų 
pagalba. Teologija tarp kita ko turi svarbų istorinį dokumen- 
tą; tai yra Šventasis Raštas. Jo istorinį vertumą yra pripažinę 
daugybė mokslininkų kritikų. Juo ir aš naudojausi. Jei p. Vol- 
demaras pripažįsta Šventajam Raštui tokį vertumą, tai turės 
sutikti, kad ir aš galėjau teisėtai juo naudotis. P. Voldemaras nori, 
kad istorijoje Dievo veikimo niekur nebūtų matytis. Tuo tarpu 
Dievo apreiškimas yra istorijos faktas, jis sako apie Dievo veikimą 
žmonėse. Kitas istorijos faktas yra Kristus ir jo stebuklai, taippat 
Dievo veikimas. Kad šitie faktai yra buvę, bešalis istorikas už- 
ginčyti negali. Taigi negal reikalauti, kad Bažnyčios istoriją ra- 
šant, Dievo veikimo niekur nebūtų matytis. 

Klaidingai aiškina p. Voldemaras ir kaikuriuos atskirus Baž- 
nyčios istorijos faktus, Pradėsime nuo pirmųjų amžių persekio- 
jimo. P. Voldemaras tvirtina, kad Romos valstybėje nebuvę jokio 
įstato, kurs būtų draudęs be leidimo įvesti naujas tikybas 
(II. 126 psl.). Tuo tarpu daugelis istorikų yra kitos nuomonės. 

Tepažvelgia p. Voldemaras į geruosius Bažnyčios istorijos vei- 
kalus, juose ras tarp kitų persekiojimo priežasčių ir tą kad krikš- 
čionių tikyba buvo religio nova illicita, supersti- 
tio externa, kad religiones peregrinae buvo 
uždraustos įstatais?). 

P. Voldemaras, sugretina mano pasakymus: „ciesorius Ne- 
ronas pirmas išleidė įstatus, draudžiančius krikščionių tikėjimo 
išpažinimą“ ir „Romos įstatai skaudžiai gynė naujų tikėjimų 
įvedimą be valstybės leidimo. Todel nuo to laiko kaip tiktai 
įsitikinta, kad krikščionys yra naujo tikėjimo išpažintojai, prasi- 
dėjo jų persekiojimas Romos valstybėje“. Del tų mano pasakymų 
p. Voldemaras stato tokią dilemą: „viena dviejų — arba persekio- 
jimas prasidėjo del to, kad krikščionybė atsirado be valstybės 
leidimo ir tada Neronui nereikė išleidinėti jokių naujų įstatymų, 
arba, jei Neronas, norėdamas bausti krikščionis, turėjo išleisti 
prieš juos įstatymą, reiškia, kad jokio įstatymo nebuvo. Suderinti 
šių abiejų tvirtinimų negalima nieku būdu“. (126 psl.). O bet gi 
suderinti gal. Kad prieš Neroną buvo įstatų, draudžiančių naujas 
tikybas, esu aukščiau išrodęs. Iš kitos pusės yra nurodymų, kad 
Neronas išleidė įsakymą persekioti krikščionis del tikėjimo. 
Pradžioje krikščionys buvo laikomi žydų sekta, ir kaipo tokia, 
toleruojami. Bet žydai nuolat skundė krikščionis, nurodinėdami jų 
skirtingumą. Arti prie Nerono stovintys žydų šalininkai (jo žmona 
Popaa Sabina buvo karšta žydų globėja) atkreipė tirano domę 
į šmeižiamus krikščionis, Del to ir del pačios krikščionybės esmės 
Neronas įsakė krikščionis persekioti, Tuo buvo konstatuota krikš- 
Čionių tikėjimo skirtingumas nuo žydų. Nuo to laiko krikščio- 
nių tikėjimas buvo pripažintas neleistinu Romos valstybėje, 
prie jo ėmė taikinti senuosius naujas tikybas draudžiančius įsta- 
tus, kurių indiferentai tikybos žvilgsniu viršininkai dažnai netai- 
kindavos). Beto iš Plyniaus rašto Trajanui matyti, kad ir prieš 


4) Žiūrėk Prof. Dr. Knopfler, Lehrbuch der Kirchengeschichte, 
sechste Auflage, Freiburg, 1920, p. 58. Prof. Dr. Marx, Lehrbuch der Kirchen- 
geschichte, sechste Auflage, Trier, 1913, p. 56. Prof. Dr. Kirsch, Hergenrothers 
Handbuch der allgemeinen Kirchengeschichte, fūnfte Auflage. Freiburg, 
1911, t. I, p. 142. 

5) Žiūrėk Marksą, Lehrbuch psl. 54, 56 ir 57. 

Trajano dekretą krikščionių tikėjimas buvo laikomas baustinu. 
Tą patį nurodo I gromata šv. Petro IV,15, ir Tertuliono Apolo- 
geticus 5. Taigi nuomonė, kad jau Neronas yra išleidęs įstatą, 
draudžiantį krikšionių tikėjimą, turi tvirtų argumentų. Tiesa, p. 
Voldemaras galėtų pasakyti, kad tas klausimas galutinai neišriš- 
tas, galėtų priešais statyti argumentus, bet negal stačiai virtinti, 
kad Neronas neišleidęs prieš krikščionis jokio įstatymo (126). 

Apie skaičių krikščionių, žuvusių Nerono laikias, mano pa- 
rašyta: „Tacitas sako, kad krikščionių tikėjimas Nerono laikais 
paplūdęs Romoje, kaip koksai upelis, ir buvusi nužudyta didelė 
jų daugybė“ (p. 25). Taip savais žodžiais atpasakojau Tacito žo- 
džius „exitiabilis superstitio erumpebat non modo per Judaeam 
originem eius mali, sed per urbem etiam, gua cuncta undigue 
atrocia et pudenda confluunt“, P. Voldemaras iškreipė (126 p.) 
mano pasakymą, vietoje „kad krikščionių tikėjimas“ etc. padėjo: 
„Kad krikščionių kraujas paplūdęs Romoje, kaip koksai upelis“ 
ir paskui daro man priekaištą, kad aš nežiūrėjęs Tacito, ir toliau 
rašo: kad pas Tacitą apie krikščionių daugumą nėsą nė pusės 
žodžio. Iš Tacito teksto esą matyti tiktai, kad padegimo kaltini- 
mu buvo daug suimta. Bet procese del miesto padegimo keletas 
šimtų kaltininkų — tai jau esą be galo daug. Ištikrųjų gi Tacitas 
sako, kad Neronas tik metė kaltybę ant krikščionių del padegimo, 
kad del to buvo suimtų, bet kiek tų suimtų, Tacitas nepasako. 
Toliau gi Tacitas sako, kad del suimtųjų nurodymo atrasta kalta di- 
delė daugybė, multitudo ingens, ne padegimo, bet žmonių neapy- 
kantos, odio generis humani. Taigi p. Voldemaras, darydamas man 
priekaištą, patsai negriežtai naudojasi tekstais. Nužudytųjų dau- 
gumą Nerono laikais patvirtina ir kitas ankstybesnis už Tacitą ra- 
šytojas. Klemensas Romėnas. O juk ne visi krikščionys buvo 
nužudyti, todel jų skaičius Nerono laikais turėjo būti didelis. 

Del mano pasakymo, kad pirmieji krikšionys nelankė cirkų 
gėrėtis žvėrių ir žmonių kankinimų, nevaikšiojo į teatrus, kur rodo- 
mi buvo paleistuvystės paveikslai, p. Voldemaras rašo: „Iš kur 
kun. Alekna juos rado, tai jo paslaptis. Juk jeigu autorius būtų 
pažvelgęs į graikų arba romėnų literatūros istoriją arba apsipa- 
žinęs su dramatiniais rašytojais, nebūtų jų tarpe radęs nei vieno, 
kurs rodytų paleistuvybės paveikslus“ (125) Atsakysiu, kad 

tai ne paslaptis, bet visiems viešas dalykas. Neturėtų tai būti 
paslaptis ir p. Voldemarui, kaipo senovės romėnų istorijos žino- 
vui,. Tegu p. Voldemaras atskleidžia kad ir žinomą istorikogra- 
fijoje Friedlaenderio knygą apie romėnų papročius ciesorių lai- 
kais,6) tenai atras, kad Romoje būta dramos, kuria tesiintere- 
savo mažas inteligentų būrelis, bet daugiausiai turėjo pasisekimo 
gašlūs teatro reginiai, mimus ir pantomimus, Apie juos Fried- 
laenderis sako: „pantomimams visuotinai daromas priekaištas 
nedoros ir tvirkinančios įtekmės. To negali nepripažinti ir uo- 
liausiai pantomimų gynėjai. Kad pantomimai nemaža prisidėjo 
prie ištvirkimo moterų, kurios reginiams labai geidulingai buvo 
atsidavusios, rodos labai tikėtina ir be vaizdingo nupiešimo iš 
Juvenalo pusės (6, 63), Ciesorius Julionas, laikydamas negalimu 
daiktu teatro apvalymą nuo ištvirkimo ir begėdiškumo, reikalavo 
nuo kunigų (pagonių), kad jie nevaikščiotų į teatrus.“ Ten pat 
Friediaenderis cituoja Augustiną (De civitate Dei, I. 32), kurs 
išradimą pripažįstąs gudrumui piktosios dvasios, kuri matydama, 
kad cirko nedorybė mažėja, paleidusi į žmones daug labiau tvir- 
kinantį užsikrėtimą. 

P. Voldemaras netikusiai nušviečia mano aprašymą ir liute- 
ranizmo. Pavyzdžiui, jis priveda jo atsiradimo ir išsiplėtimo vie- 
ną kitą priežastį, lyg tartum jomis aš ir tebūčiau pasitenkinęs P. 
Voldemaras sako: 

„Priežasties ūmo jo (Liuterio mokslo) išsiplėtimo reikia ieš- 
koti visuotiname tikėjimo jausmų atšalime (psl. 153). Jeigu jau- 
smais norima išaiškinti Jabai komplikuotą kultūrinio, socialio ir 
politikos gyvenimo apsireiškimą, tai reiktų pasakyti kaip tik at- 
žagariai.“ 

Tikėjimo jausmų atšalimas ištikrųjų betgi prisidėjo prie liu- 
teranizmo išsiplėtimo. Tas atšalimas reiškia čia tikėjimo jausmų 
susilpnėjimą, kurs palengvino daugeliui atsitraukti nuo Bažny- 
čios ir nusikratyti kaikurių sunkesniųjų tikėjimo praktikų, kaip 
antai išpažinties, pasnikų ir kitų. 

" P. Voldemaras.man prikiša, kam aš Anglijos deistus ir Vol- 
terą pavadinau bedievystės filozofais. Kalbėdamas apie deizmo 


6) Friedlaender-Wissowa, Darstellungen aus der Sittengeschichte Roms, 
neunte Auflage, Leipzig, 1919, t. II, p. 131-132, 

išsiplėtimą Anglijoj, aš pažymėjau, kad deizmas, atmesdamas ap- 
reiškimą, praktikoje vedė prie atmetimo visokio tikėjimo, prie 
ateizmo ir materializmo (psl. 192). Ta prasme ir pavadinau An- 
glijos deistus bedievystės filozofais. Ta pačia prasme bedievystės 
filozofu buvo ir Volteras. Ir jokio čionai mano prasimanymo nėra. 

Yra Valdemaro kritikoje ir daugiau negriežtumų ir klaidų, 
o taip pat asmeninių užgauliojimų. Juos laikau ne taip svarbiais 
skaitytojams dalykais ir apie juos nekalbėsiu. Laikiau tikt rei- 
kalingu daiktu nurodyti kaikurias bent žymesniąsias klaidas, ku- 
rios iškraipo svarbesnius istorijos dalykus. Jei del p. Voldemaro 
kritikos ir mano prieškritikos tiesa labiau paaiškės, tikslas bus 
pasiektas. 


Antanas Alekna. 


Mūsų Senovė, žurnalas Lietuvos istorijos medžiagai rinkti. Trečiosios 
pirmojo tomo knygos. Eina 4 kart per metus. Redaktorius Juozas "Tumas. 
Tilžė, 1922 m. 438-444 psl. 

J. Jakubovskis: Tautybių santykiai Lietuvoje prieš Liublino 
uniją. Iš lenkų kalbos vertė J. Jablonskaite - Petkevičienė. Kaunas 
1921. Švietimo Ministerijos leidinys. 94 psl. 


Mūsų istorinė literatūra visai dar menkutė. Neturime lietu- 
vių kalba nei bendrų istorinių veikalų, kurie apimtų didesnį kurį 
laiko tarpą arba tyrinėtų platesnės reikšmės istorinius įvykius, 
nei monografijų, kurios būtų pavestos vienam kuriam klausi- 
mui. Susikurti istorijos literatūrą, kaip ir kitose mokslo šakose, 
tegalėsime tik pradėdami nuo vertimų, Turime pasisavinti sve- 
timus istorinius veikalus, atpasakodami juos lietuvių kalba, ar 
net ištisai versdami jon. 

Taigi kiekvienas toksai darbas yra geistinas indėlis mūsų raš- 
tijon ir mes turime jį sveikinti, Bet besiimant vertimo, reikia mokėti 
pasirinkti, kas versti. Sakau, reikia pasirinkti, nes istorinė literatūra 
svetimomis kalbomis gali būti prilyginta jūrioms, kurių, kad ir 
norėtum, negali išsemti. 

Aišku, kad vertimo teužsitarnauja tik bendri veikalai, bet 
ne monografijos, Kaip pats vardas rodo, monografija yra tyrimas 
vieno kurio klausimo ir tai dar specialaus, kurs paprastam skai- 
tytojui negali būti įdomus. Kas kita specialistui mokslininkui. 
Mokslo ėjimas pirmyn remiasi kaip tik daugiausia tokiais atskirų 
klausimų tyrinėjimais. Tik specialistas tokių vertimų nereikalingas. 
Jis moka, ar bent turi mokėti, skaityti veikalą originale. 

Bet jeigu vertimas pageidaujamas bendrų veikalų, ne mono- 
grafijų, tai praktikoj netaip būna lengva išskirti vienus nuo 
kitų. Juk labai dažnai tas pats veikalas vienu žvilgsniu bus ben- 

dras, kitu monografija, Galop, reiškia daug ir autoriaus sugebėji- 
mas aiškiai dėstyti savo mintis. Vienas mokslininkas mokės išdėti 
aiškiai ir visiems apsišvietusiems prieinamai daug specialių klau- 
simų, kitas taip dėstys labai bendrą dalyką, kad jis bus sunku su- 
prasti be didelio įtempimo. 

Kurion grupėn įskaitysime mes p. Jakubovskio veikalėlį? 
Pats autorius viso savo darbelio turinį suima į 11 trumpų dėsnių. 
Tas jau vienas rodo, kad turime monografiją ir tai mažutę, kurios 
vertimas lietuvių kalbon visai bereikalingas darbas. Juk mums rei- 
kia tiek daug knygų išsiversti, kad gaila darbo ir ištekliaus tokiems 
veikalams, kaip kad Jakubovskio. 

Mes nepaklysime tvirtindami, kad vertėja ėmėsi darbo tau- 
tinių jausmų paskatinta. Autorius visur kalba apie lietuvius su 
simpatija ir nori parodyti du daiktu: 1) lietuvių buvo Lietuvos 
valstybėj ne 1/4 arba 1/10 dalis, kaip esą kartais tvirtinama is- 
torikų, bet daugiau pusės; 2) lietuvių politinė sąmonė anksti ap- 
sireiškianti ir jos atspindį randame vadinamuos „lietuvių metraš- 
čiuos“, kur mūsų tautos pradžia išvedama iš Romos. 

Kaip matome, pirmutinis autoriaus dėsnis liečia daugiausia 
statistikos klausimus. Senovėj gyventojų statistikos niekas nevedė, 
todel norint dabar patirti jų skaičių, kad ir apytikriai, reikia eiti 
aplinkiniu keliu. Tokį nestatų įrodymą Jakubovskis įžiūri 1528 lei- 
stre, kurs yra Lietuvos Metrikoj. Tas leistras — tai sąrašas, kiek 
kuri Lietuvos dalis turi pristatyti raitų kareivių. Iš jo matyti, 
„kaip ant delno, kad grynai lietuviškos dalys padalytos į žymiai 
mažesnes apskritis ir pristato daug daugiau karių, kaip tokio 
pat didumo rusų dalys. Todel neabejojama, kad tikroji Lietuva 
XVI šimtmetyje buvo tankiau gyvenama, kaip priklausomos jai rusų 
žemės“ (psl. 8). Iš tų raitelių autorius duoda nuošimčius — 64 
lietuvių ir 36 rusų. 

Imant dalyką cum grano salis, reikia pritarti autoriui. Tik 
reikia iš kitos pusės pastebėti, kad istorikai, kurie sako, kad 0,9 
Lietuvos buvę nelietuviška, kalba ne apie štatistiką, tik apie te- 
ritoriją ir tai dar akių plotu, Taigi autoriaus tvirtinimas nėra 
tiek daug naujas, kaip jam rodos. 

Kad lietuvių kraštai turėjo daugiau gyventojų, nei kaimynai 
rusai, tai senai žinoma. Užtenka priminti totorių užplūdimą, nuo 

kurio Rusijos gyventojai bėgo į šiaurės rytus, į Maskvą. Juk tik 
del tos priežasties politinis rusų centras pasidarė vieton aukštai 
jau pakilusio Kijevo Maskva. Gi totoriai buvo pasiekę net Lie- 
tuvą; vadinasi, jos rytų ir pietų sienos buvo gerokai aptuštintos. 
Viduramžy žmonių skaičius neaugo taip greitai ir totorių užplū- 
dimo pasekmės labai ilgai buvo jaučiamos. 

Kita vertus, pats net Lietuvos valstybės užsimezgimas ir 
greita ekspansija aiškinama gyventojų tirštumu, lygiai, kaip kad 
Skandinavijos varingiai tos pačios priežasties stumti leidosi į 
tolimus karus. 

Bet, jei Lietuvos tirštesnis apgyvendinimas neabejotinas 
buvo, stigo ligšiol lyginimui medžiagos. Ir čia autoriaus užpelnas, 
kad jis bandė gauti tikslesnį paveikslą. Gaila tik, kad jis pasiten- 
kino vien 1528 m. leistro daviniais ir tai imdamas juos perstačiai. 

" Juk, sakysime, kuriam krašte gali būti daug gyventojų, bet 
maža arklių, kaip gi jis galės duoti daugelį raitelių? Be to, reiktų 
žinoti, kad iš visur kareivių skaičius buvo imtas lygus, vadinasi, 
priderintas gyventojų skaičiui. 

Gaila, kad autorius visai nekreipė domesio į lietuvių koloni- 
zaciją. Kaip aš nurodžiau savo darbely apie tautinę Lietuvoj 
kovą, kurs buvo Petrapilio Mokslų Akademijos Žiniose, kunigai- 
kščiai ir bajorai grynai lietuvių kilmės, randasi žemių savininkais 
valstybės pakraščiuose, kur gyveno gudai ar rusai. Savaime aiškus 
buvo reikalas, užkariavus naujus kraštus, valdyti juos per ištiki- 
mus žmones; vadinasi, lietuvius, kurie turėjo, taip sakant, šaknis 
įleisti tose žemėse. Atlyginimą už savo tarnybą gaudavo jie ne 
pinigais, tik žeme, kurioje jiems patiems buvo reikalo sodinti bent 
šiek tiek ištikimų sau žmonių: vadinasi, kietuvių. Toki koloniza- 
cija negalėjo būti per plati, bet vis tik ji rodo, kad lietuvių būta 
skaitlingesnių ir žymiai skaitlingesnių už savo kaimynus rusus. 

Jei autorius būtų įsileidęs į visus šiuos klausimus ir rinkęs 
jiems medžiagos, veikalėlis būtų išėjęs kurkas įdomesnis. Bet 
šiems klausimams jis pašventė vos 11 puslapių, Visa likusioji kny- 
gelės dalis pašvesta kitai jo teziai — tautiniai lietuvių sąmonei. 
Ši dalis visai nenusisekusi. 

Jam rodosi, kad „viena iš karakteringiausių Lietuvos val- 
stybės ypatybių buvo ta, kad Didžiosios Kunigaikštystės val- 

stybinė kalba buvo nelietuviška, bet nugalėtųjų gudų gyventojų 
kalba“ (12). Karakteringo čionai lygiai nieko nėra, nes nė viena 
valstybė, išskyrus graikus, nepradėjo savo gyvenimo su savo 
„valstybine kalba“. Visai netikslu kalbėti apie tų laikų valstybinę 
kalbą. Tada visur buvo dvi kalbi: rašto ir šnekamoji. Valstybės 
gyvenimas apsieidavo daugiausia be jokių raštų. Jei kunigaikštis 
teisdavo savo kelionėse vietos bylas, tai jis darė savo šnekamojoj 
kalboj. Mūsų Vytautas su Jogaila kalbėjosi lietuviškai. Kai Jogai- 
los sūnus Kazimieras tapo išrinktas didžiuoju Lietuvos kunigaikščiu, 
Lietuvos bajorai privertė jį tuoj mokytis lietuviškai, nes jis augo 
Krokuvoj ir nežinojo savo tėvo kalbos. Visame valstybės gyveni- 
me lietuvių kalba buvo vartojama, bet tik gyvu žodžiu, o ne 
raštu. Rašto kalbos tais laikais buvo Vakaruose — lotynų, Rytuo- 
se slavų. Be to, vakaruos buvo pradėta daryti iš savo žmonių kal- 
bos rašto kalba. 

Tik visur, kai valstybės gyvenimas pradeda tapti pilnesnis 
ir įvairesnis, negalima apsieiti be rašto. Raštas tuometu buvo dva- 
siškių darbas ir Rytuos bažnyčios kalba buvo slavių, o Vakaruos — 
lotynų. 

Lietuva daugiau buvo pasisukusi į Rytus, nei į Vakarus, to- 
del ir rašto kalbą pasisavino slavių. Taigi ir lietuvių metraščiai 
buvo rašomi rusų kalba. Kaip užsimezgė lietuvių metraštis ir augo, 
daugiausia parodė prof. Smolka. Ligšiol nėsant naujų ir tolimes- 
nių tyrinėjimų, reikia naudotis jo išvadomis. Ir mūsų autorius ei- 
na daugiausiai Smolkos pėdomis. Tik visai nenusisekęs yra spė- 
jimas apie atsiradimą metraščiuose teorijų apie lietuvių tautos 
kilimą, Aš jau turėjau progos nurodyti „Mūsų Senovės“ N 1, kad 
lietuvių išvedimas savo kilmės nuo senųjų romėnų yra sekimas 
kitų tautų. Kaip savo metu frankai vedė save nuo trojėnų, arba 
jų ainių romėnų, britai, skandinavai, rusai, lenkai, taip nuėjo tuo 
pačiu keliu ir lietuviai, 

Todėliai autoriaus visai be jokio pagrindo tvirtinama, kad 
„jau paviršutinai susipažinus su lotynų kalba turėjo kristi į akį 
tikras lotynų ir lietuvių kalbos panašumas. Tokiame kalbos mo- 
kslo laipsnyje, kuriame šis mokslas tada buvo, lengva buvo pa- 
daryti išvada, kad lietuvių kalba kilusi iš lotynų, 
kad ji esanti iš tikrųjų tik sugadinta ir suprastėjusi lotynų kalba, 

lyg ir liaudies kalba... Iš to, žinoma, buvo padaryta išvada, 
kad lietuviai esą Romos kilimo“ (31). Be to, autoriaus nuomone, 
apsipažinimas su romėnų autoriais turėjęs lietuviams parodyti 
jų tikybos ir papročių artumą. Ir tas tik sutvirtinęs nuomonę, 
kad jų „sentėviai kilę iš Romos“ (31). 

Visa tai autoriaus gryniausia fantazija. Kaip aš jau nuro- 
džiau „M. Senovėj“ anksčiau, visi išvadžiojimai apie kilimą iš 
romėnų netik lietuvių, bet ir kitų tautų yra tų laikų moksliški 
išvadžiojimai. Kaip jie susidarė, tai dar reikia tardyti. Mums, 
sakysim, šiandien sunkiau suprasti, kaip galima identifikuoti Tros, 
Trojos eponimas, su Toru, germanų mitologijos dievaičiu, 
arba Trakia su Thruthheim'u. Užtenka pasiskaityti Edon įžangą, 
kad pamatytumei, kaip tų laikų mokslui lengva buvo visa tai 
identifikuoti (Snorri Sturlusen Edda udgiven of Finnur Jonsson 
Koebenhavn 1900). 

Tokios, bendrai suėmus, teigiamos ir neigiamos veikalėlio 
pusės, Jis galima prilyginti prie užsienio doktorato disertacijų, 
bebaigiant universitetą, iš kurių daug ko negalima reikalauti. 

Ir, kaip sakiau, ne jo mokslingumas, kiek jo simpatingumas, 
regimai, buvo priežastis, kad jis tapo išverstas lietuvių kalbon, 
nors, mūsų nuomone, jis to neužsitarnauja. 

Prof. A. Voldemaras. 


Mūsų Senovė. Trečiosios pirmojo tomo knygos. Tilžė, 1922 m. 444-448 psl. 

I. A. Kacel. Istoriia Ližvi. Čast I. Kovno. 1921 m. 140 psl. 


Ši pirmoji „Lietuvos istorijos“ dalis apima laiką nuo seniau- 
sių laikų iki Liublino unijos. Toliau autorius žada antrojoj daly 
duoti istoriją nuo 1569 m. iki Lenkijos padalijimo ir trečiojoj 
Lietuvos likimą Rusijoj iki mūsų dienų. Ar pasiseks autoriui iš- 
leisti kada žadamąsias dalis, galima paabejoti. Pratarmėj jis pats 
pasisako, kad jo veikalas „žymioj daly kompiliacija“. Mums 
rodos, kad jis čia truputį apsilenkia su tiesa, nes tą, ką jis lig šiol 
išleido — ne žymioj daly, bet ištisai kompiliacija. 

Tuom aš dar visai nenoriu jo pasmerkti. Kartais būna rei- 
kalinga griebtis kompiliacijų. Viskas pareina iš to, ar siūlomoji 
autoriaus kompiliacija rusų kalba reikalinga kam nors ir, jei rei- 
kalinga, tai ar gerai ji padaryta. 

Mes labai abejojame dėl tokio reikalo. Juk lygiai tam pačiam 
laiko tarpui yra Maskvos profesoriaus Liubavskio „Lietuvių - 
rusų valstybės apžvalga“, kuri pirmą kart išėjo 1910 metais ir 
paskui dar kartą buvo išleista. Jai išėjus neužilgo prasidėjo ka- 
ras, per kurį naujų tyrinėjimų veik visai nepasirodė. Vadinasi, 
lig šiai dienai tai naujasis Lietuvos istorijos iki Liublino unijos 
vadovėlis. Jis yra ir mokslingiausis, nes jis duoda trumpai tą, 
ką istorijos mokslas pasakė iki šiam laikui mūsų valstybės pra- 
eities klausimu. 

Kai aš sakau, kad Liubavskio vadovėlis geriausias, aš ne- 
tvirtinu, kad jis geras visais žvilgsniais. Jame yra daug taisytina, 
bet vis dėlto jis geresnis už kitus esamus. Ir žinoma ne kompi- 

liatoriaus darbas duoti geresnį veikalą, nei tai galėjo padaryti 
istorikas specialistas. 

Negalima sakyti, kad prof. Liubavskio apžvalga būtų sunki 
ar perilga. Ir jei dabar jo knyga sunku būtų gauti, tai geriau rei- 
kėjo paruošti jos naują laidą, nei griebtis kompiliacijų, kurios 
nespecialistui sunkiai gali nusisekti. Juk vistiek reikia mokėti ir 
kompiliuojant tą, kas yra tikriausia, geriausia, vadinasi — būti 
nemažai istorijoj išlavintam. 

P. Kacelis neturi reikalingo prisiruošimo panašiam kompi- 
liatoriaus darbui. Užtenka peržiūrėti jo „šaltinių“ sąrašą, kad 
pastebėtum, jog jam trūksta kritiko nuojautos. Istorikas skiria 
šaltinius nuo knygų. Šaltinis tai visa tas, kas gali liūdyti apie kurį 
istorijos atsitikimą. Sakysime Vytauto laiškai yra jo laikų istorijos 
šaltinis, bet šių dienų mokslininko tyrinėjimas apie tuos laiškus 
arba faktus juose primintus nesivadina šaltiniu, 

Būdamas kompiliatorius p. Kacelis negali prieiti prie šalti- 
nių. Visur kur jam reikia semti žinių iš mūsų dienų raštininkų. 
Tik jam reikėjo mokėti atrinkti rimtus veikalus nuo nerimtų. Už- 
tenka mesti akimi į jo „šaltinių“ sąrašą, kad pamatytum, jog tenai 
greta su rimtais veikalais stovi ir niekam netikusieji arba nieko 
bendra su istorija neturintieji. Greta su Antonovičiu, Vladimir- 
skiu Budanovu, Kliučevskiu, Liubavskiu stovi tenai Gaigalaitis, 
Vydūnas, Eretas, Rivas! Iš minėtų jo lenkiškų knygų matyti, kad 
autorius moka lenkiškai, bet nė vieno rimto lenkų kalba veikalo 
jis nemini. Dargi net bendri lenkų istorijos vadovėliai, kaip W. 
Grablenskio, jam visai nežinomi — nežinomi nei lenkų originale, 
nei rusų vertime. Apie monografijas nėr ko nė kalbėti: Latko- 
vskis, Prochaska, Korzonas, Kutrzeba ir t. t. jam visai nepažįs- 
tami. 

Už tai randame kai kuriuos „veikalus“ paminėtus, regimai, 
tam, kad parodytų autoriaus svetimų kalbų mokėjimą. Vienoje 
pradinių vietų nurodyta „A brief historical sketch of Lithuania“ 
— Trumpa Lietuvos istorijos apžvalga. Labai abejoju, ar teko 
autoriui matyti savo akimis šią apžvalgą. Ir aš jau visai tikras, 
kad jis nematęs įrašė Rivas La Lithuania sous le joug Allemand — 
Lietuva po Vokietijos jungu. Regimai iš vardo p. Kaceliui rodės 
čia eina apie lietuvių kovą su ordinu. Iš tikrųjų šioji knyga tikras 

karo meto šlai.stas. Joje aprašoma neva, kaip vokiečiai žiau- 
riai elgėsi Lietuvoj, semiant Žinias iš. „.okupacijos valdžios lai- 
kraščių Kownoer Zeitung ir kitų. Dažnai joje rasi tokių daiktų, 
kurie darytų garbę vokiečiams ir jau jokiu būdu negali būti į- 
skaityta į žiaurumus. Prancūzų kritika (prof. Meje) pavadino 
šią knygą šlamštu ir visai teisingai. 

Bet tegu sau būtų tai ir geriausia knyga, tik kokį ji turi ryšį 
su Lietuvos istorija? Juk trečiasai autoriaus numatytas periodas 
Lietuva Rusijos valdžioj. Gi 1916 ir 17 metais dargi skaitant juos 
istorija su rusų viešpatavimu nieko bendra neturi. Tiesa, šioje kny- 
goj minėta ir Lietuvos praeitis, bet ne taip, kad iš ten galima 
būtų ko nors pasimokyti. 

Taip atsitinka, kai nori parodyti savo platų su dalyku apsi- 
pažinimą, kurio iš tikrųjų stinga. Veikalų sąrašas, kuriais kas sako 
besinaudojęs, yra iš tikrųjų veidrodis, kuris parodo, koks gali 
išeiti patsai rašytojo veikalas. Jei kas vartojo rimtus veikalus kar- 
tu su šlamštu, tai ir jo darbe bus gerų vietų. kur jis seka gerą 
autorių, ir silpnų, kur jis semia iš menkučių raštų. 

P. Kacelio rašte mes kaip tik randame tą, ką rodo jo biblio- 
grafija. Paimkime kad ir jo pratarmę. Jis pradeda nurodymu, 
kokią turi reikšmę pažinti vietinę, vadinasi kurio nors vieno kraš- 
to, istoriją. Mintys išreikštos visai tikslios, bet ne originalios. 
Jei pradėję skaityti p. Kacelio pratarmę, palyginsime ją su Kliu- 
čevskio pirmom dviem lekcijom, tuoj pastebėsime, kad tad jos 
iš čia semtos. Jos žinoma p. Kacelio atpasakojime išėjo šiek tiek 
nublukusios, bet vis dėlto esmėje neiškreiptos. Daugiau nega- 
lima nieko nė reikalauti. 

Bet ne visur mūsų kompiliatoriui pasiseka atpasakoti origi- 
nalo mintį jos neiškreipus. Paimkime pavyzdį. Klausiman, kas 
buvo lietuviai, prof. Liubavskis taip atsako: „Jau XIX šimtmečio 
pirmojoj pusėj mokslo vyrai Boppas von Bolenas, Aug. Pottas, 
Hilferdingas ir kiti, išeidami iš lietuvių kalbos, surado, kad lie- 
tuvių tauta pridera indoeuropiečių šeimynai, tai pačiai šeimynai, 
kurion prigulėjo graikai, romėnai, keltai, germanai ir slaviai“ 
(psl. 5). Sulyginę išrašytą Liubavskio vietą ir greta su ja stovin- 
čius posakius su p. Kacelio pasakojimu, mes tuoj matome, kad 
iis turėjo ar galvoj ar prieš akis tekstą iš Liubavskio. P. Kacelis 

sako: „Lietuvių kilimo klausimas ilgai stovėjo neišspręstųjų tar- 
pe ir tik antrojoj XIX šimtmečio pusėj išeidamas iš lyginamosios 
kalbotyros davinių galutinai įrodė, kad senieji lietuviai priklau- 
so indoeuropiečių šeimynon ir, kaip keltai, graikai, romėnai, 
germanai ir- slavai kilo iš arijų“ (psl. 5). Čionai atpasakodamas 
Tiubavskį p. Kacelis jį taisė, ir iš to pasidarė nesąmonė. Juk 
kalbotyros tėvas skaitosi Pr. Boppas, kuris atvėrė plačią vietą 
kaip tik lietuvių kalbai. Visi pirmieji lingvistai lietuvių kalboje 
rasdavo nepaprastai artimą giminingumą su Sanskritu ir ją kėlė 
į padanges. Užtektų priminus skaistų jos aprašymą pas von 
Boleną (von Bohlen). Taigi tą pačią dieną, kaip atsirado indo- 
europiečių šeimynos sąvoka, lietuviai pirmieji buvo jon įskaity- 
ti. Gi apie indoeuropiečius pradėjo pirmoji kalbėti lyginamoji 
kalbotyra, atsiradusi XIX šimtmečio pradžioj. 

Taigi p. Kacelio tvirtinimas, kad lietuvių kilimo klausimas 
buvęs ilgai neišspręstas, yra gryniausias prasimanymas. Ir kam 
jam pasinorėjo keisti Boppą Šleikeriu, sunku suprasti. Gal tik 
tam. kad ne taip aiškiai mestųsi akysna panašumas su 
Liubavskiu. 

Kartais p. Kacelis, gal būt, sumaniai šalinasi nuo geresnių 
veikalų, kaip, sakysime, senosios lietuvių tikybos klausime. 
Naujoji mokslo kritika rodo, kad pasakojimuose apie pagoniš- 
kąją mūsų protėvių tikybą yra daug prasimanymų. Kartais ši 
kritika, kaip kad prof. Briknerio, eina perdaug toli, norėdama 
viską sugriauti ir nieko nestatyti, bet nesiskaityti su ja negalima. 

P. Kacelis knygų sąraše mini ir Briknerio senąją Lietuvą 
(Litwa Starožytna), taigi reikia manyti, kad ir skaitė, arba bent 
vartė šį veikalą. Jeigu jo nė kiek nepaveikė persmarki Briknerio 
kritika, tai, regimai, dėl noro apsaugoti lietuvių Olimpą. 

Jis net labai rimtai kalba, kad lietuvių buvusi. . .tikybinė re- 
forma. Skandinavai, esą, besiplatinant krikščionybei, atbėgę 
Lietuvon gelbėdami savo tikybą ir čionai reformavę lietuvių ti- 
kybą (psl. 16). Žinoma, šiuos nekaltus prasimanymus p. Kacelis 
įveda ad malorem Lithuanorum gloriam. 

Suradęs mūsų protėviams labai išvystytą ir net reformuotą 
tikybą, jis suteikia ir išsišakojusią kunigiją. Tik pasakodamas 
apie ją keliuos žodžiuos jis moka pats sau prieštarauti. Išrašome 

jo paties žodžius: „Kunigų luomas Lietuvoj nesudarė atskiros 
kastos (kastų Lietuvoje apskritai nebuvo), ir todėl šian luoman 
įėjimas buvo liuosas. Kunigų luomas Lietuvoje buvo gausingas, 
organizuotas suderinton ir stiprion ierarkijon ir turėjo didelę 
įtaką žmonėms. Ierarkijos viršūnėj stovėjo vyriausias kunigas 
Krivių Krivaitis, kurs. . „tvirtino kunigais išrinktus kunigų iš savo 
tarpo asmenis. Žemesnės vietos pereidavo nuo tėvo sūnui“ 
(psl. 9). Jeigu -žemesnieji dvasiškiai nuo tėvų paveldi savo vie- 
tas, kiti renkami kunigų iš savo tarpo — taigi čia yra gryniausia 
kasta, kurių Lietuvoje nebuvę. 

Aš norėjau šiuo pavyzdžiu parodyti, kaip p. Kacelis moka 
suklysti tarp keleto posakių ir pats sau prieštarauti. Dėl esmės 
čia netenka kalbėti: svajonių niekas nekritikuoja. 

Jei čia tikybos klausime mes turime linkterėjimą lietuvių 
pusėn, tai kitur jį randame rusų pusėn. Kaip kad rusų ir lietuvių 
pirmieji kunigaikščiai buvę skandinavai, ir lietuvių valstybė į- 
sikūrusi rusų žemėj (psl. 21). Jam rodosi, kad Naugardukas, pir- 
moji Lietuvos sostinė, dabartinėj Minsko žemėj, visada buvęs 
rusų kraštas, 

Šie keletas pavyzdžių užtektinai rodo, kokios rūšies knyga 
p. Kacelio Lietuvos istorija. Būtų bergždžias darbas sekti pus- 
lapis po puslapio jo pasakojimą ir nurodinėti, iš kur jis ką pa- 
ėmė, ką iškreipė, kur nesuprato ir t. t. Pats autorius, kaip matė- 
me, neslėpė, kad jo knyga kompiliacija. Mes iš savo pusės rado- 
me, kad tai bloga kompiliacija. 


Prof. A. Voldemaras 
Švietimo Darbas, 1921 m. rugsėjo-spalio mėn., Nr. 9-10; psl. 139-143. 


Švietimo Ministerijos mėnesinis laikraštis. Red. V. Krėvė Mickevičius. 
Kaunas. 

A. Vireliūnas. Geografija. Ne Europos kraštai. Vadovėlis 
augštesniosioms mokykloms. Vaivos B-vės leidinys. Kaunas. 
1922 m. 235 psl. 


Tarp mokymo dalykų geografija būna vienas nuobodžiausių. 
Reikia dėti galvon eibes visokių vardų, kurie labai keistai taria- 
mi, Dievas žino ką reiškia. Tai būna vardai upių, kalnų, jūrių, 
visokių iškyšulių, kuriuos jos daro vingiuodamos pakraščiais, ar 
eibė salelių, kurių būna jūrėse pribarstyta, tartum, be jokio rei- 
kalo. Bet žmonių išmislumui to dar maža. Jam ne gana žinoti ko- 
kio iškyšulio vardą, o reikia dar pasakyti, kurio geografinio ilgu- 
mo bei platumo laipsnio jis siekia. Įkalus galvon šias žinias, 
vis dėlto dar kankinimai atminties nesibaigia: reikia dar atsimin- 
ti visus ilgumus su platumais, ar jie šiaurės, ar pietų, ar vakarų, 
ar rytų. 

Pateksi žmogus iš visokių vandenynų ar jūrių sausumon, ir 
Čia tau nėra poilsio. Laipiok per augščiausius kalnus, leiskis į gi- 
liausius slėnius, braidyk per visokias balas, klajok po begalinius 
tyrus. Per visą šią vargingą kelionę reikia turėti, taip sakant, ne- 
išpasakytą atmintį, kurion tenka kimšti visokių naujų žinių krūvos: 
kalnai tęsiasi kartais šimtais kilometrų, raukšlėti, kiša į dangų 
augštų viršūnių, kurioms duota keistų vardų, ir lengvai galima su- 
klysti. 

Nėra poilsio nė miškuose ar laukuose, Čia tai visokių medžių 
ir augalų priberta, ten skrajoja nematytų paukščių, greta jų yra 
visokių negirdėtų žvėrių. Visus juos reikia sukimšti vienon galvon. 

Priėjus gi prie žmonių ir rankos nusileidžia: čiupinėk jiems 
galvas, ar jie priskiriami prie trumpagalvių, ar prie ilgagalvių; 
aptark jų odos spalvą, ar jie juodi, geltoni ar balti, 

Suskaityk taipgi, kiek jų yra, kur ir kaip gyvena, ką dirba, 
kuo minta, kuriam Dievui meldžiasi ir t. t. 

Ką čia besakyti apie geografijos žinojimo sunkenybes, kur 
užmesi akimi — vis vardai, ar skaitmens, skaitmens ir vardai nuo 
kurių lengvai gali susisukti galva. Argi įstabu todėl, kad garbin- 
goji ponia Prostakovienė iš Fonvizino komedijos „Pusgalvis“ 
(? Red.) (Nedoroslį) visai nepripažįsta reikalo savo sūnui Mitro- 
fanuškai mokytis geografijos. Kokia, girdi, iš jos nauda? Jeigu 
reikia kur nuvažiuoti, įsakysi vežėjui — ir nuveš. 

Tegu Prostakovienė su savo pažiūromis pajuokiama, bet 
pastaboje yra šiek tiek tiesos, Jos sukeltasai klausimas, kam rei- 
kalinga geografija, labai senas. Jau senovės geografas Strabonis 
savo veikalo įžangą pradeda šiais žodžiais: „Man rodosi, filoso- 
fo darbas — užsiiminėti jei kuo kitu, tai daugiausia geografija, 
taip ir aš pasiryžau duoti apžvalgą. Kad aš ne be pamato tai 
manau matyti iš daugelio daiktų. Juk pirmieji, kas drįso ja užsi- 
imti buvo ne mažesni, kaip Hateras, Anaksimandras iš Milėto 
ir vienamiestis Ekatajus, o kaip apie tai sako Evato sūnus, Demo- 
kritas, ir Edoksus, ir Dikojarkas, ir Eforas ir daugybė kitų. Pas- 
kui šiuos vyrus užsiiminėjo Eratostėnas, Polybius ir .Poseidonijus 
—vis filosofai!) Mes neliesime visų Strabono argumentų 
kam reikalinga yra geografija ir kodėl geografas kartu yra, anot 
jo, ir filosofas. 

Jeigu Strabonas rašęs būtų savo įžangą šiandie, jis galėjęs 
būtų pratęsti vardų litaniją labai toli. Jis būtų galėjęs paminėti 
ir Kantą, kurs, be filosofijos, skaitė dar Karaliaučiaus universi- 
tete geografiją. Sako, kad Kanto paskaitos iš geografijos pri- 
traukdavo daug klausytojų, daugiau negu filosofija. 

Paskutiniais vardais mes atėjome visai priešingon pusėn 
negu išėjome. Pradėjome geografijos nuobodumu, o baigėme 
dideliu jos įdomumu, Tas irgi tikra tiesa: geografija gali būti be 
galo interesinga. Mat, visa pareina nuo to, kokį turinį mes įde- 
dame geografijon. Retas kitas mokslas turi tiek nenusistovėju- 


1) Strabonis Geographica, recognovit A. Meineke Vol. I. Lipsiae 
Teubner. 1921. 

sias ribas, kaip geografija. Ji gali pavirsti ir eilės mokslų san- 
trauka ir sausų vardų rinkiniu. 

Esant taip dalykams, ne lengvas yra daiktas duoti geogra- 
fijos vadovėlį. Reikią vesti mokiniai per visą pasaulį, reikia jiems 
duoti , pažinti bent paviršutinis jo pavidalas: gamta, žmonės, 
kultūra. Ne visur mums tėra tiek pat įdomūmo. Toji dalis, kur 
mes patys gyvename, Europa, mums kur kas įdomesnė už visas 
kitas. Vadovėliuose tas išsireiškia aprašymu Europos vienoje kny- 
goje ir tokio didumo, kaip kitos dalys imtos visos kartu, 


Net pačiame pavadinime dažnai esti išreikštas dėjimas Eu- 
ropos pirmon vieton. Ir p. Vireliūnas šiame savo vadovėly, kurio 
vardą esame išrašę pradžioje, veda mus per ,,„Ne Europos“ kraš- 
tus. Be abejo, šis vardas turi vieną gerą pusę — jis trumpas. 
Vis dėlto, mes norėtum, kad jis būtų pakeistas, nes jis lygiai nie- 
ko nesako, kurių gi, iš tikro, kraštų geografija bus duota. Juk 
Amerikos, ar tikriau, Amerikų geografija įgijo dabar jau ne ma- 
žesnio intereso negu pačios Europos. Mums rodosi, geriau bū- 
tų keliais atžvilgiais dėstyti vienoj knygoj Europos, Afrikos ir 
Azijos geografiją, o kitoje Amerikų, — kurių pradedama jau 
skaityti ne dvi kaip pirmiau, o tris, ir Australijos su Tasmanija, 
Juk kaip, sakysime, atskirsi Europą nuo Azijos? Kas gyvena 
Konstantinopoly, gali kasdien keletą kartų apsilankyti iš Euro- 
pos Azijon, ir atbulai. Taipgi senovės Viduržemio jūros jung- 
davo tris kraštus krūvon — Europą, Afriką ir Aziją. Ir šiandien 
jie tebėra dar sujungti, be kitų, politiniais ryšiais. Visos europie- 
čių kolonijos Afrikoje, Azijoje bei Okeanijoj, o Amerikos veik 
visos pasiliuosavo nuo europiečių.Vos nedidelis pertakas (Anglų, 
Olandų bei Prancūzų Gvijanos) liko pietų Amerikoje. 


P. Vireliūnas, kaip sakiau, čia eina pramintu keliu ir apima 
* savan vadovėlin visus „Ne Europos kraštus“. Tame pačiame va- 
dovėly jis mokėjo parodyti ir pedagogiško sumanumo ir sveiko 
originalumo. Uždavinys ne lengvas — duoti kiekvienos pasaulio 
dalies ryškų veidą ir kartu neapsunkinti mokinio atminties dau- 
gybe palaidų žinių, tariant, visai nesurištų vienan vaizdan. 

Mūsų nuomone, p. Vireliūnas šį uždavinį atliko gerai. Veng- 
damas iš vienos pusės užversti vardais mokinį, jis duoda vardų, 

kur galima aiškindamas jų reikšmę. Kartais einant šiuo keliu daž- 
nas vardas gali atskleisti visą krašto ar jo gyventojų būdą. Saky- 
sime, kalnų vardas Himalaja („žiemos būstas“) jau vienas pats 
pasako, jei išaiškintas, kad tai amžino sniego kalnai (psl. 22), 
arba čerkesas (užpuolikas, atėjūnas) (psl. 9). Šis vardas vienas 
pats atskleidžia ir tos tautos praeitį ir jos būdą, kuriuo jie pasi- 
žymėjo tarpu kaimynų. 

P. Vireliūnas gal pirmasis įveda geografijon platų vardų iš- 
naudojimą. Aiškinti jie ir anksčiau, bet ne tiek plačiai, kaip mūsų 
vadovėlio autoriaus. Aiškinti buvo tik tie vardai, kurie žinančiam 
kalbas aiškūs buvo savaime. P. Vireliūnas nepasitenkino pačiu 
aiškinimu pripuolamai. Jis sistematingai, galima sakyti, veik prie 
kiekvieno vardo stato sau klausimą, iš kur jis gimęs, ką reiškiąs? 

Toks bandymas — priversti kalbėti patį kraštą — žemę ir 
žmonės — daro dėstymą kur kas gyvesnį ir įdomesnį. Neretai 
vardas turi savy krašto ypatybes, suglaustas vienan žodin. 
Jeigu Altajus reiškia mongoliškai auksakalnį (psl. 46), tai čia turi- 
me giliai primintą šių kalnų skirtingą žymę. 

Bet iš kitos pusės nereikia užmiršti, kad vardų aiškinimo bū- 
das yra gana slidus. Retas vardas yra aiškus, daugiausia jų ne- 
žinia ką reiškia. Kartais atsitinka, kad vardas iš tikrųjų visai ką 
kitą reiškia, negu kas jin žmonių dedama (Volksetymologie). 

Tiek sunkenybių gimsta beaiškinant vardas vienos kurios kal- 
bos. Geografijoje gi tenka aiškinti ne iš vienos kalbos vardai, ne 
iš vienos kalbų šakos, o iš visų, viso pasaulio, buvusių ir esamų 
kalbų, Taigi nė lingvistas žinovas negalėtų išsitarti, ką tikrai reiš- 
kia koks vardas japonų, kitajiečių ar aztekų kalbose juo mažiau 
to galima reikalauti iš geografo. Jis visada turi klausyti lingvistų 
ir jais patikėti, Jam kartais net sunku susivokti kaip kuris vardas 
reikia tarti. 

Šių sunkenybių niekas negali apeiti, neišvengė jų nė p. Vi- 
reliūnas. Imkime, pavyzdžiui, lengviausį atsitikimą, miestą „Los 
- Andželes“ (psl. 123) iš Amerikos suvienytų valstybių. Tai yra 
didelis miestas, kuriam mūsų autorius duoda apie 550,000, o 
kurs iš tikro turėjo 1920 m. 576,673 g. Kaip jis reikia tarti? Jo 
vardas ispanų kilmės ir iš pradžios tartas buvo Los Ancheles, 
bet dabar ten kalbama angliškai, vadinasi, taria Los Endželes. 


92 


P, Vireliūnas nesilaiko nei vieno, nei kito ištarimo, o duoda jam 
trečią, 

Štai kaip lengva suklysti dargi naujame varde, kurs turi ori- 
ginalę išvaizdą „Los Angeles“! Imkime dar kitą irgi mūsų dienų 
vardą bušmėnų, žmonių, kurie gyvena Afrikoje ir Australijoje. 
Mūsų autorius išveda juos iš olandiško pavadinimo bosjesman, 
t. y. „krūmų žmogus“ (psl. 103). Tik olandų kalboje juos rašo 
Boschjesman ir taria Bošesman. Iš tikrųjų vardas bušmėnų imtas 
iš anglų kalbos (Bushman) ir reiškia žmogų, kurs gyvena ir ke- 
liauja krūmuose, vadinasi pilnai atitinka lietuvių „laukiniam 
žmogui“. 

Čia, žinoma, vardo kilmės klausimas skirtumo veik jokio 
nesudaro, nes jo šaknis visose germanų kalbose toji pati — anglų 
bush, vokiečių Busch, olandų bosch, švedų buske, danų ir 
norvegų busk. 

Nurodytieji netikslumai iš tikrųjų yra mažmožiai, bet jie, vis 
dėlto parodo, kaip sunku kartais supaisyti kurio vardo ištarimas. 
Tai ką gi besakyti dėl jo tikrosios reikšmės suradimo? 

Atsižvelgdamas daugiau į vietų bei žmonių vardus, p. Vire- 
liūnas daugiau atsižvelgia ir į įvairias tautas ir jų kultūrą. Jis ne 
tiek kreipia domės į kraštų radimą ir užkariavimą, kiek į tuos 
žmones, kurie tenai pirma gyveno. Taigi kita jo geografijos va- 
dovėlio ypatybė — platesnis suvartojimas etnografiškos medžia- 
gos aprašant įvairius kraštus. Dėl to išeina pasaulis margesnis, 
ir be abejo, užtat gyvesnis ir, kas svarbiau, tikresnis. 

Jeigu šiuo atžvilgiu mokėjo p. Vireliūnas padaryti savo va- 
dovėlį įdomesnį, tai kitu atžvilgiu jis nepasilieka nuo geresnių . 
šios rūšies knygų. Autorius stengėsi būti visur prieinamas ir 
aiškus. Rodos, dvejetą tik kartų jam išspruko bau suprantami 
mokiniui geologijos terminai. 

Kas mūsų vadovėliuose ne visada galima aptikti, p. Vire- 
liūno kalba sklandi, grynai lietuviška. Kas gal šiek tiek jai pa- 
kenkė, tai jo sekretoriavimas Terminologijos komisijoje. Man 
toli gražu neaišku, ar ši komisija padėjo lietuvių kalbai, ar pa- 
kenkė. Juk terminų kalimas užmuša gyvą kalbą. Visokios „kėly- 
bos“, „gyvulybos“, „uolenos“, „speigiračiai“, „paašigaliai“ irk. 
greičiau pasunkina, o ne lengvina mokinio darbą. Paskutiniais 

trejais metais mūsų kalbon priveista be galo daug visokių — „ybų“, 
kas iš jų išliks kalboje — parodys ateitis, bet, rodosi, nedaug. 

Greta naujų žodžių arba, kaip komisija pasakytų, „nauja- 
darų“, vartojama vadovėly, gal nę visai tiksliai, ir gyvi kalbos 
žodžiai. Sakysime, pačioje pradžioje randame „Žieminę Aziją“. 
Yra žieminių rūbų, žieminių kėpurių, žieminių obuolių, bet čia 
žodis žieminis reiškia daiktą, reikalingą žiemai arba vartojamą 
žiemą. Avelės turi pavasarinę ar vasarinę vilną, -tariant vilną, 
kurią kerpa pavasarį ar vasarą. Taigi nenoromis žieminę Aziją 
verčiamas esi suprasti kaipo Aziją, kuri esti tik žiemą. Argi ne- 
geriau būtų buvę pasakius — Šiaurės Azija, arba Žiemių Azija? 

Arba vėl autorius dažnai kalba apie žmones „linktomis no- 
simis“. Man ligšiol teko girdėti tik apie „riestanosius“. Kai kur 
net negalėjau suprasti, ar autoriaus pavartotas svetimas žodis, 
"ar mėginta suteikti savajam nauja prasmė. Sakysime apie kurdus 
jis sako, kad tai esanti „pati dykoji tauta“ (psl.-13). Nenoromis 
Čia žmogus skaitai rusiškai „samyj dikij narod“. Autoriaus, vegi- 
mai, norėta pasakyti kas kita, bet kas? 

Spaudos klaidų tėra labai mažai. Bet tarp jų pasitaiko ir 
keblių, nes tokių žodžių, kaip jie išspausdinti, tikrai yra. Saky- 
sime vieton „melas“ graik. (juodas), surinkta „melos“ — daina 
gi vieton „polys“ — skaitlingas, surinkta „polis“, kas reiškia 
miestą. 

Reikia dar pastebėti svyravimą svetimų vardų rašyboje. Sa- 
kysim p. Vireliūnas rašo Venesuela, Vera - Krusas (isp. Venezu- 
ela, Vera Cruz), bet kartu ir La Pazas (isp. La Paz). 

Bet visa tai mažmožiai, kurie nė kiek neatima iš vadovėlio 
jo svarbos, Galima būtų dar pageidauti, kad prie būsimos lai- 
dos autorius apie kiekvieną kraštą patikrintų žinias (ploto didumo, 
gyventojų skaičiaus) iš Statesman's Joerbook, kurs išeina kas- 
met, ir kasmet įnešamos pataisos to, kas atsimainė per tą metą. ' 

Mes priėjome prie pageidavimų. Antruoju pageidavimu eina 
žemėlapis, Tekste autorius gana dažnai siunčia skaitytoją pažiū- 
rėti žemėlapio, bet žemėlapio nėra nei pačiame tekste, nei jo 
gale, gali būti, tik mano egzempliory jo nėra, o gal autorius, 
siųsdamas pažiūrėti žemėlapin, manė apie atlantą, kurs turi gulėti 
prieš akis geografijos, ar istorijos besimokant. 

Jeigu tikras būtų paskutinis spėliojimas, tariant, kad žemė- 
lapio vadovėlin nė nemanyta įdėti, tai pageidautum, kad bū- 
simoje laidoje rastųsi reikalingas žemėlapių skaičius. Prityrimas 
moko, kad jeigu žemėlapio nėra pačiame vadovėly, tai labai 
retai bus ieškoma atlante, dažniausia tada mokosi visai be 
žemėlapio. 

Galop pats didysis pageidavimas, kurs ne taip jau lengvai 
realizuojamas, — tai reikia pripažinti iš pat pradžios. Pas mus 
visai nėra knygų iš geografijos, kurias mokinys galėtų skaityti 
įgytomis iš vadovėlio žinioms praplatinti. Nėra dargi net pa- 
prastos geografiškos chrestomatijos ar antologijos. Mokiniui, 
vadinasi, žinioms semti teliekti vienas šaltinis — vadovėlis. Tai- 
gi, būtų be galo pageidaujama pridėti jo gale įvairius aprašy- 
mus — kraštų, miestų, gyventojų ir t. t., imant šiuos aprašymus 
iš žymesrfių autorių. Aprašymai turėtų liesti tiek dabartį, tiek 
praėjusius laikus. Medžiagos čionai yra begalė visomis kalbomis, 
taigi ieškoti ilgai neprisieitų. Nėra būtino reikalo imti ją iš geo- 
grafų ar istorikų. Galima imti ir iš kelionių aprašymų, ir iš viso- 
kių kitų raštų, Sakysime, koks gražus Konstantinopolio aprašymas 
yra pas Lotį arba de Amičis! Skaitymas tokių aprašymų, be 
abejo, žadins norą daugiau pasipažinti su kalbamais kraštais, 

Darbo, žinoma, būtų nemaža. Iš begalinės medžiagos — iš 
šimtų tomų — reiktų išrinkti keliasdešimt puslapių. Taigi tektų 
rinkti patys įdomiausi daiktai, vadinasi, reiktų ne kartą skaityti 
šie veikalai po keletą kartų, kad galima būtų sulyginti įvairius 
aprašymus ir tuo būdu atrinkti, kas daugiausia tinka. Viliamės, 
kad p.-Vireliūnas nepabijos tokio darbo. 


Prof. A. Voldemaras 


Švietimo Darbas, 1923 m. vasario mėn., Nr. 2. Kritika-bibliografija. 149- 
154 psl. 
Švietimo ministerijos mėnesinis laikraštis. Red. A. Vireliūnas. Kaunas. 

V. Zakševskio. Naujųjų amžių istorija. I dalis. Ligi Didžio- 
sios Prancūzų revoliucijos. Iš lenkų kalbos vertė L. Noreika ir 
J. Pajaujis. 2- sis leidimas; II dalis. Nuo Didžiosios Prancūzų 
revoliucijos ligi pasaulinio karo galo. Vertė J. Pajaujis. Švyturio 
leidinys. Kaunas — Vilnius 1922. 173 ir 1; 154 ir 1, in 8 


Iš kiekvieno veikalo tegalima teisingai reikalauti tik to, ką 
autorius norėjo duoti. Jei, sakysime, kas rašo Ispanijos istoriją, 
tai negalima iš jo veikalo reikalauti Lenkų istorijos. Galima, ži- 
noma, pritarti ar nepritarti autoriaus išrinktai temai, bet temos 
išvystyme turime pirmiausia žiūrėti, ką norėjo pats autorius duoti. 

Užtat dažniausia autoriai pradžioje veikalo prataria į skaity- 
tojus, kur pasisako, kodėl jie pasirinko tą temą, kaip darė savo 
darbą ir t. t. Perskaitęs pratarmę Žmogus žinai, kuriomis akimis 
žiūrėjo rašytojas į savo veikalą. 

Vertėjo padėtis nekuo skiriasi nuo autoriaus, Jam irgi rūpi 
kad tos ar kitos rūšies žinios praplistų, kad vienas ar kitas dailės 
veikalas būtų suprantamas jo tautiečiams, kurie nesupranta origi- 
nalo kalbos. Jis imasi patikusį jam autorių padaryti suprantamą 
saviškiams. 

Ir vertėjas paprastai prideda savo pratarmę, kurioje pasi- 
sako, kodėl jis išrinko vertimui tą, o ne kurį kitą veikalą, ir kaip 
jis savo uždavinį išpildė. Kartais net EEE prakalba į skaity- 
tojus tuo pačiu reikalu. 

V. Zakševskio vadovėlis skiriasi tuo nuo kitų, kad čia nėra 
pratarmės nei autoriaus, nei vertėjų, nei leidėjo. Mes nežinom, 

kuriam galui rašė jį V. Zakševskis, o p. p. Noreika su Pajauju 
vertė. Juk yra daugybė Naujųjų amžių istorijos vadovėlių, tai 
kodėl vertėjai pamėgo lenkišką, o ne kurį kitą? 

Savaime suprantama, kad vokiečių, anglų, prancūzų, italų 
yra kur kas tinkamesnių istorijos knygų, ar tai mokyklai, ar tai 
pasiskaityti, ar tai tyrinėti. Dargi net rusų yra geresnių tos rū- 
šies knygų, kaip tai lengva suprasti. Rusai turėjo prieš karą 9 
universitetus, neskaitant daugelio kitokiais vardais augštųjų mo- 
kyklų. Lenkai gi tuo metu teturėjo tik Galicijoje savo mokyklas, 
o visas kraštas buvo pasižymėjęs tik obskurantizmu. Aš nenoriu 
pasisakyti, kad lenkų nebūtų buvę rimtų mokslo vyrų, kad ir is- 
torijos srity, Aš tik pastebiu faktą, kad jų mokslas žemiau stovėjo, 
negu Rusijoj — buvo, žinoma, išimčių —ir kad jų vadovėliai 
irgi menkesni. 

Kodėl gi tada vertėjai ieškojo vertimui vadovėlio toje tau- 
toje, kur jie, kaip numanu iš anksto, blogesni, negu pas kitus 
kaimynus? Tylint jiems patiems šiuo klausimu, mums tenka spė- 
lioti. Gal būt šį rinkimą nulėmė žymus prietykis. Juk nė vienas 
vertėjų nėra istorikas specialistas. Taigi jiems patiems sunku su- 
rasti geriausį istorijos vadovėlį. Pasitarti gi su Žinovais netaip 
jau buvo lengvas, jeigu darbas išvarytas 1919 m. 

Reikalas buvo labai skubus. Nepamirškime, kad Lietuvos 
mokykla, gimusi tik karo metu, neturėjo bene tik nė vieno vado- 
vėlio. Prieš karą, kad ir pradėta steigti lietuviškų mokyklų, bet jo- 
se net perdaug vietos buvo skirta dėstyti lietuvių kalbą. Taigi, 
atsiradus karo metu tikrai lietuvių mokyklai, reikėjo ūmai paruoš- 
ti vadovėliai iš visų dalykų. Naujosios istorijos Zakševskio vado- 
vėlis buvo pirmas, kurio susilaukė mūsų mokykla, Bus jis patikęs 
vertėjams gal ir tuom, kad greičiau galima išversti, nes jis gerokai 
už kitus trumpesnis. Yra, žinoma, trumpų mokyklai vadovėlių 
vokiečių, prancūzų ir kitų, bet kur jų ieškosi? 

Ar šiaip ar taip, nemaža patarnavo mūsų begimstančiai 
mokyklai p. p. Noreika su Pajauju versdami kad ir netikusį Zak- 
ševskio vadovėlį, o Švyturio bendrovė jį išleidusi. 

Dėl paties verstojo vadovėlio mes jau pasakėme savo nuo- 
monę: jis netikęs. Jis nepatenkina nė mažiausių reikalavimų, ku- 
rie statomi vadovėliams: nekraipyti atskirų istorijos faktų. Paten- 

kinti tokį reikalavimą visai nesunku: užtenka pasiimti keletas va- 
dovėlių atskirų kraštų istorijos ir iš ten išrinkti viršutinius faktus, ' 
kurie tiksliai aprašyti. 

Imkimę keletą pavyzdžių. 11 psl. skaitome: „XV amžiaus 
pabaigoje Italai buvo savo turtu ir kultūra pranašiausia valstybė 
visoje Europoje, ir iš tikrųjų buvo nepriklausoma.“. Kas turi 
bent kiek žinių iš Italijos istorijos, tas žino, jog Italija tapo vie- 
na valstybė tik antrojoj XIX amžiaus pusėj. Per visą gi viduram- 
žį ir naujuosius laikus ji buvo suskaldyta į begalinę daugybę 
valstybių ir valstybėlių. Kai kurios jų buvo pilnai nepriklausomos, 
kitos buvo rankose įvairių Europos dinastijų. Nebuvo todėl nė 
XV šimtmečio Italija viena valstybė. Tiesa XIV am. gale šiaurės 
Italija su Milanu vos nepatapo prie Džian - Guleaco — Viskonties 
viena valstybė, bet jis mirė 1402 m. IX.3 ir jo darbas iširo. Jis 
paliko Regensiją, su savo žmona Katryna pryšaky. Florentiečiai, 
susidėję su popiežium Bonifacu IX, privertė Regensiją išsižadėti 
Bolognijos, Perudžijos bei Asizies. 

Štai kokia viena ir nepriklausoma valstybė buvo Italija pra- 
džioje XV šimtmečio! Dabar paimsime kitą pavyzdį iš naujų 
laikų. Kalbėdamas apie nepriklausomos Belgijos atsiradimą, Zak- 
ševskis taip sako: „Pirmiausia (rugpiūčio m.) prasidėjo sukilimas 
Belgijoje; savo tautybe, tikyba ir ekonominiais santykiais Belgija 
griežtai skyrėsi nuo šiaurės Niderlandų, prie kurių ji buvo pri- 
jungta. Ir katalikai, ir liberaliniai demokratai buvo priešingi ka- 
raliui, Vilhelmui, palankiam Niderlandams“ (II d. psl. 51). 

Gudrus bus mokinys, kurs iš šio pasakojimo supras, kurios 
gi valstybės buvo karalium Vilhelmas palankusis Niderlandams. 
Jam nė galvon neateis, kad jis buvo kaip tik tų pačių Nederlan- 
dų (taip reikia rašyti šis vardas) karalium. Irgi jokiu būdu jis ne- 
susivoks, kaip Belgija galėjo būti pridėta prie „šiaurės Nider- 
landų“, o ne prie visos šios valstybės. 

Iš tikro dalykas labai aiškus. Vienos kongresas sudarė dides- 
nę Nederlandų karalystę, kurios šiaurė - olandai, o pietūs - bel- 
gai. Jos karalium buvo Vilhelmas Oranžietis. Skirtumas tarp abie- 
jų karalystės pusių buvo gana didelis. Belgai buvo nepatenkinti 
valdymo būdu, valstybės skolų paskirstymu, bet jokio tautinio 
priešingumo nebuvo tarp vienų ir kitų. 


Prieš karą dar išėjusios įdomios knygos apie Belgiją autorius, 
Šarijo, prancūzas ir prancūzų valdžios siųstas tam kraštui pa- 
žinti, pačioje savo veikalo pradžioje stato klausimą: „Ar yra bel- 
gų siela, belgų tauta? Kad ir trumpai pagyvenus arba keliavus 
per Belgiją, pastebima greitai, kad demarkacijos linija skiria 
šiaurės belgus nuo pietų ir kad nėra jų vieno tipo. Visa begalė 
skiria Flandriją nuo Valonijos, visa praeitis, visi padavimai — 
ir daugiausia kalba, kuri yra charakteringiausias reiškėjas tautiš- 
kumo, rasės, kultūros“')), 

Kiek flamandiškoji dauguma Belgijoje nekenčia prancūziš- 
kosios mažumos (valonų), rodo senai susidėjusi jų patarlė: Wer 
walsch is, valsch is“. (Kas valoniška, tas apgaulinga.) 

Flamandai gi artimiausi olandams. Jų kalba veik toji pati, kil- 
mė visai toji pati. Daugiau skirtumo tikyboje: olandai daugumoje 
protestantai, nors nemaža yra ir katalikų, o belgai visi katalikai, 

Taigi kas sako, kad 1830 m. tautiškumas skyrė belgus nuo 
olandų, parodo tuo silpnoką tikros padėties žinojimą, kuri buvo 
tuo metu Nederlandų karalystėje. Net pačių sukilėlių tarpe nebu- 
vo ir jokio noro likti nepriklausoma valstybe. 

Šie pavyzdžiai mums rodo, kad Zakševskis nusideda kar- 
tais tiesai dėl savo silpnoko atskirų faktų žinojimo. Mes ne. Zak- 
ševskio vadovėlio rašome recenziją, o tik iliustruojame savo tvir- 
tinimą, kad vertimui parinktas silpnas veikalas. Taigi toliau ne- 
nagrinėsime šio vadovėlio faktų netikrumo. 

Kur kas svarbiau kitas dalykas, ar matyti iš jo „Naujųjų am- 
žių istorijos“ stambieji jos bruožai, ar dėstomieji atskiri faktai ri- 
šasi vienan didesnin paveikslan! Čia vėl reikia pripažinti, kad 
Zakševskio vadovėlis atsilikęs nuo kitų. 

Imkime pavyzdžiui didelį pasaulio reikšmės įvykį — tikybi- 
nę reformaciją. Katalikas ją vertins kitaip negu protestantas. 
Vienodumo galutinose išvadose negalime nei laukti, nei reika- 
lauti. Bet visų pažiūrų Žmonės turi pripažinti, ir tikrai pripažįs- 
ta, kad ji labai giliai užgriebė pasaulio gyvenimą, arba tiksliau 
sakant, iš jo gelmių išėjo. 

Todėl aiškinti ją tuom, kad Liuteris priėjo prie nekatalikiškų 


1) H. Charriaut. La Belgigue Moderne. Paris. 1910, psl. 5. 

išvadų studijuodamas Šventąjį Raštą ir nenorėjo jų išsižadėti, 
arba tuom, kad Anglijon reformacija pateko todėl, jog karaliui 
Henrikui VIII norėjosi persiskirti su savo žmona — reiškia nieko 
nematyti ir nieko nesuprasti. 

Zakševskis tikrai nemato giliau ir nesupranta. Anot jo „pa- 
sibaigus (valstiečių) karui, kada reikėjo tvarkyti bažnytiniai san- 
tykiai, jis (Liuteris) pasikvietė padėti kunigaikščių valdžią. 
Kunigaikščiams tas pakvietimas labai patiko, nes tuo būdu galėjo 
sau gauti didelius Bažnyčios turtus; tų turtų godumas buvo vy- 
riausias akstinas įvesti reformaciją daugelyje žemių“ (I d. psl. 26). 
Autorius laikė reiškiamas mintis tiek svarbiomis, jog net pabrėžė 
jas. Anot jo, išeina, kad turtų godumas — štai kas prigydė ir iš- 
platino reformaciją! 

Aiškinti istorijos apsireiškimus panašiu būdu, vadinasi, ly- 
giai nieko neišaiškinti. Juk kiekvienas savęs paklaus, kodėl tik 
XVI amž. turtų godumas „išplatino reformaciją, nors tasai go- 
dumas visada ir visur yra“? 

Kiek autoriui stinga aiškaus supratimo istorijos bėgio, ga- 
lime matyti iš jo aiškinimo kito didelio į/,kio — prancūzų revo- 
liucijos. Anot jo „revoliuciją daugiausia sukėlė pati valdžia, ne- 
pajėgdama sutvarkyti iširusį iždą, o taip pat įšėlusi kova tarp 
visų vyriausių valstybės visuomenės veiksnių“ (II d. psl. 3). (Vi- 
sur pabraukta originale) Ir suprask dabar žmogus ką nors. Ėjo, 
girdi, įšėlusi kova tarp visų veiksnių, ir nepaprastų veiksnių, o 
valstybės ir visuomenės; iš to ir gimė revoliucija! Ar reikia sa- 
kyti, kad šiame autoriaus pasakyme nėra nė šešėlio minties. Juk 
prieš jį nė puse žodžio neprasitarta, ką jis vadina „visų vyriau- 
siais“ veiksniais. 

Šio vadovėlio originalo ypatybės nulėmė ir jo vertimo li- 
kimą; kur originalas neaiškus, miglotas, sukratytas, negali ten 
išeiti geras vertimas. Tiesa, būna atsitikimų, kur vertimas išeina 
geresnis už originalą, Bet taip atsitinka tik tada, kai vertėjas yra 
geras dalyko žinovas ir verčia ne originalo žodžius, bet jo mintis, 
kurioms sugeba rasti geresnę išreiškimo formą. 

P. Noreikai su Pajauju tegalime primesti vieną jų pačių 
ydą svetimųjų vardų ir žodžių nevienodą'rašymą. 5 psl. pirmoje 
daly randame „mongolų didžiausius kanus“, ir keletą. eilučių 

„didyjį chaną“. Greta su Kolumbu ir Amerigo Večpučiu stovi 
Vasco de Gama, Cabot, Cartieras, Anjou giminė. 

Vienur vertėjai vardus lietuvina, kitur palieka jiems originalo 
kalbos pavidalą. Užtat vertėjams kartais tenka taip parašyti: 
„apsiėjimų pavyzdys, kurių paveikslą piešė Baltozaras Casti- 
glione savo Rūmininke Cortegiano“ (I d. psl. 15). Iš tokio para- 
šymo retas kas skaitys Kastilijone bei Kortedžiano, kaip origina- 
le, o dauguma ištars šiuos žodžius lietuviškai. Pakeliui dar turime 
pastebėti, kad ir, be to, sakinys nesuprantamas. Kalbama čia 
apie Baltrą Kastilijonį (Balvassare Castiglione), rašytoją iš pra- 
džios XVI šimtmečio, kurio pats žymiausias veikalas vadinosi 
Kortedžiano, kas duoda rusiškai caredvorec, ar pridvornyj, o 
lietuviškai jam stinga atitinkamo vardo. Rūmininkas visai netikęs 
yra ir dėl to, jog be aiškinimų niekas jo nesupras. 

Kai kur vertėjai padavė miestų, kurių nėra pasauly. Saky- 
sime „Kadiksas“ (psl. 11 d. I). Šį miestą — senovės Gudes — 
patys ispanai rašo Cadiz ir taria Kadis. Taigi pats šeimininko iš- 
tarimas duoda visai lietuvišką formą. 

Kitur vėl jie taip pamėgo nelietuvišką vardų pavidalą, kad 
sakysime, Italų karalių Umbertą, vadina Humbertu, nors patys 
italai visada rašo ir taria Umberto. 

Mūsų nusimanymu, visi vardai reiktų rašyti taip, kaip jie. 
tariami, o ne palikti jiems jų kalbos rašybos. Juk negali mokinys 
žinoti visų Europos kalbų fonetikos, taigi aptikęs svetimą vardą 
visada tars jį kaip lietuvių kalbos rašyba nustato tų raidžių iš- 
tarimą. 

Baigdami savo pastabas turime pasakyti, kad geriau turėti 
Zakševskio netikusį vadovėlį, negu tuščią vietą, bet reikia rūpin- 
tis, kad mūsų mokykla kuo greičiausia gautų tinkamesnę už šią 
Naujųjų-amžių istoriją. 

Prof. A. Voldemaras 


Švietimo Darbas, 1923 m. vasario mėn, Nr. 2; psl. 154-158. 

Docentas V. Dubas. Įvadas į bendrąją literatūrą. Kursas pa- 
skaitų, laikytų Kaune Aukštuosiuose kursuose per 1920 m. pava- 
sario semestrą. „Dirvos“ leidinys, Kaunas — Mariampolė, 1923, 
XV, 266.in 8 


Jauno universiteto jaunas docentas padovanojo Lietuvių 
skaitančiai visuomenei nedidelę knygelę, kuri turi įvesti skaity- 
toją „bendrojon literatūron“. Paskutiniai žodžiai gali suklaidinti 
ne vieną, Autorius nori įvedinėti ne stačiai literatūron, o „ben- 
drojon“. Kuo gi ji skiriasi nuo paprastai literatūros? 

Vokiečiai turi vardą „„Weltliteratur“, kurį prancūzai reiškia 
žodžiais literature generale. Šis paskutinis pavadinimas davė 
rusų „vseobščiaja literatura“, o jau iš čia bus gimusi p. Dubo 
„bendroji literatūra“. Taigi šis terminas reikia suprasti pasaulio 
literatūros prasme, arba, kaip lietuvių angsčiau buvo įprasta va- 
dinti, visuotinoji literatūra. 

Kaip iš pridėtos gale knygos bibliografijos matyti, autorius 
pasirenka tik septynias literatūras: graikų, romėnų, prancūzų, 
italų, vokiečių, anglų ir ispanų. Jeigu autorius žada įvesti skai- 
tytoją į „„Weltliteratur“, tai tada nesuprantama, kodėl apleistos 
senovės Rytų literatūros ir iš naujųjų skandinaviškosios, olandų 
bei slaviškosios. 

Mes nepeikiame autoriaus dėl šio praleidimo. Mums rodosi 
dar perdaug net jo parinktųjų literatūrų. Juk negalimas daiktas 
vienam žmogui žinoti dešimtis literatūrų, o jei kas dedasi jas 
visas žinąs, tai greičiausiai nė vienos nežino. Mes labai bijome, 
kad p. Dubas bus įskaitytas šios kategorijos žinovų tarpan. 

Pradėjus kalbą dėl knygos vardo reikia dar priminti kita 
jos keista ypatybė. Mes išrašėme tą vardą, kuris stovi ant vir- 
šelio, prakalboje gi autorius vadina savo veikalą ilgesniu vardu: 
„Įvadas į bendrąją literatūrą ir poetiką“. Vadinasi, autoriaus 
išmanymu, poetika neįeina literatūron, o stovi greta jos. Ligšiol 
poetika būdavo literatūros didelė dalis, bet mūsų autoriui nepa- 
tinka, matyt, visų pripažinti dalykai. Niekas, žinoma, negali jam 
uždrausti baltą daiktą vadinti margu, jei jis neturi kuo kitu parody- 
ti savo originalumo. 

Mums dar reikia, kad jau baigtume dėl knygos vardo, pa- 
sakyti dėliai pavadinimo jos įvadu. Dvejopos rūšies yra įvadų. 
Štai kaip, sakysime, išsitaria vienas autorius, norėdamas įvesti 
skaitytoją Tomo Akviniečio „Teologijos Sumon“: „Norint gerai 
suprasti kurį veikalą, reikia iš pradžios jis apžiūrėti visas kartu, 
o nežiūrėti į jo atskiras dalis. Bet Summa Theologiae — veikalas 
didžiausių proporcijų, komplikuotos architektūros. Kas imasi ją 
studijuoti, negalės numatyti detalių ryšio, kol neištirs jos ilgai bei 
nuodugniai. Taigi yra reikalo iš pat pradžios pažinti bendrai 
planą, kurs rodys kelią“!). 

Iš šių žodžių matome, kad čia įvadas reiškia paviršutinį, 
nepilną žinojimą. Bet jei taip, tai mes turime viską vadinti įvadu 
nes pilno žinojimo niekados neturime; mokslui nėra galo, anot 
lietuviškos patarlės. Tiesa, mes galime to paties daikto mokytis 
mažiau ar daugiau. Bet tada kalbama ne apie įvadą, bet apie 
pilną ar sutrumpintą kursą. Taigi geriau vengti tokiais atvejais 
pavadinimo įvadas. 

Bet yra kitos rūšies įvadų, kur šis vardas visai vietoje. Mes 
galime juk tik priruošinėti skaitytoją kuriam nors dalykui pažinti, 
bet paties žinojimo neduoti. Sakysime, aš galiu išaiškinti, kas 
reikia vadinti literatūra, kokie veikalai skaitosi literatūros veika- 
lais, kas juos parašė, kur jie spausdinti ir t. t., bet visos šios žinios 
neduos dar pačios literatūros žinojimo, o tik ruoš jos pažinimą, 


1) Mr. A. Legendre, Doyen de la Faculte de Theologie d'Angers 
Introduction a |'Etude de la Somme Theologigue de Saint Thomas d'Aguin, 
Paris. 1923, Pls. 1. 

Tokios rūšies yra V. E. Edsono „Įvadas Literatūros mokslan“2). 
Čia autorius, paaiškinęs, kas yra literatūra, nurodinėja būdą, ku- 
riuo reikia ją pažinti, kur įeina klausimai apie asmens išreiškimą 
per vėikalą, kaip reikia pažinti vienas rašytojas, jo gyvenimas, 
stilius ir t. t., apie socialę literatūros reikšmę, kaip reikia ją pa- 
žinti istoriškai ir t. t. Autorius išdėsto toliau pažinimą poezijos, 
prozos, dramos, kritikos, kur kiekviena veikalų rūšis sukelia visą 
eilę klausimų. 

Panašus yra veikalas prof. J. Renaro apie mokslišką metodą 
literatūros istorijoje, nors jis įvadu nepavadintas“). Auto- 
riui rūpėjo metodo klausimai, bet jų pažinimas kaip tik veda į 
literatūros pažinimą. 

Ton pačion grupėn reikia įterpti ir F. Baldansperžerio vei- 
kalą „Apie Literatūrą“, kūrs irgi ruošia geriau suprasti bet kurią 
literatūrą, bet neduoda nė vienos jų pažinti?) 

Yra daugybė kitų panašių raštų, bet mes jų neminėsime, nes 
mums rūpėjo tik parodyti, kokios būna literatūron įvados, o ne 
jų apžvalga. Kurios gi rūšies yra p. Dubo „Įvadas į bendrąją 
literatūrą? Nei vienos, nei kitos. Iš tikrųjų p. V. Dubas mėgina 
apipažindinti skaitytoją ne su literatūra, o duoti trumpą literatū- 
ros istoriją, pradedant nuo literatūros pasauly atsiradimo, bai- 
giant mūsų dienomis, Mes jau matėme, kad mūsų jaunas docen- 
tas tam reikalui pasirinko net septynias literatūras ir ne bet ko- 
kias, o pačias didžiausias visame pasauly. Įmtis padaryti tokį 
darbą per pustrečio šimto puslapių reiškia turėti labai daug 
drasos. 

Tiesa, autorius truputį susiaurina savo medžiagą tuo, kad 
ima tik atskirų žanrų istoriją nuo senovės ir veda ją iki mūsų die- 
nų. Sekant žanrų evoliuciją jam nėra reikalo apimti visus tos rū- 
šies veikalus, o galima pasitenkinti pačiais tipingiausiais. Bet ir 
su tokiu susiaurinimu vis dėlto liekti milžiniška medžiaga, kurios 


2) William Henry Hudson. An Introduction to the study of Literature. 
Second edition. London, 1913, 471 psl. 

3) George Renard. La methode scientifigue de !'Histoire Litteraire. 
Paris, 1900. 502 psl. 

4 F. Baldensperger. La Litteraturę Creation, Succes, Duree. Paris, 
1913. 330 psl. 

jokiu būdu negalima išdėstyti vienoje nedidelėje knygoje. 

Paskutinėje pastaboje, kurią tik ką išvystėme, mes jau nuro- 
dome ir p. Dubo Įvado planą: jis imasi atskirų žanrų istorijos. 
Čia jo sekta F. Briunetieras, kurs 1889 m. skaitė Normalėje Mo- 
kykloje kursą apie žanrų evoliuciją. Jo paskaitos, klausytojų sura- 
šytos ir autoriaus ištaisytos, išėjo paskui vienoje knygoje — L“Evo- 
lution des genres dans Y'histoire de la literature par F. Brune- 
tiere. 6 ed. Paris, 1914. 

Nors Briunetiero idėjos paliko didelę įtaką literatūros isto- 
rikams bei kritikams, vis dėlto jos ligšiol nebuvo įkūnytos jokia- 
me veikale. Pati tik ką minėtoji knyga pavadinta „Įvadu“ ir pa- 
vesta kritikos išsivystimui nuo Atgijimo iki mūsų dienų. Du kitu 
tomu kurie ėjo po šio „Įvado“, pavesti prancūzų lirikos išsivys- 
tymui XIX šimtmety. Tiesa, be šių veikalų, Briunetieras parašė 
dar „Prancūzų Literatūros istorijos vadovėlį“5). Šiame va- 
dovėly jis dar daugiau vietos skiria savo idėjoms, besistengda- 
mas parodyti vienų veikalų įtaką kitiems ir daugiau vietos duo- 
damas patiems veikalams nei jų autoriams. Vadovėlis turėjo su- 
daryti, kaip sakė autorius pradžioje „įspėjime“, jei ne pažadą 
platesnei literatūros istorijai, tai bent programą. Ši programa lig 
šiol nėra, kaip sakiau, įkūnyta ir kažin ar gali būti įkūnyta. 

Kitas žymus prancūzų literatūros istorikas, G. Lansonas sta- 
Čiai atmeta tokį galimumą. Kalbėdamas apie Briunetierą jis sako: 
„gera jo sistema kreipti domei į kai kurios rūšies klausimus ap- 
rėžti tyrinėjimo dirvai, bet teorija žanrų evoliucijos negali būti 
primesta literatūros istorijai“), 

Jeigu žanrų išsivystymo teorija negali duoti vienos kurios 
literatūros istorijos, juo mažiau galima ją taikinti iškart kelioms 
literatūroms. Tuo būdu mes prieiname prie išvados, kad p. V. 
Dubo planas — parodyti didžiųjų pasaulio literatūrų išsivystymą 
einant per atskirus žanrus — nevykęs. Juo labiau p. Dubo vei- 
kalas yra netikęs, kad išdėstytosios Briunetiero idėjos jam žino- 
mos ne iš pačių šio žymaus prancūzų kritiko veikalų, o iš girdų, 


5) Ferdinand Brunetiere. Manuel de I'Histojre de Ia Literature francaise. 
Paris, 1897 .531 psl. 
8) G. Lanson. Histoire de la Litterature franczise. 14 ed. Paris, 1918,. 114 psi. 

p. Dubas savo Įvados gale pridėjo gana plačią ir gana netiku- 
sią bibliografiją, kur surašė visas jam žinomas knygas iš literatū- 
ros ir Briunetiero čia randame be minėtojo vadovėlio tik vieną 
raštą „Le Roman naturaliste“, visi gi didieji šio kritiko veikalai 
jam nežinomi nė iš vardų. 

Vis dėlto p. docento Dubo darbo didžiausius trūkumus su- 
daro ne plano netikęs sustatymas, o šio plano vykinimas. Gal būti 
p. Dubas labai geras astronomas, botanikas, chemikas ar palajon- 
tologas — to aš nežinau, — bet kur mažiausia jis rodo nusimany- 
mo ir žinių — tai literatūroje, jos istorijoje bei teorijoje. Pas jį 
net sveikos naujų laikų idėjos apie sulyginamąjį literatūrų tyrinė- 
jimą apie patraukimą folkloro medžiagos, apie evoliuciją litera- 
tūroj virsta bala žino kokia karikatūra. 

Pažiūrėkime tik, kaip mūsų autorius aiškina poezijos atsira- 
dimą. Nori rasti „visokių pradžių“ pradžią, tai keliauk, sveikas, 
į laukines tautas. Autorius mus veda į lokio užmušimo šventę, 
bet kur švenčiama toji šventė, jis betgi nepasako. Aprašęs šiaip 
taip tą „šventę“, jis perkelia ją dešimtimis tūkstančių metų atgal 
ir išveda iš to tokius pamokymus: „Reikia manyti, kad prieš atsi- 
radus atskiriems poezijos skyriams, buvo ypatinga pradinė poe- 
zija, kuri turėjo savyje visus poezijos kūrybos elementus mišria 
forma. Toks visų poezijos skyrių mišrumas pirmutinėj poezijos 
improvizacijoj vadinasi poezijos skyrių sinkretizmu“ (p. 4 psl. 5). 

Štai didysis žodis, sinkretizmas! Juo džiaugiasi p. Dubas it 
geležėlę radęs ir ilgai neišleidžia jo iš burnos. Toliau pradeda 
jis vadinti tą patį daiktą „sinkretiniu žaidimu“ ir, tur būt, iš di- 
delio džiaugsmo tuoj sugalvoja „sinkretinį antros stadijos žai- 
dimą“ (p. 5 psl. 5). 

Dabar skaitytojas žino, iš kur atsirado poezija: Buvo miške 
meška, meška tapo užmušta per medžioklę, meškiena gardi 
mėsa. Ruošiant iš jos valgį būna „sinkretinis žaidimas“, o val- 
gant ar pavalgius „sinkretinis žaidimas antros stadijos“, o šis viso- 
kių stadijų sinkretinis žaidimas — poezijos tryškimo šaltinis. 

Kaip viskas aišku, suprantama! Sumanus skaitytojas vieton 
meškos gali pastatyti meitelį, per kurio skerstuves, p. Dubo meto- 
du, irgi gali įdėti „sinkretinį žaidimą“, kur glūdi visokios poezijos 
šaltinis, arba, kas mažiau turi vaidentuvės, gali pasitenkinti avi- 

no papjovimu, kurs žinoma, irgi neapsieis be „sinkretinių Žai- 
dimų“, 

Kas gi yra šie stebuklingi „sinkretiniai žaidimai“, kurie gimdo 
visą poeziją? Pats docentas Dubas jų visai neaiškina ir be reika- 
lo skaitytojas suktų sau galvą, ką reiškia šie keisti žodžiai. Vis- 
tiek nesupras. Žodis sinkretinis senai jau žinomas. Graikų kalboje 
randame „synkretismos“ pas Plutarką rašte apie brolių meilę, 
kur pasirodo, kad šis žodis yra terminus technicus, kuriuo vadi- 
nami kovoję tarpu savęs priešai, jeigu jie susideda kartu eiti 
prieš trečią priešą. (Plutarchi Chaeronensis Moralia Vol III De 
Fraterno amore 19). Didžiausiame anglų kalbos žodyne randame: 
„syncretism to make two parties join against a third: 1. The union 
or attempted union of conflicting parties or principles. In phi- 
losophy, syncretism designates a careless or illogical eclecticism. 
In religion the term is used both for serious effort of reconcili- 
ation, and, in a disparaging sense, for egregious compromise in 
religion. „. 2. Philol. The union or fusion into one of two or more 
originally different inflectional forms, as of two cases“ (Webster's 
New International Dictionary of the English Language. London, 
1918. psl. 2099). 

Jei dabar atskleisime Litrės prancūzų kalbos žodyną, rasime 
esmėj tą patį, tik plačiau paaiškinta, nurodant prancūzų autorius, 
kurie vartojo šį žodį, kaip Kondiliaką, Volterą (E. Littre Dicti- 
onaire de la langue francaise. T. IV Paris, 1889. psl. 2115). 

Iš nurodytųjų žodynų matome, kad naujose kalbose sinkre- 
tizmas vartojamas filosofijos istorijoje, tikybų bei filologijoj ir 
visur reiškia sumaišymą į vieną priešingų daiktų. Aš neėmiau nei 
istorijos filosofijos, nei tikybos istorijos vadovėlių, o pasitenki- 
nau dideliais žodynais, iš kurių daviau ilgoką išrašą žodis žodin, 
nes man teko kreipti apkaltinimus p. Dubui, jog jis filologas, 
savo nežinojime tiek toli eina, kad net nesuvokia, ką reiškia atski- 
ras žodis, kaip sinkretizmas. 

Juk kad sinkretizmas rastųsi, reikia, kad pirma būtų atskiri 
ir dar priešingi daiktai, vadinasi kad literatūroje pirma būtų 
skyrium epai, lyrika, drama ir t. t. ir kad jie vėliau sumištų. O iš 
p. Dubo žodžių matyti, kad iš pradžios visa randasi krūvoje, ne- 
išskirta, ir tik paskui, diferenciacijos keliu, išsivysto kiekviena rū- 

šis, vadinasi atsitinka dalykai visai priešingi sinkretizmui, 

Mes visai nesuprantame, kam reikėjo p. Dubui kliedėti apie 
„Sinkretinį žaidimą“, jo paties pramanytą, kas ne tik nė kiek ne- 
aiškina poezijos atsiradimo, bet ir apskritai nieko nereiškia. Pa- 
sistatęs sau klausimą apie poezijos atsiradimą, jis būtų kur kas 
geriau padaręs, jeigu atpasakojęs būtų labai gražų — turiniu ir 
forma — prof. T. Zielinskio straipsnį „Rabočaja piesenka“?). 
Šis gražus etiudas parašytas dėl pagarsėjusios vokiečių ekono- 
misto K. Biuchero knygos ,„Arbeit und Rhytmus“, kuri savo metu 
sukėlė daug dėmesio. Ė 

Biucherui pasisekę, anot Wilamowitz Moellendorffo, surasti 
„jei ne poezijos šaltinį apskritai, tai bent vieną iš šaltinių'3). 
Norint ieškoti poezijos pradžios reiktų tuoj statyti sau klausimas 
ir apie atsiradimą kalbos, mitų ir t. t. Čia, žinoma, monumenta- 
lis Vundto veikalas turėtų užimti pirmąją vietą?) P. docen- 
tas Dubas niekur nemini Vundto raštų ir, tiesą pasakius paminė- 
ti negali, įsimylėjęs savo „sinkretinį žaidimą“. Kita vertus klausi- 
mas apie poezijos Žžmonijoje atsiradimą visai nereikalingas p. 
Dubo knygelėje. Tegu jis būtų apipažindinęs skaitytoją su tuo, 
kokios yra jo pasirinktosios septynios literatūros ir kaip jos atsira- 
do, tai būtų visai gana. Tik bloga, kad jis nieko to nepadarė. 

Pažaidęs su poezijos atsiradimo klausimu p. Dubas imasi 
aiškinti epų išsivystymą, pradėdamas nuo graikų. Epus turėjo ir 
egiptiečiai, ir babiloniečiai, ir indiečiai ir kur kas senesnius nei 
graikų, bet mes jau sakėme, kad nereikalaujame iš autoriaus ne- 
pakeliamo jam darbo. Tegu tik padaro gerai tai, ką imasi dary- 
ti. Deja, to visai nėra. Jis daugiausia pasakoja atskirų veikalų tu- 
rinį, be jokio aiškinimo, kaip jie atsirado, kokia jų literatūroje 
vieta ir reikšmė. 

Mes ir prieš tai lygiai nieko neturime. Veikalo turinio paži- 
nimas reikalingas literatūros pažinimui. Vientara, negi galima 


7) T. Zielinski. Iz žizni idej. I2, St. Peterburg. 1908. psl. 305 ir psl. 308. 

8 Įbid. 

9) Wilhelm Wundt. Vėlkerspsychologie. Eine Untersuchung der Ent- 
wicklungsgesetze von Sprache, Mythus und Sitte. Leipzig. Pirmasai šio vei- 
kalo tomas pavestas kaip tik kalbai. 

visus veikalus skaityti ištisai, kita — kartais jų turinio žinojimas 
būna priruošimu jiems skaityti, ar, tikriau sakant, studijuoti. Taigi 
sumanus turinio išdėstymas visai nepeiktinas darbas. Tik bėda, 
kad p. Dubas nė to negali padaryti. 

Jis gana paliko žymių savo knygoje, kad jis visai nežino tų 
veikalų, kurių turinį imasi trumpai papasakoti. Net Iliados su 
Odisėja —ir tų, kaip reikia, nežino! Nežinia kam, tur būt, sa- 
vo mokytumui parodyti, jis išrašo iš Iliados pradžios dvi eili 
graikiškai, o iš Odisėjos tris, bet su nematytomis klaidomis. To- 
liau, „dešimts — girdi — metų laiko graikai apsupę Troją (Ilo- 
niją). Per visą tą laiką trojėnai neišdrįso pradėti kovoti su ache- 
jėnais (graikais), kadangi jų pusę palaiko neįveikiamas karžygis 
Achilas“ (p. 12 psl. 11). 

Tai tau karas, kur per dešimtį metų nėra jokios kovos! Ar 
reikia sakyti, kad epuose nieko panašu nerandame ir kad visas 
šis karas be karo pramanytas paties p. Dubo. Imkime kitą ka- 
ro epizodą — Ektoro kova su Akyliu. „Galų gale, garsūs kar- 
žygiai susitinka ir įvyksta tarp jų kova. Prieš kovą Hektoras, nu- 
jausdamas savo žuvimą, švelniai atsisveikina su savo žmona, An- 
dromacha, kuri laiko ant rankų sūnų.“ Čia autorius cituoja ke- 
letą eilių iš atsisveikinimo ir prideda „Neilgai tęsėsi kova su 
Achilu“. (p. 12 psl. 12). 

Kiekvienas, kas neskaitė Iliados, matys iš šio aprašymo tokią 
sceną: susitinka Ektoras su Akyliu, čia pat stovi Andromakė su 
vaiku ant rankų. Ektoras nusiunčia ją namon, prasideda kova ir 
jis tampa užmuštas. Iš tikrųjų gi graži ir traginga Ektoro su savo 
žmona atsisveikinimo scena — poemoje ji vadinasi pasikalbėjimu 
— įdėta VI Iliados dainon, o Ektoro su Akyliu kova XXII! 

Tas pats pastebėti galima ir Odisėjoje. Apie epiškąjį ciklą, 
be kurio negalima suprasti nei vadinamųjų Omero poemų, nė 
pusės žodžio. Išsitaręs apie Omero dvi dideles poemas, p. Dubas 
peršoka „Aleksandrijos mokyklon“, kuri sudariusi atskirą epų rū- 
šį — „idilę“, kurios didžiausias atstovas buvęs Teokritas (Theo- 
crites) (sic!). Kuriuo būdu p. Dubas gavo iš eidylion - vaizdelis 
— lietuvišką formą „idilė“, sunku suprasti. Bet dalykas, žinoma, 
ne vardo, o turinio. Jeigu p. Dubas priėjo prie nedidelių epų - 
epyllia (epeliai), tai jis turi duoti apie juos supratimą. Vienas 
jų žymiųjų rašytojų — Teokritas, graikiškai Theocritos, lot. Theo- 

critus, o ne Theocrites, kaip rašo mūsų autorius. 

Iš visų Teokrito eidilijų p. Dubui daugiausia patinka XX - oji, 
kurios vertimą jis duoda. Nors vaizdelis neblogas, kad ir ne iš 
geriausiųjų, bet duotasai vertimas niekam netikęs, matyti, ne iš 
originalo, o iš kurio kito blogo vertimo darytas. Tai viena. Ki- 
ta, šisai vaizdelis visai ne Teokrito. Didžiausias graikų literatūros 
žinovas Berlyno profesorius Vilamovicius + Melendorfas, štai 
kaip dėl jos išsitaria: Exprimuntur cum Theocriti tum Bionis 
multa; versuum mollitia Bionea est religiones commemoratae 
Asianam originem prodere videntur!!?). Vadinasi, sako, kad 
šis vaizdelis parašytas Azijoje ir Teokrito bei Biono būdu, bet 
tikras jo autorius nežinomas, 


Taip sumaniai parodęs Teokrito veikalų gražumą p. docentas 
Dubas eina viduramžin. Čia per kelis puslapius jis supažindina 
su Nybelungų dainos turiniu, Rolando daina ir Sido. Savo būdu 
jis pradeda pirmutinių eilučių citavimu iš originalo, nors ir Čia 
ne be klaidų. Pas p. Dubą skaitome: 


Charles li reis, nostre emperedre magnes, 
Sept ans tots pleins at ested en Espagne 


o turi būti: 


Carles li reis, nostre emperere magnes 
Set anz tuz pleins ad estet en Espagne 


„Apipažindinęs“ skaitytoją su viduramžių epais mūsų jaunas 
docentas duoda liaudies epų teoriją. Iš to reiktų spręsti, kad epų 
klausimas dabar jau baigtas. Bet kur tau! Jis vėl grįžta epiškojon 
poezijon ir pradeda kankinti Vergilijų, Dantę, Ariostą, Torkvatą 
Tasą ir t. t. 

Kiek čia jis, visokių nesąmonių pripasakoja, tegu jam atlei- 
džia Augščiausias! Kaipo curiosum turime pabrėžti, kad mūsų 
autoriui, ar tikriau jo blogam šaltiniui, šv. Augustinas atrodo di- 
džiausių visų amžių ir visų tautų „antifeministu“ (p. 31 psl. 41). 
Moterų klausimo - feminizmo — Iponos vyskupo metu ne- 


10) Bucolici graeci Recensuit et emendavit Udalricus de Wilamowitz- 
Moellendorf editlo altera Oxonii p. 167. 

buvo ir būti negalėjo, taigi jokio feminizmo ar antifeminizmo 
tais laikais negalėjo būti. Matyt, autorius turėjo kita ką galvoje: 
jis, tur būt, norėjo pavadinti šv. Augustiną moterų priešu - miso- 
ginu, nors ir tas lygiai netiesa. 

Aš pasakiau, kad p. Dubas ne tiek pats klysta, kiek blogi jo 
šaltiniai. Kaip tik epopėjos klausimas geriausiai rodo, kad jam 
stinga savo minčių ir jos pavaduojamos svetimomis ir dar dau- 
giau nei abejotinos vertės. Juk, kalbant apie naujųjų laikų epo- 
peją, negalima praleisti Mickevičiaus su jo „Pan Tadeusz“. Ne 
dėl to negalima jo nutylėti, kad jis didelis lietuvis ir duoda Lie- 
tuvos paveikslą pradžioje XIX šimtmečio, bet todėl, kad „Pan 
Tadeusz“ yra vienintelė naujos gadynės epopeja, kuri gali stoti 
greta su Omero veikalais. Tai ne mano pirmojo išreikšta nuomonė, 
o žinomo danų kritiko Jurgio Brandes, kurio veikalai pažymėti 
pas p. Dubą. 

Paskui epus eina lirika. Nėra reikalo priminti, kad p. Dubas 
ir ją pradės pamėgtu savo „sinkretiniu žaidimu“. Mes jau susi- 
pažinome su mūsų autoriaus rašymo būdu, kalbėdami apie epus. 
Autorius visur lieka sau ištikimas ir pasižymi tuo pačiu nemokė- 
jimu ir nežinojimu. Kalbėdamas apie jambų poetus, jis ramiai 
rašo tokį sakinį: „Pas Archilochą sutinkami epikuriniai ir stoici- 
niai motyvai“ (psl. 54), arba „Epikuro pasekėjas Alkaios“ (psl. 
57). Priminkime metus: Epikūras gyveno tarp 341 - 270, stoikai 
atsirado tik prie Zenono 364 - 263, o Arkilokas gyveno tarp 687 - 
652, tuo pačiu metu buvo ir Alkajus. Ypatingi žmonės Epikūras 
su stoikais: keliais šimtais metų prieš gimstant jie darė jau įtakos 
poetams! P. Dubo metodu galima įrodyti, kad ir mūsų univer- 
siteto docentas Dubas turėjo įtakos Liuteriui ar Erazmui Ro- 
terdamiškiui. 

Tokios rūšies žinojimo randame p. Dubo kiekviename 
žingsny. Štai jis nori parodyti mums vieną poetą, apie kurį sako 
taip: „garsus jambistas (!) Simonidas (!) iš Asporgoso“ (I). 
Išrašydamas šiuos keletą žodžių, aš turėjau prie kiekvieno dėti 
šauksmo ženklą. Jei nuolaidus skaitytojas ir dovanotų p. Dubui 
pramanytą jo Žodį „jambistą“, tai dar lieka du daiktu, kurių nega- 
lima dovanoti. Poetas Simonidas tikrai buvo, bet tas, apie ku- 
rį mūsų autorius nori pasakoti, vadinosi ne Simonidu, bet Se- 

monidu, ir jis buvo ne iš Asporgoso — tokio vardo visai nėra, — 
o iš Amorgos. 

P. Dubas tikrina, kad šio poeto likusi „Satira moterims“. 
Šiuo vardu iš tikrųjų nebuvo jokio veikalo, nes visa, kiek mes tu- 
rime, yra tik trupiniai (fragmentai) be jokių vardų. Šią „satirą 
moterims“ p. Dubas verčia visą, tik vėl iš bala žino kokio verti- 
mo. Lygindamas su originalu žmogus pastebi iškart, kad čia ne 
vertimas, o tik nupasakojimas. Bet ir nupasakojant nevalia daryti, 
kaip p. Dubas daro — kraipyti. Originale yra nupiešta septinta 
moters rūšis, kuri atsirado iš žibenkštės, ponas gi Dubas iš ži 
benkštės padaro katę (psl. 55)! Mes negalime pasakyti, ar čia pa- 
ties p. Dubo klaida, nes mes jau matėme, kad jis verčia ne iš 
originalų, o iš vertimų. Dargi ten, kur vertimas apygeris, vis liek- 
ti žymių, kad versta ne iš originalo. Sakysime ant termopiliečių 
paminklo parašas, sudėtas didelio poeto Simonido (ne Semoni- 
do, o Simonido), taip išverstas: 


„Sparton atėjęs, keleivi, pasakyki mus matęs 
Šventus įstatymus jos čia bepildančius žuvus.“ 


Dėl paties vertimo tiek tegalima pasakyti, kad jis neblogiau- 
sias, nors vieton pentametro originale, jis padarytas perdėm hek- 
sametru. Originalo prozos artimas vertimas būtų: „svetie, pasa- 
kyk lakedaimoniečiams, kad čia mes gulime, jų įsakymų klausy- 
dami“. Iš kur vertime eilėmis pas p. Dubą atsirado Sparta, šven- 
ti įstatymai? Vietoj atsakymo priminkime vertimą, kurį lotiniškai 
padarė Ciceronis: 


Dic, hospes, Spartae nos te hic vidisse iacentes 
Dum sanctis patriae legibus obseguimur. 


Kaip tik čia sutinkame ir Spartą, ir šventus įstatymus, ir ma- 
tymą, kuriuos randame lietuviškame vertime. Mes vėl nenorime 
pasakyti, kad p. Dubas vertė stačiai iš lotynų kalbos. Vėl galimas 
daiktas, kad jis sekė kurį kitą vertimą. 

Mums rodėsi, kad p. Dubas, menkai mokėdamas seno- 
vės kalbas, buvo priverstas noroms nenoroms imti iš antrų, tre- 
Čių ar ketvirtų rankų savo vertimus. Bet jis dedasi romanistu, tai- 
gi mums įdomu buvo sulyginti su originalais jo vertimus iš nau- 

jųjų poetų. Naujųjų laikų vienam Leopardi jis duoda daugeliau 
vietos, jei galima kalbėti apie vietos didumą, kur keliolikos ei- 
lučių užtenka didžiausiems poetams. P. Dubas duoda Leopardies 
pesimizmo didžiausiam apsireiškimui „Į patį save“ pilną vertimą. 

Anot p. Dubo, štai tos garsios eilės: 

„Užmik, nuvargintoji širdie, mano sergančioj krūtinėj! Ap- 
gaulės jau savo valdžios nustojo, ir nėr many noro grąžint ją. 
Visa žuvo, kas man rodėsi ir šventa ir brangu, ir nesugrįš tos 
griuvusios praėjusių dienų svajonės, o melo man nereikia. Visa 
man dabar aišku, net jau perdaug aišku. Mirk gi nuvargintoji 
širdie! Veltui tu taip ilgai plakei, be prasmės buvo tas“ ir t. t. 
(psl. 95). 


Visų eilių aš neišrašau iki galui, nes nuobodus daiktas lygin- 
ti du vertimu. Pas Leopardi skaitome toli gražu ne tą, ką pas jo 
vertėją. Ten pasakyta: „Dabar tu ilsėsis amžinai, pavargusioji 
mano širdie. Žuvo paskutinė apgaulė, kurią aš amžina skaičiau. 
Pražuvo. Gerai aš jaučiu, kad brangiųjų apgaulių ne tik viltis, 
bet ir noras užgeso. Ilsėkis amžinai. Gana tu plakei“... Nieko 
nevertas. tavo plakimas“... Sulyginę šiuodu vertimu matome, 
kad „mano sergančioj krūtinėj“ pramanyta paties p. Dubo. 
Jam rodosi, kad jis, įsprausdamas savo „sergančią krūtinę“ į 
Leopardies eiles, labai jas pagražins. „Melo man nereikia“, pa- 
tetingai šaukia p. Dubas, o pas Leopardį apie tai vėl nė pusės 
žodžio. „Visa man aišku, net jau perdaug aišku“ tragingai ti- 
krina p. Dubas, nors apie tai pas Leopradį nė pusės nėra žodelio, 

Taigi bederinant p. Dubo žodžius prie jo paties galima pa- 
sakyti, jog mums „dabar aišku, net jau perdaug aišku“, kad p. 
Dubas nė akyse nematė Leopardies eilių, o vertė iš fantastiško 
vertimo. 


Baigia p. Dubas lirikos skyrių prancūzų poetu Bodleru, 
kurio betgi nė veikalo nemoka tikrai parašyti. Jis kalba apie 
„Fleurs de mal“, o Bodleras parašė „Fleurs du Mal“. Vardų iš- 
kraipymas būtų savaime menkniekis, bet jis rodo silpnoką pran- 
cūzų kalbos mokėjimą mūsų romanisto. Ir iš tikro, tolimesnė ci- 
tata iš jo Hymne a la Beaute pirštu prikišamai rodo nepakanka- 
mą kalbos mokėjimą. 

P. Dubas taip paduoda Bodlero eiles: 


O Beaute! monstre enorme, effrayant, ingenu, 

Si ton oeil, ton souris, pied m'ouvrent la porte 

D" un Infini, gue jaime et n'ai jamais connu, 

De Satan ou de Dieu gu importe? Ange ou sirene 
gu'importe, si tu rends, fee aux yeux de velours, 
rhythme, parfum, lueur, o mon unigue reine! 

L“ univers moins hideux et les instants moins lourds? 


Perskaitęs šitas eiles ir jų vertimą, žmogus turi sau sukti gal- 
vą: originale yra žodžių be prasmės, ir jis neatitinka vertimui. 
Juk visas sakinys paremtas klausimu: gu“ importe, si ton oeil, 
ton souris. .. m“ ouvrent la porte ir reikštų, ar ne vistiek, jei man 
atidaro duris. Bet kur tada dėti Žodžiai „de Satan ou de Dieu“? 

Visa tai mane privertė patikrinti p. Dubo citatą. Pasirodė, 
kad mūsų autorius ją supainiojo. Originale skaitome: 


Oue tu viennes du ciel ou de I'enfer, gu“ importe, 

O Beaute! monstre e norme, effrayant, ingenu! 

Si ton oeil, ton souris, ton pied, m“ ouvrent la porte 
D'un Infini gue jį" aime et n'ai jamais connu? 

De Satan ou de Dieu, gu“ importe? Ange ou Sirene, 
Ou'importe, si tu rends, — fee aux yeux de velours, 
Rhythme, parfum, lueur, o mon un i gue reinel — 
L“ univers moins hideux et les instans moins lourds? 


Pasirodo, p. Dubas praleidė vieną eilutę iš pradžios, kuri 
betgi visoms kitoms labai svarbi ir kuri duoda lengvą ir numato- 
mą sustatymą žodžių bei prasmę. Poetas sako: „Vistiek, ar tu 
ateini iš dangaus ar iš pragaro, grože, jei tavo akis. , .man atidaro 
duris Begalės, kurią aš myliu ir kurios niekados nežinojau“. Ki- 
toje strofoje praplatinimas tos pačios minties: „Vistiek, ar (tu 
ateini) nuo Dievo, ar nuo Velnio, vistiek, ar tu ateini angelu, ar 
sirena, jeigu“ ir t. t. 

Įdomu, kad vertimas, p. Dubo padarytas, daugiau atitinka 
neiškraipytam originalui ir visai neatitinka tam tekstui, kurs jo 
paties duotas. Tokį keistą dalyką mes galėtum tik taip sau įsivaiz- 
duoti: p. Dubas darė vertimą iš gero vertimo, o rado prancūziš- 

kąjį tekstą kokioj chrestomatijoj ar antologijoj, kur jis buvo iš- 
kraipytas, 

Galop dar reikia pridurti, kad ir ištrauka iš laiško Bodlerui 
Sen Bevo, rašyto išėjus iš spaudos „Pikto gėlėms“, duota verti- 
me irgi iškraipyta. 

Vėl reikia mums grįžti į „sinkretinį žaidimą“, kad pamaty- 
tum dramos gimimą. Vėl vaišina mus nenuilstąs docentas Dubas 
atpasakojimu veikalų ir jų dalių vertimais, kurie betgi nėra verti- 
mai. Pirmojo didžiojo tragiko Aiskilo silpnesnieji veikalai jam 
labiau patinka nei trilogija Oresteja, apie kurios buvimą jis vi- 
sai tyli. Geriau papasakoja apie Sofoklį, bet p. Dubas negali 
apsieiti be to, kad kur nors ko neiškreiptų. Taigi ir šio tragiko 
pasakodamas Oidipo turinį, jis duoda vertimų, kurių būdas jau 
mums žinomas iš kitų knygos dalių. 

Daugiau kliuvo komedijai, nes p. Dubas norėjo daugiau 
duoti iš jos ištraukų. Jis daugiausia pasakoja apie Aristofano De- 
besis (Nephelai) ir užtat daugiausia pripasakojo nebūtų daiktų. 
Sakysime, autorius mums mini kažkokį „„Chereofaną“, kurio tikras 
Aristofanas visai nežino. Šis Chereofanas padarytas p. Dubo iš 
minėtojo komedijoje Sokrato mokinio Chairefon, kurs lietuviškai 
reikia vadinti Kairefontu. Randame eilę citatų, kurios, kaip pa- 
prastai, iškraipytos. Iškraipymas eina kartais iki pilno minties su- 
gadinimo. Kai ūkininkas Strepsiadas prašosi Sokrato tarną kad 
įleistų jį pas filosofą, tai jam tas pasididžiuodamas sako: „Sokra- 
tas ką tik išmatavo, kaip augštai šokinėja blusa“. Toks pasidi- 
džiavimas visai nesuprantamas. Juk bet kuris blusius piemuo 
irgi gali lengvai išmatuoti tą pat, taigi tam visai nereikia Sokra- 
to proto, ir pajuokimas čia menkas. Iš tikrųjų Sokrato tarnas toli 
gražu pasakoja ne apie tai, ką jam įsako p. Dubas. Kairefontas 
klausęs Sokrato, kiek blusa iššoka jos pačios-pėdų. Uždavinio sun- 
kumas išeina iš to, kad reikia žinoti tiksliai blusos pėdo didumą. 
Sokratas suradęs šį didumą, ir tarnas tiksliai nupasakoja, kuriuo 
būdu buvo padarytas blusos pėdo išmatavimas. 

Gilus Sokrato žinojimo pajuokimas reiškiasi tuo, kad filoso- 
fas daug proto ir sumanumo įdeda į niekam nereikalingų klau- 
simų išsprendimą, kaip tik ką minėtasai apie blusos šokinėjimo 
matavimą jos pačios pėdų ilgumu, 

Praleiskime ilgoką dramos istoriją, kur randame daug ne- 
tikslių žinių, klaidingų vertimų, keletą nieko nereiškiančių sve- 
timų pasakymų, bet kur, jau mes matėme, nėra nei istorijas, nei 
vieno veikalo supratimo ar pažinimo. Savo įpratimu p. Dubas 
pradėjęs ab ovo, veda ir dramos išsivystymą iki mūsų dienų. 

Ką sakysime, gali duoti viduramžio misterijų pasakojimas 
naujosios dramos supratimui? Arba ką galima sužinoti iš 6 pus- 
lapių, kurie pavesti neva ispanų dramai, o iš tikrųjų kalba apie 
Lope de Vegą ir Kalderoną ir tai su eile klaidų, dargi net citato- 
je. Iš naujųjų tautų tik ispanai ir anglai sudarė savitą teatrą, bet 
p. Dubas savo įvadoje nerodo to. 

Negeriau už ispanus nušviesti ir anglai, iš kurių imtas tik 
vienas rašytojas, bet kuris turi Šekspyro vardą. Ką gi mes suži- 
nome apie šį milžiną? „Visiems žinomas tragedijos „Hamletas“ 
turinys“, pastebi p. Dubas, ir tuoj pradeda apie jį filosofuoti. 
Tad girdi, „Renesanso kūdikis, su visomis tos epochos ydomis ir 
kokybėmis“ (psl. 145). Kad Hamletas būtų kūdikis, su tuo niekas 
nesutiks. Greičiau galima būtų pavadinti seniu negu kūdikiu. 
Anot p. Dubo, jis nepaprastas kūdikis, o su kokybėmis. Tik re- 
tas tegalės suprasti, kas norėta pasakyti šiuo žodžiu. 

Be Hamleto, be Romeo su Julyte, be Makbeto primena dar 
p. Dubas ir poną Džoną Falstafą, kurio monologą iš pirmosios 
Karaliaus Enriko IV -jo dalies (aktas V, se. 1), nors nenurodyda- 
mas iš kur ima, p. Dubas verčia ištisą. Vertimas, žinoma, ne iš 
originalo. Sakysime, į klausimą, kam tenka garbė, atsakoma he 
that died o Wednesday — tam, kas mirė trečiadieny — p. Dubas 
ištaiso į „Ogi pas tą patį, kurs mirė kovos lauke“. Arba išvada: 
honor is a mere scutcheon — garbė tik skydas prisidengti“ iš- 
versta: „Garbė — ne daugiau, kaip išpieštas herbas laidotuvėse“. 

Skyrių apie anglų dramą baigia p. Dubas kelnių klausimu. 
„Vienų kelnių — sako jis — kaina kartais siekdavo iki penkių 
svarų sterlingų“ (psl. 151). Paliksime p. Dubui laisvę ieškoti kel- 
nėse Šekspyro genijaus aiškinimų ir eisime kiton šalin, Prancūzijon 

Nežinau, kodėl mūsų jaunas docentas duoda paniekos vardą 
prancūzų dramai, vadindamas ją „pseudoklasicizmo drama“ ir 
tuo būdų įskaitydamas prancūzų klasikus pseudoklasikų tarpan. 
Irgi negalima suprasti, kam prireikė p. Dubui pradėti šį savo 

„Įvado“ skyrių Aristotelio poetikos dėstymu. Paskui Aristotelį 
eina Bualo su savo poetika. Juk nė vienam iš didžiųjų klasikų — 
Kornejui, Rasinui, Molierui — Bualo negalėjo turėti jokios įta- 
kos, kurio poezijos teorijoje — art poetigue — randame vardu 
paminėtą Molierą, primintą Kornejų. Kuriuo gi būdu galima iš 
poetikos išsiaiškinti šių ,„pseudoklasikų“ veikalai parašyti anksčiau 
poetikos? 

Mes sekėm ligšiol p. Dubą iš skyriaus į skyrių. Visur paste- 
bėjome tą patį jo knygoje. Klaidų pilna visur ir tos pačios rūšies. 
Taigi baigsime šią nuobodžią kelionę dramos išsivystymo istori- 
ją ir mesime vieną žvilgsnį į paskutinę knygos dalį, kuri pavesta 
romanui. 

Čia turime tarti autoriui ačių, kad nors šį kartą jis neka- 
muoja mūsų savo „sinkretiniu žaidimu“. Tik čia jis randa kitą 
arkliuką — erotizmą, kurin tuoj sėdasi, Girdi, „Senovės Eladoj 
buvo ypatinga profesionalų pasakotojų klasė, kurios amatas bu- 
vo pasakoti įdomias erotingas istorijas“ (psl. 185). Iš šių erotiškų 
pasakojimų gimęs esąs romanas. 

Iš kur ištraukė p. Dubas tokią keistą žinią, jis nesako. Jos 
nėra girdėjęs nė vienas literatūros istorikas. Jeigu jis būtų atsklei- 
dęs geriausią šiuo metu V. Christo graikų literatūros istoriją, kuri, 
mirus autoriui, žymiai praplatinta, jis nieko panašu į tai ką pats 
sako, nebūtų ten radęs!)). 

Kas pasakyta dėl fantazijų apie romano atsiradimą, reiktų 
dažnai pakartoti sekant jo išsivystymu, Jei mes norėtum gaudyti 
tokio p. Dubo „moksliškumo“ apsireiškimą, galėtum jo rasti veik 
kiekviename puslapy. To nedarysime, nes tai būtų niekam nerei- 
kalingas darbas. Turime baigti. 

Baigiame savo apžvalgą su nesmagumo jausmu. Priėjome 
prie galo ir tematėme vien silpnumus, vien trūkumus, Nejaugi 
nieko geresnio p. Dubo knygoje nėra? Juk žmogus parašė kny- 
gą 2 1/2 šimto puslapių, vadinasi, nemažai darbo padėjo, paro- 
dė turįs nemaža žinių, argi to nereikia branginti. Gaila mums p. 


11) Wilhelm von Christs, Geschichte der Griechischen Literatur. Fūnfte 
Avflage, unter Mitwirkung von Otto Stahlin bearbeitet von Wilhelm Schmid. 
II, 2 Mūnchen 1913. psl. 640-657. 

Dubo darbo, gaila sugaišinto laiko, bet vistiek turime pripažinti, 
kad veikalas netikęs, tiek netikęs, kad jo negalima pataisyti. 

Didžiausia nenusisekimo priežastis toji, kad p. Dubas pa- 
siėmė nepakeliamą uždavinį — duoti septynių didžiausių pasau- 
lio literatūrų istoriją, padėjus pamatan žanrų evoliucijos idėją. 
Iš pat pradžios mes sakėme, kad toks uždavinys nepasiekiamas, 
— Kita didelė veikalo silpnumo priežastis — p. Dubo silpnokas 
dalyko pažinimas. Jauno docento neprisiruošimas jau gana ryš- 
kiai rodosi jo paduotame knygų sąraše, 

Graikų literatūros bibliografijoje visai nerandame jau minė- 
to V. Christo kelių tomų veikalo, nerandame brolių Kruaze nei 
didžiausios penkių tomų istorijos, nei iš jų sutraukto vadovėlio, 
o ką randame? Gi Wilamowitz - Moellendorffo trumpą, kad ir 
labai gražų veikalėlį, kurs buvo parašytas žinomam rinkiniui: 
Kultur der Gegenwart (p. Dubas cituoja šį veikalą, kaipo savi- 
stovį, kuriuo vardu jis nežinomas, ir visai nemini apie tai, kad jis 
imtas iš tik ką minėtojo rinkinio). Toliau eina irgi trumputės 
apžvalgos Betės su Vendlandu bei Gerkės, įdėtos pirmame to- 
me žinomos „Einleitung in die Altertumswissenschaft. Hrsg. von 
A. Gercke u. E. Norden“. Šios aplinkybės p. Dubas irgi nemini, 
cituoja kaip atskirus veikalus, nors jie niekados skyrium neišėjo. 
Greta su šiais trumpais, bet specialistų, veikalais randame pasta- 
tytą ir Kogano nevykusią kompilaciją ir gerą, bet jau pasenusį 
Mehefies veikalą. Nežinia kodėl dar pridėta viena monografija 
Ervino Rohdės apie graikų romaną. 

Romėnų literatūros bibliografijoje nėra visai monumentalio 
iš eilės tomų Martyno Šanco veikalo, nėra F. Leo, o pirmojoje 
vietoje randame Teufelio veikalą, kurs parodytas išėjęs 1910 m. 

Toks veikalų paminėjimas verste verčia manyti,kad mūsų 
autorius jų visai nė akyse nematė. Juk kad ir tik ką pavadintasai 
Teufelio veikalas susideda iš trijų tomų, kurių buvo eilė laidų ir 
vienos laidos tomai ne kartu išėjo, o per keletą metų. Arba kaip, 
sakysim, rinkiny „Kultur der Gegenwart“ p. Dubas surado Wila- 
mowitz apžvalgą graikų literatūrai, o greta nepastebėjo Leo ro- 
mėnų (atskiras raštas nuo augščiau minėtojo to paties autoriaus 
veikalo), 

Bet čia dar galima bandyti teisinti autorių: senovės literatū- 

rose jis ne specialistas, taigi nesiorientuoja nė bibliografijoje, 
nors toks teisinimas būtų labai silpnas. Tik pasirodo p. Dubas ir 
kitur, kur jis save laiko specialistu, irgi nesiorentuojąs. Sakysi- 
me, prancūzų literatūrai jis nurodo: Petit de Jullevilie, Histoire 
de la langue et de la literature francaise, Paris, 1890. Šis veikalas 
išėjo visai ne 1890 m., o 1896 - 1900, nes susideda iš 8 knygų. 

Taip pat Briunetiero vadovėlį, apie kurį kalbėjome pradžioje, 
p. Dubas parodo išėjusiu 1890, o autorius pratarmėje pirmajai 
Juudai datuoja 1897 m., vadinasi, p. Dubui vadovėlis skaitosi bu- 
vusiu keliais metais pirm negu buvo parašytas! 

Anglų literatūrai, neskaitant daugybės kitų, p. Dubas nežino 
apie buvimą didelio kolektyvio veikalo, kaip „Cambridge His- 
tory of English Literature Ed. by A. Ward and A. R. Waller“, 
kuri pradėjo eiti 1907 m. 

Italų literatūroje jam nežinomas net toks veikalas, kaip 
„G'Ancona - Baci Manuale della Jitteratura italiana“, iš 6 tomų, 
kurs skirtas vidurinei italų mokyklai, betgi reikalingas kiekvienam, 
kas nori pats tyrinėti šią literatūrą. 

Blogiausiai išėjo su ispanų literatūra, kur iš didesnių veikalų 
nurodyta tik vieno Tiknoro Istorija, bet ir toji rusų vertime, o ne 
ispanų,. nors ispaniškas vertimas užima 4 tomus ir duoda daug 
priedų ir pastabų naujų vertėjų Gajangos bei Vedijos (Ticknor, 
George Historia de la Literatura espanola traducida al caste- 
Ilano con adiciones y notas criticas por P. de Gayangos, y E. de 
Vedia 4 vol.). 

Aš nesistatau uždavinio duoti bibliografiją pamatinių veika- 
lų parinktosioms p. Dubo septynioms literatūroms, o tik paro- 
dau, kad jau pati mūsų autoriaus bibliografija rodo, jog jis menkai 
susivokia šiose literatūrose. Specialistas galėtų iš vienos duotosios 
p. Dubo bibliografijos neklaidingai išvesti, kad „Įvadas“ visai 
silpnas ir jo neskaityti. 

Tai kam tada p. Dubas ėmėsi uždavinio, kurs jam nepake- 
liamas? Jam labai pravartu būtų buvę priminti Orasijaus patari- 
mas rašytojams — sumite materiam vestris, gui scribitis, eguam 
viribus, et versuate diu, guid ferre recusent guid valeant umeri 
(Ars poetica 38 - 40). — Rinkitės sau, rašytojai, medžiagą sulig jū- 

sų jėgomis ir ilgai galvokite, ką gali ir ko negali pakelti jūsų 
pečiai. 

P. docentas Dubas užsidėjo naštą, kurios negali pakelti, 
užtat ir suklupo. 

Čia bus žymiai kaltas ir išdidumas. Juk yra tiek gerų įvadų 
literatūron ir galima buvo jos išversti lietuvių kalbon, Tas darbas 
p. Dubui, be abejo, pasirodė peržemas. Jis jautėsi galįs duoti 
originalų veikalą ir apsiriko, vieton veikalo išėjo nei šis, nei tas. 
Be reikalo padaryta tiek darbo ir be reikalo išmesti pinigai raš- 
tui spausdinti, 

Vis dėlto mes nenorėtum, kad p. Dubas nustotų toliau dir- 
bęs. Jis dar jaunas ir galėtų grįžti tikran ir rimtan kelian. Turėtų 
užsibrėžti siauresnes temas originaliems savo raštams, mokytis 
daug kompozicijos ir — last, but not least — lietuvių kalbos. Jo 
knygą skaitydamas, žmogus jauteisi, lyg eini per rakštų gruodą. 
Šis jausmas iššaukiamas tiek nemokėjimu autoriaus komponuoti, 
tiek silpnoku kalbos mokėjimu. Aš sakau kalbos, o ne lietuvių 
kalbos, nes mažai gerėliau rodytųsi p. Dubo „Įvadas“, kad ir 
kita kalba būtų rašytas. 

Man būtų buvę kur kas maloniau duoti autoriui mano pasta- 
bos asmeniškai, prieš pasirodant jo nevykusiai knygai. Tada gal 
būto jo „Įvadas“ visai nematęs pasaulio, o jo vieton išėjęs arba 
vertimas, arba kitas veikalas, kurio p. Dubas nebūtų priverstas 
išsižadėti. Norėtume tikėti, kad p. Dubas nėra iš to skaičiaus 
genijų, kurie tepripažįsta vien pačius save, bet užtat niekeno kito 
nėra pripažinti, 

Prof. A. Voldemaras 


Švietimo Darbas, 1923 m. kovo-balandžio mėn., Nr. 3-4, psl. 253-268. 

Juoz. Gobis. Visuomenės mokslo vadovėlis vidurinei mokyk- 
lai. Šiauliai, 1923, 72 psl. Trumpa auklėjimo istorija. Švietimo 
Ministerijos leidinys, 1923, Tilžėje, 53 psl. 


Mūsų kultūra dar tiek silpnutė, tiek siaura, tiek negili, kad 
kiekvienas jon indėlis reikia branginti, nors jis būtų visai mažytė- 
lis. Tas pritinka kiekvienai jos šakai, ar tai bus mokslas, ar litera- 
tūra, ar menas, ar kas kita. Daugiausia tenka jausti visokių knygų 
stoką, kurios visam kam yra pradžia ir pamatas, o tarpu knygų 
stinga daugiausia jų mokyklai. 

Taigi kiekviena pasirodžiusi knygelė turi būti sveikinama ir 
priimta su didžiausiu palankumu dargi net tada, kai ji būna pati 
iš savęs ne visai tas, ko mes iš jos laukiame. 

Su tokiu jausmu mes ėmėme rankosna p. Juozo Gobio dvi 
knyguti, išėjusi šiais metais, kurių viena pavesta visuomenės mok- 
slui vidurinėje mokykloj, kita — auklėjimo istorijai. P. Gobio 
vardas lig šiol buvo mums visai nežinomas, manau kad ir skai- 
tančiai visuomenei nedaugiau jis žinomas. Iš pratarmių, kurios 
stovi brošiūrėlių pradžioje, sužinome, kad jis moko istorijos Lin- 
kuvos gimnazijoje. 

Kaip autoriaus, taip ir gimnazijos vardas ligšiol dauguome- 
nei negirdėtas, ir neretam gal reikia jo ieškoti net su žemėlapiu. 
Jeigu aš primenu šią aplinkybę, tai tik tam, kad ji gražiausia nu- 
rodo, kiek sunku rašyti bet koks veikalas sėdint užkampy, kaip 
Linkuva, kur nėra nei knygų, iš kurių galima semti reikalingos ži- 
nios, nei žmonių, su kuriais galima pasitarti kilus kuriai abejonei. 

Vieną turi užkampis gerą pusę: jis duoda autoriui daugiau liuoso 
laiko rašyti, jeigu tik šokiai, stikliukai, kortos nėra ten tiek pra- 
plitę, kaip Kaune ir daugybėj kitų vietų. 

P. Juozas Gobis šios ligos neapimtas ir atliekamomis nuo 
sunkaus mokytojo darbo valandomis imasi kamšyti tas spragas 
tarpu reikalingų knygų mokymui, kurių kiti mokytojai, nors ir 
geresnėj būdami, nei jis, padėty, vis dėlto nesiskubina taisyt. 
Net ir pati Švietimo Ministerija pasitenkino tuom, kad išleidusi 
šiokią tokią programą visuomenės mokslams vidurinėje mokyklo- 
je eiti, nė pirštu nebakstelėjo, kad atsirastų toks vadovėlis. Tiesą 
pasakius, ji net nesirūpino, kad programa išeitų žmoniška. 

Autorius taip išsitaria apie savo padėtį berašant šį vadovėlį: 
„Kadangi Šv. Ministerijos paskirtasis visuomenės mokslo pro- 
gramas vidurinei mokyklai vienu matu aprėpia ir kultūros istori- 
jos, ir valstybės, ir teisių, ir politinės ekonomijos ir finansų mokslo 
pradus, todėl tokį vadovėlį sustatyti autoriui, kaipo istorijos moky- 
tojui, nebuvo lengvas uždavinys: juoba kad Šv. Min. programas 
nurodo tik planą duotajam mokslui eiti, todėl teko tokio menk- 
niekio parašymui įgyti geroką literatūros krūvą“. 

Mes negalėtum sutikti su p. Gobiu, kad būtų menkniekis 
parašyti nors ir trumpą visuomenės mokslo vadovėlį. Parašyti 
netikusį daiktą, žinoma, nesunku, bet norint duoti vadovėlį bent 
apygerį, reikia labai daug padirbėti. 

Tokiam darbui padaryti reikia tikrai gerokos knygų krūvos, 
jei tik galima knygų daugumas matuoti krūvomis. Tik pats auto- 
rius savo vadovėly surinko jų ne kiek didelę krūvą. Jis prideda 
veikalo gale knygų sąrašą, kuriomis pasinaudojo savo darbeliui. 
Šiame sąraše terandame vos 18 veikalų, iš kurių „krūvos“ nesu- 
darysi. Jeigu gi imsime šį sąrašą rimtumo atžvilgiu, tai iš „krū- 
vos“ beliks ne kiek daug knygų. Juk greta su rimtais veikalais 
Žido, Čuprovo, rasime eilę pasenusių, kaip Liperto, Morgano ir, 
kas dar blogiau, visai silpnučių, kaip Skruodžio (Tarptautinė Tei- 
sė), kun. Šaulio (Sociologija) ir kitų. Nurodydami nevienodu- 
mą ir nelygumą autoriaus šaltinių, mes betgi nemanome jo už tai 
kaltinti, žinodami, kad jis savo darbelį rašė Linkuvoje. 

Pats „Visuomenės mokslo vadovėlis“ susideda iš dviejų dalių, 
kurių pirmoji aiškina atsiradimą politinio gyvenimo formų, o an- 

troji pavesta ekonominei jo pusei, Autorius pradeda savo veika- 
14 aiškinimu, iš kur ir kaip atsirado žmonių draugė — klausimas, 
kuriam duoti atsakymo, mūsų išmanymu, visai negalima, ypač 
tokiame vadovėly. Juk pats pamatinis dėsnis, kad kadaisia žmo- 
nės buvę palaidi ir tik vėliau susipratę dėtis draugėn, kad Ien- 
gviau ar tai apsigintų nuo kitų, ar tai patogiau aprūpintų save 
maistu, yra prasimanymas. Nei istorija nei priešistorija neranda 
žmogaus kitaip, negu draugėje su kitais. Kitame savo veikalėly 
autorius mini „šventąją evoliuciją“. Tai verčia manyti, kad jam 
rodosi, jog Žmogus kilęs iš gyvulio, nes gyvuliai gyvena palaidi. 

Bet ir sugiminiavęs žmogų su gyvuliais — kas toli gražu nė- 
ra tikra dargi prie visų švenčiausios evoliucijos, — vis „dėlto mes 
negauname įrodymų jo palaidumui. Juk yra daug gyvių, kurie gy- 
vena organizuotoje draugėj. Tai kodėl gi žmogaus pirmtakūnas 
gyvulys, jei jau šiuo keliu norėtų autorius eiti, negalėjo gyventi 
draugėj, ilgai ilgai prieš patapsiant žmogum? 

Moksliškai tardomoji praeitis randa žmogų visada draugėj. 
Palaidas žmogus — tai metafiziška spekuliacija, moksliškai ne- 
įrodyta ir neįrodoma, Kur moksliškai evoliuciją galima sekti — tai 
tos draugės išsivystyme. Nuo socialės grupės iš keleto tūkstančių 
iki dešimčių milionų — kelias be galo ilgas. Santykiai grupės vi- 
duje eina įvairyn ne tik dėl to, kad grupės narių skaičius didėja, 
bet labiausia dėl kultūros kilimo, 

Duoti šio išsivystymo paveikslą darbas be galo sunkus 
vienam mokslininkui, o kai trumpame vadovėly, tai jis visai nega- 
limas. Vadovėliui visai užtekę būtų išrinkus tipingiausias politinio 
gyvenimo formas. To pas p. J. Gobį visai nėra. Kalbėdamas apie 
visuomenės gyvenimo kilmę, jis pasakoja daugiau, kad ir pasenu- 
sius daiktus, iš ekonominio gyvenimo, kam vieta jo nužiūrėta bu- 
vo antrojoj daly. Politinių formų jis ima tik vieną ir ją aprašo, nu- 
pasakodamas Lietuvos sutvarkymą. 

Kita pusė pavesta ekonominei visuomenės tvarkai ir išėjo 
nesulyginus geriau už pirmąją, kas dar, žinoma, nereiškia, kad ji 
iš tikrųjų gera. Čia autorius atpasakoja keletą politinės ekonomi- 
jos sąvokų ir todėl sunku iškrypti labai iš vagos. Kas reikia čio- 
nai jam primesti, tai kartais silpnokas susivokimas, apie ką reikia 
kalbėti ir kas galima praleisti. Sakysime, po skyriaus pavesto 

prekybai eina kalba apie kooperatyvus. Nors autorius nieko ne- 
sakė apie trestus ar sindikatus, nutylėjo apie akcines kompanijas, 
bet rado reikalo priminti kooperatyvus. Šių dienų ekonominėj 
apyvartoj kooperatyvas tiek daug nesveria. Regimai autorių 
vertė kalbėti apie jį daugiau jo asmeniškos simpatijos šiai kapi- 
talų sutraukimo formai. Taip manyti verčia mestas pakeliui jo 
sakinys: „Iš visų priemonių socialiniam klausimui išspręsti ypa- 
tingos svarbos turi kooperatyvas“ (psl. 49). 

Nors p. J. Gobis mato kooperatyve net socialio klausimo 
išsprendimą, vis dėlto jis nesugeba išaiškinti skirtumo tarp ko- 
operatyvo ir akcinės bendrovės. Jis sako: „Į kooperatyvą daug 
panašumo turi akcinės bendrovės, betgi akcinė bendrovė ir 
kooperatyvas nėra tas pats. Akcinėse bendrovėse paprastai vir- 
šų ima turtingesni nariai, nes bendrovių susirinkimuose ne visi 
lygų balsą turi: nes kiekviena akcija duoda vieną balsą, todėl 
juo Žmogaus daugiau akcijų nusiperka, juo jis daugiau įtakos tu- 
ri bendrovės tvarkymui. Kooperatyvas gi tvarkomas lygybės ir 
demokratybės pagrindais: čia kiekvienas kooperatyvo narys 
teturi vieną balsą, nors jis ir daugiau pajų (taip vadinasi koope- 
ratyvo „akcijos“) turėtų“ (psl. 49). 

Dėl šių išvadžiojimų autoriui galima būtų priminti, kad Ame- 
rikoje ir Europos Vakaruose žinomos vadinamosios „pirmeny- 
bės akcijos“ — preferential shares — kurios vienos teduoda bal- 
są, 0 paprastųjų akcijų be balso būna kur kas didesnei sumai, 
negu pirmųjų. Vadinasi, galima turėti labai didelėj sumoj akcijų 
ir vis dėlto nė vieno balso neturėti bendrovėje ir atbulai, su 
nedidele akcijų suma galima turėti daug balsų. 

Iš kitos pusės, Rusijos įstatymais, kurie ir pas mus lig šiai 
dienai veikia, niekam neleista turėti daugiau 10 balsų, nors toks 
narys turėtų daugiau pusės visų akcijų. Iš to mes matome, kad 
principe nėra jokio skirtumo tarp akcinės bendrovės ir koope- 
ratyvo. Skirtumas yra ne juridinėje jų struktūroje, o pačiame gy- 
venime. Imant aplamai, akcinės bendrovės verčiasi didžiuoju ka- 
pitalu, o kooperatyvai smulkiuoju. Tai skirtumas ne teisės, bet 
fakto. Mūsų krašte, kur stambesnių kapitalų nėra, skirtumas su- 
eina greičiau į patį pavadinimą, neliesdamas nė kiek esmės. 

Dar reikia priminti vieną keistoką autoriaus nutylėjimą. Pra- 

kalboje jis pats minėjo, kad ministerijos programa reikalaujanti 
visuomenės mokslo vadovėly žinių ir iš finansų. Nors autorius 
visur prisiderinęs prie šios programos, bet apie finansus netaria 
nė pusės žodžio: regimai apie juos užmiršo. 

Jei dabar pasiklausime, kaip atrodo visas p. J. Gobio vado- 
vėlis, turėsime pripažinti, kad jis nėra visai bergždžias darbas, 
bet bau gali pasiekti savo tikslą. Aš nežinau, ar čia ministerijos 
programa kalta, ar pats autorius, bet turime pripažinti, kad vado- 
vėlis neduoda vieno paveikslo, jo atskiros dalys arba visai nesi- 
riša viena su kita, arba labai sunkiai rišasi. 

Sudėstytas jis ne labai vykusiai, o išdėstytas vėl negeriau, 
Parašytas jis tiek sunkiai, kad kažin, ar mokiniai daug ką iš jo 
supras. Juk net žmogus gerai nusimanantis tais klausimais, ku- 
riais vadovėlis kalba, ne taip jau lengvai gali sekti autoriaus min- 
tį. Tai ką gi besakysi apie IV klasės mokinius, kurie pirmą kartą 
susidurs su šiais klausimais iš šio vadovėlio? 

Autorius sakosi sunaudosiąs kritikos patarimus antrajai sa- 
vo darbo laidai. Mūsų išmanymu, geriau vieton antros laidos, 
jis turėtų perdirbti iš naujo, ne tiek žiūrėdamas į ministerijos 
programą, kiek į tai, kad išeitų veikalas aiškus ir lengvai skaitomas. 

Menkesnį įspūdį palieka kitas jo veikalas: „Trumpa auklėjimo 
istorija“, kur per 51 puslapį autorius mėgina supažindinti skaity- 
toją su savo parinktu klausimu. Jau vienas tas faktas, kad vėl pra- 
dedama nuo žilos senovės, rodo, kad autorius rimtai negalvota 
apie savo darbą, nes išdėstyti auklėjimo plėtojimąsi per 4000 
metų plonoje brošiūrėlėj, darbas nerimtas. 

Tiesą pasakius, autorius kalba ne apie vieną auklėjimą; daž- 
niausiai jam tenka pasakoti apie mokyklos istoriją. Mokymas ir 
auklėjimas du skirtu daiktu, nors ir greta eina. Tuo būdu auklė- 
jimo istorijai per tiek amžių belieka dar mažiau vietos. 

Tiek iš brošiūrėlės, tiek iš šaltinių sąrašo matyti, kad auto- 
rius nėra visai prisiruošęs šiems klausimais. Juk auklėjimas įeina 
praktiškojon filosofijon, vadinasi, kalbėti apie jį tegalima tik 
esant gerai filosofiškai išsilavinusiam, ko autoriui visai stinga. 

"Tiesą pasakius, ir kitokių stinga mūsų autoriui žinių. Imsime 
vieną pavyzdį, kurs atstos visus. Aš turiu galvoje jo išvadžiojimus 
apie „darbo mokyklą“. Jos „tėvu laikomas garsus vokiečių peda- 


127 


gogas Georg Kerschensteiner'is. .. „Darbo mokyklos“ tikslas tas, 
kad mokykloje būtų kuo mažiausiai verbalizmo (žodžių), kuo dau- 
giausiai praktikos darbų“ (psl. 44). 

Neduodami nieko nuo savęs, paduosime greta prof. Geseno 
žodžius tuo pačiu klausimu. Jis sako: „Darbo mokyklos sąvoka 
šių dienų prasme pirmą kart buvo užbrėžta Pestalocies, kurs iš- 
vystė idėją mokymo darbu vieton jo metu viešpatavusio profesi- 
nio mokymo. Iš tikro, pastatę darbo mokyklą prieš profesinę, mes 
apčiuopsime gal geriausiai vieną pamatinių darbo mokyklos pu- 
sių“. (S. J. Gessen „„Osnovy Pedagogiki“ Berlin, 1923, psl. 115). 

Įdomu, kaip Gobis savo šaltinių sąraše mini Pestalocies kny- 
gą „Lienhard und Gertrud“, kur kaip tik daugiausia vystoma idė- 
ja darbo mokyklos. Reikia manyti, kad p. Gobis savo šaltinius 
skaito, tai kaip gi jis nepastebėjo Pestalocies minčių. Arba vėl, 
jis vadina Kiršenšteinerą tėvu darbo mokyklos idėjos ir primena 
du jo veikalu savo šaltinių sąraše. Bet kaip gi jis ir čia nepastebė- 
jo, kad Kiršenšteineras, jei neklystu, gyvas iki šiai dienai, ir tik 
1895 m. buvo paskirtas Miuncheno mokyklų vedėju, o rašyti pra- 
dėjo darbo mokyklos reikalu žymiai vėliau. Juk prieš jį jau daug 
kartų buvo rašę šiuo klausimu, 

Šiuo galima būtų baigti kalbą apie šią visais-atžvilgiais nevy- 
kusią brošiūrėlę, jeigu ji būtų ne Švietimo Ministerijos leidinys. 

Aišku, kad ji nesudarys ministerijai garbės. Kas dar būtų 
leistina pačiam p. Gobiui, bet: visai neleistina ministerijai, tai 
skelbimas Kristaus, kad ir simpatingu, bet paprastu žmogeliu, ir 
apkaltinimo aktas katalikų bažnyčiai. Baigdamas savo kalbą apie 
romėnų auklėjimą, autorius norėjo dar „atkreipti skaitytojo dė- 
mesį į šitos religijos (krikščionybės) įkūrėją J. Kristų, kaipo peda- 
gogą, nes į Kristų galima žiūrėti ne vien kaipo į teorijoje idealin- 
giausios religijos įkūrėją, bet ir kaipo į pedagogą“ (psl. 22). 

Kam labiausiai kliuvo — tai Bažnyčiai. Šio „pedagogo“ įkur- 
toji, „grynoji evangelinė krikščionybė yra visų idealingiausia re- 
ligija, kurios moraliniams idealams ir didžiausi jos priešai nieko 
rimto prikišti negali, bet, deja, to pasakyti negalima apie baž- 
nytinę krikščionybę. Bažnyčios eina į kompromisus, kiekviena 
savaip supranta Kristaus mokslą, iš to kyla konfesinės doktrinos, 
iš kurių išeina jau pseudo krikščionybė, pav., Kristus aiškiai drau- 

džia karą, bažnyčios daro išimčių: toleruoja religinius karus (ats., 
pav., skaitlingus kryžiaus karus); toleravo heretikų apostatų ir ki- 
tų bažnyčios priešų žudymą (pav., ats., inkvizicijos darbus, bur- 
tininkų deginimą viduramžiuose), bažnyčia toleravo baudžiavą 
ir net pati neoficialiai ja naudojosi. Bažnyčia šaltai žiūrėjo į pro- 
letariato išnaudojimą, kol atsirado bažnyčiai pavojinga socialistų 
organizacija“ ir t. t. (psl. 22). 

Šių dienų bažnyčiai p. Gobis primeta, kam ji nemeta prakei- 
kimo ant lietuvių su lenkais už tai, kad jie kariauja! Nors aš nesu- 
prantu, kaip bažnyčia galėtų prakeikti lietuvius už tai, kad jie at- 
sispiria grobikams - lenkams, bet aš pripažįstu p. Gobiui teisę bū- 
ti ir tokios nuomonės. 

Bet kas kita p. Gobis ir kas kita Švietimo Ministerija. Kaip gi 
ji gali dėti savo vardą ant tokios knygutės, kur yra kaltinamasai 
aktas Bažnyčiai? Ką bendra turi šis kaltinamasai aktas Bažnyčiai 
su auklėjimo istorija, kurią Ministerija ėmėsi leisti? 

Mes nuoširdžiai norėtum, kad darbštus autorius mestų tokias 
temas, kurioms jam stinga ne vien knygų, bet ir prisiruošimo. Ko- 
dėl gi nesiimti tokio darbo, kuriam jis jau prisiruošęs? Dirva pla- 
ti, o darbininkų taip maža! 


Prof. A. Voldemaras 


Švietimo Darbas, 1923 m. birželio-liepos mėn. Nr. 6-7, Kritika-biblio- 
grafija, psl. 476-481. 

A. Busilas. Istorija vidurinei mokyklai. Priešistoriniai laikai 
(Pirmykštės kultūros bruožai). Versta iš Jakovlevo, Paegli, Vipero 
ir k. „Varpo“ B-vės leidinys Nr. 20. Kaunas. 1922. 88 psl. 


Menkas, rodosi, daiktas knygos viršelis, bet ir jis gali patapti 
jos turinio ir vertės reiškėju. Aš išrašiau žodis žodin knygutės pa- 
vadinimą, kurios autorius nežinia kas, Viršuje, kur paprastai de- 
damas autoriaus vardas stovi A. Busilas. Beskaitant gi knygos 
pavadinimą toliau, randasi abejonių dėl jos autoriaus. Baigę skai- 
tyti vardą, tuoj randame žodį, kad ji esanti „versta iš Jakovlevo, 
Paeglio, Viperio ir k.“. Jeigu gi ji versta iš minėtojų autorių, tai 
tada p. A. Busilas negali būti jos autorium. Painiava tuom dar 
nesibaigia. Tuoj rodosi įtartina, kad trumpai knygutei, kuri verti- 
me turi vos 88 psl., ir tai dar su atitaisymais, reikėjo viso būrio 
rašytojų. Juk be trijų vardų, kurie paminėti, pridėta dar „ir kiti“, 
vadinasi, mažiausia dar koks dvejetas. 

Beieškodami tokio kolektyvio veikalo rusų kalba, iš kur jis 
esąs verstas, mes jo visai nerandame. Tik iš „vertėjo žodžio“, 
kurs įdėtas knygutės gale sužinome, kad p. A. Busilas pamatan 
paėmęs Jakovlevo „Očerki pervobytnoj kultury“, kurią šiek tiek 
apkarpęs beversdamas ir pridurstęs iš kitų veikalų, kaip Viperio, 
Paeglio. Kaip toli ėjo karpymai su durstymais, p. A. Busilas bet- 
gi nesako, ir todėl skaitytojas taip ir pasilieka nežinioje, kas gi 
galų gale turi teisę būti šios knygutės autorium. Knygos pavadi- 
nime pradžioj p. A. Busilas stovi kaip autorius, o jas gale jis sa- 
ve vadina vertėju. 

Neįspėję vienos mįslės, susiduriame tuoj su kita. Knygos vir- 
šely pasakyta, kad tai vidurinei mokyklai istorija. Viršelis jau mus 
kartą nuvedė galan, vertėjo žodin. Dabar jis mus vėl verčia ieš- 
koti ten pat aiškinimo. Juk paprastai mokyklų programon prieš- 
istoriški laikai visai neįeina. Argi būtų pas mus, lietuvius, kitaip, 
negu kitur? 

Bet šiam klausimui nerandame irgi atsakymo „Vertėjo žody“. 
P. A. Busilas besitenkina pasakymu, kad jis esąs „tos nuomonės 
(kaip daugelis pažangiųjų pedagogų), kad visuotinosios istori- 
įos kursas reikia pradėti nuo priešistorinių laikų“. 

Gali būti p. A. Busilui ir labai didelis autoritetas jo paties 
pramanytieji „pažangieji pedagogai“, bet tam, kas negyvena šios 
dienos politiniu ūpu, jie nieko nereiškia, nes šiandien Lietuvoje 
pasakymas „pažangieji pedagogai“ tai tuščias žodis, be jokios 
reikšmės. 

Jeigu mes primename šiuos dalykus, tai ne tam, kad norėtum 
kelti ginčą dėl „pažangiųjų pedagogų“, o tam, kad parodytum, 
kokia anarchija yra mūsų mokyklose. Atėjo p. A. Busilui ant seilės, 
kad reikalingas atskiras priešistorijos vadovėlis vidurinėje mo- 
kykloje, ir tuoj jis parašytas. Jeigu jis išleistas, reiškia randasi 
„pažangiųjų pedagogų“, kurie tikrai pradeda iš jo mokyti. Už 
tokią mokyklos padėtį, kur bet kas gali sumanyti bet kokią moks- 
lui programą, atsakyti turi, žinoma, ne p. A. Busilas, o Švieti- 
mo Miniserija, kuri lig šiol nepasirūpino, kad būtų nustatyta iš- 
torijos mokymui programa. Esant tokiai programai negalėtų ras- 
tis, istorijos vadovėlių, kurie atsiranda dėl vieno mokytojo užgai- 
dos, jeigu jam pasirodo, kad taip, o ne kitaip reikia dėstyti istorija. 

Mokyklai p. A. Busilo pagamintasai „vadovėlis“ netinka, bet 
tuo, žinoma, dar nepasakyta, kad jis netinka mokiniams patiems 
skaityti. Knygutė gana prieinamai parašyta, joje dėstomieji klau- 
simai įdomūs, ir ji verta to, kad patektų į rankas vyresniojo am- 
žiaus mokinių ir šiaip jau inteligentų. Tiesą pasakius, ji niekados 
originale nė nebuvo skirta mokyklai. Norėdamas parodyti iš jos 
lietuviškuose rūbuose vadovėlį mokyklai, p. A. Busilas tik paken- 
kė veikalėliui, be reikalo nuo jo atstumdamas eilę skaitytojų, ku- 
riems jau metas praėjo imti rankosna vadovėlius. 

Kai dėl paties knygutės turinio, reikia pastebėti, kad jis toli 

gražu nestovi šių dienų mokslo augštumoje. Pastebėjo tai jau ir 
pats p. A. Busilas. Jis pridėjo gale savo pastabas, kurios betgi 
dėstomų knygutėje dalykų nepriartina prie dabarnykščio mokslo 
būvio. Tik, mūsų išmanymu, sielotis dėl to labai nereikia. Juk Ja- 
kovlevo knygutė ne moksliškas, bet populiariškas veikalas. Bet 
kas gali pigiai suprasti, kad populiariškas veikalas ne tas pats, 
kas moksliškas, kad ir dėl tos aiškios priežasties, jog mokslas dėl 
daugybės klausimų nėra galutinai nusistatęs. Tenai dažnai būna 
sugalvota daugybė įvairių hipotezių tuo pačiu klausimu. Moksliš- 
kumas reikalauja skaitytis su jomis visomis bei įvertinti jas kritiš- 
kai ir tik tada pasisakyti už kurią vieną. Atsitinka kartais ir taip 
kad negalima pasirinkti nė vienos hipotezės, nes klausimas esti 
perdaug dar neaiškus. 

Populiariškuose veikaluose noroms nenoroms reikia būti 
dogmatiškesniems. Tuo atžvilgiu kiekvienas populiarizavimas yra 
kartu ir iškraipymas. Bet niekas negal be to apsieiti. Taigi tokio 
veikalo priartinimas prie mokslo galimas ne atskiromis pastabo- 
mis, o tik gerokai perdirbant. 

Mums rodos, p. A. Busilas gerai būtų padaręs, jeigu būtų 
išmetęs tuos puslapius, kurie aiškina pačios žemes atsiradimą, 
jos išsivystymą, gyvybės atsiradimą ir t. t. Juk visi šie klausimai, 
kad ir įdomūs savaime, vis dėlto jokio ryšio neturi su priešistorija. 
Priešistorija prasideda senojo akmens (palajolito) amžium. Pažįs- 
tame ją mes iš archeologijos; etnografija tegalima vartoti tik pa- 
lyginimui. Kalbos daviniai tiksliai panaudoti, gali atskleisti 
ne vieną priešistorinių laikų paslaptį. Jakovlevo - Busilo knygutėj 
ne visai tinkamai sunaudota ši trilypė medžiaga. 

Nežiūrint šių trūkumų „Priešistoriniai laikai“ — toks vardas 
geriausiai pritinka veikalėliui — vertas imti į rankas ir skaityti, 
ir p. A. Busilas savo vertimu gerą darbą padarė, ir jį galės to- 
bulinti kitose laidose, kurių linkėtumėm jam susilaukti juo grei- 
čiau, 


Prof. A. Voldemaras 


Švietimo Darbas, 1923 m. birželio-liepos mėn., Nr. 6-7; psl. 488-490. 

Prof. A. Voldemaras 


JURISTŲ RAŠTAI 


(V. Stankevičius. Baudžiamoji teisė. Paskaitos. Kaune 1925 m. Univer- 
siteto Teisių Fakluteto Leidinys X ir 291). 


Mūsų universiteto teisių fakultetas veik išimtinai improvi- 
zuotas. Kai prireikė jis organizuoti, rados neįveikiamų kliūčių 
dėl tinkamų dėstytojų stokos. Lietuviai teturėjo tik vieną žmugų, 
kuris universitete mokytojavo Rusijoje. Tai buvo p. V. Stankevi- 
čius, nuo 1915 metų Petrapilio Universiteto docentas Juridiniame 
Fakultete. Beorganizuojant Kaune teisių fakultetą, jis gyveno Ber- 
lyne. Nežinau, ar jis pats nenorėjo iš pradžios Kaunan eiti, ar 
jo niekas nekvietė. Tikra tik tiek, kad jis atvyko vėliau, jau susi- 
organizavus fakultetui. 

Karo metu pradėjęs docentauti Petrapily, p. V. Stankevi- 
čius nesuskubo pasirodyti kaip juristas - mokslininkas. Politika 
greitai atitraukė jį nuo mokslo. Aktingai dalyvaudamas politikoje, 
jis betgi neišleido iš rankų plunksnos. Savo raštuose jis parodė 
didelių rimto žurnalisto gabumų, kuris greitu laiku moka tiksliai 
orientuotis įvairiais klausimais. Sakysime jo „Rusijos Tautų liki- 
mas“ (rusiškai) parašytas labai greitai ir nors vedamoji mintis 
imta iš rusų liberalizmo, vadinasi, nei vienai aprašytųjų ten tautų 
nepriimtina, bet reikia stebėtis kaip greitai mokėta autoriaus su- 
sivokti tokiame dideliame ir painiame klausime. 

Jei ne mokslui, tai bent mokinimui aukštojoj mokykloj grą- 
žintas buvo p. Stankevičius į Lietuvą. Kad ir vėliau už kitus pra- 
dėjęs dirbti teisių fakultete, jis be ne pirmas išleido savo kursą. 
Petrapily jis neskaitė ir negalėjo skaityti, kaipo privat - docentas. 

bendro kurso iš baudžiamosios teisės. Negalėjo todėl, kad švie- 
timo ministeris Kasso buvo uždraudęs visiems privat - docentams 
skelbti paralelius profesoriams kursus. Kaune jis gavo, žinoma, 
užkart imtis bendrojo kurso. Retas profesorius galės išleisti savo 
kurso paskaitas, jeigu nebus jų skaitęs bent kelerių metų. Todėl 
pasirodęs pergreitai kursas paprastai sukelia šiek tiek nepasitikė- 
jimo savo moksliškumu bei rimtumu. 

P. V. Stankevičiaus „Paskaitos“ šiuo žvilgsniu sudaro malo- 
nią išimtį: kad ir skubotai parašytos ir tai neturint Kaune reika- 
lingų knygų, vis dėlto jos tėra geras studentams vadovėlis, neat- 
silikęs nuo šių dienų mokslo ir mūsų gyvenimo. Pastarasis daly- 
kas labai svarbus. Juridiniai vadovėliai juk skiriasi nuo kitų mo- 
kslo šakų. Sakysime, galima lengvai išsiversti bet kokis fizikos, 
medicinos, istorijos vadovėlis, kuris gali tikti eiliai kraštų, bet ne- 
galima to padaryti su vadovėliu iš kriminalinės ar civilinės teisės, 
nes kiekviename krašte leidžiama kasmet naujų įstatymų, kurie 
turi būti paminėti, jeigu surišti su atitinkamomis teisės šakomis. 
Iki šiol Lietuvoje, anot autoriaus, esą daugiau šimto įstatymų, 
kurie liečią materialę baudžiamąją teisę. Tokiomis aplinkybėmis 
paprastas svetimo vadovėlio vertimas tikslo nepasiektų. 

Yra dar svarbesnė priežastis, kodėl baudžiamosios teisės va- 
dovėlis turi būti originalus. Juk visada toki vadovėliai būna pri- 
taikinti veikiančiajai krašte teisei, o Rusų ,„Ugolovnoje Uloženije“ 
iš 1903 m. pačioje Rusijoje nebuvo įgyvendinta, išskyrus men- 
kas jos dalis. Tai gal vienintėlis buvo pavyzdys, kad įstatymas 
priimtas ir paskelbtas vis dėlto per kelioliką metų tūnojo (vaca- 
tio legis). Rusų profesoriai todėl turėjo dėti pamatan savo pas- 
kaitoms „Bausmių įstatus“ („,„Ustav o Nakazaniach“ ir „„Ulože- 
nije o Nakazaniach“). Žinoma jie turėjo savo paskaitose, atpasa- 
koję veikiančiąją teisę, priminti ir būsimąją, bet toksai dviejų tei- 
sių supynimas negalėjo tinkamai nušviesti naujosios teisės. Iš to 
matyti, kad Lietuvoje tegalimas tik originalus baudžiamosios tei- 
sės vadovėlis. 

P. V. Stankevičius Petrapilio universiteto auklėtinis, taigi jis 
įprato iš Rusijoje vartojamos vokiečių sistemos skirstyti baudžia- 
mąją teisę dviem dalim: 1. bendroji dalis ir 2. ypatingoji dalis. 
Antroji apima atskirai imtus prasikaltimus, o bendroji dalis nori 

duoti mokslą apie prasikaltimą apskritai ir jo žymes, lygiai kaip 
ir apie bausmę. Ilgą laiką tebuvo žinoma tik dabartinė ypatin- 
goji dalis. Tik po veikalų Bemerio, Meisterio, Kocho ir kitų atsi- 
rado bendroji dalis Vokietijoje, iš kur ji pateko Rusams. Pran- 
cūzai iki šiai dienai nevartoja tokio suskirstymo. Bet užtai jie su- 
jungia materialę teisę su procesuale. Katras dėstymo būdas ge- 
resnis, negalima duoti bendro jokio atsakymo, nes čia patogumo 
ir palinkimo dalykas. Galima abejoti, ar negeriau būtų buvę 
mums, lietuviams, pasekti prancūzais, nes bendroji dalis — 
darbo pabaiga, o ne pradžia, vadinasi, be jos galima apsieiti. 
Juk aišku, kad vienoje knygoje iš nepilnų 300 puslapių negalima 
išaiškinti tinkamai abi dali. Išmetus gi bendrąją dalį lieka dau- 
giau vietos ir laiko supažindinti skaitytojus su pozityve teise. Ki- 
ta vertus, bendroji dalis reikalauja didesnio prasilavinimo nei 

kad Lietuvoje galima rasti. Šią pastabą darau grynai teoretiškai, 
nes tik dėstant baudžiamąją teisę galima rasti tinkamiausias me- 
todas. 

Gal pats painiausias klausimas, su kuriuo tenka susidurti au- 
toriui iš pat pradžios — tai sužinojimas visų veikiančių Lietuvoje 
įstatymų. Dėl Baudžiamojo Statuto autorius teisingai klausia sa- 
ve, „kokia jo redakcija veikia Lietuvoje“ ir pastebi, kad „tas 
yra visai nepaprastas ir nelengvas išspręsti klausimas“ (psl. 14). 
Čia mes visiškai su juo sutinkame, tik sunku su B. St. papildymais 
išėjusiais po 1903 m.? Jam rodosi, kad „pripažinti jie neturint 
galios nėra jokio pagrindo“. P. Stankevičius bus nepastebėjęs, 
kad šiuo klausimu išsitarė įstatymas. Laikinoje teismų tvarkoje 
str. 2 pasakyta: „Ir teismą sutvarkant ir teisiant ir sprendžiant 
tiek baudžiamąsias, tiek civiles bylas turi galios tie įstatymai, ku- 
rie yra buvę rusų valdžiai esant,“ — Lietuvos V. Laik. konstitu- 
cijos 24, — „su tomis atmainomis, kurios žemiau eina“ (Merkys, 
Lietuvos Įstatymai N. 262). Nuolatinoji konstitucija irgi pripa- 
žino šį dėsnį. (paragrafas 24. M.Š.). 

Iš šio įstatymo žodžių matyti aiškiai, kad norint surasti bet ku- 
ris Lietuvos įstatymas ar tai procesualis, ar materialis, reikia pa- 
rodyt du daiktu: 1) kad įstatymas prie rusų valdžios tikrai veikė 
ir 2) kad jis neprieštarauja Lietuvos pamatiniams įstatymams. 
Kėblumas čia tas, kad ne kiekvienas išleistasis rusų įstatymas už- 

kart veikė. Vadinasi, maža rasti įstatymą jų „Rinkiny“ ar „Senato 
Žiniose“, bet dar reikia žinoti, kad jis veikė. Tas labai ryškiai 
matyti iš teismų reformos įstatymo iš 15 birželio 1912 m., kurio-ne 
visi straipsniai buvo įgyvendinti ir net įgyvendinti ne visame Ru- 
sijos plote, o tik pavadintose vardais vietose. Dėl materialės bau- 
džiamosios teisės A. Žižilenko, Petrapilio profesorius, sako, kad 
naujieji po 1903 m. išleisti įsatymai buvo kartais dedami į 
„Uloženije į Nakaz“, o kartais į „Ugol. Ulož.“. Be to pati „Ug. 
UI.“ vėliau buvo keičiama arba panaikinama. (Zadači tekuščago 
momenta v oblasti russkago ugolovnago zakonodatelstva). 

Tokių atmainų buvo padaryta 1909, 1912 ir 1913 m. Saky- 
sime, 1912 m. įvesta visai nauji straipsniai III 1 - 4, kurių lietuviš- 
kame Statuto vertime visai nėra. Arba vėl, valstybės apsaugai 
svarbus str. 112, irgi iš 1912 m., kurio vertime betgi nėra. Lygin- 
dami veikusiąją Rusijoje esamų vertime straipsnių redakciją pas- 
tebėsime irgi nemaža skirtumų, pav. 124 str. Visi nurodytieji 
straipsniai veikė prie Rusų valdžios, vadinasi, auksčiau minėtųjų 
teismų sutvarkymo įstatymu jie turi veikti Lietuvoje, bet oficia- 
liame vertime arba jų visai nėra, arba jų vieton kiti įdėta. To- 
liau, kaip minėta, Lietuvoje prie Rusų veikė „Ustav o nakaz.“ 
ir „Ulož.o nak.“, kur yra straipsnių tokių, kokių Baudž. St, visai 
nėra, Ar jis veikia šiandien Lietuvoje? Prisilaikydami minėtojo 
įstatymo žodžių turėtume sakyti taip. Bet kita vertus, galima rem- 
tis kitu įstatymu dėl Baudž. kodekso įvedimo, kur pasakyta“ p.l: 
teisėtu baudž. kodeksu yra laikomas Rusijos 1903 metais patvir- 
tintas kodeksas.“ Šiame įstatyme toliau nurodyta, kas reikia visai 
išmesti iš jo ir kas pakeisti. Todėl galima sakyti, kad mes turime 
nepaprastą baudžiamųjų įstatymų vertimą, jų atrinkimą ir pri- 
taikinimą. Išeinant iš to galima tvirtinti, kad vienintėlis privalo- 
mas jo tekstas yra lietuviškame vertime. Tuo būdu net nurodyto- 
sios p. Stankevičiaus vertime klaidos gali būti aiškinamos kaip 
pakeitimas. (p. — paragrafas. M. Šm.). 

Iš šios painiavos nepadės mums išbristi dviejų įstatymų su- 
lyginimas, katras jų vėlyvesnis, nes esant prieštaravimui vėlyves- 
nis skaitosi veikiančiu. Ir įstatymas apie teismų tvarką ir įstaty- 
mas apie baudžiamojo statuto įvedimą pagarsinti tame pačia- 
me „Vyriausybės Žinių“ numery. Todėl kiekvienas teisėjas gali 

aiškinti kaip nori, bausti už tą patį dalyką vienas vienaip, kitas 
visai kitaip. Išėjimas iš padėties galimas tik išleidus naują įstaty- 
mą: kito kelio nėra. Mes negalėtum pritarti p. Stankevičiaus nuo- 
monei, kad negalima laikyti lietuviškosios redakcijos oficialiu pri- 
valomu tekstu (psl. 15), 

Pakeliui turime dar pastebėti, ką p. V. Stankevičius nutylėjo, 
kad yra Baudžiamajame procese įterpta kai kur materialės teisės 
dėsnių, kurie būna priešingi statutui. Katrie tada turi veikti? Vie- 
ni įtraukti Proceso teisėn, bet turėjo galios prie Rusų valdžios, 
kiti stovi statute, bet tokios galios neturėjo. Vadinasi, jeigu verti- 
mą pripažinsim kartu ir taisymu, turėsime laikytis statuto, jeigu 
gi mums rodysis vertimas neoficialus tekstas, linksime proceso 
pusėn. 

Visi šie klausimai nėra vien teorijos dalykai, bet gali būti ir 
tikrai būna praktikoje. Kol tebuvo teisėjų rankose tik lietuviškas 
vertimas, tol visi straipsniai derinami buvo taip, kaip jie stovi 
vertime, Taip tęsėsi trejus metus su viršum. Bet 1922 m. vasarą 
išėjo Rygoje Taganavo komentuotasai B. St., kurį aš pirmas Lietu- 
voje gavau, o tik 3 mėnesiais vėliau sužinojo jo buvimą teisin- 
gumo ministerija ir pargabeno apie 100 egz. Nuo to laiko teisėjai, 
kurie gavo šį tekstą, ėmė juo vadovautis. 

Štai kaip destisi su mūsų materiale teise: gana atvežti nauja 
knyga, kad atsirastų naujų įstatymų! Tokia įstatymų būklė nepa- 
kenčiama. Be to patsai mūsų B. Statutas jau pasenęs dalykas. 
Minėtajame aukščiau rašte prof. A. Žižilenko kėlė klausimą apie 
reikalą Rusams iš pamatų perdirbti šis įstatymas ir neįvedinėti 
jo tokio, koks jis yra. Mums, lietuviams, šis reikalas dar didesnis. 
Gaila, kad p. V. Stankevičius visai teisingai rodydamas į statuto 
pasenėjimą nekalba apie jo perdirbimą. Jo nuomonė, kaipo spe- 
cialisto, neturėtų eiti negirdomis. 

Šias bendras pastabas sužadino p. Stankevičiaus „Paskaitoss“. 
Dėl jų turinio nekalbėsime daug, nes jis nulemtas pačios sistemos 
ir medžiagos. Tiek tik pasakyti turime, kad autoriaus duota tas, 
kas reikia duoti. Jis sugeba suglausti medžiagą trumpai, atrinkda- 
mas, kas yra svarbu ir apleisdamas, kas nesvarbu. Kad jis nega- 
lėjo kompiliuoti svetimų vadovėlių, mes nurodėme jau pradžioje. 
Bet kur vėl reiškiasi jo savarankiškumas, — tai literatūros nurody- 

muose. Parinkta literatūra gana tiksliai ir sumaniai. Senesni gi 
veikalai jo veik visur praleisti, o užtai įtraukti naujesnieji, kar- 
tais net žurnalų straipsniai. Pilnumo jo studentams skiriamame 
vadovėly reikalauti negalima. Daug veikalų autonomiškai pralei- 
dęs ne todėl, kad jų nežinotų, o be abejo, neradęs reikalo juos 
minėti. Tik šiek tiek daugiau tikslumo būtų ne pro šalį. Sakysime, 
yra daug veikalų, kurie leisti buvo keletą kart, o autorius ne- 
pažymi nei metų, nei laidos. Toks pastebėtas keistas lapsus ca- 
lami. Sakysim, randame keistą rašytoją „Derselbe“. Šis „Der- 
selbe“ yra ne kas kitas, kaip tik prieš tai paminėtas žinomas H. 
Gross. Minėdamas jo antrą veikalą autorius užuot lietuviškai pa- 
sakęs, tas pat: parašė vokiškai „Derselbe“. 

Galop turime dar padaryti pastabų dėl kalbos. Pats auto- 
rius pasisako turėjęs daugiausia vargo su terminologija ir kalbos 
dalykais. Užtai pas jį atsirado tokių sakinių, kaip šie „dorovės 
srityje pakanka minties, paskatos arba noro, kad būtų išpildyti 
arba peržengti dorovės dėsniai, kad būtų dorybės žygdarbis ar- 
ba sunykimas“. Aš gana įgudęs skaityti visokius neaiškius tekstus, 
bet čia vis dėlto negaliu suprasti, kas pasakyta. Už tokį sakinį 
drasiai galima suteikti neaiškumo premiją. 

Aš negaliu čionai leistis į kalbą ir terminų kritiką. Pastebė- 
siu vieną daiktą kuriam nusideda ne vienas p. Stankevičius. Ter- 
minai atsiranda proto darbo palengvinimui ir pagreitinimui. Žmo- 
gus vartoja tiek žodžių, kiek reikia, kad mintis būtų klausytojams 
ar skaitytojams aiški. Kalbant apie tą patį daiktą dažniau žodžių 
skaičius eina mažyn, nei kiek dėlto aiškumui nemažėjant. Taigi 
vienintėlė terminų prasmė — ekonomija jėgų ir laiko. Ir čia aišku, 
kad pramanytas kieno nors terminas reikalauja didesnio proto 
įtempimo ir daugiau ima laiko, nes to daikto nupasakojimus var- 
tojant daugiau žodžių daromas apsunkinimas, o ne palengvini- 
mas vadinasi, terminu užmušamas termino tikslas. Gaila, kad šiuo 
netikusiu keliu nuėjo ir p. Stankevičius ir tuom apsunkino savo 
knygos skaitymą. 

Šiaip jau knyga verta, kad ją turėtų ne tik studentai — teisi- 
ninkai, bet ir teisėjai, advokatai, kuriems ji galės ne tik atnaujinti 
senas žinias, bet ir pagilinti jas, apsipažįstant su darbartinėmis 
teisės srovėmis, kryptimis ir idėjomis. Galop dar žodelis paaiški- 

nimo. Aš visur kalbu apie p. V. Stankevičių riiekur nevadinda- 
mas jo profesorium. Šio vardo aš nevartoju, nes jis jo nedėvi 
pas mus, būdamas tik docentas, mat, Lietuvoje daug daroma at- 
bulai: kas neturi teisės dėstyti nei Vakarų, nei Rusų universitete, 
tas gauna ordinario ar ekstraordinario profesoriaus vardą, o kas 
dėstė tikrai universitete ir dar žymesniame, tas turi būti tik do- 
centas. Man liežuvis neapsiverčia vadinti jį docentu, o vadinti 
nesuteiktu jam profesoriaus vardu irgi nepatogu. Ši buvo prie- 
žastis, kodėl aš vadinu jį p. Stankevičium, 


Lietuvis, 1925 m. gruodžio mėn. 11 d., Nr. 49, psl. 6-8. Visuomenės, 
politikos ir literatūros savaitinis laikraštis. 

VYSKUPO M. GIEDRAIČIO 
NUOPELNAI LIETUVIŲ TAUTAI 


Marijampolėje 29 (16) rugsėjo per Vyskupo Merkelio kuni- 
gaikščio Giedraičio vakarą, padarytą 300 m. jubilėjaus pagerbi- 
mui, p. Voldemaras kalbėjo apie jo nuopelnus lietuvių tautai. 
P. Voldemaro kalbos turinys maždaug šiokis. 

Anglijos istorikas Tomas Carlyle sako, kad žmonijos istorija — 
tai divyrių istorija. Istorikas, rašydamas istoriją, turi iškelti augš- 
tyn didvyrius ir pastatyti juos ant piedestalo. Dabartinis istorijos 
mokslas negali priimti šio pasakymo, Istorija pagal dabartinius 
supratimus, žiūri į praeitį šaltai, objektyviškai perstato tat, kas 
buvo, ir nieko neteisia. Bet tame anglo istoriko pasakyme yra da- 
lis tiesos. Didvyriai suima savyje savo laiko troškimus, siekimus 
ir idealus, savo laiko reikalus savo darbais smarkiai pastumia pir- 
myn ir taip savyje inkūnija savo laiko istoriją. 

Ar galime šiokioje prasmėje vyskupą Giedraitį pavadinti 
didvyriu? Pažvelkime į tautos istoriją ir jos reikalus, kokiame jie 
buvo padėjime, pradedant veikti vyskupui Giedraičiui, kaip jis 
prie jų prisidėjo ir ką jisai naujo įnešė į istoriją? 

Lietuvių tautos istorijoje, lyg kokia šmėkla, nuolat matyt pa- 
vojus išnykti. Pirmiausia tas pavojus pasirodė iš vakarų, kuomet 
kryžeiviai užėmė prūsų žemę. Lietuviai tą pavojų greit suprato 
ir visomis savo jėgomis nuo jo gynėsi. Besigindami sutvėrė drau- 
ge su kaimynais stiprią valstiją. 9/10 tos valstijos dalys buvo ne 
lietuviai. Kad padarius tuos svetimus gaivalus lietuvių valstijos 
nariais, reikėjo juos priturėti neleidžiant jiems atsitraukti, reikėjo 
eiti ir valdyti juos. Anksti mes randame Lietuvos kunigaikščių 
palikuonis rytų pakraščiuose. Jie čionai yra didelių žemės plotų 
savininkai. Bevaldydami svetimus gaivalus, greitai jie netenka 

savo tautybės ir užmiršta savo tėvų kalbą, Bet neužmiršta jie 
lietuvių valstybės reikalų; jie juos gina, ir nors užmiršę savo kal- 
bą ir surusėję jie visgi dėlto laiko save lietuviais. Tik kunigaikščių 
Giedraičių turtai ir žemė buvo ne svetur, bet pačioje Lietu- 
voje, jie tad išliko gryni lietuviai. Rytų pakraščių kunigaikščiai 
surusėjo, bet sutvėrė tvirtą Lietuvos valstybę ir gynė jos reika- 
lus. Iš tų pačių rytų Lietuvai grumojo didelis pavojus išnykti ir 
surusėti. Tas pavojus pasibaigė, kuomet: lietuviai priėmė krikštą. 
Bet apsikrikštijus kilo naujas pavojus sulenkėti. Prieš jį lietuviai 
spiriasi ir nuo jo ginasi, kiek tik gali. 

Penktąjį Vilniaus vyskupą lietuviai renka lietuvį, Motiejų iš 
Trakų, žymų veikėją persiėmusį tautiškąja Vytauto politika. Ta- 
sai vyskūpas rūpinasi Lietuvos reikalais. Siųsdamas kunigus į 
naujas parapijas, stato jiems sąlygą, kad išsimokytų lietuviškai. 
Politikoje gina Lietuvos valstybės reikalus. Taip Parčove, kame 
buvo susivažiavę lenkai ir lietuviai, jisai reikalauja, kad iš unijos 
aktų būtų išmesti tie paragrafai, kurie žemina lietuvius. Lenkai 
tam reikalavimui atrėmė, kad po jais pačių lietuvių pasirašyta. 
Kaip lietuviai gynėsi nuo sulenkėjimo, parodo ir didžiojo kuni- 
gaikščio Kazimiero žemės privilegijos, kame pažymėta, kad len- 
kai Lietuvoje negali pirkti žemės. Vienas paragrafas paliečia 
bažnyčios klausimus. Lietuvos didysis kunigaikštis stato bažny- 
čias. Jisai, kuomet buvo išrinktas lenkų karalium, Lietuvos naudai 
susiaurina savo asmeniškąsias teises ir prisižada kunigų nesiųsti 
į Lietuvą; tik nesant lietuvių kunigų, galima siųsti ir lenkus. Bet 
šiems būdavo liepiama sakyti pamokslus lietuviškai. To nepai- 
sant, siųsti lenkus kunigus į lietuviškąsias bažnyčias buvo neiš- 
vengiama, nes nebuvo kunigų lietuvių. Vilniuj seminarija buvo 
įsteigta tik XVI šimtmetyje, o žemaičiuose įsteigė vyskupas Gied- 
raitis. Kad panaikinus pavojų sulenkėti, lietuviai nuolat stengiasi 
pašalinti iš Lietuvos lenkiškąsias vienuolijas, kaip tik kur jos at- 
siranda. Tokiu būdu lietuviai tik draudžia, gina, spiriasi, bet nie- 
ko nepadaro, kad tautai duotų vidurinę jėgą, ją keltų augštyn 
ir lavintų. Taip buvo politikoje, taip ir bažnyčios reikaluose. To- 
kia lietuvių kova prieš sulenkėjimą ėjo tuo didyn, juo artyn buvo 
laikas Liublino unijos, Kaip tuomet žiūrėjo lenkai į lietuvius, ga- 
lima numanyt iš raštų Orzechovskio, išreiškiančio nuomones vi- 


144 


dutinės bajorijos. Jis lietuvius niekina, vadina tamsiais, barbarais, 
kad neturį karaliaus, tik kunigaikštį. Tie paniekinimo jausmai iš- 
reikšti buvo patarlėje: asilas, riešutas ir moteriškė bus geri, jei 
bus mušami. Į tą patarlę lenkai indėjo ir lietuvį, kaipo ketvirtą 
daiktą, vertą paniekinimo. Strijkovskis, rašydamas Lietuvos isto- 
riją, stengiasi atitaisyti tokią lenkų nuomonę apie lietuvius. 

Ineinant į istoriją vyskupui Giedraičiui, tarp Lietuvos didžiū- 
nų Radvilų giminė buvo turtingiausia, bet tautiškai ji nebuvo karš- 
ta. Pirmų pirmiausiai Radvilams rūpėjo savo giminės reikalai; 
Lietuvos reikalus jie gynė tiek, kiek jie sutiko su jų giminės rei- 
kalais. Jų turtai buvo išmėtyti daugiausia pakraščiuose. Vienas 
jų išleido rusiškoje kalboje protestantišką katekizmą. Mažiau tur- 
tinga buvo Chodkevičių giminė. Per Liublino uniją Jonas Chod- 
kevičius buvo Lietuvos pasiuntiniu. Jis visur gynė Lietuvos reika- 
lus, bet jis vadino save lietuviu tik istoriškoje prasmėje. 

Tokis buvo politikiškas padėjimas, ineinant vyskupui Gie- 
draičiui į Lietuvos istoriją. 

Kokis buvo vidurinis padėjimas? Lietuvoje tuomet buvo 
prasidėjusi platintis reformacija ir protestantizmas. Lietuvai 
reformacija naudos nepadarė, lietuvių tauta ir tautos reikalai jai 
nerūpėjo. Gali būti pavyzdžiu visų Lietuvos reformatorių moky- 
čiausias Abraham Culvensis. Gavo jisai kuogražiausią išsilavini- 
mą; mokinosi Krokuvoje, paskui Germanijoje ir Niderlandijoj, iš 
kur grįždamas klausė Liuterio. Sugrįžęs į Lietuvą, po karalienės 
Bonos globa platino protestantizmą. Iš čia išbėga į Karaliaučių 
universitetan. Sugrįžęs vėl platina protestantizmą. Per visą jo gy- 
venimą nematyt kokios jis tautos. Tik mirdamas Vilniuje jis prašo 
gimines, kad giedotų psalmes, kurias jis išvertė į lietuvišką kalbą. 
Jis parašė tik vieną prūsišką knygutę. Kiti protestantai savo raš- 
tuose niekur nerašo apie tautos reikalus, tik piktinasi, kad katali- 
kai neduoda skaityt žmonėms šv. Rašto. Pastorių lietuvių ne- 
buvo. Bretkūnas: liudija, kad protestantų pastoriai neparašė nei 
vienos lietuviškos knygutės, ir kad jisai svietiškas Žmogus turįs 
tai daryti. 

Kita protestantų ypatybė yra tame, kad jie nuolat kalba apie 
dūšios išganymą, o niekur apie Lietuvos reikalus, Lietuvių kalbos 
jie nepripažino. 

Kokis tuomet buvo katalikybės padėjimas, galima suprasti 
iš to, kad Žemaičiuose buvo likę tik 7 kunigai ir tie ne visi turėjo 
parapijas; nes dvarponiai, atėmę katalikų bažnyčias, atidavė jas 
protestantams. Vilniaus vyskupija buvo taipgi apleista. 

Taip dalykams stovint Lietuvoje, prisiėjo veikti vyskupui 
M. Giedraičiui. 

M. Giedraitis pirmiausia pasirodė kaipo politikos veikėjas. 
Numirus paskutiniam karaliui iš Jagailos giminės, lietuviai, nesi- 
klausdami lenkų, 1574 m. išrinko Henriką Valois. Jisai, tapęs len- 
kų karalium, M. Giedraitį paskiria Žemaičių vyskupu. Naujasis 
karalius, neilgai buvęs Lenkijoje, vėl pabėgo į Prancūziją. Len- 
kai sujudo, jiems buvo gėda, ir nusprendė, kad pabėgęs kara- 
lius yra prastojęs lenkų karūną, Lietuviai sutarė nelaikyt jį prasto- 
jusiu karalystės ir siuntė delegatus į Paryžių kviesdami atgal. 
Tarp tų pasiuntinių buvo vysk. Giedraitis. Ta pasiuntinybė ne- 
pasisekė. Po to lietuviai padarė tarp savęs konfederaciją, kad 
sau vieni be lenkų rinksią karalių. Konfederacijos akte yra pasi- 
rašęs vyskupas Giedraitis. Per interregnum vysk. Giedraitis buvo 
apginėju visų Lietuvos reikalų senate, kame Žemaičių vyskupo 
intekmė pasididino ypač nuo to laiko, kai Vilniaus vyskupas Rad- 
vilas perėjo į Krokuvą. Vyskupas Giedraitis pirmutinis tarp lietu- 
vių suprato, kad negana tiktai gintis, bet reikia ir kelti savo kul- 
tūrą ir ypač išlavinti tautišką inteligentiją. Jis apie tai ir rūpinosi. 
"Tautą, pagal jo supratimą, tveria trys dalykai: teritorija, istorijos 
tradicijos ir kalba. Lietuviai tuos tris dalykus turi, tik daug ištau- 
tėję. Tad Giedraitis atkreipė savo akis į kalbą. Jo inkvėptas Dauk- 
ša Postillės prakalboje šaukia lietuvius nemesti savo tėvų kalbos, 
nes išrodytų kaip paukščiai, kurie meta savo plunksnas, o ima 
svetimas; nes valstijos tol būva tvirtos, kol laikosi savo tautiško- 
sios kalbos. V. Giedraitis rūpinosi apie Bažnyčią. Jis atvertė lie- 
tuvius vėl į katalikystę. Tiesa, lietuviai ir be Giedraičio būtų at- 
virtę į katalikus, nes greitu laiku Lietuvos didžiūnai pametė pro- 
testantizmą ir sugrįžo į katalikų Bažnyčią, o paskui juos sekė ir 
liaudis. Bet be vysk. Giedraičio būtų likę katalikais tik vardu, kaip 
pirma buvo buvę. Vysk. Giedraitis, išlavindamas lietuviškąją ku- 
nigiją, padarė tai, kad lietuviai buvo katalikai netik forma, bet 
ir turiniu. Jisai davė ne vardą, bet turinį. Į bažnyčias jis įvedė 

lietuviškus pamokslus. V. Giedraitis matydamas, kokią svarbą tu- 
ri istorija, prikalbino Strijkovskį parašyti Kroniką. Strijkovskis 
net lietuviškai pramoko. Strijkovskis vadina vysk. Giedraitį savo 
Mecenasu. V. Giedraitis siuntė Strijkovskį į Karaliaučių Kronikos 
spausdinti. Galima spėti, kad buvo išspausdinta vysk. Giedrai- 
čio lėšomis. Kronika ta turėjo didžiausią intekmę į skaitytojus, 
sužadindama patrijotizmą ir tuo daug prisidėjo prie apgynimo 
Lietuvos valstybės reikalų. 

Tokiu būdu vysk. Giedraitis, kaipo politikas, visur rūpinasi 
ir gina Lietuvos reikalus, kaipo vyskupas rūpinasi Bažnyčia, kai- 
po tautietis, matydamas pavojų ištautėti, stato tautiškojo darbo 
programą ir pats daug nudirba. Tuo jisai suturėjo ištautėjimo 
procesą. Be jo su lietuviais gal būtų atsitikę, kas atsitiko su prū- 
sais. Mintį, kurios nepramatė protestantai, kad tauta turi laikyti 
savo kalbą ir kelti savo kultūrą, jis gerai suprato ir per visą gy- 
venimą stengėsi ją įvykdinti. Jis gyveno savo amžiaus reikalams. 
Kas gyveno savo amžiaus reikalams, anot vieno mokslininko, gy- 
veno visiems amžiams. Tad dėkingi tautiečiai teisingai laiko Gie- 
draitį savo tautos didvyriu. 

(P. Voldemaras yra parašęs apie vyskupą Giedraitį rusiš- 
koje kalboje studiją, išspausdintą Peterburge Akademijos išlei- 
dimuose). 


Dr. J. Totoraitis 


Vadovas, 1909 m. lapkričio mėn. 1 d., Nr. 15, tomas IV, 261-264 psl. 

Mėnesinis laikraštis, skiriamas dvasiškiems lietuvių reikalams. Leidėjas 
Kan. Kazimieras Prapuolenis. Redaktorius Kun. Justinas Staugaitis. 

Seinai. Laukaičio, Dvaranausko, Narjausko ir B-vės spaūstuvėje. 

A. Voldemaras 


TAUTINĖ KOVA DIDŽIOJOJE LIETUVOS 
KUNIGAIKŠTIJOJE XV IR XVI AMŽIUOSE 


Ypatingų aplinkybių dėka, kuriose lietuvių gentims teko pasi- 
rodyti istorinėje arenoje, pirmaisiais Didž. Lietuvos Kunigaikš- 
tijos egzistavimo amžiais, ypatingos reikšmės joje įgauna tautinis 
klausimas. Jau Vytauto laikais lietuvių genčių interesai susikerta 
su Lietuvos Kunigaikštijos interesais. Valstybiniai interesai greitai 
ir lengvai laimėjo. Vytauto metu ir po jo lietuvių genčių interesai 
neginčytinai yra viena svarbesnių veikiančių jėgų, kuri nulėmė 
likimą ir lietuvių tautos ir Didž. Lietuvos Kunigaikštijos. Pirmoji 
auka, kurią lietuvių gentys turėjo sudėti valstybės interesams, bu- 
vo aukštesniojo luomo nutautėjimas. Reikalas išsaugoti vienybę 
tarp valstybės kamieno ir jos pakraščių išblaškė lietuvių valdantį 
luomą po tolimus pakraščius. Jis ten pasirodo Didž. Kunigaikš- 
tijos vietininkų rolėje. Pavyzdžiui: XIV a. gale Polocke vietininku 
atsiranda didikas Mantigirdas; Kijeve — kunigaikštis Jonas, Algi- 
manto sūnus, Alšėniškis; Smolenske — kunigaikštis Jomantas 
ir t.t.!). Būdami pradžioje centrinės valdžios atstovais šie ku- 
nigaikščiai ir bajorai netrukus tampa stambiais žemvaldžiais. 
Taip, beveik visi kunigaikščiai — Gediminaičiai: Bielskiai?), 
Buremskiai3), Mstislavo“), „Olelkaičiaiš,, Sanguškos?) ir kiti 
etnografinės Lietuvos ribose neturėjo žemės, Tie gi Gediminai- 
čiai, kurie turėjo žemių Lietuvoje, nebuvo čia stambiais savinin- 

1) M. Liubavskij, Litovsko - Russkij Seim. M. 1900, psl. 23. 

2) J. Wolff, Kniaziowe Litewsko - ruscy, Warsz. psl. 3 - 7. 

3) Ibid. 13 - 16. 

*) Ibid. 263 - 273, 

5) Ibid. 327 - 336. 

6) Ibid. 422 - 458. 

kais, nes pagrindinės žemių nuosavybės buvo rusiškose apygar- 
dose. Tokie yra, pavyzdžiui, skaitlinga kunigaikščių Čartoris- 
kių giminė?) Kas gi liečia sritinių kunigaikščių palikuonis, tai 
tikrumoje ir jų likimas buvo lygus Gediminaičių likimui, nors žy- 
miai mažesniame laipsnyje. Garsi Alšėnų kunigaikščių giminė et- 
nografinėje Lietuvoje nevaldė didesnių žemių, todėl jos interesų 
centras buvo už jos ribųė). Taip pat skaitlinga kunigaikščių 
Svirskių giminė valdė žemes pačioje Lietuvoje ir už jos ribų?). 
Vien tiktai Lietuvai priklausančių kunigaikščių pirmoje vietoje rei- 
kia paminėti Giedraičius! Savaime suprantama, kad atitrū- 
kusi nuo Lietuvos ir perkelta į rusų žemes, kur kultūrinis lygis 
buvo aukštesnis, šis valdančiųjų luomas greitai susimaišė su vie- 
tiniais. Valstybinis jo nuopelnas glūdėjo tame, kad jis buvo atsto- 
vas to lietuviško valstybinio patriotizmo, kuris ryškiai pasireikš- 
davo sunkiais Didžiosios Kunigaikštijos gyvenimo momentais. Bet 
šitas valstybinis patriotizmas susidarė ne iš karto ir ne be kovos. 
„Politinių judėjimų istorija“ rašo prof. M. Dovnar - Zapolski, 
„Lietuvių - rusų valstybėje pateikia pakankamai duomenų įro- 
dančių, kad išcentrinės jėgos irgi veikė ir, kad buvo momentų 
kuomet svyravo neseniai sukurta valstybė!!) Mes neliesime 
smulkiau šio proceso visumos, kadangi pirma, mus interesuoja 
tiktai viena veikiančiųjų jėgų — tautybių kova, antra, bendrais 
bruožais jis jau pakankamai išnagrinėtas rusų ir lenkų istorikų 
veikaluose. 

Tautinė kova prieš rusus nebuvo intensyvi, ir tokia negalėjo 
būti dėl ilgos rusų įtakos į Lietuvos valstybės santvarką, o taip 
pat dalinai dėl įtakos į lietuvių tautos vidaus gyvenimo būdą. Ta- 
čiau galima gana aiškiai pastebėti jos buvimą nors ir silpną. Mes 
neliesime šios kovos XIV a. pabaigoje ir XV a. pradžioje, nes 
mums tektų peržiūrėti dažnai net periodinėje spaudoje keliamą 
klausimą, kuris su mokslu dažnai neturėjo nieko bendro, ar Vytau- 


?) Ibid. 16-34, 

*) Ibid. 94 - 115. 
(Originalo puslapyje: 697. ). 

?) Ibid. 505 - 518. 

19) Ibid. 65 - 76. 

11) M. Dovnar - Zapolskij. Gosud. choziajstvo Vel. Kn. Litovskago pri 
Jagellonach. T. I, 802. 

to politika buvo tautinė, bet šis klausimas dėl jo komplikuotumo 
priverstų mus nukrypti nuo užsibrėžtos temos. ka 

Ši kova visai aiškiai matoma įvykiuose Vytautui mirus — 
Švitrigailos sukilimas ir Žygimanto laimėjimas. Amžininkai tai 
suprato kaip tautinę kovą. Lietuvos metraštis sako: „Lietuva pa- 
sodino didijį kunigaikštį Žygimantą Kęstutaitį į Vilniaus ir Trakų 
kunigaikštijos sostą. Rugsėjo mėnesį į Polocką ir Smolenską atvyko 
Švitrigaila kur rusų kunigaikščiai ir bajorai pasodino jį į Rusijos 
didžiosios kunigaikštijos sostą“12), Taip pat ir vokiečiai supra- 
to šiuos įvykius kaip „seissura, gentis in gentem surrectio“13), 
Su tais liudijimais pilnai sutampa ir Dlugošo tvirtinimas, kad 
Švitrigaila pabėgęs iš Ašmenos nesiryžo niekur Lietuvoje sustoti, 
kadangi „„Lithuanorum animos offensos haberet, Ruthenorum vero 
plurimum conciliatos et obstrictos“!14). Atrodo, kad istorikai 
neneigia 1432 m. rugsėjo mėn. 1 d. perversmo tautinio pobūdžio. 
Nuomonių skirtumas atsiranda tik dėl to, kokiame laipsnyje jis 
buvo tautinis. M. Liubavskis mato jame „pasireiškimą lietuvių 
tautiniai - politinės reakcijos prieš politinį Rusijos iškilimą“ 15). 
B. Barvinskis, autorius plačios monografijos apie Žygimantą Kęs- 
tutaitį, seka Gruševskį ir jo nuomone, perversmas nėra grynai 
tautinio lietuviško pobūdžio!8), Nėra abejonės, kad Švitrigailos 
nuvertime veikė įvairios priežastys ir vidinės ir išorės, taip pat, 
kad tam tikra lietuvių visuomenės dalis palaikė Švitrigailą, ir at- 
virkščiai — rusų bajorų dalis palaikė Žygimantą, bet šios aplinky- 
bės nė kiek nesumažina šio perversmo tautinio charakterio. Pasku- 
tinė aplinkybė, t. y. kai kurių Lietuvos bajorų ištikimybė Švitri- 
gailai įrodo, kad lietuvių tautinė partija pradeda irti. Šis faktas 
yra paskutinis aktas lietuvių tautybės kovoje su rusų, kadangi tai 
kovai visai nebeliko pagrindo. Juk asimiliacijos pavojus rusų kul- 


12) Poln. Sobr. Russk, Letopisej. T. XVII, 61. Raznočtenija: psl. 104 - 5, 
133, 179, 284, 335, 396, 461, 529. 

13) Bitschin Fortsetzung zu Peter voh Dusburg Chronik. Seriptores re- 
rum prussicarum III, psl. 498. Ė 

14) Ioannis Dlugosz Opera Omnia cura A. Przezdziecki edita Cracoviae 
1877. T. IV. Lib. XI, 480. 

15) M. Liubavskij. Opus cit. 70. 

**) B. Barvinskij Žigimont Keistutovič Istoriėna Monografija, Žovkva 
1805. psl. 27. 

tūrinės įtakos keliu dingo tuo momentu, kai amžina rytų ir vaka- 
rų kova dėl įtakos Lietuvoje nesugrįžtamai išsisprendė 1386 m. 
vakarų naudai, kuomet Lietuva priėmusi katalikybę ir dar be to 
turėjo sueiti į artimesnius ryšius su Lenkija. Ci tautinė kova reli- 
ginėje dirvoje kalbamoje epochoje negalėjo išsivystyti, nes tam ne- 
buvo nė vienos reikalingos sąlygos. Ji atsiras žymiai vėliau, kuo- 
met Lietuva susijungs su Lenkija. “ 

Apsikrikštijus, lietuvių tautai atkrito reikalas saugotis rusų 
asimiliacinės įtakos, tai kilo naujas pavojus — būti suvirškintai 
lenkų tautos. Be to, lenkų įtaka iš karto galėjo reikštis dviejose 
kryptyse — religinėje ir politinėje. Politinė kova su Lenkija, pri- 
vedusi prie Liublino unijos 1569 m. pakankamai ištirta. Čia vis- 
gi neaiški viena pusė: kokiame laipsnyje joje reiškėsi grynai lie- 
tuvių tautinis pasipriešinimas. Juk šiame fronte Lietuva kovojo 
ne viena, o sąjungoje su rusų tauta, be to, kova jau vedama, žiū- 
rint iš bendro valstybinio taško. Kad būtų galima išaiškinti, 
kokius nuopelnus toje kovoje reikėtų pripažinti lietuvių tautinei 
partijai, mes pirma pažiūrėsim, kaip ji atrodė bažnytinėje srityje. 

Negalima sakyti, kad lietuviai priėmė krikščionybę norėdami. 
Yra dvi, mums įdomios priežastys, kurios aiškina nenorą krikštytis. 
1) baimė, kad naujos tikybos dvasiškiai privers žmones atsisa- 
kyti gimtosios kalbos ir reikės mokytis vokiečių ar lenkų kalbos. 
2) privers atsisakyti prigimtų senųjų papročių ir priimti sveti 
mus!?),: Manoma, kad tie būkštavimai buvo ne tiktai liaudy- 
je. Vėliau pamatysime, kad tie būkštavimai buvo tikrai pagrįsti. 
Įsipareigojusi priimti katalikybę Lietuva negalėjo tai padaryti 
savo jėgomis, nes neturėjo pamokslininkų. Reikėjo įsileisti lenkų 
dvasiškius. Nors pirmuoju Vilniaus vyskupu buvo lenkas, bet 
antruoju skiriamas jau lietuvis Jokūbas Plichta (1398 - 1407). Rei- 
kalavimų tarpe sąlygojančių jo paskyrimą nurodoma lietuvių 
kalbos mokėjimas!8). Ketvirtasis Vilniaus vyskupas vėl lietuvis, 
žinomas Motiejus Trakiškis (1421 - 1453). Dlugošas nuneigia jo 
lietuvišką kilmę sakydamas „pater ex Livonia ortus, continuum 

17) M. Volonczauskas. Zemaicziu Vyskupyste. Shenandoah, Pa. 1897, 
psl. 21. 


18) Ks. W. Przyalgowski Žywoty biskupow wilenskich T. I. Petersb. 
1860, psl. 28. š 

habebat incolatum in Vilna, ubi et ipse Mathias episcopus na- 
tione lithuanus putabatus“ (Opera XII. 153), Gi V. Prialgaus- 
kas savo veikale vadina jį tiesiog lietuviu, bet šaltinių nenurodo. 
Mes pritariame jo nuomonei, nes kun. Prialgauskas buvo susipa- 
žinęs su Vilniaus kapitulos archyvu, taigi galėjo naudotis tiksles- 
niais šaltiniais. Šis vyskupas paliepia dvasiškijai mokytis lietuviš- 
kai ir.į liaudį kreiptis tiktai jos gimtąja kalba. Nemokančių lietu- 
viškai jis nenorėjo šventinti į kunigus ir skirti į parapijas19). 
Ši Motiejaus Trakiškio bažnytinė politika dėl to mums įdomes- 
nė, nes jis buvo vienas žymesnių asmenų Vytauto ir Žygimanto 
viešpatavimo laikais. Jis, pasak Švitrigailą, buvo vienas svarbiau- 
sių 1432 m. sąmokslo organizatorių??). Kaip bažnyčios gany- 
tojas gina lietuvių tautos interesus viduje nuo lenkų įtakos, jis 
irgi energingai juos gina bendruose lietuvių - lenkų seimuose, 
kur nuolatos dalyvauja. Parčevo seime (1451 m. rugsėjo mėn.) 
jis lietuvių vardu pasakė kalbą reikalaudamas grąžinti lenkų už- 
grobtas lietuviškas sritis (Valuinę), remdamasis lietuvių istorinė- 
mis teisėmis į tas žemes, ir reikalauja išbraukti iš unijos akto Lie- 
tuvą įžeidžiančius išsireiškimus: „Jugo servitutis obnoxios,“ to- 
liau, „incorporamus invisceramus, appropriamus et unimus 
terras Lithuaniae et Russiae Regno Poloniae“, pasiremdamas 
tuo, kad lietuvių bajorai sutiko su tomis sutartimis didžiojo ku- 
nigaikščio įsakymu ir, be to, nežinodami aktų turinio. Naujas 
unijos aktas, jo pasiūlytas lietuvių vardu, nustatė tik sąjungą tarp 
kunigaikštijos ir karalystės. Kad pilnai įvertinus vyskupo Motie- 
jaus politinę rolę, reikia pastebėti, kad reikalaudamas panaikinti 
senas sutartis, jis asmeniškai patekdavo į keblią padėtį; juk jis 
reikalauja panaikinti tą, ką prisiekė — savo ir kitų lietuvių vardu 
— vykdyti. Šitą faktą tuojau jam kandžiai priminė kardinolas 
Zbignievas Olesnickis, priėmęs šią priesaiką?!) Todėl, neabe- 
jotinai vyskupas Motiejus buvo vienas veikliausių 1447 metų di- 
džiosios žemės privilegijos kūrėjų. Jau pakankamai išaiškinta šio 


19) Ibid. psl. 42. 

20) Lewicki. Powstanie Swidrygielly. Rozpr. Ak. Um. Wydz. Hist. Fil. 
1892. T.IV. 274; Przyalgowski. Op. cit. 47. 

21) Dlugosz Opera omnia V, Lib. XII(XIII), p. 95, 

akto socialinė ir politinė reikšmė22), bet jis dar nebuvo nagri- 
nėtas tautiniu požiūriu. Akto visuotinumas aiškiai rodo, kad jis 
atsirado veikiant bendrai lietuviams ir rusams. Bet jame yra 
straipsnis (2), jei ir neoficialiai, tai faktiškai turintis didesnės reikš- 
mės etnografinei Lietuvai. Dėl jo svarbumo paduodame jį išti- 
sai: „„.. omnes donaciones privilegia et emunitates ecclesiarum 
Cathedralium collegiatarum et conventualium, in terris nostris 
magni ducatus Lithuanie Russie Samogittie etc erectarum et eri- 
gendarum, fundatarum atgue fundandarum, volumus illesas et in- 
violatas conservare et tueri ac protegere, iuxta nostram omnimo- 
dam potestatem. Ouas guidem ecclesias cathedrales collegiatas 
conventuales tempore medio per mortem vel resignacionem si 
vaccare (sic!) contigerit et eas pastore carere, guarum ius patro- 
natus ad nos et successores nostros dinoscitur pertinere pleno 
iure: tunc ipsis de alio vel aliis pastore vel pastoribus providen- 
to, non alium vel alios presentare debemus, nisi magni ducatus 
nostri Lithuanie indigenam, si idoneitate et norum maturitate 
fuerit compertus; sin aliter, tunc alterius nacionis personam uti- 
lem et honestam ac congruam, gue posset preesse et prodesse, 
debebimus presentare, tociens guociens opus fuerit et opportu- 
num23), Šis straipsnis nėra visai identiškas su 14 straipsniu, ku- 
ris numato pasaulietiškų tarnybų užėmimą. Straipsnis 14 apribo- 
ja valdovo politines teises, o straipsnis 2 — asmenines. Šis įsiver- 
žimas į didžiojo kunigaikščio asmeninių teisių sritį mums bus vi- 
sai aiškus, jeigu prisiminsime, kad beveik visos tuomet veiku- 


22) Liubavskij, Op. cit. 100- 104; Fr. Papėe Polska i Litwa na prze- 

lomie wiekow srednich T. I, Krakow 1904, psl. 18. 
Šios privilegijos reikšmės visiškai nesuprato N. A. Maksimenko (Seimi Litovs- 
ko - russkago Gosud. do Liublinskoj unij. Charkov 1902. 66 i sl.), kuris gin- 
čijo Liubavskio nuomonę. Dėl šitos privilegijos buvo vedama atkakli kova, 
kadangi Kazimieras po dešimties metų buvo priverstas atnaujinti ir patvir- 
tinti jos neliečiamybę. Manoma, kad to patvirtinimo priežastys yra gilesnės 
negu tos duodamos jos atnaujintojo, būtent, 1447 metų akto sulaužymas, kurio 
pasėkoje prireikė jį atnaujinti antro akto keliu (Mon. medii aevi hist. T. XIV, 
N. 76). Į šio akto atnaujinimą ir patvirtinimą dar niekas neatkreipė reikalingo 
dėmesio, 

23) Monumenta medii aevi, historica res gestas Poloniae illustrantia T. 
XIV. Cracoviae 1894. N. 7, 

sios Lietuvoje bažnyčios buvo didžiųjų kunigaikščių įsteigtos, ir 
tokiu būdu buvo plati dirva valdovo prieštautinei politikai. To- 
kios politikos ypatingas pavojus atsirado išrinkus 1445 m. Kazi- 
mierą Lenkijos karalium. Todėl pilnai suprantamos lietuvių pas- 
tangos apsisaugoti nuo tokios politikos, ir jie apsisaugoja kaip tik 
prieš išvykstant Kazimierui į Lenkiją. Betgi, ar galėjo apsisaugo-- 
jimas būti patikimas dėl klauzulės, kurios pagalba didysis kuni- 
gaikštis visuomet galėjo šį straipsnį apeiti? Tai buvo neišvengia- 
ma to laiko sąlygose. Juk seminarijos atsirado tiktai XVI amžiaus 
antroje pusėje Vilniaus ir Medininkų vyskupijoe. Į kunigus šven- 
tindavo asmenis, kurie mokėjo patarnauti mišioms, šiek tiek loty- 
niškai skaityti ir rašyti24), Paruošiant Žžemesniuosius dvasinin- 
kus, ypač pirmaisiais metais, teko naudotis tiktai lenkų pagalba. 
Be to, Medininkų vyskupijoje, po pusės šimtmečio, ši klauzulė 
buvo panaikinta. Labai įdomios šio pakeitimo aplinkybės; 1502 
m. iš Krokuvos į Varnius atvyko kunigas Jonas, kuris nemokėjo 
lietuviškai. Parodęs karaliaus Aleksandro raštą jis reikalavo, kad 
vyskupas paskirtų jį klebonu į Virbalį. Vyskupas buvo priverstas 
patenkinti jo reikalavimą, bet šiuo atveju, nurodęs tokio pasky- 
rimo keblumus, prašė karaliaus Aleksandro panašių kandidatų 
nepristatinėti. Karalius 1503 m. atsisakė nuo patronato (globos) 
teisės visų Medininkų vyskupijos bažnyčių didžiųjų kunigaikš- 
čių pastatytų, perleisdamas „šią teisę Žemaičių vyskupams35). 
Vėliau, taip pat ir Vilniaus vyskupijoje patronato teisė buvo per- 
leista vyskupui, bet ne pilnai, kaip matyti iš dovanojimo akto pa- 
vadinimo, kuris saugomas Lietuvos Metrikoje28). 

Ligšiol nagrinėjome priemones, kuriomis gynėsi visos lie- 
tuvių gentys. Šios kovos pėdsakai randami net atskirose baž- 
nyčiose. Daugų vietininkas Bogušas Bogovitynovičius kara- 
liaus įsakymu pastatė Žiežmariuose bažnyčią. Karalius Zigman- 
tas I (Žygimantas Senasis) 1520 m. dovanojimo rašte reikalauja 
„Sztoby kaplan umiel po litowski kazati“27). Tas pats karalius 
reikalauja, kad Eišiškėse būtų du nuolatiniai kunigai ir kad 


24) Przyzlgowski. Op. cit. 150, Volonczauskas. Op. cit. 129. 
25) Volonczauskas. Op. cit. 36. 
26) I. I. Lappo. Velikoe Kniažestvo Litovskoe T. I. 1901, 572. 


27) Przyalgowski Opus. cit. 127. 

vienas jų mokėtų lietuviškai pamokslus sakyti29). Sunku prileis- 
ti, kad tie patvarkymai būtų padaryti karaliaus asmeniniu 
sumanymu. Juk, kaip tiktai Zigmanto I laikais iš Lietuvos šali- 
nami lenkų kilmės kunigai bernardinai. Tiktai todėl jie atsi- 
rado Lietuvoje, nes buvo novella plantatio, praradę lenkų tau- 
tinį atspalvį2?). 

Savaime aišku, kad apsigynimo priemonių kovoje už tau- 
tiškumą buvo mažai: geresniu atveju jos tik tramdė (svetimą 
įtaką), blogesniu atveju buvo nenaudingos. Aš, jokiu atveju 
negaliu sutikti su dr. Fr. Papee, kad toks stengimasis užsida- 
ryti buvo kenksmingas Lietuvai, o ypač miestų ir kaimų gy- 
ventojams39). Pirma, miestiečių luomas ir pačioje Lenkijoje bu- 
vo silpnas, todėl negalėjo turėti įtakos Lietuvai. Antra, Lietu- 
voje kaip ir Lenkijoje, nebuvo palankių sąlygų miestų vysty- 
muisi ir todėl bet kokios dirbtinės priemonės negalėtų jo pa- 
greitinti net ir tuo atveju, jeigu Lenkijoje miestai būtų Žydėję. 
Kas dėl kaimų gyventojų iškitimo lenkų „chamais“, tai tas įvy- | 
ko ne dėl to, kad lietuviai gynėsi nuo lenkiškos teisės įtakos, 
bet priešingai, dėl to, kad pasidavė tai įtakai. 

Tikrumoje Lietuvoje buvo tiktai stengiamasi tautiškai 
užsidaryti, bet iš tiesų tas silpnai vyko, ypač grynai kultūrinės 
įtakos srityje. Išsimokslinimas, kurį lietuviai įsigydavo Kroku- 
vos akademijoje, giminystės ryšiai su lenkais vedybomis, gana 
dažni bendri seimai, karalių kelionės iš Lenkijos į Lietuvą ir 
t.t. — visa tai buvo kultūrinės įtakos toki keliai, kurių jokiomis 
priemonėmis nebuvo galima uždaryti. Gindama lietuvių - ru- 
sų valstybę ir lietuvių tautiškumą, lietuvių valdančioji diduo- 
menė, pati to nejausdama, pradėjo pirmiausia prarasti ryšį su 
savo tauta. Net ir tuomet, kai ji savo valstybės reikaluose diplo- 
matiškai laimėdavo prieš lenkus, grįždavo iš lietuvių - lenkų 
seimų mažiau tautiška. Tas vykdavo juo lengviau, nes tauty- 
bės pakeitimas nebuvo jiems naujiena. Juk didikų viršūnės iki 
Lietuvos krikšto jau spėjo žymiai surusėti. Taigi, Lietuvos di- 
dikų sulenkėjimas iš esmės buvo tąsa senojo nutautėjimo pro- 


29) Ibid. 132. 
2?) Papee. Op. cit. 19. 
39) Ibid. p. 19 - 20. 

ceso tiktai pasikeitė kryptis. Lietuvos praeitis nepaliko kokių 
nors formų tikro apsigynimo nuo nutautėjimo. Tuo momentu, 
kuomet lietuvių tauta įsteigia Lietuvos valstybę, atsiranda iš- 
oriniai priešai, vokiečiai, kurie gręsė sunaikinti ir lietuvių tau- 
tą ir Lietuvos valstybę. Lietuviai, kovoje dėl tautinės nepri- 
klausomybės neturėdami pakankamai savų jėgų, buvo privers- 
ti ieškoti pagalbos pas kaimynus — rusus. Tokiose sąlygose, 
savaime aišku, negalėjo būti. kalbos apie grynai tautinę vals- 
tybę. Primesti rusų elementui, jau išsidirbusiam pastovias pi- 
lietines formas, be to, turinčiam gyventojų persvarą, lietuvių 
formas, būtų ne tiktai utopija, bet ir politinė nesąmonė, Jeigu 
lietuviams aplinkybių verčiamiems teko sudaryti ne tautinę, 
o lietuvių - rusų valstybę (kokių aukų dėka, mes jau matėme) 
ir be to, tokią kuri savo esmėje buvo pavojinga tautai, vienin- 
telis ramstis tautiškumui išsaugoti liko pagoniškoji religija. Kad 
toks ramstis buvo nepatikimas savaime aišku ir jis anksčiau 
ar vėliau neišvengiamai turėjo sugriūti. Taigi, lietuvių tauta 
turėjo ieškoti naują atsparą tolimesnėje kovoje už savo išliki- 
mą. Lengva suprasti, kad tokia atspara galėjo būti tiktai reli- 
„giniai - tautinė kultūra. Bet kas bus jos kūrėju? Aukštesnysis 
luomas nelabai ja domėjosi. Visus savo intelektualinio ir mo- 
ralinio pobūdžio poreikius jis galėjo patenkinti arba Rytuose 
arba Vakaruose. Natūraliu jos kūrėju pirmiausia turėjo būti 
dvasiškija, bet mes jau matėme, kad ji buvo neišlavinta. Jos 
tarpe daugiausia išsilavinę buvo atėjūnai iš Lenkijos, bet jie 
nemokėjo lietuviškai, buvo palankūs lenkinimui; ir grynai tau- 
tinė politika vyskupo Motiejaus nerado vertų pasekėjų. Jo įpė- 
dinis Mikalojus Dzieržganavičius (1453 - 1462) ypač siekia pa- 
gerinti santykius tarp lietuvių ir lenkų3!). XVI amžiaus pradžio- 
je jau randame pėdsakus ir visai priešingos politikos. Vilniaus 
vyskupas Jonas, lietuvių kunigaikščių kilmės, karaliaus Zig- 
manto I pavainikis sūnus, norėdamas išplatinti lenkų kalbą lie- 
tuvių liaudyje, įsako mokytojams aiškinti Evangeliją ir Šv. Po- 
vilo raštus ne tiktai lietuviškai, bet ir lenkiškai32). Lietuvių dva- 


31) Przyalgowski. Op. cit. 153, 
32) Ibid. 115. 

siškijos bejėgiškumą vaizdžiai įrodo tas faktas, kad ji nepajė- 
gė susitvarkyti su pagonybe, kuri gyvavo Lietuvoje dar XVI 
amžiuje33), 

Aukščiau paminėti faktai rodo, kad eilės kovotojų už lietu- 
viškumą retėjo. Jau 1432 m. rugsėjo mėn. 1 d. perversmo metu 
pastebėjome tautinės partijos irimo ženklus. Žygimantui Kęs- 
tutaičiui valdant šis irimas ne tik nemažėjo, bet dar didėja, ne- 
žiūrint į tai, kad pats Žygimantas buvo neabejotinas lietuvių 
tautinės politikos atstovas. Nacionalistų iškeltas didžiojo kuni- - 
gaikščio sostan tiktai lenkų pagalbos dėka, jis nespėjęs įsitvir- 
tinti, mėgina atsipalaiduoti nuo Lenkijos, Tam tikslui Žygiman- 
tas pasirenka karinę sąjungą kurioje turėtų dalyvauti Albrech- 
tas II imperatoriaus Zigmanto žentas ir įpėdinis, Kryžiuočių ir 
Livonijos ordinai, Rygos arkivyskupas, totoriai ir Moldavijos 
valdovas34). Nors ši sąjunga dėl įvairių priežasčių nesusidarė, 
bet lenkai žinojo apie Žygimanto sumanymus. Todėl Lenkija 
kiekvienai patogiai progai pasitaikius reikalauja iš jo naujo 
unijos akto. Ir štai, būdamas didžiosios kunigaikštijos ir lietu- 
vių tautiškumo gynėju užsienio politikoje, Žygimantas yra ne- 
pajėgus suvienyti lietuvių partiją. Suirutė tarp lietuvių buvo 
taip aiški, kad ją pastebi net svetimtaučiai: „Ouch so sint dy 
hern und das lant zcu Littaw nicht gantoz eyns under sich, 
eyns teyls uf der Polen seythe geneyget und eyns teyles uf des 
grosforsten genaden seythe“ — taip rašė 1439 m. Branden- 
burgo komtūras didžiajam Ordino magistrui35). Šią vidaus ne- 
santaiką, be išorinės įtakos, palaikė ir Žygimanto luominė vi- 
daus politika, dėl ko jis ir žuvo. Atrodo, kad B. Barvinskis tei- 
sus pastebėdamas „kaip tik čia sąmokslo priežastį, nes jo davi- 
niai parodo, kad šis sąmokslas buvo suorganizuotas ne stačia- 
tikių — rusų, kurie būtų norėję pašalinti priešingą jų tikėjimui 
ir tautybei didįjį kunigaikštį, bet lietuvių katalikų39). Žygiman- 


33) Ibid. 93. Volonczauskas. Op. cit. 38. 

30) A. Lewicki Przymierze Zygmunta w. ks. litewskiego z krolem 
rzymskim Alberchtem II (Rozprawy wydz. hist. - fil. Akad. Um. XXXVII) 
Krakow 1899. Barvinskij Op. cit, 87. 

35) Lewicki. Ibid. Priloženie N. 8. 

36) Barvinskij. Op. cit. 110-115. 

tą užmušus tautinė lietuvių partija turėjo dar labiau suskilti. 
Jau vienas klausimas apie sosto įpėdinį turėjo ją suskaldyti ir 
tikrai suskaldė: dalis, ypatingai diduomenė, prisidengdama 
Žygimanto unijos aktais, užima miestus ir pilis Lenkijos kara- 
liaus Vladislovo vardu, kaip didžiojo Lietuvos kunigaikščio; 
kiti, ypatingai Žemaičiai, mėgino paskelbti didžiuoju kuni- 
gaikščiu Mykolą Žygimantaitj37). Nors, galų gale didžiojo ku- 
nigaikščio sostą užėmė Kazimieras, bet Mykolo šalininkai ne- 
prarado vilties įgyvendinti savo sumanymą. Tuo tarpu, įvykiai 
taip vystėsi, kad Mykolas netenka net savo tėvonijos — Trakų 
srities — kuri buvo jam pripažinta aktais sudarytais tarp Žy- 
gimanto ir Jogailos, o vėliau tarp Žygimanto ir Jogailos įpėdi- 
nio. Mykolo šalininkai kelia šitą klausimą lietuvių - lenkų sei- 
me Parčeve 1441 m., bet negalėjo nieko pasiekti38). Jų viltys 
atgijo kuomet Kazimieras buvo išrinktas Lenkijos karalium. 
Mykolas pirmiausia nori susitaikyti su Kazimieru ir prašo ap- 
saugos rašto, kad galėtų asmeniškai pasimatyti su karalium. 
Kazimieras duoda jam apsaugos raštą 1447 m. liepos mėn. 1 d.39). 
Pasimatymas įvyko Kališe bet be rezultatų, nes Kazimieras ne- 
patenkjno nė vieno prašymo*?), Vėliau, žiemos pradžioje „Ka- 
zimiro rege in Lithuania perseverante multi ex Boyaris, 
nobilibus et communitate Lithuanorum Ducis Michaelis Prin- 
cipatum expetebant et propterea secretis consiliis et conspira- 
tionibus exguirebant modos, vias et ingenia, guibus ducem 
Michaelem possent in Ducatum Magnum Lithuaniae repo- 
nere et illius frui Principatu“!). Reikalas pasibaigė tuo, kad 
Mykolo šalininkams buvo atimtas pilių valdymas. Pats gi My- 
kolas vos nenustojo gyvybės, nes Kazimierui prašant, kuris žūt 
būt norėjo Mykolą sugauti, kryžiuočiai saugojo visus kelius, 
kuriais jis turėjo keliauti grįždamas iš Mazovijos (Mozūrijos), 
kurion jis pasitraukė po nevaisingų pasitarimų su Kazimieru*2), 


37) Dlugosz Opera, IV Lib. XII, 621. 

38) Ibid. 670. 

39) Mon. medii aevi hist. XIV N. 10, 18-19. 
40) Dlugosz Opera V L. XII, 35. 

41) Ibid. 42-43. 

42) Dlugosz. Op. cit. 35. 

Kuomet jam pavyko prasiveržti į Moldaviją, Mykolas nutarė 
kovoti totorių padedamas. Be abejo, totorių pagalba buvo 
silpna ir pasisekimas buvo ribotas. Iš tikrųjų 1449 m. Kazimie- 
ras užvaldė visus tuo miestus, kuriuos buvo užkariavęs Myko- 
1as43). Įdomu, kad Mykolo reikalų gynėju pasirodė kardinolas 
Zbignievas Olesnickis. Galima spėlioti ar Mykolo šalininkai 
kreipėsi į jį prašydami pagalbos. Be abejo, Zbignievas nie- 
kuomet nesutiktų rūpintis, kad Lietuva turėtų atskirą didįjį 
kunigaikštį, nes tai būtų priešinga jo vedamai politikai — su- 
rišti kiek galima glaudžiau Lietuvą su Lenkija. Mykolo šali- 
ninkai net nepagalvotų prašyti Zbignievą rūpintis Mykolo pa- 
skyrimu didžiuoju kunigaikščiu: jie būtų patenkinti, jeigu pra- 
džioje Mykolas atgautų savo tėvoniją, o vėliau būtų galima 
pagalvoti ir apie tolimesnį tikslą. Šiuo atveju Zbignievas Oles- 
nickis veikė asmeniškumą vedamas: būdamas karštas Kazimie- 
ro priešas galėjo pasinaudoti šia proga, kad pažeminus kara- 
lių, Jis šiurkščioje kaltinamojoje kalboje 1451 m. viešai puola 
karalių, Kazimierą vadina priesaikos laužytoju, jo elgesį su 
Mykolu apibūdina kaip facinus ir grasina Dievo bausmėmis+4). 
Suprantama, kad ši aštri kalba nieko negalėjo atsiekti. Tais 
pat metais Mykolas Žygimantaitis mirė Maskvoje nunuodytas. 
Paskutinė jo mintis buvo apie gimtąjį kraštą45). Dlugošas pui- 


43) Ibid. 61. 

44) Ibid. 87, 

*5) Dlugošas taip perduoda jo priešmirtinį laišką, pasiųstą Kazimie- 
rui iš Maskvos: „Etsi, seresnissime Princeps, a patrimonio meo per te ex- 
clusus fuerim, nec unguam tuam gratiam multiplici humiliatione guaesitam, 
offerens me de iure patrimonii cedere, invenire potuerim, et exul atgue va- 
gus per nationes barbaras discurrendo, veneno et turpissima morte extinc- 
tus, sine confessione catholici presbyteri et viatico e vita excesserim: gra- 
tiam tamen guam vivo praestare noluisti, saltėm praestes mortuo, et cada- 
Ver meum corporibus avorum et patrum meorum in Vilnensi ecclesia sepe- 
liri et servari permitte“ (p. 105). Daug abejonių sukelia šis laiškas. Pirmiausia 
jis yra ne priešmirtinis, bet pomirtinis. Jeigu net prileisti, kad Mykolas ra- 
šo kad būtų didesnis įspūdis, atvaizduodamas save mirusiu, tai tas nesuma- 
žina abejones. Juk laiške konkrečiai kalbama, kad mirties priežastis nuodai. 
Iš kur apie tai galėjo žinoti Mykolas? Tiktai pasiremdamas neabejotinais 
užnuodijimo pažymiais, t. y. nuo stipriai veikiančių nuodų. Bet tokioje pa- 
dėtyje vargu ar ligonis yra pajėgus galvoti apie laiškus. Antra, keistai skam- 

kiai apibūdino ir politinį momento nepastovumą, netikrumą, 
kas rytoj bus didžiuoju kunigaikščiu ir lietuvių partijos pakri- 
kimą. „Inter Lithuanos — sako jis — partim alacritas de morte 
Ducis Michaelis erat, cum alii Principem mansuetum et benig- 
num, Ducis guogue Withawdi sanguine genitum, sibi suspi- 
ratent ademptum, alii solutos se metu gaudebant*“), 

Mykolui Žygimantaičiui mirus pasibaigė Kęstučio giminė 
ir kartu dingo dar vienas lietuviškumo ramstis. Lig šiol, tautinė 
partija gindama savo politinę nepriklausomybę, kuri pirmiau- 
sia reiškėsi atskiro didžiojo kunigaikščio turėjimu, galėjo pa- 
statyti Kestutaičius atsvarai prieš Algirdaičius, dalinai surusė- 
jusius, dalinai sulenkėjusius. Jau pats faktas, buvimas palikuo- 
nių labai populiarių Lietuvoje Kęstučio ir Vytauto, net jeigu 
jie ir neužimtų sosto, vertė Jogailaičius kreipti didesnį dėmesį 
lietuvių tautai. Taip, tas pastebima ir tikrumoje. Pavyzdžiui, 
Kazimierą paskelbus didžiuoju kunigaikščiu, jis buvo privers- 
tas grąžinti Lenkijon visus lenkus palydovus, kurie su juo at- 
vyko Lietuvon. Maža to, jis buvo priverstas išmokti lietuvių 
linguam et mores (kalbą ir papročius)“?). Kęstučio dinastijai 
pasibaigus, prieš Jogailaičius buvo galima pastatyti tiktai pa- 
čius Jogailaičius arba surusėjusius Cediminaičius. Ir vieni ir 
kiti buvo menki lietuvių tautiškumo gynėjai. Jeigu Lietuva ieš- 
ko jų tarpe atskiro didžiojo kunigaikščio, tai daroma tiktai ap- 
ginti valstybės, 0 ne tautinius interesus Dar Kazimiero 
valdymo laikais 1461 m. Lietuva — istorinėje, bet ne etnogra- 
finėje prasmėje — uniformi sententia prašo karalių skirti di- 
džiuoju kunigaikščiu Simaną Olelkaitį, Gedimino giminės*3), 


ba Mykolo pageidavimas būti palaidotam bažnyčioje šalia bočių. Juk jis 
puikiai žinojo, kad jo bočiai buvo pagonys, sudeginti ant laužo ir kad Vil- 
niaus katedra atsirado tiktai Vytauto laikais. Todėl atrodo, kad šis laiškas 
sugalvotas Dlugošo, kardinolo Zbignievo šalininko, tikslu apšmeižti karalių 
Kazimierą. Bet, kad koks nors laiškas buvo pasiųstas ir prašymu esmėje ne- 
tenka abejoti. Pagaliau, šitas Dlugošo sugalvotas laiškas reikšmingas kaip 
amžininkų supratimo apie Mykolo asmenybę liudytojas. 

49) Dlugosz Ibid. 105. 

*7) Ibid. IV, 658 - 9, 

*) Ibid. V, 317. 

Tokiu būdu, jau XV amžiaus antroje pusėje Lietuvos valstybi- 
niai interesai persveria tautinius ir lietuvių tautinė partija virs- 
ta pamažu valstybine. Jos pobūdį, kaip Lietuvos valstybinės 
partijos, pamatysime vėliau. 


TI 


Du įvykiai atsitiko XVI amžiuje, kurie turėjo įtakos tauti- 
nio klausimo Lietuvoje tolimesniam likimui: Liublino unija ir 
reformacija. Pirmajame skyriuje kalbėjome apie grynai mecha- 
niškas kliūtis, kurias lietuviai statė, kad atsispirtų lenkų įtakai. 
Unijos sudarymo momentu ir tos silpnos kliūtys daugumoje 
buvo pašalintos. Todėl, tose sąlygose, kurias sudarė Liublino 
unija, nutautinimo procesas turėjo vykti žymiai greičiau. Vos 
praėjo 30 metų nuo unijos pasirašymo, kai Daukšos liudijimu, 
apie kurį dar bus kalbama, lietuviams lenkų kalba „przez ono 
mile ziednoczenie W. X. s slawną Koroną Polską niemal przy- 
rodzony“*?), Tokiam sulenkėjimo pavojui esant, lietuviai, ku- 
riuose dar buvo gyvas savos tautybės jausmas, jos apgynimui 
turėjo imtis tikresnių priemonių, negu. įvairūs draudimai. Kas 
ir kokiomis aplinkybėmis šią idėją įsisavino, pamatysime na- 
grinėdami antrąjį įvykį. Reformacijos reikšmė Lietuvoje buvo 
didelė. Bet kokia? Istorikai negalvodami atsako, kad „kultū- 
rinė reformacijos reikšmė milžiniška ir Didžiojoje Lietuvos Ku- 
nigaikštijoje ji nebuvo kitokia“50), Bendrai priimta nuomonė, 
kad reformacija pagimdė lietuvišką raštiją, ir tame matomas 
jos ypatingas nuopelnas lietuvių tautai. Aš nepritariu nuomo- 
nei, kad egzistuoja tokie reiškiniai, kurie sau vertingi. Istori- 
kas neturi teisės vertinti pačią idėją, o tiktai žiūrint jos rezul- 
tatų. Todėl pažiūrėsime, kokius padarinius reformacija atne- 
šė Lietuvai. 

Kultūrinis jos nuopelnas, Lappo nuomone, yra tame, kad 
„ji atnešė su savimi išsivadavimą nuo popiežiaus autoriteto 
viešpatavimo, nuo minties sustingimo, nešė su savimi tiesos 


**) Postilla Chatholicka Jakuba Vuika v litovskom perevodie H. Davkši, 
perepečatannom E. A. Volterom. SPB. 1904. I, 3, 
50) Lappo. Op. cit. psl. 234. 

siekimą ir karštą ieškojimą krikščioniško idealo“. Paskui, „re- 
formacijos plitimas reikalavo švietimo, knygos ir mokyklos iš- 
plėtimo“!), 
Iš minėto apibūdinimo apie lietuvių tautybės padėtį aiš- 
ku, kad išsilaisvinimas iš popiežiaus autoriteto lietuvį statė į 
tokią padėtį, kurioje jis buvo Lietuvos krikšto momentu, be to, 
lietuvis galėjo matyti tik pakeitimą vieno autoriteto kitu, bet 
ne išsilaisvinimą iš autoritetų. Apie krikščionišką idealą neten- 
ka kalbėti ten, kur net tvirtai nežinoma krikščioniškų apeigų 
tvarka. Šio tvirtinimo teisingumą vaizduoja tas faktas, kad re- 
formacija padėjo atgimti pagonybei. Pusiau pagonis žemaitis, 
stebėdamas religinį ginčą tarp krikščionių, padarydavo išva- 
dą, kad jie patys nežino, kaip reikia tikėti, ir buvo linkęs grįžti 
prie senųjų dievų5?). Kad ir šlėktos, ypatingai smulkūs, ne aukš- 
tai stovėjo, liudija įdomūs fragmentas teatrinio vaidinimo iš 
XVII amžiaus vidurio, kuriame atvaizduoti du šlėktos, kalbą 
pusiau lietuviškai, pusiau lenkiškai. Lenkų kalba labai silpna; 
įdomiausias miestas, kurį jie matė savo gyvenime tai Raseiniai. 
Nors jų atsilikimas dėl didesnio efekto gal būt ir perdėtas, bet 
netenka abejoti kad tai gyvenimiški tipaiS3,. Kad įvertinus šlėk- 
tų (bajorų) išsilavinimo lygį reikia prisiminti, kad didesnis mo- 
kyklų skaičius Lietuvoje atsiranda tiktai pakvietus jėzuitus), 
ty. XVI amžiaus gale, tokiu būdu, jų švietimo darbuotės vai- 
siai pasireiškė tiktai XVII amžiuje55). Be to visos mokyklos pri- 
klausė dviem vienuolių ordinams: jėzuitų ir pijorų, kas irgi 
turėjo atsispindėti mokymo būde. Tiktai ryšyje su tų mokyklų 
veikimu XVII amžiuje, kaip mums liudija vienas žymesnių 


51) Ibid. 328. 

52) Volonczauskas. Op. cit. 48. 

53) Brūckner: Lituanica Arch, f. Slav. Phil. Bd. 13, 1891, psl. 222 -3. 

54) Mokyklos buvo steigiamos ir išlaikomos bažnyčių, tad ir klausimas 
kiek buvo mokyklų gali būti atsakytas apytikriai žinant bažnyčių skaičių. 
Apie bažnyčių skaitlingumą mes turime liudijimą jas mačiusio popiežiaus 
legato Ferreri, kuris 1520 metais pabrėžė jų „raritatem in tam spatiosa et 
ampla regione“. J. Lukaszewicz Historya szkol w Koronie i w Wielkiem 
Księstwie Litewskiem. Poznan. 1849, T. I, 86 - 67. 

55) Lukaszewicz Op. cit., ves 4 tom (Poznan 1851) ir Volonczauskas 
Op. cit. 133 - 155. 

švietimo darbuotojų, jėzuitas Kojalavičius, Lietuvoje pradeda 
sklisti lotynų kalbos mokėjimas, to meto europietiško mokslo 
įrankis. Jis aiškina savo veikalo tikslą perdirbti lenkiškai pa- 
rašytą Stryjkovskio Kroniką sekančiais motyvais, kurie būdingi 
jo meto išsimokslinimui: „Ouaemadmodum latinarum literarum 
cultus, in patria nostra in dies cumulatius excrescens, merito 
exigere videbatus, ut iuventuti guispiam scriptor ad manum 
esset, € guo cum domesticae Historiae cognitione, Romanae 
linguae notitiam gustumgue, a tenero hauriret: ita non leviter 
vereri oportebat, ne si candidus nimis interpres integre uni- 
versa e patrio sermone reddita latine vulgaret, auctorem opti- 
me de Litvania meritum, at plerisgue locis extra leges Histo- 
riae libere inter suos provectum, censurae eruditi Lectoris 
obnoxium faceretš9). Kadangi XVI amžiuje buvo labai mažai 
mokyklų, todėl neturėdami lėšų vykti studijoms į užsienį arba 
samdyti iš užsienio namų mokytojus, kaip darė magnatai, ba- 
jorija daugumoje negalėjo būti apsišvietusi. Tokiu būdu, pa- 
silieka turtingesnė bajorija ir aristokratija, kuriai tyrinėjamoje 
epochoje galima būtų pastatyti klausimą, kiek ji moka lietu+ 
viškai ir kaip vertina šią kalbą. Tas paaiškės svarstant švietimo 
veiklą ir reformacijos propagandą. Prieš mus eilė simpatingų 
reformacijos veikėjų, daugiausia iš Mažosios Lietuvos. Ypatin- 
gai ryški jų tarpe viena asmenybė — Abraomas Kulvietis 
(Culvensis), 


Vienintelis turtingų tėvų sūnus, puikaus išsimokslinimo. 
Nepasitenkinęs Krokuvos universitetu, jis išvyko į Vakarų Eu- 
ropą: jį vilioja Erazmas Roterdamietis, Ypatingai uoliai jis mo- 
kosi graikų ir hebrajų kalbų. Be Erazmo Kulvietį sužavi loty- 
nų kalbos profesorius Goklenius. Aistringas- senovės garbinto- 
jas jis svajoja apie Italiją, humanizmo tėvynę. Vykdamas ten, 
jis pakeliui sustoja Wittenberge. Liuterio įtakoje jis šiek tiek 
atšala antikiniams rašytojams, užsiėmęs daugiau šventuoju 
Raštu. Bet ir religiniuose klausimuose jį sužavi ne tiek Liuteris, 
kiek humanistas tarp reformatorių Filypas Melanchtonas. Zig- 
mantui I uždraudus mokytis „eretikų mieste“, Kulvietis vyksta 


56) Historiae Lituanae Pars prior 1850. p. 2-3. 

Italijon ir ten gauna teisių daktaro laipsnį ir, gal būt, teologi- 
jos. 1536 metais Prūsų hercogas Albrechtas skiria jį vicerekto- 
riumi taip vadinamo Partikuliaro, kuris netrukus buvo pava- 
dintas universitetu. Išvykęs kuriam laikui Lietuvon Kulvietis 
buvo priverstas atsisakyti nuo tų pareigų, bet grįžęs Karaliau- 
čiun pradžioje buvo paskirtas mokytoju Partikuliare, o pava- 
dinus universitetu, pirmuoju graikų kalbos profesorium. Ap- 
link jauną profesorių buriasi lietuviai, kuriuos tautiečio vardas 
traukia į Karaliaučių. 

Lietuvoje susitinkame su juo tiktai atsitiktinai. Čia jis tik 
grįžęs įgyja aukštą užtarėją karalienės Bonos asmenyje. Vil- 
niuje jis įsteigia mokyklą, kurion surenka 60 auklėtinių iš di- 
duomenės tarpo. Jis, taip pat, pasirodo kaip pamokslininkas 
ir veda disputus su katalikais. Bet nė karalienės Bonos, nė kitų 
Lietuvos magnatų užtarimas negalėjo jo apsaugoti nuo Vil- 
niaus vyskupo persekiojimų. Todėl jis galėjo tiktai retkarčiais 
pasirodyti Lietuvoje ir tai ne be pavojaus. Mirė jis Lietuvoje 
ir, kaip įtarė jo motina, nuo nuodų, kuriuos jam davė gydyto- 
jas katalikas. Pasekus visą jo gyvenimą ir darbus mes negalime 
susidaryti nuomonę koks buvo jo tautinis nusistatymas. Vienas 
prieš mus vaizdas, kuomet mirties valandoje, jis priverčia savo 
artimuosius giedoti psalmes, kurias jis pats išvertė lietuviškais?). 
Be tos aplinkybės negalėtume žinoti, kad tas ano meto labiau- 
siai europietiškai išmokslintas asmuo, privačiame gyvenime, 
nesiskiria nuo savo tautos. Bet savo tautiečiams jis nieko ne- 
padarė; ne daugiau padarė ir kiti reformatoriai. Kuomet skai- 
tome įžangą pirmosios protestantiškos knygos lietuvių kalba, 
„Catechismusa prasty szadei“ 1547 m.58), kuri prasideda krei- 
pimusi „ad magnum ducatum Lituaniae“, kuomet pirmuo- 
siuose žodžiuose pastebime pasipiktinimą katalikais, „cautio, 
neguis in Apostolorum prophetarumgue sacrarium introduca- 
tur lingua vernacula loguens“, kuomet matome tikrą auto- 
riaus sielvartą, kad „prae ceteris nationibus nostra gens ignara 


57) Dr. Wotschke. Abraham Culvensis. Altpreuss. Monatsschr. 1905. N. 
3-4, psl. 167. 

58) A. Bezzenberger. Lit. u. Lett,. Drucke des 16 Jahrh. 1-4. E. Volter. 
Litovskaja Chrestomatija. I. 1901, str. 3-4, 

rudisgue“, netgi nepajėgia perskaityti „Tėve mūsų“ pradžioss?), 
— gauname įspūdį, kad tą tamsų katalikybės palikimą sunai- 
kins protestantizmas ir pasuks lietuvių tautą švietimo keliu. 
Bet mes pradedame abejoti, skaitydami hercogo Albrechto 
laišką, rašytą 1546 m. Jonui Bilevičiui Lietuvoje. Iš laiško su- 
žinome, kad Prūsijoje daugelis parapijų be pastorių ir laiško 
įteikėjas todėl siunčiamas Lietuvon, „ut aliguot doctos et lin- 
guae Lithuanicae peritia instructos viros adduceret“?). Mums 
iš karto paaiškėja, kad tautinių kultūrinių veikėjų, bent Prūsi- 
joje, reformacija neturi. Bet gal būt, jų būta Lietuvoje? Juk 
prikalbėjęs A. Kulvietį 1544 metais iš Karaliaučiaus grįžti Lie- 
tuvon, jo bičiulis Zablockis tikėjosi reformacinio nusiteikimo 
didikų globojamas plačiai paskleisti Lietuvoje tikrąjį Dievo 
žodį per pamokslus“!). Bet lietuviškų pamokslų protestantų 
autoriaus Jono Bretkūno 1591 m. liudijimu Lietuvoje „nicht 
das geringste Būchlein, in litauischer Sprache, bis daher gesch- 
rieben worden“92). Be to, mes turime ir tiesioginį liudijimą apie 


59) Autorius tokiomis spalvomis vaizduoja masių religinį nusistatymą 
ne tik vienoje Prūsijoje, bet galimas daiktas, ir didžiojoje kunigaikštijoje: 
„Guam paucos reperias de plebe, gui non dicam catecheseos integram 
doctrinam probe teneant, sed gui vel primam Dominicae precationis syllabam 
gueant recitare, Imo, guod auditu horribilius est, multi etiamnum manifes- 
tam idolatriam et exercent et profitentur palam: alii arbores, alii fhumima, 
alli serpentes, alii aliud colunt honorem exhibentes divinum, Sunt gui Per- 
cuno vota faciant, guibusdam ob rem frumentariam Laucosargus et prop- 
ter pecuariam Semepates colitur. Oui ad malas artes adiciunt animum, Ei- 
thuaros et Caucos Deos profitentur suos.“ Po 300 su viršum metų pastangų 
sukrikščioninti lietuvius tokį rezultatą pasiekė ordinas. Apie tai kaip vyko 
ordino nugalėtų lietuvių, pakrikštytų ugnimi ir kardu, tolimesnis religinis 
auklėjimas, kalba įdomus oficialinis dokumentas: Bazilijos suvažiavimo 
nutarimai. Žemaičių vyskupas Mykolas skundėsi suvažiavimui, kad „rec- 
tores parochialium ecelesiarum in diocesi Sambiensi et circa partes Samo- 
gitarum et aliarum diversarum linguarum constituti sunt, ipsorum parochia- 
norum ydeoma intelligibiter logui ignorantes, confessiones per interpretes 
audirę presumunt“. Suvažiavimas, išklausęs šitą skundą nutarė nebeleisti, 
kad panašūs kunigai būtų skiriami į parapijas. Monumenta medii aevi hist. 
T. XII. N. 236. p. 345 - 6. 

80) Wotschke. Op. cit, Pril. XXV, str. 193, 

8) Ibid. 165, 

62) A. Bezzenberger, Zur litau. Litteraturgeschichte. Mitteilungen d. 
lit. litterar. Gesellschaft. III, 2 psl. 122. 


106 


tautiniai - kultūrinį reformacijos nepajėgumą Lietuvoje, remda- 
miesi vienu jos veikėju. Lietuviško katekizmo vertėjas (1598 m.) 
Vilniaus žemės teismo raštininkas Merkelis Petkevičius taip 
sako prakalboje: „Wiedząc y widząc Katechizmu Litewskiego 
byc wielką (zwlaszcza w tych kraiach naszych W.X.Lit) pot- 
rzebe abowiem kędyby nauka o woli Božey zrozumianym 
ieszykiem ludowi pospolitemu slusznie podawana byc miala, 
to zas dla nieumieigtnosci Kaznodziey y wielu Gospodarzow 
Litewsszczyzny w zaniedbanie przyszlo, gdyz niektorzy Pa- 
tronowie prze niesposobienie Litewskiego Kaznodzieie Polaki 
chowac zwykli. . :93)— po to jis ryžtasi padaryti vertimą. Pa- 
minėti faktai aiškiai parodo, kad reformacija Lietuvoje ir Prū- 
sijoje nedaug turėjo išmokslintų veikėjų. Ir tie, kurie įveda lie- 
tuvių kalbos vartojimą, tai daro, kad išgelbėtų sielas, bet ne 
dėl to, kad norėtų sukurti lietuvių tautinę kultūrą. Užtenka 
prisiminti kad ir aukščiau paminėtą kreipimąsi „ad magnum 
ducatum Lituaniae: 


Fausta ducum magnorum altrix, Lituania clara, 
Haec mandata Dei suscipe mente pia, 

Ne te, cum dederis rationes ante tribunal 
Augustum, magni iudicis ira premat. 


Lengva suprasti, kad ir šių pavienių labdarių pastangų rezul- 
tatas turėjo būti menkas. 

Kaip tuomet išaiškinti, kad lengvai ir greitai praplito Lie- 
tuvoje reformacija? Juk, pavyzdžiui, Medininkų vyskupijoje 
liko tik 7 kunigai ištikimi katalikybei4). Lietuvos didikams pri- 
ėmus protestantizmą juos pasekdavo jų skaitlingi klijentai. 
Klijentams toks pamėgdžiojimas buvo naudingas. Be to, didi- 
kai turėjo labai realią priemonę įvesti protestantizmą, nes bū- 
dami bažnyčių globėjais, jie turėjo visišką teisę paversti jas 
iš katalikiškų į protestantiškas. Kiek plačiai jie šia teise naudo- 


3) A. Brueckner. Der litauisch, - polnische Cathechismus vom Jahre 
1598. Arch. £. Slav. Phil. Bd. 13, 1891 psl. 558. 


4) Koialowicz. Miscellanea rerum Ad Statum Ecclesiasticum In Mag- 
no Ducatu Lituaniae pertinentium. Vilnae 1650, p. 15. 

josi, liudija popiežiaus nuncijus Malaspina: „skoro tylko umrze 
jaki proboszcz szlachcic zabiera plebanią i grunta naležące 
do kosciola parafialnego“. Pavyzdžiui, vien tik Vilniaus vaiva- 
„ da kunigaikštis Radvila užgrobė dešimt mylių vyskupijos že- 
miųės). Mes negalime laukti pasipriešinimo iš pusiau pagoniš- 
kų lietuvių, kuriems katalikybė dar nespėjo pasidaryti tautine 
religija. Bet, iš kitos pusės taip pat aiškinamas ir greitas protes- 
tantizmo dingimas. Reformacijos reikšmė lietuvių tautai galu- 
tinai paaiškės tik tuomet, kai sužinosime, kokias kultūrines pa- 
jėgas turėjo katalikybė reformacijos išplitimo laikotarpyje. 
Lietuviško protestantizmo apleista mintis, kad liaudies 
švietimas tik tuomet gali sėkmingai vystytis, kuomet yra tauti- 
niai švietėjai, buvo įsisavinta Žemaičių vyskupo kunigaikščio 
Merkelio Giedraičio. Apie tautiškai - kultūrinę kunigaikščio 
Giedraičio politiką žinome dėka kanauninko Mikalojaus Dauk- 
šos, vieno ryškiausių jo bendradarbio. Iš dviejų pratarmių, 
Wujeko Postilla Catholicka vertimui, lotyniškos ir lenkiškos, 
mes pažinom šį žymų veikėją ne tiktai kaip asmenybę, bet ir 
kaip patriotą, ir kas svarbiausia, galime atspėti jo planą tautiš- 
kai kultūrai sukurti. Mintys išdėstytos lenkiškoje pratarmėje 
atrodo paties Daukšos svajonėmis, bet iš neseniai Edvardo 
Volterio rastos lotyniškos pratarmės išeina, kad Daukša buvo 
tiktai vyskupo Giedraičio valios vykdytojas. Kunigaikščio 
Giedraičio planas buvo glaudžiame ryšyje su tautybės supra- 
timu, kurią Daukšos nuomone apibrėžia trys Žymės: teritorija 
(grunty oyczyste), papročiai ir kalba. Ypatingai milžiniškas 
vaidmuo priskiriamas kalbai. Nie ziemie obfitoscią, nie roznos- 
cią ubiorow, nie wesolscią kraiow, nie miast y zamkow moc- 
noscią narody stoją, ale wiecey zachowaniem i uzywaniem 
iezyka wlasnego, kthory spolecznosc zgodę y milosc braterską 
mnozy i zachowuie. Iezyk iest spolnym zwiąskiem milosci, 
matka iednosci, oycem spolecznosci, pansthw strozem. Znies 
ten, zniesiesz zgodę, unią i wszystko dobro. Znies ten, zniesiesz 
slonce Zz nieba, pomieszasz porządek swiata, odeymiesz Zzywot 


*5) Relacye nuncyuszow i innych osob o Polsce roku 1548 do 1690. 
T. IV. 1864, psl. 89. 

i slawę. Savo tezių teisingumui įrodyti Daukša remiasi gamta 
ir istorija. Kiekvienas žvėris, kiekvienas paukštis turi savo bal- 
są, kuris skiria vienus nuo kitų. Būtų sulaužyta gamtos tvarka, 
jeigu pavyzdžiui, varna čiulbėtų kaip lakštingala, o lakštinga- 
la kranktų kaip varna. Tas pats vyksta istorijoje — genčių ne- 
santaika, karai tarp jų iškyla todėl, kad jų skirtingos kalbos, ir 
priešingai, Persijos, Graikijos, Arabijos egzistavimas, Romos 
klestėjimas išaiškinami meile gimtajai kalbai. Todėl, visos tau- 
tos gimtąja kalba rašo įstatymus, savo ir kitų tautų nuveiktus 
darbus; tariasi valstybiniais klausimais, tvarko įvairius reikalus 
bažnyčioje, pasitarimuose, namuose. Tokiu būdu, Dievo ir na- 
tūralinė teisė liepia kiekvienai tautai saugoti savo kalbą, auto- 
riaus žodžiais tariant: Bog y natura chce aby mowil, kiekvie- 
nas savo gimtąja kalba. 

Tokia buvo kunigaikščio Giedraičio programa. Per visą 
savo gyvenimą jis uoliai stengiasi ją įgyvendinti. Kaip bažny- 
čios ganytojas ir kaip tautinis veikėjas jis turėjo atkreipti ypa- 
tingą dėmesį į gyventojų masės vargus. Mes jau nurodėme 
kiek katalikų kunigų buvo likę Žemaičių vyskupijoje. Netru- 
kus po įšventinimo į vyskupus jis rašo Vilniaus vyskupui Va- 
lerijonui Protasevičiui prašydamas lietuviškai kalbančių kuni- 
gųS9). Taip pat, 1587 m. jis rašo jėzuitų generolui, prašydamas 
keletos tinkamų asmenų. Iš to laiško sužinome, kad masių kul- 
tūrinis lygis esmėje yra toks pats kaip Prūsijoje: „In maxima — 
rašo vyskupas Giedraitis — episcopatus nostri parte, gui sit 
confessus in vita, invenias nullum; nullum gui communica- 
verit unguam; nullum gui Pater noster, aut signum crucis for- 
mare norit; nullum denigue, gui aliguam cognitionem myste- 
riorum fidei habeat; uno hoc illi contenti: Lutherani non su- 
mus: carnes die Veneris non comedimus“6?). Savaime aišku, 
kad pakviesti bendradarbiai galėjo silpnai pasitarnauti bažny- 
čiai. Todėl vienu svarbiausių vyskupo Giedraičio rūpesčių bu- 
vo jaunos kartos bendradarbių išauklėjimas ir tam tikslui jis 
įsteigia seminariją. Dalį tam reikalingų lėšų paliko jo pirmta- 


**) Volonczauskas. Op. cit. 50. 


*7) St. Rostowski: Lituanicarum Societatis Jesu Historiarum libri de- 
cem Ed. Martinov. Parisiis 1877 p. 153. 


169 


kas vyskupas Petkevičius*8), likusią gi dalį vyskupas Giedrai- 
tis parūpino pats“9). Kad tie jo rūpesčiai baigėsi sėkmingai pa- 
tvirtina Daukša sakydamas, kad jau yra pakankamai ir dvasi- 
ninkų ir pamokslininkų mokančių lietuviškai??), Jau vien tau- 
tinės dvasiškijos kadrų sudarymas buvo .didelis nuopelnas. Šio- 
je srityje vyskupo Giedraičio rūpesčiai buvo tuo vertingesni, 
nes jo veikimas nesiribojo vien tiktai Žemaičių vyskupija. Iš- 
vykus Vilniaus vyskupui kardinolui G. Radvilai į Krokuvą Vil- 
niaus vyskupija dešimt metų buvo be vyskupo. Tuomet, vys- 
kupui Giedraičiui atsidarė gana plati dirva įtakai bažnytinia- 
me gyvenime visoje Lietuvoje. Kaip konkrečiai reiškėsi ši įta- 
ka, tiksliai negalima pastebėti, nes Daukša apie tai kalba ben- 
dromis frazėmis?!) Įdomu, kad vyskupas Giedraitis nepano- 
rėjo priimti jam pasiūlytos Vilniaus vyskupijos, Radvilai iš ten 
išvykus. Jo biografas A. Kojalavičius paaiškina šį atsisakymą 
moraliniais motyvais: nenorą pirkti už pinigus garbingesnę 
vyskupiją, nes pasiūlymą priimdamas turėtų įnešti 4000 flo- 
rinų?2). Kad panašus vyskupų tarnybų pardavimas buvo pla- 
čiai vykdomas įrodo eilė duomenų surinktų N. Liubovičiaus 
knygoje?3). Galima manyti, kad ne tik ta priežastis sąlygojo at- 
sisakymą užimti Vilniaus vyskupo vietą. Juk užėmęs pirmąją 
kunigaikštijos vyskupiją, jis būtų priverstas užsiimti bendrais 
valstybiniais reikalais ir tuo atveju negalėtų pilnai atsiduoti 
savo programos įgyvendinimui, 

Anksčiau buvo pastebėta, kad žmonių švietimo pasiseki- 
mą vyskupas kunigaikštis Giedraitis matė tautinių švietėjų 
buvime. Paruošdamas liaudžiai tokius švietėjus dvasiškius, jis 
suprato arba, gal būt, instinktyviai jautė, kad to per maža, kad 
reikia atgaivinti jau užmiegantį tautinį susipratimą lietuvių 
privilegijuoto luomo. Kokia gi yra tam priemonė? Išdėstyda- 
mas programą aš nurodžiau kokia svarbi reikšmė priskiriama 


98) Volonczauskas Ibid. 49. 

99) Postilla Catholicka, perepečatannaia E. A. Volterom. Vip. II. XXXV. 
70) Ibid. XXXIV. 

*2) Ibid. XXXV. 

72) Ą, Koialowicz, Miscellanea p. 15. 

73) Istorija reformacii v Polše, v Varšave 1883, str. 14 i slied. 

kalbai, bet čia kalbą reikia suprasti plačiau. Iš visų Daukšos 
nurodytų pavyzdžių matoma, kad kalbos sąvokoje jis supran- 
ta visą intelektualinį tautos gyvenimą, kiek jis, kalbant šių lai- 
kų terminologija, pasireiškia literatūroje. Tokiu būdu priemo- 
nė surasta: reikia sukurti tautinę literatūrą. Bažnyčios vargai 
iš vienos pusės, intelektualinis išmokslintos lietuvių visuome- 
nės lygis iš kitos, nulėmė gimstančios literatūros pobūdį: ji 
galėjo būti tik religinė ir, savaime suprantama, verstinė, Pirmą 
vietą tarp išsaugotų iki mūsų laikų vertimų, padarytų vyskupo 
Giedraičio parėdymu, užima J. Wujeko Postilla Catholicka. 
Lengva suprasti, kodėl buvo parinktas šis veikalas. Juk tuo 
laiku jis buvo plačiai žinomas, išverstas vokiškai ir čekiškai. 
Kokiems skaitytojams ši knyga buvo skirta? Paties Daukšos 
žodžiais, kuris iš anksto paaiškina, kad tai vyskupo Giedraičio 
mintis, ,summi, infimi, mediocres“, tai yra visi Lietuvos gyven- 
tojų luomai (II, XXXV). Todėl vertėjas dažnai kreipiasi tiesiog 
į didžiąją kunigaikštiją: „Przymi W.X.L. tę maluczką pracę 
moie, lecz Zz chęci przeciw tobie pochodzącą“ (I, 3), jis prašo. 
Taip pat, jis pareiškia, kad sumanyto darbo priežastimi buvo 
mintis „o oyczystej krainie“, kuriai jis nori tarnauti ir teikti 
pagalbą (I, 1). Bet kartais jis nurodo atskirus skaitytojus. Taigi, 
tie „„Gospodarzy katolickie“ (aišku, kad vidutiniai ir smulkūs 
bajorai daugumoje neraštingi), kurie šventadieniais negali at- 
važiuoti į bažnyčią, privalo namie skaityti pasiūlytus pamoks- 
lus, kitaip neteks dvasinės naudos (I, 4). Aišku, jis kreipiasi ir į 
dvasiškiją nurodydamas, kokie liūdni dalykai atsitinka, kuomet 
ganytojas arba nemoka ganomųjų kalbos arba ja biaurisi (bržyd- 
zi się) (I, 3). Jis pasiruošęs padėti savo veikalu tam bičiuliui - 
ganytojui, kuris vargsta ir sugaišta daug laiko „na materyey i 
na slow zbieraniu“ (I, 4). Pagaliau jis pasiryžęs atsisakyti nuo 
bet kokios naudos, kurios jis galėtų tikėtis iš savo veikalo; „do- 
syc mi będzie na tym, — kalba jis, — ze tą iakozkolwiek malą 
pracą moią iak mniemam y. ządam, dam powod y pochop nas- 
zym ku igzyka oyczystego zamilowaniu, zachowaniu y roskr- 
zewieniu. Poniewaz na nim nam y wszystkim mieszkancom 
W. X. L. tak wiele iak się rzeklo nalezy (I, 4). Veikalo tikslas — 
duoti literatūros pradžią gimtąja kalba. Šitą tikslą Daukša 1a- 

bai aiškiai priskiria vyskupui Giedraičiui, kreipdamasis į jį se- 
kančiais žodžiais: „Illud vero immortale ac prope divinum 
tuum consilium, guo summis, infimis, modiocribus studere cu- 
piens, sacras, supra totius anni Ewangelia, gentis tuae indio- 
mate interpretationes, ei fieri curasti, et Tipis mandasti, guan- 
tum tibi apud Deum mercedis et premii, guantum apud tuos 
gentiles laudis, guantum apud posteros memoriae compara- 
veris, verbis exprimi vix potest“ (II, XXXV). Jau iš pateiktos 
ištraukos aišku, kad Daukša, taip pat ir kunigaikštis Giedraitis 
tikėjosi, kad jų pasėtos sėklos nedings, bet atneš laukiamą vai- 
sių, tai yra, kad lietuvių literatūra vystysis toliau, Dar daugiau, 
jie tikėjosi, kad ne tik jie vieni siauram rately stengsis kurti lie- 
tuvių literatūrą, bet kad šiame reikale jiems teks bendradar- 
biauti su tais tautiečiais, kuriuos nuo jų atskyrė religinė nesan- 
taika. Tiesioginio tam įrodymo nėra, bet tokiam aiškinimui 
siūlosi viena paslaptinga vieta, kur išvardinti vyskupo kuni- 
gaikščio Giedraičio nuopelnai. „Tibi enim patria — kalba 
Daukša —ob propensam in se voluntatem, Ecclesiarum mo- 
deratores ob labores sibi iminutos, cives ob caelestem salu- 
taremgue doctrinam propositam: religui omnes ob patrium 
sermonem: a sgualore et interitu vindicaium perpetuo pluri- 
mum debebunt“ (I. XXXV). Kad patria, tai yra valstybė turi 
būti dėkinga, tai aišku bus kada peržiūrėsime vyskupo Gie- 
draičio politinį veikimą; kad dėkinga dvasiškija ir piliečiai, 
kurie gaus moralinę naudą iš jo veikalų, — tas savaime supran- 
tama. Bet kas tie religui omnes? Juk jie dėkingi tiktai už gim- 
tosios kalbos išgelbėjimą nuo pražūties, bet anaiptol ne už 
caelestis salutarisgue doctrina. Aišku, kad tie, kurie šios dok- 
trinos nepripažįsta, gali būti ne katalikai, bet tiktai reforma- 
tai ir liuteronai. Su tokia pažiūra puikiai rišasi anksčiau pami- 
nėta vieta apie tai, ką norėjo pasiekti Daukša savo vertimu. 
Jeigu net susijungimas tuo momentu nebuvo galimas, tai kiek- 
vienu atveju buvo spėliojama, kad ši kunigaikščio Giedraičio 
veikimo pusė turėjo gauti visų pritarimą, tokiu būdu, toks su- 
sijungimas buvo laikomas galimu ateityje. Panašiam aiškini- 
mui daugumas, reikia spėti, prieštaraus galvodami, kad tokios 
tolerancijos svetimiems įsitikinimams negalima laukti iš kata- 

likų vyskupo, ypač dar XVI amžiuje. Bet faktai rodo toleran- 
cijos buvimą dar žymiai anksčiau. Pavyzdžiui, uolus katalikas 
Žygimantas Kęstutaitis visai nebuvo nusistatęs vykdyti arba 
palaikyti uniją su vakarų bažnyčia jo valdomose rusų stačia- 
tikių žemėse. Jeigu, tai buvo Žygimanto politinės išminties ak- 
tas, kodėl neturime teisės tikėtis to paties iš asmens, kuris am- 
žininkų buvo skaitomas labai protingu?4). 

Taip pat, buvo spėliojama, kad skaitytojas ir tęsėjas jo 
pradėto darbo bus įvairių socialinių sluoksnių lietuvis ir be to, 
įvairaus galvojimo. Klausimas, ar šios viltys turėjo realinį pa- 
grindą ir kaip buvo galima pritraukti tuos asmenis bendram 
tautos darbui? Pats Daukša liudija, kas „rzadki iest u nas 
zwlaszczū z przednieyszych, ktoryby w iezyku polskim bieglym 
nie byl“. Tokiu būdu, šie asmenys nesuinteresuoti lietuvių litera- 
tūros sukūrimu asmeniškam išsilavinimui. Dabar mes priėjome 
klausimą, kokį ryšį turėjo lietuvių viršūnės su savo tautybe. 
Pats Daukša pastebėjo neigiamo nusistatymo pasireiškimus 
savo tautybės atžvilgiu ir smerkia „zaniedbanie a zbrzydzenie 
y niemal odrzucenie iezyka naszego wlasnie Litewskiego“ 
(I, 3). Todėl šiuos asmenis daugiausia turėdamas galvoje, jis 
dėsto savo pažiūras apie gimtosios kalbos reikšmę net išlaiky- 
mui politinio tautos savarankiškumo, pažiūras, su kuriomis su- 
sipažinome dėstydami vyskupo Giedraičio programą. Bet ku- 
nigaikštis Giedraitis gerai suprato, kad neužtenka vien įkalbi- 
nėjimų tikslu palaikyti nykstantį tautinį susipratimą viršūnėse. 
Jis supranta, kad vienintelė priemonė pažadinti tautinį susi- 
pratimą yra istorija. Todėl jis pasiryžta lietuviams duoti Lie- 
tuvos istoriją. Likimas siunčia jam Stryjkovskio asmenyje žmo- 
gų, kuris galėjo šį uždavinį geriau ar blogiau atlikti. Vyskupas 
Giedraitis įtraukia jį savo darban, skirdamas jį kanauninku, su 
šia vieta buvo ir tam tikros pajamos — praebenda. Kiek kuni- 
gaikštis Giedraitis brangino savo sumanymą turėti Lietuvos 
istoriją, galima spręsti iš to, kad pats būdamas nepaprastai 
griežto būdo ir labai dievotas, kanauninku skiria pasaulietį. 
Profesorius Ignas Danilavičius manė, kad Stryjkovskis „zacząl 


74) Tanta illi erat apud comnes prudentiae opinio. Koialowicz Miscel- 
lanea 15, 

wydobywac z oceanu odmętu i gluchego milczenia dzieje Lit- 
wy Zz woli, rozkazu i pod wplywen zmudzkiego biskupa Mel- 
chiora Giedrojeia“75). Kiek Ig. Danilavičius turėjo mintyje ini- 
ciatyvą, jis klydo, nes veikalo pradžia parašyta Slucko kuni- 
gaikščio Jurijaus Olelkaičio pilyje. Kuomet ir kieno įtakoje su- 
brendo mintis pas Stryjkovskį parašyti Kroniką, nėra tikrų įro- 
dymų. Gal būt, kad pats autorius tai sugalvojo savo „sarmatiš- 
kų studijų“ įtakoje. Viešėdamas pas kunigaikštį Olelkaitį Stryj- 
kovskis spėjo parašyti, kaip pats sakė, tik „aliguam partem“'79). 
Kunigaikščiui Olelkaičiui mirus 1578 m., Stryjkovskis persikė- 
lė pas vyskupą kunigaikštį Ciedraitį ir ten 1580 m. visą savo 
veikalą baigia. Gavęs iš karaliaus Stepono Batoro išimtiną tei- 
sę 10 metų pardavinėti savo veikalą, Stryjkovskis vyksta į Prū- 
siją veikalo spausdinimo tikslu. Atrodo, kad ir tą privilegiją 
jis gavo kunigaikščiui Giedraičiui pagelbėjus. Tų pat metų 
rugsėjo mėn. 16 d. jis jau dedikuoja antrą knygą savo gerada- 
riui, vadindamas jį Mecenatu. Iš tos dedikacijos matyti, kad ' 
Kronika pasirodė tiktai dėl to, kad Dievas atsiuntė šiam sun- 
kiam darbui kunigaikštį Giedraitį?7). Iš vaizdingo Stryjkovskio 
išsireiškimo negalima nustatyti, ar ši pagalba baigiasi tik ka- 
nauninko vieta, Žinodami vyskupo Giedraičio dosnumą tėvy- 
nės reikalams galima manyti, kad jis davė lėšų ir Kroniką iš- 
leisti, juo labiau, kad Stryjkovskis savo veikale dažnai pabrė- 
žia savo tikrą neturtą, tokiu būdu savo lėšomis Kronikos išleisti 
negalėjo. Kiekvienu atveju Stryjkovskis jaučia pareigą duoti 
vyskupui Giedraičiui savo „iusto caleulo“78) (darbų apyskaitą), 
Bet šita dedikacija pasirodo vertingu dokumentu ne tik api- 
brėžti Stryjkovskio santykiams su kunigaikščiu Giedraičių; iš 
jos galima padaryti ir tam tikras išvadas dėl Žemaičių vyskupo 
programos, ypatingai sugretinus tą dedikaciją su dviem kitom. 


"5) Wiadomose o wlasciwych litewskich latopiscach, priložennaia k 
Varšavskomu izdaniiu „„Kroniki“ Strijkovskago 1846 g. I. (47). 

*9) Kronika XI. 

"I) Votis nostris eodem gui aurem vellit et admonuit Deo aspirante, 
ac arduo Atlanteogue oneri Alcidem, Tuam Celsitudinem submittente, iam 
iam editurus sum, Ibid. 25. 

78) Ibid. 26. 

Kaip žinome, beveik kiekviena Kronikos knyga skiriama ku- 
riam nors lietuviui didikui, bet tik keturios dedikacijos paly- 
dimos teksto, būtent: karaliui Steponui Batorui, Vilniaus vys- 
kupui kunigaikščiui Jurgiui Radvilai, kunigaikščio Jurijaus 
Olelkaičio sūnums ir Žemaičių vyskupui kunigaikščiui Gie- 
draičiui. Ir štai, jeigu sugretinsime dedikacijas Radvilai, Olel- 
kaičiams ir Giedraičiui, tai iš karto pastebimas skirtumas ne 
tik Stryjkovskio santykiuose su minėtais asmenimis, bet ir tų 
asmenų apibudinime. Radvilo atžvilgiu Stryjkovskis nėra nie- 
kuo įpareigotas ir, jeigu jam rašo dedikaciją, tai tik kaip Di- 
džiosios Kunigaikštijos primui??). Pačioje veikalo pratarmėje, 
suskaitęs įvairius Lietuvos žygius jis pabrėžia, kad daugelis 
jų atlikti Radvilams vadovaujant. Kalbėdamas apie savo vei- 
kalą jis nurodo, kaip dažnai ten minima Radvilų giminė ir kaip 
garsios jų dorybės. Jeigu dabar prisiminsime, kad kaip tik ana- 
me laikotarpyje Radvilai įtakingiausia ir turtingiausia giminė 
visoje Lietuvos kunigaikštijoje, ir valstybiniuose reikaluose 
vadovavosi asmeniniais sumetimaisš0), bus visiškai aišku, ko- 
dėl Stryjkovskis iškelia Radvilų giminę. Visai panašiai ir kreip- 
damasis į Olelkaičius Stryjkovskis kalba apie jų geneologiją ir 
jų protėvių garsius žygius. Matyti, kad abiejuose atvejuose, 
norėdamas pasakyti malonumą, Stryjkovskis iškelia jų giminės 
garbę. Nieko panašaus nerandame dedikacijoje Giedraičiui, 
Juk jeigu tuomet Giedraičių giminė ir nepriklausė prie iški- 
liausių, tai amžininkų ir paties Stryjkovskio supratimu ji buvo 
pati seniausia Lietuvoje. Remdamasis pažiūra apie Lietuvos 
kilimą iš Palemono arba Publijaus Libono, tremtinių iš Romos, 
Stryjkovskis jo palydovų tarpe randa kunigaikščių Giedraičių 
šeimos protėvį. Vėliau, paliesdamas smulkiau jo girhinės kili- 
mą iš Giedriaus, didžiojo kunigaikščio Ramunto sūnaus, jis 
Mini garsius šios giminės žygdarbius, apie kuriuos pateikia net 
liaudies dainą8!). Tokiu būdu jis prabėgomis kalbėdamas apie 
Palemono ainius, resp. P. Libono, kurie „posteris suis amplissi- 


*?) Kronika I, VIII. 

*0) F. Umanec. Rusko - litovskaja partija v Polše 1574 - 86 g. Ž. M. N. 
1875 Nr. 12, 239 str. 

81) Kronika I. 320. 

mam hanc reddiderunt patriam“, pastebi, kad iš jų yra kilęs 
Giedraičių giminės herbas. Dėl to jis kelia aukštyn Lietuvą ir, 
be to, savąją Lietuvą82), Jis nė karto nemini rusų tautybės, o 
juk dedikacijoje vyskupui Radvilai apie ją kalba. Galima ma- 
nyti, kad tas nutylėjimas daromas sąmoningai. Juk Stryjkovs- 
kis dažnai mėgsta pabrėžti, kad jis pirmas išnagrinėjo Lietuvos 
ir Rusijos istoriją, tuo tarpu, kreipdamasis į kunigaikštį Gie- 
draitį sako: „ego nemine praecunte et in tot saeculorum obs- 
curissima vestrae gentis Lituanae - Historia nullo Duce hacte- 
nus sese offerente imprimis aggressus etc.“. Reiškia, nutylė- 
damas apie rusų tautybę, jis žinojo, kad Giedraičiui svarbi tik 
lietuvių tautybė. Suprantama, pagal tometinio mokslo stovį, 
Giedraitis negalėjo gauti lietuvių tautos istorijos, bet tas ne- 
buvo taip svarbu: seniausias laikotarpis vis tiek rodo vienos 
lietuvių tautos istoriją, o juk tautinio susipratimo sužadinimui 
tai buvo svarbiausia. Gal būt, tuo išaiškinamas atkaklus darš- 
tumas, su kuriuo Stryjkovskis gaudo Palemono vardą pas an- 
tikinius rašytojus ir atsidėjęs stengiasi įrodyti šią fantastinę 
teoriją. Nėra ko stebėtis, jei atsižvelgsime į XVI amžiaus psi- 
chologiją. Prof. I. Danilavičius net pareiškė nuomonę, supran- 
tama, kaipo spėliojimą, kad Stryjkovskis gavo „Lietuvos met- 
raštį“, kur išvystoma teorija apie romėnų atvykimą Lietuvon 
su Palemonu priešaky, iš paties Giedraičios?), 

Kronika buvo baigta spausdinti 1582 m. Jeigu tikėti Sta- 
rovolskio nurodymams, kad Stryjkovskis buvo Žemaičių ka- 
nauninkas, teks kartu su M. Malinovskiu šį pakėlimą nukelti 
po 1582 metųš*). Matomai šį pakėlimą reikėtų suprasti kaip 
vyskupo Giedraičio dėkingumo pareiškimą už Kroniką. 

Kad kunigaikštis Giedraitis tikrai suprato gimtosios isto- 
rijos būtinumą, matyti iš tos aplinkybės, kad greitai buvo iš- 
parduotas visas leidinys ir XVII amžiaus pradžioje buvo kal- 


52) Ibid. I, 26. Jam itague, Maecenas amplissime, gentis Lituanae. ac 
Samagiticae ex Cymbrorum et Gotorum bellicosissimis geutibus, guae et 
robore animorumgue vi, et amplissimis vietoriosissimisgue triumphis sem- 
per claruerunt semina antiguitus iacta videbis, 

53) Ibid. I, (49). 

*4) Ibid. (13). 

bama apie leidinio pakartojimą išvertus lotyniškai, kad ir sve- 
timtaučiai galėtų jį skaitytiss). Kaip ji lietuvių buvo suprasta, 
galima dalinai spręsti iš tų pagyrimo eilėraščių lotyniškai, ku- 
riuos Kronikai parūpino Stryjkovskio bičiuliai Vilniuje ir Ka- 
raliaučiujes?). 

- Tokie buvo Žemaičių vyskupo rūpesčiai kuriant tautinę 
literatūrą ir atgaivinant tautinį susipratimą. Todėl ypatingą 
dėmesį įgauna jo politinės veiklos sekimas. Jis galėjo tapti po- 
litiniu veikėju tik paskyrus jį vyskupu. Vyskupo Giedraičio 
partinį priklausymą rodo jau pačios išrinkimo aplinkybės. Jo 
konkurentu buvo Geranainių klebonas Jokūbas Voroneckis, 
bet jį, kaip lenką, atmetė Vilniaus suvažiavimas 1575 m.*7). 
Tokiu būdu, jį praveda kunigaikštijos nepriklausomybės parti- 
ja, nepatenkintų Liublino unija partija. Netrukus jį pastebime 
tos partijos eilėse. Ir taip, po Henriko Valois pabėgimo Pran- 
cūzijon jis, kaip Lietuvos atstovas, vyksta pas jį pareikšti, kad 
lietuviai paskelbs naujus rinkimus tuo atveju, jei Henrikas ne- 
grįš iki 1575 m. gegužės mėn. 12 d.88). Vėliau, kuomet lenkai 
išrinko karalium Steponą Batorą prieš lietuvių norą, kurie ne- 
sutiko pripažinti šio išrinkimo, lietuviai siūlo sušaukti bendrą 
suvažiavimą, kuris turėtų išrinkti vieną karalių. Tuo atveju, 
jeigu lenkai stengsis primesti lietuviams karalių, lietuviai laikys 
save laisvais nuo Liublino unijos įsipareigojimų ir išsirinks 
nepriklausomą didįjį kunigaikštį. Ir štai, suvažiavime (Gardine 


85) Koialowicz Hist. I, 2. 

86) Kaip pavyzdį duodame vokiečio Milius eilėraščių pradžią. Tokie 
eilėraščiai turėjo ypatingai paveikti lietuvius skaitytojus, kurie dažniausiai 
priimdavo šias pagyras kaip tikrą pinigą: 

Egregios guondam Litavum si terra tulisset, 
Fortia gui gentis scripsissent gesta poetas, 
Fortis apud Litavos alter legeretur Achilles 
Indignata suis lugeret Graecia fatis, 
Caederet et Litavo Romanus Julius armis 
Militiae laudem Latium guereretur ademptam. ,. 
Kronika I. XXIV. 
87) Volonczauskas. Op. cit. 50. 


88) Orzelski Dzeje Polski od r. 1572 do r. 1676. Petersburg i Mo- 
hilew T. II. 61. 

1576 m. balandžio mėn. 19 d.) pirmoje vietoje dalyvių tarpe 
matome vyskupą kunigaikštį Giedraitį39). Laikotarpiais, kai ne- 
būdavo soste karaliaus, mes matome jį kaip vieną iš įtakingiau- 
sių kunigaikštijos“ senatorių?0), Po Stepono Batoro mirties, 
trečiame be karaliaus laikotarpyje, mes matome 1587 metų 
seime?!) Žemaičių vyskupą kaip lietuvių pasiuntinį. Vidaus po- 
litikos klausimais jis pasireiškia kaip neginčytinas Didžiosios 
Kunigaikštijos politinės nepriklausomybės gynėjas. 

Dar įdomiau būtų pasekti vyskupo Giedraičio santykius 
su amžininkais lietuviais magnatais. Deja, žinių menkumas 
šioje srityje neleidžia daryti tikrų išvadų. Pasiremiant tuo, kad 
darbas, kuriam visai atsidavė vyskupas Giedraitis ir kurio pasi- 
sekimu jis tikėjo, netrukus po jo mirties nutilo, galima padaryti 
išvadą, kad jis buvo gana vienišas. Žlugus bandymui sukurti 
literatūrą lietuvių kalba, klausimas apie lietuvių bajorijos ga- 
Iutiną sulenkėjimą nuo viršūnių iki apačios buvo išspręstas. 


III 


Iš tų trijų tautybę apibudinančių elementų, kuriais buvo 
pagrįsta kunigaiščio Giedraičio programa, pats stipriausias, bet 
ir pats nepatvariausias elementas kalba istorijos bėgyje lietu- 
vių bajorijoje buvo išnykusi gana anksti. Tačiau, nereikia ma- 
nyti, kad dėl to bajorija buvo galutinai nutautinta arba, kad iš 
jos „susidarė kažkas vidurinis tarp lietuviško, lenkiško ir rusiš- 
ko, tai yra kažkoks neaiškus tipas, ištižęs, miglotas, nustojęs 
būdingų bruožų??). Ji tikrumoje nenustojo būti lietuviška, bet 
jau kita prasme. Dingus šiam tautybės požymiui lietuviškumo 
sąvoka nepaprastai išsiplėtė ir pasidarė sąvoka, apibrėžian- 
čia priklausymą Lietuvos valstybei. Todėl, tautinį patriotizmą 
pakeisdamas atsiranda valstybinis. Tačiau savo lenkiška kalba 


80) Ibid. III. 192. 

90) Lappo Op. cit. 728. 

91) Seriptores rerum Polonicarum T. XI. Dyaryjusze Sejmowe r. 1587. 
Kr. 1887. psl. 121, 204. 


92) F. Umanec. Op. cit. Ž. m. n. pr. 1875. N. 12, 257. 

ir gyvenimo būdu lietuvių bajorija ir toliau jaučiasi skirtinga 
nuo lenkų. Taip pat ir lenkų bajorija nelaiko juos sau lygiais 
ir iš aukšto žiūri į lietuvių bajoriją. Pavyzdžiui, kuomet lenkas 
bajoras norėdavo įžeisti lietuvį Salon jis pasirinkdavo taiki- 
niu jo tautybę: 


“ Nux, asinus, mulier, Lithuanus simili sunt lege ligati: 
Haec guattuor nil recte faciunt, si verbera cessent?3), 


Šios epigramos nemokšiškumas lotynų kalbos atžvilgiu 
rodo, kad ją perdirbo9*) koks nors paprastas bajorėlis, o ne ra- 
šytojas, todėl ji tuo būdingesnė apspręsti lenkų bajorų pažiū- 
ras į lietuvių. Šis esmėje nereikšmingas pavyzdys lenkų panie- 
kinančios nuomonės apie lietuvius nėra vienintelis. Tyrinėja- 
mam laikotarpiui mes turime labai geros medžiagos knygoje, 
pavadintoje Ouincunx, kurią parašė puikiausiais XVI amžiaus 
lenkų publicistas Stanislovas GOrzechovskis. Keistas knygos 
pavadinimas aiškinamas autoriaus noru vaizdžiai parodyti, 
kad Lenkija susidaro iš penkių tampriai surištų elementų. Šiais 
pagrindais Orzechovskis laiko: karalių, dvasiškį, altorių, tikėji- 
mą ir visuotiną bažnyčią. Kadangi, kad gyvuotų karalius, rei- 
kalingas kunigas, kuris jam duotų karaliaus patepimą; savo 
keliu, kad galėtų gyventi kunigas, reikalingas altorius, prie 
kurio jis galėtų tarnauti ir t.t. Nustatydamas lenkų karalijos 
žymes Orzechovskis naudojasi Lietuva kaip antiteze. Auto- 
riaus žodžiais didžioji kunigaikštija, „koronie polskiej, ani 
Litwin zaden, by tez byl najzacniejszy, i najprzedniejszy, na- 
nizszemu Polakowi w niczem rownym byc nie moze“5). Kuo gi 
pagrįstas toks gilus skirtumas tarp vienų ir kitų? Pagrįstas iš- 
imtinai tuo, kad karalystės ir kunigaikštijos sąvokos viena kitą 


03) T. Wierzbowski Biblioteka zapomnianych poetow i prozaikow 
polskich. Zesz. XXIV, psl. 92. 
94) Nepakeistos eilutės atrodo taip: 
Nux, asinus, mulier simili sunt lege ligati: 
Haec tria ni] recte saoiunt, si verbera cessent. 


95) Ouincunx, to jest: wzor korony polskiej na wystawiony, Wydanie 
K. J. Turowskiego Krakow 1858, psl. 73. 

atmeta. Savo nuomonės teisingumui paremti Orzechovskis 
nurodo eilę pavyzdžių iš Šv. Rašto ir antikinių rašytojų. Jis sa- 
ko, kad Jėzus Kristus pavadino „swoje panstwo krolestwem, 
a djabelskie, sobie przeciwne panstwo nazwal księstwem?9). 
Tokį pavadinimų skirtumą jis aiškina tuo, kad vienas yra lais- 
vės simboliu, o kitas — vergijos. Net „šventas plėšikas“, kabo- 
damas ant kryžiaus, suprato šį skirtumą ir todėl prašė Kristaus 
prisiminti jį dangaus karalystėje, o ne kunigaikštijoje. Dėl skir- 
tumo tarp karalystės ir kunigaikštijos taip pat ir karaliaus są- 
"voka atmeta kunigaikščio sąvoką. Šitą skirtumą esą jautė ir 
graikai vadindami pirmuosius kiranais ( xctoxvw4 |), 0 
antruosius — despotais. Lenkų, kaip ir kitos slavų kalbos ki- 
lusi iš graikų, to įrodymu gali būti lenkas suprantąs tik graikiš- 
kai, jis išsaugojo šį skirtumą, pakeitęs kiraną į karalių. Lietu- 
viai gi, turėdami kunigaikštį, kuris atitinka graikų ŽioziTos 
(sic), yra ano vergai. Naudodamasis savo dominium teise Jogai- 
la padovanojo lenkams Lietuvą visiškai taip, kaip pavyzdžiui 
Orževskis gali padovanoti savo Žurovicų kaimą. Jeigu Lietuva 
pageidauja atsikratyti vergiškos būklės, jeigu ji nori būti lygi 
Lenkijai, tegul ji „co rychlej Księstwo swoje w krolestwo, a 
księdza litewskiego w krola poskiego, a niewolą w swobodę, 
haubę w czes, gluposec w mądrosc, a hrubosc swą w cwiczoną 
naturę polską97) pakeičia (knyga parašyta 1564 m. kuomet 
labai gyvai buvo svarstomas unijos klausimas). Netgi ir tas iš- 
sigelbėjimo kelias Lietuvai uždarytas, kol jos neišlaisvins di- 
dysis kunigaikštis, „manu mittendo Litvanum per verbum iuris: 
esto liber“, nes būdama vergė ji negali būti sujungta su laisva 
Lenkija. Todėl Orzechovskis primygtinai siūlo lietuviams pra- 
šyti savo didyjį kunigaikštį atleisti juos nuo baudžiavos, kad 
niekas netrukdytų unijos sudarymui. Ją sudarius lietuvis džiaug- 
sis visomis tomis laisvėmis, kuriomis naudojosi lenkas. 

Šio aštraus paniekinimo negali sušvelninti ta aplinkybė, 
kad panaši padėtis turi būti bet kurioje kunigaikštijoje, pavyz- 
džiui Turkijoje. Priešingai, šitas Turkijos ir Lietuvos sugretini- 
mas buvo tam, kad įžeidimo jausmą sustiprintų, 


98) Ibid. 68, 
97) Ibid. 73. 

Be abejo, populiariausio lenkų publicisto puolimas turėjo 
priversti lietuvius reaguoti. Ir tikrai, netrukus pasirodė „Roz- 
mowa Polaka z Litwinem“?98), parašyta Orzechovskio tvirtini- 
mų paneigimui. Autorius nežinomas, bet remdamasis kai ku- 
riomis turinio žymėmis prof. A. Bruekneris linkęs ją priskirti 
Vilniaus vaitui A. Rotundui. Toje knygelėje įdomiausias ne 
pats paneigimas, nes sugriauti fantastišką Orzechovskio teori- 
ją buvo lengva, bet lietuvių pažiūros apie jiems siūlomas len- 
kiškas laisves ir apie pačią uniją. Autorius stiprios monarchi- 
nės valdžios šalininkas ir jau todėl turi būti Lenkijos politinės 
santvarkos priešininkas. Bet jo neigiama nuomonė apie lenkų 
laisves paremta ne tiek teoretiškais samprotavimais, kiek tų 
laisvių Lenkijoje naudojimo stebėjimu. Jo šviesus protas ryš- 
kiai mato, kad ten viešpatauja ne laisvė, bet tikriau anarchija, 
kaip jis pats išsireiškia — swawola, kurios dėka valstybė suby- 
ra. Jeigu būtų stipri monarchinė valdžia, valstybės sienos bū- 
tų tikrai ginamos. Autorius nurodo Podolę kaip pavyzdį gy- 
nybos nebuvimo, kur sekant jo vaizdingą išsireiškimą vilkas, 
tai yra totoriai, „kolace ubogie owieczki a przedsię choc wolają 
ratunku, ciezko się z domu wychylac i zal nalozyc ku obronie 
ubogiej trzody, a wy — jis prideda ironiškai — to lenistwo abo 
szkodliwe skępstwo wolnoscią zowiecie“99), 

Kai tuo tarpu, valstybės gelbėjimas laikomas prievartos 
darbu, nurodo autorius toliau, lenkai atiduoda pirmenybę sa- 
vo žmonų ir dukterų puošimui, bičiulių vaišinimui, kad tie 
reikalui esant važiuotų „przeciw sąsiadowi na roki abo na 
granice, by na niedzwiedz, a ubogiego, ktory prze niedostatek 
nie moze przeciw tobie takiego zachowaniem zwodu miec, 
ucisnąc, urząd ustraszyc i staroscie i sędziemu grozic, aby tak 
skazal, jako mu kazesz, chceli calo z sądu wstac''199). Toki santy- 
kiai viešpatauja tarp lygiateisių bajorų. Žemesniųjų luomų 
padėtis buvo žymiai blogesnė. Miesčionys ir kaimiečiai už 
nieką buvo laikomi, vos pripažįstami žmonėmis ir labiau pa- 


98) Pereizdano dr. I. Korženiovskim v Krakowiev 1890 g. (Biblijoteka 
Pisarzow Polskich. 11). 


99) Rozmowa 41. 
100) Ibid. 42. 

niekinti kaip žydai. Tokia padėtis aiškiai jam primena oligar- 
chų priesaiką neapkęsti paprastą liaudį ir stengtis daryti jai 
blogį!03), Autorius, anaiptol, nėra laisvės priešas, priešingai jis ją 
be galo vertina, bet tiktai Cicero prasmėje suprastą, tai yra 
„gui bonum ac rectum seguitur, gui gaudet officio, is liber est“. 
Autorius net rodo vieną priežasčių lietuvių nenoro sudaryti 
uniją, nes jie mato „tę swą wolą w Polsce, tę wzdadę przelo- 
zenstwa i niewolą jednego pod drugiem i ine nierządy“192), 
Autoriui svetima mintis idealizuoti lietuvių tvarką: jis ir joje 
mato daug blogio. Jeigu lenkai nori pritraukti lietuvius, jie turi 
parodyti ką nors geresnio, nes autoriaus žodžiais tariant, skęs- 
tantis tol nepaleidžia lentos, kol nepamatys ko nors patikimes- 
nio193), Taigi, pasak autorių, lietuviai ne tik nejaučia nė mažiau- 
sio patraukimo Orzechovskio aprašytoms laisvėms, bet atvirkš- 
čiai — jų bijo. Autorius, net nujaučia, kad ir Lenkijai tos laisvės 
neaineš naudos, Nejausdami patraukimo toms laisvėms lietu- 
viai sudaro uniją būtino reikalo verčiami. Lietuvos padėtį, 
kalbamuoju laikotarpiu, jis taip apibūdina: užgrobęs beveik 
pusę Lietuvos Ivanas Žiaurusis sėdi ant jos gerklės ir smaugia, 
o lenkai traukia už kojų savo pusėn. Todėl, pastebi autorius, 
sujungdami „jūs mus ne tik išskirstysite, bet ir į gabalus su- 
draskysite“ 104), 

Taip atvaizduojami lietuvių ir lenkų santykiai XVI am- 
žiaus antroje pusėje. Bet kyla klausimas, ar galima patikėti 
tvirtinimams, kurie atsiranda aistrų įkarštyje. Atrodo, kad gali- 
ma. Juk Orzechovskis tik: pripuolamai liečia Lietuvą imdamas 
ją pavyzdžiu. Kas link lietuvių atsakymo, tai jame beveik nėra 
karštumo, net pati jo kalba yra sunki. Pagaliau mes turime 
Stryjkovskio liudijimą beveik 20 metų vėliau, kuris parodo to- 
kią pat paniekinančią lenkų nuomonę apie lietuvius. Stryjkovs- 
kis sako, kad jis ryžosi rašyti Lietuvos istoriją tikslu apginti 
lietuvių didvyriškumą, nes dažnai girdėjo sakant, kad lietu- 
viai todėl nepaliko rašytos istorijos kadangi niekad nieko mi- 


101) Ibid. 51 - 52. 
192) Ibid. 49. 
193) Ibid. 52. 
104) Ibid, 44, 

nėtino neatliko!05), Netenka abejoti, kad ši pašaipa yra lenkų 
padaras. 

Taigi, lenkiškai kalbanti lietuviškoji bajorija ir toliau jau- 
Čiasi lietuviška, Joje dar buvo gyva tai, ką Daukša vadina tra- 
dicija. Šis jausmas išnyko gana vėlai... Bet mes jau negalime 
atskirti bajorijos etninės priklausomybės. Kad nuspręsti, kas 
kiekviename atsitikime slepiasi po lietuvio vardu, sulenkintas 
lietuvis ar sulenkintas rusas, mes turime atsekti jo genealogiją, 


Vertė Kazys Kasakaitis 


Nacionalnaja borba v Velikom Kniažestve Litovskom v XV i XVI vekach. 
Izvestija Otdelenija Russkago Jazyka I Slovesnosti Imperatorskoj Akade- 


mii Nauk. XIV, 1909, 3/4, psl. 160-198. 
Akademische Druck-u. Verlagsanstalt. Graz- Austria, 1965. 

A. Valdemaras 


KAS REIKTŲ DARYTI TYRINĖJANT 
SENOVĖS ROMOS ISTORIKŲ RAŠTUS 


Romos valstybės praeitį pažįstame iš šaltinių, kuriuos galime 
paskirstyti dviem dalim: viena — mes turime Romos istorikų raš- 
tų, antra — įvairių įvairiausių dokumentų, iš senybos laikų ligi 
šiai dienai užsilikusių. Kad šiedvi šaltinių rūši nevienodos yra ver- 
tės— nereikia išrodinėti. Jeigu istorikas savo konstrukcijų pamatan 
deda dokumentus, visas jo darbas — mokėti juos kaip reikiant 
suprasti ir išaiškinti. Kiekvienas dokumentas — tikra anų laikų gy- 
venimo dalelė. Reikia tik jų surinkti daugiau, vienas prie kito pri- 
derinti, išskirstyti turinčius istorijos vertės nuo kitų — ne kiekvie- 
na žinia apie praeitį priguli istorijai — ir stengtis rekonstruoti pra- 
eities paveikslą, kokia ji yra buvusi. Taigi, kol istorikas turi ran- 
kose dokumentus, kalbos tegali būti tik apie tai, ar gerai jis inter- 
pretuoja juos. Principo klausimų čionai kilti negali. 

Visai kas kita, jeigu istorikui prisieina semti žinių iš kitų, 
pirmiau buvusių istorikų. Galima ir reikia klausti, iš kur žino 
senybos istorikas, ką jis pasakoja, ar gerai jis suprato savo šalti- 
nius, ar neiškreipė jų netyčia arba tyčia ir t. t., ir t. t. Taigi kyla 
eilė klausimų, kurių nežino istorikas, rašąs tesiremdamas vien 
dokumentais. Būdinti šios problemos plačiau bus parankiau iš- 
dėsčius jų kilmę. 

XVIII šimtmety kylančiai kritikos minčiai abejinga rodėsi 
Romos istorija pirmųjų penketo šimtų metų buvimo. Šiuos abe- 
jojimus pirmas intikinamai ir aiškiai išdėstė prancūzas Boforas 
(Beaufort, Dissertation sur Lincertitude des ciną premiers sie- 
cles de Ihistoire romaine. Utrecht 1738). Jis remiasi daugiausiai 
dviem daiktais: Romos istorikai, rašydami apie seniausius savo 

valstybės laikus, neturėjo jokių tikrų žinių, nes dokumentų buvo 
labai maža ir tie sudegė gallams Romą sudeginus; kita vertus, 
pasakojimas apie šio laiko istoriją pats savimi neturi tikrumo 
žymių. Todėl Boforas stačiai atmetė pirmųjų penkių šimtmečių 
istoriją, nieku jos nekeisdamas. Taigi jo kritika grynai destrukty- 
vė. Bet gryna negacija nevaisinga, žmogaus protas negali jąja 
tenkintis. Todėl Boforo išvedimai ilgai palikti negalėjo. Iš šios 
dienos mokslininkų didelio vardo tegalima paminėti vienas Et- 
tore Pais (Storia critica di Roma durante i primi cingue secoli. 
Vol. 12 1-2, Roma 1913), kuris laikosi maždaug šiojo skep- 
ticizmo. Betgi neužsilikęs moksle Boforo skepticizmas negalėjo 
išnykti be žymės. Anaiptol, kritikos mintis stengiasi rasti tvirto 
pamato ir perkošti užsilikusias mums žinias, vaduojantis rimtais 
įrankiais. Greitai ji persiskyrė ir ėjo toliau dviem keliais. Du ge- 
nialingu mokslininku, Niburas ir Mommsenas, metė vadinamąją 
politikos istoriją dėl nurodytojų priežasčių ir ėmėsi tyrinėti įstai- 
gas: tikybos, teisės, valstybės ir t. t. Jie samprotavo, kad įstaigos 
mainosi negreitai ir pamažu. Todėl, sužinodami vidurinę Romos 
istoriją iš vėlesniųjų šaltinių, mes neturime teisės nepatikėti jais. 
Be to, tvirčiausį pamatą savo konstrukcijoms Mommsenas rado 
parašuos (epigrafike). Šalia jų kiti mokslininkai, sekdami Niburo 
nurodymais, bandė rodyti, kad Romos senovės praeities žiniomis 
galima pasitikėti ir politikos istorijai. Jie pasinaudojo vienu pas- 
tebėjimu, kuris gimė iš viduramžių istorijos šaltinių tyrinėjimo. 
Augant kasdien viduramžio istorijos medžiagai kuri spausdinama 
buvo rinkiny „Monumenta Germaniae Historica“, buvo pradėta 
Sekant ilgesnį laiką kurį nors pasakojimą, buvo surasta, kad jis 
be jokių atmainų buvęs perrašinėjamas vėlesniųjų metraščių ra- 
šytojų. Kartais tikdavos rasti net pirmojo sekusio „Codex auto- 
graphus“, nuo kurio nei kiek nesiskyrė vėlesnieji kitų annalistų 
rašymai. Pamačius tai, ir Romą tyrinėjantiems istorikams rados 
noro patikrinti, ar nebus buvę tą pat darę ir Romos annalistai, 
vadinasi, randama pas vėlesnius istorikus žinių, ar nebus taip pat 
nurašytos ir ankstyvesnės knygos. Norint tai sužinoti, reikėjo su- 
lyginti raštai Romos istorikų, kurie apie tą pat pasakoja, bet 
patys gyveno ne vienu laiku. Plačiai to padaryti negalima, nes 

be galo maža tėra veikalų, kurie tiktų šiam sulyginimui. Nissenas 
pirmas palygino žinias apie Romos II šimtmečio istoriją prieš 
Kristų, kurių randame pas Livijų su likučiais Polibijaus veikalo 
tam laikotarpiui. Lygino jis sakinį su sakiniu, beneto žodį su 
žodžiu, ir pasirodė, kad Livijus stačiai vertęs iš graikų Polibijų, 
bet vertęs liuosai, trumpindamas, pridėdamas, taisydamas stilių 
ir kai kur iškreipdamas mintį. Nisseno išvedžiojimai buvo visų 
laikomi neparginama tiesa, Vėlesnieji tyrinėtojai ėmė lyginti kitas 
Livijaus veikalo dalis, kur tik galima buvo, ir prieidavo prie tų 
pačių konkliuzijų. Kur negalima buvo sulyginti, pripažindavo 
vis dėlto tą patį rašymo būdą, remdamiesi tuo, kad kitose daly- 
se Livijus taip elgęsis. Šie išvadžiojimai laikomi taip stiprūs, kad 
kai kurie tyrinėtojai visą Livijaus veikalą skirsto mažiausiomis da- 
lelėmis, nurodydami, iš kur jos imtos (slg. W. Soltan Livius 
Geschichtswerk. Lpzg. 1897). Šių pažiūrų turisi ir mokslininkai, 
kurie šiomis dienomis rašo apie tuos dalykus. (Slg. Kahrstedt, 
Die Annalistik von Livius. Lpzg. 1913; ir Taeubler. Imperium 
Romanum I. Lpzg. 1913). Beeidami šiuo keliu, mokslininkai vi- 
sas Livijaus žinias suveda į jo ankstyvesnius šaltinius. Jei dabar 
pripažinsim, kad taip pat bus rašę ir ankstyvesnieji annalistai, 
tai turėsime prieiti prie konkliuzijos, kad žinios apie senąją Ro- 
mos istoriją patikimos, nes eina iš senovės, nei kiek nesikeisdamos. 

Tokia evoliucija — žymesniais brūkšniais — kritikos minties, 
su kuria susitinka kiekvienas istorikas klausime dėl medžiagos 
gerumo, iš kurios jis stengiasi rekonstruoti valstybės tautos pra- 
eitį. Ligšiol aš klosčiau, ką yra dariusi kritikos mintis, jos pačios 
nekritikuodamas. Žiūrint gi kritiko akimis, nemaža galima sukelti 
abejojimų dėl teisingumo ir gautų rezultatų bei darbo metodo. 
Nekalbėsiu, kame aš matau rezultatų abejingumą, nes tai žinoma 
vien specijalistams. Kur kas svarbiau kita pusė — metodo ne- 
klaidingumas. Pirmų pirmiausia reikia pasakyti, kad šaltinių klau- 
simas nei nebuvo kaip reikiant pastatytas. Ligšiol buvo tyrinėja- 
mi daugiausiai senesniųjų laikų šaltiniai Romos istorijai pažinti. 
Todėl vėlesnioji tradicija, kurios laikosi istorikai, galėję gerai ži- 
noti rašomuosius daiktus, pripažįstama, tikra. Bet iš kur mes 
galime žinoti, kad istorikai — Salliustius, Svetonius, Tacitas — 
neiškraipė jos, tegu kad ir netyčia? Taigi čia kyla principo klau- 

simas, kaip reikia žiūrėti į pirmiau buvusiųjų istorikų veikalus, 
jei norime jais naudotis šaltinių daikte. Šisai klausimas ne nau- 
jas. Jis jau Rankės iškeltas ir išrištas naujajai istorijai (žr. Ed, 
Fueter. Geschichte der Neuern Historiographie. Muenchen u, 
Berlin, 1911;, ir G. P. Gooch. History and Historians in the nine- 
teenth century, 2 ed. London, 1913). Studijuodamas istorikų raš- 
tus, jis įsitikino, kad juo raiškesnis asmuo istorikas — juo mažiau 
galima vartoti jis šaltiniu. Šios minties pats Rankė nuosakiai ne- 
įvykino, bet ir jis pats, ir daugiausiai jo mokiniai ėmės archyvų 
medžiagos, jai pirmąją vietą užleisdami, Iš to regime, kad klau- 
simas buvo išrištas gana lengvai: atmesti istorikų raštai visai ir 
jų vieton padėti dokumentai. Bet kas galima naujųjų laikų isto- 
rikui, neleidžiama senovės laikų tyrinėtojams. Prof. M. Rostov- 
cevas gražiai nurodydavo savo lekcijose, koks skirtumas tarp is- 
torikų, kurie tyrinėja naujuosius laikus ir senovę. Pirmasai yra 
užverstas medžiagos, tiek daug jos yra, kad jis verčiamas mesti ša- 
lin menkesnės vertės medžiagą; jam reikia iš daugybės išsirinkti 
svarbesnieji šaltiniai. Kas kita senovės istorikui. Jis turi rankioti 
kiekvieną mažmožį, branginti jį, stengtis sunaudoti. Taigi, elgda- 
masis, kaip naujųjų laikų istorikas, jis liktų be jokios medžiagos ir 
turėtų išsižadėti ką nors patirti apie ištisus šimtus metų. Iš antros 
pusės, tikros praeities, kokia ji yra buvusi, o ne kokia rodėsi Sallius- 
tijui, Tacitui ir kitiems, iš istorikų raštų mes pažinti negalime. 
Todėl senovės istorikai turi stengtis savitai išrišti Rankės iškel- 
tą problemą. Ieškant būdo klausimui išrišti vien protavimo keliu, 
rodytųsi, kad lengviausia tai padaryti išskyrus tai, kas indėta 
veikalan istoriko iš paties savęs, ir tam reiktų pažinti, kokia buvo 
istoriko pasaulio pažiūra, kaip jis prato istorijos uždavinį, kodėl 
rašė savo veikalą, koki jo tyrinėjimo būdai ir t. t. Bet čia vėl kyla 
aikštėn ypatumas istoriko, tyrinėjančio senovę: atsakyti į šiuos 
klausimus dažnai jis neturi jokios medžiagos. Bet ko negalima 
pažinti tyrinėjant vieną kurį istoriką, gali paaiškėti sulyginus jo 
raštus su kitų, Kitais žodžiais sakant, reikalinga senovės istorio- 
grafijos istorija. Ar mes ją turime? Nors nemaža apie tai rašyta, 
bet ligšiol dar net klausimas kaip reikia nepastatytas. Lengva 
tai pastebėti, pavarčius naujausius apie tai veikalus. 1911 m, iš- 
ėjo knyga H. Peter'o „„Wahrheit und Kunst, Geschichtsschrei 

bung u. Plagiat im klassischen Altertum“. Kaip ir vardas rodo, 
autorius nori susekti senovės istoriografijos evoliuciją, remdama- 
sis dviem sąvokom: teisingumu ir pasakojimo gražumu. Peteriui 
rodosi, kad teisingumas ir pasakojimo pražumas prieštarauja 
kits kitam. Mūsų laikų istorikai tuo ir tesiskiria nuo graikų bei 
romėnų, kad mūsiškiai iešką vien teisingumo, o anie pirmiausiai 
pasakojimo gražumo. Bet prieš tai daug ir labai daug galima pa- 
sakyti. Pirma, argi ištikro teisingumas prieštarauja gražumui? 
Antra — graikai su romėnais gražaus rašymo reikalavo ne tik iš 
istorikų, bet iš visų lygiai rašytojų, vistiek ar tai bus oratorius, 
istorikas ar gamtininkas su mediku. Ir labai gaila, kad šisai rei- 
kalavimas šiandien pamirštas. Trečia, teisingumo istorijoj reika- 
lauta senovėj ne mažiau, kaip dabar. Užteks priminus gražų Ci- 
cerono pasakymą apie vyriausiąjį istorijos įstatymą: „tegu nieko 
nesako, kas melaginga, ir vėl tegu nieko nenutyli, kas teisinga“ 
(ne guid falsi dicere audeat, deinde ne guid veri non audeat). 
Šiame pasakyme išreikštas dvejopai įsakymas „nemeluok“, nes 
dvejopai galima meluoti: žodžiu, arba tylėjimu. Bet gal tai ne- 
turi didelės svarbos, kad suklydo Peteris, intardamas senovės 
mokslininkus nekaltai. Svarbiau tai, kad matuojant teisingumo 
sąvoka mokslininkų darbus, negalima visai jokio istorijos mokslo 
susekti. Teisingumo reikalavimas gimsta etikoj ir lygiai tinka vi- 
soms mokslo šakoms. Dar gi net meno srity kalbame apie teisin- 
gumą. Taigi sakydami, kad toks ar toks nusidėjo teisybei, mes 
nenurodytum, nei kuo jis užsiima. Ištikrųjų gi mokslo istorija ga- 
lima pažinti tik nustačius, ko stengiasi patirti kuri nors mokslo 
šaka (mokslo objektas) ir galop „kuriais priemoniais tasai moks- 
las verčiasi“ (tyrinėjimo metodai). Nieko panašaus Peterio kny- 
goje nerasime: gnoseologijos uždavinys, senovės istoriografijoj 
nė puse žodžio nepaminėtas, apie metodą užsiminta dviejose 
vietose, bet kas pasakyta, — maža ryšių teturi su metodologija. 
Kur kas rimtesnio mėginimo apibūdinti senovės istorijografijai 
randame žinomoj Bernheimo knygoj: Lehrbuch der Historischen 
Methode. Jis visą istorijografiją nuo pačios pradžios ligi mūsų 
laikų dalo trijais perijodais: 1) pasakojimo (referavimo), 2) pamo- 
kymo (pragmatinė), 3) išaiškinimo (genetinė). Skirstydamas taip 
jis žiūri to, kas norėta žinoti apie praeitį įvairiais laikais. Pirma- 

me laikotarpy žmonės iš žingeidumo norėję patirti, kas buvo 
kadaisia. Bernheimas randa tris žingeidumo lytis: a) užrašinėji- 
mas estetikos žvilgsniu, kur istorija lygiai tiek sveria žmogui, kiek 
pasaka, arba praeities daina; b) užrašinėjimas tuo tikslu, kad atei- 
tis žinotų garsesnius dabarties veikalus; ir c) užrašinėjimas prak- 
tikos reikalams. Antrame laikotarpy istorija rašoma tam, kad iš 
jos galima būtų pasimokyti praktikos gyvenimui. Galop, tik tre- 
čiame laikotarpy tampa ji grynai mokslinga, kada žmogus nori 
išaiškinti, kaip ir iš kur kilęs koks nors istorijos atsitikimas. Pir- 
muoju du laikotarpiu priguli klasinei senovei, o tik trečiasis mū- 
sų gadynei. Toks Bernheimo padalymas. Iš pradžios jo schema 
gali graži rodytis, bet kiek pagalvojus, sunku su ja sutikti. Pradė- 
sim nuo mažmožių. Pirmame perijode b ir c užrašų negalime 
priskaityti prie istorijos. Visa istorija juk guli visada praeity, kad 
ir artimiausios. Nurodytosios gi jo užrašų lytys daromos dabarty 
ateities tikslams. Paskui šie užrašai gali būti medžiaga istorijai, 
bet ne pati istorija. Bet tai mažmožis. Svarbu tai, kad skirsty- 
mo principas netikęs. Bernheimas principium divisionis pasirinko 
interesingumą, kuo kas interesuojasi. Jis nesako, kieno interesa- 
vimos praeitimi mini, skaitytojo su rašytoju, arba paties mokslo. 
Jei žodžiu interesavimos jis supranta motyvą, kurs stumia ra- 
šytoją tirti kuriuo nors žvilgsniu „praeitį, arba skaitytoją imti ran- 
kosna istorikų veikalus, tai ši sąvoka nustoja visai prasmės, nes 
motyvų gali būti įvairiausių. Be to, tada nebus jokio motyvų 
skirtumo tarp senovės ir dabarties istorikų. Jeigu jis kalba apie 
tai, kuo istorijos mokslas ,interesuojasi, tai tada vėl nebus skirtu- 
mo tarp įvairių laikų istorijografijos pažinimo siekimų. Pačiam 
Bernheimui radosi tas skirtumas tik todėl, kad jis nurodo, 
kuriuo tikslu nori pažinti praeitį pamokomoji istorija, o apie 
aiškinančios istorijos tikslą jis nekalba, nurodydamas vietoje tiks- 
lo būdą, kuriuo ji privalo tirti. Tikslas visų mokslų ištikrųjų vie- 
nas: tarnauti žmonijos reikalams, kuriuos jie laiko svarbiais, Dau- 
gumo šis pasakymas gal neintikins, nes inprastas daiktas kalbėti 
apie mokslo objektyvumą. Mano temon neineina aiškinimo, kas 
yra mokslas. Kurie nori, gali rasti apie tai giliai teisingų pastebė- 
jimų nesenai išėjusioje antru atveju Rickert'o knygoje: Die Gren- 
zen der Naturwissenschaftlichen Begriffsbildung. 

Suimant į vieną kas ligšiol pasakyta, reiks pripažinti, kad 
ligšiol senovės istorijografijos istorijos mes neturime. Laikas tam 
dar neatėjo, nes pirma reikia padaryti labai daug ruošos darbo. 
Aš norėčiau nurodyti tik svarbesnių problemų, nuo kurių reiktų 
pradėti, 

Mano nuomone, skirtumo tarp šių dienų istorijos mokslo ir 
klasinės senovės tikrai yra, bet jo reikia kitur ieškoti. Daugiausia 
skirtumo regiu metodologijoj, kuri rūpinasi istorijos faktų kon- 
strukcija. Kitaip galime pavadinti šiąją metodologiją sakydami 
„istorijos teorija“. Kad ir senai interesavos mokslininkai šiuo klau- 
simu, bet jie ėmė kaip reikiant tyrinėti tik šiomis dienomis. Vi- 
sų geriausias veikalas tam dalykui yra akademiko Lappo - 
Danilevskio „istorijos Metodologija“, išaugusi iš jo lekcijų Peter- 
burgo universitete, Kas plačiau nori įsipažinti su istorijos mokslo 
teorija, tesigriebia nurodytojo veikalo. Istorijos faktus konstruo- 
dami, mes vaduojames priežasčių įstatymu (Kausalgesetz). Tai- 
gi šisai įstatymas kitaip suprantamas buvo senovėj, nei dabar. 
Ir ne tik senovėj. Įvairios mūsų dienų pakraipos istorijografijoj 
išaiškinamos šiek tiek nevienodu istorijos priežasčių įstatymo 
supratimu. Šisai įstatymas apsireiškia tada, kai mes aiškiname at- 
sitikimų ryšį. Taigi reikia ištirti, kaip senovės istorikai pamatavo 
sąvo tvirtinimus, kaip išrodinėjo ir aiškino faktus. Man rodos, 
išrodinėjimų būdas paimtas iš teismo praktikos. Šisai dalykas 
labai svarbus ir žada duoti eilę pasekmių. Ligšiol to veik visai 
nežiūrėta. Kiek man žinioj, apie 60 metų atgal garsus prancūzų 
filosofas - istorikas Ipolitas Tenas jaunųjų dienų veikale nujau- 
tė tai (H. Taine, Essai sur Tite Live 8 ed. Paris 1910). Jis davė 
" eilę gilių ir gražių pastebėjimų, kalbėdamas apie Livijaus istori- 
jos filosofiją. Tik deja, Teno mintys gerokai yra užmirštos, arba, 
tikriau sakant, nepritraukė savęspi reikalingos domos. 

Padėjęs tezę, kad istorikai išrodinėjimo būdą pasiėmę iš 
teismo gyvenimo, betgi negaliu šiuo kartu duoti visų reikalingų 
išrodymų. Tam padaryti reiktų visa knyga parašyti. Todėl visa, 
ką pasakiau, imu savo atsakyman, kol kas be platesnio išrodymo. 
Tenkinuos tuo tarpu stambesniais dalykais. Kas guli teismo iš- 
rodymų pamate? Liudijimas, iš kur randas pasitikėjimo liudijimu? 
Pirmų pirmiausiai moraliniame liudininko autoritete. Juo dides- 

nis šis autoritetas, juo daugiau sveria liudininko žinios. Iš čia rei- 
kia aiškinti susiaurinimai evidencijos teisėje (law of evidence), 
Kodėl, sakysim, mūsų teismas neleidžia liudininkams giminiečiams 
siekti, arba senovėj vergams visai neleisdavo liudyti? Vien dėl- 
to, kad jie nepripažįstami tiek dori, kad galėtų pasakyti tikrą tie- 
są, 0 vergai ir visai neturi žmogaus vertės. Čia taip pat priguli 
įdomi romėnų kriminalinėj teisėj „laudatio“, vadinasi, rimtų ir 
dorų žmonių liudijimas, kad nusidėjėlis buvęs pirma geras žmo- 
gus. Iš čia pasiėmė, kaip sakiau, istorikai išrodymų būdą, kuris 
sulig to, kas pasakyta, gali būti vadinamas etingu. Dabar isto- 
rikas, imdamas kurį šaltinį rankosna, pirmiausiai jaučia abejoji- 
mo, kurs yra kritingumo žymė. Visai kas kita senovėj. Istorikas 
rašydamas savo veikalą, remiasi ne šaltiniais, o liudijimais, „tes- 
timonia“. Žmogus, kurio žiniomis jis naudojasi, vadinasi testus, 
liudininkas, tegu tos žinios nuo paties atsitikimo šimtais metų bu- 
vo atskirtos. Priminsiu tik vieną, bet raiškų pavyzdį. Visi Romos 
istorikai pasakojo, kad antrieji „spolia opima“ paimti buvę ka- 
ro tribūno Kossaus, bet parašas ant pačių „spolia“ minėjo Kos- 
sų konsulį. Pirmoji versija buvo ir oficialiniuose šaltiniuose, va- 
dinamose drobinėse knygose (libri lintei). Kas čia kam priešta- 
rauja? Šių dienų numanymu — knygos parašui. Bet senovės isto- 
rikui rodėsi, kad prieštarauja imperatorius Augustas, skaitęs šį 
parašą, istorikams, kurie knygas seka. Jis vadina juos visus liudi- 
ninkais. Suprantamas daiktas, kad senovės istorikas negalėjo 
branginti dokumentų ir ieškoti jų; jam užtekdavo, jeigu rasdavo 
pranokėją, kurs jam rodės ištikimas. 

Paimtas iš teismo išrodinėjimo būdas ne be pasekmių liko 
ir kitu žvilgsniu. Kokios rūšies priežasčių kyla teisme? Vien 
individualiniai - psichologinių. Jų šaltinis ir pamatai — žmonių 
liuosa valia. Pabandykit ieškoti kitokių priežasčių kriminaliniame 
procese, ir, kaip teisingai sako akademikas Koni's, padarysit ne- 
reikalingu patį teismą. Nes jeigu ieškosime nusižengime fiziolo- 
gijos, visuomenės ar dar kokių priežasčių, nusidėjėlį turėsime 
induoti tirti ne teisėjui, o daktarui, socijologui ir t. t. Todėl, da- 
rydamas savo tyrinėjimus nurodytuoju keliu, senovės istorikas 
turėjo visa aiškinti individualinės psichologijos žvilgsniu. Visi 
atsitikimai jam turėjo rodytis pareiną nuo atskiro asmens valios, 

Pati valia turėjo rodytis visa galinti. Negi be reikalo Platonas 
konstruoja savo valstybes, ir idealingą ir blogesnę, pritaikintą į 
žmogaus silpnumą, remdamasis žmogaus valia. 

Dar ir trečiu žvilgsniu galime rasti šios intakos. Teisme by- 
lininkams svarbu ne tiesa rasti, o mokėti intikinti teisėjai, kad 
tiesa jų pusėj. Istoriko tikslas, žinoma, buvo kitas, bet jis netu- 
rėjo kur mokytis ieškoti tiesos ir tik jos vienos. Taigi ir juos 
dažnai matome tenkinantis tuo, kas išrodo patikima. 

Iš to, kas pasakyta, aišku, koks artimas giminingumas tarp 
senovės istoriko ir oratoriaus, kurio pirmoji priedermė buvo ves- 
ti bylos. Jį turėjo omeny Ciceronas, sakydamas, kad „historia 
opus maxime oratorium“. Čionai pridera ir istorijos stilius, bet 
apie jį nekalbėsiu. Kad ir ne galutinai, bet jis vis dėlto daugiau 
išaiškintas, nei minėtosios problemos. 


Vairas, 1914 m. gegužės mėn. 5 d. Nr. 9, 13-16 psl. 
Literatūros, dailės, mokslo, visuomenės ir politikos laikraštis. I metai. 

LIETUVA IR LENKIJA 


Profesorius A. Voldemaras 
Lietuvos Užsienių Reikalų Ministras 


Lietuvių - lenkų ginčas? Visi apie tai girdėjo kalbant. Ta- 
čiau, labai nedaug yra tokių, kurie suvokia jo prigimtį, kilmę ir 
svarbą. Supratimo trūkumas eina iš to fakto, kad nuo to laiko 
kai Rusija aneksavo Lietuvių valstybę, lietuvių klausimas beveik 
nustojo egzistavęs tarptautine prasme. Per XIX šimtmetį jis 
buvo svarstomas arba kaip neatskiriama problema nuo lenkų 
klausimo, arba kaip grynai Rusų vidaus klausimas. Ir tai ne vien 
tik ta prasme, kad jis liečia tik Rusiją, bet netgi, kad Rusija 
turi neginčijimas teises į Lietuvą. Rusų mokslininkų paleista te- 
orija, kad „Lietuva yra rusiškas kraštas nuo pat atsiradimo“, bu- 

„vo rusų valdžios priimta kaip pateisinimas visų priemonių, kurių 
ji ėmėsi rusifikacijos tikslu, ypač po paskutinio lenkų — lietuvių 
sukilimo 1863 m. 

Tiesa, ta rusų tezė niekuomet neturėjo pasitikėjimo užsieny. 
Kai dėl pačių lietuvių, tai jie visai neskyrė savo reikalo nuo len- 
kų reikalo. Vieni ir kiti kovojo už atstatymą lietuvių - lenkų vals- 
tybės, sudarytos iš trijų tautų ir dviejų valstybių. Yra jau pusšimtis 
metų kai lietuvių - lenkų klausimas, paskutinį kartą, judino vaka- 
rų Europą. 1863 m. sukilimo nepasisekimas atrodo nustūmė lie- 
tuvių - lenkų klausimą į rusų vidaus politikos sritį. 

Ir štai didysis karas jį vėl padarė tarptautiniu. Bet, koks pa- 
sikeitimas. Kai, tuo tarpu prieš pusšimtį metų buvo tiktai vienas 
lietuvių - lenkų klausimas, dabartiniu metu prieš mus stovi klausi- 
mai ne tiktai skirtingi, bet dažnai, — ir čia yra apgailėtinas faktas, 
— visiškai priešingi vieni kitiems. 

Kas atsižadėjo kitados buvusių bendrų idealų ir dėl kokios 
priežasties? Tikriausia, tai ne lenkai. Visi lenkai, kurie atsto- 

vauja lenkų tautą, yra vienos nuomonės, kad senieji PoH ia) sie- 
kimai reikia išlaikyti. 


Tuojau, karą paskelbus, lenkai organizuojasi tikslu pasiekti 
lenkų klausimo išsprendimą, kuris būtų suderintas su tradicine 
programa. Rolės yra gudriai paskirstomos, kad nebūtų praleis- 
ta proga, nežiūrint kuri iš dviejų koalicijų laimės: vieni turi žy- 
giuoti su Centro imperijomis, kiti su Alijantais. Centro imperijų 
pergalė žada nepriklausomybę, bet sudaro pavojų tautinei vieny- 
bei; priešingai, Rusijos laimėjimas neša suvienijimą bet jis reiš- 
kia atsisakymą nuo nepriklausomybės. Ententofilinė partija orga- 
nizuojasi į „„Tautinį Komitetą“ Paryžiuje, aktyviai jame dalyvau- 
jant rusų ambasadoriui Isvolsky. Komitetui vadovauja triumvi- 
ratas, kurį sudaro Roman Dmowski, Erasme Piltz ir grafas Mau- 
rice Zamoyski. Prieš Rusijos sugriuvimą, jis savo veikimo baze 
galėjo turėti tiktai, rusų vado didžiojo kunigaikščio Nikalojaus, 
garsųjį atsišaukimą. Laukdami geresnių laikų, šie sluoksniai turė- 
jo tik giedoti panegyrikas imperatoriui Nikalojui. „Mes turime 
absoliutinį pasitikėjimą Jo Didenybės Imperatoriaus Nikalojaus 
iškilmingų pažadu, — rašo Lipkowski —ir tvirtai įsitikinę, kad, 
nežiūrint rusų šovinistų opozicijos, didžiadvasis Imperatorius pa- 
sieks istorijoj garbingą ir nemirtingą SLAVŲ IŠLAISVINTOJO 
tiktulą, kaip jo senelis užsitarnavo LIAUDIES IŠLAISVINTOJO 
titulą“ (J. de Lipkowski, „La Ouestion Polonaise“, Paris 1915, 
p. 23). 

Tačiau nebuvo pasitenkinta ištikimybės ir pagarbos pareiš- 
kimais rusų suverenumui, buvo pradėta ruošti politikus, prista- 
tant jiems tokį Lenkijos vaizdą, apie kokį lenkai vis dar svajojo. 
Aš kalbu apie tokius veikalus kaip „Lenkų Enciklopedija“ (dau- 
gelyj tomų), „Mažoji lenkų enciklopedija“, „Lenkija“ ir kt., kurie 
visi yra išleisti prancūzų kalboje, bet kai kurie buvo išversti į 
anglų ir vokiečių kalbas. 

Mažosios lenkų enciklopedijos redaktorius Erasme Piltz taip 
apibūdina to veikalo išleidimo tikslą: 

„Mes tęsėme mūsų studijas visose buvusios respublikos te- 
ritorijose, ten, kur lenkai sudaro gyventojų daugumą, taip pat 
ir tuose rajonuose, kur jie atstovaujami kaip mažumos, tačiau 
vaidina žymią rolę kaip socialinio ir ekonominio gyvenimo veiks- 


196 


nys“ (p. III - IV). Kad būtų aiškiau, — visuose lenkų leidiniuose 
karo metu mes randame žinių apie dalykų padėtį, kokia ji buvo 
karo išvakarėse buvusios Lietuvos - Lenkijos teritorijoj 1772 m. 
ribose. Kitais žodžiais, dėl visko tardamiesi su p. Isvolskiu, p. 
Piltz ir jo draugai stengiasi įbrukti idėją Lenkijos padidintos 
prijungiant Lietuvą ir Baltgudiją. 

Vienas aukštas lenkų politikas, p. Korwin - Milewski veda 
ginčą su lenkų Tautiniu Komitetu ir jo viršininkais Dmowskiu, 
Piltzu, Zamoyskiu ne labai abiem pirmiesiem pataikaujančiais 
žodžiais (Oue faire de I'Est Europeen, Paris 1919 p. 170). Jei mes 
iškėlėme tas pavardes, tai ne tikslu juos peikti arba girti, bet 
aiškiai įrodyti, kad tie, kurie prieš tai ieškojo sugyvenimo su rusų 
valdžia, atsisakydami nuo nepriklausomybės idėjos, tikrenybėj 
yra šios pačios idėjos didžiausi čempionai. Reikia pastebėti, kad 
p. Dmowski, kuris kitados atsisakė nuo bet kokios didesnės Len- 
kijos idėjos, nebenori girdėti kitaip kalbant, kaip apie Lenkiją, 
suprantamą 1772 m. sienose, vadinas, apimančią Lietuvą ir 
Baltgudiją. 

Kairės nuomonė buvo suformuluota Filipowicziaus, užsie- 
nių reikalų ministerijos pasekretoriaus, Moraczewskio socialistų 
kabinete. Vasario mėnesy jis spaudos atstovams pareiškė, kad 
valstiečiai, kurie sudaro seime daugumą, nori matyti atstatytą 
Lenkiją jos istorinėse 1772 m. sienose ir sudarančią, pagal tradici- 
ją, kuri siekia XV šimtmetį, jungtinę valstybę apimančią Lenkiją, 
Lietuvą ir Baltgudiją („Le Temps“, 1919 m. vasario mėn. 25 d.). 
Pagaliau, ką Filipowiczius skelbė reikšdamas valstiečių norą, 
tą seimas priėmė gegužės mėn. 24 d. rezoliucija, kurios 3 ir 4 
straipsniai yra pašvęsti Lietuvai ir Baltgudijai. Ketvirtas straipsnis 
trumpai formuluoja tai, kas yra plačiai išdėstyta trečiame. To- 
dėl mes apsiribosime skelbdami tiktai trečiąjį. Štai jis: 

„Lenkų Respublika siekia išlaisvinti buvusios Didžiosios 
Lietuvos Kunigaikštijos teritorijas tikslu leisti jų gyventojams 
pasisakyti dėl jų likimo ir jų santykių su Lenkų valstybe. Respub- 
lika siekia unijos su buvusios Didžiosios Lietuvos Kunigaikštijos 
tautomis politinių, ekonominių ir moralinių interesų bendrybės 
pagrindu. Šios unijos politinė forma turi atitikti kiekvienos tautos 
teisę spręsti savo likimą. Šis principas taip pat turi būti taikomas 

ir tai istorinės Lietuvos ir Baltgudijos (sic) daliai, kur lenkų gy- 
ventojai yra daugumoje ir nori jungtis prie Lenkijos. Seimas skel- 
bia, kad Lenkų Respublika nesiekia inkorporavimo į Lenkų val- 
stybę buvusios Didžiosios Lietuvos Kunigaikštijos žemių, remian- 
tis tiktai vienšališku lenkų įstatymų leidžiamojo organo nuta- 
rimu“. 

Tai yra paskutinė lietuvių klausimu rezoliucija, priimta Var- 
šuvos seimo. Prieš ją buvo kitų viešai aneksionistinių, bet jos tu- 
ri būti laikomos panaikintos. Skirtumas tarp jų yra labai įdomus 
ir mums rodo, kokiomis priemonėmis manoma įgyvendinti tą 
programą. Šiuo metu mes pabrėžiame tiktai faktą, kad Jenkai nie- 
ko nepakeitė savo programoj nuo Lenkijos padalinimo; jie nori 
atgaivinti istorinę Lenkiją. Jų ideologija yra suprantama. Istori- 
nėj Lenkijoj jie mato kankinį. Trys niekšai kaimynai sudraskė ją 
ir laikė po jungu. O kas gi buvo ta senoji Lenkija? Laisvės 
čempionas, Vakarų civilizacijos pylimas, kultūros nešėja į Rytus 
irt.t.,. 


Lenkų respublikos vidaus struktūros vaizdas leidžia sufor- 
muluoti pirmą išvadą apie esminį šios organizacijos bruožą: tai 
pilnutinė tolerancija skirtingų visų teritorinio, intelektaulinio, mo- 
ralinio ir religinio istorinio individualizmo pasireiškimų „Respu- 
blikos luomų ir tautų“, kaip tai mielai vadindavo sudėtines res- 
pubikos dalis (La Pologne, p. 131). Būdama suorganizuota to- 
kiais pagrindais, ji buvo valstybė modelis visoms vakarų demo- 
kratijoms. Nelabai palanki nuomonė apie ją buvo vakaruose dėl 
vokiečių istorikų intrigų. „Respublika neužsitarnavo „aristo- 
kratinės oligarchijos“ pavadinimo, kurį vokiečių istorikai jai duo- 
da ir kurį jie išpopuliarino. Jos aristokratija, labai skirtinga nuo 
vakarų aristokratijos, XVIII š. sudarė 127 visų gyventojų ir jos 
gyvenimo būdas daugeliu atvejų buvo panašus į valstiečių. 
Kai Lenkijoj toks aukštas gyventojų nuošimtis naudojosi visomis 
politinėmis teisėmis, tai Liudviko Pilypo liberalinė Prancūzija 
jas suteikė tiktai XIX š. 2/370 savo piliečių (180.000 iš 30.000.000). 
Tas pats Didžiojoj Britanijoj prieš 1832 m. reformą, mažiau kaip 
29 piliečių (400.000) turėjo teisę balsuoti. Lenkija anuo metu 
buvo nepaprastai demokratiškas kraštas“ (Petite Encyclopedie, 
p. 23). Taigi (tęsiant moksliškas Erasme Piltz studijas) Lenkija 

XVIII š. buvo 18 kartų demokratiškesnė už Prancūziją XIX š. 
ir pralenkė Angliją demokratizme 6 kartus toj pačioj epochoj. 

Tokioj valstybėj padėtis visų visuomenės klasių galėjo būti 
tiktai gera. Pradėkime nuo valstiečių. „Mes čia galime primint 
su teisėtu pasididžiavimu, — sako „La Pologne“ autoriai, — kad 
senai dar prieš senosios karališkos Lenkijos sugriuvimą mūsų pro- 
seneliai žinojo ir dažnai praktikavo savitarpio kredito idėją, kuri 
vakarų Europoj buvo taikoma tiktai apie XIX š. vidurį. Jau 1715 
m. Krokuvos katedros kapitula Pabianicos valstiečių pageidavi- 
mu įsteigė traukos gyvuliams kasą, tai yra modelis modernių savi- 
tarpinio kredito kasų atsiradusių dviem šimtmečiais vėliau. 1765 
m. Biezuno Zamoyskių valdoj buvo įsteigta valstiečiams skolini- 
mo kasa pavadinta „Karbona“. Apie XVIII š. pabaigą kuni- 
gaikštytė Anna Jablonowska įsteigė tokias pat kasas savo valdo- 
se Siemiatycze ir Kocke. Mes čia sustojame, nes likusi skiltis tik- 
tai išskaičiuoja analogines institucijas (La Pologne, p. 607). 

Akivaizdoj tų valstiečių gerovei institucijų, ryšiai, kurie juos 
rišo prie jų ponų, negalėjo turėti bet kokios svarbos. „Nors 
romėnų teisės įtakoj valstietis vadinamas „servus“, tai yra, vergas, 
bet toks nėra nei faktiškai, nei teisiškai, jis tiktai yra pavaldinys 
savo pono, kuris vykdo teisminę ir administracinę valdžią“ (La 
Pologne, p. 901). ,„Buvusioj Lenkijos respublikoj vergija neegzis- 
tavo kaip teisėta institucija. Tai vien tik piktnaudžiavimo būdu 
teisė kartais išsigimdavo į vergovės panašumą, bet ji niekuomet 
nepriartėjo prie tokios dalykų padėties, kokia teisiškai buvo nus- 
tatyta Rusijoj“ (Vie economigue de la Pologne, Encyclopedie 
polonaise, vol. III, Lausanne - Paris, 1919 p. 611). 

Būdama demokratiška ir tokia teisinga, Lenkija galėjo da- 
ryti tiktai gera toms tautoms su kuriomis ji buvo sujungta. Ir 
pirmoj vietoj tai buvo Lietuva, kuri tuo pasinaudojo. Taip, kas 
liečia krikščionybės įvedimą, tai padaryta tiktai Lenkijos dėka. 
„Tai, ko teutonų riteriai pusantro šimto metų atkaklia kova ne- 
galėjo pasiekti, lenkų misionieriai įgyvendino labai greitai. Net 
labiaušiai prie prosenelių tikėjimo prisirišusi provincija Žemai- 
tija nusilenkė prieš Kryžių. Tuo pačiu laiku Krokuvos universi- 
tetas moko lietuvių kunigus, kurie pamažu pakeičia lenkų kuni- 
giją Lietuvoje. Lietuvių vyskupai užima lenkų vyskupų vietas, 

kurie daugiau vaidino misionierių rolę. Paprotys palikti lietu- 
viams jų krašte vyskupų vietas išliko ligi paskutinių respublikos 
dienų. Trokšdami įtvirtinti naujus krikščionybės laimėjimus, len- 
kų misionieriai taip pat rūpinasi lietuvių kalba. Jogailaičių dinas- 
tija įkuria visą eilę bažnytinių beneficijų, kur lietuvių kalba yra 
privaloma dėstyme ir katekizmo mokyme“ (La Pologne, p. 174). 
Tokį geradarišką nusistatymą lietuvių atžvilgiu lenkai yra išlaikę 
visą laiką. „Net ir XIX š. lenkai davė lietuviams impulsą į sa- 
vitą gyvenimą ir veiklą“ (p. 184). 

Štai kokiuose papuošaluose pasirodo Lenkija savo prisikė- 
limo metu. Redakcijos komitetas mus užtikrina, kad tai nėra ša- 
liškas advokatavimas Lenkijos naudai, nors niekas neturi teisės 
reikalauti iš lenkų pristatyti jų bylą palankiausioj šviesoj. Vienin- 
telis šio veikalo autoritetas, veikalo iš kurio mes ėmėme citatas, 
„galėjo atsirasti iš jo paties vertės, iš griežto ir neginčijamo fak- 
tų tikrumo ir išvadų logikos“ (p. 111). Jei taip ten yra ir jei Len- 
kija iš tikrųjų buvo demokratinė valstybė, pažangesnė už kitas 
savo socialiniame ir politiniame išsivystyme, tai padalinimas tu- 
ri būti laikomas kaip nusikaltimas. Nusikaltimas turi būti atitai- 
sytas ir Lenkija turi atgimti iš savo pelenų kaip feniksas, kuriuo 
ji yra. 

Aš stengiausi nubrėžti lenkų politinę programą įvairių poli- 
tinių partijų padarytais pareiškimais. Toks vienbalsiškumas, kuria- 
me kairės socialistai dedasi su dešinės reakcionieriais, gali atrody- 
ti truputį netikėtinas. Priežastis yra ta, kad bet kokia partija ne- 
gali turėti senų skundų prieš tautinę valdžią, kuri neegzistuoja 
jau daugiau kaip šimtas dvidešimts metų, Lenkijai esant svetimų 
junge. Kita vertus, buvusios Lenkijos vaizdas yra apgaubtas kan- 
kinio aureole. Niekas kitas kaip ji negali geriau prisitaikyti šias 
anglų poeto eilutes: „Past all dishonor Death has left on her only 
beautiful“. Ne čia yra vieta diskutuoti apie jų mesianizmą, kuriuo 
yra persisunkusi lenkų literatūra, menas, taip pat ir politika. Tai 
nebus bet koks perdėjimas tvirtinant, kad dauguma lenkų patri- 
otų yra užkerėti mesianiškomis idėjomis. Apstulbinantis Lenki- 
jos nukryžiavimo vaizdas, jos mirties ir būsimo prisikėlimo, sukur- 
tas didžiojo poeto Mickevičiaus, yra lenkų politikos katekizmas. 
Tos idėjos ir vaizdai yra brangūs lenkų visuomenei, nes ta visuo- 

menė nepasikeitė nuo Lenkijos padalinimų epochos, o dar mažiau 
nuo paskutinio sukilimo. Lenkija niekuomet neturėjo vidurinės 
klasės, Jos buržuazija, besiformuojanti dabartiniais laikais, „gimi- 
niuojasi savo kilme su buvusia lenkų ponų klase, kur ji skaičiuoja 
gausingus prosenelius ir kuri suformavo jos branduolį. Iš tikrųjų 
šios buržuazijos širdis buvo sudaryta kilmingųjų šeimų, išplėštų iš 
jų Žemių ar tai per politinius pervertimus ar tai kitokiu būdu“ 
(La Pologne, p. 894). Net ir darbininkų klasės lyderiai priklau- 
so, galų gale, prie kilmingųjų. Taigi, visos šios aplinkybės kraštu- 
tiniškai favorizuoja tradicionalizmą politikoj. Naujos idėjos gali 
skleistis tik tuomet, kai jos yra nešamos naujų socialinių klasių. 

Politinių idealų revizija turėtų vykti nustatymu faktų liečian- 
čių praeitį ir dabartinę padėtį. Ta šviesi Lenkijos praeitis, kurią 
ką tik apibūdinau, tai vis dar tebėra politinio mesianizmo mira- 
žas. Tikroji Lenkijos praeitis yra labai skirtinga. Istorinės studi- 
jos jau nuo senai nustatė tikruosius faktus. Bet lenkams rusų ir 
vokiečių mokslininkai yra įtartini. Jie juos įtaria noringai nieki- 
nant Lenkiją tikslu pateisinti jos padalinimus. Išvengti įtarimo 
bet kokio šališkumo aš imsiu keletą citatų iš prancūzų istorikų. 
Norima atstatyti Lenkiją jos 1772 m. sienose. Pirmiausia reikia 
nustatyti tikrąsias Lenkijos sienas toj epochoj. Žvilgsnis į lenkų is- 
torinius žemėlapius rodo, kad lenkai Lenkijos vardu vadina Lie- 
tuvą ir Lenkiją kartu paėmus. Tiesa, kad Lietuva 1589 m. buvo 
priversta sudaryti realią uniją su Lenkija. Gi, pagal, tą unijos 
aktą abu kraštai turėjo sudaryti vieną valstybę, kuri vis dėlto ne- 
sivadins nei Lietuva, nei Lenkija, bet paprastai — ,„Bendrąja 
valstybe“ (Rzecz Pospolita- Common Wealth); pavadinimas 
„Lietuva“ ar „Lenkija“ buvo vartojamas tik norint pažymėti 
vieną ar kitą šios „Bendrosios valstybės“ dalį. Pavyzdžiui, 3 
straipsnis Polanovo sutarties, sudarytos 1834 m. gegužės men. 
17 -27 dienomis, tarp Vladislovo IV, Lenkijos karaliaus, Didžio- 
jo Lietuvos kunigaikščio ir Mykolo III Federovičiaus, Didžiojo 
kunigaikščio ir Maskvos caro, išlaiko tą skirtumą: „Caras. . .per- 
leidžia ir grąžina, . „karaliui ir Lenkijos respublikai provincijas 
(seka jų išvardinimas). Jis taip pat grąžina Didžiajai Lietuvos Ku- 
nigaikštijai Smolensko provinciją, ..“ 

Tas skirtumas yra vispusiškai išlaikomas ir padalinimo išva- 

karėse. Taip Katerina II savo 1764 m. manifeste atskirai kreipiasi 
į Lenkiją ir į Lietuvą. 

„Mes Katerina II, imperatorė Dievo malone. . .mes nusiun- 
tėme šviesiausiai Lenkijos respublikai ir Didžiajai Lietuvos Kuni- 
gaikštijai. ..“ 

Taigi, teisiškai Lenkijos 1772. m. sienos yra tos sienos, kurias 
ir lietuviai pripažįsta beveik be išimčių. Bet, jei lenkai nori anuo- 
met buvusią dalykų padėtį vadinti jos tikruoju vardu, tai jie turi 
vartoti terminą „Lietuva - Lenkija“. Iškilus istorikas prof. Ch. 
Seignobos vartoja taip gi pavadinimą „Lenkija — Lietuva“ 
savo veikale „Les aspirations autonomistes en Europe“ (Paris, 
1913, p. VII). Mūsų padėtis priešais Lenkiją anuomet buvo tokią, 
kokia dar neseniai buvo Vengrijos priešais Austriją. Bendrai buvo 
vartojamas pavadinimas „Austrija“ pažymėti abiems valstybėms 
kartu, bet niekuomet bet kokiame oficialiame akte nebuvo prilei- 
džiama vadinti Austrija tai, kas buvo Austrija - Vengrija. 

Tad vien tik tokio suktumo pagalba lenkai gali remti jų tei- 
ses į Lietuvą, Bet nešališkam teisėjui yra aišku, kad be lietuvių 
dalyvavimo jie nieku būdu neturi pagrindo reikalauti atstatymo 
„Bendrosios Lenkijos - Lietuvos valstybės“. 

Kas gi, iš tikrųjų, buvo toji 1772 m. Lenkija? Žiūrėkime 
pirmiausia į jos socialinę sudėtį. Aristokratija susidėjo iš trijų kla- 
sių: „magnatai, klientelės vyriausi; palyginti turtingi žemės sa- 
jų, masė alkanųjų, kurie parduoda savo balsus pirmiesiems, yra 
kareiviai jų armijoj, arba tarnai jų namuose. Jie leidžiasi savo po- 
no mušami su ta sąlyga, kad, žiūrint jų kilnybės, tai būtų ant tur- 
kiško kilimo“ (A. Rambaud dans I Histoire generale du IVeme 
siecle a nos jours, tome VII, p. 459). 

Atsiminkime, kad tokia dalykų padėtis vadinasi demokratija, 
18 kartų daugiau pažengusi negu demokratija Prancūzijoj apie 
XIX š. vidurį, 

Po aristokratijos eina valstiečiai. „Nuo 1496 m., šimtas metų 
prieš Boriso Godunovo ediktus, jis yra pririštas prie Žemės. 
1556 m. Zigmantas II atsisako nuo bet kokio kišimosi į kilmingųjų 
„nuosavybės reikalus“; tai reiškė pripažinti, kad valstietis buvo 
tapęs jų daiktu. Vergas privalo atiduoti savo ponui visą savo dar- 

bą. Dar negailestingesnis negu jų ponas valstiečių atžvilgiu buvo 
jo vykdytojai, anstolis ir mokesčių rinkėjas žydas“. 

Anglas Coxe konstatuoja (1778 m.), kad lenkų valstiečiai yra 
„vargingiausi, daugiausia prispausti, nelaimingiausi koki gali bū- 
ti pasauly“, nors jis buvo matęs ir Irlandiją. Liesi, išbalę, išsekę 
nuo darbo, mažakraujai, kaltūnuoti, išsigandę, suterorizuoti, jie 
nusiima kepurę prieš kiekvieną praeivį, murmėdami: tegu bus 
pagarbintas Jėzus Kristus. „Bet, — sako šis keliautojas, — juo 
daugiau aš galvojau apie juos, juo mažiau aš galėjau suprasti, už 
ką gi jie iš tikrųjų galėjo dėkoti Dievui“. O Staszic (1775 m.): 
„Reikia pripažinti, kad nežiūrint koks likimas bebūtų skirtas 
Lenkijai, lenko valstiečio likimas negali pablogėti“. Valstiečiui 
— nei įstatymas, nei karalius, taigi nėra bet kokios tėvynės (OP, 
C. 4, p. 461). 

Dabar, štai vienas pavyzdėlis iš religinės tolerancijos, kuri 
tuo pačiu liečia ir tautinį klausimą. „1765 m. Koninski, Baltgu- 
dijos ortodoksų vyskupas, įteikė Lenkijos karaliui vieną memo- 
randumą, kuriame jis priminė visus persekiojimus kuriuos graikų 
religija turėjo pernešti karalystėj: du šimtai bažnyčių atimta iš 
kulto ir atiduota unistams, uždrausta atstatyti ar taisyti griūvan- 
čias bažnyčias, kunigai niekinami ir paliekami mirčiai. Tėvai mi- 
sionieriai, sako memorandumas, išsiskiria iš visų savo uolumu. 
Lydimi pasaulinės valdžios, kai jie yra misijoj, sušaukia graikų - 
rusų tikėjimo Žmones iš visų kaimyninių kaimų, lyg tai darytų su 
avių banda, juos laiko ištisas šešias savaites, verčia padaryti iš- 
pažintį ir gąsdinimui tų, kurie priešinasi, paruošia kuolus, išdės- 
to rykštes, spygliuotas šakas, sukrauna laužus, atskiria vaikus nuo 
tėvų, moteris nuo jų vyrų, toliau bando juos bauginti išgalvotais 
stebūklais. Tvirto priešinimosi atvejais jie plakami rykštėmis arba 
spygliuotomis šakomis, deginama jų rankos, laikomi kalėjime iš- 
tisus mėnesius“ (A. Rimbaud, Histoire dė la Russie, 7 eme edi- 
tion, par Prof. Haumant, 1918, p. 462 - 3). 

Valstybės politinės aplinkybės negalėjo būti geros. 
„Nuo to laiko, kai karalystė nustojo persiduoti paveldėjimu, kiek- 
vienas karaliavimas prasidėdavo rinkimais, vadinasi, vidaus ir 
užsienio krize. Europą baugino tie interregnumai, kurių kiekvie- 
nas galėjo užtraukti „Lenkijos paveldėjimo karą“. Kaimyninės 

valstybės įsikiša, viliojimais, grąsinimais, kartais ginklų pagalba 
siekia, kad jų kandidatas laimėtų. Dažnai Prancūzija ir Švedija, 
beveik visuomet Rusija, Austrija ir Prūsija turi savo kandidatus. 
Taip pat šių trijų valstybių tarpe rutuliuojasi padalinimo pro- 
jektai. Apie tai buvo konferencijos: 1518 m. tarp Vosyliaus 
Ivanovičiaus ir Brandenburgo Alberto; 1667 m. tarp Švedijos Ka- 
rolio X, Austrijos, Brandenburgo; 1700 m. tarp Karolio XII ir Prū- 
sijos; 1711 m. tarp Prūsijos ir caro Petro; 1732 m. tarp Augusto II ir 
Prūsijos Fridricho Vilhelmo“ (Rambaud, Histoire generale, t. 
VII, p. 463). Daugiau kaip šimtas metų prieš karalystės padali- 
nimą, karalius Jonas Kazimieras , Varšuvos seime pasakytoj kal- 
boj 1668 m. birželio mėn, 6 d. ne tiktai išpranašavo būsimą pa- 
dalinimą, bet numatė bendradalytojus ir teritorijas kurias jie 
pasiims. „Jam vero ista mala imminent patriae (utinam sim fal- 
sus vates) sed certius est, guod absgue praematura successoris 
electione Respublica ibit in direptionem: Moschum, unius linguae 
et majori parte religionis, dominum seguetur Russia et Lithuania, 
Brandeburgicum vicina Major Polonia et Prussia... Austriaca do- 
mus, licet rectissimas olat intentiones tamen in publica Regni 
direptione, a Minori Polonia sibi non deerit, et forte mallet 
unisguisgue partem regni gladio partam absoluto dominatu te- 
nere guam integrum regnum vetustis libertatibus contra prin- 
cipes legibus tectum“ (ib. t. VI, p. 637). 

Štai netolimi pavojai, kurie gręsia tėvynei (o, kad aš būčiau klaidingas 
pranašas), Yra tikra, kad valstybė bus sunaikinta per ankstyvais sosto perėmi- 
mo rinkimais: Rusija (ty. Mažoji Rusija ir Baltgudija) ir Lietuva seks Mask- 
vėnus, kurie yra tos pačios kalbos ir, iš dalies, tos pačios religijos. Didžioji 
Lenkija ir Prūsija seks Brandenburgą. Nežiūrint labai garbingų intencijų, 
Austrijos Namai karalystės draskyme prisiskirs Mažąją Lenkiją, ir yra aišku, 
kad kiekvienas partneris norės įgytę dalį valdyti ginklų jėga ir ten išlaikyti 
absoliutinę valdžią, neatsižvelgdamas į senas laisves, kurios gina visą kara- 
lystę. 

Kas niekur kitur negalėjo atsitikti, tai galėjo įvykti Lenkijoj. 
Du iš jos karalių dalyvavo jos dalinimo projektuose. „1732 m. 
Augustas II derasi su Fridrichu Vilhelmu vienu padalinimo pro- 
jektu. Prūsija būtų gavusi Dancigą ir žemutinę Lenkiją; Rusi- 
ja būtų nesuinteresuota, atiduodant jai Lietuvą be Vilniaus, o 
imperatorius, jam perleidžiant Zipso grafystę. Likusioj Lenkijoj 

Saksų Namai nuo to laiko būtų karaliavę paveldėjimo titulu. Rei- 
kia tikrai pripažinti, kad toks patvarkymas būtų išsaugojęs Len- 
kiją vienos amputacijos kaina“ (ib. t. VII, p. 120). Amputacijos 
idėja žinomam istorikui atrodė tokia teisinga, kad jis daugelį kar- 
tų grįžta apie ją kalbėti. „Stiprios valdžios konstitucija tikriau- 
sia nebūtų buvusi permokėta atsisakymu kelių provincijų“ (t. VI, 
p. 648). 

Aiškiai matyti, Lenkija dideliais šuoliais bėgo į pražūtį. Tų 
faktų akivaizdoje, argi galima jos padalinimą laikyti nusikaltimu? 
Čia vėl mes duodame žodį p. Rambaud. „Lenkija, — sako 
jis, — savo fanatizmu ir rinkimine korupcija užsitarnavo 1772 m. 
nelaimę. Ji neužsitarnavo 1793 m. nelaimės. Istorija įvertins kil- 
nias pastangas karaliaus, Čartoriškių, didesnės bajorijos dalies, 
trečiojo patriotinio luomo dėl krašto reformos“ (Histoire de la 
Russie, p. 502). Tarp kitko, kas buvo nusikalstamo būsimųjų lie- 
tuvių - lenkų valstybės dalytojų politikoj, tai jų kįšimasis į vidaus 
reikalus tikslu palaikyti anarchiją ir stabdyti visas reformų pas- 
tangas, 

Tai, ką aš sakiau apie Lenkiją, yra taip pat taikoma ir„to me- 
to Lietuvai. Nuo seiminės unijos, sudarytos Liubline 1569 m. 
lietuviai bendrame seime visuomet buvo mažumoj. Iš to seka, 
kad lietuvių reikalų tvarkymas, kiek jis buvo pavestas seimui, 
buvo lenkų rankose. Kita vertus, po Liublino unijos buvo plačiai 
atvertos durys demoralizuojančiai lenkų įtakai. Lietuviams didi- 
kams nuo to laiko buvo duota galimybė vaidinti žymią rolę par- 
tijų kovose. Mes nieku būdu negalvojame sumažinti lietuvių aris- 
tokratijos atsakomybę. Ji taip pat dirbo, be abejonės su savo pa- 
reigos atlikimo iliuzija, tėvynės pražūčiai. 


II. 


Lietuvių tauta buvo pirmoji pradėjusi abejoti savo aristokra- 
tijos vedama politine programa nuo XVIII š. Norint suprasti nau- 
ją lietuvių nusistarymą, reikia nepamiršti kokia buvo tautos su- 
dėtis. Trečiojo luomo mes taip pat neturėjome net labiau kaip 
kad lenkai. Šalia aristokratijos, prie kurios taip pat priklausė ir 
dvasininkija, buvo gausi valstiečių klasė, kuri lenkų įtakai vei- 

kiant, tapo žemesnė už vergų klasę. Valstiečiai buvo skaitomi ti- 
krais daiktais. Dar sutinkame Lietuvoj daug senelių, kurie su šiur- 
pu atsimena vergovę, kurią jie turėjo pernešti. Kas užėmė bur- 
žuazijos vietą, tas priklausė arba smulkiajai bajorijai, arba žydų 
ir kitų svetimšalių gyventojų mišiniui. Gi kai reikėjo prarastą ne- 
priklausomybę atkovoti sukilimu prieš rusų valdžią, gyventojų 
masė buvo indiferentiška ir net priešiška. Buvo stengtasi ją jėga 
įtraukti į sukilimą. Kai kurie jų laisvu noru sekė poną, kai pasta- 
rasis sugebėjo pasidaryti savo vergų mylimas. Bet tai buvo tik- 
tai išimtini atsitikimai. Daugumas laikėsi nuošaliai ar net padėda- 
vo rusų daliniams ieškoti sukilėlių. Gi patriotinė aristokratija bran- 
giai užmokėjo savo neapgalvotumą: kalėjimu, ištrėmimu, turtų 
konfiskavimu, nieko jai nebuvo pagailėta. Galima sakyti, kad po 
to smūgio, kurį jai sudavė rusų valdžia, ji niekuomet negalėjo at- 
sigauti. Tačiau laikas iš jos reikalavo didelio darbo prisitaikyti 
naujoms gyvenimo sąlygoms. Demokratinės idėjos visur ėmė vir- 
šų, jos plito taip pat ir Lietuvoje. Todėl maža aristokratijos gru- 
pė nebegalėjo kalbėti visos tautos vardu. Reikėjo ieškoti paramos 
gyventojų masėje, Kita vertus, baudžiavos panaikinimas, net jei 
rusų valdžios smūgiai niekuomet nebūtų buvę trenkti aristokra- 
tijai, radikaliniu būdu pakeitė žemės savininkų ekonomines sąly- 
gas. Jis išdžiovino pagrindinius pajamų šaltinius iš žemės, ap- 
dirbamos neapmokamomis vergų rankomis. Lietuvių aristokra- 
tija negalėjo atsilaikyti prieš tiek daug smūgių įvykusių iš karto. 
Ji turėjo savo vietą užleisti kitai socialinei klasei, kuri pradėjo 
busti naujam gyvenimui. Ir tai buvo valstiečių masė, kuri nuėjo 
tautinio, socialinio ir politinio atgimimo kryptimi. Kokią progra- 
mą nešė ji? Kadangi socialiniai ir ekonominiai pakitimai vyksta 
labai lėtai, tai aišku, kad apie naują programą galima kalbėti 
kaip esančią užuomazgoj. Tačiau didžiosios naujo judėjimo kryp- 
tys tuojau aiškiai pasirodė. Visai nereikalinga pastebėti, kad 
gyventojų masės programa negalėjo būti tapatinga su senąja 
programa. Jei aristokratija, sėdinti ant savo laimės griuvėsių, 
galėjo svajoti apie savo didybę ano meto, kai ji buvo viskas val- 
stybėje, tai valstietis turėjo nuosavą skaudančią nugarą jam pri- 
minti patirtus vargus toj garbingoj praeity. Pagrindinis jam 
klausimas buvo išsilaisvinti ekonominiu ir socialiniu atžvilgiais. 

Baudžiavos panaikinimas dar neatnešė lygybės prieš įstatymą 
ir pilnos nepriklausomybės nuo buvusių ponų. Valstietis buvo 
paliktas valstybės globoj. Buvo labai gera idėja įkurti specialius 
organus apsaugoti išlaisvintus baudžiauninkus, bet, nelaimei, glo- 
bėjai buvo imami beveik išimtinai iš aristokratijos. Tie valstiečio 
globėjai aišku negalėjo pasidaryti jo vardu kalbėtojais. Kad tap- 
tų pati sąmoninga, valstiečių klasė turėjo išsimokslinti. Lietuvoj 
ji netrukus suformavo intelektualų elitą, kurie tapo jos naujų lai- 
kų apaštalais. Nors valdžios naudojamos priemonės buvo didelė 
kliūtis lietuvių atgimimui, bet jos negalėjo jo užslopinti. 

Naujosios Lietuvos programos pagrinde galėjo būti tiktai 
demokratinių idėjų išsivystymas, kaip tokiais atvejais yra ir vi- 
suose kraštuose, kur vyksta tautinis atgimimas. 

Buvo tikėta visuotiniu demokratijos triumfu, lietuvių tautos 
atstatymu ateity. Buvo tikima gauti iš rusų valdžios autonomiją. 
Buvo numatoma, kad tolimoj ateity Lietuva taps viena iš federa- 
cinės Rusijos valstybių. Gi tie, kurie: mėgo svajoti apie būsimą 
pasaulio vystymąsi, kalbėjo net apie jungtines Europos valstybes. 
Visas šias idėjas randame viename pirmųjų lietuviškų laikraščių, 
„Varpas“. Savaime aišku, kad niekas anuomet negalvojo apie ga- 
limą pasaulinį karą, kuris visiškai pakeis politinį pasaulio žemėlapį. 
Buvo tikima, kad vykstant taikingai evoliucijai triumfuos demokra- 
tinės idėjos. Kaip matyti, neo - lituanizmas atsisakė nuo Didžio- 
sios Lietuvos Kunigaikštijos atstatymo. Jis nuo jos atsisakė juo 
lengviau, nes lietuvių liaudis savo pačios valstybėj buvo mažu- 
moj. Naujalietuviai gi norėjo savo liaudžiai tokios politinės orga- 
nizacijos, kuri jai užtikrintų vyraujančią padėtį jos etnografinėj 
srity, o ne tautinės mažumos padėtį. 

Tas jų nusistatymas iššaukė, iš vienos pusės, lenkų neapykantą, 
ir iš kitos, lietuvių aristokratų, kurie daugumoje, nors ir kalbėjo 
lenkiškai, nebuvo nustoję tautinio jausmo ir save vadindavo lie- 
tuviais. Šiandien tie aristokratai galutinai šliejasi prie lenkų ir pra- 
deda siekti lenkų tautybės. Išsigindami lietuvių tautybės ir priim- 
dami lenko vardą, jie tampa lenkais pasirinkimu. Mes respektuo- 
jame jų naują tautybę ir nuo dabar vadinsime juos lenkais. Len- 
kai lietuvių tautinį judėjimą nelaikė nei gyvybingu, nei ilgalaikiu. 
Jie čia matė tiktai pirmus Lietuvos rusinimo elementus ir tame 

lūkestyj nusistatė daugiau priešiškai (La Pologne, p. 845). „Po- 
logne“ autoriai perdėtai švelnina lenkų nusistatymą lietuvių tau- 
tinio judėjimo atžvilgiu. Iš tikrųjų dalykai vyko visai kitaip. Šį 
judėjimą jie riša su rusų valdžios intriga. Taip, pirmas Lenkijos 
atstovas Taikos konferencijojį Roman Dmowski tvirtina, kad 
„tikslu susilpninti polonizmą valdžia suteikė šiltą paramą lietuvių 
tautiniam judėjimui, kuris gimė po 1870 m. ir kuris valdžios 
protekcijos įtakoj tapo ypatingai priešlenkiškas“ (La guestion 
Polonaise, Paris, 1919, p. 8). 

Toks būdas aiškinti lietuvių atgimimą buvo priimtas visų len- 
kų, kurie buvo nutolę nuo lietuvių judėjimo. Kas iš tikrųjų buvo ta 
rusų valdžios „šilta parama“: uždraudimas knygų lietuvių kalboj, 
suvaržymas lietuviams valstiečiams pirkti žemes, ir t. t. ... Lenkai 
Lietuvoj, nors ir paliesti išimčių ir suvaržymų režimo, niekuomet 
nebuvo persekiojami tokiu negailestingu būdu kaip kad lietuviai. 
Tačiau, aš nekaltinu nei Dmowskio, nei kitų lenkų melagyste ar 
šmeižimu. Jų galvojimas buvo labai paprastas: rusų valdžia per- 
sekioja lenkus, lietuviai pasidaro priešiški lenkams, taigi jie yra 
rusų valdžios bendrininkais. Šiais pastaraisiais laikais, ar nebuvo 
piktnaudojamas toks pat išvedžiojimas, ir ne vieną kartą, taikant 
jį nebe lietuviams ir rusams, bet lietuviams ir vokiečiams. Ar gali- 
ma tokią galvojimo menkystę atleisti viešosios nuomonės diri- 
guotojams? Čia tai jau yra kitas klausimas. 

Vis dėlto ne visi lenkai tokiu būdu vertino naujalietuvių ju- 
dėjimą. Tie, kurie jį matė iš arti, taip pat klydo dėl jo pobūdžio, 
bet jie aiškino visiškai skirtingai. Jie įžiūrėjo jame grynai socialis- 
tinį judėjimą, kuris buvo didžiai pavojingas nustatytai tvarkai. 
Neretai atsitikdavo, kad jie įskųsdavo rusų policijai kai kuriuos 
lietuvių patriotus, kurių propaganda jiems atrodė perdaug „rau- 
dona“. 

Bet kovos laukas, kur galėjo reikštis priešingumai tarp lietu- 
vių ir lenkų, buvo labai siauras, nes abu priešininkai prie savo ša- 
lies turėjo rusų žandarą, kuris sekė jų mažiausius judėsius. Katali- 
kų bažnyčia buvo vieta, kur rusų kalba negalėjo įsiveržti dėka 
atkakliam popiežių priešinimuisi. Todėl čia taip pat buvo vie- 
nintelė sritis, kur prispaustos tautos galėjo pasireikšti ir kiekviena 
jų pretendavo, kad vien tik jos kalba turėjo būti vartojama ten, 

kur katalikų bažnyčia leido vietinės kalbos vartojimą. Lietuviams 
buvo „priskiriamas agresorių vaidmuo; čia tai yra ginklas, kuris 
visuomet naudojamas prieš tas tautas, kurios atgimsta naujam gy- 
venimui. Lenkai tvirtai laikėsi argumento, kad jų kalba buvo vie- 
nintelė „katalikiška“, tuo tarpu lietuvių kalba buvo „pagoniška“. 
Lenkų kalba visuomet buvo vartojama Lietuvos bažnyčiose, ją 
pakeičiant lietuvių kalba, būtų padarytas didelis žingsnis į orto- 
doksijos įvedimą pagal rusų valdžios pageidavimus, nes „lenkas“ 
ir „katalikas“ yra tas pats. Lietuviai atsikirsdavo, kad Dievas su- 
pranta visas kalbas ir kad lenkų dvasiškija, įvesdama su krikščio- 
nybe ir lenkų kalbos vartojimą, lietuvių tautai padarė didelę žalą, 
kurią reikia atitaisyti, o ne leisti tęstis, ištraukiant iš to dar argu- 
mentą dėl lenkų kalbos pastovumo. Šiame konflikte lietuvių vardu 
kalbėjo jauni kunigai, išėję iš liaudies ir remiami didelių tautos 
masių, tuo tarpu lenkiškumą palaikė aukštoji dvasiškija, jos viršū- 
nėj Lietuvos vyskupai. Smulkus tų kovų atpasakojimas būtų la- 
bai nuobodus. Norint jas suprati reikia būti pačiam tai išgyvenu- 
siam. Mes trumpai konstatuosime pusės šimtmečio nuolatinių ko- 
vų rezultatus. Lietuvių atgimimo išvakarėse visos trys lietuvių vys- 
kupijos, Vilniaus, Kauno ir Seinų buvo sulenkintos nuo viršaus 
ligi apačios. Dabartiniu metu dvi diocezijos, Kauno ir Seinų, yra 
atgautos ir trečioji didžia dalimi yra atstatyta jos tautiniame cha- 
rakteryj. Po tokių rezultatų nebegalima abejoti galutine ir tota- 
line lietuvių kalbos pergale, 

Už bažnyčios ribų nesutaikomi ginčai tarp lietuvių ir lenkų 
turėjo pasireikšti ir socialiniuose santykiuose, taip pat ir čia prie- 
žastis buvo kalbos klausimas. Bet šiuo atveju buvo visai kitas da- 
lykas. Reikėjo lietuvių kalbos vartojimą grąžinti į visuomenę. Aš 
sakau „grąžinti“, nes dar XVII š. lietuvių aristokratija kalbėjo 
daug geriau lietuviškai negu lenkiškai. XVI š. rimtai mėginta pla- 
čiai išplėsti lietuvių raštiją. Štai kaip Kulva, kuris ėjo mokslus 
Louvaino universitete reformacijos pradžioj ir tapo protestantu, 
išverčia lietuvių kalbon Psalmes. Vėliau iškilus lietuvis valstybės 
vyras, kunigaikštis Giedraitis, tai tas pats, kuris buvo pasiųstas 
į Paryžių grąžinti Henri de Valois (vėliau Prancūzijos Henri III) 
po jo pabėgimo, sudarė plačią programą lietuvių raštijai plėsti. 
Deja, neatsirado nei vieno, kuris tęstų jo darbą. Tai tik jam mes 


209 


esame dėkingi už gryniausius lietuvių kalbos paminklus. 

Antrosios XIX š. pusės aristokratija nieko apie tai nežinojo. 
Ji tačiau nebuvo priešinga lietuvių kalbai. Santykiuose su bau- 
džiauninkais ponai beveik visuomet vartodavo šią kalbą. Bet nuo 
lietuvių atgimimo aušros klausimas įgijo visai skirtingą formą. 
Pirmosios lietuvių patriotų pastangos buvo pašvęstos kalbos 
nustatymui ir literatūros sukūrimui. Nuo šio laiko neužteko vien 
tik kalbėti vietos tarme, kuri išmokstama be bet kokių pastangų; 
reikėjo studijuoti lietuvių kalbą. Tuomet, nauja lietuvių literatūra 
dar neturėjo šedevrų, kurie galėtų atlyginti sunkios kalbos studi- 
jas. Kita vertus, nėra lengva studijuoti kalbą ir ypač literatūrą be 
knygų pagalbos, — gi nuo 1864 m. buvo uždrausta spausdinti 
lietuviškas knygas Rusijoj ir net jas įvežti iš užsienio. Visos lietu- 
viškos knygos buvo konfiskuojamos, jų laikytojas buvo baudžia- 
mas, dažnai net kalėjimu. 

Prisimenant, kad bažnyčia skelbėsi priešinga lietuvių kalbos 
vartojimui, kad rusų valdžia nesikišdama į tą jausmingą reikalą 
davė jam laisvą eigą praktikoje; be to, atsižvelgiant į tai, kad 
naujalietuviai užuot garbinę lietuvių - lenkų praeitį, skelbė „sub- 
versyvines“ nuomones, tai lengva suprasti, kad lenkų nusistaty- 
mas galėjo būti tiktai priešingas, 

Kad lietuviai reikalavo bažnyčiose pamokslų ta kalba, kuri 
jiems buvo suprantama, blogiausiu atveju galima buvo pateisin- 
ti: jų nežinojimas teikė jiems atleidimą. Bet, kad asmuo išėjęs 
mokslus universitete, norėtų vartoti lietuvių kalbą išmokslintų žmo- 
nių draugijoj, tai buvo tikra revoliucija. O, be to, kokią gi nepa- 
garbią šneką vartodavo tie keistuoliai. Jie niekuomet nekalbėda- 
vo apie Tėvynę, bet visuomet iš jų lūpų ėjo „liaudis“ ir pretenda- 
vo, kad ta liaudis turi teisę į švietimą, savo gyvenimo pagerini- 
mą ir t. t. Galutinai tariant, tai buvo „socialistai“, Šitokiu būdu 
dvi tos pačios tautos generacijos nebesuprato viena kitos ir tapo 
priešais. " 

Štai koks buvo pačioj Lietuvoj, jų tėvynėj, lietuvių patyrimas 
su lenkais. Tas sentimentas, kurį jie puoselėjo Lietuvos lenkų at- 
žvilgiu, greitai išsiplėtė visai Lenkijai, kuri, savaime suprantama, 
turėjo apimti interesus ir savo naujų sūnų iš Lietuvos, tų kilmin- 
gųjų, kurie atsisakė, mes tikime, laikinai, lietuviškos tautybės. Ka- 

ralystės lenkai iš Galicijos ir Poznanės privertė lietuvius apleisti 
buvusią bendrą programą. Be to, lenkai skaitė, kad atimama jų 
kultūrinei ir ekonominei ekspansijai viena provincija. Taip išsisky- 
rimas tarp lietuvių ir lenkų įvyko visose srityse. Kas labiausia jau- 
dino lenkus, tai netekimas to, ką jie laikė rytine pakopa, ne tik 
vien civilizacijos požiūriu. Lietuvių judėjimas pasirodė labai ne- 
pagarbus lenkų kultūrai, kuria lenkai taip didžiavosi. Jo neapy- 
kanta neapėmė Lenkijos literatūrinės ir meninės kūrybos; ji kon- 
centravosi į pretenduojamą Lenkijos civilizacinę misiją rytuose. 
Į karštas lenkų skleidžiamas panegyrikas jų kultūrai, kurią galima 
įgyti tiktai priimant jų kalbą. Lietuviai, neneigdami lenkų kultū- 
ros nuopelnų, visuomet prieš pastatydavo argumentą, kuris la- 
bai nepatikdavo lenkams. Jų samprotavimas buvo maždaug toks: 
jei lietuviams reikėtų priimti kitą kalbą, kad tapti civilizuotiems, 
tai kodėl gi būtinai turi būti lenkų kalba? Šiuo atveju net rusų 
kalba, kuri buvo privaloma, atidarytų platesnį lauką, nes literatū- 
ra, menas ir ypač grynieji mokslai yra pasiekę aukštesnio išsivys- 
tymo laipsnio Rusijoj negu Lenkijoj. Bet daugiausia naudos su- 
teiktų anglų kalba, labiausia išplitusi pasaulio kalbų ir kuri prak- 
tišku požiūriu labai įtakinga. Mūsų išvedžiojimas pasirodys dar 
tikresnis, prisiminus, kad didžiuma lietuvių emigracijos, o ji yra 
labai gausi, vyksta į Jungtines Amerikos Valstybes, kur anglų kal- 
bos mokėjimas yra naudingesnis už lenkų kalbą. Visi emigrantai 
labai greit išmoksta angliškai, taigi ši kalba yra labiau išplitusi 
tarp lietuvių, negu lenkų kalba. Kai dėl meninės anglų kalbos 
vertės, tai ji tikriausia nėra žemesnė už kitų vakarų kalbų vertę. 
Ligi pirmos rusų revoliucijos 1905 m. lietuvių - lenkų ginčas 
nepasireiškė išoriniai krintančiu į akį. Galutinis skilimas pasidarė 
visiems matomas tiktai tada, kai rusų revoliucija leido pasireikšti 
tautinei valiai. Lenkai reikalavo autonomijos Lenkijai. Lietuviai 
sušaukė seimą Vilniuj, Didįjį seimą, susidėjusį iš daugiau kaip 
2000 atstovų visų Lietuvos partijų. Šis seimas prašė rusų valdžios 
autonomijos Lietuvai. Savo rezoliucijoj priėmė visą politinę pro- 
gramą, nubrėždamas santykius tarp imperinės valdžios ir Lietu- 
vos valdžios, taip pat bendrą ir vietos įstatymų leidimą. Kas lie- 
tuvių - lenkų santykių atžvilgiu buvo ypač simptomatiška, kad 
niekas negalvojo prašyti autonominės Lietuvos - Lenkijos atsta- 

tymo, bet tik etnografinės Lietuvos autonomijos su ekonominiais 
ir geografiniais pakeitimais. Nebuvo numatoma bet kokios rū- 
šies bendrija su autonomine Lenkija. Šio rašinio pradžioj aš minė- 
jau, kad 1863 m. sukilėliai skelbė lietuvių - lenkų valstybės atstaty- 
mą savo vienu ir vieninteliu tikslu. Pusšimtį metų vėliau, štai, nie- 
kas apie tai nebegalvojo. Kai aš sakau niekas, aš suprantu, kad 
nei vienas iš tų, kurie dalyvavo socialiniame ir politiniame ju- 
dėjime. Tikriausia, buvo tam tikras skaičius svajotojų, kurie laukė, 
kad atstatyta Lenkija ir sujungta su Lietuva jiems iškris iš dangaus. 
Bet pareikšti savo troškimus rusų valdžiai jiems neužteko drasos. 
Tuo būdu, tiktai lietuviams teko regėti rusų smogiamuosius dali- 
nius („„karatelnyje otriady“) bombarduojant ir deginant jų kaimus 
ir metant į kalėjimą aktyviausius Lietuvos sūnus. 

Tais pačiais sumetimais, kaip ir lenkai, lietuviai neprašė tada 
iš rusų nepriklausomybės ir pasitenkino tiktai autonomija. Smū- 
gis lenkams buvo perdaug sunkus, kad jie nepajustų pavojaus, 
kuris grėsė jų senai svajonei apie Lietuvą prijungtą prie Lenkijos. 
Taip jie padvigubino smūgius toj kovoj prieš lietuvių judėjimą, 
kurį jie paniekinančiai vadindavo litvomanijos vardu. Štai kodėl 
dešimts metų, kurie praėjo nuo pirmos rusų revoliucijos iki pasau- 
liniam karui, buvo pilni triukšmo ir nesuskaitomų lietuvių su Ien- 
kais ginčų, lenkams tampant vis daugiau ir daugiau karingesniems, 
Kai revoliucijos išvakarėse lietuvių spaudą draudžiamieji įsta- 
tymai buvo panaikinti ir kai revoliucija, galų gale, turėjo, nežiū- 
rint po ją sekusios reakcijos, leisti: lietuviams šiek tiek laisvės so- 
cialiniame veikime, lietuviai tarp 1905 m. ir 1914 m. išplėtė neti- 
kėtiną veiklą viešojo švietimo ir ekonominės organizacijos srityj. 
Taip pasaulinis karas rado juos visai pasiruošusius atlikti savo 
paskirtį, kurios įgyvendinimas dabar pasidarė galimas. 


III. 


Jei pasaulinis karas Lenkijai skelbė naujos tautinės egzisten- 
cijos aušrą, nepriklausomai nuo konfliktų rezultato, tai Lietuvai 
jis atrodo rezervavo tiktai kančias, nes mūsų krašto ateitis rodėsi 
gana neaiškioj šviesoj. Vokietijos laimėjimas būtų atnešęs gryną 
ir paprastą aneksiją. Nelabai svarbu kokioj formoj aneksija būtų 

įvykdyta. Greičiausia Lietuva būtų buvusi prijungta prie Prūsi- 
jos. Gal mažiausiai pragaištinga Lietuvai būtų jos įsteigimas im- 
perijos kraštu (Reichland) Elzaso - Lotaringijos pavyzdžiu, išsky- 
rus teisę siųsti savo atstovus į imperijos parlamentą. Bet net ir 
šiuo atveju priverstinis kolonizavimas ir germanizavimas būtų bu- 
vęs vykdomas. 

Rusijos laimėjimas nenumatė juo labiau nieko gero. Negin- 
čijamai jis nešė lietuviams tautinę vienybę, taip kaip ir lenkams, 
Bet jis taip pat grėsė sustiprinimu rusifikacijos režimo, nuo kurio 
lietuviai turėjo tiek daug nukentėti. Nereikia užmiršti, kad Lietu- 
vos kolonizavimas rusais buvo pradėtas jau prieš pusšimtį metų 
ir kad jis niekuomet nebuvo grieščiau vedamas kaip karo išva- 
karėse, 

Bet nuo karo veiksmų pradžios lietuvius baugino vienas 
net baisesnis eventualumas, tai Lietuvos padalinimas tarp Vokie- 
tijos ir Rusijos, kurio buvo išvengta tiktai dėka nepasisekusioms 
vokiečių - rusų deryboms dėl separatinės taikos. 

Visa tai lietė daugiau ar mažiau galimą ateitį. Visas mūsų 
kraštas tapo kovos lauku, taigi žiauri realybė tuoj pat privertė 
lietuvius sutelkti visą savo dėmesį. Reikėjo padėti nukentėjusiems 
nuo karo, kurių skaičius, vokiečiams veržiantis į Lietuvą, nuolat 
didėjo. 

Ir šioje labdarybės veikloje lietuviai dar kartą susiduria su 
įprastu lenkų piktnaudiškumu. Įsteigti draugiją bėt kokiam tikslui 
reikėjo gauti rusų valdžios leidimą. Ci lenkai stengėsi išgauti, kad 
rūpinimasis globa nukentėjusių nuo karo būtų pavestas lenkų ko- 
mitetui. Jų noras, pirmu žvilgsniu, galėtų atrodyti labai pagirti- 
mas. Kiek čia pasiaukojimo teikiant pagalbą žmonėms, kurie net 
nėra tos pačios tautos. Bet tai yra tiktai apgaulingas išorinis vaiz- 
das, nes tas altruizmas būtų lenkams atnešęs dešimtis milionų ru- 
blių, kuriuos rusų valdžia išleido šelpti lietuvius pabėgėlius. 

Lietuva galutinai buvo okupuota vokiečių armijos. Lietuvių - 
lenkų ginčas Rusijoj neteko savo svarbos. Priešingai, vokiečių 
okupacijos metu, ginčas turėjo tapti ypatingai aktualiu kitokiu 
požiūriu. 

Vokietija, okupuodama Lietuvą, neturėjo bet kokios progra- 
mos. Jos kancleris Bethmann - Hollweg yra pareiškęs Reichstage, 

kad Reicho valdžia, įstodama į karą, visai negalvojo apie tauti- 
nius klausimus. Bet, tuoj pat ji buvo priversta užsiimti bent jau 
lenkų klausimu. Didžiojo kunigaikščio Nikalojaus proklamacijos 
lenkams tikslas buvo ne tiktai laimėti lenkų simpatijas Rusijos im- 
perijoj, bet, taip pat pažadinti glūdinčius tautinius jausmus len- 
kuose Prūsijoj ir Galicijoj. Tai buvo įspėjimas vokiečių valdžiai 
ruoštis tam smūgiui, kuris sekė iš rusų generalisimo proklamacijos. 
Vien tiktai šis reikalas jau vertė vokiečius elgtis labai atsargiai 
su lenkais visuose santykiuose. Nežiūrint šitokios padėties lenkų 
nusistatymas Lietuvos atžvilgiu buvo kitoks. Vokietijai pralaimė- 
jus lenkai stengėsi įtikinti alijantų kraštų viešąją nuomonę, kad 
Lietuva buvo Vokietijos išpuoselėtas vaikas, kai jie tuo tarpu 
kentėjo persekiojimus iš vokiečių pusės. Kaip gi buvo ištikrųjų? 
Yra aišku, kad vokiečių nusistatymas ir lietuvių atžvilgiu ir santy- 
kiuose su lenkais nebuvo paprastas, kad jis svyravo, dėl ko bū- 
davo žymių pasikeitimų. 

Pirmiausia, kai vokiečiai atėjo į Lietuvą, jie beveik nieko ne- 
žinojo apie kraštą. Jie manė, kad gyventojai buvo rusai arba len- 
kai. Vyriausias štabas buvo paruošęs okupacinei armijai daugybę 
mažų žodynų rusų ir lenkų kalbomis, bet nė vieno lietuvių kalba. 
Organizuodami okupacinę administraciją, jie skyrė Poznanės len- 
kus į įvairias įstaigas, kur buvo būtina susikalbėti su gyventojais. 
Savaime suprantama, kad tie lenkai pareigūnai kaip tik galėdami 
palaikė lenkų pusę. Be abejo, jie neturėjo bet kokios įtakos po- 
litinės krypties nustatyme, bet smulkmenose jie buvo labai nau- 
dingi. 

Lenkams palanki vokiečių politika buvo parodyta rytojaus 
dieną jiems įžengus į Vilnių Lietuvos sostinę (1915 m. rugsėjo 
mėn. 18 d.). Jie ten iškabino proklamaciją „Vilniaus gyventojams“, 
kur buvo rašoma: „Vilnius, Lenkijos karalystės perlas. . .Dievas 
saugo Lenkiją“ (Dumoriez), „la guestion polonaise vue d Alle- 
magne“, Paris, 1919, p. 231). Sekančią dieną proklamacija buvo 
nuimta lietuviams griežtai užprotestavus. 

Vokiečiai praregėjo. Pradėta pastebėti, kad Lietuva 1914 
nebuvo Lietuva 1863 metų, kad ji nebenorėjo Lenkijos. Jiems tai 
buvo maloni staigmena, nes tai darė jų padėtį okupuotame kraš- 
te daug lengvesnę. Jie pradėjo rimčiau studijuoti lietuvių klausimą. 

Ko norėjo tie lietuviai, nepatenkinti tuo faktu, kad okupaciniai 
organai viešai Vilnių vadino Lenkijos karalystės perlu? Iš tos ir 
kitų panašios rūšies manifestacijų nesunku buvo prieiti išvados, 
kad lietuviai siekė nepriklausomybės, atskiros nuo Lenkijos ir be 
kokių nors ryšių su kitomis valstybėmis. 

Nuo tos dienos vokiečiai labai gerai suprato, kad, kiekvieną 
kartą, kai lenkai reikalaus Vilniaus ir Lietuvos, bus galima jiems 
priešpastatyti lietuvius. Tai dar nereiškia, kad jų noras būtų bu- 
vęs neduoti eigos lenkų reikalavimams. Bet, kad tie kraštai, kurių 
lenkai gobšiai siekė, gali būti pripažinti lietuviams, turėjo daryti 
lenkus sukalbamesniais galutiniame to klausimo tvarkyme. Kaip 
jau minėta, valdančiųjų vokiečių padėtis, dėl to, palengvėjo. 
Atmesdami kokį nors dalyką lenkams, jie galėjo nurodyti lietuvių 
priešingumą ir, priešingai, atmesdami lietuvių reikalavimus, galė- 
jo remtis baime, kad lenkai drums tvarką. 

Vokiečiai Lietuvos okupacijos metu pasirodė daug palankes- 
ni lenkams, negu lietuviams. Aš jau minėjau jų atsišaukimą Vil- 
niaus gyventojams. Norint visoj apimty matuoti jų nusistatymo 
skirtumą lietuvių atžvilgiu, užtenka paminėti, kad jie įmetė į ka- 
lėjimą daug aukštų asmenų pasireiškusių lietuvių judėjime, kaip 
Smetoną, respublikos prezidentą, Klimą, valstybės pasekretorių 
užsienių reikalams. Vienintelis jų nusikaltimas, kad jie buvo lie- 
tuviai. Lietuvių rateliuose kartais tie lietuvių suėmimai buvo pri- 
skiriami lenkų kiršinimams. 

Užtenka tik paprasto sugretinimo lietuvių suėmimų ir vo- 
kiečių atsišaukimo Vilniaus gyventojams, kad surastume skirtumą 
Vokietijos nusistatyme lenkų ir lietuvių atžvilgiu, Jei kas nors vo- 
kiečių buvo favorizuojamas Lietuvoj, tai buvo lenkai. Kai aš var- 
toju žodį „favorizuojamas“, aš tuo nenoriu sakyti, kad lenkai tu- 
rėjo privilegijų. Okupacinis režimas jiems taip pat buvo sunkus. 
Bet faktas, kurį aš laikau, yra tas, kad lenkų padėtis vokiečių oku- 
pacijos buvo ne tiek bloga kaip lietuvių. | 

Pirmenybės teikimas, kuris iš vokiečių pusės buvo užtikrin- 
tas lenkams Lietuvoj, tęsėsi iki 1917 m. Daugiau kaip vienerius 
metus nuo Lenkijos ir Lietuvos okupavimo, vokiečių politika ro- 
dėsi užsiėmusi ruošimu sprendimo lenkų klausimo. Sprendimas 
buvo numatytas dviem atvejam. Jei bandymai,kuriuos imperijos 

valdžia darė taikos sudarymui, pavyktų, tai lenkų klausimas būtų 
sprendžiamas taikos konferencijoj ir, šiuo atveju, pakaktų, kad 
sprendimas atitiktų vokiečių interesus. Bet jei taika neįvyktų, tai 
buvo visa numatyta iš lenkų klausimo daryti karinių pastiprinimų 
šaltinį kovai su alijantais. Po vienerių metų pasiruošimo Lenkijos 
nepriklausomybė buvo paskelbta abiejų imperatorių (1916 m. 
lapkričio mėn. 5 d.). 

Nuo Lenkijos ir Lietuvos okupavimo vesta politika nedavė 
laukiamų rezultatų. Taika, taip pat, nesiskubino ateiti. Tačiau 
1917 m. pavasaris atnešė vieną įvykį, kuris buvo lemiamas vo- 
kiečių tautybių politikai, — rusų revoliuciją. Rytojaus dieną po 
pergalės revoliucija pasisakė už taiką, kuri turėjo būti tuoj pat, 
be aneksijų ir kontribucijų, remiantis tautų teise pačioms apsi- 
spręsti. Norėdama taikos, Vokietija ruošia saviškus jos principus, 
vildamasi juos apeiti. 

Gi priėmus rusų revoliucijos principus, Berlyno valdžia dau- 
giau nebegalėjo viešai vykdyti aneksijų. Reikėjo sudaryti laisvas 
valstybes, kurios būtų visiškai priklausomos nuo Vokietijos. 

Kita vertus, visiškas rusų armijos pakrikimas labai pagerino 
karinę Vokietijos padėtį. Dėl šio fakto lenkai pasidarė mažiau 
reikalingi. Be to, nepasisekė sukurti lenkų armiją. Tuo būdu lenkų 
klausimas nustojo viso savo aktualumo ir liko ateities problema. 
Mes nežinome lenkams padarytų pažadų apimties, ypač kiek tai 
liečia būsimas nepriklausomos Lenkijos ribas. Bet labai galimas 
dalykas, kad bent dalis Lietuvos buvo jiems žadėta. 


Nuo 1917 m. vokiečių politikai pradėjo daugiau domėtis 
lietuvių klausimu. Nesvetima jau ir nepriklausomos Lietuvos idė- 
ja, bet dar daugiau supančiotos negu Lenkija. Grafas Dumoriez 
savo knygoj „La Ouestion Polonaise vue d Allemagne“ visą pus- 
lapį pašvenčia vienam slaptam memorandumui, įteiktam Vilhel- 
mui II barono von der Roppo, memorandumui, kuris buvo pa- 
imtas net nuo imperatoriaus stalo... Šiame dokumente, kurio data 
yra 1917 m. liepos mėn. 10 d., ir kituose ankstyvesniuose yra iš- 
dėstyta lenkų pavojus Vokietijai ir būtinas reikalas palaikyti lietu- 
vių pusę prieš lenkus. Aš paimu iš Dumoriez vieną memorandu- 
mo pastraipą, dėl kurios labai lenkams palankus autorius pyko 
ant lietuvių. Štai ji: „Išskirdamas labai netolimą lenkų pavojų, 

aš vieną memorandumą pasiunčiau valstybės sekretoriui užsienių 
reikalų ministerijoj, kur aš jo prašau pasirūpinti sudaryti kiek 
galima greičiau lietuvių tautinę tarybą, kuri turėtų paskelbti urbi 
et orbi lietuvių priešrusišką ir priešlenkišką nusistatymą. Valsty- 
bės sekretorius gyvai parėmė šį projektą ir po trumpo laiko su- 
žinojau, kad ir vyriausias štabas jį priėmė. Aš išvykau į rytines pa- 
kopas paimti į savo rankas tautinės tarybos sudarymą ir vado- 
vauti lietuvių politikos vedimui (p. 43). 

Ši pastraipa yra nepaprastai įdomi daugeliu atžvilgių. Pir- 
mas pagrindinis faktas, kurį galima išvesti, yra tas, kad vokiečių 
politika iki tos datos buvo aiškiai prolenkiška ir priešinga lietu- 
viams. Jos keitimo reikalu ir baronas von der Ropp kreipė jų dė- 
esį. Jis konstatuoja savo programa laimėjęs užsienių reikalų mi- 
nisteriją ir vyriausį generalinį štabą. Iš tiesų baronas turi labai 
gerą nuomonę pats apie save, priskirdamas vokiečių politikos pa- 
keitimą savo asmeninei įtakai. 


Aš jau anksčiau nurodžiau tris veiksnius, kurie iššaukė tą pa- 
keitimą: negalėjimas pasiekt taikos, rusų revoliucija ir nepasiseki- 
mas vokiečių politikos lenkų atžvilgiu, kiek liečia praktiškus re- 
zultatus. Kaslink jų nusistatymo lietuvių atžvilgiu, tai jie turėjo 
jį keisti dėl specialių priežasčių. 1917 m. kovo mėn. pabaigoj 
Petrapily įvyko lietuvių konferencija, kuri priėmė rezoliuciją, 
reikalaujančią atstatyti nepriklausomą Lietuvą. Nežiūrint oku- 
pacinio režimo suvaržymų, šis už nepriklausomybę judėjimas 
buvo taip pat puoselėjimas ir okupuotoj Lietuvoj. Rusų užsienių 
reikalų ministerijos slapti dokumentai, paskelbti bolševikų 
„Pravdoj“, aprašo Lietuvą tuo laiku esant sukilimo išvakarėse. 

Berlynas suprato tą padėtį ir pakeitė politiką. Reikėjo su- 
tikti su nepriklausomos Lietuvos kūrimu. Bet valdantieji vokiečiai 
pirmiausia norėjo užsitikrinti, kad ji tikraž būtų surišta su Vokie- 
tija. Dabar vokiečiams nebereikėjo palaikyti lenkų. 1917 m. ga- 
le imperijos kancleris grafas Hertling Reichstage paskelbė, kad 
Lietuva sudarys autonominę valstybę su sostine Vilniuje. Bet ta- 
tai dar nereiškė, kad jie būtų atsitraukę nuo lenkų Lietuvoj. Prie- 
šingai lenkiškas užsispyrimas puikiausiai tarnavo jų interesams. 
Okupaciniai organai Lietuvoj net paskatindavo lenkus jų prieš- 
lietuviškoms manifestacijoms, Šiuo metodu vokiečiai tikėjosi iš- 

plėšti iš lietuvių daugiau nuolaidų. Reikėjo parodyti lietuviams, 
kad be vokiečių paramos jie niekuomet negalės sėkmingai prie- 
šintis lenkams. Oficialus Lietuvos nepriklausomybės pripažinimas 
(1918 m. kovo mėn, 23 d.) neatnešė bet kokio pakitimo vokiečių 
elgsenoj, tiek lietuvių, tiek lenkų atžvilgiais, Kaip tik dar 1918 m. 
bėgy vokiečių okupaciniai organai ne tiktai leido, bet taip pat ir 
paskatino vieną lenkų priešlietuvišką demonstraciją Vilniaus gat- 
vėse, 

Daugelis lietuvių gerai suprato, kad lietuvių - lenkų ginčas 
naudingas tiktai vokiečiams ir stengėsi susitarti su lenkais. Buvo 
taip pat ir lenkų, kurie tai labai gerai suprato. Taigi, iš vienos 
ir kitos pusės buvo mėginimų išlyginti tas kliūtis, kurios skyrė abi 
tautas. Lietuvių Tarybos derybos su Varšuvos valdžia privedė 
prie slapto susitarimo, nukreipto prieš vokiečių agresiją (1918 m. 
vasarą). Taryba, kuri tuomet neturėjo bet kokios realios valdžios, 
įsipareigojo būsimosios Lietuvos vyriausybės vardu pripažinti 
ir gerbti lenkų tautinės mažumos teises Lietuvoj. Lenkų valdžia 
atsisakė nuo Vilniaus ir pasižadėjo sustabdyti lenkų priešlietuviš- 
ką propagandą Lietuvoj. Kelioms savaitėms vėliau, Varšuvos 
valdžia, per tuos pačius asmenis, kurie pasirašė lietuvių - lenkų 
susitarimą, derėjosi su Wilhelmstrasse tikslu gauti Vilnių ir keletą 
apskričių, kaipo atlyginimą už galimą lenkų atsisakymą nuo rei- 
kalavimų austrų - lenkų srityje. 

Admirolas Hinze, užsienių reikalų ministras, lenkų sąlygas 
perdavė generolui Ludendorffui. Vokiečių diktatoriaus atsakymas 
dėl Vilniaus yra labai įdomus. Jis, 1918 m. rugsėjo mėn. 19 d., 
rašo: „Be abejonės, imperijos kancleris yra tikrai pažadėjęs Vil- 
nių lietuviams savo atsakyme į Valstybės Tarybos 1917 m. gruo- 
džio mėn. 2 d. deklaraciją. Šiame atsakyme Lietuva buvo pripa- 
žinta atskira ir nepriklausoma valstybė „pagrindu pareiškimų, ku- 
rie buvo padaryti“, vadinas, su Vilnium kaip sostine. Bet jeigu 
mes imame žiūrėti į šios Valstybės Tarybos palinkimus, tai mes 
matome, kad galėtume nusikratyti to pažado konflikto būdu. .. 
Reikėtų tada numatyti sukilimas Lietuvoj. Bet yra tikslinga pa- 
naudoti tuoj pat karines priemones, pirmiau negu naujoji politinė 
orientacija bus gyventojams žinoma“ (Dumoriez), „La Ouestion 
Polonaise“, p. 94 - 95). 

Derybos pasibaigė be kokio nors susitarimo, nes buvo arti 
vokiečių žlugimas. 

Įdomu pastebėti, kad Lietuvos okupacija prasidėjo pažadu 
priskirti Vilnių Lenkijai, ir kad, okupacijos pabaigoje tas pats pa- 
žadas buvo vėl pakartotas. 

Įvyko paliaubos. Lapkričio mėn. 11 d., paliaubų pasirašymo 
dieną, buvo sudaryta pirmoji Lietuvos vyriausybė. Žydai ir gu- 
dai jungėsi prie Lietuvos sudarant vyriausybę ir administracinį 
aparatą. Tiktai vieni lenkai laikėsi nuošaliai ir buvo priešingi vis- 
kam, kas turėjo lietuvišką pobūdį. Užuot bendradarbiavę su lie- 
tuviais ir kitomis tautybėmis visų gerovei, jie labiau mėgo san- 
tykiauti su vokiečių komisaru Zimmerle. Lietuvių vyriausybė 
daugelį kartų protestavo prieš vokiečių generalinio komisaro 
veikimo būdą ryšium su jo derybomis su lenkais, bet protes- 
tai buvo bevaisiai. 

Lenkai greitai pastebėjo, kad okupaciniai organai bus pa- 
tenkinti jei jie veiks prieš lietuvius. Dviem ar trim savaitėms pra- 
slinkus nuo lietuvių vyriausybės sudarymo susiorganizavo lenkų 
komitetas Vilniuj, kuris mėgino save pasistatyti kaipo krašto 
valdžia. Vokiečių valdžios agentai net nesirūpino slėpti tos para- 
mos, kurią jie duodavo lenkams. Kai bolševikų invazija darėsi 
vis tikresnė, reikėjo paskubomis kurti armiją. Lietuvos vyriausy- 
bei prašant duoti jai ginklų ir amunicijos gynimuisi nuo bolševi- 
kų invazijos, vokiečių valdžios agentai atsakydavo, kad jei jie 
sutiks jų duoti lietuviams, tai reikės duoti ir lenkams. Dėka vokie- 
čių palaikymo ir pinigų-kuriuos gaudavo iš Varšuvos lenkai Vil- 
niuje sudarė karinę jėgą. 

Bolševikų pavojus diena iš dienos didėjo. Net ir paskutinę 
valandą lenkai atsisakė dirbti kartu su lietuvių vyriausybe bendrai 
gynybai. Taip,didelė Lietuvos dalis buvo užimta raudonosios ar- 
mijos. Lietuvių tauta pasiryžo sunkiam uždaviniui išlaisvinti savo 
kraštą, nors ji neturėjo nei ginklų, nei amunicijos, nei bet kokios 
karinės organizacijos. Lenkai darė visa, ką galėjo, kad sukliudyti 
tą laisvinimo darbą. Lietuviai galėjo gauti veiksmingą pagalbą 
tiktai iš alijantų. Lenkai visaip stengėsi diskredituoti lietuvių vy- 
riausybę aliantų valstybių akyse, kaltino ją esant vokiečių išra- 
dimu. Jų manevras dalinai pavyko. Teisybė visuomet išeina aik- 

štėn, bet kartais pavėlintas teisybės paaiškėjimas, padaro sunki 
žalą nukentėjusiam. Toks iš tikrųjų buvo Lietuvos atvejis. Lie 
tuviai daug brangaus laiko pražudė, norėdami išsklaidyti lenk: 
melagystes, bent jau tuose kraštuose, kurie jų ateičiai buvo svar 
biausi. 

Pavėluojant lietuvių armijos organizavimą keliais mėnesiai 
lenkai galėjo užimti Vilnių ir didelę Lietuvos dalį, norėdami bū 
ti „beati possidentes“ sienų klausimo tvarkymo metu. Tai perei 
tais metais per Velykų šventes lenkai ir įėjo į Vilnių. Tuojau Auk 
ščiausia Taryba pasiuntė lietuvių ir lenkų vyriausybėms įspėjim 
vengti ginkluotų konfliktų. Lenkų agresija greitai parodė, kai 
tos rekomendacijos neužteko. Todėl birželio mėnesy Aukščiau 
sia Taryba pravedė demarkacijos liniją tarp lietuvių ir lenkų ar 
mijų. Kadangi lenkai šią liniją sulaužė, tai Aukščiausia Taryba pa 
sijuto priversta nustatyti kitą liniją, palikdama lenkams nauja 
okupuotas šalis. Tos antrosios linijos nebuvo daugiau laikoma: 
kaip ir pirmosios ir dabartiniu metu lenkai okupuoja vietove 
už demarkacijos linijos. 

Tie peržengimai neiššaukė kokio nors spaudimo iš alianti 
pusės, tačiau lenkai turėjo pripažinti, kad jie tiktai dalinai pata: 
navo jų planui okupuoti visą Lietuvą. Tuomet lenkų valdžia su 
galvojo kitą būdą, kuris turėjo vesti prie to tikslo, nesukeldama 
tarptautinių sunkumų. 

Buvo pradėta kurti slapta karinė lenkų organizacija genera 
linio štabo vadyboj (P. O. W.). Ši organizacija turėjo reprezen 
tuoti Lietuvos gyventojų valią. Generalinio štabo parinktu mo 
mentu ji turėjo sukilti ir nuversti lietuvių vyriausybę, kaip vokie 
čių okupacinio režimo liekaną. 

"Sąmokslas buvo susektas. Sukilimo išvakarėse kurstytojai bu 
vo suimti, planavimas nepavyko (1919 m. rugpiūčio mėn.). Ne 
žiūrint nelauktų nepasisekimų lenkai nenuvargsta. Kaip paskuti 
nę priemonę savo tikslams pasiekti, jie mėgina skleisti bolševiz 
mą Lietuvoj. Jei jiems tai pavyktų, turėtų priežastį okupuo 
Lietuva. 

Aš apsiriboju faktų konstatavimu. Susilaikau nuo lenkų ok: 
pacinio režimo apibūdinimo, nes tai sudarytų ištisą knygą. 

IV. 


Bet kodėl gi lenkai taip užsispyrę siekia to nedėkingo tikslo 
„laisvinti Lietuvą“? Be abejo dė] valstybės sumetimų. Jie labai 
remiasi politine reikšme, kurią jie įgytų valdydami šį kraštą. Ta 
reikšmė iškyla iš politinės padėties, susidariusios subyrėjus Rusi- 
jai, dėl ko atsirado didelė tuštuma rytų Europoj. Tuo būdu buvo 
sugriauta pasiausvira ir neabejotinai Vokietijos naudai. Rusijos 
pasitraukimas nuo aliantų negali būti kompensuotas Austrijos 
išnykimu iš pasaulio žemėlapio. Slavų valstybės, kurios dalyvavo 
Dunojaus monarchijoj, gali tiktai užtverti kelią į Mažąją Aziją, 
bet jos negalėtų duoti pakankamą spaudimą Vokietijai konflikto 
su Vakarais atveju. Negalima pasitikėti Rusija dėl bolševizmo, 
kuri ieško susiartinimo su Vokietija. Pastaroji, trokšdama atsi- 
griebti po karinio ir ekonominio pralaimėjimo, turėtų tiktai įsi- 
galėti Rusijoj ar taikinga penetracija, ar formalia sandrauga. Ki- 
ta vertus, maža Lenkija, įterpta tarp Vokietijos ir Rusijos, turėtų 
tik neužtikrintą. egzistenciją. 

Vienintelė priemonė prieš tais blogybes būtų stiprios Len- 
kijos sukūrimas. Tokia Lenkija, savaime aišku, niekuomet nesu- 
tars su Vokietija. Bet, kokio gi didumo ji turi būti, kad būtų be 
pavojaus ir galėtų atlikti tą vaidmenį. Lenkų partijos yra pasisa- 
kiusios už 1772 m. Lenkiją ir šiuo vardu, kaip mes esame iškėlę, 
jos suprasdavo ne tiktai Lenkiją tuo laiku, bet taip pat ir istori- 
nę Lietuvą. Taigi jie reikalauja 756,084 kv. klm. teritorijos su maž- 
daug 50 milionų gyventojų, iš kurių lenkų yra tiktai 20 1/2 mili- 
onų (žiūr. „La Pologne“, p. 39 ir 118). Tuos skaičius mes paėmė- 
me iš aukščiau cituoto veikalo. Ten lenkų skaičius yra perdaug 
perdėtas. Ne čia yra vieta diskutuoti, kiek lenkų yra Europoje. 
Mes apsiribosime nurodydami, kad „Slavų Enciklopedija“, iš- 
leista Petrapilio Mokslų Akademijos, rado tiktai apie 18 milionų 
lenkų visame pasauly. Kadangi tai yra grynai mokslinis veikalas 
ir, be to, tas skaičius, kurį jis duoda, yra paremtas kruopščiomis 
studijomis, mes turime teisę teikti jam visas pirmenybes. Bet, 
nesvarbu. Leiskime, kad yra 20 su puse milionų lenkų buvusios 
Lietuvos - Lenkijos teritorijoje. Kaip gi jie galės valdyti tuos 29 
milionus ne lenkų, kurie visi yra užsispyrę prieš jų viešpatavimą? 

Užtenka tiktai pastatyti šį klausimą, kad įsitikintum tokių reikala- 
vimų absurdiškumu. Todėl, kai kurie lenkai duodavo kuklesnį 
būsimos Lenkijos gyventojų skaičių. Paderewski, pavyzdžiui, 
prieš metus žurnalistams kalbėjo apie 35 milionus. Lenkų dele- 
gacijos organas „L'independance polonaise“ kalbėjo tiktai apie 
30 milionų. Dabar, ir įgyvendinus „kuklius“ siekimus, nuo kurių 
visi atsimetė, Lenkijoj būtų pusė gyventojų ne lenkų. Tas kitas 
tautybes sudarytų lietuviai, gudai, ukrainiečiai, žydai ir vokie- 
čiai, kurie visi jau daug metų yra aštriame konflikte su lenkais. 
Kadangi tos tautos rodys išcentrines jėgas,aišku, kad nebus galima 
leisti joms pačioms valdytis. Taigi, visur reikės organizuoti grynai 
lenkišką valdymą. Argi lenkai sugebės atlikti tą uždavinį? Praei- 
ty, mes jau matėme, jie pasirodė nesugebą sukurti geros admi- 
nistracijos. Argi jie išmoko meną valdyti kraštą būdami vokiečių 
ar rusų junge? Atsakyti šiam klausimui mes turime keletą pavyz- 
džių. Nuo pradžios Galicijoj administracija yra lenkiška. O kaip 
gi jie administruoja šią provinciją? „Iki šių paskutinių metų at- 
sakymas nebuvo labai patenkinantis, nėra dar ir dabar, bet visa 
kaltė neatitenka lenkams. Galicijoj jie pirmiausia norėjo politiš- 
kai ir morališkai užtikrinti lenkiškumo triumfą, apleisdami trupu- 
tį per daug kas žemėj, kaip geležinkelius, kelius, mokyklas, pre- 
kybą ir pramonę. Atrodo,kad „beati possidentes“ padėtis yra iš- 
sėmusi jų energiją“ (Vimard, „La Nation Polonaise au XXeme 
siecle“, p. 45). Bet, jei Galicijos pavyzdys nėra padrasinantis, 
tai lenkų vartojami metodai dabartiniu metu jų nepriklausomo 
valstybinio gyvenimo pradžioj yra dar mažiau raminantys. 

Jie savo nepriklausomybę pradėjo žydų pogromais, priešiš- 
kais veiksmais prieš čekus, ukrainiečius, vokiečius, agresijomis 
prieš lietuvius. Ir kaip gi jie elgiasi ten, kur jiems pavyksta įsi- 
kurti? Gardino gubernijoj, miesteliuose, kur lenkų legionieriai 
laikinai galėjo paimti valdžią, jie uždrausdavo rusų kalbos varto- 
jimą. Toj pačioj gubernijoj lenkai pasigrobė vieną ortodoksų 
bažnyčią ir ją pavertė katalikų bažnyčia tuo pretekstu, kad prieš 
du šimtu metų katalikų bažnyčia stovėjo toj pačioj vietoj. Orto- 
doksų organizacijos atsiuntė į Vilnių specialią delegaciją išdėsty- 
tyti savo skundą lietuvių vyriausybei. O kaip skirtingai elgėsi lie- 
tuvių batalionai, stovėję Vitebske prieš du metus. Kai bolševikai ' 

norėjo apiplėšti ortodoksų bažnyčias, lietuviai, dvasiškių ir gy- 
ventojų prašomi, įsikišo ir bolševikus išvijo. 

Turint prieš akis mūsų ką tik pažymėtus faktus, būtų labai 
sunku abejoti, kad iš daugelio tautų sudaryta Lenkija netaptų 
vidaus kovų židiniu. Tautinė kova labai greitai išsigimtų į so- 
cialinę kovą, nes lenkai Lietuvoj, Baltgudijoj, Ukrainoj priklausy- 
tų valdančiųjų klasei. Jei prie to mes pridėsime socialinį stovį 
tikrojoj Lenkijoj, kur jis yra daug sunkesnis negu, pavyzdžiui, 
Lietuvoj, mes turėsime visus pagrindus tikėti, kad tokia valstybė 
subyrės netolimoj ateity. Lenkai, jei jų siekimai realizuotųsi, bū- 
tų priversti susidurti su visais tais pavojais. Norint laimėti reikia 
disponuoti dideliais materialiniais ir moraliniais ištekliais. 

Kokie gi yra lenkų ištekliai? Pirmiausia materialiniai ištek- 
liai. Rusai, evakuodami, ėmė viską, kad nieko neliktų priešui, 
vokiečiai po evakuacijos, norėjo atsikratyti nuo vieno konku- 
rento, jei ne pavojingo, tai bent galinčio ateity kliudyti. Išvadoj, 
jie užbaigė rusų pradėtą griovimą. 

Taigi, pramoninio gyvenimo atstatymas reikės organizuoti 
iš pagrindų. Tam reikalingi du dalykai: kapitalas ir žinojimas. 
O tų dviejų dalykų iš tikrųjų ir trūksta lenkams: jie nedalyvavo 
savo krašto pramoniniame judėjime nei kaip direktoriai, nei kaip 
akcininkai; iki paskutiniųjų laikų jie davė tiktai darbininkus ir 
tuos gana vidutinius. Priežastis yra ta, kad „lenkas per dažnai 
neturi tvarkingumo ir nuoseklumo savo idėjose, leidžiasi per 
lengvai vadovaujamas sentimentų, per menkai moka apskaičiuoti, 
kad sugebėtų įkurti kokią įmonę ar ją vesti. Iki dabar tie reikalai 
jam atrodė jo neverti“ (Vimard, op. cit. p. 35). 

Jei lenkai mažai dalyvavo pramonėj ir prekyboj, tai kas gi 
buvo kūrėjai atitinkamo gerbūvio Kongreso Lenkijoj? „,„Pologne“ 
autoriai (p. 60 - 63) patys pripažįsta, kad tai buvo rusai ir sve- 
timšaliai, kurie vyravo lenkų prekyboj ir pramonėj. Žodžiu „sve- 
timšaliai“ yra vadinami vokiečiai. Dabar gi, aišku, rusai ir vo- 
- kiečiai bus išstumti iš ekonominio krašto gyvenimo. 

Nėra abejonės, kad, norint atgaivinti ekonominį gyvenimą 
Lenkijoj, bus susidurta su didesniais sunkumais, negu bet kur ki- 
tur. Taip pat, nėra abejonės, kad, jei šiai naujai valstybei būtų 
priskirtos provincijos su išcentrinėmis tendencijomis, kaip Lietu- 

va ir Baltgudija, tas tiktai padidintų to plano sunkumus, gal b 
net padarytų jį neįmanomą: lietuviai ir baltgudžiai visai ten n 
dalyvautų dėl jų tendencijų ir lenkų valdžia būtų priversta n 
grynai ekonominės srities reikalams siųsti lenkus į visus aneksu 
tus kraštus, nutraukdama tuo būdu reikalingus darbininkus ti 
rajai Lenkijai. Kita vertus, lenkai tarnautojai nepajėgtų pat; 
vieni suorganizuoti tų provincijų gyvenimą, net būdami n 
paprastai gabūs, 

Bet faktas yra, kad Lenkija neturi pakankamai išlavintų žm 
nių, kad galėtų sudaryti administracinį aparatą. 

Koks rezultatas būtų prijungus prie Lenkijos ne lenkišk: 
provincijas? Bloga administracija, ekonominio ir intelektualin 
gyvenimo stagnacija, skurdas visur ir priešingumas tarp lenki 
kų ir kitų tautų elementų. 

Kitais žodžiais, taip sudaryta Lenkija būtų tiktai buvusi 
absoliutinės Rusijos nauja laida ir dar blogesnė. Jei absoliuči 
norima, kad Lietuva nuolat būtų pavergta, tai daug geriau, ka 
ji grįžtų į buvusį jungą, kuris turi nors tą privalumą, kad y. 
žinomas. 

Kai dėl pačios Lietuvos, tai ji yra tvirtai nusistačiusi atkovo 
savo laisvę bet kuria kaina, 


Iš prancūzų kalbos vertė Feliksas Macku 


Professeur Ą. Voldemar, Ministre Des Affaires Etrangeres De Lithuan 
Lithuanie Et Pologne, Berlin, Elsnerdruck, 1920. psl. 38. 

RUSŲ — LENKŲ — LIETUVIŲ SANTYKIAI 


Profesorius A. Voldemaras 


Lenkijos Pasiuntinybė 
Grosvenor Sguare W.1 
Nr. 4608 


Londonas, 1920 m. rugsėjo mėn. 6 d. 


Pone Generalini Sekretoriau, 
Mano vyriausybės pavestas turiu garbę perduoti Jūsų Eks- 
celencijai sekančią telegramą, mano gautą šio mėn. 5d.: 


„Varšuva, 1920 m. rugsėjo mėn. 5d. 


„Sir Eric Drummond, 
Tautų Sąjungos Generalinis Sekretorius, 
Londonas. 


„Lenkų armijų atsitraukimo metu lietuvių vyriausybė padarė 
su bolševikų vyriausybe susitarimą, kuriuo lietuvių vyriausybė lei- 
do raudonajai armijai naudotis lietuvių teritorija tiek kariuome- 
nei pereiti, tiek ir karinėms bazėms steigti. Šis faktas kaip toks 
buvo tiesioginis neutralumo principų pažeidimas kare tarp Len- 
kijos ir Sovietų. Kuomet, vykstant atsitraukimui, lenkų armijos 
buvo priverstos evakuoti lenkų etnografinę teritoriją (Augustavo, 
Suvalkų ir Seinių apskritis), kuri Aukščiausios Tarybos 1919 m. 

gruodžio mėn. 8 d. buvo pripažinta galutinai priklausanti Len- 
kijai, tai lietuvių kariuomenė užėmė šią teritoriją ir laike užėmimo 
ten vykdė dažnus išsišokimus prieš lenkus gyventojus dėl jų išti- 
kimybės jausmų Lenkijai. Ir kai savo ruožtu lenkų armija, atstūmu- 
si bolševikų invaziją, įsiskverbė į Augustavo ir Suvalkų teritoriją, 
tai lietuvių vyriausybė pasiuntė lenkų vyriausybei notą, kurioj pra- 
nešama, kad ji nepripažino anksčiau nustatytų sienų ir prašė, kad 
lenkų kariuomenė pasitrauktų už Grajevo - Augustavo linijos. Len- 
kų vyriausybė atsakė draugiška nota, tačiau prašydama, kad lie- 
tuvių kariuomenė pasitrauktų už Lenkijai pripažintų sienų, ir siū- 
lydama tiesiogines derybas visiems ginčo klausimams pręsti. Žy- 
giuodama pirmyn šioje tautinėj teritorijoj, lenkų kariuomenė sten- 
gėsi vengti kraujo praliejimo, nors kai kurie lietuvių daliniai ir 
buvo nuginkluoti, bet tuojau buvo paleisti laisvėn su ginklais, 
nors jie neteisėtai atsidūrė lenkų teritorijoj. Šiuo taikingu poelgiu 
lenkų vyriausybė tikėjosi prieiti prie draugiško lenkų - lietuvių gin- 
čo sprendimo. Tuo tarpu, rugsėjo mėn. 2 d., auštant, vienas len- 
kų kavalerijos dalinys kuris užėmė Seinus, buvo lietuvių užpul- 
tas ir pasitraukė netekęs keturių žuvusių. Vėliau lietuvių kariuo- 
menė puolė Suvalkus ir slinko Augustavo link, iš anksto nepaskel- 
bus karo. Buvo konstatuota, kad bolševikų kariuomenė kooperavo 
šiame judėjime su lietuvių kariuomene; be to, lenkų vyriausybė 
turi tikslių žinių apie bolševikų kariuomenės koncentravimą, vyks- 
tantį už lietuvių priešakinės linijos, lietuvių teritorijoj. Tokiu būdu 
lenkų vyriausybė yra akivaizdoj tiesioginės agresijos iš Lietuvos 
pusės. Nėra abejonės, kad lietuvių armija yra sąjungininkė su 
raudonaja armija ir kad lietuvių vyriausybė yra tapusi Sovietų 
valdžios įrankiu. Pažvelgus į daugelio šimtmečių santykius, kurie 
jungė lenkų ir lietuvių tautas į vieną brolišką uniją, būtų skaudu, 
kad lenkų 'vyriausybė pasijustų priversta griebtis ginklų, kad iš- 
laisvintų savo teritoriją. Trokšdama taikos su visais kaimynais ir 
ypač su lietuvių tauta, lenkų vyriausybė prašo Tautų Sąjungą pa- 
naudoti savo įtaką, kad būtų sustabdytas šis naujas kraujo pralie- 
jimas. Lenkų vyriausybė ėmėsi priemonių, kiek tas įmanoma, 
vengti kontakto su lietuvių kariuomene, ir vengs kariuomenių 
susidūrimo, kiek tai leis strateginė padėtis, bet ji bus priversta lai- 
kyti save karo padėty su Lietuva, jei per kelias dienas lietuvių ka- 

riuomenė nebus visiškai pasitraukusi iš lenkų teritorijos ir nebus 
nustojusi kooperuoti su bolševikų armija. Be to, žiūrint į pavojų 
dėl bolševikų kariuomenės koncentravimo, lenkų vyriausybė savo 
sienų apsaugai laikys save visiškai laisva vykdyti karines operaci- 
jas ir teritorijoj, kur rasis nenuginkluotos bolševikų kariuomenės. 
Aš turiu garbės, pateikdamas šiuos faktus Tautų Sąjungai, 

ją prašyti panaudoti visas priemones, kurias ji galėtų disponuoti, 
sulaikyti lietuvių vyriausybę šiame keistame užsimojime ir kad bū- 
tų išvengta skausmo lenkų tautai, turint kovoti su broliška tauta.“. 
Pasirašė: Sapieha 


Turiu garbės prašyti Jūsų Ekscelenciją priimti mano labai 
aukštos pagarbos pareiškimą. 

Pasirašė: Jean Ciechanowski, 

Lenkų Vyriausybės charge d'affaires. 


The Honourable 

Sir Eric Drummond K. C. M. G., C. B. 
Tautų Sąjungos Generalinis Sekretorius 
Sunderland House 

Curzon Street W. I. 


Lenkų vyriausybė, kuri Lietuvą apkaltino Tautų Sąjungoj, 
negalėjo padaryti geresnio patarnavimo lietuvių bylai. Mes, jei 
reikėtų diskutuoti mūsų ginčą tiesioginėj konferencijoj su lenkais, 
susidurtume su rizika atsakyti į klausimą: Kiek jūs turite durtuvų 
jūsų argumentams paremti? Laike mūsų pasikalbėjimų su oficia- 
liais lenkų asmenimis, jau dažnai esame girdėję tą jėgos argumen- 
tą. Mums iki soties buvo kartojama, kad jei tęsime savo užsispy- 
rimą, atmesdami tariamą politinę laisvę, kurią mums suteikia, tai 
mes galų gale visiškai pralaimėsime savo bylą, kadangi santarvi- 
ninkai yra pasiruošę palaikyti visa tai, ką lenkai vykdys rytuose. 
Kitaip sakant, visi Lenkijos planai rytuose turi būti laikomi kaip 
pačios Santarvės planai. Bet jei mūsų kaltinintojai remiasi jų ma- 
terialinės jėgos pranašumu prieš mūsų jėgą, tai, tiesa, Aukštasis 
Susirinkimas, į kurį jie kreipėsi, mūsų neklaus, kiek mes turime 
kareivių, kad įrodytume mūsų reikalo teisingumą. Nes Tautų Są- 


227 


junga atsirado iš tarptautinio solidarumo paremto teise, bet ne 
jėga. Kad būtum šio Susirinkimo skelbiamas nekaltas, reikia įro- 
dyti savo tikrą teisę, o ne žvanginti ginklais. Jėgos požiūriu mes 
esame aiškiai silpnesni už lenkus, mes tą pripažįstame, bet teisės 
požiūriu mes esame stipresni už juos ir šitą aš kaip tik imuosi aiš- 
kiai įrodyti. Taigi, tiktai teisės pagrindu mes sutinkame mūsų 
ginčą su lenkais nagrinėti. 

Ir pirmiausia, kokius piktus veiksmus lenkai primeta lietuvių 
vyriausybei? Juos atmesdamas, aš neapsiribosiu tiktai kunigaikščio 
Sapiehos nota, pasiųsta Tautų Sąjungos Generaliniam Sekretoriui, 
aš taip pat imsiu dėmesin ir tuos kaltinimus, suformuluotus prieš 
Lietuvos vyriausybę ir kitų asmenų, autoritetingų kalbėti Lenki- 
jos vardu. Aš manau, kad tai yra pats tikriausias būdas išsklaidy- 
ti visus įtarimus, kurie galėtų kilti mūsų sąskaiton. 


Kunigaikštis Sapieha mus kaltina šiais blogais veiksmais: 


1. Lenkų armijų atsitraukimo metu, lietuvių vyriausybė pa- 
darė su bolševikų vyriausybe susitarimą, kuriuo lietuvių vyriausy- 
bė leido raudonajai armijai naudotis lietuvių teritorija tiek kariuo- 
menei pereiti, tiek karinėms bazėms steigti. 

2. Kada, vykstant atsitraukimui, lenkų armijos buvo privers- 
tos evakuoti etnografinę teritoriją (Augustavo, Suvalkų, Seinų 
apskritis), kuri Aukščiausios Tarybos 1919 m. gruodžio mėn. 8 d. 
sprendimu buvo pripažinta kaip galutinai priklausanti Lenkijai, 
lietuvių kariuomenė užėmė šią teritoriją ir laike užėmimo ten vyk- 
dė dažnus išsišokimus prieš lenkus gyventojus. 

3. Rugsėjo mėn. 2 d., auštant, vienas lenkų kavalerijos dali- 
nys, kuris užėmė Seinus, buvo lietuvių užpultas ir pasitraukė ne- 
tekęs keturių žuvusių. Vėliau, lietuvių kariuomenė puolė Suval- 
kus ir slinko Augustavo link iš anksto nepaskelbusi karo. 

4. Buvo konstatuota, kad bolševikų kariuomenė kooperavo 
šiame judėjime su lietuvių kariuomene; be to, lenkų vyriausybė 
turi tikslių žinių apie bolševikų kariuomenės koncentravimą vyks- 
tantį už lietuvių priešakinės linijos, lietuvių teritorijoj. 

Formuluodamas šiuos kaltinimus, aš vartojau paties kunigaikš- 
čio Sapiehos Žodžius, kad būtų išvengta priekaišto, jog pakeičiau 
jų prasmę. Tuo tikslu aš netgi palikau prancūzų kalbos klaidas, 
kurios yra įsibrovusios į lenkų kaltinamąjį raštą. 

Lenkų generalinio štabo viršininkas, generolas Rozvadowski, 
iš savo pusės pasiuntė laišką generolui Carton de Wart, britų 
karinės misijos viršininkui Varšuvoje, kuriame prie kunigaikščio 
Sapiehos suformuluotų rugsėjo mėn. 6 d. kaltinimų prideda se- 
kančius: 

5. Karinė pulkininko Mackiewicz misija, lenkų armijos vyriau- 
sio štabo pasiųsta į Kauną, oficialiai konstatavo, kad bolševikų 
kareiviai masiškai pereina iš Rytų Prūsijos į Lietuvą, ir iš jos 
į sovietų teritoriją. Pagal prancūzų karinės misijos suvestus skai- 
čius, apie 10.000 bolševikų yra perėję lietuvių frontą Augustavo 
zonoje. 

Vėlesnėse kunigaikščio Sapiehos lietuvių vyriausybei atsiųsto- 
se telegramose šis kaltinimas taip pat yra palaikomas. Taigi, kaip 
matyti, aukščiau išvardinti faktai dalinasi į dvi grupes: 

a. Lietuvių vyriausybės laikysena bolševikų atžvilgiu, ir 

b. Jos laikysena lenkų atžvilgiu. 

Pradėkime mūsų nagrinėjimą nuo bolševikų, nes jie, pagal 
lenkus, ir yra tie, kurie sudaro lietuvių politikos ašį. 

„Lenkų armijų atsitraukimo metu“, sako kunigaikštis Sapieha, 
„lietuvių vyriausybė padarė su bolševikų vyriausybe susitarimą“. 
Tai truputį neaprėžta. 

Buvo du lenkų atsitraukimai, pirmas apie gegužės mėn. pa- 
baigą, o antrasis — birželio mėn. antroje pusėje. Taigi, kada tas 
susitarimas įvyko? Perduodamas susitarimo pobūdį, kunigaikštis 
Sapieha susilaiko nuo jo detalių. Keistas dalykas, šis susitarimas, 
lietuvių nusistatymo raktas ir jų veikimo pagrindas, lieka neapčiuo- 
piamas, Taigi, lenkai turi duoti jo buvimo įrodymą, o ne mes 
įrodyti jo nebuvimą. Kol tai nėra įrodyta, mes galime paneigti 
tvirtinimą ir lenkų vyriausybę pastatyti į labai keblią padėtį, vers- 
dami ją ieškoti nerandamų įrodymų. Bet mes apsisprendėme pa- 
lengvinti jų kaltintojo naštą ir tuo tikslu mes nurodysime vieną 
lietuvių vyriausybės aktą, kuris iš tikro kalba apie bolševikų už- 
ėmimą lietuvių teritorijos. Šio akto lietuvių vyriausybė niekuomet 
nelaikė paslapty. Tai yra taikos sutartis, sudaryta tarp Lietuvos 
ir Rusijos liepos mėn. 12 d, Maskvoje. Sutarties 2 - ras straipsnis 
liečia apibūdinimą sienos tarp abiejų valstybių. Viena lietuvių 
teritorijos dalis buvo lenkų okupuota 1919 m.bendros kovos me- 

tu prieš bolševikus, bet be sutikimo iš lietuvių pusės. Gi bolše- 
vikai prašė vieno iš dviejų dalykų: arba, kad patys lietuviai su- 
laikytų lenkus, ir šiuo atveju bolševikai įsipareigos neperžengti 
sienos, nustatytos taikos sutartimi tarp Lietuvos ir Rusijos; arba, 
kad bolševikai būtų traktuojami lygiai kaip ir lenkai, ir kad jų 
atžvilgiu būtų atsisakyta nuo bet kokios ginkluotos jėgos pavarto- 
jimo (taip kaip buvo padaryta lenkams) nuo tos dienos, kai jie 
užimtų lietuvių teritoriją, lenkus iš jos vejant. 

Lietuvių vyriausybė galėjo pasirinkti tik paskutinįjį sprendi- 
mą, vadinas, pasilikti neutrali; bet tuomet, įrodyti nešališkumui, 
ji turėjo pripažinti rusams tokias pat teises, kokias sau pasiėmė 
lenkai Lietuvoje. Pasirašydamos taikos sutartį, rusų ir lietuvių de- 
legacijos išvadoje pasikeitė sekančiomis notomis, kurių tekstą 
cituoju: 

Prie 2-ro straipsnio: — „Imant dėmesin karo padėtį tarp 
Rusijos ir Lenkijos ir pastarosios okupavimą dalies teritorijos, 
kuri pagal taikos sutartį priklauso Lietuvai, ir nesant galimybės 
rusų armijai dėl karinių ir strateginių aplinkybių sustabdyti kari- 
nes operacijas prieš Lenkiją prie Lietuvos sienos, pasirašiusieji, 
Darbininkų ir Kaimiečių Socialistinės Sovietinės Rusų Federacinės 
Respublikos vardu pareiškia, kad rusų vyriausybė yra įsitiki- 
nusi, kad rusų kariuomenės perėjimas Lietuvos sienos ir užėmimas 
teritorijos dalies, kuri pagal taikos sutartį įeina į Lietuvos valsty- 
bę, Lietuvos vyriausybės nebus laikoma kaip taikos sutarties pa- 
žeidimas ir nedraugiškas aktas Lietuvos atžvilgiu“. 


„A. Joffe, J. Marchlewski, L. Obolenski“ 


Lietuvių delegacija sutiko su šiuo reikalavimu, tačiau pridė- 
dama prie jo šią esminę sąlygą: ,„Rusų kariuomenė bus atitraukta, 
kai tik išnyks karinis ir strateginis jos buvimo reikalas“. 

Reikia prileisti, kad kaip tik šį sutikimą kunigaikštis Sapieha 
ir turi prieš akis. Aš jau iškėliau tą faktą, kad tiktai rūpinimasis 
griežtu neutralumu privedė prie to sprendimo. Jis buvo giliai an- 
tipatiškas visai lietuvių tautai. Neutralumo vardu reikėjo bolševi- 
kams pripažinti teisę okupuoti, vadinasi, plėšti ir kankinti žy- 
mią Lietuvos dalį dėl paprastos priežasties, kad lenkai taip pat 
tą jau darė ir nenorėjo išeiti, užsispyrę ginklų jėga atkariauti 1772 

m. sienas, pagrobti žymią dalį grynai rusų teritorijos. Suteikti tą 
teisę rusams, lietuviams reiškė patekimą tarp Charibdės ir Scilės. 
Vienintelis nusiraminimas buvo viltyje, kad tai bus paskutinis 
bandymas ir kad jis bus palyginti trumpas, tuo tarpu kai lenkų 
okupacija grėstų įsiamžinti. 

Dar prisiminkime, kad tas sutikimas buvo pasirašytas lie- 
pos mėn. 12 d., tai yra dvi dienas prieš bolševikų įžygiavimą į 
Vilnių. Taikos sutarties pasirašymo metu bolševikams esant prie 
lietuvių sostinės vartų, nebuvo reikalinga bet kokio leidimo skverb- 
tis į Lietuvą. Iš bolševikų pusės tai buvo gražus mostas, padarytas, 
gal būt, tikslu sukelti vakarų tautose pasitikėjimą jų gera valia. 

Taikos derybos vyko Maskvoje. Dėl netiesioginio ryšių palai- 
kymo sunkumo Lietuvoje buvo išgyventa nerimo dienos. Bolševi- 
kų kariuomenė brovėsi į Lietuvą ir net nebuvo žinoma, ar bolše- 
vikai pasirašys taikos sutartį. Buvo aišku, kad jie galėjo labai leng- 
vai iš Vilniaus žygiuoti į Kauną ir trumpu laiku okupuoti visą 
Lietuvą. Taigi, Lietuvos likimas atrodė priklausė nuo bolševikų 
malonės. Kadangi nebuvo žinoma, ar taika bus sudaryta, lietu- 
vių kariuomenei buvo duotas įsakymas laikytis visuose punktuose, 
kur tik lenkai pasitrauktų nuo bolševikų. Buvo nutarta, reikalui 
esant, kovoti iki galo, nes tas, kas negina savo laisvės, yra never- 
tas jos malonių. Pirmas susitikimas su bolševikais (neužmirškime, 
kad po paskutinio lenkų pažeidimo demarkacijos linijos 1919 m. 
gruodžio mėn. pabaigoj, lietuvių kariuomenė nebuvo sąlytyj su 
raudonaisiais) išvirto į kovą. Ir tiktai vėliau buvo sužinota, kad 
bolševikai pasirašė taiką abiejų delegacijų sutartomis sąlygomis, 
ir kad, nežiūrint jų žinomų laimėjimų, jie davė įsakymą nepulti 
lietuvius, 

Istorija, kuri pirmiausia turi būti nešališkas teisėjas, užregis- 
truos šį netikėtiną faktą, kad bolševikai, nežiūrint jų žymių pajė- 
gų, nepasinaudojo proga įsiveržti į visą Lietuvą. Ji taip pat pa- 
rems tą faktą, kad barbarai bolševikai Lietuvą traktavo daug kil- 
nesniu būdu, negu lenkų riterių palikuonys. 

Bolševikai, kaip aš jau minėjau, prieš taikos pasirašymą buvo 
užėmę didelę Lietuvos dalį. Visiems buvo aišku, kad neįmanoma 
sulaikyti jį invazija. Lietuvių vyriausybė stengėsi bent jau iki mini- 
mumo sumažinti okupavimą ir išsaugoti Vilnių, Lietuvos sosti- 

nę, nuo sunkios bolševikų invazijos nelaimės. Ji tikėjo, kad jos 
kariuomenė ten atvyks anksčiau negu raudonųjų ir tuo būdu pas- 
tariesiems bus atimtas okupacijos pretekstas, tuo atveju, jei lenkai 
jai leistų įvykdyti tą judėjimą. Šiuo reikalu buvo vedami pasita- 
rimai, tarpininkaujant p. Tallents, aukštajam britų komisarui Bal- 
tijos kraštams. 

Liepos mėn. 11 d. jis nuvyko į Vilnių ir derėjosi su lenkų de- 
legatais, pulkininku Rylski ir profesorium Kamieniecki. Lenkai 
pirmiausia pasiūlė organizuoti bendrą frontą prieš bolševikus. 
Pulkininkas Rylski slaptame laiške liepos mėn. 7 d. (Nr. 5/11), 
kapitono Kokowski atvežtame į Kauną, pranešė vyriausiam lietu- 
vių kariuomenės vadui apie paskyrimą generolo Szeptycki armi- 
jos kariniu ir diplomatiniu atstovu prie lietuvių armijos. Tuo pa- 
čiu laiku jis painformavo lietuvių kariuomenės vadą, kad esąs ge- 
nerolo Szeptyckio įgaliotas sudaryti ryšį tarp abiejų armijų „at- 
sižvelgiant į abiejų valstybių reikalą sukurti bendrą frontą prieš 
bolševikus“. Jis prašė, kad lietuvių armija užimtų Daugpilio - Dukš- 
to sektorių su visomis turimomis jėgomis. Lenkų armija turėjo 
sustoti prie linijos Milča — Budslavas, upė Lučaika - Kazėnai - 
Vidžiai, kuri jau buvo raudonųjų rankose. 

Kiek tai liečia Vilniaus gynimą, Rylski pareiškė driežią lenkų 
nusistatymą jį ginti bet kuria kaina, Tačiau, jis pridėjo tokį rezer- 
vą: „Jeigu padėtis kituose fronto ruožuose verstų neišvengiamai 
apleisti Vilnių, vyriausia lietuvių vadovybė būtų tuojau pat įspėta, 
kad jos kariuomenė galėtų užimti Vilnių“. 

Bet pasiūlymas sudaryti bendrą frontą prieš bolševikus, tai- 
kos pasirašymo su sovietų vyriausybe išvakarėse, lietuvių negalėjo 
būti laikomas kitaip, kaip įžeidimas, nes reikėjo būti visiškai ne- 
turinčiu moralinio jausmo, kad viena ranka pasirašytum taiką su 
bolševikais, o kita ranka konvenciją juos pulti, net taikos pasira- 
šymo metu. Neverta pridėti, kad tas lenkų pasiūlymas su pasipik- 
tinimu buvo atmestas. 

Taigi, nieko kito neliko, kaip susitarti dėl Vilniaus atidavimo 
Lietuvai datos, nes buvo visiškai aišku, kad lenkų armija negalės 
šio miesto apginti. Tačiau lenkų delegatai pradėjo išsisukinėti. 
Jie pastatė sekančias sąlygas: 

1. Lietuviai pasižada ginti Vilnių nuo bolševikų; 

2. Jie užtikrina pilną amnestiją visiems lenkams, pasireišku- 
siems bet kokioje veikloje prieš Lietuvos valstybės saugumą, o 
ypač P. O. W. ir S. N., vadinas, lenkų kareiviams, kuriuos lenkų 
generalinis štabas slaptai suorganizavo lietuvių valdomoj teritori- 
joj tikslu nuversti lietuvių vyriausybę, pavaizduojant gyventojų 
sukilimą, tačiau tas mėginimas liūdnai jiems baigėsi; 

3. Lietuva leidžia lenkų armijai apleisti Vilnių ir jo apylinkes 
su ginklais, amunicija ir karo medžiaga; 

4, Ji priima arbitražą dėl Vilniaus klausimo, 

Šias lenkų sąlygas atvežė į Kauną pulkininkas Tallents liepos 
mėn. 12 d. Lietuvių vyriausybė buvo pasiryžusi priimti pirmąją 
ir antrąją sąlygas. Kai dėl trečiosios, ji sutiko priimti visa tai, kas 
atatinka jos neutralumui. Ketvirtoji sąlyga (dėl arbitražo) buvo 
atmesta kaip nepriimtina. Kita pulkininko Tallents kelionė į Vil- 
nių liepos mėn. 13 d. nedavė geresnių rezultatų. Kaip tik tą dieną 
lenkai apleido Vilnių. Rytojaus dieną lietuvių armija norėjo įženg- 
ti į Vilnių, bet susidūrė su lenkų pasipriešinimu prie Vievio, kur 
įvyko mūšis su žuvusiais ir sužeistais vienoje ir kitoje pusėje. Ši 
nelaukta kliūtis sutrukdė lietuvių daliniams pralenkti raudonąją 
armiją, kuri įžengė į Vilnių liepos mėn. 14 d. Pagaliau, nuginklavę 
lenkų dalinius, kurie mėgino pastoti kelią į Vilnių, lietuvių dali- 
niai savo ruožtu užėmė tą miestą liepos mėn. 15 d. 

Taigi bolševikų ir lietuvių armijos susitiko Vilniuje. Lietuvių 
kariuomenė sugiedojo Tautos Himną Lietuva Tėvynė Mūsų ir bol- 
ševikų kariuomenė jai atidavė karinę pagarbą. Po to, bolševikai 
išpildė Internacionalą ir lietuviai jiems atsakė lygiu mandagumu. 
Ir tik rytojaus dieną prasidėjo dideli lietuviams rūpesčiai. Vilnius 
turėjo bolševikams tarnauti baze jų vėlesnėms operacijoms. Jie 
tuoj pat mieste paskelbė apgulos padėtį ir pradėjo organizuoti 
bolševikinį administracinį aparatą su „revkomais“, t. y., revoliu- 
ciniais komitetais ir kitais panašios rūšies organais. Dėl to lietu- 
viams susidarė labai sunki padėtis. Apgulos padėtyje negali būti 
kariuomenių, priklausančių dviem skirtingom karinėm vadovybėm. 
Tad bolševikai paskelbė, kad lietuvių kariuomenė inkorporuota 
į bolševikų Vilniaus įgulą. Lietuvių vyriausybė negalėjo toleruo- 
ti tokio veiksmo, nes pastatydama nors vieną dalinį, nežiūrint 
koks mažas jis bebūtų, bolševikų vadovybės žinion, ji būtų pa- 

žeidusi lietuvių neutralumą Lenkijos atžvilgiu. Taigi ji užprotes- 
tavo. Bet neužteko protesto, reikėjo rasti sprendimą, kuris sude- 
rintų priešingus interesus. Teisiškai, paprasčiausias sprendimas 
būtų buvęs atitraukti visus lietuvių kareivius iš Vilniaus, kadangi 
nebuvo įmanoma priversti bolševikus apleisti šį miestą. Šis pren- 
dimas, tačiau, tiek moraliu, tiek politiniu požiūriu, buvo visiškai 
nepriimtinas lietuvių vyriausybei, Lietuvių tauta tuoj pat būtų 
palaikiusi lietuvių kariuomenės atitraukimą iš Vilniaus, po kelių 
dienų buvimo, kaip atsisakymu vieno tautinio siekimo, kuriuo 
buvo šis miestas. Ši priemonė būtų sudariusi nepataisomą mora- 
linį pralaimėjimą. Kita vertus, lietuvių vyriausybė jautė būtiną 
pareigą užtikrinti šio miesto gyventojams kiek galima apsaugos, 
nežiūrint kiek silpna ji bebūtų, toj taip sunkioj būklėje. 

Be to, tokia padėtis buvo panaši maždaug visur, kur tik lie- 
tuvių kariuomenė susitikdavo su bolševikais. Taigi, buvo reikalin- 
ga priimti demarkacijos liniją. Kaip mes jau anksčiau išdėstėme, 
lietuvių vyriausio štabo liepos mėn, 22 d. pranešimas paskelbė 
rusams teisę pasinaudoti lietuvių teritorija ir nustatymą demarka- 
cijos linijos tarp abiejų armijų. 

Ta linija ėjo per Naujuosius Švenčionis, Naujuosius Trakus, 
Varėną, Gardiną; išvardintas vietoves paliekant bolševikų val- 
džioje. (Laikraštis Lietuva, 1920 m. liepos mėn. 23 d. Nr. 153). 
Užteko tik mesti trumpą žvilgsnį į žemėlapį, kad pamatytym, jog 
Vilnius lieka bolševikų pusėj. Taigi, kokį sprendimą rasti Vil- 
niaus problemai, kurią mes ką tik apibūdinome? Prieita prie su- 
sitarimo, daugiau tylaus negu pageidauta, kuriuo einant lietuvių 
kariuomenės dalinys, sumažintas iki 20 karių, pasiliktų mieste 
kaipo etapo kariuomenės dalinys (komendantūra), paimtų bran- 
giausių Lietuvos valstybės turtų apsaugą, nepriklausytų nuo bol- 
ševikų vadovybės, ir, pagaliau, negautų iš jos bet kokių įsaky- 
mų. Trumpai, bolševikai turėjo nuduoti nežiną apie jų buvimą. 

Reikia pripažinti, kad lietuvių kariuomenės padėtis Vil- 
niuj buvo labai sunki, ypač morališkai. Ji turėjo stebėti lietuvių 
tautiečių turtų plėšimus; ji taip pat buvo bejėgė liudininkė kai 
buvo vedami į kalėjimą asmenys, kurie ėjo skųstis pas lietuvių va- 
dovybę, prašyti jos įsikišimo ir apsaugos. Buvo labai rimtų kon- 
fliktų šiame žemės plote, bet čia ne vieta juos išskaičiuoti. 

Lietuvių vyriausybė, norėdama sumažinti iki tam tikro taš- 
ko bolševikų veiklos padarinius okupuotoje teritorijoje, siūlė su- 
daryti civilinę administraciją. Bolševikai, tačiau, pasipriešino šio 
projekto įgyvendinimui. 

Taigi, net pačių bolševikų nuomone, nebebuvo, kokios nors 
kitos priemonės toje padėtyje, kaip evakuacija iš Lietuvos. Man 
kalbantis su bolševikų komisaru Vilniuj liepos mėn. 25 d., jis man 
pareiškė, gavęs iš Maskvos įsakymą, kad kariuomenei maisto tie- 
kimas turi būti tiktai iš okupuotos teritorijos. Jis pats pripažino, 
kad ta priemonė buvo pražūtinga šiai teritorijai ir prižadėjo iš 
bolševikų valdžios pusės atlyginti nuostolius gyventojams. Tačiau, 
šiuo metu jis negalįs sušvelninti plėšikiško rėžimo. 

Taigi, beliko tik evakuacijos suaktyvinimas. Šiuo klausimu 
pradėti pasitarimai tarp karinės rusų vadovybės ir Lietuvos karo 
ministerio privedė prie rugpiūčio mėn. 6 d. sutarties. Visa bol- 
ševikų užimta teritorija buvo padalinta į tris zonas: a) šiaurės zo- 
na su centru Švenčionyse, b) vidurinė zona su Vilniumi, c) pietų 
zona su centrais Lydoje ir Gardine. Pirmoji zona turėjo būti 
evakuota per tris dienas po sutarties pasirašymo, antroji ne vė- 
liau kaip rugsėjo mėn. 1 d., ir trečioji abiejų armijų vėliau nusta- 
tytu laiku. Smulkus aprašymas buvo prijungtas prie sutarties. Ne- 
reikia pamesti iš akių zonų nubrėžimus ir evakuacijos datas, nes 
Lietuva galėjo pažeisti savo neutralumą tiktai toje teritorijoje, 
kur jos vyriausybė vykdė savo jurisdikciją. 

Aš ką tik aprašiau visus įvykusius susitarimus tarp Lietuvos 
ir Rusijos ir aš manau įrodžiau, kad nei vienas jų nesudaro lie- 
tuvių neutralumo pažeidimo. Tai lenkų kaltinimo neapibrėžtu- 
mas, kuris mane privertė įeiti į visas tas detales. 

Dabar mes prieiname prie antro kaltinimo, kuris, iš pirmo 
žvilgsnio, atrodo nereikalingas kokių nors diskusijų. Lietuviai, sa- 
ko kunigaikštis Sapieha, užėmė teritoriją, kuri Aukščiausios Alian- 
tų Tarybos sprendimu buvo pripažinta „galutinai priklausanti 
Lenkijos valstybei“. Aš pabrėžiu šiuos paskutinius žodžius. Jie tu- 
ri nepaprastą reikšmę, nes nieko nėra žiauresnio, kaip, pasinaudo- 
jant kaimyno nelaime, ginklo jėga pasigrobti dalį jo teritorijos. 
Bet, pagal kunigaikščio Sapiehos pareiškimą, lietuviai esą įvykdę 
dar labiau nedovanotiną blogybę: jie atsisako pavogtą gėrybę 

grąžinti teisėtam savininkui. Be to, lietuviai nerespektuoja Alian- 
tų nutarimų. Rugsėjo mėn. 9 d. telegramoje, adresuotoj Lietuvos 
užsienio reikalų ministeriui, kunigaikštis Sapieha tvirtina, kad 
Aukščiausios Tarybos 1919 m. gruodžio mėn. 8 d. nutarimas yra 
„vienintelė teisėta bazė, ligi šiol egzistuojanti tarp Lenkijos 
ir Lietuvos“. Čia aš cituoju kunigaikščio nuosavus žodžius. 

Priimkime tuo tarpu tą lenkų tezę; 1919 m. gruodžio mėn. 
8 d. nutarimas yra vienintelė teisinių santykių bazė tarp Lietuvos 
ir Lenkijos, ir tas nutarimas yra galutinas. Bet tuomet lengva 
parodyti, kad lenkų vyriausybė a) prieštarauja pati sau ir b) ji 
pati yra pažeidusi jos nutarimus. 

Rugsėjo mėn. 2 d. telegramoj kunigaikštis Sapieha prašo lie- 
tuvių vyriausybę „atitraukti jos kariuomenę už demarkacijos lini- 
jos, nustatytos 1919 m. liepos mėn. 18 d., už pasienio linijos tarp 
Lietuvos ir Lenkijos, taip pat iš teritorijos 1919 m. gruodžio mėn. 
8 d. Aukščiausios Tarybos nutarimu pripažintos lenkams“. Aš iš- 
laikiau telegrafišką šio dokumento stilių. Gi liepos mėn. 18 d. de- 
markacinė linija buvo nustatyta Aukščiausios Tarybos sprendi- 
mu. Taigi, mes turime du sprendimus to paties aliantų organo. 
Jei lenkų vyriausybei „vienintelė teisėta bazė yra 1919 m. gruodžio 
mėn. 8 d. sprendimas“, tai reiškia, kad ji nepripažįsta liepos mėn. 
18 d. sprendimo. Kita vertus, neįmanoma laikytis vieno ir kito tuo 
pačiu metu, nes žymėdami sieną toje pačioje vietoje, jie nesu- 
tampa. . 

Aš toliau tęsiu parodydamas lenkų tezės vidinį netvirtumą. 
Lenkų delegatas p. Paderewski pareiškė, kad lenkų vyriausybė 
yra įpareigota saugoti 1919 m. gruodžio 8 d. sieną. Jei taip yra, 
aš tikiu, kad ji įsipareigoja ją vykdyti vispusiškai. Bet tada, kaip 
matyti iš žemėlapio pridėto prie 1919 m. gruodžio mėn. 8 d. 
sprendimo, nei Vilnius, nei Gardinas nėra priskirtas lenkams. 
Tai kodėl gi lenkai jų neevakuavo po 1919 m. gruodžio mėn. 8 d. 
sprendimo? Kodėl jie reikalavo iš rusų „1772 m. sienų“, jei 1919 m. 
gruodžio mėn. 8 d. sprendimas nustatė „galutiną“ Lenkijos sieną? 
Ar ji yra galutina, kad ji patinka lenkams, ir nustoja tokia būti, 
kai tas galutinumo pobūdis jiems nepatinka? 

Taigi, jeigu sutinkama su lenkų vyriausybės palaikoma teze, 
tai patvirtinama, kad lenkai nesilaikė gruodžio mėn. 8 d. spren- 

dimo. Minimas dokumentas mums sako, kad tas sprendimas buvo 
padarytas lenkų tautos interesui. Jei lenkai atmeta, kas buvo pa- 
daryta tarnauti jų interesams, tai ar galima reikalauti, kad Lietuva 
tai gerbtų? Šiuo atveju, tas nutarimas teisiškai būtų neegzistuojąs. 

Štai kur mus veda lenkų tezė, įvertinta iš jos teisinės ir prak- 
tinės pusės. Net jei ji ir neprieštatautų mūsų interesams, lietu- 
vių vyriausybė pasijustų priversta ją atmesti vien dėl paprastos 
priežasties, kad ji yra klaidinga. Net pati skubiausia to dokumento 
analizė parodo tą faktą, kad „galutina siena“, viską suvedus, nė- 
ra iš viso galutina. Aliantai pareiškia, kad tą nutarimą esą padarę 
„mesuvaržydami vėlesnių nutarimų, turinčių nustatyti Lenkijos 
rytines sienas“. Bet, sakoma, „tos sienos priskiria Lenkijai mini- 
mumą teritorijos“, vartojant pono pranešėjo žodžius, tartus 
1920 m. rugsėjo mėn. 17 d. posėdy. Šiuo atveju, vėlesni pakeiti- 
mai jokiu būdu nepaliestų dabartinėse ribose suprantamą terito- 
riją, kuri galėtų būti vadinama „galutinai priklausanti Lenkijai“, 
netaikant šio galutinio charakterio jos sienoms. Tokia hipotezė 
yra galima, bet ji absoliutiškai neturi įrodymų ir todėl nėra priva- 
loma. Vien tik aliantų Aukščiausia Taryba, kuri nustojo egzista- 
vus, galėtų nustatyti tikrąją 1919m. gruodžio mėn. 8 d. nutarimo 
prasmę. 

Bet kas visiškai nekelia bet kokių abejonių yra tai, kad nega- 
lima kaltinti lietuvių vyriausybės to nutarimo pažeidimu. Joks 
kompetetingas organas niekuomet apie jį nebuvo pranešęs. Dar 
geriau, lietuvių vyriausybė net neįtarė, kad toks iš viso yra: jis 
niekuomet nebuvo paskelbtas kokiame nors leidiny. Vien tik 
šis faktas, kaip toks, jau griauna lenkų kaltinimą, kiek liečia jo pa- 
žeidimą. 

Vienintelis lietuvių vyriausybei teisiškai priimtinas šio. akto 
aiškinimas yra tas, kad jis buvo priimtas lenkų vyriausybės vi- 
daus naudojimui, kad ji galėtų administruoti teritoriją, kur faktiš- 
kai buvo. Šiuo atveju lengvai išaiškinama, kodėl tas nutarimas 
buvo žinomas vien tik lenkų vyriausybei, ir nebuvo praneštas ki- 
tiems. . 

Pačios Aukščiausios Tarybos deklaracijos, kurių aš necituo- 
siu, išskyrus sekančias, liudija, kad lietuvių vyriausybės interpre- 
tacija vienintelė priimtina. Generalinis Taikos Konferencijos Sekre- 

torius 1919 m. gegužės mėn. 2 d. laišku pranešė, kad „„Aukščiau- 
sios Aliantų Tarybos dėmesys buvo atkreiptas į rimto pobūdžio 
padėtį Gardino ir Vilniaus srityse, kur lenkų ir lietuvių pajėgos 
yra sąlytyj. Balandžio mėn. 25 d. posėdy Taryba nutarė apeliuo- 
ti į lenkų ir lietuvių vyriausybių politinį supratimą, tikslu už- 
angažuoti jas, tiesioginiu susitarimu, išvengti sunkių komplikacijų, 
galinčių privesti prie karo veiksmų tarp abiejų valstybių, tarp ku- 
rių yra reikalinga vienybė prieš bolševikų pavojų. Ji, kita vertus, 
dar kartą kategoriškiausiu būdu patvirtino savo nusistatymą 
visiškai neatsižvelgti sienų nustatyme į karinius laimėjimus, gau- 
tus paneigiant jos taikias pastangas“. 

Ci gruodžio mėn. 8 d. linijos laimėjimai lenkų buvo atsiekti 
paneigus Aukščiausios Tarybos valią. 

Čia reikia iškelti faktą, kad gruodžio mėn. 8 d. linijos nužy- 
mėjimas jos šiaurinėj dalyj iki Gardino, kur buvo lietuvių ir lenkų 
armijos, visiškai atitinka abipusę padėtį, vadinasi, ji sutampa su 
faktine demarkacine linija. 

Aš kitur dėstau martirologiją demarkacijos linijų tarp lietuvių 
ir lenkų. Todėl aš čia apsiribosiu pažymėdamas, kad, pavyzdžiui, 
Seinai yra palikti lietuvių pusėj už demarkacijos linijos, o tačiau 
miestas ir apylinkės buvo lenkų jėga pagrobtos. 

„Nuo liepos mėn. 11 d. Maršalas, Vyriausias Sąjungininkų 
armijų vadas, veikdamas pagal instrukcijas, kurias gavo iš Aukš- 
čiausios susitarusių ir susijungusių valstybių tarybos, prašė len- 
kų vyriausybę atitraukti savo kariuomenę, kaip galima greičiau, 
į pietus nuo demarkacijos linijos“. (Taikos Konferencijos Genera- 
linio Sekretoriaus nota 1919 m. liepos mėn. 17 d.). Gi šis Maršalo 
Foch įsakymas buvo įvykdytas tiktai 1920 m. liepos mėn. bolše- 
vikų kariuomenei spaudžiant. 

Šių faktų akivaizdoje, jei palaikoma tezė, kad Aukščiausia 
Taryba galutinai priskyrė Lenkijai tai, ką lenkai buvo pagrobę 
jėga, paneigdami aiškią Aukščiausios Tarybos valią, tai prieina- 
ma prie tokios išvados, kad Aukščiausia Taryba neišpildė savo 
įsipareigojimo, kurį ji prisiėmė minėtoj deklaracijoj. Šios rūšies 
prielaida yra nepriimtina ne tik lietuvių vyriausybei, bet ir bet 
kuriai kitai vyriausybei. 

Bet, jeigu kaltinimas, kaip jis yra suformuluotas lenkų vyriau- 

sybės, nėra pagrįstas, lietuvių vyriausybės elgsena ten neatrodo 
aiškesnė. Faktas lieka, kad lietuvių kariuomenė užėmė kalbamą 
teritoriją net už pirmosios demarkacijos linijos. Ar ji turėjo tei- 
sę tai daryti? Tą teritoriją, kurią ji užėmė, ji atgavo kaip daugšimt- 
metinį tautinį paveldėjimą. 

Svarbus dalykas yra tas, kad Lietuva šią teritoriją neužėmė 
jėga. 

Ji buvo lenkų armijos apleista. Jeigu lietuviai nebūtų ją 
užėmę, jų neveiklumas būtų tuojau visų suprastas, ypač lenkų, 
kaip galutinas atsisakymas. Morališkai, mūsų pasielgimas būtų 
buvęs nepateisinamas, nes būtų atsisakyta tos tautinės teritorijos, 
kurios užėmimas mums siūlėsi, net nesant reikalo naudoti ginkluotą 
jėgą. 

Bet gi teisiškai, ar nebuvo tarptautinių įsipareigojimų ir su- 
sitarimų, kurie galėjo varžyti mūsų veikimo laisvę? Nieko nėra 
lengvesnio, kaip įrodyti tos rūšies akto nebuvimą ir todėl nustaty- 
ti mūsų veikimo visišką laisvę. Mūsų teisinei santykiai su Lenkija 
buvo nustatyti vieninteliu Aukščiausios Aliantų Tarybos nutarimu 
liepos mėn. 18 d. Aš neminėsiu ankstyvesnių nutarimų, nes jie 
buvo šio paskutiniojo pakeisti. 

O dabar, kai lenkai mus kaltina demarkacijos linijos pažei- 
dimu, reikia atsižvelgti į visą liniją, o ne vien tik į jos pietinį sek- 
torių. Kitaip pasakius, mus reikėtų apkaltinti Vilniaus užėmimu 
ir, apskritai, visos teritorijos kuri prieš tai buvo lenkų okupuota. 
Savo rugsėjo mėn. 2 d. notoje, kaip mes matėme, lenkų ministe- 
ris Sapieha mūs reikalavo pasitraukti už demarkacijos linijos, 
taigi evakuoti Vilnių ir kitas vietoves. 

Demarkacijos linija teisiškai nebeegzistuoja. Tai ne taikos 
sutartis su bolševikais, kuri, mus įpareigodama neužleisti nei ma- 
žiausios lietuvių teritorijos dalies lenkams, padarė galą demarka- 
cijos linijos egzistencijai. Prieštaravimas iš vienos pusės dėl įsipa- 
reigojimų liečiančių demarkacijos liniją ir Maskvos Taikos Su- 
tarties iš kitos, tiktai įrodytų, kad lietuvių vyriausybė padarė prieš- 
taraujančius įsipareigojimus. 

Bet demarkacijos linija nustojo egzistuoti vien dėl paprasto 
fakto, kad ji atliko uždavinį dėl kurio ji buvo sukurta. Pranešda- 
mas pirmosios demarkacijos linijos 1919 m. birželio mėn. 11 d. 

nužymėjimą, prancūzų karinės misijos viršininkas Kaune, pulki- 
ninkas Reboul, pareiškė: „Mano vyriausybė mane prašo atkreip- 
ti Jūsų dėmesį į tą faktą, kad ta demarkacijos linija neturi būti aiš- 
kinama kaip priskyrimas, nors laikinas, teritorijos; ji reiškia tik- 
tai laikiną karinę okupaciją kariniu ar policijos tikslu. (Žodžiai 
pabraukti originale, laiškas 1919 m. birželio mėn. 18 d., Nr. 75/L). 

Nuo šios datos, pakeitimai buvo padaryti pirmajai demar- 
cacijos linijai. Ponas pulkininkas Reboul juos pranešė lietuvių 
vyriausybei pakartodamas prancūzų vyriausybės vardu tuos pa- 
čius užtikrinimus (1919 m. rugpiūčio mėn. 3 d. laiškas, Nr. 97/2). 
Ką tik mūsų minėta deklaracija nesukelia bet kokios abejonės dėl 
demarkacijos linijos pobūdžio. Ji apibūdina liniją negatyviškai, 
apibrėždama tai, kas ji nėra, ir pozityviškai, aiškindama jos tikrąjį 
tikslą. 

Taigi, ta linija yra laikina ir yra nubrėžta kariniu ir policijos 
tikslu. Koks buvo tas karinis tikslas, kuriam ji buvo daroma? Tiks- 
las labai svarbus, būtent, sulaikyti bolševikų veržimąsi. Tai buvo 
bendra aliantų politika ir buvo taip pat pirmaeilis tiesioginiai 
suinteresuotų tautų tikslas. Tas tiksalas buvo pasiektas. Patys alian- 
tai šių metų pavasarį patarė kaimyninėms su rusais tautomis, 
specialiu nutarimu, daryti taiką su sovietais. Spygliuotų vielų už- 
tvaros buvo pakeičiamos taikos sutartimis. 

Lietuva, sekdama Aliantų Tarybą, padarė taiką, kuri kaip pa- 
rodė įvykiai, kuriuos aš išdėsčiau šio rašto pradžioje, turėjo pasi- 
reikšti ne mažiau efektingai, kaip minėtos užtvaros. 

Taigi aliantų siekiami kariški tikslai, Rusijos kaimyninių tau- 
tų interesui nebeegzistuoja Estijoj, Latvijoj ir Lietuvoj. Todėl de- 
markacijos linija taip pat nustojo egzistuoti. Lenkų armijos atsi- 
traukimas buvo išorinis demarkacijos linijos dingimo ženklas. 

Ir tik nuo lenkų vyriausybės priklauso, kad taikos zona iš- 
siplėstų ir tuo pačiu laiku susiaurėtų kovos laukas. Rusų vyriausy- 
bė, Čičerino telegrama Nr. 3.333, 1920 m. gegužės mėn. 9 d., 
mums padarė tokį pasiūlymą: 

„Jei lietuvių vyriausybė mums užtikrina savo teritorijos ne- 
liečiamumą kiek tai liečia lenkų kariuomenę, ir jei ji yra pajėgi 
prisiimti įsipareigojimą jokiu būdu neleisti jai įsiveržti į Lietuvos 
teritoriją, rusų vyriausybė iš savo pusės yra pasiruošusi pasiža- 

dėti evakuotis iš lietuvių teritorijos.“ 

Lietuvių vyriausybė negali priimti tokio įsipareigojimo, jei 
tuo klausimu negaus formalių lenkų vyriausybės užtikrinimų. Ka- 
dangi Tautų Sąjungos tikslas yra padaryti karą negalimu, arba jį 
suvaržyti iki minimumo, kur jis neišvengiamas, tai ji negali būti 
indiferentiška dėl taikos galimybės, kad gyventojai išvengtų nau- 
jų kančių, nes jau ir taip yra žiauriai nukentėję nuo karo. 

Aš noriu pabrėžti, kad taikingo sprendimo atveju lenkų ar- 
mija kariniu atžvilgiu nieko neprarastų, nes ji iš šios srities yra 
pasitraukusi. Paskutinėmis dienomis, kai ji žygiavo į šią teritoriją, 
lietuvių vyriausybė, bijodama būti pakaltinta palaikanti bolševi- 
kų pusę, nedrįso pasiųsti tokį pasiūlymą lenkų vyriausybei. Bet 
dabartinis momentas yra tinkamiausias taikos darbui, ir aš turiu 
garbės mano vyriausybės vardu prašyti Aukštąjį Susirinkimą ma- 
lonėti pasiūlyti Varšuvos vyriausybei įsipareigoti gerbti tos te- 
ritorijos neutralumą. 

Prie šio kaltinimo, kad mes esame pasigrobę lenkų teritori- 
jos, dar prisideda, kaip apsunkinimas, tvirtinimas, kad lietuviai, 
be bet kokios provokacijos, užpuolė lenkų kariuomenę Seinuose 
rugsėjo mėn. 2 d., auštant. Įsidėmėkime datą ir vietą: rugsėjo 
mėn. 2 d., Seinai. Aš ką tik išdėsčiau, kodėl ir kaip lietuvių ka- 
riuomenė įžygiavo į lenkų apleistą teritoriją. Lenkų vyriausybė, 
kita vertus, nedaug mini užėmimo faktą. Kas jai svarbu, tai grą- 
žinimas, o čia ir yra ginkluoto konflikto pradžia. Prieš grįždami 
prie atsakomybės, nustatykime faktus. Kunigaikštis Sapieha įvy- 
kių eigą iki rugsėjo mėn. 2 d. iškelia tik labai miglotais pasaky- 
mais. Jis kalba apie susidūrimus, kur lietuvių daliniai buvo len- 
kų nuginkluoti, bet vėliau ginklai buvo grąžinti. 

Bet, jei mes patikrinsime lietuvių Vyriausio Štabo paskelbtus 
pranešimus, tai ten rasime, kad lenkai ataką pradėjo rugpiūčio 
mėn. 30 d. po piet. Nuo tos dienos mes randame kasdieninius 
pranešimus apie lietuvių armijos padėtį: ji vis atsitraukia stipres- 
nėm lenkų jėgoms spaudžiant. Rugsėjo mėn. 2 d. įvykiai, nuro- 
dyti kunigaikščio Sapiehos notoje, taip pat yra aprašyti lietuvių 
pranešime, bet visai skirtingai. Štai jie: lietuviai atsiėmė iš lenkų 
Lipską, Gibus, Seinus, Krasnopolį, ir eina pirmyn visu frontu. 

Redaguodamas savo kasdieninius pranešimus, spausdinamus 

Vyriausybės Žiniose, lietuvių Vyriausias Štabas iš tikrųjų negalėjo 
numatyti, kad jie vėliau patarnaus tiksliam nustatymui susirėmimo 
datos. Nebuvo bet kokio reikalo juos keisti. 

Bet, jei jie tikrai nustato priešiškų veiksmų prasidėjimo da- 
tą tarp lietuvių ir lenkų kariuomenių, aš tuo nepasinaudosiu len- 
kų agresijai įrodyti. Šiam faktui nustatyti mes turime ieškoti kitų 
įrodymų. Ir čia susiduriame su vienu visiškai nepaprastu dalyku. 
Lenkai stengiasi nuslėpti mūšių buvimą, tuo tarpu lietuviai apie 
juos kalba atvirai. Viena didžioji valstybė, gavusi iš Varšuvos ir 
Kauno prieštaraujančias žinias apie draugiškus santykius tarp 
lietuvių ir lenkų, pataria savo atstovui patikrinti lietuvių praneši- 
mus. Šis faktas gyva šviesa nušviečia lenkų vyriausybės laikyse- 
ną, kuri įsakiusi savo kariuomenei veržtis į lietuvių teritoriją, sten- 
gėsi nuslėpti nuo Europos apie pasipriešinimą. Lietuvių kariuo- 
menė laikė tam tikrą liniją, nežygiuodama pirmyn, nors toks veiks- 
mas būtų buvęs lengvai įvykdomas, nes didžiuma lenkų kariuome- 
nės radosi prie Varšuvos, o bolševikai užėmė tiktai didžiuosius 
kelius, Tai aiškiai rodo, kad lietuviai neturėjo priešiškų tikslų Len- 
kijos atžvilgiu, 

Priešingai, Lietuvoje esančios lenkų kariuomenės tikslas bu- 
vo užimti kiek galima didesnę teritorijos dalį. Iki jos pabėgimo 
iš Lietuvos, lenkų kariuomenė laikė užėmusi daugelį vietovių esan- 
čių lietuvių pusėj demarkacijos linijos. Mažai patikima, kad len- 
kai nors vieną dieną būtų laikęsi Aliantų Aukščiausios Tarybos 
priimtos demarkacijos linijos. 

Faktai, kuriuos aš ką tik aprašiau, pakankamai įrodo, kad 
lenkams nebebuvo pavojaus iš lietuvių pusės. Priešingai, daug 
buvo priežasčių, kurios vertė lietuvius bijoti pačio blogiausio li- 
kimo. Tai yra priežastis, dėl kurios Lietuvos užsienių reikalų mi- 
nisteris, rugpiūčio mėn. 27 d., pasiuntė telegramą į Varšuvą, siū- 
lydamas nustatyti laikiną demarkacijos liniją toj teritorijoj, kur 
sienos pravedimas su rusais nebuvo nužymėtas. Lenkų vyriausybė 
gana anksti buvo įspėta imtis priemonių šiuo tikslu. Jei ji turėjo 
kokių nors priežasčių, dėl kurių Lietuvos vyriausybės pasiūlyta 
demarkacijos linija buvo nepriimtina, niekas jiems netrukdė pra- 
nešti savo nusistatymą. Tiesa, ji galėjo nežinoti to fakto, kad Aukš- 
čiausios Tarybos 1919 m. gruodžio mėn. 8 d. deklaracija lietu- 

vių vyriausybei nebuvo žinoma ir šiuo atveju turėjo teisę prileis- 
ti, kad lietuviai pasitrauks už šios linijos neprašomi. Tačiau, gavu- 
si rugpiūčio mėn. 27 d. notą, ji galėjo siųsti lietuvių vyriausybei 
reikalavimą rugsėjo mėn. 2 d., vadinasi, po kelių dienų mūšių. 
Dar daugiau, ta rugsėjo mėn. 2 d. nota neturi nieko bendro su 
lietuvių vyriausybės prašymu, į kurį kunigaikštis Sapieha nekrei- 
pė dėmesio. Pagaliau, kaip aš tą jau esu parodęs kalbamos notos 
analizėj, kunigaikštis savo telegramoj prašo prieštaraujančių daly- 
kų ir tuo būdu lietuvių vyriausybę stato į tokią padėtį, kurioj ji 
visiškai negali duoti patenkinamo atsakymo. 

Mums dar reikia išnagrinėti lietuvių - rusų santykius iš ap- 
kaltinimo taško, kuris buvo išvestas iš kooperavimo su bolševi- 
kais. Aš čia atsakysiu tik į tuos priekaištus, kuriuos mėginama pa- 
remti faktais, nesustodamas prie kaltinimų be pagrindo. 

Tiksliausias- kaltinimas yra tvirtinimas, kad 10.000 bolševikų 
yra perėję lietuvių frontą Augustavo zonoje. Išskaičiuojami net 
pulkai, kuriems jie priklauso. Aš manau, jau esu parodęs, kad kas 
liečia įvykius surištus su bolševikais, yra būtina tiksliai nurodyti 
laikas ir vieta, norint žinoti, ar už tuos faktus atsakomybė tikrai 
gali būti uždėta lietuviams, Bet anksčiau minėtame atsitikime tas 
tyrinėjimas nereikalingas. Nurodytas vardas pakankamai įrodo. 
Augustavas, prisiminkime, yra zonoje, kurią lenkai vadina tau- 
tine teritorija, vadinasi, priklausanti Lenkijai. Čia, logiškai, vie- 
nas kaltinimas naikina kitą. Jei minima teritorija yra lenkų, tai lie- 
tuviai net neturi teisės kištis į reikalus liečiančius Lenkiją. Šiuo 
atveju, vienintelė lietuvių kaltė buvo ta, kad jie atsirado vietovė- 
je, kurioje jie neturėjo teisės būti. Bet jei jie yra atsakingi už bol- 
ševikų perėjimus per šią zoną, tai reiškia, kad ta zona yra ne len- 
kų, bet lietuvių. Aš net nekalbu apie skaičiaus absurdiškumą. 
Dešimts tūkstančių bolševikų, visko netekę, pėsti atvykę iš Ry- 
tų Prūsijos prisijungti prie raudonosios armijos. Bet jie būtų už- 
plūdę ir sunaikinę visą zoną, jiems perėjus liktų tiktai griuvėsiai. 

Ar tuo tvirtinama, kad bolševikai nėra perėję per Lietuvą? 
Nieku būdu. Lietuvių vyriausybė pati atkreipė vokiečių vyriau- 
sybės dėmesį į tai, kad rusų belaisviai ir internuotieji iš Rytų Prū- 
sijos pereina į Lietuvą. Jei lietuvių vyriausybė savo žinioje turė- 
tų pakankamą kiekį kariuomenės ir kulkosvaidžių, ji efektyviau 

saugotų, kad niekas be leidimo neįsiveržtų į jos teritoriją. Ji tai 
darytų ne iš susirūpinimo dėl savo neutralumo, kuris nėra pažeis- 
tas tuo perėjimu, bet kad išvengtų buvimo išbadėjusių benamių, 
kurie didina krašto nesaugumą. 

Lenkų užsienių reikalų ministeris labai gerai žino, kad jei 
bolševikai belaisviai pabėgtų iš Lenkijos į Lietuvą ar kitur, 
jiems būtų leista kraštą apleisti, ir tai nebūtų neutralumo pažeidi- 
mas. Pabėgusių iš Rytų Prūsijos bolševikų internavimas sudarytų 
pasikėsinimą prieš prieglobščio teisę. Pagal lenkų reformuotą 
tarptautinės teisės teoriją, neutrali valstybė turi internuoti kariau- 
jančių valstybių piliečius kiekvieną kartą, kai tik jie dėl kokių 
nors priežasčių atsiduria jos teritorijoj. Lietuvių vyriausybė nega- 
li sutikti su tokia samprata. Savo elgsenoj ji vadovaujasi tarptau- 
tinės teisės dėsniais, tokiais, kurie yra naudojami visų civilizuo- 
tų tautų. Ji skrupulingai laikosi tų dėsnių, kai eina reikalas apie 
rusų armijos kareivius įsibraunančius į jos teritoriją ginkluotus ir 
sudarančius kovos vienetus. Tik tokiai pabėgėlių rūšiai buvo 
įsteigtos koncentracijos stovyklos. Kiek tai liečia bėglius iš Rytų 
Prūsijos, lietuvių vyriausybė, kai tik juos pastebi, šalina iš savo 
teritorijos kaip nepageidaujamus dėl valkatavimo. 

Šios tarptautinės teisės dėsnio visiškai be priekaišto vykdy- 
mo būdas Lietuvoje yra patvirtintas atvykusio į Kauną Tarptau- 
tinio Raudonojo Kryžiaus komisijos, kuriai vadovavo p. Fritjof 
Nansen, ir kurios tikslas buvo rusų karo belaisvių repatrijavimas 
iš Vokietijos. 

Įdomu, tarp kitko, stebėti lenkų vyriausybės siekiamą tikslą 
siunčiant karines misijas. Lietuvių vyriausybė buvo įspėta, kad 
pulkininko Mackiewicz misija atvyks tartis dėl demarkacijos lini- 
jos nustatymo ir kitų ginčijamų klausimų sutvarkymo. Tačiau 
oficialus lenkų dokumentas patvirtina, kad šios misijos tikslas yra 
„oficialiai“ patvirtinti bolševikų kariuomenės perėjimą per Lietu- 
vos teritoriją. Tarptautinės teisės juridinė kalba turi labai ryškų 
pavadinimą pažymėti šios rūšies veiklai, kadangi lietuvių vyriau- 
sybė nedavė kokio nors sutikimo vesti panašioms anketoms. 

Tas pats dokumentas stengiasi Prancūzijos karinę misiją 
pastatyti klaidingon padėtin lietuvių vyriausybės atžvilgiu. Gene- 
rolas Rozwadowski pretenduoja turįs savo absurdišką skaičių 

10.000 iš prancūzų karinės misijos. Bet iš pasikalbėjimo, kurį aš 
turėjau prieš mano išvykimą, su kalbamos misijos viršininku pul- 
kininku Reboul, galėjau nustatyti, kad pastarasis neturėjo nieko 
prikišti lietuvių vyriausybei kas liečia bolševikų karių perėjimą. 
Pulkininkas pasirodė net nepaprastai nustebintas dėl] lenkų įtari- 
mų nusikaltus šiuo reikalu. 

Toki yra lenkų kaltinimai. Remdamasi tais faktais, lenkų vy- 
riausybė grasina Lietuvai karu. Kunigaikščio Sapiehos kalba šiuo 
atveju yra labai aiški. Jis užtikrina, kad lenkų vyriausybė jausis 
priversta numatyti karo su Lietuva neišvengiamumą, jei per ke- 
letą dienų lietuvių kariuomenė nebus visiškai atitraukta iš lenkų 
teritorijos ir nesustos kooperavusi su bolševikų armija. 

Taigi aišku, kad lenkų vyriausybė ieško priežasties paskelbti 
karą Lietuvai. Kuriuo tikslu? Vienas pulkininko Mackiewicz mi- 
sijos dokumentas, perduotas 1920 m. rugpiūčio mėn. 30 d., mus 
apšviečia šiuo reikalu. 

Išdėstęs lenkų karinės vadovybės nerimą dėl lenkų armijos 
kairiojo sparno padėties, pulkininkas Mackiewicz stato lietuvių 
karinei vadovybei tokį klausimą: „Kokias garantijas jūs mums ga- 
lite duoti, kad bolševikai neis pulti mūsų kairįjį sparną per lie- 
tuvių teritoriją?“ 

„Dokumentas baigiasi tokiu pasiūlymu: 

„Kadangi, atsižvelgiant į galutiną lenkų karinės akcijos tiks- 
14, Gardino - Lydos - Malodečnos geležinkelio linija turi likti len- 
kų rankose; lietuvių armija, tuo laiku, kai lenkų armija pasieks 
Nemuno - Ščara liniją, turės žygiuoti pirmyn tiek, kad lygiuotųsi 
su lenkų kairiuoju sparnu. Tada demarkacijos linija eis per šias 
vietoves: Gardinas - Brest - Naujadvaris - Rodūnia - Veronovas - 
Ašmena - Salos - Naručio ežeras - Dysna (visos šios vietovės len- 
kų pusėje). Bolševikams sulaikyti nuo prasiveržimo per šią li- 
niją, Lietuva įsipareigos ten mesti ne mažiau kaip tris divizijas.“ 

„Jei dėl kokių nors priežasčių šio plano negalima būtų pri- 
imti ir kad kairysis lenkų armijos sparnas negalėtų būti dengia- 
mas lietuvių armijos, tai visas karinės akcijos svoris tektų Lenki- 
jai. Bet šiuo atveju geležinkelio linija Gardinas - Vilnius, su Vil- 
niumi kaip baze, turi būti atiduota lenkų armijos vyriausios vado- 
vybės žiniai kol tęsis karinės operacijos. Lietuvių armijos akcija 

tuo būdu ribotųsi sritimi į šiaurę nuo Pabradės“. 

Dabar pabrėžkime galutiną karinį tikslą, lenkų siekiamą pie- 
tiniame karo fronte. Jį suprasti užtenka atkreipti dėmesį tik į vie- 
ną vietovę — Malodečną. Tai Polocko ir Minsko kelias, tai kelias 
kuris atidaro priėjimą prie tų pozicijų iš kurių lenkų armija buvo 
išstumta prasidėjus bolševikų ofenzyvai. Kadangi kariniu požiū- 
riu tų vietų užėmimas duoda daugiau nepatogumų negu palengvi- 
nimų, tai reikia iš to išvesti, kad jis būtų vykdomas tiktai politiniu 
tikslu: jėga užimti tai, kas buvo reikalaujama kaip siena tarp Ru- 
sijos ir Lenkijos. Tad lenkai kviečia mus kariškai remti įgyvendi- 
nimą tos politikos, kurią mes visuomet vadiname avantiūrų po- 
litika. Susidėdami su lenkais, mes būtume priversti paskelbti ka- 
rą rusams, kurie visa paėmus, gana lojaliai vykdė liepos mėn. 
12 d. Taikos sutartį. Ir kokią gi kainą mums siūlė už tą išdavimą, 
prie kurio jie mus kvietė? Mums net nepripažino tos teritorijos, 
kurią esame gavę Maskvos sutartimi. Užtikrinimas, kurį mums 
davė, kad karinė lietuvių teritorijos okupacija nesuvaržys jos 
galutino priskyrimo, kuris vėliau turės būti tvarkomas derybų 
keliu tarp Lenkijos ir Lietuvos, aiškiai rodo, mums ginčijamas 
valdymas teritorijos, priskirtos Lietuvai liepos mėn. 12 d. sutar- 
timi. 

Aš jau anksčiau išdėsčiau pirmą lenkų mėginimą liepos mėn. 
7 d. pasiūlymu sukelti karą tarp Rusijos ir Lietuvos. Antrojo pa- 
siūlymo likimas negalėjo būti skirtingas. Bet tada, kokiu gi būdu 
lenkai gali pasiekti jų „galutiną karinį tikslą“? Vienintelis, tai 
skelbti karą Lietuvai, kad galėtų jėga užgrobti tas vietoves, esan- 
čias kelyj, vedamčiam į tą tkslą. Čia, tačiau, susidurtų su kita 
kliūtimi. Tautų Sąjungos paktas, kuriam priklauso ir Lenkija, ne- 
leidžia griebtis ginklų neišmėginus taikingų priemonių pašalinti 
konfliktui. Norėdama sau duoti tariamą teisę skelbti karą, lenkų 
vyriausybė save pastato į nukentėjusio padėtį: lietuviai atėmė iš 
jos mažą dalį teritorijos. Taigi, ji randasi teisėto apsigynimo pa- 
dėty. Bet štai vėl pavojus: jei lietuviai evakuoja minimą teritori- 
ją, kad panaikintų visą karo priežastį. Taigi, vieno reikalavimo ne- 
užtenka, reikia kitų priežasčių paremti ir, reikalui esant, pra- 
tęsti lenkų iššauktą teisėto apsigynimo atvejį. Tos priežastys gali- 
ma lengvai surasti. Lenkija kariauna su bolševikais. Kas padeda 

lenkų priešams, taigi ir jie priešiškai nusistatę lenkų atžvilgiu. Taip 
lenkai randa pateisinimą naudoti visas būtino (ir teisėto apsigyni- 
mo priemones. 

Didžiausias pavojus iš konflikto tarp Lietuvos ir Lenkijos lo- 
giškai susidarė kaltinimuose kooperavimu su bolševikais. Jeigu 
lenkų armijos laimėjimas šiaurės fronte nebūtų buvęs sulaikytas 
ir raudonoji kariuomenė nebūtų išstūmusi lenkų iš Gardino, tai 
kas žino, ar karas prieš mus nebūtų buvęs pradėtas pirm negu 
Tautų Sąjunga būtų galėjusi pradėti tą problemą svarstyti. 

Dabar, dėka Tautų Sąjungos įsikišimo, kaltinimas dėl lietuvių 
kooperavimo su bolševikais yra užmirštas. Savo 1920 m. rugsėjo 
mėn. 17 d. laiške lenkų atstovas p. Paderewski prašo Tautų Są- 
jungos Tarybą: „maloniai panaudoti savo aukštą autoritetą pa- 
veikti lietuvių vyriausybę, kad tuojau pat evakuotų neteisėtai už- 
imtas teritorijas ir respektuotų laikinas Lenkijos sienas, kaip jos 
buvo nustatytos Aukščiausios Tarybos 1919 m. gruodžio mėn. 8 d. 
sprendimu“. 

Aš neturiu teisės šią deklaraciją aikinti kaip formalų pripa- 
žinimą silpnumo kaltinimų, iškeltų lenkų vyriausybės prieš lietu- 
vių vyriausybę. Mano pareiga Lenkijos atstovo deklaraciją laikyti 
kaip nuolaidumo įrodymą. Čia, tačiau, kitas pavojus turi būti ima- 
mas dėmesin. Tai ne pirmas kartas, kai jie vartoja tą taktiką, kuri 
reiškiasi metimu pačio sunkiausio kaltinimo ir vėliau nuo jo atsi- 
sakoma dėl taip vadinamos sutarimo dvasios. Taigi, mano parei- 
ga buvo nepraleisti tylomis kunigaikščio Sapiehos suformuluo- 
tas inkriminacijas, nors nuo jų oficialiai ir būtų atsimesta. 


Iš prancūzų kalbos vertė Feliksas Mackus 


Viršelyje: Relations Russo-Lithuano-Polonaises; trečiame puslapyje: Les 
Relations Russo-Polono-Lithuaniennes. Par le Professeur A. Voldemar. 
1920. Imp. Desmoineaux ė Brisset 8, Rue Helene. Paris. 3 - 24 psl. 

DEMARKACIJOS LINIJOS IR JŲ MARTIROLOGIJA 


1918 m. pabaigoje Lietuva buvo trigubo pavojaus akivaiz- 
doje: vokiečių, bolševikų ir lenkų. Kai vokiečiai pastebėjo savo 
pralaimėjimą, dėl kurio Lietuvos prijungimas bet kurioj formoj 
tapo neįmanomas, tuomet šiam kraštui jie taikė tai, kas būtų gali- 
ma pavadinti anarchijos politika, kuri reiškėsi sudarymu chaoso 
visuose tuose kraštuose, kuriuos jie turėjo apleisti. Nežiūrint 1918 
m. lapkričio mėn. 11 d. paliaubų nuostatų, kurie jiems uždėjo prie- 
volę evakuotis iš kraštų, atskirtų nuo buvusios Rusijos, tiktai su 
aliantų sutikimu, vokiečiai skubėjo atitraukti savo kariuomenę, bet 
labai rūpindamiesi trukdyti organizavimą tautinių kariuomenių, 
galinčių palaikyti tvarką viduj ir ginti kraštą nuo išorinės agre- 
sijos. Taip, kai tik vokiečiai evakuodavo okupuotus kraštus, tuoj 
pat rusų bolševikai juos užimdavo. Vėliau tikrai buvo nustatyta 
vokiečių ir bolševikų susitarimas perleisti evakuojamus kraštus 
raudonajai kariuomenei, kuri sekė vokiečius iš paskos. 

Nors lietuvių vyriausybė jau buvo sudaryta lapkričio mėn. 
11 d., bet koks veikimas buvo visiškai suvaržytas ypač pagrindi- 
niame reikale, būtent, krašto gynime. Krašto gynimui skubiausiai 
reikėjo sukurti kariuomenę, bet vokiečių okupacinė valdžia tam 
priešinosi. 

Iš visų buvusios Rusijos kraštų vien tiktai Lenkija buvo pri- 
vilegijuotoj padėty. Ten nebuvo vokiečių kariuomenės, 0 nuo 
bolševikų ją skyrė Baltgudija ir Lietuva. Ji turėjo administracinį 
aparatą, sudarytą vokiečių okupacijos metu, po abiejų imperato- 
rių 1916 m. Lenkijos nepriklausomybės paskelbimo. Ji taip pat 
turėjo nedidelę kariuomenę, suorganizuotą vokiečių. 

Todėl Lenkija, bent trumpam laikui, neturėjo bijoti bolše- 
vikų pavojaus. Ji galėjo net leistis priešais raudonąją kariuomenę, 
nes visuomet yra lengviau kovoti kito teritorijoje negu savame 
krašte. Šis sumetimas pats savaime galėjo vilioti lenkų vyriausy- 
bę leisti armijai peržengti Lenkijos etnografines sienas, 

Bet čia buvo vienas akstinas, dar galingesnis, kuris turėjo da- 
ryti lenkų vyriausybei lemiamą įtaką jos priimsimai linijai. Savo 
brošiūroj „Lietuva ir Lenkija“ aš išdėsčiau lenkų politinę progra- 
mą, pagal kurią paskutinis vokiečių politikos aktas Lietuvoj pra- 
laimėjimo išvakarėse buvo jų derėjimasis su lenkais dėl Vilniaus 
priskyrimo Lenkijai. 

Gi pirmoji lietuvių vyriausybė, sudaryta lapkričio mėn. 11 d. 
Vilniuj, pasijuto grasoma dviejų invazijų, einančių iš dviejų pusių: 
bolševikų ir lenkų. Nelaimei kaupti okupacinė vokiečių valdžia 
ne tik toleravo, bet ir viešai rėmė lenkų legionų organizavimą 
Vilniuj ir visur lietuvių žemėj, dalindama jiems ginklus, be 
abejo, tikslu padidinti anarchiją. 

Akivaizdoj šio trigubo pavojaus Lietuvos valstybės atstaty- 
mo problema atrodė neišsprendžiama. Tačiau beviltiškas dalykas 
išsipildė: nežiūrint visų kliūčių, buvo sukurta Lietuvos kariuomenė, 
Pradžioj ją sudarė išimtinai tik savanoriai. Jų kovos su raudonai- 
siais buvo apvainikuotos laimėjimais: ji galėjo išlaisvinti mažą dalį 
Lietuvos teritorijos, kur lietuvių vyriausybė buvo vienas ir vienin- 
telis šeimininkas. Vėlesnės kovos su bolševikais iš vienos pusės ir 
vokiečių evakuacija iš kitos, plėtė teritoriją, kur lietuviai vykdė 
savo valdžią, kas savo ruožtu leido didinti kariuomenę ir ją ap- 
ginkluoti. 

Kovo, o ypač balandžio mėnesy lietuvių kariuomenė jau ga- 
lėjo tikėtis išlaisvinti sostinę Vilnių. Šiame laikotarpy lenkų ka- 
riuomenė, taip pat, siekė išlaisvinti baltgudžių ir lietuvių teritori- 
jas iš bolševikų okupacijos. Abi kariuomenės iki to laiko neturėjo 
kokio nors sąlyčio, nes buvo perskirtos vokiečių, kurie vis dar 
turėjo užėmę Gardiną, kad galėtų atitraukti savo kariuomenę iš 
Ukrainos. Bet jie, tam tikru laiku, turėjo apleisti okupuotas terito- 
rijas, o lenkų kariuomenė tuomet priartės prie lietuvių lietuvių te- 
ritorijoj. Lenkai norėjo bet kuria kaina pralenkti lietuvius ir užim- 
ti Vilnių. Jiems tai pavyko Velykų dieną 1919 m. Nors abi kariuo- 

menės vykdė tą patį uždavinį, išlaisvinimą lietuvių teritorijos nuo 
bolševikų, jų tikslai buvo skirtingi. 

Taigi pilnai buvo pagrindo bijoti, kad jų susitikimas neišsi- 
vystytų į priešiškus veiksmus. Lietuvos delegacija Taikos konfe- 
rencijoj balandžio mėn. 26 d. pasiuntė konferencijos pirmininkui no- 
tą, kurioj ji konstato, kad „tarptautinės teisės požiūriu lenkų 
kariuomenės įžengimas į Lietuvą yra tiktai invazija ir kad lie- 
tuviai turi teisę išstumti agresorius visomis priemonėmis, kokias 
tik turi savo žinioj““, 

Be to, Aukščiausia Aliantų Taryba pastebėjo „rimto pobūdžio 
padėtį Gardino ir Vilniaus srityse, kur lenkų ir lietuvių pajėgos 
yra sąlytyj“. Savo balandžio mėn. 26 d. posėdy Taryba nutarė 
„kreiptis į lenkų ir lietuvių vyriausybių politinį supratimą pasiū- 
lydama tiesioginį susitarimą, kad išvengti nesusipratimų, galinčių 
privesti prie karo veiksmų tarp abiejų valstybių, tarp kurių yra 
reikalinga vienybė prieš bolševikų pavojų“. ji, kita vertus, dar kar- 
tą griežtai patvirtino savo nusistatymą „visiškai neatsižvelgti sienų 
nustatytame į karinius laimėjimus, įgytus paneigiant jos taikias pa- 
stangas“. Šią citatą aš paėmiau iš laiško, kurį p. Dutasta, Taikos 
konferencijos generalinis sekretorius atsiuntė lietuvių delegacijos 
pirmininkui 1919 m. gegužės mėn. 2 d. 

Į tą Aliantų Aukščiausios Tarybos atsišaukimą atsiliepė lietu- 
vių vyriausybė savo atsakymu, perduotu Lietuvos delegacijos Tai- 
kos konferencijai, kuriame ji pripažįsta, kad tas atsišaukimas pa- 
šalina priešišką nusistatymą dėl lenkų kariuomenės buvimo Lie- 
tuvoj, nes Taryba pabrėžia abiejų kariuomenių vienybės reikalin- 
gumą prieš bolševikų pavojų ir kadangi ji žada visiškai neatsi- 
žvelgti į karinius laimėjimus, tokiu būdu atimdama lenkams galimy- 
bę prisijungti lietuvių teritoriją. Be to, lietuvių vyriausybė pranešė 
Aukščiausiai Tarybai, kad jos pastangos prieiti. prie bet kokio 
nors susitarimo su lenkais nuėjo niekais dėl pastarųjų atkaklumo 
(1919 m. gegužės mėn. 23 d., Nr. 1074). 

Kaip ten bebūtų, po Aukščiausios Tarybos rugpiūčio mėn. 
26 d. deklaracijos, lenkų kariuomenės buvimas Lietuvoj buvo įtei- 
sintas ir jo tikslas apibrėžtas kaip kova prieš bolševikus. Taip lie- 
tuvių vyriausybė buvo įpareigota pakęsti jos buvimą ir vien tik- 
tai tose srityse, kur ji kovojo su raudonaja kariuomene, bet nė kiek 

nesijausdama turinti ją leisti į tas teritorijas, kur jos buvimas ne- 
buvo pateisinamas kova prieš bolševikus, 

Taip, kai lenkai okupavo Kaišiadorių ir Alytaus apskritis, ji 
prašė Aukščiausią Tarybą „kviesti lenkų vyriausybę sustabdyti 
invaziją į Lietuvos teritoriją ir sudaryti sutartį su lietuvių vyriau- 
sybe dėl laikinės demarkacijos linijos tarp lenkų ir lietuvių ka- 
riuomenių“ (1919 m. birželio mėn. 13 d., Nr. 1229). Šios rūšies 
lenkų mėginimai daugėjo ir dažnai jie buvo lydimi puolimų nu- 
kreiptų prieš lietuvių kariuomenę. Taip pat, viename praneši- 
me birželio mėn. 25 d. Lietuvos delegacija prie Taikos konferenci- 
jos praneša Aukščiausiai Tarybai apie visą eilę lenkų užpuolimų, 
kurie įvyko birželio mėn. 10 ir 16 dienų laikotarpyje įvairiose vie- 
tovėse, 

Delegacija priduria: „Tenka bijoti, kad panašūs veiksmai gali 
iššaukti rimtus sunkumus, vienodai pragaištingus abiem tautom.“ 

Aukščiausia Taryba pagaliau įsitikino, kad reikia nustatyti 
demarkacijos linija tarp lenkų ir lietuvių kariuomenių. Šiuo reika- 
lu, nutarimas ir pačios linijos nužymėjimas lietuvių vyriausybei 
buvo praneštas prancūzų karinės misijos viršininko sekančiu laišku: 

„Aš turiu garbės pranešti, mano vyriausybės pavedimu, kad 
aliantų vyriausybės, tikslu išvengti bet kokiam konfliktui tarp 
lietuvių ir lenkų, konfliktui, galinčiam kilti jei vienos valstybės ka- 
riuomenė užims teritoriją priklausančią kitai valstybei, nutarė vie- 
toje per jų karines misijas nustatyti demarkacijos liniją tarp šių 
abiejų valstybių. 

Bendras šios demarkacijos linijos pravedimas yra nužymėtas 
sekančiais punktais: 

Ji kerta prūsų sieną tiesia linija Lyckas - Augustavas (Au- 
gustavas priklauso lenkams). Ji eina išilgai Sapackinės kanalo, pe- 
reina per Ratnyčią, į pietus nuo Varėnos, po to seka lygiagrečią 
liniją: geležinkelio stotis Varėna - Vilnius - Daugpilis penkis kilo- 
metrus į vakarus nuo šios linijos, kad tuo būdu ja galėtų naudotis 
lenkai. Vilnius taip pat lieka lenkams. Lygiagrečiai su geležinkeliu 
ir penkis kilometrus į vakarus pravesta linija eina iki Kazitiškio. 
Nuo Kazitiškio riba bus nustatyta vėliau. 

Mano vyriausybė prašo mane atkreipti jūsų dėmesį į tai, kad 
ši demarkacijos linija neturi būti suprantama kaip priskyrimas te- 

ritorijos, nors ir laikinas. Ji paprastai reiškia tik laikiną karinę 
okupaciją kariniu ir policijos tikslu (pabraukta originale). Ji 
nieku būdu negali suvaržyti Taikos konferencijos sprendimų, 
kurie tik vieni nustatys abiejų valstybių sienas“ (1919 m. birželio 
mėn. 18 d., Nr. 75/L). 

Savo atsakyme į šį pranešimą lietuvių vyriausybė 1919 m. 
birželio mėn. 25 d., Nr. 857 pareiškia „savo nuoširdžią padėką 
aliantų vyriausybėms už priėmimą jos pageidavimų“. Tačiau, 
ji buvo truputį nustebinta, kad jos nebuvo atsiklausta nustatant 
liniją. 

Pravesdama šią liniją, Aukščiausia Taryba negalėjo pagalvoti, 
kad jos įsakymai būtų nevykdomi. Toks atvejis atrodė lengvai 
patvarkomas, nes tuo laiku dar tebebuvo vyriausia tarpsąjunginė 
karo vadovybė ir todėl lenkų kariuomenė buvo maršalo Foch 
žinioje. Šio dalyko nereikia pamiršti norint suprasti taisykles, lie- 
čiančias linijos priežiūrą vietoje. Viename laiške 1919 m. liepos 
mėn. 7 d. pulkininkas Reboul jas praneša lietuvių vyriausybei šiais 
žodžiais: „Pagal mano nurodymus karinės misijos turi žiūrėti, kad 
nurodyta demarkacijos linija būtų respektuojama vietoje. Todėl, 
kiekvieną kartą (pabraukta originale), kai jūs pastebėsite šios 
demarkacijos linijos pažeidimą iš lenkų pusės: 

a) aš pasiųsiu vieną iš mano karininkų įspėti to lenkų dalinio 
vadą, kad jis veikia priešingai aliantų įsakymams ir jam duosiu 
įsakymą sustoti, 

b) aš prašysiu mūsų misiją Varšuvoj, kad šis dalinys būtų 
atitrauktas atgal už demarkacijos linijos, kurios jis neprivalėjo 
peržengti“. 

Prabėgomis pabrėžiame tą dalyką, kad šios taisyklės numa- 
tė tos linijos pažeidimą tiktai iš lenkų pusės. Jos netgi nėra sure- 
daguotos įprastinėj formoj patvarkymo, teoretiškai privalomo 
abiem šalim. Jei mes neturėtume kitų įrodymų apie lenkų kės- 
lus, tai užtektų tik pažiūrėti į instrukcijų turinį, kad turėtume pa- 
kankamą įrodymą lenkų agresijos. 

Bet, kaip aš jau esu nurodęs, nebuvo rūpinamasi sutartinė- 
mis formomis, buvo einama į dalyko esmę. Galų gale buvo pats 
laikas, kad didžiosios valstybės įsikištų. Net tuo metu, kai buvo 
duodamos instrukcijos dėl veikimo būdo, kurio reikia imtis, kad 


253 


lenkai respektuotų demarkacijos liniją, lenkų įsiveržimai vis daž- 
nėjo. Taigi, lietuvių vyriausybė buvo priversta prašyti maršalo 
Foch intervencijos. Mes pacituosime sekančią vietą iš 1919 m. 
liepos mėn. 10 d. telegramos: „Lenkai pastarosiomis dienomis 
peržengė demarkacijos liniją nuo Merkinės iki Kazitiškio. Jie yra 
giliai įžengę į Lietuvos vidų ir yra užėmę vietoves: Merkinę, Varė- 
ną, Butrimonis, Stakliškes, Jiezną, Širvintus ir yra priėję net prie 
Žiežmarių, kurių įgulos negalėjo numatyti tokios atakos. Kova jau 
prasidėjo ir lenkai buvo išstumti iš daugelio vietų, ypač Žiežma- 
riuose, Šiuo metu lenkai randasi toli nuo savo pozicijų šioje de- 
markacijos linijos pusėje“. 

Tuo pačiu laiku lietuvių delegacija Paryžiuje į tuos įvykius 
atkreipė Aukščiausios Tarybos dėmesį (laiškas 1919 m. liepos mėn. 
12 d. Nr. 1516). Ji gavo 1919 m. liepos mėn. 17 d. tokį atsakymą: 
„Generalinis Konferencijos Sekretariatas, pranešdamas lietuvių 
delegacijai apie gavimą jos pareiškimo, turi garbės ją painfor- 
muoti, kad liepos mėn. 11 d. Maršalas, vyriausias aliantų vadas, 
veikdamas pagal instrukcijas, gautas iš aliantų ir susijungusių 
valstybių Aukščiausios Tarybos, paprašė lenkų vyriausybę kaip 
galima greičiau atitraukti savo kariuomenę į pietus nuo demarka- 
cijos linijos“. 

Čia pirmiausia pažymėkime datas. Liepos mėn. 10 d. Lietu- 
vos vyriausybė siunčia telegramą maršalui Foch; liepos mėn. 12 
d. Aukščiausia Taryba susipažįsta su tuo klausimu per Lietuvos 
delegaciją, o prieš liepos mėn. 11 d. ji davė savo instrukcijas 
maršalui Foch, kuris galėjo pasiųsti lenkų armijai įsakymą tiktai 
liepos mėn. 11 d. Tai įrodo, kad tie sprendimai buvo padaryti 
anksčiau negu lietuviai paprašė intervencijos ir, gal būt, pirmiau 
negu Lietuvos ministerio pirmininko liepos mėn. 10 d. telegrama 
buvo įteikta maršalui Foch. Tai reiškia, kad Aukščiausios Tary- 
bos intervencija nebuvo iššaukta lietuvių vyriausybės prašymu, 
bet aliantų karinių misijų Lietuvoj informacijomis. Aš iškeliu šį da- 
lyką, nes jis ypač pabrėžia lenkų neteisingumą. Bet jei Aukščiau- 
sia Taryba ir maršalas Foch buvo labai greiti formuluoti įsakymus, 
tai lenkai pasirodė labai lėti juos vykdyti. Štai ką Lietuvos dele- 
gacija pranešė Aukščiausiai Tarybai 1919 m. rugpiūčio mėn. 5 d., 
Nr. 1767: „Lietuvos vyriausybė priėmė šį sprendimą (t. y. demar- 

kacijos linijos pravedimą), kaip galintį laikinai stabilizuoti santykius 
tarp dviejų kariuomenių, lenkų ir lietuvių, ir leisti lietuvių jėgas 
telkti priešingame fronte prieš rusus bolševikus. Bet lenkai dau- 
gelyje vietovių peržengė demarkacijos liniją, pravestą didžiųjų 
valstybių, viešai pareikšdami per savo karininkus, kad jie nustatys 
kitą liniją pagal jų pačių patogumus. Jie net nekreipė dėmesio į for- 
malų maršalo Foch įsakymą atsitraukti už demarkacijos linijos ir iki 
šių dienų tęsia savo slinkimą į vakarus, naudodamiesi savo dides- 
niu skaičiumi ir apsiginklavimu. Šis veikimo būdas daugelyje vie- 
tų iššaukia kruvinus susirėmimus“. 

Argi reikia dar pridurti, kad lenkų kariuomenė niekuomet 
nevykdė savo vyriausio vado įsakymų? 

Aukščiausia Taryba pasijuto priversta iš naujo persvarstyti 
demarkacijos linijos pravedimą. Naują nutarimą Lietuvos vyriausy- 
bei praneša prancūzų misijos viršininkas p. Reboul tokiais 
žodžiais: 

„Aliantų ir susijungusios vyriausybės (pabraukta originale) 
nutarė, pakeisdamos savo birželio mėn. 14 d. teletramos nuosta- 
tus, taip nustatyti demarkacijos liniją tarp lietuvių ir lenkų kariuo- 
menių: demarkacijos linija palieka lenkams Suvalkų ir Augusta- 
vo apskritis. Ji jiems palieka dalį Seinų apskrities į rytus nuo Juo- 
dosios Ančios upės iki jos įtakos į Nemuną. 

Ji eina Nemunu iki Merkinės, kuri priklauso lietuvianis. To- 
liau ji eina lygiagrečiai su geležinkelio linija Varėna - Vilnius - 
Daugpilis, apie 12 kilometrų į šiaurę nuo šios linijos ir taip iki 
dabartinio fronto“. 

Laiškas baigiamas pakartojimu užtikrinimų apie laikiną šios 
linijos pobūdį, kas yra tik žodinis pakartojimas 1919 m. birželio 
mėn. 18 d. laiško paskutinės pastraipos, jau cituotos. 

Teisiškai tai yra vienintelė demarkacijos linija, kuri būtų ga- 
liojusi tarp lietuvių ir lenkų kariuomenių. Paskutiniu laiku lenkai 
pretendavo, kad ją pakeitė Aukščiausios Tarybos 1919 m. gruodžio 
mėn. 8 d. sprendimas. Šis tvirtinimas yra klaidingas ir tam mes 
turime oficialų paliudijimą, padarytą 1920 m. kovo mėn. 5 d. 
Tai pulkininko Ward, britų politinės misijos Lietuvoje virši- 
ninko pranešimas, adresuotas užsienių reikalų ministeriui. Doku- 
mento vertimas yra sekantis: 

„Aš turiu garbės jums pranešti, kad aš ką tik gavau telegra- 
mą iš Foreign Office apie lietuvių - lenkų demarkacijos liniją, dėl 
kurios yra pasireiškę pažiūrų skirtumai.“ 

„Lordas Curzon paaiškina, kad antroji demarkacijos linija, 
tokia kaip ji buvo maršalo Foch pranešta liepos mėn. 27 d. gene- 
rolui Henrys, turi būti laikoma galutina, juo labiau, kad ji tinkama 
forma buvo patvirtinta Aukščiausios Tarybos. Ši linija buvo nus- 
tatyta, savaime suprantama, nieku būdu iš anksto nesuvaržanti 
sprendimo būsimų sienų nustatyme tarp Lietuvos ir Lenkijos“. 

Pažiūrų skirtumas, kurį mini pulkininkas Ward savo praneši- 
me, buvo dėl klausimo, ar britų vyriausybė pripažįsta antrąją de- 
markacijos liniją, ar pirmąją, nes viena Balfour telegrama buvo 
nevienodai aiškinama ir galėjo vesti prie nesusipratimo. Tam iš- 
vengti buvo pareikalauta autentiškos interpretacijos. 

Turint prieš akis šį paskiausios datos dokumentą, reikia pripa- 
žinti Foch linijai galutinumo pobūdį. Nors jos lenkai niekuomet 
nesilaikė, bet ji pažymėtinai pasitarnavo lietuviams, neabejotinų 
būdu parodydama, kas buvo užpuolikas ir kas buvo auka. 

Aš jau minėjau okupavimą teritorijos lietuvių pusėje demar- 
kacijos linijos viduriniame ruože. Pietų ruože lenkai darė tą pat. 
1919 m. rugpiūčio mėn. pabaigoje jie įsiveržė į Seinus, kurie yra, 
taip pat, lietuvių pusėje demarkacijos linijos ir nuo to laiko ten 
įsitvirtino. Liko vien tiktai šiaurinis ruožas. Foch linijos nužymėji- 
mas, kaip aš jau nurodžiau, ėjo ligi fronto prieš bolševikus. 

Daugpilio ruože lietuvių kariuomenė dengė Ilukštos frontą 
iki Dūkšto, nustumdama bolševikus už Dauguvos upės. Bet, kai 
tik bolševikai buvo atmušti prie Daugpilio, lenkai pasistengė iš- 
stumti lietuvius ir iš ten. 

Lietuvos delegacija Paryžiuje pranešė Aukščiausiai Tarybai 
1919 m. rugsėjo mėn. 8 d. (Nr. 2198), kad lenkų kariuomenė pa- 
siekusi "Turmontą (trečia stotis nuo Daugpilio) pareikalavusi iš 
lietuvių dalinių perleisti jiems šį ruožą. 

Lenkai ten galėjo įsiveržti vėliau. Mes turime oficialius alian- 
tų misijų pranešimus, kurie yra labai iškalbingi, Lenkai puolė 
lietuvius apie kovo mėn. 15 d. 1920 m. Aš čia duodu žodį ponui 
Anglesea - Sandels britų karinės misijos: 

„Mes išvykome į Daugpilį į šio ruožo lenkų divizijos vyriau- 

sią būstinę. Čia mes matėmės su kapitonu Ruchmowski 6 - to pės- 
tininkų pulko 2 - ro bataliono vadu. Kaip lenkų puolimo priežastį, 
jis nurodė nuolatinius lietuvių įsiveržimus į teritoriją už demar- 
kacijos linijos.“ 

„Jis išvardino daugelį kaimų, kurie, jo nuomone, lietuvių 
klaidingai (wrongly) buvo užimti, bet kurie visi buvo lietuvių pu- 
sėje demarkacijos linijos. Kadangi jis atrodė sąmoningai nepai- 
sąs demarkacijos linijos, tai mes jo paprašėme, kad jis mums mū- 
sų žemėlapyje pažymėtų tą liniją tokią kokią jis priėmė. Jis ją 
parodė ir jo linija buvo daug toliau lietuvių teritorijoje, negu bet 
kuri iki šio laiko nužymėta linija.“ 

„Išvados: Lenkai įvykdė iš anksto suplanuotą ataką tikslu 
savo liniją pastumti keturis kilometrus į vakarus nuo geležinkelio 
Daugpilis - Turmontas - Vilnius. Veiksmas buvo atliktas mažiau- 
sia dviejų batalionų, bet galimas dalykas, kad visas pulkas buvo 
įtrauktas ir kad mažiausia šešios ar aštuonios patrankos rėmė jo 
akciją. Generolas Szeptycki pareiškė (stated), kad tas veiksmas 
buvo įvykdytas kaip represija, nes lietuviai esą šaudę į traukinius, 
einančius į Daugpilį. 

Tas faktas nebuvo minimas nei lenkų nei lietuvių“. 

Pranešėjas visuomet kalba daugiskaitoje, nes jis buvo lydi- 
mas prancūzų karinės misijos kapitono Cohendet ir vieno lietu- 
vių karininko. 

Tokia yra skausminga demarkacijos linijos istorija. Šiuo metu 
ji nustojo egzistuoti dėl tų priežasčių, kurias aš išdėsčiau savo 
memorandume apie lietuvių - rusų - lenkų santykius. 

1920 m. rugsėjo mėn. 28 d. 


Iš prancūzų kalbos vertė Feliksas Mackus 


Viršelyje: Relations Russo-Lithuano-Polonaises; trečiame puslapyje: 
Les Relations Russo-Polono-Lithuaniennes. Par le Professeur A. Voldemar. 
1920. Imp. Desmoineaux x Brisset 8, Rue Helene Paris. 24-32 psl. 

Prof. A. Voldemaras 


DANTĖ 


I. 


Gyvenimo pusiausviroj — taip pradeda poėtas savo „Die- 
višką Komediją“ — leidosi jis paslaptingon kelionėn, kurioj jam tu- 
rėjo tekti pamatyti prakeiktųjų kančias, tų viltį, kurie dar neatsi- 
lygino amžinam teisingumui, ir palaimintųjų džiaugsmą dangaus 
gražybėse. 

Baisios ir plėšrios žvėries išgąsdintas, jis pastebi didžiausį 
Romos poėtą Vergilijų einantį jo linkon. Dantės numylėtoji Bea- 
tričė — Palaima įprašė iš dangaus atėjusi, kad poėtas neapleistų 
suklydusio gąsčioj girioj jos mylimojo. Pildydamas jos prašymą, 
ėjo Vergilijus Dantės patiktų. 

Išgirdęs jo šauksmą ir prašymą vesti jį per aną pasaulį, Ver- 
gilijus sutinka būti jo vadas iki dangaus vartų, nes toliau jam už- 
drausta del to, kad jis nepažino tikrojo Dievo, būdamas gyvas. 
Pradėję savo kelionę, jie įeina pro pragaro vartus su baisiu ir liūd- 
nu parašu. Karonas juos perveža savo valtely per Akeronto upę 
ir jie atsiduria pirmojo rato pakrašty — Limbe. Te amžinai turi 
pažinę tikrojo Dievo. Šioje tamsumo vietoj, Dantė toli pamato 
ugnį ir išvysta keturius šešėlius, kurie besiartina į juos. Iš tos pu- 
sės pasigirsta balsas: „Onorate I“ altissimo poeta — pagerbkit 
aukščiausį poėtą!“ Šešėliai, kurie taip sveikino Vergilijų, buvo 
Omėras, Oracijus, Ovidijus ir Lukanas. Suvėję į krūvą jie kalbėjo 
draugingai valandėlę apie dalykus, apie kuriuos — sako Dantė — 
geriaus tylėti. Šiame būrely Dantė sakosi buvęs šeštas. 


J LŽ e 

Šeštas šimtmetis prasidėjo nuo to laiko, kai Dantė išgirdo sa- 
vo stebuklingos kelionės pradžioj šiuos pasveikinimo žodžius. Var- 
gingas jo buvo gyvenimas po šios kelionės. Išvytus iš savo myli- 
mosios tėvynės, gražiosios Florencijos, jis mirė svetur, gyvenęs 
įvairiuose Italijos miestuose. Karščiausis troškimas būti pakvies- 
tam atgal, pamatyti savo „gražųjį šv. Joną“, neišsipildė. Jis mirė 
Ravenoj ir tapo ten palaidotas. Tik vėliau suprato florentiečiai, 
kokią jie skriaudą padarė savo didžiausiam vientaučiui ir tris kart 
bandė išgaut jo mirtinas liekanas, kad palaidojus jas poėto gim- 
tojoj vietoj. Bet raveniečiai atsisakė išduoti to kaulus, kurs buvo 
ne vien Florencijos, bet visos Italijos geriausias sūnus. 

Prasidėjus šeštam šimtmečiui po kelionės į aną pasaulį, Flo- 
rencijoj, šv. Kryžiaus bažnyčioj, kuri pradėta statyti prie Dantės 
gyvos galvos ir greta su jo gražiuoju šventu Jonu, pastatytas po- 
ėtui paminklas, „pagarbos kapai“, kaip sako parašas. Paminklas 
rodo poėtą, atsisėdusį su knyga ant kelių. Nieko jis neieško šioje 
knygoj: ji uždaryta. Poėtas, giliai, giliai susimąstęs. Smakras pa- 
remtas dešine ranka; akys žiūri žemyn, tarsi kiaurai mato praga- 
ro baisybes, 

Žemiau iš priekio ant paminklo bazies padėtas karstas, ku- 
rio vienam gale liūdi ant jo padėjusi galvą mūza su laurų vainiku 
rankoje, kitam stovi Italija su žvaigžde ant galvos. Jos kairioji ran- 
ka ištiesta ir truputį pakelta aukštyn, Ji rodo į Dantę, po kurio ko- 
jomis padėtas parašas: Onorate I“ altissimo poeta — pagerbkit 
aukščiausį poėtą! 

Jį gerbia ne viena Florencija, bet visa Italija. Daugybė jam 
paminklų pristatyta įvairiuose jos miestuose. Tik nė vienas iš jų 
gal neišreiškia taip vaizdžiai ir įspūdingai Dantės reikšmės, kaip 
paminklas šv. Kryžiaus bažnyčioje. Pats Dantė troško būti bent 
paskutiniu rinktinių poėtų būry, kurį jis gerbė, kaip gal retas kas 
kitas. Jis neskaitė savęs lygiu Vergilijui, besivadindamas tik jo mo- 
kiniu. Omėras jam vyriausis poėtas — il poeto, sovrano, Vergili- 
jus aukščiausis. Būti jų tarpe, argi ne didžiausia laimė? Ir štai 
dabar Italija sako rodydama į Dantę: gerbkit aukščiausį poėtą. 
Ir ne viena Italija taip sako, bet ir visas kultūrinis pasaulis. Jis ga- 
lėtų pasakyti Dantės mintin Ovidijaus žodžius, kurie be abejo flo- 

rentiečiui ne kartą buvo atėję į galvą: gui coluere colantur — tie 
kurie gerbė, tebūnie pagerbti. 


6 4 LŽ 


Už ką Italija, už ką kultūrinė žmonija gerbia Dantę? Atsaky- 
dami į šį klausimą, mes jį pakeisime kitu, kokių žmonių, apskritai, 
atmintis gerbiama? Pasiklauskime, kodel graikai sudėjo pasakas 
apie Eraklį, Achilį, Orpejų, Agamemnoną ir t.t. Priminkime, kokį 
jie davė jiems vardą. Vyrai milžinai, arba didvyriai, taip jie vadi- 
nos, tariant, žmonės didesni už kitus savo darbais tėvynės arba 
žmonijos labui. 

Žinomas anglų raštininkas Tomas Karleilis garsiame savo 
veikale „Apie Didvyrius ir Didvyrių garbinimą“ (On Heroes and 
Hero - worship) priskaitė jų šešias rūšis: 1) Didvyris Dievybė, 2) 
Didvyris Pranašas, 3) Didvyris Poėtas, 4) Didvyris Kunigas, 5) 
Didvyris Raštininkas ir 6) Didvyris Karalius. Kalbėdamas apie 
poėtus didvyrius pavyzdžiu jis pasirenka Dantę su Šekspyru. 

„Didvyris, Pranašas, Poėtas — sako jis, — daug įvairių var- 
dų mes duodam įvairiu metu ir įvairiose vietose didžiausiems vy- 
rams, atsižvelgdami į jų ypatybes, kurias mes juose pastebime, 
žiūrint į sritį, kurioje jie apsireiškia. Vaduodamies tuo pačiu prin- 
cipu, mes galėtume duoti jiems daugybę kitų vardų. Bet aš vėl 
pastebėsiu — ir tai svarbu suprasti. — kad šie skirtumai labiausiai 
gimsta iš įvairių sričių; kad Didvyris gali būti Poėtu, Pranašu, 
Karalium, Kunigu, arba kuo norint kitu, sulig tų pasaulio aplinky- 
bių, kuriose jis gimė. Aš prisipažįstu, aš negaliu sau įsivaizdinti 
didelio vyro, kurs negalėtų būti visokeriopas. Poėtas, kurs galėtų 
tiktai sėdėdamas krėsleę rašyti stancas, niekados neparašytų nė vie- 
nos gerėlesnės stancos. Jis negalėtų dainuoti apie Didvyrį - Karei- 
vį, jei jis pats nebūtų didelis kareivis. Man rodos, jame yra Poli- 
tikas, Galvotojas, Įstatymų Leidėjas, Filosofas; vienan, ar kitan 
laipsny jis galėtų būti ir jis yra visa tai“1). 

Visai teisingai pabrėžta šiais žodžiais genijaus, arba, anot 
Karleilio, — Didvyrio vispusiškumas. Žinoma, ne visi jo platūs 


1) On Heroes psl. 105. Gituoju leidime „The World Library“. 

gabumai siekia to paties aukštumo. Labai dažnai yra palinkimų 
vienon kurion pusėn, bet taipgi labai dažnai aplinkybės verčia 
didvyrius pasižymėti toj, o ne kitoj veikimo ar meno srity. 

Dantė daugiausia pasižymėjo poėzijoj. Jis buvo pavadintas 
„dešimties tylinčių amžių balsas“. Reta kam teks tokia garbė būti 
tūkstančio metų reiškėju. Apmirus senovės literatūroms — graikai 
jau nuo 3 šimtmečio prieš Kristų nedavė nieko žymu, romėnai nuo 
antro amžiaus po Kristui, — pasidarė ilga tyla, kuri besitęsė visą 
viduramžį. Ir štai šio ilgo laiko gale ūmai iškyla Dantė. 

„Italų literatūra, sako Gasparis savo Italų Literatūros Isto- 
rijoj, kuri tiek žvilgsnių skiriasi savo išsivystyme nuo kitų naujųjų 
literatūrų, turi ir tą ypatybę, kad ji, tik bepradėjusi gyvuoti, pa- 
gimdė veikalą tokios reikšmės, kad ji staiga pasiekė tokių aukšty- 
bių, kurių niekados vėliaus nepasiekė; tuo būdu kiekvienas vė- 
lesnis veikalas rišasi tūlu žvilgsniu su šiuo pirmuoju, Dantės pilna 
italų literatūra“. 

Primindamas šiuos žodžius žymus romanistas Karolius Fos- 
leris priduria: „Suprantama, kad tokia didybė turi viešpatauti per 
visus sekančius amžius iki mūsų dienų ir ateity. Bet kas mus stebina 
— tai atsidūrimas ties tokiu kolosu, kaip Komedija, tuoj beužgi- 
mus tautinei literatūrai ir kalbai, kuri literatiniai dar neišsilavinusi, 
veik be jokios ruošos, Veikalas lygus granito kalnui, kurs status iš- 
kyla smėlio lygumoj''2). 

Kaip atsirado šis kalnas? Pasistatę šį klausimą mes pirmiau- 
sia linkę ieškoti atsakymo poėto gyvenime. Tik jo aprašymas 
mums žuvo, jei jis kana kados buvo sustatytas. Galima labai abe- 
joti, kad būtų prie poėto gyvos galvos daug įdomautasi del jo as- 
mens. Išvarytas iš tėvynės, vargo ėdamas pakeleivingas poėtas ne- 
labai galėjo kreipti į save kieno nors akis ir žadinti domę. 

Pradėta interesuotis juo daugiau tada, kai jau jo didelis vei- 
kalas — Komedija — pragarsėjo. Jei aiškindami jį komentatoriai 
suteikia vieną, kitą žinelę apie jo autorių, tai tas galų gale negali 
atstoti stingančios jo biografijos. Šiek tiek duoda poėtas žinių apie 
save veikaluose. 


2) Karl Vossler La Divina Comedia studiata nella sua genesi et inteėrpre- 
tata Trad. di St. Jacini Vol. II, parte 1. p. 557 (1). 

Taigi ne poėto gyvenimas duoda mums raktą į jo veikalą, 
tik veikalas rodo mums Dantę žmogų. Tiesa, mes dar turime jo 
portretą, kuris skaitomas Džioto darbu. Florencijoj, „Vyriausy- 
bės“ Podesta koplyčioj, Džiotas nupiešė Dantės portretą. Pas- 
kui, kai koplyčia buvo priskirta kitiems reikalams, paveikslas bu- 
vo užtinkuotas. 1840 m. jis buvo surastas. Tik neatsargus restau- 
ratorius, traukdamas vinį pagadino vieną akį, be to jis „pataisė“ 
paveikslą, keisdamas jo spalvas ir mainydamas burną. Anglų me- 
nininkas Seimuras Kirkupas, buvęs prie atradimo, padarė pa- 
veikslo tikslią kopiją, prieš jo „pataisymą“?). 

Karleilis taip aprašo Dantę iš šio paveikslo: ,„Man, — sako 
jis — tai įspūdingiausias veidas: gal iš visų veidų, kiek aš pažįstu, 
labiausiai įspūdingas. Nupieštas jis vienas, kaip paskendęs tolu- 
moj, apsuptas vienu lauru; amžinas skausmas ir kančios, tikras 
laimėjimas, kurs bus taipgi amžinas; kaip tai raišku visai Dantės 
istorijai! Man rodos, tai liūdniausis veidas, kurs tikrenybėj kana 
kados buvo pieštas; veidas visai tragingas, kurs judina širdį. Ja- 
me yra, kaipo pamatas, minkštumas, švelnumas, jautrumas, kaip 
pas vaiką; bet visa tai lyg sustingę aštrian priešinguman, išsižadė- 
jiman, vienumon, skausman be vilties. Minkšta etero dvasia iš jo 
žiūri rūščiai, nepermaldaujamai, rėžiančiai, lyg iš storų ledų ka- 
lėjimo, Bet kartu tai tylus skausmas, tylus ir griežtas: lūpa užries- 
ta, reiškianti dievišką panieką tiems daiktams, kurie išėdinėjo jo 
širdį; lyg tai būtų galų gale paprastas, nieko nereiškiantis daiktas, 
lyg tai jis, kurį kankina ir smaugia, didesnis nei kančios. Tai vei- 
das žmogaus, kurs visas proteste ir neilstančioj visą gyvenimą ko- 
voj su pasauliu. Prisirišimas, pavirtęs pasipiktinimu: nepermal- 
daujamu pasipiktinimu: lėtu, lygiu, tyliu, kaip kad dievų pasipik- 
tinimas! Akis taipgi žiūri, lyg nustebusi, lyg klausdama, kodel pa- 
saulis toksai? Toks yra Dantė“). 

Prie to, ką sako poėto veikalai ir ką galima matyti iš jo pa- 
veikslo, kurį paliko jo draugas, kitas didelis genijus, Džioto, ne 
kiek tepridės smulkios gyvenimo žinios. 


3) A. Ancona e O. Bacci Manuale della Literatura Italiana Vol. 1, p. 
275. Bet Slg. Albo Dantesco Roma 1921 psl 9, 
4) On Heroes p. 115, 

Mums žinoma, kad jis gimė 1265 m., kai saulė tekėjo ir leidos 
kartu su Dvyniais, vadinasi tarp 21 gegužės ir 21 birželio. Remda- 
miesi Bokačiaus žinute, mes galime dar tiksliau surasti mėnesį: 
tai gegužės baiga. Žinome, iš kur ėjo jo giminė, kaip pasidarė jo 
vardas Dantė iš ilgesnio Durante, kaip Alighieri buvo priimtas 
iš jo vieno prosenelio, Kačiagvidos, pačios Aldigieros ir duotas 
sūnams. Galima spėti, kad jis buvo pakrikštytas 25 kovo 1266 m., 
nes Florencijoj buvo įprotis krikštyti visus vaikus prieš Velykas 
didžiajam šeštadienyš). Sakau, galima nemaža pririnkti šių ir jom 
lygių žinių. Bus tai paprastas žingeidumas, kurs mums nei kiek ne- 
paaiškins nei Dantės poėto, nei žmogaus. 

Todel mes jų neieškosime ir kreipsime savo dėmesį kitur. 
Daugiau mes suprasime jį, jeigu pažinsime tarp kokių žmonių 
jis gyveno, kaip jie mąstė, kaip jautė. Kitaip betariant, mes turime 
gauti anų laikų Italijos politinį, kultūrinį ir ekonominį vaizdą. 

Per juodus nelaimių amžius, kurie sekė Romos imperijos puo- 
limą. Italija daugiau, nei kitas kuris vakarų kraštas, išsaugojo se- 
novės kultūros liekanų. Naktis ant jos nusileidusi — buvo šiaurės 
naktis. Pirma, nei paskutinis, nusileidusios saulės, spindulys užge- 
so padangėj, pradėjo aušti. Roma, popiežių vardo garbumu be- 
sidengdama, palyginus su kitais kraštais, turėjo daugiau ramumo 
ir gerovės. Bet ir tuose Italijos kraštuose, kur šiaurės Langobar- 
dai įkūrė jų monarchijas, vis tik buvo daugiau gerovės, daugiau 
turto, tvarkos, mokėjimo, nei, sakysime, Galijoj, Britanijoj arba 
Vokietijoj. 

Kas išskiria Italiją iš jos kaimynų — tai reikšmė, kurią įgyja 
tuo metu miestų gyventojai. Buvo įkurta miestų tolimose ir tuščio- 
se vietose, kaip Venecija arba Dženova. Ten rinkosi pabėgėliai, 
besislėpianti nuo barbarų. Kiti miestai, besikeičiant visokiems go- 
tų valdovams, mokėjo palaikyti senovės municipalę tvarką. Tose 
vietose, kur centralė valdžia buvo per silpna, kad apgintų gyven- 
tojus arba persekiotų, municipalės įstaigos įgyja po truputį dau- 
giau galės ir reikšmės. Piliečiai buvo ginami miestų stipriomis sie- 
nomms ir besivaldė savo įstatymais ir savo rinktais magistratais. Tai- 
gi iš te sukilo stipri demokratinė dvasia. Karolingai buvo per silpni, 


5) G. L. Passerini Dante Milano 1921 psl. 29. 

kad paveržtų miestus, Otono politika buvo — remti miestus. Ga- 
li būti, jų savistovumas būtų buvęs panaikintas, jei Bažnyčia bū- 
tų susidėjusi su Imperija. Bet jų kivirčai rėmė ir stiprino 
miestų nepriklausomybę. XII amžiuje jie pasiekė visos savo ga- 
lės ir, po ilgo susikirtimo su švabų karaliais, galop laimėjo. 

Visur kitur Europoj platus ir privilegingas luomas mindžio- 
jo žmones ir juokėsi iš centralės valdžios. Tai buvo feodalai. Bet 
Italijoj daugumoj vietų jie negalėjo įleisti šaknų. Kai kurie jų, ap- 
sigyvenę miestuose, negalėjo paveržti galingos respublikos ir pa- 
tapo paprastais miestiečiais. Kitur jie buvo galingi, bet jų reikšmė 
buvo visai kita, nei anapus Alpių. Apsigyvenę miestuose, jie ne- 
patapo kokiais karaliukais, tik žymiais piliečiais. Jie nestatė bai- 
dyklių tvirtovių aukštuose ir skardžiuos kalnuos, bet puikius 
rūmus miestuose. Visuomenės padėtis Neapolio arba Bažnyčios 
valstybėj daugiau buvo panaši į tą padėtį, kuri buvo didelėse 
Europos monarchijose. Bet Toskanos ir Lombardijos — vadinasi 
vidurinės ir šiaurės Italijos — valdžia visas savo revoliucijas pa- 
siliko savo ypatingą būdą. Žmonės surinkti mieste baisesni savo 
valdovams nei išmėtyti laukuose. Didžiausi saunoros iš Cezarių 
rado reikalinga provincijų iškaščiais maitinti ir linksminti nesuval- 
domus sostinės gyventojus. Madrito gyventojai ne kartą buvo ap- 
supę savo karalių jo paties rūmuose ir išspaudę iš jo žeminančių 
jį nusileidimų. 

Šiuo būdu, nors dalinai ir laikinai, laisvė buvo vėl pasirodžiu- 
si Italijoj. Su laisve atėjo prekyba, mokslas, skonis, visoki gyveni- 
mo patogumai ir pagražinimai. Kryžiaus karai, iš kurių kitiems 
tekdavo -parsinešti tik relikvijų ir žaizdų, atnešė Adriatiko ir Tirė- 
no pakraščių respublikoms turto, valdžios ir žinojimo. Šių respub- 
likų moralė ir geografinė padėtis leido joms naudotis iš vakarų 
barbarybės ir iš rytų civilizacijos. Italų laivai lakstė per visas jų- 
res. Italų krautuvės atsirado visuose pakraščiuose. Italų pinigų 
keitėjų staleliai buvo pastatyti kiekviename mieste. Pramonė žy- 
dėjo, įkurta buvo daugybe bankų. Prekybos operacijos tapo pa- 
lengvintos įvairiais naudingais išradimais. Galima abejoti, ar kuris 
kitas kraštas pradžioj XIX šimtmečio, išskyrus Angliją, pasiekė 
tokio turto ir civilizacijos, kaip buvo penki šimtai metų atgal pa- 
siekę kai kurie Italijos kraštai. Jonas Vilanis suteikė mums platų 

ir tikslų pasakojimą apie Florencijos valstybę pradžioj keturiolik- 
tojo šimtmečio, kai Dantė rašė savo Komediją. Respublikos pa- 
jamos siekė trijų šimtų tūkstančių florinų, vadinasi didesnės sumos 
nei Anglija su Airija surinkdavo per metus Elžbietai karaliaujant. 
Kasmet buvo mušama 400.000 florinų. Aštuoniosdešimts bankų 
varė reikalus ne tik Florencijos, bet visos, galime sakyt, Europos, 
Miestas su apylinkėmis turėjo šimtą septyniasdešimt tūkstančių gy- 
ventojų. Šios skaitlinės reikšmę suprasime, jei priminsime, kad 
dabar ji teturi su viršum 240 tūkstančių, vadinasi teprisidėjo per 
šešius amžius vos 70 tūkstančių. Įvairiose mokyklose besimokino 
apie 10 tūkstančių vaikų, 12 šimtų mokinosi aritmetikos, 6 šimtai 
ėjo aukštuosius mokslus). 

Tokios, bendrai paėmus, buvo sąlygos visoj Italijoj. Bet šis 
paveikslas tikrenybėj buvo kur kas įvairesnis. Politikos žvilgsniu 
veikė visame pusiausaly kova, ėjusi tarp popiežių ir imperatorių, 
kuri davė vardą vienų ir kitų šalininkams: Bažnyčios šalininkai va- 
dinosi Gvelfai, Imperijos Gibelinai. Kova tarp šių dviejų galybių 
del pirmenybės nudažo visą tų laikų istoriją. 

Romos pasaulinės imperijos atminimai niekados nebuvo už- 
miršti, net tamsiausiu viduramžio metu. Imperatoriaus vardo 
tokia buvo galybė, kad, nuvertę juos gotai ir sugriovę net pačią 
imperiją, nedrįso pasiimti jų vardo. Jie tenkindavos Romos pa- 
tricijaus, ar senatoriaus pavadinimu. Romos, kaip ir viso pasaulio, 
imperatorius sėdėjo Konstantinopoly, dažnai visai bejėgis, bet 
vis tik kitas niekas nedryso savęs lyginti jam, Tik Italijos bažny- 
čia, įgijusi pasaulinę reikšmę, skaitė save ne tik šiam imperatoriui 
lygia, bet aukštesne. Romos popiežius amžiname mieste apvaini- 
kavo Karolių Didįjį 800 m. ir tuom padėjo pamatą atsirasti visuos 
Vakaruos Romos imperatoriui. 

Suprantamas daiktas, kad Bažnyčia, suteikdama pati viena 
imperatoriaus vardą, turėjo skaityti save aukštesne už jį. Bet už- 
silikę senosios imperijos atminimai rodė, kad ji turi būti viena, vadi- 
nasi, kad perėjęs germanų tauton imperatoriaus vardas turi apim- 
ti ir visą Italiją. Šio vardo nešiotojai visi ir savaime juto šį reikalą, 


6) Th. Macaulay Critical and Historical Essays vol. II straipsny: Ma- 
cchiavelli. 

ir dažnai buvo kviečiami įvairių vietos žmonių. 

Pirmoje imperatoriaus šalininkų vietoj stovi, kilę iš feodalų, 
didikai, kuriuos traukia žemyn bekylančios miestų respublikos, 
versdamos nesišalinti kitų piliečių ir būti jiems panašiais, jei ne 
lygiais. 

Paskui juos ėjo mokyti žmonės, teisininkai. Tuo metu garsi 
buvo visam pasauly Bolonijos teisių mokykla?). Besimokydami ir 
betyrinėdami Romos teisę, tie juristai turėjo tapti imperijos ir im- 
peratoriaus šalininkais, nes ši teisė susitvarkė kaip tik imperijos 
metu ir gavo savo galutiną redakciją Justinijonui viešpataujant, 
kurio vardas ilgai teužsiliko Italijoj ir plačiai buvo žinomas. 

Tuo būdu ir Imperija ir Bažnyčia turėjo savo šalininkų. Bet 
jų kova negalėjo apimti viso gyvenimo įvairumo, ypač atskiruos 
miestuos, arba, kaip juos vadino, komūnose. Joms nebuvo pagei- 
daujama nei Popiežija, nei Imperija, nes bet kurios pusės laimė- 
jimas nešė jų pavergimą. Tepradėję augti, stiprėti ir turtėti mies- 
tai,nejuto jokio noro turėti ant savęs dar keno nors valią. Jie no- 
rėjo būti visai nepriklausomi. Besigrumiant dviem galybėm, jie 
dėjosi su ta, iš kur buvo mažiaus pavojaus jų savitam būviui. Daž- 
niausiai, tai buvo Popiežija. Savo laisvės saugodamos komūnos 
dėjosi su ja prieš Imperatorių. Todel Gvelfai, Popiežijos šalinin- 
kai, atskirose respublikose susidarė iš žmonių partijos, arba, kaip 
šiandien pasakytum, demokratų. 

Taip dalykams esant rodytųsi, kad visi demokratai turėtų 
būti Gvelfai ir visi miestai popiežiaus pusėj. Iš tikrųjų to nėra. 
Pirmų pirmiausia reikia pasakyti, kad pietų Italijos likimas nuėjo 
kitais keliais, normanams įkūrus Sicilijoj savo monarchiją su sosti- 
ne Palerme, į kurią buvo įtraukta ir pietinė pussalio dalis su Neapo- 
liu. Tada liekti tik vidurinės ir šiaurės Italijos. miestai — Toska- 
nos, su žymiausiu centru Florencija, ir Lombardijos — su Milanu. 

Bet ir šių kraštų respublikos neina iš vieno. Tarp jų yra daug 
priešingumo, daug nesutaikomų reikalų, Sakysime Toskanoj be- 
auganti Florencija tampa pavojinga savo kaimynams. Iš vienos 
pusės, ši respublika bekildama platina savo žemės plotą. Arti- 
miems miestams, kaip Siena, arba Areco, yra pavojaus tapti pra- 


7) G. Cardueci Lo Studio di Bologna (Opere Vol. I). 

rytiems. Todel jie visada bus jos priešininkai ir dėsis su jos prie- 
šais, vadinasi Gibelinais. Iš kitos pusės Florencija turi konkuren- 
tų, kurie nenori jai nusileisti. Tokia yra Pizos padėtis, Šiuodu 
miestu negali būti geruoju, juo labiau, kad Piza stovi prie upės 
Arno žiočių, turi didelį savo laivyną, taigi ne tik prekyboj yra 
Florencijos konkurentas, bet gali užkirsti jai kelią jūrose. Stovė- 
dama aukščiau to paties Arno pakrašty Florencija tolimesniam 
išsivystyme gali bandyti išplėsti savo sienas iki pačių jūrų, vadi- 
nasi užimti Pizą. 

Bet ir pačiuos miestuos paveikslas gana margas, ypač tokiuos 
dideliuos, kaip kad Florencija. Didikų feodalų ainiai su pavydu 
žiūrės kiton Alpių pusėn, kur baronai sėdi savo dvaruos — tvir- 
tovėse, kaip koki karaliūnai, pripažindami imperatorių tik iš var- 
do ir ne retai su savo kariuomene jam besipriešindami, 

Nieko panašaus negalima laukti dideliam mieste. Norint čia 
atsižymėti, reikia artintis su miestiečiais — buržuazija, — ypač su 
tais jų, kurie stovi priešaky, kitaip betariant su praturtėjusiais pirk- 
liais, arba, kaip vaizdžiai juos vadino, „riebiais žmonėmis“ (po- 
polo grasso). 

Priešais „riebiųjų“ stovi „smulkieji“ (popolo minuto), kurie 
susideda iš amatininkų, susiorganizavusių į „arti“ — amatus, Viso 
amatų buvo septyni, kurie dalinosi į mažuosius ir didžiuosius (ar- 
ti maggiori, arti minori). Neįeidami į amatus, viršuj stovi didžiū- 
nų aristokratai, apačioj — juodieji žmonės (plebaglia). 

Aišku, kad tokioj respublikoj vidurinė kova turėjo būti ne ma- 
žesnė už imtynes su priešais iš oro ir kad konstitucija visada buvo 
išvada iš visų šių kovų. „Kurį laiką buvusi valdyba konsulų ir 
miesto aristokratijos, ji skilo į dvi respublikas, kurių viena vadi- 
nosi komūna ir turėjo priešaky „Podesta“, kita vadinosi liaudis ir 
turėjo priešaky „Kapitoną“ (Capitano)š). 

Šiaurėj paveikslas vėl keičiasi. Dviejų jūrų — Adrijos ir Tirė- 
no — užkampiuos randame Venecijos respubliką ir Ligurijoj 
Dženovos. Viduje, Lombardijoj pirmą vietą užima Milanas, pas- 
kui eina Bolonija, Verona, Tik čionai imperatoriams lengviau at- 


8) P. Villari L'Italia da Carlo Magno alla morte di Arrigo VII. Milano 
1910 p. 430, 

vykti, taigi ir Gibelinų reikšmė čia kitokia. 

Visa, kas pasakyta, suėmus krūvon, mes lengvai pastebime, 
koks nepastovus gyvenimas turėjo būti visose komūnose ir ypač 
Florencijoj. Kaip jau pastebėta aukščiau, srovių priešingumas reiš- 
kėsi Gibelinų ir Gvelfų kovose. Jų atsiradimą Florencijos tų laikų 
istorikas Dinas Kompanjis (Dino Compagni) išveda iš pykčio tarp 
dviejų galingų šeimynų. Buondelmontė buvo prisižadėjęs vesti 
merginą iš Amidėjų šeimynos, bet nepildė žodžio ir apsivedė 
su Gvaldrados iš Donatų dukterimi (Gualdrada de“ Donati). Iš 
čia rūstavimas Amidėjų ir jų artimų Ubertų. Jaunavedis Buondel- 
montė buvo užmuštas per Velykas 1215 m. 

Atpasakojęs tuos įvykius Dinas Kompanjis priduria, kad iš 
te atsiradę prakeiktos Gvelfų ir Gibelinų partijos. Imperatoriaus 
Fridricho II pasisekimai Italijoj davė Gibelinams progos laimėti 
Florencijoj, iš kur jie buvo išvaryti. 1248 m. Gvelfai iš ten buvo 
išvyti ir visa eilė naujų bausmių buvo jiems pramatyta, nes laimė- 
jusi partija pasitikėjo Fridricho parama. 

Bet šis imperatorius miršta 1250 m., ir Gvelfai pradeda grįžti 
Florencijon. Trumpam laikui pasiseka komūnai ir liaudžiai pada- 
ryti taiką tarp dviejų partijų. Tik taika viduje tada reiškė karą su 
kaimynais. Pasekmingi eina karai prieš Sieną, Pizą, Pistoją. Neuž- 
ilgo betgi viduje kova vėl užsidega. Laimėjusieji Gvelfai viską at- 
maino ir viską nuverčia Florencijoj. Net miesto herbas — balta 
lelija — tampa pakeista. Tik vėl jų viešpatavimas neilgam. Paler- 
me Sicilijoj apvainikuotas karalium Manfredas 1258 m. pridavė 
Cibelinams dvasios. Ubertų Farinatos vedini jie susirenka Sienoj 
1260 m., iš kur jie ruošiasi užpulti Gvelfus iš Florencijos ir visos 
Toskanos. Ties Montaperti 4 rugsėjo įvyko baisus mūšis, kur flo- 
rentiečiai buvo įveikti. 

Laimėjusi partija tarėsi, ar ne geriaus būtų sumažinti miestą, 
kurs visada būsiąs liaudies ir Gvelfų pusėj. Tik Farinatai pasisekė 
apginti savo gimtojo miesto likimas. Fridricho sūnus, Sicilijos ka- 
ralius Manfredas manė duoti Italijai ramuną, sutaikinti besivai- 
dinančias partijas. Bet prieš jį patį sukilo Popiežija, paskelbusi 
jį tarp kitų gražių vardų „velnio sūnumi“, ir sukėlė prieš jį Karo- 
lių, grapą iš Anžų ir Provanso. 

Mūšyje ties Beneventu 26 vasario 1266 m. Manfredas buvo 

nuveiktas ir pats žuvo, įsimaišęs pačion kovos tirštumon. Cibeli- 
nai vėl buvo po tam išvaryti iš visur ir iš Florencijos, kurios val- 
dymas (signoria) buvo dešimčiai metų suteikta Karoliui Anžujie- 
čiui. Tik jo valdymas buvo daugiaus iš vardo, nes viskas buvo da- 
roma komūnos magistratų. Vadinasi Florencija vėl patenka į Gvel- 
fų rankas?). 

Po mūšiui ties Montaperti 1260 m., kur Gvelfai buvo įveikti, 
Florencijoj liko Belinčiono sūnus Aligieras su savo žmona Graži 
(Bella), mūsų poėto tėvas, nors buvo Gvelfas. Jau tas vienas da- 
lykas, kad poėto tėvas galėjo likti Florencijoj, priderėdamas nu- 
veikton partijon ir tai kai buvo tartasi net sunaikinti miestą, rodo, 
kad jis nebuvo tarp žymiųjų savo partijos žmonių. 

Nors keletą metų vėliau (1266) Gibelinų galybė buvo jau ga- 
lutinai sulaužyta ir Gvelfai įsišeimininkavo Florencijoj, bet vis tiek 
respublika neįgijo ramumo. Vaidai prasidėjo tarp pačių Gvelfų. 
Kitas to meto istorikas Vilanis (Villani) sako, kad jie, „pasilsėję po 
karų iš oro garbėje ir laimėjimuos ir pariebėję iš išvarytų Gibe- 
linų turto, pradėjo kilti kitas prieš kitą iš puikumo ir pavydo“. Iš 
vienos pusės kilę iš smulkių žmonių Adimarai, kurie tapo dide- 
liais ir galingais ir prie kurių prisidėjo Čerkiai (Cerchi) su saviš- 
kiais; iš kitos Donatai su Tozingais ir Pacais (Pazzi). Vieni buvo 
praminti Baltais, kiti Juodais. 

Nuveikus Gibelinus, respublikos priešaky atsistojo daugiau- 
sia iš Baltųjų, kuriems ir reikėjo, ir nesunku buvo susiprasti su Gi- 
belinų liekanomis, nors kova su kaimynais Gibelinais, sakysim iš 
Areco (Arezzo) ar Pizos ėjo toliaus. 

Tokiose aplinkybėse gimė ir augo Dantė. Būdamas dar ma- 
žas, jis neteko motynos. Jo tėvas vedė antrą kart, ir jautrus vaikas 
anksti nustojo šeimynos paguodos. 1283, eidamas devynioliktus 
metus, jis nustojo ir tėvo, Augo poėtas, kaip tuomet buvo augi- 
nami pasiturinčių florentiečių vaikai. Išėjo aukštuosius tų laikų 
mokslus. Mokėjimas ant žirgo jodyti ir sudėti dainas buvo svar- 
bus lavinimo dalykas. Jauno poėto gyvenimas ėjo tarp jaunimo 
pasilinksminimų, ekspedicijų — kovoje su Areco Gvelfais randa- 
me ir mūsų poėto vardą — ir respublikos valdyme. 


9) V, Turri Dante Firenze 1921 psl. 9 ir skk. 

Baigęs savo mokslus ir kad galėtų ne tik poėzija užsiimti, bet 
ir savo tėvynei tarnauti, Dantė įsirašo gydytojų amatan, kurs skai- 
tėsi tarp aukštesniųjų. Ne kartą mes girdim jį kalbant valstybės 
reikalais. Kaip tik tuomet respublikos vedime įgijo daug reikšmės 
aukštesnieji amatai. 1300 metų valdžion (sinjorijon), kuri susidėjo 
vien iš Baltųjų, pateko ir Dantė, kaipo savo amato pirmas (priore). 

Tik sunkūs buvo laikai. 1 gegužės 1300 m. jaunimas su iškil- 
me apvaikščiojo senu popročiu pavasario grįžimą. Vakarop do- 
notiečių būrys susidūrė su čerkiečiais, — visi raiti ir ginkluoti. 'Per 
peštynes vienam čerkiečių buvo nukirsta nosis. | 

Šios 1 gegužės peštynės sukėlė didžiausį mieste judėjimą. Del 
suirutės išleistas buvo sinjorijos atsišaukimas, kuriame kalbama 
buvo ne vien apie vidurinį pavojų, bet ir apie užsienio priešus, 
vadinasi taikoma buvo į popiežių, kurs labai pasijuto užgautas ir 
iš Ananijos nusiuntė kardinolą Motiejų Akvaspartą (Matteo di 
Acguasparta) neva taikintų Florencijos partijas, iš tikrųjų, kad pa- 
dėtų Juodiemsiems paimti valdžią. 

Jam atvykus buvo perrinkta sinjorija ir jon pateko, kaip mi- 
nėjom, Dantė. Oras dar daugiaus įkaito, kai vakarą prieš Joninę 
amatų konsulai nešė miesto patronui atnašas ir buvo-užpulti. Ūpui 
nuramintį sinjorija nutarė išsiųsti iš miesto keletą Baltųjų ir 
Juodųjų. Pirmieji paklausė, antrieji atsisakė išeiti.- 

Kardinolo Akvaspartos žalingas veikimas šiuos įvykiuos vedė 
prie vis didesnio priešingumo tarp jo ir respublikos valdžios. Ca- 
lop ryšiai nutrūko, ir jis išvažiavo iš Florencijos. | 

Juodųjų vadas Korsas Donatis (Corso Donati) išbėgo Ro- 
mon, kad paskatintų popiežių Bonifacijų pakviesti Toskanon iš 
Prancūzijos Karolių de Valua, kad jis Florencijoj „sutaikintų liau- 
dies ir Baltųjų partijas“. Su tokiu pat prašymu kreipėsi į Popie- 
žių ir likusieji Juodieji. Tada sinjorija turėjo griebtis naujų prie- 
monių nuteisdama Donatį ir atimdama jo turtą. 

Bet jau buvo vėlu. Karolius de Valua jau žengė Italijon ir po- 
piežius Bonifacijus suteikė jam vardą Toskanos nuramintojo (pa- 
ciaro). Bolonijoj Juodieji jį sveikino ir jis ruošėsi eiti Florencijon. 

Respublikos valdžia nutarė, begręsiant šiam pavojui, siųsti 
pas popiežių savo atstovus, kurių tarpe buvo Dantė. Jo reikšmė 
savo tėvynei šiuo sunkiu metu suimta gražiai jo pasakyme. Kada 

buvo besitarta del pasiuntinių asmens, poėtas tada išsitaręs: „Jei 
aš eisiu, kas liks, ir jei aš liksiu, kas eis?“ (S'io vo chi rimane, es'io 
rimango, chi va?). 

Delegacijai popiežius pareiškė, kad reikalauja nusižeminti 
prieš jį ir kad Respublika pildytų jo valią. Du jos nariu buvo grą- 
žinti Florencijon, o Dantė pasiliko pas popiežių. Bet viskas buvo 
veltui, nes, popiežiaus valią pildydamas, Valua įėjo Florencijon 
su savo kariuomene per Visų Šventę 1301 m. Jis įsakė išrinkti nau- 
jus pirmuosius (priorus) iš Juodųjų. 

Pasiėmę valdžią Juodieji pradėjo teisti savo priešus, uždėda- 
mi piniginę jiems pabaudą, o paskui atimdami visą turtą, ir išvy- 
dami iš Florencijos. Tarp šių nuteistųjų randame ir Dantę, Nuta- 
rimu 27 sausio 1302 m. jam primetama, kad jis pardavinėjęs vals- 
tybines vietas ir daręs kitus blogus darbus, veikęs prieš popie- 
žių Bonifacijų, Karolių de Valua ir Gvelfų partijos rimtį; todel 
jis nuteisiamas sumokėti penkius tūkstančius mažų florinų. Jei per 
tris dienas nuo paskelbimo pabauda nebūtų sumokėta, tai įsaky- 
ta buvo paimti visą jo turtą. Kovo 10 d. paskelbtas kitas prieš jį 
pasmerkimas. Jam nepaklausius pirmo nusprendimo, jis buvo nu- 
teistas sudeginti gyvas, kartu su kitais 14, jei jis papultų kam iš val- 
džios į rankas. 

Nuo 1302 m. užsidarė Dantei tėvynės durys. Su savo šeimyna 
jis tapo ne tik tremtiniu, bet elgeta. Iš pradžių matome jį beside- 
rant su kitais tremtiniais, kurie tariasi kaip, kitų miestų Gibelinams 
padedant, galėtų jie atvaduoti savo tėvynę. Trys buvo bandymai 
ginklais nukauti Juoduosius tarp 1301 - 1306 m., bet nepasisekė. 

Dantė jau prieš 1306 m. atsiskyrė nuo kitų tremtinių. Iš pra- 
džių jis buvo apsistojęs Veronoj, pas ką — tikrai negalima žinoti. 
Būdamas Veronoj jis dar turėjo vilties, kad jo tautiečiai patys sa- 
vaime parsikvies jį atgal. Iš te jis rašė ilgą laišką, kurs prasidėjo 
žodžiais: „Mano tauta, ką gi aš tau padariau? — Popule mee, 
guid feci tibi? 

Jei nedaug težinoma apie ankstyvesnį Dantės gyvenimą, tai 
ištrėmimas veik visai miglose paskendęs. Veronoj jis buvo neilgai. 
Kur iš te nuėjo, nežinia. Šaltiniai kalba apie jo atsilankymą Pary- 
žiuje ir Oksforde. Daug šių dienų kritikų abejoja, kad jis galėjęs 
būtų pasiekti ypač Angliją. Mums rodos abejonė be pamato. 

Vos 1311 m. pasirodo vėl trumpų apie jį žinių. Nuo šių metų jis vėl 
Italijoj, dalinai Toskanoj, imperatoriui Enrikui einant Romon, da- 
linai Lombardijoj, kur Enrikui mirus liko galingi Cibelinai, — Vis- 
kontai (Visconti) Milane, Skaligeriai Veronoj. 

Apie 1317 m. jis atsisveikina su Kangrande, pas kurį viešėjo 
Veronoj ir persikelia Ravenon pas Gvido Novelo da Poleata, kur 
jis buvo labai garbingai priimtas ir išgyveno iki amžiaus galui. 
Dantė mirė 1321 m. ir buvo palaidotas su didžiausia iškilme. 

Jam neteko pamatyti savo mylimos Florencijos. Net parašas 
ant jo kapo yra išmetimas jo vienmiesčiams: ,,„Hic claudor Dantes 
patriis extorris ab oris — Čia aš Dantė uždarytas, ištremtas iš gim- 
tojo krašto“. Kartus išmetimas, kam įį be kaltės išvariusi tėvynė, 
neatitaisė padarytos jam skriaudos. Florencijos archyve užsiliko 
atsakymas į komūnos magistratų laišką, pranešantį amnestijos są- 
lygas iš 1315 m., kuriomis jis galėjo grįžti, jei atsiprašęs būtų ir su- 
mokėjęs pabaudą. Poėtas atsakė, kad jeigu, sako, negaliu grįžti 
nepasivadinęs kaltu, niekados nebegrįšiu — numguam revertar. 

Bet praradęs savo mažutę tėvynę, jis pasidarė plačią iš visos 
Italijos, kurios idealiam vienumui jis padėjo pamato. Ir kažin kiek 
jis būtų buvęs laimingas savo tėvynėj, kuriam visas pasaulis buvo 
per ankšta tėvynė? 

„Mes nesigailime Dantės vargų: jei butų viskas jam sekęsi 
lig jo noro, jis galėjęs būtų būti Prioras, arba Padesta kaip ten jie 
vadinas Florencijoj; būtų buvęs gražiai priimtas kaimynų — ir pa- 
saulis nebūtų turėjęs žymiausio žodžio, kurs kana kados buvo tar- 
tas ar dainuotas. Florencija turėjo kitą laimingą miesto galvą; įr 
dešims tylių, be balso amžių būtų besitęsę, ir kitų dešims klausan- 
čių amžių (nes jų bus dešims ir daugiau) nebūtų galėję klausyti 
Dieviškosios Komedijos! Mes nieku nesisielosim. Kilnesnis buvo 
skirtas šiam Dantei likimas. Ir jis, kovodamas kaip vyras, kurį ve- 
da mirtin ir prikalimui prie kryžiaus, negalėjo neišpildyti šio liki- 
mo! Jis nežinojo, lygiai kaip ir mes nežinom, ką reiškia tikrai būti 
laimingam. ar nelaimingam“'!9). (Karleilis) 

Tiek pažinę poėtą žmogų ir aplinkybes, kuriose jis veikė, 
eisime dabar prie jo veikalų. 5 


20) On Heroes psl. 117. 

II. 


Mes jau pastebėjome, kad italų literatūra skiriasi nuo kitų 
tautinių literatūrų tuom, kad ji pasirodo vėliau ir iškart duoda 
tokių veikalų, kuriems lygių ji pati neturėjo iki šiai dienai. Kiek- 
vieno genialaus kūrinio atsiradimas yra paslaptis, kurios niekas ne- 
gali išaiškinti, bet kas kita literatūros atsiradimas, Čia istorinė kri- 
tika turi sau pilnateisę vietą. 


Literatūros atsiradimas italų kalboje stato dar vieną klausi- 
mą, kurio nėra pas kitas tautas, būtent, kada atsirado pati kalba. 
Bergždžias būtų klausimas, beieškant literatūros pradžios pas vo- 
kiečius, skandinavus, slavus ar lietuvius, teirautis, kada atsirado 
jų kalbos. Čia gali tūkstančiui metų skirti kalbos atsiradimą nuo 
literatūros užsimezgimo. 


Kas kita romanų kilimo kalbose. Jos visos išaugo iš vieno ka- 
mieno — lotynų kalbos, kuri turėjo didžiausią literatūrą su dau- 
gybe žymių veikalų. Pirmiausiais po Kristui amžiais lotynų kal- 
ba tapo visų Europos vakarų ir šiaurės Afrikos kalba, kaip kad 
graikiškoji buvo visų Rytų kultūros kalba. 


Daugybė surastų naujais laikais senovės parašų lotynų kalba, 
ne tik visoj Italijoj, bet Galijoj, Ispanijoj, Britanijoj, Afrikoj, liudi- 
ja apie jos platų vartojimą šiuose kraštuose. Nuo vartojimo klasi- 
nės lotynų kalbos iki atsiradimui literatūros naujose kalbose kar- 
tais vos keli šimtmečiai, 


Mes neliesime klausimo, kaip atsirado prancūzų, ispanų ir 
kitos romanų kalbos, mums užteks susekti italų kalbos atsiradimas. 
Tvirtinama, kaip matėm, kad ji išdygus, lygiai kaip ir jos seserys, 
ant lotynų kalbos griuvėsių. „Kada ir kaip pasigadino lotynų kal- 
ba, kokias tarmes vartojo įvairių vietų liaudis, kaip ir kada pasi- 
darė naujos kalbos, kaip ir kada pasidarė mūsų liaudies kalba (il 
volgare), — apie tai galima spėti su didesne ar mažesne tikrenybe, 
bet negalima nieko tvirtinti del liekanų stokos“11). 

Lygiai taip pat išsitaria ir kitas žymus italų literatūros žinovas 
prof. Pio Rajna, Jis sako: „mūsų tarmės, tai tęsimas vartotos Ro- 


11) F. De Sanctis Storia della Letteratura Italiana Vo:. I Milano 1919 psl. 3. 

moj kalbos, kuri įvairiai keitėsi įvairiose vietose ir įvairiu metu“12), 

Man rodos, kad toks klausimo pastatymas yra visai klaidin- 
gas. Klaida yra tame, kad manoma, jog visi kalbėjo ta pačia loty- 
nų kalba jos didžiausio pražydimo ir išsiplatinimo metu. 

Galima drąsiai tvirtinti, kad to nebuvo, kad greta su lotynų 
klasine kalba vartojamos buvo įvairios tarmės, kurios galėjo žy- 
miai skirties ir skyrėsi nuo rašto kalbos. Juk šių dienų Italija turi 
vieną rašto kalbą, bet įvairiuose miestuose vartojamos vietos tar- 
mės, ypaš naminiame gyvenime, dar gi net šeimynose aukštai iš- 
lavintose. Tas pats buvo ir senovėj. Juk mes turime pavyzdį, sa- 
kysime, įstatyme II amžiuje prieš Kristų, kurs išleistas buvo oskų 
ir lotynų kalbose, nes viena lotyniškoji dar buvo mažai žinoma. 

Pakeliui priminsime, prasitarę del šio įstatymo, kad mes čia 
randame mūsų žodį tautą, verčiamą lotyniškai populus (Slg. Pon 
censtur Bansae tavtam cenzaret — Cum censores Bantiae popu- 
lum censebunt), ir keletą kitų bendrų žodžių. 

Oskų kalboj randame labai senų formų, kaip sakysime fefa- 
cust (fecerint) dar su reduplikacija. Švietimui Romoj ir Italijoj be- 
siplatinant, šios tarmės iš rašto buvo išvarytos, bet visvien liko gy- 
vuoti. Nykstant viduramžio pradžioj rašto kalbos žinojimui, šių 
tarmių reikšmė vėl padidėjo, 

Taigi mūsų nuomone italų kalbos pradžia reikia ieškoti ne tik 
lotynų klasinėj kalboj, bet ir jos tarmėse, Jeigu taip, tai tada ir lai- 
kas, per kurį ji augo iki patapsiant rašto kalba, ne keletas šimtų 
metų, bet kur kas ilgesnis. Karai, sakysime, gotų, langobardų už- 
ėmimas Italijos, neturėjo tiek daug reikšmės kalbos išsivystyme 
kaip kad galima manyti žiūrint iš paviršiaus. Labai teisingai pas- 
tebi prof. Raina, „kad net tenai, kur karai padarė daugiausia žu- 
dymų, moters daugumoj išliko, kurių reikšmė šnekamajai kalbai 
apsireiškia jau paprastame pavadinime, kurs duoda ,„„motynos“ 
kalbos vardą tai, kurią mes geriausia pažįstame“ 13), 

Iš to, kas pasakyta, mes matome, kad italų kalbos kamienas 
ne vienas, bet keletas, kurių dalis gali būti tiek pat sena, kaip ir pa- 


12) Origine della lingua italiana profesorių d' Ankonos ir Bačio italų Li- 
teratūros vadovėly t. I, p. 24, 
13) Op. cit. p. 19. 

ti lotynų kalba. Su pastarąja ji gyveno kaip tikra sesuo, kartais be- 
sipešdama, kartais iš jos besiskolindama. Jau buvo minėta, kad 
besivystant ir besiplatinant romėnų literatūrai, tarmės turėjo už- 
leisti gyvenime vis daugiau jai vietos ir priešingai, bemenkėjant 
literatūrai jos vėl siekė atsigriebti ir atsigriebdavo. 

Tik Italijoj varžytinės tarp lotynų kalbos ir italų tarmių pasek- 
mingesnės buvo rašto kalbai. Anksčiau mes jau sakėm, kad vidur- 
amžių naktis niekados nebuvo tikra naktimi, o greičiau sūtemomis. 
Romėnų literatūros spinduliai negalėjo taip apgęsti, kaip kituo- 
se kraštuose. Juk daugiausia rankraščių, iš kurių išspausdinti ži- 
nomi mums šiandien senovės klasikai, surasta Italijoj, o ne kur 
kitur. 

Filosofija, istorija, įvairios mokslo šakos — tai vis žmonijos 
turtas, kurs Italijoj surištas su lotynų kalba. Bet tas dar neapima 
visų žmogaus sielos reikalavimų. Pirmiau gali nei mokslo žmogus 
reikalingas poėzijos. Ir šiuo žvilgsniu senovės romėnai paliko di- 
delį turtą savo ainiams. Tik jų poėzija — daugiau „„mokytų“ po- 
ėzija. Poėta doctus — štai kuo norėjo būti geriausi romėnų geni- 
jai. Ir tikrai suprasti šiandien Oracijų, ar Ovidijų be ij aiškini- 
mų sunku. 


Viena yra poėzijos šaka, kur „mokytumas“ labai rodosi ne 
vietoj — tai lirika. Bet ir čia bent romėnų senovė ne visai sutiko 
su mumis. Jau aš minėjau, kad doctus poėta buvo jų idealas. Tai 
Oracijaus žodžiai, kurs kaip tik yra žymiausis Romos lirikų. 


Bet dargi atmetus mokytumą šalin, poėzijoj lieka kita sunke- 
nybė. kuri randasi visur ir visada. Norint gėrėtis poėzija, reikia 
mokėti labai gerai kalba. Be jos plataus ir gilaus mokėjimo poėzi- 
jos šaltiniai uždaryti. Aš nekalbu jau apie reikalingumą būti ap- 
skritai išsilavinusiam ir turėti išvystytą skonį. 

Visais šiais žvilgsniais stovėjo blogoj padėty ypač viduram- 
žio moterys. Tegu Italijoj užsiliko daugiau mokytumo, tegu tenai 
buvo lengviaus nenutolti nuo Romos literatūros, bet tik vyrams. 
Jei mes matėm, kad jau Dantės metu buvo daug Florencijoj mo- 
kyklų, kuriose tebesimokino tūkstančiai vaikų, tai vis buvo ber- 
niukai, ne mergaitės. Moterims senovės literatūros turtai buvo 
užrakinti. 

Tiesa, ne kiek geriau buvo ir senovėj. Visur ten, kur rašto 
kalba patapo kartu ir šnekamoji, ten, žinoma, moterys galėjo su- 
prasti poėziją, arba jos dalį, liriką. Nepamirškime, kad moterys 
nesilankė į teatrus, nevaikščiojo į mitingus, negalėjo rodytis net 
nedideliuose susirinkimuose, kur poėtai skaitydavo draugams ir 
pažįstamiems savo veikalus. 


Taigi literatūros gyvenimas joms buvo kad ir neužgintas, tai 
bent sunkiai beprieinamas, ypač kad senovėj ir viduramžy su li- 
teratūromis tekdavo daugiau susipažinti gyvu žodžiu, o ne iš raš- 
to, vadinasi namie negalima buvo pasiskaityti to, ko negalima 
buvo išgirsti ar tai teatre, ar tai kokiam nors susirinkime. 


Ir senovėj nedidelis buvo tų moterų skaičius, kurioms rašto 
kalba buvo šnekamoji. Pačioje Romoj, kur buvo daugiau mili- 
ono gyventojų, dideliuose provincijos miestuose jos viešpatavi- 
mas neabejotinas, ir tai dar ne visur, bet sodžiuose, mažuos mu- 
nicipijuos — jau kitas dalykas. 

Kai viduramžis nušlavė tą nedidelį sluogsnį žmonių, kuriam 
lotynų rašomoji kalba buvo gyva, tebeliko jos tarmės, arba net 
prasidėjo darytis iš jos naujos tarmės. Tuo būdu apsipažinimas 
su romėnų literatūra gyvu žodžiu tapo nebegalimas. Prisėjo mo- 
kytis iš pradžių pačios kalbos, kad priėjus paskui prie literatū- 
ros. Gi mokytis nebegyvos jau kalbos tegalima buvo tik iš knygų 
ir mokykloj. 

Bet ar galėjo moterys likti visai be literatūros? Jų gyvenimas 
suimtas vienan žodin — „meilė“. Gi nieko gamta taip gražiai ne- 
išdabina, kaip meilės. „Nėra gamtoje kito reginio skaistesnio, ste- 
buklingesnio, kaip augmenų ir gyvių meilė. Su mažesniu gaidų 
skaičium gamta negalėjo parašyti muzikos, kuri daugiau žavė- 
tų... Kiekviename kitame reikale gamta, kaipo taupi šeimininkė, 
ieško tik naudinga ir pasitenkina dažnai tik tuo, kas būtina; gim- 
dyme, priešingai, jai neužtenka to, kas gera ir tikra. Ji, apsupda- 
ma meilės lizdą gausiais estetikos papuošalais, aikvoja visokio 
ištekliaus atsinaujinančio gyvenimo šventei. Aplink gėlę veik vi- 
sada susipina rečiausi formos gražumai, labiausiai svaiginantis 
kvėpimas, įvairiausis spalvų suderinimas. Kiek aistetinės gro- 
žės lelijoj arba rožėj! Ir visas tas gražumas tam, kad iškėlus šven- 

tę meilei vienos dienos, meilei vienos valandos14Y“, 

Kas gamtai yra spalvos ir kvėpalai, tas žmonėms daina, ar- 
ba, tariant mokytesniu žodžiu, poėzija. Ir jei meilė visoj gam- 
toj yra mistikos poėma, tai kaip gi jis išsireikš be poėzijos? Kaip 
matėm, poėzijos šaltinis, kurs per amžius čiurleno lotynų kalboj, 
tapo moterims nepasiekiamas del kalbos nemokėjimo. Išėjimas 
tebuvo vienas. Jei moteriškė nesupranta romėnų poėzijos, tai rei- 
kia jai duoti kitą jos gimtoj kalboj, nors ji buvo laikoma žemesne, 
tebepritinkanti tiktai liaudžiai — vulgus. Ne kas kitas, kaip Dan- 
tė pastebėjo šį italų literatūros atsiradimo šaltinį. „Pirmas — sa- 
ko jis, — kas pasirodė kaip tautos poėtas, išėjo iš to, kad norėjo 
būti suprantamas moteriškei, kuriai buvo sunku suprasti lotyniš- 
kos eilės157“, 

Iš šių poėto žodžių matome, kad „poeta volgare“ statomas 
prieš kitą, kurs rašo „li versi latini“. Kitame jo veikale randame 
visą poėtiką veikalams „liaudies kalboje“. Veikalo vardas „De 
vulgari eloguentia“, kuri tapo parašyta ištrėmimo metu. Tai labai 
įdomus raštas italų tarmėms ir literatūrai pažinti. Liaudies kalbai 
čia duota nustatymas, kad tai esanti toji kalba, kurios pramoks- 
ta maži vaikai, kaip mes ją vadintum, motynos kalba. Priešais 
statoma čia jau ne lotynų kalba, tik gramatinė kalba!9). 

Padaręs kalbos istorijos apžvalgą sulig šventraščio, Dantė 
randa Europoje tris kalbų šeimynas: germanų, slavų ir romanų. 
Plačiau sustojęs prie romanų kalbų, jis jų priskaitė tris: francū- 
zų, provansalų ir italų, arba kaip jis nuo žodžio „taip“ vadina, 
kalbas oil, oc ir si, Pačioje italų kalboje jis priskaito daugiau dvi- 
dešimties tarmių, daugelis kurių turėjo rašytų veikalų — eilių. Iš 
jų apžvalgos jis išveda vieną italų kalbų, kuri neatatinka nei vie- 
nai esamųjų tarmių (1, 16, 4). Šiai bendrai, kaip mes sakytum, li- 


14) Paolo Mantegazza Fisiologia dell Amore psl. 37. 

15) Vita Nuova XXV, 8. 

16) Vulgarem locutionem eam appellamus guam, infantes adsuefiunt ab 
adsistentibus, cum primitus distinguere voces incipint; vel guod brevius di- 
ci potest, vulgarem locutionem asserimus, guam sine omni regula, nutricem 
imtantes accipimus, Est et inde alia locutio secundaria nobis guam Ro- 
mani gramaticam vacaverunt. Hanc guidem secundariam grecihabent et 
alii, sed non omnes (1, 2- 3), 

teratūros kalbai, jis randa ir kilnumo ir gražumo. Bendrą jai var- 
dą duoda „latinum vulgare“ (1, 19). 

Šia „lotynų“ kalba galima rašyti eilės ir proza. Eilėmis ga- 
lima rašyti apie karžygių darbus, apie meilę ir apie dorą!7).Vi- 
dury, žinoma, stovi meilė. Daugiausia išlikusių lig šiai dienai tų 
laikų dainų pašvęsta meilei. Bet visa, galima sakyti, poėzija api- 
ma daugiausiai liriką. Tarp „dainų“ (cantiones arba tiksliau ita- 
liškai canzone) randame nemaža, kurios rodo tikrą jausmą, iš- 
reikštą jau nusistovėjusia ir tikslia forma. 


Pats Dantė pradėjo taipgi nuo meilės lirikos. Kam nežino- 
mas vardas jo mylimosios Beatričės? Tai meilei pašvęstas jo pir- 
mutinis veikalas „Vita Nuova“. Vardas reiškia ne naują gyvenimą, 
kaip galima manyti iš žodžio nuova, bet jauną gyvenimą. Šį veika- 
lėlį galima pavadinti poėto autobiografija, ar komentaru į jo liriką. 

Daug buvo rašyta apie šitą meilę, ar ji reiškia tikrus poėto 
jausmus, ar tik jo regėjimus, kuriems gyvenime atatinkama lygiai 
nieko nebuvo. Net pats Beatričės buvimas rodėsi kai kam netik- 
ras. Vardas juk savaime daugiau nieko kita nereiškia kaip Palai- 
mą. Visi šie ginčai nesibaigė lig šiai dienai ir, gal, niekados nesi- 
baigs. Kad klausimas neišsprendžiamas, kiekvienas pats paste- 
bės, kai tik apsipažins su Vita Nuova, kad ir paviršutinai. „Devy- 
nius kartus apsisuko dangus po mano gimimui, — pradeda Dantė 
— kai man pasirodė pirmą kart mano proto garsioji moteriškė, 
kurią daugelis vadino Beatriče, — tie kas mokėjo tik taip vadinti 
(ką reiškia sakinio galas, niekas nežino). Ji buvo aštuonių su vir- 
šum metų. Pasirodė ji raudonai apsivilkusi, papuošta taip, kaip 
pritiko jos jaunam amžiui. Širdies dvasia man tarė „štai dievas 
galingesnis už mane, kurs atėjęs viešpataus ant manęs!3). Protas 
pasakė: „štai pasirodė tavo Palaima!?), gi prigimties dvasia (spi- 
rito naturale — naturalis virtus) verkdama tarė: ai man, nabagui, 


17) Hec tria, Salus videlicet Venus et Virtus, apparent esse illa magna- 
lia gue sint maxime pertractanda, hoc est ea gue maxime sunt ad ista, ut ar- 
morum probitas, amoris accensio et directio voluntatis. Circa gue sola, sibe- 
ne recolimus, illustręs viros invenimus vulgariter poetasse. (II, 2, 8). 

18) Ecce deus fortior me, gui veniens dominabitur mihi. 

19) Apparuit iam beatitudo vestra, 

dažnai man pakenks ateity2?). Nuo to meto Meilė viešpatavo mano 
sieloj, kuri susižiedavo su ja. Ji man dažnai įsakydavo eiti ieškoti 
šio jaunučio angelėlio. 

Paskui praėjo vėl lygiai devyneri metai nuo pirmojo jos pa- 
sirodymo. Ši stebuklinga moteriškė vėl man pasirodė, balčiausiais 
apsivilkusi rūbais, tarpu dviejų dorų moterų, kurių amžius buvo 
senesnis. Praeidama pro šalį, ji pažvelgė ton pusėn, kur aš bai- 
mingai stovėjau, ir pasveikino mane labai padoriai, taip kad man 
rodėsi, jog aš pasiekiau laimės krašto. Tai buvo devinta valanda, 
kai jos žodžiai pasileido eiti į mano ausis. Toks saldumas mane 
apėmė, kad aš, tarsi, apsvaigęs grįžau savo kambarin ir leidžiau- 
si svajoti apie šią mandagiausią. 

Mąstydamas apie ją, buvau apimtas saldaus miego, kuriame 
mačiau stebuklingą regėjimą; rodėsi mano kambary ugninis de- 
besys; per debesį mačiau nusigandusį žmogų, jo žodžiai sakė daug 
daiktų, iš kurių aš išgirdau tik: „Aš tavo viešpats“ (Ego dominus 
tuus). Jo glėby, rodėsi, mačiau miegančią nuogą moteriškę, įvy- 
niotą truputį į raudoną maršką. Įsižiūrėjęs su atyda pamačiau, kad 
tai moteriškė, kuri dieną prieš tai mane pasveikino. Žmogysta vie- 
noje rankoje turėjo kažkokį daiktą, kurs visas degė, ir, rodėsi, man 
sakė; „Štai tavo širdis“ (Vide cor tuum). Jam kiek pastovėjus rodė- 
si, kad nubudo ta, kuri miegojo, ir jis jai davė valgyti daiktą, kuris 
degė jo rankoje. Neilgam trukus po to jos džiaugsmas pavirto kar- 
čiu verksmu. Žmogysta, rodėsi, kilo su ja į dangų. Man taip tapo 
skurdu, kad aš nubudau (Vita Nuova I - III). 

Aš ne tiek verčiau, kiek atpasakojau Jaunojo Gyvenimo pra- 
džią, nes verčiant skaitytojui būtų sunkiau suprasti. Jau atpasa- 
kotos dalies užtenka, kad pastebėjus, jog čia neatpasakojama 
tikri dalykai, taip kaip jie gyvenime buvo. 

Savaime puola į akis skaitlinė „devyni“, kuri poėto gyveni- 
me taip daug reiškia. Toliau skaitydami tą patį veikalą rastum, 
kad devyni iki pačiam galui sutinkama labai dažnai. Net ir Bea- 
tričės mirtis surišta su devyniais. Ji persiskyrusi su šiuo pasauliu 
tais metais, kai „tobūliausia skaitlinė“, vadinasi dešimt, devynis 
kartus pasikartojo to šimtmečio metuos, iš kur gauname 10 x 9 - 


20) Heu miser, guia freguenter impeditus ero deinceps. 

90 metus tryliktojo šimtmečio, arba, kitaip sakant, 1290 m. Dabar 
paklausykime, kaip Dantė pats aiškina šių „devynių“ reikšmę: 
„kodel ši skaitlinė tiek buvo jai drauginga, galėjo pareiti iš šios 
priežasties. Sulig Ptolomajaus ir krikščioniškosios tiesos, yra de- 
vyni dangūs, kurie sukasi, o sulig bendros astrologų nuomonės šie 
dangūs veikia čionai žemėj tiek, kiek jie sutaria. Šioji skatlinė jai 
buvo drauginga, kad tuom parodžius, jog jai gimstant visi devy- 
ni besisukantieji dangūs gražiausiai sutarė. Štai yra viena tam prie: 
žastis, bet imant protu giliau, ir sulig neklystančios tiesos, ši skait- 
linė — tai buvo ji pati“, (XXIX,2). Aiškinimas, kuriuo būdu rei- 
kia suprasti, kad devyni reiškia Beatričę, labai lengvas: 9 - nių šak- 
nis yra 3, nes be jokios kitos skaitlinės sudaro devynis (3 x 3 - 9), gi 
trys pats vienas daro stebuklus, kaipo Tėvas, Sūnus ir Šventoji 
Dvasia. Taigi devyni reiškia, kad Beatričė buvo stebuklas. Toks 
yra gilusis aiškinimas. 

Mūsų dienų skaitytojui jis nesirodys esąs „gilus“ (sottile). Bet 
jis rodo, kad pats Dantė ir jo laikų žmonės tikėjo toms skaitlinė- 
mis. Tiesa pasakius, tas apsireiškimas bendras visiems amžiams 
ir tautoms. Pas mus, lietuvius irgi kalbama apie „trejas devyne- 
rias“. Kas nematė garsaus Aivazovskio paveikslo „Devintoji vil- 
nis“ (Deviatyj val)? Arba rusų žodžio „trevolnienije“, kurs yra 
gyvai verstas iš graikų kalbos „trikymia“, vadinasi trys vilnys. 

Šių dienų skaitytojas nemanys, kad devyni nulėmė Beatričės 
ir Dantės gyvenimą, priešingai, kad Dantė, tikėdamas mistinga 
galybe trijų devynerių, sudėstė jį taip, kad jis galima būtų išaiškin- 
ti skaitlinės ypatybėmis. Jei Dantė, atpasakodamas savo gyveni- 
mą, sudėstė jį arba pritaikino prie devynių, tas reiškia, kad mes 
turime ne tikrą jo paveikslą, bet stilizuotą. 

Stilizuotą tuo atveju, jei vis tik yra pagrinde tikri įvykiai. Bet 
galimas daiktas, kad pasakojamas jo gyvenimas, kur regėjimams 
išpuola tiek žymios vietos, yra visas ne kas kitas kaip poėtinis re- 
gėjimas. Tada klausimas, kas norėta pasakyti tais regėjimais? Jau 
nuo paties poėto laikų pradėta aiškinti alegoriškai jo poėtiniai 
veikalai. Ir iki šiai dienai šalininkai alegorijos neišnyko. 

Kadangi Dantės poėzijoj žymiausia vieta pridera Beatričei, 
tai kilo savaime klausimas, ar buvo kana kados tokia žmogysta, 
kuri būtų nešiojusi šį vardą? 

Atpasakodami pirmą Beatričės pasirodymą, mes pastebė- 
jom neaiškumą sakinio „kuri buvo daugelio vadinta Beatri- 
če, tų kas mokėjo tik taip vadinti“ (li guali non.sa- 
peano che si chiamare). Iš poėto pirmųjų žodžių išeina, kad jo 
pamylėtą mergaitę daugelis, vadinas ne visi, vadino Beatri- 
če. Iš to reiktų išvesti, kad mergaitės vardas nebuvo Beatričė, kad 
visi ją vadino kuriuo kitu vardu, 

Prof. M. Skerila (Michele Scherillo), kurs parūpino neperse- 
nai laidą su paaiškinimais Dantės „Vita Nuova“?!) pridėjo gale ty- 
rinėjimą apie Beatričės vardą (Il nome della Beatrice). Parinkęs 
daug pavyzdžių iš provansalės lirikos, jis parodė, kad truverai — 
„išradėjai“ niekados neturėjo vadinti tikru vardu savo mylimąją, 
bet visada duodavo jai „senhal“, pramanytą kokį vardą. Aišku, kad 
ir Dantė negalėjo prasilenkti su šiuo reikalavimu. Jei taip, tai tada 
Beatričė būtų tik jo mergužės senhal, bet ne tikras vardas. Tada 
negalima būtų matyti Beatričėj florentiečio Folko — Portinario 
dukterį Bičę, sutrumpintą iš Beatričės vardą, ir jei Beatričė yra 
tik „senhal“, tai ji tereikštų tik Palaimą ir tiek. Reikia pasakyt, kad 
kitos jauno gyvenimo vietos atatinka tokiam aiškinimui. Vienur 
Dantė pasakoja, kad jam užėjęs noras priminti Šios gražiausios 
vardą ir apsupti jį daugybe moterų vardų ir ypač tos gražios mo- 
ters vardu, kuri Dantei buvo uždangalu tikros mylimosios. Pa- 
rinkau, sako, šešiasdešimt gražiausių moterų vardų iš to miesto, 
kur mano gražiajai buvo Aukščiausio leista gyventi. Aš parašiau ' 
laišką „serventezės“ pavidale (dainos rūšis), kurio čia nenurašau 
ir primenu tik, kad jį bestatant jokia' kita skaitlinė, išskyrus devy- 
nius, neleido įdėti mano mylimosios vardo tarpe kitų vardų. 
(VI, 2). 

Suprantama, nenorėdamas, kad kiti sužinotų tikrąjį Beatri- 
čės vardą, Dantė nepridėjo tų eilių, nes jis juk pasakė, kur rasti 
tarpu 60 vardų ją, mylimąją. Kitur poėtas pasakoja savo re- 
gėjimą sergant, kaip jis po to regėjimo pasakęs „Beatričė“ ir pra- 
vėręs akis. Savo sapną atpasakojęs jis buvusioms prie jo mote- 
rims, nutylėdamas vardą Beatričės (XXIII,15). Jei girdėjusios jį 
ištariant „Beatričė“ moterys, kurios jį slaugė, nesuprato net iš 


21 La Vit Nuova di Dante Milano Hoepli 1911. 

„ jo pasakojimo, kas yra Beatričė, tai aišku, kad mylimoji vadinosi 
kitu kuriuo vardu. Kuo? — to mes niekados neatspėsime. 

Jei tuo būdu gyvenimo aplinkybės ar visai pramanytos ar 
bent iškreiptos, jei mylimosios vardas tereiškia tik „palaimą“, tai 
mes prieinam prie to klausimo, kurį jau minėjom, kaip reikia su- 
prasti Dantės poėziją. 

Visai tinkamą, mūsų nuomone, atsakymą šiam klausiman da- 
vė žinomas italų filosofas B. Kročė savo veikale „La Poesia di Dan- 
te“ (2 ed Bari 1921). Juk visai nesvarbu Hamletas, sakysime, arba 
Faustas tikri asmenys, ar imti iš legendos. Svarbu, ar jie tikri po- 
ėzijos žvilgsniu. Ar buvo tikrai Beatričė, ar kitu kuriuo vardu pra- 
minta mergaitė, ne vistiek gali Dantės biografijai, bet literatūros 
istorijai tas nesudaro jokio skirtumo. 


Poėzijos žvilgsniu tėra tik vienas klausimas, „ar Beatričė dirb- 
tina koncepcija, šalto proto prasimanymas ir ar neturi poėzijos 
šiltumo realumo“? Šian klausiman Kročė taip atsako: poėtiniai 
ėmus Beatričė nėra realinga. Dantės jaunų dienų raštai galima 
greičiau pavadinti kulto aktais, ritualo pildymu, ceremonijoms, 
liturginėms dramoms, kur meilė ir kiti jausmai simbolizuoti ir mo- 
teriškė — angelas tuo būdu elgiasi su įsimylėjusiu, kad tai panėši 
greičiau ir rinkimą aplink save užjaučiančių ir gelbstančių žiūrė- 
tojų. 

Taip aprašoma stebuklingos pasekmės, kurias ji parodo tam, 
kas ją myli, ir kitiems žmonėms; skelbiama pagyrimai Maloniau- 
siajai, drebama ją pamačius; garbinama ir verkiama, maldauja- 
ma pasigailėjimo ir dovanojimo. Šiame mandagiame ir religiniam 
kulte nieko kita negali būti kaip iškalbingumas ir retorikos nuda- 
žymai; siela pastatyta, poėtiniai imant, klaidingon padėtin. 

Bet ir retorika turi laipsnių ir įvairių formų. Dantės ir kai ku- 
rių jo draugų ir vienamečių retorika nėra mechaninė, nuobodi ir 
atstumianti. Tai jaunutė retorika ir kaipo tokia, tai nepilnai reto- 
rika, iš kitos pusės tai geros rūšies retorika. 

Moteriškė — angelas, gimusi galvoj, bet greta su ja randame 
jauną svajonę apie grožę, dorą, švelnumą ir tyrumą: svajonę labai 
aukštą savo bėgy kilnaus ir tobulo padangėse, kurią lydi baikštu- 
mas tikram gyvenime. Visa tai ne prasimanyta, bet tikras jausmas, 

troškimas, dūsavimas, egzaltacija — dalykai nuoširdūs ir savaime 
tryšką22). 

Su ta nuomone negalima nesutikti. Iš tikrųjų Dantės Vita 
Nuova ne kas kitas, kaip tobūlios meilės vadovėlis. Romėnų se- 
novė paliko tokį vadovėlį. Ovidijaus veikale „Mokėjimas mylėti“ 
(Ars amandi), kurs su jo Heroidės — meilės laiškų rinkinys iš gar- 
sių mitologijos moterų ir vyrų — buvo plačiai skaitomas vidur- 
amžy. 

Žinoma, senovės meilės poėtika negalėjo pritikti viduram- 
žiui. Senovė statė pirmon vieton kūną. Ne tai, kad ji būtų neigu- 
si psichologinius meilės veiksnius. Anaiptol ji pripažindavo jų 
reikšmę labai plačiai. Ar visoj pilnumoj — apie tai galima būtų 
abejoti. Bet ten negalima būtų rasti tokios meilės, kur kūno geis- 
mai būtų visai prašalinti. „Platoniškosios“ meilės nežinojo nei pats 
Platonas, nei kas kitas senovėj. Juk gražiausis meilės nustatymas, 
duotas Sokrato, kaipo Deotimos žodžiai, Platono „Puotoj“, kur 
pasakyta, kad „meilė tai gimdymas grožėj“. 

Kas kita viduramžis. Kūnas paskelbtas nuodėmės šaltiniu. 
Reikia jį marinti, kiek galima, atimti jam visus malonumus ir pa- 
togumus. Žiūrėti įsakyta tik į dvasios gražybę. Manoma, kad juo 
daugiau bus kūnas numarintas, juo aukščiau kils dvasia. Įėjęs 
krikščionybėn platonizmas mokino, kad gyvenimo tikrumas yra 
ne čia ant Žemės, tik mirus prasideda tikras amžinas gyvenimas, 
kurs gali būti ar neapsakomai gražus, ar be galo baisus. Toji pa- 
žiūra įvesta ir meilės poėzijon. 

Savaime meilė yra troškimas tapti viena su mylimuoju ar 
mylimąja ir ne tik laikinai, visam gyvenimui, bet amžinai, mirus. 
Todėl meilė visur ir visada artima mirčiai. Kaip gražiai pasakė 
kitas italų garsus poėtas Džiakomo Leopardi: 


Fratelli, a un tempo stesso, Amore e Morte. 
Ingenero la sorte. 
Cose guaggiu si belle 
Altre il mondo non ha, non han le stel]e23). 


22) La poesia di Dante pusl. 35, 36. 
23) Seseris, Meilę ir Mirtį, kartu pagimdė Likimas. Pasaulis neturi že- 
mėj kitų tiek gražių daiktų, neturi nė žvaigždės, 

Nesenai išėjusioj knygoj „Socialiniai jausmų besikaitelioji- 
mai“ žinomas psichologas Polanas pavedė daug vietos meilės 
jausmų analizei, Su atatinkamais pavyzdžiais jis pabrėžė žmogaus 
troškimą absolutaus, reiškia visiško ir amžino susivienijimo su nu- 
mylėtu asmenimi ir kokios iš to išeina dažniausiai pasekmės 24). 

Amžinumas žmogui, reiškia mirtis. Todel Meilė su Mirtimi 
yra tikros seserys. Viduramžio meilės poėtikoj, kur apskritai, kaip 
sakėm, gyvenimo pilnumas teprasideda po mirties, mirtis turėjo 
užimti atatinkamą sau vietą. Kam teko apsipažinti su Petrarkos, 
rašiusio truputį vėliau už Dantę, ,„Canzoniere“, tas primins, kad 
pusė veikalo pašvęsta Laurai — lygiai išsvajotam asmeniui — gy- 
vai ir pusiau mirusiai. 

Tą patį matome pas Dantę. Viską ir visus dorinanti ir žavė- 
janti Palaima - Beatričė negali likti šiame pasauly. Amžinoji Mei- 
lė turi ją atšaukti. Ir ką mes randame jo „Jauname Gyvenime“? 
Iki pusės veikalo niekas nerodo besiartinančio debesio: dangus 
skaistus, nors ir šaltokas. Tik staiga (persk. XXIII) poėtas stato sau 
klausimą: kas bus, jei Beatričė mirs? Juk tas neišvengiamas daiktas 
kana kados turės būti. 

Toji mintis ateina poėtui, kai Beatričės tėvas mirė, Ar suma- 
niai, ar netikusiai, bet poėtas meta mintį, kad jis nustos savo my- 
limosios. Seka vėl regėjimas, iš kurio skaitytojas jau turi tikreny- 
bės, kad Beatričės galas besiartina. 

Paskui, rodos, lyg vėl šiek tiek išsiblaivo dangus. Jau prade- 
da skaitytojas užmiršti šiek tiek poėto regėjimą. Tik staiga jį suju- 
dina rūstūs ir liūdni pranašo Jeremijaus žodžiai, kuriais jis pra- 
deda XXIII perskyrimą: Ouo modo sedet sola civitas plena po- 
pulo! Facta est guasi vidua domina gentium. — Kaip vienintėlė 
sėdi kupina žmonių valstybė! Veik našlė tapo tautų viešpatė. 

Tik žinia apie Beatričės mirtį parašyta taip šaltai, kaip kad 
šių dienų laikraščių apskelbimai apie tokius įvykius. Gedulinga 
daina, kuri po to eina aprašymo, nors turi savo gražumo, bet vis 
tik nieko negali sujudinti, nes perdaug šalta. 

" Žinoma, iš meilės poėtikos nė reikalauti negalima, kad ji duo- 


24) Fr. Paulhan, Les transformations sociales des sentiments. Paris 1920 
psl. 491 ir skk. 

tų tikrai jaustus ir gyventus daiktus. Jei išvartysime iki galui „Vita 
Nuova“ ir „Rime“, nerasime nieko žymesnio nei apie Beatričę, 
nei apie meilę. Visur jaučiama mokykla, kurią poėtas turi sekti. 

Tik „Jaunojo Gyvenimo“ gale randame pažadą pasiliuosuo- 
ti nuo mokyklos ir ieškoti naujų kelių. Baigdamas savo šį vadovėlį 
poėtas žada, jei Dievas duos jam gyventi dar keletą metų, pasaky- 
ti apie savo mylimąją tą, ko dar niekas nesakė apie nei vieną mo- 
terį. 

Aiškus pažadas duoti naują veikalą, kurs skirsis nuo kitų po- 
ėtų kūrinių. Poėtas savo prižadus ištesėjo ir davė tokį veikalą, kurs 
gavo vardą „dešimties tylių amžių balso“. Tai ,„Divina Comme- 
dia“. 


(Skaitymai, mėnesinis literatūros žurnalas. XIII knygos. Redaktorius V. 
Krėvė Mickevičius. Kaunas, 1922 m. Švietimo Ministerijos leidinys. 81 - 105 
psl.) 7 ž 

Kai prasiplatino Romoj žinios, kad Vergilius rašo Eneidą, jo 
draugas poetas Propercijus pranašavo šiam veikalui nepaprastą 
likimą. Nusilenkite, šaukė jis, rašytojai romėnai, nusilenkite grai- 
kai gimsta veikalas didesnis už Ilijadą — Cedite Romani scripto- 
res cedite Grai, nascitur nescio guid maius Iliade. 

Dantė pats pasižadėjo duoti veikalą didesnį ir žymesnį be- 
baigdamas savo Vita Nuova, bet apie patį veikalą, koks jis bus, 
nieko nesakė. Rašydamas jį Dantė pavadino „Komedija“. Siųs- 
damas dovanoms Kangrandei Veronon komedijos trečiąją dalį 
„Dangų“, poetas aiškina, tarp kitko ir vardą. Priežastis jis nuro- 
do dvi: turinį ir kalbą. Turinio žvilgsniu komedijoj pradžia esanti 
baisi, baiga, atbulai, pageidaujama. Jo veikalo pradžia — Praga- 
ras už kurį negali būti nieko baisesnio, ir baiga Dangus, kurs yra 
visiems daugiausia pageidaujamas. 

Vėl komedijos kalba negali būti prakilni, kaip kad tragedi- 
jos. Poetas vartojęs žemą kalbą, kuria tebesikalba moterėlės (in 
guo et mulierculae communicant). Todėl jam komedija lygi „can- 

tus villanus“ — sodiečių dainoms 35). 

Reikia dar pridurti, kad šiame laiške Dantė davė savo vei- 
kalui tokį vardą: Incipit Comedia Dantis Alagherii florentini na- 
tione, non moribus — prasideda komedija Dantės Aligierio, flo- 
rentiečio iš gimimo, bet ne būdo. Priedas „divina“ — dieviška 
buvo suteiktas vėliau. Jis pasirodo pirmą kart Venecijos leidime 
iš 1553 m., vadinasi vėliau dviem su viršum šimtais metų po tam, 
kai poetas mirė. Paimtas pavadinimas-iš to, kad pats poetas Lan- 
dino buvo paskelbtas dievišku Florencijos leidime 148128), 

Kaip matome pats poetas nekėlė savo veikalo aukštai, skai- 
tydamas jį į genus humile — žemąją rūšį. Vergilijaus pasekėjui 
nebuvo draugų, kurie būtų skelbę pasauliui, kaip kad darė Pro- 
percijus, gimimą naujos skaisčios žvaigždės. Atbulai, tas pats Jo- 
nas del Verdžilio (Givvanui del Vergilio), kurs sudėjo parašą pa- 
minklui ant Dantės kapų, kvietė jį 1319 m., vadinasi už keleto me- 
tų prieš mirštant, imtis rašyti lotyniškai ir atvykti Bolonijon, kur 
jis buvo literatūros profesorium. Iš to pakvietimo matome, kad 
tuo metu buvo žinoma jau visa poema. Jonas del Verdžilio mini 
„trijų likimų sienas“ — triplicis confinia sortis — vadinasi Dan- 
gų, Švaistyklą, Pragarą arba jo mitologišku paveikslu beaiškinant, 
kaltiemsiems Ortkų belėksiantiems į žvaigždes — Lėtę, ir palai- 
mintiems Apolono Febo karaliją. Visa tai parašyta „novis canti- 
bus“ — naujomis dainomis, tariant žmonių kalba. „Niekas kitas 
iš tų, — sako Virdžilio, tarpu kurių esi šeštas, nei tas, kurį seki 
Danguje, nerašo gatvės kalba“. Pasibaigia visi įrodymai išvada: 
nemėtyk kiaulėms perlų ir nevilk Mūzų į nepritinkančius joms rū- 
bus — Nec margaritas profliga prodigus apris, nec preme Cas- 
talias, indigna veste sorores. Jei — sako — tau maloni garbė, ne- 
būsi patenkintas užsidaręs siaurose sienose ir nenorėsi iškilti liau- 
dies sprendimu??). 

Tan pakvietiman atsakė Dantė sudėdamas eklogą, kurioje 
seka Vergilijų, didįjį Romos poetą. Joje rodo pasikalbėjimą tarp 
savęs — eklogoje pasivadina Dantė Titiru — ir kito piemens Me- 


25) Epistola Cani Grandi XIII (X), 28 - 32. 

26) Scartazzini Enciclopedia Dantesca Vol. I Milane 1896 s.v. Comme- 
dia psl. 409. 

27) Johannis de Virgilio Danti Alagherii, Carmen vv. 1 - 24. 33 - 34, 

libejaus. Kalbasi jie po ąžuolu, beganydami savo bandas, apie 
Mopsą, kuriuo vardu išvesta Jenas Virdžilio. Dėl pakvietimo ra- 
šyti lotyniškas poemas Tityras - Dantė pasisako, kad jo mūza be- 
sigano viena sau, nesimaišydama jokian būrin, kad ji gausiai jam 
duoda poezijos28), 

Taigi matom, kad tas Dantės veikalas, kurs buvo XIX am- 
žiuje pavadintas dešimties tylių amžių balsu, begimstąs nerado 
sau pritarimo. Nepritarta jam daugiausia dėl kalbos. Argi maty- 
tas daiktas, kad „moterėlių kalba“ būtų dainuojama apie tokius 
aukštus daiktus, ar gi galima poetui ieškoti garbės vainiko liau- 
dies sprendimu — vulgo iudice? Vien tik pats poetas tada tema- 
tė, kad jis skina naujus kelius, kuriais einant beatsiras viena iš gra- 
žiausių pasaulio literatūrų. Reikėjo jam didelio pamylėjimo savo 
tautos, kad kenčiant iš jos pusės nematytas skriaudas neišsižadė- 
tų jos kalbos. Kaip Dantė smerkė savo viengenčius florentiečius, 
matėme iš komedijos pavadinimo, kur pasakyta, kad ji parašyta 
florentiečio iš gimimo, bet ne iš būdo. Pačioje komedijoj nemaža 
yra vietų, kur jis pasmerkia florentiečių ištvirkimą. 

Bet Dantė mylėjo visą savo tautą, jos praeitį ir ateisiančias 
kartas ir nenorėjo, ir net negalėjo bausti jų už tėvų klaidas. Nesi- 
leido todėl savo draugams išvesti iš to kelio, kuris vedė į amži- 
numą ir rašė ne lotyniškai, bet itališkai. 

Iš kur atėjo Dantei mintis rašyti savo komediją, rodant Pra- 
garą, Švaistyklą ir Dangų? Juk tai daiktai, kuriuos katekizmas va- 
dina paskutiniais žmogaus likime, — daiktai, dėl kurių sudreba 
drąsiausio žmogaus širdis. Kur rasi žmogų šiandien, kurs nesusi- 
judinęs klausytų Dies irae, taip galingai juos atvaizdinančią. 

Siužeto rūstumas negali būti išaiškintas tuom, kad tapęs iš- 
varytas iš tėvynės, Dantė daug prityrė kartumų. Mes jau matėm, 
kad jis svajojo apie savo poemą būdamas dar Florencijoj. 

Išvarymas čia tiek atsiliepė, kad davė Pragarui keletą tipų 
iš Florencijos ir visa. 

Pamatinė priežastis, kuri vedė Dantę imtis aprašyti daiktus 
po mirties, buvo mūsų jau aukščiau trumpai nurodyta: tai neigi- 


28) Dantes Alagherii Johanni de Virgilio. Ecloga I, Citojanea iš Le Ope- 


re di Dante Testo critico dela Socicta Dantesca Italiana Firenze Bemporad 
1921. 

mas šio pasaulio, atmetimas kūno, kad rastum po mirties amžiną 
ir neišpasakytą grožę. Kaip šioji mintis reiškėsi gyvenime, gražiai 
parodė prof. L. Karsavinas savo knygoje „Viduramžių religin- 
gumo pamatai“, kur surinko plačiausią medžiagą, daugiausiai iš 
Italijos kalbamuoju laiku2?). 

Tiesą pasakius, klausimai, kas bus žmogui mirus, amžini. Tik 
žmonija kartais jiems maža tekreipia domės, kartais daugiau, kar- 
tais veik jais vienais teužsiima, 

Nuo pat Kristaus meto per visą viduramžį žmonija laukė pa- 
saulio pabaigos. Jau apaštalas Povilas skelbė pirmiems krikščio- 
nims ateisiant Išganytoją nuvestų su savim gyvus ir mirusius per 
orą. Iki Lantancijaus meto tikėta, kad nebedaug amžių teliko pa- 
sauliui. Grigorius Didysis, matydamas griuvėsius, kuriuos jam te- 
ko pergyventi, laukė netrukus būsiant paskutinį teismą. Šis lau- 
kimas ypač pasididino prieš tūkstantinius metus. Anot padavimų, 
Jėzus pasakęs: tūkstantis metų, ne daugiau, Apokalipsy vėl pasa- 
kyta, kad po tūkstančio metų pasiliuosuos Antikristas. Jau žmo- 
nės pasakojo, kad gimę baidyklių, kad ant dangaus buvę didelių 
mūšių tarp nematytų karžygių, jojančių ant drakonų. Todėl ne- 
buvo kito amžiaus pasauly tiek drumsto, nelaimingo, bailaus, kiek 
dešimtas. Ką reiškė tėvynė, ar žmonija tiems, kuriems lemta tuoj 
mirti, ir kurie laukė kas valanda pasirodysiant Kristų teisėją30). 


Nurodytu laiku pasaulio pabaiga neatėjo. Žmonės, pamatę 
saulę tekant sausio 1 d. 1001 metais, lyg iš numirusių kėlės.Džiaugs- 
mas buvo neišpasakytas. Bet negreitai dar galėjo apsiprasti su 
mintimi, kad galo pasaulio nereikia laukti. Kas čia gali žinoti, ar 
gerai išskaityta, kad tūkstantiniais metais ateis Antikristas. O gal 
tūkstantis reikia pradėti skaityti nuo kito kurio meto? | 

„Mirties baimė kartais pasirodo su nepriprasta galybe ir | 
sukelia baimę miniose susipindama su paskutinių daiktų laukimu.“ 
1260 m. flagelantų minios, su klyksmais ir šventomis giesmėmis, 
bemušdamos save, vaikščioja per miestus ir sodžius. Laukia pasi- 


29) L. P. Karsavin Osnovy srednievekovoj religioznosti v XII - XIII vie- 
kach preimuščestvenno v Italii, Petrograd 1915. 

30) G. Carducci, Dello svolgimento della literatura nazionale Opere 
I psl. 30. 2 

rodysiant Antikristą ir skaito metus, kada jis ateis“31), 

Nepamirškime, kad keletu metų vėliau, 1265 m. gimė Dantė. 
Kažin ar neteko būsimam poetui pačiam matyti panašių scenų 
esant kūdikiu, ar jaunikaičiu? Taigi negali būti jokios abejonės, 
kad eschatologijos klausimai buvo jam labai gerai suprantami. 

Tik, iš kitos pusės, jeigu Dantė būtų aklai tikėjęs visais raštais 
ar pasakojimais apie paskutinius daiktus, vargiai jis galėjęs būti 
nueiti toliau oficialės teologijos pažiūrų. Taip sunaudoti escha- 
tologijos klausimus, kaip darė mūsų poetas reikia nemaža ir sa- 
vitumo, mokėjimo pasiliuosuoti nuo autoritetų ir įdėti nuo savęs, 
Reikia todėl pastebėti, kad ir tais laikais buvo žmonių kurie nu- 
stoję buvo tikėjimo. Jų buvo net tarpe kardinolų Dantės metu. 

Susidūrimas su oficiale bažnyčia poetui buvo perdaug skau- 
dus, kad jis po to aklai būtų ją sekęs. Pasidaręs Popiežijos prie- 
šas, jis turėjo mokėti skirti ją nuo Bažnyčios ir taip skirti, kad ne- 
nustotų būti kataliku. Dantė liko katalikas, bet katalikas kurs jau 
pradeda žiūrėti kritiškai. Tikėjimo karštumas leido jam gyvai jaus- 
ti eschatologijos klausimus, begimstanti kritika leido sunaudoti 
šiuos klausimus meno reikalams. 

Ar turėjo jis literatūroj pavyzdžių, kuriuos sekdamas galėjęs 
būtų sudėstinėti savo poemą? Mūsų metu įprasta visur ir visam 
kam ieškoti šaltinių, pavyzdžių. Nepralenkė tas likimas nė Dan- 
tės. Kur toli nueita jų beieškant, užtenka pavartyti kad ir Foslerio 
knygą, kurioje yra daug brangios surinktos medžiagos, bet nema- 
žiau ir visai nereikalingos. 

Priskyręs komediją apokalipsinės literatūros rūšiai, nenuils- 
tamas autorius renka pavyzdžius pradėdamas nuo biblinių laikų. 
Jis užgriebia net architektūrą, muziką ieškodamas net tenai escha- 
tologijos motyvų. Žinoma, daugybė iš šios medžiagos neturi jokio 
ryšio su Dante. Pr. Toraka nurodo į bandymą surast net vieninte- 
lį šaltinį visai komedijai. Bosaras sulyginęs Dieviškąją komediją su 
Alano de Insulis „„Anticlaudianus“ rado, kad iš ten Dantė viską 
sėmęs. Visai teisingai pasmerkdamas tokius šaltinių ieškotojus, 
Toraka pabrėžia, kad Dantė visai neturėjo pirmtakūnų32), 


31) Karsavin Op. cit. psl. 166. 
32) Francesco Torraca Novi studi Danteschi nel VI centario del morte 
di Dante Napoli 1921. psl. 307. 

Kalbėdamas apie Dantės kritikos istoriją, B. Kročė pastebi, 
kad trys ketvirtinės iš didžiausios spausdinto popieriaus krūvos 
apie „Dantės klausimus“ neturi visai jokios reikšmės33), 

Mums visai keistas rodosi noras surasti kokius nežinomus lig 
šiol pavyzdžius, kuriuos Dantė sekęs, ir aiškinti tuos daiktus, kurie 
iš pačios pradžios buvo aiškūs. Juk pats poetas veikalo pradžio- 
je aiškių aiškiausiai pasako, kad jo mokytojas yra Vergilijus. Skai- 
tant susitikimo sceną, kur kalbasi pirmą kart du poetu, negali lik- 
ti jokių dėl jų ryšio abejonių. Dantė tuoj pasisako, kad Vergilijus 
jo tėvas ir jo vienintelis mokytojas, iš kurio jis pasisavinęs gražią 
kalbą, kad jis su didele meile ir ilgai studijavęs Vergilijaus veika- 
lus (Inferno I, 81-87)34), 

Aš neminėsiu, kad jau pati rolė, kurią Vergilijus užima Dan- 
tės veikale, rodo, kiek jam artimas buvo šis poetas. Prieš tai ga- 
lima būtų primesti, kad pasirinkimas Romos poeto vadu buvo iš- 
auktas tuom, kad viduramžio poetas apskritai yra Vergilijus, ku- 
rio reikšmę gražiai parodė D. Komparetis3š). 

Pas Vergilijų rado Dantė in nuce visą savo poemą. Juk Enei- 
dos šeštoji knyga pašvęsta Enejaus kelionei į aną pasaulį. Atva- 
žiavęs į pažadėtą sau Likimo šalį, Enejus eina pas senę... Kūmų 
pranašę Sibilą. Nepamirškime, tai garsi pranašė, kurios autorite- 
tas pripažintas net viduramžio bažnyčios. Minėtame himne „Dies 
irae“ Sibilos vardas stovi greta su bibliniu karalium Dovydu. 
Abudu senovės pranašu turi liudyti apie pasaulio pabaigą. Gar- 
siojoje Vergilijaus IV eklogoj aprašomas stebuklingo kūdikio gi- 
mimas, kurs atpirks pasaulį, ir tas aprašymas prasideda Sibilos 
priminimu. Paskutinis atėjo Sibilos pranašavimo metas — Ultima 
Cumaei veni tiam carminis aetas. Viduramžis matė šioje eklogoj 
pranašavimą apie Kristaus gimimą. Taikindamas šį pranašavimą 


33) B.Croce La Poesia di Dante psl. 198. 

34) O degli altri poeti onore e lume, 
Vagliami il lungo studio e '] grande amore 
che m ha fatto cercar lo tuo volume 
Tu se' lo mio maestro e | mio autore; 
tu se" solo colui da cu“ io tolsi 
lo bello stilo che niha fatto onore. 

35) Domenico Comparelti Vergilio nel medio evo. vol. I - II. 

į Kristų, šv. Augustinas mini kaip tik cituojamą39) eilutę. 

Ši garsioji Sibila nuveda Enejų anan pasaulin, kurs susideda 
iš atskirų dalių. Prieš upę Stiksą, kur susirinko visokios baidyklės 
ir šmėklos, turi klajoti tų vėlės, kurie nebuvo palaidoti. Tikrasai 
anas pasaulis prasideda pervažiavus upę, per kurią perkelia savo 
valtelėj Karonas. Persikėlus kitan Stikso kraštan randasi pirmoji 
ano pasaulio dalis, išskirstyta į penkias vietas. Visos jos vadinasi 
„Skausmo laukais“ — lugentes campi. Pirmuos keturiuos ruo- 
žuos patalpintos vėlės visų prieš laiką mirusių. Čia randame mažus 
vaikus, paskui nekaltai pasmerktus mirtimi, toliau tuos, kurie do- 
rai ir nekaltai gyvenę patys save nusižudė, ketvirtame — visi pra- 
žuvusieji iš meilės. Nuošaliau nuo šių visų susirinkę žuvusieji mū- 
šiuos karžygiai. 

Antra dalis pavesta pasmerktiems kentėti amžinas kančias. 
Tai Tartaras — Pragaras, ugnies upės Plegetono apsuptas ir už 
upės turintis dar trejas sienas. Tenai už jų įeiti nekaltiems nega- 
lima. Todėl pats Enejus nemato, kas ten dedasi. Sibila jam užtat 
pasakoja, kaip tenai kūnai kančias kenčia. 

Trečią dalį užima palaimintieji. Jie užsiima šokiais, poezija, 
dainomis, pasilinksminimais. Čia karžygiai, kurie buvo sužeisti 
gindami tėvynę, čia šventai gyvenę kunigai, čia vieta doriems po- 
etams, Čia žmonijos ar atskirų asmenų geradariai. Gretimai nors 
visai atskirta, vieta toms vėlėms, kurioms teks dar kartą gyven- 
ti, grįžus mūsų pasaulin. Tas duoda Vergilijui galimybę parodyti 
visą būsimąją Romos garbingą istoriją, nepasakojant jos metraš- 
čių būdu, kaip kad buvo įprasta daryti su istorinėms poemoms. 

Mano tyrinėjimais, kurie ligšiol dar nepagarsinti, Vergilijus 
pradėjęs buvo rašyti savo Eneidą, kaip kad darydavo poetai nuo 
pat pradžios: atpasakoti chronologiškoj tvarkoj eilią žymesnių 
savo krašto praeities įvykių. Tik didelio artisto nujutimas jam ro- 
dė, kad meno veikalas reikalauja, kad artistinė medžiaga būtų s u- 
koncentruota. Pačiam Vergilijaus veikale liko žymių kaip 
po truputį darėsi ši koncentracija37). Mano nuomone vadinamo- 
sios Omėro poemos — Ilijada su Odisėja — poetine veiksmo kon- 


36) Sancti Aurelii Augustini De civitate Dei lib. X cap. 27. 
37) A. Voldemar Oualem Aeneida Vergilius seripturus fuerit? rankraštis. 

centracijos būdu išsiskyrė iš cikliškų poemų, bet ne atbulai, kaip 
nuo senovės laikų literatūros istorikų įprasta manyti. Pas graikus 
šį poetinį medžiagos koncentracijos darbą bus padarę greičiau- 
sia keletas poetų, kurių vardų nebeužsiliko ir todėl visai tautai pri- 
ėmus jų darbą, galima sakyti, kad tai tautos veikalas. Įdomu, kad 
gimus tokiems genijaus padarams, kaip Ilijada su Odisėja, kur or- 
ganinis koncentracijos įstatymas glūdi veikalų pamatuose, vis dėl 
to vėlesnieji epikai grįžo į metraščių būdą pasakoti savo poetinę 
medžiagą. Didesnė poetinės medžiagos koncentracija vedė į dra- 
mą, kuri gimė iš epiškos poezijos, bet pati epika pavirto atgal 
eiliuota istorija. 

Paskui Omėro poemų vienas tik Vergilijus suprato reikalą 
organiniai sukoncentruoti poetiškąją medžiagą, kad iš jos išėjo 
genialus veikalas. 

Tuo pačiu keliu nuėjo ir Dantė. Mes jau nurodinėjom kaip 
viduramžio susidomavimas eschatologijos klausimais, turėjo 
traukti į juos Dantę. Iš to jam turėjo gimti mintis parašyti poemą, 
kurios turinys būtų žmogaus likimas mirus. Bet kaip tai padarius? 

Viduramžių literatūra nemaža turėjo įvairių regėjimų. Radosi 
šventųjų ir nešventųjų, kurie regėjime matė ar dangų, ar pragarą, 
ar švaistyklą. Šiuo žvilgsniu pavyzdžių jam nebūtų stigę. Kas at- 
baidė nuo šio kelio mūsų poetą — tai negalėjimas duoti iš tokios 
medžiagos poezijos veikalą, arba bent žymesnį veikalą. Juk kiek- 
vienas regėjimas tai paveikslų kaleidoskopas. Šie paveikslai gali 
būti prakilnūs, tragingi, gali būti juokingi arba kurie kitoniški, 
bet jie netures tarp savęs jokio ryšio. Gi rinkinys kad ir gražių sa- 
vaime poezijos vaizdelių neduodavo dar poetinio veikalo. Kiek- 
vieną tokį atskirą paveikslą gali išmesti, iš vienos vietos nukelti 
kiton, nuo to visas veikalas nebus nei geresnis, nei blogesnis. 

Daugiau vienumo bus, jei vieton pasyvaus regėjimo įnešime 
pasakojimą, ką mes matėm savo akimis. Tada paties pasakojan- 
čio asmuo riša tuos paveikslus, kuriuos jis išvysto, nors vidujinio 
ryšio tarp jų nėra, Visada aprašymai kelionių į tolimus ir nežino- 
mus kraštus turėdavo didelį pasisekimą. Į juos lengvai įsipina ir 
stebuklingumo momentas, Kartais toki pasakojimai taip toli nu- 
eina į nebūtus ar negalimus daiktus, jog sukelia pašiepimą, Užteks 
priminus, kad ir graikų satyriko Lukiano iš Samosatos (II amž. 

po Kristui) „,Teisingą pasakojimą“, arba Servantės garsųjį „Don 
Kichotą“. 

Kokia gi stebuklingesnė gali būti kelionė nei anan pasaulin? 
Kiekvienas žmogus žino, kad jam teks kana kados keliauti anan 
pasaulin ir bijo šios kelionės. Jei kas grįžtų iš to pasaulio, su ko- 
kiu atsidėjimu visi klausytų jo pasakojimol Bet kaip tą kelionę 
įvykint? Kas kartą peržengė jo slenkstį, nebegali grįžti atgal. 

Viduramžyj savaime tokia kelionė nebuvo negalima. Dabar 
dar kai kur tikima, kad dvasia gali laikinai persiskirti su kūnu ir 
viena aplėkti visus pasaulius, paskui vėl grįžti atgal. Kai ji įeis vėl 
savo kūnan, žmogus atsikels ir galės pasakoti, ką jo dvasia matė, 
ar darė. Jau apaštalas Povilas rašte į korintiečius mini, kad jis pa- 
žįstąs žmogų, kurs buvęs nuneštas iki trečio dangaus. Tik jis pri- 
duria, kad jis nežinąs, ar tas žmogus buvo nuneštas su kūnu, ar 
tik jo dvasia. Tai žinąs tik vienas Dievas39). 

Kodėl tas žmogus nepasakojo, ką jis matė ir girdėjo? Gi to- 
dėl, kad nevalia tai pasakoti. 

Vadinasi galimybė yra gyvam žmogui matyti ką nors iš pas- 
kutinių daiktų. Bet tokia kelionė nesiskirs nieku nuo regėjimų. 
Poetui reikia gyvam eiti per aną pasaulį, kad vaizdai būtų su- 
rišti jo asmeniu ir pasakojimas išeitų dramatingesnis. Geros poe- 
tikos reikalavimas, gražiai suformuluotas Oracijaus, tuoj įvesti 
įvykių vidurin (in medias res), o ne pradėti iš tolo (ab ovo). Tai- 
gi Dantei nebuvo reikalo duoti protokolinį pasakojimą, kaip 
jis ruošės kelionėn į aną pasaulį, pro kur ir kaip jis ten pakliuvo, 
arba kaip iš ten išėjo. Užtenka duoti aprašymą viso, ką jis matė, 
ar girdėjo, ar veikė anam pasaulyj. 

Bet tuom technikos sunkenybės dar ne visai prašalintos. Rei- 
kia parodyti veikale, ko poetas ėjo anan pasaulin, reikia surasti 
ryšys tarp jo ir jo viso kelio. Be to ryšio aprašymas išeina, kaip 
kad yra aprašymai įvairių kraštų ar miestų, parūpinti Bedekerio 
ar kitų. Bedekeris stengiasi duoti juo pilniausį ir juo tiksliausį ap- 
rašymą, kad keleivis galėtų, jei norės, jo nurodymais viską ap- 

38) Ad Corinthios II, 12 Siglonari oportet, non expedit guidem: veniam 
autem ad visiones et revelationes Domini; Soio hominem in Christo ante 


annos guotuordecim, sive in corpore nescio, sive extra corpus viscio, Deus 
scit: raptum eius modi usgue ad tertium caelum. 

lankyti, viską matyti. Kitaip sakant, be to ryšio aprašymas išeis 
laisvo turisto pasakojimu, 

Koks turi būti kalbamasai ryšys? Jis turi išeiti grynai iš poe- 
tinio veikalo reikalavimų, bet ne iš ko kita. Pamokinimo žvilgsniu 
suprantama, kodėl Dantė turi išvaikščioti pragarą, švaistyklą ir 
dangų. Parodęs prakeiktųjų amžinas kančias, kentėjimą ir viltį 
tų, kurie yra švaistykloje, ir dangaus grožybes, poetas gali daryti 
žmogų doresniu, sukeldamas jame baimės, kad jis nepapultų kan- 
čių vieton, ir norą pasiekti dangaus grožybių. Tokį sau stato sie- 
kinį pamokslininkas, kai baido klausytojus pragaru, ar masina 
juos dangumi, kurian patekti jis gali padėti. 

Bet jei poetas pataps pamokslininku, jis nustos būti poetas. 
Jo veikalo dalis turi dėtis į viena viduriniais ryšiais. Taigi Dantės 
kelionė per visas ano pasaulio dalis turi rasti savo pateisinimą 
poetinį, bet ne kitą kokį. 

Ėjimas Odisėjaus anan pasaulin pateisinamas poetiniai: daug- 
kenčiui klajūnui reikia pamatyti žiniuonies iš Tėbų Teiresijaus 
šešėlį, kurs vienas tegali jam pasakyti, kaip jis pateks namo. Taip 
gi pateisinama ir suprantama Enejaus kelionė. Jis keliauja iš Tro- 
jos su pergalėta graikų savo tauta, ieškodamas jai vietos. Jis ne- 
žino, kur ją ras, ir turi ieškoti. Tėvas Ankizas jam pasakys, kur ir 
kaip Enejus su trojiečiais ras naują tėvynę. Aprašyta tas, ką jis 
matė pakeliui, kol surado savo tėvą. 

Kas vertė Dantę eiti tuo pačiu keliu? Ir tai dar maža surasti 
priežastį, kodėl poetas pateko anan pasaulin, bet reikia parody- 
ti, kodėl jis turi apeiti jį visą. Jei jis, sakysime, norėjo pamatyti sa- 
vo mylimąją Beatričę, ir nežinojo, kur ją surasti, galėjo ieškoti ar- 
ba švaistykloje arba danguje, bet nieku būdu ne pragare. Kas ki- 
ta kai Orpejus nusileidžia į Ajidą — pragarą, norėdamas išsives- 
ti iš ten savo karštai mylimą Euridikę. To meto supratimu visiems 
mirusiems buvo dar viena vieta —liūdna, nejauki. Tik vėliau 
orpikų misterijos plačiai išvystė eschatologijos klausimus ir įvedė 
skirtumą aname pasauly. 

Bet jei Dantė, taip aprašęs savo Beatričės šventumą, paskui, 
jai mirus, eitų jos pamatytų ir pradėtų ieškoti nuo pragaro, iš kur 
išėjimo nėra, suardytų tuom pats Beatričės paveikslą, įskaitęs ją, 
kad ir hipotetinai, prakeiktųjų tarpan. 

Iš to aišku, kad jis negalėjo pasirinkti savo kelionei to moty- 
vo, kurs tiko Orpejui. Jei jis nori duoti visą ano pasaulio poetinį 
paveikslą, jis turi surasti reikalą išvaikščioti jam visam. Jei tam rei- 
kalui netinka regėjimų motyvas arba noras pamatyti savo myli- 
“ mają, tai kur jį imti? Uždavinys be galo sunkus, kurio patenkina- 
mai išrišti, gal, visai negalima. 

Liekti vienintėlis būdas pateisinti kelionę per aną pasaulį. 
Reikia parodyti, kad pačiam poetui gresia pavojus patapti am- 
žinai pasmerktam, kad jis, vadinasi, neužilgo turi mirti ir jo nuo- 
dėmės didesnės, neg užpelnas. Kadangi šventieji gali prašyti Die- 
vo malonės tiems, kuriuos jie mylėjo, tai Beatričė išprašo iš Dievo 
savo mylimajam prailginti kiek gyvenimą ir atvesti jam į tikrąjį 
kelią išmeldžia leidimą apsipažinti su visomis ano pasaulio dali- 
mis. Tada poemos pradžia turėtų būti danguje, maždaug tokia, 
kaip turime Gėtės Fauste, kur Mefistofelis prašo Dievą leisti jam 
išbandyti Dievo Tarną Faustą. Tiksliau pasakius, pradžia turėtų 
tada būti panaši į dviejų Fausto scenų mišinį: atidarymo, kurią 
minėjome, ir be galo gilios ir gražios baigos, kur duodamas teismas 
jau mirusio Fausto. Faustui mirus, prasideda tarp velnių scena, . 
kurion neužilgo įsimaišo dangaus galybės. Prieš patį galą pasiro- 
do pirmoji Fausto mylimoji Gretytė — una paenitentium, sonst 
Cretchen genannt, kuri, išreiškusi savo džiaugsmą, kad Faustas 
grįžta prašo Dievo motinos leisti jai pamokyti jį naujoj grožės 
dienoj — Vergonne mir, ihn zu belehren, Noch blendet ihn der 
neue Tag. Tan prašyman Garbės motina — Mater gloriosa — ta- 
ria Gretytei: „Eikš! Kilk į aukštesnę sritį, jei jis tave jaučia, jis eis 
paskui tave“ — Komm! hebe dich zu hėheren Spharen, Wenn 
er dich ahnet, folgt er nach. Po tam seka trumpa kilni maldelė į 
Dievo Motiną, kurią kalba Doctor Marianus ir galop Chorus my- 
sticus baigia galingu akordu. Visa kas nyksta, yra tik prilygini- 
mai; kas nepasiekiama čia įvykšta; kas neapsakoma čia pasidaro; 
Amžinai moteriška kelia mus viršun — Alles Vergžūngliche ist 
nur ein Gleichnis; Das Unzulūngliche Hier wird's Ereignis; Das 
Unbeschreibliche Hier ist es getan; Das Ewig - Weibliche zieht 
uns hinan. 

Aš ne be reikalo priminiau Gėtę. Jo Faustas buvo jau lygin- 
tas su Dantės Dieviškąją Komedija. Toks lyginimas įdomus dau- 

giausia norint pažinti Gėtę, kurs pasimokė iš Dantės. Bet nevisai 
beprasmis jis yra taip gi pažinimui Dantės. Genijus visur ir visa- 
da randa kelią pats tiems klausimams, kuriuos sukelia jo veikalas. 
Bet kada du geniju riša panašius klausimus, ir šie klausimai būna 
iš tų, kurie vadinasi amžinais, sulyginimas visada būna pamokan- 
tis, 

Dantė nėjo tuo keliu kaip Gėtė. Ar reikia ieškoti priežasties 
ten, kad tarp dviejų dvasios galiūnų guli veik penki amžiai, kad 
nubudusi žmonijos dvasia, darbavosi labai sparčiai. Per tą laiką 
surasta žmonijai senovės klasiškoji literatūra, filosofija, mokslas, 
menas, kurie gimdė naujų veikalų visose šiose srityse? Gali būti. 
Bet greičiausia bus tikra kita priežastis, kuri glūdi pačiame Dan- 
tės veikale. Einant nurodytu keliu, Dantė negalėjęs būtų patapti 
pats centralė poemos figūra, kuri riša visas jos dalis. Galima leng- 
vai įsivaizduoti, kaip durtų mums akį tokia poemos pradžia, kur 
poetas pasakotų, kas dėl jo darėsi danguje. Be to, tokia pradžia 
išsemtų iškart visą siužetą: jis žinotų be jokios kelionės per aną 
pasaulį, kad jam reikia pasitaisyti, norint išvengti amžinos kan- 
čios pragare, 

Pradedant tuo būdu reiktų imti kitą kurį protagonistą, ir sa- 
ve iš poemos išmesti. Nesunku būtų rasti tarp šventųjų, ar ne šven- 
tųjų kokį Faustą, kurs Dievo leidimu apeitų visą aną pasaulį. Tik 
tada poetui reikėję būtų išmesti iš savo veikalo Beatričę, kuri su- 
rišta su Dante, bet nieko neturi bendra su kitu kuo. Kaip matėm 
iš „Vita nuova“, poetas viešai prisižadėjo išaukštinti Beatričę di- 
desniame veikale. Tada noroms nenoroms reikėjo likti pačiam pro- 
tagonistu: kito išėjimo nebuvo, 

Jei, likęs pats protagonistu, Dantė negalėjo duoti aiškaus ir 
raiškaus paveikslo, kaip jam leista tapo eiti per aną pasaulį ir ku- 
riuo reikalu, jam teliko vienas kelias: alegorijoj išreikšti tą mintį. 
Žinoma, alegorija kenkia grynai poezijai, bet poetas negalėjo su- 
rasti kitokio kelio. Iš kitos pusės tuo metu alegorija buvo perdaug 
mėgiama, kad nuo jos galima būtų buvę taip lengvai nusikratyti. 
Poetas buvo savo amžiaus vaikas ir turėjo jį sekti. Dalinai mes 
jau matėme jo „Jauname Gyvenime“, kiek jis leidžia vietos ale- 
gorijai. Dar daugiau jos randame jo „Puotoje“ (Convivio). 

Taigi tų laikų skonis lengvino poetui surasti motyvaciją, kaip 

ir kodėl jis priverstas buvo keliauti per anąjį pasaulį. Proziniai 
pasakojant šiuos motyvus, išeitų taip: Dantė nori gyventi šven- 
tu ir tobulu gyvenimu, bet jam nesiseka, jis pradeda skęsti nuo- 
dėmėse. Jo pirmoji meilė — Beatričė, patapusi šventa, išmaldau- 
ja danguje leidimą apžiūrėti visą pragarą, kad jis įgytų nuodėmės 
pasibiaurėjimą ir pasibaisėjimą, praeiti švaistyklą, kuri parodys, 
kiek daug reikalauja iš Žmogaus dangaus teisingumas, vadinasi, kad 
reikia saugotis įkristi į kasdienines nuodėmes, nes vis tiek reiks 
už jas atsilyginti, ir galop dangaus gražybes, kurios bus atlygini- 
mas tiems, kas šventai ir nekaltai čia ant žemės gyveno. 

Norėdamas įkūnyti šį uždavinį poezijoj, Dantė imasi alego- 
rijos, kuri įprasta visiems, Juk kas yra žmogaus gyvenimas? Trum- 
pa kelionė. Kas yra pats žmogus? Keleivis, kurs vaikščioja kurį 
metą čia ant žemės, kol suranda savo tėviškę danguje, ar ją pra- 
randa. Sakau, šis paveikslas įprastas visiems amžiams ir visiems 
kraštams. Ir Dantė išeina iš šio sulyginimo: „Viduj savo gyveni- 
mo kelio — sako — atsidūriau tamsioje girioj, nes iš tikro kelio iš- 
klydau“. Kuris yra tikras kelias? Tik šviesos kelias. Todėl įsakyta 
evangelijoj vaikščioti šviesoje, kol yra šviesa, 

Kas nuėjo tamsos keliu, nuėjo pražūtin. Ar žmogus gali pa- 
sakyti, kaip ir kada jis pameta šviesos kelią? Bergždžias būtų dar- 
bas statyti jam šį klausimą. Atsakymo jam nelaukime. Vienu metu 
jis pastebi, kad suklydo, bet pačiam jam būtų sunku pasakyti, kaip 
tai atsitiko. Taigi ir mūsų poetas sako: Aš negalėčiau tikrai pasa- 
kyti, kaip aš ten įėjau, taip aš buvau mieguistas (pieno di sonno), 
kai tikrąjį pamečiau kelią. (Inf. I 10 - LL). Jis mato, kur yra išgany- 
mas. Jam pasiekti reikia lipti malonian kalnan (il di lettoso monte). 

Dantė nori pasiekti jo viršūnės, bet apačioj pakalnėj atsisto- 
ja trys plėšrūs žvėrys: rainė, liūtas ir vilkienė. Ar reikia sakyti, kad 
šie Žvėrys yra nuodėmės. Atsispirti joms poetas negali ir, užuot 
eiti kalnan, jis pradeda trauktis atgal į duobę, „kur saulė tyli“. Kur 
žmogaus paties jėgos neišneša, jis šaukiasi dangaus pagalbos. 
Ne kitaip elgiasi Dantė. Pamatęs silpną šešėlį jis šaukia: „pasi- 
gailėk manęs, ar tu būtum šešėlis, ar tikras žmogus“. Kas išklau- 
sė jo maldos, angelas sargas, Beatričė? kas eina jam pagalbon? 
Čia kaip tik apsireiškia Dantės didelis genijus. Pradėjęs nuo ale- 
gorijos, jis instinktu gal vedinas grįžta poetinėn realybėn. Ne an- 

gelas nusileidžia iš dangaus, ne Beatričė atskrenda Dantei pagal- 
bon, bet Vergilijus. Kodėl, jis? Mėgėjai alegoringo visos Dantės 
poemos aiškinimo randa ir čia alegoriją. Girdi, žmogui kilti į dan- 
gų reikia ne tik proto, bet ir tikėjimo, ne tik meilės, bet ir malonės. 
Pirmuodu daiktu žmogui prigimtu, kiti du — Dievo dovana. Tai- 
gi Vergilijus esąs simbolis proto ir meilės, gi tikėjimo su malone 
simbolis esanti Beatričė39), 

Šiame išrinkime Vergilijaus, kaip sakėme, apsireiškia tik poe- 
to genijus, bet ne teologo gudragalviavimas. Jei būtų pasirodžiu- 
si Beatričė, tai tolimesnė kelionė būtų tapusi paprasta turisto 
ekskursija, kurs visai tikras, kad jis visai ramiai apžiūrės, kas jam 
tinka. Vadinasi jokio dramatingumo šioj kelionėj negalėtų būti. 
Ir kažin ar dar panorėtų kur nors keliauti poetas suradęs savo 
mylimąją. Gal pasakytų jis mylimąjai: „man ir čia su tavim ge- 
rai, likime čia visada“. Iš kitos pusės jeigu ji priverstų Dantę ke- 
liauti per pragarą kartu su ja ir rodytų jam baisias ir nešvarias sce- 
nas, tai būtų jos pačios šventumo profanacija. 

Kas kita, jeigu Dantė eis per visas baisenybes, kad tik pa- 
siektų savo mylimąją, ir kad jis nebus tikras, ar jam pasiseks pri- 
eiti iki mylimosios. Tokiai rolei kaip tik daugiausia tiko Vergili- 
jus. Jis kartą aprašė pragarą, vadinasi jį pažįsta. Žinojimas kelio 
svarbus dalykas. Jei niekas Dantės nevestų, tai jis turėtų klausinė- 
ti ant kiekvieno žingsnio, kur jam toliau eiti. Be to, iš anksto jis tu- 
rėtų gauti instrukcijas, kur jis turi nuvykti. Kitaip kelionė būtų vi- 
sai be jokio tikslo. Tik Vergilijus gali išvadžioti per visą pragarą 
nieko nesiklausdamas. Bet ar jis išves iš ten atgal? Jis nepažino 
tikrojo Dievo, pats dangun užtai įeiti negali. Ar neteks tada Dan- 
tei patekus gyvam pragaran, amžinai tenai užsilikti? Abejonė, ku- 
rią poetas ne kartą reiškia keliaudamas su Vergilijum per praga- 
rą. Juo labiau galima suprasti šią abejonę, kad Vergilijus neišaiš- 
kina, kam reikalinga toji kelionė, kurion jis veda Dantę. Jis tik pa- 
sako, kad stačiai į kalną Dantei neužlipti, kam jam reikia eiti kitu 
keliu — a te convien tenere altro viagio (Inf. I. 91) kur, paaiškina 
toliau. Sako: iš čia aš tave vesiu per amžiną vietą, kur tu išgirsi 
nusiminimo klyksmą, pamatysi senovės besikankinančias dvasias, 


39) F. de Sanetis Storja deliu letteratura italiana Vol. I psl. 126 - 127, 

kurių kiekvienas šaukia antrą mirtį, ir pamatysi tuos, kurie ugnyj 
patenkinti, nes jie vilias kanakados patekti tarp palaimintų žmo- 
nių. Jei panorėsi pas juos pasikelti, reiks vertesnės už mane dva- 
sios, su ja aš tave paliksiu besiskirdamas, 

Išgirdęs tai poetas prašo Vergilijų vesti jį šion kelionėn. Bet 
tik ką jie leidosi eiti, abejonė Dantei kyla iš naujo. Jis klausia Ver- 
gilijaus, argi galimas daiktas, kad jis, Dantė, būdamas gyvas, ei- 
tų per aną pasaulį, kur buvo tik Enejus ir šventas Povylas. Aš, 
sako, ne Enejus, aš ne Povylas, nei pats nei kiti neskaito mane ver- 
tu tokios kelionės (Inf. II, 11 - 36). 

Tada jam nuraminti Vergilijus pasakoja, kad atėjo iš Dan- 
gaus Beatričė, ir prašė vesti jos mylimąjį. Iš Vergilijaus atpasa- 
kojimo matome, kad Beatričė, nors sakosi iš meilės čia atėjusi, bet 
vis dėl to ne savo metu. Dievo Motina pasigailėjo Dantės ir įsa- 
kė Lucijai jį globoti, o Lucija atėjo į Beatričę ir išmėtinėjo jai, kam 
ji apleidžia tą, kurs ją mylėjo ir dėl jos išėjo iš kitų žmonių eilios — 
usci della volgare schiera. 

Išgirdęs, kad trys moteriškės rūpinas juo danguje, Dantė ga- 
vo vėl drąsos savo kelionei. 

Tuo būdu po truputį alegorija nyksta ir jos vieton stojasi poe- 
tinė realybė. Sakau ji atsiranda po truputį. Jei pasakojimas apie 
Beatričės apsilankymą psichologiniai turi padrąsinti Dantę ir su- 
stiprinti viltį, jog jis tikrai ją pamatys, jeigu, be to, jis poetinės 
technikos žvilgsniu reikalingas buvo tam, kad duotų veikalo eks- 
poziciją, tai iš kitos pusės negalima pasakyti, kad jis pilnai bū- 
tų pasisekęs. Jei Beatričė sako, kad meilė ją vedė — amor mi mosse, 
tai argi ne keista, kad ji nepasirodo pačiam Dantei. Jei vėl ji sako, 
kad ji skubinosi skristi iš dangaus, ir bijo, kad nebūtų vėlu, tai 
kaip išaiškinti, kad ji danguje laukė paraginimo. 

Galop, ji ateina pas Vergilijų į pragarą, tai kodėl ji pati ne- 
siima vesti savo mylimojo. Ji sako, kad ji trokštanti grįžti dangun. 
Cal būt, kad tuo būdu poetas nori paaiškinti, kodėl ji neveda pa- 
ti Dantės per aną pasaulį. Mes jau nurodinėjome aistetikos prie- 
žastį, kuri neleido poetui keliauti Beatričės vedinam per pragarą. 
Ji turi grįžti dangun. Bet užtai tos meilės nematyti. Gera man mei- 
lė, jei matydama savo mylimąjį mirtiname pavojųj, ji skubinasi 
vis dėl to grįžti į savo gražųjį dangų. 

Bet geresnės pradžios savo veikalui sunku buvo rasti. Kiek 
galima ir kaip galima Dantė pamatavo savo ėjimą per pragarą, 
švaistyklą ir dangų ir tuo būdu davė pačiai komedijai reikalingą 
vienumą. Poeto genijus pilnumoj pasirodys, kai jis įeis į patį 
pragarą. 


IV. 


„Per me si va nella citta dolente, 

per me si va nell' eterno dolore, 

per me si va tra la perduta gente. 
Giustizia mosse il mio alto fattore; 

fecemi la divina protestate, 

la somma sapienza e '1 primo amore. 
Dinanzi a me non fuor cose create 

se non eterne, e io eterna duro. 

Lasciate ogni speranza, voi ch'entrate“'40), 


Tokį liūdną ir rūstų parašą skaitė Dantė ant pragaro vartų. 
Gal niekas taip baisiai nenurodė pragaro, kaip trumpa eilutė, 
užbaigianti parašą: Pameskite visą viltį jūs, kas įeinate. Koks gi 
gali būti didesnis skausmas už nustojimą vilties. 

Perskaitęs jį Dantė žengia su Vergilijum vartų slenkstį, ir jie 
pragare. Kur ir kaip eiti? Nelygios nuodėmės, dėl kurių žmonės 
papuola pragaran, nelygus už jas atlyginimas. Apeiti visą praga- 
rą — reiškia pamatyti bausmes nuo mažiausios nuodėmės, dėl 
kurios žmogui atsidaro pragaro vartai, iki didžiausios. Kieno ir 
kokia didžiausia nuodėmė, žino kiekvienas iš Šventraščio. 

Garbės vieta pragare, jei galima čia vartoti tokį žodį, turi 
būti duota Liucipieriui, pirmam sukilėliui prieš Dievą. Bet men- 
kiausioji, kas užims ją? Kokia yra mažiausia nuodėmių, kuri vis- 
tik veda pražūtin žmogų? Nebūti nei geru, nei blogu. Tokių žmo- 
nių nenori dangus, nepriima jų ir pragaro gelmės. Vis dėlto jų kan- 


40) Per mane eina skausmo šalin, per mane eina amžinon kančion, 
per mane eina pražuvusiųjų tarpan. Teisingumas pažadino mano aukštą 
darytoją, mane padarė Dievo galybė, Aukščiausio išmintis ir pirmoji meilė. 
Pirma manęs nebuvo kitų nei amžinų daiktų ir aš amžinai būnu. Pameskite 
viltį jūs, kas įeinate. 

čios tiek didelės, kad jie norėtų mirti, bet neturi šios vilties. Jie tu- 
ri gyventi tamsumoj ir pažeminime. Todėl ir Vergilijus trumpai 
nurodęs jų padėtį tuoj baigia: nekalbėkim apie juos, bet žvilg- 
terk ir eik — non ragioniam di lor, ma guarda e passa. Gražiau 
negalima buvo išreikšti dangaus ir pragaro niekinamųjų žmonių 
užtat, kad jie nebuvo nei geri, nei blogi. Kalbėti apie juos, ar jų 
klausinėti būtų jiems vis paguoda, bet jos jie nenusipelnė. 

Taip du pragaro poliai surasta, bet koks kelias tarp jų? Poe- 
tas įsivaizdina pragarą spiralio formoje, kurs apsisuka tik vieną 
kart. Taigi nusileisdamas jis apeina pilną ratą ir priėjęs prie Liu- 
cipieriaus atsiduria vėl linijoj pragaro vartų. Davęs pragarui ko- 
nuso formą, per kurį einama žemyn tik per spiralį, poetas gavo 
galimybės apeiti visą pragarą ir matyti visas jo kančias. 

Reikia poeto viso genijaus, kad šią geometrijos liniją paver- 
tus į aukštos poezijos paveikslus. Dantės uždavinys buvo čia juo 
sunkesnis, kad jis.buvo suvaržytas išreiškimo įmonėse. Pragaras 
juk tamsos viešpatija, amžino kankinimo vieta. Taigi jį bepiešiant 
maža lieka vietos įvairumui. Nedaug telieka paveikslui spalvų ir 
tos artimos kita kitai. Taigi čia didelis pavojus patapti vienodam 
ir pertat nuobodžiam. 

Poetas mokėjo surinkti visus paveikslus, kurie buvo ar tai 
žmonių vaidentuvėj, ar tai teologų moksle, ar tai pamokslininkų 
sudaryti, ar tai literatūroj gyvavo ir iš šios medžiagos duoti vieną 
didelį paveikslą, sudėtą iš atskirų, mažesnių paveikslų, besipinan- 
Čių į vieną. Senovės mitologija susipynė su krikščionių demono- 
logija, kaip kad, sakysime, Jupiterio šventyklos kolumna stovi ir 
šiandien Romoj Laterano bažnyčios altoriuje. 


Ko reikėjo poetui ypač saugotis, tai neužgauti teisingumo 
jausmo. Juk ant pačių pragaro vartų skaitė jis, kad Teisingumas 
vertė Dievą padaryti pragarą. Taigi jame turi rastis nusidėjė- 
liai, kuriuos pasmerkė ne žmonių, bet Dievo, teisingumas. Ir vėl 
tas teisingumas neturi būti panašus į žiaurumą. 

Štai Bažnyčia sako, kad niekas negali būti išganytas, kas nesti 
joje. Kas nepridera katalikų Bažnyčiai, tas yra amžinai pasmerk- 
tas. Toks rūstus ir nepermaldaujamas dogmatas. Jis yra logikos 
postulatas, nes jeigu galima būti išganytam be Bažnyčios, tai kam 
ji tada reikalinga? 

Bet žmonija žino didvyrių, kuriuos ji galėjusi būtų įskaityti į 
šventuosius, jeigu jie būtų gyvenę po Kristaus pasaulin atėjimo. 
Jie nepriderėjo katalikų bažnyčiai, taigi turi būti pasmerkti. To- 
kia nepermaldaujama logikos išvada. Bet žmogaus teisingumo 
jausmas negali su tuo sutikti. Argi jų kaltė, kad jie gimė anksčiau 
neg Kristus atėjo atvaduotų žmoniją ir pertat jie negalėjo apsi- 
krikštyti? Ar tai teisinga? 

Žmonijos teisingumo jausmas padarė daug šventųjų, bet,la- 
bai, labai maža prakeiktųjų. Negalima jai buvo nepripažinti pra- 
keiktais angelų, kurie sukilo prieš Dievą ir jo paties tapo pasmerk- 
ti, bet žmonių, kas pasmerktas? Tas, kad pardavė Dievą, Judas 
Iskariotas. Daugiau? Nežinau, atsako žmonija ir tuoj su viltimi 
priduria: Didelis Dievo mielaširdingumas. 

Jei jis didelis nusidėjėliams, tai kaip gi tada išaiškinti sau, kad 
nieku nekalti žmonės pasmerkti? 

Poetas duoda atsakymą paveikslu. Įėjęs pro pragaro vartus 
toliau jis randa upę Akerontą su valtininku Karontu, kurs perke- 
lia vėles anapus upės, kur prasideda pragaro pirmas ratas. Čia 
buvo susitikimas Vergilijaus su kitais poetais, apie kurį mes pasa- 
kojome pačioj pradžioj. Visi jie eina į šviesą, prieina prie kalne- 
lio, kur yra septynioms sienoms apsuptas dvaras — suprask sep- 
tem artes liberales. Pro septynerius vartus eina Dantė su poetų 
būreliu. Viduje graži žaliuojanti pieva, kur jis mato Elektrą, Ek- 
torą, Enejų, Cezarį, nuošaliai sultoną Saladiną, toliau viršum Ari- 
stotelį, kurį jis vadina „mokytoju tų, kurie išmano“ — maestro 
di color che sanno. Jis apsuptas filosofų eilios. Čia Sokratas, Pla- 
tonas, Demokritas, Diogenas ir tt. 

Kas čia, pragaras, ar rojus? Šešėliai, kuriuos poetas matė, 
rodėsi nei nuliūdę, nei linksmi — sembianza avean nė triste, nė 
lieta. 

“Bet toliau prasideda tikros pragaro kančios. Čia matome se- 
novės mitologijos asmenis, istorijos žmones it nemaža Dantės pa- 
žįstamų iš Florencijos, ar kitų miestų. Teologo teisingumas skiria - 
jiems visiems bausmes ir jų gradaciją, poeto vaidentuvė duoda 
vaizdus šių kančių. 

Pačioje kančių pradžioje duotas stebėtinai gražus vaizdas, 
kur ethos lyginasi, jo pathos, Jei pirmas ratas neturi tikrų kančių, 

tai jau yra jų daug antrame, kurio pradžioj stovi Minos. Tas grai- 
kų mitologijos teisėjas tuo pačiu užsiima ir čia, Jo darbas kiek- 
vienai vėlei parodyti jos vietą pragare. Jos turi pasisakyti savo 
nuodėmes, ir jis apsisupa savo uodega tiek kart, kiek laipsnių 
turi nusileisti prakeiktojo vėlė. 

Mažiausiai kenčia meilės nusidėjėliai, Juoda audra neduo- 
da jiems ramumo. Viesula juos neša ir plaka be perstogės. Senai 
jau pastebėta, kad gamtos audringumas turi simbolizuoti jų jaus- 
mų audrą, kurios jie negalėjo suvaldyti. Čia randasi Semiramida, 
Didona, Kleopatra, Elena, Akilas, Paris, Tristanas ir begalė kitų. 

Dantė pastebi du šešėliu, kurie kartu lekia. Tai Frančeska 
iš Rimini ir jos mylimasis. Paprašius Dantei, jie pasakoja savo mei- 
lės istoriją, kuri tikrai buvusi idilija. „Meilė, kurios greitai pra- 
moksta jautri širdis, vertė mane pamilti gražią Frančeską — sako 
jos mylimasis Paolo Malatesta — „Meilė, kuri nei vienam myli- 
mam, neleidžia nemylėti“, taip mane apėmė, kad dar ir dabar 
nepaleidžia — atsako Frančeska, — Meilė mums atvedė vieną 
mirtį. 

Išgirdęs tai poetas apsiverkia ir klausinėja Frančeskos toliau 
apie jų mirtį. Ji pradeda nusiskundimu: „Nėr didesnio skausmo, 
kaip prisiminti laimės laiką, būnant nelaimėj — nessun maggior 
dolore che ricordarsi del tempo felice nella miseria. Bet jei nori 
patirti mūsų meilės pradžią, pasakysiu tai per verksmą. Vieną 
dieną mes skaitėm apie Lančilotą, kaip meilė jį pergalėjo. Vieni 
buvom ir pavojaus nejutom. Tas skaitymas nekartą mūs akis pri- 
traukė ir nubalino veidus. Bet viena tik vieta mus pergalėjo. Ka- 
da skaitėm kaip gražiai lūpos šypsojos, kad jas pabučiavo toksai 
meilužis, tas, kas nuo manęs dabar nesiskiria, visas drebėdamas 
mane pabučiavo. Galeotas vadinasi knyga ir jos rašytojas. Tą die- 
ną mes toliau neskaitėm“. 

Taip pasakojo Frančeska savo meilės ir savo puolimo istori- 
ją. Keletas trumpų priminimų, bet kiek paveikslų! Toks yra pa- 
tos. Pažiūrėkime dabar į etos. Priminkime, kad Frančeska buvo 
teta Gvido Polentos, kurs Revenoje taip širdingai priėmė Dan- 
tę. Dantė stato savo geradėjo giminei amžiną paminklą. Bet ne- 
žiūrint ryšių, kurie vienija Dantę su Polenta, jis negali jo giminės 
Frančeskos kitur įdėti, nei pragaran: teisingumas neleidžia. Fran- 

česka ištekėjusi už kito ir turėdama dukterį susidėjo su Paolo Ma- 
latesta, savo svainiu, kurs pats buvo vedęs ir turėjo dvejetą vai- 
kų. Užčiupęs juos apgautas vyras vietoje abudu užmušė. Jie ne- 
turėjo kada daryti atgailos ir, vadinasi galėjo patekti tik pragaran. 

Koks gražus paveikslėlis iš viduramžio kavalierių ir ponių 
gyvenimo. Ir jis matosi amžinų kančių vietoje. Koks kontrastas! 

Mes negalime sekti poeto kiekvienu jo kelionės žingsniu. Pa- 
sitenkinsime keleta vaizdų, ar scenų, kurios reiškia įo veikalo ypa- 
tybes. . 

Scena su Frančeska di Rimini viena gražiausių ir galingiau- 
sių visam veikale. Nestinga jame ir kitų scenų, kurios ar drama- 
tingos, ar net fantastingos, arba baisios. 

Dramatingas yra pasikalbėjimas Dantės su Farinata. Eida- 
mas šeštuoju ratu, kur eretikai baudžiami, Dantė mato daug at. 
darų karstų ir norėtų sužinoti, kas juose guli. Išgirdęs jo kalbą, - 
kuri rodė kad Dantė florentietis, Farinata pakyla savo karste ir pra- 
šo jį stapterti pasikalbėtų. Nebijo jis bausmės, kurią kenčia. „Jis 
pūtė krūtinę ir galvą kėlė, tarsi jis pragarą didžiausioj laikė pa- 
niekoj“. Gimtosios kalbos saldumas ir rūpesnis apie tėvynę jį ke- 
lia iš karsto. Ta 

Priėjus Dantei prie jo kapo Farinata, lyg rūstaudamas klau- 
sia poetą: „Kas buvo tavo pranokėjai?“ Išgirdęs atsakymą Fari- 
nata, pakėlęs kiek akis išsitarė, kad jis juos du kart iš Florencijos 
išvarė, nes jie buvo jo ir jo partijos priešai. Dantė tuoj atsikerta. 
Jei, sako, buvo išvaryti, vis dėl to iš visur sugrįžo, bet jūsiškiai ne- 
pramoko tokio daikto. 

Čia įsimaišo kalbon trečias asmuo. Besikelia vienas šešėlis 
ir žiūri, ar nėra nieko kito su Dante. Įsitėmijęs, kad jis vienas, verk- 
damas tarė: Jei tavo proto aukštumas leidžia eiti per šias vietas, 
tai kur mano sūnus, kodėl jis ne su tavim? Klaidingai supratęs iš 
Dantės atsakymo, kad jo nebėr, Kavalkantis — nes tai buvo Ka- 
valkante Kavalkanti — atgal atkrito savo karstan. 


Visu šiuo metu Farinata nejudėdamas stovėjo. Jis tęsia pasi- 
kalbėjimą toliau, atsakydamas į Dantės atsikirtimą. Jeigu, sako, 
maniškiai neišmoko grįžti išvaryti, tas man skaudžiau, nei šis ' 
guolis, 

Tolimesniame pasakojime Farinata primena, kaip jis apgynė 
vienas Florenciją nuo sunaikinimo ir pranašauja Dantei jo būsimas 
nelaimes. Paklaustas dar, kas kartu su juo pasmerktųjų guli, pa- 
vadino imperatorių Frederiką II ir Kardinolą Ubaldini, kitų neno- 
rėjo minėti skaitydamas juos peržemais, 

Dantė buvo Farinatos priešas, bet paveikslas, kurį jis nu- 
piešė, rodo, kad jis mokėjo gerbti ir priešą, jeigu jis buvo žmogus 
prakilnus. Ne todėl jis įdėjo Farinatą pragaran, kad tai jo priešas, 
bet dėliai jo pažiūrų, kad žmogus visai neturįs sielos. 

Kitokios rūšies susitikimas su Brunetu Latini, savo senu pata- 
rėju poezijos reikaluose. Bruneto Latini įdėtas pragaran tarpu 
nusidėjėlių prieš prigimtį, kurių yra eilia rūšių. Latini įskaitytas 
kartu su kitais poetais į sodomitus. Scena su juo neturi nieko 
baisaus; tai greičiau dviejų gerų pažįstamų susitikimas iš nesiviltųjų. 
Ir vienas ir kitas patenkinti pasimatyti ir pasišnekučiuoti, Tas 
draugiškas tonas matyti iš paties pasisveikinimo. Brunetto Latini 
sučiumpa Dantę už skverno ir sušunka: „Kokiu stebūklu?“ Dantė 
jį pažinęs atsako taip pat šeimyniškai: „Tamsta čia, pone Brunetto?“ 
Tokiu tonu ir toliau eina pasikalbėjimas. Brunetas vadino Dantę 
mano sūneli. Besiklausant jų šnekučiavimo veik visai užmiršti, kad 
šis susitikimas yra pragare ir dar kokioj baisioj jo daly. Kada 
jiems reikia atsisveikinti, Brunetas Latini nerodo susirūpinimo savo 
kančiomis, tik savo veikalu „Turtas“ — Tesoro. Tegu, sako, tau bus 
pavestas mano „Turtas“, kuriame aš dar gyvenu, o daugiau nieko 
neprašau. 

Žmogiškumas ima viršų. Tam pačiam rate Dantė sutinka kitų 
florentiečių, pasmerktų už tą pačią sodomitų nuodėmę. Visais ki- 
tais Žvilgsniais tai labai gerbtini ir gerbiami žmonės. Nematyti 
net iš paties poeto, kad jis jaustų kokį nors pasibiaurėjimą jų 
nuodėmėmis. Sutikęs Gvidogverą, Aldobrandą ir Rustikučį — 
taip vadinosi florentiečiai, jis nori juos apkabinti. Dėdamas savo 
draugus pragaran, Dantė pilnai pateisinamas varydamas tenai 
savo priešus. Ne su visais jų jis elgiasi kaip su Farinata, kuriame 
matydamas priešą, gerbia jo būdą, pasišventimą savo kraštui. 

Bet tam kraštui pakenkė daug, kaip matėme iš Dantės bio- 
grafijos, popiežius Bonifacijus VIII. Rašant poetui pragarą, jis 
buvo dar gyvas, taigi negalėjo jo pamatyti tenai. Užtat poetas 

mokėjo parodyti, kokia vieta pragare jam paruošta. Bažnyčios di- 
delė žaizda buvo — jos vadų godumas pramintas Simonija nuo 
Simono mago vardo. Priešpaskutinis — aštuntas ratas turi dešimt 
„maišų“ — bolge ir visas vadinasi Maleboldže — Biaurūs Maišai, 
Tai apvalūs šuliniai, iš kurių kyši nusidėjėlių kojos su degančio- 
mis papėdėmis, 

Dantė prakalbina pripuolamai besikankinantį popiežių Kle- 
mentą V, kviesdamas pasisakyti, kas jis toks. Vieton atsakymo 
išgirsta: Tai tu čia stovi, tai tu čia stovi Bonifacijau? Keletu me- 
tų pamelavo ateities knyga, Ar tu jau prisisotinai turtu, dėl kurio 
apgavai Bažnyčią, paskui ją kankinai? 

Šį klausimą uždavė Klementas Dantei, nes pasirodo, kad 
apačioj po juo yra kitų popiežių nusikaltusių simonija ir, atėjus 
naujam, Bonifacijui, jis turės griūti giliau. Taigi jam rodėsi, kad 
atėjęs prie jo „boldžios“ žmogus tegali būti ne kas kitas, kaip 
Bonifacijus. Kas jį stebina — tai laikas. Numirėliai žino ateitį, 
bet nežino dabarties. Taigi ir Klementas žino, kad Bonifacijui dar 
nemetas ateiti, 

Šiuo keletu eilučių poetas suduoda didžiausį smūgį savo prie- 
šui popiežiui Bonifacijui, radęs jo vietą pragare. 

"Tik poetas nenorėjo tuom pasitenkinti. Jis randa progą kitur 
papildyti duotą Bonifacijaus paveikslą. Minėtam šulinyj jis randa 
Gvido da Montefeltro, kurs pirma buvo kariškis, daug nusidėjo ir 
patapo vienuoliu, kad išdildytų nuodėmes. Jis būtų nuėjęs šven- 
tumo keliu, jei popiežius Bonifacijus nebūtų jo grąžinęs senan 
nuodėmių kelian. Užtat jis vadina popiežių naujų fariziejų galva 
— principe de' nuovi Farisei, Bonifacijus mat prašė pas vienuolį 
patarimo, kuriuo apgaulingu būdu galėtų įveikti savo priešus. 
Vienuolio sąžinė priešinosi. Tada popiežius jam: žinai, sako, aš 
galiu dangų užrakinti ir atrakinti. Nuo šios valandos aš tau 
duodu išrišimą. Bet jei nepaklausysi, dangų tau uždarysiu. 

Tas įtikino ir įgąsdino vienuolį. Jis davė Bonifacijui patarimą 
laimėti politikoje — lunga promessa Coll' altender corto, daug 
labai žadėti ir nieko nepildyti. 

Tik mirus vienuoliui, kai šv. Pranciškus atėjo nusivesti jo 
vėlę dangun, velnias užstojo jam kelią ir įrodė, kad vėlė jam pri- 
klauso. Atleisti, sako, nuodėmes galima tam, kas gailis, gi negalima 

kartu gailėtis ir norėti daryti pikta. Pašiam Montefeltro velnias su 
ironija pasakė griebdamas jo vėlę. Gal tu nemanei, kad aš esmi 
logikas — forse tu non pensavi oh'io loico fossil. 

Pragaro kelionė artinasi galan. Paveikslai tampa baisesni, vie- 
tos žiauresnės. Čia guli nukautieji gigantai, pastatyti lyg sargy- 
bos bokštai. Tarpu šių baisenybių didžiausia baisenybė pats Liuci- 
pierius su gauruotu kūnu, su trims veidais ir burnoms, kurių kiek- 
viena graužia didelį nusidėjėlį. Tie nusidėjėliai-trys išdavikai: Juda 
Iskariotas, Brutas ir Kasijus Cezario užmušėjai. Pats Liucipierius 
įšalęs leduose. 

Vergilijus paėmęs Dantę leidžiasi žemyn per Liucipieriaus 
gaurus, paskui pereina per skylę, Liucipieriaus padarytą. Ši skylė 
yra kaip tik žemės centras. Praėję per ją keleiviai baigė savo pra- 
garo kelionę; jie jau kitoj emisferoj ir leidžiasi lipti viršun, kur 
saulė šviečia. 

Po paskutinių pragaro baisių paveikslų ir scenų švaistyklos 
pradžia yra poilsis. Dantė su Vergilijum išeina į gražią salą. Saulė 
dar neužtekėjus, bet aušta. „Vertė juoktis visus rytus“. Dangus 
turi žvaigždžių nematyto gražumo. Jūros ramiai bučiuoja salos 
kraštą. Kas čia? Argi tai švaistykla? Juk švaistykla ne tegali skirtis 
nuo pragaro, nes ji taipgi yra kankinimo vieta. 

Nesiskubinkime su atsakymu. Žiūrėsime, ką toliau poetai mato 
ir sutinka. Apsidžiaugęs, kad išvydo saulės šviesą, Dantė pastebi 
vienui vieną senį, kuris įkvepia pagarbos jausmą. 

Šis senis pasirodo esąs Katonas Utikietis, jis stebisi, kaip jie 
galėjo išeiti iš pragaro, argi esą pasaulio įstatymas sulaužytas. Ver- 
gilijus jam aiškina, kad Dantė nematė savo paskutinės dienos, bet 
buvo netoli nuo jos, kad jam iš dangaus leista eiti per aną pasaulį 
ir prašo jį praleisti. 

Išklausęs aiškinimo, Katonas įsako žolėmis nusivalyti, kad ne- 
beliktų nieko pragaro prilipę. 

Tuo metu ir saulė patekėjo. Beeidami per salą jie pastebi 
beskrendantį ore Dievo angelą, prieš kurį reikalauja Vergilijus 
atsiklaupti. Angelas prisiartino su valtele, kurioj buvo dvasios mi- 
rusių, kuriems reikia dar praeiti per valyklą. Jų tarpe buvo Dantės 
draugas Kazela (Casella), kurį pažinęs jis tris kart norėjo apka- 
binti, bet tris kart glėbys liko tuščias. Prasideda meilus draugų pa- 

sikalbėjimas. Dantė prašo padainuoti jam dainą, kuri ramindavo jį 
tarp gyvųjų. Tada. Kazela pradėjo: Amor che ne la mente mi 
ragiona — meilė, kur kalba man širdy — taip saldžiai, kad aprašy- 
damas šį susitikimą Dantė ją junta. Klausosi dainos ir kitos vėlės. 

Vėl skaitytojas nenoroms klausia savęs, argi iš tikro jis švais- 
tykloj? Taip, dar čia netikra švaistykla, tik jon įėjimas. Visos ano 
pasaulio dalys atskirtos kita nuo kitos lyg ir kokiais tarpupasau- 
liais — intermundia. Tarp pragaro ir švaistyklos vieta gali būti 
pavadinta priešvaistyklis — antipurgatorio, kaip turėjome tokį patį 
priešpragarį. 

Tik devintoj švaistyklos dainoje prieinama prie jos durų. Eilė 
vėlių atlieka savo bausmę nepačioj švaistykloj, bet prie jos. Kaip 
priešpragaryj randasi tų vėlių, kurios nekaltos būdamos negavo 
krikšto — daugiausia maži kūdikiai, — taip prie švaistyklyj ran- 
dame visus, kas išskirtas tapo iš Bažnyčios ne visai, bet tam tikram 
metui. 

Bet jei paralelizmas su pragaru gali pateisinti šio priešvaistyk- 
lio įvedimą, tai jis neaiškina jo aprašymų platumo. Išėjus iš pragaro 
visoki epozodai, kurie su veikalu neturi ryšio, tampa labai dažni. 
Priežastis tam randasi kompozicijos simetrijoj, kuri išvesta su di- 
džiausiu nuosakumu. Visas Dantės veikalas susideda iš 100 dainų, 
kuriose aprašyti trys paskutiniai daiktai: pragaras, švaistykla, dan- 
gus. Kiekvienam jų pavesta tiek pat vietos, bet kadangi šimto 
negalima išdalyti lygiai į tris, tai pirmojon dalin įtrauktos 34 dai- 
nos. Tada turime: Pragaras 34 dainos, Švaistykla 33 ir Dangus 33. 
Pirmoji pragaro daina, tiesą pasakius, yra įžanga visan veikalan. 
Visų atskirų dainų ilgumas vidutiniškai vienodas. 

Ši poemos simetrija turėjo sukelti neprašalinamų sunkenybių: 
kuom užpildyti dangų ir ypač švaistyklą? Pragaro aprašymui ne- 
galėjo stigti medžiagos, nes pragaras yra tas pats gyvenimas. 
Šių dienų žymus rašytojas Bernardas Šo, patalpinęs don-Žuaną 
pragare, o jo užmuštąjį kamendorį danguje, visą dramos veikimą 
perneša pragaran. Net pats kamendoris ateina tenai iš dangaus ir 
reiškia noro pasilikti, nes danguje labai vienoda ir nuobodu. 

Meno žvilgsniu tai tikriausia tiesa, kurią patvirtina ir Dantės 
Komedija. Amžinas gražumas, amžina laimė, amžina šviesa negali- 
ma išreikšti jokiu būdu: nei žodžiu, nei garsais, nei dažais. Neiš- 

pasakyto gražumo negalima duoti vaizdą. 

Švaistykloj kitas keblumas, kuris buvo jau primintas: reikia 
kartoti, kas buvo pragare, duodant kančių paveikslą. Skirtumas bus 
psichikoj kankinimų: vieni kenčia amžinai be jokios vilties atmai- 
nos, kiti, kad ir kenčia, bet žino, jog pateks per kiek laiko dangun. 

Tada likusioms dviems dalims mes turime neprilyginus mažiau 
poetinės medžiagos, o paveikslai turi būti lygiai to paties didumo 
Neišvengtina to pasekmė — jų praskiedimas. Švaistykloj ir danguje 
randame taip daug regėjimų ar tai per ekstazį, ar sapne. Kam? 
Dažnai, nors ir ne visada, tam, kad užpildytų vietą, kuri galėtų 
likti tuščia. Tuo pačiu reikalu dažnai randame aiškinamų ar tai 
Vergilijaus, švaistykloj, ar tai Beatričės danguje visokių slaptų 
daiktų. 

Pati švaistykla apima ne tiek daug dainų. Jai pašvęsta nuo 
9 iki 28 dainų, kurioje švaistykla besibaigia. Kaip pragarą nuo 
švaistyklos skiria tarpas, taip ir dangų nuo švaistyklos. Tarp 
jų yra žemės rojus, Patekti tenai iš švaistyklos reikia pereiti per 
ugnies sieną. Vergilijus veda Dantę, tik iki ugnies sienos kraštui. 
Toliau jam negalima eiti. Ragindamas Dantę eiti ugnin, jis prime- 
na, kad anapus jis ras savo Beatričę. 

Tikrai šiame rojuj sutinka poetas savo mylimąją. Tik šis susi- 
tikimas nieku neprimena pasimatymą dviejų besimylinčių. Tai 
greičiau gera motina, kuri džiaugiasi atradusi savo kūdikį ir dar 
motina išėjusi iš gražaus baliaus, kurian skubinasi grįžti. Poetas 
daro prieš ją savo nuodėmių išpažintį, paskui ji įmerkia jį Lėtės 
vandenin ir potam tik leidžiasi su juo keliauti per įvairius dangus, 
kurie tilpsta tarp įvairių planetų ar žvaigždžių. 

Nestinga nė šioje Dantės kelionėj gražių atskirų paveikslų, 
kur tryška tyriausia poezija. Tik dėliai minėtų priežasčių šiedvi 
poemos dali negali lygintis su pirmąja. Net ir prie poeto gyvos 
galvos pragaras skaitėsi garsesnis už kitas jo veikalo dalis. Besant 
jam Veronoje žmonės rodydavo jį sakydami, kad štai žmogus, kurs 
buvo pragare. , 

Toks veikalo įvertinimas liko per amžius. Ir iki šiai dienai 
daugiau žinoma ir branginama pirmoji dalis. Trūkumais nereikia 
stebėtis, nes ir genialiai veikalai jų neišvengia — anot Oracijaus, 
kartais apsnūsta ir geras Omeras. Tiksliausiai Dantės veikalo reikš- 

mė pasirodo pasakyme, kad tai yra dešimties tylių amžių balsas. 

Daug šiam veikalui parašyti prisidėjo ištikusios jį nelaimės. 
„Mes nesigailime Dantės dėl jo nelaimių — sako Karleilis. Jei 
viskas būtų nusisekę sulig poeto noro, jis galėjęs būtų būti Prioru, 
Podesta, ar kaip ten juos vadina Florencijoj; būtų gerai buvęs 
priimtas pas kaimynus, — ir žmonija nebūtų turėjusi tų žymiausių 
žodžių, kurie buvo kanakados tarta ar dainuota. Florencija būtų 
turėjusi dar vieną laimingą burmistrą, bet tylūs dešimts amžių 
būtų besitęsę toliau ir kiti dešimts amžių — nes jų bus dešimts 
ir daugiau — nebūtų galėję klausyti Divina Commedia! Mes nieko 
negailestaujame. Kilnesnis likimas buvo skirtas Dantei. Jis, kovo- 
damas kaip vyras, kurį veda miriop prikaltų prie kryžiaus, negalėjo 
jo nepildyti. Duok jam pačiam rinktis savo laimę! Jis nežinojo, kaip 
ir mes nežinom, kas tikrai yra laimė ir kas nelaimė. (Op. cit. p. 
118). Dantė gyveno visai žmonijai, bet pirmoj vietoj savo tautai. 
Per savo tautą jis ėjo į žmoniją. Vėl, gal niekas taip gražiai neišreiš- 
kė poeto tautai svarbumo, kiek tas pats Karleilis. „Taip iš tikro 
didelis yra daiktas tautai, kad ji gauna suprantamą balsą, kad ji 
pagimdo žmogų, kurs melodingai pasakys, kas yra jos širdyj. Ita- 
lija, pavyzdžiui, nelaimingoji Italija guli padalinta, išmėtyta. nesi- 
rodanti jokiame protokole, ar sutartyj, kaipo viena, bet kilni Italija 
yra iš tikrųjų viena: Italija pagimdė Dantę. Italija gali kalbėti! 
Visų Rusijų caras su tieka kazokų, tieka durtuvų, armotų, jis ga- 
lingas, didelį daro daiktą, krūvoje laikydamas žemės plotus, bet 
jis negali kalbėti. Jame yra didelis daiktas, bet ši didybė nebylė. 
Jis neturi genijaus balso, kad jo klausytųs visi žmonės visais am- 
žiais. Jis turi mokytis kalbėti, lig šiol jis didelė nebylė baisenybė. 
Jo armotos ir kazokai visi pavirs surūdiję į nieką, bet Dantės bal- 
sas dar bus girdėtis. Tauta, kuri turi Dantę, yra taip surišta viene- 
tan, kaip negali būti surišta nebylė Rusija“ (Op. cit. p. 150). 

Kai Karleilis rašė šiuos žodžius, italų tauta nebuvo dar su- 
vienyta vienon valstybėn. Tada visa Europa drebėjo prieš kazokų 
carą. Pranašingi buvo šie žodžiai. Šešių šimtų mirties didžiausio 
savo poeto sukaktuves Italija šventė ne tik kaipo viena, bet ir 
kaipo suvienyta tauta, o nebyli šmėkla, kuri persekiojo laisvą mintį 
ir norėjo pasaulį paskandinti tamsybėse, sugriuvo. Vėliau už Kar- 
leilį kitas didelis italų poetas Kardučis gražioje odoje išreiškė 

poeto amžinumą sulyginus su politikos galybėmis. Jis sakė: Praeir 
garbė, kaip pelkių ugnis, valstybės griūna, kaip senos dekoracijo 
tik poeto dainą archangelas neša. 


„Skaitymai, XVI knygos, 1922 m. 63-84 psl. 

KRĖVĖ ROMANTIKAS BEI KLASIKAS 


Je ne m'occupe pas de savoir si ce gue tu 
as vu t'a fait plaisir; ir me suffilt gue ce solt ta 
verite, La science ne se soucie ni de plaire ni 
de deplaire. Elle est inhumaine. Ce n'est point 
elle, c'est la poesie gui charme et gui console. 
C'est pourguoi la poesie est plus necessaire gue 
la science. 


Anatole France 


Piesni ma, tys jest gwiazdą za granicą swiata! 
I wzrok ziemski, do ciebie wyslany za gonca — 
Choc szklanne wezmie skrzydla, ciebie nie dolata. 


Ad. Mickiewicz 

Žodžiai, kuriuos padėjau epigrafan, neturi kelti klausi- 
mo, kas aukštesnis, — mokslas, ar poezija, arba, imant pla- 
čiau, apskritai menas. Jie turi nurodyti tik viena, kad žmonija 
ieško daugiau žavėjimo ir paguodimo, nei tiesos, kurių poe- 
zija gali duoti, o ne kas kita. 

Ne bet kuri poezija gali guosti ir žavėti. Tik tas yra gražu, 
anot Demokrito filosofo, ką poetas parašo entuziazmo ir 
šventos dvasios pagautas. 

Krėvės Mickevičiaus raštai atitinka šiems reikalavi- 
mams, kaip vėliau pamatysime. Šiame autoriuje mes turime 
originalų ir didelį rašytoją, kurs garbingą galėtų užimti vietą 
bet kurioje svetimoje literatūroje. Prieš kokius dvejus metus 
Prancūzų Akademijos durys atsidarė profesoriui Bedie (Jo- 
seph Bedier) už atgaivinimą garsaus viduramžio romano 
apie Tristaną ir Izoldą, kuris nėra gražesnis nei kiek už Daina- 
vos šalies padavimus. 

Jeigu Krėvė būtų rašęs svetima kuria kalba, lietuviai jį 
būtų daugiau skaitę. Neretas būtų pasigailėjimo reiškęs, kad 
jau toks nelemtas mūsų tautos likimas, kad visi jos talentingi 
žmonės tampa svetimiems papuošalu ir žūva savo tautai. Tik 
Krėvė rašo lietuviškai ir už tai savųjų tarpe lieka nesuprastas 
ir nebranginamas, 

Ryžuosi todėl nors keliais bruožais atskleisti mūsų visuo- 
menei šio mūsų genijalaus rašytojo paveikslą. Sakau, ben- 
drais ruožais, nes dabar Krėvė yra dar amžiaus pačioje pil- 
numoje, ir mes turime vilties susilaukti iš jo dar nemaža pirma- 
eilių veikalų. 

Kitas mano noras — padėti mūsų poetui pažinti giliau 
pačiam save ir eiti toliau tuo keliu, kur prigimtis jį traukia, Krė- 
vė mums pasirodė keliose literatūros šakose, bet ne visos jam 
vienodai sekasi. 

Greta pirmalakų (šedevrų) randame ir silpnesnių veika- 
lų, — silpnesnių todėl, kad toji literatūros rūšis mūsų rašyto- 
jui mažiau sekasi. 

Mums teks kalbėti apie Krėvę naturalistą, dramaturgą 
ir romantiką. Gal būti paskirstymas toks nevisai geras jau kad 
ir dėl to, jog naturalizmas su romantizmu rodo būdą raštų, o 
dramaturgija yra literatūros rūšis. Bet mes čia turime reikalą 
ne su logika, tik psichologija, ir pastarosios žvilgsniu toks pla- 
nas visai tinka. Galima būtų rasti ir daugiau atžvilgių, iš kurių 
galima būtų kalbėti apie Krėvę, sakysime Krėvė epikas, ar 
lirikas. Bet pavadinimas pats vienas vistiek nedaug pasakys 
apie ralytoją. Pavyzdžiui:  Briunetieras savo paskaitose 
apie „liriškosios poezijos evoliuciją Prancūzijoje XIX 
šimtmety“ pasisakė, kad jis norėtų „dabartinio lirizmo išsi- 
vystyme matyti pačios literatūros išsivystymą per visą šimt- 
metį “!), 

Geriausia bus pradėti nuo Krėvės naturalisto ir baigti 
romantiku. Ši tvarka tiks mums geriau dar ir tuo žvilgsniu, kad 
pirma pažinsime mūsų autoriaus veikalus mažesnės reikš- 
mės ir pačiam gale galėsime gėrėtis jo šedevrais. 

Krėvė naturalistas rodo mums savo gimtojo krašto — 
Panemunio Dzūkijos — žmones, tarp kurių jis yra gimęs ir 
augęs ir kuriuos pažįsta iki mažiausių smulkmenų. Jų vargai, 
jų,sielvartai, troškimai, viltys jam yra atvira knyga. Eilioje ne- 
ilgų apsakymų ar dramatizuotų vaizdų Krėvė parodo tiek 
savo krašto žmonių buitį, tiek jų sielos gyvenimą. 

Skaitydami tuos apsakymus, mes matome viską patys 
savo akimis, tarsi prieš mus išvyniotas vaizdas, į kurį mes žiū- 
rime, o ne pasakojimas, kurio klausome. Patys apsakymai duo- 
da ar tai vieną kokį įvykį, ar vieną kurį trumpą laiką. Imkime, 


1) Ferdinand Branetiere, L'Evolution de la poesie lyrigue en France 
an XIX siecle T. 17 ed. p. 9. 

pavyzdžiui, „Vargingą gyvenimą“, mūsų nuomone, vieną 
iš silpnesniųjų Krėvės veikalų. Viskas prasideda ir baigiasi 
per keletą valandų šventadienio rytą, tiksliau per Žolines. 
Apsakymėlio protagonistas, ūkininkas Dvainis, kurį mums 
autorius duoda pažinti su visa jo šeimyna, aprašydamas, kaip 
jie praleidžia tą rytą, kuriam panašių yra per metus be galo 
daug, gal būti tiek, kiek yra rytų, 

Lyg kokia įvada Dvainio gyveniman duotas jo namų ap- 
rašymas, iš kurių lengva įspėti, koks yra jų šeimininkas. Kele- 
tas bruožų —ir prieš mus ilgo skurdo paveikslas, kuriam ne- 
matyti nei galo, nei krašto. „Pirkaitė buvo sena, supuvusi, bet 
dviem galais. Sienos žemėn sukniubo, į vidų įdubo. Pasieny, 
kiaulių išknistam ir vištų išpurtintam, žibėjo plyšiai. Langai 
maži, bet ir juose pusė stiklų buvo išdaužyta. Vienos skylės 
buvo skalelėmis užtaisytos, kitos užkištos skaruliais. Langai 
ties vartais turėjo tik du stiklu, o kiti du buvo gražutėliai išdau- 
žyti; vienas užkištas buvo senu andaroku, o kitas jo (šeimininko) 
miline, kurią dar vakar vilkėjo... Stogas senas, žolėmis ir sama- 
nomis apžėlęs, kepurnomis suaugęs. Kaminas pavirtęs, o 
kraigas buvo žvirblių nupurtintas, vėjo nupustytas“. 

Taip atrodo Dvainio „aukšti dvarai“ iš oro, o viduje! Se- 
kime šeimininką, kurs grįžta iš kluono nuo šieno, kur nakvojo, 
ir pamatysime. „Durys buvo žemutės, iškrypę. Ineinant rei- 
kia žemai nusilenkti, kad kaktos nesudaužytai. Asla molinė, 
gal jau visa savaitė, kaip šluota, purvyno iki klupčio, ypač pas 
duris, kur ant žemo suolelio visuomet vandens kibiras, o po 
suoleliu pilni pamazgų cėberai. Aplinkui, pagal sienas, ėjo 
suolai pajuodę, nešvarūs. Ypač nešvarus buvo kampas pagal 
lentyną, kur buvo sukrauti puodai, puodeliai, neplauti dar po 
vakar vakarienės!“ 

O dabar pats šeimininkas. Jis grįžta“ pirkion tik ką atsikė- 
lęs, vadinasi, turi praustis. Ir jis prisriaubia burnon vandens, 
kurį paskui prunkščia ant rankų ir trina sau veidą. Kaklas, au- 
sys niekados vandens nemato, bent besiprausiant. Paskui 
jis nutraukia nuo duonos rankšluostį ir šluostosi. Nusišluostęs 
atsiklaupia prie suolo poteriautų. 

Galima sakyti, kad Dvainis tesiprausia todėl, kad tai ri- 

tualas toks pat kaip malda: nesiprausus būti jam nuodėmė, 
kaip kad nesimeldus. Kiti jo šeimos nariai nei kiek negeresni 
už tėvą. Ir iš paviršiaus pas juos tas pats nešvarumas. Štai vy- 
resnioji duktė ruošia pusryčius. „Priėjus į krosnį (ji) atkeldi- 
nėjo puodus ir statė juos ant stalo, traukė iš pasuolės Žemėtus 
dugnus, šluostė juos marškinių rankove ir dangstė puodus, 
kad juosna nekristų musios, kurių čia buvo visas spiečius“. 

Kur nešvarumas, ten ir nevalyvumas. Nė vienas iš šios 
šeimynos nepratars geruoju Žodžio į kitus. „Tėvas papote- 
riavęs atsisėdo ant uslano ir štai kaip ėmė žadinti jaunesniąją 
dukterį: „Tai (tu) raivysis bei kutensis, ar tave utėlės užpuolė? 
Kad sutampysiu juosta, tai žinosi.“ Duktė atsako kaip užkal- 
binta: „Jau ir utėlės, kaipgi, Blakutės, kad jas maras. Kaip su- 
kramtė rankas“. Kai toji pati duktė sėdasi iš guolio stačiai už 
stalo, vyresnioji drožia jai šaukštu ir sako: „atsikėlė, kaip kiau- 
lė iš migio, ir stačiai už šaukšto. Nei nesiprausus, nei snukio ne- 
peržėgnojus“. 

Matydamas Dvainio namus ir jo šeimyną, nenoromis 
savęs klausi, ar jį nelaimė ištiko, ar jis girtuoklis, ar kas, kad taip 
mažai žmoniškai gyvena. Šį klausimą užduoda sau ir pats Dvai- 
nis. „Niekur niekas nesiseka, lyg jį Dievas užmiršo. Jo javai vi- 
sada menkesni, nei kitų jo kaimynų. Supiauna visuomet mažiau 
nei kiti, nors lauko turi tiek, visą pusę valako. Atsitinka sodžiu- 
je kas negera — ne kam kitam, vien tik jam. Pavasarį ėjo ledai, 
išmušė javus. Visur kur kliudė, kur ne, o jo visus rugius, kaip 
patalą, išguldė. Užbėgo sodžiun pasiutęs šuo — ne kieno 
kito apkramtė kiaulę, tik jo. Ant žąsų krito liga; kieno išgaišo 
vienas, du žąseliu, o jo pagaišo kuone visi... kur tik pikta atsi- 
tinka sodžiuje, vis jam ir jam“. 

„Ir kodėl taip? Kodėl gerai gyvena žydai, kurie nieko ne- 
dirba, tik žmones apgaudinėja —ir sekasi jiems. Gražiai pa- 
sirėdę, visuomet gardžiai pavalgę. Arba nors ponai. Nei jie 
pasninkų daboja, nei gavėnios laiko, nei jie bažnyčion tiek 
vaikščioja, kaip jis. O kiek jau žmonių nuskriaudžia, kiek ašarų 
per juos, Dievas vienas mato“. 

Atsakymą randa Dvainis: jo Dievas nemyli, už tai nesise- 
ka. Už ką nemyli, jis negali suprasti. Bet jaučia, kad Dievas ne- 


318 


duodamas jam pasisekimo, daro neteisingai. Ir Dvainis suky- 
la prieš šį neteisybės Dievą. „Na, kad gi tu man taip, Dievuli, 
tai ir aš tau taipogi. Tu man už mano maldas gero neduodi, taigi 
aš tau ir nesimelsiu, bet otgi ką padarysiu. Ot ten mišias kunigas 
laiko, o aš mišką kirsiul“ Po šių žodžių Dvainis, kurs taip pro- 
tavo jau nebe pirkioje, o eidamas arklio parsivestų paimto 
tvartan, tikrai pradėjo kirsti medžią, kad ir persižėgnojęs 
pirma. Tik neilgai jis atsilygino taip Dievui. Tupėjęs tame 
medy kėkštas sulapatavo sparnais, suriko ir taip nugąsdino 
Dvainį, kad jis pasileidė tekinas. Praėjus minutės ūpui, grį- 
žęs raitas namo, jis klausia žmonos, kiek iš viso jie beturį dar pi- 
nigų, ar jų užteks ekzekvijoms užpirkti. Dvainis ne Prometė- 
jus. Svaitimas prieš Dievą tesitęsia vieną valandėlę, kuriai 
praėjus jis nori vėl atsiprašyti, užpirkdamas savo paskuti- 
niais pinigais mišias. 

Tuom apysaka baigiasi. Perskaitęs ją lieki prislėgtas 
sunkaus įspūdžio, nepatenkintas. Dvainis, jos protagonis- 
tas, kad ir naivioje formoje stato Tertuliano klausimą — Si 
Deus est, unde malum? — Jei yra Dievas, iš kur pikta? Pats 
Dvainis negirtuoklis, iš apysakos nematyti, kad jis būtų dides- 
nis tinginys, nei jo kaimynai, daugiau pasiturį, nei jis. 

Galima būtų daug kas aiškinti ir išaiškinti Dvainio apsilei- 
dimą tingėjimu, nerangumu, nerūpestingumu ir t.t., bet ne vis- 
kas. Jeigu galima spėti, kad jo žąsiukų daugiau dvesia, nei kai- 
mynų, dėl blogesnės pridabonės, bet kodėl ledai turi išmušti 
jo, o ne ko kito rugius, kodėl pašėlęs šuo turi aprieti jo kiaulę, o ne 
ko kito? Priepuolis — atsakys filosofas, nesiseka — atsakys 
dauguma. Senai ir visur pastebėta, kad yra žmonių, kuriems 
„nesiseka“, ir gana. Pats Dvainis, kaip jau matėme, aiškina 
tuom, kad jo Dievas nemyli, 

Autorius neduoda jokio atsakymo, kodėl Dvainiui „ne- 
siseka“. Gal ir sunkoka būtų statyti šioje apysakoje toks klausi- 
mas. Dėl Dievo teisingumo viduramžy buvo gražių pasakų, 
kurios keliavo pas visas tautas. Sakysime, pasaka apie angelą 
bei vienuolį, kaip dievobaimingas vienuolis gauna vadovu 
angelą, apsimetusį jaunikaičiu. Pirmą naktį abudu keleiviu 
buvo gražiai priimtu ir pavaišintu pas kitą vienuolį, kur an- 

gelas pavagia aukso taurę. Kitą naktį jie vos vargais negalais 
įsiprašo nakvynėn pas turtuolį spekuliantą, kaip šiandien sa- 
kytų. Gauna jie guolį tvarte ir alkani turi gulti. Ant rytojaus an- 
gelas — jaunikaitis atiduoda turtuoliui taurę, kurią buvo 
pavogęs pas vienuolį. 

Mes neseksime tolimesnės jų kelionės, per kurią ange- 
las — jaunikaitis stebino, o kartais nugąsdindavo vienuolį 
savo pasielgimu. Galop ateina valanda paaiškinimų, ir mes su- 
žinome, kad pavogtoji taurė būtų pražudžiusi amžiname gy- 
venime dorą vienuolį. Pasigailėjęs jo Dievas prašalino taurę, 
kad jis atsiduotų vien dangui. Turtuolis lupikas padarė savo 
gyvenime vieną gerą darbą įleisdamas juos naktigulto. Bet 
visais savo darbais nusipelnė amžiną pasmerkimą. Taigi, kad 
nepasakytų, jog Dievas neteisingas ir neatsiteisia už gerą dar- 
bą, jis gauna užmokesnį šiame pasauly. Už tai jis gavo pavogtą 
kitų taurę!). 

Taip ir kitais atsitikimais: žiūrint žemiškojo teisingumo 
akimis mes piktinamės, bet kai mums būna atskleista kad ir ne- 
didelis kampelis amžinojo teisingumo, mes nurimstam. 

Aš jau priminiau, kad Krėvės apysakoje nepritinka toksai 
„nesisekimo“ aiškinimas, reiškiamas paprastai pasakymu: 
Ką Dievas myli — baudžia. Rodydamas Dvainio gyvenimą, 
mūsų autorius norėjo būti grynu realistu. Ir Dvainio buitis ir 
jo būdas gyvai imti iš tikrenybės. Visa, ką jis aprašo, tikrai yra 
ir kartais net baisiau, nei aprašo. Tik visada turi būti kas ar ap- 
rašyme, ar rodomajame žmoguje, iš ko mes matytum žmoniš- 
kumą, sielą. To kaip tik stinga Dvainiui ir jo šeimynai. 

Kita vertus, klaidinga manyti, kad realizmas — tai gyve- 
nimo fotografija. Net ir fotografija negali daugelio išreikšti, 
kas tikrai yra. Taigi ne visa kas galima rodyti paveiksle ar apra- 
šinėti romane. Sakysime, labai jaudri scena, kaip senas Odisė- 
jaus šuo, gulėdamas ant mėšlo ir negalėdamas jau keltis, pa- 
žįsta savo šeimininką ir tuoj išdvesia. O kas būtų iš šio paveikslo 
belikę, jeigu poetas būtų aprašęs tiksliai, iš ko tas mėšlas susi- 
dėjo? 

1) Gaston Paris, La poesie du moyen age I-erie Paris 1913. L'Ange et. 
I Ermite psl. 151 ir sek. 

Mums rodosi, kad Krėvė buvo perdaug realistas šioje 
apysakoje, ir tas jai pakenkė. 

Kas kita jau apsakymėlis „Silkės“. Čia tikrai parodytas 
pats vargingiausis gyvenimas, bet visai kitaip, nei „Vargin- 
game gyvenime“, Tikras vargšas yra senis žydas Kušlius. „Žie- 
mą ir vasarą vienodai apsitaisęs ėjo (jis) per sodžius, nešdamas 
rankoje pintinėlę, krautuvėlę už pečių“. Apysaka randa jį gavė- 
nioje ir pačiame purvyne keliaujantį su savo kromeliu, 

Pramintas žydas Kušlium už tai, kad buvo kušlas „ir nie- 
kuomet nematė, kas guli po kojom“. Tekdavo jam nuo sodžiaus 
vaikų. „Jie mėgo padėti jam po kojom pagalį ar ką kitą, kad tik 
Kušlius sukluptų. Tai turėtų juokų!“. 

Tik pykti už tai jis nepykdavo. Visa, ką jis sakydavo: „kam 
jūs pikta darote senam žmogui?“. Ir dabar, beeinant jam ūki- 
ninko Gerdviliaus pirkion, piemuo padeda pagalį, tik šį kartą 
juokas nenusiseka: Monika, 15 metų mergaitė, sudraudžia pie- 
menį ir pati numeta šalin pagalį. 

Ūkininkė nori pirktis silkių už kiaušinius. Eina ilgos dery- 
bos iš vienos ir kitos pusės. Galų gale susiderėta už 5 silkes 10 kiau- 
šinių. Kušlius išprašo dar bulvių, kurias godžiai valgo ir dalį 
deda kišenėn: mat, reikia parnešti sergančiai žmonai, kuri 
guli namie ir neturi ko valgyti. Kol žydas valgo bulves, tarnaitė 
Marcelė pavagia jam tris silkes, gal visos dienos uždarbį. Jis 
nepastebėjęs nueina toliau. 

Jam nuėjus džiaugiasi Marcelė, kad taip gerai pasisekė 
pavogti. Kai šeimininkė sudraudžia, jog negražu vogti, ji nu- 
stemba: argi yra vogimas pasiimti iš žydo. Tik vėl jaunutė Mo- 
nika nugąsdina, kad mirus teks pragare nešioti šias silkes danty- 
se ir prašinėti Kušliaus, kad atsiimtų. O kai primena jai, kad reiks 
pasakyti per išpažintį kunigui, ji visai nustoja ūpo. 

Sąžinės balsas kartą sužadintas nenutilsta. Marcelė 
sapnuoja sapną, kad ji pateko dangun. Žinoma, dangus yra 
didelė graži bažnyčia, kur Dievas Tėvas altoriuje sėdi mato- 
mas. Pilna bažnyčia vėlių, baltai apsirėdžiusių, garbina Jį. 
Marcelė išvysta čia daug pažįstamų. Pastebi ji ir savo motiną, 
į kurią ją traukia vaiko meilė, Marcelė nori prie jos prieiti, tikriau 
prasimušti — mat, dangiškoje bažnyčioje ankšta, kaip ankšta 


321 


žemės bažnyčiose, kai žmonės susirenka per atlaidus pasi- 
melstų. 


Tik angelas jai užstoja kelią ir sako, kaip ji pateko Dievo 
namuosna nešvariais rūbais. Paskui jis pastebi, kad jos rankose 
silkės. Angelas įsako mesti lauk šias silkes ir nori ją vesti į Dievulį 
teismui. Tik tuo pačiu metu išgirsta balsą už durų. Tai Kušlius 
rėkia rūsčiai: „Atiduokit man silkes! Tai mano silkės, kur ji man 
pavogė!“ 

Dievulis rūsčiai žiūri į Marcelę, ką ji pasakys, o ji nežino, 
kur akys dėti iš gėdos, ir tyli. Nesulaukęs atsakymo, jis įsako, ati- 
duoti Marcelę velniams. Išmesta iš dangaus durų ji patenka 
velnių rankosna, kurie kitas už kitą baisesni: raguoti, uodeguo- 
ti, iš gerklių ugnis liepsnoja, kaip iš krosnies. Vienas per kitą jie 
lindo į Marcelę, o pats biauriausių jau taikė ją šakėmis per- 
verti. 

Iš išgąsčio Marcelė suriko ir — nubudo. Ilgai rymojo ji lo- 
voje, drebėdama iš baimės. Silkės suvalgytos, taigi jų nebe- 
grąžinsi Kušliui. Užmokėti? Reikia surasti, kuom. Galop išėji- 
mas rastas. Marcelė atsargiai keliasi iš patalo, dar atsargiau ieš- 
ko šeimininkės sijono kišenėje raktų nuo spintos. Išėjusi su rak- 
tu priemenėn atsirakina spintą ir ieško kiaušinių. Už penkias 
geras silkes davė Gerdvilienė dešimts kiaušinių, vadinasi, mokė- 
jo silkei po du kiaušiniu. Ji, Marcelė, pasiėmė iš Kušliaus tris 
blogesnes silkes, taigi šešiais kiaušiniais, pilnai atsilygins. 

Pasiėmusi šešis kiaušinius, ji užrakina spintą, pakasa juos 
smėlin, kad kas nesurastų, o raktą įdeda atsargiai šeimininkės 
kišenėn. Ant rytojaus Gerdvilienė surado, kad jai pavogta šeši 
kiaušiniai ir užsipuolė ant piemens. „Marcelė girdėjo visa ir ty- 
lėjo. Ji dabar kas vienas vakaras knaisioja smėlį pasitikrinti, ar ten 
dar guli kiaušniai, ir nekantriai laukia šventadienio, kad nuneš 
kiaušinius Kušliui ir užsimokės už pavogtas silkes“... Tada ne- 
bijos, kad ją vėl išvarys iš dangaus už vagystę“. 

Šiais žodžiais baigiasi apsakymėlis, kurs yra tikras perlas. 

Visos parodytos apysakoje žmogystos yra tipingos. Pir- 
miausia senas žydas Kušlius. Dabar Lietuvoje, gal bus tai jau iš- 
nykęs tipas, bet prieš kokius dvidešimt, ar trisdešimt metų 
kiekvienoje parapijoje buvo žinoma keletas tokių amžinų žy- 

dų, kurie, jei turtingesni, vežiodavo padvėsusiu arkliu savo 
prekes iš sodžiaus į sodžių, nuo pirkios į pirkią, o jeigu neturė- 
davo kuo nusipirkti arklio, tai nešiodavo už pečių savo kromelį, 
kur buvo perkaliaus ir muilo, adatų ir kaspinų. Kromelis už pečių, 
o rankoje dar pintinė: tuo metu pinigas dar buvo retas ir nepriei- 
namas, taigi parduoti galima buvo tik perkant kiaušinius, še- 
rius ir t.t. 

Mūsų Kušlius turi net dvi pintini. Mat, mes jį užtinkame 
gavėnios metu, kada sodžius išsiilgęs silkių, kurių negi galima 
dėti kromelin. Tai jau senas žydas, pražilęs, taigi, galima sakyti, 
amžinas keleivis. Per savo ilgus vaikščiojimo nuo pirkios į pirkią 
metus, visokiu oru, jis patampa nejautrus į oro žiaurumą, ar žmo- 
nių piktumą. 

Per tiek ilga laiko bekeliaudamas po margą pasaulį, kad ir 
nedideliame jo kampely, amžinas keleivis — Kušlius, ar kaip 
kitaip jis būtų sodiečių pramintas — susigyveno su jais: jie vieni 
kitam reikalingi. Kad ir daug kas skiria juos, vis dėlto jie prisitai- 
ko kitas į kitą. Sodietis lietuvis labai dievobaimingas ir jo įpras- 
tas pasveikinimas: Tegu bus pagarbintas Jėzus Kristus. Išgany- 
tojo vardas kaip tik skiria amžinąjį keleivį nuo jo klijentų. Kiek 
galėdamas prisiderina jis į jų įpročius ir šis pasveikinimas — 
savo rūšies „šiboles“ — randa nekaltą abiem pusėm priimti- 
ną formą. Kušlius, ineidamas pirkion, sako: „„Pagarbintas Die- 
vas“. Atsakymas skamba taipgi trumpai: „per amžius“. Jei 
toks pasveikinimas nėra pradžia tikybinio sinkretizmo, tai jis ro- 
do bent tolerantingumą. 

-Tas tolerantingumas eina toliau. Vaikai visada esti Žiau- 
rūs, jie greiti pasijuokti iš kiekvieno, kas senas ar turi kurią svei- 
katos ydą. Juo labiau jie mėgsta daryti nesmagumą senam 
Kušliui. Ramiai jis nustumia nuo kelio padėtus jam norakiai pa- 
galius, ar akmenis, kad sukluptų, be pykčio klauso pasiūlymus 
pirkti „tekio jaknų“ ir t.t. 

Suaugusieji supranta, kad negražu ir negerai kankinti 
seną Kušlių ir sudraudžia vaikus su pusberniais. Kušlius nepyks- 
ta dėl šių nesmagumų. Sunkiau jam būti ramiam per derybas. Jos 
prasideda, kaip paprastai, užprašant daug daugiau. Kainą iš 
pradžios turi pasiūlyti visada žydas — pirklys, nes jis vaikščio- 

damas apylinkėje geriau žino, kiek kam moka. Tik Kušlius psi- 
chologas. Jam reikia silkes mainyti į kiaušinius. Taigi jis pradeda 
nuo to, kad giria savo prekes — silkes ir žemina kiaušinių kai- 
ną. Tik po tokios įžangos jis prašo už penkias silkes ketvirtada- 
lio kapos kiaušinių. 

Kita pusė iš anksto žino, kad negalima užkart sutikti su jo 
reikalavimu, bet vėl norėdama daugiau įvaryti jam baimės, 
kad jo silkių visai neims, iš pradžios nė girdėti nenori apie 15 kiau- 
šinių ir atgal] atiduoda jam silkes. Tik jau paskui, kai Kušlius pri- 
mygęs klausia, kiek duos, siūlo pusę jo paprašytos kainos. Kiek- 
vienai pusei būdas sužinoti tikrą kainą, kurią kita pusė pasiruo- 
šusi duoti, yra prasišalinimas: jei šauks pirkėją - pardavėją Kuš- 
lių atgal, galima nenusileisti, nešauks — reiks tenkintis men- 
kesniu uždarbiu. Taigi Kušlius susideda visą savo kromelį, 
išeina kieman ir dar klausia duryse ir paskui pro langą, ar bus 
pridėtas nors vienas kiaušinis. Kai išgirsta, kad daugiau nesu- 
silauks priedo, grįžta atgal. Vėl prasideda silkių iškraustymas. 
Ne be to, kad nebūtų mėginama įkišti menkesnių, nei buvo sude- 
rėta pirmą kartą; ne be to, kad ir piktumas imtų seną Kušlių, 
kai mato, kad nenusiseks uždirbti pusės skatiko ar dar mažiau. 
Visa tai žmoniška, labai žmoniška. 

Nemažiau reali ir raiški yra samdininkė merga Marcelė. 
Ar ji blogas žmogus, ar geras? Nesiskubinkime su atsakymu. 
Ji pavagia Kušliaus tris silkes. Kada ji taip daro, jai neateina nie- 
ko pikta galvon: visi mėgsta pasijuokti iš seno Kušliaus, kodėl 
nepasijuokti ir jai? 

Šiaip iš vyresniojo pasijuokti, žinoma, nusidėjimas, bet 
žydas ne žmogus. Juo labiau galima iš jo pasijuokti, kad žydai 
„mūsų Viešpatį Dievulį nukankino“. Negi gali Nukankintasai 
pykti dėl to, kad juokaujama iš tų, kurie jį nukankino, 

Paimdama tris Kušliaus silkes, ji nebuvo tikra, kad kiti ne- 
pamatys, Piemuo tikrai pamatė ir tuoj garsiai nusijuokė; tai ro- 
do, kad jo supratimu silkės buvo paimtos juokomis. Marcelė jam 
mirksi, kad jis nesakytų niekam kitam. 

Išeina Kušlius nepastebėjęs, kad jam paimta trys silkės. Jam 
išėjus pradeda kvatoti pilna gerkle Marcelė su piemeniu. Jų 
juokas sužadina dėmesio pas šeimininkę, kuri nujaučia, kad 

Kušliui bus išvelta blogybė. Į jos klausimą, ką tarnaitė padarė, 
vieton atsakymo rodo Marcelė keldama už uodegos tris silkes. 
Vėl tas rodo, kad ji nieko pikta savo darbe nematė, kitaip būtų 
paslėpus. Net ir Gerdvilienės marti — ir ši nusijuokia dėl silkių 
pavogimo. 

Tik senė Gerdvilienė sužadina Marcelės sąžinę, nuro- 
dydama jos darbo pasekmes. Neteko Kušlius trijų silkių, gal vi- 
sos dienos uždarbio, o namie jo pati serga ir alkana. Žmonišku- 
mo jausmas, sužadintas tuo priminimu, jau nebeleidžia nurim- 
ti. Tik Marcelė dar nenori jam pasiduoti. Ji kartoja tą patį, ką 
pirmiau minėjome, pasiteisinimą: argi, girdi, „yra kokis nusi- 
dėjimas prieš Dievą žydą apgauti, jie gi mūsų Viešpatį Die- 
vulį nukankino, nukryžiavo“. 

Bet ir šis pasiteisinimas išslysta jai iš širdies, kai išgirsta se- 
nosios atsidusimą su žodžiais: „Vai, mergele! Mes jį kasdien, 
mieliausį Dievulį, kiek kankinam, kiek kryžiuojam!... ir jis 
mums vis atleidžia“... Joks pamokslas, ar įrodinėjimas nebūtų 
tiek paveikęs į Marcelę, kiek šie senės sodietės žodžiai, tarti 
su nuliūdimu ir pripažinimu savo menkumo prie Dievo ge- 
rumo, 

Sąžinės balsas dabar sako Marcelei aiškiai, kad ji blogai 
padarė, pavogusi Kušliui jo silkes. O ji žino, kad kas neatsily- 
gins šiame gyvenime, tam teks atsiteisti jau mirus. Bet ten atsi- 
teisti sunkiau. Anot Monikos žodžių, kuriuos anksčiau minėjo- 
me, reiks Marcelei aname pasauly įsikandus silkes dantyse pra- 
šinėti Kušlių, kad atsiimtų. 

Mes jau matėme, kaip veikė Marcelės sąžinė per sapną. 
Marcelė pilnai pažino savo blogą darbą ir nutarė atsilyginti 
už jį Kušliui. Bet argi nekeista? Norėdama užsimokėti už pa- 
vogtas silkes, ji... vagia pas šeimininkę kiaušinius. Ir ne tik juos 
pavagia, bet tyliai klauso, kaip šeimininkė įtaria vagystėje nie- 
ku nekaltą piemenį. Argi gali taip atsitikti? Argi gali žmogus 
viltis piktu darbu pataisyti, ką jis yra blogai padaręs? 

Kas žino žmogaus širdies gelmes! Viskas ten galima. Ne 
kiekvienas yra Sokratu, kuriam jo daimonion — sąžinė pra- 
dėdavo kalbėti visada, jei jis mėgino daryti ką pikta. Marcelei 
reikėjo išjudinti sąžinę, kai ji buvo pavogusi Kušliui tris silkes. 

Jeigu nebūtų buvę kas paaiškina jai, kas yra bloga jos darbe, 
ji pati viena nebūtų to pajutus. Skirtumas tarp pirmos ir an- 
tros jos vagystės tik tas, kad antrą kartą nebuvo kas jai parodo, 
kad ji blogai elgiasi. Jeigu ir antrą kartą kas būtų išaiškinęs Mar- 
celei jos negerą darbą, ji būtų besimetus jo taisyti. Ir labai ga- 
lima, kad atsiteisdama už jį, Marcelė būtų padariusi naują 
blogenybę. 

Tokis jau žmogaus būdas, kad jame labai dažnai greta su- 
gyvena priešingiausi dalykai ir kad jam pažinti save labai sunku. 
Taigi ir Marcelė mums rodosi labai žmoniška, o dievais būti 
mums neleista. 

Žmoniškumas perkeltas ir dangun. Marcelei dangus nė 
negalėjo kitaip rodytis, kaip graži bažnyčia. 

„Ten buvo gražu, kaip Pivašūnų bažnyčioje. Visur žva- 
kės dega, žiburiai; patsai ponas Dievulis, žilas, ilga barzda, 
sėdi aukštai ant aukuro, o aplinkui jo vis angelėliai: vieni maži, 
kaip Švenčiausios Panelės paveiksle Merkinėje, lakioja ir 
aukštai ir žemai aplinkui Dievulį o kiti dideli, bet taip pasirė- 
dę, ilgais sparnais už pečių, klūpauja pas aukurą rankutes su- 
dėję, lyg jauni kunigėliai, ar klierikai ir garbina Dievulį“. 

Gražesnio dangaus Marcelės vaidentuvė negalėjus bū- 
tų surasti. Visi jo bruožai imti iš tikro gyvenimo. Vienas tik yra 
svetimas Marcelei — aukuras, apie kurį ji negalėjo girdėti 
savo gyvenime, o juo mažiau įsivaizduoti. Toji vieta, kur Die- 
vas sėdėjo, Marcelės sapne, buvo ne aukuras, bet altorius. 

Kiek dangaus bažnyčios yra žemiška išvaizda, tiek jos 
tvarka nesiskiria nuo mūsų krašto bažnyčių. Jon prisikemša 
vėlių, kaip bet kurion bažnyčion maldininkų minios. Šį pa- 
veikslą vėl gražiai piešia mūsų autorius. 

„Numirėlių ėmė vis daugiau ir daugiau eiti dangun pro ma- 
žąsias dureles, kur ji stovėjo, kad nustūmė net kampan ir ten 
prispaudė į sieną. Prisibrukė numirėlių dangun lyg žmonių 
Merkinės bažnyčion per šventą Roką“. 

„Ponai ir ponios už grotelių sėdėjo arčiau pono Dievulio: 
pamačiusi tai, Marcelė net atsiduso. Tai, Dievuliau, ponams 
ir Čia geriau!“ 

Mes ėmėme keletą detalių iš paveikslo ir matome, kad 

jis kiaurai nudarytas realistiniais dažais. Bet šis realizmas nie- 
kur neperdėtas. Jis gražiai išvestas nuo pradžios iki galui, ir 
niekur nėra nė vieno bruožo, kurs nesakom mus atstumtų, bet 
iššauktų nepasitenkinimo. Jis pilnai atitinka Oracijaus reika- 
lavimui: 


Respicere exemplar vitae morumgue iubebo. 
Doctum imitatorem et vivas hinc ducere voces (Horatius: 
Ars poetica, 317 - 181). 


Patariu įsižiūrėti į gyvenimo būdą ir įpročius tam, kas 
nori sumaniai jais sekti ir ten rasti gyvus žodžius. 

Galima skaityti „Silkes“ dešimtimis kartų, ir juo daugiau 
skaitysime, juo daugiau rasime naujų bruožų, kurie visi bus 
tikri. 

Ligšiol mes pažinome du Krėvės apsakymėliu, kurių vie- 
nas buvo ne visai tikro realizmo, kitas tobuliausis. Tokių apsa- 
kymėlių Krėvė davė visą eilę. Mes negalėsime sustoti prie kiek- 
vieno jų. Visuose jų mes matytume tą pačią Merkinės žmonių 
buitį. Plačiausis jų yra „Žentas“, pavadintas sodžiaus gyveni- 
mo vaizdais. „Žentas“ yra iš tikrųjų dramatizuota apysaka, 
o ne drama. Nė pats autorius nesiėmė jo vadinti drama, pridū- 
ręs, kad tai yra sodžiaus gyvenimo vaizdai. 

Pirmas vaizdas pavadintas tarpušvenčių vakaras. Mes 
esame pasiturinčio ūkininko Kalvaičio pirkioje vieną Kalė- 
dų vakarą. Šeimininkas įeina pirkion, atlikęs namų ruošą. Žmo- 
gus jis nebejaunas, ūkis didelis ir jam nelengva apeiti gyvulius. 
Jis skundžiasi savo žmonai Rožei, kaip jam sunku, ir iš tų skundų 
sužinome, kad jie turėjo sūnų, kurs buvo drūtas, kaip ąžuolas, 
bet peršalo ir nesenai mirė. Prie kūno nuovargio prisideda dar 
dvasinis: tėvas skaito save kaltu, kam jis įsakė sūnui ko ne basam 
pagauti kumelaitę, kurią begaudydamas sūnus sušilo, o pas- 
kui bevesdamas sušalo, apsirgo ir mirė, 

Begailestaudamu mirusio sūnaus, vyras su žmona kar- 
tais tariasi, kaip čia jiems toliau gyventi. Kalvaičio išmanymu, 
reikia ko] kur kas pasisamdyti berną ir paskui po truputį dai- 
rytis žento: jiems dar liko, mat, duktė nuotaka, „Marytė (tuom 

ji vardu) gera mergaitė: ir meili, ir palanki, blogu žodžiu nie- 
kados neprasitars, neprieštaraus, ir darbininkė“. 

Vis dėlto motinos širdis nujaučia, kad jos dukrai nelemta 
matyti laimės, Kai nustebęs Kalvaitis sako, kad ji negi pas še- 
šurą su anyta gyvens, o pas tikrus tėvus, ir kad tėvas nesiskubin- 
damas suras jai gerą vyrą, žmona pastebi: „argi vien tik nuo 
vyro pareina moteriškės laimė“. Ji pati sakosi laimės nemačiu- 
ši, kad ir gerą turinti vyrą. Kalvaitis pritaria, kad jųdviejų gyve- 
nimas buvo tikrai sunkus, tartum Dievas būtų paženklinęs juos 
pirštu, Šešetą vaikų jie palaidoję. Kitas savo nelaimes Kalvai- 
tis taip primena: „Ant gyvulių liga krinta, kieno puola, ar ne, 
o mūsų būtinai; amaras krinta ant javų, ant sodų, kas ar nukenčia 
ar ne, o mes būtinai... Ir sakyk tu man, Rožiuk, kodėl?... Aš dažnai 
apie tai mąstau ir suprasti negaliu... Juk pikto niekam niekada 
nepadarėva, bažnyčios neužmirštava, ekzekvijas laikėva dažniau, 
nekaip kiti, mišioms kas vieni metai duodava“. 

„Vargingame gyvenime“ veik tais pačiais žodžiais skun- 
dėsi Dvainis, kad jam sesiseka. Jo skundą pakartoja ir Kalvaitis, 
nors vieno ūkis buvo visai sunykęs, o kito — pilni visokio gėrio 
namai. Regimai, Kalvaitis savo darbštumu įveikia „,nesise- 
kimą“, bet vis dėlto skundžiasi. 

Kalvaitienė jam atsako: „Gal gi Dievulis taip mudu pa- 
milo. Jo šventos valios niekas nežino“. Rišimas duotas visai, 
kaip mes pirmiau nurodinėjome. Ar pasitenkino juom Kal- 
vaitis, nežinom, nes jam su žmona taip besisielojant, ateina 
svečias Juknis, kaimynas kampininkas, ir kalba tuojau linksta 
atgal žento klausiman. 

Juknis tuoj, lyg iš netyčių, siūlo savo sūnų, kurs ir negeria ir 
nerūko, ir su pinigais kietas, kaip titnagas, vadinasi, tinkamiau- 
sis Kalvaičiui žentas. Neskubo jie aptarti gerų jaunikio Juknio 
privalumų, kaip atėjo kitas svečias — Gaidulionis. Tai tikras 
pagirų maišas, Prasidėjęs girtis, jis vos neužmiršo, kad jis at- 
siūstas atsiklaustų, ar gali jo giminė, kad ir tolimas, Mėrūnas 
siųsti piršlius, 

Kalvaitis nei prižada, nei atsižada. Svečiai išeina, ir jis su 
žmona kalbasi toliau, kuris būtų tinkamesnis žentas. Jiems 
prie vakarienės taip besikalbant, grįžta ir duktė Marytė iš kuo- 

kinės apsiašarojusi. Kai tėvai susirūpinę klausia, kas jai atsiti- 
ko, ji pasisako nebegalėjusi ilgiau likti kuokinėje: bernai į ją nė 
žiūrėti nenori, kitos mergos šoka, o jos niekas neveda; reikią 
tarp vaikų stovėti. Pačios prisišokusios klausią Marytę, kodėl 
ji neinanti šoktų. Kol brolis buvęs gyvas, vis dar daugiau į ją ber- 
nai žiūrėję, bet dabar... 

Tėvas ramina, kad ji gaus užtarytoją, nes jau net du bernu 
atsiuntė atsiklaustų. Marytė, į kurią kuokinėje niekas nežiūri 
dėl to, kad ji negraži, gerai supranta, kad bernai ne jos nori, o 
tėvo ūkio, jei siūlosi į žentus. Tas pats Juknio sūnus pajuokęs 
ją tuo metu, kai tėvas buvo atsiklaustų. 

Marytė sako tėvams, kad ji visai nenorinti tekėti. Tik mo- 
tina nujunta, kad jeigu duktė nenori tekėti už gero jaunikio, 
kaip Mėrūnas, kurs pats turtingas — tėvai turi tris valakus — 
ir net kvietė Marytę užgertų, tai reiškia, kad ji myli kitą. Ji prade- 
da kvosti Marytę, ir toji prispirta pasisako, kad tai jų sodžiaus 
bernas - samdininkas. Pasirodo, kad jis irgi negražus, niekas 
jo nemyli, ir Marytė jame randa lyg nelaimės draugą. Jo vieno 
meile ji pasitiki, nes jis negi gali viltis, kad Marytė už jo tekėtų, 
vadinasi, myli ne dėl jos turto. 

Tik tėvas, kurs teorijoje buvo sutikęs su žmona, kad imtų 
ir kampininką į žentus, jeigu tas būtų geras žmogus ir tiktų duk- 
teriai, nenori nė klausyti apie tokį žentą praktikoje. Jis griežtai 
pasako, kad išleis Marytę už Mėrūno, ir gana. 

Antras paveikslas rodo piršlybas. Skaitytojai žino iš pir- 
mojo, kad Kalvaitis nutarė leisti dukterį už Mėrūno, taigi antras 
paveikslas — „Piršlybos“ — negali atnešti jokio naujo įvykio. 
Dramatišku atžvilgiu todėl jis visai nereikalingas, nes jame nebus 
ir negali būti jokio veiksmo. 

Bet mes nesuklysime pasakę, kad mūsų autorius daugiau- 
siai brangino iš viso „Žento“ kaip tik šį paveikslą. Juk lietuviš- 
kos vestuvės prieš trisdešimt ar daugiau metų buvo visai kito- 
kios, nei dabar. Mes jas pažįstame iš Juškos „Svodbinės Rė- 
dos“. Jos susidėdavo iš eilės aktų. Žymiausis priruošiamas aktas 
yra piršlybos, arba, kaip mano krašte vadina „pragertuvės“. 
Jose pirmoji vieta pridera ne pačiam jaunikiui, o jo piršliui, 
kurs turi rodyti savo atvestąjį berną iš pačios gerosios pusės, 

Begirdamas visus, kas reikia girti — jis negali palikti nuotakos 
tėvų ir jos pačios neišgyręs — piršlys turi būti poetas: žmo- 
nės jį praminė melagiu. Visko jis negali pramatyti pats, bet am- 
žiais susidarė kalbų ir dainų repertuaras, kurias piršlys turi 
mokėti. Krėvė bus matęs tokių senybinių vestuvių ir girdėjęs 
visas ten sakomas kalbas ar dainuojamas dainas. 

Taigi toki paveikslai negalėjo netraukti saviep mūsų po- 
eto, ir jis su didele meile rodo piršlybų paveikslą. Atpasakoti jį 
negalima, o galima juo gėrėtis tik skaitant jį ištisai. 

Prasidėjus vaišėms, ateina jau mums pažįstamas Gaidu- 
lionis su jauna ir gražia moteriške, Skyliene, ir dar šiek tiek vėlė- 
liau, senesnė moteriškė — Mačiulienė. Visi, žinoma, sodina- 
mi stalan ir tinkamai vaišinami, Skylienė atsisėda greta Mėrū- 
no, kurs į ją vieną težiūri ir visai nedaboja nuotakos. Iš jo pasi- 
elgimo su Maryte matyti, kad jis ne iš meilės ją ima. Bet jis nėra nė 
godus į turtą. Tai kas gi jį verčia eiti pas Kalvaitį užkuriomis? 

Skaitytojas nugirsta keletą žodžių, tartų tarp Mėrūno ir 
Skylienės, ir paslaptis tampa aiški: Mėrūnas myli Skylienę ir 
toji liepia jam eiti užkuriomis, kad būtų arti prie jos, tame pa- 
čiam sodžiuje. 

Mačiulienė, kuri matė kaip Skylienė kugždėjosi su Mėrū- 
nu, išėjus piršliams ūkio apžiūrėtų, pataria Kalvaitienei neleis- 
ti dukters už šio berno, su kuriuo gero gyvenimo nebus. Kalvai- 
tienė klausia dukters, ar ji nori tekėti už Mėrūno, bet toji atsako, 
kad tėvai jos neleidžia už kurio ji norėtų, o visi kiti jai lygūs. 

Nepaklausė motina savo nujautimo, nepaisė dukters no- 
ro, nežiūrėjo į tiesą, kurią pasakė Mačiulienė. Ir kaip ji galėjusi 
būtų paklausyti, kad tėvo valia geležinė? Ištekėjo tad Marytė 
už Mėrūno, kurs į jos namus atėjo, kad kitą matytų, kad kita gė- 
rėtųsi, išėjo nemylėdama. Tik apsiriko Marytė, kai sakė, kad ji 
kitą myli. Ji nieko nemylėjo prieš ištekėsiant: tas, ką ji skaitė 
meile, buvo dėkingumas. Kad ir žinojo Marytė, jog Mėrūnas 
ne dėl jos pačios ją ima, vis dėlto pamilo savo vyrą. 

Cyvenimas jiems tapo gyvu pragaru: Marytė žiūri į vyrą, 
ar nepamatys malonesnio žvilgterėjimo, ar neišgirs meilesnio 
žodelio. Juo daugiau ji norėtų susilaukti iš vyro meilės, juo dau- 
giau mato pas jį neapykantos. Jo širdis lekia į kitą. 

Skylienė ne be reikalo įkalbinėjo Mėrūnui eiti užkurio- 
mis. Ji dar mergaudama mylėjo šaunų berną Mėrūną. Noriai 
būtų už jo tekėjusi, tik jis nenorėjo jos imti: kur gi jo tėvas turi 
tris valakus, argi galima vesti mergą, kuri tarnauja pas kitus. 
Neturėdama vilties ištekėti už Mėrūno Ona — tuom ji vardu 
— išeina už Skyliaus. Tik tada, kai nebeteko jo krašte Onos, Mė- 
rūnas pamatė, kad ją myli. 

Atėjęs Mėrūnas žentu pas Kalvaičius dažniau matė Oną. 
Tik kas iš to? Jie turi būti amžinai svetimi kitas kitam. Kliūtys, 
kurios juos skyrė, tik didino jų meilę. Mėrūnas pradėjo pirkinė- 
ti Skylienei visokių dovanų, per šventes vaišinti ją miestely. 
Gyvenimas Mėrūnui tampa nebemielas savo šeimynoje. Jis no- 
rėtų mesti nekenčiamą pačią ir, jei kaip nors galėtų gauti iš uoš- 
vio dalį, gyventų arti savo mylimosios ir nematytų pačios. 

Atsiranda, kaip ir visada, blogų žmonių, kurie džiaugiasi, 
jei kam gali padaryti pikta. Jie įkalbinėja Mėrūnui pradėti 
teisme bylą prieš uošvį. Trečias iš eilės vaizdas rodo šį „kurs- 
tymą“. Tas pats Juknis, kurs siūlė savo sūnų į žentus, dabar pa- 
taria bylinėtis: tas pats Ringelė, kurs buvo piršliu, imasi bylą 
pravesti. Jis juk buvęs viršaitis, tai daug gali valsčiuje. Jeigu gi 
valsčiuje nenusisektų, tai jis turi klieriką sūnų, kurs ne šiandien 
ryt įsišventins į kunigus. Per sūnų jis įkalbės klebonui, kurio Kal- 
vaitis paklausys, kad įsakytų duoti žentui dalį. 

Viena tik Mačiulienė peikia į akis pasielgimą Mėrūno bei 
Skylienės. Autorius pavedė jai visoje dramoje tiesos sakymą 
akysna visur ir visada, Regimai, jis tam ją ir atsiuntė karėemon, 
kad be jos Mėrūnas būtų apsuptas vienų kurstytojų, kurie ger- 
dami už Mėrūno pinigus juo labiau turi pataikauti jo užuogai- 
doms. 

Mėrūną svaigina tiek troškimai, tiek gėrimas. Jo dėdei 
Ringelei nesunku išvilioti tokiomis aplinkybėmis iš jo visus 
kiek turi, pinigus, už kuriuos jis turi išvesti bylą prieš Kalvaitį. 

Pirmiausia kurstymų pasekmes matome ketvirtame pa- 
veiksle, kurs visas rodosi Kalvaičio pirkioje. Tai trumpiausia 
viso veikalo eiga ir visų gyviausia. Grįžęs namo girtas Merūnas 
eina ieškoti šilkinės skarelės ir medaus, kuriuos laikė paslėpęs 
šiauduose ir dabar norėtų nešti Skylienei dovanų. Tik jis negali 

rasti pakuoptų daiktų ir supranta, kad juos bus paėmusi jo žmo- 
na Marė. Užtat inėjęs pirkion Mėrūnas tuoj reikalauja iš jos, 
kad atneštų skarelę ir medų. Jei neatneš, tuoj užmušiąs. Mary- 
tė griežtai atsisako, ir vyras ją griebia už plaukų. Tėvas Kalvai- 
tis nori apginti dukterį, žentas jį stumia, bet gauna per ausį. 

Tada, paleidęs žmoną, Mėrūnas puola į uošvį, bet svečias 
Naujalis jį pagriebia ir meta prie sienos, kur ruošiasi jį apdaužyti. 
Marė prašo nemušti jos vyro, ir Naujalis paleidžia Mėrūną. 
Tas prašo Juknį, atėjusį norakiai tam reikalui, būti liūdininku, 
kad uošvis jį primušė ir išeina, sakydamas, kad čia daugiau ne- 
bus jo kojos. 

Ringelės sumanymas pradėta vykinti: ketvirtame pa- 
veiksle girtas Mėrūnas norėjo primušti žmoną ir uošvį, o penk- 
tame mes jį matome valsčiaus raštinėje, kur jis ateina skųstis, kad 
uošvis jį primušęs. Iš visų paveikslų šis gal pats silpnesnis. 
Visas jo turinys — girtuokliavimas valsčiaus raštinėje ir kyšių 
ėmimas. Dramos įvykių žvilgsniu tik viena matome, kaip Mė- 
rūnas rašo skundą, kad jį uošvis primušęs, bet koks bus teismas, 
nežinia. Reiktų laukti, kad Mėrūnas turi laimėti, nes mes mato- 
me, kad jis duoda kam reikia kyšius ir pirma matėme girdant 
karčemoje reikalingus teisme žmones. 

Tik sekančiame, šeštam, paveiksle sužinome, kad vis dėlto 
jis pralaimėjo bylą, kuri tuo būdu patenka kiton instancijon — 
klebonijon, Ringelės sumanymu. Paveikslas prasideda pie- 
tumis, kur matome už stalo kun. Ridiką, jo seserį, klieriką Ringe- 
lę ir jo tėvą. Šion garbingon draugėn Mačiulienei sunku patekti, 
taigi jos rolė atiduota čia kunigo seseriai Ridikiutei. Ringelė nori 
su,sūnum įtikinti kun. Ridiką, koks yra baisus žmogus tas Kal- 
vaitis, ir piktumui išvengti, klebonas turėtų jam įkalbėti atida- 
linti žentą. Tuo reikalu buvo įsakyta, kad ateitų pas kleboną se- 
nis Kalvaitis ir žentas Mėrūnas. 

Atvykus jiems, pasikalbėjimas eina gana gyvas, Ir reikia 
pripažinti, kad čia Kalvaitis pasirodo visa galva aukštesnis pa- 
dorumo ir išmintingumo žvilgsniu už kun. Ridiką ir klieriką 
Ringelę. Jis jaučia savo vertę žmogaus ir moka ją apginti prieš 
visus, savo dvasiškojo tėvelio neišskyrus. Iš viso pasikalbėji- 
mo matyti, kad didelė moralė jėga — tai Kalyaitis, prieš kurį 

kunigas su klieriku tik pusberniai. Bandymas per kleboniją lai- 
mėti bylą prieš Kalvaitį nepasiseka. Ir Ringelė ir Mėrūnas tik 
užsitraukia ant savęs gėdą. 

Kas gi toliau bus? Ką dabar darys Mėrūnas? Septintas 
paveikslas pavadintas daug reikšmingu vardu: „Nutrūko“. 
Kas nutrūko? Gyvenimas su žmona pas uošvį jau buvo anks- 
čiau nutrūkęs, bylos valsčiuje ir klebonijoje pralaimėtos. Liko 
dar vienas ryšys, kurs jį laiko tarpu šių žmonių — jo mylimoji 
Ona Skylienė. Ar lemta ir šiam ryšiui nutrūkti, kaip kitiems? 
Visa sužinosime septintame paveiksle. Mes patenkame pas so- 
džiaus grožę Skylienę. Ji namie viena ir mes galime arčiau su ja 
susipažinti. Sirena užsiėmusi svarbiu darbu: ji išima iš skrynios 
šilkines skareles ir mėgina prieš veidrodžio šukę, kuri iš skare- 
lių jai geriausiai dera. Brangios jai šios parėdos, — brangios 
ir dėl to, kad šilkinės, gražios, brangios ir dėl to, kad jos yra Sta- 
sio Mėrūno dovana. Brangios jai skarelės, bet brangus ir mei- 
lužis, iš kurio gavo. Tarp jų yra viena, kurią ryšojo per Petrines, 
kai... patapo Mėrūno mylimąja. Nuo to laiko nedrįso žiūrėti į šią 
skarelę, jos puolimo liūdininkę. Tik kodėl į ją nežiūrėti? Jeigu 
taip atsitiko, tai juk abudu buvo girtu, o kita vertus, Ona pati lau- 
kė tos dienos, tai kuo čia kalta skarelė? 

Negalima sakyti, kad šis sodžiaus grožės monologas dary- 
"tų jai gerą vardą. Juk tai kalbanti lėlė, ir tiek. Daugiau žmogaus 
matome Skylienėje, kai ineina visai nelaukta viešnia — Marė 
Mėrūnienė. Akis akin susiduria dvi moteriškės, kurių viena į 
tą patį vyrą turi teisę, kita — meilę. Vadinasi, priešais stovi pa- 
reiga ir meilė. Tarp jų tuoj prasidės kova. Kas laimės? 

Mėrūnienė atėjo prašytų, kad Skylienė įsakytų jos vyrui 
grįžti namo, šeimynon. Toks prašymas ir nepaprastas ir žemi- 
nantis Marytę. Taigi, reikia rimtų ir labai rimtų priežasčių, kad 
kreiptum jį į savo priešininkę. Vienintelis pateisinimas, jeigu tas 
daroma ne savo reikalu. Marė Mėrūnienė turi du tokiu motyvu: 
vyro gerovę ir sūnaus, kurio iš jo susilaukė. Gaila vyro, kad jis 
dabar priverstas išvažiuoti Amerikon, gaila ir vaiko, kurs liko 
be tėvo. 

Tik šiuodu motyvu galėjo pridengti Mėrūnienę nuo panie- 
kos, kurią ji užsitraukia savo žygiu. Kai Skylienė jai išpila visą aš- 

trių, kaip peilis, žodžių maišą, visaip ją koneveikdama, šie mo- 
tyvai turėjo būti tinkamai išvystyti. To, deja, nepadaryta, ir mū- 
sų simpatijos pradeda linkti Skylienės pusėn, kuri nieko nenori 
išsižadėti ir sako: „Nesibaidau nei Dievo, nei žmonių nesigė- 
džiu. Nors vieną mėnesį, nors valandėlę laimės, bet vis dėlto iš- 
kovojau. Galynėn ėjau su savo likimu, su Dievu ir žmonėmis 
— ir apgalėjau“. 

Lig šiol mes jokios panašios kovos nesame matę. Vilioti 
Mėrūnas ir imti iš jo dovanų, priimti, vaišių nėra visai kovoji- 
mas. Taigi, panašios kalbos iš Skylienės mes visai nelaukėme 
ir dabar norėtum matyti, kur ir kaip ši kova pasireiškė. Bet to mums 
drama visai nerodo. 

Iš tikrųjų pamatome ką kita. Jeigu Skylienė, būdama pati 
viena, monologe pasisakė, kad ji nesibijo vyro, kurs galų gale 
turės sužinoti apie jos ryšį su Mėrūnu, tai čionai visai ne pasiry- 
žimas ginti savo meilę, ar žūti dėl jos, o papračiausia spekuliacija 
vyro gerumu, kurį ji kasdien mato. Tik kai vyras, išgirdęs dviejų 
moteriškių kalbą, ineina pirkion, griebiasi kirvio ir spiria žmo- 
ną koja, — visa Onos meilė į Mėrūną išrūksta. Neilgai širdo Sky- 
lys, jis dovanojo pačiai jos nusikaltimą, bet pridūrė, kad jei kar- 
tą dar sučiups ją su Mėrūnu, užmuš abudu. Sukapotos skarelės 
ir dieglius Skylienės šone rodo, kad grasymas ne visai tuščias. 

Ir kai, vyrui išėjus nuvesti laukan arklių, ateina Mėrūnas at- 
sisveikintų su Ona prieš išvažiuosiant Amerikon, ji juntasi vi- 
sai ne meilės kankinė, o baili moteriškė. Vis dėlto neiškenčia 
nepuolus galop Mėrūnui ant kaklo. Šiuo metu pasirodo vėl du- 
ryse vyras, kurs visai ne juokais griebiasi kirvio. Baimės apimta 
Skylienė išbėga oran ir šaukia pagalbos. 

Taip nutrūko Mėrūno ir Skylienės meilė, ir išvažiuoda- 
mas Amerikon jis nusiveža nedaug pasigailėjimo. Atsisveikin- 
dami ir mes su Skyliene suprantame, kodėl autorius davė jai 
tokį vardą, dėl kurio ir jos kaimynai juokauja. Jos galvoje ir šir- 
dyje tikrai daug skylių. Tik mes vis dėlto norėtume sekančia- 
me leidime matyti ją kitu vardu. Juk ne visi, girdėdami gražios 
Onos vardą, mano apie galvą ir širdį. 

Drama būtų baigta nutrūkimu. Tik, kaip sakėm, Krėvė ra- 
še ne dramą, o dramatizuotus paveikslus. Jis prideda todėl epi- 

logą. Paskutiniame, iš eilios aštuntame, vaizde mes galime pasi- 
džiaugti, kad suklydėlis grįžo. Po keleto metų Mėrūnas grįžta iš 
Amerikos visai kitu žmogumi. Ne tik jo viršutinė išvaizda kita 
— jis apsitaisęs poniškai, turi laikrodėlį, — bet ir būdas. Jis da- 
bar gerai supranta, kiek jis kaltas prieš žmoną ir uošvį. Norėtų 
grįžti pas juos, bet nedrįsta nė prieiti prie jų... Sutikęs švento- 
riuje tą patį Julijų Naujalį, kurs savo metu apgynė nuo jo senį 
Kalvaitį, Mėrūnas pirmas užkalbina, besivildamas iš jo gau- 
ti žinių apie savo šeimyną. Pasirodo, kad netoli esama jo žmo- 
nos, mažo sūnaus ir uošvio. Naujalis pasišaukia pirma Marę 
su sūnum, o paskui atkviečia senį uošvį, ir susitaikinimas įvyksta 
labai greitai. Paskutiniai senio Kalvaičio žodžiai: „einame, 
vaikeliai“. 

Priėjus prie gražios baigos, norėtųsi pasakyti: ir aš ten bu- 
vau, alų — midų gėriau, — kaip kad baigiasi mūsų pasakos. 
Juk, iš tikrųjų mes, čia turime apysaką. 

Kai dėl manęs, aš būčiau norėjęs, kad ir apysakos forma 
būtų buvusi pavartota, o ne dramatinė, kaip dabar. Ar reikia 
sakyti, kad šie vaizdai scenoje niekados negalėtų turėti pasi- 
sekimo. Mes jau ne kartą esame pastebėję, kad veikimo vaizduo- 
se labai maža, Visas veikimas reiškiasi arba valgymu, arba gėri- 
mu, o kartais tuom ir kitu draugėj. Pirmame vaizde matėme už 
stalo vakarieniaujant Kalvaičio šeimyną, antrame — valgo- 
ma, geriama ir dainuojama per piršlybas, trečiame — nuo 
pradžios iki galui geriama ir užkandinėjama, ketvirtame — 
vėl valgoma pas Kalvaitį, penktame — atsinešama degtinės 
gerti, šeštame — valgoma (klebonijoje). Tik paskutiniu du 
vaizdu apsieina be valgio ar gėralo, ir tai ne visai: Kalvaitis 
siūlo žentui susitaikinus eiti išgerti, kad ir nedaug. Beskaitant 
tai netiek puola akysna, bet kas būtų bematant visa tai scenoje?... 

Vėl gi epiškas platumas. Beskaitant, dar kas įpratęs greitai 
skaityti, jis yra malonus. Visai kitą įspūdį jis darytų teatre. 

Taigi, dramatizavęs vaizdus, mūsų autorius nepadidino 
jų vertės, o nustojo daug. Berašant apysaką arba romaną bū- 
tų ilgumai savaime išnykę. Paskui dramatizuotuose vaizduose 
turime tik vieną dialogą, o aprašymai išnyksta. Jie pavaduojami 
trumpais nurodymais, kokia pirkios išvaizda, kas kam stato 


335 


stiklelį, paduoda šaukštą ir t.t. Tokios pastabos aprašymų 
niekados nepavaduos. 

Juo labiau mes pasigendame tokių aprašymų, kad jie 
Krėvei be galo sekasi, kaip mes vėliau pamatysime. Niekas 
kitas nemoka taip gražiai parodyti ar tai gamtos paveikslą, ar 
tai žmogaus svajones, kaip Krėvė. 

Kuo gi geriau, jei ne aprašymu, galima parodyti pilnas 
žmogaus būdas? Dramoje mes tegalime pažinti jį iš veiksmo, 
na, o jeigu veiksmo tėra maža? 

Imkime kad ir Marytę. Motina ją giria. Tik motinos visada 
giria savo vaikus, ir iš motinos žodžių nė kiek nematyti duk- 
ters būdo. Jos kalba su tėvais, grįžus iš kuokinės, rodo tik viena: 
Marytė norėtų linksmintis su jaunimu, bet jos pusėn bernai 
nežiūri. Ji sakosi tėvams mylinti berną samdininką ir už jo norė- 
tų tekėti, bet už savo laimę su juo nė kiek nekovoja. — Per pirš- 
lybas ji pasako keletą žodžių, iš kurių tegalime matyti tik jos 
paklusnumas tėvams. 

Daugiau ji pasirodo „Nutrūkimo“ paveiksle, bet vis dėl- 
to negauna aiškaus veido, kaip minėjome aukščiau. Kai Mėrū- 
nienė sako Skylienei, kad ji nepadariusi savo nedraugei nieko 
pikta, toji atšauna: „Tokia avelė, kaip Marė, negali padaryti nei 
gera, nei pikta“; vadinasi, žmogus visai be būdo. Vėl kai Marė 
tikrina rivalę, kad vyras iš pradžios labai mylėjęs ją, savo žmo- 
ną, mes dedamės greičiau prie Skylienės nuomonės, kad ji čia 
klysta. Už ką gi ją būtų pamilęs kuriam laikui Mėrūnas. Ji negra- 
ži, tą žino gerai pati Marė, būdo gerumo niekur nematyti, tai 
už ką? 

Tiesa, paskutiniame susitaikinimo vaizde, jos vyras grau- 
denasi, kam jis tokiai gerai žmonai darė tiek daug pikta, bet 
mes vis dėlto nepastebime, iš kur mato šį gerumą. Ar iš to, kad 
taip greitai ir taip lengvai atleidė jam padarytas jai skriaudas? 
Tik jeigu tas nuolaidumas išeina iš pasyvumo, tai jis lygus ap- 
sileidimui. 

Visai kitoniška būtų galėjusi išeiti Marė apysakoje, kur 
autorius būtų turėjęs kiek reikia galimumo piešti jos paveikslą, 
Tolstojaus „Karas ir Taika“ rodo, kokia Marytė galėjo išeiti. Te- 
nai mes matome irgi negražią Marę Volkonskienę, kurią vyras 

vis dėlto be galo mylėjo, bet užtai matome, kad ir negalima jos 
nemylėti; ji traukia saviep visų širdis, nes pro jos gražias akis žiū- 
rėjo dar gražesnė siela. 

O gražios moteriškės akys, pro kurias atsispindi siela, tai 
visa poema. Tik šios ypatybės lengviau parodyti apysakoje, 
nei dramoje. 

Dėl kitų tipų iš „Žento“ galima pakartoti tą pat, ką sakėme 
dėl Marytės. Gal vienas Kalvaitis išėjo raiškus, „aus einem 
Guss“, kaip sako vokiečiai. O kaip būtų kitoniškai visa išėję 
apysakoje ar romane? 

Krėvė prigimtimi yra epikas, bet ne dramaturgas. Tą 
mes matome iš „Žento“, tą mes pastebėtum tiek pat iš „Šarū- 
no“, kurį pats autorius pavadino dramatizuota poema, vadi- 
nasi, jautė, kad dramos jam nepasiseks padaryti. Tik apie „Ša- 
rūną“ šį kart mes nekalbėsime ir pasitenkinsime vienu „Žen- 
tu“. 

Jei mūsų rašytojas juto, kad dramos rašymas jam svetimas 
darbas ir vis dėlto rašė dramatizuotus vaizdus ar poemą, tai sa- 
vaime gimsta klausimas, kas jį traukė eiti svetimu sau keliu. 

Mes matome tam dvi priežasti. Viena jų — skubotas 
darbas, kita — klaidingas realizmas. Mums jau teko minėti, 
kalbant apie „Vargingą gyvenimą“, kad kiekviena smulkme- 
na, kiekvienas žodis gyvai imta iš sodžiaus tikrenybės, bet mes 
vadiname tą realizmą perdėtu. Tas pats reikia pasakyti dėl 
„Žento“. 

Jau buvo pastebėta, kad nuo pirmojo iki paskutinio vaiz- 
do be galo valgoma ir geriama. Mūsų sodžiaus gyvenime tik- 
rai taip yra, ar bent nesenai dar buvo. Kaip gi nepavaišinus atė- 
jusio svečio kiaušiniene, ar nenusivedus gero pažįstamo šver- 
tą ar turgaus dieną karčemon išgerti? 

Jeigu mes matytume, sakysime, pragertuves be valgy- 
mo ir gėrimo, sakytum kad tai nenatūralu, lygiai nenatūralu 
rastum sausą pasikalbėjimą karčemoje be degtinės ar be 
alaus, 

Galimas daiktas, kad prie šio noro būti realistu prisidėjo 
kitas  palinkimas — romantizmas. Literatūros istorija žino 
romantiškosios dramos teoriją, kuri reiškiasi daugiausia kom- 

pozicijoje. Aš nežinau, ar Krėvei žinoma ši teorija, ar gyvi pa- 
vyzdžiai romantiškos dramos, bet panašumas tarp „Šarūno“ 
ir „Žento“ su šiomis dramomis yra neabejotinas. Mes jo čia nelie- 
čiame plačiau, nes tas mus nuvestų į sulyginimus pasaulio li- 
teratūros apsireiškimuose, kas visai neineina 172sų užda- 
vinin. Bet pats faktas reikėjo iškelti aikštėn. 

Aukščiau mes minėjome, kad ir darbo skubotumas turė- 
jo atsiliepti šiuosna vaizduosna. Parašyti apysakai to paties 
turinio reiktų padėti kur kas daugiau darbo. Juk visas dialogas 
galėtų gyvai ineiti apysakon su labai gal nedidelėmis atmai- 
nomis, bet kiek būtų darbo duoti tinkamiems aprašymams vietų, 
ar žmonių, kuriuos dabar randame nurodytus keletu žodžių! 
Pirmiau dramas rašydavo neduodant visai jokių nurodymų 
dėl scenos įtaisymo, veikiančių žmogystų apsitaisymo, jų 
mostagavimo ir kitų tolygių daiktų. Vis dėlto tai nė kiek nekliu- 
do rodyti scenoje šias dramas. 

Vėl gi tų pastabų, kurias duoda naujų laikų rašytojai šių 
veikalų, visai maža. Jei mes tą patį veikalą matysime įvairiose 
teatruose ir dar įvairių kraštų, lengvai pastebėsime, koks be- 
galinis skirtumas yra tarp dekoracijų. Čia lieka didelis darbas 
režisieriui. Kad taip yra, o ne atbulai, rodo ir tas dar dalykas, 
kad neretai iškerpama iš romano drama, bet dar niekas neban- 
dė daryti iš dramos romaną. 

Du yra Krėvės veikalu, kurie stovi tarpukely tarp realiz- 
mo ir romantizmo. Tai apsakymai „Skerdžius“ ir „Bedie- 
vis“. Jau pats įžanginis akordas į „Skerdžių“ rodo, kaip viskas 
čia eis kitu tonu. Tik paklausykime: „Du senu — pradeda auto- 
rius — buvo Pagirių sodžiuje: Grainio liepa ir skerdžius La- 
pinas. Kai atsimenu, juodu visad buvo tokiu, kaip dabar: vie- 
na — žalia, išsišakojus, nubujojusi, visų medžių aukščiausia, 
kitas — stiprus, nors gana žemo stogo, drūtas, visas apžėlęs 
ir žilas, it žydinti obelis, seniausias visų tame kaime gyvenan- 
čių senelių“. Vienas prilyginimas žilo senelio žydinčiai obe- 
liai yra jau visas vaizdas, ir labai poetingas. 


Krėvė visur rašo ne kerdžius, kurią vieną formą duoda Kuršaitis savo 
žodyne, bet skerdžius. 

Jeigu mūsų poetas būtų žiūrėjęs į skerdžių grynai realisto 
akimis, jis būtų radęs, kad Lapinas prausėsi nedaugiau už 
Dvainį, kad jo marškiniai juodi, sudriskę... Neminėkime to- 
liau, ką dar galima būtų rasti pas Lapiną: tas gali mums sugadin- 
ti gražų paveikslą senelio, kurs primena žydinčią obelį. 

Kiek gražus ir pritikęs yra šis prilyginimas, galime paste- 
bėti, sulyginę jį su Karono aprašymu pas Vergilijų. Vežiotojas 
anan pasaulin irgi žilas ir stiprus. Cruda deo viridisgue sonetus 
—taip Vergilijus baigia Karono paveikslą. Tik pasakymas 
„žalia senatvė“ nepasiekia gražumo žydinčios obelies. Jei iš 
vienos pusės gyvenimas lyginama su medžiu, kurio džiūvimas 
reikš senatvę, o žaliavimas stiprumą, tai vis dėlto lieka prie- 
šingumas tarp žilumo ir žaliavimo. Tą pačią mintį vesdamas 
Krėvė išvengia priešingumo. Juk sausas medis nežydi, taigi 
žydėjime visada gyvumo žymė, o paveikslan tada nejeina 
priešingų spalvų. 

Ne be reikalo mūsų autorius mini Grainio liepą kartu su 
skerdžium. Lapinas žino, kad jis tol gyvens, kol nesuluš liepa: 
taip jam išbūrusi čigonė, Ilgai jis gyveno, nė pats neprimena 
savo metų: sako, kad gal šimtas, o gal ir du šimtu. 

Šventai tikėjo Lapinas, kad jam teks ilgai, ilgai dar gyven- 
ti: juk liepa negali taip greitai nudžiūti ar sulūžti. Jo Žmona 
mirė, jis liko našlys vienui vienas, nes vaikų jiems nebuvo. Tik 
vis dėlto senis nesiruošė mirti. Sumanė net kitą kart apsivesti, 
tik kunigas užrašų nepriėmė. Mėgiamas jis buvo visų moterų 
ir vaikų. Ganydamas visada girioje atneš kuriai žolių nuo ligos, 
kuriai pušinę, kuriai šluotų, vaikams vienam išsuks vamzdį, ki- 
tam nudroš rėknę, trečiam išvadžios margai lazdelę. 

Visada jis buvo linksmas. Sumeluos taip gražiai, kad nė 
nepasijus niekas. Sukirkins žmones savo melu ir tai džiaugiasi. 
Gerai jam buvo gyveriti: visur jam duoda moterys gardžiau 
-privalgyti, kad nuėjęs pas kitus neapkalbėtų. Vis dėlto Lapi- 
nas buvo ne šio amžiaus žmogus. 

Jeigu jo gyvenimo siūlas surištas buvo su liepa, tai ne be 
reikalo: medžius mylėjo Lapinas daugiau nei ką kitą. Kur gi 
nemylės! Visą savo ilgą amželį teko jam praleisti miškuose. 
Atsidūsdamas primena senis, kad dabar miškai ne toki, kaip 

kad senovėje buvę: eina retyn. Tai žmonės iš savo piktumo 
juos kerta. Tiesa, nukirtę vėl užsėja, kad ir ne tiek, kiek iškerta. 
Tik sėtas miškas jau ne miškas. Jis drąsiai suleidžia jan karves, 
kai girininko nėra. Mat, jame auga didelės žolės, o „žolė — 
Dievo dovana, ir ne žmogui, bet gyvulėliui“. 

Dėl laužomų jaunų medelių jis vėl turi savo pasiteisinimą: 
girdi, „seniau miško niekas nei sėjo, nei sodino: patsai sau augo, 
kaip siena; o dabar mišką, kaip kopūstus, ir sėja ir sodina, o jis 
vis nyksta ir nyksta“. Iš to išvada, kaip jis reikia apsaugoti: anot 
jo „ne sodinti reikia girios, bet mylėti“. 

Miške ganydamas, kas vasarą Lapinas daugiau jį pažįsta, 
nei žmonės: Ganyti jam teko seninose, kai augo naujos žmonių 
kartos, kurių jis nesupranta. Su pamėgimu primena senis savo 
laikus, kai žmonės buvo kitoniški, išmintingesni ir geresni. Tie- 
sa, tada sunkiau buvo gyventi, juk tai buvo baudžiavos laikai, 
kai kunigai — seniau kiekvienas ponas vadinosi kunigu — 
spirdavo darban, mušdavo ir iškeisdavo į šunis. 

Užsiliko pas Lapiną jo amžiaus visos pažiūros: jis neži- 
no, ar žmogaus siela miršta, ar ne; nerūpi jam žinoti, kiek yra 
dievų, bet jis gerai žino, kad miške yra miškinis, jam atskleista, 
kur gyvena laumės, kiek yra girioje monų. 

Gal todėl, kad Lapinas buvo ne savo amžiaus žmogus, 
visi jį vadinę „kvailaičiu“. Iš visos apysakos mes niekur nema- 
tome, kas pateisintų šį pavadinimą. Mes linkę net abejoti, kad 
senį skerdžių kas būtų vadinę šiuo vardu, jei neskaityti paties 
autoriaus. 

Šis vardas mums rodosi pramanytas ir dar kalbininkai pa- 
sakys, kad netikusiai. Mūsų sodžius žino pusgalvius, mato net 
„durnius“, minkštai pavadina neišmanėliu, bet „kvailaičio“ 
nežino, 

Kai gyrėsi senas skerdžius, kad jis ilgai dar gyvens, jis ne- 
juto, kad giltinė jau sukėsi aplink jį. Per Sekmines, krikštynose 
pas ūkininką Valainį jis atsigėrė gerai alaus, ragavo ir degtinės, 
ir linksmas tapo. Čia jis išsipasakojo, kur jo ilgo amžiaus pas- 
laptis. Bet negeru metu atskleidė jis kitiems vyrams savo pas- 
laptį. Jie ėmė erzinti Grainį, kad nukirstų jis savo liepą. Ištrau- 
kęs buvo nemaža ir Grainis. Jis nepatenkintas buvo iš savo lie- 

pos, kuri nušvokščianti jam daržą. Neteko jam gal kaip reikiant 
išsipagirioti, o gal jau toks buvo Lapino likimas, tik nesisekė 
Grainiui ant rytojaus iš ryto nė vienas darbas. Jis prisiminė va- 
karykštį grasymą. Supykęs paėmė kirvį ir nukirto liepą. Kam 
— Nė pats nežinojo. 

Linksmas nuginė iš ryto skerdžius girion karves. Links- 
mas atginė pietums namo. Eina sau jis per sodžių juokaudamas 
ir nejunta, koki jam atsitiko nelaimė. Vaikai pirmieji pastebėjo, 
kad Grainio liepa nukirsta ir pasiskubino parodyti ją seniui. 

Nuliūdo Lapinas, pamatęs savo amžiaus draugę gulin-- 
Čią ant žemės. Atėjo prie savo pirkelės, nėjo vidun, bet atsigulė 
kieme paunksnėje. Neramiai miegojo senas skerdžius. Sapne 
pamatė jis visus senai mirusius pažįstamus. Jo dabartinė sužie- 
duotinė rodėsi visai ne senmergė, o jaunutė, skaisti mergaitė. 
Ji liepia jam greičiau ruoštis bažnyčion, kur kunigas jų laukia. 

Nustemba senis, kad jo sužieduotinė tokia jauna ir bijo 
„kad jį visi pajuoks, jei būdamas senas, ims tokią jaunutę pa- 
čią“. Tik sužieduotinė jam sako, kad ir jis visai ne senas. Pasi- 
žiūrėjęs į kibirą su vandeniu —tai vienintelis jam žinomas 
veidrodis — Lapinas tikrai mato, kad jis nebe žilas senelis, bet 
geltonplaukis jaunikaitis. Ir merga jo ne dabartinė sužieduoti- 
nė Juzė, o Munia, kurią j jis mylėjo jaunas būdamas. 

Susirinkę, svečiai ragina atlikti vestuvių apeigas. Jauna- 
vedžiai eina aplink stalą, tik nepasauliui, kaip reikia, o prieš 
saulę. Lapinui šaukia, kad jis ruošia sau nelaimę. Uošvis supy- 
kės drožia jam sagtimi per pečius. Nusigandęs Lapinas len- 
da pastalėn, nuotaka paskui jį. Tik dabar ji ne jauna mergaitė, o 
susilenkus, kaip lazda, be dantų, apžėlus samanomis, senė ir 
sakosi esanti liepa. 

Purtosi nuo jos Lapinas, nenori vesti, nori bėgti, bet par- 
griūva. Visi svečiai meta ant jo akmenis, o sena jaunamartė pa- 
griebusi smaugia už kaklo, jog Lapinas negali atsigauti. Nusi- 
gandęs surinka ir nubunda, 

Ar reikia sakyti, kas toliau atsitiko su Lapinu? Pasikėlė jis 
jau apimtas ligos, nebegalėjo daugiau gyti karvių ir per keletą 
dienų mirė. Jam sergant, žinoma, atsirado, kaip paprastai, 
gerų moteriškių, kurios prižiūrėjo ligonį, pasirūpino, kad kuni- 

gas būtų atvežtas. Mirusį Lapiną palydėjo vyrų ir moterų bū- 
rys kapinėsna, pakasė, grįžo liūdnai besikalbėdami, kam dabar 
bus eilia mirti, bet greitai vėl įgrimzdo visi į gyvenimo rūpes- 
čius, 

Mes sakėme, kad ši apysaka stovi vidury tarp natūraliz- 
mo bei romantizmo, Visur, kur autorius apipažindina mus su se- 
nu skerdžiumi, jis rodosi romantiku, bet kai kalba apie dabarti- 
nius žmones, tarp kurių Lapinas gyvena, rodo juos realistinė- 
mis spalvomis. 

Mūsų išmanymu, apysaka būtų išėjusi gražesnė, jeigu 
autorius pradėtą taką išvedęs būtų iki galui. Kodėl autorius 
neleidė Lapinui mirti tuoj, kai jis pastebėjo, kad Grainio liepos 
nebėra? Argi nebūtų buvę gražiau, jeigu senis skerdžius būtų 
miręs besapnuodamas apie jaunystės meilę. Juk senis Faus- 
tas, kai artinas jo „gyvenimo paskutinės valandos, mato savo 
pirmąją meilę, Gretytę: 


Tžuscht mich ein entzuckend Bild, į 
Als jugenderstes, langstentbehrtes Gut? 
Das tiefsten Herzens frūhste Schatze guellen auf, 
Aurorens Liebe leichten Schwungs bezeichnet's mir 
Den schnellempfundnem, ersten, kaum verstandnen Blick, 
Der, festgehalten, ūberglinzte jeden Schatz. 


Kodėl autorius pavydėjo senam skerdžiui tokios gražios 
mirties, kad jo akys užsimerktų matydamos meilės paveikslus, 
einant į Amžiną Meilę? Iš to paties rūpesnio būti realistu. Tis bi- 
jojo, kad neišeitų netikėtinas dalykas: sveikas žmogus miršta 
tik nuo to, kad mato nukirstą liepą. Taigi jis paguldo senį La- 
piną ant žemės, leidžia jam gauti uždegimą plaučių nuo drėg- 
nos žemės, duoda ligai kaip reikia išsivystyti ir tik tada jį numa- 
rina. 

Rūpesnis visai nereikalingas. Šių dienų medicina pripa- 
žįsta visai neraudonuodama ir stebuklingus išgydimus ir nepa- 
matuotus mirimus. Ji suveda šiandien viską į žmogaus įsitiki- 
nimą. Jei ligonis giliausiai įsitikinęs, kad pagis, tai jis tikrai išgis, 
ir atbulai, visai sveikas žmogus, jeigu tiki, kad mirs, tai tikriau- 
siai mirs laukiamu metu, 

Senis Lapinas šventai tikėjo, kad mirs kartu su Grainio 
liepa. Taigi autorius galėjo leisti jam ramiai mirti kad ir tą pa- 
čią dieną, kai buvo nukirsta liepa. Nieko netikėtino čia nebū- 
tų buvę. " 

Vėl tas pats noras neprasižengti su gyvenimo realybe 
pagadino paskutinį Lapino sapną. Regimai autoriui rodėsi, 
kad Lapinas apsirgdamas turi turėti košmarą. Tokiu tik klie- 
dėjimo reikalavimu galima suprasti skaisčios mergaitės pa- 
vertimą į seną liepą. 

Noras moksliško tikrumo ir čia pakenkė poezijai. Pra- 
vartu būtų buvę priminti autoriui Anatolio Franso žodžius 
apie skirtumą tarp mokslo ir poezijos, kuriuos mes padėjome 
epigrafan. 

Arčiau romantizmo negu realizmo stovi Krėvės „Bedie- 
vis“. Atpasakoti šios apysakos visai negalima. Tai yra du pri- 
puolamai buvusiu pasikalbėjimu su vienu seneliu Vainoru, 
pramintu moterų bedieviu, o vyrų „pilosopu“. Ir vienas, ir 
kitas pavadinimas pritinka. Apie Dievą jis taip protauja: „Aš 
pirma vis maniau, kad jisai gyvena danguje, galingas, visa ži- 
nąs, truputį rūstus, truputį geras, dažnai susiraukęs, nes jį žmo- 
nės dažnai piktina, sėdi aukštam soste ir iš aukšto žiauriai žiū- 
ri viso, kas darosi čia ant žemės“. 

Tik šios pažiūros į Dievą jis išsižadėjęs. Dabar jam rodo- 
si, „kad jisai, Švenčiausias, kaip vėjelis kokis, kaip oras. Dėlto 
taip lengva ir ramu, kad jisai, žemę apglobęs, turi ją ir turi“. 
Tiksliau pasakyti, koks yra Dievas, sodžiaus filosofas negali, 
kaip negali to pasakyti ir katedros filosofai. Vis dėlto jo 'mintis 
esmėje aiški: Vainorus panteistas. Jo panteizmas gražiai su- 
gyvena su bažnyčios visomis apeigomis, ir jis, galų gale, galė- 
tų būti pritaikintas katekizmo mokslui, kad Dievas yra visur. 
Išeinant iš žodžio „visur“, imto visoje griežtumoje, prie nieko 
kito negalima prieiti kaip prie panteizmo. 

Sunkiau sutaikinti su bažnyčia Vainoraus pažiūros į do- 
rą. Kai jam pakiša kaimynai, kad atmetus Dievą išnyksta ir tei- 
singumas, nes tada nėra kam atlyginti dangumi už gerus darbus 
ir nubausti pragaru už blogus, kaip vėl mokina katekizmas, 
senis Vainorus sutinka, kad teisybės pasauly visai nėra: „Sun- 

ku prisipažinti žmogui, bet tikrai jos nėra. Štai musė lakioja, tu 
ją užmušei, sutrypei, ir sako žmonės — nėra tau jokio nusidėji- 
mo. Paukštį užmušk — nėra, kiaulę paskersk — nėra. Vien 
jei žmogų užmušei — didelis jau nusidėjimas. Kodėl gi? Ar 
visi — musės, paukščiai, žvėrys, gyvuliai -— nenori gyventi? 
Ar jie mirties nebijo? Ar juos, gal, Dievas ne tam leido, kad jo 
saulės šviesa džiaugtųsi? Ar joms, gal, nesopa? Kur gi čia teisy- 
bė!“ 

Kai jam nurodo, kad yra pragaras, kur reikia kentėt už 
blogus darbus, senis Vainorus ramiai atsako: „Ar tu matei pra- 
garą, ar gal kas matęs grįžo ir pasakė tau? — Pragaras ten, kur 
bloga žmogui, kur skriauda, skausmas, sopuliai, kur žmogus 
skursta. Mūsų žmogui čia pragaras, nes čia jisai skursta ir vargs- 
ta, o ten jisai tik atsilsės“. 

Čia Vainorus paminėjo „mūsų žmogų“, nes jis kalbėjo tik 
apie sodiečius, kurių pragaras jam žinomas. Ar yra tada bet 
koks pragaras ponams? Jo senis sodietis negali surasti. Tik 
jam labai nepatiko, kad dauguma šventųjų yra iš ponų, Vieną 
Izidorių rado jis iš artojų, o kiti visi iš ponų. Ilgai apie tą galvojęs, 
galų gale, jis nusiramino: juk ponai rašo šventųjų gyvenimus, 
vadinasi ir dangun leidžia tik saviškius, kitaip sakant, skelbia- 
mas bažnyčioje dangus pramanytas. 

Tapęs panteistu, sugriovęs dangų su pragaru, senis ne- 
žino, kas jam daryti su žmogaus siela. Ar jos irgi išsižadėti? Se- 
nis Vainorus be galo mėgsta ateiti sėdėti milžinkapiuos. Jis vis 
jaučia, kad ten gyvena kas, ir gana. „Tik gyvybė ten kitoniška, 
rami, ne tokia, kaip žmonių tarpe. Sėdi ten žmogus, ir vis tau ro- 
dosi, kad štai štai, vienas akimirksnis, ir tu sužinosi didelę, didelę 
paslaptį ir būsi toks pat ramus“. 

Kad kapinės apaugusios medžiais, tai todėl „kad numirę 
ten gyvena ir patys žiūri kapinyno. Mūsų žmogus mėgsta girias, 
medžius, o numirę gal net daugiau mėgsta, nekaip gyvi būda- 
mi mėgo“. 

Taigi mirties nėra, O yra amžinas gyvenimas ir gyvenimas, 
jei norite, danguje. Mat, „dangus čia žemėje, mūsų giriose, 
štai tuose kapinynuose, tik mes jo per darbą nemokame pama- 
tyti. Dangus tenai tam, kurs jau nieko nereikalauja, gaus jau 

sielą laisvą, kaip paukštutę. Manau, kad gyvas žmogus neklau- 
sytų savo uvėrių akių, tik sielos balso, kuriai nieko nereikia, jis 
dar šiame gyvenime dangų sau rastų“. 

Galų gale, sodžiaus filosofo tikyba susideda iš mišinio 
panteizmo su animizmu. Jeigu panteizmas, žinomas jau be- 
gimstant filosofijai pas graikus ir išvystytas pas vieną pirmųjų 
filosofų, Ksenofaną, turi šiandien daug pasekėjų tarp žymių 
mokslininkų, tai animizmas yra viena iš pirmykščių ir seniau- 
sių religijos formų, senai, labai senai, užmestų. 

Bet ne tikybinės pažiūros ar bendrai filosofijos idėjos 
daro iš „Bedievio“ mažutį šedevrą. Tai būdas, kaip viskas atpa- 
sakota. Vienas vaizdas ant Milžinkapio, kitas pas senį Vainorų 
spiečių suleidžiant. Vienas tik Krėvė galėjo taip aprašyti šiuos 
vaizdus, kaip jie aprašyti. Jų visai negalima atpasakoti, nes 
kiekvienas pasakojimas neduos nė tolimo supratimo apie 
„Bedievį“. Galima skaityti dešimtimis kartų apysaką ir vis bus 
tas pats didelio estetinio pasigerėjimo jausmas. Krėvė moka 
keletu žodžių parodyti gražiausį gamtos paveikslą, vienu kitu 
žodžiu atskleisti žmogaus būdą. 

Imkime kad ir klieriką, kurs drauge su autorium kalbasi 
su „bedieviu“. Iš kiekvieno jo žodžio matyti mokinį, kurs tik 
ką atsikėlė nuo teologijos vadovėlio, kuriuo nori viską pasau- 
lyje išmatuoti, Kai išgirsta iš senio nekatalikiškas mintis, tuo- 
jau jį apima zelus apostolicus. Jis imasi seniui aiškinti kate- 
kizmą, tarsi tiesos pažinimas yra priprastas pamokos galvon 
įkalimas. Klierikas stebisi, kaip jį, tokį eretiką, priima kunigas 
išpažinties ir leidžia prie Švenčiausiojo. Vainorus paaiškina, 
kad senas kunigas klausos jo išpažinties, o pas jauną jisai ne- 
buvęs. Nustebęs klierikas klausia: „Ir kunigas tau nieko nesako, 
girdėdamas tavo kalbą?“ Kur gi nesakys! Tik senas kunigas 
senai atsitraukė nuo vadovėlių ir per savo amžių skaitė didelę 
knygą, kuri vadinasi gyvenimu. Todėl jis duoda Vainorui per iš- 
pažintį tokį nesiviltą klierikui atsakymą: „Palauk, sako, netru- 
kus abu viską sužinosim, nebeilgai jau mums laukti“. Ilgo, ilgo 
amžiaus prityrimas glūdi šiame atsakyme, kurį galima daugiau 
jausti, nei išaiškinti. 

Krėvė rodosi ir čia gilus žmogaus sielos žinovas esąs, ypač 

senų žmonių sielos, kurie patys sako, kad jau jiems sunku susi- 
kalbėti su dabarties meto žmonėmis. Gamta ir senovė — štai 
kas daugiausiai traukia Krėvę. Į senovę gi jis eina per senatvę. 
Seni žmonės geriausiai atmena senovės padavimus ir mėgsta 
apie juos pasakoti. 

Toks vienas senis, kurio vardo autorius nesako, — jis ga- 
lėtų vadintis skerdžium Lapinu ar ūkininku Vainorum — pa- 
sakoja gražią senovės pasaką apie „Perkūną, Vaivą ir Straub- 
Iį“. Vienoje vietoje senis skerdžius Lapinas primena Straublį 
parašytą maža raide, vadinasi, daiktą. Jis, rodydamas ranka 
„straublį“, giriasi, kad nė kunigas, nors jis labai mokytas ir daug 
žino, nepasakytų, iš kur Straublys. „Nepasakys, kad kažin kas. 
O senovės žmonės visa gerai žino“. Kai autorius jam sako, kad ir 
jis gali pasakyti, iš kur imasi straublys — vaivorykštė, tariant, 
kad jis būna nuo lietaus, senis Lapinas nesutinka. „Visai ne nuo 
lietaus“, jis sako. — „Nemeluok sveikas. Kad nuo lietaus, vi- 
sada būtų, kai lyja“. Paklaustas dėl jo paties aiškinimo, senas 
skerdžius taip sako: „Kas gi kad ne Straublys, kurs taiso Vaivos 
juostą ir ašaras barsto?“ 

Šiais žodžiais senas skerdžius duoda pasakos pavadini- 
mą ir nurodo jos turinį, bet pačios pasakos neseka. Ar tada jos 
pats autorius dar nežinojo, ar neleidė sekti šios sakmės todėl, 
kad ji viena užėmus būtų pusę apysakos, mes negalime pasaky- 
ti. Kas gi tas Straublys ir Vaiva? Tai sužinome iš pačios pasa- 
kos. 

Senis pasakotojas — vadinkime jį kad ir Lapinu — pra- 
deda nusiskundimu, kaip paprastai seniai daro, dabartiniais 
laikais. Kas kita senovė. „Tada ir žmonės netoki buvo, kaip 
dabar, ir gyveno kitaip. Gausiau žemė tada derėdavo, girios 
kukždėdavo žvėrių, paukščių, ir žmonės veiklesni būdavo“. 
Nusiskundęs dabartiniais žmonėmis, kurie visa daro, kad tik 
skatiką uždirbtų, senas pasakorius vėl grįžta į senus laikus. 
Tada buvo pasaulis puikesnis. „Būdavo, kur dabar sodžiai, 
laukai, kur dabar skynimai, ten tokios girios siūbuodavo, jog 
vidudienį ten būdavo tamsu, kaip vakarą... Ir ko nebūdavo, 
kas negyvendavo tų girių gelmėse, jų tankumynuose! Kur tik 
balelė, ten jau kelios laumės apsigyvenę, kur upelis ar ežerėlis, 

ten, žiūrėk, pakraščiais vakare undinės maudosi; kur tik šlai- 
telis, ten jau monas švirkštauja... Tada girių niekur galo nebu- 
vo. Ėjo traukėsi girios ten kur į jūres baltąsias“. 

Toks yra prologas. Mes jį atpasakojome daugiausia pa- 
ties pasakoriaus žodžiais. Jie semti iš žmonių sielos gelmių. Jų 
beklausant, visai užmiršti, kad čia ne senis Lapinas pasakoja, 
o Krėvė. Vienas neatsargus žodelis primena, kad mes klausome 
ne sodžiaus senelio, o didelio žodžio meisterio. Šis žodelis — 
undinė. Lotynų žodis unda— vilnis — davė romantikams 
gražios vandeny gyvenančios mergos paveikslą. Ceriau jau 
būtų buvę išvėrsti žodį lietuviškai — „vandeninė“ ir nedėti 
senam pasakoriui burnon mokytų poetų išradimo. Pakeliui tu- 
rime pasakyti, kad mūsų didysis kalbininkas Būga rado net ne- 
verstą undinės — vandeninės pavadinimą. 

Bet grįžkime prie pasakos. Po gražaus prologo pasako- 
rius tęsia: Už tų didžiausių girių, pajūry, gyvenęs vienas žmo- 
gus, kurs turėjęs dukterį tokią dailią, jog kas tik ją pamatydavo 
—vis tiek ar jaunas, ar senas — tuoj pamišdavo. Jos vardas 
buvo Vaiva. 

Graži buvo pati merga ir gražių mokėjo rankų darbelių. 
Juostas tokias nuausdavo, jog negalima atsigėrėti. Visi ėjo pra- 
šytų Vaivos išausti jiems juostą. 

Išgirdo apie šių juostų gražumą ir monas, kurs gyveno gi- 
rioje. Tas monas buvęs visų monų monas. Vardu jis buvęs Per- 
kūnas. Pasinorėjo ir jam įsigyti tokią juostą. Nulėkė tad pas 
Vaivą, apsirėdė žaibais ir pradėjo kalbinti, kaip kad tokiais 
atvejais kalbina bernas mergą. 

Išsigando Vaiva, kai pamatė Perkūną žaibuose. Iš išgąsčio 
nubėgo ir pasislėpė pirkioje, kur tris savaites patale išgulėjo. 
Pamatė Perkūnas, kad tuo būdu jis neišprašys sau juostos. Tada 
atėjo vėl, apsitaisęs jaunu bernu, turtingu ponaičiu. Gražiai 
ji priėmė Vaivos tėvai, pavaišino ir įsakė dukrai atnešti visą 
glėbį juostų. Pasirinko Perkūnas, kuri jam geriausiai tiko, pri- 
pylė Vaivai visą prijuostę aukso, sidabro, sėdosi žirgan ir iš- 
nyko. | 

Džiaugiasi Perkūnas savo juosta, lakiodamas per girias, 
daužydamas medžius ir gąsdindamas žvėris su paukščiais. 

Visus apėmė baimė, kad pasauliui galas ateina. Nebijojo nie- 
ko tik vienas senas ir apsamanojęs monas, vardu Miškinis. Išlin- 
dęs iš kupsto, jis pradėjo kvatoti juokais. Perkūnas jo klausia, iš 
ko jis juokiasi, ir išgirsta, kad Perkūnas visai kvailas: gavo pa- 
čią menkiausią juostą, kurios niekas nenorėjo imti, ir dabar iš 
džiaugsmo siunta, lyg drignių valgęs. Ką tu, sako, darytum, kad 
gautum tokią juostą kaip Straublys turi. 

Straublys irgi buvęs monas, jis buvęs taip sau, nei puikus, 
nei gražus, tik mokėjęs gražiai dainuoti ir švilpti. ,„Sumanė pa- 
rodyti, kaip giria verkia, audrai pasikėlus: — verkia, stena, 
ūžia, švokščia jo vamzdelis: užmerk akis, rodos, viduje ūžian- 
čios girios žmogus sėdi. — Nori padainuoti, kaip liūdi merga 
svetimoj šaly be tėvo, be motinos vargstanti — dūsauna, rau- 
doja švirkštelis, lyg gyva dvasia jame kenčia. Kitas girdėdamas 
net apsiverkia. — Užsimano padūduoti kaip vargonai — ir kiti 
beklausydami net žegnojasi — mano, kad jie bažnyčioje 

Ar įstabu, kad Vaiva mėgo ne tiktai jo dainas ir muziką, 
bet ir patį bernelį pamilo. Pamilusi gi išaudė jam tokią juostą, 
kokios niekas neturėjo. Dabar Perkūnas, išgirdęs iš Miškinio 
apie Straublio juostos gražumą, visai nuliūdo. Nubėgo pas 
Straublį ir siūlo jam mainytis juostom. Tik Straublys už jokius 
pasaulio turtus nebūtų išsižadėjęs dovanos, kurią gavo iš gra- 
žios Vaivos. 

Užsigeidė tada Perkūnas gauti dar gražesnę juostą, nei 
kurią turėjo Straublys. Nujojo tuoj pas Vaivą ir prašo išausti 
jam juostą gražesnę nei Straublio. Vaiva pirma neprisiima, 
bet paskui, norėdama nusikratyti, siunčia Perkūną už septyne- 
rių jūrių, kur yra septyneri kalnai, o už tų kalnų, klonyje, septy- 
neri piemenys vieną avį gano. Tos avies vilna tokia balta, kad 
prie jos sniegas rodosi juodu. 

Nulėkė Perkūnas šios vilnos atneštų ir tikrai kitą dieną 
vėl stojosi prieš Vaivą jau su vilna. Tada siunčia jį graži audėja 
už septynių girių, kur yra septynios upės, o už tų upių gražus 
sodnas, kur po aukso obelimi trys senelės verpia gijas ir leidžia 
pavėjui. Jis turi paprašyti šias seneles, kad jos suverptų šią vil- 
ną plonai, kaip gijas, 

Vaivai rodosi, kad dabar Perkūnas nebegrįš. Tik ketvirtą 
dien atūžė Perkūnas su gijomis. Apdažė jas Vaiva sulty septy- 
nių spalvotų žolių, kurios auga saloje, viduje didžiausių jūrių. 
Vien tik šioje saloj auga žolės visų dažų, kurias paukšteliai iš- 
nešioja kitur. Nudažė Vaiva gijas šių žolių spalvomis, pirma iš- 
balinus jas dar rasoje septynių pievų, kurią surinko Perkūnas. 
Sėdosi Vaiva austi Perkūnui juostą. Audė septynias savaites 
ir septynias dienas be vienos. Knietėjo Perkūnui žinoti, kiek 
kurią dien išausta ir kiek dar lieka austi. Pradėjo jis kasdien lan- 
kytis pas Vaivą, pirma dėl juostos, o paskui dėl pačios mergos. 
Mat pamilo monas gražią mergaitę, o pamilęs, pradėjo pirštis. 
Nenorėjo Vaiva tekėti už jo, nes kitą bernelį mylėjo. Bet tėvai 
įsakė eiti, bijobami, kad supykęs Perkūnas jų visų nenutrenk- 
tų. Ištekėjo tad Vaiva už Perkūno ir išvažiavo su juo į jo dvarą. 

Buvo tasai Perkūno dvaras pačių giliausių jūrių dugne, 
iš gintaro statytas. Pro langus matyti, kaip žuvikės plaukioja, vi- 
soki žvėreliai nardo. Patiko Vaivai nauji jos rūmai, nors ji prie 
vieno daikto negalėjo greitai priprasti: kai ant žemės diena, 
jūrių dugne naktis, ir atbulai. Galop apsiprato ir su tuo Vaiva. 

Iš pradžios Perkūnas nė valandėlei nepalikdavo žmonos 
vienos, paskui pradėjo vis dažniau eiti iš namų ir vis ilgesniam 
laikui. Pradėjo Vaiva bodėtis likusi viena rūmuose. Ir prisimi- 
nė jai Straublys su jo graudžiomis dainomis, atsiminė ir senus 
tėvus, kurių panorėjo pamatyti. 

Rado Vaiva stiklinį urvą, kurs ėjo jūrių dugnu iki krantui. 
Atkėlusi aukso vartus, leidosi Vaiva eiti šiuo urvu, tris dienas 
"ėjo, kol krantą priėjo, kur gyveno jos tėveliai. Išėjusi ant 
jūrių kranto, rado besėdintį ten Straublį. Jis taip graudžiai 
švirkštavo, kad kas girdėjo, manė, jog tai motina raudoja ant 
vaikų kapo. 

Ar reikia sakyti, kas toliau atsitiko? Vaiva nustojo liūdėti, 
nė kiek nepyko, kad vyro namie nėra. Tik neilgai meiliai gyve- 
no Vaiva ir Straublys. Apdovanojo Vaiva savo meilužį pačia 
gražiausia juosta, kurią buvo Perkūnui išaudusi, Straublys gi 
neiškentė neparodęs juostos kitiems monams, ir nuėjo visoki 
gandai apie Perkūno naminį gyvenimą. Pagavo vėjai gandus ir 
nunešė pačiam vyrui. 

„Pasiuto Dundulis, pusę girių išvartė, šimtus kaimų su- 
degino, daugel laivų nuskandino, visi manė, ar ne pasaulio pa- 
baiga bus atėjusi“, Į savo gintaro rūmus kad trenkė Perkūnas, 
net skiedros nulakiojo. Žuvo rūmai, žuvo juose ir Vaiva. 

Nudėjęs Vaivą, Perkūnas ieškojo Straublio, kad ir jam 
galą padarytų. „O Straublys atsisėdo ant jūrių krašto, ištiesė 
debesiuose savo juostą ir verkia Vaivos, šaukia jos, plaukus sau 
beraudamas. O ašaros jam byra ir byra, kaip skaudus lietutis lyja“. 

„Pamatęs jį Perkūnas tuoj nori nudėti, bet viesula gailisi 
bernelio ir nuneša jį toli, kur jis vėl ištiesia savo Vaivos juostą ir 
verkia“. " 

Tokia yra pasaka senų žmonių apie Vaivą, Straublį ir Per- 
kūną, kurią mums Krėvė pasakoja. Iš kur ji imta? Žmonių pada- 
vimuose jai medžiagos visai nėra. Perkūno vardas, kad ir užsili- 
ko žmonių atminty, bet veik vienas vardas. Jo nešiotojo paveiks- 
las išdilo, kaip pas slavius išbluko jo brolio Perūno vardas. 
Mūsų pasakorius prie viso savo genijalumo vis dėlto iš jo negalė- 
jo padaryti galingojo dievaičio Perkūno, o tik moną, kad ir vi- 
sų monų moną. 

Skaitytojas bus jau pajutęs, kad ir pats „monas“ — radi- 
nys mūsų poeto. Savo šakny jis yra dargi nelietuviškos kilmės, 
nes giminė su rusų „obman“, kurs savo keliu kilęs iš „manit“ — 
monyti, tariant apgaudinėti. Mes prašytum kalbininkų ne- 
skelbti vis dėlto monams karo, nes jie, per Krėvės galingą vai- 
dentuvę praėję, gavo jau mūsų literatūroje pilietybės teisę. 

Mažesnis už Perkūną, bet visgi ne žmogus, o monas, yra 
Straublys. Sunkiau buvo mūsų autoriui su juo. Juk straublys, 
vaivorykštė, laumės juosta ir digna — reiškia tą pat, tariant 
septynių spalvų juostą, kurią matome danguje, lietui belyjant 
prie žemyn einančios saulės, 

Pas mus žmonės aiškina ją meteorologiškai: digna, girdi, 
traukia iš upės, ar ežero vandenį debesin, kurs paskui krenta 
žemėn lietum. Permainykime žodį traukia kitu „sriaubia“ ir 
gausime sriaublį, ar straublį, kurį iš daikto poetas pakelia į ber- 
ną moną. 

Nelengva buvo ir sų Vaiva ir jos juosta, Juk žinoma ligšiol 
tebuvo tik vaivorykštė ir laumės juosta, Iš laumės gražios mer- 

ginos negali padaryti nė Krėvė, Taigi niekas nepyks ant auto- 
riaus, kad jis iš laumės atėmė juostą ir davė ją Vaivai, o iš Vaivos 
atėmė rykštę, kurią laumė gali sau imti, jei nori, tesčia ji jodo ant 
šluotražio, vadinasi, rykštė jai gali būti reikalingesnė už juos- 
tą. 

Tuo būdu mūsų poetas gavo jau vyrą Straublį ir moterį 
Vaivą, bet jiedu stipriai surištu. Rišimui tinka juosta ir juo Ia- 
biau meilės juosta. Tuo būdu buvo išskirtas vienas daiktas į 
dvi žmogystes. Pėdsakas to pirmutinio vienumo liko veikale 
lygiai taip, kaip graikų tragedijose rudimentariai motyvai. Se- 
nas pasakorius pakeliui meta tokią pastabą: „Daugel laikų 
praėjo, daugel žmonių Vaivos juostą yra matę (vieni ją vadina 
Straubliu —ir klysta, kiti Vaivos rykšte —ir dar daugiau 
klysta)“. 

Jei Krėvė padarė iš šių meteorologijos apsireiškimų to- 
kią poetingą pasaką, tai tik per savo genijų. Bet nėra tokios gro- 
žės, už kurią negali rastis didesnės. Ir mums rodosi, kad ši pasaka 
galėjusi būtų išeiti dar gražesnė, jeigu joje būtų vienas centras, o 
ne du, kaip dabar. Autorius mums duoda užkart du paveikslu 
skirtoje plotmėje: be pasakos asmenų, jis dar piešia mums senį 
pasakorių. Nors yra daug pasakoriaus pastabų, kurios ir jam 
sudaro charakteringą veidą, vis dėlto mes negalime aiškiai jo 
matyti. Neparodyta kas, kur, kam, kokiomis aplinkybėmis 
pasakojo šią pasaką, taigi išeina lyg paveikslas be apsodos. 
Sakysime, tokia pasakoriaus pastaba: „Ko tu juokiesi? Ma- 
nai, kad aš jaunas nebuvau“, nežinia į ką kreipta. Panašios 
pastabos mus veik įtikina, kad poeto pirmutinis buvo noras 
leisti Lapinui ją pasakoti „Skerdžiuje“, kur jos duotų daugiau 
reljefo seno skerdžiaus paveikslui ir kur tuom klausytoju galė- 
jo būti pats autorius, kai sutiko šile jį beganant. Aukščiau nuro- 
dinėjome, kodėl ji negalėjo būti tenai pasakota. Bet mūsų po- 
etas, padaręs iš jos atskirą apysaką, neišdildė žymių, kuriomis 
ji surišta su pirmykščia koncepsija. 

Duodamas pasaką iš seno pasakoriaus lūpų, autorius 
turėjo visą ją nudažyti taip, kaip jam, seniui, turėjo rodytis. To- 
dėl, sakysime, Vaivos paveikslas turėjo išeiti šiek tiek trivialis. 
Senis, kaip ir dauguma sodiečių, neperaukštos apie moteris 

nuomonės, taigi ir Vaivą matuoja šiuo sodžiaus mastu. Vaiva, 
anot jo, nepergudriai elgėsi meilėje su Straubliu, kur moterys, 
paprastai, kaip tik gudresnės už vyrus. Bet seniui rodosi mer- 
ga kvaila, kaip višta. 

Panašių pastabų nemaža išmėtyta po visą pasaką. Per- 
kūnas irgi negalė.o seniui pasakoriui būti kitu kuo, nei monu. 
Jeigu autorius davęs būtų pasaką apie Perkūną, nesupynęs jos 
Su senu pasakotoju, jis galėjęs būtų iš Perkūno daryti dievaitį, 
panašų į graikų Olimpo dievus. Tada šioje pasakoj jis būtų at- 
gaivinęs mums senovės lietuvių mitologiją, kaip jis atgaivino 
Dainavos šalies padavimais mūsų legendas. 

Nejučiomis mes priėjome prie šių padavimų, kurie yra 
tikri literatūros perlai. 

Mes sustosime prie dviejų — „Gilšės“ ir „Milžinkapio“. 
Kas yra Gilšė? Tai senų senų laikų jaunas bernelis, mėlynakis, 
geltonplaukis. Jei sėda jis bėran žirgan, — su vėjais eina lenk- 
tynių; jei išleidžia į paukščius druožlę, ji lekia už mintį greites- 
nė; kai rankon kardą ima, priešai nuo jo iš anksto bėga. 

Tik ne karais, ne milžinų darbais pragarsėjo Gilšė. Pami- 
lo jis turtingo bajoro dukterį, skaisčiausią mergelę, o pamilęs 
piršlius siuntė, nes žinojo, kad ir mergelė jį mylėjo. Tik tėvas, 
puikus bajoras, nenorėjo išleisti savo dukrelės už neturtingo 
bernelio. Įsakė jis bernui tik tada joti pirštis, kai turės tiek turto, 
kiek jis, galingas bajoras, turį. 

Kur tuo metu žmogus gaus turto, jei ne karužy? Bet joti į 
tolimą šalelę, — negreitai grįši, ir dar reikia laukti, kol toks ka- 
ras pasitaikins, o Gilšė buvo nekantrus: meilė jį degino. 

Sugundė tad nelabasis jauną berną gulti po tiltu ir užmuš- 
ti vaizbūnus, kai jie vieškeliu važiuos, o jų turtus sau pasiimti. 
Paklausė Gilšė pagundos balso, tris jis užmušė vaizbūnus, ir su 
jų turtais išjojo toliman kraštan, kur pasistatė sau aukštus dva- 
rus. Greitai jis praturto tiek, kad tapo turtingesnis už senį bajo- 
rą. Vėl siunčia Gilšė piršlius, atvažiuoja senis bajoras pada- 
boniosna ir negali atsistebėti berno turtu. Paklaustas, iš kur tiek 
gėrio jis ėmė, atsako: „ir aitvarai nešė, ir viesulai pūtė iš gudo 
šalies, iš didžių pilių, kur aukselio upė plaukia“. 

Tik negalėjo bernelis meluoti meilužei ir pasakė jai tikrą 

tiesą. Pirm nei sutikti tekėti, liepia mergelė sužinoti berneliui, 
kokia jo laukia iš dievų bausmė. 

Eina tad Gilšė pas vieną senelį, kurs gyveno vienoje salo- 
je Trakų ežere. Neturėjo gamta nuo senelio paslapčių, ir die- 
vų jam žinoma buvo valia. Liepia Gilšei senelis tris naktis išsė- 
dėti patiltėje, kur užmušė vaizbūnus, kad sužinotų, kas jam 
skirta dievų aukščiausių. 

Pirmą nakt dar gaidžiai nepragydo, tiltas sudrebėjo, kė- 
lėsi vaizbūnas iš kapo ir dievų meldė: „Atminkite tam, kurs 
mane nužudė, jauną pačią našlele padarė“. 

„Ir kėlės balsas nuo aukšto dangaus ir plaukė per klonis, 
per tamsias girias, per žalias pievas: Už devyniosdešimts de- 
vynerių metų“. 

Kitą nakt, „dar vidunaktis neužstojo, žemė sudrebėjo, 
upės vanduo susidrumstė, kėlėsi iš kapo antrasai vaizbūnas ir 
dievų meldė: „Atminkite, nubauskite, dievai kuo aukščiausi, 
tą, kuris nužudė mane jauną, o jauną pačią ir mažus vaikelius 
paleido į didį vargelį ir sunkias dieneles“. 

„Kaip žemė drebėjo, kaip griausmas sugriaudė — plau- 
kė balsas per girias, per aukštus kalnus, per žemas klonis iš dan- 
gaus: užu trisdešimt trejų metų atsiminsiu ir už vargo ašaras už- 
mokėsiu“. 

Trečią nakt, „dar neužgeso šviesi aušrelė, dar neapėmė 
žemės tamsioji naktelė — sudrebėjo lygios lankos, viršūnė- 
mis susiūbavo žalios girios, susidrumstė šviesūs vandenėliai: 
kėlės trečias vaizbūnas ir dievus aukščiausius meldė: 

„Atminkite jam, galingiausi dievai, kad mane jauną am- 
žinai nužudė ir seną motutę ilgoms dienoms pravirkdė, didiems 
vargams, gailioms ašarėlėms jos žilą galvą paliko!“ 

„Kaip viesulai sustaugė, kaip audra užūžėjo, kaip trys 
griausmai užgriaudė — per kalnus aukščiausius, per girias 
tamsiausias, per lygius laukus, per plačias pievas, kaip viesu- 
las lėkė, plaukė balsas: „Už trylikos metų visa priminsiu“. 

Truputį trumpindamas, aš išrašiau patiltės trijų naktų 
regėjimą. Kiekvieną kart numirėlio atsikėlimas aprašytas vis 
baisesniais dažais. Gamtos apsireiškimai vis rūstesni ir balsas 
iš dangaus smarkesnis. Už pirmąją žmogžudystę kerštas bū- 

tų atėjęs tik už 99 metų, o už antrą — už 33, už trečią gi — už 13. 
Kodėl taip? Ar žmogaus gyvybė ne vienodo brangumo, ar, jei- 
gu ji vienodai brangi, už žmogžudystės pakartojimą bausmė 
artinas? 

Lygiai brangi kiekvieno gyvybė, kiekvieno pralietas 
kraujas šaukia dangaus keršto. Ir jeigu dangaus teisybė nely- 
giai greitai ateina, tai todėl, kad nelygus nusikaltimas kitais 
žvilgsniais, Juk žmogaus užmušimas ne vienam jam yra skriau- 
da. Kiekvienas žmogus turi tūkstančius ryšių — turi tėvus, 
brolius — seseris, pačią — vaikus, gimines — tautą. 

Užmušdamas pirmąjį -vaizbūną Gilšė padarė skriaudą 
ne jam vienam, bet dar jaunai jo pačiai, kuri liko našlė. Gailios 
jos ašaros ant vyro kapo, gilus jos skausmas namuose, kur su vy- 
ru laimės matė. Tik našlė jauna ir viena, Nudžius jos ašaros, iš- 
dils ir širdies skausmas, vienus metelius ji privalo gedėti vyro, 
o paskui gali sukti naują gūžtą. Laimės saulužė jai vėl sužibės. 

Už pralietą kraują, už padarytą skriaudą turi ateiti dievų 
bausmė, tik ji negreitai ateis: per 99 metus. 

Daugiau nusidėjo Gilšė nužudydamas antrą vaizbūną, 
čia ne tik nukirsta žmogaus gyvybė, ne tik padaryta jauna naš- 
lė, bet ir palikti našlaičiai maži vaikeliai. Sunkiau našlei su ma- 
žais vaikais ištekėti kitą kart, jos gyvenimas jau sulūžęs; sunku 
mažiems našlaičiams be tėvo: nėr kas juos aprūpina, nėr kas už- 
stoja, kai pikti žmonės skriaudžia. 

Vis dėlto skriauda diena nuo dienos eina mažyn, kai vai- 
kai eina didyn. Jie bus motinai našlei paguoda ir parama. Jiems 
pataps atviras gražus Dievo pasaulis. Nors motinai jau nesu- 
žibės laimės saulužė, bet ji dar išvys rudens gražias dienas. Ir 
dievų bausmė greičiau pasiekia kaltininką, padariusį didesnį 
už pirmą nusidėjimą: ji ateis už 33 metų. 

Sunkiausiai nusidėjo Gilšė užmušdamas trečią vaizbū- 
ną, kurs nepaliko jaunos pačios našlės, nei mažų vaikelių — 
našlaičių, tik jis paliko seną motutę. Nėr ir nebus jai kitų vaikų, 
nežydės aplink ją naujas gyvenimas. Visos jos viltys nuėjo kar- 
tu su sūnumi į kapą. 

O kiek ji naktelių nemigo, jį mažą beaugindama, kiek var- 
go turėjo! Sūnus išaugo, ir ramiai žiūrėjo sena motutė į ateitį. 

Myli ir gerbia ją sūnus, o kai ateis rūsti persiskyrimo valanda, 
jo mylinti ranka užmerks jai akis. Štai staiga viskas sugriuvo: 
pikta ranka sūnaus gyvenimą nukirto. Niūrus pasidarė moti- 
nos buvimas. Sėdi ji viena, kaip džiūstanti eglė, sėdi ir žmog- 
Žudį keikia. 

Galingas motinos palaiminimas, bet dar galingesnis jos 
prakeikimas. Greitai jis pasiekia Aukščiausią Amžiną Teisy- 
bę. Užtat kaip trys griausmai sugriaudžia dangaus balsas: 
už trylikos metų! 

Netiek gąsdina bernelį dangaus bausmė, kiek meilužės 
galimas praradimas. Baimingai jis pasakoja savo mergelei 
kiekvienos nakties regėjimą. Bet ir jos širdis ištroškusi laimės. 
Tegu dievų bausmė ateis po trylikos metų, bet iki tol galima lai- 
mėje gyventi. Už viską šiame pasauly reikia mokėti, taigi sutin- 
ka mergelė už trylikos metų laimės nešti paskui dangaus baus- 
mę. 

Kaip sapnas praeina trylika metų. Diena iš dienos dau- 
giau mylisi jauna porelė. Ir sekasi gi jiems! Turtas jų be persto- 
gės auga, visi sumanymai nesuskumba gimti galvoje, kaip iš- 
sipildo. Taip prieš didelę audrą būna didelė tyla, visos gėlės 
gausiai leidžia savo meilų kvapą. Tik ši visa grožė nieko gera 
neburia. Neramus tampa ir bernelis. Ne tiek gal bijosi bausmės 
sau, kiek savo jaunai žmonai. Jis savo darbu užsipelnė dangaus 
bausmę, bet ji... kuom gi ji kalta? 

Ir pradeda ieškoti bernas, ar negalėtų kaip išsivaduoti 
nuo paskirtos jam dievų bausmės. Tik kas gali tai žinoti, jei ne 
jų krivės? Joja jis toliman kraštan, kur ąžuolyne garsi yra Ro- 
movė. Randa seną — senelį krivę, kurs kūrena amžiną ugnį. 
Išvydęs berną ateinant, sako krivė, kad laukęs senai jo ateisiant. 
Galima atsivaduoti nuo dievų bausmės, tik sunkus tai darbas. 
Reikėjo imtis jo tuoj padarius nuodėmę, tada būtų buvę leng- 
viau... 

Kuo gi galima atsipirkti? Ar dievams reikia daug aukų su- 
deginti, ar atsiteisti nuskriaustoms šeimynoms? Reikalaujama 
daugiau. Pikti žmonės pradėjo užpuldinėti tėvų kraštą, reikia 
stoti karan su jais, ginti tėvynę nuo vergijos, žydinčius jos lau- 
kus nuo sunaikinimo. Išjojant karan, reikia pasodinti sausą lie- 

pos šaką. Kai bernelis, kariaudamas už tėvų šalelę tolimame 
krašte, gaus žinią, kad pasodintoji sausa šaka pradėjo žaliuoti 
ir žydėti, tada drąsiai gali grįžti namo: nebus jam iš dievų baus- 
mės, nuodėmė bus nuplauta. 

Tik žmogaus likimas dievų rankoje, ir negali būti berne- 
lis tikras, kad jam neteks pakloti galvos, beginant tėvų žeme- 
lę. Ir tada atpirkimo vargai bei kančios nebus žuvę. Liks jo jau- 
na našlė, kuri kaip rožė žydės ir savo jauną žuvusį vyrą dažnai 
minės, bet laimė ir jai ir jam amžinai užges. 

Mes vėl turime savęs klausti, kodėl gi galima atsipirkti 
nuo bausmės už žmogžudystę tik šiuo keliu, betarnaujant vi- 
sam kraštui, ginant tėvynę nuo priešų? Kodėl nereikalingas 
nuskriaustųjų šeimynų atleidimas? Išeina, kad jaunos pačios 
našlės ašaros, mažų našlaičių ir senos matulės išdilsta be jų pa- 
čių dovanojimo. Taip, šių dienų mąstymu mums sunku supras- 
ti tokią etiką. Tik Krėvė ne tik pasakoja apie žilą senovę, bet ir 
jaučia jos sielą, jos pažiūras. Senovėje gi etika buvo ne tokia 
individuališka kaip pas mus, bet filogeniška. Saugojama ir 
branginama gyvybė kiekvieno gyvio ir žmogaus, bet dar dau- 
giau saugojama veislės išlikimas ir likimas. Kas pas gyvius yra 
veislė, pas žmones tauta. Tauta yra didesnė už kiekvieną atski- 
rą žmogų. Ji turi teisių į kiekvieną saviškių. Taigi jai daromos 
skriaudos didesnės ir sunkesnės, nei pavienių žmonių skriau- 
dos. 

Tarnaudamas visai tautai, mūsų bernelis nepaguos se- 
nos užmuštojo vaizbūno motulės, nenušluostys ašarų mažiems 
jos vaikams, bet kiekui jaunų mergelių užtikrins laimę, o žiliems 
seneliams garbingą laisvę. Jeigu plėšrūs kaimynai nebūtų 
įveikti ir atstumti, tai kiek griuvėsių rūktų tėvynėje, kiek ašarų 
būtų pralieta, kiek šeimynų ne tik netektų savo apgynėjų ir pa- 
ramos, bet patektų žiaurion vergijon. 

Baisus prakeikimas iš senos vaizbūno motinos lūpų per- 
sekioja jo užmušėją, bet jeigu nusidėjėlis stos ginti tėvų šalį, 
kiek motinų lūpų melsis už jį dievams aukščiausiems. Ir, filoge- 
niškos etikos žvilgsniu, šie geri darbai nusvers pavienių žmo- 
nių skriaudas. 

Taigi išganymo kelias yra ir piktam žmogžudžiui, tik jis 

sunkus. Stebuklo reikia, kad prigytų ir pražydėtų sausa liepos 
šaka. Kad jį dangus padarytų, reikia daug, daug pelnyti. Tik ar 
galės jaunas bernelis eiti garbingo vargo keliu? Jis randa savy 
drąsos ir narsumo. Juk tuo būdu jis atpirks nuo bausmės savo jau- 
ną pačią. Apie kitus gi jis negalvoja. 

Pasiruošė jis tad joti toliman kraštan, kacišitų už tėvų ša- 
Ielę. Tik kaip sutiks jauna martelė leisti vyrą kelionėn, kuriai 
niekas nežino galo. Jeigu jos vyras nežino ir nejaučia, kad žmo- 
gus ne sau vienam gyvena, tai iš kur gi žinoti jaunai bajorienei. 
Ji gyvena tik vyro meile, o čia dabar reikia skirtis ir gal amžinai. 
Bet kad ir grįžtų vyras, sausai šakai pražydus, tai kada tas bus? 
Gali ateiti senatvė, kada kraujas atšąla, anksčiau, nei šis stebuk- 
las pasidarys. Todėl nenori bajorienė leisti nuo savęs vyro nė 
vienai dienelei. „Brangesnė laimės dienelė pragyventa, nei 
šimtas vargelio metų, nei šimtas dienų prailgėtų“. 

Nežino dar jaunoji to skaudaus patyrimo, kurį gavo kita 
giliai įsimylėjusi moteriškė: nessun maggior dolore gue ricor- 
darsi del tempo felice nella miseria — nėr didesnio skausmo, 
kaip varguose minėti laimės dienas. Todėl taip lengvai nori 
išderėti nors keletą laimės dienų. 

Paklausė bajoras savo jaunos žmonos ir išsižadėjo kelio- 
nės į tolimą kraštą, nestojo tėvų žemelės ginti. Išganymas buvo 
galimas, bet jo jaunoji išsižadėjo. Dabar jau niekas nesutūrės 
dievų bausmės. Negali nešioti žemė to, kurs jos nenorėjo ginti. 
Ji prarijo jo puikų dvarą, kurio vietoje gilus ežeras atsivėrė, te- 
vadinamas ir dabar dar Gilšės vardu. 

Giedrią dieną galima esą matyti jo dvaro bokštai. O kai 
ateina toji diena, kada dvaras paskendo, naktį, prieš gaidžia- 
gystę, išplaukia mergelė su berneliu viršun, žaidžia ant van- 
denų ploto, miglomis klostosi. 

Toks buvo likimas bernelio ir jo jaunos žmonos. Juodu 
gyveno vien kitas kito meile, bet neturėjo savo širdyse kitų mei- 
lės. Kaip migla pasirodė jų laimės gyvenimas, ir žuvę jie dangs- 
tosi miglomis iš šalto ežero. Niekas jų neatmena geru žodžiu. 
Net jų vardas išnyko iš žmonių atminties, Tik ežeras Gilšė, kur 
prasmego dvaras, rodo, kad ir dvaras taip vadinosi, jeigu gi 
dvaras vadinosi Gilšė, tai ir jo šeimininkas turėjo nešioti tą pa- 

tį vardą. Poetas pats nevadina jo niekur kitu vardu, kaip jaunu 
berneliu. Ir ne be reikalo. Kieno gyvenimas praėjo kaip migla, 
skęsta to vardas rūkuose. 

Kas kita bajorų Kirklių giminė iš „Milžinkapio“. Pati įžan- 
ga jos istorijon lygi galingiems uvertiūros akordams, kurie iš pat 
pradžios žavi ir duoda priešskonį gražios poemos. 


„Daugel mūsų tėvynėje yra puikių ir gražių vietų, daugel 
yra šalių, kur pragarsėjo senų tėvelių darbais, bet tarpu jų vi- 
sų gražiausia ir garsiausia Dainavos šalis —ir savo aukštais 
kalneliais, ir žemomis klonimis, savo tamsiomis giriomis, di- 
džiais tankumynais, kur nei žmogus nepraeina, nei žvėris ne- 
pralenda, tik maži paukšteliai čiulbuonėliai pralekia, tik rai- 
bosios gegulės ir lakštingalėlės, kur ankstų rytą ir vėlų vakarė- 
lį lakštuoja, ten kiaurą girelę linksmina“. 


Tai tik pirmutinis akordas, kurs išsibarstęs toliau čiulba 
apie visa, kas tapo amžina skaisčios mergelės dainoje. Ir daug 
daug moka pasakyti šios iš širdies gelmių plaukiančios dainos, 

Ši uvertūra galėtų būti bendra visiems Dainų šalies — 
juk Dainava ne kita reiškia — padavimams. Po jos kitu plačiu 
akordu prasideda nauja įžanga, kurioje parodyta būsimos 
poemos veikimo vieta. Ji yra „ten, kur sravus Merkys bėgda- 
mas tekėdamas per žalias pievas, per alksnynus, krūmuotus 
šlaitus neša savo tyrų vandenėlį plačian Nemunėlin, yra ten 
aukštas ir status kalnas, visų kalnų aukščiausias, o ant to kalno 
tvirta pilis, garsi Merkiriė, visų pilių tvirčiausia. Milžinai ją 
statė, ne Žmonės; nuo septynių mylių iš vakarų, iš pietų ir iš ki- 
tų šalių nešiojo jie sunkius akmenis“. 

Vėl išsibarsto akordas į visą upelių eilią, kurie čiurkšlen- 
dami pasakoja garsios Merkinės pilies garbingą praeitį, kaip 
pikti priešai —ir gudai, ir lenkai, ir kryžiuočiai — norėjo ją 
išgriauti, „bet tirpo čia jų visa galybė, kaip tirpsta šaltas snie- 
gas, nušvitus pavasario saulelei“. 

Trečias skardus akordas pradeda mums pasakoti — po- 
rinti apie pilies valdovą, garsią bajorų Kirklių giminę. „,„Gerbė 
tos giminės vyrus ne tik žmonės, kur aplinkui gyvendami ma- 
tė gerus narsiųjų darbus, matė, kaip ne vienas jų padėjo savo 

galvą, tėvų kapus begindamas ir šventą ugnį dievų aukščiau- 
sių“. 

„Ne vienas jų taip garsiai pasinešė, jog jų vardu skambė- 
jo vaidilų kankliai, kaip plačiai kalba žmonės šventa savo tė- 
vų kalba“. 

„Gerbė juos ir patys galingieji kunigaikščiai —ir senų 
Trakų ir didžiojo Vilniaus, gerbė — ir iš senų laikų, kaip Merki- 
nė stovėjo, pavesdavo seniausiam jų valdyti pilį ir ginti tėviš- 
kės šalį nuo gudo ir lenko ir pikto kryžiuočio“. 

Dabar mes priėjome prie paties pasakojimo. Garsioje 
Kirklių giminėje garsiausias "buvo senas bajoras Mykis. „Tu- 
rėjo jis keturis sūnus, kaip ąžuolus plačiašakius, vieną kito drū- 
tesnį, vieną kito narsesnį“. 

Išūginęs tokius sūnus, negali senas bajoras laikyti jų na- 
mie. Ne savo vieno paguodai juos ūgdė narsus tėvas, bet ir tė- 
vynės paramai. 

Tenka tad jauniems tėvynės gynėjams joti į visas šalis, vy- 
resniajam vakaruosna, kur narsus Kęstutis sunkiai vargo, kitiem 
dviem, kur senas Algirdas, visų kunigaikštis, kelionę rengė, o 
kur — niekas nežinojo; ketvirtasis, pats mažasis, liko dar na- 
mie. 

„Laimingai išjojo trys broliai karužėn. Niekas jų nelydė- 
jo, nei jaunos sesulės, nei skaisčios mergelės, kaip dainelė dai- 
nuoja; tik palydėjo sena motulė į aukštą slenkstį, tik senas tėvu- 
lis į dvaro vartus: taip liepė seni tėvų papratimai. Tik i vieną 
bernelį gailiai žiūrėjo šviesios akutės, pasislėpusios už balto 
seklyčios lango. Tik vyriausiąjį sūnų bajoro Mykio, jaunąjį Zu- 
brį, lydėjo mėlynos akys dailios Meilužės, bajoro Kindžio duk- 
tės“. 

Treji metai praėjo be žinios nuo jaunų bajoraičių. Tik ket- 
virtais grįžo namo du broliu, kurie buvo su Algirdu, ir parsine- 
šė gausių imtuvių, bet apie vyriausį, kurs buvo su Kęstučiu, vis 
nebuvo žinių, Galop pasklydo gandas, kad buvęs didelis mū- 
šis, besitraukęs tris dienas, bet mūsiškiai įveikę piktus priešus 
kryžiuočius. „Nebijojo jau nei senas senužėlis, nei jauna mer- 
gelė, nei maži vaikeliai ramiai nakčia užmigti, džiugiai anksti 
keltis“. 

Pagarsėjo kartu su narsiu Kęstučiu ir Mykio bajoro sūnus 
— jaunas Zubrys. Grįžo jis su kunigaikščiu į jo pilį, Trakus. 
Tiek pamilo Kęstutis jauną Zubrį, kad norėjo prie savęs visada 
jį turėti. Tik traukė širdis Zubrį tėviškėn, kur jauna mergelė jo 
laukė, rymodama ant baltų rankelių, Pasiprašė tad Zubrys ku- 
nigaikščio, kad leistų jį namo paviešėtų, senų tėvų aplankytų. 

„Kas tėvus savo myli, tasai myli ir tėvynę“ — toks buvo 
Kęstučio leidimas Zubriui joti namo savųjų pamatytų. -Leng- 
va suprasti, kas turėjo įvykti seno bajoro Mykio pily. Argi prie- 
Šinsis tėvai pragarsėjusio sūnaus laimei, argi nenorės bajoras 
Kindis tokio kilnaus žento, kaip kad jaunas Zubrys, o gražios 
Meilužės nušvitusios akys senai jau ištarė: laukiu. 

Puikios tad buvo iškeltos jaunųjų Zubrio ir Meilužės ves- 
tuvės. Daug svečių buvo josna sūkviesta iš visų kraštų. Tris die- 
nas ūžė svečiai garsioje Merkinėj pas seną bajorą Kirklį. Visi 
negalėjo atsigėrėti jaunamartės skaistumu. Laimingas buvo 
jaunas jos vyras. 

Tik kas gali pasitikėti žmogaus laime. Piktas likimas jau 
ruošė jaunam Zubriui laimės aukštybėse didžiausią nelaimę, 
ir ne vienam jam, o visai Kirklių ir Kindžių plačiai giminei. 

Įsilinksminę svečiai panorėjo joti girion medžiotų, su ki- 
tais drauge nujojo ir jaunavedžiai. Besikeliant per Nemuną, 
pamatė Zubrys su Meiluže seną briedį beplaukiant į Merki- 
nės krantą. Laimingas rodėsi medžiotojams ženklas, kad pa- 
tys žvėrys bėga prieš juos. 

Tik senas kėlėjas patarė grįžti namo, nes neramus girioje 
laikas, kad žvėrys laukuosna bėga, Ir neapsirikta senio. Pikti 
kryžiuočiai buvo pasislėpę girioje, norėdami užklupti Mer- 
kinę iš nesiviltųjų. Tik nepaklausė Zubrys įspėjimo ir leidosi su 
jauna pačia ir kitais medžiotojais į girios tankumynus. 

Kas atsitiko, lengva suprasti. Kryžiuočiai užklupo me- 
džiotojus, išsimėčiusius pavieniui. Pavojaus trimitas iš Mer- 
kinės, praskambėjęs tamsioje girioje, pranešė jiems visiems, 
kad atsitiko nelaimė. , 

Išgirdę trimitavimą, medžiotojai skubinasi stipriojon 
Merkinėn. Zubrys, besivydamas Meilužės pašautą stirną, bu- 
vo atsitolinęs nuo pačios. Kur dabar jos ieškos gąsčioje girioj. 

Leidosi tad ir jis atgal į Merkinę. Neužilgo užstojo jam kelią 
daugybė kryžiuočių. Prasimušė jaunas karžygys per priešų 
minias, tik sužeistas jam liko bėrasai žirgelis. Vis dėlto grįžo 
Zubrys Merkinės pilin, pirm nei kryžiuočiai ją apsupė. Tik ne- 
buvo ten jaunos jo pačios, nebuvo nė jauniausio jo brolio Krio- 
kio. . 

Neilgai truko, kol pasilikusių girioje likimas paaiškėjo, 
Ne vieni kryžiuočiai apsupė garsiąją pilį Merkinę, bet vedė su 
sąvim priešaky surištus bajoro Kirklio sūnų Kriokį ir jo jaunąją 
martelę ir vesdami juokėsi iš apsuptųjų: „Atkelkit vartus! ar 
nematot, kad valdovai svečius veda“. 

Baisi kova užvirė senio bajoro Mykio krūtinėj: lieps pil- 
ti ant kryžiuočių verdančią dervą, ar vorą; įsakys mesti iš aukš- 
to didelius akmenis, ar sunkius rąstus — pirmieji bus užmuš- 
ti jo sūnus Kriokys ir martelė Meilužė; jei negins tais būdais pi- 
lies, kryžiuočiai jon įlips. Ir tylėjo senas tėvas, pilies valdovas, 
ir ūsus krimto. Niūrai klausė Dainavos vyrai kryžiuočių pikto 
juokavimo. 

Staiga prabylojo Kriokys, jauniausias Mykio sūnelis, ir 
prakalbėjo Meilužė, drąsi Lietuvos mergelė: „Vyrai, pabijo- 
kit Perkūno, jei nesigėdinate žmonių! Ko jūs tylit, ko nemušat 
prakeiktų šunų, kur loja ant jūsų? Argi mūs buitis gyvastis bran- 
gesnė jums už laisvą tėvynę?...“ 

Dar niūresni darėsi lietuviai, klausydami Kriokio ir Mei- 
lužės raginimų nesigailėti jų gyvybės ir mušti prakeiktus prie- 
šus. Matydamas, kad žodžiai neveikia, narsus Kriokys pasikra- 
tė, pasitempė: nupuolė nuo jo raiščiai, kaip lapai rudens me- 
tu nuo medžių. Griebė iš artimo kryžiuočio jo smeigeną, tik tas 
jos neišleidė iš savo rankų, bet giliai ją įsmeigė jaunon Kriokio 
krūtinėn. Krito jaunas drąsuolis kaip žolynas nukirstas dalgio. 

Likusi viena, Meilužė pradėjo maldauti: „Vyrai, ar per 
tai, kad silpna esu, nesutrauksiu savo ryšių, nenumirsiu, kaip 
brolis mirė; manot, kad aš tėvynės nemyliu. Vyručiai mieliausi, 
ar gi už mano vienos buitį išduosit tėvų kapus, šventas dievų 
ugnis, kur gabijose degal“ 

Taip ji maldavo, bet senas šešuras, pilies valdovas, vis 
dar tylėjo ir žodžio netarė. Tad ėmė mergelė skųstis savo liki- 

mu: „Berneli mielas, tu narsus buvai, kaip sakalėlis, tu nebū- 
tai leidęs, kad būtų gėda ar man, ar tau, ar tėvų mūsų šaliai. Pat- 
sai kraują man pralietai, paskui už mergelę savo atkeršytai. 
Bet žuvo mano bernelis toj pusėj Nemunėlio, tik nežuvau aš 
vargdienėlėl...“ 

Neteko Meilužei baigti savo skundo. „Šoko jaunas Zub- 
rys, stvėrė rankon miklią kilpinę, dėjo aitrią vėlyvėlę ir šovė 
ten, kur mergelė gailiai verkė“. Žuvo Meilužė iš to rankos, už ku- 
rį pati būtų gyvybę atidavusi. Niekas dabar nesulaikys lietu- 
vių rankos. 

„Didžią puotą iškėlė bajoras Mykis svečiams. Daugel 
jų pasigėrė ir pasiliko gulėti amžinai ten, kur stravus Merkys 
teka, kur platus Nemunėlis banguoja, kur niūri Merkinės pi- 
lis...“ 

Tik brangiai ir lietuviams teko apmokėti šis laimėjimas, 
tarpu kitų paklojo savo galvas visi seno Mykio sūnūs. „Ir sukro- 
vė berneliai ant tiesiojo Nemunėlio kranto didelį laužą ir dau- 
sojo ten visus: tris sūnus Mykio, tris vyrus garsios Kirklių gimi- 
nės, ketvirtą Zubrį bernelį ir jo mergelę skaisčią Meilužėlę...“ 

Pasakojimas baigtas. Kiek galingiausiais didžiųjų var- 
gonų akordais pradėjo poetas, tiek gūdžiu gedulų maršu jis 
baigia savo poemą, kurią berašant turėjo ne vienas jam kartus 
atsidusimas iš širdies gelmių ištrūkti, ne viena gaili ašara iš 
akių nukristi, 

Žuvo didvyriai tėvynę begindami. „Supylė ten aukštą 
kapą geltono smėlio ir pastatė ant jo aukštą kuorą, kad iš tolo 
visi regėtų, kad vaikų vaikai atmintų, kaip bernelis dėl tėviš- 
kėlės nepasigailėjo nei savo mergužėlės, nei savo jaunosios 
buitelės“. 

Taip tada lietuviai mokėjo gerbti ir garbinti tuos, kas bu- 
vo tėvynės parama. O ką padarė jų ainiai? 

„Kuoras tai senai sunyko: ir metai jį naikė, ir skaudūs lie- 
tūs ardė ir žmonių rankos griovė. Liko tik vienas kapas aukštas, 
pailgas, ėgliais apžėlęs... Ir jį vėjai pusto, gelsvą smėlį nešioja. 
Išnyko ir girios... Ir žmonės pamiršo, kas guli tame kape, tik ži- 
no, kad nepaprasti tai žmonės. Ir kalba seneliai, kad milžinai 
ten guli, bet kokie — tai niekas nežino. Pamiršo silpni vaikai, 

kaip senas bajoras Mykis vestuves kėlė sūnui savo Zubriui, 
Pamiršo artima giminė ir tolimos šalies žmonės. O gal ir išsiža- 
dėjo tėvų savo, jų šventosios kalbos... Tylu aplinkui... Nebe- 
skamba kardai, nebežvengia Dainavoje žirgai, tik verkia kal- 
nas Merkinės nuplikęs, kad sienos nuiro. Verkia raudoja, kad 
sūnūs Dainavos jį jau pamiršo“, 

Aš nieko nežinau graudingesnio, kaip šis trumpas gedu- 
lų maršas. Visa poema tai Bethoveno heroiškoji simfonija. Pla- 
čiai galingais balsais ji pilasi iš pradžios. Idiliškos ramaus pi- 
lies gyvenimo scenos užleidžia vietos kovos audrai ir perkū- 
nams. Praūžė audra, paklojusi daug jaunų gyvybių, amžinai 
atšaldžiusi daug karštų širdžių. 

Dangus blaivus vėl po audrai. Galima buvo laukti dabar 
marcia funebre eroica. Argi ne milžinas senas bajoras Mykis 
per visą apgulimo sceną? Jis neprataria nė žodelio, kai kry- 
žiuočiai sustoja ties pilies vartais, vesdami prieš save jo sūnų 
mylimiausį ir skaisčią jaunamartę. Visą laiką jis tyli, tik ūsus 
kremta, ir sena jo galva linksta žemyn, Ką tai reiškia? Ar nusimi- 
nimas apėmė seno karžygio širdį, noras atpirkti negarbinga 
laisve savo vaikų gyvenimą? Kai krito it pakirstas diemedėlis 
jaunas Kriokys, „suriko vyrai kaip vienas, bet numojo ranka se- 
nas Mykis, ir vėl nutilo. Pikta ugnis užsidegė jo akyse: lyg vilko 
akys rudens naktį, taip žibėjo jo akys“. Negera būrė mėlyna akių 
ugnis, tik ką? Iš jos mes tikrai matome, kad neatiduos jis savo 
garsiosios pilies piktiems priešams. Tai ko gi jis laukia, kodėl jis 
neduoda savo vyrams mūšio įsakymo? Juk dar kiek laiko, ir kry- 
žiuočiai prisidengdami skaisčia Meiluže įlys pilin. O jiems 
įlipus, reiks ar pasiduoti, ar... visiems žūti. Taip, žus visi, toks 
seno karžygio pasiryžimas. Didelis tautos vienybės dėsnis sa- 
ko: vienas už visus, visi už vieną. Tas įsakymas gautas iš pačių 
dievų. Negali senas Mykis pradėti kovos, kur tektų užmušti 
patiems savuosius. Jei jis, tėvas, galėtų dar atimti gyvybę sū- 
nui, tai negali jis žudyti jaunos Meilužės. Ir nutaria senas vilkas 
žūti kartu su visa gimine, su visais pilies vyrais, bet žūti kovoje, 
kai atsistos vyras prieš vyrą. 

Netenka senam valdovui vykdinti šio pasiryžimo. Ne nuo 
savųjų, tik nuo svetimos rankos žūsta jaunas Krioklys, ko nega- 

lėjo padaryti senas bajoras su Meiluže, galėjo jo sūnus Zubrys, 
Išklausė jis jaunos pačios maldavimo ir pats savo ranka nukir- 
po jos gyvybės siūlą. Neteko visiems pasiaukoti už vieną, nes 
trys Kirklių giminės pasiaukavo už visus. Sunkiausia buvo 
Zubrio auka, nes jam teko atimti gyvybę tai, už kurią jis būtų ati- 
davęs šimtą savo gyvybių. 

Ar tai ne milžinų darbai? Argi neturėtų tad skambėti lai- 
dotuvių maršas visais galingo orkestro balsais, kad toli toli per 
žalius laukus, per gąsčias girias, per aukštus kalnus plauktų 
balsai, kad visi girdėtų, jog kur vienas pasiaukoja už visus, ten 
visi gerbia vieną. 

Galingais balsais plaukė mūšio aprašymas — argi ne- 
suskambės dar galingiau milžinų maršas? Tik ne. Pražvangė- 
jo paskutinis audros akordas ir užgeso. Griaudus pasiliko smui- 
ko balsas, .ir tai dar surdinės tildomas. Rauda smuikas, kad 
žmonės pamiršo senovės milžinų didvyriškus darbus. Pa- 
miršo, nežino — pamatinė raudos gaida. Paskutinis jo vos 
nugirstas mirštantis akordas: „pamiršo“. 

Ši senovės vaizdų simfonija pabaigta dar 1911 m. gale, 
kai milžinai kapuose giliai miegojo ir niekas nedrumstė jų am- 
žino miego — nei priešas, nei draugas. Pamiršo nykštukai 
ainiai milžinų tėvų. darbus, pamiršo, nes dainiaus nebuvo. 
„Tam mes ir kentėjom didelį vargą, kad daina gimtų“ — sa- 
ko senovės dainius. Nebuvo dainiaus, negimė daina ir pamiršo 
dainiai savo tėvų didelius darbus, 

Bet atsirado dainius, kurio akys įsmeigtos į milžinkapį, 
pamatė žilos senovės darbus, kurio ausys nugirdo milžinų 
kalbą. Ir ką poeto genijus nugirdo, pasakė milžinų ainiams, 
Nesuprato iš pradžios jie senybinės kalbos. Kai kuriam rodė- 
si, kad dainius, kurs amžių tylumoje išgirdo gyvą tautos, ir tai 
milžinų tautos, balsą, ne visai gerai supranta savo tėvų kalbą? 
Ir pradėjo ieškoti „netaisykliškų“ ar „svetimų“ žodžių! Į vi- 
sus tokius nykštukų priekaištus Krėvė būtų galėjęs pakartoti 
Viktoro Hugo atsakymą, kai jam primėtinėjo, kad jis nemokąs 
gerai prancūzų kalbos: „Šiandien neprancūziška, bet ryt bus, 
man pavartojus, prancūziška“. 

Bet mūsų poetas tylėjo ir tikrai genialūs jo veikalai praėjo 

savo metu nepastebėti. Reikėjo, kad praūžtų didysis karas 
ir atsirastų nepriklausoma Lietuva, kad „Dainavos šalies pa- 
davimai“ trauktų skaitytoją saviep. 

Sužvangėjo ties Merkinės milžinkapiu lietuvių ginklai, 
sužvengė bėrieji žirgai, ir milžinkapis pradėjo atbusti. „Dai- 
navos padavimai“ tapo jaunimo knyga. Vyresnieji lietuviai, 
augę ir gimę vergijoj, buvo pamilę šią vergiją. Karo vėtros išmė- 
tė jų vergiškas gūžtas, ir subėgo jie Algirdo ir Kęstučio tėvynėn, 
Ne jos gaivintų, ne, o tik ieškotų palėpės nuo vėtrų. 

Kas kita jaunimas. Jiems artimas Zubrys su savo Meilu- 
že, kaip tikras brolelis su sesule. Ne vienas jų, nuo mokyklos suo- 
lo bėgdamas Klaipėdon, juto, kad milžino Zubrio dvasia jį 
lydėjo. 

„Dainavos šalies padavimų“ rašytojas yra daugiau nei 
genialus poetas, jis patapo atgimstančios Lietuvos pranašu. 
Mes pavadinome Krėvę romantiku bei klasiku, išeidami iš gra- 
žaus pasakymo Emilio Dešanelio, kad romantikas yra tas, kas 
dar eina į klasikus, o klasikas — tai pavykęs romantikas. Kai 
kuriais savo gražiausiais veikalais Krėvė jau patapo klasiku. 
Jam telieka eiti jo paties praskintu taku, ir mes išgirsime iš jo ne- 
girdėto dar gražumo dainų, 


Prof. A. Voldemaras 


Skaitymai, XXI knygos, 1923 m. 90-133 psl. 

Iops0zs02 šzi tž4 Šisiėšovę z0V OlūV xAI Lat; du edUTZE 
xakėsate, 


Matth. XXII, 19. 


If we really desire to increase the national 
production of Thought, we must give organized 
attention to the guestion whether the moral 
atmosphere not only of our schools and colleges, 
but of our social and political institutions is one 
favorable to the stimulation of the thought 
process. 

Graham Wallas The Great Society psl. 195. 

I. 


Ką turi duoti universitetas savo mokiniams ir ištisai visuo- 
menei? Klausimas, bent savo pirmojoj pusėj, rodosi visai aiškus 
ir lengvas atsakyti, bet iš tikrųjų taip nėra. Įvairiu metu ir įvairiose 
vietose įvairūs jam duota atsakymai. Jeigu imsime pavyzdžiui 
didelį ir jauną kraštą — kalbu apie Ameriką, — tai jo bendras 
universitetų krypsnys bus gal geriausiai apsireiškęs Kornelo 
obalsyje. Steigdamas jo vardu pavadintąjį universitetą Ezra 
Kornelas šį statė jam uždavinį: „Mano nusistatymas — sakė 
jis — sudaryti įstaigą, kur bet kas galėtų mokytis bet kurio daik- 
to“. Šie steigėjo žodžiai įrašyti jo universitetui obalsiu!). 

Siekinys užbrėžtas be abejo per plačiai. Nėra, nebuvo ir 
nebus tokios mokyklos, kur būtų mokinama visų galų. Nedaro to 
ir negali daryti nė Kornelo universitetas. Jo, obalsyje išreikšta 
tik bendra visai užatlantinei demokratijai idėja sutraukti vienon 
mokyklon daugiausia mokslų ir leisti jų mokytis juo galima dides- 
niam mokinių būriui. Taigi pirmoji obalsio pusė tėra tik platesnis 
nupasakojimas, kas paprastai glūdi viename žody universitetas, 
tariant visų mokslų vieta: universitetas scientiarum. Juo reiškia- 
si universiteto ne programa, o tik tendencija. Iš tikrųjų tenka 
susiaurinti universiteto mokslai. Toli gražu nėra tenai jų visų. Se- 
nai jau praėjo tie laikai, kada visus mokslus galėjo apimti, jei ne 
vienas žmogus, tai bent viena mokykla. Atsiradus daugybei įvai- 
rių mokslų, apie kuriuos pirma nebuvo nė svajota, universitetas 
nebegalėjo aprėpti jų visų. Greta su universitetu atsirado dau- 


1) Maurice Caullery French Exchange profesor Harvard University 1916 
Les Universites et la vie scientifigue aux Etats Unis, Paris 1917 psl. 4. 

gybė kitų specialių augštojo mokslo įstaigų. Universitetui todėl 
prisieina pasirinkti tuos mokslus, kuriuos jis randa reikalingus. 
Šis atrinkimas tenka daryti tik naujai atsiradusiems universite- 
tams. Senieji padarė jį iš lėto, kol tapo tuo, kuo dabar yra. Kaip 
šis atrinkimas įvyko ar turi įvykti, teks mums vėliau kalbėti. Da- 
bar gana bus pažymėjus, kad ne visi mokslai ineina šių dienų 
universitetan. Maža to, kad ne visi jie ineina, bet ir nelygiai giliai 
ineina, tie kurie dėstomi universitete. „Paskutinis mokslo žodis“, 
apie kurį tiek daug įprasta kalbėti, niekados nebuvo tartas ir ne- 
bus, nes mokslui galo nėra. Taigi ir čia, kiek mokslų universitetas 
teikia mokslo jaunimui, reikia irgi pravesti ribas. 


Pastarasis klausimas rišasi su kitu, ar turi būti universitetas 
mokslui gaminti vieta, ar tik mokslui įsigyti. Aišku, kad universi- 
tetas neturės reikalo turėti savo sienose mokslininkų profesorių, 
jeigu jo uždavinys suglaustas bus į vieną aukštesniąjan mokslan 
įvadą. Šiuo reikalu svyruota ir dar svyruojama. Vienas žymiau- 
siųjų Anglijos rašytojų kardinolas Niūmenas parašė gražią kny- 
gą apie universiteto prasmę. Jis primena joje kito kardinolo — 
Žerdilio — žodžius, jog universiteto darbas — suteikti žinių 
mokiniams, o mokslą varyti pirmyn turi akademijos. Pats Niūme- 
nas irgi mano, jog mokymas ir naujų tiesų ieškojimas — du skir- 
tinu dalyku?). 

Išreikštoji Čia nuomonė tipinga anglų ir prancūzų kraš- 
tams. Vokiečių filosofas Fredrikas Paulsenas, kurs daug tyrinė- 
jo aukštosios mokyklos istoriją ir padėtį, randa dabarnykščiu 
metu tris jos tipus: anglų, prancūzų ir vokiečių. Labiausiai atsili- 
kęs esąs anglų universitetas. Jo uždavinys tebesąs „bendrojo 
išlavinimo praplatinimas“ ir pagilinimas kiek tas reikalinga bū- 
simam „ponui“ (gentleman). Moksliškasai gi tyrinėjimas ir jau- 
nimo ruošimas prie moksliškosios profesijos ne ineinąs anglų uni- 


2) Ce n'est pas gu'il y ait aucune veritable opposition entre U'esprit des 
Academies et celui des Universites; ce sont seulement des vues differentes, 
Les Universites sont etablies pour enseigner les sciencęs aux eleves, les Aca- 
demies 5e proposent de nouvelles recherches a faire dans la carriere des scien- 
ces. — To discover and to teach are distinct functions. J. H. Cardinal New- 
man The Idea of a University. New impression. London. 1917. psl. XIII. 

versiteto uždavinin. Prancūzų tipas stovįs tarp angliškojo ir vo- 
kiškojo. Jis nusikratęs viduramžio formų — tuom jis skiriasi 
nuo angliškojo, — bet patapęs valstybės įstaiga, kur suteikia- 
ma specialybės žinių, reikalingų valstybės gyvenime. Fakul- 
tetai todėl nustoja visai kitas su kitu rištis. Mokslui vietos irgi čia 
nėra. Šios žymės skiria prancūzų universitetus nuo vokiškųjų. 


Kas kita vokiečiai, kuriais pasekę austrai, šveicarai, olan- 
dai, skandinavai ir rusai. „Pažvelgus į vidaus vokiškųjų universi- 
tetų būdą, puola akysna jų ypatybė, kad jie kartu esti ir moksliš- 
kojo tyrinėjimo vieta ir aukščiausio moksliškojo mokinimo įstai- 
ga, kuri teikia tiek bendrai - moksliškąjį išsilavinimą, tiek specia- 
liai techniškąjį 3). Vokiečių universitetai jam rodosi patys ge- 
riausi iš viso pasaulio. Šią nuomonę Paulsenas reiškia ne savo 
paties žodžiu, o prancūzų mokslininko Ferdinando Lot, kurs 
1892 m. rašė: „vokiečių moksliškasai vadovavimas visose srity- 
se be išimties, tapo šiuo metu pripažintas visų tautų. Pripažin- 
tas daiktas, jog vokiečiai vieni nuveikia daugiau, nei visos kitos 
tautos draugėje“*). 


Reikia sutikti, kad vokiečių tvarka universitetuose buvo 
pripažinta geresnė eilės kaimynų. Sakysime Renanas, kurs drau- 
ge su Tenu buvo savo metu dvasios vadovas prancūzams ir net 
nevieniems prancūzams, nekartą rodo saviškiams vokiečių uni- 
versitetus, iš kur reiktų pasimokyti. Pas juos — sako jis — mo- 
kykla ir mokslas sujungti, pas mus gi visas aukštesnysis mokinimas 
savo būdu primenąs gimnaziją, skaitosi blogo tono ir nepa- 
kenčiamas?), 

Jo mintys, kad mokslas turi gelbėti žmoniją ir kad jis reikia 
gerbti ir poselėti, kaip tai daro vokiečiai, iššauktos buvo revo- 
liucijos 1848 m., kada Renanui teko per barikadas eiti klausytų 


3) Fr. Paulsen Wesen u. Geschichtliche Entwickelung der deutschen 
Universitūten veikale Die Deutsche Universitūten hrsg. von Lexis I Bd, 
psl.3-5. 

4) Op. cit. psl. 41 - 42. 

5) Chez eux, I'ecole et la science se touchent, chez nous, tout enseigne- 
ment superieur, gui, par.sa maniere, sent encore le college, est declare de mau- 
vais ton et insupportable. Ernest Renan L' Avenir de la Science Paris p. 116. 

paskaitų. Vėliau, kai 1870 m. vokiečiai nugalėjo prancūzus ir Re- 
nanas karčiai jautė savo krašto nelaimę, jis rašo plačiai, kad rei- 
kia prancūzams moralių ir intelektualių reformų. Pirmoji inte- 
lektualė reforma turinti būti aukštojo mokslo sutvarkymas. Čia 
vėl jo akys bėga į vokiečius, kurių mokslas teikė savo tautai mora- 
lę sveikatą. Jis nesibijo mokytis iš priešo, nugalėjusio jo tėvynę, 
juo labiau kad anksčiau, prieš 1789 metų revoliuciją, ir patys pran- 
cūzai turėjo universitetus, kurie revoliucijos tapo panaikinti, o 
jų vieton įvestos atskiros, be ryšio viena su kita, mokyklos?). 


Gal nieku kitu tiek vaizdžiai nepasirodė Vokietijos univer- 
sitetų pirmenybė, kiek svetimšalių pritraukimu. Minios jauni- 
kaičių veržėsi Vokietijos universitetuosna, kad ten įgytų -sau 
moksliškąjį išsilavinimą. Kiek Užtekančiosios Saulės kraštas 
kaltas Vokietijos mokslui, pasakys tik ateitis. Mums įdomu pa- 
stebėti vokiečių mokslo įtaka dar didesniam kraštui — Šiau- 
rės Amerikai. Čia mes leisime kalbėti jau primintąjį mūsų moksli- 
ninką Kolerį (Caullery), kurs karo metu 1916 m. būdamas Har- 
vardo universitete mainų profesorium, va ką rašė apie Amerikos 
jaunimo lankymą Vokietijos universitetų: 


„Mokslo priemonės Amerikoje buvo nepakankamos „vi- 
sų mokslo šakų pradžiai ir jaunimas vyko Europon mokytųs. An- 
glija, kad ir ta pačia kalba bekalbanti, šiuo metu, negalėjo suteik- 
ti tinkamų mokslo įstaigų. Kembridžius ir Oksfordas buvo užsi- 
darę klasiškose studijose ir senose savo tradicijose. Prancūzijo- 
je fakultetai buvo atlikusioje padėty, kur juos nustūmė Napoleo- 
nas I-is. Didieji mokslininkai — Pasteras, Klaudijus Bernaras, 
Sent - Kleras, Devilis — neturėjo laboratorijų, kur jie galėję 
būtų susilaukti skaitlingų bendradarbių. Jie matė šį reikalą ir 
prisispyrę prašė, bet be pasekmių, nurodydami nuo 1867 m. 
žodžiais, kurie ir šiandien nenustojo savo reikšmės, Vokietijos 
pavyzdį. 


Suprantama, kad Vokietija traukė jaunus amerikiečius, 
nes čia buvo visos reikalingos mokslui sąlygos: nereikalavimas, 


8, Ernest Renan La Reformie intellectuelle et morale 9 - eme ed. Paris. 
p. 101. 

kaip pas mus, įstojamųjų egzaminų, nebuvimas daugybės kliū- 
Čių; galėjimas lengvai įgyti filosofijos daktaro laipsnį, kurį jie nu- 
siveždavo namon, kaip matomą jų darbo svetur žymę, galop ge- 
rai aprūpintos laboratorijos ir seminarai, kur viešpatavo moksliš- 
kojo tyrinėjimo dvasia ir kur profesoriai buvo pasišventę savo 
mokiniams. Jau nuo 1825 m. Lybigo laboratorija pradėjo traukti 
saviep svetimšalius. Amžinai reiks apgailestauti, kad tuo metu, 
kai Prūsai 1811 m. įsteigė Berlyno universitetą ir nukreipė jį į origi- 
nalius tyrinėjimus, Napoleonas I-is sumanė fakultetus, kaipo 
paprastas dirbtuves valstybės diplomams gaminti. Amerikos 
su Vokietija santykiuose universitetai buvo pirmaeilis veiksnys. 
Vokietija turėjo iš to daug ne vien moralės naudos per įtaką kuriuo 
metu labai gilią amerikiečių dvasiai, bet aplinkiniu keliu ir žy- 
maus pelno. Šį rezultatą ji gavo — būtų vaikiška norėti to nepri- 
pažinti — iš savo laboratorijų išvystymo ir iš sistematiško savo 
universitetų nukreipimo į mokslišką tyrinėjimą. 

Per keturiasdešimts su viršum metų didelė dalis Amerikos 
rinktosios jaunuomenės, tos jaunuomenės kuri ruošėsi užimti 
naujų ar padidintų universitetų katedras ir turėjo savo metu auk- 
lėti būsimąją kartą, baigė mokslus ir ypačiai susipažino su tyrinė- 
jimu Vokietijoje. Ji ten įgavo giliausio nudažymo. Dvidešimta- 
jam amžiui prasidedant Amerikos žiūrėta į mokslo dalykus per 
vokiečių idėjas. Ch. S. Minot, embriologijos profesorius medi- 
cinos fakultete Harvardo universitete, įžengiamojoj embrio- 
logijos kursan paskaitoje Berlyno universitete, kur jis skaitė 1912 
m. kaipo „exchange professor“, labai griežtai pabrėžė šį dalyką, 
kalbėdamas pats apie save: „Prieš keturiasdešimts metų — sa- 
kė jis — vienas jaunas amerikietis pasiryžo pasišvęsti mokslui. 
Greitai jis priėjo prie išvados, kad gamtininkas mokinys toli gra- 
žu negalėjo anuo metu rasti Amerikoje reikalingų patogumų ir pa- 
ramos. Todėl jis nutarė keliauti Europon. Vokietijoje jis rado 
mokytojų, kurie degė šventa ugnimi, ir laboratorijas. Tuo būdu, 
per savo vokišką morališkąjį išauklėjimą, jis patapo vokiečių dva- 
sios sūnumi“. Amerikos universitetuose nebuvo profesorių tos 
pačios kartos arba sekančiosios, kurie nebūtų dirbę vokiečių 1a- 
boratorijose ir kurie nebūtų leidęsi giliai įsitikinti, jog vokiečiai 
vadovauja moksluose. Šis vadovavimas patapo nudėvėta tiesa, 

kuri reiškiasi nuolat įvairiomis formomis: kalbose, tostuose 
ir t.t.?). 

Mes išrašėme ilgoką iš Kolerio ištrauką, nes žymus moksli- 
ninkas — vokiečių priešas ir rašo tuo metu (1917), kai patapo ma- 
da niekinti visa, kas vokiška, jų mokslą, meną, jų kultūrą ir net jų 
tautinį būdą. Tai viena gali laiduoti, jog prancūzo profesoriaus 
žodžiuose nerasime nėenupelnytų vokiečiams pagirų. Turime 
pabrėžti, jog kalba eina, kurie geresni universitetai, o ne kurio kraš- 
to mokslas, ar net visa kultūra, stovi aukščiau. 

Jeigu vokiečiams mokslas gali reikšti tą pat, ką universitetas, 
tai visai kas kita anglams. Ne viena Anglija didžiuojasi savo 
mokslininkų vardais: Gibbon, Grote, Bentham, Ricardo, John 
Suart Mill, Macaulay, Spencer, Darwin. Gi nė vienas iš šių garse- 
nybių nebuvo jokio universiteto profesorium. Kai kurie net nega- 
lėję būtų patapti Anglijoje profesoriais, dargi norėdami. Iš to 
išvada gali būti padaryta viena: anglų tautinei kultūrai universi- 
tetas neduoda tiek, kiek vokiečių, bet iš to toli gražu neišeina, kad 
anglų kultūra ar mokslas būtų žemesni už vokiečių. Mums rodosi 
tuščias klausimas, kurio krašto mokslas aukštesnis. Mokslas bet 
kuriame krašte susideda iš daugybės pavienių mokslų, kurie gali 
būti visai nesulyginami vienas su kitu, Sakysime pavyzdžiui Vo- 
kietijoje aukščiau stovi filologija ar chemija nei Prancūzijoje, bet 
pas prancūzus aukščiau stovi matematika ar archeologija. Ku- 
riam dabar krašte stovi mokslas aukščiau? Aišku, kad jokio atsaky- 
mo negalima duoti tokian klausiman nes kaip gi čia sulyginsi 
chemiją su archeologija, arba matematiką su filologija. Tikrinti, 
kad viename krašte mokslas stovi aukščiau nei kitame galima tik 
tada, kai tenka lyginti du tokiu kraštu, viename kurių visos mokslų 
šakos lygiai atsilikusios. 

Kas kita lyginti universitetų tipai. Čia vokiečių priešai ir 
draugai sako, jog vokiečių universitetai geresni ir kuo geresni, 
Vokietis profesorius tegali būti tik mokslininkas, ko kitur nerei- 
kalaujama — štai kas jiems sudaro pamatinę pirmenybę prieš 
kitus. Reikia pasakyti, kad ir kiti kraštai pradeda suprasti reikalą 


7) M. Caullery Les Universites et la vie scientifigue aux Etats. — Unis 
psl. 23 sk. 

turėti universitetuose mokslo židinius. Dabartiniu metu sunku 
būtų rasti didesniuose prancūzų universitetuose profesorių, kurs 
neturėtų mokslo darbų. Pas anglus destisi ne kitaip, apie italus gi 
nėra kas nė sako; jie iš visų vakarų tautų daugiausia pasekė vokie- 
čiais. Bet jeigu šiandien vakarų profesoriai neatsilieka nuo vo- 
kiečių moksliškumo žvilgsniu, liekti dar tarp jų kitas skirtumas: 
vokietys profesorius daugiausiai tarnauja vienam mokslui, tuo 
tarpu prancūzas, anglas ar italas plačiai dar dalyvauja politinia- 
me ir visuomenės gyvenime savo krašte. Tas turi gerų ir blogų pu- 
sių, kurių mes čia negvildensime, o nurodysime tik, kad ir čia vo- 
kiečių būdas naudingesnis universitetui ir mokslui. 


Iš to, kas ligšiol pasakyta, išeina be mažiausios abejonės, kad 
vokiškojo universiteto tipas yra pats geriausias. Tuom, žinoma, 
visai nenorėta pasakyti, kad jis visai jau tobūlas. Kaip kiekvienas 
žmonių darbas, vokiečių universitetas gali būti pagerintas; ži- 
novai sako net, kad jis labai reikalingas pagerinimų. Žinomas vo- 
kiečių juristas sustatė visą reformos programą, kurią pradeda 
bauginančiais žodžiais: „Mūsų universitetų organizacija turi 
didelių trūkumų. Reformos darbas čia begalo reikalingas“8). 
Beskaitydami šią didelių reformų programą greitai pastebime, 
kad siūloma atmainų tik mažmožiams kurie liečia ordinarius pro- 
fesorius, ekstraordinarius, privat - docentus. Su visomis tomis 
atmainomis galima sutikti ar nesutikti ir tas universiteto gyvenime 
mažai ką arba ir stačiai nieko nepakeis. Universiteto mokslą lie- 
čia tik du dalyku: vienas reikalauja padaryti rimtesnius daktaro 
laipsnius, nes jie dabar perlengvai suteikiami, kitas gi siūlo suda- 
ryti šalip universitetų atskiras moksliškajam tyrinėjimui įstaigas, 
kur mokymo jau nebebūtų, o visas laikas praleidžiamas betyri- 
nėjant. Bet ir šią reformą autorius tuoj paverčia veik niekais, nes 
visus šios naujos įstaigos narius daro garbės profesoriais, kurie 
gali skaityti universitete. Taigi esmėje vokiečių universitete visa 
kas lieka kaip buvę ir pats vokiškasai universiteto tipas turi skaity- 
tis pačiu geruoju. 


8) Konrad Cosack Universitatsreform Ein Program. jena 1921. 

II. 


Ligšiol mes kalbėjome, jog universitetas visuose kultūrin- 
guose kraštuose stengiasi būti netiktai mokymo įstaiga, bet 
drauge ir moksliškojo tyrinėjimo vieta. Šį faktą mes konstatavo- 
me, visai neieškodami aiškinimų, kodėl reikalingas universitetui 
mokslas. Dabar metas parodyti priežastys, kurios daro, kad uni- 
versitetas negali apsieiti be mokslo. Jeigu mes jų nerastum, nu- 
rodytasai mokslo ir mokymo ryšys liktų visai nesuprantamas. 
Tinkamo aiškinimo nesuradimas, žinoma, neduotų dar niekam 
teisės neigti mokslo reikalą universiteto gyvenimui. Šią pastabą 
dedame tuo reikalu, kad, jeigu kam siūlomasai toliau aiškinimas 
rodytųsi neįtikinantis, nesiskubintų iš to išvesti, jog universitete 
tarp mokymo ir mokslo ryšio nėra. 

Ieškodami aiškinimų šiam ryšiui, mes turime pirmų pirmiau- 
sia pamatyti, kuogi yra pats mokslas? Gali kam rodytis keista, kad 
duodame sau tokį klausimą. Argi galimas daiktas, kad šiandien, 
kada mokslas skelbiamas stebūklingu, kada į padanges keliama 
moksliškumas, kada laukiama iš mokslo vargstančiai žmonijai iš- 
ganymo, — argi galimas, sakau, daiktas, kad būtų neaiškumų, 
kuo yra mokslas? Bet ištikro taip yra. Nuomonių vienodumo, ką 
mes turime vadinti mokslu, iki šiai dienai nėra ir bau kada bus. 
Lengva tai pastebėti, bevartant mokslininkų filosofų raštus, 
kur kalbama apie mokslą. Žymus prancūzų biologas Le Dante- 
kas prasitaria vienoje savo knygoje: „„Mokslas — tai fizika“?). 
Taigi visa, kas neineina fizikon, jam ne mokslas. feigu sutiktum su 


?) La Science, c'est la physigue. Felix Le Dantec Savoir Considerations 
sur la Methode scientifigue Paris 1917 psl. 19. 

tokiu mokslo aprėžimu, kiek sumažėtų jo plotas, kiek gamtos 
mokslų, su jo paties atstovaujama biologija priešaky, reiktų iš- 
braukti! 

Pozityvizmo tėvui Augustui Kontui mokslas plačiau stovi. 
Jis pripažįsta šias jo dideles šakas: matematiką, astronomiją, fizi- 
ką, chemiją, biologiją, ir sociologiją!0). Kaip matome, Kontas 
įtraukia greta su matematikos - gamtos mokslais dar visuomenės 
pažinimą mokslo dirvon, vadinasi tyrinėjimo objektas jam plates- 
nis nei kitiems. Bet kaip reikia pažinti visuomenę? Sociologija jam 
rodosi „socialė fizika“, tariant tas pats gamtos mokslas. Tokia 
mokslo dirva kai kam pasirodo labai siaura. Taigi „visi mokslai, 
kurie tiria istoriškąjį visuomenės buvimą, apimti vienu dvasios 
mokslų vardu. Šie mokslai sudaro vieną didelę šaką ir stovi prie- 
šais kitą didelę šaką, — gamtos mokslus!!). Bet ir dvasios mokslų 
dirvoje nėra vienumo. Sakysime, ar galime įskaityti teologijos pa- 
žinimą mokslų tarpan. Aukščiau paminėtame rašte kardinolas 
Niūmenas plačiai įrodinėja, kad teologija lygiai toksai pat moks- 
las, kaip ir kiti, be kurio negalima būtų apsieiti, norint įgyti bendrą 
apsišvietimą!?). 

Šie keletas pavyzdžių turėjo parodyti, jog mokslas toli gra- 
žu ne vienaip suprantamas. Iš jų matome, kad jo plotas vienų ima- 
mas siauriau, kitų plačiau. Toks pats nevienumas yra ir kitais klau- 
simais, sakysime, dėl jo metodo, ar metodų. Dar daugiau galima 
pasakyti: kai kam kyla abejonių, ar galimas mokslas iš viso, vadina- 
si prieinama prie jo neigimo iš paties principo. Ši mintis buvo ki- 
lusi jau Graikų senovėje ir neišnyko iki-šiai dienai. Paskutinė gal 
šios rūšies knyga — V. Meirerio darbas, parašytas gana savotiš- 
ku būdu, kur autorius deda šį klausimą filosofų pasikalbėjime, 
tarpu kurių buvęs ir V. Vundtas!3). Pats autorius linkęs tikėti, kad 
mokslas negalimas. Jo visos abejonės sueina daugiausia gnoseo- 
logijos bei ontologijos klausimuosna, kuriems kitur vieta. 

190) Auguste Comte La Philosophie Positive Resume par E. Rigolage T. 
I. psl. 53, 
i Wilhelm Dieltheys Gesammelte Schriften I Bd. Einleitung in die 
Geisteswissenschaften Lpzg. Berlin 1923 psl. 4. 
12) The Idea of a University, Discourse II Theology a Branch of Knowledge 


psl. 19. 
13) W. Meurer Ist Wissenschaft ūberhaupt mėglich? Leipzig, 1924. 

Be abejonių dėl mokslo platumo, dėl jo metodų ir dėl jo gali- 
mumo liekti dar abejonių dėl jo reikalingumo. Čia daugiausia teko 
mokslui iš tikybų pusės — sakau daugiausia, nes jam teko susidur- 
ti ir su politikos prieštaravimais ir su kitais galais. Politiniai reži- 
mai kartais sakydavo, kad mokslas pavojingas, nes mokytų žmo- 
nių negalima būsią suvaldyti. Doros gynėjai šaukdavo, kad jis 
ardąs dorą, o laimės ieškotojai, kad jis daro žmogų nelaimin- 
gu. Pavyzdžiui užteks priminus garsiąją Rusos kalbą, kurią jis pri- 
statė konkursan Dižono Akademijai 1750 m., kada ji buvo padė- 
jusi klausimą, ar mokslas bei menas pagerino žmonių dorą. Atsa- 
kymas plačiai žinomas: „pasekmė tikra, pasileidimas yra, mū- 
sų siela genda, tiek kiek mokslas bei menas siekia tobūlumo?)), 

Šalin su mokslu bei menu ir atgal į gamtos glėbį! — Štai Ru- 
sos iškeltasai obalsis. Jis ne pirmą kart istorijoje pasirodė pas Ru- 
so ir nepaskutinį. Apsivildavo žmonija nekartą mokslu ir pa- 
skiau nuo jo nusigręždavo. Išvada, kad mokslas nereikalingas, iš- 
ėjusi iš pailsimo ar apsivylimo, nedaug mokslui būdavo pavojin- 
ga. Neilgai ji betrukdavo. Kas kita mokslo santykiai su tikyba. Ar 
mokslas priešingas tikybai? Klausimas labai senas, kurian atsaky- 
ta buvo įvairiu metu įvairiai. Vieniems rodėsi, kad tarp jų nėra ir 
negali būti jokio priešinguino; kiti, atbulai, matė juose du amži- 
nu priešu, kuriuodu kartu išlikti negali. Nereikia manyti, kad visa- 
da tikyba, ar tikybos puldavo mokslą. Būdavo adverniškai: moks- 
las skelbdavo jai karą ir pranašaudavo artimą galą, kuris betgi nea- 
tėjo. Bendrai imant, jeigu žiūrėtum į mokslus, kur sutrauktos ir ap- 
ribotos dabartinės idėjos apie ryšį tarp tikybos ir mokslo, pama- 
tytum, jog jos skiriasi į dvi grupi, katros viena reiškia kryptį, kurią 
galima pavadinti naturalistine, o kitą spiritualistine. 

Mums rodosi, kad pirmojon galima įterpti, pavyzdžio dė- 
liai: Augusto Konto pozityvizmą arba tikėjimą žmonija; Erbertą 
Spenserį su jo teorija Nepažystamo; Hekelio monizmą, kurs ve- 
da į tikėjimą mokslu; psichologizmą ir sociologizmą, kurs suve- 
da tikybinius fenomenus į psichiško bei socialio veikimo apsireiš- 
kimus. 


14) Jean - Jacgues Rousseau Discours sur les Sciences et les Arts Paris 
Flammarion p. 17, 

Antrojon galima būtų suvesti: Ričlio griežtą dualizmą, kuris 
baigiasi tikybos ir įsitikinimų (croyances) atskyrimu; doktriną apie 
mokslo ribas; pragmatizmą, kurs priveda prie bendro principo 
tikybą ir mokslą; doktriną apie tikybinį patyrimą, kaip ją išdėsto 
Vilius Džemsas15). 

Pats prancūzų filosofas prisideda prie antrosios krypties. 
Jo išmanymu kovoja šiuo metu netiek tikyba su mokslu, kiek tiky- 
binė dvasia su moksliškąja. Nesiimdamas spėlioti, katra jų gali pa- 
imti viršų, jis nurodo, jog moksliškoji dvasia siauresnė už visą 
žmogaus dvasią, taigi tikybinei dvasiai yra vietos, nesusiduriant 
su moksliškąja. 

Šios visos pastabos turėjo parodyti, kad mokslas ne vienaip 
suprantamas ir įvertinamas, kad mes todėl turime arba surasti to- 
kį mokslo supratimą, kurs visiems būtų lygiai priimtinas, arba 
pasitenkinti nurodymais, kokių yra pasirodžiusių mokslo supra- 
timų. Pastarųjų kritika ves mus prie tikslesnio mokslo apibrėži- 
mo. Pradėti tuo būdu tenka nuo apsipažinimo su epistėmologiš- 
komis pažiūromis. Visų jų mes, žinoma, negalėsime perkrėsti, o 
turėsime tenkintis tipingesnėmis. 

Patogiausia bus išeiti iš Konto pažiūrų. Patogiau bus keletu 
žvilgsnių. Viena, jis praplėtė mokslų dirvą, sudarydamas, jei ne 
naują mokslą, tai bent reikalavimą jį sukurti — sociologiją. Kita, 
jis mėgino imti esamus gamtos ir matematikos mokslus pozityviai, 
tariant kaip mes tikrajame gyvenime juos randame, be jokių prie- 
dų iš savo galvos, Trečia, jo pažiūros leis mums užkart apsipažin- 
ti su tomis srovėmis, kurios skaitėsi ir dar skaitosi pačiomis moks- 
liškiausiomis. Be minėtojo pozityvizmo mes čia tuoj susidursim 
su evoliucionizmu ir empirizmu, žodžiais, kurie brangūs skaitosi 
šiandien ir daugumui rodosi paskutinis moksliškumo žodis. 


Pozityvizmo tėvas randa, kad visos žmonijos protas ir kiek- 
vieno žmogaus pavieniui pereina per tris tarpus: teologiškąjį, 
metafiziškąjį ir pozityvųjį. Iš pradžios — teologiškas tarpas — 
žmogus ieškoja absoliutaus žinojimo; todėl jis aiškina apsireiški- 
mus supranaturaliais veiksniais. Kada vieton daugybės dievų, 


15) Emile Boutroux Science et Religion dans la philosophie contempo- 
raine. Paris Flammarion. 1919. psl. 342. 

kurie veikia skyrium, prieinama prie vieno Dievo, kurio veikimu 
viskas aiškinama, tada teologiškojo tarpo mintis pasiekia savo 
aukščiausios viršūnės. 

Metafiziškasai arba abstraktusis tarpas esąs tik pereiginis į 
pozityvųjį. Čionai supranaturalūs veiksniai pakeisti abstraktė- 
mis jėgomis arba esybėmis, kurios skaitosi galinčios pagimdyti 
matomuosius apsireiškimus. 

Inėję pozityvin tarpan, mes išsižadame absoliutaus žino- 
jimo ir atsisakome surasti pasaulio pradžią, ar jo tikslą. Užtai mes 
kimbame suradinėjiman apsireiškimams įstatymų, tariant kaip 
jie seka vienas paskui kitą, arba kuo jie panėši kitas į kitą, tesi- 
naudodami šiam darbui protavimu ir pastebėjimais, jų kom- 
binacijomis. Kaip aukščiausiai išsivystęs teologiškasai tarpas 
visa suveda į vieną Dievą, metafiziškasai suveda visa į gamtą, 
kuri skaitosi šaltinis visiems apsireiškimams, pozityvusis suve- 
da pavienius apsireiškimus į vieną bendrąjį faktą, iš kurio jie 
išeina, kaip sakysime, į visuotinojo pritraukimo (gravitacijos) 
faktą. 

Taigi pozityvaus mokslo žymė ta, kad jis ieškoja žinojimo iš 
pastebėjimų. Jis pripažįsta, kad visi apsireiškimai varžomi nekei- 
čiamų įstatymų, bet skaito begždžiu darbu ieškoti pirmąsias, ar 
galines priežastis; jam gana surasti tos priežastys, kurios pagimdo 
apsireiškimus ir išanalizuoti jų atsiradimo sąlygas, rišant juos vie- 
ną su kitu ar sekimo santykiu ar panašumo!9). 

Kaip minėta, pozityvusis mokslas turi sueiti į vieną dėsnį, 
nes pavienius mokslus reikia rodyti, kaipo vieno kamieno atski- 
ras šakas. Mokslas yra teorija, bet ji turi remtis tikrai pastebėtais 
faktais, tik, kita vertus, mūsų protas, kad galėtų pastebėti reika- 
lingas jau teorijos17), Pastebėtus faktus jis aiškina bendresniu 
dėsniu, bet tokiu, kurs nepramanytas, o leidžia save patikrinti. 

Esamieji mokslai visi eina pozityvin stovin, bet ne visi prie jo 
lygiai arti priėję. Kai kurie, sakysime, astronomija, inėjo jau gry- 
nai pozityvin stovin, kiti gi dar teesti metafiziškame, ar net teolo- 
giškame tarpe. Visuomenės gyvenimo apsireiškimai svarstomi 


18) Comte La Philosophie Positive I, psl. 20 sk. 
17) Ibid. psl. 22. 

dar šiais dviem būdais. Kadangi mokslas turi pasiekti universalu- 
mo, tai ir šiems apsireiškimams reikia derinti pozityvusis tyrinėji- 
mo būdas, tariant reikia sudaryti naujas mokslas apie visuomenę 
arba sociologiją. Tuo būdu didelis žinojimo medis turi šešias ša- 
kas, kurios savo bendrumo ir tobulumo žvilgsniu eina tokioje 
tvarkoje: matematika, astronomija, fizika, chemija, biologija ir 
sociologija. Kiekvienoje šių šakų dirbti turi specialistai moksli- 
ninkai, vartodami atitinkamus tai šakai metodus, bet turi būti kitų 
mokslininkų, kurie šių atskirų šakų davinius suriš vienan dėsnin, 
neleisdami mokslui paskęsti smulkmenose. Šis paskutinis užda- 
vinys statomas pozityviajai filosofijai18). 

Reikia dar priminti viena šio mokslo ypatybė. Žmogus tiria 
gamtą tam, kad gautų savo veikimui pamatą. Tuo būdu iš mokslo 
išeina ateities numatymas, iš numatymo gi veikimas gimsta. Šiaip 
reiškiasi santykis tarpu mokslo ir meno. Vis dėlto nereikia many- 
ti, jog mokslas sudaro tik pamatą menui, ar amatui. Nors pramo- 
nei mokslas labai daug patarnavo, bet ne čia jo uždavinys. Moks- 
lų tikslas patenkinti mūsų protą, kurs trokšta pažinti apsireiškimų 
įstatymus. Kiek toksai troškimas žmogui įgimtas, matyti iš nusiste- 
bėjimo pasekmių. Kaip begalo mes nustembame, kai matome, 
jog koks apsireiškimas ne taip įvyksta, kaip to reikalautų įprastie- 
ji mums gamtos įstatymai. Jeigu protas ieškotų daiktų, kuriuos 
galima tuoj sunaudoti, jis, kaip pastebėjo Kondorsė, tuoj sustotų 
savo eigoje, nepasiekdamas dargi tų praktikos rezultatų, kurių 
ieškojo. „Todėl žmogaus protas turi užsiimti teorijos tyrinėji- 
mais, visai neatsižvelgdamas į praktikos reikalus“ 19). 

Taip pasirodo Kontui mokslas, jo uždaviniai ir esmė. Nors 
mokslas neturi eiti prie praktikos rezultatų, sudarydamas pa- 
matą praktikos veikimui, bet vis dėlto jis nėra grynai teorijos rei- 
kalas. Visuomenės gyvenimui jis privalo turėti ir praktikos reikš- 
mės. Kodėl matyti visuomenėj anarchija, kodėl vieni tampa atža- 
gareiviai, kiti revoliucionieriai? Gi todėl, kad žmonių mintys ir pa- 
žiūros išsisklaistę. Norint, kad žmonės iš vieno veiktų, reikia, kad 
jie vienaip ir galvotų. Vienodumą gi mintyse gali sudaryti tik pozi- 


18) Ibid. p. 53, 28, 33. 
19) Ibid. p. 39. 

tyvizmas, jeigu žmonija eis prie jo, peraugdama teologiškąjį ir 
metafiziškąjį stovį. Tuo būdu jam tenka pasiimti didelis prakti- 
kos uždavinys: sutvarkyti iš naujo visą socialį gyvenimą. 


Toliau bus matyti, jog Kontas nepasakė tiksliai, kas yra moks- 
las, bet jau dabar mums reikia nurodyti, kad vienas punktas jo ar- 
gumentavime betkam turėjo pulti akysna, — tas, kur garsus filo- 
sofas sau prieštarauja ir svarbų labai klausimą palieka visai ne- 
nagrinėjęs, Jis pats pasisako, jog daryti pastebėjimams reikia jau 
turėti teoriją. Aišku, kad ši teorija gimsta ne iš pastebėjimų, nes, 
anot Konto paties, negalima be teorijos nieko pastebėti. Bet iš kur 
tada ateina ši teorija? Išeina, kad ji mums duota iš anksto, a priori. 
Bet pripažinimas apriorinio žinojimo prieštarauja pozityviz- 
mui. Kita vertus, bendresnis klausimas, kiek tikras mūsų žinoji- 
mas, kurį mes bet kuriuo būdu gauname, lieka visai nenušvies- 
tas, Šiuo reikalu Kontas pabrėžia pats, kad pozityvizmas absoliu- 
taus žinojimo negali duoti, vadinasi visas mūsų žinojimas yra re- 
latyvis. Gal vienintėlis Kontui tėra absoliutus dėsnys, kad viskas 
relatyvu. Beto jis pajuokia metodą, kuriuo gali protas pastebėti, 
kas jame destisi pačiame. Apie savo veikimą protas lygiai nieko 
negalįs pasakyti?0), 

Šie prieštaravimai Kontui gal buvo neišvengiami, nes jis vi- 
sai nestatė sau klausimo apie žmogaus žinojimą. Gnoseologija 
jam visai nerūpi, o tik ji viena galėjus būtų jam parodyti priešta- 
ravimą jo mintyse. Ji prašyte prašėsi jo sistemon, ne tik tada, kai 
jis pripažino, jog be teorijos negalima pastebėti nė faktų, bet ir ta- 
da, kai jis skirstė mokslus į teoretinius ir praktinius, rasdamas 
jiems atramos Žmogaus dvasioje. 

Netoliau nuėjo už pozityvizmo sukūrėją, jo pasekėjai vie- 
nataučiai. Pavyzdžiui imsime vieną Renaną, kurį mums jau teko 
minėti, Kaip ir Kontas, Renanas pripažįsta, jog vienas mokslas - 
turi vesti toliau žmoniją. Bet jis tėra tik įrankis, o ne tikslas. „Žmo- 
gaus tikslas ne tas, kad turėtų mokslo, jausmo, vaidentuvės, bet 
kad būtų tobūlas'2!), 


20) Ibid. p. 30. 


21) La fin de I'homme n'est pas de savoir, de sentir, d'imaginer, mais d'etre 
parfait. L'Avenir de la Science. p. 12. 

Ką gi reiškia būti tobūlam? Šian klausiman Renanas duoda 
tokį atsakymą: „Gyventi dvasios gyvenimu, kvėpuoti begale 
per visą savo kūną, pasiekti grožę, siekti, kiek kas gali, tobūlumą 
— štai vienintėlis reikalingas daiktas“22), 

Kas reikia daryti, kad žmogus, gyvendamas dvasios gyveni- 
mu, eitų į tobūlumą? Reikia turėti idealą. „Yra viduje židinys, kur 
poezija, mokslas, dora — taip pat; kur žinoti, gėrėtis, mylėti tas 
pats daiktas; kur visi priešingumai išnyksta; kur žmogaus prigim- 
tis atranda objekto identiškumą, aukštą harmoniją visų savo ga- 
bumų ir šį didelį garbinimo aktą, kurs apima visą jo asmens palin- 
kimą į amžiną begalę. Tas yra šventas, kas atiduoda šiam idealui 
visą savo gyvenimą ir pripažįsta visa kita nereikalinga“ 23). 

Visi keliai geri, kurie veda į šį didelį idealą. „Gražus jausmas 
lygus gražiai minčiai, graži mintis lygi gražiam veikalui. Filosofi- 
jos sistema lygi poemai, poema lygi mokslo suradimui, gyveni- 
mas mokslui lygus gyvenimui dorai. Tobūlas žmogus būtų tas, 
kas būtų kartu poetas, filosofas mokslininkas, dorybių žmogus. 
Tokiu jis turėtų būti ne protarpiais, tam tikru metu — tada būtų 
jis tokiu žmogum ne perdaug — bet visa draugėje užkart ir kiek- 
vienu savo gyvenimo metu, kurs būtų poetas, kai jis būna filosofas, 
filosofas — kai mokslininkas, pas kurį trumpai tariant žmoniš- 
kumo visi gaivalai susirinktų aukštesnėje harmonijoj, kaip pa- 
čioje žmonijoj“'24), 


22) Vivre la vie de I'esprit, aspirer I'infini par toutes les pores, realiser le 
beax, atteindre le parfait, chacun suivant sa mesure, c'est la seule chose nece- 
ssaire, Op. cit. p. 9. 

23) Ily a un grand foyer central ou la poesie, la science et la morale sont iden- 
tigues, ou savoir, admirer, aimer, sont une meme chose, ou tombent toutes les 
oppositions, ou la nature humaine retrouve dans N'identite de I'objet Ia haute 
harmonie de toutes ses facultes et ce grand acte d'adoration, gui resume la ten- 
dence de tout son etre vers |'eternel infini. Le saint et celui, gui consacre sa vie a 
ce grand ideal, et declare tout le reste inutile. Op. cit. p. 13. 

24) Un beau sentiment vaut une belle pensee; une belle pensee vaut une 
belle action. Un systeme de philosophie vaut un poeme, un poeme vaut une de- 
couverte scientifigue, une vie de science vaut une vie de vertu. L'homme 
parfait serait celui, gui serait a la fois poete, philosophe, savant, homme ver- 
tueux et cela non par iutervalles et a des moments distincts (il ne le serait alors 
gue mediocrement), mais par une intime compenetration a tous les moments 

Tolygių gražių minčių, kurios jausti pilnai galima tik origi- 
nale, galima semti rieškučiomis ant kiekvieno puslapio. Visos jos 
ineina metafizikos sritin, kurios tiek nemėgo pozityvizmo sukū- 
rėjas. Jas beskaitant sunku tikėti, kad Renanas prisipažįsta prie 
„ pozityvizmo. Čia kalba ne tiek Konto pasekėjas, kiek šventojo 
Sulpicijaus auklėtinis. 

Kur kas labiau pagilinta buvo pozityvizmo dėsniai Anglijo- 
je. Pozityvizmo pėdomis ėjo didelis anglų filosofas Erbertas 
Spenseris, kurs sudarė savo kryptį pavadintą agnosticizmu arba 
evoliucionizmu. Spenseris, kaip ir Kontas, gilus sistematiškas 
protas, kurs labai plačiai apima visas žinojimo šakas ir moka jas 
pažinti nuodugniai. Savo sintetiškoje filosofijoj jis irgi mėgina 
apimti visų mokslų pamatinius dėsnius. Tik jo pasirinktasai šiam 
darbui kelias skiriasi nuo Konto. Tuo tarpu kai pozityvizmo sukū- 
rėjas ima mokslus sistematiškoje tvarkoje, kur pamatinė žymė — 
mokslo šakos dėsnių bendrumas: pirmoje vietoj stovi tie moks- 
lai, kurie suteikia bendriausius dėsnius, o paskutinėj tie, kurie api- 
bendrinimo labai mažai dar pasiekė; Spenseris savo klasifikaci- 
jos pamatan deda kitą žymę — tiriamojo objekto ypatybes, kurių 
jis randa tris: neorganiniai daiktai, organiniai ir virš - organi- 
niai. 

Pirmojon grupėn ineina negyvoji gamta, antrojon gyvoji, 
kaip rodo patys vardai. Bet kas gi do grupė virš - organinė? Jon in- 
eina tos pačios organinės esybės, kurios betgi gali veikti kita į kitą, 
tariant žmonės. Draugės sudarymas negali išeiti tik iš organinių 
ypatybių, nes yra daug organizmų, kurie gyvena pavieniui. Tai- 


gi Spenserio superorganiškasis mokslas ne kas kita, kaip Konto 
sociologija. 

Šis padalinimas visų mokslo objektų į tris didžiausias gru- 
pes padarytas nepripuolamai, bet išeina iš pamatinės filosofo 
minties, kad viskas pasaulyje kinta ir tai tam tikrais įstatymais. 
Kiekvieno naujo daikto atsiradimas yra dviejų procesų pasekmė 
— integracijos ir diferencijacijos. Jeigu pasaulis atsiradęs iš 


de sa vie, gui serait poete alors gu'il est philosophe alors gu'il est savant, chez 
gui, en un mot, tous les elements de I'humanite se reuniraient en une harmonie 
superieure, comme dans !'humanite elle meme, Op. cit. p. 11. 

miglos, tai todėl kad tuo pačiu metu vienodi elementai rinkęsi 
vienon vieton ir skyręsi nuo kitoniškųjų. Toliau einant tuo keliu 
atsiradusi vieno pavidalo žemė, kuri kartu ir diferencijavusi, ta- 
riant atsiradusi sausuma, jūros, kalnai ir t.t. Nykstąs gi daiktas per 
desagregaciją, tariant jis liekąs susidėjęs iš vienodų dalelių, nau- 
jų per diferencijaciją nebesidaro ir tada tos dalelės išsisklaido. 
Čia dar prisideda jėga, veikianti irgi tam tikrais dėsniais, kuri tam 
tikrais atvejais traukia daleles krūvon, o kitais atvejais išvaiko jas. 
Galimas esąs daiktas, kad ir visas pasaulis desagreguosis, vadi- 
nasi pavirs atgal į chaosą. Tai dar nereiškia jo galutinos mirties, 
nes iš to chaoso integracijos bei diferencijacijos keliu galįs atsi- 
rasti naujas pasaulis. — Toksai yra amžinas kaiteliojimas arba 
evoliucija: neorganinė gamta virsta organine, kuri nuo žemiau- 
siųjų formų pasiekia žmogaus, priėjusi gi prie žmogaus ir kai ku- 
rių kitų gyvių, gyvenančių visuomenės organizuotu gyvenimu, 
ji patampa virš organinė. Todėl kartais vadinama Spenserio filo- 
sofija evoliucionizmu. 


Dažniau jai suteikiamas agnosticizmo pavadinimas, imtas 
iš Spenserio gnoseologijos, nes čia Spenseris ėjo toliau nei Kon- 
tas ir sudarė savo gnoseologiją, kuri jo buvo išdėstyta I filosofijos 
tome, susidedančiame iš dviejų dalių ir pavadinta: Pirmieji 
Pradai (First Principles). Čia Spenseris užbrėžia mokslui ribas. 
Mes esą tikri, kad paskutinių daiktų negalime pažinti, kurių bu- 
vimas mums betgi tikras. Juos vadina filosofas Nepažįstamu 
(The Unknowable). Betkas, lengvai pastebės kad šis „Nepa- 
žįstamas“ primena Kanto „daiktą savaime“ (Ding an sich), ku- 
rio irgi niekados negalima pažinti. Sakau primena, nes Nepa- 
žįstamas ir daiktas savaime ne visai tas pats. Pas Kantą daiktas 
savaime reiškia daiktą, kurs yra greta mūsų, kurį mes galime liesti, 
tik negalime pažinti jo tikrojo būdo, nes jis nuo mūsų atskirtas mū- 
sų jausmų audiniu. Kas kita pas Spenserį. Jo Nepažįstamas atitin- 
ka greičiau Kanto antinomijoms. Sakysime mes negalime pažin- 
ti, ar pasaulis apribotas, ar neapribotas, nes mes negalime su- 
prasti nei vieno, nei kito. 

Spenseris analizuoja pačias pirmąsias, arba kaip jis vadina 
pačias paskutines tikėjimo ir mokslo idėjas. Po šios analizės priei- 
na prie išvados, kad ir vienos ir kitos įsispiria į Nepažįstamą. Iš to 

pasekmė, kad tikras Žinojimas žmogui neduotas. „Pirmosios ti- 
kėjimo idėjos ir pirmosios mokslo idėjos, lygiai pasirodo esan- 
čios tik esamo Žymės, bet ne jo pažinimas. Taip įgytas įsitikini- 
mas, kad žmogaus protas negali pasiekti absoliutaus pažinimo, 
priklauso prie tų, kurie iš lėto pradėjo vyrauti, Kiekviena onto- 
logiškoji teorija, pasiūlyta vieton pirmykščių pasirodžiusių ne- 
apginamomis, gimdė naują kritiką, paskui kurią sekė naujas skep- 
ticizmas. Visi galimi aiškinimai buvo išmėginti pavieniui ir pri- 
pažinti netikusiais. Šiuo būdu visa spekuliacijos dirva buvo iš- 
mėginta po trupučiui be pozityvaus rezultato: vienintelis gau- 
tasai rezultatas aukščiau buvo neigiamas — esantiji už apsireiš- 
kimų realybė nepažįstama ir turi būti nepažįstama amžinai. 
Su šita išvada sutiko beneto kiekvienas žymesnis galvotojas“25), 

Tuo būdu sekdamas Kantu Spenseris žinojimui uždaro vi- 
sus paskutiniuosius klausimus, mokslui palikdamas vien imanen- 
tiškuosius daiktus. Mums nerūpi, kaip jis derina mokslą su tikėji- 
mu ir ar tikrai jam — jo paties idėjų plotmėje — pasiseka šis su- 
derinimas. Mes klausime tik, kuogi Spenseriui rodosi mokslas? 
Atsakymą galime duoti jo paties žodžiais. „Mokslas — tik 
aukštesnis paprasto žinojimo išvystymas, ir jeigu Mokslą atmes- 
tum, reiktų kartu atmesti ir visas žinojimas. Didžiausios davatkos 
nematys nieko pikto pastebėjime, kad saulė teka vasarą ankščiau 
ir leidžiasi vėliau, nei žiemą, atbulai jie skaitys tokį pastebėjimą 
naudingu kasdieninėms pareigoms eiti. Taigi astronomija tėra 
sutvarkytas rinkinys panašių pastebėjimų, padarytų tiksliau, pri- 
derintų prie didesnio daiktų skaičiaus, taip išanalizuotų, kad pa- 


25) Ultimate religious ideas and ultimate scientific ideas, alike turn out to 
be merely Symbols of the actual, not cognitions of it. The conviction, so reached, 
that human intelligence is incapable of absolute Knowledge, is one that has 
been slowly gaining ground. Each new ontological theory, propounded in lieu 
of previous ones shown to be untenable, has been followed by a new criticism 
leading to a new scepticism. All possible conceptions have been one by one 
tried and found wanting, and so the entire field of speculation has been gradually 
exhausted without positive result: the only result reached being the negative 
one above stated — that the reality existing behind all appearances is, and 
must ever be, unknown, To this conclusion allmost every thinker of note has sub- 
scribed. Herbert Spencer A System of Synthetic Philosophy Vol. I, 1. First 
Principles Vol. I, London 1911. p. 50. 

rodytų tikrą dangaus sustatymą ir prašalintų mūsų klaidingas 
apie jį nuomones. Kad geležis vandeny surūdys, kad medis dega, 
kad ilgai laikoma mėsa pūsta, to mokys dargi baimingiausis 
sektantas, kaipo naudingo daikto. Gi šios tiesos imtos iš chemijos; 
chemija yra sistematizuotas panašių dalykų rinkinys, tiksliai 
patikrintų ir taip sudėstytų bei subendrintų, kad mes galime 
pasakyti dėl bet kurio vienalypio ar sudėto daikto, kokių pas jį 
pasidarys atmainų tam tikromis aplinkybėmis. Taip destisi su 
visais mokslais. Dažnai jie gimsta iš patyrimo kasdieniniam gyve- 
nime. Augdami nejučiomis jie eina į tolimesnius, skaitlingesnius 
ir šakotesnius prityrimus, nustato tarp jų ryšio dėsnius, panašius 
į tuos, kurie sudaro mums žinojimą apie artimiausius daiktus. 
Niekur negalima išbristi ežios ir pasakyti: — čia prasideda moks- 
las. Kaip paprastojo pastabumo uždavinys nurodyti mums, kaip 
elgtis, taip ir giliausios bei abstraktiškiausios mokslo išdavos 
turi vesti mūsų pasielgimą. Jis mums duotas per begalinius pra- 
monės procesus ir įvairius susisiekimo būdus. Fizika reguliuoja 
mūsų socialį gyvenimą pilniau, nei aplinkiniuose daiktuose 
ypatybių pažinimas reguliuoja gyvenimą laukiniam žmo- 
gui. Visas mokslas yra numatymas, o kiekvienas numatymas pa- 
deda mums daugiau ar mažiau daryti gera ir vengti bloga. Tuo 
būdu savo kilme ir veikimu mokslas vienas ir su juo vienaip reikia 
elgtis jo paprasčiausiose ir jo šakočiausiose pažinimo formose. 
Norėdami būti nuosakūs, mes turime priimti plačiausį pažini- 
mą, kurio gali pasiekti mūsų gabumai, arba atmesti kartu su juo ir 
siaurą pažinimą, kurį visi turi. — Davinėti klausimą, kas mums 
arčiau rūpi, ar mokslas iš esmės tikras, vis tiek kad klaustum, ar 
saulė šviečia 28), 


28) Science is simply higher development of common knowledge; if 
Science is repudiated, all knowledge must be repudiated along with it. The ex- 
tremest bigot wi)l not suspect any harm in the observation that the Sun rises ear- 
lier and sets later in summer than in winter; but will rather consider such an ob- 
servationas a useful aidin fulfilling the duties of life. Well, Astronomy is an orga- 
nized body of kindred observations, made with greater nicety, extended to a 
larger number of objects, and so analyzed as to disclose the real arrangements 
of the heavens and to dispel our false conceptions of them. That iron will rust 
in water, that wood will burn, that long kept viands become putrid, the most 
timid sectarian will teach without alarm, as things useful to be known. But these 

Iš šių Spenserio žodžių matome, kad jam, kaip ir Kontui, 
mokslas yra reliatyvus daiktas, kurio plotas aprėžtas. Nors jis ne- 
gali pažinti metafiziškųjų daiktų, bet jis suteikia tikrų žinių iš ap- 
supančios mus gamtos, ne tik čia žemėje, bet ir iš tolimų Žvaigž- 
džių. Ir pozityvistas ir evoliucionistas vienan žodin sako, jog 
mokslas turi numatyti, kas bus, ir tuom padėti žmogui jo gyveni- 
mo reikaluose. — „Reikia žinoti, kad galėtum veikti“, toks yra 
obalsis. Mokslas suteikia tik subendrintų žinių. Juo jis aukštes- 
nis, juo tos žinios bendresnės. Vienas ir kitas filosofas bendrini- 
mo keliu prieina prie paskutinės mokslo idėjos — jėgos. Kontas 
vadina ją visuotinu pritraukimu (gravitacija), Spenseris gi jėga. 
Bet kas gi toji jėga? Kontui šis dalykas visai nerūpi, jis neduoda sau 
tokio klausimo. Spenseris gi nepamiršta šio klausimo, bet atsa- 
ko: čia mūsų žinojimo riba, kad jėga yra, žinau, bet kas ji tokia, nie- 
kas nežino ir nežinos. 

Materializmas — nei Kontas, nei Spenseris ne materialis- 
tai — nes kitaip būtų pasakęs apie mokslo esmę ir jo uždavinius. 
Žymiai kitaip atsako šian klausiman idealistiškosios srovės. 


aro chemical truths: chemistry is a systematized collection of such facts, ascer- 
tained with precision and so classified and generalized as to enable us to say 
with certainty, concerning each simple or compound substance, what change 
will occur in it under given conditions. And thus is with all the sciences. They 
severally germinate of the experiences of daily life; insensibly as they grow they 
draw in remoter, more numerous, and more complex experiences; and among 
these, they ascertain laws of dependence like those which make up our know- 
ledge of the most familiar objects. Nowhere is it possible to draw a line obser- 
vation to serve for the guidance of conduct; so, too, is the guidance of conduct 
the office of the most recondite and abstract result of Science. Through the 
countless industrial processe and the various modes of locomotion it has given 
to us, Physics regulates more completely our social life than does his acguain- 
tance with the properties of surrounding bodies regulate the life of the savage. 
All Science is prevision, and all prevision ultimately helps us in greater of less 
degree to achieve the good and avoid the bad. Thus being one in origin and 
function, the simplest forms of cognition and the most complex must be dealt 
alike. We are bound in consistency to receive the widest knowledge our facul- 
ties can reach or to reject, along with it that narrow knowledge possessed by all. 
To ask the guestion which more immedially cincerns our argument — whe- 
there Science is substantially true — is much like asking whether the Sun gives 
light. Ibid. 5, p. 13 - 14. 

III 


Ligšiol minėtuose moksluose mes niekur nesutikome istori- 
jos, jurisprudencijos, filologijos ir tolygių dalykų. Ar gi jie negali 
rasti sau vietos klasifikacijose, su kuriomis pirmiau apsipažino- 
me? Kad istorija gyvuoja nuo senovės laikų kartu su jurispruden- 
cija bei filologija, — nuo tų pačių laikų, kada gimė matematika 
su gamtos mokslais, — visiems žinomas dalykas. Senumo žvilgs- 
niu vadinasi šie žinojimo dalykai neikiek nenusileidžia matemati- 
kai, ar kuriam gamtos mokslui. Iš kur tada šis pamiršimas, ar nei- 
gimas? 

Norint jį suprasti reikia eiti ginčan, kurs nėra baigtas — 
bent teorijoje — nė šiandien, ar istoriškasai žinojimas gali skaity- 
tis mokslu. Betkas pastebi lengvai, kad šisai žinojimas griežtai 
skiriasi nuo matematiškojo. Jeigu astronomas gali pasakyti, ku- 
riais metais, kurią dieną ir valandą bus saulės užtemimas, arba 
kada jis buvo praeity, ir tai tokioje praeity, iš kurios mums neliko 
nei vienos žinutės, tai istorikai negali pasakyti, kada ateity pasi- 
rodys koksai Aleksandra Didysis, ar Napoleonas. Mokslas gi 
yra numatymas, kaip sako Kontas su Spenseriu, o paskui juos visi 
matematikai su gamtininkais. Taigi kur negalima numatyti iš 
anksto, kas bus, ten negali būti nė mokslo. Numatymas gi galimas 
ten, kur suteikiamas subendrintąs žinojimas. Jeigu, sakysime, 
turime bendrą dėsnį, jog, barometrui einant žemyn, būna lie- 
taus, tai mes iš barometro rodymų galime numatyti iš anksto, ar to- 
je vietoje, kur mes juos matome, bus lietaus, ar ne. Arba vėl jeigu 
mes žinome, jog saulė temsta toje vietoje, kur jos siekia, mėnesio 
šešėlis, jam atsidūrus tarp saulės ir žemės, mes iš anksto galime 

žinoti, ar bus saulės užtemimas tam tikru metu ir tam tikroje vie- 
toje. 

Tiesa, ne visi mokslai net iš matematikos ir gamtos gali su- 
teikti tokių subendrintų dėsnių, kurie visada būna tikri tam tik- 
romis sąlygomis. 

Mes matėme kad šiuo reikalu Kontas sustatė savo lentelę, kur 
pirmojoj vietoj įrašyta mokslai daugiausia duodą plačių dėsnių, o 
paskutinėj tie, kur jų gaunama mažiausia, Jei dabar priminsime, 
kad kiekvienas mokslas ne iškart pasiekė savo tobūlumo, o turėjo 

"ilgiausi laiką eiti apgraibomis, tai visas tada klausimas sueis kitan: 
ar gali istoriškasai Žinojimas eiti tuo pačiu keliu, tariant, ar gali- 
ma laukti, kad jis besitobūlindamas duos vis daugiau suben- 
drintų žinių. Bet gali būti atbulai, kad jis savo prigimtimi nė nega- 
li suteikti tokių Žinių. 

Istoriškųjų mokslų praeitis rodo gana aiškiai, kad iki šiai die- 
nai jie nesugebėjo duoti jokių subendrintų rezultatų. Jeigu fizi- 
kos dėsniai leidžia mums pasidirbdinti barometrą, kurio smar- 
kus puolimas reikš besiartinančią audrą, tai istorija negalėjo su- 
rasti tokio barometro, kurs reikštų socialę audrą, tariant revoliu- 
ciją. Nesugebėjimas duoti rezultatų, kurie būtų panašūs į fizi- 
kos ar bent biologijos dėsnius savo bendrumu ir tikrumu, seniai 
jau vertė ne vieną nepripažinti jai mokslo vardo. Buvo siūlyta nu- 
kelti istoriją menan, su kuriuo ji turinti daugiau giminystės nei su 
mokslu. Ryški žymė nenorėjimo skaityti istoriškąjį žinojimą 
mokslišku liko vakarų kalbose. Anglų Sciences, ar prancūzų 
Sciences, reiškia paprastai matematikos - gamtos mokslus. Uni-- 
versitetuose gamtos - matematikos fakultetas pavadintas Fa- 
culte des Sciences pas prancūzus ir Faculty of Science pas An- 
glus; tuo tarpu istorijos - filologijos fakultetai vadinasi Faculte 
des Lettres pas vienus ir Faculty or Arts pas kitus. 

Nenoras pripažinti istoriškajam žinojimui moksliškumo 
nereiškė jo atmetimą ir nesudarė kliūčių jo plėtotei. Kaip tik tuo 
metu jis daugiausiai žydėjo, kai jam nenorėta pripažinti mokslo 
vardo. Bet tas vertė filosofiškąją mintį rasti pateisinimą istoriš- 
kajam žinojimui, nors jis ir negali duoti tokių rezultatų kaip kad 
duoda matematikos - gamtos mokslas. 

Pateisinimas nuėjo dviem kryptim. Vieni filosofai pradėjo 

atydžiau žiūrėti į mokslo objektą, kiti į pažinimo tikslą. Šis judėji- 
mas daugiausia reiškėsi Vokietijoje, ir jei ne vieni vokiečiai įdo- 
mavo šiais klausimais, tai bent jie ėjo priešaky ir vedė kitus. Pir- 
moji srovė daugiausia surišta su Diltejaus vardu, antroji su Vin- 
delbrando ir ypač jo mokinio Rikerto. ; 

Koki gali būti tyrinėjimo objektai? Pirmų pirmiausia, su 
kuo visi sutaria vienan balsan, tai gamta. Tik gamtos visos nega- 
lima tirti, kaip pasirodo, vienu būdu. Ji skiriasi griežtai į dvi pusi: 
neorganinę gamtą ir organinę. Galima, žinoma, tirti, tais pa- 
Čiais Žvilgsniais akmenį, geležį, medį, gyvuolį, ar paukštį, saky- 
sime, mes norime pažinti jų chemiškąją sudėtį. Bet jokia chemiš- 
ka analizis neišaiškins mums gyvybės apsireiškimų, neduos su- 
prasti, kas yra organizmas, 

Nesenai mes pastebėjome, jog Kantas bei Spenseris moks- 
lui objektą randa netik neorganinėje ir organinėje gamtoj, bet 
dar jan įtraukia viršorganinius daiktus. Šie trečios grupės daiktai 
pas pozityvistus sudaro apsireiškimus organizuotoje gamtoje, 
bet tokioje kur yra dvasios gyvenimas. Taigi ir pozityvistas pri- 
verstas pripažinti, kad jo viršorganizmas yra dvasia. „Dvasia ir 
kūnas“ toki dvi pusi turime žmoguje. Jo kūną gali studijuoti bio- 
logija, fiziologija, anatomija, chemija, fizika. Bet ar gali šie moks- 
lai pažinti jo dvasią? Materialistas pasakys, kad gali, nes jam min- 
tis bus tik fiziologijos funkcija, kaip, sakysime, virškinimas. Tik 
išpažindamas šią metafiziškąją teoriją, jis negalės lygiai nieko iš- 
aiškinti dvasios gyvenime. Pirmų pirmiausia pats atkakliausis 
materialistas pripažins, kad matematikos gamtos mokslų meto- 
dai visai netinka tirti dvasios apsireiškimams. 

Juk šie mokslai turi reikalą su daiktais, kurie užima kad ir ma- 
žiausią erdvės dalelę ir šiek tiek sveria. Chemikas pasakys bet 
kurio daikto atomiškąjį svorį, bet ar gali jis surasti minties tokį 
svorį? Iki šiai dienai nei vienam mokslininkui nė galvon neatėjo 
užsiimti tokiu keistu daiktu, keistu todėl, kad mintis jokio svorio 
neturi. 

Dvasios gyvenimas negalima todėl pažinti gamtos mokslų 
metodu, Iš to pasekmė, kad šie mokslai turi savo ribas, ne tas ribas, 
kurias jiems išbrėžė agnosticizmas, bet grynai empiriškas. Dil- 
tejus pradžioje savo originalaus veikalo kaip tik išeina iš klausi- 

mo, kur eina šios ribos. Priminęs gamtininkų iškeltąjį klausimą 
apie gamtos pažinimo ribas (Emil Du Bois Reymond Uber die 
Grenzen des Naturerkennens) jis prieina prie skirtumo tarp 
dvasios ir gamtos. „Realybė — sako jis, — kaipo patyrimo ko- 
relatas, pažįstama mūsų jausmų ir mūsų sąmonės, kurie kartu 
veikia ją pažindami. Atsiradusi iš dviejų skirtų šaltinių, ji turi savy 
nesulyginamų elementų mokslo apskaitymui. Nelygumas kil- 
mės neleidžia jos išvesti iš kur kitur. Mes gauname, sakysime, pa- 
tirti išilgų daiktų ypatybes tik per palytėjimą; kur mes jaučiam at- 
sparumą, pripažįstame ten materiją. Kiekvienas jausmas tegali 
tik jo srities ypatybes pažinti. Eidami nuo jausmų į sąmonę, turi- 
me ją imti bet kuriuo vienu metu. Mes tegalime tik pripažinti davi- 
nius jų nelygume: jų buvimas mums nesuprantamas. Mūsų vi- 
sas pažinimas baigiasi pripažinimu, kad jie vienodai ir vienu 
metu eina vienas paskui kitą. Tokį ryšį mes jiems pripažįstame. 
Čia ribos, kurios glūdi mūsų pažinimo sąlygose; ribos, kurios esti 
kiekvienoje gamtos mokslų vietoje: ne iš oro pastatytoji tvora, 
kurion gamtos tyrimas atsiduria, bet surištos su patyrimų sąly- 
gos“27), 


27) Da uns die Wirklichkeit als Korrelat der Erfahrung in dem Zusammen- 
wirken einer Gliederung unserer Sinne mit der inneren Erfahrung gegeben 
ist, entspringt aus der hierdurch bedingten Verschiedenheit der Provenienz 
ihrer Bestandteile, eina Unvergleichbarkeit innerhalb der Elemente unserer 
wissenschaftlichen Rechnung. Sie schliesst die Ableitung von Tatsachlich- 
keit einer bestimmten Provenienz aus der einer anderen aus. So gelangen wir 
von den Eigenschaften des Ržumlichen doch nur vermittels der Faktizitat 
der Tastempfindung, in welcher Widerstand erfahren wird, zu der Vorste- 
Iung der Materie; ein jeder der Sinne ist in einem ihm eigenen Oualitaten- 
kreis eingeschlossen; und wir musten von der Sinnesempfindung zu dem Ge- 
wahren innerer Zustande ūbergehen, sollen wir eine Bewustseinlage in einem 
gegebenen Moment auffassen. Wir kėnnen sonach die Data in der Unvergleich- 
lichkeit, in welcher sie infolge ihrer verschiedener Provenienz auftreten, eben 
nur hinnehmen; ihre Tatsachlichkeit ist fur uns unergriūndlich; all unser 
Erkennen ist auf die Feststellung der Gleichfėrmigkeiten in Aufeinanderfolge 
und Gleichzeitigkeit eingeschrūnkt, gemžss denen sie nach unserer Erfah- 
rung in Beziehungen su einander stehen. Dies sind Grenzen, welche in den 
Bedingungen unserer Erfahrens selbst gelegen sind, Grenzen, die an jeden 
Punkte der Naturwissenschaft bestehen: nicht dussere Schranken an welche 
das Naturerkennen stėsst, sondern dem Erfahren selber immanente Beding- 


392 


Jeigu dvasios apsireiškimai visai skirtini nuo gamtiškųjų, 
tas dar nereiškia, jog tarp jų nėra jokio ryšio. Jis yra nuolat. Todėl 
ir gamtos mokslų teikiamos žinios sumaišytos su dvasios mokslų 
žiniomis28). Bet koks tada santykis tarpu šių dviejų mokslų? Jis su- 
daro visą problemą, kuri gali būti išspręsta tik tada, kai priešin- 
gumas tarp transsendentalio ir empiriškojo matymo punktų iš- 
nyks29), Kaip aiškina Diltejus tokį ryšį, mes čia toliau nenagrinė- 
sime, nes mūsų klausimui tas neturi reikšmės. Jeigu mes norėtum 
Diltejo mintysna gilintis, mes turėtum eiti metafizikon, ar tikriau 
ton jos kryptin, kurios prisilaiko vokiečių filosofas. Mums svar- 
bu buvo tik nurodyti jo mėginimas sudaryti naują mokslų grupę 
apie dvasią, išeinant iš skirtino mokslo objekto. Diltejui visas 
globus intellectualis susideda iš dviejų pusių: gamtos mokslų 
ir dvasios mokslų. Pats vardas Geisteswissenschaften — dva- 
sios mokslai — tiek šiandien praplitęs Vokietijoj, bet kitiems 
kraštams nežinomas — nujaustas buvo jau utilitarizmo sukūrė- 
jo Bentamo, kurs skirstė mokslus į somatologiškus ir pneumato- 
logiškus. Stiprų jam pamatą sudarė Hegelis, kurio filosofijoj vi- 
dutinė vieta paskirta dvasiai. 

Jeigu mokslo objektas — dvasia — reikalauja atskirų moks- 
lų, tai kiek jų susidaro? „Dvasios mokslai dar nesudidėjo vie- 
numon ir jie dar negali sudaryti ryšio, kuris suimtų atskiras tie- 
sas sulig jų priklausymu kitoms tiesoms ir prityrimui“'30). Vis dėlto 
autorius suranda trejopos rūšies mokslus, kurie pagrinduose tu- 
ri dvasios apsireiškimus. Kai kurie jų rodo, kas tikrai yra mūsų 
pastebėta. Tai pažinimo istoriškoji dalis. Kiti sudaro vienodą ap- 


ungen desselben. Wilhelm Dilthey Einleitung in die Geisteswissenschaften 
I B. 2 Aufl. (Gesammelte Schriften I Bd.) p. 10. 


28) Erkentnisse der Naturwissenschaften vermischen sich mit denen der 
Geisteswissenschaften Ibid. p. 18. 

20) Das Problem des Verhaltnisses der Geisteswissenschaften zu der 
Naturerkenntniss kann jedoch erst als gelėst gelten, wenn jeder Gegensatz... 
zwischen dem Transzendentalem, fūr welchen die Natur unter den Bedingun- 
gen des Bewustseins steht, und dem objektiv empirischen Standpunkt fūr 
welchen die Entwickelung des Geistigen unter den Bedingungen des Natur- 
ganzen steht, aufgelėst sein wird. Ibid. p. 20. 

30) Ibid. p. 21. 

sireiškimo dalių pasikartojimą ir juos mes pastebime tik abstrak- 
cijos keliu. Iš jų susidaro teoretiškoji dalis. Paskutiniai jų reiškia 
įvertinimą arba nustato taisykles pasielgimui. Jais užsiima prak- 
tiškoji dvasios mokslų dalis3!), Kitaip betariant, apie dvasią mes 
galime pasakyti tris rūšis daiktų: kas atsitiko praeity vieną ar ke- 
letą kart, kas visada esti ir kas turi būti, nors jo ištikrųjų niekados 
nėra, Jeigu dabar sulyginsime dvasios mokslus su gamtos, tai pa- 
žinimo žvilgsniu pastebėsime tik vieną skirtumą: gamtos paži- 
nimas irgi sako, kas buvo, kas būna, bet jam visai nerūpi, kas ir kaip 
turi būti, Tuo būdu gauname, kad išeidami ne iš mokslo objekto, 
o iš pažinimo tikslo, dvasios mokslai atneša konkrečiai vieną nau- 
ją sritį, skiriamą į dvi pusi: dorą ir teisę. Juk tik dora su teise rūpina- 
si tuo, kas turi būti, mažai teatsižvelgdamos, ar jų įsakymai ištik- 
rųjų pildomi. Bet ar galima pripažinti mokslu dorą su teise? Čia 
kaip tik reikšta daug abejonių. Juk moraliai ir juridiniai įsakymai 
gali būti pildomi tik tada, kai žmogaus valia nesurišta, tariant kai 
jam galima pasirinkti laisvai, kaip jis elgsis. Bet ar žmogaus valia 
ištikro laisva? Šian klausiman vieni atsakinėja vienaip, kiti kitaip. 
Aišku, kad gamtos mokslas stovės už determinizmą, nes jų pama- 
tinis postulatas, be kurio ši mokslo šaka negalėtų likti, yra, kad 
kiekvienas apsireiškimas turi turėti savo priežastį ir nieko negali 
atsitikti be priežasties. Dvasios mokslai gali pripažinti žmogui 
laisvą valią, bet Diltejus ėmėsi pirmiau juos pateisinti, taigi 
negalima iš jų išvedinėti valios laisvės, kol pats pateisinimas 
neįvyko, 

Pripažinęs be įrodymų, kad iš žmogaus dvasios gali išaug- 
ti trys įvairios žinojimo šakos, jis toliau mėgina nurodyti dvasios 
mokslus pavieniui jų vardais. Pamatiniais mokslais čia pasirodo 
esą antropologija ir psichologija, žinoma, atskiro žmogaus?) 

31) Die Geisteswissenschaften... verknūpfen in sich drei unterschiedene |. 
Klassen von Aussagen, Die einen von ihnen sprechen ein Wirkliches aus, das 
in der Wahrnehmung gesein ist, sie enthalten den historischen Bestandteil der 
Erkentnis. Die anderen entwickeln das Gleichformige Verhalten von Teilin- 
halten dieser Wirklichkeit, welche durch Abstraktion ausgesondert sind: sie 
bilden den theoretischen Bestandteil derselben. Die letzten dricken Wert- 
urteilę aus und schreiben Regeln vor: in ihnen ist der praktische Bestandteil 
der Geisteswissenschaften befasst. Op. cit. p. 28. 

32) Ibid. p. 29, 30, 32, 

Po jų eina biografija, kuriai filosofas priskiria didelės vertės. 
Tarpu gamtos mokslų it psichologijos atsiranda fiziologiškoji 
psichologija arba psichotechnika33). Toliau apsipažinus su pa- 
vieniu žmogumi tenka eiti prie jų draugės, Tuo būdu atsiranda vi- 
suomenės mokslas, kurs pas vokiečius ne visai esąs lygus sociolo- 
gijai34), 

Tuo tarpu mes neįdomaujame, kokie gali būti visi dvasios 
mokslai. Mums tik rūpėjo parodyti, kaip mėginta buvo patei- 
sinti jų buvimas, išeinant iš mokslo objekto skirtumo, Toks mėgi- 
nimas negalėjo likti be prieštaravimų iš kitų filosofų pusės. Dilte- 
jaus raštas pasirodė 1883 m. kada pradėjo išeinėti Vundto logika, 
kurios trečiasai tomas pavestas kaip tik dvasios mokslams. Leip- 
zigo filosofas sukyla prieš visus tuos, kas dvasios mokslams randa 
atskirą objektą. Jis teisingai pabrėžia, kad mokslų suskirstymas, 
išeinant iš jų objektų, visai netikęs. Juk tas pats daiktas gali būti 
visai skirtingiems mokslams objektas35). Vis dėlto Vundtas ne- 
varo laukan mokslo objekto, rasdamas jį reikalingu kaipo antra- 
eilę žymę (nebenhergehendes Hilfsprinzip), kai tenka atskirti 
vieną mokslą nuo kito. 

Jeigu dvasios moksluose tuo būdu lieka tarp kitų skirtumų 
ir objekto skirtumas, tai reikia tada rasti-būdas jam išskirti. Trys 
žymės esančios, kurios rodo, jog mūsų patyrime yra dvasios apsi- 
reiškimų. Jos vadinasi: įvertinimas, tikslumas, valios apsireiški- 
mas (Wertbestimmung, Zwecksetzung und Willensbetūti- 
gung)*8). 

Įvertinimas esanti pirmiausia ir ryškiausia žymė. Patys ap- 
sireiškimai nebūna nei geri, nei blogi; nei gražūs, nei baisūs. Net 
jų naudingumas neinteresuoja teoretiškojo mokslo. „Dvasios gi 
pasaulis yra vertybių pasaulis“ (Die geistige Welt dagegen ist 


33) Ibid. p. 34. 

34) Ibid. p. 35 sk. 

35) „So erscheint es vollkommen begreiflich, dass ein und dasselbe Ob- 
jekt Gegenstand ganz verschiedenen Wissenschaften sein kann. Wilhelm 
Wundt Logik. Eine Untersuchung der Prinzipien der Erkenntnis und der 
Methoden wissenschaftlicher Forschung III Bd. Logik ber Eli MsėBE 
chaften 4 umg. Aufl. Stuttgart 1921, p. 12. 

38) Ib. p. 15. 

die Welt der Werte). Kiekvienas įvertinimas paremtas statomuo- 
ju tikslu. Tai ne subjektyvus tikslas, kurs gali būti pastatytas bet 
kuriam priežasties ryšiui, bet objektyvus. Todėl „dvasios pa- 
saulis tikslo pasaulis“ (Die geistige Welt ist das Reich der Zwecke). 
Bet tikslas gali būti pasistatytas tik valiai besireiškiant, iš kur išei- 
na, kad „dvasia yra valios sritis“ (Das geistige ist das Reich des 
Willens)3?). 

Tiek, kiek šios žymės leidžia išskirti mūsų patyrimuose, kas 
ateina mums iš gamtos ir kas kilęs iš mūsų dvasios, prieš jas nieko 
negalima sakyti, nebent tik tą, kad gali būti ir kitų žymių psichiška- 
jam iš nepsichiškojo išskirti. Kas kita, jeigu šios žymės turi rodyti, 
kas iš to ineina mokslan ir koki iš to gali susidaryti mokslai. Juk 
pats Vundtas pripažino, kad iš objektų, prigimties, kurie tyrinė- 
jami, negalima pažinti mokslo. Taigi žinodami, kad mokslo ob- 
jektu tėra du, mes vistiek dar negalėsime suprasti, kuogi yra 
mokslas. Vundtui juo labiau reikėjo atsakyti šian klausiman, kad 
jis ėmėsi duoti jų klasifikaciją. Kitas, pasiūlytas pirma jo prade- 
dant Bekonu, klasifikacijas jis pripažįsta dirbtinomis ir reikalau- 
ja, kad būtų sudaryta naturalė mokslų sistema. Tokia sistema 
turinti patenkinti du reikalavimu: 1) apimti visus tikrai esamus 
mokslus, nepramanant vien dėl simetrijos naujų, kurių visai nė- 
ra, 2) esamas mokslų šakas surišti Jogiškojon tvarkon33). 

Šis reikalavimas visai neišpildomas, kol mes tiksliai nežino- 
me, ką turime vadinti mokslu. Kaip galima, sakysime, nepraleis- 
ti nei vieno esamo mokslo, jeigu dėl kai kurių, kaip pirmiau matė- 
me, nėra sutartinės, ar jie skaitosi mokslu, ar ne. Tas galima pasa- 
kyti ne dėl vienų dvasios mokslų. Priminsime, kad ne kas kitas, 
kaip Kontas skaitė metafiziškais kai kuriuos fizikos davinius, vė- 
liau visai patikrintus. Vadinasi kas šiandien skaitosi visai moksliš- 
ka, tas jam rodėsi visai nemoksliška. Apimti klasifikacijoj visus 
mokslus mes galime tik tada, jeigu turime kriterijų, kuriuo besiva- 
duodami galime pasakyti, koksai žinojimas patenkina jo reikala- 
vimus, taigi yra moksliškas, o koksai ne — taigi nemoksliškas. 

Nepasakė Vundtas, kokį žinojimą jis skaito mokslišku nė 


37) Op. cit. p. 15 - 16. 
38) Logik II 4 Aufl. 1920, p. 89. 

paskutiniame savo gyvenimo darbe — Tautų Psichologijoje. 
Paskutinis jo tomas apima kultūrą, tiek materialę, tiek dvasios. 
Pastarojon ineina menas, tikyba ir mokslas. Tarp savęs jie turi 
daug ryšių. Prasidedąs reikštis menas žemuose kultūros laips- 
niuose sudaro žingsnį į mokslą. Kalba esanti pusiaukely tarp 
mokslo ir meno. Pats mokslas toliau imamas ir plačiau ir siauriau: 
plačiau, kai jan įskaitoma filosofija, siauriau — filosofija stato- 
ma gretimais su mokslu. Bet kokios gi mokslo žymės, tariant iš ko- 
kių jis susideda žinių, nepasakyta nei pusės žodžio39), 

Giliau ir tiksliau priėjo prie problemos Vindelbandas, ku- 
rio pėdomis nuėjo Rikertas. Vindelbandas parodė, kad bet ku- 
rį daiktą mes galime tyrinėti dvejopai, būtent arba ieškodami, 
ką jis turi su kitais daiktais bendra, ir tada galėsime surasti įstaty- 
mus, kurių jis klauso, — arba žiūrėdami, kas šiam daiktui yra ypa- 
tinga, randama tik pas jį. Pirmosios rūšies tyrinėjimą jis pavadi- 
no nomotetišku, tariant dedančiu dėsnius ( vėpoę ir  ziūvi  ), 
o antrosios — idiografišku, tariant aprašančiu ypatybes ( išiog 
ir 1pėzo ). Tada kai mes mėginame tirti daiktą pirmuoju būdu, 
mes esame gamtos srity, tada kai ieškojame jo ypatybių — isto- 
rijos“40). Trumpoje kalboje Vindelbandas negalėjo išnagri- 
nėti klausimo giliai. Šį darbą atliko Enrikas Rikertas dideliame 
savo veikale apie gamtos moksluose nuovokų sudarymui ribas, 
kuris dabar pataisytas yra jau ketvirtą kart išleistas!) Kaip jau 


39) Wilhelm Wundt Vėlkerpsychologie X Bd. Kultur und Geschichte 
Lpzg. 1920 p. 393 sk. 

40) So dūrfen wir sagen: die Erfahrungswissenschaften suchen in der 
Erkenntnis des Wirklichen entweder das Allgemeine in der Form des Natur- 
gesetzes, oder das Einzelne in der geschichtlich bestimmter Gestalt; sie be- 
trachten zu einem Teil die immer sich gleich bleibende Form, zum anderen 
Teil, den einmaligen in sich bestimmten Inhalt des wirklichen Ceschehens. 
Die einen sind Gesetzwissenschaften, die anderen Ereigniswissenschaften; 
jene lehren, was immer ist, diese was einmal war, Das wissenschaftliche Den- 
ken ist — wenn man neue Kunstansdrūcke bilden darf — in dem einem Falle 
nomothetisch, in dem anderen idiographisch. Wilhelm Windelband Ge- 
schichte und Naturwissenschaft Prėluden. 2 Bd. 1919 p. 145. 

41) Heinrich Rickert Die Grenzen der Naturwissenschaftlichen Be- 
griffsbildung. Eine logische Einleitung in die“ historische Wissenschaften. 
3u. 4 Aufl. Tubingen 1921. 

veikalo vardas rodo, Rikertas imasi uždavinio surasti, ką gali 
pažinti gamtos mokslai ir ko negali. 

Norėdamas rasti atsakymą šian klausiman, Rikertas žiūri, 
kur ir kaip prasideda gamtos mokslų darbas. Kad neapsunki- 
nus savo išvadžiojimų gnoseologijos klausimais, jis ima pradžiai 
įprastą visiems daiktų pažinimą. Ką reiškia „pažinti daiktą“? 
Norėdami jį pažinti, mes mėginame duoti jo tikrų - tikriausį pa- 
veikslą, tariant mes norime apie jį pasakyti visa, kas tiktai galima, 
Bet juo daugiau mes gilinsimės daikto ypatybėsna, juo daugiau jų 
rasime. Greitai galėsime įsitikinti, kad jų visų negalime jokiu bū- 
du pažinti. Jeigu gi mėgintume pažinti daiktų pasaulį, tai, be to, 
susidurtume su kita sunkenybe: mes jam nežinome nei galo nei 
pradžios erdvėje ir laike. Vadinasi, nei vienas daiktas, imtas sky- 
rium, nei jie visi krūvoje, nesileidžia mums iki galui pažinti. Vie- 
no daikto įvairumą Rikertas vadina intensyviu įvairumu, o jų vi- 
sų įvairumą ekstensyviu42), į 

Intensyvis bei ekstensyvis daiktų įvairumas verčia mus iš- 
sižadėti gauti jų tikrąjį paveikslą. Bet negalėdami pažinti daikto 
su visais jo įvairumais, mes vis dėlto neišsižadame jo pažinti, 
kiek galima, tariant, gauti jo kad ir ne pilną paveikslą. Vieton pil- 
nojo paveikslo tada mums tenka ieškoti tik jo žymesniųjų bruožų. 
Čia mums ateina pagalbon nuovokos (Begriff). Jos prasi- 
deda darytis anksčiau, nei atsiranda mokslas. Kasdieninis gyve- 
nimas sudaro jas iš pavienių žodžių. Mokslas jas ima tokias, kokias 
randa ir tik tobūlina jas toliau. Iš žodžio jis prašalina visa, kas 
nuovokai nesvarbu ir sustiprina likusiąją jo reikšmės dalį. Taip 
nusistato nuovokos turinys. Jį benustatant mums tenka apsi- 
brėžti nuovoką visu sakiniu (nuovokos definicija)43). Tiek, kiek 
ši pastaroji reiškiasi visu sakiniu, iš paviršiaus ji primena spren- 
dimą (Urteil). Bet kad sudėtoji iš sakinio nuovoka pataptų spren- 
dimu reikia, kad ji „reikštų“ (gelten), kitaip sakant, kad būtų tikra, 
Nuovoka, sprendimas — štai tos gamtos mokslo įmonės, kurio- 
mis jis pergali ekstensyvį bei intensyvį įvairumą. Nepamirškime, 
kad šios įmonės grynai logiškos, o ne empiriškos, tariant 


42) Op. cit, 25 - 26 p. 
43) Ib, p. 36, 37. 

faktiškosios mokslo priemonės. 

Ar yra skirtumo tarp gamtos mokslo nuovokų jų tobūlumo 
žvilgsniu? Žinoma, negali nebūti. Jam suprasti reikia prisiminti 
galinis gamtos mokslų siekinys, kuriuo yra „pripažinimas, kad 
daiktai surišti būtinais gamtos įstatymais“. Šio tikslo žvilgsniu ne- 
galima tenkintis nuovokomis, turinčiomis žymių gniūžtą, o rei- 
kia atrinkinėti žymės atsimenant, kad jos arba pačios ineina bū- 
tinan gamtos dėsnin, arba savo ryšiu sudaro papėdę tokioms nuo- 
vokoms, kur reiškiasi šisai būtinumas44). 


Tuo būdu nuovokos nelygią turi vertę. Juo platesnė nuovo- 
ka, tariant, juo daugiau daiktų ji apima, juo ji tobūlesnė ir mokslui 
vertesnė. Visą žinojimą galima įsivaizdinti sau, lyg kokią pira- 
midą iš nuovokų. Jos viršūnėje turi būti viena kuri nuovoka. Čia 
Rikertas nesutinka su Spenseriu, kurio nuomones jis kritikuo- 
ja, kad ir neminėdamas jo vardu. Spenseriui yra keletas paskuti- 
nių mokslo nuovokų. To neturėtų, anot Rikerto, būti. Juk esant 
keletui paskutinių nuovokų, kurių pažinti negalima, gali vėliau 
atsirasti jų daugiau ir net labai daug. Negalėdami jų visų pažinti, 
mes nustojame tikrumo, jog galime įveikti ekstensyvį įvairumą, 
vadinasi, griauname pamatinę mokslo idėją*5). 


Ligšiol Rikertas nepasakė iš esmės nieko naujo. Juk visi, kas 
tik kalbėjo apie gamtos mokslų uždavinį, reikalavo iš jų to paties 


44) Ein wertvolles Glied in den auf die Erkenntnis des Ganzen der Kūrper- 
welt gerichteten Leistungszusammenhangen kann vielmehr eine Wissens- 
chaft nur sein, wenn sie schon in den ersten Ansūtzen zu den Bildungen ihrer 
Begriffe das endgiūltige Ziel aller Naturwissenschaften im Auge hat, die Ein- 
sicht in die naturgesetzliche Notwendigkeit der Dinge. Hat sie aber dieses 
Ziel im Auge, dann wird sie ūberall die rein klassifikatorische Begriffsbildung 
sobald wie mėglich zu verlassen'streben, d. h. sich niemals bei Begriffen beg- 
nūgen, die blosse Merkmalskomplexe sind, sondern es wird jedė Zusammen- 
fassung von irgendwelchen Elementen zu einem Begriff immer unter der Vo- 
raussetzung, dass die zusammengefasten Elemente entweder direkt in einem 
naturgesetzlich notwendigen, d. h. unbedingt allgemeingiltigen Zusammen- 
hange stehen, oder in ihrer Zusammenstellung wenigstens Vorstufen zu solchen 
Begriffen abegeben, in denen ein naturgesetzlich notweadiger Zusammen- 
hang zum Ausdruck kommt. Op. cit. p. 45. 


45) Ibid. p. 48. 

dalyko: kad šie mokslai surastų vieną dėsnį, kurian galima būtų 
sutraukti visas regimas gamtos įvairumas. Nauja pasakė Rikertas 
kitur, kai ėmėsi nagrinėti klausimą, kokį žinojimą suteikia mums 
gamtos mokslai. Norėdamas tai sužinoti, jis žiūri į tai, koki būna 
santykiai gamtos moksluose tarp empiriškosios realybės ir nuo- 
vokų. Jau buvo minėta, kad apsupusi mus gamta (empiriškoji rea- 
lybė) visada esti įvairi. Šis įvairumas reiškiasi mums vaizdais. 
Gamtos mokslai, apimdami savo nuovokomis empiriškąją rea- 
lybę, turi atmesti vaizdo dalis. Vadinasi, tikrosios gamtos vaiz- 
dingumas po truputį nyksta, kai mes ją reiškiame nuovokomis. 
„Jau aprašymas, kur vartojami bendros reikšmės žodžiai, išsi- 
žada vaizdams įvairumo*8). Vaizdumo likučiai nuovokose nyks- 
ta, kai jų turinys eina bendryn. O kai mums pasiseka sudaryti lo- 
giškai tobūlą nuovoką, tariant, prisiartinti prie gamtos mokslų 
idealo, tada jau lygiai nieko nebelieka iš pirmykščio vaizdumo. 
„Paskutiniai daiktai, iš kurių pasaulis susideda, turi skaitytis' vie- 
nodi visais žvilgsniais. Vienodi daiktai arba „atomai“ logišką- 
ja žodžio reikšme niekados nesiranda empiriškajame vaizde“*47). 


Iš to, kas pasakyta, matome, kad gamtos mokslai, eidami to- 
būlyn, suteikia mums žinojimą apie daiktus, kurių mes niekados 
negalime matyti. „Atomas“ ar tai fizikoj, ar tai logikoje nieka- 
dos negali ineiti mūsų jausmų sritin. Taigi gamtos mokslas veda 
mus metafizikon, ir ištikro daugiausiai metafizikų randasi tarp 
gamtininkų. Tuo būdu Rikertas prieina prie šios išvados: „Tą, 
kas tikrai yra (realybę), mes galime be abejo „pergyventi“ stačiai 
arba „patirti“, bet kai tik pamėginame ją suprasti per gamtos 
mokslus, iš jo mums išsprunka kaip tik tas, kas sudaro realybę“. 
Jeigu taip yra, mes turime su Rikertu pripažinti, kad gamtos 
mokslai negali pažinti pačios gamtos, tariant, tos gamtos, kuri 
mums duota per mūsų jausmus, Čia, vadinasi, gamtos mokslams 


49) Ibid. p. 146, 

*) Falls jede Mannigfaltigkeit der Kėrperwelt in einer umfassenden 
Theorie iibersehbar werden soll, sind die letzten Dinge, aus denen die Korper- 
welt besteht, als in jeder Hinsicht einfach anzunehmen. Einfache Dinge oder 
„Atome“ im logischen Sinn des Wortes sind uns in der empirischen Anschauung 
aber niemals gegeben. Ibid, p. 57. 

padėta riba, per kurią jie niekados negali peržengti*?). 

Jeigu tuo būdu gamtos mokslai įsispiria tikrybėn, kaip ko- 
kion sienon, kurios jie niekados negali pereiti, tai mums reikia im- 
tis kitų kurių mokslų, norint pažinti apsupančią mus realybę. 
Jos pažinimas mums dar reikalingesnis, nei gamtos paslėptųjų 
ypatybių suradimas. Mes negalėtume nė žingsnio niekur žengti, 
jeigu nematytume to, kas mus apsupa kasdien ir kiekvieną valan- 
dą, Šie mokslai, kurie mums duos pažinti, kas destisi aplink mus 
kiekvienu metu, bus istoriškieji. Tuo būdu istorija patampa 
mokslu apie realybę (Wirklichkeitswissenschaft p. 171). Jai reiš- 
kiasi ši realybė kaip individas. Jeigu suimsime trumpai 
santykį tarp gamtos mokslų bei istorijos, turėsime pasakyti, kad 
empiriškoji realybė „skaitosi gamta, kai mes ieškome joje kas 
yra bendra; ji skaitosi istorija, kai mes joje ieškome ypatingumo 
ir individualumo*?). 

Tuo būdu Rikertas gauna skirtumą tarp dviejų didelių 
mokslo sričių, išeidamas ne iš tiriamojo objekto ypatybių, o iš lo- 
giškųjų uždavinių, statomųjų šiems mokslams. Dėliai šios prie- 
žasties jis negali pripažinti pavadinimo „dvasios mokslai“. Juk 
„dvasia“ tereiškią tą pat, ką ir psichiška, ir dvasios gyvenimas ne- 
išsiskiria iš gamtos. Jį mes irgi galime tyrinėti ieškodami, ar kas ja- 
me būna nuolatai, ar kas atsitinka vieną kart. Vadinasi dvasios ap- 
sireiškimus mes galime tirti gamtos moksluose, arba istorijos59). 
Bet jeigu idiografiškieji mokslai negali ieškoti tyrimo objektuose, 
kas jiems yra bendra su kitais daiktais, o žiūrėti į tai, kuo jie skiriasi 


*3) Die Wirklichkeit kėnnen wir ihrem Inhalt nach wohl unmittelbar „erle- 
ben“ oder „erfahren“, aber sobald wir den Versuch machen, sie durch die Na- 
turwissenschaft zu begreifen, entwicht uns immer gerade das von ihr, woraus 
sie als Wirklichkeit besteht (p. 151). ir Das, was der Naturwissenschaftlichen 
Begriffsbildung die Grenze stzt, ūber die sie niemals hinweg zu kommen ver- 
mag, ist nichts anderes, als die einmalige empirische Wirklichkeit selbst. p. 
152. 

*9) Die empirische Wirklichkeit kann noch unter einem anderen logischen 
Gesichtspunkt gebracht werden, als unter den, dass sie Natur ist. Sie wird Na- 
tur, wenn wir sie betrachten mit Rūcksicht auf das Allgemeine, sie wird Ge- 
schichte, wenn wir sie.betrachten mit Rucksicht auf das Besondere und Indi- 
viduelle. Ibid. p. 173. 

50) Ibid. p. 185. 

nuo kitų, tada kyla klausimas, kuo reikia vaduotis, atskiriant isto- 
riškąjį faktą nuo neistoriškojo? Gamtos moksluose toksai atrin- 
kimas daromas, žiūrint į daikto nuolatines žymes, bendras jam su 
daugybe kitų daiktų. Radę kuriame daikte bendrų žymių su 
mums jau žinomais gamtos mokslo objektais, mes priskiriam ir- 
gi prie jų ir naująjį daiktą. Įstačius logišką skirtumą tarp gamtos 
ir istorijos mokslų, mes negalime įvedinėti šios priemonės į pasta- 
ruosius. Bet kaip tada pažinti istoriškuosius faktus, išeinant vien 
iš to, kuo jie skiriasi nuo kitų? Juk kiekvienas skirtumas — gry- 
nai negatyvė žymė. 

Rikertas ieškojo išeities iš tokios padėties, įvesdamas isto- 
riškąjį individą. Bet kas yra patsai individas? Lig šiol mes jį sutiko- 
me tik ta prasme, kad jis skiriasi nuo kitų daiktų. Istoriškasai in- 
dividas ne visai tą pat reiškia, ką apskritai individas. Jam išaiškin- 
ti Rikertas ima prilyginimą. Jis ima paprasto anglio gabalą ir dei- 
mantą koinūrą (Kohinoor). Lygiai tokio pat gabalo anglio nėra 
pasauly kaip nėra kito tokio deimanto. Šiuo žvilgsniu tarp jų nėra 
jokio skirtumo. Visai kas kita pasirodys, jeigu mes panorėsime 
juos-sudaužyti. Iš vieno ir iš kito, sudavę kūju, gausime eilę skevel- 
drų. Surinkę anglio visas skeveldras, mes turėsime anglio tos pa- 
čios vertės, bet sudaužytasai deimantas visai nustos savo pir- 
mosios vertės. Kodėl? Gi todėl, kad jis buvo savo rūšies vie- 
nintelis, ir tas suteikė jam jo vertę. Sudaužę šį deimantą, mes 
nustojame vienintelio daikto, kurio jo paties skeveldros negali 
atstoti. Taigi jis yra nedalinamas, arba lotynų žodžiu tariant, in- 
dividuum pamatine šio žodžio prasmeš!), 

Visi žmonės turi savo vertę ir ta prasme esti individai, bet jų 
vertė nelygi. Ne toji pati vertė bus pripažinta betkuriam pasitai- 
kusiam žmogui ir Goetei. Taigi įvertinimas vienas leidžia išskirti 
istorijos individus iš neistoriškųjų: tas, kas nesudaro atskiros 
vertės, negali būti įskaitytas tarp istoriškųjų individų. Tik įverti- 
nimas gali būti visokeriopas: tas pats istorijos žmogus vienam 
gali rodytis be galo didelės vertės, kitam, priešingai, visai be jo- 
kios vertės. Ar gi galima tada sudaryti istorijos mokslas, jeigu jis 
turi rinkti sau medžiagą įvertindamas ją, o įvertinimų gali būti 


51) Ibid. p. 240. 

tiek, kiek yra žmonių? 

Taip, galima, nes istoriko įvertinimas ne tas pats, ką prakti- 
kos gyvenime. Istorikui visai nerūpi, ar koksai norint veikėjas bu- 
vo geras, ar blogas. Jam gana pažinti, kad jis — teigiamai ar nei- 
giamai — surištas su vertybėmis. Todėl „istorija ne įvertinimo 
mokslas, o įskaitymas į vertybes“'52). Žinoma, toks priskaitymas 
prie vertybių tik tada galimas, jeigu yra visiems privalomų ver- 
tybių. Tas, kas vienam kitam žmogui, ar net jų grupei turi vertę, 
negali dar sudaryti istorijos individo. 


Kur galima rasti tokių vertybių, kurios visiems būtų priva- 
lomos? Vertybių sritis yra kultūra. Perrinkę eilę išsireiškimų, 
kur gretimais su gamta statoma kitos nuovokos, Rikertas randa, 
kad beliekti grupė, kaip gamta ir menas, gamta ir dora ir tolygių; 
to vardas, kas turi stotis priešais gamtą, tegalį būti tik kultūra. 
Žodis reiškęs pirma žemės dirbimą, šiandien vartojamas toms 
gėrybėms vadinti, kurios visuomenei rūpi arba kurių poselėji- 
mas reikalaujamas. Todėl kultūros vertybėmis reikia vadinti 
normatyviais bendrąsias sociales vertybes. Priešingumas tarp 
gamtos ir kultūros leidžia galop surasti bei išvystyti esminę nuo- 
voką istorijos moksluose, statant ją prieš tą pačią nuovoką gam- 
tos moksluose. Kultūra - bendras visiems tautų gyvenime rei- 
kalas. Todėl kultūra yra toji gėrybė, kurios vertė suteikia istoriš- 
kiesiems individams reikšmės53). 


52) Die Geschichte ist keine wertende, sondern eine Wertbeziehende 
Wissenschaft. Ibid, p. 245. 

53) Es bleibt also nur die Gruppe von Begriffen ūbrig, zu der die Paare Na- 
tur und Kunst, Natur und Sitte usw. gehėren, und der Name fūr das, was dabei 
zur Natur in ein Gegensatz tritt, kann kein anderer als Kultur sein. Dieser Aus- 
druck wird daher fūr uns wichtig. 

Das Wort, ursprūnglich fur die Pflege den Boden gebraucht, ist heute 
als Bezeichnung fur alle die Gūter ūblich die den Gliedern einer Gemeinschaft 
am Herzen liegen oder deren „Pflege“ von ihnen gefordert werden dart. Als 
Kulturwerte sind deshalb die normativ allgemeinen sozialen Werte zube- 
zeichnen, und der Gegensatz von Natur und Kultur ermoglicht es dann end- 
lich, den sachlichen Begriff der Naturwissenschaft abschliessend zu entwi- 
ckeln, Kultur ist die gemeinsame Angelegenheit im Leben der Volker, Kultur 
ist also auch das Gut, mit Rucksicht auf deren Werte die Individuen ihre von 
aller anzuerkennende historische Bedeutung erhalten. Op. cit. p. 394. 

Tuo būdu kultūra ne tik leidžia atskirti istoriškuosius indi- 
vidus nuo neistoriškųjų, bet kartu duoda ir medžiagą istorijos 
mokslams. Jeigu gi gamtos mokslai gavo vardo nuo medžiagos, 
kurią jie tiria, o kultūra — istorijos mokslų medžiaga, tada greta 
su gamtos mokslais turime statyti kultūros mokslus (Naturwissen- 
schaften, Kulturwissenschaften). 

Mes susipažinome su Rikerto pamatine mintimi. Didelis 
Heidelbergo filosofo veikalas labai turtingas idėjomis, nors ga- 
lėjo būti parašytas trumpiau ir aiškiau. Mums visai nerūpi visos 
jo idėjos, nes mums svarbu buvo atsižinoti, ką gi jis vadina moks- 
lu. Todėl mes neliesime nė kitų Rikerto veikalų, kurie su šiuo di- 
džiuoju turi ryšio. Daugeliui Rikerto išvadžiojimų reikia pritarti, 
bet ne visiems. Jis aptinka tiesą, kai sako, jog generalizuojantis 
žinojimas šalina mus nuo to, kas yra duota mūsų kasdieniniam pa- 
tyrimui, ir todėl reikia kitoniško mokslo, kuris teiktų mums tikry- 
bės žinojimą. Bet ar šis naujas logiškai priešingas gamtiškąjam 
mokslui tikrai tėra individualizuojantis taip, kaip Rikertas 
mėgina parodyti? 

Mūsų išmanymu tiksliai nurodytasai pavienių daiktų pa- 
žinimas nevisai tiksliai pamatuotas. Jeigu kultūra turi nurodyti, 
ar koks istoriškas faktas, tai visa patampa tada istoriška, nes ne- 
rasime tokio fakto, kursai neturėtų su ja teigiamo ar neigiamo ry- 
šio. Juk tada kiekvieną biologijos ar fiziologijos faktą turėtum 
įskaityti tarp istoriškųjų. Tiesa, fakto įvertinimas mažina jų skai- 
čių, bet pats įvertinimas randasi visuose moksluose, o ne vien is- 
toriškuosiuose, kaip toliau pamatysime. Dabar mums gana bus 
pastebėjus, kad nė iš Rikerto mes nesusilaukėme atsakymo, kas 
yra mokslas. Tiesą pasakius iš jo nė reikalauti to negalime. Juk jo 
tikslas buvo parodyti ir pamatuoti principialų skirtumą tarp 
gamtos mokslų iš vienos pusės ir istoriškųjų — iš kitos. Todėl ne- 
galima reikalauti, kad Rikertas išsitaręs būtų dar apie vieną sritį 
ar ji ineina mokslan, apie etiką. Jeigu sakome „išsitaręs būtų“, 
tai turime galvoje jo nuomonės moksliškąjį pamatavimą. Šiaip 
jau jo nuomonė pareikšta ir kalbamajame jo rašte: etika, anot jo, 
irgi ineina mokslo sritin, nors čia reikalingas atsargumas. Čia 
geistina buvo išgirsti iš autoriaus daugiau aiškinimų, nes verty- 
bės, apie kurias jam teko tiek daug kalbėti ineina etikon, taigi 

reikalo buvo tiksliau išskirti vertybių rūšys5*). Mes duodame 
išnase Rikerto nuomonę jo paties žodžiais. Iš jų matyti, kiek 
stigo pačiam autoriui aiškumo šiuo klausimu. 

Vindelbando su Rikertu sukeltosios mintys rado gana pla- 
taus pritarimo. Rusijoje Petrapilio akademikas A.S. Lappo 
Danilevskij iš esmės priėmė idiografiškąją istorijos kryptį. Per 
eilią metų jis skaitė universitete kursą apie istoriškojo žinojimo 
teoriją. Šis kursas iš pradžios pasirodė ektografuotas, o paskui 
spausdintas. Jo išėjo dvi dali, o trečioji buvo ruošiama spaudai. 
Rodos ši trečioji dalis niekados nebuvo išleista. Pačios svarbio- 
sios dvi dalys. Bet autorius nestatė sau klausimo bendrai apie 
mokslą ir todėl ieškojamojo mums atsakymo duoti negali. 

Daugiau turėtum teisės laukti tokio atsakymo iš kitų rašyto- 
jų, kurie mėgino tarti savo žodį apie visą žmonijos žinojimą. Itali- 
joje žymus filosofas, literatūros istorikas ir kritikas Benediktas 
Kročė (neo - hegelianas) išleidė savo keturių tomų dvasios filo- 
sofiją55), 

Neapolio profesorius mokslus veda iš žmogaus gabumų. 
Tiek jam tegali būti žinojimo šakų, kiek yra pažinimo būdų). 


54) Statt Wert wird oft „Norm“ gesagt, ja die Wertphilosophie ist geradezu 
als Lehre von den Normen oder dem Normalbewusstsein definiert worden 
und im Anschluss daran hat man die einzelnen Teile der Philosophie als norma- 
tive Disziplinen bezeichnet. Besonders fūr die Ethik, doch auch fūr die Logik 
ist dieser Ausdruck ublich geworden, und die theoretische Philosophie wurde 
dann eine Ethik des Denkens genant. Gegen solche Wendungen kann man 
Einspruch erheben und gerade die Vertreter der Wertwissenschaft werden 
sich vor ihnen hiiten mūssen. Sie erwecken namlich nicht allein den Verdacht 
eines einseitigen Moralismus, als ob jeder Wert ein ethischer Wert sei, sondern 
es kann auch in der Tat nicht Aufgabe einer Wissenschaft sein, in der Weise 
Normen aufzustellen, dass sie sich damit an unseren Willen wendet oder uns 
sagt, was wir zu tun haben. Auch fallt der Begriff der Norm nicht mit dem des 
Wertes zusammen, und deshalb sollte man ihn wie die davon abgeleiteten 
Begriffe mit Vorsicht benutzen. Sagt man gar: die Einzelwissenschaften 
stellen fest, was ist die Philosophie dagegen was sein soll, so bringt man damit 
die Wissenschaft in ein ganz falsches LEicht. Op. 1. p. 533 - 4. 

5) Benedetto Croce Filosofia dello Spirito I Estetica, II Logica, HI Filo- 
sofia della Pratica, IV Teoria et Storia della Storiografia Barį 1909 - 1920. 

56) Le forme del sapere (P.e., la Storia o Ie Scienze naturali) non possono 
essere, senon identiche alle forme del conoscere. Logica. 2 ed 1909 p. 174. 

Jeigu taip, tai, norint pažinti mokslą, užtenka ištirti žmo- 
gaus dvasią. „Žmogaus žinojimas turi dvi lyti: jis yra intuityvis 
arba logiškas; žinojimas iš vaidentuvės arba žinojimas iš proto; 
žinojimas individualių daiktų arba bendrų; pavienių daiktų ar- 
ba jų ryšio: jis yra pagaliau gamintojas vaizdų arba nuovokų“. 
Šiais žodžiais pradeda Kročė savo Estetiką5?). 

Vaidentuvė ir protas (intuicija ir intelektas) turi po du laips- 
niu savo apsireiškimuose. Tuo būdu susidaro iš viso keturios pa- 
žinimo sritys ir iš ten keturi genialumo tipai: genijai meno, mokslo, 
doros ir ekonomikos“8), 

Mokslas susidaro iš to proto veikimo, kuris gimdo nuovokas 
ir sprendimus. Tiek kiek mes norime pažinti individualius daik- 
tus, turime istoriškuosius mokslus, jeigu gi įdomaujam apie ben- 
dras nuovokas, gauname gamtos mokslus, Šias mintis išvysto Kro- 
Ččė su savotiška terminologija, kuri apsunkina jo mintį. Mes atpa- 
sakodami todėl nesilaikome visur jo pavadinimų. 


Išvesdamas visus mokslus iš žmogaus proto Kročė turi tokią 
jų sistemą ar klasifikaciją suvesti į proto ypatybes arba kategori- 
jas. Pastarasis gi uždavinys yra grynai filosofo darbas. Duodamo- 
sios todėl pastaruoju metu mokslų klasifikacijos iššaukia pas 
Kročę tik nusišypsojimą“?). 

Kaip matome, italų filosofas priima Vindelbando įvestąjį 
moksluosna skirtumą tarp nomotetiškojo žinojimo ir idiogra- 
fiškojo. Tą, ką jis sako apie visas žmogaus dvasios veikimo sritis, 
nekeičia jo pažiūrų į patį mokslą. Tas pats reikia pasakyti ir apie 
šveicarų mokslininką Andrijaną Navilį, kurio „Mokslų klasifika- 


57) Estetica 3 ed. 1908 p. 3. 

58) Estetica p. 71 ir Logica p. 10, 78. 

50) Le dilucidazioni date circa le varie forme de sapere sono, insieme, di- 
lucidazioni circa le categorie dello spirito teoretico e teoretico - pratico: 
Tintuizione, il cocetto, la storicita, il tipo, il numero; e ancora, la gualita, et la 
guantita, lo spazio, il tempo, il movimento e via dicendo. Esse fanno parte di 
guella dottrina delle categorie, nella guale si assolve il compito della filosofia 
in senso stretto. Domandere che cosa sieno le matematiche o la storia, importa 
ricercare le categorie corrispondenti; domandare guale sia la relazione tra 
storia et matematiche, e in genere, come stiano tra loro lę varie forme del saperė 
importa svolgere geneticamente tutte gueste forme. Logica p. 263. 

cija“ trečią kart išėjo 1920 m.90), 

Šiam filosofui „mokslas yra santykis tarp žmogaus proto ir 
daiktų, santykis sudaromas proto“*!), 

Davęs tokį nieko nesakantį mokslo apibrėžimą, Navilis ran- 
da, kad mes galime duoti sau tris rūšis klausimų: 1) kas yra galima 
arba negalima, 2) kas tikra arba netikra ir 3) kas gera arba pikta. 
Atsakydami šiuosna klausimuosna, gausime tris žinojimo dide- 
les šakas: 1) dėsnių mokslas (teorematika) 2) įvykių mokslas (isto- 
rija) ir 8) taisyklių mokslas (kanonika)8?), 

Visos pamatinės Navilio mintys atitinka Rikerto mintims. 
Išskyrus keletą neaiškumų ar net prieštaravimų pačiam sau, jis 
pritaria tam, kas Rikerto išdėstyta dėl gamtos mokslų, istorijos 
normų. Apie normas arba taisykles, kaip elgtis, Rikerto buvo 
mažai pasakyta. Čia Navilis daugiausia duoda to, ko nėra pas 
Rikertą. Šiaip jau jo knygoje randame nemaža naujų ir įdomių 
pastabų, bet vis dėlto turime pasakyti, kad iš esmės jis tepasakė 
mažai naujo. 


90) Adrien Navilie Classification des Sciences Les idees maitresses dės 
Sciences et Ieur rapports. Paris Alcan. 

91) Op. cit. p. 7. 

82) Ibid. p. 9. 

IV. 


Tokios yra apsireiškusios srovės iki šiai dienai klausimu, 
kas yra mokslas ir kokių tegali būti mokslų. Kaip matėme, žymių- 
jų galvotojų kalbėta apie pavienius mokslus, apie jų tarpusa- 
vius santykius, apie jų uždavinius, bet tiksliai neatsakyta klausi- 
man, kas gi yra pats mokslas. Visi duotieji atsakymai labai prime- 
na Platono dialogą Teaitėtą, kur Sokratas duoda jaunam ir ga- 
biam matematiko Teodoro mokiniui klausimą, kas yra mokslas 
jo išmanymu“3). Šian klausiman jaunikaitis atsako nei kiek nesvy- 
ruodamas, kad mokslas yra visa tai, ko galima išmokti — geome- 
trija, batų siuvimas ir visi kiti amatai kiekvienas pavieniui, ir visi 
kartu“*). Sokrato nepatenkina šis atsakymas, kur pavadinta var- 
dais keletas žinojimo ir mokėjimo dalykų. Jam norėtųsi susekti ne 
tai, kokių esti mokslų pavieniui, bet kas yra mokslas pats per sa- 
ve85), 

Pastačius taip klausimą Sokratui kartu su Teaitėtu, tenka 
įsileisti į gnoseologijos problemas, kurių reikšmė šiandien nei- 
kiek nesumažėjusi. Platonas pavadino šį savo dialogą „vystykli- 
niu“ (paizozuxės), tariant tokiu, kuris padeda minčiai gimti ir gi- 
musiąją vysto, mėgindamas ją visapusiškai, ar ji sveika gimė. 


83) zi oo Goxet eivai ėmvmuų;  Theaetetus 146 c Platonis 
Opera recog. J. Burnet T. 1 Oxonii 1905. 

Aowsi xoivov pot 421 4 xapž Beolopoo dv 214 UAd0L ėzioTi UAI 
etval įemuetpia xa! GD oxDTOTOIYN Te XAU ai T0Y ŠV ČNODSYOY Tey— 
val, Aūoxi 18 xa šxdoTN, O0x šilo L A šmaTiUT stvaL, 

85) To lė į špurniėv, 6 Beainyte, ob zoūTO Av, TVOV A ėme 
pn, 00ūė Omd9aL TwE4 * 00 1žp dpidTsai avzės Povlausvo: Rpoueda, 2. 
Įvėvai ėmotYjųn aoTO TL mot'estw, Tb. 146 e. 

Taigi jis nenorėjo reikšti stačiai savo minties, ar tuo metu gal ir ne- 
turėjo tikslaus atsakymo šiam klausimui. Vis dėlto šiame dialoge 
galima rasti tų daiktų, kurie leidžia surasti tikslesnį atsakymą mū- 
sų klausiman. 

Ieškodami šio atsakymo, mes turime tiksliai apibrėžti, kur 
glūdi sunkenybė? Visa ji sueina vienon vieton: kaip išskirti iš mū- 
sų viso žinojimo tą, kurį vadiname mokslišku. Aišku juk savaime, 
kad žinojimas platesnis nei mokslas. Sakysime, kasdien iš laikraš- 
čių mes sužinome, kur kas destisi, koki vakarais tame mieste, kur 
išeina laikraštis, būna spektakliai, kaip eina sporto gyvenimas; 
iš skelbimų kurie įdėti laikraščiuosna, sužinome, kas ką siūlo 
parduoti, kas ką nori pirkti. Jeigu paimsime kokį anglų ar švedų 
laikraštį su 20 puslapių vienam numeriui, rasime ten eibes viso- | 
kių žinių - žinelių. Tik visos rastos tenai žinios nesivadina moks- 
liškomis. Atbulai, paėmę kurį kitą laikraštį terasime jame tik 
moksliškų žinių. Tokius laikraščius leidžia įvairjos mokslo įstai- 
gos — akademijos, universitetai, mokslų draugijos ir kt. Kas 
ims rankosna, sakysime, „Scientia“, leidžiamą keleriomis vaka- 
rų kalbomis, teieškos tenai tik moksliškų žinių. Skyrium, vadina- 
si, paėmę mes mMokėsime pasakyti, ar kuri žinia moksliška, ar ne, 
kaip ir Platono Teaitėtas, bet kai pradėsime ieškoti žymių, kuo 
galima atskirti mokslą nuo kitoniško žinojimo, tada pajusime klau- 
simo painumą. Pirmų pirmiausia susiduriame su viena sunkeny- 
be, kuri bendra visam žmogaus žinojimui, tiek moksliškajam, 
tiek nemoksliškajam, ar mes galime ką pažinti ir jeigu galime, tai 
ką, kiek ir kaip. Juk kiekvienam iš mūsų tenka sapnuoti, o kartais net 
sapne sapnuoti. Tada kai mes sapne sapnuojam, juntame kar- 
tais, kad tai sapnas ir net sapnuojame, kad pabudome iš to sapno. 
Taigi visas mūsų gyvenimas gali būti toksai sapne sapnas. Sapne 
sapnus mes atskiriame nuo tikrybės, nes juntame, jog nubunda- 
me. Bet ir šis nubudimas, ar-jis nėra tik sapnas? Didžiausias ispa- 
nų dramaturgas Kalderonas giliausią parašė dramą vardu „Gy- 
venimas — tai sapnas“ (La Vida es Sueno). Antrosios dienos 
(akto) gale dramos vyriausias veikėjas Zigmas, matęs stebūklin- 
gų savo gyvenime atmainų (iš kalinio tampa karalaitis paskui vėl 
atsiduria kalėjime), nebežino galų gale, ar jis sapnuoja, ar iš tikrų- 
jų jam taip atsitiko, ir daro tokią išvadą: „Kas gyvenimas? — 

Beprotystė, kas gyvenimas — iliuzija, šešėlis, prasimanymas; 
ir didžiausias gėris tėra mažas, nės visas gyvenimas tėra sapnas, 
bet ir sapnai esti irgi sapnas6?), 

Net ir atmetus šią abejonę, kurios sugriaut jokiu būdu nega- 
lima, liekti kitų. Tegu mes nesapnuojame, bet ar tikrai mes ma- 
tome ir pažįstame tą, ką mes tikime matą ir pažįstą? Juk kiek kartų 
mums tenka pastebėti, kad mes apsirinkame. Jeigu gi tą mes pa- 
tys pastebime, tai galime skaityti ir dabartinį mūsų žinojimą klai- 
dingu. Visas skirtumas, kad klaidos mes dar nepastebėjome. 
Praėjus gi kuriam laikui mes pastebėsime dabarnykščią mūsų 
klaidą. Panašių patyrimų bet kas gali rasti nemaža savo praeity. 
Taigi abejonė dėl žinojimo tikrumo visai pateisinama, 

Visiems šiėms klausimams vieta gnoseologijoje. Mes šiais 
klausimais neužsiimame, nes jie, kaip sakėme, bendri visam žmo- 
gaus žinojimui, vis tiek koksai jis bebūtų. Mes išeiname iš to gno- 
seologijos dėsnio, kad yra daiktų pasaulis, duotas mums objekty- 
viai, o ne tik mūsų sąmonės turinys, kad yra kitų žmonių, turinčių 
sielą, kaip ir mes, kad žmonių protas esmėje vienodas ir gali pa- 
žinti daiktus ir t.t. Visa tai pripažindami pamatuotu gnoseologi- 
joje, mes pripažįstame žmonių žinojimo tikrumą tik norime iš- 
skirti vieną šio žinojimo dalį, kuriai mes suteikiame „mokslo“ 
vardą. 

Bandymų išskirti moksliškąjį žinojimą, kaip aukščiau ma- 
tėme, buvo įvairių. Išdėstydami juos mes nurodinėjome pripuo- 
lamai į kai kurių tikrinimų klaidingumą. Dabar mes turime tiksliau 
nurodyti kodėl mūsų negali patenkinti išdėstytosios pirmiau pa- 
žiūros. Iš pradžios gali rodytis, kad Konto, Spenserio ir kitų nuo- 
monė, kad moksliškosios žinios tesiskiria iš kitų, jog jos esti suben- 
drintos ar susistematizuotos. Besivadovaudami šiaja žyme mes 
tikrai galėtume lengvai atskirti moksliškąjį žinojimą nuo nemoks- 
liškojo. Visa tik nelaimė, kad nekiekvienas subendrintas žinoji- 
mas skaitosi moksliškas. Kad taip tikrai yra, nesunku pastebėti, 
Paimkime pavyzdį iš literatūros istorijos. Aristofanas, norėda- 


90) Ouees la vida? Un frenesi: Oue es la vida? una illusion, una sombra, una 
ficcion. Y el mayor bien es pegueno. Oue toda la vida es suenos, Y los suenors 
sueno son. La vida es sueno III, Calderon de la Barca Pedro. 

mas išjuokti sofistų mokslą, rodo „,„Debesyse“ Sokrato moksliš- 
kumą tokiu būdu. Ateina pas Sokratą senas sodietis Strepsiadas, 
kuriam reikia pramokti, kaip galima išsisukti nuo skolų mokėjimo. 
Atidaręs jam duris Sokrato tarnas pasakoja apie moksliškus savo 
pono suradimus. Nesenai, girdi, Sokratas išmatavęs, kiek blusa 
pašoksta jos pačios pėdų. Žinoma, galima rasti nuolatinį ryšį tarp 
blusos šuolio ir jos pėdo didumo. Tai gali būti matematiškai 
subendrintas žinojimas, bet vis dėlto jo niekas nevadins moks- 
lišku, 

Šis pavyzdys atvedė mus fizikon, kuri visų pripažįstama 
mokslišku dalyku. Taigi apsidairykime joje toliau. Visiems ži- 
noma, kad muzikališkieji garsai esti nuolatiniame ryšy kitas su ki- 
tu. Jų atstumas reiškiamas fizikoje skaičiais arba jų logaritmais. 
Geriausias akordas susideda iš pamatinio garso, jo didžiosios 
tercijos ir kvintos. Reikšdami skaičiais kiekvieną garso drebėji- 
mą gausime santykį: 4, 5, 6. Visa tai labai tiksliai surasta, bet pri- 
minkime keletą pastabų. Visi šie dėsniai išvesti prisiderinant 
prie žmogaus ausies, Ar bus jie tikri, jeigu mes derinsime į gyvu- 
lių ausį? Aišku, kad ne. Juk pastebėta, kad kai kuriems gyvuliams 
mūsų muzika nemaloni, o kitiems maloni. Taigi jeigu mes fiziko- 
je reikštume harmonijos santykius pritaikę ją prie asilo ar šuns 
ausies, gautum visai kitas išvadas, irgi labai apibendrintas. Bet 
ar mes vadintume tokį žinojimą mokslišku? 

Reikšmė šio argumento nei kiek nemenkėja dėl tos priežas- 
ties, kad lig šiol niekas nerašė fizikoje akustikos skyriaus, išeida- 
mas iš asilo ausies, arba optikos, prisiderinant prie katės akies. 
Tokių fizikų nė ateity nesusilauksime, bet tas faktas kaip tik rodo, 
kad iš jokio mokslo gyvo žmogaus neišmesi, tariant, kad ne tas 
nulemia moksle, ar surastas subendrintas žinojimas, bet ar jį prii- 
ma žmogus, 

Ligšiol mes ėmėme pramanytus pavyzdžius, o dabar imki- 
me fizikos tikrą dėsnį. Visiems žinomas ryšys tarpu gazo tūrio ir 
spaudimo. Jis taip suglaustas: prie tos pačios temperatūros ga- 
zo tūris atvirkščiai proporcionalus jo spaudimui. Šis dėsnis vie- 
nu metu rastas Prancūzijoje Marioto ir pas Anglus Boilo. Alge- 
briškai jis reiškiasi v:v“ = p:p“ arba pv = pv“. Vėliau eilė fizi- 
kų tikrino šį dėsnį ir surado, kad dėsnis nėra tikras, o tik apytikris. 

Mums nerūpi visi įvairumai, kurie pasirodė betikrinant šį dės- 
nį, taigi mes juos praleisime. Kas svarbu, kad ir patys fizikai nevar- 
toja paprastai tikresnės formulos arba formulų o tenkinasi tuo 
formulavimu, kuris aukščiau primintas. Kodėl? Gi todėl, kad 
skirtumas skaitosi nesvarbus. Kam nesvarbus? Žmogui, 
kurs sau deda tikslą pažindamas šią gazų ypatybę. 

Tuo būdu mes randame net matematikos gamtos moksle 
įvertinimus, kur jiems, tarytum, vietos visai nėra. Įvertinimas — 
subjektyvus dalykas, o mokslas lyg turėtų būti objektyvus. Bet 
taip tik rodosi. Visa aukštoji matematika pilna tokio subjektyviz- 
mo. Kiek, sakysime, yra netikslumų pas astronomus! Kokius 
didžiausius skaičius jie atmeta, nes jie nesvarbūs! 

Svarbu - nesvarbu — štai kas nulemia matematikoje, astro- 
nomijoje, fizikoje. Priminkime kad ir nesenai pagarsėjusią Ein- 
šteino reliativizmo teoriją. Koks skirtumas pasekmėse, pripa- 
žįstant jo teorijas tikromis? Jam, sakysime, du įvykiu įvairiose 
erdvės vietose vienu metu įvykę gali rodytis ne tuo pačiu metu 
įvykę. Priimant šį dėsnį, koks susidarys, sakysime, laikrodžių skir- 
tumas pas mus ant žemės ir ant saulės? Prie senosios pažiūros, kai 
muša dvylika pas mus lygiai tuo pačiu metu muša kokią nors va- 
landą visame pasauly. Jeigu Einšteinas sako, kad čia apsirikimas, 
nes besirodąs mums tuo pačiu metu įvykęs dalykas, iš tikrųjų vėlė- 
liau įvykęs, ar anksčiau, tai koks gi skirtumas susidarys tarp nuro- 
dytųjų laikrodžių. Per kiaurus metus nesusidarys tarp saulės ir 
žemės chronometrų nė vienos pilnos sekundos skirtumo! 
Toks menkas skirtumas lieka be jokios svarbos ir praktiškai išei- 
na tas pats, ar mes pripažinsime Einšteino teoriją, ar ne. Lygiai 
menki skirtumai susidaro su judėjimu ir su mase8?), 

Yra daugybė tokių pasauly skirtumų, kuriems pastebėti ir 
įvertinti mes neturime jokių instrumentų. Jie skaitosi nesvarbūs 
ir niekas jais nesiįdomauja, Bet jeigu toks nesvarbus atmestas 
mažmožis pasirodys kuriuo žvilgsniu svarbus, užkart mokslas 
pradės juo domėtis. Mokslų istorija žino eilią tokių atsitikimų. 
Būdavo net taip, kad, jeigu mažmožis gulėjo tarpu dviejų moks- 
lo šakų, kiekviena jo kratėsi, kol jis buvo nesvarbus, atiduodama 


87) Th. Moreux Pour comprendre Einstein. Paris, 1922, p. 85 ir k. 

jį kaimynei, bet kai pasirodė buvęs mažmožis svarbiu daiktu, 
tuoj pradėjo jį kiekviena savintis. 

Iš to, kas ligšiol pasakyta, matome, kad nekiekvienas gene- 
ralizuojantis žinojimas tėra moksliškas ir priešingumas tarp gam- 
tos ir kultūros mokslų, išeinant iš to, kad vieni objektyvūs, kiti 
įvertinanti, tariant, subjektyvūs, visai išnyksta. Visas žmogaus 
žinojimas tegali būti tik subjektyvus, ar tai bus matematika, ar kas 
kita. Dar daugiau, matematikoje yra daiktų, kurie patiems ma- 
tematikams rodosi sofizmais. Vienas Anglų dabarties filosofų, 
Bertranas Ruselis, iš matematikos nuėjęs filosofijon, taip apie 
save pasakoja: „Aš priėjau prie filosofijos per matematiką, ar- 
ba tikriau sakant, per norą surasti pamatą tikėti matematikos tik- 
rumu. Iš jaunų dienų aš turėjau karštą norą tikėti, kad gali būti tok- 
sai daiktas, kaip žinojimas, kad ir surištas su dideliu sunkumu pri- 
pažinti daug tokio, kas skaitosi žinojimu. Man rodėsi, kad tikriau- 
sia galima surasti neabejojamą tiesą grynojoj matematikoje, bet 
kai kurios Euklido aksiomos regimai buvo abejojamos, o bega- 
linių apskaitymas (infinitesimal calcul), kaip mane jo mokino, 
buvo sofizmų krūva, kurių aš negalėjau savęs priversti pripa- 
žinti kuo kitu“ 89), 

Minėtasai anksčiau kun. Morė (Moreux) primena, kalbė- 
damas apie Einšteino mokinio Veilio darbus, kitą charakterin- 
gą Ruselio išsitarimą: „Kai nežinia nei apie ką kalbama, nei ar 
tikra tas, kas sakoma, tada vartojama matematika“?). 

Visi mūsų paskutiniai pastebėjimai verčia mus pripažinti, 
kad nėra tokio žinojimo, kur nebūtų žmogaus asmens įsimaišy- 
ta. Todėl mes pilnai galime pritaikinti prie bet kokio žinojimo 
žodžius, kuriuos Oksfordo profesorius taria apie filosofiją. Jis 
sako: „Užpakaly už kiekvieno filosofo guli žmogaus prigimtis 
ir kiekviename filosofe glūdi žmogus. Priežastis, kodėl filosofija 
dažniausia būna nesuprantama, yra toji, kad mes — ne be pa- 


*8) Bertrand Russel Logical Atomism knygoje Contemporary British 
Philosophy Personal Statements edited by I. H. Muirhead, London, 1924, 
p. 359. 

82) Ouand on ne sait ni de guoi on parle, ni si ce gue Fon dit est vrai, on fait 
des mathematigues. 

mato — gėdinamės pačių savęs, Mes gėdinamės žmogaus pri- 
gimties ir todėl reikalaujam tam, kas yra mumyse geriausio, mū- 
sų mintims, kad jos skrajotų toli nuo jos ir mes ieškome absoliutaus 
pripažinimo mūsų protui, kaipo tokiam. Mes gėdimės patys 
savęs ir todėl slapstome (comouflage) mūsų motyvus ir mūsų 
siekimus. Mūsų nelaimei šis slapstymasis dažnai mums tiek nu- 
siseka, kad mes apgauname net pačius save?), 

Bet jeigu kiekviename žinojime glūdi ir pats žmogus, kurį 
mes pažįstame, kaipo nelygų sau, turintį palinkimų, vedamą daž- 
niausia jausmų, tada visas žinojimas — taigi kartu ir mokslas — 
pavirsta reliatyviu daiktu. Vadinasi, mes grįžtame prie Abde- 
ros filosofo Protagoro dėsnio, kad „žmogus — visiems daik- 
tams mąstas, — esamiems, kaip jie esti, nesamiems, kaip jie 
nesti7!). Žinojimo reliatyvizmas daugelį nugąsdino. Visi, kas sa- 
vo prigimtimi linkę į absoliutą, negali savęs tenkinti reliatyviu ži- 
nojimu. Pirmų pirmiausia doros jausmas sukyla prieš reliatyviz- 
mą. Taigi ir senovėje greitai radosi jam pasipriešinimo. Minė- 
tajame Platono dialoge Sokratas spiriasi karštai prieš Protago- | 
ro nuomonę, kurią mėgino ginti Teaitėtas, daugiausia doros mo- 
tyvais. Jeigu viskas reliatyvu, tai viešajame gyvenime nyksta 
skirtumas tarp gražaus ir nepadoro, tarp teisingo ir neteisingo, 
tarpu švento ir prakeikto. Nutarus apie tokius daiktus kuriam 
miestui, reikia pripažinti jo nustatytus gerus, gražius, teisingus 
ir šventus daiktus tikrai gerais, gražiais, teisingais ir šventais. 
Tas pats bus jeigu miestas nutars, kas jam naudinga. Niekas ne- 
galės įrodinėti, kad tai nenaudinga?2). 

Tokio reliatyvizmo doros klausimais negali, neturi būti: 
Gėrio idėja išveda Platoną iš Protagoro mokslo. Gėriui ir dory- 
bėms aiškinti pavesti jo didieji dialogai: Protagoras, Gorgias ir 
mažėlesnis Menonas. Pakeliui pastebėsime, kad ir Kantui ly- 


1) zdytov AXpnUATOV pėtpwv Esu šylpuTOS, zūV šv GyTOV 5 šert 
tūv Še dx Gvz0v 05 6bx žsvwv. H. Diels Die Fragmente der Vorsokratiker, 
3 Aufl. Berlin 1912. B. II, p. 228. 


70) F. C. S. Schiller Why Humanism? Knygoj Contemporary British 
Philosophy p. 387. 

giai tie patys motyvai suteikė tikrumą. Šiuo žvilgsniu tarp šių dvie- 

jų dvasios galiūnų daug ir didelio yra panašumo, kurs neblogai iš- 

aiškintas Vichmano knygoje apie Platoną ir Kantą?3). Nesileis- 
dami šiuosna dalykuosna, vis dėlto turime pripažinti, kad Sokra- 

tas su Platonu negalėjo įveikti giliai teisingos Protagoro minties, 

jog visam kam mąstas — žmogus. Šių dienų filosofijoje Prota- 

goro mintys atgimė pas pragmatistus bei gyvenimo filosofus. 


Pažinimas — ar moksliškas, ar kitas — turi būti tiesos pa- 
žinimu. O kas gi yra tiesa? Tas, kas žmonėms rodosi tikra esant, 
Taip galima trumpai suglausti pragmatistų atsakymas. Tik tie- 
sa nesiduoda žmogui pasyviai. Ji turi prasimušti sau kelią mūsų 
sąmonėn, prisiderinant prie esamų pas mus minčių, Priimdami 
naują tiesą, mes papildome ar net keičiame tą žinojimą, kurį mes 
turėjome. Jeigu naujoji tiesa būtų visai nepanaši į tas, kurias mes 
turime ir joms priešinga, tai mes ją atmestume, rimtai gal nė ne- 
svarstę. Ir ne tik turi prisiderinti naujoji tiesa prie esamųjų, bet 
ji turi turėti dar svarbą. Reikia savęs klausti, koks skirtumas bus 
mano gyvenime, jeigu aš pripažinsiu, kurią mintį tikra ar klai- 
dinga. Jeigu nebus jokio skirtumo, tai ši tiesa man be jokios pras- 
mės'4). Tiesos naudingumas — štai kur jos tikrumo žymė. Gali- 
ma sakyti, kad mintis teisinga, nes naudinga arba atbulai; kad 


72) Obxožv xa! zspi moluximūw, 2ahž užv wai algysė vai Šiu sai 
čdixa wai Ona xal LT, ola dv škšon mes Ol dsisa žzai viutua a0TĖ 
tata xai elvai = alnūeix udotų, wai šv tou7014 UšV obižv sazOTE4SY 
vėte UūudTNV WuovoO odze TO TOE0S Elva“ Ev Šė T G0ULšGaYTA žauTĄ 
1 UA cupgėpovta TideoDai, EvzadD", eizep Z00, ad Gudkovas sdUžosiAv IB 
Gun. Paoiou Šiazėpsty zai mūkew; Gdiav šzėpav Ezėpas Apės AN UzIaV, xai GOA 
šv Tėvo Tokyaes ožaa,ė šv Ūžaai zOMC Gvuvėnov=a Av Uetoa KOTĄ TAV- 
tės ud)kov Tai7ą xa! ovvoicaiv, Theaetetus, 172 - a. 

73) Dr. O. Wichmann Platon u, Kant Eine vergleichende Studie, Berlin, 
1920. 

74) Grandanidea or belief to be true, what concrete difference will its being 
true make in any one's actual life? How will the truth be realized? What expe- 
rience will be different from those which would obtain if the belief were false? 
W. James Pragmatism A new name for some old ways of thinking, New impre- 
ssion New York, 1914, p. 200. 

ji naudinga, nes teisinga. Ir vienas ir kitas išsitarimas reiškia ly- 
giai tą patį?5). Iš to, kas pasakyta apie tiesą, išeina, kad ji bus tiek 
tiesa, kiek galės pasireikšti veikianti. Toks jos pasireiškimas pa- 
vadintas patikrinimu. Toji mintis, kuri išlaiko tokį patikrinimą, 
tikra, kuri jo neišlaiko — klaidinga. 

Ar dar reikia sakyti, kad tiesa tada surišta kietų - kiečiau- 
siai su valia. Mes turime dėti pastangų įsileisdami ar atmesdami 
kurią naują tiesą. Tai buvo pastebėta senovės stoikų. Naujaisiais 
gi laikais gerokai primiršta. Mūsų gadynės psichologai valią 
griežtai išskiria iš proto srities. Dėl šio ryšio tiesos ieškojimas pa- 
tampa bendras proto ir valios darbas. Norint ją rasti reikia ne tik 
ištobulinti protą, bet išauklėti ir valią. Blogas ar net silpnas žmo- 
gaus būdas gali pasipriešinti tiesos pripažinimui. Valios apsi- 
reiškimai ineina doros sritin. Todėl turime pripažinti, kad tiesos 
ieškojimas, taigi ir mokslas, negali būti atskirtas nuo doros. 

Kas nuo Protagoro laikų turėjo rodytis keista tokiame tie- 
sos supratime, tai ne tiek gal jos reliatyvizmas, kiek kraštutinis 
subjektyvizmas. Baimė šio subjektyvizmo nenustoja rodytis 
nė iki šiai dienai. Nepersenai išėjo vieno prancūzo jauno mokyto 
knyga, pavesta pragmatizmui, kurioje istoriškai išdėstytas ir 
kritiškai įvertinamas šis filosofiškosios minties judėjimas. Mums 
įdomiausia skaityti tas skyrius, kuris nagrinėja pragmatistų tie- 
sos apibrėžimą?). Autoriaus kritiškose pastabose greta su teisin- 
gomis mintimis sutinkame neretai grynų nesusipratimų. Mums 
gana bus pabrėžus pamatinis dalykas. Jam, kaip ir daugybei kitų, 
rodosi lengva sugriauti duotąją tiesos nuovoką. Girdi, tiesa esti 
anksčiau, nei ji tampa patikrinta, o kita vertus kartais negalima 
patikrinti visai teisingos minties77), 

Daryti tokių priekaištų, vadinasi, visai nesuprasti, kas apie 
ką kalba. Žinoma, būtų pastaba visai teisinga, jeigu tiesa būtų 
suprasta griežtai individualiai; kiek žmonių, tiek tiesų. Bet juk 


75) You can say it is useful because it is true or that it is true because it is use- 
ful. Both these phrases mean exactly the same thing. Ibid. p. 204. 

76) E. Leroux Le Pragmatisme Americain et Anglais Etude historigue et 
ceritigue. Paris Alcan 1923, 


77) Op. cit. p. 303, 

vienas žmogus — tai metafiziškas prasimanymas. Kaip pasau- 
lis stovi pasauliu, niekas dar nematė vieno žmogaus. Amžių am- 
žiais žmonės gyvena draugėje ir kiekvienas iš mūsų nešioja bega- 
les žymių šio draugės gyvenimo ir ne tik žymių, bet ir ryšių, kurių 
mes negalime jokiu būdu nutraukti. Net pati žmogaus sąmonė, 
tariant, visas jo psichiškasai gyvenimas nebūtų galimas, jeigu 
žmogus būtų vienui vienas. Jeigu net pripažintume, kad kadaisia 
žiliausioje senovėje žmonės neturėjo jokios kalbos — o tai būtų 
ipotezis lygiai nieku nepamatuota — vis dėlto turėtum „sutikti, 
kad žmonės ir tada gyveno jau draugėmis. Juk be kalbos jie gali 
reikšti savo jausmus dar kitais būdais: mimika, žestais. Bet reikš- 
dami vistiek kuriuo būdu savo psichiškąjį gyvenimą, jie nori pa- 
daryti jį suprantamu kitiems, vadinasi, jau jie nebevieni gyve- 
na, o draugėje, kad ir nedidelėje. 

Taigi ir tiesa ne asmens dalykas, bet visuomenės. Iš seniau- 
sios praeities mes paveldėjome visus mūsų instrumentus tiesai 
rasti bei reikšti. Nekalbu jau apie kalbą, be kurios mes labai ne- 
daug galėtume reikšti mūsų psichiškojo gyvenimo, logika pati 
tėra tėvų palikimas. Vienoje vietoje ne menkesnis filosofas, kaip 
Bergsonas išsitaria, jog mūsų logika visai pripuolamai susidė- 
jusi tokia, kokią mes ją turime: jeigu ji būtų prisiderinusi ne prie kie- 
tų daiktų, o prie psichiškų, jos išvaizda būtų patapusi visai kito- 
niška?ė), Gali būt, kad jo išsitarta per drasiai, bet negalima irgi 
abejoti, kad daug fakto tiesų, kurios nuolat besikartoja, mūsų 
sąmonėje pavirsta logiškomis. Kaipo pavyzdį galima priminti 
pamatinį Kanto filosofijoje akmenį: skirtumas tarp sintetinių 
bei analitinių mūsų sprendimų. Sakysime, jam bus analitiškas 
pasakymas; visi daiktai turi ilgio, nes, girdi, jau paminėjus daiktą 
suprantame savaime, kad jis pailgas. Bet pasakymas: oras mik- 
lus (elastiškas) bus sintetiškas, nes iš paties oro dar neišeina kad jis 
miklus, vadinasi, čia gauname naujų žinių. Iš tikrųjų toksai skir- 
tumas visai subjektyvus: kas labai apsipratęs su daiktais, tam jie 
rodosi užkart su visomis ypatybėmis, o kas ne — tam jos reikia 
aiškinti. Vežėjui, kurs kasdien važinėja savo bėriu, vienas žodis 


78) Henri Bergson L'Evolution Creatrice. 22 ed. Paris Alcan. 1920. p. 1. 

arklys primins, kad jis bėras, vadinasi, bus analitiškas pasaky- 
mas, o tam, kas nė karto nematė arklio ir pasakymas: arklys turi ke- 
turias kojas bus sintetiškas. 


Tokiu būdu pavienis žmogus tegali tiesą pažinti tik todėl, 
kad jis gavo iš visuomenės instrumentus jai pažinti. Galima saky- 
ti, kad jis ir suranda ją ne sau, ne visuomenei, o kartu ir sau ir visuo- 
menei. 

Kiekvienas mūsų pradeda savo gyvenimą šiame pasauly 
tuo, kad iš visuomenės ima visas reikalingas ir naudingas jo gy- 
venimui tiesas. Vadinasi, visos tiesos, kurios esti visuomenėje, 
anksčiau esti nei individas, bet tas nereiškia, kad jos nepatikrin- 
tos. Kaip pas atskirą žmogų, taip ir visuomenėje tiesa nebelieka 
pasyvi, ji gyvuoja, ji dirba ir kartais, atgyvenus savo laiką, išnyks- 
ta. Šiuo žvilgsniu, galima sakyti, kad nepatikrintų idėjų nėra: jos 
tikrinamos kas valanda. Vaizdų amerikonišką prilyginimą duo- 
da Džemsas: „tiesa ištikro gyvuoja daugiausia kredito būdu. 
Mūsų mintys ir įsitikinimai iki tol „vaikščioja“, kol niekas joms 
nesipriešina, lygiai kaip banknotai vaikščioja iki kol jų niekas 
neatmeta. Bet visa tai nurodo, kad kur tai yra jų patikrinimas vie- 
nos su kita, be kurio tiesos dirbtuvė sugriūtų, kaip sugriūva fi- 
nansinė sistema, jei neturi kasoje padengimo. Jūs pripažįstate 
mano patikrinimą viename dalyke, aš jūsiškį kitame. Mes pre- 
kiaujame vienas kito tiesa??). 


Vaikščiodama visuomenėje tiesa negali būti subjektyvi tą- 
ja žodžio prasme, kad ji vieno žmogaus nuomonę reiškia. Ji vis 
dėlto liekti subjektyvi, bet kita žodžio prasme: ji reiškia tikra tą, 
ką pripažįsta tokiu žmonių padermė. Vadinasi, mūsų žinojimas 
ne egocentriškas, bet antropocentriškas. Tik tas dar neprašali- 
na visų užmetimų, kuriuos daro absoliutaus žinojimo šalininkai. 
Juk liekti didelė dar painiava ir mes prašaliname iš žinojimo 


79) Truth lives, in fact, for the most part on a credit system. Our thoughts and 
beliefs „pass“ so long as nothing challenges them, just as bank - notes pass so 
long as nobody refuses them. But this all points to direct face - to - face verifi- 
cations somewhere, without which the fabric of truth collapses like a financial 
system with no cash - basis whatever, You accept my verification of one thing, 
I yours of an other. We trade on each other's truth. Pragmatism, p. 207. 


418 


anarchiją, neleisdami kiekvienam kištis su savo tiesa, bet nieko 
nepasakėme, kas gi daryti, kai pati visuomenė nesutaria, kas tie- 
sa, kas ne. Dažniausia taip ir esti: dalis laikosi vienos nuomonės, 
kita visai priešingos, kaip gi tada pažinti, kuri nuomonė tikra, 
kuri ne. Be to ir visuomenė nelygiai suprantama: ji gali būti visa 
žmonija, viena pasaulio dalis, vienas kraštas, vienas miestas, vie- 
na grupė. Galop dar vienas daiktas; visuomenėje visada esti 
darbo pasidalinimas. Tada ir tiesos ieškojimas pavedamas ne 
visiems, o nedideliam būreliui. Kaip tada bus, jeigu jos ieškoto- 
jai tarp savęs nesutars, arba vienas ras tiesą, o dauguma jos ne- 
priims? Tada išeis, kad netiesa skaitosi tiesa. 

Tuo būdu mes prieiname vis dėlto prie to, kad turėsime pri- 
pažinti ne vieną tiesą, 0 jų visą eilę, arba visai niekam nepripa- 
žinsime tiesos. Bet pirma nei nusiminti pažiūrėkime, kaip esti iš 
tikrųjų gyvenime. Koks bebūtų mokslas, jam turi daugiausia 
rūpėti tiesa. Kiek gi moksluose apčiuopiama tiesa? Paviršuti- 
nis žvilgsnys rodo, kad nei vienoje mokslo šakoje nėra vienodos 
tiesos. Paprastai skaitosi matematika — tikriausias mokslas, 
bet jau mes matėme, kad autoriui veikalo Principia Mathema- 
tica Ruseliui randasi joje sofizų. Be to šalip Euklido geometri- 
jos, kurios visi mes mokinamės, yra dar Lobačevskio geometri- 
ja visai kitoniška, kuri irgi išveda savo teoremas labai tiksliai. Fi- 
zikoje pastebėsime dar didesnį įvairumą. Kiekvienas fizikos 
vadovėlis pradeda nuo medžiagos, o garsus matematikas Pu- 
ankarė sako: „Daugiausiai nustebinantis suradimas, apie kurį 
fizikai pranešė pastarais metais tas, kad medžiagos nėraš?). 


Taip destisi fizikoje ne su vienu kuriuo apsireiškimu, bet su 
visais jos pamatiniais dėsniais. Juk sakoma nuolat, kad pasibai- 
gus XIX amžiui fizika pergyvenusi giliausią krizę. Bedugnė at- 
sivėrusi tarp dvasios senojoj bei naujojoj fizikoj. Ji nesanti nei 
viena, nei toji pati: nuolat reikią ją iš naujo perdirbinėti. Einant 
išvadų keliu iki galui ir prisilaikant logikos tenka pripažinti, kad 
fizika nieko objektyvaus neturi. Ji susidedanti visa iš palaidos te- 


80) L'une des decouvertes les plus etonnantes gue les physiciens aient 
annoncees dans ces dernieres annees, c'est gue la matiere n'existe pas. H. Poin- 
care La science et I Hypothese. Paris Flammarion 1918. p. 284. 

orijos ar teorijų sistemos. Kiekvienas fizikas galįs turėti savo sis- 
temą arba savo fiziką. Eksperimentai teturį naža ir tolimų su ja 
ryšių. Trumpai betariant, antroji XIX amžiaus pusė mačiusi 
mechaniškumo subankrutavimą pasirodžius jam bergždžiam 
esant, ir visos fizikos subankrutavimą, o kartu eksperimentalių 
mokslų subankrutavimąs!). 

Paryžiaus profesorius filosofijai Rejus, kurio žodžius išra- 
šėme, pats neina tuo keliu, kuris veda į fizikos nepripažinimą ar- 
ba jos teorijų nepastovumą. Mums visai nesvarbu, kur čia tiesa. 
Gana, kad nėra vienos nuomonės nė apie fizikos išvadų pasto- 
vumą. Bet atmetus nuomones apie revoliucijas fizikoje liekti joje 
evoliucija, kuri galų gale atneša ne menkesnį apkitimą, nei gau- 
name revoliucijos keliu. Mūsų išmanymu visai teisingai išsita- 
ria apie fizikos išsivystymą Lucianas Puankarė, sakydamas: 
„Fizikos mokslas savo eigoje pirmyn stumiasi evoliucijos keliu, 
o ne revoliucijos. Jo eiga nesustoja. Faktai, kurie duoda surasti 
teorijas, liekti ir nenustoja būti susirišę vienas su kitu, norint teo- 
rijos bus jau senai išnykusios. Iš medžiagos iš senojo būsto, šian- 
dien sugriuvusio, nuolat statomos naujos būklės. 

Mūsų pirmatakūnų darbai niekados nežūsta visiškai: va- 
karykščios idėjos priruošia rytykščias. Mokslas — lyg koksai 
gyvas organizmas, kursai pagimdo visą begalinę eilę naujų esy- 
bių, ateinančių užimti senųjų vietą; jos išsivysto, prisiderinda- 
mos prie aplinkybių ir prisitaikindamos prie pašalinių salygų 82). 


81) Ona dit, on repete, gue depuis la fin du XIX - esiecle, la physigue aurait 
subi une crise profonde. Il existerait une rupture complete entre Į'esprit de la 
physigue nouvelle et I'esprit de la physigue du XIX - e.siecle. En conseguen- 
ce, la physigue n'aurait ni unite, ni continuite, elle serait constamment a refaire. 
Par une deduction logigue inevitable, en suivant cette vue jusgu“ au bout, la 
physigue n' aurait rien d' objectif — Elle se resoudrait en une theorie ou en un 
systeme de theories arbitraires, et chague physicien pourrait avoir son systemė 
ou 5a physigue. L'experience n' aurait donc gue de bien lointains rapports 
avec elle. En un mot, la seconde moitie du XIX - e siecle aurait assiste a la faillite 
du mecanisme par la demonstration de sa sterilite, puis a la faillite de la physigue, 
enfin a la faillite de la science experimentale. Abe! Rey La Theorie de la Phy- 
sigue chez les physiciens contemporains 2 ed. Paris Alcan 1923. p. 281. 

82) La science physigue procede dans ses progres par evoliution plutot 
gue par revoliution, sa marche est continue, les faits gue font decouvrir les theo- 

Mes ėmėme keletą pavyzdžių iš fizikos, nes šis mokslas skai- 
tosi pats tikriausis ir pats stebūklingiausis. Taigi jeigu jame ran- 
dame tokių skirtumų, kasgi besakyti apie kitus? Svyravimas juo- 
se turės būti juo didžiausis. Sakysime, viduramžis istoriją pra- 
dėdinėdavo nuo pasaulio įkūrimo. Jis buvo apskaitęs labai tiks- 
liai, kiek metų praėję nuo pasaulio įkūrimo iki Kristaus gimimui 
ir toliau iki savo laikų. Šiandien nerasime nė vieno istoriko, kurs 
pradėtų nuo pasaulio įkūrimo, nes niekas nežino, kada jis buvo 
įkurtas. Geologai čia labai duosnūs: koki pusė milijono metų 
daugiau, ar mažiau jiems nieko nereiškia. — Bet netik pasaulio 
atsiradimas sudaro tiek nuomonių skirtumų. Paimkime istorijo- 
je kokį norint metą, vienos apie jį nuomonės moksle nerasime, 
Imkime, pavyzdžiui, tikybinę reformą, prasidėjusią nuo Liute- 
rio. Kol bus katalikų bei liuteronų, tol apie šį įvykį bus griežtai 
priešingų nuomonių. 

Tokį patį apsireiškimą mes matysime lygiai visuose moks- 
luose, Kiekviename jų rasime faktus statomus prieš faktus, teori- 
jas prieš teorijas ir smarkią tarp jų kovą. Mokslų istorija pasakys 
dar daugiau: ne ten mokslas aukštai stovi, kur būna pripažinta 
viena moksliška tiesa, o ten, kur jų yra daugybė priešingų viena 
kitai. Kitais žodžiais besakant tą pačią mintį: mokslas tik ten turi 
savo aiškiai nustatytas ir nejudomas tiesas, kur jo visai nėra. 

Taigi faktiškoji visą mokslų padėtis nei kiek negriauna to, 
ką mes sakėme apie viso žinojimo subjektiškumą, o patvirtina 
jį. Iš nurodytojo mūsų žinojimo ypatingumo išeina dar viena pa- 
sekmė: tiesos nėra šalip žmonijos. Daiktai atitraukti nuo žmo- 
nių nėra tikri, nei netikri. Jų tikrumas ateina iš mūsų vidaus. Kaip 
sako labai teisingai Džemsas: „tiesa nesti idėjos pastovi ypaty- 


ries subsistent et continuent a s'enchainer les uns aux autres, alors gue ces theo- 
ries ont depuis longtemps disparues; avec les materiaux des anciens edifices, 
aujourdhui ecroules, on ntconstruit constamment' de nouvelles demeures. 
Les travaux ed nos devanciers ne perissent jamais tout entiers; les idees d hier 
preparent elles de demain, elles les renferment oour ainsi dire en puissance; 
la science est en guelgue sorte, un organisme vivant gui donne naissance a une 
serie indefinie d“ etres nouveaux venant prendre la place des anciens, et gui 
evolue suivant la nature du milieu, s“ adaptant aux conditions exterieures. L. 
Poincare La Physigue moderne. Paris Flammarion, 1920 p. 9 s. 

bė, glūdinti joje. Tiesa atitinka idėjai. Idėja tampa tik- 
ra, pasidaro tikra iš pasekmių 83), 

Kam žmogui reikalinga tiesa, tariant pažinimas? Daugiau- 
sia tam, kad jis galėtų veikti. Ši mintis yra pamatinė pas pragmatis- 
tus ir pas intuitivistus su prancūzų filosofu Bergsonu priešaky. 
„Nukreipti mūsų mintį į veikimą — sako jis — priversti ją, kad 
priruoštų reikalaujamą aplinkybių darbą — štai kam mums 
duota smegenys“84). Aiškindamas šią mintį, jis primena, kad mes 
gražiai atsimename visą savo praeitį, kurios iš tikrųjų negalima 
užmiršti. Patikrinti faktai, kad pasikorėliai ar paskendėliai, kai 
pasiseka juos atgaivinti, sakosi matę vienu akimirksniu, kaipo 
panoramoje, visą savo praėjusį gyvenimą. Tas pats atsitinka 
kiekvienam žmogui, kai jis atsiduria mirties pavojuje. 


Kodėl taip atsitinka? Gi todėl, kad mes nešiojamės visada 
savo praeitį, užtenka mums apsigręžti, kad ją pamatytum. Tik 
mes neturime to daryti, nes mes turime gyventi, veikti, o gyveni- 
mas su veikimu žiūri visada pirmyn. Todėl kiekvienu metu mes 
tik tiek atsimename savo praeitį, kiek mums reikia kad galėtum 
susiorientuoti veikimui, kuris reikalingas tuo metu. Kai mūsų 
mintis nusisuka nuo ateities ir pažiūri atgal, ji randa ten visą žmo- 
gaus praeitį. Toksai pamatymas panoramoje visos praeities 
būna iššauktas staigiai nustojus interesuotis gyvenimu, ir įsitiki- 
nus, kad tuoj reiks mirti (Bergsonas 81 - 82). 

Tuo būdu mes prieiname prie tokios išvados: pirmų pir- 
miausia reikia gyventi, bet kad galima būtų gyventi, reikia veikti, 
o veikti galima pažįstant kaip ir su kuo gyvenimas surištas; paži- 
nimas duoda mums tiesą, kuri gyvenime tikrai pasirodo esanti 
tiesa. Kaip nekartą priminėm, mes esame pilname subjektyviz- 
me bei reliatyvizme. 

Retam toksai protavimas patiks. Nejaugi nėra objektyvios 
tiesos pasauly, nesant. gi tiesai negali būti nė teisingumo — štai 


53) The truth of an idea is not a stagnant property inherant in it. Truth ha- 
ppens to an idea. It becomes true, is made true by events. Op. cit. p. 201. 

84) Orienter notre pensee vers V'action, |'amener a preparer N'acte gue les 
circonstances reclament, voila ce pourguoi notre cerveau est fait. Henri Berg- 
son L'Energie spirituelle 5 ed. Paris, Alcon. 1920. p. 81. 

du dalyku, kur reliatyvizmas daugeliui pasirodys lyg koks švent- 
vagiškumas. Išėjimą iš šio reliatyvizmo bei humanizmo mes ma- 
tome tik tikyboje. Absoliutais daiktais mes galime tik tuos pripa- 
žinti, apie kuriuos mums pasako pats Absoliutas, tariant Die- 
vas. Vadinasi, ne bet kokia tikyba gali patenkinti šiuos žmogaus 
reikalavimus, o tik apreikštoji. Visi mūsų spėliojimai, kaip pa- 
saulis sudarytas pačiuose jo pamatuose, koksai žmogaus likimas 
ir t.t., bus mūsų proto padaras, taigi turės visas reliatyvizmo žy- 
mes. Kas kita, jeigu tai bus mums apreikšta ir apreikšta to, kas 
turi pats absoliutų žinojimą, tariant, paties Dievo. 

Reliatyvį apreiškimą mes galime gauti patys. Pastaruoju 
laiku pradeda daryti tyrinėjimų apie viršnormalius žmogaus 
sielos apsireiškimus. Faktų surinkta daug ir faktai patikrinti, 
kiek buvo galima. Sakysime garsusis dabarties fizikas Lodžis vi- 
są knygą išleidė apie nemarumą. Nesenos praeities fizikai tikrin- 
davo, kad nemari esanti medžiaga ir tik ji viena, o šiandien pripa- 
žinta, kad materija gali išnykti, bet dvasia nemari. Pats Lodžis tik- 
rina, kad jo sūnaus, kursai buvo karo metu užmuštas, dvasia atėjo 
jo nuramintų. Minėtasai filosofas Bergsonas pripažįsta netik kad 
dvasia pergyvena kūną ir liekti, bet kad ji gali pasirodyti gyvie- 
siems. Galima būtų priminti ir kitų žymių mokslininkų, kurie irgi 
pripažįsta, kad dvasios gali apsireikšti. Iš jų, vadinasi, mes gali- 
me gauti apreikšto žinojimo. Tik iki šiai dienai nekiek daug su- 
žinota šiuo keliu. Nors labai daug sužinome, kai patiriame, jog 
žmogus turi dvasią, kuri pergyvena savo kūną, bet mums to ne- 
užtenka. 

Prie Absoliuto turime eiti netik ieškodami nereliatyvaus 
žinojimo, bet ir teisingumo, tariant, doros. Kategoriškas Kanto 
imperatyvas galimas tik tada, jeigu turime netik pareikštą žino- 
jimą, bet ir dorą. Jeigu gi mes norėsime imti šiuos dalykus grynai 
pozityviai, tai turėsime tenkintis nurodytuoju reliatyvizmu. 
Kito išėjimo neturėsime. 

Mes dabar apsipažinome su tais faktais, kurie leis mums iš- 

„skirti iš viso mūsų žinojimo tą jo sritį, kuriai suteikiame vardą 
moksliškojo. Sekdami Protagoru mes pripažinome, kad žmo- 
nija, o ne vienas žmogus, tėra daiktų rodyklė, koki jie ir kaip jie yra. 
Žmonija bus ir mokslui pamatas. Skirtumas mūsų pažiūros nuo 

kitų tas, kad mes imame ne vieną žmogų, bet juos visus. Mėginta 
buvo ir dar mėginama išvesti mokslą iš žmogaus dvasios ypaty- 
bių, bet toki mėginimai negali nusisekti. Imdami pamatan vieno 
žmogaus žinojimą, mes visada turėsime prieiti prie kraštutinio 
skepticizmo. 

Visai kas kita, kai mes išeisime iš žmonių visumos, kuri vie- 
nintėlė yra realus dalykas, kaip jau pirmiau buvo nurodyta. Apie 
vieną žmogų mums sunku pasakyti, kam jis leistas pasaulin, ko- 
kia jo gyvenimo prasmė, Juk jis labai trumpai pasirodo pasauly. 
Iš kelios dešimties metų, kuriuos jis gali gyventi reikia išbraukti 
kūdikystė su senatve. Liekti trumpas jo žydėjimo laikas ir mes, 
įsižiūrėję į vieną žmogų, negalime suprasti jo gyvenimo, 

Šių kėblumų nėra išeinant iš visos žmonijos. Žmonija galima 

sakyti amžina, amžina ne matematiška žodžio prasme, o kasdie- 
ninio gyvenimo. Eidami kiek norint toli, praeitin, mes randame 
žmogų buvusį šimtais tūkstančių metų. Ateitin žiūrėdami mes 
teorijoje pripažįstame, kad jai gali būti galas, bet kada, už šimto 
metų, tūkstančio, milijono? — to niekas negali pasakyti. Astro- 
nomų spėliojimai, kad saulė atauš ir tada gyvybė turės išnykti, ar- 
ba fizikų, kad ji sprogs ir tada visas pasaulis suduž, nieko tikro ne- 
pasako. Taigi praktiškai žmoniją galima skaityti gyvenusią ir gy- 
vensiančią dar begalo ilgai. 
„ Eidama savo ilgu istorijos keliu ji paliko gana pėdsakų, iš 
kurių mes galime pažinti, kur ji eina. Per tą ilgą kelią ji gerokai ap- 
kito ir savo išvaizdoje ir dvasioje. Visa jos praeitis — tai sąmo- 
nės kilimas ir augimas, arba — kas reiškia tą pat — dvasios pa- 
siliuosavimas iš medžiagos. Nuo urvų gyventojo, kursai turėjo tik 
savo raumenis ir gal akmenį pagriebdavo rankon, besikauda- 
mas su meška ar kitu kuriuo žvėriu, iki Markonies su jo rastais ste- 
būklingais spinduliais, kurie leidžia klausyti, kas kalbama už 
kokių dešimties tūkstančių varstų — kelias begalo ilgas, kurio 
viename gale tematome nedaug dvasios, o antrame — veik vie- 
ną dvasią ir maža medžiagos. | 

Gražiai parodytos šios atmainos žmogaus amžinoje kelio- 
nėje to paties Platono viename jo gražiausių veikalų — Puoto- 
je. Vaidelotė Diotima pasakoja Sokratui, kas yra meilė. „Mirti- 
noji gamta — sako ji — kiek galėdama stengiasi nemirti ir būti 

amžina, Ji gali pasiekti tai vien per gimdymą, palikdama nuolat 
naują esybę vieton palaikės“. Taip destisi ne vien su kūnu, bet ir 
su dvasia. „Įpročiai, charakteris, nuomonės, geismai, malonu- 
mai, skausmai, baimės — visa tai nebūna pas tą patį nuolat to- 
kia pat, bet viena jų gimsta, kita išnyksta. Kas dar keisčiau, net 
mokslai ne tai kad vieni jų gimtų, kiti gi išnyktų, ir mes turėtume 
visada kitus mokslus, bet kiekvienas atskiras mokslas apkinta“'85), 


Dabar mes galime atsakyti pradinin klausiman, kas yra 
mokslas? Ilgoje kelionėje nuo materijos iki dvasios žmonijai 
daug žinių reikia turėti. Šios žinios bus dvejopos rūšies. Kasdien 
žmonija reikalinga maisto, apdangalo, pastogės ir t.t. Neturė- 
dama šių dalykų ji žūtų. Išlaikyti žmoniją tame stovy, kurio ji pa- 
siekė, reikalinga daug žinių įvairių įvairiausių. Kiek, sakysime, 
reikia žinių maisto gaminimui, namų statymui? Šias žinias mes 
nevadinome moksliškomis, nors jos be galo svarbios, o praktiš- 
komis, kasdieninio gyvenimo žiniomis. Pažvelgę atgal, žmoni- 
jos praeitin, pastebėsime, kad daugelis mūsų nemoksliškųjų ži- 
nių kadaisia buvo labai moksliškomis. Šiandien, pav., garvežio 
statymas eina, galima sakyti, mechanišku būdu: yra tam tikrų 
dirbtuvių, kur jie daromi šimtais per metus, o jeigu būtų reikalo, 
tai ir tūkstančiais. O prieš šimtą kokį metų tai buvo didelis moks- 
liškas klausimas. Kai Napoleono I metu vienas prancūzas suma- 
nė padaryti stumiamą garu laivą, imperatorius pamatė užkart, 
kiek be galo svarbus būtų dalykas garlaivių įvedimas. Jis įteikė šį 
projektą mokyčiausiems Prancūzų akademikams, kad jie, ištyrę 
dalyką, tartų savo nuomonę, ar galima padaryti garlaivį. Šie 
mokslininkai pasakė, kad tai visai negalimas daiktas. Vėliau, kai 


85) A Šynth Gdais Lyket xazd z0 Guvazėv del ze selva ai diavatas, 
Šivazau zaozn povov, 7 "Tevėozi, Ūt. del xazaleimei Ėtepov vėsv dyxi T40 
Talatod... xai R Ot XaTd 0 odua, dALd wai zatė AV Yuyiv ol TpORSU, 12 
jūn,  šėža, šzdUpia, | Ąovai, Nūzai, Godo, z0ūtUv Žuasxa cOžėnOTe TA 
abt4 mageotwv wdotų, GA TA UšV ylyvera, 12 Ga drėliuzm, Goko Žš 
Todxuy dzgmOzepoY ti, GT Xal ai ėmozžua, ph Št ai uėv giyvevzai, ai 
Še ėmėkiuyzai Tui, xal oviėmoe Vt abzol šsusv GOšs xaTi TžĘ EKT 
uzs, dlhd wai pix ėwdstn tūV ėmtoTjuGv zabTĖV T27yst, 

Convivium 207 d., 208 a, 

ištremtas šv. Elenos salon, Napoleonas pamatė pirmąjį anglų 
garlaivį, jis pasakė artimiesiems, kad jis čion nebūtų patekęs, jei- 
gu jo mokslininkai daugiau būtų išmanę. 

Vadinasi, toji pati žinia, kuri pirmiau buvo moksliška, vė- 
liau patampa nebemoksliška. Nebemoksliška ji būna tada, kai 
ji būna vartojama kasdieniniame gyvenime veik grynai mecha- 
niškai, arba, kitaip tariant, kai jos vartojimas sueina į vieną pa- 
laikymą žmonių tame stovy, kuris jau pasiektas pirmiau. Atbu- 
lai, kiekviena žinia bus moksliška, kuri padės žmonėms eiti pir- 
myn, atleisdama dvasią nuo medžiagos viešpatavimo. Vis tiek, 
ar toji žinia duos subendrintą žinojimą, ar tik apie vieną įvykį. 
Ne žinojimo ypatybėsna reikia žiūrėti, o žmonijos stovin. Šian- 
dien nei astrologija, nei alchemija nebesiskaito mokslais, o buvo 
laikas, kada jos buvo tikrų tikriausi mokslai, nes žmonių mintį 
stūmė pirmyn. Viena jų pagimdė astronomiją, kita chemija, ku- 
rios šiandien sudaro svarbiausias moksliškojo žinojimo šakas. 
Ateis gal kada laikas, kai ir mūsiškė astronomija rodysis senu, ne- 
mokslišku daiktu, kaip kad mums rodosi astrologija. Koperniko 
sistema gali sugriūti, kaip kad savo metu sugriuvo Ptolomejaus 
sistema. Negalimas ir netikėtinas toksai daiktas rodysis tik tiems, 
kas mano jog yra kur tai šalip žmonijos, be jokio su jąja ryšio, amži- 
nas daiktų pasaulis, uždengtas nuo mūsų paslapties uždanga- 
lu, kurį gana atskleisti, kad pamatytum absoliutę ir amžinąją tie- 


są. 
Taigi moksliškasai žinojimas bus tas, kuris veda žmoniją 


pirmyn. Moksliškoji tiesa turi visada gimti, kaipo svarbus žmo- 
nių pirmyneigai žinojimas. Jos svarbumą įvertina pati žmonija, 
one kas kitas ir tai kartais žmonija ne toji, kuri dabar yra, o toji, ku- 
ri dar bus. Mes jau sakėme, kad einant žmonijai pirmyn, jos dva- 
sia atsipalaiduoja nuo medžiagos. Turėdami tai galvoje, galime 
sakyti, kad mokslas yra toksai žinojimas, kuris duoda dvasiai 
įveikti medžiagą. Žinoma, nereikia suprasti šie žodžiai taip, kad 
rastoji nauja moksliška žinutė tuoj turi pakelti dvasią bent ma- 
žiausia laipsnio dalele. Apie dvasios kilimą mes kalbame, kaipo 
apie tikslą. Jis siekiamas labai sunkiai. Reikia kartais be galo daug 
myn. Toksai ruošos darbas irgi ineis mokslo sritin, tarnaudamas 
šiam galutinam tikslui. 


426 


Jeigu mokslas veda žmoniją, ar galime numatyti, kur jis turi 
ją nuvesti? Klausimas labai senas. Jau graikų senovėje daug juo 
kalbėta. Aristotelis primena pareikštasias šiuo reikalu nuomo- 
nes. Jis klausia, koksai geriausis žmogui gyvenimas?88). Trejo- 
pas esąs žmogaus gyvenimas: malonumams, viešam gyveni- 
mui ir mokslui (fio; dzolausės, zolizuzės, Ocu pr71445)87) Kiekvie- 
nas gyvenimas teikia laimės ( eižaiusvia |), bet tikrą laimę ga- 
lįs duoti gyvenimas mokslui. Tuo būdu išeina mokslo uždavinys 
— teikti žmonėms laimės. Bet laimės žmonija niekados negali 
pasiekti, nes tada ji turėtų žūti. Juk žmogus tik tada bus laimingas, 
jeigu jis nieko negeis, nes visi jo troškimai bus patenkinti. Meta- 
fiziškai imant žmonija gali prieiti prie šios laimės, arba tikriau 
sakant palaiminimo, kada pasaulis baigsis, bet imant mokslą 
pozityviai mes negalime sakyti, kur mokslas gali nuvesti žmoni- 
ją. Kad ir visai pozityviai pastebime, jog mokslas atvaduoja dva- 
sią nuo medžiagos viešpatavimo, vis dėlto negalime pasakyti, 
kuo toji kelionė laisvėn gali baigtis, nes iš to, kas buvo praeity ne- 
galima išvesti, kad lygiai taip bus ir ateity. 

Mūsų duotasai mokslo supratimas gali rodytis grynai etiš- 
kas esąs. Juk sakydami, kad mokslas turi vesti žmoniją pirmyn, 
mes jau vertiname jos eigą, nes aišku, kad žodis „pirmyn“ atsto- 
ja čia „geryn“. Tai tiesa, Mokslas iš tikrųjų surištas su etika, Tik 
reikia gražiai suprasti šis ryšys. Kai senovėje Sokratas skelbė, 
jog mokslas tas pat, ką ir dora, jis reiškė didelę tiesą, jeigu mes ne- 
imsime per siaurai jo sulyginimo. Sokrato mintis bus tikra, jeigu 
mes žiūrėsime į galutiną mokslo tikslą, o ne lyginsime ištraukto 
vieno kokio moksliškojo fakto su doros vienu irgi atitrauktu dės- 
niu. Taip darydami mes, žinoma, negalėtume rasti tokio identiš- 
kumo. Kas kita, jeigu mes žiūrėsime į galutiną mokslo bei doros 
tikslą. Čia identiškumas bus pilnas. 

Ne vienas Sokratas taip mokino. Visi, kas norėjo duoti in- 
tegruotą žinojimą, kurio visos dalys surištos tarpu savęs ir kur- 
sai, imtas visumoje, sudaro organišką vienumą, reiškė tokias pat 


89) Get mpūz0V opokogetallai Tic O zžotV Wz elzeiv aipezOtatus Bioz 
Politica VII, 1 recogn. O. Immisch. 
87) Ethica Nicomachea A. 2. 1059 b. 

kaip Sokratas mintis. Juk Aristotelis, kritikuodamas Sokrato 
identifikavimą doros su mokslu, pats, kaip matėme mokslui pri- 
skyrė darbą teikti žmonėms laimingiausį gyvenimą, kuris negali 
būti be doros ir kur dora siekia savo didžiausio tobulumo. Tą pa- 
čią mintį skelbė ir Benediktas Spinoza, sakydamas, kad mokslo 
uždavinys padaryti žmogų tobūliausią. Kas žmogaus nedaro to- 
būlesniu, visai nereikalinga88). 


Jeigu eisime mūsų laikuosna, pastebėsime dar daugiau pri- 
pažinimo tokiam mokslo supratimui. Imkime Miunsterbergo, 
nepersenai mirusio vokiečių filosofo „Vertybių filosofiją“. 
Mums nesvarbu, ar jo sustatytoji vertybių sistema tiksli, ar ji 
tinkamai pamatuota, mes pabrėžiame tik pamatinę autoriaus 
mintį, kad visas pasaulis susideda iš vertybių: buvimo vertybių, 
ryšio vertybių, vienybės vertybių ir t.t. Filosofas turi, anot Miun- 
sterbergo, visas vertybes suvienyti, suderinti įvertinimus. Be- 
tiriant jas tam tikrais būdais gimsta atskiros filosofijos dalys — 
logika, estetika, tikybos filosofija, gamtos ir istorijos filosofija. 
Visų atskirų vertybių įvertinimas sudaro jų vienybę, kuri turi sa- 
vo vertumą ir tik tada atsiranda pasaulėžiūra. „O pasaulėžiūra 
sudaro mūsų gyvenimo prasmę“89), 


88) guisgue jam poterit videre me omnes scientias ad unum finem et scopum 
velle dirigere, scilicet ut ad summam humanam perfectionem perveniatur, 
et sic omne illud, guod in scientis nihil ad finem nostrum nos promovet, tam- 
guam inutile erit reiciendum, hoc est, ut uno verbo dicam, omnes nostrae opera- 
tiones simul et cogitationes ad hunc sunt dirigendae finem. Benedicti de Spi- 
noza Opera guotguot reperta sunt Rec. J. van Vloten et J.P.N. Lund Ed. 3 T.I. 
Hagae 1903. p. 6. 


89) Die Vereinigung der Werte durch die Ineinsetzung der Bewertungen 
ist das eigentliche Ziel der Philosophie. Aus der Untersuchung der einzelnen 
Bewertungsarten ergeben sich einzelne Teile der philosophischen Aufgave, 
die Logik und Asthetik und die Religions - philosophie, die Natur und Ge- 
schichtsphilosophie usw. Das Ganze der Philosophie ist aber mehr als die 
Summe dieser Teile. Sie alle finden ihren letzten Zusammenhalt in der ab- 
schliessender Untersuchung iber die innere Einheit der Bewertungen: nur 
durch solche Ineinsfugung wird das Weltganze selbst zum Wert und dann 
allein erzeugen wir Weltanschaung. Und die Weltanschaung trūgt den Sinn 
unseres Lebens. Hugo Mūnsterberg Philosophie der Werte. 2 Aufl. Lpzg. 
1921. p. 439. 

Mūsų išdėstytoms pažiūroms ne viename punkte artimos 
yra Kelno profesoriaus Šelerio nuomonės, kurias jis išdėstė „Ži- 
nojimo sociologijos problemose“'*??). Šeleris irgi išeina ne iš vie- 
no žmogaus, bet iš žmonijos. „Dvasia — sako jis — esti iš pra- 
džios tiktai duotoje daugybėje be galo įvairių grupių bei kultū- 
rų“. Jis atmeta, kad žmogui yra prigimtas proto aparatas, lygiai 
nepripažįsta premisos sociologijai, kad žmonija būtų atsira- 
dusi iš vienos giminės?!). Yra ir daugiau punktų, kur mano 
reiškiamosios mintys artimos Šelerio. Jo raštas duoda eilią išva- 
dų, kurios būsią motyvuotos vėliau Filosofiškoje Antropologi- 
joje, kuri neužilgo turės išeiti. 

Mes stengėmėsi surasti pozityviu būdu žymių, kuo skiriasi 
moksliškasai žinojimas nuo paprastojo ir atsakyti tuo būdu klau- 
siman, kas yra mokslas. Surastasai mūsų kriterijus visai reliaty- 
vus. Jeigu mes neretai turėjome kalbėti apie žmoniją, tai supra- 
tome čia ne Matematiškai imtus viso pasaulio žmones, o kultū- 
riškąsias jos tautas. Jų mokslo ir moksliškųjų žinių vertinimas skai- 
tosi visos žmonijos vertinimu. Bet ir tokia žmonija vėl ne balsavi- 
mo būdu reiškia pritarimą tiesoms ar vertinimams, o socialio 
darbo padalinimo keliu. Ji turi tam tikrus organus, kurių dar- 
bas ieškoti naujų mokslo tiesų ir nešti jas visuomenei. Taigi prak- 
tikoje moksliškoji tiesa yra ne kas kita, kaip opinio communis 
doctorum. 

Išvesdanii mokslą iš gyvenimo filosofijos, mes galėtum šiek 
tiek pakeisti ir jo suskirstymą į šakas, bet šis dalykas neturi jokios 
svarbos. Gyvenimas, kuris gimdo mokslus, geriausis yra jų klasi- 
fikatorius. Skirtumai tarpu atskirų mokslų liekti, kaip buvę, ir 
aiškinimas jų tepasilieka tas pats. Gal aiškinti šiems skirtumams 
galima būtų surasti geresnio pavadinimo, bet vardas nėra svar- 
bus. Bet kuris vardas bus geras, jeigu tik mokslo esmė tiksliai su- 
prasta. 


90) Versuch zu einer Soziologie des Wissens hrsg. v. Max Scheler Schriften 
des Forschungsinstitut fur Sozialwissenschaften in Koln II Bd. Mūnchen u. 
Leipzig. 1924. (Šį veikalą nurodė ir suteikė mano draugas prof. I. Tamošaitis). 


91) Problemne einer Soziologie des Wissens. Op. cit. p. 13. 


429 


V. 


Aukščiau mes parodėme, Kad mokslas kiečiausiai surištas 
su visuomene. Iš čia eina visa eilė išvadų dėl mokslo reikšmės uni- 
versitete. Kaip buvo priminta, visuomenei reikia, nenorint atsi- 
likti ir sunykti, visada įgyti naujų žinių. Kiek tas darbas reikalin- 
gas, gražiai parodė sociologas Uolas Indijos pavyzdžiu. Jis 
pastebi, kad trys tūkstančiai anglų valdininkų negali padaryti 
proto darbo reikalingo trims šimtams milijonų gyventojų, ypač 
kai socialio bei industrialio gyvenimo sąlygos greitai keičiasi. 
Jeigu Indija sėkmingai nori kovoti prieš cholerą, platinamą laivų 
bei geležinkelių, jeigu ji nori pakelti pramonę ir meną, kuriuos 
užmušė Mančesteris su Birmingamu ir, visų pirmiausia, jeigu 
ji nori padaryti savo indėlį pasaulio literatūron bei mokslan, 
turi atsirasti daugiau proto darbininkų tarpu jos pačios gyvento- 
jų. Anglų - Indų valdininkai be abejo dažnai negali, ar nenori 
sudaryti sąlygas, patogias kūrybos minčiai atsirasti tarpu vietos 
žmonių, su kuriais jie susieina?2). 

Vadinasi, jeigu žmonių draugė nori išlikti gyva ir tarpti, jai 
reikalinga tam tikras minimum proto darbo, be kurio ji negali ap- 
sieiti, arba jeigu išliekti gyva, tai turi tarnauti svetimai tautai, ku- 
ri aukščiau už ją yra išsilavinusi ir pati daro visą jai reikalingą pro- 
to darbą. Šių dienų gyvenimo sąlygomis kas lieka užpakaly kitų 
visada tampa nustelbtas. Šis proto darbas būna mokslo daro- 
mas. Iš čia didelė svarba visuomenei ne tik turėti mokslo, bet tu- 
rėti jį organizuotą. Be proto darbo visuomenė niekados negy- 


92) Graham Wallas The Great Society. New York, 1919. p. 197. 

veno, bet jis buvo neorganizuotas ir dažniausia parėjo nuo pa- 
vienių žmonių. Minėtame veikale Uolas remiasi sociologo Les-- 
terio Uordo išvadomis, kad net mūsų gadynėje svarbiausieji 
proto apsireiškimai padaryti žmonių privatinės nuosavybės. 
Veik apie trečdalis genialių Europos rašytojų kilę iš žemės savi- 
ninkų??), 

Ypatingą vietą užima šiuo žvilgsniu moksliškai atsilikę 
kraštai. Viršutiniškai rodytųsi, kad jokio čia klausimo nėra: atsi- 
likusiame krašte gana įvesti mokslo įstaigų lygių toms, kokios 
yra kultūriniuose kraštuose, ir visas darbas pabaigtas. Dalykas 
iš tikrųjų, kur kas painesnis, nei rodosi. Labai pamokinantis tuo 
žvilgsniu prityrimas buvo įgytas Rusuose prie Petro Didžiojo. 
Būdamas užsieniuose Petras pastebėjo, kad tenai daug besimo- 
kina ir greitai dirba. Darbas eina sparčiai todėl, kad daug besi- 
mokinta. Matydamas tai Petras sugalvojo įkurti Rusijoje uni- 
versitetą ar politechniką ir net Mokslų Akademiją. Iš šių plačių 
planų galėjo didelis reformatorius įvykinti tik. nedidelę dalį, 
įkurdamas žemesniąsias ir speciales mokyklas. Mokytojų buvo 
pakviesta svetimšalių — anglų, prancūzų, olandų, vokiečių. 
Mokinių gi įsakyta pririnkti iš visur: greta sėdėjo vaikai bajorų, 
valdininkų, kareivių, sodiečių. Prasidėjo mokslas. Bet koksai 
ten buvo mokslas! Vadovėlių nebuvo, mokytojai nesusikalba 
su mokiniais, tvarka mokykloje tokia, kad mokiniai bėgo iš mo- 
kyklos ir kur nors slapstėsi. Bėgimas buvo tiek didelis, kad impe- 
ratorius išleisdavo net manifestus dėl pabėgėlių, žadėdamas 
nebausti jų, jeigu geruoju grįž mokyklon?*). Nors Petras nesi- 
gailėjo lėšų švietimui, bet mokyklos negalėjo prigyti jo atsiliku- 
siame krašte. Po jo gyvos galvos įsteigtoji Mokslų Akademija ir- 
gi ilgai nieku nepasižymėjo, nors akademikai buvo veik vieni sve- 
timtaučiai. Tik prie Petro dukters Elžbietos Rusai susilaukė 
genialaus mokslininko Lomonosovo, kuris praaugo ne tik sa- 
viškius, bet ir kitus jo laikų mokslininkus, bet užtai savo krašte 
buvo visai nesuprastas ir neįvertintas. Ir ne rusai pažino Lomo- 
nosovo didumą, o svetimtaučiai, kurių nuomonės atskleidė 


93) Op. 1. p. 188, 
94) Prof. V. Kliučevskii, Kurs russkoi istorii Č. IV Moskva 1910, p. 317 sk. 

jiems visą šio milžino genijų. 

Šis sociologiškasai pasireiškimas kartojasi ir kartosis istori- 
joje visur. Mokslo persodinti iš vieno krašto kitan negalima, Vi- 
suomenė sudaro mokslui dirvą, kurioje jis auga ir tarpsta. Jeigu 
ši dirva nėra tinkamai priruošta, nelaukime iš jos jokių mokslo 
vaisių. Ši mintis taps mums dar aiškesnė, kai pažiūrėsime į moks- 
liškojo darbo padalinimą. Ekonomistų pirmą kart (Adomo Smi- 
to) iškeltasai dėsnis pritaikomas visoms žmogaus veikimo ša- 
koms, taigi ir mokslui. „Mes jau toli nuo tų laikų, kai filosofija bu- 
vo vienintėlis mokslas; jis suskilo į daugybę specialių šakų, kurių 
kiekviena turi savo metodą, objektą ir kryptį“. Taip kalba miręs 
prancūzų sociologas Diurkeimas5). Jis primena toliau Kondo- 
lio žodžius, kad Leibnico ir Niutono metu visada reikę būtų duo- 
ti kiekvienam mokslininkui du ar tris pavadinimus, sakysime, 
astronomas ir fizikas, arba matematikas, astronomas ir fizikas, 
arba vartoti bendruosius pavadinimus: filosofas, gamtininkas. 
Bet ir to dar maža būtų buvę. Juk matematikai arba gamtininkai 
kartais būdavo poetai. Dargi besibaigiant XVIII -am šimt- 
mečiui keletas pavadinimų reikę būtų pavartoti, kad parody- 
tum, ką reiškė mokslui ar literatūrai vyrai kaip Wolff, Haller, 
Charles Bonnet. Pridėsime, kad tik ką primintasai Lomonoso- 
vas tam tinkamiausias pavyzdys, nes kartu jis buvo poetas, me- 
nininkas, gamtininkas, fizikas, chemikas. Dabar „mokslininkas 
ne tik neužsiima iškart keletu mokslų, bet jis neapima nė vieno 
viso mokslo, Jo tyrinėjimų plotas eina siauryn ir susieina į keletą 
problemų arba net į vieną“?9). Pirmiau, kaip teisingai pastebi 
Uolas, mintis buvo tik pašalinis darbas (by - product). Minties 
gamintojai turėdavo kitą darbą, pelningesnį, iš kurio gyvenda- 
vo, Dažnai tai būdavo rankų darbas, kaip pas apaštalą Povilą 
arba Benediktą Spinozą?7). 

Tik šisai minties gaminimo būdas nebeatitinka didžiajai 
visuomenei, kuriuo vardu Uolas vadina Europos vakarų ir Ame- 
rikos visuomenę. Pavadinimą jis pavartojo nusižiūrėjęs į eko- 


25) E. Durkheim. De la division du travail social 4 ed, Paris Alcan 1922. p. 2. 
98) Op. L. p. 3. 
97) The Great Society. p. 186. 


432 


nomistų pramintąją didžiąją pramonę. Kur ekonomiškai yra 
didžioji pramonė, ten socialiai yra didžioji visuomenė. Įdomioj 
savo knygoj Uolas daug vietos paveda dėstymui, kaip reikia or- 
ganizuoti mintis (The organization of Thought p. 235 ir t.t.). 
„Didžioji visuomenė — sako jis — bus priversta atsidėjus 
aprūpinti materiales minties darbo sąlygas, ir nepaliks jos apsi- 
reiškimo, kaipo pašalinio darbo tikybai, mokymui, raštininkys- 
tei, vyriausybei ar privatiniam turtui'98). Pastebėsime, kad 
Uolo išmanymu, net gyvenimas iš raštininkystės kenkia produk- 
tyvios minties atsiradimui, „nes galvotojui reikia ne vien maisto, 
rūbų bei ramumo, bet .laisvo laiko (leisure), tariant vengimo 
varginti per daug nervus. Jo darbas dažniausia turi trumpiau 
tęstis, nei rankų darbas arba rutinos, bet valandas, kai jis ne gal- 
voja, jis negali pavesti kitoniškam sunkiam intelektualiam dar- 
bui. Vargiai, sakysime, koks žmogus gali dirbti šešias valandas 
laikraštininkystei, o paskui keturias valandas duoti intensy- 
viam galvojimui??), 

Didžiojoje visuomenėj darbo padalinimas nuėjęs labai 
toli, taigi ir minties darbas irgi priėjo prie didelės specializacijos. 
Aišku, kad jis nepritaikomas atsilikusiems kraštams. Kur pramo- 
nėje vienas darbininkas daro tik aštuonioliktąją spilkos dalį, ten 
mokslininkas irgi turi specializuotis ir gali visą savo gyvenimą 
praleisti tyrinėdamas araknidas (vorų veislės). Bet kaip nerei- 
kalingas toksai specialistas darbininkas kokioje žemės ūkio ša- 
ly, taip negali ten turėti jokio naudingo darbo ir mokslininkas 
labai įsispecializavęs. 

Iš to, kas pasakyta eina, jog nė mokslas ir jo įstaigos negali 
būti vienoki aukštos kultūros kraštuose ir žemos. Prie mokslo 
įstaigų galima visai pritaikinti tą, ką Aristotelis sako apie dorą. 
Klausiman, kas yra dora? — Stagiros filosofas atsako: viduti- 


98) The Great Society will, I believe, be forced to undertake the deliberate 
provision of the material conditions of thinking, instead of trusting to the appea- 
rance of Thought as a by - product of religion, or teaching, or copyright, or ad- 
ministration, or private wealth. p. 188. 

99) Op. 1. p. 187. 

niškumas!190). Dorai esą galima nusidėti dviem būdais: būti ar 
per daug doriems ar per maža. Todėl „kiekvienas protingas žmo- 
gus vengia tiek daugumą tiek mažumą doroje, o ieško vidutiniš- 
kumo“'19!), Taigi, jeigu atsilikęs kraštas mokslų platumu bei spe- 
cialumu stengtųsi lygintis su pažangiaisiais, jis nusidėtų perdė- 
jimu. 

Jeigu kalbama, kad „darbo padalinimas, būdamas gamtos 
dėsniu, tampa irgi moralė taisyklė žmonių pasielgimui“ ir pri- 
einama prie išvados, kad „viešoji nuomonė linksta vis labiau 
daryti iš jo kategorišką įsakymą pasielgimui ir primeta kaipo pa- 
reigą“'102), tai tas tinka tik aukštai kultūroje pakilusiems kraštams. 
Nereikia manyti, kad tokiu, atveju, išmetus siaurą specializaci- 
ją išmetama ir moksliškumo dalis. Juk specializacija guli mokslo 
piramidos pamatuose, o ne viršūnėje. Suprantamas daiktas, 
kad juo daugiau susidaro moksluose smulkių žinių, juo stipres- 
nis jų pamatas, bet daugybę jų išmetus pamatas vis tiek liks tvir- 
tas, o viršūnė nei kiek nepasikeis. Tikslas gi moksluose pasiekti 
viršūnės, išeinant iš pamatų, tariant pasiremiant faktais, prieiti 
prie plačiausių idėjų. Taigi, išsižadant žinojimo platumo, nei 
kiek nekenkiama jo gilumui. 

Tuo būdu mes prieiname prie išvados, kad nėra ir negali 
būti jokios formulos universiteto mokslams, kiek jų turi ineiti jo 
fakultetuosna, arba iš kieko jis turi susidėti fakultetų. Šian klau- 
siman turi atsakyti to krašto stovis, kur atsiranda universitetai. 
Universitetas visada bus atspindis tos visuomenės, tarpu ku- 
rios jis gyvena. Atsilikusiuose kraštuose visuomenė, arba kas 
vadinasi šiuo vardu, neįdomauja ir nesirūpina universitetu. Jis 
jai daugiausia tėra papuošalas, kuris lengvai gali būti pakeistas 
kitu pagražinimu, jeigu pirmasis nusibosta. Atbulai kultūrin- 
goje visuomenėje universitetas yra gyvas daiktas, su kuriuo kraš- 
tas giliai susigyvenęs. Buvusieji jo auklėtiniai ten niekados neuž- 
miršta savo alma mater ir nenutraukia su ja ryšių. Geriausia pasta- 


100) ueaitnę 4 Šya šotiv 4 dperį. Ethica Nic. B. 5.1106 b. 

10) ziĘ ėmoviuw TAV UnepŽOLiY pžv wai Tv Žavi Gedyet, 0 
ūė pėsov Lzei, Ibidem. 

103) E. Durkheim. De la division du Travail social. p. 4. 

tyta šiandien Amerikoje privatiniai universitetai, kurie iš valsty- 
bės nieko negauna savo išlaikymui, o reikalingo sau ištekliaus 
turi iš vietos lėšų bei aukų. Toki faktai geriausiai rodo, kaip tenai 
visuomenei brangūs jos universitetai. 

Jeigu dabar pažvelgsime į universitetą jo mokinių žvilgs- 
niu, pirmų pirmiausia turėsime reikalauti, kad jame būtų moks- 
liška dvasia. Kasgi yra ši dvasia? Pirmiau mums teko kalbėti, kad 
tiesa nesiduoda pasyviai, kad jos siekimas sunkus daiktas ir kartu 
dorinantis. Todėl vienaip mes apsipažįstame su visiems jau 
žinoma tiesa, o kitaip su nauja, dar niekam nežinoma, kurią mes 
patys surandame pirmą kart. Tiesos ieškojimas tai gimimas ir gim- 
dymas dvasioje, kaip sakė Sokratui jau minėtoji mūsų vaidelotė 
Diotima. Kas trokšta medžiagai nemarumo, ieško moters, iš 
kurios gimdo ir tuo būdu viliasi liksiąs amžinas ir laimingas; kieno 
gi dvasia trokšta gimdyti, nes ir dvasia būna sunkumoje, turėda- 
ma gimdyti kas jai išpuola, gimdo mintį ir kitoniškas dorybes193), 
Gražiau niekas neaprašė už Platoną minties gimimo ir jos gražu- 
mo bei amžinumo. Išnešioti reikia savyje mintį ilgą ir labai kar- 
tais ilgą laiką. Ji neduoda ramybės, kol ji auga. Jos nešiojimas ir at- 
siradimas surištas su skausmu. 

Didelis mokslininkas, kuris atvedė pasaulin gražių minčių 
— vaikų, visada skiriasi nuo to, kas moka tik svetimą mintį karto- 
ti, o pats nesugeba rasti jokios moksliškos tiesos. Tik tas, kas pats 
moka surasti tiesą, gina ją nuo visų pasikėsinimų ar tai suvaržyti, 
ar tai paslėpti. Gi tam, kas negali moksliškai dirbti, trūksta noro 
ginti moksliškąją tiesą, jei kas užsipuola. Nedegdamas karšta 
meile prie tiesos, jis negalės įkvėpti jos nė jaunimui. O jaunimas, 
kuris nemyli tiesos, grožės — liūdniausis apsireiškimas ir di- 
džiausia nelaimė, 


103) Gi užv 00V šyxUUOVEs, ET /aTž TA adUTTA GyTeg GoŪS KAS TU 
waiuas UžiJOV TpėnOVTIL xi naUTK, žpoxi  elatv, 64 maiiayovias dllava- 
ciav xa uvguny ai ebžaipėvav, 04 oiuvtai aūtoię alę zėv Emeia ypėvo 
zdysa muplkėuevoi * ot Bš wasė vy Goyiy — slal pp U0V, Eton, ol šv tais 
vuyatę xbu0AY ša užhDoV T, šv wis s0uaaL, 8 UVyT TpOIYKBL XaL ATI 
xa0 zeuetv * 10 OY TpoIKaŲ GpaVAOY Te wat TV dl apetyy. 
Plato Symp. 208 c. sk. 

Jeigu vienas žymus mokslininkas tiek daug reiškia, kas gi be- 
sakyti apie jų surinkimą vienon vieton — universitetan? „Mo- 
kytų žmonių —sako kardinolas Niūmenas, — susirinkimas 
mylinčių savo mokslą ir rivalizuojančių vienas su kitu būna pri- 
vestas per draugišką bendravimą ir dėl minties ramybės sude- 
rinti jų tyrinėjimo dalykų reikalavimus bei santykius. Jie išmoks- 
ta gerbti kitas kitą, pasitarti ir padėti vienas kitam. Tuo būdu susi- 
daro tyra minties atmosfera, kuria studentas irgi kvėpuoja, nors 
savo reikalais jis iš daugybės mokslų pasirenka tik keletą. Jam ge- 
ran išeina intelektualė tradicija, kuri nepriklauso nuo pavienių 
mokytojų ir kuri vadovauja jam pasirenkant mokslo dalykus, ir 
tinkamai jam aiškina išrinktuosius. Jis numato pamatines žinoji- 
mo linijas, principus, kuriais jis paremtas, jo dalių didumą, jo 
šviesias ir neaiškias puses, jo svarbias ir menkas vietas, kurių ki- 
taip negalima būtų suvokti“'194), 

Daugiau nei pusė šimto metų vėliau tą pačią mintį reiškė ir 
grafas Vitė savo atminimuose. „Skirtumas tarp universiteto ir 
aukštosios mokyklos yra tas, kad universitetas gyvena laisvu 
mokslu. Jeigu universitetas negyvena laisvu mokslu, tada jis ne- 
vertas nešioti universiteto vardą. Tokiu atveju iš tikro geriau pa- 
daryti iš universiteto, mokyklą, nes mokykla vis dėlto gali priruoš- 
ti veikėjų su tam tikromis žiniomis, o be laisvo mokslo universi- 
tetas neparuoš žmonių nei su didelėmis žiniomis, nei su dideliu 
mokslišku išsilavinimu. Bet bendrai imant negali žmogus turėti 
didesnio bendro moksliškojo išsilavinimo, neišėjęs ir nepersiė- 
męs laisvu mokslu. Kas nori suspausti universitetą, tiek jo moky- 
tojus, tiek mokinius, neišmano, kad prie tokių sąlygų mokslas ne- 
gali plėtotis. Be laisvo mokslo negali susidaryti nei žymių ir gar- 
sių mokslo darbų, nei išradimų, nei garsenybių. Be to, universi- 
tetas duoda jaunimui lavintis tokias aplinkybes, kurių negali su- 
teikti jokia aukštoji mokykla, nes universitete sutrauktas visų 
rūšių moksliškas žinojimas, kuris tuo metu sudaro žmonijos tur- 
tą ir studentai gyvena šių žinių atmosferoje''195), 

Moksliškosios dvasios atmosfera, kurioje studentai iš- 


104) John Henry Newman. The Idea of a University. p. 101. 
105) Graf S. J. Vitte Vospominanie T. III. Berlin 1923. p. 69 sk. 

būna kelerius metus, dalykas kur kas svarbesnis, nei gali rodytis. 
Šią atmosferą sudaro tiek profesoriai, tiek studentai. Vientara 
studentai mato profesorius, padėjusius savo gyvenimą ieškoti 
tiesai, kuriems nieko nėra aukštesnio ir svarbesnio už jos radimą. 
Dirbdami kartu, jauni studentai patys pradeda jos ieškoti. Atsi- 
randa kartais neištirtų klausimų, kur studentas gali prieiti prie 
išvados, nesutinkančios su profesoriaus nuomone, kas duoda 
didelį paraginimą pradėti dirbti savystoviai. Būna retkarčiais 
net taip kad didelio vardo profesorius, atmetęs studento reiškia- 
mąją nuomonę, kaipo klaidingą, paskui viešai pripažįsta savo 
klaidą. Toksai prisipažinimas vertas ne vienos lekcijos. Studen- 
tai mato, kokia yra tiesos galybė, jeigu jai pasiduoda didelis 
mokslininkas, pirma su ja nesutikęs. 

Kita, bendravimas studentų tarpu savęs turi irgi be galo 
didelės svarbos. Jaunimas daugumoje būna idealistas. Susiren- 
ka keletas jaunų draugų ir prasideda ne tiek pasipasakojimas, ką 
kas pramoko, kiek idėjų ar teorijų ginčai. Jeigu šie draugai bus 
beklausą tų pačių paskaitų, įdomu bus pasisakyti dėl jų savo nuo- 
mones. Jeigu jie bus kituose fakultetuose, dar įdomiau bus jiems 
pasikalbėti, nes kiekvienas atneš ką norint naujo, nežinomo jo 
draugams. 

Sakysime, susieis gamtininkas su teologu, koksai karštas 
ginčas tarp jų prasidės. Vienas bus greičiausia materialistas, ki- 
tas gi netik spiritualistas, bet ir asmeniškojo Dievo išpažintojas. 
Jeigu jie nebus iš tų storapročių, kurie mano pažinę visą tiesą, 
koks pamokinantis pasikalbėjimas! Gi susieiti galima ir tenka 
dažnai: pertrauka tarpu paskaitų, arba laisva valanda tarpu 
dviejų profesorių paskaitų. Vadinasi, nereikia eiti ieškoti kur ten 
toli draugų ar pažįstamų. Visi jie čia pat. 

Kardinolas Niūmenas taip brangina tokį jaunimo susiėji- 
mą, kad dėl jo išsižadėtų net profesorių universitete. Jis sako, 
kad jeigu jam būtų duota pasirinkti tarp dviejų universitetų: 
vienas, kur profesoriai ir mokytojai prižiūri studentus, egzami- 
nuoja juos ir suteikia mokslo laipsnius išlaikusiems egzaminus 
ir tiek; o kitas, kur profesorių visai nebūtų, o tik surinkta jaunimo 
išgyventi kartu trejis ar ketveris metus, pasibaigus kuriems jie 
išsiskirstytų be jokių egzaminų, jis duotų pirmenybę antrajam 

universitetui, be profesorių bei egzaminų, nes čionai geriau, 
sako, protas išsilavintų ir būtų įgytas geresnis prisiruošimas 
gyvenimui!06), Taip suformuluotoji nuomonė gal būti šiek tiek 
pergreita. Universitetas be profesorių lygiai negalimas, kaip ir 
be studentų. Anglijos universitetų tvarka su jų „tiūtoriais“, ku- 
rie prižiūri, kad studentai iškaltų, kas jiems reikalinga ir su nustū- 
mimu mokslo reikalavimų užpakalin pateisina išreikštąjį nepa- 
sitenkinimą, bet ne daugiau. Kita vertus, jeigu profesorius ne 
mokslininkas, menkas tegali būti profesorius, tas pats reikia pa- 
sakyti ir dėl studentų, jeigu jie lanko universitetą tik dėl laips- 
nių ar teisių, kurios kaikur suteikiamos baigusiems universite- 
tus. Iš tokių studentų susidėjęs universitetas, dargi prie geriausių 
profesorių, pasiliks negyvas, Taigi sunku pasakyti, kas geriau: 
turėti universitetą su blogais profesoriais, ar net be profesorių, 
bet su gerais studentais, ar atbulai su gerais profesoriais, bet su 
blogais studentais. 

Toki yra socialiai bei moraliai reikalavimai, be kurių uni- 
versitetas negali gyvuoti, arba, jeigu jis bus, tai tik iš vardo. Iš to, 
kas ligšiol pasakyta, mes gauname tik sąlygas, kuriose gali tarp- 
ti universitetas, bet dar paties universiteto išvaizda nėra aiški. 
Jeigu mes radome, kad jo gyvavimo sąlygos labai gali keisti jo 
veidą, tai vis dėlto yra mažiausi reikalavimai, kuriems turi kiek- 
vienas universitetas atitikti. Kiek įvairių kraštų įvairūs universi- 
tetai turės individuališkesnį ir gyvesnį veidą, tas pareis nuo vie- 
tos ir laiko sąlygų. Apie jas mums nėra reikalo kalbėti, nes mes 
galime parodyti tik pačius esminius universiteto bruožus, ku- 
riuos privalo turėti kiekviena mokymo bei mokslo įstaiga, kuri 
nešioja šį vardą. 

Pamatinė mintis, kuria paremtas turi būti visas universite- 
tas turi būti mokslo vienybė. Jei mes lyginame su piramida, ku- 
rios apačia plati, o viršūnė eina siauryn. Šioje piramidoje galima 
padaryti keletas aukštų, o kiekviename aukšte daugybė kamba- 
rių kambarėlių. Kiekviename aukšte sudėtas moksliškas žino- 
jimas, išskirstytas taip, kad apatiniame aukšte surinkta vadina- 
moji žalia medžiaga, tariant pliki faktai be jokių aiškinimų; an- 

trajame artimiausios iš šių faktų išvados, tariant ryšiai jų tarpu 
savęs ir ypatybės kiekvieno skyrium, trečiajame platesnės teori- 
jos, apimančios sugrupuotus faktus. Eidami piramidos viršun, 
mes gausim bendresnį žinojimą, teorijomis paremtas teorijas. 
Gi vieno aukšto kambariai bus tam, kad įvairius faktus suskirstyti 
į atitinkamas grupes, arba teorijos klasifikuoti. Tokios pirami- 
dos aprašymu mes neužsiimsime, nes toksai darbas būtų moks- 
lų klasifikacija. 

Iš šio vaizdo aišku, kad viršutiniai piramidos aukštai negali 
būti be apatinių, bet apatiniai gali apsieiti be viršutinių, bet te- 
turės tik tada vertės, jeigu ant jų bus statomas naujas žinojimo 
aukštas, kitaip tariant viršus — tikslas, 0 apačia — pamatas, 
be kurio negalima eiti prie tikslo. Kaip niekas nededa pamatų dėi 
jų pačių, o tam, kad ant jų statytų rūmus, taip ir mokslo niekas ne- 
renka faktų dėl jų pačių, o tam, kad rastų jų aiškinimą, išvestą kiek 
galima toliau. Ši žinojimo piramida turi ineiti universitetan, 
nors ir sumažinta šiek tiek, nes viso gyvojo žinojimo ir negalima 
mokykloje apimti, ir nėra reikalo, Piramida bus padalinta į dide- 
lius skyrius — fakultetus ne horizontališkai, bet vertikališkai, 
tariant kiekvienan fakultetan ineis visų aukštų dalis nuo apačios 
iki viršūnės. 

* Paskirstymas į fakultetus darysis veizint į pažinimo tikslą, 
mokslo objektą ir praktišką patogumą. Kaip pirmiau matėme, 
visas globus intelektualis įprasta dalinti į dvi dideli pusi: gam- 
tos - matematikos mokslai iš vienos ir kultūros arba dvasios — 
iš kitos. Taigi jeigu apimtum kiekvieną pusę atskiran fakultetan, 
turėtume mažiausia du fakultetu, be kurių universiteto negali 
būti. Atskiras šių dviejų mokslo pusių šakas padalytumėm į kate- 
dras, kurių galėtume turėti kiekviename fakultete po keletą, ke- 
lioliką, arba keliosdešimt. 

Praktiškai universiteto iš dviejų fakultetų nėra. Mūsų ga- 
dynėje tai būtų per dideli fakultetai, kurie turėtų vis tiek viduje iš- 
siskirstyti darbo ir valdymo tikslu. Jeigu kai kur yra universitetai 
iš vieno ar dviejų fakultetų, tai tik laikinai, kol bus galima sulaukti 
kitų. Juk prie tokio padalinimo turėtų gamtos - matematikos 
fakultetan ineiti visa medicina ir visa technika, kur statomas dar 
naujas reikalavimas netik įgyti teoretiškų žinių, bet ir pramokti 

vartoti jas praktikoje. Kitas gi fakultetas turėtų apimti istorijos, 
visuomenės, filosofijos ir teologijos mokslus, iš kurių teologijos 
negalima praktiškai sujungti su kitomis šakomis, dėl to kad pasta- 
rieji mokslai esti bažnyčios drausmėje, kiti gi laisvi. Tuo būdu 
tenka kiekvieną šių dviejų fakultetų skaldyti į du arba net keletą 
atskirų fakultetų. Viduramžis paliko universitetą iš keturių fakul- 
tetų, kurie kai kur taip ir pasiliko, o kai kur susiskaldė. Taisyklės 
tolimesniam jų suskirstymui nėra ir negali būti; gyvenimo aplin- 
kybės tą padaro. 


Viduje fakultetuose mokslas dalinasi į skyrius ir katedras. 
Skyrius apima paprastai didesnį plotą susidedantį iš keleto ži- 
nojimo šakų, kurios atrenkamos besivadovaujant įvairiais prin- 
cipais. Bendrų dėsnių čia sunku ieškoti: tai gyvenamojo meto da- 
lykas. Dar labiau tinka, kas pasakyta dėl skyriaus, vienai kate- 
drai, Katedrų skaičius grynai istoriškas dalykas: laikui einant vie- 
nam žmogui tampa nebegalima apimti visas atsiradusias ir pri- 
reikusias žinias. Tada tenka arba daryti iš vienos katedros kele- 
tas jų, arba tai pačiai katedrai duoti keletas profesorių. Bet ar vie- 
nu, ar kitu keliu eitume, vis dėlto reikia atsižvelgti į vieną dalyką: 
mokslo reikalams naujosios jo šakos antraeilės esti, taigi jei daro- 
ma naujų katedrų, tai jos skaitosi tik pridedamosioms ir atiduo- 
damos menkesnės vertės profesoriams — ekstra - ordinarams, 
arba jeigu katedra liekti viena, tai prie jos šeimininko priduo- 
dama vienas ar du ekstraordinariai profesoriai. Ši tvarka tinka- 
miausia einant kartu su naujais gyvenimo reikalavimais, bet prak- 
tiškai ji toli gražu ne visur yra. 

Katedrų klausimas mus privedė prie profesorių suskirsty- 
mo. Kad kiekvienas jų turi būti mokslininkas, pirmiau buvo kal- 
bėta. Bet mokslininkas — mokslininkui nelygus. Kiek ir kokio 
moksliškumo galima reikalauti iš profesoriaus? Idealas, žinoma, 
būtų, kad kiekvienas profesorius būtų kaip namie kiekviename 
žinojimo aukšte nuo apačios iki viršūnės, Kitaip betariant profe- 
soriaus žinojimas turi būti integruotas: jis neturi turėti galvą Už- 
verstą eilėmis palaidų žinių, bet privalo savo žinias surišti sulig 
jų giminyste ir žinoti tikrą kiekvienos jų reikšmę bei vertę. „Dau- 
gybė žinių proto neduoda“, kaip sakė Eraklitas iš Efeso!07). Ne 

jų daugybė brangi, bet jų vienybė. Mokslininkas visada turi sa- 
vęs klausti: kuriam galui reikalinga viena ar kita žinia, kas pasi- 
keis bendrame paveiksle, kai rasis kokia nauja žinia, arba senoji 
pasirodys netikra? Bet, kita vertus, jis turi mokėti reikalaui esant 
patikrinti savo žinią, nepasitikėdamas kitų tikrinimais, kad ji 
teisinga, Faktai, žalia medžiaga, jam turi būti tiksliai žinomi, 
nes kitaip jo išvados bus be kojų ir kabės ore. 

Mokslo šakos susipynusios tarp savęs labai arti. Taigi moks- 
lininkui reiktų turėti tokį integruotą žinojimą netik savo šakoje, 
ar šakose, bet ir kaimynėse. Tokių mokslininkų tikrai yra, bet jų 
be galo maža: kartais per keletą šimtmečių atsiranda vienas. 
Tenkintis tada reikia menkesnės vertės mokslininkais. Bet ir čia 
įvairumas labai didelis. Daugybė mokslininkų gyvena pirma- . 
jame aukšte. Visą savo amžių praleidžia jie rankiodami medžia- 
gą: vienas — gamtininkas - tyrinės skruzdžių kokią veislę, 
tiksliai ją aprašinėdamas, kitas — kalbininkas - rankios senus 
žodžius ar tirs vieną šnektą, trečias — chemikas - ieškos kokios 
nors reakcijos ir t.t. Kam tos žinios reikalingos, jie neduos sau nė 
klausimo. Negalima peikti tokio darbo, nes jis sudaro pamatą 
visam žinojimui. Dažniausia pasitaiko atbulai, šie kurmiai su 
panieka žiūri į „teorijas“. Faktas, girdi, visada liekti tas pat, o 
teorija šiandien viena, ryt kita. 

Kita mokslininkų rūšis — aukštesnieji gyventojai, kurie 
išeidami iš faktų turi prieiti prie teorijų. Jie dažnai nuslysta prie- 
šingon pusėn. Pindami iš teorijų teorijas jie sudaro tikrus vortink- 
lius, kuriuose patys susipainioja tiek, kad nustoja matę tikrenybę 
arba net ją neigia. Jie su panieka žiūri į kurmius kurie visai neiš- 
mano jų vortinklio gražumo. Į tokius mokslininkus žiūrima iš 
aukšto, kaip į svajotojus. Be reikalo. Jie savo svajonėse kartais 
pamato tikrą tiesą, kuri vėliau, kai susirenka gana įrodymų, tam- 
pa aiški visiems. Taigi ir jie patarnauja mokslui kad ir vortinkliais. 

Trečia rūšis stovi vidury tarp šių dviejų. Jie moka rinkti fak- 
tus, žinias, juos įvertinti kritiškai, bet ne čia mato savo darbui 
tikslą. Šie visi faktai jiems tik medžiaga, iš kurios jie pradeda sta- 

tyti ar toliau varo mokslo rūmus. Teoretiškosios minties srity jie 
stovi stipriai, nes turi gerą pamatą. Stato jie moksliškosios tiesos 
rūmus kantriai, iš lėto. Pristigę medžiagos jie nemėgina užtrauk- 
ti ją vortinkliu, bet sau ir kitam pasako: non liguet — dar neaiš- 
ku. Nekantriesiems, kurie greitai nori pasiekti visą tiesą, toksai 
atsargumas nelabai patinka, bet mokslui jis labai sveikas. Dideli 
mokslininkų vardai tesiranda kaip tik šioje rūšy. 

Universitete randame kiekvienos rūšies mokslininkų. Juos 
lengva išskirstyti net viršutiniškai, žiūrint kiek studentų jų klau- 
so. Mažiausia bus klausytojų pas fakto vergus, daugiausia pas 
vortinklių. pynėjus ir vidutiniškai pas vidutinius. Priežastis 
lengvai suprantama. Mokslininkas, paskendęs faktų rankioji- 
me, blogiausis būna frofesorius. Per paskaitas jis valandomis 
išskaitinės faktus - faktelius jam žinomus, neduodamas jokio 
tarp jų ryšio. Iškalbus toksai profesorius niekados nebūna ir ne- 
gali būti: iškalbumas duotas tik tiems, ir tai ne visiems, kas gali 
matyti visą paveikslą ir jį jausti. Nuo atskirų gi faktų žmogui nei 
šilta nei šalta. Taigi studentas, klausydamas nuobodžios litani- 
jos, greitai nustoja domėtis profesoriaus žodžiais ir, jei gali, nu- 
stoja vaikščiojęs klausytų. Tik, sakau, jei gali. Juk su šiuo profeso- 
rium teks susidurti per egzaminus, o egzaminai pas jį patys sun- 
kiausi. Visą savo gyvenimą padėjęs visokių smulkmenų rinki- 
mui, jis pats jas atsimena gražiai ir apie jas klausia studentus, 
Kadangi jie, neturėdami reikalo ir negalėdami jų žinoti, paklaus- 
ti tyli, egzaminatorius randa, kad jie nieko nežino. 

Toki mažmožių gaudytojai profesoriai mokslui naudingi 
kaipo žalios medžiagos rankiotojai, iš kurios kiti padarys reika- 
lingas išvadas, bet universitete jie greičiau kenksmingi. Apie 
mokslą studentas juk sprendžia iš profesoriaus dėstymo. Ateina 
universitetan jaunas studentas dažnai mistišką turėdamas įsiti- 
kinimą, kad mokslas begalo gražus ir baisiai galingas. Jis trokšta 
susilaukti tos iškilmingosios valandos, kada jam bus atskleista 
paslapties uždanga ir parodyta nematyta grožė, Tik patekęs to- 
kio profesoriaus paskaiton ir girdėdamas nuobodų skaitymą 
apie savaime niekam nereikalingus daiktus, jis klausia savęs, argi 
toksai yra mokslas, apie kurį jis tiek svajojo. Jeigu apsivylęs išeis 
studentas iš vienos, kitos tokios paskaitos, jis tuoj nutars, kad 

mokslo visai nėra. Bus tuo būdu sugriautas gražus įsitikinimas, 
ir iš to bus visuomenei didelė nuoskauda. 

Žinoma, ir mokslas nėra nuolatinė šventė. Jeigu jaunikaitis 
eina universitetan besivildamas rasti tenai šią skaisčią šventę, 
jis turės vis tiek nustoti savo svajonių, Tik jeigu jis pateks pas to- 
kius profesorius, kurie jo lūkesio neapvils iš pat pradžios, įsitiki- 
nimas, kad mokslas — nuolatinė šventė nebus sugriautas, bet 
po truputį pasikeis, Šis įsitikinimas pataps dar gilesnis, o moks- 
las rodysis dar šviesesnis. Studentas pamatys, kad atskleisti ne- 
didelį paslapties sklypelį, reikia kruvinai prakaituoti, reikia 
ruoštis būti tokio pažinimo vertam. Dirbdamas kasdieninį moks- 
lo darbą pas profesorių sintetiką ir matydamas, kad tik tuo keliu 
galima prieiti prie moksliškosios tiesos, jis ne tik supras bet ir gi- 
liai pajus, kokis erškėčiuotas tiesos kelias. Jam pataps aišku, kad 
pirmutinis jo įsitikinimas, jog galima be jokios ruošos, be jokio 
prakaito, be mažiausio valios įtempimo pastebėti moksliškosios 
tiesos gelmes, buvo žeminantis mokslą ir žmogystę. 

Taigi, jeigu bloga knyga didelė visuomenei nelaimė, tai 
blogas profesorius dar didesnė. Dideliuose universitetuose, 
kur esti įvairių įvairiausioms mokslo šakoms atstovų, gali būti ir 
tokių fakto garbintojų profesorių be jokios mokslui skriaudos. 
Iš kelių ar keliolikos tūkstančių studentų rasis vienas kitas, kuris 
pataps tokio profesoriaus mokiniu, būdamas jam dvasios gi- 
minė. Tuo būdu bus paruošta mokslui darbininkų, kurie darys 
juodąjį darbą, vadinasi, bus jam naudingi. Bet mažuose univer- 
sitetuose, jeigu bus daugiau profesorių, teišmanančių vieną tik- 
tai siaurą dalyką be jokio ryšio su kitomis mokslo problemomis, 
mokslas bus ten ne tik ilgam nustelbtas, bet ir diskredituotas. 

Mažiau kenksmingi bus profesoriai, kurie skrajoja padan- 
gėse neliesdami tikrenybės, nes jie mokės įkvėpti jaunimui bent 
mokslo meilę, norint moksliškojo žinojimo jie negalės suteikti. 
Juk skrajoti svajonėse tegali tik didelis entuziastas, o entuziaz- 
mas limpa. Jeigu studentai, atėję universitetan su skaisčiomis 
viltimis susiduria su tokiu profesorium, jie bent nenustoja jau- 
nystės vilčių, o tai jau labai daug reiškia. „Ką poetas šventosios 
dvasios įkvėptas parašo, gražu būna“, teisingai sako materia- 
lizmo tėvas Demokritas. Bet ši mintis galima lygiai priderinti ir 
prie mokslo. 

Visas universiteto mokslo rūmas remiasi trečiosios rūšies 
profesorium, kuris moka rinkti žaliąją medžiagą, ją tinkamai 
priruošti, bet iš tos medžiagos daro toliau moksliškas konstruk- 
cijas. Jau buvo minėta, kaip tokis profesorius tobūlesnį padaro 
tikėjimą mokslu. Pats jis eis kasmet mokslan ne tik gilyn, bet ir 
platyn, nuolat perdirbinėdamas ir papildydamas tą vaizdą tikre- 
nybės, kurį jis dėsto studentams. Daugybėje vakarų universite- 
tų profesoriai privalo dėstyti eilę dalykų, kurie turi vidujinės 
giminystės, bet būna išskirti tarp kelių katedrų. Užimdamas vie- 
ną katedrą, profesorius nėra priverstas dėstyti dalykus iš kaimy- 
nės katedros, bet jis tai daro, nes toksai mokytojavimas neleidžia 
jam susiaurėti, beužsiimant vien savo specialiais dalykais. Pro- 
fesorius, kursai tegali skaityti tik vieną dalyką, nematytas daik- 
tas nė viduramžy, nekalbant jau apie naujuosius laikus. 


Mes kalbėjome apie profesorius, kurie mokslui atsidavę ir 
tai matėme, kad vieno prisiruošimo prie mokslo neužtenka. Yra 
dar viena rūšis profesorių — „dėl karjeros“. Jų buvo nemaža 
senojoj Rusijoj. Yra jų ir kitur. Tai pati blogiausia profesorių rūšis 
ir didžiausia universitetams nelaimė. Moksliškų įsitikinimų tok- 
sai profesorius neturi iš principo jokių. Jis žiūrės, kokios moks- 
liškos srovės rūbai geriau pritinka jo karjerai. Jeigu tie, nuo kurių 
jo karjera pareina bus spiritualistai, jis bus uoliausias spiritualis- 
tas, jeigu materialistai — jis rodysis ištikimiausias materialis- 
tas. Toks profesorius karjeristas įneša universitetan tikrą puvėsį. 
Anot Dantės patarimo: „nekalbėkime apie juos“. 

Mes priėjome prie trumpos mūsų apžvalgos galo. Nušvies- 
ti visapusiškai tokį didelį daiktą, kaip mokslas ir vieta jam univer- 
sitete mes nė neketinome. Be abejo mūsų mokslo supratime liko 
daug nebaigtų sakyti dalykų. Dažniausia mes galėjome tik nuro- 
dyti savo mintį, palikdami jos tikslų įrodymą vėlyvesniems lai- 
kams. Kartais neišsikalbėta tyčia. Mūsų išmanymu geresnis bū- 
na raštas, kuris sužadina mintį už tą kuris ją patenkina. 


Lietuvos Universitetas. Humanitarinių Mokslų Fakulteto Raštai. Kny- 
ga I. 123 - 231 psl. 
Commentationes Ordinis Philologorum. Liber I. Kaunas. 1925, 

Prof A. Voldemaras 


BŪGA ŽMOGUS IR MOKSLININKAS 


Mokslininkai dažniausia neturi biografijos. Jų gyvenimas išsi- 
semia mokslo darbais, kuriuos jie nuveikia, mokslo idėjomis, ku- 
rias jie skleidžia. Viskas kita pas juos patampa šaliniu daiktu, ku- 
ris tiek turi prasmės, kiek atsiliepia mokslo darbams. Žmonėmis 
mokslininkai nesustoja buvę, bet vis dėlto jie lieka nepanašūs į ki- 
tus, arba, tikriau sakant, skiriasi iš kitų. Šisai skirtumas reiškiasi pap- 
rastai tuo, kad mokslininkai mažai teišmano dargi savo pačių kas- 
dieninio gyvenimo reikalus. Laboratorija, knyga, muzėjus — štai 
kas paima visą mokslininko gyvenimą. 

Būga buvo mokslininkas gimęs ir juo pasiliko iki paskutinei 
savo gyvenimo valandai. Jis irgi neturi įvykių, bent žymesnių, sa- 
vo gyvenime. Tiek jojo biografijoje yra nepaprasto, kad jis pats 
turėjo pramušinėti sau kelią mokslan. Cimė jis sodžiuje ir iš sodie- 
čių tėvų. Kaipo ūkininkai jo tėvai galėjo skaitytis daugiau tarp 
pasiturinčiųjų. Jeigu jie svajojo susilaukti iš sūnaus kunigą ir tam 
reikalui leidė jį mokytis toliau pradinės mokyklos, tai netiek lauk- 
dami materialės gerovės, kiek besirūpindami Dievo garbe ir savo 
išganymu, vildamiesi susilaukti iš žmonių pagarbos. 

Išleisti sūnų kuniguosna — tai bene to kiekvieno lietuvio so- 
diečio svajonė anuo metu. Kitoniško mokslo mūsų sodietis tada 
dar nepažino ir jo bijojo. Jo išmanymu galima buvo besimokinant 
tapti kunigu, arba ponu. Patapęs kunigu sodietis garbins Dievą 
visą savo gyvenimą, melsis už tėvus, gimines, suteiks garbės ne 
vieniems tėvams, bet ir visai savo giminei ir net parapijai. Nebe- 
to, žinoma, kad nepasipainiotų noras susilaukti iš sūnaus ir mate- 
rialės gerovės. — Eiti kitus mokslus sodiečiui, reiškia išeiti į po- 

nus. Prie „pono“ jis neturi nei geros širdies, nei apie jį geros nuo- 
monės. Vienintėlis gal daiktas, kurį pastebėjo sodietis ponuose, tai 
tikybinių praktikų apleidimas: penktadieny valgo mėsišką valgį, 
bažnyčion neina — žodžiu bedievis, 

Dievobaimingas sodietis šiuo keliu nenorėjo leisti savo vaiko. 

Apie šią sodiečio psichologiją pats Būga primiršo, sakydamas 
autobiografijoje, kad tik materialių gėrybių noras vertė jo tėvą leis- 
ti sūnų į kunigus, Patsai jaunas Būga nejuto nei ypatingo pašauki- 
mo būti kunigu, nei ypatingo nenoro, Greičiau galima sakyti buvo 
linkęs eiti kuniguosna. Iš mažens jis pajuto savy gilų prisirišimą 
prie savo tautos ir ypač tėvų kalbos, Jo jaunystės metu daugiausia 
kunigai buvo jos nešiotojai ir gynėjai. Kitiems apšviestūnams reikia 
su visu, kas sava, skirtis ir išsinešdinti svetimon šalin. 

Seminarijoje Būgą mes randame jau susipratusį lietuvį. Neži- 
nia kodėl jis įstojo Mogiliavo seminarijon Petrapily, o ne Žemaičių 
Kaune, kur jo būdui ir palinkimams kur kas būtų buvusi atmosfe- 
ra tinkamesnė. Būdamas stataus būdo Būga pradeda susikirsti su 
lenkais draugais del lietuvystės. Tuo metu rektoriavo seminarijoje 
savotiškai pagarsėjęs tarpu klerikų Erdmanas, kilęs iš Kaunijos ir 
mokantis lietuviškai. Priežastis, del kurios Būga turėjęs apleisti se- 
minariją, buvęs kaiptik rektorius Erdmanas. 

Autobiografijoje, įdėtoje „Lietuvių kalbos žodynan“, Būga 
nieko nesako apie savo išstojimą iš seminarijos. Prieš dvidešimtį 
su viršum metų jis man pasakojo, kad Erdmanas radęs pas jį lie- 
tuvišką knygutę ir pradėjęs ją skaityti balsiai, bet baisiai kraipyda- 
mas žodžius. Paskaitęs kiek, klausęs Būgos, ar jis ką nors supranta. 
Atsakius Būgai, kad nieko, jis pasakęs lenkiškai: „widzisz, jacy lit- 
wini durni, sami nierozumieją co piszą“. Niekinimas ir persekioji- 
mas lietuvystės vertė Būgą persiskirti su seminarija. 

Tai buvo didelė nelaimė. Būga turėjo keturių klasių atestatą 
ir metus su viršum išbuvo seminarijoje. Toliau norint varyti mok- 
slą reiktų įstoti gimnazijon, ar tolygion mokyklon, bet iš kur imsi 
pinigų? Užsidariusios Būgai išėjus seminarijos durys uždarė jam 
tėvų kišenę. Gali būt, jie sutikę būtų leisti jį gimanzijon iki šešių 
klasių arba net iki galui, kad paskui stotų seminarijon, bet apleidus 
jam seminariją negalėjo būti nė kalbos apie gimnazijon įstojimą. 
Apsukresnis gyvenimo reikaluose už Būgą kitas kas, būtų gal pasi- 

rūpinęs baigti gimnaziją prieš stosiant seminarijon, arba seminari- 
joje būtų neįkliuvęs perdėtiniams, arba galop pasirūpinęs persi- 
kelti kiton seminarijon, kad neliktų be mokslo, bet Būgai visa tai 
neatėjo nė galvon. 

Tokiomis aplinkybėmis nieko kito Būgai nebeliko kaip pradė- 
ti savarankiškai gyventi, Tik savarankiškumo jam visada stigo prak- 
tiškuose reikaluose. Petrapily jis nė nemėgino rasti vietos, o važiuo- 
ja Mosaran pas kun. Bernotą mokyti jo giminaičių. Tuo būdu ku- 
riam laikui Būga aprūpintas, bet tik kuriam laikui, Šį kartą jam dau- 
giau pasisekė nei seminarijoje. Jis grįžta su savo mokiniais Petra- 
pilin, bet išlaikius jiems kvotimus tampa nebereikalingas. Vėl pri- 
puolamai tenka jam gauti vieta Mikalojaus Observatorijoje „už ky- 
šį“, kaip jis pats sako. 

Darbas Observatorijoje teko dirbti labai nuobodus ir mecha- 
niškas, nes reikėjo sudėdinėti eilias skaitmenų žinių lapuose, ku- 
riuos prisiunčia Observatorijai vietų tyrėjai apie visas oro atmai- 
nas. Bet jis ne tik aprūpino Būgą materialiai, kad ir ne gausiai, bet 
palikdavo šiek tiek laisvo laiko, kuris buvo galima sunaudoti toli- 
mesniam mokslui. Būga tikrai pradeda mokintis pats vienas, bet 
„„. latvių kalbos! Besimokindamas iš knygų jis greit pramoksta 
skaityti be žodyno ir tuoj išsirašo iš Rygos žurnalą „Austrums“. 
Latvių kalbos jis mokinasi todėl, kad ji giminė lietuviškajai. Pirmų 
pirmiausia jam rūpi gimtoji kalba, kurią karštai imasi tirti. 

Pirmtakūnų šioje dirvoje rado daug, bet mokytojo nė vieno. 
Reikė jam pačiam prasikimšti pro pirmąsias sunkenybes. Būga 
pradeda nuolat lankytis Petrapilio viešajan knygynan, kur skai- 
tė lietuviškus raštus ir kitomis kalbomis tuos, kurie kalbėjo apiė 
lietuviškus daiktus. Sunkiausias buvo jam dalykas išmokti statyti 
priegaides, nes nebuvo kam išaiškinti jų skirtumas. Teko mokytis 
iš Kuršaičio gramatikos rašytos vokiškai, taigi sunkiai suprantamos 
težinant vokiškai tiek, kiek pramoko gimnazijoje ir seminarijoj. 
Kas vėl pas Būgą labai įstabu, jis neturėjo visai muzikališko 
jausmo. Kartais jam sunku buvo atskirti suderintus garsus nuo ka- 
kofonijos. Lietuviška gi priegaidė yra tikrai giedojimas, tariant 
muzikališka. Ji labai sunku sugauti žmonėms, kurie turi gerą ausį. 
Būga gi be muzikališkos ausies pramoko tiksliai atskirti įvairias 
priegaides ir tai ne vien savo gimtojoj tarmėje, bet ir kitose. Jis tu- 

rėjo įveikti ne menkesnį prigimties trūkumą nei Demostenas, ir į- 
veikė. Kai aš susipažinau su Būga 1900 m., jis jau gerai mokėjo 
lietuviškąją kalbą ir rašybą — tuo metu gana retas daiktas. Kaip tik 
šiuo savo mokėjimu jis labiausiai man imponavo, nes aš, nors iš 
mažų dienų skaitęs lietuviškus laikraščius ir knygas rašybos visai 
nemokėjau. Labai greitai išaiškino man Būga visas jos paslaptis ir 
parodė, kaip reikia priegaidės rašyti. Pasipažinę mes greitai su- 
sidraugavome. Aš buvau baigęs triklasę miesto mokyklą ir norė- 
jau toliau mokytis. Greit sutarėva su Būga kartu toliau mokytis ir 
trumpą laiką drauge dirbova, imdami pamokų pas A. Smetoną 
ir d-rą. Rymą. 

Kas Būgai trukdė sistematiškai mokytis atliekamomis nuo tar- 
nybos valandomis, tai ne tiek visuomenės gyvenime dalyvavimas, 
kuris reiškėsi daugiausia teatru ir kur Būgai tekdavo daugiau dir- 
bti nei kitiems (jis kartu su Mykolu Palioniu perdirbo Gužučio 
„Ponas ir Mužikai“ ir išvertė „Dėdė atvažiavo“), kiek įsimylėjimas 
įlietuviškąją kalbą, kur jis labai greit patapo autoritetu. Labai greit 
ir be jokio vadovo jis rado gyvąjį jos šaltinį — tarmes, kuris jam 
daugiau žadėjo ir galėjo duoti už tų laikų raštus. Tirti gyvąją kal- 
bą nebuvo persunku Petrapily, nes lietuvių kolonija tenai buvo 
gana skaitlinga ir susidėjo iš atvykėlių iš įvairių Lietuvos kraštų. 
Dauguma jų buvo darbininkai bei darbininkės, vadinasi kalbėjo 
tarmiškai ir mažiau buvo pasidavę sintaksėj svetimai įtakai. 

Šaukiamas 1901 m. naujokų komisijon Būga turėjo progą ap- 
lankyti tėviškę ir tenai kurį laiką paviešėti. Grįžo Petrapilin su dai- 
nomis ir kitais tarmės tekstais, kuriuos užsirašė beviešėdamas. Kiek 
anksčiau jaunas kalbininkas susipažįsta su prof. Volteriu, pas kurį 
pradeda lankytis nuo Velykų 1901 m., ir vėliau su prof. Jauniun. 
Viena ir kita pažintis nulėmė visą Būgos likimą. Surištas su Petra- 
pilio moksliškomis įstaigomis (Mokslų Akademija, Universitetas, 
kur jis dėstė litvanologiją), Volteris spietė aplink save lietuvių be- 
simokančiąją jaunuomenę, ieškodamas tarp jos žinių kalbos bei 
etnografijos dalykams. Jis labai greit pastebėjo nepaprastus Būgos 
gabumus lietuviškajai kalbai tirti. 

K. Jaunius turėjo kitoniškos reikšmės Būgos likimui. Genialus 
žmogus, gražiai mokąs senovės kalbas, graikų, lotynų, ebrajų, gi- 
męs lingvistas ir giliai apsipažinęs su lingvistikos mokslu, beto 

sugebąs labai suprantamai ir aiškiai išdėstyti sunkiausį dalyką, bet 
žmogus jau sulaužyto būdo, retai ateinąs į savo paskaitas, o užsi- 
ėmęs kiauras naktis ir dienas studijuoti lyginamosios kalbotyros 
dalykus, bet nei vieno tyrinėjimo nevedąs iki galui, o metąs tuo me- 
tu, kai jam pačiam galvoje klausimas tampa aiškus — toksai Jaunius 
negalėjo nepaveikti į jaunikaitį, kuriam buvo galva pramušta kalbos 
mokslui. Niekas nežinojo tuo metu taip giliai lietuvių kalbos tar- 
mių ir šnektų, kaip Jaunius. Niekas irgi nebuvo pastebėjęs tiek žy- 
mių joms atskirti, kaip jis. Ko ieškojo pirma Būga sunkiai jam pri- 
einamuose raštuose, tą rado aiškinamą kur kas giliau ir moksliškiau 
Jauniaus gyvu ir vaizdžiu žodžiu. Susidūrus su Jaunium lietuvių 
kalbos žinojimas pas Būgą pagilėjo ir praplito, atsistodamas ant 
tvirto moksliško pamato. 


Bet Jaunius užkrėtė Būgą tąja liga, kuri pirmiau jam buvo 
svetima — etimologizavimu. Ligšiol Būga tyrė lietuviškąją kalbą 
be ryšio su kitomis, kurių tinkamai nė nemokėjo ir tiesą pasakius 
nė negalėjo mokėti. Pats Jaunius lingvistui turėjo gerą pasiruošimą. 
Dvasiškoj Akademijoje pas Lukianą Milerį (Mueller) jis gražiai 
išmoko klasiškųjų kalbų, ten pat pramoko ebrajų kalbos, pats mo- 
kinosi sanskrito, o pridėjus prie to slaviškąsias kalbas vokiečių 
ir prancūzų gausime tvirtą pamatą kalbų lyginimui. Pas jį ateina 
Būga gražiai mokas tik lietuviškai, o svetimos kalbos, išskyrus ru- 
siškąją bei lenkiškąją, tik tiek, kiek galėjo pramokti jų mokykloje. 
Nė svetimųjų kalbų fonetika tuo metu jam nebuvo žinoma. Iš 
Jauniaus Būga sužinojo, kad negalima pažinti tikrai nė lietuvių kal- 
bos lyčių, nesulyginus jų su kitomis kalbomis, kad lietuvių kalbos 
platus žinojimas tai tik medžiaga tolimesniam visų kalbų studijavi- 
mui lingvisto akimis. Trumpai betariant prieš Būgos nustebusias 
akis atsivėrė visas lyginamasis kalbų mokslas. Ir kaip atsivėrė! 
Jaunius tuo metu, kai Būga ir aš su juo susipažinome, tyrinėjo gi- 
minystę indo - europejiškų kalbų su semitiškosioms, kurias jis 
norėjo išvesti iš vieno kamieno. Beklausant Jauniaus viskas rodėsi 
aišku, suprantama, lengva. Rodėsi, kad jokio čia ypatingo žinojimo 
nereikia ir kalbotyros viršūnę galima pasiekti visai nesimokinant 
tų kalbų, kurios lyginama. . 

Ilgėliau ir arčiau bendraudamas su Jaunium Būga nė nepasijuto 
patapęs atkakliausis lingvistas, kad ir be jo žinių. Pas Jaunių 


449 


visi kalbos faktai būdavo išaiškinti iki galo, tarytum kokios geome- 
trijos teoremos. Būga iš prigimties mėgo statumą ir aiškumą ir tuo 
būdu pas jį labai greit susidėjo įsitikinimas, kad kalbotyroje gali- 
ma pasiekti rezultatų matematiško griežtumo ir tikrumo. Kalbos 
įstatymai rodėsi esą tiek pat būtini, kiek gamtos. Žinant šiuos įs- 
tatymus galima kiekvieną žodį privesti prie jo „pirmykščios“ 
lyties bei reikšmės ir dar pakeliui galima susekti, kaip įvyko jo ap- 
kitimas ir kuriuo metu. Kitaip betariant, patapo iš anksto griežtu 
ir siauru dogmatiku, 

Aptikęs tokį mokytoją Būga su kūnu ir su siela atsidavė savo 
mylimajam darbui. Jauniaus irgi apsidžiaugta, kad netikėtai gavo 
mokinį, kuris persiėmęs mokytojo idėjomis neleis joms pražūti, bet 
paskelbs mokslui. Nekartą ir kitiems reiškė Jaunius savo pasigėrė- 
jimą ir gyrė Būgą, kaipo nepaprastai paimblų kalbininką. Iš kitos 
pusės Volteris kėlė į padanges jo žinojimą. Tik kas iš to žinojimo 
ir pasišventimo darbui? Juk Būga buvo vistiek Observatorijos 
skaitliuotojas nebaigusis nė vidurinės mokyklos. Mokslui jis vis- 
tiek žuvęs, nes negali prie jo prisiruošti ir jam atsiduoti, ir kokiam 
mokslui! Jeigu pavartytumėm anų laikų mūsų laikraščius, pastebė- 
tumėm kiek daug vietos duota kalbos bei rašybos dalykams. Ka- 
da šie reikalai taip rūpi lietuviams ir kada galima susilaukti iš Bū- 
gos tokio didelio kalbininko, jis gaišta sėdėdamas už mechaniško 
darbo. 

Tuo metu Dvasiškojoj Akademijoj profesoriavo pral. Dam- 
brauskas ir kun. Būčys, kuriuodu sugalvojo leisti Būgą toliau į mok- 
slus ir tuo reikalu išrūpino jam stipendiją. Tuo būdu 1903 m. Bū- 
ga gali mesti tarnystę ir ruoštis baigti gimnaziją. Sunkus uždavi- 
nys ne vienu žvilgsniu! Stipendija nedidelė, vos užtenka iš jos 
prasiversti, o čia reikia nusisamdyti mokytojas, kuris priruoštų 
prie egzaminų, vadinasi reikia užtai dar mokėti mėnesiui kelios- 
dešimt rublių, kurių nėra, Susitarta todėl buvo savybėje tarpu ke- 
leto žmonių mokinti Būgą dykai. Tokiais jo mokytojais buvo pral. 
Dambrauskas, A. Dubinskas ir aš. Bet ši kliūtis buvo ne pati sun- 
kioji, Kur kas kėbliau buvo priversti Būgą daryti tą darbą, kuris 
reikalingas gimnazijos kursui išeiti. Užuot dirbęs šį darbą, jis pri- 
kibs prie kalbotyros ir apie visa kita užmiršta. 

Vargais negalais galima buvo priruošti Būgą prie egzaminų, 

kuriems laikyti jam buvo sudarytos ypatingai geros sąlygos, nes 
gimnazijos direktorius ir mokytojai buvo prašyti, kiek galima, len- 
gviau jį kvosti, išaiškinus jiems, koksai iš jo vėliau didelis moksli- 
ninkas gali būti ir kad gimnazijos atestato neturėjimas užkerta jam 
šį kelią. Tikrai, egzaminuotas buvo jis begalo lengvai. Sakysime 
iš matematikos tiek raštu, tiek žodžiu, gavo po 2 (algebra, geo- 
metrija, trigonometrija, aritmetika), bet vis delto pedagogų taryba 
rado galimu pastatyti jam iš matematikos 3, kad galėtų gauti rei- 
kalingą baigimo liudymą. 

Rudenį 1905 m. Būga įstoja Petrapilio Universitetan, Istorijos 
Filologijos fakultetan. Dabar kelias atsiveria jam platus, nes 
gali rimtai studijuoti mėgiamuosius daiktus. Lyginamosios kalbo- 
tyros skyriaus fakultete nėra, ir Būga turi įsirašyti slavų - rusų sky- 
riun. Fakulteto planais jam reikia mokytis senovės kalbų, slavų 
kalbų, slavų senovės, slavų literatūrų ir sanskrito. Tai 1905 metų 
paskelbtieji kursai. Mokytojų sudėtis irgi gana gera. Tarpu profe- 
sorių randame kalbininkus Bodueną de Kurtenę (Baudoin de Court- 
enay), Buličą, Sobolevskį, Lavrovą. Žymiausias kalbininkas bu- 
vo be abejo Boduenas de Kurtenė, dabar Varšuvos profeso- 
rius. Gražiai mokąs visas slavų kalbas žodžiu ir raštu, romaniškąsias 
germaniškąsias, mokąs lietuviškai ir latviškai, apsipažinęs šiek 
tiek su Kaukazo kalbomis (armeniškai) ir totoriškomis, sanskritu: 
pastabumu nebeatsiliekąs nuo Brugmano, nesvetimas filosofijos 
bei psichologijos klausimams, kurie surišti su kalbotyra — toksai 
mokytojas buvo kaip tik pageidaujamas Būgai, pradedant Univer- 
sitete kalbos mokslą. Ne menkos vertės tebuvo ir Sobolevskis, 
vienas geriausių rusų kalbos žinovų, jos istorijos bei dialektologijos. 


Tik Būga atėjo universitetan jau turėdamas iš Jauniaus kalbo- 
tyros žinių ir teorijų.Nauji mokytojai ir naujos idėjos jo visai ne- 
traukė, Juk jam reikėję būtų padaryti milžiniškas darbas: pramokti 
romanų, slavų kalbų, apsipažinti iš šaltinių bent su vienos kurios 
išsivystymu. Šiam darbui nebūtų stigę mokytojų nei universitete, 
nei šalip jo. Juk Mokslų Akademijoje buvo du dideliu kalbininku: 
Fortunatovas ir Šachmatovas, pasižymėjusiu pažiūrų platumu, ži- 
nių gilumu ir metodo tikrumu. Tik šis darbas Būgai buvo jau ne- 
beįmanomas: bendravimas su Jaunium paliko jo moksliškame veide 
neišdildomų žymių. 

Taigi universitetas Būgai nedavė visa to, ką galėjo duoti. 
Tiesa pasakius, daugiau jis vaikščioja mokytis pas Jaunių nei uni- 
versitetan. Bestudentaudamas jis duoda spaudoj Aistiškąsias stu- 
dijas, kur turėjo būti sutraukta Jauniaus mokslas. Pirmoji jų dalis, 
pavestoji mokytojui Jauniui, pasirodo 1908 m. Man neteko patirti 
iš Jauniaus, kaip jis priėmė šį savo mokinio darbą. Tais pačiais 
metais rudenį jis staiga mirė. Bet vos metai suėjo po Jauniaus 
mirties, ir Būga viešai išsižadėjo mokslo paskelbto jo. studijose. 
Ektograpuotu pranešimu jis viešai daro atgailos aktą. 


Savo metu šis žygis buvo iššaukęs nusistebėjimo ir pasipikti- 
nimo. Jeigu Aistiškos studijos dėstė ne paties Būgos pažiūras, o 
jo mokytojo Jauniaus, tai kuriam galui rašyti ir siuntinėti išsižadė- 
jimo aktą? Juo labiau rodėsi ne vietoje tokis darbas, kad Jaunius 
buvo miręs ir negalėjo nieko pasakyti savo pažiūroms ginti. Gali- 
ma, žinoma, jas kritikuoti ir atmesti berašant tais pačiais klausi- 
mais, bet atsižadėjimas per tam tikrą skelbimą rodėsi lyg kokia 
polemika su numirėliu. Ištikrųjų jokia polemika Būgai nerūpėjo. 
Prie Jauniaus išsižadėjimo vedė karšta tiesos meilė. Būga, nustojęs 
tikėti Jaunium, pasijuto kaltas esąs tuom, kad suklaidino „Studijo- 
mis“ kitus ir, tarnaudamas vienai mokslo tiesai, jis skubinosi pasa- 
kyti viešai, kad jis paskelbęs netiesą. Norai buvo grynų - gryniausi 
nors pasireiškė keistoku būdu. 


Bet ar šiaip, ar taip, viešas Jauniaus mokslo — kiek jis buvo 
tikrai Jauniaus, šiandien niekas negali pasakyti — išsižadėjimas 
reiškė, kad Būga nori eiti naujais keliais. Šie nauji keliai buvo nau- 
ja įtaka, kuri negalėjo jo pasiekti prie Jauniaus gyvos galvos. Tu- 
rėdamas daugybę žinių, kurios visos pynėsi vienan sintetiškan 
vaizdan, Jaunius visada mokėjo prašalinti iš mokinio galvos visas 
abejones, dargi tada, kai jis pats aiškiai klydo. Dabar gi, jam iš- 
nykus, turėjo gerą dirvą Bodueno skepticizmas ar Šachmatovo gi- 
lus kriticizmas. Būga begalo lengvai pasiduodavo svetimai įtakai 
ir kartais net jo paties, tariant gimusi ar atėjusi iš kur - kitur, min- 
tis pagriebdavo jį visą tiek, kad šiuo metu ji viena besirodė jam ti- 
kra. Iš ten pas jį labai dažnas išsižadėjimas to, ką vakar laikė 
tikrų - tikriausia. 


Būgai visada reikėjo turėti įsitikinimą, kad jis pasiekė tiesos 

ir tai pilnos tiesos. Be moksliškosios tiesos, jis negalėjęs būtų gy- 
venti. Jam maža buvo to, kad jis artinasi prie tiesos, ar tai ruošda- 
mas naują jos rūmams medžiagą, ar tai prašalindamas esamas jos 
kely kliūtis-klaidas. Jeigu jis būtų raminęsis tuo, kad jis sąžinin- 
gai, nuoširdžiai ir su didžiausiu pasišventimu tarnauja mokslo tie- 
sai, jis nebūtų taip skubotai išsižadėjęs savo mylimo vaiko, išne- 
šioto per eilę metų ir taip sunkiai pagimdyto. Turime pasakyti 
tiesą, rašymas Būgai buvo labai sunkus ir įkyrus darbas. Visuose 
jo raštuose galima pastebėti, kad autoriaus surinkta labai daug 
faktų, bet išvados iš jų nėra aiškiai pasakytos. Negali sakyti, kad 
faktų rinkinys būtų pas jį buvęs padarytas be jokio skirtumo, be 
jokios vedamosios minties. Jis visada žino, kam jam reikalingas 
vienas ar kitas dalykas, bet žodžiais aiškiai to nepasako. Tuo būdu 
skaitytojui liekti pačiam suvokti tas Būgos mintis, kurias jis turėjo 
galvoje, bet rašte aiškiai neišdėjo. 

Taigi ir „Aistiškųjų Studijų“ parašymas jam buvo didelis 
vargas. Ar šiaip, ar taip žiūrėtum į jų išvadas, vienas dalykas liekti 
neabejotinas: šiame veikale yra daug naujos medžiagos kalbinin- 
kams iki tol visai nežinomos. Tegu sau būna jos nušvietimas ne- 
tikras, tegu aiškinimuose būna daug prasimanymų ar svajonių, bet 
tas nei kiek nemažina surinktosios medžiagos vertės. Kita vertus, 
klaidingi keliai ir klaidingos išvados mokslui turi kartais didelės 
reikšmės. Jeigu vienas mokslininkas nuėjo klaidingu keliu, tai kiti 
bus apsaugoti nuo to kelio. Tai amžina mokslo tragedija, kad jis 
negali eiti stačiu keliu į tiesą. Todėl „„Aistiškosios Studijos“ turėjo 
ir turi savo vertę. Būga jos nematė ir negalėjo matyti, nes jam, kaip 
sakiau, reikėjo visada būti tikram, kad jis turi pilną tiesą. 

Naujos įtakos išėjo Būgai labai geran. Dirbdamas kartu su 
Jaunium, jis įprato gyventi daugiau teorijose, nei tikrenybėje, ku- 
rią jis buvo linkęs pataisyti, jeigu ji ėjo prieš jo teoriją. Kaipo pa- 
vyzdį tokiam jo palinkimui priminsiu vieną dalyką. Skaitydamas 
korektūroje mano tarmės užrašą jis rado skolintą žodį „čelerny- 
kas“ ir tuoj pataisė, dėdamas vieton r - d. Man pastebėjus, kad 
jo pataisymas klaidingas, nes tikrai tariama mano krašte su r, o 
ne su d, Būga pradėjo man aiškinti, kad visai negalimas daiktas, 
kad taip tartų, nes tai priešinga būtų tiems ir tiems fonetikos dės- 
niams, 

Naujos įtakos pasireiškė tuom, kad Būga daugiau pradėjo 
ieškoti faktų ir mažiau pynė teorijų, remtų irgi teorijomis. Ši nau- 
joji pakraipa aiškiai matoma medaliniame jo rašte apie rusų kal- 
bos pėdsakus lietuviškoje. Tema buvo paskelbta per fakultetą 
prof. E. Volterio. Anksčiau prie Jauniaus gyvos galvos, vargu bau 
sutikęs būtų Būga rašyti tokį darbą, nes jis turi būti remtas dau- 
giausia faktais (atskirų žodžių istorija), nei teorijomis. Dabargi 
jis ėmėsi šio darbo ir pats įsitikino, kad tai vienintelis tikras kelias 
mokslo darbams. Tolimesniuose jo raštuose matomai eina faktų 
pagrindas didyn, nors visą savo gyvenimą jis negalėjo nusikra- 
tyti palinkimo teoretizuoti be pakankamo faktų pamato. 

Jeigu mokslo žvilgsniu dabar pradeda Būga grįžti tikresnian 
kelian, tai įgimtieji jam palinkimai nesirūpinti savo praktiškais 
reikalais ir dirbti vieną mėgiamąjį darbą per bendravimą su Jau- 
nium dar daugiau sustiprėjo. Juk praktiškai mokslo darbas geriau- 
siai galėjo eiti tik gavus profesūrą ir, jei galima, patapus akademi- 
ku. Vadinasi reikia juogreičiausiai baigti universitetas ir paskui 
ruoštis prie profesūros. Kelias labai status ir aiškus. Tik einant 
juo tenka susidurti kiekvienam žingsny su egzaminais: fakulteto 
egzaminai, valstybės egzaminai, magistro egzaminai. Kiek lengvi 
jie bebūtų, vistiek tenka jiems ruoštis, vadinasi reikia atsitraukti 
nuo moksliškojo darbo. 

Kas sunkesnį darė jam šį darbą, tai jo moksliškojo intereso 
siaurumas. Filosofija, literatūra, istorija, menas — visa tai jam nei 
kiek nerūpi. Reta rasti mokslininkas, kuriam visi šie dalykai bū- 
tų taip svetimi, kaip Būgai. Rusų universitetų programos nebuvo 
sukoncentruotos, kaip kad Vakaruose. Tam, kas turi miklesnį pro- 
tą ir daugiau dvasios reikalavimų, programos įvairumas išeina tik 
geran, bet kam tenka mokytis iš prievartos dalykų, prie kurių nėra 
palinkimo, jie patampa tikra baidykle. Būga, kaip matėme, 
sunkiai galėjo baigti gimnaziją ir be prievartos iš šalies tikrai ne- 
būtų to padaręs. Kai eilę metų bendravo su Jaunium, jis visai 
buvo nustojęs interesuotis visu kitu, kas nelingvistika ir patapo 
labai panašus į savo mokytoją. Kai kada teks eiti jo ieškotų pas 
jį ir varu vesti į egzaminus, nes jis nenorėjo eiti pats. 

Tokiomis aplinkybėmis egzaminai išeidavo labai nelygūs: 
vienur jis žinojo ne mažiau už patį egzaminatorių, kitur visai ne- 

išlaikydavo. Šios dėliai priežasties jis labai nutraukė universiteto 
baigimą ir magistro egzaminus, be kurių negalėjo įsirašyti į pri- 
vatdocentus, pro kurį laipsnį paprastai tenka eiti prie profesūros. 
Kiek mažai šie dalykai rūpėjo Būgai, geriausia matyti iš to, kad jis 
pats užmiršo, kada jis baigė universitetą. Savo autobiografijoje 
jis nurodo 1911 m., o Petrapilio universiteto metinės atskaitos duo- 
da kitus. — Kur kas lengviau laikyti magistro egzaminai, bet ir su 
jais Būga delsė begalo ilgai ir vos tik 1916 m. pavasarį juos išlaikė. 
Baigęs juos jis įteikė prašymą įtvirtinti jį privatdocentu Petrapilio 
universitete. Tik įžengiamosios paskaitos jam ten neteko laikyti. 
Jau anksčiau buvo kilusi Rusų valdžioje mintis įkurti naują univer- 
sitetą. Pirmojoj eilėje buvo nužiūrėta Permė, kuri senai jau tuo 
reikalu rūpinosi. Bet iki rudens 1916 m. negalima buvo suskubti 
su Permės universiteto sudarymu ir todėl sumanyta buvo siųsti 
tenai Petrapilio universiteto skyrių. Tuo būdu visas mokslo per- 
sonalas pirmaisiais metais tegalėjo būti imtas tik iš Petrapilio 
universiteto. 

Prie lyginamosios kalbotyros katedros tebuvo tik trys tuo me- 
tu privatdocentai: Volteris, Ščerba ir Fasmeris. Iš jų Volteris jau 
senai neužsiiminėjo lyginamąja kalbotyra, Fasmeris gavo pakvieti- 
mą kitur, o Ščerba turėjo pačiame Petrapilio universitete apim- 
ti vakuojančią šio dalyko katedrą. Tuo būdu teko vykti Permėn 
Būgai. Visiems Petrapilio universiteto privatdocentams, kurie at- 
rinkti buvo 1916 m. dėstymui, prižadėta buvo duoti ten profesū- 
ras, kai atsidarys Permės universitetas. Nuvykęs ten Būga gavo dės- 
tyti visus kalbotyros dalykus, kurių nei vienos šakos savo gyvenime 
nei karto nebuvo dėstęs, Suprantama todėl, kad didelio pasiseki- 
mo kaipo dėstytojas neturėjo. Kai kuriems savo kursams teturėjo 
tik vieną klausytoją. Bet universiteto gyvenimas 1918 m. visiškai 
suiro ir išnaujo jan ineiti teko Būgai tik Lietuvon grįžus, kur jis 
užėmė tą pačią katedrą Vilniaus universitete, kol jis buvo, o pas- 
kui Kauno. 

Akademiškas darbas geriau sekėsi Lietuvoje, kiek jis bendrai 
imant galėjo sektis mūsų sąlygomis, visam kam stingant. Vis delto 
tėvynėje buvo vilties, kad Būga galės susilaukti mokinių, kurie bent 
lietuvių kalbos tyrinėjimą palaikys toje aukštumoje, - kurion ją 
įkėlė mokytojas. Bet čia pasirodė giltinė, kuri nukirto gyvenimo 

siūlą kaip tik tuo metu, kai jis ėmėsi savo pačių didžiųjų darbų. 
Viršūnės dar Būga nebuvo pasiekęs. Jo paties pažiūros dar ėjo 
platyn ir gilyn, kai jis tapo atšauktas iš gyvųjų tarpo. Mirė jis ei- 
damas 45 amžiaus metus, taigi galėjo dar kita tiek pasidarbuoti 
ir duoti kur kas geresnių dalykų, nei ligšiol davė. Bet kadangi 
šis darbas tapo amžinai pertrauktas, tenka apibūdinti tas, kas 
Būgos nuveikta. 

Būga buvo kalbininkas. Vienas šis vardas mažai tepasako. 
Juk kalbos mokslas, arba, kaip Jaunius ją praminė, kalbotyra, su- 
sideda iš daugybės šakų, kurios kartais būna gana tolimos viena 
kitai. Kalbą galima tyrinėti įvairiausiais žvilgsniais. Pirmų - pir- 
miausia, kalba tėra įmonė reikšti žmonių psichiškajam gyvenimui. 
Jausmai, norai, mintys — visa tai geriausia galima išreikšti žodžiais, 
kad ir ne vien jais. Psichikos gyvenimas tirti psichologijos darbas. 
Taigi kalbotyra, susiduria čia arti su psichologija ir susiduria ne 
vienu kuriuo klausimu, bet kiekvienu, Kita vertus, kalbą galima 
imti iš jos materialės pusės, ieškant, kurie organai ir kaip dalyvau- 
ja darant ir tariant žodžius ir visus sakinius. Tuo būdu gausime 
kalbos fiziologiją, kuri bus artima gamtos mokslams. 

Čia gali būti daryta eilės visokių bandymų, ypač įtraukus psi- 
chologiją. Juk mes galime įdomauti netik vienos kurios kalbos 
fiziologija, bet vieno luomo, vieno amžiaus, vieno žmogaus, vien- 
no ūpo garsais, kurie pasirodo ne visada esą tie patys. Mes galime 
irgi domėtis, kaip keičiasi garsai vienoje kurioje kalboje, arba ke- 
lete jų ir tada gausime fonetiką. Mums gali svarbu būti patirti, 
kaip žodžiai auga garso arba prasmės žvilgsniu. Tada mes gausi- 
me etimologiją su semantika. Vėl gali būti labai svarbu žinoti, kaip 
reiškiasi jausmas, mintis žodžiais. Iš to gims sintaksis. Galime ir- 
gi savęs klausti, kaip sudeda žodžius poetas, oratorius, prozos ra- 
šytojas, mokslininkas ir t. t. Duodami sau tokių klausimų, kalbėsi- 
me apie stilių (stilistika). 

Tirdami kalb5 visais šiais žvilgsniais, — o jų yra daugiau, nei 
paminėta, — mes būsime kalbotyros moksle ir būsime kalbininkai. 
Labai retas kuris mokslininkas tenkinasi vienu ar keletu tyrimo 
žvilgsnių. Kurios gi rūšies kalbininkas buvo Būga? Pavartykime jo 
raštus, kurių jis paliko nemaža. P. V. Biržiška davė „Tautoje ir Žo- 
dyje“ jų sąrašą pamečiui. Nors sąrašas sustatytas ne visai tinka- 

mai (nėra numerių iš eilės, tas pats raštas paminėta po du kartu, 
jeigu jis išėjo pirma skyrium, o paskui rinkiny ir t. t.), vis delto 
iš jo matyti, kad Būga turėjo nuolat rankoje plunksną. Ką mes pas- 
tebėsime jo raštuose? Autorius visur labai tiksliai dokumentuojasi, 
kartais kas kelioliktas, ar net kas kelintas žodis rasime paminėta jo 
šaltinius, iš kurių jis ima savo žinias. Pažiūrėkime, katruos jis mi- 
ni kalbininkus ir katrų visai nemini. Vundto, Paulio, Mautnerio, 
Foslerio, Jespersono vardų visai nerasime paminėta, o juk pir- 
muodu „Volkerpsychologie“ tomu, pavestu kalbai, turi didžiau- 
sios kalbininkui svarbos. Net jo paties mokytojo Bodueno de Kur- 
tenės ne visi veikalai Būgos skaityti. Kur svarstomi bendrieji kal- 
botyros klausimai, tie jo globotojo universitete raštai mokiniui vi- 
sai nerūpėjo. Kada Boduenas sako giliai teisingą mintį, jog kalbos 
šalip žmonių, kaipo atskiro daikto, visai nėra, ši tiesa niekiek neuž- 
gauna Būgos sielos. Kodėl? Gi todėl, kad pripažinus ją reiktų da- 
ryti išvados ir per kalbą eiti į gyvus žmones, o tam jis neturi jokio 
intereso. 

Tas pats Boduenas gyvu žodžiu sako, kad prokalbė — tai 
mitas, kad jos niekados nebuvo, Būga klauso šių žodžių, bet jų 
negirdi. Lygiai tą pačią mintį reiškia prancūzų kalbininkas prof. 
Vandries, sakydamas: „Lingvistų indoeuropietiška prokalbė netu- 
ri jokio konkretaus realumo. Tai tik, kaip sakome „santykių siste- 
ma“. Iš čia išeina, kad mokyčiausis prokalbės žinovas nemokės 
pasakyti šioje kalboj nė tokio paprasto posakio, kaip „arklys bė- 
ga“ arba „namai — dideli“!). Būga matė pas mane šią knygą 
ir norint pats turėjo mūsų universitete skaityti kalbotyron įvadą, 
taigi jam pravartu būtų buvę apsipažinti su tokia knyga, vis tiek 
jis neįdomavo. Negalima aiškinti intereso stoką menku prancūzų 
kalbos mokėjimu. Juk švedų kalbos jis visai nemokėjo, bet lingvis- 
tiškus raštus, kurie liečia lietuviškąją kalbą, vistiek skaitė ir net re- 
cenziją rašė. Taigi, jeigu jam būtų rūpėjęs klausimas, kuriam 


1) L'indo-europeen des linguistes n'a aucune realite concrete: ce ne'est, 
comme on V'a dit, gu'un „systeme de correspondances“,. Il suit de la gue 
le plus savant connaisseur de Vindo-europeen serait incapable d'experimer 
dans cette langue une phrase aussi simple gue le "Ie cheval court“ on „la 
maison est grande“. J. Vendryes Le Langage Introduction linguistigue a 
V' Histoire. Paris 1921 p. 355. 

knyga pavesta, būtų ją išskaitęs. 

Būga tiki dėsniu, kad fonetikos įstatymai veikia su visu gamtos 
įstatymų griežtumu — die Lautgesetze wirken blind, mit blinder 
Notwendigkeit, kaipo rašė 1890 m. vokiečių lingvistas Hermann 
Osthoff. Del šių dėsnių kalboje buvo nemaža rašyta ir besiginčio- 
ta tarp lingvistų, bet Būga neskaitė nei vieno tokio rašto. Neskai- 
tė jų ne dėl to, kad pats klausimas būtų jam svetimas, bet todėl, kad 
tikėjo visa savo siela, visu savo asmenimi, kad kiekvienas mokslo 
pasakymas — tikrų - tikriausia tiesa. Suprasdamas veik matematiš- 
kai kalbos garsų apkitimus, jis išveda iš jų irgi matematiškai, ka- 
da kokis pakitimas įvyko. Sakysime, įdomiame savo rašte: „,Lietu- 
vių įsikūrimas šių dienų Lietuvoje“ (Tauta ir Žodis II, 1), Būga 
kategoriškai tikrina, kad „šių dienų Lietuva nėra lietuvių tėvynė, 
nes jie iki VI amžiui po Kristui dar tebegyveno į rytus nuo Vil- 
niaus ir Minsko. Tai rodo upių vardų studijos“. Kuriuo būdu jis 
suranda VI amžių po Kristui? Gi garsų pasikeitimu, kaip jis 
reiškiasi upių varduose tariamai lietuviškos kilmės. Žinoma vieton 
VI amž. po Kristui mes galėtum įstatyti bet kurį kitą amžių ir 
nuo to nieko neatsimainytų, nes tokiais klausimais tokios chro- 
nologijos reikalauti negalima. Bet Būga tiki kartais galįs duoti net 
metus. Tame pačiame rašte'jis sako, kad „Klaipėdos, Palangos, 
Skuodo, Telšių, Rietavo aplinkėje žemaičių tarp kuršių teįsigalėta 
vos tik po 1253 m.“ (p. 3). 

Šiuos visus dalykus mes primename tam, kad šlaistėsi, kokiu 
kalbininku turime laikyti Būgą. Kaip matome kalbotyros viršūnėn 
jis neina, jis dirba apačioje rankiodamas kiek gali daugiau faktų, 
pavienių žodių, kurių kilmės arba ankstyvesnės išvaizdos jis ieško- 
ja, o, kur galima, ir reikšmės. Kiek čia galima rasti šviesos, tai tik 
lyginant žodžius iš įvairių kalbų, jeigu jie gali būti giminės. Taigi 
Būga tėra lingvistas lygintojas, ieškojantis visur prisimušti prie pro- 
kalbės vienos indo - europiečių kalboms, arba bent lietuvių pro- 
kalbės. Kitos kalbotyros sritys jam visai nerūpi. Su posakiu jis ne- 
turi jokio reikalo, nes apie prokalbės sintaksį negalima lygiai nie- 
ko pasakyti. Jam tyrinėjimo objektas - žodis imtas pavieniui, be 
jokio ryšio su kitais. Dargi atmainos žodžio reikšmės viduje per 
įvairias įsagas ar priesagas mažai jam terūpi. 

Pasirinkimas tyrinėjimams siauro ploto nereiškia, kad dėlto 

galima patapti menkesniu mokslininku. Naudingo darbo galima 
visur nuveikti: Nebūdamas iš didžiųjų lingvistų skaičiaus vis dėl- 
to Būga daug davė mokslui. Jis buvo išimtinoje padėty savo 
moksle. Lietuvių kalba dėl savo senumo privaloma kiekvienam 
lingvistui. Senumas nereikia imti chronologiškai, tariant kad pir- 
ma atsirado lietuviškoji kalba, o vėliau jau kitos. Jos senumas, kaip 
teisingai pastebi prof. A. Brikneris, tuom apsireiškia, kad ji liko 
tokiame išsivystymo stovy, kokiame kitos buvo prieš tūkstantį me- 
tų. Bet vistiek ji reikalinga lingvistui daugiau už kitas kalbas. Ne- 
gi bereikalo Boduenas de Kurtenė beprofesoriaudamas Petrapi- 
ly, davė studentams lingvistams rinktis tarp sanskrito ir lietuvių 
kalbos. 

Būga žinojo lietuviškosios kalbos fonetiškąją pusę ir jos žody- 
ną, kaip jokis kitas lingvistas. Lingvistikoje buvo ir pirmiau daug 
vartota lietuviškųjų žodžių, ištrauktų iš įvairių senovės knygų, tar- 
miškų užrašų. Juk lingvistui svarbu fonetiška žodžio pusė, tariant 
tikslus garsų rašymas, jų ilgumas, priegaidė, jos vieta ir rūšis. Aišku 
kad iš knygų imtieji žodžiai mažai galėjo patenkinti šiuos reikala- 
vimus. Geriau buvo su kalbininkų užrašais, bet ir čia nelygu: vieni 
tekstai labai tiksliai užrašyti, kiti pusėtinai, kiti aiškiai netikusiai. 
Gerai pažinęs lietuviškąsias tarmes Būga galėjo visada tiksliai paro- 
dyti ilgumą, priegaidę. Vadinasi, jo pavartotus žodžius, kalbinin- 
kai galės priminti, kur reiks be baimės suklysti, Gaila tik, kad jis 
sistematiškai nepadarė šio valymo darbo ir sekdamas kitais, išra- 
šydavo iš senovės knygų žodžius taip, kaip jie tenai atspausdinti, 
nors daugybe atvejų — išskyrus retus gyvojoj kalboj nebežinomus 
žodžius — jam būtų lengva buvę tiksliai juos parašyti. 

Kitas žymus kalbos mokslan indėlis — tai lietuviškosios prie- 
gaidės teorija, kurią Būga išdėstė „Lietuvių kalbos žodyno“ prie- 
šaky. Tai pirmutinis mėginimas duoti sistematiškai išdėstytos lie- 
tuviškosios prosodijos mokslą. Tokį darbą galėjo duoti vienas Bū- 
ga, nes vienas jis turėjo tam reikalingų žinių. 30 - yje su viršum 
puslapių išdėstęs šį be galo svarbų žinoti dalyką, jis baigia tokiu 
prierašu: „Kirčio ir priegaidės mokslas šiandien dar negali būti 
tobūlas, nes mums trūksta paprasčiausių žinių šiam mokslui. Tą 
žinių trūkumą pastebės kiekvienas atydesnis skaitytojas. Mums 
trūksta dalyvių kirčiui. Beveik nieko neturime medžiagos būdvar- 

džių, prieveiksmių, daiktavardžių kirčio geografijai.“ Visas šis 
mokslas remtas daugiausia paties Būgos patyrimu. Vienam žmo- 
gui jis neįmanomas daiktas, ir nusiskundimas, kad sunku gauti 
priegaidės vaizdą del medžiagos trūkumo, ilgam dar beliks be 
atbalsio. 

Priegaidės mokslas privedė mus prie žodyno, kuris turėjo su- 
daryti patį didįjį jo gyvenimo veikalą. Darbas jau tiek buvo pastū- 
mėtas pirmyn, kad pirmuodu sąsiuviniu galima buvo spausdin- 
ti. Bet labai galima abejoti, ar būtų jis priėjęs prie galo. Būga 
užsimojo perplačiai, kad galima būtų vienam žmogui nuveikti to- 
kį darbą. Juk jis norėjo duoti visos lietuvių kalbos žodyną, ta- 
riant apimti visas gyvosios kalbos tarmes, įtraukti išnykusius šian- 
dien iš apyvartos žodžius, duoti žodžio etimologiją ir istoriją. 
Juk tai keletas žodynų, kurie skyrium sunku sudaryti, čia sutraukti 
vienan! Panašūs žodynai, tegali atsirasti po visos eilės priruo- 
šiamųjų darbų. Jų dar maža tėra. Sakysime, norint sekti žodžio 
istoriją, reiktų turėti pirma atskiri žodynai prie senesniųjų rašyto- 
jų, o šis darbas veik nepradėtas, iki šiol turime tik prof. Volterio 
žodynėlį, pridėtą prie Daukšos katekizmo, kurį jis surado ir at- 
spausdino. Bet prie Postillos niekas nė nepradėjo tokio darbo. 

Dar geriau būtų sudaryti vieną žodyną prie XVI, XVII ir 
XVIII š. raštų. Prie Daukanto su Valančausku reiktų atskiro žody- 
no. Tik šis visas darbas netik nepradėtas, bet nė negali būti pra- 
dėtas, nes senesnieji mūsų raštai daugumoje neperspausdinti. Bū- 
ga buvo įsiskaitęs į juos daugiau, nei kas kitas ir beskaitydamas 
padaręs iš jų nemaža ištraukų. Bet šios jo pripuolamai padarytos 
ištraukos negali nė ištolo atstoti minėtojo specialio žodyno: Netu- 
rint gi jo, žodžio istorijos geriau nė nesiimti duoti. — Visos gyvo- 
sios kalbos žodynas dar sunkiau paruošti, nes čia pirma reiktų tu- 
rėti keletas žodynų, kurių nėra. 

Darbo planas ne tas pats, ruošiant istoriškąjį, tarmių ar da- 
bartinės raštų kalbos žodyną. Istoriškame reikia nurodyti raštus 
į jų vietą, kur žodis pavartotas; tarmiškame — geograpiškąsias 
vietas, kur žodis žinomas; o rašomosios kalbos — gana aiškiai pa- 
sakyti, ką kuris žodis reiškia, kokiose konstrukcijose pasitaiko. 
Prie reikalavimų skirtumo kiekvienos rūšies žodynui mėginti su- 
plakti juos vienan reiškia siekti negalimo daikto. Kokis būtų išėjęs 

žodynas, rodo jo pirmasis sąsiuvinis. Pasirodžiusiąją žodyno pra- 
džią gal vieni lingvistai sutiko su pasitenkinimu, visi kiti pasijuto 
apsivylę. Ką, sakysime, mes gauname kalbos istorijai, radę kokį 
„albrimą“, prie kurio tiksliai nurodyta iš Valančausko Kantičkos 
ir vieta su ištisu išrašytu sakiniu, kur šis žodis vartojamas? Juk 
žodžio kilmė iš lenkiškojo olbrzym visiems aiški be aiškinimų. Bet 
dvasiškuose raštuose mes randame nemaža žodžių, kurie gyvi im- 
ti iš lenkiškojo originalo, todėl kad vertėjas nesugebėjo rasti lie- 
tuviško žodžio. Kai kurie tokių žodžių per bažnyčią pateko gyvo- 
jon kalbon, kaipo liturgiški žodžiai, kiti beliko tik knygose, ku- 
rioms išėjus iš pamaldumo apyvartos ir žodis tapo palaidotas pir- 
miau, nei prigyti galėjo. Jeigu tas žodis efemeriškas, tai neturi ras- 
ti vietos žodyne. 

Kas ieškojo tik dabartinės gyvosios kalbos žodžių, dar dau- 
giau apsivylė. Ką jam duos, sakysime „aldra“, jeigu šis žodis tar- 
mėje vartojamas vieton audros, kurios vienos gana rašto kalbai. 
Arba vėl randame net tris žodžius „amžis-io“, „amžis - ies“ 
ir „amžius - aus“. Iš visų duotųjų pavyzdžių matyti, kad turime 
visur tą patį žodį, tik trejaip rašytą. Kam rūpi tik rašomoji dabar 
kalba, užtenka vienos lyties, Galop dar vienas pavyzdys: prie al- 
dijos randame antrą reikšmę — didelės šaltos trobos. Bet gimsta 
abejonės, ar nebus čia tik metaforiškai pasakyta, kaip žmogų va- 
dina laužu, ar mergą karve, — O kiek ten prikimštų tikrų vardų! 
Balos, ežerai, žmonių pravardės, upės, raistai — visa įtraukta. Ra- 
šomosios kalbos žodynui tai visai nereikalingos žinios, galima sa-' 
kyti laužas apsunkinąs jo vartojimą. Bet kalbininkui lingvistui — 
tai tikras radinys. 

Tuo būdu pamatinė žodyno yda — noras apimti neapimamus 
daiktus, perplačiai užsibrėžtas tikslas, kurio nei Būga, nei kas ki- 
tas nieku būdu negalėjęs būtų pasiekti. Jeigu ir toliau žodynas 
būtų ėjęs, būtum visai sulaukę ne žodyno, o tik jam žalios medžia- 
gos; kartais labai retos ir svarbios, kartais visai netikusios. Vieni 
lingvistai būtų juo besidžiaugę, nes jiems šis žodynas būtų be- 
galo palengvinęs medžiagą surasti. Būga visur duoda citatas 1a- 
bai tiksliai ir neapsirinka. Taigi jo žodynas būtų leidęs lingvistams 
semti medžiagą iš antrųjų rankų, bet neblogesnę, nei iš pirmųjų, 
o darbo ir laiko labai daug būtų jiems sutaupęs. 

Žodynai auga dešimtimis, o kartais šimtais metų. Nėra nė 
vieno dargi apygerio žodyno, nekalbant jau apie geruosius, ku- 
riuos būtų sustatęs vienas žmogus. Daug žodynų turi gimti ir mir- 
ti, kol atsiras vienas tikrai geras. Ne Būgos kaltė, kad ruošos dar- 
bas pas mus vos tepradėtas. Vis delto turime pasakyti, kad moks- 
lui didelis nuostolis iš to, kad jo žodynas nebaigtas. Sakau nebaig- 
tas, nes likusioji jojo medžiaga negali būti spausdinama. Juk ati- 
duodamas spausdinti Būga pats visa iš naujo perrašinėjo ir ne- 
maža pridėdavo. Galutinai paruošta pas jį nieko nebuvo. Pati 
medžiaga, žinoma, gali būti sunaudota, bet visai kitaip, nei pats 
jos rinkėjas būtų daręs. 


Buvo kalbėta, kad nepalankus jo žodyno priėmimas paveikęs 
net Būgos sveikaton. Mes nenorime leistis į panašius klausimus, 
nes čia nėra ir negali būti jokio objektyvaus masto sprendimui. 
Viena mums aišku, kad jeigu būtų buvę lemta Būgai to- 
liau varyti savo darbą, jis pats pagalios būtų įsitikinęs, kad ėmė- 
si nepakeliamos naštos ir kas žin ar nebūtų viešai pats jo pasmer- 
kęs, kaip kad atsitiko su Aistiškomis studijomis. Man rodosi toksai 
galas juo labiau tikras, kad Būga dar nenustojęs buvo mokytis ir 
eiti rimtyn. 


Kiti svarbūs Būgos raštai lingvistiškai — istoriškojo pobūdžio. 
Jie turi be moksliškosios lietuviams didelę praktikos reikšmę. Kal- 
bu apie tyrinėjimus pavestus asmens vardams išaiškinti. Lietu- 
viai atsidūrė amžiams bėgant gana keistoje padėty: jie sudarė di- 
delę valstybę, buvo kurį metą Europos Rytuose pirmoji galybė, 
kuri spyrėsi visiems Vakarams ir Rytams per ilgą laiką, bet kuo 
vardu buvo tie, kas ją sukūrė, pasakyti nemokėjo. Lietuvos kuni- 
gaikščių ir kitų veikėjų vardai žinomi liko iš užrašų svetimomis 
kalbomis, kur jie visaip iškraipomi. Bet kaip jie buvo tariami lie- 
tuviškai? Šis reikalas — sužinoti tikrąjį jų ištarimą, parūpo lietu- 
viams, kai jie pradėjo rašyti lietuviškai. Prasidėjo visokių spėlioji- 
mų, kaip reikia rašyti lietuviškai. istoriškuosius vardus. Vienas Bū- 
ga davė tikrą ir galutiną šiam klausimui atsakymą. Jis surinko 
svetimuose raštuose visus lietuviškuosius vardus, kiek tik galėjo 
jų rasti; sustatė to paties vardo svyravimus pas svetimtaučius, pri- 
dėjo dabar esamus vardus ir pavadinimus, Visą šią medžiagą nu- 

švietė lingvistikos šviesa ir gavo labai tikrų išvadų. Taigi, jei šan- 
dien esame tikri, jog turėjome kunigaikščius Mindaugą, Vaišvilką, 
Treniotą, Traidenį, Vitenį, Jogailą, Vytautą, Algirdą, tai tik del 
Būgos tyrinėjimų. Be jo būtum ir iki šiai dienai netikri, kaip šie 
vardai reikia tarti ir rašyti. 

Mokslui ir gi turi svarbos visų žinomųjų vardų nušvietimas. 
Todel nedidelis Būgos darbelis „Apie lietuvių asmens vardus“, 
išėjęs 1911 m. „Lietuvių Tautoje“ yra didelis mokslan indėlis, juo 
labiau, kad jis labai pavyzdingai padarytas. Nors jis turi tik 52 
puslapiu, bet iš tikrųjų reikalavo daug laiko parašyti, sunkių ir 
ilgų tyrinėjimų. Ne pamirškime, kad rašo jį baigiantis universitetą 
studentas, bet dar nebaigęs ir parodo tokį metodo tikrumą ir iš- 
vadų atsargumą, kokio galima laukti tik iš nusistovėjusio jau moks- 
lininko. Praplatinęs tokį darbelį, Būga drąsiai galėjęs būtų pri- 
statyti daktaro laipsniui — gauti prie rusų trilypių laipsnių, kurie 
suteikiami būdavo labai sunkiai. Mano išmanymu šis darbelis — 
vienas iš pačių gerųjų Būgos palikime. Kiti bent šios rūšies jo dar- 
bai kur kas menkesni. 

Pats Būga daugiau vertino kitus savo darbus apie senovę, kur 
besiremdamas vietų vardais jis įrodinėjo, kuriose vietose pirmiau 
lietuvių gyventa. Savo pažiūras išdėstė jis keliuose raštuose. Pa- 
togiausia su jomis apsipažinti iš trumpos knygutės vardu: „Aisčių 
praeitis vietų vardų šviesoje, Kaunas 1924 Autoriaus leidinys“. 
Čia sutraukta trumpai visų jo ankstyvesnių raštų išdavos. Jos dar 
šiek tiek papildytos įvade „Žodyno“ pradžioje. Trumpai suėmus 
jos yra tokios: Tacitas mini Aisčių tautas (Aestiorum gentes), ku- 
rios gyvena pajūry, pradedant nuo Vislos žiočių, ir eina iki Suomių 
(Fenni). Kiti rašytojai duoda vėliau, tokių pat žinių. Paskutinis ra- 
šytojas, kuris mini Aisčius, Vulfstanas, gyvenęs IX š. po Kristui. 
Paskui toje vietoje, kur buvo Aisčiai atsiranda Prūsai, bet Aisčių 
vardas likęs ,,Aistmarese“, kurio vardu vadinasi Frisches Haff. 

Kalbos žvilgsniu šios tautos štai kokiame santyky: Aisčių pro- 
kalbė pagimdo dvi seseri: 1) prūsų prokalbę ir 2) lietuvių - latvių 
prokalbę. Iš šių dviejų seserų gimsta trys pusseserės: 1) prūsų 
kalba, 2) lietuvių ir 3) latvių. Pusseserės pagimdo kiekviena dau- 
giau vaikų, kurių neparodyta nei skaičiaus, nei vardų. Visi jie va- 
dinasi tarmėmis: 1) prūsų kalbos tarmės, 2) lietuvių (žemaičiai, 

augštaičiai) ir 3) latvių kalbos tarmės. (Žodynas LXII). Vartojan- 
čios šias visas prokalbes, kalbas, ir tarmes tautos gyveno ne visa- 
da toje pačioje vietoje. VI šimtmety po Kristui tarp Vislos ir Nemu- 
no gyveno prūsai, dabartinėje Žemaitijoj suomiai, dabartinėj 
Aukštaitijoj žemgaliai su latgaliais bei latviai, o Lietuviai dabar- 
tinėj Cudijoje nuo Minsko į Rytus, o pietuose siekę Pripeties. 
Vėliau VI amžiuje, Krievai išstumia Lietuvius į Vakarus, Lietuviai 
stumia savo kaimynus. 

Pirmų - pirmiausia turime pasakyti, kad ne visos nurodytosios 
išvados originalios Būgos mintys. Pirmas, kas Būgai ir man kal- 
bėjo apie aisčius, buvo prof. Jaunius. Kur šioje schemoje baigia- 
si Jaunius, kur prasideda Būga, man negalima atskirti. Žinoma, ir 
Jaunius nepirmas lietuvius pramanė vadinti aisčiais. Kiekvienam, 
kas žinojo, jog nuo Vislos pajūriu į šiaurę gyvena lietuvių tautos 
šakos, lengva buvo identifikuoti lietuvius su aisčiais. Gi Tacito 
„Germania“, kur aisčiai įdėti, begalo daug skaitoma ir aiškinama 
pas vokiečius?), Ir ištikro, paimkime komentuotą šio veikalo lei- 
dimą ir rasime aiškinimuose, kad aisčiai susidaro iš trijų šakų, bet 
vienos kilmės ir tautos: prūsų lietuvių ir latvių3). 

Turime dar pastebėti, kad Tacito Aestii niekados niekur nebu- 
vo tariami aisčiai, bet estai. 


Jeigu Vakarų ribose prof. Jaunius žinias apie estus suvedė 
pirmasis į aisčių teoriją, tai Rytų — akademikas Sobolevskis įro- 
dinėjo lietuvius gyvenus Gudų žemėje. Lietuva — sako rusų moks- 
lininkas, — prasidėjo šiaurės - vakaruose arti Vosviato, tariant Vi- 
tebsko gub. padauguviu. Dauguva nuo Mešos įtako gal iki pačios 
pradžios buvo lietuvių rankose. Šiaurės - rytuose siena buvo Vol- 
ga. Gal visa Vazuza buvo irgi lietuvių rankose. Protvos pradžia 
prie dabartinės Vevjos buvo apgyvendinta lietuvių šakos, Galin- 
dų. Bendrai Lietuvos žemė apėmė dalis dabartinės Vitebsko gu- 


2) Eduard Norden Die Germanische Urgeschichte in Tacitus Germania 
2-er Abdruck Leipzig Berlin Teubner 1922 p. 3. 

3) Die Aestii bilden den ganzen uns in drei Hauptabteilungen be- 
kannten, in sich aber seinem Ursprunge nach einheitlichen Sprach-u, 
Volksstam der alten Preusen (Pruzzi), Litauer und Letten, Tacitus Germania 
erkl. v. U. Zernial 2. Aufl. Berlin 1897 p. 100. 

bernijos, Pskovo, Tveriaus, Maskvos ir pirmų-pirmiausia — Smo- 
lensko?). 

Regimai Būgai liko nežinomas, ar, tikriau pasakius, pamirš- 
tas šis Sobolevskio straipsnys, remtas rusų metraščių daviniais ir 
iš dalies kalbos likučiais vietose. Jeigu Būga ėmė šį tą iš Jauniaus 
ir jeigu Sobolevskis pirmasis spėjo gyvenus Lietuvius dabartinėje 
Gudijoje, iš to dar neišeina, kad Būgos teorijoje nebeliktų nieko 
originalaus. Atmetus bendrąją mintį lietuvių išsiplatinimo Vaka- 
ruose ir Rytuose, gana dar lieka vietos visai teorijų eiliai norint 
žinoti, kur lietuvių šakų kuriuo metu gyventa. Svarbus, žinoma, 
klausimas, ne kas pirmasis paskelbė vieną ir kitą teoriją, bet 
kas ją įrodė. 

Ar pamatuotos moksliškai Būgos išvados? Jis remiasi dviem 
įrodymų rūšim: upių vardais ir garsų atmainomis šiuose varduose. 
Kuo galima įrodyti, jog Aestii tikrai lietuvių protėviai aisčiai? Juk 
to fakto, jog tose vietose, kur jie paminėti Tacito metu, vėliau gy- 
veno prūsai, maža. Nepamirškime kad trejetu šimtų metų vėliau 
prasidėjo vadinamasis „tautų persikraustymas“, kuris labai pakei- 
tė Europos ir Afrikos tautinę išvaizdą. Dargi tas pats vardas tokiu 
atveju negali laiduoti, kad mes turime tą pačią tautą. Istorijoje 
pilna atsitikimų, kad įveikusioji tauta pasiima įveiktosios vardą. 
Bet ir namiškį turime tam pavyzdį — prūsus: dabartiniai prūsai 
germanai, o senovės — lietuviškosios giminės. Toliau, sunkumų 
daugiau. Tacitas sako aiškiai kad estų ar aisčių kalba panėši dau- 
giau į keltiškąją — lingua Britannicae propior. Jie kaimynai go- 
tams ir jie rankiojo jūrose gintarą, kuris jų kalboje besivadinąs 
glaesum — žodis gotiškas. Galop, kokia reikšmė žinių apie estus 
pas Tacitą ir vėlesnius rašytojus? Iš kur gavo žinių Tacitas, ar jis 
turėjo rimtą šaltinį, ar tik pasakas bei girdus? Vėlesnieji rašytojai 
iki Vulfstano galėjo tik pakartoti Tacito žinią — Casiodorius tikrai 
vardu pamini.Tacito rašto vietą — bet galėjo turėti žinių iš kitų 
šaltinių. 

Visa tai klausimai, kurie reikalaus atsakymo. Kalbos argumen- 
tai nė kiek ne rimtesni. Būga tikrina buvus aisčių prokalbę iš ku- 


4) A. I. Sobolevskij. Gdie žila Litva? Izviestija Imperatorskoj Akade- 
mij Nauk, 1911 p. 1051 ir t. 

rios pasidarius prūsų prokalbė, o iš jos jau prūsų kalba. Iš kur mes 
apie tai žinome? Iš labai mažų prūsų kalbos trupinių. Tegu būtų 
šie trupiniai tiksliai užrašyti, bet mes matome, kad tai vertimas 
iš vokiečių kalbos ir vertimas labai blogas. Vertėjas negali suprasti 
tokio net skirtumo, kad yra kalbų, kurios turi determinatyvą (ar- 
ticulus), bet yra ir be jo. Vokiškasis originalas turėjo jį, bet prūsų 
kalboje negalėjo jo būti, o vertime atsirado. Kaip gi tada toksai 
vertėjas galės bent apytikriai užrašyti šios kalbos garsus, o juk iš 
jų lyginimo daroma išvada, kad ji tolima lietuviškajai kalbai. Bet 
ir tuos blogus prūsų kalbos likučius mes turime iš XVI a. Argi ga- 
lime iš jų išvesti,kaip turėjo rodytis toji kalba prieš pusantrą 
tūkstantį metų? 


Rytuose lietuvių tautos išsiplatinimas rodomas išimtinai vietų 
vardais. Vardai, mes matėme, davė Būgai medžiagos parašyti gra- 
žų tyrinėjimą apie jų ištarmę ir rekonstrukciją. Argi negalėtų jie 
čionai taip pat patarnauti? Taigi, kad ne. Tarp kunigaikščių var- 
dų ir vietų yra be galo didelis skirtumas. Tenai mes tikrai žino- 
me, kad kunigaikštis lietuvis ir turi tikrai lietuvišką vardą. Visai 
kas kita, kai mes susiduriame su vietų vardais. Sakysime vokiečių 
krašte vokiškiausias miestas Koeln, bet visiems gerai žinoma, kad 
jo vardas ne vokiškas, o lotiniškas — Colonia. Mes tai žinome, nes 
jis gimė istorijos šviesoje ir visą savo amžių joje gyveno, o ką 
mes galime pasakyti apie tuos vardus, kurie nežinia keno duoti, 
tariant iš kurios kilę kalbos, taigi nežinia nė iš kur juos galima 
aiškinti. 

Būga sako: „Vietų vardų istorija rodo, kad jų esama gana ga- 
jų, nes jų išgyvenama ne tiktai šimtus, bet ir tūkstančius metų. 
Gajausi yra didžiųjų žemės paviršiaus vietų vardai, tų vietų kurio- 
se gyvena daug žmonių. Mažųjų vietelių vardui lengva pražūti 
maro arba karo metu, kai išmiršta visi iki galutinio tos vietelės 
gyventojai, arba juos aliai vienam išmuša neprieteliai. Drauge su 
vietos gyventojų išmirimu dingsta ir vietos vardas“. (Aisčių pra- 
eitis p. 4). Kas pasakyta del vardų gajumo, kuriuos turi dideli plo- 
tai, tikra tiesa, Bet kas iš to? Sakysime tikrai tūkstančius metų gy- 
vuoja Europos arba Azijos vardas, bet ar mes galime pasakyti 
iš kurios kalbos jie imti? Juo daugiau tautų priima tą patį vardą 

ar tai viena po kitos, ar kartu, juo sunkiau ieškoti, iš kurios kalbos 
vardas paimtas, 

Nepranyksta nė maži vardai visai be pėdsako, dargi tada kai 
atsikrausto nauji gyventojai išmušę pirmykščius. „Aliai vienam“ 
išmušti jų niekados neatsitinka. Juk lieka moterys, maži vaikai ku- 
rie patenka laimėtojams, o geiausiai išlaiko tradicijas kaip tik mo- 
terys. Taigi gali likti pirmykščias vardas ir prie naujų gyventojų. 
Gali jis pakisti, prisiderindamas prie naujos kitakalbių ištarmės, 
bet gali jo vieton atsirasti visai naujas. Jeigu gi taip dėtųsi, kaip 
čia dabar įspėti, iš kurios kalbos imtas vardas? Gi nežinant iš kur 
jis, negalima mėginti jo aiškinti. Vadinasi norint panaudoti vardą 
kaipo šaltinį, reikia būtinai žinoti, iš kurios jis kalbos išėjo. Jei- 
gu mes turime vardą kur kokia nors tauta ilgai gyvena, mes jį 
priskiriam šiai tautai, išeidami iš taisyklės, kad užimtasis kurios 
tautos plotas sudaro jos nuosavybę, taigi ir vardas jai priklauso. 

Dažniausia čia mes neklystame. Juk gyventojų skaičius auga. 
Sakysime plotas, kur prieš du šimtu metų gyveno du milijonu žmo- 
nių (Anglija) dabar turi jų daugiau keturiosdešimties. Didėjant gi 
žmonių skaičiui, didėja ir vietoms vardų skaičius. Aišku, kad ne 
kas svetimas atneš naujų vardų, o patys vietos gyventojai juos 
prasimanys. Vadinasi, čia mes turime pilną teisę ieškoti jiems aiš- 
kinimų iš vietinės kalbos. Kol mes skaitome, kurią tautą autokto- 
nišką, tariant iš pat pradžios gyvenusią toje pačioje vietoje, mes 
galime sakyti, kad visi vardai vietoms jos pačios duoti. Bet pri- 
pažindami, kad tautos vaikšiojo iš vienos vietos kiton ir tai kartais 
net visai svetimos rasės ateidavo nauja tauta užimtų pirmykščios 
vietai, mes visai nustojame pamato priskirti tokį vardą vienai ar 
kitai, juo labiau, kad nežinome, kiek jų ten praėjo. 

Dar pablogėja mūsų padėtis, kai mes ieškome vienos tautos 
vardų, kur ji negyvena ir nežinia ar kada gyveno. Tada mes paten- 
kame tikrų - tikriausian užburtan ratan (circulus vitiosus), kaip 
kad Būga daro: Gudijos vardai vietomis reikia aiškinti iš lietuviš- 
ko, nes čia kadaise lietuvių gyventa, o kad čia lietuvių gyventa, 
parodo mums vietų vardai! Kur kas rimčiau elgiasi šiuo klausimu 
Sobolevskis. Jis primena XIII amžiaus žinias iš metraščių, kurios 
rodo, kad lietuvių tikrai būta nurodytame jo plote. Tada, jeigu 
jis randa tos vietos tarmėse žodžių, kurie tegali būti išaiškinti tik 

kaipo skolinimai iš lietuviškosios kalbos, gauna papildomųjų įro- 
dymų savo teorijai. Būga gi teoretiškai sudaro prūsų prokalbę, 
ir gi teoretiškai iš jos išveda aisčių prokalbę, o paskui ieškoja Gu- 
dijoj aistiškosios kilmės vardų. Atskleidę tariamųjų aistiškosios 
kilmės vardų litaniją (Tauta ir Žodis I p. 21 ir k.), mes pamaty- 
sime, kaip silpnai galima paremti tokią teoriją vienais kalbos — 
ir tai dar ipotetiškos kalbos — daviniais. Štai, sakysime, upė „Dryl- 
ka“. Ji esanti deminutivum iš „Dryla“, kas gali būti, o pastaroji 
esanti lygi aisčių spėjamam vardui „Drūla“, iš kur lietuviškas 
„Drūl - upis“ (Truskavos par,) „Drūlėnai“ (Kupiškio), prūsų „„Dru- 
lit“ ir „Drulyten“. (p. 23). 

Kitas pavyzdys: greta (knygoje) su „Drylka“ randame „Dres- 
na“ (Dresenka, Drosna) Dniepro intakas „galėtų būti kilęs iš rus. 
prolyties Drsna - Aist. Driksna (iš indo europ. Drisgna), iš kur 
latvių Driksne“. Kaip matome spėjamos kalbos spėjamas žodis 
turi aiškinti tikrą, randamą pas slavėnus vardą ir parodyti, kad jis 
yra lietuviškos kilmės ir todel tenai gyventa lietuvių! Galima būtų 
išrašyti eilę tokių pavyzdžių iš Būgos studijų, bet ir šių dviejų už- 
teks Būgos metodui paaiškinti. Šis metodas, kaip matome, labai 
tiesus: paimtas gyvas svetimos šalies vardas, pasiremiant indo - eu- 
ropiškųjų kalbų fonetika spėjama, kaip jis būtų atrodęs tariamo- 
joje prokalbėje, paskui ieškoma kito gyvo vardo lietuviškuose kraš- 
tuose, kuris turėtų tą pačią prokalbėje išvaizdą, ir daroma išvada, 
kad jis aistiškosios kilmės. Tiltas, vadinasi, per kurį reikia eiti nuo 
vienos šalies vardo kitos šalies vardan, padarytas iš tariamos pro- 
kalbės, 

Prokalbė, kaip anksčiau priminėme, tegali būti tik tuo, ką 
logikai vadina darbo ipotezimi, ne daugiau. Todėl medžiaga iš 
kurios tiltas padarytas nėra stipri ir jis gali įlūžti ant kiekvieno 
žingsnio. Taigi vaikščioti tokiu tiltu iš Gudijos į Prūsus labai pavo- 
jinga. Bet tegu sau tiltas būtų ir labai stiprus. Nereikia pamiršti, 
kad kiekvienas tiltas tarnauja kelionei į du galu. Galima juk eiti 
per šį tiltą iš Gudijos į Prūsus, bet ir atbulai iš Prūsų į Gudiją. 
Labai lengvai galima krypsnį pakeisti ir įrodinėti besiremiant Bū- 
gos sustatytąja medžiaga, kad slavėnai gyveno pirma Prūsuose, 
paskui per Lietuvą ėjo dabartinėn Gudijon, kur apsigyveno galu- 
tinai. Sakysime, gudai paliko Lietuvoje Drūlėnus, nuėjo į Rytus ir 

pakartodami senąjį vardą prasimanė upę „Drylką“. Arba antraja- 
me pavyzdy gudai Latviuose paliko Driksnę, o patys vėliau nau- 
joje vietoje prasimeną Dresną. 

Tiltas, kaip matome, lieka tas pats, nieko jame nereikia per- 
taisinėti, o tik pradėti eiti naujon linkon. Kodėl gi Būga eina jo 
padarytuoju tiltu iš Gudų Lietuvon, Latvijon, Prūsuosna? Gi to- 
" dėl, kad jis jau pirma buvo įsitikinęs, jog Lietuvių gyventa Gudi- 
joje, o paskui atsikraustyta dabartinėsna sėdybosna. Jeigu jam bū- 
tų pasirodę, kad viskas buvo atbulai, tariant Gudai buvo Prūsuo- 
se, Lietuvoje, Latviuose, o tik vėliau buvo išstumti į Rytus, besi- 
remdamas tąja pačia medžiaga ir taip pat lygiai ją aiškindamas jis 
būtų sudaręs visai priešingą lietuvių kelionės teoriją. Bet kur tas pats 
argumentas gali įrodyti du priešingu daiktu, ten jis neįrodo nė 
vieno. 

Visai kas kita būtų, jeigu mes galėtume žinoti, ką reiškia kiek- 
vienas vietos vardas, tariant, jeigu jo etimologija mums būtų aiš- 
ki. Tada, aptikę du vardu, kurie garsais gal būtų tos pačios kilmės, 
mes žiūrėtume, katroje kalboj jis turi reikšmę, o katroje neturi ir 
jeigu pasirodytų, kad toji pati Dresna lietuviškai duoda neabejoja- 
mą prasmę, o slavėnų kalbose jokios — tada galėtum sakyti, kad 
gudų vardas skolintas iš lietuvių arba, kitais žodžiais, kad lie- 
tuviai tenai paliko savo vardą, išeidami iš tos vietos. Vadinasi, 
jeigu vietos vardą mes norime pavartoti, kaipo argumentą, kad 
ten būta tautos palikusios patį vardą, turime įrodyti, kad šis var- 
das, ne vien garsais, bet ir savo reikšme eina iš tos tautos. 

Ar galima sužinoti, ką reiškia kuris vietos vardas? Labai retai, 
kai mes turime kitų šaltinių, iš paties žodžio veik niekados. Saky- 
sime, jeigu mes nežinotum, kad dabartinis italų miestelis Forli 
pirma vadinosi Forum Julii nuo savo įkūrėjo vardo, ir apskritai, 
kada jis atsirado, mes niekados neįspėtum jo vardo reikšmės. Ži- 
nodami kad tenai būta etruskų, vaikščiota ir gyventa keltų, germa- 
nų: o galutinai įsivyrauta italų, mes ieškotum aiškinimo iš visų šių 
kalbų. Mums neateitų nė galvon, kad trumputis žodis Forli sudė- 
tas iš dviejų žodžių. Neradę nė vieno tinkamo kilmės aiškinimo 
italų kalboje, nei germanų, greičiausia pasakytum, kad tai etruskų 
vardas, nes apie etruskų kalbą mes tiek pat težinome, kiek apie 
Jauniaus - Būgos aisčių. Surasti kurio žodžio etimologiją be galo 

sunku, o dažniausia visai negalima, Didžiausias lyginamosios kal- 
botyros nuopelnas, kad ji tikrai įrodė, jog daug kalbų, kurios 
rodėsi nieko bendra viena su kita neturinčios iš tikrųjų yra giminės. 
Labai didelį ir svarbų darbą ji padarė kai surinko keliasdešimt 
bendrų įvairioms kalboms žodžių. Dar didesnės reikšmės išvadą 
ji padarė, kai įrodė, jog kalboje garsai kaitaliojasi tam tikrais dės- 
niais, kurių eilė susekta kiekvienai kalbai. Bet nebūtų daiktų nė | 
iš jos negalima reikalauti. Tokis nebūtas daiktas būtų surasti kiek- 
vienam žodžiui jo etimologiją jo paties kalboje ir giminaičius ki- 
tose. Jeigu to negalima padaryti eiliniams žodžiams, kurie turi 
tam tikrą reikšmę arba net jų keletą, tai juo mažiau galime ieškoti 
etimologijos vietų vardams. Juo mažiau galimas toksai darbas, kai 
mes iš kitur esame patyrę, kad tie patys vardai eina per kelias kal- 
bas iš burnos burnon. 

Vienais vietų vardais mes arba nieko negalime įrodyti, arba 
viską. Didesnis už Būgą mokslininkas akademikas Šachmatovas 
tikėjo radęs keltų pėdsakus tose pačiose vietose, kur Būga apgy- 
vendina savo aisčius. Šachmatovas rėmėsi irgi išimtinai vietų var- 
dais. Man nekartą teko kalbėti su Šachmatovu del jo keltiškųjų ty- 
rinėjimų. Aš mėginau jį įtikinti, kad per maža medžiagos tokiems 
klausimams spręsti ir perdaug lieka spėliojimams vietos. Žinoma, 
aš negalėjau pertikrinti Šachmatovo. Nepertikrino jo nė Bū- 
ga, įrodinėdamas, jog Pabaltėje nėra jokių pėdsakų, kad ten kel- 
tai būtų buvę. 

Aš nenoriu pasakyti savo pastabomis, kad Būgos ar Šachma- 
tovo teorijos klaidingos. Ir viena ir kita galėjo būti tikra. Juk mes 
galime sakyti,kad pirma praėjo keltai Pabaltėje, kurį laiką ten iš- 
gyvenę, o paskui atėjo tenai aisčiai. Juk keltai dar prieš Kristui 
gimstant iš Azijos eina Europon ir atsiduria visuose jos kampuose. 
Galėjo jie būti ir Lietuvoje bei Prūsuose. Juk Lietuva apgyven- 
dinta nuo seniausiųjų laikų (senojo akmens metų), o žinias prade- 
dame gauti labai vėlai, kokios tautos čia gyventa. Taigi turime 
spragą keleto ar keliolikos tūkstančių metų ir galime todel įterpti 
ne tik keltus su aisčiais, bet dar ir kitų visai nė iš vardo nežinomų 
tautų. 

Tiek Jauniaus, tiek Šachmatovo, tiek Būgos čia klaida buvo, 
kad jie vylėsi išrišti labai painų klausimą, pasiremdami vien kalbo- 

tyros daviniais, Tai visai negalimas daiktas. Juk kalbotyra tik vie- 
nas žinojimo šaltinis apie praeitį ir daugiausiai drumstas. Argi ne- 
turime mes kitų šaltinių del šių kraštų. Jų yra, be lingvistiškųjų ke- 
letas: istoriškieji šaltiniai, archeologiškieji, antropologiškieji. Tik 
juos visus surinkę ir suderinę, mes galime viltis gausią tikresnį at- 
sakymą apie Pabaltės praeitį, jeigu bendrai panašūs dalykai gali 
kanakados išsiaiškinti, 

Istoriškieji šaltiniai gal visi žinomi, bet neišaiškinti. Man jau 
teko priminti, kaip mažai ištirtos einančios nuo Tacito iki Vulfsta- 
no žinios. Apie kai kurias jų veik visai nekalbama. Aš turiu galvo- 
je žinias iš Vikingų meto, kuris svarbus visai Pabaltei. Vikingai 
buvo skandinavai, taigi tenka dėl žinių pasiteirauti pas skandina- 
vistus. Pavyzdžiui aš priminsiu vieną dalyką: švedų padavimuose, 
kuriuos randame veikale vardu „Ynglingatal“, yra žinių apie san- 
tykius su senaisiais Prūsais. Aš paduosiu ištrauką iš šių dienų isto- 
riko, kuris sunaudoja tas žinias. „Antrajame Vislos krašte, dabar- 
tinėje Prūsų žemėje, gyveno estai, kurie nelygiai dabartiniams 
estams iš Estlandijos suomių kilmės, buvo lietuviško gimimo; šiuo 
metu (vikingų) jie pakeitė savo senąjį vardą estų kitu vardu — prū- 
sų arba sambų. Jų kraštą Šiaurės vikingai vadino Samlandu arba 
Vitlandu. Šį kraštą aprašo Adomas iš Bremeno kaipo turtingą 
žvėrių kailiais. Jis pasakoja, kad vietos gyventojai mielu noru 
mainais ėmė už brangiausią kailį lininius rūbus. Bet prekyba bu- 
vo tik mainais ir vis dėlto buvo ten žymi turgavietė Truso prie 
Elbingo. . . Kaip ispanų žydas Ibrahim ben Jakub pasakoja parašy- 
tame 970 m. pranešime, jų kraštas buvo plėšiamas švedų, ateinan- 
Čių iš užįūrių. Jo tvirtinimas pasitvirtina gale iš 800 metų rašytomis 
dainomis „Ynglingatal“, kur pasakyta, kad mažiausia du — be 
abejo istorišku — kunigaikščiu Yngvar ir jo sūnus Anund, kurie ka- 
riavo su estais, greičiausiai apie 700 m. Bet tikriausia šiuo metu 
buvo Prūsai švedų priklausomas kraštas, nes jis Ynglingataly va- 
dinasi „Sysla“, o grynai nordiškas žodis „sysla“ reiškia apskritį, 
iš kur kunigas ima per apskrities perdėtinį (sysloman) duoklęs). 

Skandinavistai gali suteikti ir daugiau įdomių žinių. Juk vi- 


5) Svenska Folkets Historia av Henrik Schick, Helge Almguist, Arthur 
Stille och Car! Hallendorf I. Lund 1914 p. 17. 

kingai praplitę buvo visose tada žinomojo pasaulio dalyse ir net 
nežinomojo. Apie 1000 metus normanai buvo suradę net Ameri- 
ką. Europoje vikingai ėjo į tolimus vakarus, rytus ir pietus. Rytuo- 
se jie sukūrė Rusų valstybę. Šandien jau galutinai pripažintas daik- 
tas, kad pakviestieji iš už jūrų varegai arba varingiai buvo skan- 
dinavai. 1914 m. lenkas Rožneckis išleidė danų kalba didesnį vei- 
kalą, kur įrodinėjo, kad rusų istoriškosios tautos dainos — „bili- 
nos“ susidėjusios švedų senojoje kalboje, o tik vėliau buvusios iš- 
verstos rusų kalbon. Tegu sau tai kraštutinė nuomonė, kuriai pa- 
remti nėra reikalingos medžiagos, bet ir atmetus ją vis dėlto turė- 
sime pripažinti varegams daug svarbos rytų istorijai. 

Geriausio švedų kalbos istorijos žinovo prof. Noreeno moki- 
nys Nurdenstrengas parašė įdomią apie vikingus knygą, kurioje 
atpasakoja istoriją ir nurodo jų reikšmę kultūrai. Jis nurodo, kad 
jų buvęs kolonizuotas visas Baltijos jūrių pakraštys. Rygos pirma- 
takūnas Seborgas buvęs švedų miestas, Salos ties Kuršu ir Estija 
apie 700 -800 metus buvusios švedų apgyventos9) Visus Nur- 
denstrengo paminėtuosius plotus Būga apgyvendina Suomiais. 
Katras mokslininkas turi tiesą, ne mūsų reikalas ieškoti. Mums tik 
reikia parodyti, kad negalima nesiskaityti su kitų mokslų daviniais, 
norint surasti bet kurios tautos gyvenamąsias vietas. 

Ne mažesnę svarbą turi archeologijos su antropologija ir pa- 
leontologija daviniai. Juk žemės gelmėse liko kultūrinio gyvenimo 
pėdsakas: indai, kuriais jie naudojosi, kapai, kur laidojo savo nu- 
mirėlius. Tuosekapuose dažnai būdavo įdėta kasdieninės apyvartos 
daiktai. Iš šių daiktų ir iš laidojimo būdo galima atskirti vieną tau- 
tą nuo kitos, iš daiktų pažinti kultūros tipą. Galop galvos kaulai, 
kurie yra kapuose gali irgi rodyti daugiau į vieną ar į kitą tautą. 
Jeigu mes, sakysime, Lietuvos ir Prūsų kapynuose rastum du lai- 
dojimo būdu, du kultūros tipu, dvi žmonių veisli mes darytum iš- 
vadą, kad šiame plote gyventa dviejų tautų. Kaip jos vadinosi, 
liekanos mums nepasakytų ir su tuo klausimu besikreiptum į istori- 
ją su lingvistika. Kalbotyra čia padėtų mums papildyti ir gyves- 
niu parodyti gautąjį kitu keliu vaizdą. 

Žinoma, kad galėtum iš liekanų pasakyti apie praeitų laikų 


9) R. Nordenstreng Vikingafarderna Stockholm 1915 p. 151 ir k. 

kultūrą, reikia daug rasti tokių liekanų, taigi ištirti tuo žvilgsniu, 
kraštą, skersai ir išilgai. Lietuvoje archeologiškas tyrinėjimas 
iki šiol buvo veik nežinomas, o apie istoriškąją antropologiją ne- 
tenka nė kalbėti. Tai darbas, kuris nežinia kada bus nuveiktas. 
Šiam darbui reikalingi kitų mokslo šakų atstovai. Negalime reika- 
lauti, kad šitą darbą kalbininkas pats padarytų, bet negalime irgi 
leisti, kad jis nenorėtų apie jį nė žinoti, o imtųsi daryti išvadų apie 
buvusius krašto gyventojus, pasiremdamas tik lyginamosios kalbo- 
tyros daviniais. Kol viešpataus toksai vienašališkumas, negalima 
bus laukti nė apytikrių darbo vaisių. 

Taigi Būgos teorija apie lietuvių tautos kelionę praeity nėra 
ir negali būti rimta. Ar iš to išeina, kad jo darbas visai netikęs? 
To irgi negalima pasakyti. Būga nepasiekė savo tikslo. Jis norėjo 
surasti, kur mūsų protėvių gyventa. Jam rodėsi, kad jis tikrai rado 
jų senąją tėviškę. Kritika rodo, kad jo surinktieji daviniai patys sa- 
vaime nei patvirtina jo nuomonės, nei griauna. Bet nepasiekęs 
savo tikslo, vis dėlto Būga padarė ne bergždžią darbą. Jis surin- 
ko daug vietos vardų iš Prūsų, Lietuvių, Latvių ir Gudų ploto, 
sugretino šiuos vardus ir mėgino parodyti jų giminystę garsų at- 
žvilgiu. Kai bus surinktos ir išaiškintos visos istoriškos žinios, kai 
žemės viduriai grąžins tą, ką amžiai bėgdami juose paliko gulė- 
ti, tada bus sunaudotos ir Būgos surinktosios žinios apie vardų gi- 
minystę. Jomis besiremdamas kitas lingvistas pasakys, ką Būga 
norėjo, bet neįstengė sužinoti. Pasakys, žinoma, tiek, kiek galima 
iš esamos medžiagos pasakyti. Gali būti, kad ir surinkus visą me- 
džiagą ne kiek daugiau sužinosime, 

Juk kas ligšiol žinoma be jokios abejonės? Vienas dalykas, 
kad lietuvių tautos plotas senovėje turėta kur kas didesnis, nei da- 
bar yra. Rytuose Lietuvos istorija prasideda Minsko dabartinėje 
gubernijoj. Pirmasis politinis lietuvių valstybinio gyvenimo apsi- 
reiškimas prasidėjo Naugarduke. Pats šios sostinės vardas rodo, 
kad tai nepirmoji sostinė, nes turime jau naują gardą arba miestą, 
vadinasi būta pirma kito, apie kurį jokių kitų žinių iki šiai die- 
nai nebeliko. Iš Naugarduko politinis lietuvos gyvenimas stumiasi 
į vakarus — Vilnių, Gardiną, Trakus. Štai kitas neabejojamas daly- 
kas, Vakaruose ir ne identifikuojant Tacito estų su lietuviais, žino- 
ma, kad prūsai — lietuvių tautos šaka, ir kad jie siekė iki Vislos, 

iš kur po truputį buvo vokiečių išstumti, 

Štai daviniai duoti istorijos. Dabar galima klausti savęs, ar 
iš pat pradžios čionai sėdėta lietuvių tautos šakų, ar čia būta ir 
kitų tautų, anksčiau už lietuvius. Ankstyviausios istoriškos žinios 
rodo čia lietuvius apsigyvenusius nuo senų - senovės. Lig šiol nei 
archeologiški, nei antropologiški daviniai nerodo, kad čia rastum 
dviejų ar daugiau tautų pėdsakus. Vieni kalbininkai — Šachmato- 
vas, Būga — spėjo buvus Lietuvoje keltus (Šachmatovas) ir lietu- 
vius atėjus iš rytų (Būga). Ką galėtų pridėti kalbininkai prie tikrų 
istorijos žinių? Jie galėtų nurodyti, kur kokios lietuvių tautos šakos 
gyveno ir kokia buvo tarp jų giminystė. Būga mėgina tai paro- 
dyti, nors ir prieš jį tokių mėginimų buvo. Bet nė šiais klausimais 
neginamų išvadų jis nedavė. Sakysime, jam prūsai tolimesni lietu- 
viams nei latviai. Jis tąi išveda iš kalbos sulyginimo. Man rodosi 
kaip tik atbulai. Prūsiškuosius tekstus aš lengviau suprantu, nei 
latviškuosius, Būgai galėjo pasirodyti latvių kalba artimesnė todėl, 
kad jis mokėjo skaityti latviškai ir kadangi jam latvių kalba visai 
suprantama — tai iš čia padarė išvadą, lyg latvių kalba artimesnė 
lietuviškąjai. 

Taip pasirado Jauniaus - Būgos tariamieji mūsų protėviai 
— aisčiai. Jeigu Būga tikrina, kad „visą lietuvių giminę mokslo 
vyrai vadina baltais arba aisčiais (T. ir Ž.II.1), tai dėl antrojo priedo 
jis šiek tiek klysta ir kitus klaidina. Lietuvių tautos visos šakos 
tikrai moksle įprasta vadinti geografiškuoju vardu baltais, tariant 
gyvenančiais prie Baltijos jūrių. Būga padėjo net priegaidę (bal- 
tais), kad kas neskaitytų „baltais“. Man rodosi galima drąsiai va- 
dinti juos „baltais“, nes jau Vikingai žinojo „Vitland“, tariant 
„Baltasis kraštas, arba Baltujų kraštas“. (Vit skandinaviškai reiškia: 
baltas, lygus vokiečių weiss, anglų white). — Bet aisčių vardas, 
Jauniaus pramanytas ir Būgos palaikytas, moksle kol-kur-kas ne 
prigijo. Žinoma, didelis mokslininkas buvo Būga, dar didesnis 
Jaunius, taigi dažnai kai juodu sako, mokslas sako. Bet nereikia 
užmiršti ir kitų mosklininkų, kurie aisčių nepripažino ir man ro- 
dos nepripažins. 

Greta su studijomis apie mūsų tautos klajojimus reikia primin- 
ti eilią etimologijų, kurių Būga daugybę priveisė. Kurios jų geros, 
kurios netikusios, aš nesiimčiau spręsti, nes neturiu tiek lingvisti- 
kos žinių, kiek šiuo atvėju reikalinga būtų. Nelingvistui kas metasi 


474 


akysna — tai metodo trūkumai prie daugybės etimologiškųjų Bū- 
gos aiškinimų, Šie trūkumai vedė prie to, kad ir čia Būga keisdavo 
lengvai nuomones ir net kartais užmiršdavo savo pirmykščią 
nuomonę. Sakysime, Būgai nepatiko jo apskrities vardas Ežerė- 
nai: Girdi „mūsų vyriausybė rusų išvirteliui Novoaleksandrovskui 
įsigeidė gražinti senąjį jo vardą. „Zarasų“ vardas savo garsais pri- 
menąs lenkiškąjį to miesto vardą „Jeziorosy“, taisytojams, matyti, 
bus pasirodęs ne visai lietuviškas, o todėl ir atitaisytinas į Ežerė- 
nus. Mat, lenkų „„Jeziorasuose“ bekyšąs „jezioro“, kas mūsiškai reiš- 
kia ežerą. Iš ežero nebetoli ir į Ežerėnus. Kai kas, pavyzdžiui Jau- 
nius apie 1902 m. Zarasus buvo bandęs vadinti net ir „Ežeriū- 
nais“. Tiek šių dienų vyriausybės kišamiems Ežerėnams, tiek Jau- 
niaus „Ežeriūnams nėra pamato vietos žmonių kalboje“ (Kalba 
ir Senovė I. 3). 

Jeigu Būga būtų truputį pasirausęs savo atminimuose, jis 
būtų prisiminęs, kad Ežerėnus pramanė ne vyriausybė, o jis pats 
dar prieš karą. Jis nė nepajuto peikiąs patį save, kad kol nesuge- 
bėjo išvesti Zarasų iš ežero, pirmas buvo paleidęs pasaulin Ežerė- 
nus, kadangi tada jam rodėsi, jog Zarasai ne kas kita, kaip „Jezio- 
rosų“ lietuviškas ištarimas. Geri jam patapo Zarasai tik tada, kada 
jis, besiremdamas sėlių tarme, kurios niekas nežino nei vieno žo- 
delio, nes jos nebeliko, jeigu kada buvo, surado, jog ežeras buvęs 
sėlių tariamas „ezeras“, oiš čia atsiradę ,,Ezerasai“, pagimdę ,„Aza- 
rasus“, kurie pagimdę „Zarasus“. Šitais vardais vadintas buvęs eže- 
ras, o nuo jo ir miestelis. Bet kaip jo spėjamas „ezeras“ ar „,ezers“ 
pavirto ,,Ezerasu“, apie tai duota daugiau nei abejojamų aiškinimų. 

Girdi „Ezeraso“ ežero vardas ta pačia galūne, kaip ir nuo 
ežerų pramintieji miestelių vardai, „Čedasa“ ir „Svėdasai“. Va- 
dinasi Būga sudaro lygtį: Čedas: Čedasai — Ezeras: Ezerasai. Šio- 
ji lygtis tol tikra, kol mes kalbėsime apie miestelį Zarasus, bet ne 
apie ežerą, o juk paties Būgos tikrinimu ežeras vadinęsis Zara- 
sas, o ne Zaras. Kaip sakėm, naujasai jo aiškinimas remtas sėlių 
tarme iš kurios neliko užrašyta nei vieno žodžio. Kad sėliai tarę 
vieton Žž —z išvedama iš to, kad jie būsią buvę artimi latviams. 

Paėmę iš jų vardą lietuviai: augštaičiai z palikę, bet e pakeitę į 
a; o kad taip lietuviai darę su 2, patiriame iš vardo Zarasų — va- 
dinasi aiškinama idem per idem. — Bet net po visų šių klampynių 

vis dėlto galutina lygtis šlubuoja. Toksai metodas, žinoma, moks- 
liško nieko neturi ir tuo būdu galima ką nori ir kaip nori išaiškinti. 

Nematydamas savo kelio slidumo, Būga būdavo smarkus ki- 
tiems, kurie nesilaikė jo nuomonių. Kaip jau buvo priminta, jis ti- 
kėdavo kiekvienu metu turįs pilną tiesą, taigi priešinga jo nuomo- 
nei mintis visada turi būti klaidinga, nes tiesa tėra viena. Plakęs 
viešai be pasigailėjimo savo mokytoją Jaunių ir patį save už pra- 
eities „klaidas“, jis negalėjo būti kitoniškas kitiems. Sakysime, ra- 
šydamas Hirto knygai resenziją Būga smarkiai jį puola. Hirtas pa- 
rašė „Indogermanische Grammatik“, mūsų kalbininkas randa, 
kad Hirto patekta į tuos pačius šunkelius, kuriais klajojo ir mūsų 
kalbininkas K. Jaunius (Kalba ir Senovė I, 214). Bet Hirtas visgi 
sanskrito ir lyginamųjų kalbų profesorius, vadinasi jį galima minkš- 
čiau barti. Nelingvistams teks kur kas smarkiau. 

Iš tų nelingvistų daugiausiai teks daktarui Basanavičiui už jo 
trakiškos lietuvių kilmės teoriją. Kas buvo trakai, iki šiol tikrai ne- 
patirta: per maža turime medžiagos surasti jų tautybei. Jie galėjo 
būti lietuvių protėviai, bet kas sako, kad tikrai buvo turi įrodyti 
savo tikrinimą. Basanavičius to nepadarė ir negalėjo padaryti, nes, 
kaip minėjau, šiuo metu negalima pasakyti nei taip, nei ne. Kiek 
galėjo Basanavičius argumentavo savo išvadas. Nepripažįstant mū- 
sų trakologo išvadų, reikia pripažinti teisė ir jo ipoteziai greta su 
kitais. Jaunius su Būga prasimanė aisčius, kodėl gi Basanavičius 
negali prasimanyti trakų? Mokslo akyse vienas ir kitas tikrinimas 
vienodos vertės. 

Bet Basanavčius nelingvistas, o Būgai rodosi, kad „tautybės 
klausimas tegali būti išspręstas tiktai kalbos duomenimis“ (Kalba 
ir Senovė VII). Gi tarp aisčių kalbų ir trakų su prigais nėsą nieko 
bendra. Kad giminystei įrodyti stinga medžiagos, mes sakėme, bet 
tikrinti kad jos negali būti, reiškia daryti tą pat klaidą iš kito galo. 
Dėl prigų kalbos Būga išrašęs du trumpučiu tekstu ir sako, jog 
iš jų kiekvienas galės pamatyti, jog jokios giminystės nėra su lietu- 
vių kalba. Labai gudrus būtų, kas tai pamatytų. Juk nežinia, ką šie 
teksteliai reiškia, nežinia kaip juose reikia žodžiai suskirstyti, neži- 
nia katros giminės ši kalba, tai kaip gi galima pasakyti ar ji panėši 
į lietuviškąją, ar ne? Juk ir mūsų Jaunius kai paėmė aiškinti Kęstu- 
čio priesaikos tekstą, ten negalima buvo matyti nė vieno lietuviško 

žodžio, o kai išaiškino — aš skaitau Jauniaus aiškinimą geniališku — 
visa pasirodė esą senoje lietuvių kalboje. Tik Jauniui padėjo loty- 
niškas priesaikos vertimas, be kurio jis negalėjęs būtų surasti joje 
nė vieno lietuviško žodžio. Taigi kaip Basanavičius neįrodė savo 
tezies, kad trakai su prigais lietuvių pranokėjai, taip Būga neįrodė 
saviškės, kad jie negali būti tokiais pranokėjais. 

Be grynai moksliškųjų nuopelnų, su kuriais mes apsipažinome 
ir pripažinome esant didelius, nežiūrint daugelio ydų, Būga turėjo 
dar nemaža reikšmės mūsų kalbos ūgiui, nors ir ne tiek, kiek mūsų 
senas kitos rūšies kalbininkas (nelingvistas) Jonas Jablonskis. Pas 
visas atgyjančias tautas pastebėti galima vienas daiktas: jos begalo 
bijo svetimų žodžių savo kalboje, tarytum iš jų būtų didžiausias 
tautai pavojus. Pas lietuvius matome lygiai tą pat. Prasideda la- 
bai anksti kalbos valymas. Savaime jis yra sveikas daiktas, jeigu 
neperžengiama tam tikros ribos. Bet kaip jos surasti? Pas mus valy- 
mas nuėjo greitai į kraštutiniškumą: panorėta, kur galima ir net kur 
negalima, išmesti svetimos, daugiausiai slaviškos, kilmės žodžius, 
O kaip išskirti slavizmai nuo tikrų lietuvškų žodžių? Ogi iš jų pa- 
viršutinio panašumo. Sakysime yra pas rusus „kreslo“, o pas len- 
kus „krzeslo“, už kart be jokio galvojimo visiems aišku, jog lie- 
tuviškai „krėslas“ svetimas žodis. 

Jau buvo Jauniaus pradėta kova prieš tokį be kritikos varymą 
laukan įtariamosios kilmės žodžių. Sakysime, jis karštai gynė ne- 
baštiką, įrodinėdamas, jog tai grynų gryniausias esąs lietuviškas 
žodis (nabaštikas — kas neb'esti). Būga čia tik tęsė savo mokytojo 
darbą. Jis apgynė daug tariamų svetimos kilmės žodžių įrodinėda- 
mas, kad jie esą lietuviški. Kova ėjo ne tik prieš atskirus žodžius, 
bet ir prieš žodžių galūnes. Imkime kad ir galūnę — ystė. Paimki- 
me vartyti lietuviškus raštus iš paskutinių 25 metų. Iš pradžios rasi- 
me daug žodžių, kurie baigiasi — yste, paskui gimsta mintis, kad 
tai slaviška galūnė ir prasideda ieškojimas, kuo ją pakeitus. Pasiū- 
lyta galūnė — yba ir pradeda kaip krembliai po lietaus dygti Žžo- 
džiai su — yba ir — ybė. 

Dabar - ystė vėl pradeda grįžti apyvarton. Dėl jos štai ką 
sako pats Būga: „Anuomet „Draugijoje“ (III, 193 - 199) esmi tvir- 
tinęs galūnę - ystė (- ysta) esant slaviškos kilmės, bet šiandien to 
daryti nebegaliu, nes neleidžia naujieji kalbos faktai. Visus mano 

samprotavimus vienu mosterėjimu nuvertė linkmeniškių žodis 
„tekestos“ (Kalba ir Senovė p. 230). Būgos autoritetu galūnė - ystė 
buvo apginta ir drąsiau pradėta vėl vartoti, Tuo būdu prasideda 
mūsų raštuose reikštis sveiko konservatizmo, kas gyvai kalbai te- 
gali išeiti tik sveikaton. Būga nekartą spaudoje svarstė vieną ar 
kitą rašomosios kalbos dalyką jau nuo 1901 m., kada pradeda ro- 
dytis jo straipsnelių „Dirvoje — Žinyje“ ir kitur. 

Jeigu prie daugybės žinių, kurias Būga turėjo vis dėlto jis ne- 
paliko mūsų kalboje gilesnės įtakos, tai todėl kad jis neįdomavo vi- 
sai literatūra ir svetimomis kalbomis. Jis visą gyvenimą sukėsi už- 
burtame rate, ieškodamas tikros ir taisyklingos kalbos. Kur ga- 
lima ją rasti? Paprastai jos ieškojama didelių rašytojų veikaluose. 
Bet pas mus jų nėra. Mūsų raštuose kalba labai sudraikyta ir gyvai 
matome joje slavėnų kalbos įtaka. Kur gi tada šaltinis tyros lietuvių 
kalbos? Liaudy — taip atsakyta šiam klausimui. Vadinasi, reikia 
prisiklausyti, kaip liaudis kalba ir iš jos pasimokyti. Tik čia pasi- 
rodo kitoniškas vargas. Liaudies kalba pasirodo esanti primaišyta 
ir svetimų žodžių ir svetimų konstrukcijų, vadinasi, šaltinis su- 
drumstas. Galima, žinoma, atrinkinėti: imti kas gera, tikrai lietuviš- 
ka, ir numesti kas svetima. Bet ir šis mastas pasirodo nesąs gali- 
mas. Juk kalbos turi tarpu savęs daug giminystės ryšių ir dar sko- 
lina viena iš kitos nemaža žodžių. Kas gi su jais daryti? 

Išeitis galima rasti tik literatūrų istorijoje. Nėra nei vienos pa- 
sauly literatūros, kur kalba būtų liaudies sudaryta arba kur ji būtų 
tokia kokią liaudis vartoja. Nėra irgi tokio krašto, kur liaudis kal- 
bėtų vienaip. Visos literatiškosios kalbos išauga žiūrėdamos į ki- 
tas, labiau už jas išsivysčiusias. Tik šis pasekimas neturi būti ak- 
las pamėgdžiojimas. Būgai, vadinasi, reikė studijuoti lietuviškąją 
kalbą greta su kokia kita didelės literatūros kalba. Tik šiuo būdu 
jis būtų radęs kriterijus kiekos ko reikia įsileisti gimtojon kalbon. 

Negalima sakyti kad Būga neturėjęs būtų grožės jausmo, Jau- 
nas būdamas jis su pamėgimu skaitydavo geresnius lietuvių litera- 
tūros dalykus ir gerėdavosi jais, Nesišąlino nė svetimų geresniųjų 
raštų. Tik jau čia prasidėjo labai anksti lietuvystėn linkimas. Sa- 
kysime, jis skaitė latvių žymios rašytojos Aspazijos raštus, bet ne- 
ėmė rankosna pasaulio literatūros didžiųjų rašytojų. Vadinasi spe- 
cialybės palinkimai čia nustelbė visus kitus. To gali būtų neatsiti- 

kę, jeigu Būga būtų geros gimnazijos mokslus išėjęs, nes ten rei- 
kalaujama kas met perskaityti nemaža netik rusų didžiųjų rašytojų 
bet ir svetimųjų. 

Tas jam nelemta buvo pasiekti ir pas jį greitai susidarė ling- 
visto antikvaro palinkimas: jis pradėjo skaityti visokius senus raš- 
tus, kurie turinio žvilgsniu nieko negalėjo duoti, kaip sakysime, 
kantičkos, ieškodamas jose senesnės formos, seno žodelio. Ne- 
beto, kad jis nebūtų ten jų radęs. Gal lingvistikai surado tuo būdu 
medžiagos, bet kalbos jausmas kaipo gyvo daikto, labai nukentėjo. 
Skaitydami pavyzdingus raštus, mes nejučiomis įgyjame tų ypaty- ' 
bių. Nekitaip esti ir su blogais raštais. Įsiskaitę blogų rašytojų, 
mes pasekame jais irgi nejučiomis. 


Taip atsitiko ir su Būga. Jis pažino eibes žodžių, bet kaip 
žodžiai reikia sudėti kitas su kitu, kad pasidarytų gražus sakinys, 
kaip priderinti sakiniai, kad išeitų stilinga kalba — to jis nepasiekė. 
Savo prigimtais gabumais jis galėjęs būtų sudaryti labai konden- 
suotą, bet aiškų stilių, iš kur negali ištraukti ir net pakeisti nei vie- 
no žodžio, jeigu būtų ėjęs tikru keliu. 

Nesirūpindamas kalba, kaipo įnagiu jausmams, norams, min- 
tims reikšti, Būga rašydavo sunkia kalba. Ji primindavo daugiau 
algebros formulas, nei gyvą kalbą. Iš kitos pusės, lingvistų peik- 
tinas įpratimas rašyti makaroniška kalba dar daugiau pagadino 
Būgos kalbą. Jo raštuose rasime, sakysime, žodžių aiškinimą vie- 
nur lietuviškai, kitur rusiškai, trečiur vokiškai, ketvirtur lenkiškai 
ir t. t. Juk galime kiekvieną savos ar svetimos kalbos žodį gra- 
žiausia išaiškinti lietuviškai, jeigu rašome lietuviškai, vokiškai, jei- 
gu — vokiškai ir. t. Kam griebtis užkart visų kalbų? Pavyzdžių 
tam galime rasti ant kiekvieno Būgos raštų paslapio. Net rašyda- 
mas populiariai, kaipo dienrašty „Lietuva“ jis negali apsieiti ne- 
vartojęs užkarto keleto kalbų. 

Šios Būgos prigimties, o daugiausia augimo ypatybės nelei- 
dė jam turėti mūsų kalbai tos įtakos, kurią galėjęs būtų turėti. Kne- 
binėjimas žodžių galūnių ar priesagų, ar jų kilmės, ar kaip reikia jį 
rašyti kad ir naudingas daiktas, bet ne jis išūgdo gražią kalbą, Žmo- 
gus, nežinantis visų šių dalykų, jeigu jis geras stilistas ir turi gyvos 
kalbos jausmą kur kas daugiau reikš, nei visi šie antikvarų mėgia- 
mieji mažmožiai. 

Prieš mūsų akis praėjo visos Būgos darbo rūšys. Mes jį matė- 
me visur dirbantį su didžiausiu pasišventimu lietuvystei ir mokslui, 
arba tiksliau pasakius mokslu dirbant lietuvystei. Jis buvo lietuvis 
mokslininkas. Atimkim iš jo lietuvį ir nebeliks mokslininko, nes 
jis nebeturės nei kam dirbti, nei kuo dirbti, nei kaip dirbti. Toki 
mokslininkai, kad nežūtų gyvenime, reikalingi kitų globos. Negali- 
ma sakyti, kad Būgai jos visai nebūtų buvę. Jau minėjau, kaip 
prietelių būrelis leido jam baigti mokslus, be kurių globos jam 
būtų buvę visai neįmanomas daiktas. Darbe jam padėjo visa eilia 
žmonių, kuo kas galėjo. Gali nei vienam kitam lietuviui nebuvo 
tiek užuojautos ir paramos, kiek Būgai. Vis dėlto jos buvo maža. 
Daug jam padėjo jo žmona, su kuria apsivedė 1913 m. Be jos ga- 
li būtų Būga greičiau užgesęs. Tik apsivedęs rudenį, Kalėdoms 
jis apserga sunkia nervų liga, kuri jį užlaiko ilgą laiką ligoninėje. 
Tai buvo pirmas įspėjimas. Paliktas vienas sau jis būtų, kad ir 
pagijęs, tai neilgai pratęsęs. Tik žmonos globa palaikė silpstan- 
čias jėgas. Bet viena ji neįstengė apginti nuo nusidirbimo ir Būga 
užgeso, nusinešdamas su savim pusę nepadaryto darbo. Jei kam, 
tai jam galima dėti ant kapo Daukanto parašą ; „vargo pelė“. 
Grūdelis po grūdelio rankiojo jis mūsų kalbai turtus ir per 25 
metus jų daug pririnko. Tai amžinas jo nuopelnas. 


Lietuvos Universitetas. Humanitarinių Mokslų Fakulteto Raštai, Knyga 
I. 295-347 psl. 
Commentationes Ordinis Philologorum. Liber I. Kaunas. 1925. 

Prof. A. Voldemaras 


ŠIŲ DIENŲ 
PATRIOTIZMO REIŠKINIAI 


„IR ŠVIESA, IR TIESAĄ...“ 


Pone „Lietuvos Aido“ Redaktoriau! 


Jūsų laikraščio nuolatinis bendradarbis Henry de Cham- 
bon buvo atsiuntęs Jums recenziją mano knygos apie Lietuv- 
vą ir jos reikalus. Jūsų bendradarbis teigiamai buvo išsitaręs 
apie mano knygą, kurios dar Jūsų Redakcija negalėjo žinoti. 
Recenzija nebuvo įdėta, nes Jums nepatiko teigiama nuomo- 
nė apie mano knygą. Redakcijos yra teisė tylėti ar kalbėti apie 
knygą, ir jei kalbėti, tai kokia linkme. „L. Aidas“, nežinodamas 
knygos turinio, betgi žinojo, kad knyga niekam netikusi. Įrody- 
ti tai buvo darbas p. Jono Navako, kurio „kritika“ įdėta šio laik- 
raščio numeriuosin iš 5- 13 rugsėjo šių metų. Vedamasis „L. 
Aido“ straipsnis pilnas man grasinimų, buvo „kritikos“ fina- 
las. 

Kadangi Bausmių Statuto 305 str. suteikia man teisės dėti 
į „L. Aidą“ mano atsakymą ir atitaisymą, kuris privalo pasiro- 
dyti per tris dienas laikrašty, esmi priverstas pasinaudoti šiuo 
atveju suteiktąja man įstatymų teise ir prašyti p. Redaktorių 
atspausdinti savo laikrašty šį mano atitaisymą. 

„Kritikos“ autorius, p. Jonas Navakas, ligšiol lietuvių 
raštuose man nėra žinomas. Kiek jis patapo kam žinomas, tai 
tik pastaruoju laiku, kaipo „tautininkų“ šulas. Jo naudai reikia 
pasakyti, kad iš savo vietos jis sugebėjo išvykti keletai metų už- 
sienin pasimokytų. Tik anot vokiečių patarlės, ko Jonelis neiš- 
moko, to Jonas niekados nepramoks. Ci mano knygos kritiškas 

įvertinimas reikalauja daug žinių iš įvairių mokslų. Ji susideda 
iš dviejų dalių: istorinės ir dogmatiškai juridinės. 

P. Navakas duoda mano knygos dogmatiškai - juridinei 
daliai vardą... politinės! Taigi p. Jonas Navakas dar neišmo- 
ko atskirti teisės mokslų nuo politikos ir duodamas jai klaidin- 
gą pavadinimą, tuo pačiu klaidina „L. Aido“ skaitytojus, būk 
aš rašęs politinį veikalą. Jau tai viena rodo, kokį kelią pasirinko 
mano kritikas. Tiesą pasakius jam kito kelio nė nebuvo. Juk au- 
torius galėjo parašyti savo veikalą tik po keliosdešimt metų dar- 
bo. Istoriniai daliai reikėjo jam turėti žinių iš archeologijos, 
lingvistikos, kultūros istorijos, germanistikos, slavistikos, se- 
novės istorijos, vidurinių amžių, o ypač Rytų Europos istori- 
jos. Gi dogmatiškai - juridiniai daliai reikėjo būti tinkamai ap- 
sipažinus su valstybine teise, su administratyvine, su civiline, 
baudžiamąja, tarptautine, bažnyčios teise. Negi galima rei- 
kalauti, kad p. Jonas Navakas būtų moksliškai įsidirbęs į visas 
šias mokslo šakas. Kitaip tariant kritiškas veikalo įvertinimas 
jam visiškai neįmanomas dalykas. 

Negalėdamas kalbėti kompetentingai apie mano veika- 
13, p. Navakas leidosi nagrinėti mano asmenį. Gi negalėdamas 
niekam imponuoti savo mokslu, jis pasiėmė monopolį dorai 
bei patriotizmui. 

P. Navakui pamatinis kyla klausimas, ar mano veikalas 
„nėra pikčiausio keršto ir pagiežos jausmo Lietuvai ir jos vy- 
riausybei inspiruotas“ (13,IX). Kas gi geresnis žinovas žmo- 
gaus jausmų, jei ne Jonas Navakas? Nesiginčydamas su juo šiuo 
klausimu, aš turiu tik priminti, kad kitas „L. Aido“ bendradar- 
bis, p. de Chambon, mano veikale mato „un monument de 
piete filiale eleve a la gloire de Lithuanie“, tariant sūnaus mei- 
lės bei pagarbos paminklą pastatytą Lietuvos garbei. 

P. Navakas nesitenkina taip gražiai suradęs giliausius ma- 
no jausmus. Jis daro iš to praktiškas išvadas. Anot jo, reiktų atim- 
ti iš manęs Lietuvos pilietybę. Bet ir to jam dar maža. „Mes žino- 
me, tęsia jis, tautų ir valstybių gyvenime dar griežtesnių sank- 
cijų pavartojimų“. Šios griežtesnės sankcijos tegali būti tik 
mirties bausmė. Ir visai nedviprasmiškai p. Navakas reikalau- 
ja man mirties bausmės. Jis reikalauja pasielgti sa manimi, kaip 

kad buvo padaryta su Prancūzijos Prezidento užmušėju Gor- 
gulovu, o juk visi gerai dar pamena, kad jis buvo nuteistas mi- 
riop. 

Reikalaudamas mano mirties, p. Navakas daro tai skais- 
čiausio patriotizmo sumetimais. „Mes prašome, šaukia jis savo 
rašinio gale, mes turime reikalauti Meilės, Meilės Lietuvai“. 
Matomai, kai aš būsiu nužudytas, tai kiti lietuviai daugiau my- 
lės Lietuvą nes negi galima manyti, kad „L. Aidas“ su p. Nava- 
ku tikėtųsi priversti mane mylėti Lietuvą nustojus gyvybės. 

Reikalaudamas man tokios baisios bausmės, „L. Aido“ 
Ššulas turi pateisinti tai, įrodydamas, kad aš sunkiai nusikaltau 
Lietuvai. Per ištisą eilę šio laikraščio numerių, jis duoda iš mano 
veikalo ar tai citatų, ar tai atpasakojimų. Tik turiu pasakyti, kad 
žymi jų dauguma p. Navako tiek iškraipyta, kad jeigu aš nebū- 
čiau žinojęs išanksto, jog jos sęmtos iš mano knygos, nebūčiau 
jų pažinęs. 

Sakysime p. Navakas randa mano asmeny daug „eks- 
kliuziviškumo“. Jis tikrina, būk tai radęs mano knygos prakal- 
boje. Šis žodis tikrai ten randasi, bet ten kalbama apie įvairių 
liogerių ekskliuzivizmą, ypač nacionalistų, nuo kurių aš griežtai 
atsiskiriu. Nejaugi tokio lengvo dalyko p. Navakas negalėjo 
suprasti? 

Kaip mano „kritikas“ elgiasi su mano tekstu, parodys kad 
ir šis nekaltas pavyzdys. Versdamas autoriaus apie save patį 
žodžius, „L. Aido“ šulas sako: „Jis turėjęs retos garbės, išeiti 
didelių rusų mokslininkų M. I. Rostovcevo ir T. Zielinskio mo- 
kyklą“ (5,IX) Atmetus mažmožį, kad prancūzų „,bonheur“ 
niekados negali reikšti garbės, žodis rusų įbruktas mano teks- 
tan paties p. Navako. Kuriam galui? Gi kad parodžius mane 
esant menku patriotu, kuris pačioje savo veikalo pradžioje 
garbina... rusus! Savo tikslui pasiekti p. Navakas iš lenko Zie- 
linskio padarė rusą. 

Bet aš netik esąs menkas patriotas: aš dar esąs menko pro- 
to Žmogus, o gal ir stačiai beprotis. Tik paklausykite: p. Nava- 
kas tvirtina, būk savo pratarmėje „autorius toliau pasako, kad 
jo parašyto veikalo nuomonės turi skirtis nuo bendrai priimtų 
ir visuomenei suprantamų nuomonių“ (5.IX). Mano čia pa- 

brauktieji žodžiai pramanyti paties p. Navako ir jo maloniai 
pakišami į mano tekstą. Mano knygoje pasakyta visai kas kita, 
Ten nurodyta, kad autoriaus nuomonės žymiai skiriasi nuo įpras- 
tų kituose liogeriuose nuomonių, tariant pas Rusus, Lenkus ir 
Vokiečius. Taigi p. Navakas bara mane, kam aš neseku nepa- 
lankiomis Lietuvai nuomonėmis. Tik gaila, kad jis nepasako 
kuo aš turėjau sekti, Rusais ar Lenkais? Kadangi visas jo rašinys 
nukreiptas prieš Vokiečius, o apie Rusus jis irgi nekokios nuo- 
monės — kitaip jis nebūtų daręs baidyklės iš žodžio rusas, — 
reikia spėti, kad „visuomenei suprantamos nuomonės“ yra 
lenkiškos. 

Rodydamas mane esant menką patriotą ir net menko pro- 
to Žmogų, p. Navakas reiškia apie save patį labai gerą nuomo- 
nę. Jis giliai įsitikinęs, kad aš negalėjau tylėti apie jį savo knygo- 
je. Vienoje savo rašinio vietoje jis sako: „visai nesu iš tų, kurie 
būtų įkišę kojas į pinigus, kaip kad A. Voldemaras mano“ (5.IX). 
Kartais man tenka nugirsti kur p. Navakas įkiša nosį, ar liežuvį, 
bet kur jis laiko įkišęs kojas, tokios „gilios“ problemos aš nie- 
kados nesmi nagrinėjęs. Jeigu „L. Aido“ bendradarbiui taip 
svarbu žinoti, kur jis laiko įkišęs kojas, aš galiu čia pat tai pasa- 
kyti. Man rodosi, kad p. Navakas laiko kojas įkišęs... į pusba- 
čius. Tai nesunku visai įrodyti. „L. Aidas“, įdėjo rugpiūčio mė- 
nesį p. Navako atvaizdą iš Palangos „Mūsų vasarotojai“. Kiek- 
vienas šio laikraščio skaitytojas gali lengvai įsitikinti iš to at- 
vaizdo, kad p. Navakas palengvino šį patikrinimo darbą, nes 
ant atvaizdo jis sėdi atsilošęs ir atkišęs vieną koją į publiką. 

Cal mano tai patriotinė didelė klaida, bet mano knygoje 
nėra nė pusės žodžio nei apie p. Navaką, nei apie jo koją. Man 
net ilgai buvo nesuprantama kokioje mano knygos vietoje p. 
Navakas galėjo rasti kalbama apie savo kojas. Pasirodo čia 
kaltas jo menkas žinojimas prancūzų kalbos. „L. Aido“ šu- 
las cituoja iš mano knygos tokią vietą, kuri jam rodosi taikinta 
esanti į jį, p. Navaką. Štai toji vieta p. Navako vertime: „politikai 
įkišę kojas į pinigų kapšį“. Bet mano knygoje nėra nieko kas pa- 
nešėtų, kad ir iš tolo, į tokį posakį. Aš pirmą kart girdžiu iš „L. 
Aido“, kad pasauly gali būti panašių bepročių. 

Įspėti mįslę padėjo pats p. Navakas cituodamas mano 

tekstą prancūziškai: „les politiciens de la bourse des pieds 
humides“. Tai tikrai mano posakis, bet jis neturi nieko bendra 
su p. Navako vertimu. Aš tuo tarpu neduodu lietuviško verti- 
mo, kad palikus „L. Aido“ štabui darbo surasti tikrą vertimą. 

Kadangi p. Navako kojų klausimas neikiek, bent mano 
manymu, negali įrodyti jo „Meilę Lietuvai“, ar jo kilnų patrio- 
tizmą, tai aš aiškinu šį keistą vertimą vien silpnu prancūzų kal- 
bos žinojimu. 

Jeigu „L. Aido“ šulas taip elgiasi su citatomis, kogi geres- 
nio laukti iš jojo, kai jis imasi atpasakoti mano knygos vietas? 
Jeigu tikėti p. Navaku, aš pasakęs, kad istorinių mokslų ir po- 
karinės tarptautinės teisės objektu yra netiek rasės, kiek vals- 
tybė“. Ištikrųjų mano knygoje pasakyta, kaip tik atbulai. Aš 
primygtinai sakiau, kad istorija nežino rasių, o tik tautas. Kai 
dėl tarptautinės teisės, ji visada savo objektu turėjo tik valsty- 
bę, tiek prieš karą, tiek po karo. Tik po karo joje teisių subjektas 
greta valstybės atsiranda ir tautos. Kam p. Navakui reikėjo iš- 
kraipyti mano mintys, visiškai negaliu suprasti. 

Lygiai negaliu suprasti, kam jis skelbia radęs mano kny- 
goje dalykų, kurie jei būtų tikri, rodytų, kad aš menkiau žinau 
istoriją nei vidutinių klasių gimnazistas. P. Navakas radęs mano 
knygoj, kad „Gotų karaliai buvo vadinami „wisigots“ — lie- 
tuviškai tariant, anot autoriaus, „visigudai“ (7.IX). Aš tikrai 
įrodinėju, kad vardas visigotai reiškia visus gudus, pango- 
thium. Bet kad jų karaliai būtų besivadinę šiuo vardu, tokią 
nesąmonę galejo sugalvoti tik p. Navakas. Mokytas „L. Aido“ 
bendradarbis tuo tik parodo, kad jis nesugeba net suprasti to, 
ko jis savo laiku turėjo gimnazijoj mokytis. 

Nežinau, ar mane ar ką kitą nori p. Navakas rodyti kvailiu, 
neva atpasakodamas mano knygą. Jis ištaria taip: „Lietuvių gi- 
miningumas yra labai didelis su keltais, autoriaus žodžiais 
„Siekia dangaus“, nes pats Lietuvos vardas yra keltiškos kil- 
mės“ (7.IX). Iš p. Navako žodžių niekas negalės suprasti, koks 
gali būti ryšys tarp dangaus ir Lietuvos. Jo nė nėra. Gi mano pa- 
sakyta, kad giminingumas tarp keltų bei lietuvių tautos siekia 
net į dangų, nes keltų dievas Tautaitis giminingas lietuvių žo- 
džiui tauta. Kai dėl Lietuvos vardo, jis nieko neturi bendra su 

Tautaičiu, Apie Lietuvos etimologiją aš kalbu kitur ir keltišką 
jo reikšmę duodu ne savo pramanytą, o kaip jį aiškina didžiausis 
šių laikų kalbininkas Meje. Turiu dar priminti, kad keltų protė- 
vynę ne aš radau Lietuvos žemėse, o didelis prancūzų moksli- 
ninkas Žiulijanas. 

Kur gali žibėti p. Navako „Meilė“ (didžiąja raide) Lietu- 
vai, o mano nusidėjimai, tai juridiniai - dogmatinėj daly“. Čia 
„L. Aido“ šulas meta man labai sunkų moralį kaltinimą. Aš gir- 
di, paėmiau stačiai visas mintis ir to klausimo nagrinėjimo pla- 
ną, pasekdamas Dr. Ernst Friesecke veikalą apie Klaipėdą, 
kurio vardą p. Navakas čia pat cituoja (9.IX). „Tiesa, tęsia p. 
Navakas, A. Voldemaras laikydamasis Dr. Ernst Friesecke 
minties ir plano, yra į Klaipėdos „problemą“ įnešęs šio to naujo. 
Dr. Friesecke tezę jis papildė samprotavimais, kurie labai 
originalūs. Be to jis įdėjo Lietuvos vyriausybių darbų kritiką 
nesigailėdamas visai jas išplakti, o kai ką stačiai įtarti“. 

Iš šių žodžių aišku, kad aš nurašęs vokiško veikalo visas 
mintis, nekeisdamas nė knygos plano. Šis autorius ir jo veika- 
las pas mane niekur nėra paminėtas. Vadinasi aš pasisavinau 
jo mintis, kitaip sakant padariau plagiatą arba paprastai ta- 
riant, vagystę. „L. Aido“ šulas su savo laikraščiu supranta kokį 
sunkų kaltinimą man kelia ir kur tas gali juos nuvesti, jeigu jie 
neįrodys savo kaltinimo, arba jo neatšauks. 

Tuo tarpu man sunku atremti šis skaudus man apkaltini- 
mas. Apie Frieseckės knygą aš pirmą kart sužinau iš p. Navako 
rašinio. Nors mano „kritikas“ sugeba pramanyti daug dalykų, 
bet nesamos knygos nė jis nepramanys. Taigi jos buvimu aš 
pilnai tikiu. Bet aš negaliu vartoti tokio argumento, kad nežino- 
damas šios knygos aš nieko negalėjau iš ten paimti, mes galime 
įrodyti tai kas yra, ar buvo, bet ne tai, ko nebuvo ar nėra. Taigi 
įrodymų našta —onus probandi — tenka visada tam, kas tei- 
gia, o ne tam kas neigia. 

Turiu pasakyti, kad p. Navakas, jei žiūrėti jo įrodymus iš 
šalies, įrodinėja labai įtikinamai. Jis nurodinėja daugely vietų 
po eilę puslapių iš mano knygos, kurie atatinka, anot jo, eilei pus- 
lapių iš Frieseckės knygos. P. Navakas tvirtina, kad aš kalbąs 
per eilę puslapių „beveik tais pačiais žodžiais“, kaip ir Frie- 

seckė (11.IX). Kadangi vokiečio autoriaus knyga išėjusi dar 
1923 metais, kai maniškė nebuvo nė pradėta rašyti, aišku, kad 
tik aš galėjau padaryti plagiatą, jeigu jis yra, o ne atbulai. 

Iki apsipažinsiant su Frieseckės knyga man sunku pasa- 
kyti, kiek gali būti panašumo tarp jo išvadžiojimų ir maniškių. 
Vis dėlto iš to kas p. Navako pasakyta apie tuos supuolimus, gali- 
ma pirštu prikišamai parodyti, kad p. Navakas ir čia vartoja 
savo metodą prikišti man dalykus, kurių mano knygoje visiškai 
nėra. Ar jis taip pat elgiasi ir su Frieseckės knyga, tuo tarpu ne- 
galiu pasakyti. 

Sakysim p. Navakas rašo: „Nagrinėjant Klaipėdos krašto 
statuto 17 str., abu autoriai daro išvadas, kad turima reikalo 
su pusiausuverene valstybe“. Čia pat nurodoma Frieseckės 
knygos pusl. 61 ir maniškės 213 (11.1X). Perskaitęs šias eilutes, 
aš turėjau trinti sau akis, abejodamas ar aš gerai išskaičiau. Juk 
apie Klaipėdą mano knygoje pasakyta žodis žodin. „Klaipė- 
dos kraštas neturi valstybės pobūdžio ir yra tik provincija Lie- 
tuvos, kuriai suteikta autonomija“ — le territore de Memel 
ne peut revendiguer le ceractere d'Etat et n'estt gu'une pro- 
vince lithuanienne dotee d'une autonomie (psl. 266). 

Bet gal aš moku pats sau prieštarauti, kaip nekartą tikrina 
p. Navakas ir ant 266 psl., sakau viena, gi ant 213 kurį mini p. Na- 
vakas, kita? Tik atsiskleidus mano knygos pusl. 213 randama 
ten pasakojimas, kaip po Klaipėdos sukilimo 1923 m. atvyko 
prancūzų eskadra ir kokias notas Puankarė atsiuntė dėl sukili- 
mo, Lietuvos valdžiai, Taigi čia netik nėra nė pusės žodžio apie 
Klaipėdos teisės, bet nė negalėjo būti, nes tuo metu dar niekas 
negalėjo pasakyti, kokios bus tos teisės. 

Dar vienas pavyzdys. P. Navakas rašo: „anot vieno ir kito 
autoriaus Klaipėdos krašto piliečiai turi savo atskirą, skirtin- 
gą nuo Lietuvos pilietybės, pilietybę“. Vėl nurodomi atatin- 
kami Frieseckės veikalo ir maniškio puslapiai. Argi neįtikina- 
mai įrodyta? Bet kas žino, kad ir paviršutiniškai, tarptautines 
apie Klaipėdą sutartis, turės nustebti dėl tokio p. Navako tvir- 
tinimo. Aš labai abejoju, kad Frieseckės knygoje būtų įrašyta 
tokia nesąmonė, kaip kad tą formuluoja p. Navakas. Kai dėl 
maniškės, nurodytame puslapy randasi visai priešingas tvir- 

tinimas. Ten pasakyta: „Buvusieji Vokietijos piliečiai, patapę 
Lietuvos piliečiais ipso jure ar optacijos keliu, patampa Klai- 
pėdos krašto piliečiais“. Kitaip sakant, norint patapti Klaipė- 
dos piliečiu reikia būti pirma Lietuvos piliečiu. Toliau aš įro- 
dau, kad Klaipėdos pilietybė yra ne kas kita, kaip indigenatas. 
Taigi reikėjo p. Navakui daug nežinojimo, ar kitų gabumų, kad 
galėtų primesti man tvirtinimą, būk, anot manęs, klaipėdiškiu 
galima būti nesant Lietuvos piliečiu. 

Aš nekalbėsiu apie kitus tos pačios rūšies p. Navako tvir- 
tinimus. Bet turiu apskritai pasakyti, kad jis ar nesugebėjo, 
ar nenorėjo suprasti aiškiausių dalykų. Čia turiu nurodyti ke- 
Įetu žodžių, kuriuo keliu reikia eiti, norint surasti Klaipėdos 
krašto juridinę padėtį Lietuvoje. Klaipėdos Statutas ir suriš- 
tieji su juo tarptautiniai aktai surašyti blogokai. Jie turi priešin- 
gų kita kitai dispozicijų. Taigi jeigu imti jas pavieniui, galima 
įrodyti, ką nori. Aš jas išnagrinėjau iš panagučių visas ir tik ap- 
svarstęs klausimą iš visų pusių dariau savo išvadas. Mano nuo- 
monei trumpai išreikšti, aš panaudojau Jellink'o terminą — 
valstybės skeveldra (Staatsfragment). Pavartojęs šį terminą, 
aš tuoj pasakiau: „kiekviena skeveldra nurodo sudužusį daik- 
tą, kuris negali egzistuoti savo dabartiniu pavidalu nenustojęs 
visai savo vertės. Jeigu Lietuva liks unitarė valstybė, Klaipėda 
turės patapti provincija lygia kitoms jos provincijoms, bet 
jeigu Lietuva pavirs federale valstybe, Klaipėdos kraštas pa- 
virs valstybe federacijos nariu“. 

Man tenka dar paminėti p. Navako mesti man kaltinimai 
dėl Hagos teismo vertinimų. Kaip žinoma, Lietuva turėjo dvi 
bylas Hagoje: vieną dėl susisiekimo gelžkeliu tarp Kauno ir 
Vilniaus, o kitą dėl Klaipėdos direktorijos pirmininko prašali- 
nimo. P. Navakui šios bylos rodosi labai sunkios ir abidvi bai- 
gusios dideliu Lietuvos laimėjimu. 

Savaime suprantama, kad aš visą ką pasakiau apie jas sa- 
vo knygoje, pilnai palaikau, nepaisydamas jokių p. Navako 
smarkavimų. „Liet. Aido“ šulas nori įrodyti mano paklydimus 
tokiais protavimais: „Klaipėdos statuto 17 str. numato, kad tais 
atvejais, kuomet dėl fakto ar dėl teisės tarp Lietuvos valstybės 
ir signatarinių valstybių atsirandą nuomonių skirtumas, tai 

byla turi būti atiduota Hagos Tribunolui spręsti. Tokia proce- 
dūra turi arbitražo požymį“ (12.IX). Po karo arbitražas, girdi, 
plačiai išsivystęs ir net pats Voldemaras pasirašęs arbitražo 
sutartį su Vokiečiais. 

Šiais argumentais p. Navakas nori sugriauti mano išva- 
džiojimus, kuriuose jis mėgina toliau atpasakoti, prikergda- 
mas net ilgokų citatų, kurios kad ir blogai išverstos, vis dėlto 
nedaug iškreipia originalą. Iš visos šios medžiagos matyti, kad 
p. Navakas mano minties nesuprato ir nesusivokia tais klausi- 
mais, kuriais imasi tiek drąsiai kitus mokinti. 

Iš tikro, Tarptautinio Teismo rolė nustatyta 17 str. Pary- 
žiaus konvencijos, o ne Klaipėdos Statuto, kaip kad tvirtina 
p. Navakas. Šis statutas sudaro pirmąjį prie konvencijos prie- 
dą. Tai ne mažmožis, o esminis dalykas. Juk visas reikalas su- 
kasi apie tai, ar Hagos teismas turi teisę išnešti savo beapelia- 
cinių ir vykdytinų sprendimų visais Statuto klausimais, ar tik 
dėl keleto jo straipsnių. Kadangi tokie sprendimai gali liesti 
kiekvieną fakto ir teisės klausimą, tai plečiant šią teisę į visą sta- 
tutą, netik visas Klaipėdos krašto gyvenimas, bet ir visos Lie- 
tuvos, kiek jis surištas su šiuo kraštu, gali būti kontroliuojamas 
didžiųjų valstybių ir reguliuojamas Tarptautinio teismo. Bet 
aš nepripažįstu savo knygoje tokios plačios Hagos teismui tei- 
sės. Aš sakiau, ir sakysiu, kad ne visas Klaipėdos Statutas, o tik 
keletas jo straipsnių gali būti šio teismo nagrinėjami. 

Jeigu Tarptautinio teismo teisės būtų įrašytos pačian Sta- 
tutan —p. Navakas jas randa 17 jo straipsny! — tai mano 
sukeltasai klausimas visiškai būtų negalimas nė kelti. Bet teis- 
mo teisės įrašytos ne Statutan, o konvencijos 17 straipsny. Gi 
byla Hagoj ėjo kaip tik dėl 17 str. Statuto. Teismo kompenten- 
cijos klausimas juo labiau reikalinga buvo kelti, kad direktori- 
jos pirmininko paskyrimas surištas su suverenumo aktais, se- 
nu rusų terminu betariant „verchovnoje upravlenije“. 

Nežinau, sumaniai ar nesumaniai, bet p. Navakas be jo- 
kio ginčo pripažįsta Tarptautiniam Teismui teisę kištis į visus 
Klaipėdos reikalus, be jokios išimties. Greičiausia jis tai daro ne- 
sumaniai, nes jis nemoka atskirti Statuto nuo Konvencijos. 

Kita vertus, kaip jau matėme, jam šios beribės teisės atro- 

do normaliu dalyku, kasdienių arbitražo apsireiškimu. Tas tik 
rodo, kad p. Navakas neturi nė mažiausio apie arbitražo su- 
tartis supratimo. 17 Paryžiaus konvencijos straipsnis nieku 
būdu negali būti lyginamas su arbitražo sutartimi. Jis skiriasi 
dviem esminiais dalykais: 1, arbitražo sutartys sudaromos 
šalių lygybės pagrindais, šios lygybės, einant konvencijos 17 
str., visiškai nėra; 2, ir tai dar svarbiau, patys pamatiniai valsty- 
bės gyvenime klausimai, kaip va jos garbės, saugumo ir toly- 
gūs visada išimami iš arbitražo sutarties. Tokius dalykus kiek- 
viena suverenė valstybė palieka išimtinai savo pačios nuožiū- 
rai. Tokių arbitražo sutarčių, kaip kad jas įsivaizduoja p. Na- 
vakas, pasauly dar niekas nėra matęs. Taigi, nesupratęs apie 
ką kalbama mano knygoje, betgi p. Navakas žino, kad ten ne- 
gerai pasakyta. Jam rodosi, garbinimas vyriausybės svarbes- 
nis, nei nepriklausomos Lietuvos teisių gynimas. 

Bet galima savo krašto teisės ginti, nežeminant nei savo 
valstybės, nei vyriausybės. Taip rodos nori pasakyti p. Nava- 
kas. Man jau teko priminti jo žodžiai apie mano tariamuosius 
pagiežos Lietuvai ir jos vyriausybei jausmus. Prieš tokį griež- 
tą „L. Aido“ bendradarbio tvirtinimą aš galėčiau pastatyti 
kito jo bendradarbio posakį, bet visiškai priešinga linkme. P. 
de Chambon savo laikrašty rašo: „aš tikras, kad mokslininkai 
geriausiai sutiks veikalą, kurs sudaro Lietuvai geriausią pro- 
pagandą, nes jis verčia ją pažinti ir mylėti“ (Revue Parlamen- 
taire, 15, V,1933). Kiekvienas tur - būt pripažins, kad senas 
laikraštininkas, kaip p. Chambon, truputį geriau pažįsta užsie- 
nį, nei p. Jonas Navakas. 

Bet aš nenoriu prisidenginėti autoritetais. „L. Aidas“ su 
savo štabu gali sakyti, kad p. Navakas daugiau išmano apie 
Prancūzijos nuomonę, kur mano knyga išspauzdinta, nei 
Chambonas. Čia svarbu ne kas kokios nuomonės, o kaip ją įro- 
do. P. Navakas, reikalauja išleisti specialų įstatymą, kuriuo 
man būtų atimta pilietybė, o paskui nuteisti mane miriop. Va- 
dinasi, jis ima klausimą juridiškai. 

Bet gal „L. Aido“ nepaprastas juristas teiksis priminti 
kad juridinių asmenų, prie kurių priklauso ir valstybė, nega- 
lima įžeisti, taigi nė niekinti. Kur panieka sudaro įžeidimą, jis 

taikomas visada į gyvus žmones. Taigi galima kalbėti tik apie 
vyriausybės įžeidimą arba kitų asmenų. 


Hagos bylas ruošė ir teisme gynė trys žmonės: lietuvis 
Sidzikauskas, žydas Robinzonas ir rusas Mandelštamas, ku- 
ris nėra nė Lietuvos pilietis. Jie netik nesudaro Lietuvos vy- 
riausybės, bet nėra nė jos atstovai. Hagos teisme. kiekviena šalis 
turi ne atstovus, o tik agentus, kurie prilyginti advokatams. 
Advokato peikimas nėra jo kliento pasmerkimas. Kiek žinau 
Sidzikauskas, Mandelštamas ir Robinzonas visai neprašė p. 
Navako juos ginti. Jeigu jie randa, kad aš neteisingai vertinu jų 
darbą, patys gali pasisakyti viešai dėl mano vertinimo. 


Taipgi šiuo metu neliesdamas visų p. Navako iškraipy- 
mų, pasitenkinsiu atitaisyti tik vieną jo tvirtinimą. Dėl mano 
pasakymo, kad pamatinis juridinis argumentas susisiekimo 
tarp Vilniaus ir Kauno byloje pavartotas buvo nevykęs repre- 
salijų argumentas, p. Navakas šoko tvirtinti, kid aš nė nematęs 
bylos dviejų spausdintų tomų, iš kurios esą matyti, kad tai pa- 
galbinis argumentas. Man nesvarbu, ar pats p. Navakas matė 
šiuodu didelio formato tomu, aš pasitenkinsiu nurodymu, kad 
represalijų argumentas vartotas tikrai kaipo pagrindinis. Ju- 
ridiniai argumentai prasideda II daly 127 psl. Pats pirmasis 
sudaro įžangą į represalijas. Jis baigiasi šiais žodžiais: „Lie- 
tuva patvirtina savo teisę imtis taikių represalijų Lenkijos at- 
žvilgiu“. 

Tai tik tarptautinis Teismas, atmesdamas šį nevykusį ar- 
gumentą pavadino jį pagalbiniu, kurio galima būtų šauk- 
tis, jeigu būtų įrodyta, kad Lietuva privalo organizuoti susi- 
siekimą tarp Vilniaus bei Kauno (patariamosios nuomonės 
psl. 114). 


Iš esamos vyriausybės mano knygoje nepaminėtas nei 
vienas asmuo, o iš buvusių — vienas tik p. Galvanauskas. P. 
Navakas randa reikalo jį ginti nuo mano puolimų. „L. Aido“ šu- 
las drąsiai tvirtina, būk aš nesigailėjęs jį „įtarti turėjus blogos 
valios“. Ar dar reikia sakyti, kad ši „bloga valia“ paties p. Nava- 
ko pramanytas dalykas. Pats p. Navakas padarė tai ne iš blo- 
gos valios, o iš blogo mokėjimo prancūzų kalbos. 

Mano knygoje pasakyta ištikrųjų, kad p. Galvanauskas 
užėmęs Klaipėdą, kaip buvo kai - keno spėta su Puankarės ži- 
nia. Nejaugi p. Navakui Klaipėdos prijungimas prie Lietuvos 
tai blogos valios apsireiškimas? Kurgi tada jo Meilė (didžiąja 
raide) Lietuvai? 

Bet gal daugiausia p. Navakas vyriausybės niekinimo 
randa Uracho rinkimuose Lietuvos karalium. Aš, girdi, ją nieki- 
nąs todėl, kad pats juose nedalyvavęs. Turiu tik priminti uo- 
liam visokių vyriausybių gynėjui, kad Lietuva dar neturėjo 
savo vyriausybės, kai buvo šie rinkimai. Kita vertus, visas ma- 
no „niekinimas“ pasireiškė vienu - vienintėliu žodžiu: „neat- 
sargumas“! 

Regimai, p. Navako konstitucinės teorijos semtos pas 
vieną Gogolio tipą, kuris jas išreiškė trumpai - drūtai: „Ja 
niemieju pered načalstvom“. Jis imasi ginti nuo manęs net 
Puankarę! Girdi, „Voldemaras nepasigailėjo stiprių ir katego- 
riškų žodžių didelio Prancūzijos tautos vyro Mr. Puancarė 
adresu. Atrodo, visiškai ne dėl to, kad jis ką nors jam iš esmės bū- 
tų norėjęs primesti, bet vien tik dėl to, kad tas asmuo jam, Vol- 
demarui, išviso nepatinka“ (13.IX). 

Koliotis aš nemoku. Taigi stiprūs žodžiai įsivaizduoti 
paties p. Navako. Gi mano knygoje tiksliai, su dokumentaliais 
įrodymais, atpasakotos pastangos kurias dėjo Puankarė įstum- 
ti Lietuvą į Lenkijos glėbį. Prieš patį jo tikslą aš nieko nesakau, 
bet dėl jo pavartotų priemonių aš išsitariau, kad jos nepapuoš 
jo garbės vainiko. Iš esmės visas dalykas nuėjo į tai, kad buvo 
aiškių aiškiausiai susitarta su Lietuvos vyriausybe, jog Lietu- 
va gaus Klaipėdą su vienintėle sąlyga leisti per Nemuną tarp- 
tautinį tranzitą, gi Ambasadorių Konferencijos nutariman 
jis įdėjo visai naujų specialiai Lenkijai, teisių apie kurias dery- 
bų metu nei per pusę plauko nebuvo užsiminta. Paskui jis ulti- 
matyviai reikalavo iš mūsų vyriausybės priimti šį nutarimą, 
priešingą pirmykščiam susitarimui. Vėliau, kai visa byla atsi- 
dūrė Tautų Sąjungoje, Puankarė, specialiu raštu, įrodinėjo, 
kad Klaipėda esanti vienintėlis Lenkijos išėjimas į jūras, numa- 
tyta per taikos derybas 1919 m. 

Nejaugi „L. Aidas“ su savo štabu tiek būtų išsiilgęs Len- 

kų, kad vienas mano priminimas įžeistų Lietuvos teisių Puan- 
karės veikimu jam rodosi neleistinas Puankarės užgaulioji- 
mu? 

Šis didelis Lenkų išsiilgimas „tautininkų“ spaudoje juo 
labiau turi rodytis keistas, kad jų šulas p. Navakas gerbia visas 
vyriausybes, esamas ir buvusias, bet išimtį daro man vienam. 
Ant manęs galima pilti visokių pamazgų,, kokių tik norima. Tai 
konstatuodamas, aš visiškai nenoriu pasakyti, kad aš reikalau- 
ju iš „L. Aido“ sau pagarbos. Anot senovės tragiko: „mėgstu 
pagiriamas, bet pagirto vyro“ — Laudari volo, sed a laudato 
viro. 

Jeigu p. Navako Meilė Lietuvai būtų pareikšta ten, kur 
buvo „Tautos Balso“ spėta, aš nebūčiau rašęs atitaisymų. Bet 
p. Navako „Lietuvai Meilė“ gali jai brangokai apseiti, juk 
p. Navako rašinys beabejo pastebėtas vokiečių ne dėl auto- 
riaus genijalumo, o dėl to, kad eina kalba apie Klaipėdos krašto 
teises. Juk anot p. Navako, aš labai per toli einąs nusileidimuo- 
se teisės srity vokiečių naudai. Vadinasi, pats p. Navakas šių tei- 
sių nepripažįsta Klaipėdos kraštui. Gi jo nuomonės pareikšta 
„tautininkų“ laikrašty ir oficioze kartu. Kokios iš to politinės 
gali būti pasėkos, kiekvienam turi būti aišku. 

GIMININGOS SIELOS 


Neseniai esu gavęs tris „Lietuvos žinių“ numerius, kur 
yra kalbėta apie mano knygą. Juose tikrai radau „Miįslę“, ku- 
rią mina šio laikraščio bendradarbis p. Leonas jo skaitytojams 
(Nr. iš M ir 15, IX 33 m.), ir straipsnį vardu „Drang nach Osten“ 
ir p. Augustinas Voldemaras“ parašu nežinomo p. J. (iš 10.X). 

Aš nemanau, kad p. Jono Navako laurai neduotų miego 
„L. Žinių“ bendradarbiams. P. Leono straipsnis buvo para- 
šytas dar „L. Aidui“ tebespausdinant p. Navako „patrioti- 
nius“ rašinius. Supuolimas metode ar mintyse tenka aiškinti 
greičiau sielos giminingumu, nei laurų pavydėjimu p. Nava- 
kui. 

Rasdamas tarp jų sielos giminingumą, aš matau betgi 
šiek - tiek ir skirtumo. „L. Žinių“ bendradarbiai negrasina, 
nepramano citatų, bent didesnių, iš mano knygos ir švelniau 
barasi. Tai jau daug reiškia, nors šie skirtumai vis dėlto neištri- 
na pagrindinio panašumo. 

P. Leonas citavo iš mano knygos iš viso 35 eilutes: iš vienos 
vietos 22 ir iš kitos 13. Kaip ir p. Navakas, jis jas cituoja prancū- 
ziškai ir paskui duoda jau lietuvišką vertimą. Regimai norima 
įtikinti skaitytojus, kad kritikas moka prancūziškai ir sugeba 
išversti net 35 eilutes. 

Kam reikalingos šios gana ilgokos citatos? Juk iš jų nega- 
lima pažinti dargi net bendro knygos turinio. P. Leonas pasi- 
sako pats, kodėl jis taip daro. „Aš neturiu — sako jis — nei no- 
ro, nei laiko užsiimti visos knygos įvertinimu, bet negaliu nepa- 
liesti šitų dviejų dalykų“, tariant tų, apie kuriuos eina kalba 
citatose. 

Rodosi aišku: p. Leonas nesiima kritikuoti mano veikalą, 
o žada atitaisyti tik tuos dalykus, apie kuriuos, jo manymu, iš- 
sitarta klaidingai. Tiek siaurai užbrėžas uždavinys ir medžiaga 
iš 35 eilučių tarytum neturėtų leisti p. Leonui užsiimti mano as- 
meniu. Bet kur tau! Kaip ir p. Navako, p. Leono yra vienintelis 
uždavinys parodyti mane esant menką patriotą. Išrašęs iš ma- 
no knygos 35 eilutes, jis prašo skaitytojų įspėti mįslę, kas taip 
rašo. Girdi, atsakymas galįs būti, „kad taip rašo koks vokietis 
patriotas, gal būt, pats Rozenbergas, kuris nori nuraminti 
lietuvius, užmigdyti jų natūralų protingą budrumą“. 

Šiuose keliuose žodžiuose randasi ir pagyrimas lietuvių 
tautai — ji esanti iš prigimties protinga ir budri —ir pasmer- 
kimas man — aš norįs, girdi, užliūliuoti mūsų iš prigimties pro- 
tingą ir budrią tautą, kad ją miegančią prarytų plėšrūs vilkai 
— vokiečiai. Tik laimei lietuvių budrios ir protingos tautos 
ji turi budrų ir protingą sūnų p. Leoną, kuris praneš jai laiku 
apie gresiamą nelaimę. 

Aš tik vieno dalyko negaliu suprasti. Kaip p. Leonas įkal- 
bės protingai ir budriai lietuvių tautai, kad vokietys Rozen- 
bergas rašo prancūziškai, ir prancūzas leidėjas spausdina jo 
veikalą. Juk rodytųsi, kad tokį keistumą pastebėti lyg ir nereik- 
tų didelio proto ar budrumo. 

Bet mįslė įspėta: aš rašąs apie lietuvius vokiečių naudai, 
kaip kad rašytų Hitlerio bendradarbis Rozenbergas. Su- 
prantama, kad dirbdamas Vokietijos naudai, aš laikau vokie- 
čių pusę ir Lietuvoje, tariant Klaipėdos krašte. Nusiskųsda- 
mas to krašto teismais ir teisininkais, p. Leonas rašo: „kai jiems 
pritaria be jokio pagrindo lietuvis, kuris turėtų būti patriotas, 
nes du kartu buvo ministeris - pirmininkas, tai jo tvirtinimas 
atrodo mažų - mažiausiai keistas“. Aš pirmą kart išgirstu, kad 
patriotizmas pagrindžiamas ir matuojamas užimtos tarny- 
boje vietos aukštumu: kas buvo ministeris - pirmininkas, ar 
ministeris, tas privalo būti patriotas. Nejaugi mažu patriotu tu- 
ri būti tas, kas užima valstybėje mažą vietelę, o kas jokios neturi 
valstybinės tarnybos tai visiškai neprivalo būti patriotas? 

Aš be abejo nusidėjęs patrioto prievolėms. Taigi aš pa- 
siruošęs mušti sau į krūtinę ir šaukti: mea culpa, Tik aš to nega- 

liu daryti, kol p. Leonas man neparodys, kuo aš nusidėjau. Aš 
girdi, pritariąs Klaipėdos vokiečiams teisininkams. Bet kur ir 
kada aš tai padariau? Nei 35 eilutėse, kurias citavė p. Leonas, 
nei niekur kitur mano knygoje apie juos nėra prasitarta nė pusės 
žodžio, Tiesa, vienas jų p. Rogge, paminėtas vardu. Jis rašė, 
kad Klaipėda esanti daugiau nepriklausoma nuo Lietuvos, nei 
Kanada nuo Britų imperijos. Dėl tokio jo tvirtinimo aš tiksliai 
įrodžiau, kad Rogge pats neturi nė mažiausio supratimo apie 
dalyką, kuriuo tiek drąsiai imasi kalbėti (psl. 231 ir toliau). Kas- 
žin, jeigu aš pakartočiau tuos pačius žodžius p. Leono adresu, 
ar jis sakytų, kad aš jam pritariu? 

Mano didžiausis nusikaltimas, kuris verčia p. Leoną spė- 
lioti, kas aš, tai mano rašymas Lietuvos reikalais taip, kaip gal 
būt, pats Rozenbergas rašytų. Man rodosi, p. Leonas atsidur- 
tų labai kėblioj padėty, jeigu aš jo prisispyręs paklausčiau, 
kaip gi rašo baisusis Rozenbergas? Aš turiu gana rimto pa- 
grindo manyti, kad p. Leonas neskaitė iš Rosenbergo nė vie- 
nos eilutės. Kiek jam žinoma apie šį Hitlerio bendradarbį, tai 
iš girdų, kuriuos jis randa spaudoje daugiausia „L. Žiniose“. 

Senosios ruošos profesoriai, kuriai aš priklausau, nieku 
būdu nesiimdavo kalbėti tais dalykais, kurių nuodugniai neži- 
no. P. Leonas naujo šaukimo profesorius. Bet kadaisia ir jis lai- 
kėsi senosios nuomonės. Kai organizuodamas Sociologijos 
fakultetą, aš buvau jį kvietęs būti lektorium iš civilės teisės, 
gavau iš jo laiškelį, kuriuo jis atsisakė nuo pasiūlymo dėlto, kad 
jam stingą reikalingų žinių, kad universitete mokinti jis nieka- 
dos nesiruošęs ir jam jau pervėlu esą pradėti pačiam mokintis. 
Tik, regimai, vėliau jo nuomonė pakitėjo, nes jis patapo Teisių 
Fakulteto ir ordinariniu profesorium ir dekanu. 

Pakitėjimas nuėjo dar taliau. Užmindamas patriotines 
mįsles „L. Žiniose“ p. Leonas pasirašo profesorium, vadinasi 
jis laiko save patriotizmo profesorium. Tik p. Leonas nepaste- 
bėjo, kad tai labai nedėkinga profesūra. Juk lazda turi du galu. 
Na, o kas būtų, jeigu aš patapčiau valandėlei p. Leono mokiniu 
ir paklausčiau apie savo mokytojo patriotizmą? 

Savo patriotiniam pamokslui galėčiau pasiimti, kad ir 
paties p. Leono žodžius. Mano knyga pavesta Lietuvai ir jos 

problemoms. Gi pats p. Leonas sakosi neturįs nei laiko, nei no- 
ro jos įvertinti. Vadinasi, jis nenori užsiimti Lietuvos reikalais. 
Tai koks gi jis patriotas? Geras patriotas, kaip kad p. Navakas 
turi kunkuliuoti noru užsiimtinėti Lietuvos problemomis ir vi- 
są laiką joms atiduoti. Jeigu aš iš menko savo patriotizmo blo- 
gai nušviečiau šias problemas prieš kultūrinį pasaulį, tai pas- 
tebėjus tokį mano nusidėjimą, p. Leono patriotinė prievolė 
atitaisyti visas mano klaidingas nuomones. Jam nėra kada ir ne- 
sinori užsiimti Lietuvos reikalais! Tai kokis gi jis patriotas ir 
patriotizmo profesorius?! 

Sekdamas p. Leonu aš galėčiau toliau tęsti savo patrio- 
tinį pamokslą. Aš galėčiau klausti, kodėl jam nėra nei laiko, nei 
noro užsiimti Lietuvos problemomis? Kur eina jo laikas? Kur 
susispietę jo norai? Jis patapo namų savininkas, jis advokatas, 
jis turi valdišką vietą. Nejaugi jo namai, jo klientai ar jo alga jam 
daugiau rūpėtų nei Lietuva su jos svarbiausiomis proble- 
momis? 

Pradėjęs taip abejoti, aš galėčiau priminti p. Leonui jo 
karštą kalbą Lietuvių Seime Petrapily 1917 m. pavasario ga- 
le. Jis tur būt nė pats nepamiršo, kaip smarkiai jis ten kovojo 
prieš pasisakymą už nepriklausomą Lietuvą. Priekaištan, kad 
jis taip kalba iš baimės, jis atsakė panegiriku „proto baimei“. 
Jei jis sakytų visa tai primiršęs, galėčiau jam parodyti Varno 
karikatūrą: „Šalin, zuikiai!“, kur jis galėtų pamatyti ir patį sa- 
ve. 

Tegu p. Leonas nusiraminal Aš niekados nesirausiu sve- 
timoje sieloj. Klysti gali kiekvienas. Neklaidingas tik tas, kas 
lygiai nieko nedaro. Pats Napoleonas sakęsi tiek dažnai klydęs, 
kad nustojęs rausti dėl savo klaidų. Tos klaidos, kurios daromos 
be blogos valios, gali būti atleistos. Svetimomis klaidomis aš 
niekam nebadau akių. 

Įvykiai parodė, kad į padanges iškeltoji p. Leono „„pro- 
to baimė“ buvo tik muilo burbulas. Organizuodamas pirmą- 
ją Lietuvos valdžią, aš pakviečiau p. Leoną ministerių kabine- 
tan, žinoma, nepolitinėn ministerijon. Aš nebuvau tos nuo- 
monės, kaip kad p. Leonas, kad patapimas ministeriu sužadi- 
na savaime patriotizmą, Po liūdnų Petrapilio Seimo įvykių, 

aš laikiau p. Leoną menku politiku, bet ne blogu patriotu. 

Bet aš nebuvau ir nenoriu būti patriotizmo profesorium, 
kuris vieniems suteikia, kitiems atsisako išduoti patriotizmo 
diplomus, kur, lyg brandos atestate, pažymėtas patriotizmas 
atitinkamais laipsniais. Palieku šį darbą p. Leonui su Navaku, 
Man net nerūpi, kokiu laipsniu jie vertina mano patriotizmą, 
nulium ar dar žemiau. Tegu sveikas sau profesoriauja ir toliau 
p. Leonas patriotizme ir pasiima sau asistentu p. Navaką! 

Mes matėme, kaip sukirptas ir susiūtas p. Leono straips- 
nis „L. Žiniose“. Dabar pažvelkime, kuo jis pamuštas. Savo 
straipsnio pamušalui p. Leonas paėmė 22 eilutes iš vienos vie- 
tos ir 13 iš kitos. Mes irgi turėsime žiūrėti skyrium, apie ką kalba- 
ma vienoje ir kitoje vietoj. Pradėsime 22 eilutėmis. 

Aš labai abejoju, kad „L. Žinių“ skaitytojai būtų supratę 
apie ką ten kalbėta. Ne dėliai to, kad jie būtų neprantūs, o todėl, 
kad citata išrauta p. Leono iš konteksto ir nepasakyta nei puse 
žodžio, kuriam klausimui priklauso išrautoji citata. Kad būtų 
suprantama apie ką kalbama toj vietoj mano knygos, maža iš- 
pešti iš jos 22 eilutes, o reikėjo cituoti 301 ir 302 puslapius. Ka- 
dangi tas užimtų daugokai vietos, aš priverstas pasitenkinti 
trumpu jų atpasakojimu. 

Aprašęs Klaipėdos krašto autonomines įstaigas ir primi- 
nęs apie tenykštę savivaldybę, aš liečiau jų ateities klausimą. Nu- 
rodęs iš kur jos ima lėšų, aš ten klausiu apie krašto moralius resur- 
sus. Kraštas turi savo valdininkus, savo mokytojus ir savo pro- 
testantiškus dvasiškius. Kai senesnieji pasitrauks, kuo jie bus 
pakeisti? 

Kandidatai turi būti Lietuvos piliečiai, įsigiję universi- 
teto diplomus ir įrodyti savo gabumus. Patapus Klaipėdai 
Lietuvos dalimi, universiteto diplomas turi būti iš mūsų uni- 
versiteto. Be to, kandidatai turi gerai mokėti lietuvių bei vo- 
kiečių kalbas. . 

Programą autonominio valdininko vietai gali nustatyti 
tik Klaipėdos Direktorija su Seimeliu, ji taip pat skiria ir egza- 
minatorius. Sunkenybės dar padidėja, kai tenka užsiimti uni- 
versiteto diplomo gavimu. Šios sunkenybės didesnės teisių 
fakultete, nei kituose. Juk Klaipėdoje veikia senieji vietiniai įsta- 
tymai, kurie Kauno universitete nedėstomi. Įkūrimas „„Klai- 

pėdos teisės katedros“ nedaug, ką gali padėti, nes ši teisė rei- 
kalautų veik ištiso fakulteto. Šių dalykų dėstymas turėtų būti 
lietuvių bei vokiečių kalbomis, dalykas, mano manymu, neį- 
manomas nei profesoriams, nei studentams dabartiniu metu. 
Bet jeigu ir būtų įveiktos Kaune šios sunkenybės, tai dar joms 
nebūtų galas. Juk kandidato į valdininkus egzaminai išimtinai 
autonominių įstaigų teisė. Gi Direktorija su Seimeliu neturi 
aukštosios mokyklos, vadinasi neturi nei savo egzaminatorių, 

Štai kas pasakyta mano knygoje. Tokia padėtis sudaryta 
Klaipėdos Statutu. Su tuo turi sutikti kiekvienas, kas žino šį 
Statutą. Gi p. Leonas štai ką randa mano pasakyta: „negaliu, 
" kaip kitaip pavadinti, — rašo jis, — kaip nesąmonė p. Vol- 
demaro tvirtinimą, kad mūsų profesoriai negalėtų pajėgti 
Klaipėdos krašto valdininkų vietoms kandidatams nei egzami- 
nų programų pagaminti, nei egzaminuoti“. 

Aš kalbu apie Klaipėdos Direktoriją, o p. Leonas jos vie- 
ton kiša Kauno profesorius ir energingai šoksta ginti jų garbę. 
Štai kaip pavojinga patapti patriotizmo profesorium! Juo pa- 
tapus nustojama suprasti tai, ką lengvai supranta eilinis žmo- 
gelis. 

Savo knygoj aš nekėliau ir net negalėjau kelti p. Leono ar 
jo kolegų žinojimo ir sugebėjimo klausimo. Niekeno neužka- 
bintas, jis pats šoksta įrodinėti, kad jis su savo kolegomis turi ga- 
na žinių ir gabumų, kad paruoštų Klaipėdos kraštui autonomi- 
nių valdininkų ir juos išegzaminuotų. 

Kai jis pats kelia tokį keblų klausimą, gal p. Leonas malo- 
nės paaiškinti, ne man, o Lietuvos visuomenei, kodėl jo vestas 
Teisių fakultetas nepadarė tokio pasiūlymo Klaipėdos Direk- 
torijai? Ko jam stigo noro, ar laiko, ar ko kito? 

Gal patriotizmo profesorius neperdaug ant manęs rūs- 
taus, jeigu aš leisiu sau likti kitoniškos nuomonės apie jo ir fakul- 
teto sugebėjimą ruošti Klaipėdai autonominius valdininkus. 
Savaime suprantamas dalykas, kad aš nesiimu p. Leono ar jo 
kolegų egzaminuoti. Aš išeinu iš vieno plačiai visiems žinomo 
dalyko, tariant kalbų klausimo. Kaip aukščiau pasakyta univer- 
sitetinio paruošimo bei egzaminų darbas turėtų būti varomas 
lietuvių bei vokiečių kalbomis. Manau, kad p. Leonas nesiim- 

tų vokiškai laikyti paskaitų ar egzaminuoti ir ne vien dėl savo 
patriotizmo. Dauguma jo kolegų pasijustų toj pačioj padėty. 

Bet palikime šaly klausimą, kiek mūsų profesoriai moka 
vokiečių kalbą. Likime prie lietuvių kalbos, kuri yra einant tarp- 
tautinėmis sutartimis, oficiali Klaipėdos krašto kalba. Na, 
o kaip stovėjo ir dar stovi lietuvių kalba Teisių fakultete? Gal 
jo buvęs dekanas p. Leonas nepaneigs, kad ten buvo paskaitų 
rusų kalba. Klaipėdiečiams rusų kalba nėra privaloma. Tai 
kaip gi būtų daręs p. Leonas su tais dalykais, kurie dėstomi ru- 
siškai? 

Aš pasirinkau vien kalbos klausimą nes tas dalykas nesu- 
rištas nei kiek su savo dalyko mokėjimu. Visame pasauly ne 
kiek daug yra profesorių, kurie gali dėstyti dviem ar daugiau 
kalbų, bet tai nereiškia, kad tie, kas to negali daryti, blogi pro- 
fesoriai, 

Turiu pasakyti, kad klausimas, ar galėtų mūsų juridinis 
fakultetas prisidėti betvarkant Klaipėdos autonominius rei- 
kalus, man nė negalėjo kilti. Kaip kitais, taip ir šiuo reikalu, aš 
niekur neprasitariau, kaip galima būtų jie geriau tvarkyti. Dar 
daugiau, aš vengiau sumaningai kalbėti apie pertvarkymus, 
besitenkindamas nupasakojimu, kaip šie reikalai sutvarkyti 
tarptautiniais aktais. Kitaip sakant, visur ėjo kalba de lege lata, 
bet niekur neprasitarta de lege ferenda. 

Tasai nereiškia, kad aš neturėčiau jokių sumanymų, kaip 
galima būtų Klaipėdoje pagerinti padėtis. Bet šiuo metu kur - 
kas atsargiau apie tai tylėti. Juk kelias Klaipėdos reformoms 
šiandien užgriautas. Einant tarptautinėmis sutartimis, Klai- 
pėdos Statuto pakeitimai eina per Lietuvos Seimą, klaipė- 
diškiams pareiškus noro daryti Statute atmainų. Gi dabartiniu 
metu Lietuva neturi teisėto kelio panašiems pakeitimams pra- 
vesti, : 

Kita didelė kliūtis tai Klaipėdos krašto viešoji nuomonė, 
kuri tam visiškai nepriruošta. Klaipėdiškiai giliai dar įsitikinę, 
kad jų Statutas geras. Vokiečiai nuolat kaltino ir kaltina lietu- 
vius, kad jie laužą Klaipėdos Statuto reikalavimus. Periodiš- 
kai kartojasi gandai būk lietuviai norį panaikinti visiškai šį Sta- 
tutą, suruošdami tam reikalui „pučą“. 

Taigi tokiomis aplinkybėmis kalbėti apie Statuto pakei- 
timus reikštų gilinti nerimą pas klaipėdiškius ir duoti jiems pa- 
grindo tvirtinti, kad jau ruošiama Statuto panaikinimui dirva. 

Apsibrėžus tik nagrinėjimu veikiamosios Klaipėdos 
krašto teisės, negalėjo būti nei reikalo, nei progos kalbėti apie 
tai, ką sugebėtų, ar nesugebėtų padaryti p. Leonas ir jo kole- 
gos. Jeigu aš norėčiau tikrinti moksliškąjį p. Leono pasiruoši- 
mą, aš rasčiau tam medžiagos, kad ir jo mįslėje, kur jis pasako 
dalykų, kurių jo karščiausis patriotizmas negalėtų pateisinti. 
Tik tam nėra nei mažiausio reikalo, 

Keldamas savo autoritetą, p. Leonas stengiasi įrodyti, 
kad ir aš nėsąs neklaidingas. Pasirėmęs spaudos žiniomis, aš 
pasakiau savo knygoje, kad Kauno universitete įsteigta Klaipė- 
dos teisės katedra. P. Leonas bara mano nežinojimą ir, po ilgų 
išvedžiojimų, pasako, kad tokios katedros nesteigta, o tik pri- 
dėta du nauju profesoriu prie esamųjų katedrų. Koks gi čia skir- . 
tumas? Mano menkas protas atsisako jį suvokti. Gal būt, jis 
glūdi patriotzmo plotmėj. Pasakyk „Klaipėdos teisė“, tai bus 
tuo pripažinta, kad šis kraštas turi savo atskirą teisę. Tai jau ge- 
riau jos visiškai neminėti, o kas jos mokina, tegu tai daro prisi- 
glaudęs prie kitų katedrų. Tokių gudravimų galima tikėtis 
tik iš patriotizmo profesorių, 

Kitas mano nežinojimas tiek didelis, kad jį p. Leonas ly- 
gina su drambliu. Kad ir pasisakęs, jog jis neturįs nei noro, nei 
laiko kalbėti apie visą mano knygą, vis dėlto p. Leonas rausiasi 
joje. Tas darbas jam apsimoka, nes jis randa joje mano nežino- 
jimą dramblio didumo. „P. Voldemaro —rašo jis — labai 
daug klausimų išnagrinėta, pats jis mano, kad visos liečiančios 
Klaipėdos kraštą problemos, o vienas dramblys liko jo nepas- 
tebėtas. Turiu galvoje Klaipėdos krašto valstybinės tarnybos 
sutvarkymą, būtent — teisių sutvarkymą“. 

Jeigu aš būčiau tokiu patriotu, kaip p. Navakas, arba p. 
Leonas, aš pradėčiau tuoj rėkti apie valstybės išdavimą. „Klai- 
pėdos krašto valstybinė tarnyba...“. Jeigu Klaipėdos kraštas 
turi savo valstybinę tarnybą, tai reiškia, kad jis yra valstybė. 
Rozenberge, ar girdi, ką sako mūsų patriotizmo profesorius 
p. Leonas? 


Bet tegu nusiramina p. Leonas. Jis neturi laiko užsiimti 
Lietuvos reikalais. Taigi iš greitumo jam išspruko berašant 
visai kas kita, nei jis norėjo pasakyti. Iš tolimesnių jo žodžių 1a- 
bai aišku, kad jis norėjo kalbėti apie valstybinę tarnybą Klai- 
pėdos krašte, o per greitumą parašė Klaipėdos krašto valsty- 
binę. tarnybą. Jis nupasakoja, kaip Klaipėdos autonominiai teis- 
mai imasi teisti centralinės valdžios tarnautojus. Cirdi, Tribu- 
nolas savo tvarkomajame posėdy išaiškino, kad Klaipėdos 
teismai neturi teisės taip daryti, o Klaipėdos užsispyrėliai tei- 
sėjai varo sau ir gana. Kai nuteistasis valdininkas paduoda ka- 
sacijos skundą Tribunolui, skundas tampa atmestas. Girdi, 
Voldemaras nemato iš čia jokio pavojaus lietuvybei, ar valsty- 
bei, nes savo storoje knygoje apie tai nesako nė pusės žodžio. 


Stovėdamas arti Lietuvos teismų p. Leonas be abejo jau 
senai sugavęs laiko už uodegos šį dramblį. Man tik nesupranta- 
mas vienas dalykas: kodėl jis nepranešė apie savo dramblį 
mūsų visuomenei, kad ir tose pačiose „L. Žiniose“, o kantriai 
laukė mano knygos pasirodymo, pasiryžęs apkaltinti mane 
patriotizmo menkumu, nes aš tyliu apie dramblį, kurį laiko 
sugavęs p. Leonas. 


Man nemalonu primininėti, kad p. Leonas regimai ne- 
skaitęs mano knygos. Juk gali toks priminimas rodytis lyg ir nu- 
siskundimas, kam jis neskaito mano raštų. P, Leonas kalba apie 
teismų sutvarkymą Klaipėdos krašte. Jeigu jis būtų radęs laiko 
skaityti mano knygai, jis būtų puslapy 272 ir kituose užtikęs 
savo dramblį, tik kur kas didesnį, nei rodosi p. Leonui. 


Tiesa, aš statau ten klausimą, kaip ir visur knygoje, ne pa- 
triotiniai, o juridiniai. P. Leonas kaltina Klaipėdos krašto tei- 
sėjus, kurie neklauso Tribunolo nutarimo, kuris niekam nėra 
privalomas. Juk net kasaciniai Tribunolo sprendimai priva- 
Jomi tik tai vienai bylai, kuriai jie padaryti. 

Joks teisingas Žmogus negali eiti tokiu keliu. Kaltė čia ne 
Tribunolo, ar Klaipėdos teisėjų, o Statuto. Aš parodžiau savo 
knygoj visą eilę dalykų, kurie be mažiausio abejo privalo būti 
ne autonominių, o bendrų valstybės teismų. Netikęs Statuto 
redagavimas sukėlė painiavos ir erzelio. Gi Statutas redaguo- 

tas ne Klaipėdos teisėjų: Lygiai ne jiems priklauso reikalas 
tvarkyti teismus. 

Gėda prisipažinti: net literatūroj aš pirmas iškėliau teis- 
mų painiavą Klaipėdos krašte. Kodėl fakultetas kurio prišaky 
stovėjo p. Leonas nesugebėjo paruošti nė vieno tyrinėjimo 
šiuo reikalu? Ko jam stigo, laiko noro ar ko kito? Ir po mano kny- 
gos darbo dar lieka labai daug. Jeigu nenorėta pradėti, tai ga- 
lima būtų laukti, kad mūsų profesoriai panorės bent jį tęsti. 
Tik užuot juos raginęs šian darban, p. Leonas baido nuo jo 
visus, reikalaudamas spręsti juridinius klausimus patriotiš- 
kai. 

Toksai juridinis p. Leono pamušalas, imtas iš 22 mano 
knygos eilučių, lieka dar 13 eilučių, dėl kurių reikia pasisakyti. 
Mano kritikams šios eilutės, galima sakyti užburtos. P. Nava- 
kas ant jų parvirto, sugalvojęs iš jų politikus su kojomis pinigų 
kapšy. P. Leonas duoda kitonišką vertimą, kuris nekiek geres- 
nis už p. Navako. Bet paskutiniosios citatos p. Leonui nė ne- 
buvo reikalo daryti. Juk jis imasi kalbėti apie Vokiečių verži- 
mąsi į Rytus, žinomu vardu „Drang nach Osten“. Šiam reika- 
lui daug vietos pavesta mano knygoj. Mano išvada, kad T.ie- 
tuvos kolonizavimas dabartiniais laikais visiškai neįmano- 
mas vokiečiams dalykas. 

Kad ir neapsipažinęs su jais, p. Leonas netiki mano argu- 
mentais. Trumpai, drūtai jis argumentuoja taip: „Kad 
„Drang nach Osten“ sistematingai varomas, tai visi žino, apie 
tai p. Voldemaras galėtų rasti ryškių novelių lenkų literatū- 
roj“. Štai ir visas argumentas! Kam čia sau laužyti galvą ilgais ir 
sunkais tyrinėjimais, rašyti storas knygas. Yra juk lenkų literatū- 
roje pasakų tiek ryškių, kad jas perskaitęs žmogus iškart supran- 
ti, kaip reikia spręsti istoriniai, sociologiniai, ekonominiai ar 
politiniai klausimai. 

Tiesą, prisiskaitęs lenkiškų novelių, p. Leonas prisime- 
na dar senosios rusų valdžios draudimą pirktis ar kitaip įsigyti 
žemės svetimšaliams Vakarų Rusijos pasieniuos. Gal p. Leo- 
nas atsimins, kad šis draudimas apėmė netik svetimšalius, 
bet dar daugiau pačius lenkus. Kaipgi čia tada suprasti: išeina, 
kad lenkai varė vokiečių kolonizavimo darbą! 

Regimai ir pačioms „L. Žinioms“ argumentas iš lenkiš- 
kos beletristikos nesirodė labai įtikinamu, Taip bent aš galiu 
išsiaiškinti sau, kad jos, praėjus mėnesiui, išleido prieš mane 
kitą savo bendradarbį, p. J. Nežinau, kuriais sumetimais šis 
mano kritikas panorėjo pasislėpti vienoje raidėj, lyg jam ne- 
drąsu būtų rodyti tikrąjį savo veidą. Savo metodu jis maža kuo 
skiriasi nuo p. Navako su Leonu, nors ekonominiais klausimais 
jis matomai daugiau išmano už anuodu. 

Šis „L. Žinių“ bendradarbis daro man gana keistokų 
priekaištų. 

Jis žino, kad mano knyga baigta rašyti 1930 metais, nors 
dėl nepriklausomų nuo autoriaus priežasčių galėjo pasirody- 
ti spaudoje tik 1933 m. Vis dėlto jis reikalauja iš manęs minėti 
knygoje 1933 metų atsitikimus įvykusius, kai ji iš spaudos išėjo. 

Tiesa, aš pasakiau prakalboje, kad praėjus porai metų nuo 
knygos parašymo iki jos spausdinimo, reikalinga buvo kai — 
kur tekstas perdirbti. Savaime suprantama, kad šie perdirbi- 
mai surišti daugiausia su Hagos bylomis. Viena jų buvo 1931, 
o kita 1932 m. vasarą. Jų pagrindas buvo tarptautiniai aktai, 
surišti su Klaipėda. Vadinasi, jie giliai lietė esmę tų klausimų, 
kuriais užsiima dogmatiškai - juridinė knygos dalis. Prieš 
spausdinsiant knygą, aš turėjau dar laiko padaryti reikalin- 
gus papildymus, 

Tai kamgi aš tada neįdėjau santykių tarp Lietuvos ir Vo- 
kietijos pakitėjimo, Hitleriui paėmus valdžią ir neužsiminiau 
apie pasaulinę krizę? Tokius man daro priekaštus „L. Žinių“ 
šulas. 

Atsakymą jis galėjo pats sau surasti, kad ir toj pačioj pra- 
tarmėje. Ji labai trumpa, ir p. J. ją skaitė. Jos apačioje pažymė- 
ta, kad ji rašyta sausy 1933, Nors knygose prakalbos stovi pa- 
čioje pradžioje, bet jos rašomos visada pačios paskutinės, kai 
veikalas jau baigtas. Taigi net paskutinėse savo eilutėse aš ne- 
galėjau kalbėti apie Hitlerį, nes valdžią paėmė jis vėliau. 

Kai dėl santykių su Vokietija, jie patapo blogi nuo 1932 
metų pradžios, kai buvo varu prašalintas Klaipėdos Direkto- 
rijos pirmininkas. Juk dėl to ir gimė antroji Hagos byla. Visa tai 
įvertinta mano knygoje. Bet, regimai, p. J. turėjo galvoje Hu- 

genbergo memorandumą įteiktą Londono ekonominėje kon- 
ferencijoj vasarą 1933 metų. Juk p. J. kalba apie Lietuvos ko- 
lonizavimo pavojų iš vokiečių pusės. Gi apie Europos Rytų ko- 
lonizavimą Hitlerio valdžia kalbėjo, kaip tik minėtame me- 
morandume. 

Vadinasi, „L. Žinių“ bendradarbis reikalauja, kad aš 
kalbėčiau savo knygoje apie tai, kas bus po keleto mėnesių atei- 
ty, tariant, kad aš imčiausi pranašauti. Kam to jam reikia, visai 
nesuprantu, Juk jo laikraštis netiki jokiomis pranašystėmis. 
Kita vertus, Hugenbergas tapo atšauktas iš Londono dėl savo 
rašto su reikalavimu žemių kolonizuoti. Taigi Hitleris neprita- 
rė jo idėjomis. Pagaliau Hugenbergas ne hitlerininkas, o de- 
šinysis jo talkininkas valdžioje. 

Bet kaip aš galėjau pražiopsoti ekonominę krizę? Juk ji 
prasidėjo ir skaudžiai reiškėsi ankščiau nei mano knyga pra- 
dėta spausdinti. Mesdamas man tokį kaltinimą, „L. Žinių“ 
bendradarbis parodė kad jis mano knygos neskaitė. Jeigu 
drąsus mano kritikas būtų bent pradėjęs ją skaityti, tai būtų 
radęs jau 24 puslapy apie krizę, kiek ji gali turėti reikšmės mažų- 
jų valstybių likimui. 

Skaityti ar neskaityti mano knygą, kaip sakiau aukščiau, 
pareina nuo laisvo noro, Bet kas imasi apie ją kalbėti spaudo- 
je, paprastas padorumas reikalauja pirma persiskaityti tai, 
apie ką norima kalbėti, Vis dėlto ne čia pats didysis „Liet. Ži- 
nių“ bendradarbio nusikaltimas kritiko etikai. Kur - kas blo- 
giau, kai jis, sekdamas p. Navaku, iškraipo tikrai esamus daly- 
kus, arba pramano citatas. Norėdamas mane parodyti esant 
pagirų maišu jis rašo: „Voldemaras, pasakodamas apie Klai- 
pėdos reikalus, sakosi 1928 m. Berlyne pabaigęs Vytauto Di- 
džiojo žygį ir galutinai laimėjęs tą, ko Vytautas 1422 m. nesu- 
gebėjo laimėti“. Nurodytas net puslapis, kur aš taip kalbąs 
apie patį save. Iš šių žodžių aišku, kad Vytautas neturėjo pakan- 
kamai gabumų — „nesugebėjo“ — baigti savo darbą, o 
Voldemaras tokių gabumų turėjo ir jo darbas bus amžinas — 
„galutinai“ laimėtas. 

Taip besigirdamas savo darbais, aš norįs įkalbėti Liėtu- 
vos visuomenei savo „vytautišką geniališkumą“. Žodžiai apie 

genialumą padėti svetimženkliuosna, kas turi rodyti, kad tai 
mano paties žodžiai. Be to, visi pabrauktieji žodžiai išspaus- 
dinti „L. Žiniose“ riebiomis raidėmis, kad gerai įstrigtų skai- 
tytojų galvosna. 

Ar dar reikia sakyti, kad citata apie mano vytautišką ge- 
nialumą pramanyta paties „L. Žinių“ bendradarbio. Kiek 
pritinka kritikui klastoti citatas, tegu sprendžia apie tai pačios 
„L. Žinios“. Savo knygoje aš niekur nekalbu apie patį save. 
Vienoje pratarmėje teko pasakyti keletas apie save žodžių, 
kurių vienintėlis tikslas parodyti, kokiomis apystovomis kny- 
ga parašyta, Vadinasi šie keletas žodžių skirti ne autoriui api- 
būdinti, o parodyti, ko galima ir ko negalima reikalauti iš vei- 
kalo, kursai parašytas tokiomis aplinkybėmis. 

Tuo pačiu jau pasakyta, kad ir manęs lyginimas Vytau- 
tui pačių „L. Žinių“ pramanytas, nors ir išeinant iš dalykų, 
apie kuriuos tikrai mano buvo kalbėta. Kad galutinai įsitiki- 
nus, pakanka priminti mano tikrąjį posakį. Savo ilgą pasako- 
jimą, kaip amžiams bėgant keitėsi siena tarp lietuvių tautos 
ir germanų, aš suglaudžiu šiais žodžiais: „Tuo būdu Vytauto 
Didžiojo darbas, likęs nebaigtas 1422 metais, susilaukė sau 
vainiko 1919 metais Versalyj, ir 1928 metais Berlyne“ (psl. 
197). 

Kur čia mano pasigirimas? Jo nėra nė šešėlio. Koks mano 
vaidmuo šiame ilgų amžių darbe? Mano pasirašyta Berlyne su 
Štrezemanu sienų sutartis tarp Lietuvos ir Vokietijos. Bet ji 
galima buvo tik todėl, kad jau buvo Versalių sutartis. Gi Ver- 
salių sutartis reiškia pasaulinio karo paskutinį akordą. Jei to 
karo nebūtų buvę, netik Lietuva nebūtų turėjusi Klaipėdos 
dabar, bet ir pačios Lietuvos nebūtų buvę, kaipo nepriklau- 
somos valstybės, 

Visa tai gerai supranta kiekvienas piemuo. Negali to ne- 
suprasti nė „L. Žinios“. Bet jų bendradarbiams reikia mane 
iškoneveikti. Tai ką jie daro? Iš mano reziumuojamo sakinio 
jie išmeta Versalių vardą, vadinasi, ir visus įvykius, kurie su 
juo surišti, o palieka tik Berlyną, kur mano susitarta dėl sienų, ir, 
trindami iš džiaugsmo rankas, šaukia: žiūrėkite, koks pagirų 
maišas, tas Voldemaras; jis lyginasi Vytautui Didžiajam ir nori 

mums įkalbėti savo „vytautišką geniališkumą“! 

Kai kortų grojikai vartoja panašius triukus, jiems tas neiš- 
eina sveikaton. Jie būna išstumti iš grojikų draugės po tam tikrų 
apeigų, kurios palieka išvarytajam nemalonių atsiminimų. 
Laikraščiai tarytum privalėtų turėti ne mažiau padorumo nei 
grojikai kortomis. 

Ir kam reikėjo „L. Žinių“ štabui triukais žeminti mane? 
Ci tik tam, kad įrodžius, jog esąs didelis Lietuvai pavojus vo- 
kiečių kolonizacijos! Ar ne geriau būtų buvę palikus visus pa- 
triotinius argumentus ir mano asmenį nuošaliai, griauti mano 
argumentus vien tik argumentais? 


Paskutinysis „L. Žinių“ čempionas išvelka po mano as- 
mens įvertinimo savo įrodymų sunkiąją artileriją. Kiek ji pasie- 
kia savo taikinį, tuoj pamatysime. Pirmų - pirmiausia, p. J. 
pripažįsta, kad mano „samprotavimas yra teisingas, žiūrint 
į jį prieškarinio laiko akimis“. Jis net sutinka su manimi, kad 
vokiečių žemės reforma iš 1919 metų visiškai nenusisekė, ar- 
ba, tariant jo žodžiu, „paliko popieriuje“. Šis nenusisekimas 
man yra įrodymas, kad jokia kolonizacija žemės ūkio srity vo- 
kiečiams nebeįmanomas daiktas. Mano kritikas mano, kad 
„iš paviršiaus taip ir atrodo“. Vadinasi, giliau pažvelgus, jam 
rodosi jog galima tas, kas prieš karą ir karui pasibaigus buvo 
nebegalima. 

Kasgi atsitiko nauja pačiu paskutiniu metu, kad ekono- 
minė raida gali dabar eiti atgal? Girdi, po infliacijos metų Vo- 
kietija tiek pakilusi, kad žemės reformos klausimas pasidarė 
nebeaktualus. Bet pasireiškusi nuo 1929 metų ekonominė kri- 
zė iškėlusi jį vėl pirmojon vieton. Atsiradę milijonai bedarbių, 
kuriuos galima aprūpinti tik davus jiems žemės. Stambieji 
dvarininkai nenorį duoti tam reikalui savo dvarų. Kai kancle- 
ris Briuningas panorėjęs išpirkti apie pusę milijono hektarų, 
jie nuvertę jį. Tie patys junkeriai pastatę valdžion Hitlerį, 
kurį jie sugebėję pažaboti, „ir apie dvarų dalinimą M 
dabar tylu“. 

Kritiko tokia yra išvada, kad „žemės reformos kikisiųas 
dėl to nepasidarė mažiau aktualus ir vokiečiai labai plačiai 
apie tą kalba. Tik žemė, kurią vokiečiai nori padalyti saviems 

bežemiams ir miestų bedarbiams, jų manymu, turi būti atim- 
ta iš lenkų, lietuvių ir kitų ,„mažaverčių rasių“. 

Rodosi aišku, visas pavojus Lietuvai ir kitiems jos kaimy- 
nams gręsia iš to, kad vokiečių dvarininkai neduoda savo dva- 
rų suskaldyti ir jų išdalinti bedarbiams su mažažemiais. Bet 
jeigu šis pavojus eina iš junkerių nenoro persiskirti su savo 
dvarais, jis turi būti labai artimas. Tik pats „L. Žinių“ šulas tuo 
žvilgsniu laikosi kitoniškos nuomonės. Pačioje savo straips- 
nio pradžioje jis pripažįsta, kad „tas pavojus šiuo tarpu nėra 
perdaug aktualus“, Tik ateičiai jis turėsiąs begalinės reikšmės. 

Taip statydamas klausimą, šio laikraščio bendradarbis 
aiškų - aiškiausia prieštarauja pats sau. Juk jeigu ekonominė 
krizė gali būti įveikta prašalinus bedarbę, ko galima pasiekti 
tik aprūpinant žeme bedarbius, tai aišku, kad vokiečiai tu- 
ri neatidėliojant kolonizuoti Lenkiją ir Lietuvą, nes anot mū- 
sų kritiko tik čia jie gali rasti reikalingos jiems žemės. Tada pa- 
vojus gali būti ne ateity, o šiandien. Bangos vokiečių kolonistų 
turėtų jau plaukti Lietuvon. Gi to nematė nė pastabūs „L. Ži- 
nių“ bendradarbiai, 

Visas „L. Žinių“ bendradarbio samprotavimas serga 
labai didele liga — noru išvesti iš ekonominės krizės, kurią 
gyvena pasaulis, kolonizacijos reikalą. Šia liga apsikrėtė jis iš 
kitų siaurų teoretikų, kurie metė šūkį: „atgal į laukus!“, kaipo 
išeitį iš krizės. Šis vaistas siūlomas netik Vokietijoj, bet ir Ameri- 
koj, lygiai kaip ir kituose pramonės kraštuose. Jeigu žemių da- 
linimas galėtų pagydyti gyvenamąją krizę, tada žemės reforma 
reikalinga būtų visiems pramonės kraštams. Amerika juk turi 
ne mažiau už Vokietiją bedarbių. Visame pasauly tektų mesti 
žemės ūkin keliosdešimts milijonų darbininkų. 

Nei vienas rimtesnis ekonomistas netiki, kad tai būtų ga- 
limas daiktas. Jie juokiasi iš panašių sumanymų. Toki nauja- 
kuriai, sako vienas jų, rodytųsi sodžiuje lyg kokia šmėkla (re- 
venant). Bet nereikia būti nė ekonomistu, kad supratus, jog 
tokia kolonizacija — tai tuščia svajonė. Jei kas išdėtų mūsų 
sodiečiui, kad galima milijonus žmonių, nieko neturinčių ben- 
dro su žemdirbyste: nemokančių nei lauko darbų, nei apsieiti 
su gyvuliais, apgyvendinti ant sklypų žemės, pamatytume, 

ką jis pasakytų apie tokį sapną. 

Taigi ne aš vienas netikiu panašiais steigimo naujų ūkių 
planais. Aš galėčiau priminėti garsių Europoje vardų, kurių 
draugėj aš randuosi šiuo klausimu. Tik aš jų neminėsiu, nes 
mano kritikas iš to vėl išves, kad aš giriu patį save. Bet gal „L. 
Žinių“ štabas pasakys, kas kitas Europoje laikosi jų nuomonės? 


Išėjus p. Navako protokolui „L. Aide“, neilgai trukus tas 
pats laikraštis pasigyrė, kad Pilsudskio spauda susidomėjusi 
tuo rašiniu. Iš duoto tame laikrašty atpasakojimo matyti, kad 
lenkai nudžiugo ne dėl p. Navako argumentų, o dėl jo grasini- 
mų. Varšuvos laikraštis pasisakė lauksiąs, kas iš to išeis toliau. 


Aš tikras, kad Varšuvos laikraščiuose ras sau pritarimo 
ir „L. Žinios“. Ne dėl to, kad jų ginamoji tezė būtų tikra, o dėl 
to, kad ji naudinga jų vedamąjai politikai. Bet kas žiūri į dalyko 
esmę, abejoju, kad dargi pas lenkus pripažintų rimtais „L. 
Žinių“ argumentus. 


Man rodosi, kad ir „L. Žinių“ žmonės ėmėsi kalbėti apie 
mano knygą irgi tam tikrais politiniais sumetimais. Liaudinin- 
kų srovė turėjo visada daugiau neg kiti lietuviai simpatijų 
lenkams. Tuo aš nenoriu, Dieve gink, pasakyti, kad jie blogi 
patriotai. Tai jų politinė kryptis. Prie vokiečių, jie visada turė- 
jo šiek tiek antipatijos. Žlugus demokratijai Vokietijoje, šios 
antipatijos dar padidėjo. 


Kaip ir savo knygoje -pabrėžiau, aš nepriklausau prie 
non - konformistų, kurie pripažįsta tik savo pačių nuomonę, 
visus kitus laikydami eretikais ir elgdamiesi su jais, kaipo su 
atskalūnais. Taigi aš pripažįstu liaudininkams ir kitiems teisę 
laikytis savo politinės linijos. Tarpu mūsų gali eiti idėjinė ko- 
va. Bet idėjų kova turi savo etiką. Ne betkokia priemonė gali- 
ma joje vartoti. Jeigu „L. Žinių“ žmonės nebūtų tai užmiršę, 
jie nebūtų taip rašę apie mano knygą, kaip jie rašo. 

Mes lietuviai ir, be to, labai atsilikę nuo kultūrinių tautų. 
Tai kam reikia rodyti šis atsilikimas spausdinant p. p. Leono, 


ar J. Navako rašinius? Nejaugi visas mūsų patriotizmas neži- 
nojime ir neišmanyme? 

TIESOS BEIEŠKANT 


Savo protokole p. Jonas Navakas apkaltino mane pasiė- 
mus iš tūlo Frieseckės veikalo netik planą, bet ir pasisavinus 
jo mintis, kurias aš nupasakojęs kartais net tais pačiais žodžiais. 
Šį - tą aš pridėjęs ir iš savęs, bet mano priedai tik pagadinę vo- 
kiečio autoriaus mintį. Iš protokolo aišku, kad aš padaręs pla- 
giatą, kuris baudžiamas mūsų įstatymais. Sunkesnio kaltini- 
mo mokslo žmogui negali būti. 

Visas mokslo žmogaus pašaukimas tarnauti tiesai. Pir- 
mų pirmiausia reikia rasti tiesą, o radus ją skleisti tarpu žmo- 
nių, Daug būtų galima pasakyti, kiek sunkus yra tiesos ieškoji- 
mas. Niekas gal kitas neišreiškė to tiek giliai, kiek Getė Fausto 
pirmoj scenoje: Vėlykų naktį sėdi Faustas savo kambarėly 
nusiminimo apimtas. Visokių mokslų jis besimokino, o tiesos 
vis dėlto nerado. Tai kam tada gyventi? 

Tiesa niekam nesiduoda visa, Jos galima surasti tik mažą 
krislelį. Bet krislelis pridėtas prie krislelio, amžiams bėgant, 
sudaro žmonių šviesą, kuri jiems reikalinga, kad galėtų gyven- 
ti. 

Tik maža surasti tiesos trupinys. Reikia dar kad jis būtų 
žmonių priimtas ir pripažintas. Kiekviena nauja tiesa rodosi 
įtartina. Ji turi prasimušti sau kelią. Ji užgauna dažnai netik tai, 
kuo žmonės gyvena, laikydami tai tiesa, bet irgi jų artimus inte- 
resus. Štai kodėl tiesos kelias pasauly gausiai nuklotas aukomis. 

Tik palyginus neseniai susilaukė sau mokslas pagarbos 
pas žmones. Net ir mūsų gadynėj nevisur vienodai jis vertina- 
mas. Dargi tarpu kultūrinių didžiųjų tautų yra skirtumo: vie- 

nos jį gerbia labai aukštai, kitos žiūri gana šaltai. Gi pas atsili- 
kusias tautas dažnai žiūrima į mokslą su panieka. Vis dėlto net ir 
pas tokias tautas jis garbinamas, bent žodžiu. 

Jeigu į mokslo žmogų žiūrima su pagarba, tai iš jo reikalau- 
jama daugiau nei iš eilinio žmogelio. Jeigu jis pasirinko tarnau- 
ti tiesai, tai aplink jį neturi būti melo. Jeigu prasikaltimas yra 
vogti svetimą turtą, tai dar didesnis nusižengimas vogti sveti- 
mas idėjas. 

Štai kodėl moksliškuose veikaluose randasi tiek daug 
nurodyta autorių ir veikalų. Moksliškas padorumas reikalau- 
ja neslėpti nei vieno šaltinio iš kurio autoriui prisieina semti. 
Jeigu kuriam autoriui tenka gauti nurodymų gyvu iš ko žodžiu, 
jis tai pamini paprastai savo pratarmėje, kad nesirodytų be- 
sipuošiąs svetimomis žiniomis. 

Pasivogimas svetimų idėjų netik moraliai smerkiamas, 
bet ir teismuose baudžiamas. Taip esti svetur, taip ir pas mus. 
Man teko girdėti kad vienas jaunas „mokslininkas“ mūsų 
universitete pristatęs svetimą veikalą, kurį jis išvertęs lietuvių 
kalbon, sakęs pats jį parašęs. Veikalas atiduotas buvęs spaus- 
dinti. Bet kai atatinkamas fakultetas sužinojęs plagiatą esant, 
įsakęs išbarstyti surinktąjį tekstą. 

Štai kodėl, radęs p. Navako sustatytame man protokole 
kaltinimą, būk aš nusirašęs Frieseckės veikalą, reikalavau kal- 
tinimą atšaukti, gi to nepadarius, turėjau skųsti p. Navaką teis- 
mui kur jis gali įrodinėti, kad aš tikrai padaręs plagiatą. Gi jeigu 
to neįrodys, tai turės būti nubaustas. 

Bet teismas susideda iš eilios instancijų, vadinasi galuti- 
nas jo žodis negreitai gali būti tartas. Tiek laiko aš negalėjau 
likti įtariamas vogimu svetimų idėjų. Šios dėliai priežasties 
aš pasirūpinau neatidėliojant įsigyti minėtąjį Frieseckės vei- 
kalą, kad galėčiau spaudoje tiksliau pasisakyti dėl mestojo 
man kaltinimo. 

Gavęs Frieseckės, anot p. Navako „veikalą“, turėjau nu- 
stebti, imdamas jį rankosna. Veikalas reiškia visada storesnę 
ar plonesnę, bet knygą. Gi pasirodo, kad tai tik brošiūra iš 76 
puslapių! Mano veikalas turi 339 puslapius. Ant puslapio pas 
mane daugiau eilučių ir spauda smulkesnė, vadinasi tuo pa- 

Čiu matu matuojant skirtumas turi būti dar didesnis. 

Taigi jau viena išvaizda rodo, kad iš brošiūros negalima 
nusirašyti didelis veikalas. Kad galima būtų nusirašyti, tai rei- 
kia turėti to paties dydžio veikalą. Tiesa, p. Navakas savo pro- 
tokole sako, kad aš šiek tiek pridėjęs ir iš savęs. Tebūnie ir taip. 
Tik skirtumas tarpu mano knygos ir vokiečio autoriaus brošiū- 
ros vis dėlto lieka per didelis, kad priedais galimas jis būtų iš- 
aiškinti, Taigi jeigu p. Navakas būtų pavadinęs tikru vardu 
Frieseckės darbelį ir nurodęs jo puslapių skaičių, kaltinimas 
manęs plagiatu būtų patapęs tuo labai apsunkintas. Juk tada 
būtų jam buvę galima tik įrodinėti, kad aš įtraukiau savo veika- 
lan kalbamąją brošiūrą, ar tai ją versdamas žodis - žodin, ar tai 
laisvai ją atpasakodamas. 

Pastarosios rūšies plagiatas vis tiek galimas. Taigi nuro- 
dant skirtumą didumu, kaltinimas plagiatu dar liekti galimas. 
Jam sugriauti reikia lyginti planas ir turinys mano veikalo ir 
Frieseckės darbelio. Žinoma tokiu atveju negalima kalbėti 
apie plano pasisavinimą. Kas turi kad ir nedidelį apie raštus 
supratimą, pasakys, kad negalima dideliam veikalui imtis pla- 
nas iš brošiūros. Liekti tik galima ieškoti vertimo jos ištisų pus- 
lapių, kaip kad iš tikro p. Navakas tvirtina, dargi nurodinėda- 
mas puslapius, kurie esą paimti iš Frieseckės „veikalo“. 


Ištikrųjų panašių supuolimų pasakojimo veik tais pačiais 
žodžiais netik nėra, bet dargi pats vokiečių juristo darbelis 
skiriasi nuo maniškio net pagrindinėmis mintimis. Tai lengva 
pastebėti, apsipažinus su vedamąja mintimi Frieseckės bro- 
šiūros ir mano veikalo. 

Frieseckė regimai jaunas juristas, apsiskaitęs neblogai 
vokiškoje juridinėje literatūroje, kurios pamatinės sroves jis 
moka gerai atskirti. Istorinių žinių iš to dalyko, apie kurį jis ima- 
si rašyti, jam visiškai stinga. Jis žino tik pokarinius vokiečių dar- 
belius, kur įrodinėjama, kad kiek yra lietuvių Rytprūsiuose ir 
Klaipėdos krašte, jie esą apsigyvenę ten labai vėlai. Vadinasi, 
einant tautiniais sumetimais, lietuviai neturį nei mažiausios tei- 
sės į Klaipėdos kraštą. 

Savo knygoje aš atmetu panašius išvadžiojimus, nes jie 
sugalvoti einant politiniais sumetimais ir prieštarauja visiems 

istorijos daviniams. Aš nurodau, kad lietuvių tautos šakos gy- 
veno tarpu Vislos ir Dauguvos, siekdamos toli į Rytus net Okos 
upę. Prūsai man labai giminingi su žemaičiais ir, dalinai, su 
kuršiais. Žemaičių senesnioji apsigyvenimo vieta — tai pus- 
salis apie Kunigapilį, kurį mes iš lenkiško vadiname Karaliau- 
čium. Dar iki šiai dienai vokiečių kalboje šis kraštas vadinasi 
Žemaitija - Samland. Kai dėl Klaipėdos, tai Vytauto metu bu- 
vo net arbitro sprendimas, kuriuo pripažinta, kad Klaipėda 
randasi Žemaitijoje. 

Dargi Teutonų Ordeno užkariavimai ir sukūrimas jų 
valstybės dar nereiškia, kad šioji valstybė turėjo būti vokiška. 
Krašto suvokietėjimas man yra labai vėlus ir pripuolamas da- 
lykas. Brandenburgo susijungimas su Prūsais — štai kas nu- 
lėmė jų suvokietėjimą! 

Tiek dėl istorinių klausimų. Mano plagiatą p. Navakas:ran- 
da dogmatiniai - juridinėj daly. Taigi pažiūrėsime, kiek čia 
yra panašumo tarpu Frieseckės išvadžiojimų ir maniškių. 

Neteisingai ir neteisėtai atplėšta nuo Vokietijos Klaipė- 
da pereinanti didžiųjų valstybių žinion. Koksai susidaro juri- 
dinis ryšys tarp šių valstybių ir Klaipėdos krašto? Tą ryšį Frie- 
seckė vadina „condominium“, arba tiksliau, sako jis, „coim- 
perium“. Būdamas didžiųjų valstybių žinioje Klaipėdos kraš- 
tas nesudaro atskiros valstybės, jis nėra jų protektorate. Jį gali- 
ma esą vadinti valstybės skeveldra (Staatsfragment). Kaip ta- 
da žiūrėti į Klaipėdos krašto gyventojus, tariant kuriai valsty- 
bei jie priklauso? Pastatęs šį klausimą, Frieseckė prieina išva- 
dos, kad klaipėdiškiai likę Vokietijos piliečiai. 

Mano knygoje šis laikotarpis visiškai kitoniškai juridiniai 
sukonstruotas. Nagrinėdamas pokarinės sutartis, aš randu 
jose pripažinta tautoms teisę sudaryti savo atskiras valstybes, 
jeigu jos gyvena dar svetimose. Tautoms, kurios gyvena ne 
Europoj, sudarytas net tam tikras tarptautinės teisės institu- 
tas, kuris joms laiduoja kelią į nepriklausomybę. Tai vadina- 
mas Tautų Sąjungos mandatas. Aš randu, kad ir baltosioms 
tautoms irgi pripažinta teisė į nepriklausomybę, nors nuolati- 
nio Šiai teisei vykinti instituto nesudaryta. 

Kiek nepriklausomo likimo klausimas liestas baigusio- 

mis karo sutartimis, jis pasireiškė anglo - saksų teisiniu institu- 
tu, vadinamu „trustee“, kuris žinomas vokiečių teismų juris- 
prudencijoj vardu „Treuhand“, iš esmės imtas privačioje tei- 
sėj. Gi einant civiliais įstatymais „patikėjimo žmogus“ (trus- 
tee) neturi nei mažiausios teisės į jo valdomąjį patikėjimo lai- 
ku daiktą. Jis negali nieku būdu pakeisti juridinės padėties pa- 
tikėtojo jam daikto. 

Greta patikėjimo instituto, pokarinės sutartys įveda 
tarptautinėn teisėn kitą institutą imtą irgi iš civilės teisės, tariant, 
disposicijas trečiųjų naudai, kurie nedalyvauja sutarty. Kol 
tretieji pasiims patys vykdyti pripažintąsias sau teises, jų sau- 
gojimas pavedamas patikėjimo asmenims, 

Išnagrinėjęs Versalių sutartį, kiek ji liečia Lietuvą, aš ran- 
du, kad Klaipėdos kraštas šiąja sutartimi pripažintas Lietu- 
vai dispozicijomis trečiojo asmens naudai. Didžiosios vals- 
tybės gauna šį kraštą su įsakymu atiduoti jį Lietuvai tam tikru 
metu, vadinasi jos yra patikėjimo asmens — „trustees“. Taigi 
pačios didžiosios valstybės, imdamos savo žinion Klaipėdos 
kraštą, neturi prie jo jokių teisių, vadinasi negali būti jokios kal- 
bos apie kondominijų ar koimperijų. 

Iš to kas pasakyta aišku, kad sunku įsivaizduoti didesnį 
skirtumą tarp Frieseckės ir manęs. Jis eina senosios teorijos 
keliu, aš naujosios, kurios nėra jokiuos vadovėliuose, bet kuri 
padėta taikos sutarčių pagrindan. Tarptautinių teisių subjek- 
tas senojoj teorijoj buvo pripažinta tik viena valstybė. Taigi 
Frieseckė turėjo ieškoti kokiai valstybei pereina teisės į Klai- 
pėdos kraštą, atskyrus jį nuo Vokietijos. Apie Lietuvą, jis ne- 
galėjo nė užsiminti, nes atskirimo metu jos dar nebuvo tarptau- 
tinėje šeimoje. Ko jis nepastebėjo, kaip ir daugybė kitų juris- 
tų, tai kad buvo lietuvių tauta, kuri naujojoj teisėje yra teisių 
subjektas. 

Šis pagrindinis skirtumas gimdo ir tolesnius skirtumus. 
Frieseckei Klaipėdos kraštas dar kartą perleidžiamas. Šį kar- 
tą didžiosios valstybės perleidžia jį Lietuvai. Pats perleidi- 
mas įvyksta tarptautinėmis sutartimis kur išdėstyta sąlygos, 
kuriomis Lietuva jį gauna. Nagrinėdamas šias sutartis, Frie- 
secke randa, kad ir šį kartą Klaipėdos kraštas nepatampa vals- 

tybe. Bet jis nėra nei provincija. Turėdamas valstybės ir pro 
vincijos požymių, jis stovi tarp abiejų ir gali todėl vadintis vals- 
tybės skeveldra. 

Mano išvadžiojimais negali būti nė kalbos apie naują 
perleidimą. Jau Versalių sutartimi Klaipėdos kraštas pripa- 
žintas Lietuvai. Patikėjimo asmenys, didžiosios valstybės, 
atiduodamos jį Lietuvai tik baigia savo mandatą. Jos neturi 
kaipo „trustees“ nė mažiausios teisės primesti bet kokių sąly- 
gų Lietuvai, kurių nebūtų Versalių sutarty. Vadinasi, jos ne- 
galėjo nė reikalauti Klaipėdos kraštui autonomijos. Pati Lie- 
tuva jam pripažino autonominį režimą dar Steigiamojo Sei- 
mo nutarimu, 

Kai dėl autonominių teisių turinio kai kuriais žvilgsniais 
jos persiauros, bet kitais per plačios. Civilius ir baudžiamuo- 
sius įstatymus gali Klaipėdos Seimelis leisti plačiau, nei tai 
būna pripažinta valstybėms, federacijoms nariams. Bet savo 
steigiamosios galios Klaipėdos kraštas neturi, vadinasi jis 
negali būti pripažintas valstybe. Taigi jam geriausia pritinka 
valstybės skeveldros vardas. 

Mano ir Frieseckės išvada toji pati, kad Klaipėdos kraš- 
tas, žiūrint į jo Statutą, turi būti laikomas valstybės skeveldra. 
Bet tai turės pripažinti kiekvienas viešosios teisės žinovas. 
Tiesą pasakius, tai jau seniai pasakyta, Su panašiais reiškiniais 
susidurta valstybės moksle nebe šiandien. Pats terminas pa- 
siūlytas žinomo savo laiku mokslininko Jellinek'o. 

Tiesa, per didelio „mokytumo“ pagautas p. Jonas Na- 
vakas mokina kitus, kad Jellinek'as, girdi politiniais sumeti- 
mais pramanęs jį, kad Bismarkui reikėjo sudaryti vieną Vokie- 
tiją. Kaip visiems žinoma, Vokietijos vienybė paskelbta Ver- 
saliuose 1871 metais, o Jellinek parašė darbelį „Uber Staats- 
fragmente“ 1896 m., vadinasi lygiai 25 metais vėliau. Jau tai 
viena parodo, kad su Vokietijos vienybe jis neturi nieko ben- 
dra, 

Taip pasirodo mano plagiatas pas Friesecke, jeigu žiū- 
rėti į pačias pagrindines idėjas. Argi reikia dar sakyti, kad jis 
niekur negalimas smulkmenose., Aiškumo dėliai paimsime ke- 
letą pavyzdžių. 

Kai Friesecke klausia, ar Klaipėdos kraštas sudaro vals- 
tybę, jis ima, kaip kad dauguma daro, tris pagrindinius vals- 
tybės požymius: 1) valstybės plotą, 2) gyventojus, 3) vyriausy- 
bę. Kur stinga vieno kurio iš šių požymių, ten nėra valstybės. 
Friesecke randa Klaipėdos krašte savo plotą, savo gyvento- 
jus, bet neranda savos valdžios. 14 

Kaip sakyta, šie trys požymiai randasi daugumoje vals- 
tybės teorijų. Bet yra žymių mokslininkų, kurie kitoniškai kon- 
statuoja valstybę. Aš irgi nepriklausau daugumos mokyklai. 
Apie Klaipėdos krašto plotą aš nesakau savo knygoje nė pusės 
žodžio, nes jo nelaikau valstybės požymiu. Juk žmonės dar neiš- 
moko gyvent ore aukštai. Vadinasi kiekvienas plotas ant kurio 
gyvena žmonės, sudarą atskirą valstybę, bus tos valstybės 
plotas. . : 

Svarbiau yra valstybės gyventojai. Friesecke randa, kad 
galima būtų kalbėti apie Klaipėdos valstybės piliečius (Staat- 
sangeh6rige), kurie yra Lietuvos piliečiai. Šios Frieseckės 
minties p. Navakas arba visiškai nesuprato, arba sumaningai 
iškreipė, tikrindamas, būk Klaipėdos pilietybė esanti atskira 
nuo Lietuvos pilietybės, einant šio autoriaus ir mano išvadžio- 
jimais, Savo atsakyme, aš jau nurodžiau kad mano knygoje nie- 
kur nėra panašios nesąmonės ir reiškiau abejonės, kad ji būtų 
pas Friesecke. Taip spėdamas aš visai neapsirikau. Panašios 
nesąmonės, kaip kad p. Navakas tvirtina, nėra nei pas šį auto- 
rių, 

Vokiečių autoriaus darbely Klaipėdos pilietybei paves- 
ta viso lygiai 10 eilučių. Gi pas mane šiam reikalui pavesta apie 
6 puslapius ir įrodyta, kad mes čia turime reikalą ne su pilie- 
tybe, bet su indigenatu. Iš jo jokių būdu negalima išvesti, kad 
tai būtų valstybės buvimo požymis. 

Kas mano akyse nulemia, tai stoka Klaipėdos kraštui stei- 
giamosios galios. Jis netik gauna iš Lietuvos vyriausybės savo 
Statutą, bet pats negali jo pakeisti, kad ir menkiausio dėsnio. 
Gi su steigiamąja galia surištas ir suverenumas, kurio Klaipė- 
dos kraštas visiškai neturi, vadinasi jokiu atveju negali vadintis 
valstybe. 

Šiuo klausimu Friesecke tiksliau pasisako, bet jis kitaip 

protauja. Anot jo suverenumas neturįs nieko bendra su savo 
galia, taigi ir su valstybės požymiu, Kai dėl pačios galios, jis 
neturi aiškaus supratimo. Jis jos neranda Klaipėdos Statute, 
bet jis niekur nekalba, kuo ji turi reikštis. Apie steigiamąją galią 
jis neužsimena nė puse žodžio. Bet užtai jam rodosi, kad Klai- 
pėdos gubernatoriaus institutas atima Klaipėdos kraštui 
valstybinę galią! 

Aš neužsiimu Frieseckės darbelio vertinimu. Apkaltin- 
tas p. Navako plagiatu, aš tik pasiėmiau uždavinį parodyti, 
kad mano veikalas su tuo darbeliu neturi panašumo. Tam rei- 
kalui aš parodžiau, kad vedamosios mintys vienur ir kitur la- 
bai skiriasi, kad atskiri klausimai kitoniškai nušviečiami. Išva- 
" da apie Klaipėdos juridinį pobūdį toji pati, bet aš sakiau sta- 
čiai, kad terminą imuosi pas Jellineką. Nė Friesecke neslepia, 
kad jis ima šį pavadinimą iš fellineko. 

Kaipgi galėjo tada p. Jonas Navakas tvirtinti, kad aš nusi- 
rašęs Frieseckės „veikalą“, kartais net tais pačiais žodžiais? 
Aš savo atsakyme įrodžiau, kad mano veikalo p. Navakas vi- 
siškai nesuprato. Ar taip jam atsitiko dėl menko prancūzų kal- 
bos mokėjimo, ar dėl menko išsilavinimo, ar dėl noro nesupras- 
ti, čia nesvarbu. Aš reiškiau tada abejonės, kad jis būtų supra- 
tęs ir Frieseckės knygą. 

Dabar apsipažinęs su šiuo darbeliu, galiu pasakyti, kad 
mano spėliojimas pilnai pasitvirtino: p. Jonas Navakas nesu- 
prato iš Frieseckės brošiūros nei vienos minties! Sakau: „nei 
vienos minties“,nes jeigu būtų supratęs bent šį tą, būtų leng- 
vai pastebėjęs skirtumus, apie kuriuos aš tik ką kalbėjau. 

Iki kur eina šis nesupratimas, parodys vienas p. Navako 
posakis, kurį aš jau esmi minėjęs savo atsakyme. „Nagrinė- 
jant Klaipėdos krašto statuto 17 str., abu autoriai daro išva- 
das, kad turima reikalo su pusiausuverene valstybe“. Aš jau 
tada pasakiau, kad nieko panašaus nėra mano knygoje, o pa- 
sakyta kaip tik priešingai. Dabar galima patikrinti, kiek p. Na- 
vakas suprato Frieseckės mintį. 

Ji esanti išvystyta ant 61 puslapio šio autoriaus „veikalo“. 
Galima kiaurai ir išilgai skaityti šis puslapis ir vis dėlto nesiras 
nei pusės žodžio iš to, ką ten suranda p. Navakas. Jau mes mi- 

nėjome, kad vokietys autorius suverenumo nelaiko valstybės 
požymiu. „Ne suverenumas, sako jis, nulemia, ar koks jungi- 
nys (Gebilde) yra valstybė, bet būvimas valstybinės galios, 
štai kas yra lemiantis valstybės požymis“ (psl. 55). Bet jeigu 
suverenumas nėra apskritai valstybės požymis, tai kaip gi 
galėtų Friesecke kalbėti, kad Klaipėda esanti pusiausuvere- 
nė valstybė?! Juk tuom jis prieštarautų pats sau. 

Bet p. Navakas nurodo net ir puslapį: jis sako, kad vokie- 
tys autorius priėjęs prie šios išvados, nagrinėdamas Klaipė- 
dos Statuto 17 straipsnį. Ant minėtojo puslapio tikrai primin- 
tas 17 straipsnis, tik ne Statuto, o konvencijos, kurių p. Nava- 
kas nemoka atskirti vieno nuo kito. Friesecke primena jo pir- 
mąją dalį, kuri suteikia kiekvienam Tautų Sąjungos nariui tei- 
sę kreipti Tarybos dėmėsį į laužymą konvencijos nuostatų iš 
Lietuvos pusės. Iš čia jis daro išvadą, kad klaipėdiškiai turį 
teisės susinešinėti su svetimomis valstybėmis. Išvada visiškai 
klaidinga bet ne apie ją dabar kalba. Juk p. Navakas rado kaip 
tik čia pasakyta, kad Klaipėda esanti pusiausuverenė valstybė. 

Juo labiau reikia stebėtis p. Navako gabumu nesuprasti 
tekstą, kurį jis turi panosėj, kad keletu eilučių žemiau suglau- 
džia Friesecke savo išvadą apie Klaipėdos juridinį pobūdį. 
„Klaipėdos kraštas — rašo jis —ir dabartiniu savo pavida- 
lu nėra nei valstybė, nei provincija, o sudaro junginį, kuris sto- 
vi tarpu šių abiejų tipų“. Juk tarytum aišku, kad Klaipėdos kraš- 
tas būtų pusiausuverenė valstybė, reikia, kad jis būtų valsty- 
bė; tik pripažinus jį valstybe, galima būtų klausti, kokia jis yra 
valstybė, suverenė ar pusiausuverenė. Bet radus jog Klaipė- 
dos kraštas nesudaro jokios valstybės, kaipgi tada .galima saky- 
ti, kad jis yra pusiausuverenė valstybė! 

To kas ligšiol pasakyta, pakanka, kad įsitikinus, jog apie 
mano plagiatą negali būti nei mažiausios kalbos. Taigi tuo 
galima būtų pasitenkinti ir baigti šį raštą. Bet p. Navako yra 
dar protokole dalykų ryšy su Frieseckės veikalu, kurių negali- 
ma nepaliesti Mano smarkusis „kritikas“ juk tvirtino, būk aš 
nepalankią Lietuvai šio autoriaus tezę dar daugiau iškreipęs 
vokiečių naudai, 

Kad politinė brošiūros mintis Lietuvai labai nepalan- 

ki, tai tikra tiesa. Mes jau turėjome progos pažymėti, kaip Frie- 
secke neranda lietuvių nei Rytprūsiuos, nei Klaipėdos krašte 
ir nepripažįsta Lietuvai jokių į jį teisių. Irgi buvo primintas ir 
mano atitaisymas panašių nuomonių, kuris p. Navakui rodo- 
si esąs Mano pagieža Lietuvai. 

Bet tai praeities dalykai. Daugiau praktiškos reikšmės 
turi kiti Frieseckės tvirtinimai, kurie liečia vykinimą sutarčių 
dėl Klaipėdos. Šiam reikalui Frieseckės pavestas visas skyrius 
jo brošiūroje. Čia daroma eilia priekaištų Lietuvos valdžiai, 
kad ji nesilaikanti ar net laužanti savo tarptautines pareigas, 
prisiimtas sutartimis. Čia kalbama ir apie Seimelių rinkimus, 
ir apie teismus, ir apie prasižengimus finansinei autonomijai, 
ir apie kalbų klausimą. Visur pas šį autorių išeina kalta Lietu- 
vos valdžia. Kur toli nueina šie kaltinimai, gali parodyti kad 
ir kalbų klausimas. Girdi, „daug reikėjo laiko, kol Lietuva 
pripažino lygybę tarpu vokiečių bei lietuvių kalbų“. Visiems 
gražiai žinoma, kad kur - kur, o kalbų klausimu destisi kaip tik 
atvirkščiai. 

Toki ir tolygūs kaltinimai ne paties Frieseckės pramany- 
ti. Sprendžiant iš to, kad jo darbelis išėjo Viurtembergo krašte, 
jis tur būt pietų vokietys ir apie Klaipėdą žino iš spaudos ir 
girdų, kurie klaipėdiškių vokietininkų nuolat skleidžiami. 
Taigi jie plačiai žinomi ir be šio darbelio. 

Ar yra Klaipėdos Statuto nepildymas bei laužymas, at- 
sakymas pareina nuo to, kaip kas supranta jo dėsnius, vadinasi 
galutinoje išvadoj tai juridiniai klausimai. Tokiu būdu jie turi 
būti paliesti mano knygoje. Einant p. Navako protokolu, aš 
turėjau padidinti šiuos Lietuvos kaltinimus daugiau, nei kad 
jie išdėstyti Frieseckės brošiūroje. Taigi pažiūrėkime, ką bai- 
saus rasime apie tai mano pasakyta, 

Sakysime, kalbėdamas apie Seimelių rinkimus Frieseckė 
tvirtina, kad Lietuva vertusi rinkikais ir neklaipėdiškius. Jei- 
gu būtų buvę taip, mes turėtume tikrai Statuto laužymą. Visa 
pareina nuo to, ką mes laikysime klaipėdiškiu. Mano knygoje 
šis klausimas pirmą kart nuodugniai išnagrinėtas ir įrodyta, 
kad kiekvienas lietuvis iš bet - kurio krašto patampa klaipė- 
diškiu pačiu savo apsigyvenimu Klaipėdos krašte. Taigi ne 

mūsų valdžia laužė Statutą, o autonominės įstaigos, neįtrauk- 
damos rinkikų sąrašuosna visų klaipėdiškių. Gal neprošalį bus 
priminus, kad aš pirmasis priverčiau laikytis Statuto, būda- 
mas valdžioje. Bet kai aš kitų kraštų Lietuvos gyventojams, 
kurie patampa klaipėdiečiais, apginu jų balsavimo teises 
Klaipėdoje ir pateisinu juridiniai šias teises, tai p. Navakas ran- 
da, kad aš tarnauju Vokiečiams| 

Arba vėl, Frieseckė sako Lietuvos valdžią sėpiašius 
Statuto finansinių nuostatų, Dėl to buvęs net skundas Tautų 
Sąjungoje 1927 metais, bet jis likęs nesvarstytas. Tai buvo vadi- 
nasi, man esant valdžioje, ir aš tikrai pasiekiau to, kad Tautų 
Sąjungos Taryba skundo nebesvarstė, nors jis buvo įtrauk- 
tas jos darbų sąrašan. Gi savo knygoje išnagrinėjau iš panagu- 
čių visus finansinius Klaipėdos Statuto nuostatus ir įrodžiau 
kad centralinė Lietuvos valdžia davė Klaipėdai daugiau lė- 
šų, nei einant Statutu buvo privaloma. 

* Tas pat reiktų pasakyti ir apie Klaipėdos teismus. Bet 
-apie tai jau esmi minėjęs savo atsakyme p. Leonui iš „L. Žinių“, 
taigi nėra reikalo grįžti antrą kart į tą patį klausimą. 

Savo knygos pabaigoje aš taip suglaudžiau savo mintį 
apie visus vokiečių skundus: „iš visų vokiečių skundų tik pasku- 
tinysis buvo gerai teisėtai pagrįstas“. Kalba eina apie Hagos 
bylą dėl Direktorijos pirmininko prašalinimo. Vadinasi visi 
kiti mano manymu neturėjo jokio pagrindo. 

Paskutinė byla, apie kurią kalbu, įvyko 1932 metais, va- 
dinasi negali būti ryšio su Frieseckės kaltinimais. Vis dėlto dėl 
jos turiu pasakyti keletą žodžių, nes ant jos jodinėja p. Navako 
patriotizmas. P. Navakui ir jo dvasios giminėms rodosi nesu- 
prantama, kaip aš galėjau pasakyti, kad vokiečių skundas bu- 
vo gerai pagrįstas. 

Reikšdami savo nusistebėjimą, p. Navakas ir jo dvasios 
giminės rodo tik, kad teismas jiems suprantamas tik suktumo 
klausimais. Jam nepareina į galvą, kad abi pusi privalo į teis- 
mus kreiptis tik su gerai pagrįstomis bylomis, tariant kiekviena 
jų privalo turėti rimto pagrindo tikėti, kad tiesa jos pusėje, 
arba mažiausia neaiški. P. Navakui su giminėmis pasirodys 
beabejo keistas dalykas, kad dvi priešingos šalys gali tikėti 

turį teisę savo pusėje. Juk tiesa viena, tai kaipgi galima jos rei- 
kalauti iš abiejų pusių? 

Logikos tiesa yra, žinoma, viena, bet gyvenimas turi 
daug tiesų. Kiekvienas doras žmogus, nesutikdamas su kitu, 
turi būti giliai įsitikinęs, kad tiesa jo pusėje. Šis jo įsitikinimas 
vadinasi gera valia, bona fides. Negalėdami patys savybėje 
sutikti, katro pusėje yra tiesa, bylininkai jos ieško pas trečiuo- 
sius, vadinasi, teisme, pasiduodami iš anksto jų sprendimui. 
Kartais net ir labai bešališkiems ir labai apsišvietusiems teisė- 
jams nelengva surasti viena tiesa. Todėl teismų sprendimai 
žino teisėjų atskiras nuomones. 


Kas eina teisman ne tiesos ieškotų, o pasiekti savo, kad ir 
kreivais keliais, vadinasi suktas žmogus, Lietuvos nelaimei 
jų pas mus perdaug. Kadaisia ir kiti kraštai juos gerai pažino. 
Monsieur Chicanneau,  mūsiškai tariant ponas Suktaitis, 
Sukčiaus tikras brolėnas, yra komedijos tipas, bet senų laikų. 


Aš išnagrinėjau smulkiai santykį tarpu Frieseckės brošiū- 
ros ir mano knygos. Man rūpėjo parodyti, kad kaltinimas p. Na- 
vako protokole, būk aš nusirašęs šio autoriaus „veikalą“ ir dar 
nepalankiau kalbėjęs Lietuvai, neg šis vokietys nė vienu 
krisleliu nepasitvirtina. Aš nesiimu spręsti, kokiais sumetimais 
panašus kaltinimas galėjo gimti. Iš pirmutinio mano atsaky- 
mo mes matėme, kad mano uolus „kritikas“ silpnai moka pran- 
cūziškai. Dabar paaiškėjo, kad jis maža tesuprato ir vokiškai, 
nes negi jam galėjo būti praktiško intereso iškraipyti Friesec- 
kės mintis. Paaiškėjo beto, kad jis nenusivokia ir tais dalykais, 
apie kuriuos imasi kitus mokyti. Kam jis taip darė? Negi galėjo 
jis nežinoti, kad jo nemokėjimas anksčiau ar vėliau turės išeiti 
aikštėn? Taip galėjo elgtis tik tam tikros rūšies antžmogis. 


Taigi aš galiu baigti savo raštą, cituodamas didelio ant- 
žmogių ieškotojo posakį. „Kai aš gulėjau užmigęs, vienas avi- 
nas kramtė apynių vainiką ant mano galvos“, — pakramtė 
ir paskui pasakė: „Zaratustra jau nebemokslininkas“. Taip 
jis pasakė ir pasipūtęs iškilmingai nužygiavo. Avinams aš 
daugiau nebemokslininkas: taip nori mano likimas — tebū- 
nie jis palaimintas! 

Šių Dienų Patriotizmo Reiškiniai išleido „Tautos Balsas“ 1934 m. Akcinė 
„Žaibo“ Bendrovės spaustuvė. Kaunas. 45 psl. 

Čia leidėjų žodis. 

Matydami gyvą visuomenės domėjimąsi prof. A. Vol- 
demaro atsakymais jį puolusiems „recenzentams“ dėl pasi- 
rodžiusios knygos „Lietuva ir jos problemos“, radome reika- 
lingu tuos atsakymus išleisti atskiru leidiniu. Be to, išleisti juos 
atskirai radome reikalingu ir dėl to, kad „Lietuvos Aidas“ la- 
bai negarbingai; neatsižvelgdamas nei į spaudos etiką, nei į 
veikiančius įstatymus, atsisakė įdėti visaip iškoneveikto as- 
mens atsakymą; ir dėl to, kad tuos koliojimus ir grąsinimus 
piktasis kritikas pasistengė išleisti taip pat atskira knygute,. 
(4 psl.). 

LIETUVOS LAISVĖS SARGYBOJE 


Pr. A. Voldemaras 
NEPRIKLAUSOMYBĖS NAIKINIMAS 


Vėliausia 22 rugsėjo mūsų valdžia turi duoti Ambasadorių 
Konferencijai atsakymą, ar ji priima sutartį dėl Klaipėdos padė- 
ties, jos uosto ir tranzito Nemunu bei kitais Lietuyos keliais. Jei to- 
ji sutartis būsianti atmesta, tai Ambasadorių Konferecijai reiksią 
atiduoti bylą Tautų Sąjungon, kadangi iš Klaipėdos padėties kyla 
karo pavojus. 

Vadinasi einame galop tos tragedijos, kuri prasidėjo dėl Vil- 
niaus ir po truputį įtraukė visos Lietuvos likimą. Perbėkime min- 
timi šį neilgą, bet mums labai skaudų kelią. 

Besikreipdami 1920 m. Tautų Sąjungon, lenkai tereiškė pre- 
tenzijų į vieną tik Vilnių, dėl likusios Lietuvos dalies nestatė jokių 
reikalavimų. Suvalkų sutartis, sulaužyta tuoj po pasirašymo Želi- 
govskio žygiu, buvo palikusi Vilniaus klausimą atvirą, nes pripa- 
žino lenkarns teisę vėliau kelti Vilniaus klausimą, kam jis turi pri- 
klausyti, lietuviams, ar lenkams. Įsipainiojus Želigovskiui tapo ne- 
begalima spręsti šis klausimas taikiai. Tautų Sąjungai iškraustyti 
jo iš Vilniaus ir padaryti plebiscitas nenusisekė. Pasiūlyta buvo 
tos pačios sąlygos mūsų valdžiai derėtis su lenkais tiesiog Briuse- 
lyje, nors buvo pridurta, kad lietuviams nepriverstina ten važiuoti. 

Didelė delegacija, kurios pryšakyje stovėjo p. p. Galvanaus- 
kas ir Sleževičius, vis dėlto nuvyko Briuselin. Per pirmą posėdį, 
derybų tarpininkas Hymansas, pasiūlė pradėti jas nuo tos vietos, 
kur buvo sustota Varšuvoje irgi per betarpes derybas 1920 m. ga- 
le, kai ten buvo nuvykę d - ras J. Staugaitis, Z. Žemaitis ir kiti. 

Pastebėjęs, kad lietuviai nemoka parašyti jokio sumanymo, o 
lenkai nenori, Hymansas paklausė, ar jam bus leista pateikti pro- 

jektą, kurį vadino nusileidimo (transakciniu) sumanymu. Tik gavęs 
iš abiejų delegacijų pritarimą, jis parašė savo garsų projektą, ku- 
riuo mėgino atiduoti Lietuvą Lenkijos protektoratan. Įteikęs pro- 
jektą, Hymansas prašė klausti jį, jei kas neaišku. Kai lietuvių ir len- 
kų delegacijų buvo po įvairių paklausimų pasakyta, kad daugiau 
klausimų nebėra, Hymansas paprašė pareikšti jam, ir tai jau raštu, 
ar sutinka delegacijos oficialiai dėti šį projektą derybų pamatan. 
Mūsų delegacija raštu pareiškė, kad sutinka. 

Kai Lietuvoje tapo žinomas šis projektas ir mūsų delegacijos 
sutikimas dėti jį derybų pamatan, didelis nerimas paėmė visą kraš- 
tą. Pasipyle iš visur protestai prieš tokį projektą, kurs gavo pri- 
tarimą iš Tautų Sąjungos Tarybos ir iš jos pilnaties. 

P. p. Sleževičius ir Galvanauskas dėjo pastangų įkalbėti vi- 
suomenei, kad jį priimtų. P. Sleževičius buvo organizavęs mitin- 
gą rudeny Kaune, kur p. Galvanauskas su p. Sidzikausku aiškino 
reikalą priimti šį projektą. Tikrai jis būtų buvęs priimtas, jei jo ne- 
būtų susprogdinusi bomba, 

Pats Hymanso projektas susprogo, bet padarytos mūsų dele- 
gacijos klaidos liko, neatitaisytos ir dar daugiau pagilintos. Kaip 
gali rodytis keista, bet per Briuselio derybas ne Aškenazis, o Galva- 
nauskas pats pirmasis pasisakė, kad Lietuva galėtų leisti naudotis 
lenkams Klaipėdos uostu. Tan žodin Aškenazis atsakė, kad „Klai- 
pėda lygiai interesuoja Lenkiją, kaip Lietuvą“ ir kad jos klausi- 
mas negalėsiąs būti sutvarkytas be Lenkijos. 

Hymanso projekto idėja pradėjo vėl lįsti viršun vasarą 1922 
m. Ambasadorių Konferencija pranešė mūsų valdžiai, kad Lie- 
tuva galinti būti pripažinta de jure, jei pasižadės pildyti Versalės 
sutarties straipsnius dėl Nemuno internacionalizacijos. 

Vėl sukilo visuomenėje protestų, kad nereikia sutikti mokėti 
tokią kainą už tuščią žodį „de jure“, nes, pripažinus Nemuną inter- 
nacionalizuotą, nepriklausomos Lietuvos likimas atsidurtų didžiau- 
siame pavojuje. Pamėgusi vingiavimo politiką, valdžia pirma bu- 
vo davusi atsakymą, kad sutinka su internacionalizavimu, bet jo 
nevykins. Tada iš jos buvo pareikalauta aiškaus atsakymo, be jo- 
kių vingiavimų, sutinka, ar ne. Atsakymas buvo „sutinkame“. 

Priimdama nepriimtiną sąlygą, valdžia visai nesirūpino išde- 
rėti už tai bent gavimą neatidėliojant Klaipėdos krašto. Nors spau- 

doje buvo primygtinai nurodyta, kad jei valdžia negali susilaikyti 
nuo sutikimo, tai reikėjo bent už tą kainą griežtai reikalauti Klai- 
pėdos. Dviem Žžodeliais, be jokios tuo metu praktinės reikšmės, 
nupirkusi Nemuno internacionalizavimo pripažinimą iš lietuvių 
valdžios, Ambasadorių Konferencija jau buvo nusistačiusi visai ne- 
duoti Lietuvai Klaipėdos. 

Nesiderėdamas dėl Klaipėdos, Galvanauskas, nukreipė akis 
įrytus, į Vilnių. Savo notoje iš 18 lapkričio 1922 m. jis paprašė Am- 
basadorių Konferenciją išvesti Lenkijai rytų sieną. Notoje buvo 
išreikšta miglotos vilties, kad Konferencija patenkinsianti lietuvių 
troškimus ir priskirsianti Vilnių jiems, o ne lenkams. 

Kai tik tapo žinoma ši nota, tuoj spaudoje buvo pareikšta, 
kad Ambasadorių Konferencija gali skaityti šią notą atidavimu iš- 
vesti sienas tarp Lietuvos ir Lenkijos, pasinaudodama tuo, kad 
nepasakyta notoje nė pusės žodžio, kokio platumo juostoje mūsų 
valdžia sutinka pripažinti šią sieną, ji gali priskirti Vilnių lenkams. 
Buvo reikalaujama, kad valdžia, kol nevėlu, papildytų savo notą 
kitu pareiškimu, kur pasakytų, kad ji pripažins tik tokią sieną, kur 
Vilnius liks mūsų pusėje. 

Susirūpinimo būta pamatuoto. Kur kas vėliau, kovo 1923 m. 
tikrai Ambasadorių Konferencija, pasiremdama minėtuoju Galva- 
nausko prašymu, išvedė tarp lenkų ir mūsų sieną, pripažinus Vil- 
nių lenkams. 

Kai valdžia išsižadėjo Nemuno ir ruošė Vilniaus praradimą, 
pamiršusi visai apie Klaipėdą, to krašto lietuviai priminė apie sa- 
ve ginkluotu sukilimu. Noroms nenoroms Ambasadorių Konferen- 
cija turėjo prisiminti senuosius pažadus atiduoti Klaipėdą Lietu- 
vai. Bet už tai reikalavo tolimesnių nusileidimų, kurie savo metu 
buvo įrašyti ir Hymanso projektan, tariant, kad Lenkai gauna tran- 
zitą ne tik Nemunu, bet ir visais kitais Lietuvos keliais, tariant ge- 
ležinkeliais, plentais, upėmis ir t. t. 

Vėl viešoji nuomonė per spaudą reikalavo griežtai atmesti šias 
sąlygas. Valdžia savo įpratimu pasakė miglotai, iš ko galima išves- 
ti, ir kad sutinka ir kad nesutinka. Šį kartą Ambasadorių Konferen- 
cija griežčiau pareikalavo aiškiai pasakyti, sutinka ar ne. Tada 
p. Galvanauskas nusiuntė savo įprastą atsakymą „sutinkame“. 

Šie visi sutikimai yra dinamitas, kuriuo sprogdinama nepri- 

klausoma Lietuva. Tolimesnės derybos beliko daugiau techni- 
kos klausimu, kokia konvencija šie principai turi išsireikšti. Tas 
pats p. Galvanauskas dukart važinėjo Paryžiun derėtis dėl kon- 
vencijų. Konvencija išėjo tokia, kokia tegalėjo išeiti po sutikimų iš 
mūsų valdžios pusės su Nemuno neutralizacija, su laisvu tranzitu 
per Lietuvą Lenkijai. Užtenka priminti jos viena ypatybė. Sąjun- 
gininkai tiek pažino, kiek mažai laiko mūsų valdžia savo prižadus. 
Nenorėdami leisti savęs apgauti, jie reikalauja atidaryti Nemuną 
lenkams, nelaukiant konvencijos ratifikacijos, nes girdi, jis turi būti 
atdaras pildant prižadą dėl kainos už pripažinimą de jure. Patys 
gi Sąjungininkai nebaigsią ratifikacijos tol, kol neįsitikinsią, kad 
lietuviai pildo savo pažadus, kaip reikia. Tokio nužeminimo nėra 
mačiusi dar nė viena valstybė. Lietuva tuoj po pasirašymo turi 
vykinti konvenciją, paskui ją ratifikuoti ir ratifikacijos aktą įteikti, 
bet Sąjungininkai nežinia kada pristatys savo ratifikacijos aktus. 
Jie mat vis lauks, ar sąžiningai pildys lietuviai savo pažadus. Va- 
dinasi, jie pasilieka galimybę, reikalui esant, atiduoti Klaipėdą 
kam nors kitam. 

Jei ne reikalavimas vykinti tuoj po pasirašymo, vadinasi tuoj 
leisti lenkams plukdyti medžius Nemunu, Nerim ir kitomis upė- 
mis, siųsti savo prekes mūsų geležinkeliais ir t. t., mūsų valdžia 
gal priimtų, Bet dabar? Ji labai gerai žino, kad jos įsakymo leisti 
naudotis lenkams Nemunu, ar Nevėžiu, ar Nerim, vis tiek niekas 
neklausytų. Pasirodę lenkai išnyktų be pėdsako su savo medžiais 
ar kitomis prekėmis, 

Negalėdama išpildyti šios brutalios sąlygos mūsų valdžia pri- 
versta atmesti šią konvenciją. Atsakymą jos vardu sustatinėjęs p. 
p. Galvanauskas, Sleževičius ir Naruševičius. Apie jo turinį mes 
negalime pasakyti nieko tikro. Ir kur gi įį sužinosi? Kiek girdėjo- 
me, p. Sleževičius, paklaustas Seimo komisijoje dėl atsakymo tu- 
rinio, pareiškęs, kad jis dar neturįs savo nuomonės, nes tik užsie- 
nių komisijos posėdyje išgirdęs atsakymo turinį. Jei vienas atsa- 
kymo autorių pamiršta trumpu laiku jo turinį tai kaip gi kitiems 
žinoti. 

Kaip sakėme, valdžia negali pasirašyti šios konvencijos. Tik 
tai klausimo dar neišsprendžia; Ambasadorių Konferencija graso 
šiuo atveju atiduoti bylą Tautų Sąjungon. Toliau derėtis ji nebe- 

nori. Pareiškusi visa tai raštu ji priverstų pildyti savo grasinimą. 
Vadinasi, byla turės ten atsidurti. Leiskime; kad Tautų Sąjungos 
Taryba pilnai sutiks su mūsų valdžios projektu. Ar Lietuvai iš to 
bus geriau? 

Mums buvo be galo įdomu sužinoti, koks mūsų valdžios pro- 
jektas, kurį ji siūlo pasirašymui. Teko ne kartą girdėti, kad ji turin- 
ti savo projektą. Pasirodo, kad ir čia ji pasielgė kaip Hymanso 
projekto istorijoje: prie pasiūlyto jai projekto ji surašė savo ke- 
lias pataisas ir šiuos padavus vadino „kontrprojektu“. Dalykas, ži- 
noma, pataisų esmė, o ne pavadinimas. Pamatiniai punktai, 
Nemuno neutralizacija ir tranzitas visais keliais lenkams įrašyti 
ir mūsų valdžios „kontrprojekte“. Negalima sakyti, kad šie skirtu- 
mai neturėtų jokios reikšmės. Kiek mums žinoma Ambasadorių 
Konferencijos atsiųstasis projektas yra stačiai begėdiškas, bet ir 
tas, su kuo sutinka mūsų valdžia, nė kiek sveikiau Lietuvai. 

Mūsų valdžios projektu vis tiek patenka Lietuva lenkų ran- 
kosna. Prie senų klaidų valdžia be perstogės deda naujų ir Lietu- 
vos tarptautinė padėtis tampa nebepakenčiama. Lietuvai ne tai 
svarbu, ar mūsų valdžios ar Ambasadorių Konferencijos projektu 
pateks ji Lenkijai, o svarbu, kad ji išliktų nepriklausoma. 


(Vairas, 1923 m. rugsėjo mėn. 23 d., Nr. 1; psl. 19, 20) 

Pr. A. Voldemaras 


METAS NUBUSTI 


Mūsų gadynės politika skiriasi nuo senovinės tuo, kad ji reika- 
linga plataus pritarimo ir parėmimo iš visuomenės pusės, Gal vi- 
suomenė nevisada nusimano apie politikos klausimus, gal ji kar- 
tais eina netikusiu keliu, bet vis dėlto ji nukreipia, o ne kas kitas, 
valstybės vairą. Didelėse Vakarų Europos ir Amerikos demokrati- 
jose valstybės reikalus veda viešoji nuomonė. Tuose kraštuose tik 
toji valdžia stipri, kuriai pritaria visuomenės dauguma. 

Kur kas didesnis yra reikalas mažiems kraštams turėti valdžią, 
kuri nebijo viešos nuomonės. Neilgai tegali išlikti maža valstybė, 
patekusi į oligarchų rankas. Tai senas istorijos patyrimas, kuris ne 
kartą reiškėsi praeityje ir kuris ne kartą kartosis ateityje. 

Ir mūsų Lietuvoje daug kas būtų kitaip virtę, jeigu mūsų visuo- 
menė būtų buvusi supažindinta su tikra valstybės padėtimi. Bet 
pas mus valstybės dabartiniai vyrai laikė giliausia politikos išmin- 
timi slapstyti viską nuo visuomenės ir nuolat, jai įkalbinėti, kad vi- 
sa gerai, taip gerai, jog negali būti geriau. Imsime, kad ir Vilniaus 
klausimą, ar gi maža buvo skelbta, jog ne šiandien tai rytoj Vilnius 
būsiąs priskirtas Lietuvai. Net ir dabar, kai jis buvo didžiųjų vals- 
tybių oficialiai pripažintas Lenkijai, buvo paleista per „Eltą“ ži- 
nutė, lyg Ženevoje lenkų atstovas Skirmuntas viešai pareiškęs Tau- 
tų Sąjungos posėdyje, jog Lenkija besitikinti, neilgai trukus, ga- 
lutinai sutvarkyti Vilniaus klausimą, iš ko reikėjo suprasti, kad len- 
kai ketiną dar tartis dėl Vilniaus su lietuviais. 

Arba vėl, 17 rugpiūčio „Lietuva“ atpasakojo konvencijos 
turinį, kurią mūsų valdžia yra gavusi iš Ambasadorių Konferenci- 
jos. Šio sumanymo atpasakojime, valdžios laikraštis nutylėjo pačius 
svarbiuosius daiktus: 1) reikalavimą tuoj po konvencijos pasirašy- 

mo leisti lenkams naudotis visais Lietuvos keliais, nelaukiant sutar- 
ties ratifikacijos; 2) reikalavimą uždėti Lietuvos muitinėms pirmos 
rūšies ipoteką, užtikrinti išmokėjimui tos vokiečių skolos dalies, ku- 
ri bus Reparacijų Komisijos priskirta Lietuvai už Klaipėdos kraštą. 

Dabar mūsų valdžios atsakymas dėl šio projekto jau nusiųs- 
tas, bet niekas nežino nei atsakymo turinio, nei jo ištiso teksto. Kam 
čia tokia paslaptis? Kur gi tikisi mūsų valdžia rasti paramos, jeigu 
ji bijo ir nepasitiki savo krašto visuomene? 

Tokios svarbos klausimas, kur Lietuvai gręsia mirštamas pa- 
vojus tapti lenkų provincija, senai būtų turėjęs patekti Seiman. 
Bet kuriame krašte tokiu atveju valdžia būtų susilaukusi eilės inter 
peliacijų, jeigu ji pati nebūtų susigodusi ateiti ir iš parlamento 
tribūnos pasakyti visam kraštui, kokia dalykų padėtis. Pas mus gi 
nedaro to pati valdžia ir mūsų Seimas jos neragina, Tik iš pasako- 
jimų tenka išgirsti, kad Seimo komisija užsienių reikalams radu- 
si, jog p. Galvanauskas nusižengęs toms instrukcijoms, kurias ga- 
vęs iš komisijos, bet nei komisija nei pats Seimas nedaro iš to jo- 
kių išvadų. 

Dabar mūsų valdžios atsakymas, kaip minėjome, jau įteiktas. 
Jei Seimas nesidomėjo Klaipėdos byla, tai visuomenė turėjo pa- 
reikšti savo nuomonę tiek dėl paties pasiūlymo, tiek dėl mūsų val- 
džios atsakymo. Bet kaip gi ji galėjo reikšti ją, jeigu jai nieko tik- 
ro nepasakyta šiais klausimais? 

Šiuo metu eina dar kita Lietuvos byla, kuri turi irgi nemaža 
reikšmės. Čia mes turime galvoje patiektuosius mūsų valdžios Tau- 
tų Sąjungai klausimus. Kaip buvo pranešta spaudoje, mūsų valdžia 
pastatė Sąjungoje klausimus apie Ambasadorių Konferencijos iš- 
vestą tarp Lenkijos ir Lietuvos sieną ir, be to, prašė atsiklausti 
Tarptautinį Hagos Teismą dėl buvusios neutralės juostos padali- 
jimo tarp lenkų ir lietuvių. 

Lietuvos reikalus gina Ženevoje p. Sidzikauskas, kurs pasižy- 
mėjo savo dideliu nesupratingumu. Visuomenė dar nebus užmir- 
šusi, kaip jis 1921 m. su dideliu triumfu pranešė iš Barselonos, kad 
jam pasisekę nuimti Nemuno neutralizavimas. Šiandien visi gra- 
žiai mato, kaip gerai tai jam pasisekė, nes minėtoje dėl Klaipėdos 
konvencijoje, nepraleistas nė vienas Versalės sutarties straipsnis 
iš tų, kuriais nustatytas Nemuno neutralizavimas, 


533 


Sunku ir dabar laukti ko geresnio iš p. Sidzikausko. Ir iš tikro, 
23 rugsėjo „Lietuva“ paduoda p. Sidzikausko raštą Tautų Sąjun- 
gai ir jo kalbą, pasakytą jos plenume, beginant Lietuvos reikalus, 
Tiek pats raštas tiek jo kalba gražiausiai liudija, kaip menkai nusi- 
mano p. Sidzikauskas apie tuos klausimus, kuriuos apsiima ginti. 

Savo raštu jis atsiima iš Tautų Sąjungos pirmąjį mūsų valdžios 
skundą dėl nustatytų tarp Lenkijos ir Lietuvos sienų. Savo metu 
mes rašėme spaudoje, koks nevykęs šis skundas, ir kad jis tik duos 
progos dar kartą pažeminti Lietuvą Tautų Sąjungoje. Dabar jau 
buvo paruoštas Tautų Sąjungos pranešimas šiuo reikalu ir, žino- 
ma, griežtai nepalankus mūsų valdžiai. Taigi atsiimti savo skundas, 
kai jau visiems žinoma, kas buvo pasakyta Tautų Sąjungos, reiš- 
kia sutikti su tuo raportu ir net nemėginti savęs pateisinti. 

Žinoma, ta plotme, kaip buvo pastatytas p. Galvanausko ir 
aiškinamas paskutinėje kalboje p. Sidzikausko, klausimo ne- 
galima apginti. Juk Ambasadorių Konferencija ėmėsi vesti sieną 
tarpu Lenkijos ir Lietuvos gavusi pirma p. Galvanausko 18 lapkri- 
čio 1922 metų notą, kur buvo išreikštas pageidavimas, kad toji sie- 
na būtų išvesta, ir pridurta viltis, jog bus atsižvelgta į lietuvių 
teises į Vilnių. 

Vis dėlto, kai siena buvo išvesta mūsų valdžia jos nepripaži- 
no, nes girdi, Ambasadorių Konferencija neturėjusi teisės imtis šio 
darbo. Toks teisinimasis ir tegali tik žeminti Lietuvos val- 
džios vardą sudarydamas apie ją negerą nuomonę, kad ji susideda 
iš žmonių, kurie išsižada savo žodžių dargi net tada, kai šie žo- 
džiai yra įteikti su valdžios galvos parašu. 

Klausimas dėl Vilniaus priskyrimo lenkams tegalima ginti tik 
kita plotme. Po minėtosios p. Galvanausko 18 d. lapkričio m, 
1922 m. notos negalima išsiginti, jog Ambasadorių Konferencija 
turėjo iš mūsų valdžios reikalingą įgaliojimą sienoms vesti tarp 
Lenkijos ir Lietuvos. Jeigu mes sakome, kad jos išvestų sienų Lie- 
tuva negali pripažinti, tai mes išeiname visiškai iš kitų apystovų. 

Ambasadorių Konferencijos nutarimas dėl sienų. būtų priva- 
lomas Lietuvai, jeigu jis būtų buvęs padarytas atitinkama forma, 
Kaip tik reikalavimų, kurie yra visur ir visada statomi arbitrams, 
Ambasadorių Konferencija neišpildė. Pirmų pirmiausia, ji gražiai 
žinojo, kad Tautų Sąjungai nepasisekė išspręsti lietuvių - lenkų 

ginčo tik todėl, kad jai kliuvo Vilnius. Vadinasi, jai gerai buvo ži- 
nomas lietuvių pasiryžimas niekados neišsižadėti Vilniaus. 

Taigi, gavusi iš p. Galvanausko raštą su nurodymu, kad rei- 
kią išvesti tarp Lenkijos ir Lietuvos sienos, Ambasadorių Kon- 
ferencija, nerasdama tame rašte jokių nurodymų, kokio didumo 
plotas turi būti laikomas ginčo objektu, turėjo tiksliai atsiklausti 
dėl to Lietuvos valdžią. To Ambasadorių Konferencija betgi nepa- 
darė. Toliau, apibrėžus ginčo plotą, reikėjo pasikviesti Lietuvos 
valdžios atstovai, kad jie galėtų ginti savo krašto reikalavimus vi- 
sais tais argumentais, kuriuos laiko reikalinga priminti. Tik žinoda- 
ma tiksliai ginčo objektą ir išklausiusi interesuotas puses, Ambasa- 
dorių Konferencija tegalėjo išnešti sprendimą, kurs tuo atveju, ir tik 
tuo, būtų buvęs privalomas Lietuvai, vis tiek ar Lietuvos valdžia 
būtų patenkinta tokiu sprendimu, ar ne. 

Ambasadorių Konferencija susideda daugiausia iš atstovų tų 
valstybių, kurios buvo pasirašiusios Hagoje 1899 ir 1907 metais 
arbitražo sutartis. Taigi šie atstovai gražiausiai žino, kokie esti 
arbitražo eigai reikalavimai. Galima drasiai tikinti, kad arbitražo 
istorijoje nėra kito atsitikimo, kur būtų taip pasielgta, kaip pasiel- 
gė Ambasadorių Konferencija. Juk ką pasakytų žmonės apie tokį 
teisėją, kurs, gavęs prašymą spręsti ne apriboto turinio bylą ir ne- 
atsiklausęs interesuotųjų pusių, tuoj išneštų savo sprendimą. Visų 
kraštų įstatymais draudžiama pripažinti teisingais panašūs spren- 
dimai. Ir Ambasadorių Konferencijos sprendimas dėl tos pačios 
priežasties negali būti laikomas sprendimu. 

Tiktai statant klausimą ne apie tai, ar Ambasadorių Konfe- 
rencija buvo kompetetinga, bet ar procedūros reikalavimus pildė, 
galima būtų buvę rimtai įrodyti, kad šisai sprendimas padarytas 
nedalyvaujant Lietuvai, jai nėra privalomas, Bet p. p. Galvanausko 
bei Sidzikausko pareiškimuose nerandame nė vienos tokios min- 
ties. Jie, kaip jau minėta, atkakliai ginasi kad Lietuvos valdžia ka- | 
da prašiusi Ambasadorių Konferenciją išvesti tarp Lietuvos ir 
Lenkijos sienas. Jie visai užmiršta, kad savo žodžių išsigynimas 
esti visada prasčiausias apsigynimas. 

Tokiu būdu, atsiimdama iš Tautų Sąjungos, kad ir nevykusį 
savo skundą, Lietuvos valdžia pripažino save kaltą viso pasaulio 
akyse, ten, kur galima buvo gintis minėtuoju būdu. Atsiėmus šį 

klausimą, liko dar kitas, kur mūsų valdžia prašo Tautų Sąjungą 
gauti aiškinimų, Likusis klausimas be galo keistas. į 

Juk mūsų valdžia prašo Tautų Sąjungą sužinoti iš Hagos Tarp- 
tautinio Teismo, ar tik neprivalo ji, Lietuvos valdžia, pildyti nu- 
tarimo, kurio ji nepripažįsta, neutralės juostos padalijimo reikalu. 
Be to, mūsų valdžia nori, kad šisai teismas išaiškintų, ar Tautų Są- 
jungos nariai privalo ginti jos tarybos nutarimus ir, atsidūrus 
Lietuvai kare su lenkais dėl sienų, ar neprivalo jie tuoj nutraukti 
ryšius su Lietuva, paskelbti jai ekonominę blokadą ir t. t. 

Aišku be jokių aiškinimų ką gali pasakyti Hagos Teismas į to- 
kius paklausimus. Dargi, jeigu jis susidėtų iš vienų lietuvių, vis dėl- 
to atsakymas tegalėtų būti vienas. Mes visai suprastume, jei tokį 
klausimą statytų Lenkijos valdžia, kuriai reiktų priminti visoms ki- 
toms valstybėms, kad jos privalo ginti Tautų Sąjungos nutarimą, 
padarytą prieš Lietuvą. 

Todėl mūsų valdžios žygis tik tada būtų suprantamas, jeigu 
ji norėtų būti prispirta pripažinti Vilnių lenkams, kurio viešai išsi- 
žadėti nedrįsta. Mes nežinome, kas pakišo p. Galvanauskui mintį 
sukelti Tautų Sąjungoje tokį nelemtą klausimą. Aišku viena, kad 
jis turi būt atsiimtas kuo greičiausiai, neprileidus prie svarstymo. 

Ne per senai pastebėta net Lenkijos laikraščiuose, kad visoje 
lietuvių spaudoje viešpatauja gili tyla dėl Klaipėdos klausimo, ir 
iš to kaikur pradedama jau spėlioti, kad ši tyla esanti, jei ne visai 
numirusio, tai bent apmirusio kūno žymė, Parodykime todėl sau 
ir kitiems, kad mes neapmirę, o tik apsnūdę. Nubuskime, kol ne- 
vėlu, 


(Vairas, 1923 m. rugsėjo mėn. 27 d., Nr. 2; psl. 3, 4, 5) 

Pr. A. Voldemaras 
PRIĖMĖ — NEPRIĖMĖ 


Nors „Elta“ su „Lietuva“ brangiai atsieina valdžiai išlaikyti, 
bet nė vienu svarbiu klausimu jos nesiskubina informuoti Lietuvos 
visuomenę. Turėdama ką nors pasakyti viešai, mūsų valdžia naudo- 
jasi kitu jai artimu laikraščiu, p. Buchovo „Echo“. 

Ir dabar tik p. Buchovo dėka Lietuvos visuomenė sužino, 
kad nors nusiųstas atsakymas Ambasadorių Konferencijai dėl jų 
pasiūlytosios 9 rugpiūčio konvencijos. 

Kaip praneša „Echo“ iš 25.IX. š.m., valdžia sakosi negalinti 
priimti pasiūlytojo konvencijos projekto, bet sutinka jį priimti, 
jei Hagos Tarptautinis Teismas įsakytų, kuriam prašo įteikti 
bylą, vadovaujantis Tautų Sąjungos Sandaros 12 paragrafu. 

Jei čia „Echo“ nesuklydo, kaip savo metu su finansų minis- 
terio įsakymu, tai reiškia, kad mūsų valdžia ruošiasi skelbti karą 
Anglijai, Prancūzijai, Italijai bei Japonijai, nes minėtasai paragra- 
fas kalba apie sąlygas, kurios reikia išpildyti, kad būtų galima 
pradėti karas. 

Abejojame, kad didžiosios valstybės nusigąstų mūsų valdžios 
grasinimo paskelbti joms karą, ir todėl greičiausiai pareikalaus pa- 
čios pasirašyti sutartį. 

Bet reikia pastebėti, kad jeigu jos ir sutiktų, tai iš anksto ži- 
noma, ką pasakytų Hagos Teismas. Juk pati mūsų valdžia sutiko 
su Nemuno neutralizavimu, sutiko duoti Lenkijai tranzitą visais 
Lietuvos keliais, o galimybė dūoti kuriam kraštui autonomiją įrašy- 
ta net mūsų konstitucijoje. Šie principai yra atsiųstosios Konven- 
cijos sumanyme visi įvykinti ir Teismas pasakytų vienu balsu, jog 
mūsų valdžios tikinimas, būk projektas ne atitinkąs 17 vasario 
principams visai be pamato. 

Mūsų valdžios duotasai atsakymas, todėl joks išėjimas iš jos 
pačios sudarytos padėties. Jei „Echo“ tiksliai nupasakoja atsaky- 
mą, tai net pats statymo klausimas Tarptautiniam Teismui būtų 
visai nesuprantamas. Juk mūsų valdžia ne dėl to atsisako priimti 
projektą, kad jame nebūtų Nemuno neutralizacijos, ar lenkams 
tranzito, Jei to nebūtų, tada mūsų valdžia galėtų sakyti, kad prin- 
cipai neįkūnyti projekte, Bet, kaip jau pastebėta, visa tai yra pro- 
įekte. 

Gal mūsų valdžia norėjo pasakyti, kad lenkams duota perdaug 
teisių, bet šiuo atveju Teismas nieko negali pasakyti, kadangi tą 
patį principą galima įvesti Konvencijon ir labai plačiai, ir labai 
siaurai. Mūsų valdžia niekados nesidalijo dėl platumo teikiamų 
lenkams teisių. 

Vienintelė prasmė šauktis Hagos Tribunolo būtų, jei mūsų 
valdžia norėtų, kad jos vardu šis Teismas duotų sutikimą, pati 
nedrįsdama tarti šio žodžio. Visas atsakymas tegali išreikšti vienu 
žodžiu: nusipolitikavo. 


(Vairas, 1923 m. rugsėjo mėn. 27 d., Nr. 2; psl. 21) 

Pr. A. Voldemaras 


LIETUVOS FINANSINĖ BEI EKONOMINĖ PADĖTIS 


Šiandien visur tenka girdėti nusiskundžiant, kad nėsą pinigų. 
Neturi jų sodietis ūkininkas, neturi jų miestietis pirklys, neturi jų 
samdininkas tarnautojas, Jei žmogus būna prispirtas gyvo reikalo 
gauti kelis tūkstančius, ar net kelis šimtus litų ir nueina pasiskolin- 
tų bankan, išgirsta tą patį atsakymą: „nėra pinigų“. Neperseniai 
mums teko matyti Ūkio Banko (kurio sudėtinis kapitalas esąs 
15.000.000, vadinasi didesnis, nei Emisijos Banko) paties išleistas 
pranešimas.Jei tikėsime tuo Ūkio Banko pranešimu, tai jis bus iš- 
leidęs visą savo sudėtinį kapitalą. 

Kitų bankų padėtis ne kiek telengvesnė. Antras po Ūkio Ban- 
ko savo sudėtinio kapitalo didumu eina Lietuvos Bankas. Praėju- 
siame mūsų laikraščio numery įdėtas p. P-s straipsnelis „Litų 
klausimu“, kur nurodyta Emisijos Bankui pinigų stoka remti ko- 
mercinėms operacijoms. Straipsnelio autorius, žmogus didelio fi- 
nansų prityrimo, prieina prie išvados, kad reikia leisti nepadengtų 
litų, arba, tiksliau sakant, padengti juos komerciniu portfeliu. 

Mintis, žinoma, ne nauja ir gana populiari tarp bankininkų 
veikėjų, kuriems tenka skaudžiai jausti pinigų stigimas. Juk ban- 
kai verčiasi pinigais, ir, nesant pinigų, jų veikimas turi arba apmir- 
ti, arba ir visai sustoti. Žmonės, kurie maža nusimano pinigų klausi- 
muose siūlė net suteikti čekiui vekselio teises, manydami, kad tuo 
būdu pasiseksią padauginti pinigų sumą apyvartoje. Toks reika- 
lavimas iškeltas ,Ekonominės ir Finansinės Sąjungos“. 

„Lietuvos Ūkio“ No, 10, p. Vyt. Petrulis, įdėjo aprašymą vie- 
no šios sąjungos posėdžio, kur karštai buvę kalbėta pinigų sto- 
kos reikalu. P. Finansų Ministeris nepasididžiavo ir padarė kores- 

pondento darbą, aprašydamas kas buvo pasakyta aname sąjun- 
gos posėdy. 

Mes betgi norėtume išgirsti iš valdžios atstovo ne tai, ką pa- 
sakė apie pinigų krizę p. p. Karūža, Šidlauskas, Morauskas ir ki- 
ti, bet ką pats finansų ministeris mano daryti šiais klausimais. 

Juk pareikštosios Ekonominėj Sąjungoj nuomonės, teturi tik 
teoretinės vertės, o ponas finansų ministeris privalo ne tik domė- 
tis teorijos klausimais, bet ir praktiškai tvarkyti mūsų valstybės 
finansus, už kurių stovį jis pirmoj eilėje atsako prieš Lietuvą. 

Tik deja, mums neteko nė karto išgirsti, ar finansų ministe- 
ris turi savo programą finansams ir, jei turi, tai kokia ta programa. 
Gal būt, jis ir ketino atpasakoti minėtajam straipsny savo finansi- 
nius planus, nes straipsnis baigiasi pažadu tolimesnio tęsimo, ku- 
rio betgi iki šiai dienai nesusilaukiame, nors jau išėjo ir kitas „Lie- 
tuvos Ūkio“ numeris, 

Yra dar viena įstaiga, kuri turėtų prašnekti šiuo reikalu, — 
tai Seimas, ir ypač jo biudžeto bei finansų komisijos. Tik šiandien 
nebėra Lietuvoje tokių didelių lengvatikių, kurie lauktų prabils- 
tant šią amžinai tylinčią visais svarbiausiais klausimais įstaigą. 

Primindami visa, kas pareikšta atsakomų ar ne atsakomų 
žmonių finansų klausimais, mes prieiname prie neramios išvados, 
kad Lietuvoje lig šiol nesugebėta pastatyti kaip reikiant nė paties 
pinigų stokos klausimo. Visi, kas rašė, ar kalbėjo apie litų stoką, 
ėjo visada iš privatinio ūkio padėties, o ne valstybinio. Turėdami 
galvoje atskirų asmenų bei įstaigų santykius, jie siūlo arba duoti 
vekseliams čekių teises, arba atsiremti ant „Smulkaus Kredito 
Draugijų“ ir t. t. . 

Nesvarbu, kad paminėtosios priemonės yra tuščių žodžių rin- 
kinys. Mes labai abejojame, ar čekių šalininkai nusimano patys, 
ką jie siūlo, ir, kad jie galėtų nurodyti ribas tarp smulkaus ir ne- 
smulkaus kredito draugijų. Tuo tarpu mums rūpėjo parodyti, kad 
visų kalbėjusių apie finansus mintys, sukasi išimtinai aplink pri- 
vatinius reikalus. 

Šis kelias visai klaidingas ir negali nuvesti prie tikros krizės 
pažinimo. Jie visai pamiršta, kad šiais laikais ekonominė apyvarta 
daugiausiai eina kreditan, o kreditą nulemia daugiausiai valstybė. 
Visiems žinoma, kad, sakysime, Vokietija gamina po karo be galo 

daug ir labai intensingai, o vis dėlto jos ekonominė bei finansinė 
padėtis arti bedugnės. 

Dabar vokiečiai imasi leisti naujus pinigus, kurie būsią tvir- 
tai paremti. Nereikia būti nė pranašu, kad numatytum, jog per kiek | 
laiko kris ir ši naujoji aukso valiuta. Tai turi būtinai įvykti dėlto, 
kad vokiečių kreditas galutinai sugriautas, o niekas neturi tiek auk- 
so kad galėtų nusipirkti sau kreditą. Sugriautas, žinoma, kreditas 
ne tiek atskirų pramonininkų, kiek vokiečių valstybės, ir labai daug 
reiks laiko, kol vokiečiai po truputį atnaujins savo kreditą. 

Taigi, norėdami pažinti mūsų krašto finansus bei jo ekono- 
minį gyvenimą, mes turime pradėti nuo valstybės ir pažiūrėti, ko- 
ki šiandien jos finansai. Suprantamas daiktas, niekas negali šian- 
dien reikalauti, kad Lietuvos finansai būtų visai sveiki. Juk kiek 
rasime Europoje kraštų su sveikais finansais? Imkime, kad ir Nor- 
vegus, kurie karo metu sako „pasipelnę“. Kaip tik šiame krašte ne- 
perseniai buvo kilęs rimtas sumanymas išleisti priverstiną paskolą. 
Gi ne iš gero tenka imtis tokių griežtų priemonių, kaip priversti- 
noji paskola. Arba vėl, priminkim Angliją. Paprastai kalbama, 
kad šis pasaulio galiūnas turįs aukso valiutą. Kur tau! „Gudrus 
bus, kas tiksliai mums pasakys, kuriuo metu prasidėjo Anglijoje 
priverstinas pinigų kursas“. Tai sako Mavas, autorius vienos įdo- 
mios knygos apie pinigų sistemą ir Anglijos pinigų kursą po karui 
(Le Systeme monetaire et le change anglais depuis la guerre, par 
Alfred Mawas Paris 1921). 


Jei niekas nepastebėjo, kuriuo metu atsirado Anglijoje pri- 
verstinas pinigų vaikščiojimas, tariant, išnyko aukso valiuta, tai reiš- 
kia, kad sterlingų svaro perkamoji jėga liko maždaug toji pati, ir 
kad jo kursas mažai svyruoja, ar bent, kad jo svyravimas ne iš 
karto matomas. Lengva suprasti, kodėl plačios minios akyse ame- 
rikiečių doleris, arba anglų svaras skaitosi vis dar aukšta valiuta. 
Juk visi kitų kraštų pinigai derinasi prie dolerio, ar svaro, o šie ga- 
liūnai tegali būti lyginami tik patys su savimi. 

Priverstinas kursas nėra dar savaimi bloga finansų žymė, bet 
jis yra netikęs pamatas, kurs gali leisti jiems pakrypti, arba net 
prakiurti. Jei finansų pamatas ne visai tvirtas Anglijoje, ar Ameri- 
koje, tai kas gali reikalauti iš jaunutės Lietuvos, kad jos piniginė 
padėtis būtų geresnė, nei pirmųjų viso pasaulio kraštų? 

Taigi, norint apsipažinti su Lietuvos finansais, nereikia eiti 
iš fakto, kad jie blogi, bet reikia sužinoti, ar jie eina geryn. Jei rasim. 
finansuose pagerėjimo, tai turėsime vilties, kad jie galutinai pa- 
gerės. Statydami tą klausimą, mes turime duoti mūsų valstybės 
finansų apžvalgą nuo pačios pradžios, tariant nuo valstybės įsikū- 
rimo. Šis darbas palengvintas p. Muravskio straipsniu apie Lie- 
tuvos finansus „Lietuvos Ūkio“ 10 ir 11 numeriuose, jis surinko ir 
sutraukė paskelbtąsias lig šiol žinias apie Lietuvos biudžetus ir 
jų vykinimą, pradedant nuo 1918 metų. Iš tos santraukos matom, 
kad 1919 metų biudžetas suvestas su deficitu apie 91,000,000 auks. 
(90,921,336), biudžetas gi 1920 metų davė nepritekliaus 83 
su viršum milionų auksinų (83,437,942), deficitas 1921 metų pa- 
siekė jau 176 su viršum mil. auksinų, o 1922 metais apie kuriuos 
tikrų žinių dar nėra, jis apskaitomas ne mažiau, kaip 104 su puse 
milionų auksinų. Apie šių 1923 metų deficitą tegalima pasakyti 
vien tiek, kad jis tikrai bus, bet kokio pasieks didumo, tuo tarpu 
nėra dar jokių žinių. 

Taigi, nuo pat valstybės įsikūrimo iki šiai dienai nebuvo nė 
vieno biudžeto, kur galai būtų buvę suvesti. Žinoma, savaime de- 
ficitas nėra dar baisus daiktas, svarbu žinoti ne tiek deficito buvi- 
mas, kiek klausimas, kuriam reikalui stinga pinigų. Iš pat pradžios 
Lietuva nė negalėjo apsieiti be deficito, kada jai prireikėjo viskas 
pradėti iš naujo: valstybės aparatas tvarkyti, organizuoti kariuo- 
menė, taisyti geležinkeliai ir t. t. Bet ko turime reikalauti, tai kad 
deficitas eitų mažyn ir kad būtų numatoma galimybė suvesti ga- 
lus be paskolų, 

Deficitams padengti tegali būt du keliu: ieškoti paskolos ar- 
ba išpardavinėti valstybės turtą, kol jo dar šiek tiek yra. Galima, 
žinoma, kombinuoti abudu keliu: skolintis ir išpardavinėti. Lietu- 
vos valdžia mėgino eiti jais abiem. Ji užtraukusi buvo paskolų 
Vokietijoj bei Amerikoje ir paskui pradėjo pardavinėti Lietuvos 
vienintėlį turtą — miškus. Dabar valdžia norėtų vėl grįžti prie 
paskolos, tik aplinkiniu keliu. Juk pinigų spausdinimas, kuriems 
nėra jokio pagrindimo auksu ar tolygiomis vertybėmis, bus ne 
kas kita, kaip padengta paskola, padaryta priverstina jos forma 
ir be išmokėjimo. Visi ekonomistai pripažįsta, kad iš visų paskolų 
ši forma yra pati blogiausia ir pataria jos nevartoti jokiu atveju. 

Jei kalbama Lietuvoje apie leidimą litų apyvarton be atitin- 
kamo jų padengimo, reiškia, kad valstybės kreditas yra visai sus- 
mukęs ir kad gauti išmokamos paskolos jai nėra vilties. Ir iš tikro, 
Šiandien Lietuvos kreditas, galima sakyti, lygus nuliui. Nesenai 
dar „Lietuvos Žiniose“ buvo įdėtas p. Račkausko straipsnis, kur 
pasakyta, kokio blogo įspūdžio sudarė sustojimas apmokėjimo 
„Laisvės Paskolos Kuponų“. Sustojus apmokėjimui, šios paskolos 
lakšto kaina kritusi iki trečdalio jų vertės, 

Toks apsireiškimas, kad Lietuvos valdžia sustoja apmokėti 
savo pažadus, žinomas ne vieniems lietuviams amerikiečiams, bet 
"ir Amerikos valdžiai, ir, žinoma, nepakels Lietuvos kreditingumo 
Amerikoje. ž 

Lengviausiai galime pastebėti Lietuvos mažą kreditingumą 
iš to fakto, kad svetimas kapitalas vengia eiti Lietuvon dargi ta- 
da, kai, rodosi, jo likimas patikrintas. Emisijos Banko statutas nu- 
žiūrėjo tam tikrą nuošimtį akcijų svetimajam kapitalui, ir nors šio 
banko reikalai gana atsargiai vedami, vis dėlto svetimas kapitalas 
jau neplaukia. 

Dar mažiau jis pasitiki kitais bankais, arba pramonės įmonė- 
mis. Niekur kitur nemokama tokių aukštų nuošimčių, kaip Lietu- 
voje, vadinasi, niekur negali duoti tiek pelno indėliai, kiek mūsų 
kredito įstaigose, ir vis dėlto tai netraukia Lietuvon. Atvirkščiai, 
nuošimčių didumas kaip tik baido svetimąjį kapitalą. Visada, mat, 
skaitomas netikru skolininku tas, kas moka dideles palūkanas. Ly- 
giai nerodo noro svetimas kapitalas eiti į mūsų pramonę. Priežas- 
tis yra tas pats netikrumas, 

Taigi, pirmutinis uždavinys, norint taisyti Lietuvos finansus, 
yra jos kredito kėlimas. Kol to nebus padaryta, nebus jokios vilties, 
kad Lietuva galėtų lengvai pergyventi aitrią dabartinę finansų kri- 
zę. Bet klausimas, ar galima ir jei galima, tai kuriuo būdu at- 
gauti Lietuvai jos kreditingumas. Norint atsakyti šin klausiman, 
reikia tiksliai apsipažinti su Lietuvos finansų organizacija ir tik 
tada bus aišku, kuriuo keliu galima nueiti išganyman, Šiais klausi- 
mais teks mums pakalbėti skyrium. 


(Vairas, 1923 m. spalio mėn. 4 d., Nr. 3; psl. 6, 7) 


543 


Pr. A. Voldemaras 


KAS TOLIAU? 


„Vairo“ 2 Nr. mes įdėjome straipsnelį vardu „Priėmė — nepri- 
ėmė“, kur pasakėme koks mūsų išmanymu, likimas laukia Ministe- 
rių Kabineto atsakymą Ambasadorių Konferencijos pasiūlyman pa- 
sirašyti Klaipėdos kraštui ir tranzitui per visą Lietuvą sutartį. 
Mūsų valdžia, primenam, sakėsi negalinti pasirašyti atsiųsto jai su- 
tarties sumanymo, kadangi jis neatitinkąs nustatytiems pačios Am- 
basadorių Konferencijos dėsniams š. m. 16 d. vasario, ir todėl ji 
kvietė stoti Ambasadorių Konferenciją prieš Tarptautinį Tribu- 
nolą Hagoje, kad tasai išspręstų, ar mūsų valdžia turi pasirašyti 
patiektą jai projektą, ar Ambasadorių Konferencija turi priimti 
mūsų valdžios pataisas pavadintas „kontrprojektu“. 

Mes jau esame sakę praėjusį kartą, kad mūsų valdžia savo 
„kontrprojekte“ palieka visus pamatinius dėsnius, kaip: Nemuno 
neutralizavimą ir suteikimą lenkams kelio visomis Lietuvos upė- 
mis ir visais geležinkeliais bei plentais. Tuo būdu Lietuvos atei- 
ties žvilgsniu skirtumo nesudaro, ar bus pasirašyta sutartis, pa- 
siūlytoji Ambasadorių Konferencijos, be ar su mūsų valdžios pa- 
taisomis: šiuo keliu tegalime eiti tik Varšuvon. Jeigu, mes sakėme, 
Ambasadorių Konferencija vis dėlto atmes mūsų valdžios siūlo- 
mąjį „„kontrprojektą“, tai tik dėlto, kad jos prestižas neleis jai nusi- 
leisti mūsų valdžios užgaidoms ir stoti prieš Tarptautinį Hagos 
Teismą. 

Dabar jau atėjo iš Ambasadorių Konferencijos atsakymas, 
kurs pilnai atitinka tam, ką mes sakėme. Ambasadorių Kon- 
ferencija atsisako kalbėtis šiais klausimais su mūsų valdžia, nesu- 

tinka atiduoti jų Tarptautiniam Teismui, praneša, kad ji atiduo- 
sianti visą bylą Tautų Sąjungai. Kas daugiau buvo pasakyta jos 
rašte, — mes nežinom, nes mūsų valdžia neskelbė viso gautojo raš- 
to, lygiai kaip ji neskelbė nei savo „kontrprojekto“, nei atsiųsto 
pasirašyti sutarties projekto, nei savo jan atsakymo. 


Ar šiaip ar taip — iš tų žinių, kurios paskelbtos, aišku, kokia 
susidaro sunki padėtis. Nors mūsų valdžia ir slepia minėtuosius 
raštus, bet galima būti tikriems, kad sąjungininkai dabar skaito 
klausimą jau išspręstų. 


Ištikro, juk pridėtame prie paskutinio Ambasadorių Konferen- 
cijos projekto protokole pasakyta, kad mūsų valdžia turi vykinti 
sutartį tuoj po jos pasirašymo, nelaukdama nei Seimo ratifikaci- 
jos, nei didžiųjų valstybių ratifikacijos,, nei apsikeitimo ratifikaci- 
jomis. Tai rodo, kad Ambasadorių Konferencija nori išeiti iš dery- 
bų stadijos ir laukia ne žodžių, o darbų. Ji reikalauja, kad Len- 
kams būtų tuoj atidaryti visi Lietuvos keliai, ir, jei nebus to pada- 
ryta, ji graso padarysianti visai naują sprendimą Klaipėdos klau- 
simu. Šis naujas sprendimas greičiausia būtų sudarymas iš Klai- 
pėdos laisvo krašto maždaug tais pamatais, kaip kad sudarytas 
Dancigas, tariant lenkų provincija. Jau minėtajame protokole pa- 
brėžta, kad Nemunas turėjo būti atviras, kaip kad su tuo sutiko 
Lietuvos valdžia už pripažinimą de jure. Beskaitant šias protoko- 
lo eilutes, nesunku pastebėti, kad neatidarymas Nemuno tuoj po 
pripažinimo de jure, skaitosi prižadų laužymu ir kad, žiūrėk, atei- 
ty gali būti įteiktas Lietuvai reikalavimas atlyginti lenkams ir ki- 
tiems tuos nuostolius, kuriuos jie sakys turėję uždarius Nemuną. 


Taigi, jei dabar byla atiduota Tautų Sąjungon, tai visai ne 
naujoms deryboms, o surasti būdui, kaip čia privertus lietuvius 
pildyti duotuosius pažadus. Spręs, žinoma, bylą Tautų Sąjungos 
Taryba, kurion įeina, be keturių didžiųjų valstybių, dar atstovai: 
Ispanijos, Švedijos, Belgijos, Čekoslovakijos ir iš Pietų Amerikos, 
Brazilijos ir Čili. Mes priminėme valstybes, kurių atstovai sudaro 
Tautų Sąjungos Tarybą, nes, kiek mums teko girdėti p. Galvanaus- 
kas, praradęs Vilnių ir beprarandąs Klaipėdą, nė kiek nenusimena. 
Jis amžinas optimistas ir viliasi, kad Tautų Sąjungos Taryboje gali- 
ma būsią laimėti Klaipėdos bylą, o paskiau ir Vilniaus. 

Jo numanymu, galima būsią reikalauti, kad pasišalintų nuo 
balsavimo Klaipėdos klausimu atstovai: Anglijos, Prancūzijos, Ita- 
lijos ir Japonijos, nes, girdi, Lietuvių valdžia vedanti bylą su šiais 
kraštais, o Tautų Sąjungos statutas draudžia Tarybos nariams da- 
lyvauti balsavime, jei sprendžiamoji byla liečia jų kraštą. Taigi, 
anot p. Galvanausko, keturių minėtųjų valstybių atstovai negalė- 
sią dalyvauti balsavime, o tarpu likusiųjų galima būsią rasti palanki 
Lietuvai dauguma, ir tada Klaipėda būsianti pripažinta mums. 


Iš šio atpasakojimo matyti, kad p. Galvanausko pasitikėjimas 
paremtas išimtinai juridiniais argumentais. Pats pasitikėjimas 
ne naujas. Kadaise p. Galvanauskas tikrino „Lietuvą“, kad Tau- 
tų Sąjungos pilnatis 1922 metais pripažinsianti Vilnių būtinai lie- 
tuviams. Jis pats atstovavo Lietuvai per šią sesiją, taigi turėtų at- 
siminti, kaip vienan balsan toji pilnatis pasisakė už Hymanso 
projektą. 


Mums irgi Sunku įtikėti, kad jis nežinotų jogei politikoje 
nusveria netiek juridiniai motyvai, kiek politiniai. Štai, sakysim, 
nepersenai buvo Hagos Tarptautiniame Tribunole byla prieš Vo- 
kietiją, kam ji nepraleidus 1920 metais per Kylio kanalą Anglų lai- 
vo „Wimbledon“, kurs vežė lenkams ginklus, kai jie kariavo su ru- 
sais. Vokiečių atstovas teisino savo valdžios pasielgimą tuo, kad 
neutralė valstybė negali leisti vežti per savo kelius karo medžiagos 
nė vienai kariaujančiai pusei.Vis dėlto Tarptautinis Teismas rado 
Vokietiją nusikaltus ir ją nuteisė. Tiesa, ne visais balsais, bet žy- 
mia jų dalimi, nes tik italas prof. Anzilotti ir šveicaras prof. Hu- 
ber liko prie atskiros nuomonės, kurią įrašė teismo protokolan. 
Nors teisėtumas rado sau bent du gynėju, bet politika vis dėlto 
laimėjo: anglams reikėjo, kad Kylio kanalas visada būtų atdaras; 
taip ir nuspręsta. Ne geresnį daiktą matome ir paskutiniame Tau- 
tų Sąjungos posėdy, kurs tik baigėsi Ženevoj. Italai, kaip žinome, 
buvo užgriebę Graikų salą Korfu, ir kai Tautų Sąjunga norėjo įsi- 
kišti, Graikams prašant, tan reikalan, Italų atstovas pareiškė, jog 
Italija išeisianti iš Tautų Sąjungos, jeigu ji imtųsi svarstyti Graikų 
protestą. Šis Italijos grasymas iškarto atšaldė Tautų Sąjungos 
karštį, ir byla pasibaigė tuščiomis kalbomis. Net Švedų atstovas 
Brantingas, kuriuo taip pasitiki p. Galvanauskas, pradėjo svyruo- 

ti, kai Salandra, kurs šį kartą atstovavo Italijai, ėmė sumaniai įro- 
dinėti, kad tarptautinė teisė žinanti daug atsitikimų, kur vienas 
kraštas užimdavęs kitos valstybės žemes, spaudimo priemonei. 
Išklausęs šios kalbos, Brantingas pradėjo šlietis kiton pusėn ir tei- 
sėtumo ginti beliko vienas Lordas Robertas Sesilis. 


Šie, nesenai buvusieji, 4 pavyzdžiai (o jų skaičius galima bū- 
tų padidinti) rodo, kad politikoj juridinė argumentacija ne kiek 
tesveria, ir jau dėl to vieno būtų sunkoka remtis vienais juridiniais 
argumentais. 


Sudarytoji Lietuvos padėtis dar blogesnė, nes visas p. Gal- 
vanausko juridinis planas neturi jokio pamato. Prašalinti anglus, 
prancūzus ir kitus nuo balsavimo jam nepasiseks ne tik dėlto, kad 
jie neatsisakys, bet ir todėl, kad jie turi pilną teisę balsuoti Klai- 
pėdos klausimu. Juk Tautų Sąjungos statutas draudžia dalyvauti 
balsavime tik tos valstybės atstovui, kurios pačios byla spren- 
džiama, o niekas negali sakyti, kad Klaipėdos krašto byla būtų 
Anglijos ar kitos kurios iš minėtųjų valstybių byla. Galvojant, 
kaip p Galvanauskas, galima buvo reikalauti, kad Tautų Sąjunga 
neleistų balsuoti, sprendžiant Silezijos klausimą, nei Anglams, 
nei Prancūzams, kadangi negalėjimas susitarti šiuo reikalu Anglams 
su Prancūzais privertė Aukščiausią Tarybą nusiųsti bylą spręsti 
Tautų Sąjungon. 


Taigi galima būti tikriems, kad, besvarstant ir balsuojant 
Klaipėdos klausimą, Anglai su Prancūzais ne tik patys dalyvaus, 
bet ir kitus nukreips sau pageidaujamon pusėn. Juk mažosios vals- 
tybės negali eiti prieš didžiąsias ir turi į šias derintis, vadinasi jos 
balsuos ar su Anglais, ar su Prancūzais. Bet Klaipėdos klausimu 
sutaria Anglai su Prancūzais, vadinasi jis mums nebus nė kiek nau- 
dingiau sprendžiamas. Jeigu jis nukeltas Tautų Sąjungon, tai tik 
todėl, kad Ambasadorių Konferencija šiuo metu negali griebtis 
prieš Lietuvą aštresnių priemonių, o jos garbė neleidžia jai toliau 
pačiai derėtis su mūsų valdžia, kad tik laiko išgautų. Be to, Tau- 
tų Sąjungos sprendimas didžiausioms valstybėms dar tuo patoges- 
nis, kad Ambasadorių Konferencija kalba tik Anglijos, Prancūzijos, 
Italijos bei Japonijos vardu, o Tautų Sąjunga reiškia valią (bent 
teorijoje) visų tų valstybių, kurios jon įeina. 

Kaip bus statomas klausimas Tautų Sąjungoje, galima numa- 
nyti iš anksto. Viskas bus verčiama ant padėties Klaipėdoje, kuri 
iki šiai dienai nėra dar teisėta. Iš tikro, suverenumo teisės lig 
šiai dienai skaitosi juridiniai didžiosioms valstybėms, o faktinai 
valdo kraštą ne jos, bet lietuviai. Tokia padėtis gali būti pavojin- 
ga. Jeigu, sakysim, vokiečiai norėtų atsigriebti šį kraštą, jie galėtų 
teisintis, kad jie, nė nenusidėdami Versalės sutarčiai, imasi Klaipė- 
dą sau, kurią išleido iš savo rankų didžiosios valstybės, bet teisių 
nepaleido. Iš čia gali būti karo pavojus, ir Tautų Sąjungos parei- 
ga įsikišti šian reikalan. Iš kitos pusės vėl negi galima leisti amži- 
nai likti neteisėtai padėčiai Klaipėdos krašte. Didžiosios valstybės 
turi arba pačios nusileisti Lietuvai, arba priversti Lietuvą nusi- 
lenkti prieš save. 

Kaip tada galima atgauti legalė padėtis Klaipėdos krašte? Ke- 
liu yra du. Galima suverenumo teises į šį kraštą suteikti Lietuvai, 
bet tada turi ji pildyti duotuosius savo valdžios pažadus, vadinasi, 
įvykinti tuoj Nemuno neutralizavimą ir atidaryti lenkams visus ki- 
tus Lietuvos kelius. Jeigu Lietuvos valdžia nepildo duotųjų paža- 
dų, tai galima Klaipėdą atiduoti kam kitam, tariant lenkams, arba 
sudaryti iš jos nepriklausomą valstybėlę, atidavus ją lenkų protek- 
toratan. Toki sprendimai dėl Klaipėdos tegalima įvykinti tik tam 
tikromis aplinkybėmis, kada nebus pavojaus sukelti rytuose karo, 


Juk palikus Klaipėdą lietuviams, lieka sunkenybė įgyvendinti 
Nemuno neutralizavimą ir suteikti lenkams galimybės naudotis jų 
tranzitui visais Lietuvoje keliais. Kaip jau savo metu rašėme, mū- 
sų valdžia daugiausia dėlto turėjo atmesti jai atsiųstą pasirašyti su- 
tartį, kad reikalaujama tuoj vykinti, o to mūsų valdžia, kad ir vi- 
sai būtų pasiryžusi, vis dėlto negalėtų padaryti. 


Išėjimas tada būtų vienas — kviesti lenkus pagalbon, kad jie 
apsaugotų tranzitą per Lietuvą su savo sargyba. Bet pasirody- 
mas lenkų kariuomenės būrių Lietuvoje vestų greičiausia karan, 
kurio šiuo metu niekas nenori, 

Laukti, kol Lietuvoje atsiras valdžia, kurios lietuviai klausys? 
Čia irgi tuščia viltis, Juk vienas p. Galvanausko kabinetas pripa- 
žino Nemuno neutralizavimą ir tranzitą lenkams visais keliais. 
Išskyrus Krikščionių Demokratų bei Liaudininkų vadus, kurie pa- 

laiko šį kabinetą, nesiras Lietuvoje nė vieno Žmogaus, kuris pri- 
tartų juo labiau vykintų tokią politiką. 

-Liekti tada sudaryti iš Klaipėdos nepriklausomą valstybėlę, 
atidavus ją lenkams globoti. Politiniai šis kelias lengvesnis. Kas 
gali prikišti ką nors Ambasadorių Konferencijai, kad ji kitaip 
sprendžia Klaipėdos klausimą, jei Lietuvos valdžia nepildo jos 
pačios duotų pažadų? Nesiras pasauly nė vienos valstybės, kuri 
šiuo atveju galėtų pasakyti nors vieną žodį Lietuvos naudai. 

Tik ir šis kelias ne be pavojaus. Kaip tada išvaryti iš Klaipė- 
dos lietuvius? Reikalauti iš p. Galvanausko kabineto, kad ištrauk- 
tų iš ten visus lietuvius valdininkus bei kariuomenę? Jis gali apsi- 
imti padaryti tokį daiktą, kaip kad žiemą buvo grąsęs visokiomis 
bausmėmis tiems lietuviams, kurie nemes Klaipėdos sukilėlių, vadi- 
nasi, išleis panašų įsakymą. Tik kas jo klausys? 

Lieka vėl lenkai, kuriems galima pavesti grąžinti legalę 
padėtį Klaipėdos krašte. Bet kas bus tada, jei lietuviai, neklausy- 
dami savo valdžios, eis ginti Klaipėdos? Įsikišus lietuviams, gais- 
ras gali apimti visą Rytų Europą, o to bijo visos didžiosios vals- 
tybės. 

Tokiais erškėčiais nukloti Klaipėdos tvarkymo keliai. Tiesa, 
šiuo metu Rytuose padėtis aiškesnė, nei kad buvo po Naujų Me- 
tų, kai prasidėjo Klaipėdos sukilimas. Tuo metu Prancūzai tik bu- 
vo įėję Rūro kraštan ir galėjo laukti visokių sunkenybių. Iš kitos 
pusės, niekas negalėjo tikrinti, kad Rusai nepradės karo su Len- 
kais pavasarį. Taigi didžiosios valstybės negalėjo tada spausti 
per daug lietuvių ir patiems lietuviams reikėjo ieškoti greito Klai- 
pėdos klausimo išsprendimo. 

Dabar padėtis žymiai pakitėjo. Prancūzai džiaugiasi, įveikę 
vokiečių pasipriešinimą, ir tai be jokių didelių komplikacijų. Tai- 
gi jie kur kas smarkiau gali veikti dabar Klaipėdos klausimu, juo 
labiau, kad Rusai niekados negali pradėti karo rudenį prieš Len- 
kus. Vadinasi, jei klausimas rudenį ar žiemą būtų sutvarkytas, kad 
ir pavartojus Lenkų jėgą, tai iki pavasario lieka dar daug laiko 
ir gana dar priemonių išvengti susidūrimo tarp Rusų ir Lenkų pa- 
vasarį. Tokiu būdu Klaipėdos klausimas atsiduria kur kas kritin- 
gesnėn padėtin, nei jis buvo prieš metus. Lietuva dabar stovi 
kryžkelėje. Ji turi rinktis arba su šita valdžia patekti lenkų globon, 

arba, gelbėdama nepriklausomybę, pakeisti valdžią. Tai pirmas 
žingsnis išsigelbėti, kurio vieno maža, bet be kurio negalima ženg- 
ti toliau. Tik ateitis parodys, ko Lietuvoje yra daugiau: Lenkų, ar 
nepriklausomos Lietuvos šalininkų. 


(Vairas, 1923 m. spalio mėn. 11 d., Nr. 4; psl. 3 - 8) 

Prof. A. Voldemaras 


PAVOJUS TIKYBAI IR TAUTAI 


Kiek žmogus būtų numatantis, jis vis dėlto nenumatys viso 
gyvenime įvairumo. Jeigu, sakysime, kas būtų tvirtinęs prieš porą 
metų, kad krikščionys - demokratai nutrauks santykius su krikščio- 
nybės galva, popiežiumi, jie būtų paskelbę tokį žmogų begėdiš- 
kiausiu šmeižėju. O dabar tas įvyko: santykiai su Vatikanu nutrauk- 
ti, ir tai padarė ne koki socialistai, einantieji prieš tikėjimą, bet tik- 
rų tikriausi krikščionys - demokratai, kurie visada skelbė savo iš- 
imtiną monopoliją ginti katalikybei ir pykdavo, jeigu kas juos įtar- 
davo bevartojant tikybą kaip priedangą politinio viešpatavimo 
tikslui, 

Kas vėl visus turi nustebinti, visi krikščionių - demokratų žmo- 
nės, tiek kunigai, tiek pasauliškiai, ramiai ir be jokio intereso pri- 
ėmė žinią apie Lietuvos santykių su Vatikanu nutraukimą. Tyli ne 
jie vieni, o ir kiti kunigai, kurie neįeina krikščionių blokan. Saky- 
sime, nabaštikėje „Laisvėje“ prof. kun. Būčys kadaise gyrė p. 
Čarneckį, dabartinį užsienių ministerį, kaip gabiausią diplomatą. 
Tas pats Bučys sakėsi tada patenkintas esąs vyriausybe ir jos klau- 
sysiąs. Mes jam davėm klausimą, ar klausys jis Vyriausybės ir tada, 
kai ji ves mus Varšuvon, bet aiškaus atsakymo neišgirdome. 

Dabar tų pačių krikščionių vyriausybė su Būčio girtuoju Čar- 
neckiu veda Lietuvą tuo keliu, kur padėtas parašas: los von Rom — 
šalin nuo Romos! Abejoti nereikia nei minutės, kad santykių su po- 
piežium nutraukimas pas mus reiškia pirmąjį žingsnį šalin nuo Ro- 
mos. Štai nesenai „Lietuvos Žinios“ įdėjo gėrėdamosios žinutę, 
kad sumanytoji šiais atlaidų metais kelionė Romon neįvyksianti ir 
lietuviai nenusilenksią prieš Vatikaną. Kelionė buvo grynai ti- 

kybos reikalais sumanyta, vadinasi, santykių sutraukimas su Vatika- 
nu tuoj paveikė į tikybos klausimus. 

Kai pradžioje XX šimtm. Prancūzai sutraukė santykius su Va- 
tikanu, jų bažnyčiai tai išėjo geran: visi katalikai tenai daugiau 
pradėjo glaustis prie šventojo Tėvo. Juk tenai visos priemonės 
prieš Bažnyčią ėjo iš radikalų ar socialistų valdžios, kuri tikybai 
buvo priešinga. Pas mus gi visai kita: mūsų patentuotieji katalikai, 
o ne koki bedieviai nusigręžė nuo krikščionybės galvos, nenorėda- 
mi turėti su ja jokių santykių. Vadinasi prieš Romos katalikybę 
statoma Kauno katalikybė. Juk tai, kaip sau norite, pirmutinis 
žingsnis į tautišką bažnyčią. Šiandien pareiškiama, kad nereikia 
nusileisti Romai, važiuojant tenai ieškoti atlaidų, o ryt bus, einant 
šiuo keliu toliau, pasakyta: nereikia mums iš Romos vyskupų. Juk 
šis klausimas ne šiandien, ryt gali patapti labai aktualus. Prireikus 
kuriai norint vyskupijai naujo vyskupo, tuoj stosis klausimas, kaip 
galima derėtis šiuo reikalu su Vatikanu, neturint su juo jokių ryšių. 
Krikščionių vyriausybė pasakys nenorinti imti iš Romos vyskupo. 
Ilgainiui tas turi vesti prie tautiškos autokefalinės bažnyčios. 

Kad Seime krikščionių žmonėms šie reikalai visai nerūpi, mes 
gerai suprantame. Kaip gi kun. Šmulkštys, krikščionių bloko pir- 
mininkas, įteiks interpeliaciją p. Čarneckiui dėl santykių nutrauki- 
mo su Vatikanu, jeigu jis pats įkvėpė Dėdelei straipsnius „Ryte“ 
prieš Apaštališkąjį sostą. Bet jeigu toki žmonės, šalip Seimo, kaip 
kun. Būčys, kuriam tikyba nėra žaislas, tyli, tas skaudžiai nustebins 
visus tikinčiuosius. Argi ir jis norėtų kartu su krikščionimis eiti los 
von Rom? 

Jeigu nei mūsų Seimas, nei mūsų visuomenė nereaguoja dėl 
tokios svarbos įvykio, kaip sutraukimo santykių su Vatikanu, tai 
Apaštalų sostas tikrai neliks toks pasyvus kaip mes. Prancūzijoje 
Herriot valdžia sumaniusi buvo nutraukti santykius su Roma. 
Koks triukšmas kilo parlamente iš visų katalikų opozicijos, koks 
veikimas prieš tokį žygį prasidėjo episkopate, kuniguose. 

Pas mus gili tyla. Vatikanas pirštu prikišamai mato, kad Lietu- 
voje nėra katalikybės gynėjų. Kokią jis darys iš to išvadą? Jis ma- 
tys galima esant apsaugoti katalikybę Lietuvoje tik per Lenkus. 
Ir jeigu iki šiai dienai jis patarinėjo Lietuviams dėtis su Lenkais, 
tai dabar visai nusvirs Lenkų pusėn. Būtų per didelis naivumas, 

manyti, kad jis nieko negali mums padaryti šiuo žvilgsniu. Tautiš- 
koji bažnyčia Lietuvoje neras užuojautos katalikuose lietuviuose, 
kurie norės likti ištikimi Romai. Per juos Apaštališkasai sostas 
stums iš lėto lietuvius Lenkų glėbin. Vadinasi, santykių su Roma 
nutraukimas reiškia ne tik pavojų tikybai, bet ir valstybei bei tau- 
tai. 

Pavojus iš čia kyla suskilti viduje. Mes jau be to esame per- 
daug suskilę į visokias partijas — partijėles, Jeigu prisidės dar ski- 
limas tikybos klausimais, kas gi tada bejungs lietuvius? Kitą 
vertus nesutikimai prasidės tarp lietuvių tais reikalais, kurie žmo- 
gui esti patys svarbieji ir kuriais jis kovoja su didžiausiu įnirtimu. 

Visa tai reiktų iš anksto numatyti, kol nevėlu. Šiandien Lietu- 

voje didžiausis pavojus gręsia katalikybei iš krikščionių — demo- 
kratų, kurie gal nė patys gerai nenusimanydami veda šalin nuo 
Romos. Piktam reikia padaryti galas, kol jis nepaleidė dar šaknų. 


(Lietuvis, 1925 m. birželio mėn. 12 d., Nr. 23; psl. 3, 4) 

Prof. A. Voldemaras 


„OBY JAK NAJPREDZEJ“ 


Sunku būtų šiandien rasti Europoje kitas kraštas, kuriam būs» 
tų tiek skriaudų padaryta, kiek Lietuvai. Jai išplėšta smurto keliu 
jos amžių sostinė Vilnius, jos dideli plotai draskomi baltojo arelio 
nagų, jos žemelė pripažinta vieškeliu, per kurį lenkas, visokių 
skriaudų pridaręs Lietuvai, turi teisės kiekvienu metu kur tinka- 
mas keliauti. Po visų šių ir daugybės kitų skriaudų Lietuva padary- 
ta dar kaltinamoji prieš visų tautų teismą, Tautų Sąjungą. Argi 
matytas kur daiktas, kad tas, kam daugiausia pridaryta skriaudų, 
ne tik nerastų niekur užuojautos dėl jų, bet pats dar būtų kaltina- 
mas kitų? 

Šis nematytas ir negirdėtas niekur kitur daiktas tenka Lietuvai 
pergyventi. Lietuvą muša ir Lietuva kalta. Kuo ji kaltinama? Lie- 
tuvos lenkų mažuma įteikė Tautų Sąjungai skundą, kur plačiai iš- 
dėstytos daromos jiems lietuvių valdžios skriaudos. Sako, šios 
skriaudos daromos prieš Lietuvos konstitucijoje pripažintas tei- 
ses, prieš Lietuvoje veikiančius įstatymus ir prieš Lietuvos tarp- 
tautinius pasižadėjimus. Lietuvos valdžia buvo klausta pasiaiškin- 
ti dėl visų keliamų prieš ją kaltinimų. Klausimas buvo svarstytas 
Tautų Sąjungoje šiemet pavasarį. Pasibaigus posėdžiams, mūsų 
valdžios laikraščiai gėrėdamies pranešė Lietuvos visuomenei, jog 
Tautų Sąjunga tarusi mūsų atstovams ačiū už suteiktas žinias ir 
klausimas esąs tuo pabaigtas. 

Tik neilgai teko mūsų valdžios spaudai džiaugtis. Gegužės 
mėn. atėjo iš Ženevos pranešimas, kad Lenkų skundas prieš Lie- 
tuvą būsiąs vėl svarstomas Tarybos posėdy birželio pradžioje. 
Gavęs šią žinią „Rytas“ pasijuto sugautas ir viename straipsnelyje 

mėgino išaiškinti visa. . .Jenkų intrigomis. Klausimas, girdi, tikrai 
buvęs baigtas, tik lenkai ėmę intriguoti ir jų pastangomis jis bu- 
vęs-vėl atgaivintas. Kad jis nebuvo baigtas, gerai žinojo „Rytas“ 
ir kiti. Juk buvo paskelbta, kad Brazilijos atstovas Mello Franco 
turi paruošti Tarybai pranešimą dėl lenkų skundo ir mūsų valdžios 
pasiteisinimų, 

Paskutiniame birželio 10 d. posėdy šis pranešimas buvo įteik- 
tas ir svarstomas. Mūsų „Elta“ iki šios dienos nepasirūpino pra- 
nešti Lietuvos visuomenei, kaip ėjo lenkų skundas. Už tai lenkų 
Telegrafo agentūra (PAT) smulkią atsiuntė telegramą, kur tiksliai 
išskaityti visi lietuvių valdžios prasikaltimai, Kas svarbu, šioje kal- 
tinimų litanijoje įdėti ne lenkų skundo pasakojimai, o pranešėjo 
Mello Franco reikalavimai iš lietuvių valdžios pasiaiškinti. Visų 
pranešimo punktų mes neminėsime, o paminėsime, kad ten pla- 
čiai kalbėta apie žemės reformą, žemės ir miškų nusavinimą be 
atlyginimo. 

Lietuvos atstovas Zaunius prašęs, kad tame posėdy klausimas 
būtų baigtas, bet visi tarybos nariai tam pasipriešinę. Jie davę ei- 
lę klausimų mūsų atstovui. Čemberlenas, Anglijos atstovas, įdoma- 
vęs lenkiškomis mokyklomis Lietuvoje, peikęs mūsų valdžią, kam 
ji persekiojusi lenkų atstovus Seime už įteiktąjį Tautų Sąjungai 
skundą. Tai esąs laužymas pripažintųjų mažumos teisių. Čia pri- 
tarė Čemberlenui Prancūzų atstovas Gonkuras ir Švedų Undenas, 
Čemberlenas pripažinęs lietuvių atstovo aiškinimus nepakanka- 
mus. Taryba nutarusi pavesti tam pačiam pranešėjui Mello Franco, 
kad jis pristatytų rugsėjo posėdin galutinas išvadas. 

Taip buvo kalbėta viešame Tarybos posėdy, esant publikos 
ir spaudos atstovų. Galima sau įsivaizduoti, kokia barbariška Lie- 
tuvos valdžia visiems turėjo rodytis, kurią smerkė visi Sąjungos 
Tarybos atstovai. Paprastai švedų atstovai palankūs lietuviams, o 
dabar Undenas peikęs lietuvių pasielgimą. Nesiradę nė vieno Ta- 
ryboje Žmogaus, kurs būtų pritaręs mūsų valdžios darbams. 

Byla, kaip matome, nebaigta nė šį kartą. Rugsėjo mėnesį, kai 
bus metinis Tautų Sąjungos susirinkimas Ženevoje, ji turės būti 
galutinai sprendžiama. Tada bus Lietuvių valdžia kaltinama prie 
didesnės viešumos, prieš viso pasaulio atstovus. Galima iš anksto 
numanyti, kokioje netikusioje šviesoje bus parodyta prieš visą pa- 

saulį Lietuvos valdžia. Gali valdančiajam blokui visa tai menknie- 
kis, nes jis nepratęs svilinti akimis. Bet mes, opozicija, liūstame 
iš to, o nesidžiaugiame. Juk smerkiama bus ne krikčionių - demo- 
kratų partija, ne Seimo pastatytoji valdžia, o visa Lietuva. Kas 
dar skaudžiau, nevykęs mūsų atstovų, — Sidzikausko pirma ir Zau- 
niaus dabar, — gynimas Tautų Sąjungoje parodė Lietuvą juodes- 
nę, nei ji iš tikrųjų yra. 

Sugebėję apipurvinti taip Lietuvą pasaulio atstovų akyse, 
Lenkai tikisi priversią mūsų valdžią nusileisti jos reikalavimams. 
Juk jie mielu noru atsiims atgal savo skundą, jei mūsų valdžia puls 
jų broliškan glėbin. Lenkai tikisi, kad gana greitai bus pasiektas 
šis tikslas. Besilankęs Lietuvoje St. Seimui susirinkus 1920 m. pan 
Adolf Nowaczynski parašė nesenai laikrašty „Gazeta Warszawska“ 
(25.VI.11) pilną džiaugsmo straipsnį vardu: ,,Ką Nemunas sujungė, 
tą vokietis neišjungs“ (Co Niemen zlączyl, Niemiec nierozlączy). 
Nemunas, tikriau tariant jo sutarptautinimas, — Galvanausko ka- 
bineto Lietuvai dovana, — sujungė Lietuvą su Lenkija, tariant su 
jos Rytais. . .Vilnium bei Gardinu. Ši jungė turi atvesti ir likusiąją 
Lietuvos dalį Lenkų glėbin. Anot Novačinskio, susiderėti su Lie- 
tuviais ir galima ir reikia, Sako, Lenkai sugebėję susitaikinti su 
Čekais. „Dabar Lietuviai gali įsitikinti, kad jie Prahoje nebegali 
laukti daugiau moralinės paramos savo nekruvinam ir aklam karui 
prieš Lenkiją“. Po šių žodžių seka baiga, kurią paduosime origi- 
nale: „Czas, aby po obu stronach i u wylomow muru chinskiego, 
wzniesionego przez czynniki polityczne mlodocianego typu Vy- 
gandasow į szaulisow stanely indiwidualnosci o horizontach mys- 
lowych Petrulisow, tj. politycy o ekonomicznym swiatopoglądzie, 
finansisci, kupcy, kalkulatarzy, myslący kategorjami realnymi, sto- 
jący na gruncie niewstrząsnietej juz rzeczywistosci terytorjalnej, 
politycznėj i gospadarczėj. Ci dojdą juz do porozumienia i do- 
gadają się. ,„Oby jak najprędzej“. 

Šiuose žodžiuose suglausta visa Lenkų programa ir parodyta, 
kaip ji galėtų būti įvykinta. Lenkų su Lietuviais deryboms pama- 
tai „rzeczywistosci“, tariant esamoji tikrai padėtis, Ši padėtis su- 
sideda iš trijų dalykų: 1) valstybės plotas (rzeczywistosc terytor- 
jalna). Ši rzeczywistosc rodo, kad Vilnius su Gardinu Lenkų ranko- 
se, taigi jie turi tenai pasilikti; 2) politinės realybės — reikia susi- 

dėti su Lenkais; 3) ekonominės realybės — reikia rištis su Lenkais, 
nes Klaipėda be „Lenkijos“ miško negali gyventi. Turime pripažin- 
ti, kad pastarasis argumentas ne Novačinskio pramanytas, o pa- 
leistas mūsų oficialinės bei oficiozinės spaudos — „Lietuvos“ su 
„Rytu“. Visų šių realybių reikšmė — reikia išsižadėti galutinai 
Vilniaus su Gardinu ir dėtis su Lenkija. Čia mes atrandame senai 
mums žinomą lenkų programą. 

Bet kaip ji įvykinti? Lenkų laikraštis tiki jos šalininku esant 
mūsų ministerį pirmininką p. Petrulį. Kuo remia savo viltį šis laik- 
raštis, skaitydamas p. Petrulį šios programos šalininku — mums 
visai nežinoma. Jos priešininku jis laiko Vygandus, šaulius (nežinia 
ar Šaulių Sąjungą, ar d - rą J. Šaulį) ir tolygius žmones. Mums šiek 
tiek keista, kad Varšuvos laikraštis, skiria ministerio pirmininko 
Petrulio politiką nuo „Lietuvos“ politikos, kuri turi reikšti juk 
valdžios politką. Mes nesakome, kad p. Petrulis tikrai šalininkas 
Vilniaus ir Gardino išsižadėjimo, bet mes matome gyvą reikalą, 
kad mūsų valdžios galva viešai išsitartų dėl „Gazeta Warsz“ 
brukamos jam programos, kurios realizavimo ji reikalauja „jak 
najprędzej“. 

Lietuvos visuomenė linki iš savo valdžios pavojingos tamsu- 
mos išblaškymo. „„Oby jak najprędzej“. 


(Lietuvis, 1925 m. birželio mėn. 19 d., Nr. 24; psl. 1, 2) 

Prof. A. Voldemaras 
SU VILNIUM AR BE VILNIAUS? 


Bet kurio krašto užsienių politika visada. esti labai pastovi. 
Keičiasi valstybės režimas, ateina valdžion prie to paties režimo 
priešingos buvusiajai partijos žmonės — ir visa tai užsienių politi- 
kai arba nei kiek neatsiliepia, arba labai mažai. Priminkime kad 
ir paskutines Prancūzijos valdžios permainas. Vieton Puankarės 
atėjo pirma Erijo, paskum Penlevė, kurių vienas ir kitas skaitėsi 
Lenkų priešai, juodu buvo pasirašę net po protestu prieš Lenkų 
tvarką kalėjimuose, rasdami ją barbarišką. Bet kai pateko val- 
džion ir vienas ir antras stovi už Lenkiją nei kiek ne mažiau, nei 
Puankarė ar Mibranas stovėdavo. 

Sakau visur taip esti ir visada. Tik ne pas mus, Lietuvius. 
Iki šiai dienai mes neturime dar vienos visų pripažintos užsienio 
politikos. Su kuo mums eiti — su sąjungininkais, su vokiečiais ar 
su rusais, — apie tai kalbama spaudoje iki šiai dienai. Dar nesenai 
buvo „L - vy“ rašyta, kad tulas Naftalis turėjęs leisti didelį lietu- 
višką laikraštį, kur turėjo ginti susiartinimą su Lenkija. Jeigu tokio 
laikraščio dar nepasirodė, iš to negalima išvesti, kad pas mus ne- 
būtų lenkiškosios orientacijos. Ji yra, bet viešai už ją dar niekas 
nedrįsta stoti. Gyvu žodžiu tarp geresnių pažįstamų ji reiškiasi už- 
tektinai. 

Savaime klausimas su kuo eiti neturi prasmės. Juk ieškodami 
politikoje draugų, rinksimės be abejo tuos, kas rems mūsų už- 
sienių politikos programą. Taigi privalome tada turėti aiškią pro- 
gramą, pripažintą ir remiamą visų lietuvių. Mūsų programa — žo- 
dis „mūsų“ čia reiškia tam tikrą srovę — senai nusistovėjusi: ne- 
priklausoma Lietuva su Vilnium ir Gardinu — štai mūsų siekinys 
trumpai suglaustas. Lietuva turi būti nepriklausoma, tariant neiti 

į ryšius artimesnius nei su viena valstybe. Plotas jai turi būti tokio 
didumo, kad ji galėtų likti savarankiška politiškai ir ekonomiškai. 
Be Vilniaus su Gardinu tas negalima nei vienu nei kitu žvilgsniu. 
Kova dėl Vilniaus — tai visos mūsų ateities klausimas. Neatgavę 
Vilniaus, negalėsime turėti nepriklausomos Lietuvos. 

Ar visi lietuviai pritaria šiai programai? Lūpomis ir viešai vi- 
si, bet širdyje ir patylomis — toli gražu ne visi. Buvo ne kartą 
rašyta, kas iš viršūnių nenorėjo Vilniaus, kas ir kaip jo išsižadėjo, 
imdamas už tai Klaipėdą ir svajodamas gauti dar ateity per Lenk- 
kus — prancūzus Tilžę ir kitas Mažosios Lietuvos vietas. Jeigu ši 
politika nebūtų buvusi Galvanauskui diktuota ir jo aklai pildyta, 
šiandien nebūtų buvęs Lenkams Vilnius pripažintas. Šie žmo- 
nės, kurie sumaniai vedė prie Vilniaus išsižadėjimo, žinoma, savo 
programa artimi Lenkams ir lengva širdimi gretinsis prie Varšuvos 

Kas kita lietuviai, kuriems negali būti Lietuvos be Vilniaus 
bei Gardino. Įiems Lenkija pikčiausias priešas, su kuriuo reikia 
nuolat kovoti. Nustoti kovojus su Lenkais reikštų parduoti savo 
kraštą. Taigi su Lenkais reikia kovoti be perstogės, be poilsio iki 
tol, kol Vilnius vėl grįš Lietuvon. Vilniaus užgrobimas iškasė be- 
dugnę tarp Lietuvių ir Lenkų. Lenkai patapo Lietuviams amžini 
priešai. Jėga mums išplėšė Vilnių, jėga jį atgausime. Kada tam 
ateis metas, lauko mūšyje pasiskaitysime su Lenkais. Ar greitai tai 
bus, niekas negali šiandien pasakyti. Bet vis tiek ateis valanda at- 

"simokėti Lenkams už visas mums padarytas skriaudas. 

Vieni lietuviai persilpni. Mūsų tėvų palikimą galėsime atsi- 
imti iš Lenkų tik susidėję su galingesniu kaimynu. Tokiu kaimynu 
pirmoje vietoje tegali būti tik Rusai. Kas nenori išsižadėti Vilniaus 
tas turi ieškoti su Maskva susitarimo. Rusų, kaip ir Lietuvių amži- 
nas priešas — Lenkai, su kuriais jiems teks apsiskaityti. Ar anks- 
Čiau ar vėliau, bet Lietuva turės padaryti sutartį su Rusais prieš 
Lenkus. Šis įsitikinimas Lietuvoje eina vis platyn. Jeigu šiandien 
valdžioje turi daug reikšmės Varšuvos šalininkai, tai jų įtaka ne- 
ilgam. 

Be Varšuvos šalininkų yra dar gal daugiau svajotojų apie Pa- 
baltės sąjungą. Nei vienas Lietuvos politikas negali kalbėti rim- 
tai apie šią sąjungą, jeigu nenori išsižadėti Vilniaus. Tiek Estai, 
tiek Latviai bijo daugiausia Rusų ir prieš juos ieškodami atramos, 

žiūrėjo ir žiūri daugiausia į Lenkus. Jiems Pabaltės sąjunga be 
Lenkų nustoja savo prasmės. Todėl Estai su Latviais pripažino 
Vilnių su Gardinu Lenkams ir mėgina visaip sutaikinti Lietuvius 
su Lenkais. 

Lietuviai bijo daugiausia ne Rusų, o Lenkų, nes iš čia jiems 
pavojus labai realus, kur kas realesnis, nei Latviams iš Rusų. Prieš 
Lenkus Lietuviai tikriausį sąjungininkąsturės visada Rusuose. Šis 
pamatinis dalykas neleis niekados susidaryti Pabaltės Sąjungai, 
nes be Lietuvos ji negali įsikurti, o Lietuva, neišsižadėdama ne- 
priklausomos savo buities negali stoti tokion Sąjungon. Taigi kiek 
konferencijų būtų kviesta, vis tiek Pabaltės Sąjunga niekados ne- 
įsikurs, arba tol, kol bus nepriklausoma Lietuva. 

Yra dar vienas rimtas Lenkų priešas, kurs todėl galėtų būti 
Lietuvos draugu — Vokietija. Bet tiek paramos prieš Lenkus iš 
Vokiečių mes negalime laukti, kiek iš Rusų. Vokiečiai surišti Versa- 
lės sutartimi. Jie neturi teisės laikyti didesnės kariuomenės, o juo 
labiau daryti kariškas sutartis prieš Lenkiją, kita vertus jų priešin- 
gumas Lenkams nėra toksai gilus, kaip pas Rusus. Nepamirškime, 
kad dar 1917 m. Vokiečiai, tikėdami laimėsią karą, galvojo sudary- 
ti federaciją tarp Lenkijos ir Lietuvos, o 1918 m. siūlė Lenkams 
Vilnių, kurį buvo jau pripažinę Lietuviams. | 

Kita vertus jau gimė klausimas užraukti koridorių su Dancigu 
ir grąžinti Sileziją Vokiečiams. Kada prasidės šiuo reikalu dery- 
bos, teks kalbėti apie kompensatą Lenkams. Aiškus dalykas, kad 
Lenkams tegalės būti pasiūlytas atlyginimas tik Lietuvoje. Tiesą 
pasakius, Europos spauda jau kalbėjo gana plačiai tąja prasme. 
Suprantamas daiktas, kad Vokiečiai nesipriešins tam, kad Lietuva 
tektų Lenkams, jeigu už tai gaus atgal koridorių su Silezija. Vieni 
Rusai galės ir turės priešintis tokiam Lenkų atlyginimui. 

Kita vertus, Rusų santykiai su Vokiečiais gali pakitėti kaip tik 
dėl šio klausimo. Jau dabar, kada derybos dėl Reino apsaugojimo, 
kurios tebus pirmas žingsnis į Vokietijos sienų Rytuose ištaisymą, 
dar neprasidėjo, Maskva nelabai patenkinta Berlynu. Rusų politi- 
kai randa, kad Vokiečiai, pasirašydami saugumo sutartį ir įstodami 
Tautų Sąjungon, nusidėtų Rapalos sutarčiai. Jie graso, kad tokiu 
atveju Rusai gali ieškoti irgi naujų draugų, kuriais tegali būti tik 
Prancūzai. 

Ar iš derybų tarp Prancūzų, Anglų ir Vokiečių išeis kas, šian- 
dien dar neaišku. Greičiausia, kad jos nueis niekais. Bet jau pats 
klausimo statymas, kaip jis statomas, rodo kad vienintelė valstybė, 
kuria daugiausia galime remtis prieš Lenkus — tai Rusija. Rusijos 
reikšmę supranta gražiai ir Lenkai. Pastaruoju metu jie deda dau- 
giausia pastangų pagerinti santykiams su Rusais. Nejaugi ir čia 
mes leisime Lenkams pralenkti mus? 

Mūsų oficiali politika ne tik nieko nedaro susiartinimui su Ru- 
sija, bet dar, galima sakyti, pati jos šalinas. Sakysime, nesenai Ru- 
sų valdžia pasiūlė technikos pasitarimą tarp Rusų, Lietuvių ir 
Lenkų dėl medžio plukdymo Nmunu iš Rusijos. Nors konferencija 
siūloma grynai technikos klausimo, ne politinių, bet savaime su- 
prantama, kad pasitarimui prasidėjus Rusų atstovas vis tiek turė- 
jęs būtų pareikšti, kad Rusija nepripažįsta, kaip ir nepripažino, 
Nemuno sutvarkymo Klaipėdos sutartimi. 

Priminimas Europai, kad viena didelė valstybė nepripažįsta 
Nemuno sutarptautinimo Lietuvai tegalėjo būti tik naudingas. Tai- 
gi Lietuvos reikalas buvo, kad tokia konferencija įvyktų. Žinoma, 
Lenkų valdžia būtų spyrusis visomis keturiomis prieš tokį susitari- 
mą ir greičiausia būtų atsisakiusi jame dalyvauti. Bet politiškai 
Lietuvai būtų vis tiek naudos iš paties klausimo kėlimo. 

Tik mūsų valdžia ne tik nesiskubino priimti kalbamojo pasiū- 
lymo, bet net pradėjo statyti tokias sąlygas, kurios naudingos Len- 
kams, bet ne Lietuviams. Ji pareikalavo, kad Rusai pirma pripa- 
žintų Klaipėdos sutartį. Juk šioje sutarty išdėstytos Lenkų teisės 
į Nemuną ir tranzitą per visą Lietuvą, taigi mes nenustebtum, jei- 
gu šis reikalavimas pareikštas buvęs Varšuvoje, bet Kaune?., 

Be abejo, toksai atsakymas diktuotas tų, kurie žiūri į Varšuvą 
ir pasiryžę artintis prie Lenkų. Taigi ir vėl pasirodo, kad mes vie- 
nos programos neturime. Metas būtų padaryti galas šiai dvilypei 
politikai. Mes aiškiai sakome, kad Vilniaus neišsižadėsime ir, no- 
rėdami jį vaduoti, raginame derintis prie Rusų. Tegu šios politi- 
kos priešininkai aiškiai pasisako, kodėl jie sutinka išsižadėti Vil- 
niaus Lenkams ir derintis prie Lenkijos. 


(Lietuvis, 1925 m. birželio mėn. 26 d., Nr. 25; psl. 2 - 4) 

Prof. A. Voldemaras 


MŪSŲ ADVOKATŪRA 


Visose kultūringose valstybėse pripažinta, kad pirmutinis ir 
didžiausias valstybės rūpesnis turi būti pavestas teisingumo bei 
teisės sutvarkymui, gynimui bei apsaugojimui. Šis dalykas visiems 
tiek aiškus, kad įrodinėti jo reikalą rodytųsi lyg koksai mėginimas 
laužtis pro atviras duris. Ne tenai tenka girdėti, kalbant apie teisin- 
gumo gynimą, kur jis viešpatauja, o tenai, kur jo nėra. Juo dides- 
nis neteisingumas reiškiasi valstybės ar visuomenės gyvenime, juo 
karštesnių tenka girdėti kalbų apie teisingumo gynimą. 

Teisingumas valstybėje turi reikštis organizuotai. Jam vykdyti, 
saugoti ir atitaisyti, kai jis būna sulaužytas, valstybė sudaro teis- 
mus. Nesveikas tas kraštas, kur nėra gero teismo, nes ten nėra ir 
negali būti teisingumo, o teisingumas yra pamatas visam socialiam 
gyvenimui. 

Šį kartą mes nekalbėsime apie visą teismų sutvarkymą, nes 
apie tai mums teks dažniau kalbėti. Tuo tarpu mums rūpi viena 
teismo dalis — advokatūra. Kad advokatūra sudaro tikrai teismo 
dalį, privalo žinoti kiekvienas studentas juristas. Prancūzijoje, sa- 
kysime, civiliose bylose niekam neleista pačiam save ginti. Kiek- 
vieną besibylinėjantį visada lydi jo atstovas (avoue), arba jo gynė- 
jas (avocat). Išimtinai tenai leista pačiam gintis, bet teismas savo 
nuožiūra visada gali atimti iš besibylinėjančio šią teisę (Code de 
procedure civile art. 85). Kitur besibylinėjantieji daugiausia turi 
laisvės ginti savo reikalą, bet vis dėlto normalus būna dalykas tu- 
rėti sau advokatą. 

Kuriam reikalui tarnauja advokatas? Geriausia advokato pro- 
fesiją apibūdino prof. Jonas Apeltonas, sakydamas „norint gerai 

suprasti advokatų profesijos dvasią, reikia priminti, kad advokatū- 
ra tarnauja aukštesniam teisės ir teisingumo reikalui. Teisės bei pa- 
reigos uždėtos advokatui reikalu, kad gerai veiktų viešasis teismo 
tarnavimas“ (prof. Jean Appleton Traite de la profesion d' Avocat. 
Paris 1923, psl. 16.). Tarnaudama tokiam aukštam reikalui, advo- 
katūra turi būti tinkamai sutvarkyta. Įvairių kraštų advokatai su- 
tvarkyti įvairiai. Svetimuose kraštuose jos sutvarkymą mes primin- 
sime tiek, kiek mums reiks aiškinti Lietuvos advokatūrą, 


Mes paveldėjome iš Rusijos visus įstatymus, taigi ir teismų 
sutvarkymo įstatymą (Įstatymų rinkinys XVI, 1). Atmainų mūsų 
valdžios įneša nedaug ir jos dažniausia reiškia regresą, sulyginus 
su Rusų Caro įstatymais. Sakysime, visuomenės sąžinės teismas 
(prisiekusieji posėdininkai) buvę carų Rusijoje, demokratiškoje 
Lietuvos respublikoje panaikinti. Tai vienas iš daugelio pavyzdžių, 
kaip mes einame atgal. 

Advokatūra pas mus veikia taisyklėmis, numatytomis Įst. Rink. 
t. XVI, 1 d. str. 353 - 40619). Atmainų įstatymo keliu įvesta tik 
viena: str. 3069) ir 40610) kitaip sustatyti. (V. Ž. 1921.VIII.11 
N. 70). Šios atmainos reikšmę pamatysime toliau. Mes turime dvi 
advokatų rūšis: prisiekusius ir privačius. Apie jų sutvarkymą mes 
irgi nekalbėsime, nes mums tektų atkartoti visa, kas pasakyta prof. 
E. Vaskovskio jo vadovėly, kurs be abejo žinomas ir mūsų studen- 
tams - teisininkams. (E.V. Vaskovskij. Učenik graždanskago pro- 
cessa, Izd. 2. Moskva 1917 p. 73 - 86). . 

Kiek yra Lietuvoje prisiekusiųjų advokatų ir kiek privačių, 
žinių mes neturime. Rusijoje prieš karą per keletą paskutinių me- 
tų santykis buvo toks: 5 tūkst. su viršum prisiekusiųjų advokatų, 
5 tūkst. su viršum jų padėjėjų ir 5 tūkst. su viršum privačių advo- 
katų, vadinasi apie 1/3 visos advokatūros buvo rankose privačių- 
jų advokatų. Nors eita prie to, kad liktų vieni prisiekusieji advoka- 
tai su jų padėjėjais, bet skaičiai rodo, kad prie šio tikslo nė kiek ne- 
prisiartinta. Rusijoje visais atžvilgiais stovėjo be abejo aukščiau 
prisiekusieji advokatai. 

Pas mus, reikia su pasigailėjimu prisipažinti, dalykai stovi ki- 
toniškai: prisiekusioji advokatūra toli gražu nestovi reikalingoje 
aukštumoje. Pas rusus, sakysime, visuose dideliuose miestuoe buvo 
prisiekusiųjų advokatų tarybos organizuota pigi arba ir visai nemo- 

kama juridinė pagalba biednuomenei. Buvo įsteigta eilė biūrų, 
kur tam tikru metu dežuruodavo advokatai ir teikdavo patarimų 
arba rašydavo reikalingus prašymus neturtingiems klientams visai 
pigia kaina arba net dykai. Prisiekusieji Lietuvos advokatai to ne- 
padarė iki šiai dienai. Keistas dalykas, bet tikra tiesa: šio reikalo 
sutvarkymą pasiėmė į savo rankas. . „privatiniai advokatai. Su- 
sibūrę gale praėjusiųjų metų vienon organizacijon, jie įrašė į savo 
įstatus dėsnį, kad jų „kolegija rūpinasi teikti beturčiams nemoka- 
mos juridinės pagalbos“ (paragrafas 4!). 

Kas vėl labai negera pas prisiekusius advokatus, tai nesilaiky- 
mas įstatymų. Įstatų teismams sutvarkyti str. 355 p. 4 draudžia 
būti advokatu tiems, kurie turi valstybės ar visuomenės apmoka- 
mą tarnystę. Šis draudimas žinomas visų kraštų advokatūrai ir vi- 
sur labai saugojama, kad jis būtų pildomas. O pas mus kiek yra 
advokatų Seimo narių, kiek einančių valstybės tarnystę ir kartu ad- 
vokataujančių! Buvo atsitikimų, kad Seimo nariai — advokatai, pa- 
siėmę bylą ginti, dėl jos įnešdavo net paklausimų valdžiai. Laikraš- 
čiuose apie tai buvo rašyta, bet pati advokatų taryba nuleido tai 
negirdomis. 

Kiekvienas, įstodamas į prisiekusius advokatus, privalo prisiek- 
ti, kad jis eis sąžiningai savo pareigas, pildys visus įstatymus ir t.t. 
(str. 381,382). Rusų įstatymais, kurie pas mus veikia, nustatyta tiks- 
li priesaikos forma, kuri Lietuvos sąlygoms netinka. Man neteko 
girdėti, kad jos vieton būtų įdėta kita, ir aš nežinau, ar mūsų pri- 
siekusieji advokatai tikrai bus prisiekę. Bet jeigu jie siekė, tai nema- 
ža jų bus kreivai prisiekę, nes įstatymų jie ne visada laikosi. 

Šis užmetimas tinka, žinoma, ne visiems prisiekusiems advoka- 
tams. Jų tarpe yra labai dorų žmonių, kurie su didžiausiu pasišven- 
timu eina savo pareigas, tarnaudami išimtinai teisingumui ir teisei. 
Jie neprisiima kad ir pelningų bylų, jeigu jų įsitikinimu jos nėra 
švarios. Taigi ne jiems dera padarytasai priekaištas. Nors advoka- 
tų taryba nereaguoja dėl įstatymų nepildymo, tačiau kartais ji yra 
priversta išsitarti dėl advokatų etikos nesilaikymo. Rodos, dvi jau 
buvo byli prieš prisiekusius advokatus jų taryboje. 

Vėl keistas dalykas: pas privačius advokatus panašių apsireiš- 
kimų nebuvo girdėti. Jie negali turėti savo tarybos, bet už tai jie 
spiečiasi vienon kolegijon, kuri turi savo garbės teismą. Šio teismo 

uždavinys, „kad privatiniai advokatai, eidami savo pareigas, lai- 
kytų doros ir sąžiningumo principus“. Žinoma, privatūs advoka- 
tai neverčiami dėtis įsikūrusion organizacijon. Ar jai priklausyti, 
pareina nuo jų laisvo noro. Aiškus dalykas, kad tarpu privačių ad- 
vokatų yra žmonių netikusių, kurių susidariusi kolegija negali jokiu 
būdu suvaldyti. Už tai juo labiau girtinas tų noras, kurie niekieno 
neverčaimi savo metu buriasi kolegijon, kuri rūpinasi privačių 
advokatų sąžiningumu ir išsilavinimu. Prisiekusiųjų advokatų tary- 
ba daug turėtų pasimokyti iš privačiųjų šiuo atžvilgiu, 

Ir viena ir antra advokatūros šaka turės neužilgo būti naujai 
sutvarkyta. Teismų sutvarkymo įstatymas, kuriuo iki šiol gyvename, 
visai neatitinka mūsų sąlygoms. Turės būti sutvarkyti iš naujo mū- 
sų teismai, taigi ir advokatūra. Teisingumo ministeris p. Tumėnas 
metu susirūpino šiuo reikalu. Reikia tik pasigailėti, kad jis pasirin- 
ko šiam darbui patarėjais žmones, kurie toli gražu šiam darbui nė- 
ra pasiruošę. Galima labai abejoti, ar bus koksai vaisius iš jų dar- 
bo, o kad gero nebus, — galima būti net tikriems. 

Kas vėl įdomu, dėl teismų sutvarkymo mažai kas kalba, bet 
apie advokatūrą kur kas daugiau tenka nugirsti. Teisininkų suva- 
žiavime šiais metais ir kitur buvo reikšta mintis, kad, girdi, reikia 
panaikinti privatinius advokatus, o palikti vien prisiekusius. Ar 
reikia sakyti, kad tokios mintys išeina iš prisiekusiųjų advokatų, 
kurie regimai norėtų nusikratyti nuo daugybės konkurentų. Čia 
reiškiasi, jeigu ne kova dėl būvio, tai bent kova dėl lito. 

Mes žiūrime į šiuos pageidavimus išimtinai visuomenės rei- 
kalo akimis, Jau prieš keletą metų mes nurodinėjome reikalą išleis- 
ti įstatymą teismams sutvarkyti, kursai turės apimti ir advokatūrą. 
Klausimas šis gana platus, taigi viename straipsny jokiu būdu ne- 
galima jo tinkamai nušviesti, dargi dėl vienos advokatūros. 

Vis dėlto mums rodosi lengva surasti vedamoji idėja. Pirmuti- 
nis ir pamatinis čia klausimas, ar turi toliau likti skirtumas tarp pri- 
siekusiųjų bei privatinių advokatų? Atsakyti šian klausiman gali- 
ma dvejaip. Iki šiai dienai Lietuvos įstatymai ne tik paliko priva- 
tinius advokatus, bet dargi šiek tiek praplatino jų teises. Pas rusus, 
sakysime, privatiniai advokatai galėjo Senato kasacijos departa- 
mentuose vesti bylas tik specialiai pareiškus tokį norą besibylinė- 
jantiems (str. 4064), o mūsų Seimo pakeitimu jis visada gali vesti 

bylas Vyriausiajame Tribunole (406?c). 

Iš to matome, kad mūsų naujieji įstatymai ne tik ne naikina 
privatinių advokatų, bet dargi praplatina jų teises. Bet kur eina- 
ma šiuo keliu? Mums rodosi į suvienodinimą dviejų advokatūros 
šakų. Iš tikro, kas daugiausia pas rusus skyrė prisiekusius advoka- 
tus nuo privatinių? Tai buvo dažniausiai mokslo cenzas. Iš pri- 
siekusiųjų advokatų visada reikalauta aukštesniojo juridinio moks- 
lo, o iš privatinių nors jo reikalauta, bet apsieita ir be cenzo. 

Tik turime priminti, kad veik to paties reikalauta ir iš teismo 
tardytojų bei taikos teisėjų. Taikos teisėjas išimtinai galėjo būti 
be aukštojo juridinio mokslo, bet tardytojui ir kitiems jis būtinai 
privalomas (str. 202). Reikia dar priminti, kad galima buvo skirti 
Apygardos teismo nariu prisiekusį advokatą, jeigu jis išadvokatau- 
davo ne mažiau kaip 10 metų (str. 204). 

Pas mus dėl tardytojų ir teisėjų visai nesilaikyta šių taisyklių. 
Dar 1919 m. išleistas „teismo kandidatų įstatymas“ (V.Ž. 23.XII. 
1919, N. 18). Šiuo įstatymu prie Apygardos teismo buvo suda- 
romi praktikos kursai, į kuriuos priiminėti kandidatai vidurinio 
mokslo ir net be jo (par. 2). Mokslas tęsėsi 1-2 metus. Išėję jį, 
kandidatai galėjo būti skiriami teismo tardytojais ir taikos teisė- 
jais (par. 13). Praktikoje pas mus yra Apygardos teismo narių 
be juridinio mokslo diplomo ir neblogų teisėjų. Pasidaro tada to- 
kių keistų dalykų: mūsų įstatymais Apygardos teismo nariu prisie- 
kęs advokatas gali patapti tik po 10 metų advokatavimo, bet Apy- 
gardos teismo narys negali patapti prisiekusiu advokatu. Ar reikia 
didesnio absurdo? Arba vėl, teisėjas, kursai sprendžia bylą, gali 
būti ne tik be aukštesniojo mokslo, bet dargi be vidutinio, o sto- 
vįs prieš jį iš vienos ar iš antros pusės advokatas turi būtinai bū- 
ti baigęs juridinius mokslus universitete. Juk valstybei ir visuome- 
nei kur kas svarbiau turėti geresnį juristą teisėju, o ne advokatu. 

Šie kėli pavyzdžiai rodo, koksai šiupinys pasidarė mūsų teis- 
mų sutvarkyme. Vienintėlis motyvas, kodėl prisiekusieji advokatai 
nenori įsileisti savo tarpan buvusiųjų teisėjų, gali būti tik noras 
kiek galima siauriau, mažesniame būrely, monopolizuoti advoka- 
tūrą. Toksai monopolizavimas juo mažiau suprantamas ir pateisi- 
namas, kad nei Europos Vakaruose, nei Amerikoje tokio dalyko 
nėra. Vienas kultūringiausių kraštų — Švedija, o tenai bet kas ga- 

li būti advokatu — niekas nereikalauja mokymo cenzo ar kurio ki- 
tokio, ir advokatūra vis dėlto stovi labai aukštai. Amerikos Sujung- 
tose Valstybėse kas kraštas turi savo taisykles, bet nereikalaujama 
iš advokato, kad jis būtų baigęs juridinius mokslus universitete. 
Kiekvienas kandidatas, stodamas advokatūron, turi parodyti sa- 
vo žinojimą per tam tikrą egzaminą. — Mūsų kaimynai Vokiečiai 
reikalauja iš kandidatų į teisėjus ir advokatus lygiai to paties 4 
metų stažo, po kurio esti egzaminas, ir tai labai rimtas, kokį re- 
tas išlaikytų mūsų prisiekusiųjų advokatų. 

Taigi metas būtų, besiruošiant teismus tvarkyti, pasirūpinti 
ir advokatais. Mums rodosi, kad skirtumas tarp prisiekusiojo ad- 
vokato ir privatinio reiktų panaikinti, suteikiant visiems vieną var- 
dą: advokatas. Priesaga „prisiekęs“ visai nereikalinga ir jos niekur 
Vakaruose nėra (slg. avocat, abogado, avvocato, lawyer, barrister, 
Reichsanwalt). Juk priesaika vartojama ir kitose laisvose profesi- 
jose, bet niekas nesako prisiekęs daktaras ir t. t. 

Sudarius iš prisiekusiųjų ir privatinių vieno vardo ir vieno- 
dų teisių advokatus, reiktų perkošti ir vienus ir kitus. Taisyklės 
apie advokatų sąrašus visai nepildomos, Toksai sąrašas turėtų bet- 
gi būti vedamas ir garsinamas, kaip visuose kituose kraštuose, Ži- 
noma, čia tuoj sukils stažo organizavimas ateičiai. Bet čia klau- 
simas naujas, painus, taigi apie jį tuo tarpu nekalbėsime. 


(Lietuvis, 1925 m. liepos mėn. 3 d., Nr. 26; psl. 3 - 5) 

JĖGA PRIEŠ TEISĘ 


Kai lietuviai ėmėsi statyti iš nauja savo valstybę, jų vedamo- 
sios idėjos buvo: demokratybė ir parlamentarizmas. Visiems, nes- 
kaitant keleto ne savo laiko žmonių, norėjosi turėti demokratiš- 
kai sutvarkytą valstybę. Kas sako demokratybę, tas supranta kartu 
ir lygybę bei laisvę. Negali būti demokratizmo be lygybės bei lais- 
vės, arba, tikriau sakant, laisvių. Tiek atskiras žmogus, tiek jų gru- 
pės negali apsieiti be laisvės laikytis ir viešai skelbti savo įsitikini- 
mus, nuomones, be laisvės susirinkti pasitarimams arba savo norų 
ar valios pareiškimui. 

Kita pamatinė mintis, bekuriant valstybę, buvo parlamenta- 
rizmas. Kraštą vesti turi didžiumos noras. Visokiai valdžiai šalti- 
nis turi būti tauta, arba jos daugumos valia. Ne vienas žmogus, 
ne vienas luomas turi kraštą valdyti, bet visa tauta. Negalėdama 
atlikti šio darbo stačiai pati, ji paveda valdymo rūpesnį savo 
rinktiems žmonėms; atstovams. Jų dauguma stato valdžią ir ją pri- 
žiūri, jų dauguma duoda kraštui reikalingus įstatymus. 

Taip svajota pradedant darbą. Bet keistas dalykas: juo ilgiau 
mes gyvename nepriklausomoj valstybėj, juo toliau dauguma ša- 
linasi nuo idealų. Iš pradžios, tiesą pasakius, jie garbinti daugelio 
ne dėlto, kad jie būtų branginti, bet lyg koksai mados dalykas. 
Bet visos mados pasensta ir atsibosta. Kam politinės bei sociali- 
nės idėjos tik mados klausimas, tai nebus ilgai joms ištikimas. Šian- 
dien madoje demokratybės skraistė, taigi lai gyvuoja demokra- 
tybė su visomis laisvėmis; ryt ateina nauja mada — fašizmas, taigi 
šalin su demokratybe ir lai gyvuoja fašizmas. Kasžin, ar nejeis po- 
ryt madon inkvizicija ir tada bus garbinama, kaip buvo užvakar 
garbinama demokratybė, o vakar fašizmas. 

Didžiausia nelaimė graso tam kraštui, kuriame politinės bei 
socialinės idėjos: teisingumo, lygybės, brolybės, tariant — solidaru- 
mo virsta mados dalykais. Idėjos ne papuošalas, kurios gražina 
pasaulį, o jėga, kuri veda žmoniją. Demokratybės idėja viena iš 
šių jėgų, kurios veda žmoniją. „Demokratybė — sako žinomas 
Anglų mokslininkas - politikas Dž. Braisas — patapo visur Europo- 
je ir šiek tiek Šlaurės Amerikoje irgi priemonė, o ne tikslas, bran- 
gus savaime, nes jame įsikūnija Laisvė. Ji vertinama ne už tai, kuo 
ji esti, bet už tai ką ji gali laimėti minioms“ (James Bryce Modern 
Democracies Vol. II, London 1921 psl. 623). 

Paviršutiniškai demokratybė reiškiasi atitinkama valstybės 
tvarka, kuri Europoje daugiausia, bet ne išimtinai, vadinasi parla- 
mentarizmu. Trumpai, bet labai aiškiai jis aprašytas Štrasburgo 
profesoriaus R. Redslobo (Le Regime parlementaire, Paris 1924). 
Studijuodamas jo išsivystymą įvairiuose kraštuose, autorius paste- 
bi, kad nėra nusistovėjusio parlamentarizmo Čekoslovakijoje, tik 
iš vardo jis esąs Austrijoje, Bavarijoje. 

Pas mus to nebuvo ir nėra. Gražiausiai tai parodo įvykiai Sei- 
me per paskutinius posėdžius, Šuoliais lekiama, svarstant įstaty- 
mus, kurie liečia spaudos ir susirinkimo laisvę, Susirinkimai ore, ar- 
ba, kaip Seimas sako, atidarytame ore, tampa nebegalimi, nes jie 
„negali būti daromi viešo naudojimosi keliuose, gatvėse ir kitose 
vietose, kur jie gali ardyti viešąją tvarką ir ramumą“ (par. 16). 
Gudresnis bus už Salemoną tas, kas ras, kur galima susirinkti ore, 
Žinant visus šiuos draudimus? Juk žodžiai „vietose, kur jie gali ar- 
dyti viešąją tvarką ir ramumą“ apima be išimties visus galimus 
sugalvoti atsitikimus. Sakysime, mieste ar miestely sukviečia kas 
susirinkimą kieno nors kieme, kurs yra visada privatus. Bet toksai 
susirinkimas kieme gali ardyti viešąją tvarką, vadinasi, neleistinas. 
Kas kita uždaryti susirinkimą, kurs pradeda ardyti ramumą ir kas 
kita neleisti susirinkimo, nes jis gali pakenkti ramumui. Dėl bet 
kurio susirinkimo drasiai gali tikrinti, kad jis gali sudrumsti ramu- 
mą. Taigi nėra nė menkiausios abejonės,, kad šis, šuoliais priim- 
tasai įstatymas prieštarauja konstitucijos paragrafui 1. 

Dar blogesnis spaudos įstatymas, priimtasai irgi šuoliais. 
Labai teisingai ir gražiai sako dėl spaudos laisvės profesorius 
Eviera: „spauda, kuri buvo vadinama „šiandienykščių tautų sa- 

kykla“, turi svarbiausią uždavinį, vidaus politikos atžvilgiu, pra- 
nešti visuomenei valdžios darbus, iškelti jos blogus darbus, leisti 
pasireikšti skundams, dargi neteisingiems ar perdėtiems. Todėl 
spauda saugojimo jėga (uneforca conservatuce), reakcija prieš 
valdžios iškrypimus (exces); senobinė priespauda tapo nebegali- 
ma, ir iš jos atsiradusių sukilimų tenka žymiai mažiau bijoti. Ga- 
lima dėl spaudos, kaip ir dėl susirinkimų, sakyti, kad jos bijo 
tik bloga valdžia (Traite de droit public belge 2 ed. 
Paris 1918 psl. 73). 

Šie žodžiai visai pritaikomi naujajam spaudos įstatymui. 
Skaitant jį paviršutiniškai, sunku pastebėti jame kas blogo. Teori- 
joje jis mažai kuo skiriasi nuo buvusiojo, ir todėl ne visai supran- 
tamas kilęs dėl jo triukšmas. Bet visa suprasime, jei pažvelgsime 
į tikslą, kuriam įstatymas išleistas. Sub parvo verbo magnum latet 
furtum, taip sakė didelis senovės rašytojas. Reikia pastebėti, kad 
veikęs spaudos įstatymas jau net paviršutiniškai elgėsi padoriau 
su spauda: jam visai nežinomas spausdinių sunaikinimas; dabar 
ši auto da fe liekana atgaivinama (Baudž. Proc: str. 121316), 

Veikusiuoju įstatymu prokuratūra ir apskrities viršininkai ga- 
lėjo sustabdyti laikraščio numerio pardavinėjimą ir net tolimesnį 
to paties numerio spausdinimą, Rodytųsi, kad nauja straipsnio 
redakcija nieko naujo neduoda. Visas įstatymo blogumas naujame 
straipsny (par. 9), kuriuo įsakoma spaustuvėms „pristatyti mies- 
to ir apskrities viršininkui kiekvieno leidinio pirmuosius aštuonis 
egzempliorius“. Vienas žodis „pirmuosius“ sudaro šią baisią nau- 
jovę. Juk pirma, senuoju įstatymu, viršininkas perka sau išėjusio, 
išsiuntinėto ir jau parduodamo laikraščio numerį. Vadinasi, jeigu 
jis rastų reikalo jį suturėti, tai tik nedidelė numerio dalis gali bū- 
ti suieškota ir konfiskuota. Medžiagiškai imant, laikraštis nedaug 
turi iš to-nuostolių. 

Visai kas kita naujuosu įstatymu. Viršininkai gauna „pirmuo- 
sius“ aštuonis egzempliorius. Kol laikraštis toliau spaudinamas, jis 
perskaito visą numerį ir išsiuntinėja skubotai Ožeškienės gatvėn 
ar kur kitur kitus septynis egzempliorius. Kai numeris baigtas 
spausdinti, jau gali būti padarytas nutarimas konfiskuoti numerį. 

Šis konfiskavimas reikalingas patvirtinimo teisme. Tegu sau 
teismas per kelias dienas nuims konfiskatą. Bet kas tada pirks pa- 

vėlintą puse savaitės dienraščio numerį? Juk visos jo žinios bus 
pasenusios. Vadinasi, laikraštis užmokės už numerį visas jo paruo- 
šimo išlaidas, o pats negaus iš numerio nė skatiko. Aišku, kad po 
kelių tokių konfiskatų laikraštis turės subankrutuoti, taigi nustos 
eiti. Kas blogiausia šiame įstatyme, tai kad viskas gali būti padary- 
ta prisilaikant įstatymų. Viršininkas konfiskuos numerį, o teismas 
nuims konfiskatą. Argi tai blogas įstatymas, kur veikia teismas ir 
dargi laikraščio naudai? 

Visa opozicija Seime pajuto koksai čia pavojus spaudai ir 
susirinkimų laisvei. Per kelis metus nepastebėjusi, kur eina, galų 
gale ji praregėjo ir stojo ginti mindžiojamą teisę. Žinomi inciden- 
tai įvyko: p. Purėnienė biauriais necenzūriškais žodžiais buvo iš- 
koliota. Nesiradus vyrų, kurių priedermė buvo ją užstoti, ji pati 
pasirodė turinti dvasią vyriškesnę už vyrų. D - ras Grinius ir atsto- 
vas Bielinis ginkluotos policijos buvo išmesti iš Seimo posėdžio. 

Kad atkvietimas policijos Seimo vidun priešingas įstatymams, 
— negali būti jokios abejonės. Profesoriai Moro ir Delpenas surin- 
ko viso pasaulio parlamentų statutus (Les Reglaements des As- 
semblees legislatives, Edition et Traduction par I. Moreau ety. 
Delpach 51 - II. Paris 1906 - 07). Išvartęs juos skersai ir išilgai, nie- 
kur nerasime dėsnių, kurie leistų šauktis policijos. Visuose regulia- 
minuose kartojasi tas pats straipsnis, kurį randame ir mūsų Seimo 
statute: uždaryti posėdį vienai valandai arba iki kitai dienai, jei- 
gu atstovas neklausytų pirmininko. Net tokiuose kraštuose, kur 
žmonės karšti ir greitai gali kelti triukšmą, kaip Italijoje, Ispanijoje, 
Prancūzijoje, vis dėlto nenumatyta jokių didesnių bausmių 
prieš atstovą, kaip posėdžio uždarymas ir uždraudimas lankyti 
posėdžius iki didžiausio jų skaičiaus, nužiūrėto statute. 

Parlamentų istorija žino atėjimus ginkluotos jėgos į posėdžius. 
Tik ji ateidavo išvaryti patiems atstovams, tariant tas būdavo re- 
voliucijos žygiai. Kitais atvejais ginkluotos jėgos pasirodymas par- 
lamentuose nežinomas. Parlamentas visada turi teisės šventyklą, 
kur jėga turi nusilenkti. Pas mus atsitiko atbulai: jėga įveikė teisę. 
Tuo atžvilgiu paskutinis Seimo posėdis 30 birželio be galo reikš- 
mingas. 


(Lietuvis, 1925 m. liepos mėn. 10 d., Nr. 27; psl. 3, 4) 

LENKŲ NAUDAI 


Vienas labai palankus Lietuvai svetimos valstybės (iš didžių- 
jų) atstovas klausė mane vieną kart, kodėl esą visai nematyti lietu- 
vių tautiškumo, apie kurį daug kalbama. Man aiškinant jo paste- 
bėtąjį dalyką, jis klausė mano žodžių atsidėjęs, bet buvo iš veido 
matyti, kad aš jo neįtikinu. Jis paskui išvažiavo iš Lietuvos, nema- 
tęs mūsų tautiškosios idėjos valstybės gyvenime. 

Jeigu mūsų draugai abejoja mūsų tautiškumu, tai kas gi besa- 
kyti apie priešus. Vienas Amerikos žurnalistas iš Lietuvos pate- 
ko Varšuvon ir tarp kitų jam teko kalbėti su žinomu Romanu 
Dmovskiu dėl Lietuvių - Lenkų santykių, Priminus nenorą dėtis 
su Lenkais, Dmovskis pasakęs: „leiskite man išmesti 500 žmonių 
iš Lietuvos ir tautiškasai judėjimas išnyks“, — jis čarkšterėjo smar- 
kiai pirštais, — „va kaip! Tikinu tamstą — 500 visai užtektų“. 
Korespondentas priduria, kad Dmovskis labiausiai turėjęs galvo- 
je Smetoną (New Masters of the Baltic by Arthur Ruhl, New York, 
1921 psl. 237). 

Kas kaltas, kad atgimstančioje Lietuvoje tiek maža tepastebi 
lietuviškumo mūsų draugai ir priešai? Didžiausieji kaltininkai 
yra tie, kurie, pirmajam vėjeliui Varšuvos pusėn papūtus, nukrei- 
pė mūsų politiką šion pusėn. Pirmoji vieta čia priklauso liaudinin- 
kų ir krikščionių mėgiamajam p. Galvanauskui, kursai net iki šiai 
dienai nenustojo pūsti Varšuvos dūdelėn. 

Taip lenkų nemėgiamojo Smetonos valdžia buvo tvirtai nu- 
sistačiusi turėti Vilnių ir Gardiną iš vienos pusės, o Klaipėdą iš 
antros. Apie bet kokius už tai Lenkams kompensatus nebuvo nė 
kalbos. Ji išsiderėjo iš Rusų Vilnių su Gardinu, kurie buvo prieš 
pradedant taikos derybas nurodyti kaipo iš anksto pripažintini 

Lietuvai. Vakaruose jai 1919 m. pasisekė per Paryžiaus taikos de- 
rybas ne tik išrūpinti Klaipėdos nuo Vokietijos atskyrimą, bet ir 
prižadą atiduoti ją Lietuvai, kai Lietuva bus pripažinta de jure. 

Atėjo St. Seimas su nauja krikščionių ir liaudininkų valdžia. 
Prasidėjo prieš Kalėdas 1920 m. betarpiškos derybos Varšuvoje, 
kur Lenkų buvo pasiūlyta, palikus Vilnių Lenkijoje, sudaryti tarp 
Lietuvos bei Lenkijos ekonominė sutartis, sutartis apsiginti ir pra- 
dėti diplomatinius santykius. Briusely gegužės mėn. 1921 m. Hy- 
mansas siūlo varyti toliau derybas nuo to, kur jos sustojo Varšuvo- 
je, palikus Vilniaus klausimą šaly. 

Lenkų atstovas Aškenazis sutinka su tuo, primygtinai pabrėž- 
damas, kad Vilnius bus priskirtas Lenkijai. Tada pradėjo p. Gal- 
vanauskas siūlyti Lenkams visokių gerybių: Lietuva suteiksianti 
Lenkijai išėjimą jūrosna, tranzitą. Posėdy 6 geg. p. Galvanauskas 
pareiškia, kad „Lietuva esanti giliai įsitikinusi, kad reikia darnai 
pritaikinti Lietuvos užsienių politiką prie Lenkijos“ (La Lithua- 
nie est penetree de la necessite d'etablir harmonie entre sa poli- 
tigue extericure et celle de la Pologne)! Lietuva norinti arčiau 
surišti su visais Rusijos pakraščiais nuo Baltijos jūrų ik Juodųjų. 
Keista ir nenorėtųsi tikėti, bet protokoluose įrašyta. Juk Lenkų sva- 
jonę „od morza do morza“ imasi ginti Lietuvos atstovas Galva- 
nauskas. Lenkai nieko geresnio nenori, kaip sudaryti prieš Rusiją 
sąjungą nuo Baltijos jūrų iki Juodųjų, kur jie bus centras ir todėl 
gali tik pageidauti, kad iš Galvanausko lūpų šis pareiškimas patek- 
tų Dievo ausin. Toliau mūsų atstovas tikina, kad „jeigu didžiosios 
valstybės Rytų Lenkijos sieną laiko Rygos sutarties liniją, tai Lie- 
tuva esanti pasiryžusi pasirašyti su Lenkija militarinę konvenciją“. 

Kai Aškenazis paprašė parodyti tokios konvencijos projektą, 
p. Galvanauskas pareiškė, kad „konvencija turės būti sudaryta 
ekspertų ir likti tikrai slapta“. Besikalbant šiuo reikalu, Lenkijos 
atstovas primena, kad „Lietuva turėtų pripažinti teisę Lenkų ka- 
riuomenei įeiti Lietuvos teritorijon“. Galvanauskas atsako trumpai: 
„Tai technikos klausimas“. Tada Aškenazis paklausė, kaip bus su 
vyriausia vadovybe, kuri turi apimti Lenkų ir Lietuvių kariuomenę. 
Vėl tas pats Galvanausko atsakymas: „Tai technikos klausimas“. 
Mat mūsų Calvanauskui atiduoti Lenkų karo vadovybei mūsų vi- 
są kariuomenę, tai tik technikos klausimas! Tada ir nepriklauso- 

mos Lietuvos išsižadėjimas irgi jam bus technikos klausimas. 

Visi gerai pamename, kaip baigėsi šie garsūs technikos klausi- 
mai. Hymanso projektui sprogus p. Galvanauskas liko vis dėlto 
ištikimas Varšuvos politikai. Jis, o ne kas kitas, išrūpino Lenkijai 
Vilniaus jai de jure pripažinimą, kai įteikė Ambasadorių Konferen- 
cijai 1922 m. 18 lapkr. prašymą išvesti tarp Lenkijos ir Lietuvos 
sieną. Pagaliau, ką buvo 1920 m. žadėjęs Lenkams per Briuselio 
derybas, — duoti tranzitą ir priėjimą prie jūros, — išpildė Klaipė- 
dos. sutartyje. Nereikia užmiršti, kad su Galvanausko veikimu su- 
sieti mažumų teisių pažadai, kurie buvo duoti didžiosioms vals- 
tybėms, 

Besiremdami pripažintomis jiems teisėmis, skųstis Lietuvos 
valdžia Tautų Sąjungai, Lietuvos Lenkai įteikė tokį skundą, kurs 
buvo nagrinėjamas rugsėjo pradžioje Ženevos posėdy. Gynęs te- 
nai Lietuvą p. Galvanauskas taip savo darbą varė, kad žurnalis- 
tai ir publika, kurie klausė jo kalbos, suprato, jog Galvanauskas 
lenkiškosios mažumos atstovas ir gerai gina lenkų reikalus. Šią ži- 
nią iš „Journal de Ceneve“ mūsų laikraštis savo metu pakartojo. Vi- 
suose kituose kraštuose už tokį atstovavimą p. Galvanauskas būtų 
buvęs tuoj atšauktas ir atiduotas teismui. Bet mūsų vyriausybė pa- 
liko ir toliau p. Galvanauską rodyti savo gabumus tarnauti lenkų 
reikalams. 

Paskutiniame Tautų Sąjungos Tarybos posėdy 28 rugsėjo bu- 
vo iškeltas klausimas, kuriuo būdu reiks svarstyti Klaipėdos ma- 
žumų skundai. Jeigu toksai klausimas statomas, reiškia greitu lai- 
ku tokie skundai yra laukiami. Būdo nustatymas iš anksto yra užsi- 
mojimas prieš Lietuvą. Besispirdamas prieš Tarybą Galvanaus- 
kas pasakęs ilgą kalbą, droždamas kumščiu stalan. Kaip matyti iš 
„Berliner Tageblatt“ (29.IX.25) ir „Le Temps“ (29.IX.25), mūsų 
atstovo norėta versti viską ant vokiečių, kaip kad Lenkai daryda- 
vo. Jis tikinęs, kad įsileidus vokiečius Tautų Sąjungon ir davus 
jiems vietą Taryboje, Klaipėdos Vokiečių skundams ant Lietuvos 
valdžios nebūsią galo. Milerano ir Puankarės metu tokia taktika 
visur kaltinti ir eiti prieš Vokiečius Prancūzų atstovams būtų 
patikusi. Bet dabar ji tik rodo, kad Galvanauskas nesusivokia, kas 
dedasi aplink. Kitaip jis būtų pastebėjęs, kad šiandien nė lenkai, 
paskui kuriuos jis sekalioja, nebekalba jau prieš vokiečius. 

Kaltindamas vokiečių propagandą Galvanauskas darė išvadą, 
kad Tautų Sąjungos Taryba neturi teisės kištis į Klaipėdos ma- 
žumų reikalus, ir jų skundai turi būti aptariami diplomatišku būdu, 
tariant susiderėjimu su Lietuvos valdžia. Pirmininkavęs posėdy 
Prancūzų atstovas Pol Bonkuras priminęs Galvanauskui, kad 
Klaipėdos sutartimi Lietuvai pripažintas tik susiaurintas suvere- 
numas. Minėti buvo Klaipėdos sutarties str. 11 ir 17, kurių pirmasai 
laiduoja mažumų teises, o antrasai leidžia bet kuriam Tautų Są- 
jungos Tarybos nariui nurodyti Lietuvos prasižengimus sutarties 
reikalavimuose. 

Akyva, kad pats Galvanauskas padėjo parašą po šiaja sutar- 
timi, o dabar visai neatsimena jos turinio. Juk str. 17 pasakyta žo- 
dis žodin: „kiekvienas Tautų Sąjungos Tarybos narys turės teisės 
atkreipti dėmesį dėl kiekvieno šios konvencijos nustatymų sulaužy- 
mo“. Kadangi str. 11 pasakyta kad „deklaracija dėl mažumų, ku- 
rią Lietuvos vyriausybė padarė Tautų Sąjungos Tarybai 1922 m. 
gegužės 12 d. posėdy, pritaikoma Klaipėdos teritorijos mažu- 
moms“. Esant šiem dviem straipsniam reikia daug beprotystės, 
kad nepripažintum Tautų Sąjungai aiškių aiškiausiai įrašytų sutar- 
tin teisių. , 

Tada reikėjo spirtiš prieš Lietuvos suverenumo suvaržymą, 
kai buvo rašoma Klaipėdos sutartis, bet ne dabar išsiginti to, kas 
įrašyta sutartin. Matydamas, kad jojo kalba ir kumščiu daužymas 
stalan nedaro jokio įspūdžio, Galvanauskas pabėgo iš posėdžio. 
Kai kurie Tarybos nariai linkę buvo atidėti klausimą, bet po šio 
nemandagaus išėjimo (la sortie inconvenante) Prancūzijos ir Angli- 
jos atstovai siūlė tuoj priimti nutarimą šiuo reikalu. Taip buvo ir 
padaryta. 

Šiuo visais atžvilgiais nevykusiu išsišokimu p. Galvanauskas 
nudžiugins Varšuvą. Kaip matome, jis ėmėsi ginti visai neapgina- 
mo dalyko, vartojo Lenkų argumentus prieš Vokiečius ir pasiekė 
tik to, kad pastatė dar daugiau Tautų Sąjungą prieš Lietuvą. Vo- 
kiečius jis savo netikusiais jų užpuldinėjimais irgi sukėlė prieš mus. 
Išsišokimas prieš vokiečius juo didesnė beprotystė, kad ir pats 
klausimas greičiausia buvo pakeltas dėl vokiškosios mažumos Tau- 
tų Sąjungoje norint šiek tiek įsigerinti Vokiečiams. Juk neužilgo 
prasideda derybos Lukarne su jais dėl saugumo sutarties. Kaip 

matyti iš Vokiečių spaudos, jų atstovai reikalaus evakuoti Kelną 
ir pagreitinti paliuosavimą tų kraštų, kurie Versalės sutartimi liek- 
ti dar sąjungininkų rankose. Šiais klausimais Prancūzai, žinoma, 
nenusileis, jeigu bus galima. Bet kas kita rytuose. Juk Lietuva, pri- 
sižadėjusi vykdyti Klaipėdos sutartį nelaukdama didžiųjų valsty- 
bių ratifikacijos, iki šiai dienai jos visai nevykdė. 

Taigi, kai Tautų Sąjunga, norėdama šiek tiek prisigerinti Vo- 
kiečiams, kelia Klaipėdos mažumų klausimą, vidutiniškas sveikas 
protas reikalavo neprovokuoti Vokiečių. Labai bloga, kad nusis- 
kundimai Klaipėdiškių daugiausia teisingi. Juk jie niekados nebu- 
vo prie tokio režimo, koks jiems yra taikomas nuo pat lietuvių ten 
atsiradimo. Mes nekartą nurodinėjome reikalą ieškoti užuojautos 
ir pritarimo gyventojuose. Geriausias tam laikas praleistas. Bet 
kas blogiausia, — nė paskutinę valandą nematyti noro pas val- 
dančiąsias partijas suprasti tikrą Lietuvos padėtį. 

Penkeri metai praėjo nuo to laiko, kai nukrypta nuo tautiško- 
sios politikos. Ar bus kada tam galas? 


(Lietuvis, 1925 m, spalio mėn. 9 d., Nr. 40; psl. 3 - 5) 


576 


Prof. A. Vec:Že=ar S 


LOKARNO DERYBOS IR LIETUVA 


Saugumo derybos, kurios eina Lokarne tarp Prancūzų. AZg'7 
Italų. Belgų iš vienos pusės ir Vokiečių iš kitos, sukėlė didžia:zc 
dėmesio visame pasaulyje. Ir ne be reikalo, nes jos gali nule== 
ilgam laikui visos Europos likimą, Šios derybos turėsiančios =72- 
dėti taikos meta Europoje, taip lauktą karui pasibaigus ir iki šiol 
dar nematytą. 

Kaip žinoma, darybos eina dėl to, kaip apsaugoti Prancūzų 
bei Vokiečių sienos Vakaruose. Vos įveikę Vokiečius Prancūzai 
padedant Anglams su Amerikiečiais rūpinosi berašydami Versa- 
lės sutartį gauti iš didžiųjų savo sąjungininkų prisižadėjimą, ginti 
juos ateity nuo Vokiečių užpuolimo. Kad ir laimėję karą jie bijo- 
jo, jog likę vieni ateity negalėsią atsispirti Vokiečiams. Apsisaugo- 
ti manyta vienu iš dviejų būdu: tinkamomis valstybei sienomis 
arba sudarius sąjungą. Dar karo metu mėgino Prancūzai išsiderė- 
ti iš Anglų, kad jie sutiktų pripažinti Prancūzijai sieną paliai Rei- 
ną. Tuo reikalu 1917 m. Brianas iškėlė šį klausimą Londone, bet 
Balfuras griežtai pasisakė prieš tokį reikalavimą. Nepasisekus gau- 
ti Pareinės sienos beliko ieškoti talkininkų. 

Per taikos derybas Prancūzai išderėjo iš Anglų su Amerikie- 
Čiais, kad jie eis jų ginti su visomis savo pajėgomis, įeigu Vokie- 
čiai juos užpultų be jokios priežasties. Šis pasižadėjimas nuėjo 
niekais, nes Amerikos Senatas neratifikavo Vilsono sudarytosios 
sutarties. Anglai gi, kad ir pripažino Versalės swtartį. bet pasi- 
liuosavo nuo savo pasižadėjimo, nos Jame buvo įrašyta. kad Ang- 
lai tik tada eis Prancūzų gintų, jeigu eis ir Amenihiečiai. Tuo 
būdu, atmetus Amerikai Versalės sutartį su jos riedėliu, atpmalė 

ir Anglų šis pasižadėjimas. Prancūzija liko todėl be garantijų, ku- 
rių ji ieškojo karo metais ir per taikos derybas. 


Tiesa. Netrukus Prancūzai suprato, kad jie nereikalingi jokių 
svetimų garantijų. Juk nuginkluota iki paskutiniosios ir apkrauta 
didžiausia mokesčių (atlyginimo) našta Vokietija negali būti pavo- 
jinga Prancūzams per kokį 50 metų. Praėjus tikrajai baimei Pran- 
cūzai rodėsi biją Vokiečių, kad galėtų prisidengdami šiąja baime 
apiplėšti kiek galint Vokietiją, tariant, atimti iš jos Sileziją ir už- 
grobti Pareinę. Sileziją pasisekė atplėšti per Tautų Sąjungą, o 
Rūrą užėmė patys Prancūzai atvirai laužydami Versalės sutartį. 


Anglai greitai po karo pastebėjo, kad jiems patiems gali pa- 
sidaryti labiausiai pavojingi Prancūzai. Todėl jie pasiryžo palai- 
kyti Vokiečius prieš Prancūzus, kur ir kiek galima. Jie suprato pa- 
darę klaidą, kad prisižadėję buvo tik kartu su Amerikiečiais eiti 
Prancūzams talkon, jeigu juos užpultų Vokiečiai. Juk iš tikrųjų la- 
biau pavojus grėsė Vokiečiams iš Prancūzų, o ne atbulai; vadina- 
si, pavojaus, kad reiktų įsivelti karan su Vokiečiais nėra. Gi būda- 
mi karo sąjungoje su Prancūzais ir teoretiškai rizikuodami dėl jų 
papulti karan, Anglai gali kontroliuoti prancūzų užsienių politiką 
ir ginti nuo jų Vokiečius. Todėl Anglai pasiūlė Prancūzams pasi- 
rašyti su jais saugumo sutartį, bet stojus Puankarės kabinetui šis 
pasiūlymas buvo palaidotas. 


Tada Anglams beliko laukti, kol pats laikas sumažins Prancū- 
zų apetitą. Juk jie turėjo vieną silpną pusę, finansus, kurie kasmet 
ėjo vis blogyn. Rūro užėmimas nedavė Prancūzams jokių naujų 
pajamų ir sudarė kėblią padėtį. Viešoji nuomonė Amerikoje ir 
Anglijoje labai peikė šį žygį ir gauti kreditas šiuose kraštuose pasi- 
darė sunkoka. Anglų gi valdžia pasmerkė Rūro užėmimą, kaipo 
neteisėtą dalyką. Gresiant finansų katastrofai pats Puankarė buvo 
priverstas sutikti su pasiūlymu ištirti per tam tikrą komisiją, kiek 
iš tikro gali mokėti atlyginimo Vokiečiai. Iš čia gimė Doso planas, 
kurį priėmė jau naujas Erio kabinetas Prancūzuose. Laimėję 1924 
m. parlamento rinkimus, kairieji matė, kokioje bedugnėj atsidū- 
rė Prancūzų finansai, Erio, stovėjęs valdžios pryšaky, kartą išsita- 
rė, kas žin ar nereiks tik ir Prancūzijai finansams apsaugoti prašy- 
ti kokio nors Doso plano, kaip kad padaryta su Vokiečiais. Ang- 

lai su Amerikiečiais iš savo pusės priminėjo Prancūzams, kad rei- 
kia savo skolos jiems mokėti. 

Pavojus finansams ir reikalas gauti Amerikoje paskolos suma- 
žino taip smerkiamąją Amerikoje bei Anglijoje agresyvę į Vokie- 
čius politiką. Kairesnioji už Puankarės Erio valdžia matė, kokia ne- 
laimė būtų vidutiniams ir žemesniems sluoksniams iš franco kriti- 
mo. Šioji srovė ir pirma peikė Puankarės politiką, o dabar juo la- 
biau buvo jiems aišku, kad nė pats Puankarė nebūtų galėjęs iš- 
vesti savo linijos iki galo ir priverstas būtų buvęs nusileisti. 

Pablogėję finansai atėmė iš Prancūzų politikos savarankišku- 
mą. Iškrapštę Prancūzus iš Rūro Anglai ir Vokiečiai turės gal- 
voti, kaip čia užkirtus kelią jiems ateity ten grįžti. Anglai sugalvo- 
jo, kad jie gali kartu kontroliuoti Prancūzus bei Vokiečius, pa- 
siūlę garantuoti esamąją tarp šių dviejų kraštų Pareinės sieną. Jie 
įkvėpė Vokiečių valdžiai, kad ji padarytų visoms didžiosioms vals- 
tybėms atitinkamą pasiūlymą. Vokiečiams, darantiems tokį pasiū- 
lymą, reikia išsižadėti laisvu noru Elzaso su Lotaringija, kuri Ver- 
salės sutartimi jiems atimta ir grąžinta Prancūzijai. Versalės sutar- 
tis jiems įbrukta varu, taigi jie sustiprėję, gali mėginti jos nusikra- 
tyti ir kelti iš naujo šių kraštų klausimą. Pripažinę gi geruoju Pran- 
cūzams šiuos kraštus jie nebegali vėliau jų reikalauti. 


Anglija apsiėmė garantuoti tą sieną ir Vokiečiams prieš pran- 
cūzus, bet Vokiečiams nelabai reikalinga tokia garantija, nes jie ti- 
kisi gausią atgal Elzasą su Lotaringija. Išsižadėdami reikalauti atei- 
ty šių kraštų Vokiečiai turėjo gauti atlyginimą už tai kitur. Toksai 
atlyginimas galimas tik rytuose, daugiausia Lenkijoje (Silezija, ko- 
ridorius). Anglija atvirai pasakė, kad rytų sienos jai nerūpi. Be 
abejo, ji bus aiškiai Vokiečiams pasakiusi, kad parems juos beat- 
gaunant Sileziją ir koridorių. 

Jeigu Lenkijos dalinimas prasideda, tada klausimas, kuo ją 
nuraminti. Reikia irgi duoti kokis nors atlyginimas, o tai galima tik 
Lietuvoje. Lenkai nelabai priešingi koridorio išsižadėjimui, jeigu 
gaus Lietuvą. Karu užimti Lietuvą Lenkams niekas neleis, nes tai 
gali sukelti Rytuose didesnį gaisrą. Kaip Anglams rodosi, tam nė 
Aėsą reikalo: Lietuvos valdžia sutiksianti pati ir geruoju susidėti 
su Lenkais. Klaipėda gali, jei bus reikalo, grįžti Vokietijai arba 
duota Lenkijai. 

Tuo būdu Vokiečiai rytuose atgauna laisvę veikti ir jai saugu- 
mo paktas gali būti naudingas. Bet ką gi iš to laimės Prancūzai? 
Jie gauna tą, ko ieškojo Versalės derybų metu, Tik mes jau sakė- 
me, kad jie nustojo norėti tokios garantijos ir žiūri į ją kaip į kokį 
trukdymą. Nereikia pamiršti, kad ir Tautų Sąjungos statutu Anglai 
turėtų eiti talkon Prancūzams, jeigu Vokiečiai juos užpultų. Taigi 
Prancūzams šiek tiek duoda naudos tik tada, jeigu Versalės sutar- 
tis liekti toji pati. 

Teorijoje naujas saugumo paktas nė kiek neliečia šios sutar- 
ties, bet iš tikrųjų jis įneša atmainų. Vokiečiai atsargiai priminė 
šį dalyką sakydami, kad Pareinės okupacija Versalės sutarties dės- 
niais turi pasikeisti. Tas savaime aišku. Juk Vokietijos plotų užėmi- 
mas buvo motyvuotas baime jų užpuolimo. Dabar, prie Anglų 
garantijos, ši baimė išnyksta. Taigi pakto pasirašymo, logiškai 
imant, pirmoji sėkmė — išsikraustymas Prancūzų su Anglais iš 
užimtųjų vietų. Tuo būdu turi išnykti okupacijos kariuomenė, 
kurią išlaikė vokiečiai. Vadinasi, vėl Prancūzų noras, laikyti dides- 
nę kariuomenę ir išlaikyti svetimomis lėšomis, turi būti mestas. 

Prancūzai gražiai supranta šį dalyką. Taigi jie eina derėtis su 
Vokiečiais be didelio noro. Juo labiau jiems nepatogios tokios de- 
rybos, kad jie susirišę sutartimi su Lenkais, kuriuos jie pasižadėjo 
ginti. Todėl nepalankią derybų pakraipą jie nori atitaisyti. Šiuo 
reikalu jie stato sąlygą, kad Vokiečiai stotų Tautų Sąjungon. Paste- 
bėsime pakeliui Prancūzų politikos nesumanumą. Juk 1919 m. ir 
vėliau jie be galo spyrėsi prieš Vokiečių įleidimą Tautų Sąjungon, 
o dabar būtinai reikalauja, kad Vokiečiai įstotų! 

Vokiečiai sutinka, bet su sąlyga, kad jiems leista būtų likti 
neutraliems kare, kuriame šiaip kiekvienas Tautų Sąjungos narys 
turi dalyvauti. Kalbama čia apie Lenkus, kurie gali būti Rusų už- 
pulti. Vokiečiai negali ir negalės išsižadėti savo šio reikalavimo, 
Juk jeigu karas tarp Lenkų ir Rusų prasidėtų, tai kad ir neduoda- 
mi savo kariuomenės, o tik praleisdami per savo kraštą Lenkijon 
prancūziškąją jie padarytų prieš Rusus nedraugišką aktą, lyg karo 
jiems paskelbimui. Tokių pareigų Vokiečiai negali prisiimti, juo 
labiau, kad jie surišti su Rusais Rapalos sutartimi. Jeigu gi Prancū- 
zai nusileistų, tai saugumo paktas išeitų greičiau jų nenaudai, o 
ne naudai. 

Dabar prieita kaip tik prie šių klausimų Lokarno derybose. 
Nė viena pusė neišsižadėjo savo reikalavimų. Čičerino apsilanky- 
mas Berlyne duos Vokiečiams naują argumentą, kad jiems pavojus 
labai didelis būti Lenkų įveltiems į karą su Rusais. Prancūzams ir- 
gi negalima nusileisti. Taigi greičiausia Lokarno derybos prie su- 
tarties neprives. Žinoma, Anglai kiek galėdami spirs Prancūzus 
nusileisti, bet ar įveiks? 

Nesvarbu, ar bus šį kartą pasiektas derybų tikslas. Juk klau- 
simas pastatytas ir lauks ankstyvesnio ar vėlyvesnio išsprendimo. 
Nenusiseks dabar, tai po kurio laiko vėl grįš dienos tvarkon. Jau 
ir dabar paskutiniomis žiniomis jis gali prasiplėsti. Čičerinas pa- 
reiškęs, kad ir Rusai nori įeiti šiosna derybosna kaipo antras ga- 
rantas. Aiškus dalykas, kad anksčiau ar vėliau bus besitarta su 
jais. Juk Rusija, būdama viena didžiųjų valstybių, turi sieną nuo 
Baltijos iki Juodųjų jūrų. Kas nori turėti ramybės Europoje, ne- 
gali apsieiti be Rusijos. 

Mums, lietuviams, šios derybos turi didelės reikšmės. Kaip 
jau sakyta, per jas nekartą bus priminta, kad Lenkai gali gauti 
Lietuvą. Čekoslovakai ir Lenkai, jeigu sutartis įvyktų, turės derėtis 
dėl arbitražo sutarčių su Vokietija. Lietuviai vieni sėdi sudėję ran- 
kas, Gavę iš Vokietijos Klaipėdos kraštą, mes turime susitarti dėl 
jo arba betarpiškai su vokiečiais, arba kartu su kitais reikalauti ir- 
gi arbitražo sutarties. Pirmuoju keliu turime eiti, jeigu norime 
remtis Vokiečiais, antruoju, — jeigu Prancūzais. Be to, kaip sakiau, 
Rusai irgi pradeda kištis garantijų klausiman. Tą dieną, kai su jais 
bus susitarta, Lietuvos likimas bus nulemtas. Tada tikriausia tek- 
sime Lenkams: Kad to neįvyktų, reikia dabar rūpintis. Tik mūsų 
valdžiai šie reikalai nė kiek nerūpi. Ji sėdi sudėjusi rankas ir snau- 
džia. 


(Lietuvis, 1925 m. spalio mėn. 16 d., Nr. 41; psl. 5 - 7) 

Prof. A. Voldemaras 


PLYŠIŲ PASAKA 


Kas mėgsta reikšti vaizdais savo mintis ir norėtų vaizdu iš- 
reikšti dabartinę Lietuvos padėtį, turėtų prilyginti ją naujai pas- 
tatytiems Valstybės Spaustuvės Rūmams. Pirmuoju žvilgsniu gali 
panašumo maža rodytis, ket geriau įsižiūrėjus pasirodys vaizdas 
lyg iš akies trauktas. 

Iš tikro, kam reikalingi Valstybės Spaustuvei tokie dideli rū- 
mai, kaip kad pastatyti. Be visos eilės nedidelių spaustuvių, kurios 
ne visada turi darbo, buvo pradėta „Švyturio“ didelė spaustuvė, 
kuri pati viena galėtų aptarnauti visą Lietuvą. Prie Steig. Sei- 
mo buvo pasiūlyta šveicarams pasiimti Valstybės Spaustuvę, bet 
atsisakė: nepelningas dalykas. Dabar, kai „Švyturys“ pradėjo sta- 
tyti savąją spaustuvę, valdžia galėjo eiti dalyviu su sąlyga, kad jos 
darbams būtų visada duota pirmenybė. Taip būtų daręs kiekvie- 
nas vidutiniškojo proto žmogus. 

Bet pas mus ne taip, kaip kitur. Valdžia sumanė statyti savąją 
ir dar didesnę, negu „Švyturio“. Tik statyti spaustuvei reikia dide- 
lės krūvos pinigų. Visos gi valstybės išlaidos turi eiti per Seimą, 
įstatymų keliu. Taip parašyta Visagalio Dievo vardan parašytoj 
konstitucijoj, kurią saugot prisiekia Seimas ir Ministeriai. Kelias, 
rodos, aiškus: Kabinetas įneša Seiman Valstybės Spaustuvės Rū- 
mų statymo sumanymą ir prašo reikalingų kreditų. 

Bet pas mus ne taip, kaip kitur. Saugoti konstituciją mūsų 
valdžios žmonės supranta taip, kad reikia saugotis nuo jos pildy- 
mo. Taigi pati viena užtvirtina planus, randa kreditus ir skelbia 
varžytines. Darbą pasiima firma, kuri pasiūlė pastatyti už mažiau- 
sią sumą. Galima apsidžiaugti ir pasakyti, kad bent kartą valstybės 

reikalai apsaugoti. Tik džiaugtis pasirodo per anksti. Prasidėjus 
darbui pradedama kalbėti, kad firma apsiėmusi todėl, kad visaga- 
lingas Lietuvos Mamonos kunigas pažadėjęs, jog bus pridėta. 
Darbą pradėjusi firma tikrai pasakiusi, jog ji negalinti tesėti ir jei- 
gu jai nebus pridėta, mesianti darbą. 

Baimės čia nėra. Juk visur atiduodant iš varžytinių darbą rei- 
kalaujama užstato, kuris, persisamdžiusiai firmai netesėjus, tenka 
samdytojui. Taigi, jeigu pasiėmusi darbą firma negali tesėti, žūs- 
ta jos užstatas ir nemokama jai už padarytąjį darbą. Tolimesnį 
darbą valstybė gali ar pati daryti, ar atiduoti iš naujų varžytinių. 
Nusisamdžiusiojo netesėjimas nesudaro ir negali sudaryti jokių 
nuostolių. Kelias aiškus, kas toliau daryti. 

Bet pas mus ne taip, kaip kitur. Valdžia pasižada primokėti, 
kiek reik. Kiek tuo būdu primokėta prie sulygtosios sumos, visaip 
pasakojama: vieni mini 800.000 litų, kiti 1.500.000. Kas čia suvai- 
kys tiesą. Kodėl gi valdžia sutiko primokėti? Gi taip įsakęs didy- 
sis Mamonos kunigas. Kodėl gi Mamonos kunigas taip pamilo 
svetimos jam firmos reikalus? Vieni vienaip čia sako, kiti kitaip, 
o angurai nusišypso ir primena lietuvių patarlę: „kiekvieno nagai 
į save riesti“. 

Galų gale namai pastatyti, atrodo neblogiausia. Galima nu- 
rimti ir užmiršti bereikalingai išmestus pinigus. Bet ne, čia prasi- 
deda antra epopejos giesmė. Pradeda spaustuvė ten kraustytis ir 
pasirodo, kad grindys nepakelia mašinų, reikia iš apačios kuolu 
paspirti. Protingos galvos atsiminusios, kad gal dar kur užsiliko 
Lietuvoje ąžuolų ir pasiūlusios įremti geležies betono lubas ąžuo- 
liniais rąstais. Nežinia, ar nėra Lietuvoje kiek reikia ąžuolų, ar 
tai kita kuri priežastis, bet šis sumanymas mestas. 

Priežodis sako, kad viena nelaimė niekados nevaikščioja. Taip 
atsitiko su spaustuve. Vieną gražią dieną jos siena plyšo nuo vir- 
šaus į apačią ir taip nemandagiai plyšo, kad kiekvienas pro šalį 
einantis mato. Kiekvienas ir be ypatingų architektoriaus žinių su- 
pranta, kad jeigu naujuose namuose sienos plyšta, tai geriau nesi- 
kraustyti į tokius rūmus. Vėl aišku, ką valdžia turi daryti, atsitikus 
tokiai nelaimei. Ji turi tokio darbo nepriimti, užstatą konfiskuoti, 
o jeigu komisija jau priėmė, tai komisiją atiduoti teismui; o jeigu 
sutarties su firma sąlygose neįrašyta, per kiek laiko firma atsako 

už darbą ir negali atsiimti užstato, tai atiduoti teismui ir tuos, kas 
pasirašė sutartį valdžios vardu. 

Bet pas mus ne taip, kaip kitur. Pas mus pradėta juoktis: ot 
girdi, statė rūmus, pylė pinigus, o siena ėmė ir plyšo. Neramaus 
būdo žmonės pradėjo abejoti, kad vienu plyšiu viskas pasibaigtų. 
Inžinieriai pradėjo rašyti Sibilos tonu dėl plyšių pavojaus; girdi, 
pamatuose plyšio nematyti. Švenčiausia tiesa: juk ir pamatų ne- 
matyti, nes jie žemėje įkasti. Valdžios gi žmonės, kurie yra atsa- 
kingi už tai, tikina, kad plyšys reikalingas: girdi, betono siena ne- 
galinti būti be plyšio. Paklausus, kur gi ši betono siena, kad vi- 
sas Kaunas matė, kaip namas buvo statomas iš plytų, kurioms nė 
valdžios atstovai nepripažins reikalo padaryti sienoje plyšio, duo- 
ta dar gilesnis aiškinimas, kurio išvada, kad plyšys reikalingas. 

Kol kauniečiai filosofuoja dėl plyšių skaičiaus ir pavojaus 
valdžia susirūpinusi, kur dėti šis nevykęs jos vaikas. Ilgai galvota 
ir sumanyta atiduoti rūmus universitetui. Pasišaukta universiteto 
žmonės tinkami ir pasakyta: ,„Kodėl jūs neprašote iš mūsų spaus- 
tuvės rūmų? Prašykite, — duosime“. Dabar universiteto žmonės 
ten vaikščioja, krapšto plyšius ir pirštais buria: ar čia imti, ar 
neimti. Tuo tarpu dar nėra nusistatymo nei už, nei prieš. 

Tokia yra antroji epopejos giesmė. Šiandien dar niekas ne- 
gali pasakyti, kuo ji baigsis, Jeigu universitetas atsisakys, vėl kils 
klausimas, kam čia įteikus šis namas. Kada šis klausimas bus iš- 
spręstas, prasidės rūmų pritaikinimas naujiems reikalams, plyšių 
liesymas, vadinasi, — vėl naujos išlaidos. 

Dabar pažvelkime valstybės gyveniman, visur pastebėsime 
tokius pat plyšius. Sakysime, sugalvota nusipirkti radio stotis, nu- 
pirkta, pastatyta. . ir neveikia. Mat, Kauno oras jai esąs netikęs. 
Vadinasi, — plyšys. Karštai pasiimta tiesti geležinkelis iš Amalių 
į Klaipėdą. Esamieji geležinkeliai duoda nuostolius, naujasai, ne- 
skaitant tiesimo išlaidų, duos eksploatacijos. nuostolių. Visa tai 
savo metu pirštu prikišamai nurodyta spaudoje. Bet kur čia liau- 
sis. Ieškota Angluose geležinkeliui paskolos ir jos suradimui išleis- 
ta esą apie 4 milionus litų. Čia jau galima sakyti ne tik plyšys, bet 
visa skylė, ir tai pačioje pradžioje, o kur bus šiems plyšiams ga- 
las. Kaune teko nugirsti, kad esąs sumanymas atiduoti geležinkelius 
privatinei kompanijai, nes jie vis tiek neapsimoka. Vadinasi, esa- 

muosius žadama perleisti į privatines rankas, o naujas vistiek tie- 
siamas. Mat, kaip gi čia apsieisi be plyšių. 

Valstybės finansai visai apardyti, o perkami atstovybėms na- 
mai Berlyne, Paryžiuje, Londone, Vašingtone. Nėra nė mažiau- 
sio reikalo turėti savus namus atstovybėms, kurių išlaikymas tik 
padidins išlaidas. Nei biudžete, nei atskiru įstatymu nėra tam at- 
leista jokių sumų, o vis dėlto namai perkami. Mat, kaip gi Lietu- 
va gali apsieiti be plyšių. 

Tai, kas pasakyta dėl atskirų dalykų, tinka visam valstybės 
gyvenimui, kur plyšių atsiranda vis daugiau. Valstybės finansuo- 
se, keliuose, teisingume, saugume, vidaus ir užsienių politikoj — 
visur plyšiai ir plyšiai, Jie pasiekė jau patį valstybės pamatą, ku- 
riuo yra jos nepriklausomybė, Jau Lietuvos nepriklausomybėje 
padarytas didelis plyšys. Kas baugiau, kad juo tolyn, juo plyšių 
skaičius didyn. Jų ne tik niekas nesirūpina užtaisyt, bet šiandien 
atvirai jie daromi. Jei šiandien kam gerai Lietuvoje gyventi, tai 
tiems, kurie daro valstybėje plyšius. Prašalaičiai žiūri. . ir šypsosi, 
o Lietuviai, .. 


(Lietuvis, 1925 m. spalio mėn. 23 d., Nr. 42; psl. 6, 7) 

Prof. A. Voldemaras 


RUSIJA IR LIETUVA 


Lietuvos, kaipo mažo krašto, likimas labai pareina nuo to, 
koki jos bus santykiai su didesniais už ją ir dideliais jos kaimynais. 
Tokių kaimynų ji turi tris: Lenkus, Vokiečius, Rusus. Mums jau ne 
kartą teko rašyti, kurie šių kaimynų mums palankūs ir kurie kenks- 
mingi. Bet retai tenka išgirsti pačių mūsų kaimynų balsas, reiš- 
kiąs jų nusistatymą Lietuvos atžvilgiu. 

Taigi be galo įdomu buvo klausyti naujo Maskvos atstovo 
Kaune p. Aleksandrovskio pranešimo spaudos atstovams. Jis 
juo įdomesnis, kad p. Aleksandrovskis tik ką grįžo iš Maskvos, 
kur, be abejo, gavo tikslių nurodymų dėl Sovietų politikos Lietu- 
voje. Kad jam rūpėjo pranešti lietuvių visuomenei Maskvos nusis- 
tatymas, matyt iš to, jog p. Aleksandrovskis sukvietė visų laikraš- 
čių atstovus ir šiaip jau publicistus Atstovybėn arbatos, kur ėjo 
laisvas pasikalbėjimas ir, be to, padarytas buvo specialus spaudai 
pranešimas, kuris ištisas įdėtas toliau mūsų laikrašty. 

Tokiomis aplinkybėmis kiekvienas Rusų atstovo žodis turi 
reikšti mintį, kurią turi žinoti Lietuvos visuomenė. Jo žodžiuose 
mes turime ieškoti ne tik to, kas pasakyta expressis verbis, 
bet ir kas norėta pasakyti, nes diplomato padėtis nevisada leidžia 
atvirai išsipasakoti, o labai dažnai verčia ar nutylėti svarbius daik- 
tus, arba labai juos įvynioti. Tiesą pasakius iššifruoti mums ne 
kiek daug tenka, kadangi p. Aleksandrovskis kalbėjo gana atvirai 
ir nevengė atsakyti į klausimus, kurie spaudos atstovų buvo jam 
duoti. 

P. Aleksandrovskis pradžioje pastebi, kad visoje Europoj 
pastaruoju metu įvyko pasikeitimų, kurie buvusį ligšiol jėgų san- 
tykį daro kitonišką. Kas mums šiame bendrame vaizde įdomu, 

tai Lenkai, kurie paminėti vardu. Anot Maskvos atstovo žodžių, 
Prancūzų Lenkų sąjunga, kuri rodėsi esanti tokia stipri, galinti iš- 
irti. Kaip ir kodėl ši sąjunga gali subyrėti, nepaaiškinta nė puse 
žodžio. 

Lokarno derybos, be abejo, susilpnino ryšius tarp Prancūzų 
bei Lenkų. Kur pirma vieni Prancūzai ėmėsi ginti Lenkus, dabar 
pastatyta Tautų Sąjunga, kuri turi vienu balsu tarti; vadinasi, Len- 
kams talkon ėjimas atiduotas išimtinai Anglų nuožiūrai, Bet iš čia 
iki galutinio sąjungos iširimo dar tolimas kelias. P. Aleksandrovskis 
nekalba apie Prancūzų - Lenkų ryšio suirimą kaipo įvykusį daly- 
ką, bet kaipo galimą prie dabartinio Europoje persigrupavimo. 

Pabaigęs šią mintį Sovietų atstovas tuoj pereina prie lietuvių 
nerimo dėl Čičerino atsilankymo Varšuvoje. Šis nerimas esąs visai 
be pamato, nes Čičerinas tenai visai nesakė, jog Maskvos valdžia 
nesuinteresuota Lietuvoje. Čičerinas juk besilankęs Varšuvoje 
tik geriems su kaimynais santykiams palaikyti, nes Rusai nori gy- 
venti geruoju lygiai su visais savo kaimynais, juo labiau su arti- 
mais praeitimi. 

Kiekvienam numanu, kad Čičerino apsilankymas Varšuvoje 
važiuojant Berlynan negali būti paprastas įvykis. Norėdami atgra- 
syti Vokiečius nuo Lokarno derybų, Rusai galėjo padaryti žestą 
Varšuvoje ir pasiūlyti Lenkams apsaugoti jų Rytų sienas. Tik 


suprantamas daiktas, nuo vieno žesto iki Rusų su Lenkais suar- 


tėjimo kelias be galo tolimas. Lenkai labai ilgai dar negalės geruo- 
ju gyventi su Rusais. Šiuo metu mums jokio pavojaus nėra, kad 
Rusai išsižadėtų Lietuvos Lenkų naudai. 

Buvo gandų visokių spaudoje, kad Čičerinas mėginęs išsi- 
kalbėti su Prancūzų valdžios žmonėmis. Rusų - Prancūzų sąjun- 
gos atnaujinimas — daiktas labai galimas ateity. Mėginimų kal- 
bėti šiuo reikalu buvo daryta iš Rusų pusės. Nieko nebūtų nuos- 
tabaus, jeigu ir dabar Čičerinas būtų atnaujinęs tokį mėginimą. 
Ar anksčiau ar vėliau šis reikalas vėl pataps aktualus. Ir jeigu iš 
kur graso pavojus Lenkų - Prancūzų sąjungai, tai kaip tik iš čia. 
Bet šiuo metu tai dar neaktualus klausimas. Reikia pasakyti, kad 
ir tada, kai tokios derybos prasidėtų tarp Rusų su Prancūzais, 
Lietuvai iš to pavojaus negali būti. 

Vadinasi, santykiai Lietuvos su Rusija gali būti kuogeriausi. 

Rusuose mes visada rasime geriausią atramą prieš Lenkus. Bet 
koki mūsų santykiai su Rusais, Maskvos atstovo išmanymu? Jis 
pastebi, kad santykiai tarp Lietuvos ir Rusijos būtų galėję plėto- 
tis tais pamatais, kurie buvo padėti Maskvos sutarty 1920 m. Tik 
šie santykiai neišsiplėtojo. Ne Rusų tai esanti kaltė, priduria p. 
Aleksandrovskis, nes jie visada buvę ir esą pasiryžę praplėsti san- 
tykius. Aiškiai kalbant, mūsų valdžia kalta, kad nuo 1920. m. iki 
šiai dienai Lietuvos santykiai su Rusija neišsiplėtojo. Priminki- 
me, kad net prekybos sutartis iki šiai dienai nesudaryta, 

Ne be pašaipos primena Rusų atstovas, kad pripažintos Lie- 
tuvai Maskvos sutartimi miškų žymios koncesijos Rusijoje tūnoja 
iki šiai dienai. Šios koncesijos išderėtos Lietuvos naudai ir turėtų 
duoti pelno mūsų iždui. Ir argi nekeista, kad mūsų valdžia pa- 
miršta Lietuvos iždo reikalus, o primena juos Rusų atstovas! 

Miškų sunaudojimas galimas tik sutvarkius tranzito reikalus. 
Tuo būdu prieina p. Aleksandrovskis prie Nemunui tarptautinio 
režimo taikymo ir Kopenhagos su Lugano derybų. Jis primena, 
kad Rusų valdžia protestavusi prieš sudarymą Nemunui tarptau- 
tinio režimo be jos žinios ir dalyvavimo. Taigi ji nepripažinsian- 
ti nė dabartinių su Lenkais derybų išdavų. Derybos su Lenkais 
Kopenhagoje, apie kurias Maskvos valdžiai nė nebuvo pranešta, 
visai neatitinka Lietuvių - Rusų santykiams, kaip juos sau įsivaiz- 
duoja Sovietų valdžia, 

Čia p. Aleksandrovskis primena, jog Maskva ne kartą siūliu- 
si Kauno valdžiai susirinkti aptarti ginčo klausimų. Šiemet pava- 
sarį ji siūliusi technišką konferenciją dėl miško Nemunu plukdymo, 
kurios mūsų valdžia betgi nepriėmė. Priminsime, kad pavasary 
mes rašėme „Lietuvy“ apie šį pasiūlymą, nurodydami visą jo 
Lietuvai naudą, nes jo priėmimas apsaugoja nuo derybų su Len- 
kais ir Klaipėdos dar sutartimi. Atmetimas Rusų pasiūlymo ir pri- 
ėmimas vėliau padarytojo Lenkų pasiūlymo aiškiai rodo, kad 
mūsų valdžia veda polonofilišką politiką. 

Tokie padaryti p. Aleksandrovskio pareiškimai Lietuvos vi- 
suomenei ir tai, kaip sakėme, savo metu. Paklaustas, ar nemano 
Maskvos valdžia sudaryti Rytų saugumo paktą, kaip kad padaryta 
vakaruose, kas įtvirtinų esamas faktines sienas, jis pareiškė, kad 
tokio sumanymo nėra, vadinasi, lietuviai gali būti ramūs dėl savo 

sienų: kol jie geruoju nepripažins Vilniaus Lenkams, tol nepripa- 
žins jo nė Rusai, 

Lietuvos visuomenė savo žymioje daly reiškė pageidavimo, 
kad mūsų valdžia užsienių politikoje remtųsi Rusais prieš Lenkus. 
Iki šiol ji nebuvo tikra, kaip patys Rusai žiūri į šį politikos susiar- 
tinimą. Dabar jų atstovas aiškiai pareiškia, kad Rusai Lietuvos 
likimu ir gyvenimu suinteresuoti, kad jie nori artimesnio ir aktin- 
gesnio bendradarbiavimo Maskvos sutarties pamatais ir kad jie 
nepripažino ir nepripažins suteikimo Lenkams Lietuvoje jokių iš- 
imtinų teisių, kaip kad jas pripažįsta mūsų valdžia, Aiškiau kalbė- 
ti negalima. 

Dabar nuo mūsų pačių pareis, ar mes norime likti nepriklau- 
somi ir atgauti Vilnių, kurį iš didžiųjų valstybių vieni Rusai mums 
dar pripažįsta, ar būti Varšuvos vasalais. Kas nori nepriklauso- 
mos Lietuvos su Vilnium, tas turi varyti politiką Rusams draugišką; 
kam gana autonomijos, tas gali per Lugano važiuoti Varšuvon. 
Nepriklausomos Lietuvos Vilniun kelias per Maskvą, o Lenkų pro- 
vincijos Lietuvos Vilniun kelias per Varšuvą. 


(Lietuvis, 1925 m. lapkričio mėn. 6 d., Nr. 44; psl. 4, 5) 

Prof. A. Voldemaras 


KURTINIAI IŠ „LIETUVOS“ 


Prancūzų patarlė sako, kad nėra didesnio kurtinio už tą, ku- 
ris nenori klausyti, Ši patarlė be galo gerai dera oficiozui „Lie- 
tuvai“. Jokių argumentų, kurie jai nemalonūs, ji nenori visai klau- 
syti, ir vieton savo įrodymų pradeda visokias insinuacijas. 

Taip atsitiko su „Lietuva“ ir dėl Klaipėdos rinkimų. Aišku 
kaip ant delno, kad Klaipėdos Seimelį sudaro veik vieni vokie- 
čiai, — tai didžiausias mūsų pralaimėjimas. Sąžiningas visuome- 
nės veikėjas ir politikas turi tai pripažinti ir viešai pasakyti. Juk 
tik žinodama kur tiesa visuomenė gali tinkamai reaguoti į įvykį. 
Aš neslėpiau nuo visuomenės tiesos dėl Klaipėdos rinkimų, kurie 
parodė, jog Klaipėda slysta iš lietuvių rankų. 

„Lietuvai“ tiesa akis svilina. Taigi ji baisiai įtužo ant manęs 
už pasakytą tiesą ir ji pradėjo mane koneveikti. Net susirietusi ji 
tikrina, kad aš suklydęs; o kad aš tikrai suklydęs, tam įrodymas 
turi būti. .. Vokiečiai nacionalistai — „alldeutsch'ai“. Jiems, girdi, 
be galo patiksiąs mano straipsnis. 

Rašydamas straipsnius aš visai neklausiu savęs, ar kam patiks 
mano reiškiamos mintys. Aš rūpinuosi tik, kad jos būtų teisingos, 
o tiesa galų gale visada prasimuša viršun. Jeigu „Lietuva“ paste- 
bėjo, kad aš apsirikau — suklysti bet kas gali, — ji turėjo, kas ma- 
no pasakyta neteisingai, atitaisyti. To ji betgi nedaro, o nori įti- 
kinti savo skaitytojus, kad aš darąs žalingą Lietuvos reikalams dar- 
bą, nes mano žodžiai patiks vokiečių nacionalistams. 

Kokios vertės „Lietuvos“ įrodymas, ji numano pati labai gra- 
žiai. Juk be abejo vokiečiams — nacionalistams patinka pinigai, 
o „Lietuva“ vengia viso to, kas jiems patinka, taigi nei jos redak- 
torius d - ras Purickis nei jos bendradarbiai neturi pinigų mėgti. 
Gaila, kad „Lietuvos“ redaktorius nepasakė sakarino ir valizų by- 
loje savo teisėjams: „kam čia mane įtariate visokiame šmugely, 

juk šmugeliojimas dėl pinigų, pinigus gi mėgsta vokiečiai nacio- 
nalistai, o aš krikščionių demokratų šulas“. Savo teisėjams d - ras 
Purickis tokių argumentų nesakė, bet Lietuvos visuomenei galima. 

Jeigu tikėtumėm, kad „Lietuva“ vartoja prieš mane. „all- 
deutschus“ neišmanydama, ko verti logiškai jos argumentai, ta- 
da primintum, jog pati „Lietuva“ minėjo kitur „Berliner Tage- 
blatt“, kurio išvada atitinka maniškiai, o juk šis laikraštis labai to- 
limas „alldeutschams“. To dalyko toliau neišvedžiojame, nes ofi- 
ciozas išmano savo įrodymo silpnumą. 

Kas labai chrakteringa mūsų valdiškąjai spaudai, tai noras 
įtikinti, kad kiekvienas smūgis Lietuviams naudingas, „Lietuva“ 
priminusi pirma „Berliner Tageblatt'ui“, paskui prikiša ir man, 
kam aš darau pralaimėjimo išvadas. Juk išrinktieji Klaipėdos Sei- 
melin vokiečiai pareiškę, kad jie esą ištikimi Lietuvai. 

Nejaugi „Lietuva“ laiko savo skaitytojus tokiais neišmanėliais, 
kad tikisi juos nuraminti lojalumo pareiškimais. Pats „Lietuvos“ 
redaktorius giliai primena tuos laikus, kai Rusijoje kiekvienas lie- 
tuvis, lenkas turėjo net savo bažnyčioje prisiekti būsiąs ištikimas 
carui. Mikalojui II apėmus carų sostą, visi Rusijos gyventojai nuo 
14 metų turėjo prisiekti. Kelios dešimtys milionų žmonių prisiekė 
būti jam ištikimi ir ginti jį, nesigailėdami paskutinio lašo savo krau- 
jo, ir galų gale jis tapo visų apleistas. 

Bet kam čia senesnių pavyzdžių? Lenkijos Seime ukrainai su 
gudais irgi prisižadėjo būti Lenkams ištikimi. Jeigu vieno lojalu- 
mo pareiškimo užtenka, tai kam gi tada pats Purickis rašė „Lietu- 
voje“, kad reikia dėtis su ukrainais ir gudais, norint gauti iš Len- 
kų Vilnių. Iš oficiozo pratarimo, ukrainai su gudais negali eiti 
prieš Lenkus, nes prisižadėjo būti lojalūs. 

Mes primename visa tai ne tam, kad polemizuotumėm su 
„Lietuva“... Vengdama nugirsti tiesos žodį, ji patampa juo di- 
džiausiu kurtiniu, su kuriuo negalima kalbėti. Mums rūpėjo visuo- 
menės žvilgsniu iškelti aikštėn faktas, kad aiškiai subankrutavusi 
politika oficiozo lūpomis skelbiama vis dar esanti gili išmintis. 
Klaipėdos politika oficiozui, taigi ir jo įkvėpėjams, gera. Rinkimai 
Seimelin irgi Lietuvai nedavė nieko blogo. Žodžiu: „na Šipke 
vse spokoino“. 


(Lietuvis, 1925 m. lapkričio mėn. 13 d., Nr. 45; psl. 4) 

Prof. A. Voldemaras 


LIETUVOS BANKAI IR FINANSAI 


Antroji šių metų pusė pasireiškė pinigų apyvartos sumažėji- 
mu, kredito pasunkėjimu, išvežimo susilpnėjimu, ir todėl įvežimo 
sumažėjimu. Visos šios sunkenybės vadinamos paprastai vienu 
vardu, lygiai visiems, — bankininkams, pirkliams, ūkininkams, — 
suprantamu: „pinigų nėra“. Šiek tiek rašoma apie tai spaudoje, 
daug kalbama, dar daugiau nusiskundžiama ir reiškiama baimės: 
„kas bus?“. Visur nepatenkinimas, nerimas. 

Kas kaltas, kad „pinigų. nėra“? Į šį klausimą irgi visaip atsa- 
koma. Bene dauguma bus tų, kuriems kaltininkas rodosi Lietuvos 
Bankas, kuris trumpina kreditus, siaurindamas diskontą, ištraukia 
iš apyvartos milionus litų, kad jų visur taip stinga. Galvojimas tok- 
sai lengvai išaiškinamas: pinigų nėra, o jie eina iš Banko, vadinasi 
Bankas kaltas, kad jų neduoda. — Gilėliau žiūri į šį dalyką finan- 
sistai su komersantais, bet pastebėdami daug teisinga, vis 
dėlto jie nemato pačių pamatinių priežasčių. 

Visų matomoji pinigų stoka pagimdyta ne tiek finansinės kri- 
zės, kiek ekonominės ir politinės. Negalima neigti finansinio po- |. 
būdžio dabartinėje mūsų gyvenamoj krizėj, bet ji atsirado iš kitų, 
politinių ekonominių priežasčių, kurios per keletą metų ruošė da- 
bartinę krizę. Mes ją matėme nuo senai ir sakėme viešai ją eisiant 
didyn; tik oficiozų spaudoje visada buvo mėginta. diskredituoti 
mūsų mintys, skelbiant mus nelaimių pranašais, kurios niekados 
neateina. Dabar jau pats finansų ministeris d - ras Karvelis viešai 
pripažįsta, kad blogai su valstybės finansais, ir net „Lietuva“ nus- 
tojo prigimto sau aplombo, ir jau pripažįsta, kad finansinė padė- 
tis negera. 

Dabartinės krizės mes negalėtume suprasti, nepažvelgę šiek 

tiek atgal. Laikinosios valdžios pirmas rūpesnis buvo sudaryti 
savo valiutą. Pasitarus su Anglų grupe, kuri ėmėsi išleisti Lietuvos 
pinigus, remtas svarais. Tai buvo pradžioje 1920 m., kada vokie- 
čių markės kursas stovėjo dar gana aukštai. Lietuvoje būtų trum- 
pu laiku tos markės išimtos iš apyvartos ir kelios dešimtys milionų 
litų būtų likę mūsų žmonių kišenėje. Susirinkęs St. Seimas betgi 
paruoštąjį valiutos projektą nesiskubino svarstyti. Iš vienos pusės 
čia kaltas jo visiškas neišmanymas finansinių reikalų, iš kitos — 
nerangumas, iš trečios — spekuliantų pikta valia, kurie, įvedus 
savo valiutą, galėjo nustoti kredito vokiečių bankuose supirkinėti 
Lietuvoje doleriams. 

Amerikos lietuviai šelpė valstybę nuo jos įsikūrimo. Iš jų gau- 
siai plaukė doleriai Lietuvai. Be to, daug amerikiečių lietuvių no- 
rėjo, grįžę su sunkiai uždirbtais doleriais tėvynėn, pirkti joje že- 
mės, imtis kokio verslo, prekybos. Pastarajam reikalui dėjo dole- 
rių ir likusieji Amerikoje lietuviai. Vadinasi, kitas gana gausus do- 
lerių šaltinis Lietuvai. Pagaliau amerikiečiai lietuviai nenustojo 
siuntę Lietuvon dolerių savo giminėms. Šis siuntimas karui pasi- 
baigus, padidėjo, nes karo metu uždarbis Amerikoje padidėjo, o 
pradėjus 1917 m. Amerikai pačiai kariaut su Vokietija, persiuntimas 
pinigų okupuoton vokiečių Lietuvon tapo nebegalimas. 

Iš visų tų šaltinių ėjo Lietuvon daug dolerių. Jeigu bū- 
tų buvusi įvesta Lietuvoje savo pastovi valiuta, doleriai nebūtų 
išnykę, kaip dūmas, Bet vis tebesant Lietuvoje vokiečių nuolat 
smunkančiai markei, prasidėjo nematyta spekuliacija doleriais. At- 
sirado eilės bankų, kontorų, agentų kiekviename mieste - miestely, 
kurie turėjo išgaudyti iš Lietuvos plaukiančius jau dolerius, o pa- 
likti vieton jų smunkančias markes. St. Seimas ramiai žiūrėjo į šį 
dolerių gaudymą ir į vežimą Lietuvon nustojančių vertės markių. 
Ir kur gi nežiūrės jis ramiai, kai jo patys įtakingieji žmonės dalyva- 
vo šioje spekuliacijoje, užsidirbdami iš Lietuvos žmonių nelaimės 
didelį turtą. Susidariusį iš spekuliacijos turtą laikė ne markėmis, 
bet doleriais. Apie visa tai buvo namaža rašyta savo metu, 

Galų gale padėtis tapo pavojinga net patiems dolerių meš- 
keriotojams, teko atsikratyti vokiečių markės ir įvesti savo valiuta. 
Padarytas buvo visas darbas be galo netikusiai, bet vis dėlto pa- 
darytas. Emisijos Banko prišaky stojosi prof. V. Jurgutis ir sugebė- 

jo savo valiutą tvirtai pastatyti ir tvirtai išlaikyti iki šiai dienai. 
Niekas rimtai netikėjo anuo metu, kad savasis litas išliks pastovus 
ir neatsiliks nuo dolerio. Jeigu to neatsitiko iki šiai dienai, tai tik 
dėl Banko valdytojo Jurgučio sumanumo ir vietos Banko politikos. 


Sunkenybių buvo ne tiek iš vidaus, kiek iš šalies. Bankų dar- 
bas Lietuvoje palyginti labai siauras. Juk visas bankų veikimas 
paprastai skirstosi trimis didelėmis sritimis: apyvarta mokėjimo, 
kredito ir kapitalų. Prekyboje ir kituose mokėjimuose galima juk 
užuot siuntus gyvus pinigus duoti čekiais per bankus, įvesti džiro- 
apyskaitas. Lietuvoje apyvarta darosi daugiausia gyvais pinigais 
ir šiuo žvilgsniu bankams visai maža darbo. — Kredite tarpinin- 
kavimas — viena svarbiausių banko uždavinių teliekti Lietuvoms 
bankams, nes trečioji apyvartos rūšis, tariant kapitalų teikimas 
pramonei ir šiam reikalui leidimas visokių obligacijų su pardavi- 
nėjimu jų per bankus Lietuvoje visai nežinomos. 

Tokiose aplinkybėse Lietuvos Bankui teliko emisija ir kredi- 
to reguliavimas, nustatant diskonto nuošimtį ir nuskiriant kokiems 
reikalams kiek leisti kredito. Pirmuoju žvilgsniu atrodo vienintėlis 
sveikas kelias — neleisti nė vieno nepadengto lito, kas laikoma vi- 
suose kraštuose tikriausiu dalyku. Šiuo keliu nuo pirmos dienos nu- 
ėjo Lietuvos Bankas ir tik todėl litas galėjo išsilaikyti. Man teko 
nugirsti didžiausių Berlyno bankų nuomones apie jį ir jo valdytoją 
prof. Jurgutį. Šios nuomonės kelia prof. Jurgutį, kaipo bankininką, 
labai aukštai. 

Sunkiau kur kas su diskonto politika. Paprastai nuošimtis tarp 
Emisijos Bankų diskonto ir kitų to krašto bankų mažai tesiskiria. 
Lietuvoje šis skirtumas nepaprastai didelis. Emisijos Banko nuo- 
šimtis visai nedidelis prie šių dienų kredito brangenybės, o kitų 
bankų — žinoma, ne visų — nuošimtis kelis kartus didesnis: du 
kart, tris kart ir daugiau. Nei anglas, nei amerikietis, nei prancū- 
zas negali suprasti tokio apsireiškimo. Kaip tik šis apsireiškimas 
rodo, kaip nesveikas mūsų bankų veikimas. 

Lietuvos Bankas įsikurdamas rado jau daugybę bankų Lietu- 
voje. Jis tėra visų jauniausias. Kokie jo santykiai galėjo būti su vi- 
sais kitais? Iš viso priviso bankų Lietuvoje kur kas daugiau, negu 
reikia. Jie galėjo laikytis nesveiku markės kritimo metu, kada buvo 
eibės kursinių operacijų, davusių bankams darbo. Bet potvyniui 

praūžus darbo nebeliko. Kaip tik infliacija nualino kraštą, palik- 
dama jį beveik visai be pinigų, o nesant pinigų bankui nėra kuo 
verstis. Tuo būdu, jeigu jų pradžioje buvo daugoka, įvedus pas- 
tovią valiutą pasidarė perdaug, juo labiau, kad didesnieji bankai 
turėjo savo skyrių plačiausią tinklą. 

Pas Vokiečius infliacijos metu toji pati priežastis buvo pagim- 
džiusi daugybę bankelių ir skyrių, bet, įvedus goldmarkes, jie vi- 
si išnyko per kelias savaites, tarytum kas juos nušlavė. Pas mus 
reikėjo padaryti irgi tas pats. Patys didieji bankai nesusigodo da- 
ryti tai, ką darė Vokiečiai. Todėl jiems greitu laiku stojo perspek- 
tyva bankrutuoti. Pirmutinis apsirgo Prekybos ir Pramonės Ban- 
kas, Lietuvos Bankas turėjo eiti jam pagalbon. Prasidėjo derybos, 
kurios prie nieko neprivedė, nes pastatytieji jam reikalavimai ban- 
ko šulų nebuvo priimti. Netrukus finansų ministeris, nei iš šio nei 
iš to, suteikė Prek. ir Pramonės Bankui avansą, porą milionų litų, 
dėl kurio dabar Seime įneštas paklausimas. 

Visai netikėtai, nes be jokių ligos žymių, subankrutavo Centra- 
linis Žydų Bankas, kuris vertėsi užsienio žydų pinigais. Tai buvo 
rimta kredito įstaiga ir nė šiandien tiksliai nežinoma, kas privedė 
jį prie bankroto. Sako, jis eidavęs pagalbon plačiai žydams pirk- 
liams, kuriems ateidavo metas išpirkti vekselius, o pinigų neturė- 
davo. Jeigu taip, tai jis tada būtų patapęs auka bendros ekonomi- 
nės suirutės. Bet ar dėl vienos ar dėl kitos kurios priežasties su- 
bankrutavo Centralinis Žydų Bankas, vis tiek jo susmukimas skau- 
džiai atsiliepė Lietuvos kreditui užsieny. Juk prekyba daugiausia 
žydų rankose, taigi jų banko subankrutavimas pakerta iš karto 
prekių kreditus. Užsienis reikalaus ir jau pradėjo reikalauti 
iš anksto užsimokėti ir tai gyvais pinigais, atsisakydamas priimi- 
nėti bankų čekius, abejodamas mūsų bankų rimtumu. 

Trečias didelis bankas — Ūkio Bankas, sunku pasakyti, kaip 
iš tikrųjų stovi. Trumputės jo apyskaitos nieko lygiai nesako apie 
* jo padėtį. Bet plačiai žinoma, kad jo pinigai sudėti pramonės 
įmonėsna, kurios duoda tik nuostolių; Šmito dirbtuvė, vadinamie- 
ji šaldytuvai. Apie jo veikimą ir ryšius su iždu nuo senai jau buvo 
rašyta. Ir nesenai paleistoji „Lietuvos Žiniose“ karikatūra, kur 
Karvelis sako, jog Ūkio Bankas litus lesa, bendra visoje Lietuvo- 
je nuomonė. Tiek tikra tegalima pasakyti, kad jis daugiau už ki- 

tus turi kredito ir Lietuvos Banke, tiesa, garantuoto jo turtu, bet 
kokia šiandien šio turto vertė? 

Apsirgus vienam kitam bankui, negali tai neatsiliepti Lietu- 
vos Banke. Juk jis turi turėti reikalų su visais bankais ir, pašlijus 
kuriam jų, turi rūpintis pats apsisaugoti, vadinasi, imti tą realų 
turtą, kuris gali atsakyti už suteiktuosius kreditus. Tuo būdu jis 
turi nejudomojo turto ipotekų ir net lombarduotų prekių, kas emi- 
sijos bankams paprastai svetima, Prieš savo norą jis gali būti pri- 
verstas absorbuoti kitus bankus, kas jo portfeliui negali išeiti ge- 
ran. Bet to, jis negali ir vengti, nes silpnesnieji bankai „sirgs“ ir 
išnyks, kol nepasidarys Lietuvoje tiek bankų, kiek jų gyvenimui 
reikia. 

Valdžia turėjo neprileisti privisti bankams daugiau, nei jų rei- 
kia, valdžia turėjo irgi prižiūrėti jų veikimą. Bet ji prie šio reikalo 
neprikišė nė piršto. Valdžia irgi turėtų prižiūrėti išvežimą ir įveži- 
mą. Sakysime, pavasarį Lietuvos Bankas sutrumpino kreditus im- 
porteriams. Kai kurie iš jų turėjo iš to nuostolių, nes, užpirkdami 
prekes, tikėjosi gauti kredito ir jo apkarpymas jiems tapo žinomas 
per vėlai. Tik paprastai visur daro importo apsunkinimą ne emisi- 
jos bankai, o valdžia. Jeigu pradeda aiškėti, jog prekybos balansas 
pasyvus, apstabdo importą tuo, kad apdeda didesniais muitais 
tuos daiktus, kurie muitui nesvarbūs. Daroma tai įstatymo keliu, 
rašoma spaudoje ir ko! muitas pakyla, visi importeriai iš anksto 
sužino, kad jiems nebeapsimokės užpirkinėti svetur tokių prekių. 

Pas mus gi valdžia arba visai nesikišė į tokius dalykus, arba 
kišėsi tokiu keistu būdu, kad jis iškart visiems buvo aiškus ir lietė 
gerovę tik ne valstybės. Nieko nėra todėl nuostabaus, kad prie to- 
kios tvarkos Lietuvon įvežama per metus 60 tonų vienos kosmeti- 
kos, kaip kad nesenai pranešė „L. Ž.“. Nesenai „Rytas“ griaudų 
įdėjo pamokslą, kad girdi skęstame kosmetikoje ir kituose pa- 
puošaluose, kuriems išleidžiama esą daug pinigo. — Aišku, kad 
importas reikia aprėžti, ypač prie menko eksporto. Bet jeigu to 
nedaro Finansų Ministerija, kurios tai būtų pareiga, tai gerai, 
jeigu tuo pasirūpina bent Lietuvos Bankas. 


Šiuo atveju Emisijos Bankas pradeda eiti tas pareigas, kurios 
turėjo būti atliktos Finansų Ministerijos. Bet yra atsitikimų, kur 
Finansų Ministerija griauna tai, ką daro Lietuvos Bankas, tariant 

jų veikimas diametrališkai priešingas. Prof. Jurgutis iš pat pradžios 
paėmė vieninteliai sveiką kryptį: laikyti lito kursą lygiu dolerio 
kursui, Kurso kritimas nėra dar infliacija, bet pirmas jon žingsnis, 
Žengus gi pirmąjį žingsnį, sunku susiturėti toliau. Kurso aukštumas 
nulemiamas būna tuo, kad kraštas perka svetimos valiutos daugiau, 
nei kiti kraštai reikalauja jo valiutos. Kad palaikytų savo pinigų 
kursą, valdžia paprastai supirkinėja esamus svetur savo krašto pi- 
nigus per tam tikrus agentus. Lietuvoje, kur nėra jokių vertybių, 
— akcijų, obligacijų, — palaikyti lito kursas kur kas lengviau. Mū- 
sų Emisijos Bankas gali nesupirkinėti svetur litų, o stačiai išima da- 
lį jų iš apyvartos, jeigu svetimos padengimui valiutos dalis išeina 
svetur. Tuo būdu pasidaro pusiausvyra tarpu lito ir dolerio. Žino- 
ma, krašto apyvartoj gana skaudžiai atsiliepia litų sumažėjimas, 
bet čia žalos nepalyginti mažiau, nei jos padarytų lito smukimas. 
Bet tuo metu, kai Lietuvos Bankas išiminėja iš apyvartos litus, 
kurių padengimas išnyko, Finansų Ministerija pati savo mostu 
daugina nepadengtų litų skaičių. 


Pernai ji išleido gana didžiulę krūvą metalinių smulkių pinigų 
po 5, 10, 20, ir 50 centų, nekalbant apie smulkesniuosius. Šiemet 
ruošiasi išleisti vėl didelę sumą sidabro pinigų. Valstybės Kontro- 
lis Seime pareiškė viešai, kad sidabro pinigų kalimas atiduotas be 
jo sutikimo ir tai firmai, kuri ėmė brangiausiai už darbą. Savo metu 
tas pats buvo padaryta su popierinių litų spaudimu, kuris atiduota 
buvo irgi tai firmai, kuri ėmė brangiau. Rašyta buvo plačiai anuo- 
met spaudoje, bet tai nieko nepadėjo. Dabar Valstybės kontrolio 
Starkaus protestas bau paveiks kurs turėtų veikti. Bet metalinių 
pinigų kalime ne šis dalykas yra drastiškiausias. 


Juk Lietuvos Banko statutu, kuris Seimo priimtas ir Vyriausy- 
bės Žiniose paskelbtas, vadinasi, yra mūsų krašto įstatymas, visa 
emisija atiduota be jokios išimties Lietuvos Bankui. Kituose kraš- 
tuose kur iždinės neturi jokio ryšio su emisijos bankais, rūpiuosius 
pinigus išleidžia emisijos bankai, o smulkiuosius valdžia, Bet pas 
mus visas iždinių darbas pavestas Lietuvos Bankui ir jam todėl 
vienam atiduota emisijos teisė visų pinigų iki paskutiniam centui. 
Taigi pinigų kalimas Finansų Ministerijos sumanymu ėjo griežtai 
prieš mūsų įstatymus. Gražiai numanė tai ir pats finansų ministeris, 

nes nukaltuosius pinigus pardavė Lietuvos Bankui ir tai už kainą, 
kuri buvo pažymėta ant pinigo, vadinasi kaipo auksinius pinigus. 
Aišku, kad valdžia iš to gerokai uždirbo, o Lietuvos Bankas pradir- 
bo. Nes sidabriniai pinigai neturi pilnos aukso vertės, kurią valdžia 
paėmė iš Emisijos Banko. Lietuvos Bankas, vadinasi, išleido iš sa- 
vo kasos pilnavertę valiutą tam, kad įgytų už ją nepilnavertę. 

Galima klausti, kam gi Lietuvos Bankas sutiko atpirkti iš Fi- 
nansų Ministerijos šiuos pinigus. Juk jeigu jis matęs būtų reikalą 
turėti apyvartoje metalinių pinigų, galėjo pats jų pasidirbdinti 
kiek reikia ir rinkos kainą mokėdamas. Mes nežinome, kodėl jis 
pasirodė tokis nuolaidus. Viena aišku, viešas konfliktas tarpu Lie- 
tuvos Banko ir Finansų Ministerio būtų skaudžiai atsiliepęs -vals- 
tybės kredite. Juk ir be to pinigų kalimu buvo padarytas smūgis 
valstybės kreditui. Kaip? Juk buvo visur suprastas metalinių pi- 
nigų atsiradimas. Visiems buvo aišku, kad valstybės biudžete 
yra nepriteklius, ir todėl finansų ministeris ieškojo kur gali rasti 
pajamų jam užkimšti, kadangi pinigų kalimas Lietuvos Banko 
sąskaiton turėjo duoti gražaus pelno, griebtasi todėl šios prie- 
monės. Blogai esti su to krašto finansais, kur valdžia priversta 
griebtis biudžetui aplopyti tokių priemonių. 

Svetimšaliai jau pavasary buvo pradėję abejoti ir slaptai tei- 
rautis, ar visas yra skelbiamasai Lietuvos Banko padengimas. Jei- 
gu jie, kad ir klaidingai, būtų priėję prie nuomonės, kad to paden- 
gimo nėra, iš kart būtų pradėjęs litas užsieny smukti. Tasai sveti- 
mųjų pasiteiravimas be galo charakteringas, kaip jos žiūri į mūsų 
valstybės finansus ir bankus. Juk Lietuvos Bankas skelbia dažnai 
savo balansus, kurie rodo padengimo būklę. Jeigu nežiūrint šių ba- 
lanso žinių vis dėlto įtariama, kad padengimas gali būti išnykęs, 
tai tas rodo, kaip žemai jie vertina mūsų finansistų moralybę, Jie gal- 
voja taip: jeigu finansų ministeris priešingu įstatymui keliu gali 
prikalti nepilnaverčių pinigų, tai kodėl gi jis negali paimti biudže- 
to reikalams iš emisijos padengimo? 

Sunkėjant finansų krizei, susidūrimų tarp finansų ministerio 
ir Lietuvos Banko valdytojo turės būti daugiau. Pats sunkiausias 
bus momentas, kada prasidės kova dėlinfliacijos. Yra Lietuvoje žmo- 
nių, kurie uždirbo ant rusų rubliaus infliacijos, o paskui ant vo- 
kiečių markės. Įpratę uždarbiauti nesveiku metu, jie nesugebėjo 

prisiderinti prie pastovios valiutos. Jų reikalams pataisyti reikalin- 
ga infliacija dar Lietuvoje. Jau senai jie spyrė, kad būtų leidžiama 
nepadengtų litų tiek, kiek tai nužiūrėta Lietuvos Banko statute, 
Jų pastangos nebuvo pavojingos, kol biudžetas vargais negalais 
galėjo apsieiti be infliacijos. Bet dabar jis gali pasidaryti neužlilgo, 
sakysim, ateinantį pavasarį, labai aktualus. 

Nereikia manyti, kad infliacija darosi vienu metu. Ji eina labai 
ritmiškai, žingsnis po žingsnio, ir viskas daroma įstatymais. Jau 
dabar Lietuvos Bankas turi nepadentų litų, bet jis dar nepasiekė 
ribos, kuri nustatyta statute. Bet, benykstant padengimui, jis gali 
greitai prie jos prieiti. Tada kiltų klausimas išleisti įstatymo pakei- 
timas, leidžiąs turėti apyvartoje, sakysime, iki pusės, trečdalio ir 
t.t. Šiuo keliu jis ėjo visur, juo eitų ir paskui, jeigu, žinoma, nebū- 
tų pasielgta dar blogiau, tariant leidžiami litai be padengimo visai 
nesirūpinant jokiu įstatymu. 

Kiek rimtas Lietuvai infliacijos pavojus grynai bankiniais da- 
viniais? Čia žinoma, svarbos turi tik Emisijos Bankas, taigi reikia 
pažiūrėti į jo piniginę būklę. Žymės, kurios lig šiol pasirodė, kad 
ir nelemia gero, bet padėtis dar nėra kritiška. Juk kas pasireiškė 
lig šiol? Svarbių yra keletas apsireiškimų: 1. išsižadėta kuriam lai- 
kui dėsnio neišleisti nė vieno nepadengto lito, 2. svetimoji valiuta 
iš Banko nyksta ir tai gana greitai, 3. indėliai irgi nyksta paskuti- 
niais laikais, 4. Banko portfely atsiranda dokumentų į nejudomąjį 
turtą ir tai didesnėms sumoms ir 5. vekselių apyvarta tiek didelė, 
kad jų tarpe yra jau daug ir nemažoms sumoms be vietos. 

Ne visos žymės vienodai svarbios ir ne visos jos katastrofiškos 
reikšmės. Sakysime, indėlių išėmimas paprastai reiškia pasitikėji- 
mo išnykimą. Bet dėl Lietuvos Banko to negalima būtų pasakyti. 
Juk tarp indėlių įskaityta ir valdžios einamoji sąskaita iždo opera- 
cijoms. Lietuvos Bankas ima visus valstybinius mokesnius ir įrašo 
juos minėtojon sąskaiton. Valdžia aikvoja savo pinigus vykdydama 
biudžetą. Iš mokesnių buvo susidarę apie 30 milionų litų pertek- 
liaus, kuris tuo būdu gulėjo Emisijos Banke. Dabar šios sumos 
valdžios išimtos. Tas, žinoma, nereiškia pasitikėjimo išnykimo bet 
negalėjimą išieškoti mokesnių, vadinasi, rišasi su finansais. Tikrų 
indėlių sumažėjimas pasirodo esąs ne tiek jau žymus. 

Svarbesnis dalykas padengimo nykimas, kuris rodo, kad sve- 

timoji valiuta eina iš Lietuvos, vadinasi, mes daugiau perkame, 
nei parduodame. Bet ir čia yra vienas laikinas apsireiškimas: viso- 
je Lietuvoje pradėta pastaraisiais dvejais metais labai daug staty- 
ti. Beveik visa statybos medžiaga, o kartis net ir darbininkai, rei- 
kia atsivežti iš svetur. Vadinasi, už ją turime mokėti užsieniui aukso 
valiuta, sakysime, apie 10 mil. litų. Pastatytųjų gi namų, nors jie 
būtų didelės vertės, negalima paleisti apyvarton. Iš čia apyvartos 
kapitalo mažėjimas. Be abejo, buvo labai neatsargus dalykas šiuo 
metu leistis statybon; bet kilusi iš čia sunkenybė laikina, 

Iš to matome, kad grynai bankiniu žvilgsniu padėtis nėra 
baisi, Jei būtų tik šios sunkenybės piniginės apyvartos, Lietuvos 
Bankas sugebėtų jas pašalinti be didelio sunkumo. Padėties sunke- 
nybė glūdi valstybės finansuose, kurie paremti visu krašto ekonomi- 
niu gyvenimu, Valstybės finansai serga ne nuo šios dienos. Lietu-. 
vos nelaimei ji iki šiai dienai neturėjo nė vieno pakenčiamo finan- 
sų ministerio. Finansams irstant jokis emisijos bankas negali jų iš- 
gelbėti. Jeigu, sakysime, šiandien Prancūzijoje labai padidėjo in- 
fliacija, tai ne dėl to, kad Bangue France būtų blogoje padėty, 
bet todėl, kad jis turi iždui duoti didžiausių avansų, skaitomų mi- 
liardais. 

Taip, jeigu mes norime išaiškinti gyvenamąją dabar krizę, 
mes turime šviesos ieškoti valstybės finansuose, tariant valdžios 
finansinėje politikoje. Dėl klausimo painumo teks apie tai pasi- 
kalbėti skyrium. 


(Lietuvis, 1925 m. lapkričio mėn. 27 d., Nr. 47; psl. 3 - 0) 


Prof, A. Voldemaras 


APLINK ŠMUGELĮ 


Praėjusio mėnesio gale „Rytas“ (25.XI) įdėjo didelėmis rai- 
dėmis: „Kybartuose susekta slapta muitinė“. Po to pasakojama, 
jogslaptos muitinės organizatoriai buvę pasidirbdinę reples kontra- 
bandos keliu atvežtoms Lietuvon prekėms plombuoti. Tos rep- 
lės esą surastos, jų padirbėjai areštuoti, tik pora jų pabėgo. Visa 
tai suradę Prekybos Departamento ir politinės policijos valdinin- 
kai. Nupasakojęs radinio istoriją „Rytas“ nuo savęs prideda: 
„Jeigu pirkliai sumanė įsteigti net savo nepriklausomą muitinę 
kontrabandos keliu įgabentoms prekėms plombuoti, tai galima 
sau įsivaizduoti, kiek prekių įvežama į Lietuvą aplenkiant mui- 
tines, kurių valdininkai, matyt, nesugeba tinkamai su kontra- 
banda kovoti. Galima abejoti, ar Virbalio muitinės viršininkas 
ir valdininkai nieko būtų nežinoję, apie plombų padirbimą, nes 
apie tai Kybartuose buvo gana plačiai kalbama“. . 

Perskaitęs „Ryto“ žinią žmogus nežinai, kas reikia mąstyti. 
Juk dar metai nesuėjo, kai tas pats „Rytas“ smarkiausią ir nepado- 
riausią kompaniją varė prieš teismą, kam jis drįso imtis teisti šmu- 
gelio byloje, kuri paprastai vadinama Purickio byla. Kas gi da- 
bar pasidarė, kad „Rytas“, tada gynęs šmugelį, dabar smarkiai 
puola jo paskelbtąjį šmugelį Kybartuose. Argi būtų „Rytas“ į tik- 
rą kelią atėjęs? O gal jis daro skirtumą tarp kontrabandos ir kontra- 
bandos: kai įtariami šmugely artimi „Rytui“ žmonės, tada teismas 
neturi teisės spręsti tokių bylų, o kai svetimi jam pašalaičiai įta- 
riami, tada „Rytas“ piktinasi šmugeliu. Kas gali Rytiškių širdis 
permanyti? 

Bet tuščia to „Ryto“. Juk visuomenė nedarys skirtumo tarp 
šmugelio privilegijuoto ir paprasto. Jai svarbu, kad jokio šmugelio 

nebūtų ir nemažėtų valstybės pajamos; juo labiau, kad valstybės 
iždas kasdien darosi tuštesnis. Taigi mes labai sveikintum kiekvie- 
ną bet kurios vadybos valdininką, kuris gaudytų šmugelį ir kito- 
kius valstybės pajamų mažinimus. Jeigu Lietuves finansai nebus 
sustiprinti, išnyks mūsų nepriklausoma valstybė. 

Ką tikrai surado minėtieji „Ryto“ valdininkai Kybartuose, 
mažai težinoma, bet kad jie elgėsi taip, jog turėtų būti atiduoti 
teismui patys pirmieji, apie tai žinių tėra labai daug. Apie nusi- 
žengimus muitinių įstaigoms protokolai sustatomi tvarka, nu- 
matyta Baudžiamajame procese (str. 1132, 1134, 1135, 1136 - 1114, 
1148 - 1151'), Ar išpildytas nors vienas šių įstatymo reikalavimų, 
galime labai abejoti; kad daugybė įstatymo reikalavimų stačiai 
sulaužyta, apie tai tikrai žinoma, 

Sakysime, eilėje krautuvių rytą atėję savininkai rado padėtus 
ant jų anspaudus, nežinia kaip atsiradusius. Nors anspaudo padė- 
jimas, atliktas priešingai įstatymo nustatytajai tvarkai, leidžia su- 
laužyti tokį anspaudą, bet mūsų gyventojai, ypač žydai, taip įbau- 
ginti nuo senų dar laikų, kad jie dreba prieš anspaudą, vis tiek ar 
jis teisėtai, ar neteisėtai padėtas, ar žinia kaip jis atsirado, ar ne- 
žinia. Taigi teko girdėti kai kurių pirklių nusiskundimai, kad jiems 
padaryta nuostolių, nes iki anspaudos nuėmimo jie negalėjo va- 
ryti savo prekybos, 

Dar charakteringiau su areštais. Dėl surastųjų padirbtų plom- 
bavimo replių pasakojama visaip. Kai kas spėlioja, kad jos ga- 
lėjusios būti atvežtos net pačių kratą dariusių valdininkų. Juo la- 
biau, kad finansų ministeris Karvelis paskyręs apie 60 tūkst. litų 
premiją, kas suras kontrabandos lizdą. Kuo remiami tokie spėlioji- 
mai? Gi tuo vienu dalyku, kad kratos krautuvėse buvo daromos 
neprisilaikant įstatymo reikalavimų. Čia prisideda keistas pabė- 
gimas to, pas kurį padirbtosios replės rastos. Radus šias reples 
buvęs areštuotas jų savininkas, kas, žinoma, visai tiksliai padaryta. 
Bet keistumas tuoj prasideda. Areštuotasis nebuvęs atvestas po- 
licijon, o paliktas namie gulėti su savo žmona. O kad nepabėgtų 
naktį, prie pat lovos buvęs pastatytas policistas. Tik rytą areš- 
tuotasis išnykęs ir pabėgęs Vokietijon. Žinoma, iš tokio areštavi- 
mo visi juokiasi, 

Šios ir joms panašios kratų aplinkybės visą „slaptosios mui- 

tinės“ suradimą daro burbulu. Kiekvienam pasieny visada esti 
šmugelio, kurio galutinai neišnaikins kad ir budriausia sargyba. 
Rusų metu kiek tos sargybos būdavo, ir vis dėlto kontrabanda ei- 
davo. Pas mus gi siena silpnai saugojama, taigi ėjimas per sieną 
visai lengvas. Tokiomis sąlygomis kontrabandos visu pasieniu ga- 
li būti ne maža. Bet Kauno valdininkai pagadino patys jos ieš- 
kojimą. 

Savo nesiskaitymu su įstatymais jie padarė rastąjį corpus de- 
licti teismui be vertės. Juk teismas tegali remtis tik įstatymais ir 
kaltinimo medžiaga kuri surinkta įstatymų nurodytąja tvarka. Tuo 
būdu teismas turės kaltinamuosius išteisinti, jeigu byla prie jo pri- 
eitų. Vietos gi muitinės ir policijos valdininkai tokiu siuntimu iš 
centro agentų ieškoti šmugeliui buvo papiktinti ir demoralizuoti. 
Juk jeigu vietos agentai netikę, tai reikia pakeisti tinkamesniais, 
bet kol jie savo vietoje, kaip gi galima siųsti kitus iš Kauno ir 
tuo viešai reikšti vietiniams nepasitikėjimą? 

Nepasitikėjimo klausimu „Rytas“ nueina dar toliau. Jis įtaria 
muitinės viršininką ir valdininkus, kad jie net patys žinoję apie 
„slaptąją muitinę“. Užgavimas ir nepamatuotas ir neteisingas. Da- 
bartinis viršininkas p. Puniška žinomas kaip tik tuo, kad nė iš tolo 
jokios kontrabandos neįsileis. Pagaliau jo ir kitų valdininkų veiki- 
mą Muitų Departamentas gali kontroliuoti tam tikromis revizi- 
jomis, 

Jeigu „Rytas“ nori tikrai kovoti prieš šmugelį, dirvą ras pla- 
tesnę, nei tikisi. Tik tegu išsižada privilegijų. Dar visai nesenai 
tuose pačiuose Kybartuose buvo gana charakteringas atsitikimas. 
Atėjus greitajam traukiniui po 6 val. vakaro į Eitkūnus, viename 
vagone palydovas, išėjus visiems keleiviams, pastebėjo pasuolėj 
skrynias. Pamėginęs pamatė, kad jos labai sunkios. Skrynios bu- 
vo pristatytos Kybartuosna tuo pačiu traukiniu ir sustatyta pro- 
tokolas. Pasirodė jose esą 218 kilogr. sidabro (13 pūdų). Kadangi 
aukso ir sidabro išvežimas iš Lietuvos uždraustas įstatymais, tai 
tarnautojas džiaugėsi gausiąs padėtąją įstatymais dalį rastos 
kontrabandos vertės. 

Pasirodė apsidžiaugta per anksti. Ant rytojaus atėjo muiti- 
nėn vienas Kauno pirklys ir pareikalavo išduoti jam sidabrą, ku- 
ris jam priklausąs. Kartu jis parodė finansų ministerio d - ro Kar- 

velio leidimą šiam sidabrui išvežti. Savininkas pasiėmė sidabrą 
atgal ir išgabeno jį šį kartą be kliūčių į Eitkūnus. D - ras Karvelis 
vienas iš „Ryto“ šulų, taigi gal šis dienraštis teiksis mūsų visuo- 
menei pasakyti, kodėl finansų ministeris Karvelis duoda leidimus 
išvežti iš Lietuvos brangiesiems metalams? 

Argi nekeista? Pats p. Karvelis aiškino Seime nesenai, kad 
Prekybos ir Pramonės Bankui buvę duota du milionu litų supirki- 
nėti svetimai valiutai, kad už ją paskui nusipirkti sidabro pinigams 
kalti, ir pats jis duoda leidimus sidabrui vežti užsienin. Ir pa- 
galiau koks santykis leidimo sidabrui išvežti su įstatymu, ku- 
riuo auksas su sidabru uždrausta išvežti? 


(Lietuvis, 1925 m. gruodžio mėn. 18 d., Nr. 50; psl. 4, 5) 

Prof. A. Voldemaras 


ŠVIESOS DARBAS TAMSYBĖJE DAROMAS 


„Lietuvio“ 49 numery buvo aprašytas sumanymas, jau nu- 
siųstas Romon, kaip reiktų sutvarkyti Lietuvoje bažnyčios reika- 
lai. Stambiosios sumanymo linijos šios: visas neokupuotosios Lie- 
tuvos plotas sudaro vieną arkivyskupiją, sudėtą iš keturių vysku- 
pijų su sostais Kaune, Telšiuose, Panevėžy, Marijampolėj; arki- 
vyskupu nužiūrėtas kan. Staugaitis, Seimo vice - pirmininkas, Že- 
maičių vyskupas Karevičius perkeliamas į Žemaitijos vidurį — 
Telšius, vyskupas sufraganas Skvireckas apima naują Panevėžio 
vyskupiją, o vyskupas Karosas lieka savo vietoje. 

Šis sumanymas paskelbtas „Lietuvy“ kaip tik tuo me- 
tu, kada Lietuvon atvyko prašalintasai lenkų iš Vilniaus vyskupas 
Matulevičius, kuris, kaip buvo paskelbta spaudoje, turįs Apaš- 
tališkojo Sosto įgaliojimą sutvarkyti Lietuvos bažnytinius reikalus. 
Vadinasi, išdėstytasai projektas pradedamas jau vykinti. Jo vyki- 
nimas turi Lietuvai labai didelių bei svarbių sėkmių, ne tiek ti- 
kybiniu žvilgsniu, kiek politiniu ir kitais. Taigi mūsų visuomenė 
turi apsipažinti su juo visapusiškai. 

Pradėsime nuo politinės dalyko pusės. Iki šiai dienai mes tu- 
rime Lietuvoje visą Žemaičių vyskupiją, pusę Seinų vyskupijos 
ir nedidelę dalį Vilniaus. Tiek Seinai, tiek Vilnius pagrobti Len- 
kų, kurie laiko šias vietas galutinai patekusiomis jų valstybėn. 
Jeigu mes nenorime patys pripažinti Lenkams jų užgrobtųjų plotų, 
Vilniaus ir Seinų, mes turime palikti ir saugoti, kas jų yra mūsų 
žinioje, tariant už jokias gėrybes mes neturime išsižadėti Vilniaus 
ir Seinų vyskupų vardų. Priversti jų išsižadėti niekas mus negali. 
Aišku, jog Lenkams nepatinka, kad mes turime Seinų ir Vilniaus 

vyskupijas. Juk kas tik išgirs, kad Seinai, sakysime, Lenkų pusėje, 
o Seinų vyskupija Lietuvoje, nustebs dėl tokio keistoko dalyko 
ir turės priminti, kad Lenkų grobuoniškumas sudarė tokią padėtį. 


Lenkai sudarė Vilniaus arkivyskupiją, vadovaudamies ne baž- 
nytiniais savo reikalais, bet politiniais. Tas pats politinis reikalas 
liepia ir mums, lietuviams, turėti Vilniaus arkivyskupiją, o kol tai 
negalima, neišsižadėti bent Vilniaus vyskupijos, kurios dalį mes 
turime. Lenkų politiniai laimėjimai bažnyčios reikalais įrašyti kon- 
kordatan, kurį jie šių metų pradžioje sudarė su Vatikanu. Savaime 
suprantama, kad Vatikanas, pripažinęs Lenkams Vilnių su Sei- 
nais negalės palikti šių vardų mūsų pusėje. Jis jau nebegali šiuo 
reikalu nieko kita daryti, nei kas padaryta su Lenkais, dabar tai- 
syti, vadinasi, jis negali mums palikti Vilniaus ir Seinų vardus, 
kurie betgi be mūsų sutikimo mums yra atimti. Todėl jeigu nori- 
me sudaryti Lietuvos arkivyskupiją, tai turime patys save nu- 
teisti ir patys išsižadėti Vilniaus ir Seinų. Be tokio išsižadėjimo 
susitarimas su Vatikanu negalimas. 

Bet ir šios aukos dar maža. Sudaryti pas mus arkivyskupiją 
reiškia padaryti su Vatikanu konkordatas arba leisti jam vienam 
šeimininkauti Lietuvoje. Iš dviejų blogumų tektų rinktis mažesny- 
sis — konkordatas. Tik jo nepadarysi, kol vėl nebus užmegsti nu- 
trauktieji ryšiai su Vatikanu. jų nutraukimo istoriją visi dar gra- 
žiai prisimena, Apaštalų Sostas ne tik pripažįsta Vilnių Lenkams, 
bet ir pats pirmas pašalina mūsų atstovą iš Vatikano. Mūsų val- 
džia, kuri jau nuo senai vedė su juo derybas dėl konkordato, ne 
tik nutraukia šias derybas, bet ir diplomatinius ryšius, liepusi Apaš- 
tališkajam vizitatoriui apleisti Lietuvą. Mes anuomet viešai pei- 
kėme mūsų valdžios politiką su Vatikanu, ant kurio ji vertė atsa- 
komybę už savo pačios neveiklumą ir neišmanymą. 


Bet faktas įvyko: ryšiai su Vatikanu yra nutraukti. Dar dau- 
giau prieš Vatikano pasielgimą demonstruota tuo, kad maldininkų 
kelionė į šventųjų metų iškilmes šią vasarą buvo sulaikyta. Ši de- 
monstracija, ar gerai, ar blogai sugalvota, irgi įvyko. Vatikanas 
buvo paskyręs net laiką, kuriuo Popiežius turėjo priimti maldi- 
ninkus iš Lietuvos, o iš Lietuvos niekas nenuvažiavo, Mano išma- 
nymu, lietuviams geriau būtų buvę nuvažiavus, bet tas nebuvo 

padaryta ir tuo prasidėjęs su Vatikanu konfliktas pagilintas. Šis 
konfliktas įvyko prie krikščionių - demokratų valdžios, kuri visur 
pasididžiuodama giriasi, būk ji ginanti katalikų bažnyčią Lietu- 
voje. Jis įvyko esant užsienių ministeriui p. Čarneckiui, už kurio 
stovėjo kun. prof. Būčys. Taigi negalima sakyti, kad kas iš bažny- 
čios priešų būtų nors pirštą pridėjęs šiam konfliktui iškelti. 


Mūsų išmanymu, šio konflikto su Vatikanu galima buvo iš- 
vengti ir net reikėjo. Bet šiandien jis yra. Irgi aišku, kad katalikiš- 
ka šalis, kaip Lietuva, turės galų gale užmegsti ryšius su kataliky- 
bės galva. Bet juos užmezgant, reikai apsaugoti du dalyku: Lietu- 
vos garbė ir Lietuvos reikalai. Šiandien negalima padaryti nei vie- 
na nei kita. Mūsų valdžia pasisakė nutraukianti santykius su Vati- 
kanu dėl konkordato su Lenkais, kuriuo padaryta lenkiška Vilniaus 
arkivyskupija ir visi tenai kunigai lietuviai atiduoti lenkų valdžios 
nuožiūrai. Šis konkordatas veikia ir veiks. Jo pakeisti dabar nega- 
lėtų nė pats Vatikanas, kad ir norėtų. Vadinasi, toji priežastis, dėl 
kurios santykiai nutraukti, yra šiandien ir bus rytoj. Šiuo žvilgsniu 
niekas nepasikeitė. Bet jeigu konkordato su Lenkais Vatikanas 
negali sulaužyti, tai gal jis pripažįsta Lietuvai kokių nors kitų kom- 
pensatų, kurios leistų mums ieškoti kompromiso? Apie jas irgi 
nėra jokios kalbos. Konkordatas ruošiamas tais pačiais pamatais, 
kuriais buvo besiderėta prieš santykius sutraukiant. Taigi tokiomis 
aplinkybėmis santykių su Vatikanu užmezgimas — gryniausias 
Kanoson ėjimas. 


Be šių kliūčių, yra dar kitų, kurios mums neleidžia šiandien 
sudaryti jokio konkordato, taigi ir įkurti arkivyskupiją su vyskupi- 
jomis. Mūsų neva krikščioniškoji valdžia, gyvai sekdama rusais, 
padarė iš katalikų bažnyčios Vidaus reikalų ministerijos įstaigą. 
Pakeliui pastebėsime, kaip mūsų krikščionys - demokratai vertina 
bažnyčią, Etatuose pirmoj vietoj stovi policija, paskum ligoninės, 
toliau veneros ligų ambulatorija, po kurios stovi darbo inspekto- 
riai su apskričių technikais ir tik tada eina : „katalikų tikybos įs- 
taigos“ (V. Ž. 1924 m. N. 160). 1926 m. biudžete įrašyta joms 
1.387.682 litų. Sudarant arkivyskupiją su naujomis vyskupijomis, 
reikia, be etatų padidinimo, dar nemaža pinigų statybai. Reikia 
pastatyti vyskupams gyventi rūmai, kurijai namas, katedros. Kon- 

kordato visos išlaidos buvo tiksliai numatytos ir į biudžetą įrašy- 
tos, taigi jų keisti negali joks Seimas, Ir Lenkų konkordate įrašyta 
gana didelė metinė suma bažnyčios reikalams. Dabar, kada greit 
nebus iš ko algų mokėti, kada daugybė tarnautojų atleidžiama iš 
vietų dėl lėšų stokos, argi gali Lietuva sunkinti mokesčių naštą 
už tai, kad joje išnyktų Vilniaus ir Seinų vardai? 


Jeigu yra tiek sunkenybių ir aukų konkordatą sudarant, tada 
savęs klausiame, argi jau yra toks būtinas reikalas skubintis ne 
tik eiti Konoson, bet ir konkordatas pasirašyti? Mes tam nemato- 
me jokio reikalo. Ką Lietuvai šiandien duotų nauji vyskupai ir 
arkivyskupai? Prie rusų pasitaikydavo, kad Vilniaus ar Seinų vys- 
kupijos ilgus metus neturėdavo vyskupo, o tik valdytoją iš pralo- 
tų. Bažnyčiai išėjo tai tik geran. Visi katalikai buvo be galo pri- 
sirišę prie savo vyskupo. Dauguma dar pamena, kaip žmonės 
norėjo sulaikyti Vilniuje išvežamą vyskupą Ropą, guldami ant 
bėgių prieš garvežį. Kad ir neturėdami savo vyskupo per ilgus 
metus, kunigai nenustodavo nei uolumo, nei pasišventimo sun- 
kiam jų darbui. Nepamirškime, kad per visą XIX šimtm. visoje 
Lietuvoje tebuvo vos 34 apostazijos atsitikimai kunigų tarpe. Ne- 
priklausomoje Lietuvoje per kelerius metus daugiau kunigų išsi- 
vilko iš savo rūbų. Šiandien Bažnyčia Lietuvoje sunkiai serga, 
bet jai gydyti reikia ne naujų vyskupų, ne arkivyskupo, ne kon- 
kordatų, o visai ko kito. 


Gali be jokios nuoskaudos likti jerarkijos dabartinė tvarka 
dar ilgeniam laikui. Mes pirmieji spaudoje nurodinėjome pavojų 
būti be santykių su Vatikanu, Bet šiandien joki oficialūs santykiai 
ir joks konkordatas negalimas, Išeitis dabartiniame padėjime vi- 
sai kita, Mūsų valdžia gali turėti prie Vatikano neoficialų atstovą, 
kaip ir Vatikanas Lietuvoje. Taip darė, sakysime, karo metu Pran- 
cūzų valdžia, kuri jau kokią dešimtį metų buvo nutraukusi santy- 
kius su Vatikanu, vėl juos užmezgė, pasiuntusi Romon oficiozą. 
Taip daroma visur, kur yra reikalo, Sakysime, toji pati Prancūzų 
valdžia, nors nepripažino Maskvos valdžios, o jau nuo 1920 m. 
jos atstovas gyveno Paryžiuje. Kodėl gi lietuviai negali daryti to 
paties? Per eilę metų mes galime apsieiti pilnai su tokiu neofi- 
cialiu atstovu, kol paaiškės būdai, kaip galima užmegzti oficia- 

lūs santykiai. Jeigu mes taip darysime, Vatikanas rimtai pradės 
su mumis skaitytis ir sutiks mums duoti kompensatų, kurių gali 
būti visokeriopų ir svarbių. Bet matydamas, kad lietuviai, vakar 
patys nutraukę santykius, rytoj bėga pirmieji atsiprašyti už tai, 
dar labiau mus niekins. 

Kaip matome, daugiau mes laimėsime laukdami. Tai ko gi 
mums skubintis? O čia ne tik kad kai kurie mūsiškiai skubinas, bet 
ir negražiai skubinas. Sakau negražiai, nes Bažnyčia, Amžinos 
Šviesos nešiotoja ir reiškėja, neprivalo gauti naujos tvarkos patam- 
sėse ir apgauliu keliu. Juk Bažnyčią sudaro visi tikintieji drauge, 
kuriems visiems lygiai turi rūpėti jos sutvarkymas. Lietuvos Baž- 
nyčios sutvarkymas ne vieno kun. Būčio ar Staugaičio reikalas, o 
visų Lietuvos katalikų. Kaip gi tada galima nuo jų slėptis su to- 
kiais svarbiais klausimais, kaip kad Būčio - Faidučio projekte nu- 
matytieji? Slapstytis nuo katalikų visuomenės su bažnytiniais rei- 
kalais — reiškia netikėti josios katalikiškumu, arba bijoti josios ka- 
talikiškumo. 

Bijoti Lietuvos visuomenės katalikiškumo tenka visiems 
tiems, kurie nori bažnyčią paversti savo partijos politinio laimėji- 
mo įrankiu. Ligšiol tai darė krikščionys - demokratai su savo blo- 
ku ir joms artimi žmonės. Mes ne kartą protestavome prieš bažny- 
čios išnaudojimą partiniams reikalams, nurodinėdami, kad bažny- 
čioje gali ir turi broliškai susitikti politiniai priešai. Todėl mes nie- 
kados neatsisakydavome ir neatsisakysime bažnyčios reikalais rū- 
pintis su visais katalikais, vis tiek kad jie būtų ir krikščionys - demo- 
kratai. Bet krikščionys - demokratai stato klausimą atvirkščiai: kas 
ne krikščionių - demokratų žmogus, o įsikišęs kiton kurion parti- 
jon arba jai artimas — tas bedievis ir tikybos priešas. Šiandien jau 
ne mums vieniems aišku, kad krikščionių - demokratų blokui baž- 
nyčia buvo ir yra politinės galios priemonė. Aš nesakau, kad jie 
neturėtų kitoniškų rūpesnių bažnyčios reikalais. Jie gali turėti ir 
tikrai turi eilę grynai tikybinių reikalų su bažnyčia. Bet tai nė 
kiek joms netrukdo daryti iš bažnyčios ir politinę priemonę. 

Žinant krikščionių - demokratų norą dangstytis Bažnyčios var- 
du savo partinėje politikoj, Būčio - Faidučio sumanymas tegali 
būti suprastas irgi kaipo etinė krikščionių - demokratų politikos 
priemonė. Taip verčia mus manyti slaptumas pasitarimų ir suma- 

nymo paruošime. Pavasary ateina naujojo Seimo rinkimai. Prieš 
juos krikščionys - demokratai norėtų padaryti didžiausių iškilmių: 
Kaune arkivyskupo įšventinimas su jo ganytojišku raštu visiems 
Lietuvos katalikams, kitose vietose apėmimas naujų vyskupijų 
vėlsuatitinkamais raštais. Per visas šias iškilmes krikščionys - demo- 
kratai skelbtų katalikiškajai Lietuvos visuomenei, kiek daug gero 
padarė tuo bažnyčiai jie vieni ir net kovodami su „bažnyčios 
priešais“. Jeigu Būčys - Faidutis tikrai nori suteikti krikščionims - 
demokratams tokią reklamą per būsimus Seimo rinkimus, tikrai 
tada turi ruošti visą darbą patamsėje, nes visiems apie jį žinant 
griūna visas efektas. 


Dar daugiau verčia manyti visame Būčio - Faidučio sumany- 
me politinę priemonę krikščionių - demokratų naudai patsai kan- 
didatas į būsimuosius arkivyskupas. Kaip rašyta, juo numatytas 
pralotas J. Staugaitis, Seimo vice - pirmininkas, o pirma net pir- 
mininkas. Kas yra pralotas Staugaitis kaipo kunigas? Geras Pane- 
munės klebonas, žmogus be aukštojo mokslo, kokių Lietuvoje 
daug yra ir gal būt už jį daugiau turinčių nuopelnų. Imant Stau- 
gaitį kaipo kūnigą, mes galime Lietuvoj rasti kandidatų į arkivys- 
kupus dešimtimis, jei ne šimtais, tarpu parapijų klebonų. Kuo 
skiriasi pral. Staugaitis iš daugybės kitų klebonų? Gi savo politine 
karjera. Politinių klebonų Lietuvoje irgi nemaža; mūsų išmanymu, 
net perdaug, bet nuo jų visų žymiai skiriasi pral. Staugaitis. Po- 
litikos dirvoje jis padaro, jei ne vardą sau, tai bent karjerą, nes 
patampa net Valstybės vice - prezidentu, kaipo Seimo pirminin- 
kas. Bet ir politinę karjerą padaro jis ne plačioje tautinėj politi- 
koj, o krikščionių - demokratų bloko eilėse. Todėl visur bus supras- 
ta, kad pral. Staugaitis nužiūrėtas kandidatu į arkivyskupus tik 
už tai, kad jis veikė krikščionių - demokratų naudai ir kad toliau 
irgi taip pat veiks, bet jau ne pats vienas, o su visais Lietuvos 
kunigais, kaip jų dvasiškas vadovas. 


Taigi sumanymo ruošimas patamsėse ir kandidato nužiūrėji- 
mas irgi patamsėse neleidžia jokio kito aiškinimo. Arkivyskupija 
ruošiama ne Bažnyčios, o pirmoj vietoj krikščionių - demokratų 
reikalams. Iš pral. Staugaičio — politinio praloto — irgi norima 
padaryti krikščionių - demokratų reikalų rūpintojas, o ne Lietu- 

vis bažnyčios vadovas. Tuo tik irgi mes galime aiškinti, kad tokiu 
nepatogiu mūsų bažnyčiai ir tautai metu, kilo šis sumanymas. Juo 
greičiau jis bus palaidotas, juo bus sveikiau. Kada ateis metas 
pertvarkyti Lietuvos Bažnyčios reikalus, visuomenės balsas nuro- 
dys primato vietai vardus, kurie yra branginami ir mylimi visų 
lietuvių. Tuo tarpu tegalimas tik ruošos darbas. 


(Lietuvis, 1925 m. gruodžio mėn. 31 d., Nr. 51 - 52; psl. 5-7) 

Prof. A. Voldemaras 


VIENIEMS LAIMĖJIMAS KITIEMS PRALAIMĖJIMAS 


Jeigu dar prieš karą net geresnieji kunigai parodė, kad poli- 
tikos klausimuose jie visai nenusivokia ir todėl negali būti tautos 
vadais, juo labiau neturėjo jie kištis politikon po karui, kada 
besikeičiant Europos politinei ir socialei išvaizdai, reikia didelio 
politikoje išsilavinimo, nenorint suklysti. Kas parodė, kad plauk- 
damas dargi ramiu vandenynu nežino tikro kelio, kaipgi jis galė- 
tų susivokti audringose jūrose? Jau tas vienas turėjo atbaidyti ku- 
nigus leistis politikon. Už svietiškio padarytas klaidas atsako jis 
vienas, daugiausia jo partija, bet kunigo padarytos klaidos yra 
primetamos dažniausia visai Bažnyčiai. Kad ir neteisingas tok- 
sai Bažnyčios kaltinimas už kunigų klaidas, bet ką gi padarysi 
su šios gadynės psichologija. Ši psichologija kunigams gražiai yra 
žinoma ir todėl jie turėjo su ja skaitytis, 

Antra vertus Bažnyčiai kaip kitur, taip ir Lietuvoje, karas at- 
nėšė daugybę darbo, kuris jai priklauso pirmoje vietoje. Karo 
metu juk žmonių dora žymiai krito, o skurdas žymiai padidėjo, 
Ir kaip gi dora nesusmuks, o skurdas nedidės, jeigu per eilę me- 
tų Žmonių užmušimas, priešo apiplėšimas, tiesos ir doros dėsnių 
mindžiojimas buvo laikomas didžiausiu patriotizmo darbu ir bu- 
vo keliamas į padanges? Ir keno gi darbas kelti dorą ir šelpti 
skurstančius, jeigu ne Bažnyčios? Kituose kraštuose po karui dau- 
giausia gyvumo bei veiklumo parodė tikybinės šelpimo organiza- 
cijos. Ir mūsų kunigams buvo graži darbui dirva, tik jie to darbo 
vengė, o sulindo politikon. 

Kaip buvo minėta, Lietuvoje patapusi laisva Bažnyčia turėjo 
eiti prie inteligentijos, turėjo stengtis ją atvesti atgal prie tikėjimo, 


612 


Šis kelias eina per mosklą. Taigi mūsų dvasiškiai turėjo parodyti 
savo prisiruošimą prie mokslo ir jo gerbimo. Kad dvasiškiai ne- 
priklausomoje Lietuvoje parodė paniekos mokslui, gražiausia tai 
pasirodė bejkūriant universitetą ir ypač teologijos fakultetą, 
kuriam lygaus nėra visame pasauly, nes iš jo vieno norėta pada- 
ryti visas universitetas ir tai dar blogiausio tipo. 

Taip krikščionių - demokratų kunigams besidarbuojant, kas 
jautresnio buvo inteligentijoj, turėjo šalintis nuo Bažnyčios reikalų. 
Tai apsireiškė aiškiai per vadinamuosius katalikų kongresus. Iš 
pradžios kviečiami buvo tenai ne vieni krikščionių - demokratų 
žmonės, bet greitai paaiškėjo, kad jie yra kviečiami krikščionių 
partijos reikalams. Visi, kas nepritarė kirkščionių - demokratų 
darbams, turėjo iš ten prasišalinti. Taip pat daryta ir su kitomis 
organizacijomis: Katalikių Moterų Draugija ir eile kitų. Visos jos 
pirmoje vietoje turėjo būti 'politinėmis jų organizacijomis, 
kurios turėjo užtikrinti jiems nuolatinį viešpatavimą Lietuvoje. 
Tuo žvilgsniu jų atsižvelgta į jaunimą: pavasarininkai, ateitininkai 
— visa tai galvota pirmojon vieton padaryti pamatu krikščionių - 
demokratų politiniam viešpatavimui. Stipendijas jiems duodavo 
mokslui eiti, bet su sąlyga paskui atitarnauti krikščionių - demo- 
kratų partijai, o reikalui esant, sakysime rinkimų metu, metus 
viską eiti agituoti jų naudai, 

Globodami savo organizacijose ar tai liaudį, ar tai besimoki- 
nančią jaunuomenę, krikščionys - demokratai neparodė nė ma- 
žiausio rūpesnio jų švietimu ir dorinimu. Pamokinančių raštų arba 
dorinančių nė nesirūpina leisti. Kai prasidėjo išlaidų trumpinimas 
dėl pinigų stokos, išmesta pirmų pirmiausia kreditai knygoms 
leisti. Čia apsileidimas pasiekė tokio negirdėto laipsnio, kad jau 
pradėjo stigti maldaknygių. Štai kaip krikščionių - demokratų ku- 
nigai rūpinasi žmonių pamaldumu! Užtai kas jų brūkama žmonių 
rankosna? Patys nešvariausieji ir nedoriausieji jų partijos raštai. 
Ar įstabu todėl, kad žmonės pradeda nustoti visai skaityti. 

Nemokindami žmonių doros ir nekeldami švietimo, krikščio- 
nių - demokratų kunigai pradėjo gyventi visai nekunigiškai. Baž- 
nyčios kanonai įsako dvasiškiams švenčiau gyventi už svietiškius. 
ir būti dorumo ir gerų darbų pavyzdžiu. (Clerici debent sanctio- 
rem prae laicis vitam interiorem et exteriorem ducere eisgue vir- 

tute et recte factis in exemplum excellere. Codex juris canonici 
Can. 124) Šis įsakymas yra bendras ir stovi pradžioje to skyriaus, 
kuris kalba apie dvasiškių pareigas. Toliau eina eilė reikalavimų, 
ką kunigai turi daryti ir ko vengti. Mes tepriminsime tik keletą 
tokių dėsnių. Sakysime uždrausta kunigams užsiimti pramone ar 
prekyba dargi net kitų naudai. (Prohibentur clerici per se vel per 
alios negotiationem aut mercaturam exercere sive in propriam 
sive in aliorum utilitatem. Can. 142), griežtai uždrausta jiems 
lankytis restoranuose (tabernas aliague similia locane ingrediantur. 
Can. 138), teatruose ir t. t. (Can. 140). 

Tokius, tarp kitko, reikalavimus Bažnyčia stato kunigams. 
Kelintas krikščionių - demokratų kunigas neprasižengęs bus kas- 
dien šiems reikalavimams? Visi pradėtų juoktis, jeigu mes užsimin- 
tum apie gyvenimo šventumą Vailokaičio, Purickio, Krupavičiaus 
ar Šmulkščio, o juk jie visi krikščionių - demokratų šulai. Metro- 
polis Kaune ir kitos tolygios vietos galėtų papasakoti apie jų šven- 
tumą. Arba vėl: uždrausta kunigui visokis verslas ar prekyba, o 
kam gi šiandien Lietuvoje nežinomas Ūkio Bankas su kitomis 
kun. Vailokaičio įmonėmis. Ir stebėtina: žino tai vyskupai, žino 
ir asketai kunigai iš krikščionių - demokratų, žino ir tyli. Mat, 
šie kunigai atnaujina viską Kristuje „Metropoly“ arba ,„Ramovėj“ 
ir kur kitur. 

Pamindami Kristaus mokslą, apsilenkdami su Bažnyčios įsta 
tymais, krikščionių - demokratų bloko kunigai siekė vieno dalyko: 
svietiškos valdžios. Bažnyčios įstatymai griežtai drau- 
džia kunigams, dalyvauti bet kokioje svietiškoje valdžioje bent 
be popiežiaus leidimo (Sine apostolico indulto officia publica, 
guae exercitium iurisdictionis vel administrationis secumferunt, 
"ne assumant. Can. 139 par. 2), Bet kas reiškia įsipolitika- 
vusiems kunigams Bažnyčios įstatymai! Jie ne tik negavo rei- 
kalaujamo leidimo iš popiežiaus, bet nerado reikalo nė prašyti. 
Valdyti kraštas per Bažnyčią galima tik tada, jeigu bus vyskupai 
krikščionių - demokratų partijos arba nariai, arba bent rėmėjai. 
Abudu Lietuvos (neokupuotos) vyskupu — Žemaičių ir Seinų iš 
pat pradžios buvo jų žmonės, Juk ir pati partija nebūtų galėjusi 
susikurti be vyskupų pritarimo. Taip vyskupams padedant krikš- 
čionys - demokratai valdė Lietuvą per ilgus šešerius metus. 

Kad ir didelis buvo Katalikų Bažnyčios autoritetas minioje, 
bet netikęs valdymas, pasižymėjęs didžiausiu morališku supuvimu, 
pilniausiu technišku nesugebėjimu ir skaudžiausiais politiškais pra- 
laimėjimais, rodė, kad kunigų valdžiai ateina galas. Suprato tai 
pagaliau ir jie patys, o supratę sumanė laikyti per Bažnyčią 
Lietuvą ir toliau savo suterštose rankose. Iš ten atsirado sumany- 
mas prieš pačius Seimo rinkimus nudžiuginti katalikus lietuvius 
naujais vyskupais, kurie turėjo būti ištikimi jų žmonės, bent dau- 
gumoje. Vykinti šiam planui krikščionys - demokratai parsikvie- 
tė iš Vilniaus Kaunan vyskupą Matulevičių. Jeigu tikėti „Rytu“, 
ark. Matulevičius esąs Apaštališkuoju vizitatorium Lietuvai vie- 
ton Cekinies. Nors „Rytas“ ir tiesa — du priešingiausiu pasauly 
daiktu, bet savo partijos reikalais kartais jis gali pasakyti ir tiesą. 
Jeigu taip, tada bus buvusios slaptos derybos krikščionių - de- 
mokratų iš vienos pusės su Matulevičium Vilniuje ar kur kitur 
iš kitos su Vatikanu, nežiūrint, kad santykiai su juo pačių krikš- 
čionių - demokratų buvo nutraukti. Ateity paaiškės, kaip šios 
derybos ėjo, 

Ar šiaip, ar taip, jos buvo jau tiek pasistumėjusios, kad šių 
metų pradžioje ark. Matulevičius oficialiai atvyksta Lietuvon. 
Kaipo žmogui ir kaipo kunigui ir dargi vienuoliu Matulevičiui 
niekas negali nieko primesti. Jo širdies gerumas, būdo malonumas 
ir mokslo rimtumas žinomi visiems, kas jį pažįsta arčiau. Bet jam 
stinga politinio takto ir meilės savo kraštui. Susidurdamas tik pri- 
puolamai su mūsų tautišku judėjimu ir visa savo siela atsidavęs 
vien Katalikų Bažnyčios labui, jis nė nebūtų galėjęs, kad ir norė- 
damas tautinės mūsų ir politinės ideologijos. (Reikia manyti, kad 
šiame sakinyje praleista „suprasti“. .. .kad ir norėdamas suprasti 
tautinės ir politinės mūsų ideologijos. M. Š.) Tai parodė jis iš 
pat pradžios. Vilniaus vyskupu jis pateko tiktai kaipo Valstybės 
Tarybos kandidatas ir vyskupo insigniją gavo iš Tarybos, vadi- 
nasi buvo Lietuvos valdžios išvestas į vyskupus. Bet per ingresą 
Vilniaus katedron kilo jau nesusipratimų. Taryba pasisakė dalyvau- 
sianti ingrese tik tuo atveju, jeigu naujasis vyskupas prakalbės 
pirma lietuviškai, o paskui Ienkiškai ir ministerių kabinetas su 
Tarybos nariais gaus katedroje vietas, kaipo valdžios atstovai, o 
ne kaipo publika, 


615 


Vysk. Matulevičius su tuo nesutiko ir jam pritarė čion Tary- 
bos vice - pirmininkas kun. Justinas Staugaitis. Taigi jau tada, 
1918 m. ingresas parodė, kad nei vyskupas Matulevičius, nei kun. 
Staugaitis nebus rimti gynėjai nei mūsų valstybiškų, nei tautiš- 
kųjų reikalų. 

Taip ir atsitiko. Kai Pilsudskis atsilankė Vilniun, vyskupas 
Matulevičius pats jį sutiko iškilmingai katedroje. Tikras lietuvis 
vyskupas amžindien nebūtų daręs tokio žygio, kuris nei kiek nege- 
resnis, nei kai kurių lenkų dalyvavimas iškilmėse, atidengiant ca- 
rienei Katerinai II paminklą. Juk nei į kunigo, nei į vyskupo pa- 
reigas neįeina sutikti katedroje, kur Vytautas ilsisi, Pilsudskį, iš- 
plėšusį Vilnių Lietuvai. Tai nusidėjimas prieš Lietuvą kur kas di- 
desnis, nei gen. Bondienės Biržiškos su kitais ištrėmimo pagyrimas, 
už kurį ji gavo 9 mėn. kalėjimo. Aš nekaltinsiu jo dėl apleidimo vys- 
kupo vietos Vilniuje, kur jis buvo pastatytas Lietuvos valdžios, 
taigi be jos sutikimo neturėjo teisės atsisakyti nuo vietos parei- 
kalavus lenkams, nes aš netikras, ar mūsų „krikščioniškoji“ val- 
džia nebus jam patarusi pasitraukti iš Vilniaus, kurio ji išsižadėjo 
Lenkų naudai. 

Taigi kai mūsų krikščionys - demokratai atidavė į Matulevi- 
čiaus rankas Lietuvoje Bažnyčios sutvarkymą, mums buvo aišku, 
kad tas, kas atsisakė geruoju nuo Vilniaus vyskupijos, nepaliks 
net tos jos dalelės, kuri Lenkų neužgrobta. Išsižadėdami gi Vil- 
niaus vardo juo lengviau išsižadės Seinų. Nors nieko gera mes 
nelaukėme iš ark. Matulevičiaus kelionės Romon, vis dėlto nema- 
nėme, kad jis atvežtų tokį popiežiaus raštą kokį jis atvežė. Šio 
rašto tekstas man žinomas iš „Tiesos Kelio“ (II metai I t. N. 4). 
Kas kiekvieną turi nustebinti ir giliai užgauti šiame rašte, tai gra- 
symas prakeikimu. Bažnyčios darbas laiminti, o ne keikti. Jei kas 
klysta, reikia mokinti, šviesti, bet ne keikti. Bet perskaitykime pa- 
tį grasymą prakeikimu „Jeigu kas, neduok Dieve, pamėgintų tai 
(priešintis nustatomam bažnyčios Lietuvoje sutvarkymui), tegu 
žino užsitrauksiąs bausmes, nustatytas šventųjų kanonų“ (Siguis, 
guod Deus avertat, hoc attentare praesumpserit, sciat obnoxium 
se evasurum esse poenis a sacris canonibus statutis), 

Aš nežinau, kas rašė konstituciją apie Lietuvos Bažnyčios su- 
tvarkymą, bet aš girdėjau iš čionykščių kunigų, kad teksto pro- 

jektas tikrai kauniškiams buvo žinomas iš anksto ir jų buvę dargi 
įdėta pataisų. Lietuviška vardų rašyba, — o jų yra labai daug — 
pirštu prikišamai rodo, kad bent esminės teksto dalys sustaty- 
tos Kaune, o ne Romoje. Aš labai abejoju, kad pačiam Vatikanui 
būtų atėję galvon grasinti prakeikimais. Greičiausia tai bus papra- 
šyta įdėti mūsų krikščionių - demokratų, kurie patys nežino nieko 
geresnio už keikimus. Juo labiau nereikalingi šių grasymai, kad 
juose priminta tik esamos kanonuose bausmės, o ne nustatomos 
naujos. Taigi be jokio priminimo žinoma, kad bausmė panašiais 
atvejais skirstoma anatema Can. 2334 par. 2). Kristus savo Bažny- 
čią įkūrė ne prakeikimais, o meile ir pasišventimu. Kaip gi to ne- 
suprato ark. Matulevičius, kad lietuvių tauta, tiek daug nuskriaus- 
ta per Bažnyčią, gali tik įsižeisti prakeikimo grasymais ir prakei- 
kimas virs greičiausia prieš taip nelemtai sumanytą ir įvykintą 
Bažnyčios pertvarkymą. 


Reikia iškelti dar du dalyku. Popiežiaus rašte pasakyta 
ganaaiškiai, kad mūsų valdžios duotas pritarimas (suppleto guorum 
interest consensu) naujai Bažnytinei provincijai ir kad ši naujoji 
tvarka būsianti Lietuvos valstybei labai naudinga. Tokių žodžių 
Vatikane niekas nerašytų, jeigu valdžios nebūtų buvęs duotas su- 
tikimas. Panašų sutikimą tegalėjo duoti tik ministerių kabinetas, 
o pranešti apie jį turėjo užsienio ministeris kun. Reinys, kuris tuoj 
tapo paskirtas vyskupu. Čia jis padarė nusikalstamąjį darbą, nu- 
matytą Baudž. Statute. Jo kaltė juo didesnė, kad, pranešdamas 
apie sutikimą ir, žinodamas teksto projektą, jis sutinka su tuo, kad 
mes jau turime su Lenkija nustatytą sieną. Rašte pasakyta, kad 
„iš visų tų plotų, kurie tik esti Lietuvos Respublikos sienose, su- 
daroma sava bažnytinė provincija“ (ex emnibus illis teritoriis 
guae modo in finibus Lithuanae Respublicae sita sunt). Juk Lie- 
tuvos sienos nustatytos Maskvos sutartimi ir josna įeina ir Vilnius 
su Gardinu, o provincijos okupuotųjų plotų Popiežiaus rašte ne- 
apima, vadinasi fines Respublicae Lithuanae patampa jau be 
Vilniaus. Kokią gi tada turėjo teisę kun. Reinys aprobuoti teks- 
tą, kur išmetamas Vilnius? 


Taip krikščionys - demokratai per ark. Matulevičių naujai 
pertvarkė Lietuvos Bažnyčią, kad per ją galėtų likti viešpatauti 

ir toliau. Jau buvo nekartą rašyta, koki jų partijos žmonės paskir- 
ti vyskupais. Visi paskirtieji vyskupai pasiskubino įsišventinti 
prieš pačius Seimo rinkimus; viešai atsidėkavo krikščionims- de- 
mokratams už paskyrimą ganytojišku kolektyviu raštu, pašvęstu 
Seimo rinkimams. Šis jų raštas, tai viešas pripažinimas, kad visa 
reforma padaryta krikščionių - demokratų partijos reikalams. 
Skaitant jį liūdna darosi ir baugu už mūsų Bažnyčios likimą“). 
Tokių laiškų neprivalytų rašyti ne tik vyskupai, bet ir eiliniai ka- 
talikai. Kas pirmų pirmiausia veria jame akį — tai naujųjų vysku- 
pų puikybė. Nusižeminimui reikšti Šventasis Tėvas vadina save 
Dievo tarnų tarnu (servus servorum Dei), o mūsų vyskupai sako 
žodis žodin: „mus Šventoji Dvasia pastatė vyskupais valdyti Die- 
vo Bažnyčios“ (Ap. Dar.: XX, 28). Džiaukitės ir klausykite kata- 
likai — pati Šventoji Dvasia pastatė juos vyskupais! 


Tik mes norėtume žinoti, iš kur gi naujieji vyskupai gavo 
tikrumą, kad juos tikrai Šventoji Dvasia pastatė vyskupais? 


Taigi nekatalikiškai pradeda naujieji Lietuvos vyskupai, gir- 
damiesi, kad juos Šventoji Dvasia padarė vyskupais. Pradėję ne- 
katalikiškai, jie parašė visą laišką labai nekatalikišką. Norėdami 
patarti balsuoti tik už katalikus, jie skiria Lietuvos visuomenę į 
katalikus ir neva katalikus. O kaipgi atskirti vieni nuo kitų? Girdi, 
net „bedievybės“ apaštalai paprastai lankosi bažnyčion, neva 
eina išpažinties ir neva atlieka kitas kataliko pareigas. Gudrus bus 
tas, kas atskirs tikromis aplinkybėmis kataliką nuo nekataliko. 


Kas svarbiau, čia mūsų vyskupai užmiršta, ką pati Bažnyčia 
vadina kataliku. Bažnyčia pripažįsta vienų vienintėlį reikalavimą 
katalikui: krikštą. Krikštas suteikia katalikui visas teises ir uždeda 
visas pareigas. Teisės gali būti sustabdytos kliuties (sakysime kū- 
dikystė, beprotystė) arba bažnytinis papeikimas, padarytas tam 
tikru keliu. (Baptismate homo constituitur in Ecclesia Christi per- 
sona cum omnibus christianorum iuribus et officiis, nisi, ad iura 


*) Tas kolektyvus raštas, kaip mums straipsnį parašius teko sužinoti, buvo 
parašytas kun. J. Staugaičio. Raštas dar kartą rodo, kaip pačiai Bažnyčiai pa- 
vojinga skirti vyskupu tokį becenzį, kaip kun. J. Staugaitis. 

Autorius 

guod attinet, obstat obex, ecclesiasticae communionis vineulum 
impediens, vel lata ab Ecclesia censura. Can. 87). Lietuviškuose 
sąrašuose, dargi social - demokratų, ar liaudininkų nėra nė vieno 
žmogaus, kuris būtų susilaukęs bažnytinio pasmerkimo (lata cen- 
sura), vadinasi Bažnyčios akyse jie visi katalikai. 

Bet didžiausią netiesą apie savo artimą skleidžia vyskupai, 
tikindami būk, „bažnyčios priešininkai būtinai nori įsiveržti į 
Seimą ir paskui sukaustyti Bažnyčią įstatymais dar skaudesniais, 
kaip kad yra buvę rusų laikais“. Juk paremti šiems savo žodžiams 
jie neturi nei vieno įrodymo, o prieš juos — be galo daug. Sa- 
kysime, visi gerai žino, kiek Rusijoje buvo suvaržyta sąžinės, žo- 
džio, susirinkimų laisvė, o kas gi daugiau kovojo už šias laisvės, 
jei ne kairieji? Tegu vyskupai parodo bent vieną jų smerkiamųjų 
partijų įrašytą reikalavimą, kad kam nors būtų atimta sąžinės 
laisvė. 

Aš toli gražu neišsėmiau visų „perlų“, kuriais savo rašte be- 
ria naujieji vyskupai, apsilenkdami su tiesa ir dažnai su Bažnyčios 
kanonais. Jeigu vyskupai taip darė, tai ko gi laukti iš krikščionių - 
demokratų klebonų? Juk jie turėjo parodyti dar daugiau uolumo, 
vadinasi, nekatalikiškas raštas dar nekatalikiškiau parapijose buvo 
išaiškintas. Apie tai mes turime nemaža medžiagos. Popiežiaus 
raštas graso prakeikimu, o vyskupų dar smarkiau: balsavimas už 
jų smerkiamus sąrašus pavadintas Bažnyčios griovimu ir Kristaus 
išdavimu! Parapijose nueita dar prie didesnių baisenybių, kur 
tik klebonas, ar vikaras krikščionis - demokratas. 

Šiuose liūdnuose dalykuose viena ramina: katalikų visuomenė 
nepaklausė šio neapykantos bei keršto balso, reiškia katalikiškoji 
apačia sveikesnė nei viršus. Viršūnė gi, pastebėjusi kad rinkimus 
pralaimėjo, įsiuto dar daugiau, nors ir nusigando. Jų įrankis — 
kerštas. 

Iš viso, kas pasakyta matome, jog nauja bažnytinė tvarka 
yra pralaimėjimas Bažnyčiai, valstybei, tautai, o laimėjimas Stau- 
gaičiams, Reiniams. Šiandien gal jau patys krikščionys - demokra- 
tai abejoja apie jų sumanymo vertę. Bet piktam galas dar ne 
greitai pasirodys. Lietuvos katalikai turi rimtai susirūpinti, kaip 
išgydyti sunkiai sergančią mūsų Bažnyčią. Kas ir kaip daryti — 
greitai paaiškės. Esant pastangų ir pasiryžimo mūsų Bažnyčia 

galės būti iš naujo pertvarkyta, kaip to reikalauja jos nauda ir 
Lietuvos labas. Tik neturime pamiršti, kad šis darbas — ne par- 
tijos reikalas, o visos katalikų visuomenės, kuriai plačiai dalyvau- 
jant, prieisime prie naujo pertvarkymo, pradėję šiuo reikalu rim- 
tai derybas su Šventuoju Tėvu. 


(Lietuvis, 1926 m. gegužės mėn. 21 d., Nr. 20; psl. 2 - 5) 

Prof. A. Voldemaras 


VIS DAR PATAMSĖJE 


Kai Vakarų valstybėse įvyksta ministerių kabineto krizė, tai 
visi laikraščiai būna kupini žinių apie tai, kaip darosi naujas ka- 
binetas. Neieškodami pavyzdžių toli atgal, gražiausiai galime ma- 
tyti tai kad ir dabartinėje Briano kabineto krizėje pas Prancūzus. 
Apsiimdamas sudaryti naują kabinetą, Brianas išdėstė spaudai, 
kokiais pamatais jis nori sudaryti naują kabinetą ir kokią darbų 
programą jis numato. Kai, vykindamas savo uždavinį Brianas pra- 
dėjo pasitarimus su įvairių parlamente esančių srovių atstovais, 
tai vėl visuomenė kasdien buvo pažindinama su pasikalbėjimų 
eiga. Grupių atstovai turėjo apsvarstyti pasiūlymą prisidėti prie 
valdžios sudarymo savųjų tarpe. Nė šie partijos viduje pasitarimai 
nebepaliko slapti; apie juos plačiai buvo pranešta visuomenei: 
priimtos rezoliucijos tuoj buvo paskelbtos visuomenės žiniai 
spaudoje. Taip visuomet destisi kultūringuose kraštuose, sudarant 
naują valdžią. 

Mes dar niekaip negalime pasivyti kultūringų kraštų. Kai bu- 
vo valdžia „krikščioniškojo bloko“ rankose, tai kabinetą sudary- 
davo ir keisdavo garsusis „šeškomas“ (komitetas iš šešių). Savo 
slaptuose pasitarimuose jis nulemdavo valdžios likimą. Kai kurie 
krikščionių vyriausybės žmonės tik iš laikraščių tesužinodavo, kad 
jie nebelieka savo vietose. Visuomenė nežinodavo, kam bus pa- 
vesta kraštas valdyti, kada ir dėl kokių priežasčių valdovai pasi- 
keis. Mat, jiems rodėsi, kad visa tai yra valstybės paslaptis, ku- 
rios nė neprivalo žinoti valdomieji, kurių vienintėlė pareiga šven- 
tai klausyti „šeškomo“ pastatytos valdžios. Ši priemonė mums 
gerai yra žinoma dar gyvenant senojoje Rusijoje. 

Pasibaigus „krikščioniškojo bloko“ viešpatavimui, turėjo pa- 
sikeisti ir valdžios sudarymo būdas. Bet pasirodė, kad Rytų me- 
todai yra artimi ne vieniems krikščionims - demokratams: jie yra 
artimi ir daugumui iš laimėjusios opozicijos. Veik pusantro mė- 
nesio praėjo po Seimo rinkimų, o vis dar nėra aiški valdžios vei- 
kimo programa dar net ir jos sudėtis. Kaip čia klajota patamsėse, 
visuomenei nežinant, parodo spaudos žinios: kiek ten buvo minė- 
ta būsimųjų ministerių vardų, apie kuriuos nė negalvojo tie, kas 
sudarinėjo kabinetą. Pavyzdžiui, kiek buvo laikraščiuose rašyta, 
kad Smetona būsiąs ar valstybės kontrolierius, ar net Klaipėdos 
gubernatorius! Štai kaip spaudoje nukalbama, ir tik todėl, kad 
valdžios sudarymo darbas daromas patamsėje. 

Kelias gi, kuriuo reikėjo eiti, buvo labai aiškus ir status. Vos 
paaiškėjus rinkimų išdavoms, mūsų buvo nurodyta liaudininkų va- 
dams, kad jų grupė, kaipo gausingiausia Seime, turėtų sukviesti 
visos buvusios opozicijos laisvą pasitarimą, iš kurio paaiškėtų ar 
iš jos visos galėtų susidaryti koalicija ar ne, ir jeigu ne, tai kokio 
didumo gali būti koalicija. Kuriam laikui praėjus valstiečių liau- 
dininkų komitetas 21 gegužės pakvietė tautininkus prisidėti prie 
koalicijos vyriausybės sudarymo. Ant rytojaus, tariant 22 gegužės, 
Tautininkų Sąjungos vardu p. Smetona nurašė Liaudininkų Cent- 
rui, kad mes galime prisidėti prie koalicijos paaiškėjus darbų pro- 
gramai ir koki žmonės įeis ministerių kabinetan. Šian raštan atsa- 
kė Liaudininkų Centro Komitetas 26 gegužės, atsiųsdamas darbų 
programą bendrais ruožais, nurodydamas, kad pasitarimuose 
galėsią būti aptarti programos klausimai, koalicijos sąlygos ir as- 
mens, kurie įeis kabinetan. 

Šiuo pakvietimu pasitarimai prasidėjo, bet tautininkų atsto- 
vams dalyvauti prie grogramos svarstymo nepriėjo. Mums susi- 
darė iš pat pradžios kebli padėtis: spaudoje buvo žinių, kad 
socialdemokratai įteikę liaudininkams kokį tai protestą prieš tau- 
tininkų kvietimą koalicijon, bet liaudininkai nesakė nei žodžio dėl 
to protesto ir savo kvietimo dalyvauti koalicijoje neatšaukė. 
Tada teko patiems tautininkams išaiškinti padėtis ir tai kuo grei- 
Čiausia. Žinoma, kol buvo Seimo prezidiumo klausimas, buvo ne- 
patogu judinti tie dalykai, kurie rodė, kad vienos opozicijos nė- 
ra. Susitarus gi dėl Seimo prezidiumo, tautininkai iškėlė klausimą 

socialdemokratų protesto. Pasirodė, kad jo būta ir esama. Todėl 
tautininkai nutarė prie tokių aplinkybių nebesilankyti daugiau į 
koalicijos pasitarimus ir apie tai pranešė p. Sleževičiui raštu, ku- 
ris į šį numerį yra įdėtas. 

Protestas iš socialdemokratų pusės nustatė tautininkams ke- 
lią, kuriuo galima eiti, sudarant vyriausybę ir remiant ją Seime. 
Tokiomis aplinkybėmis jie nė negalėjo, sakysime, svarstyti, ar 
jeims priimti pasiūlymą, kad p. Smetona būtų Valstybės kontro- 
lierium. Juk kontrolierius, kaip ir ministeriai, privalo turėti Seimo 
daugumos pasitikėjimą, kurio nustojęs jis turi tuoj atsistatydin- 
ti. Socialdemokratų gi protestas parodė, kad p. Smetona pasiti- 
kėjimo valdiškoje Seimo daugumoje nė neįgijo. Vadinasi, sutik- 
damas būti kontrolieriumi, jis juo būtų, žinodamas, kad Seimo dau- 
gumos pasitikėjimo neturi. Tokiomis sąlygomis šis pasiūlymas te- 
galėjo būti imtas tik kaipo mandagumo reiškimas, kur ir pats siū- 
lantysis supranta siūlymą esant nerimtą. 


Visa tai primenu ne tam, kad išaiškinčiau tautininkų nusista- 
tymą dėl sudaromosios vyriausybės — tokio nusistatymo mes dar 
neturime, nes nežinome jos darbų programos, — o norėdamas 
išblaškyti visus nesusipratimus, kurių tiek daug paleista spaudoje 
dėl tautininkų vado p. Smetonos dalyvavimo vyriausybėje. Antra 
vertus, čia mes susiduriame su tuo patamsės pamėgimu, apie ku- 
rį mes visą laiką kalbame. Vėl mes priminsime paralelę iš Vakarų 
gyvenimo. Tas pats Brianas, apie kurio kabineto darymą minėjo- 
me, norėjo koaliciją praplatinti ir įtraukti jon Puakarė su jo grupe. 
Kairieji viešai pasisakė negalėsią įeiti tokion koalicijon, ir tada Bri- 
anas atsisakė nuo kabineto sudarymo. Kodėl gi nenorėjo mūsų 
socialdemokratai eiti tuo pačiu keliu ir tuoj paskelbti savo nu- 
sistatymą? 

Kur patamsė daugiausia kenkia susidarant, kad ir nepilnai, 
kabinetui —tai programos klausimas. Mes turime prisiųstąjį 
mums programos projektą, kurį pirma minėjome, bet mes negali- 
me apie jį kalbėti viešai, kol jis nepaskelbtas spaudoje. Mums la- 
bai keista, kodėl liaudininkai,siuntinėdami jį nepaskelbė jo savo 
„Žiniose“. Tada ir'plati visuomenė būtų galėjusi ne tik apsipažin- 
ti su programa, bet ir kartu reikšti savo nuomonę dėl jos. Kas 
pasakyta dėl liaudininkų programos tą pat reikia pakartoti ir dėl 

socialdemokratų, ir dėl klaipėdiškių. Vieni lenkai čia susigodo, 
kad politiški ar tautiški reikalavimai reikia visada kelti viešai. Gai- 
la, kad kiti koalicijos nariai nepanorėjo to padaryti. Darydami 
viešąjį darbą šviesoje, jie būtų žymiai palengvinę kabineto už- 
davinį, kurio autoritetas pradeda nykti jam dar negimus. 

Niekas, žinoma, nė nelaukia, kad „krikščionių blokas“ turėtų 
gerą širdį prie susidariusiojo kabineto. Taigi jų kompanija prasi- 
dėjo prieš būsimąją valdžią nuo rinkimų paaiškėjimo. Kaip pir- 
ma dėjosi šis blokas didelis tikybos gynėjas, taip dabar dedasi 
didelis tautos užtarytojas. Jo laikraštis „Rytas“ iš 20. VĮ. rūbus 
sau drasko iš pasipiktinimo, kad, girdi, liaudininkai tiek ir tiek pa- 
žadėję mažumoms, ir paeiliui surašo tuos pažadus. Kai kurie jų 
aiškių aiškiausia nesąmonė. Pavyzdžiui „Rytas“ sako, kad pirmas 
Lenkams pažadas esąs: „statistinius davinius pripažinti nesamais 
ir skaityti, kad lenkų yra 10 proc. Lietuvoje, t. y. per 200.000“. 
Aš labai abejoju, kad lenkai būtų reiškę tokių reikalavimų arba 
kad liaudininkai juos būtų pripažinę. Juk galima sakysime, tikrin- 
ti, kad gyventojų surašinėjimo daviniai iškraipyti ir todėl reika- 
lauti nesivadovauti šiais daviniais, bet laikyti jų „nesamais“ nie- 
kas pasauly negali. Ir vėl kaipgi galima derėtis, kiek pripažinti 
Lietuvoje lenkų. Čia aiški nesąmonė. Lygiai tokia nesąmonė 
tikrinti, kad Klaipėdos kraštui „žymiai padidinamos pašalpos“. 
Kiek mes žinome „pašalpų“ jis niekados neprašė ir niekados 
jų negavo. 

Lietuvių tauta savo pačios namuose ilgą laiką buvo ne šei- 
mininkė, bet įnamė ar net vergė. Taigi dabar, atgaudama šeimin- 
kės teises, labai jautri, kad jos nebūtų kam svetimam atiduotos. 
Taigi „Rytas“ nusimano, kuo galima sujudinti lietuvio širdį. Tie- 
są, pasakius, negalima nė kaltinti „Ryto“, jeigu jis skubinasi su ži- 
niomis apie tokius pažadus ir net jas iškreipia. Kalta čia valdžios 
koalicija, kam ji kalbasi apie visuomenės dalykus ne viešai, o pa- 
tamsėje. Juk „Ryto“ propaganda negalėtų visai reikštis, jeigu iš 
pat pradžios tautinių mažumų reikalavimai būtų žinomi ir žino- 
mas dėl jų liaudininkų su socialdemokratais nusistatymas. 

Kolkas mes kalbame apie metodo klaidas, kurias daro val- 
džios blokas. Bet šios klaidos, jeigu jos eitų didyn, gali pavirsti 
esmės klaidomis. Gi Lietuvos interesai reikalauja, kad naujoji 

valdžia išsižadėtų senosios metodų ir klaidų. Mes žinome, kad 
dabartinės valdžios blokui nestinga gerų norų, kurie dalinai virs- 
ta jau darbais. Jis nė kiek nesvyruodamas išsižadėjo priespaudos 
priemonių krašto valdyme, ( karo stovio nuėmimas, politinių lais- 
vių saugojimas); jis parodė, jog jo žmonės ne dėl pelno eina val- 
džion. Visa tai labai gražu ir sveikintina. Bet kita vertus, visa tai 
daugiau gestas, o ne darbas. Visas darbas sunkus, nedėkingas, 
juodas darbas, dar ateity, gi šio darbo blokas negalės nuveikti, 
jeigu neturės tinkamų jam metodų. Šiuo žvilgsniu, mes lygiai nie- 
ko nauja patys nepramanome, o tik norime Lietuvoje matyti kul- 
tūrinių valstybių viešojo darbo metodus, o ne atsilikėlių. 

Norėtume tikėti, kad naujas kabinetas atneš reikalingą aiški- 
nimą ir naujus darbo metodus. 


(Lietuvis, 1926 m. birželio mėn. 25 d., Nr. 25; psl. 2 - 4) 

PROF. A. VOLDEMARO KALBA 
DĖL ALGŲ DVASININKAMS 


Pozicijos užimtos. Balsavimas aiškus. Tai kalbama gal ir be 
reikalo. Ištikro, kam tos kalbos, jei rezultatas užtikrintas? Bet pa- 
žiūrėkime, kaip užtikrintas? Šiame Seime visi svarbesni klausi- 
mai eina nepaprastu būdu: deklaracija baigta svarstyti prie ryto 
šviesos, interpeliacija — prie ryto šviesos, ir dabar trečią kart ma- 
tome ryto šviesą. Jau tas vienas rodo, kad čia kas tai nepaprasta, 
kad ir tie patys, kurie algų klausimą įnešė, priduoda jam daugiau 
svarbos, negu jie čia rodo. Ir tikrai, vieno iš atstovų buvo pasa- 
kyta: „Dėl šio klausimo čia reikia taip derėtis, kaip ant turgaus“. 
Besiderėta juo iki paskutinei valandai ir susiderėta. Tai, sakau, 
gal bergždžias dalykas kalbėti, nes įtikinti neįtikinsi, o rezulta- 
tai. .. (Atstovas Plečkaitis, iš vietos: Vailokaičio gaila) — Tamsta 
kartais moki daugiau širdies parodyti, negu tamsta dabar nori ro- 
dyti. .. Ne tokius menkus reikalus ir net ne bažnyčią aš čia ginu. 
Juokingas būtų dalykas, jeigu mes manytume, jog nuo to, kad mes 
išbrauktume šituos porą šimtų tūkstančių litų bažnyčia grius. 
Jei dėl šios sumos bažnyčia negalėtų stovėti, tai jos senai nebūtų 
likę. Bažnyčia gimė kaip tik iš kraujo, sustiprinta krauju ir stovi 
tūkstančius metų. Tas, ką mes čia darome, bažnyčios likimui Lie- 
tuvoje nė kiek neatsilieps. Tiesa, gali būti blogai kam kitam ir 
kaip tik tam, kam nenorėtų tie, kurie įneša šį įstatymo sumanymą. 
Reikia tik pagalvoti. Pastatykime klausimą: apie ką šiandien kal- 
bame? Ar tai yra atskyrimas bažnyčios nuo valstybės? (Iš sd.: Bus) 
— Aš nebijau atskyrimo valstybės nuo bažnyčių ir kada rimtai 
bus klausimas pastatytas, aš apie jį kalbėsiu .. Bet pirmiausia 
reikia išsiaiškinti, koki ryšiai tarp valstybės ir bažnyčios tėra nus- 

tatyti mūsų įstatymais. Čia daugiausia kalbama apie metrikus, 
lyg metrikais išsisemtų visi santykiai tarp valstybės ir bažnyčios. 
Ar jūs, gerbiamieji, norite ar ne, bet valstybė negali nepastebėti 
bažnyčios, kaip ir bažnyčia negali nepastebėti valstybės. Kodėl? 
Todėl, kad viena ir kita — didelė jėga. Kai du kaimynai yra ga- 
lingi, tai jie, — ar bus piktuoju ar geruoju, — negali vienas kito 
nepastebėti: ar draugai ar priešai jie būtų, bet turi susitikti. Jei- 
gu sulyginsim šiuo atveju Lietuvos valstybę ir katalikų bažnyčią, 
kurios klausimas čia pirmoje eilėje pastatytas; tai turėsime pripa- 
žinti, kad, čionai viena pusė kur kas didesnė, kur kas galingesnė. 
Nusveria šiuo atveju bažnyčia, o ne valstybė. Lietuva čia susi- 
duria su sena ir stipria organizacija ir todėl juokinga būtų manyti, 
kad jei Seimas išbrauks 200.000 I., tai santykių klausimas bažny- 
čios ir valstybės bus išspręstas. Žinoma, tai turės pasekmių, bet 
visai kitokių, negu šio įstatymo sumanytojai mano susilaukti. Taigi, 
suvedinėti valstybės santykius ir bažnyčios į metrikus reiškia ne- 
nusimanyti šiuo reikalu. Nors turiu pasakyti, kad net tų pačių me- 
trikų reikalas nebuvo tinkamai nušviestas. Turime pastebėti, kad 
metrikos yra reikalingos ne tiek pačiai bažnyčiai, kiek valstybei. 
Juk jos tėra civiliai aktai. Kas gimsta, patampa žmogus civile 
prasme, kada tampa apkrikštytas, ir įrašytas į knygas, kurios vadi- 
nasi metrika. Betikybinių žmonių mūsų įstatymai nepripažįsta. 
Vadinasi, krikštas ar įmetrikavimas teduoda naują visuomenei 
narį. Ne tik gimimas, bet ir kiti gyvenimo svarbieji įvykiai susieti 
su metrika. Visas, sakysime, turto paveldėjimo reikalas susietas su 
civiliais aktais, tariant metrikais. Taigi tuos dokumentus, kurie 
yra reikalingi valstybės gyvenimui, turi kas nors daryti. Bet kas? 
— Aš girdžiu kalbas, kad esą mes niekam neginam daryti tokius 
dokumentus, jeigu nori, pas savo dvasininkus. Argi tai valstybinė 
kalba? Argi galima leidžiant įstatymus sakyti, kad mes neturim 
nieko prieš, kad bet kas gali sustatyti tokius dokumentus? Jeigu 
taip kalbėti, tada bus prieita prie pilniausios „laisvės“ sudarant 
civilės padėties dokumentus, kodėl nepripažinti tada jų, sakysime, 
iš notaro arba politinės partijos? Tik ką gi tada pasakys teismai, 
jeigu jiems patieks kas dokumentą, parašytą kurios nors politinės 
partijos, kad štai mūsų partijoj gimė toks ir toks vaikas (dęšinėj: 
juokas). Ne, gerbiamieji, tai ne valstybinis ir ne juridinis klausi- 

mo statymas. Metrika yra tas civilis dokumentas, kuris tiksliai regu- 
liuojamas įstatymais kiekvienos valstybės. Kam šis darbas pavesti, 
tai kitas dalykas, bet jis visuomet turi būti tikslus ir tvarkoj. 


Pagaliau, žiūrėdami į šį klausimą taip kaip jis šiandien nori- 
ma čia pastatyti, turime pasakyti, kad čia ne vien metrikų sura- 
šymo klausimas paliesta, Paliesdami šį klausimą, jūs paliečiat visą 
šeimyninės teisės skyrių, išdėstytą X tome, ir Napoleono kodek- 
se paliečia apie 150 straipsnių, kuriuos tada jūs turite peržiūrėti. 
Bet tamstos nė neminite nei X tomo, nei Napoleono kodekso, 
jūs paliekate tuščią vietą pačiu svarbiuoju valstybei reikalu — 
šeimynos klausimu. Aš neginu X tomo pirmųjų 150 - 200 straips- 
nių, kuriais tvarkoma šeimyna. Jie remti rusų kanoniška teise (iš 
kairės: taigi, taigi čia ir yra blogumas). Mes patys laikraščiuose kal- 
tinome dešinį sparną, kad jie iki šiol leido mums gyventi rusų 
kanoniška teise, per eilę metų nesutvarkė mūsų įstatymų. Bet jūs 
irgi nenorite jų peržiūrėti, jūs nenorite to klausimo iš visų pusių 
pagvildenti. Juk bažnyčiai iš to nei šilta nei šalta. Čia valstybės 
reikalas ir, man rodos, iš jūsų pusės turėjo būti pastatytas tas klau- 
simas, kaip to valstybė reikalauja. Reikėjo pasakyti: mes keičiam 
tokį ir tokį įstatymą, ir tik po to įnešti biudžeto pakeitimą dėl 
dvasininkų atlyginimo už darbą, daromą valstybei. Tada Chao- 
sas nedidėjęs būtų, mažėjęs. Dabar gi nieko nepasakyta apie ci- 
vilį įstatymą, bet atnešamas biudžeto atmainos projektas ir pa- 
sakoma, tik pakeliui, kad mums metrikai nebereikalingi, arba gali 
juos išdavinėti kas nori. 

Bet bažnyčia ne vien civiliais įstatymais surišta su valstybe, 
Visa eilė kitų klausimų bažnyčios gyvenime liečia ir valstybę. 
Imsime kad ir kunigų juridinę padėtį. Kiekvienas iš mūsų žino, 
kad einant mūsų įstatymais dvasininkams nereikia eiti į kariuo- 
menę. Konstitucija paliuosuoja dvasininkus nuo šių prievolių. 
Kur bažnyčia atskirta, tuose „kraštuose tokių privilegijų dvasi- 
ninkai neturi, ten kiekvienas dvasininkas privalo atlikti karei- 
viavimo prievolę ir negali būti kunigu, kol jos neatliko. Mobi- 
lizacijos metu, jie irgi mobilizuojami, tik prie kito darbo prista- 
tomi, kadangi jų pašaukimas neleidžia jiems kariauti su ginklu. 
Bet šiaip visas valstybines pareigas kunigai neša, kaip ir visi 
kiti. Tik jūs nesiūlote pakeisti įstatymą, kad kariuomenė pri- 

valoma visiems dvasininkams... ir negalite to siūlyti, nes reiktų 
keisti konstituciją. Aš priminiau bažnyčios teisių rūšį, o tokių 
teisių yra ir daugiau. Sakysime, įstatymais yra nustatyta aiški 
tvarka apie tikybines viešas apeigas, maldos bažnyčioje ap- 
saugojimą, padėtos bausmės už šventų vietų paniekinimą, už 
blasfemiją ir t.t. ir t.t. Visa tai numatyta baudžiamajame sta- 
tute, įst. rinkimo XIV tome ir kitur. Skiriant bažnyčią nuo vals- 
tybės visi šie įstatymai reiktų tuojau pertaisyti. To nepadarius 
atsirastų didelė spraga. Kokiais tada įstatymais bus tvarkomos, 
sakysime, pamaldos bažnyčioje. Įstatymai apie susirinkimus? 
Bet tada bažnyčioje būtų kam pamaldos, o kam gal mitingas. 
Kunigas sako pamokslą, bet, jei išmesite baudžiamojo statuto 
atitinkamus straipsnius ir XIV tomo tam tikrą dalį, ar tai bus 
pamokslas? Ne, tai bus vieša prakalba, ir kadangi mes turime 
susirinkimų įstatymą, tai vidaus reikalų ministerija turės pa- 
siūsti į bažnyčią policijos atstovą. Jeigu jis nugirs sakant, kas 
neatitinka valdžios nusistatymo ar partijos noro, galės sustab- 
dyti kunigą (iš kairės: taip ir turėtų būti). Ne, prie to jūs ne- 
prieisite. Tvarka pamaldoms yra nustatyta ne tik pas mus, bet 
ir visur kitur. Visur išleisti specialūs įstatymai, kurie reguliuoja 
tikybos reikalus. Visur yra bendra tvarka, kaip galima daryti 
viešus susirinkimus, bet niekur neleidžia su ta bendra tvarka 
eiti į bažnyčią dargi tose valstybėse, kur bažnyčia atskirta nuo 
valstybės. O jeigu jūs tą klausimą jokiu įstatymu nenustatysite 
ir paliksit tik bendrą dėsnį apie susirinkimus, kas iš to pasida- 
rys? Juk tada policija turėtų registruoti pamaldas bažnyčioje 
ir bendrai imti savo priežiūron visą tikybinį gyvenimą. Jeigu 
jūs to nenorėsite daryti —ir aš tikiu, kad jūs to nenorite —ta- 
da jūs privalote išleisti tam tikrą kitą įstatymą, kuris reguliuos 
padėtį ne vien katalikų bažnyčios, bet ir visos eilės kitų baž- 
nyčių. Surašykite tokį įstatymą, atneškite į Seimą jo projektą, 
kaip manote suorganizuoti santykius bažnyčios ir valstybės, 
tada mes suprasime klausimą, tada mes galėsime vesti diskusi- 
jas. Bet šiandien jūs visai to nedarote ir slepiatės už metrikų. 
Ponai, štai su kokiais menkniekiais jūs ateinate Seiman ir ne- 
galvojate, koks įspūdis bus iš jūsų šito įstatymo visame krašte? 
Juk kiekvienas rimtas žmogus pasakys, kad jūs norite atskirti baž- 

nyčią nuo valstybės. To betgi visai nesakote, o prisidengiate po- 
ros šimtų tūkstančių ekonomijos. (Iš sd.: Aišku). Jūs patys tąja 
ekonomija netikite. (Iš sd.: Mes labai tikim). Netiesa, čia šian- 
dien buvo skiriamos kitiems dalykams dar didesnės sumos, neva 
bedarbiams šelpti. Ne, jūs ieškote tam tikro žesto ir tą žestą man 
rodos reikėtų pavadinti noru „įžnybti“. (Iš sd.: 800.000 tai nėra 
žestas). Juk šiandien čia buvo paskirtas milionas, o antra vertus, 
metrikaciją reikės kam nors pavesti, reikės sudaryti tam tikrą or- 
ganą ir tas gal brangiau kainuos. (Atst. Markelis, iš viet: Vals- 
čiaus valdyboms pavesti). Duokit tada sumanymą, kad savivaldy- 
bėms būtų pavesta surašinėti civilius aktus. Bet jūs tokio sumany- 
mo nepatiekėte ir tenka manyti, kad šis sumanymas — tai tik noras 
kažką parodyti, kad ir kišenėje. Viešai jūs nedrįstate pasakyti ko 
norite. Kodėl jūs neįnešate sumanymo apie atskyrimą bažnyčios 
nuo valstybės? Kodėl dvasininkų atlyginimą rišate su melioraci- 
ja, bedarbių šelpimu, kelių taisymu ir t.t. ir t.t.? Nestatydami 
klausimo aiškiai, jūs greičiausia norite pasinaudoti agitacijos tiks- 
Jais, kad paskui pasakytute: „mes didelį darbą padarėme, mes 
padėjome pamatą bažnyčiai nuo valstybės atskirti“. O kiti, gal, 
sakys, kad bažnyčia jau atskirta nuo valstybės. Ponai, tai bus 
tuščios kalbos, bet pagalvokite apie vieną dalyką, kuris be galo 
yra pavojingas mums, kaipo valstybei ir kaipo tautai. Tai sukė- 
limas tikybinių ginčų. Aš jau šiandien girdėjau kai kurių kalbėto- 
jų susijaudinimą. Tai tada žiūrėkite, kas iš to išeis. Juk yra žinomi 
atsitikimai iš tikybinių karų, kada žmonės vieni kitiems galvas ka- 
podavo ir už ką? Užtai, ar reikia žegnotis dviem, ar trim, ar pen- 
kiais pirštais. Upės kraujo plaukė dėl tikybinių nesusipratimų. Is- 
torija daug mums tokių pavyzdžių rodo. Paimkim kad ir didžią- 
ją Prancūzų revoliuciją, kur parlamentas sugalvojęs buvo refor- 
muoti katalikų bažnyčią be Rymo, savo vieno nutarimu. (Iš sd.: 
Ir gerai padarė.) Ir kas gi liko iš tos reformos? Keli niekšai pri- 
sidėjo prie tų konstitucinių kunigų. Nejaugi jūs norite, kad pas 
mus daugiau Viliūnų atsirastų? Taigi, Prancūzijos revoliucija 
nepasiekė savo tikslo šiuo atveju, o reikia neužmiršti, kad tai bu- 
vo didžiausia, galingiausia anų laikų jėga. Šiandien toj pačioj 
Prancūzijoj jau pripažinta, kad visai be reikalo tuomet taip buvo 
daroma. 

Pora metų atgal skaičiau „Pravdoj“, bolševikų laikraštyje, 
kad komunistai negerai daro, eidami į cerkvę su kepure. Caro 
laikais, jeigu būtų įėjęs į cerkvę su kepure, tai būtų išsiųstas į 
Sibirą. Bet dabar, žinodami, kad jokios bausmės nėra, jie taip 
daro ne savo nuomones reikšdami, o chuliganiškumą. “Taip rašo 
„Pravda“. Vadinasi, Rusijoje jau prieita prie to, kad suprastas 
reikalas gerbti, kas kitiems yra šventa. Supraskime šį reikalą ir 
mes. Juk šis klausimas gali būti iš Seimo išneštas po visą Lietuvą. 
Dešinieji atstovai skelbs: „mes giname tikybą, mes giname baž- 
nyčią, mes giname, kas yra žmogui švenčiausia“. Tokiu būdu 
jūs galite sudaryti tiems žmonėms kankinio aureolę, kurie tos au- 
reolės gal būt ir neverti. Taigi nereikia daryti kankinių. (Atst. 
Bielinis iš vietos: Nesudarys.) Ponas Bielini, tamsta tikybinio jaus- 
mo negali įvertinti, tamsta imi jį matematiškai, o jį reikia įvertinti 
psichologiškai. Todėl aš kviečiu visus labai ir labai pagalvoti 
ir, man rodos, jeigu apgalvosite, tai pamatysite, kad sumanymas 
netikęs, reikia mesti ir negalima daugiau tęsti. 

Bet yra kita dalyko pusė, — politinė. Bažnyčia yra gal didžiau- 
sia tarptautinė organizacija, su kuria visas pasaulis skaitosi ir 
dar kaip. Gal tamstos skaitėte informacijas laikraščio apie Eucha- 
ristinį kongresą Čikagoje. Tai galima pasakyti — buvo katalikų 
triumfas. Jeigu pažiūrėsim, ką apie tą kongresą rašo Amerikos pro- 
testantizmo laikraščiai, jei pasikalbėsime, kaip buvo šis kongresas 
įvertintas viso pasaulio protestantų, tai pamatysime, kad jis turė- 
jo didžiausios politinės reikšmės, su kuria skaitosi visas pasaulis. 
Amerikos protestantai sako, kad kongresas — tai kariaujanti ka- 
talikybė, norinti užkariauti visą pasaulį. Ir jeigu Amerikoj, tokioj 
galingoj valstybėj, žmonės neužmerkia akių, o žiūri kaip į labai 
didelę, labai gudriai sugalvotą politikos mintį, tai negalima ir 
mums taip lengvai, taip paviršutiniškai imti bažnyčios klausimo. 
Turime žiūrėt, kad nesukeltumėm tokią ugnį, kurioj galime su- 
degti mes, bet bažnyčia nesudegs, nes bažnyčia yra perdaug ga- 
linga, kad mes savo darbais galėtumėm turėti jai didelės reikš- 
mės. Mes, kaipo Lietuviai, kaipo valstybė, turim būti atsargūs, 
kad neatsitiktų, kaip su Lenkija, kuri kadaise iškėlė tikybinius vai- 
dus ir dėl savo netolerantingumo žuvo. Klausimas nebus taip su- 
prastas, kad čia kovojama su klerikalizmu, bet daugumui bus aiš- 

ku, kad kovojama su tikyba, kovojama su bažnyčia. 


Man nereikia tvirtinti, kad neturite jūs neapykantos prie baž- 
nyčios, bet Lietuvos visuomenei, visam pasauliui reikia išaiškinti, 
ką darote, kuris spręs iš jūsų darbų, kaip jūs derinote bažnyčios 
ir valstybės santykius. Pagaliau reikia priminti dar du dalyku. 
Pirmų pirmiausia siūlomasis sumanymas prieštarauja mūsų įsta- 
tymams. Blogas dalykas, jeigu nepildo įstatymų kiti, bet dar blo- 
gesnis dalykas, kuomet įstatymų nepildo tas, kuris juos leidžia. 
Taip negalime sakyti, kaip tas Gogolio „Taras Bulba“, kuris pa- 
reiškė sūnui: „Aš tave pagimdžiau, aš tave ir užmušiu“. Mes ne- 
turime įstatymų leisti tam, kad jie būtų naikinami. Jeigu mes pa- 
tys įstatymų negerbsime, tai kas gi juos gerbs? Bet kokius čia 
priminiau įstatymus? Nepamirškite, pas mus yra pravesti dvasi- 
ninkų etatai. (Iš kairės: nėra.) Gal tamstos galvojime išnyko. (De- 
šinėje smarkus plojimas.) Taigi, etatų įstatymai išleisti, ir čia bu- 
vo, rodos, referento vystoma mintis: tai kas, kad yra etatai? Eta- 
tai gali būti, o žmonių juose gali nebūt. Taip atsitinka, bet nor- 
malėje padėtyje yra kitaip, tariant, kad etatinė vieta paliekama 
tuščia tiktai iki tol, kol žmonių nesusiranda tai vietai užimti. 
Bet negalime taip sakyti, kad etatai yra, bet žmonių gali visai ne- 
būt. Eidami šiuo keliu, mes ir su teismais galime padaryti tą pat, 
tariant, etatai yra Tribunolo ir Apygardos Teismo, bet neskiria- 
ma nei vieno teisėjo, vadinasi, panaikinti patį teismą. Rusų įsta- 
tymais, kurie veikia pas mus, jeigu yra etatai, tai turi būti skiria- 
mi pinigai algoms, ar toj vietoj yra žmogus ar nėra, Vadinasi, 
biudžeto taisyklėmis visoms etatuose numatytoms vietoms priva- 
lo būti atleisti pinigai. Bet dar daugiau. Pažiūrėję į dvasininkų eta- 
tus, mes pastebėsime, kad tenai yra dvi vietų rūši. Viena — dva- 
sininkai, pradedant nuo vyskupo ir nusileidžiant iki vikaro, kita 
— pavadinta valstybės tarnautojai, kurie lygiai nieku nesiskiria 
nuo kitų valdininkų, kas tada išeina? Yra valstybės tarnautojų eta- 
tinės vietos, bet pinigai iš jų atimami. Na, o kaipgi būtų, jeigu 
ateitų kokia jėga čionai ir pasakytų: jūs esate Seimo atstovai, 
jums yra paskirtas atlyginimas, bet pinigų jam mokėti neduosime. 
Jeigu mes tuo keliu eisime, tai turime būti prie to prisiruošę pa- 
tys, nes negi amžinai atstovausime. Jeigu ateis kiti ir darys, ką mes 
žadame daryti tiems valstybės tarnautojams, tai tik pavartos prieš 

mus mūsų pasielgimą. Kitas dalykas, jeigu panaikintume tas vie- 
tas nauju įstatymu. Vidujinis ir įstatymo atžvilgiu šitas klausi- 
mas yra. Todėl negalima įnešti šito klausimo, kaip jisai yra įneš- 
tas, tariant, negalima siūlyti išbraukti algos, o palikti pačius tar- 
nautojus dirbti dykai, nors kiti visi valdininkai gauna atlyginimą. 
Juk įstatymai yra leidžiami nesiremiant simpatijoms ar antipati- 
joms, bet dora turi būti jų pamatu. Kadangi šitas įstatymas griež- 
tai tiems principams nusižengia, kadangi jisai įneštas ne valsty- 
bės reikalais besivadovaujant, o sumanymais visai pašaliniais, 
nedarykite tos klaidos imdami svarstyti tokį sumanymą. Šių eta- 
tinių vietų niekas nesiūlė panaikinti, bet nedavimas lėšų gal būti 
prilygintas jų išbraukimu. Mums lietuviams tautininkams tas mo- 
tyvas labai svarbus. Aš labai protestavau prieš tokį išbraukimą, 
kada kūrėsi Lietuvos bažnytinė provincija ne dėl to, kad bažny- 
tinės provincijos atsiranda, bet dėl to, kad joje išbraukiamas bu- 
vo su Seinais Vilniaus vardas. Etatuose gi yra visi tie vardai; 
yra ir Vilnius ir Seinai. Jūs irgi smerkėte savo metu, kam buvusio- 
ji valdžia išsižadėjo šių vardų. Tai dabar jūs patys parodykite, 
kad neišsižadate. Jeigu su tais etatais surišti tokie brangūs var- 
dai, kaip Vilniaus vyskupijos, Žemaičių vyskupijos, tai nedarykite 
tai kad patys išsižadate, išbraukdami etatus, 

Todėl jūs nei prieš Lietuvos visuomenę nei prieš ką ki- 
tą negalėtumėte pasiteisinti, kam jums reikėjo išsižadėti Vilniaus 
vardo, kuris yra mūsų įstatyme įrašytas. Juk p. Ministeris Pirmi- 
ninkas Sleževičius, kuris savo deklaracijoje yra pasakęs, kad Vil- 
niaus atvadavimas yra mūsų tikslas, pats turės kontrasignuoti tą 
įstatymą, kur bus pasakyta, kad Vilniaus vyskupijos nėra, Seinų 
vyskupijos nėra. Juk D - ras Grinius, dabartinis Valstybės Prezi- 
dentas, turės pasirašyti po tuo įstatymu, ir tada nepykite, jei per 
Lietuvą vaikščios tas „Vyriausybės Žinių“ numeris ir bus rodoma, 
žiūrėkite, valdžia neturėjo drasos atvirai pasakyti, kad išsižada 
Vilniaus, tai išsižadėjo aplinkiniu keliu. Žinoma, kitataučiams 
Seimo atstovams nesvarbu tokie motyvai, bet mums lietuviams 
labai svarbu. Aš baigiu, Sutraukdamas į vieną, kas pasakyta, 
tvirtinu, kad klausimas yra be galo rimtas ir labai nerimtai pa- 
paruoštas, be atodairos atmetami pamatiniai juridiniai dėsniai, 
kurie tvarko santykius tarp bažnyčios ir valstybės; neatsargiai 

paneigiami tautos idealai surišti su Vilnium — dėl viso to mes 
negalime kitaip pasielgti, kaip tik protestuoti prieš tai ir balsuo- 
ti prieš. Kiekvienas, kuris kovoja už idealus, nepasitenkins vien 
šita sale, bet aiškins plačiai visuomenei tai, ką jūs čia darote. To- 
dėl, kol nevėlu, apgalvokit. Jeigu paskui, nuodugniai viską ap- 
galvoję, prieisite prie išvados, kad taip reikia jums daryti, — 
darykite sau, bet neškite ir visas pasekmes iš to. Ateis laikas, ka- 
da pasigailėsite to, bet jau bus per vėlu. Tad, kol nėra vėlu, rei- 
kia bent apgalvoti ir įstatymo sumanymą atmesti. 


(Lietuvis, 1926 m. rugpiūčio mėn. 6 d., Nr. 31; psl. 3 - 6). 

Prof. A. Voldemaras 


KLAIDINGU KELIU 
SEIMAS 


Visų tiek nekantriai lauktasai seimas susirinko, surado savyje 
daugumą valdžiai sudaryti, pastatė naują valdžią, daugiau pus- 
antro mėnesio posėdžiavo, ar tai leisdamas įstatymus, ar tai in- 
terpeliuodamas valdžią, pagaliau išsiskirstė atostogoms, nutaręs 
kitai sesijai susirinkti 24 rugsėjo. Niekas, žinoma, negali reikalau- 
ti, kad jis per šį trumpą laiką būtų padaręs daug atmainų Lietu- 
vos gyvenime. Taigi dar niekas neturėtų teisės kaltinti šio seimo 
gyvenimo, kad jis neįvykdė duotųjų rinkimų pažadų. Tik tolimes- 
nė ateitis parodys, kiek šie pažadai bus išpildyti. 

Vis dėlto dabartinė dauguma ir jos pastatytoji valdžia gana 
aiškiai pasirodė kokia ji bus ateity, tariant ko galima iš jos laukti, 
Jeigu žmogų ar partiją galime pažinti visai tik iš jų darbų, tai 
viltis, ką ji padarys, remiama jų mokėjimu dirbti darbą ir noru 
dirbti. Dėl dabarnykštės seimo daugumos gerų norų padaryti 
Lietuvą laimingą, mes nė kiek neabejojame. Jie trykšte tryško 
per visą tą laiką, kai seimas posėdžiavo. Gi ir pati naujosios val- 
džios deklaracija ne kas kitas, kaip gerų norų litanija. Tik, sako- 
ma, gerais norais ir pragaras grįstas, taigi prie geriausių norų, 
kuriuos reiškė ir reiškia naujieji krašto šeimininkai, mūsų krašte 
vis dėlto gali būti tikras pragaras. 

Kaip apsireiškė naujoji seimo dauguma mokėjimo dirbti 
atžvilgiu? Galimiems nesusipratimams išvengti turime iš pat pra- 
džios pasakyti, kad lyginsime dabartinės dagumos mokėjimą 
dirbti ne su buvusiąja dauguma — juk dėlto krikščionių - demokra- 
tų blokas prarado pasitikėjimą krašte, kad nemokėjo tvarkyti kraš- 
to reikalų, taigi iš naujosios daugumos daugiau tenka reikalauti, — 
bet su vidutiniškais gabumais, be kurių negalima laukti sėkmingo 

darbo. Norėdami įvertinti dabartinės daugumos sugebėjimą 
dirbti valstybinį darbą, pažiūrėkime, ką ji padirbo ir kaip dirbo? 

Visi išleistieji naujojo seimo įstatymai be galo lengvi: veik 
jie visi yra arba panaikinimas buvusiųjų įstatymų, arba jų pakeiti- 
mas. Sakysime, panaikinta karo būklė, panaikinta krikščionių 
demokratų įvestieji priedai prie spaudos ir susirinkimų įstatymų, 
pakeista valstybės prezidentui ir ministeriams algos, pakeista 
biudžeto kai kurios pozicijos, pakeista truputį žemės reformos 
įstatyme vienas dėsnis, pakeista tvarka skirti stipendijas studen- 
tams, išleista amnestijos įstatymas — žodžiu, padarytas darbas, 
kuris galima buvo nuveikti daugių daugiausia per vieną savaitę, 
o dirbta iš tikrųjų septynios savaitės! Tiesa, seimas apsvarstė 
dar kabineto deklaraciją, priėmė ir atmetė keletą interpeliacijų — 
kas irgi turėjo užimti laiko. Bet, kita vertus, turime pripažinti, 
kad ir interpeliacijos su paklausimais buvo sukeltos neaiškumų, 
kuriuos valdžia iš pat pradžios galėjo ir turėjo išblaškyti, 

Ar šiaip imsime, ar taip, turime pripažinti, kad pirmosios 
naujojo seimo sesijos darbai labai nedideli ir toli gražu nesiekia 
vidutiniškų, reikalingų Lietuvai darbų. Išeidami iš nuveiktojo 
darbo galime apytikriai apskaityti, kiek galės seimas padaryti per 
visus trejus metus, kuriais gali gyvuoti. Jeigu būtų po dvi sesiji 
per metus, — kaip paprastai ištikrųjų buna, — per trejus metus 
gauname šešias sesijas. Pirmoji sesija pasibaigė liepos mėnesį, va- 
dinasi, aplamai imant vienas darbo šeštadalis turėjo būti nu- 
veikta, arba kitais žodžiais sakant, iš dabartinio seimo galima 
laukti šešis kart tiek naudingo darbo, kiek ligšiol nuveikta. Gi 
Lietuvos tvarkymo reikalu lig šiol naujasis seimas lygiai nieko ne- 
padarė, Matematiškai šią tiesą vedant prieitume išvados, kad ir 
toliau per visą veikimą tuo žvilgsniu seimas nieko nepadarys 
(0 x 6= 0). Žinoma, gyvenimas —ne matematika, bet per 
matematikos formulas galima apytikriai reikšti ir jo tiesos. Taigi 
mes drįstame tikinti, kad Lietuvos tvarkymui šis seimas bus be 
galo maža padaręs per visą savo amželį, geriausiu atveju. 

Bet gali būti ir blogiau. Matematikoje nuliai dauginami iš 
nulių terodo tik nulius, tariant nieko (0 x 0 = 0), gyvenime vėl 
destisi kitaip. Nieko nenuveikimas, matematikos nulius, padaro 
dažniausia neigiamą dydį, tariant 0 x 0 = — X. Kodėl taip 

esti, lengva suprasti. Juk nedarymas to, kas reikia, vadinasi, ma- 
tematikos nulius, leidžia pasireikšti tam, ko neturėtų būti, vadi- 
nasi, visada duoda neigiamą dydį ( — X). Todėl mūsų tikinimas, 
kad šio seimo trejų metų veikimas baigsis nuliu gyvenimo mate- 
matikoje reiškia, kad prie jo Lietuvos reikalai nepablogės dau- 
giau, nei kad jie buvo prie buvusiojo seimo, tariant prie krikščio- 
nių - demokratų valdžios. Vadinasi, aš laukiu šį seimą šiek tiek 
dirbsiant, tik aš randu, kad jis turėtų padaryti kur kas daugiau, 
nei jis pasirodė galėsiąs padaryti. 

Pamatinė seimo yda, dėl kurios jis negalės nuveikti reikalin- 
gų Lietuvai darbų, eina iš ten, kad seimas ne tik nemoka dirbti 
— tas nebūtų įstabu, — bet nenori visai mokytis. Šiandien žino- 
mi valdymo būdai keli: valdymo darbo pasiskirstymas (Amerika), 
kur stambiosios valstybės funkcijos pavestos atskiriems organams, 
kurie vienas nuo kito visai nepriklauso; parlamentarizmas, kur 
seimams paliktas priežiūros darbas, o vykdomoji valdžia padaro 
visą darbą (parlamento ir valdžios bendradarbiavimas pusiau- 
svyroje) ir absoliutizmas arba diktatūra, ar tai vieno Žmogaus, 
ar tai vieno luomo. Lietuvoje tvarka visai kita, nepanaši nė į vie- 
ną iš čia paminėtųjų. Nors mūsų konstitucijoje įvesta parlamen- 
tarinė valdymo tvarka, bet jos nėra nė krislo. Kas iš tikrųjų yra, 
tai labai primena senovės graikų „statų valdymą“, kur piliečiai — 
politai patys ir įstatymus leidžia ir teisia nusikaltėlius ir valdo 
savo kraštą. Panašiai ir pas mus. Mūsų seimas irgi visko imasi. 
Jis pats vienas leidžia įstatymus. Ir dabartinis seimas dar nebu- 
vo pastatęs savo valdžios, o jau pradėjo leisti įstatymus. Bet ir 
pastatęs tinkamą daugumai valdžią, jis tolimesniuose savo 
įstatymuose nerado reikalo veikti kartu su valdžia. Per visą se- 
siją ministerių kėdės buvo tuštintėlės, vadinasi, seimas sau, val- 
džia sau, Gi prie parlamentarinės tvarkos kiekviename posėdy 
būna ministerių kabineto atstovai, o svarbesniais reikalais ateina 
ir visas kabinetas. Jeigu, sakysime, svarstomas svarbus valdžios 
išmanymu įstatymo projektas, o parlamentas arba nenori jo pri- 
imti, arba delsia, klausydamas begalinių kalbų, ministeris pir- 
mininkas stato pasitikėjimo klausimą. Kiek kart ginčams galą pa- 
daro pasitikėjimo klausimas! Gi pas mus per visus seimus nė 
vienas kabinetas nestatė pasitikėjimo klausimo. Visi Lietuvos mi- 

nisterių kabinetai nuo 1920 metų iširo dėl to, kad viduje partijų 
taip ar kitaip nutaria, bet nė vienas jų negriuvo dėl seimo ne- 
pasitikėjimo! 

Labai ryškų pavyzdį parodė dabartinis M. Sleževičiaus ka- 
binetas dvasininkams algų klausimu. Pats kabinetas šį sumanymą 
rėmė, nes jo galva, p. Slezevičius, ne tik sėdėjo per jo svarsty- 
mą, bet derėjosi su kai kuriais atstovais, ragindamas, kad jie bal- 
suotų už šį sumanymą. Visu tuo jis parodė, kad jo kabinetas pri- 
duoda svarbos šiam įstatymo sumanymui. Tokiu atveju kiekviena- 
me parlamentariniame krašte ministeriai būtų dalyvavę diskusi- 
jose besvarstant šį klausimą ir pagaliau kabinetas būtų pastatęs 
pasitikėjimo klausimą. O pas mus? Kabineto galva derasi su atski- 
romis grupėmis, pats sėdi ne valdžios vietoje kalbų metu, o sa- 
vo partijoje, dalyvauja balsavime, lieka mažumoje ir... pasilieka 
valdžioje. Tokia taktika žemina ir seimą; nesuteikia garbės ir val- 
džiai, Juk klausimas iškilo ne atskirų atstovų sumanymu, o liaudi- 
ninkų partijos, kuri davė Valstybės Prezidentą, seimo pirmininką 
ir ministerį pirmininką, tariant, apėmė valstybėje pirmąsias vie- 
tas. Nepraėjus įstatymo sumanymui buvo sumušta seime liaudi- 
ninkų partija, taigi ir jos priešakiniai žmonės, kurių tarpe ministe- 
ris pirmininkas, einant šiam mūšiui, slėpėsi užpakaly savo partijos, 
nestatydamas pasitikėjimo klausimo, lyg bijodamas prarasti 
valdžios. 

Visuose kraštuose, kur yra parlamentarinė tvarka — oficialiai 
ji yra ir pas mus — toksai balsavimas lygus nepasitikėjimo pareiš- 
kimui. Baigimas gi sesijos gavus nepasitikėjimą visur būtų aiški- 
namas kaip baimė nustoti valdžios ir noras, kad ir aplinkiniu keliu, 
palikti vairą savo rankose. Aš visai nenoriu pasakyti, kad liaudi- 
ninkai iš tikro būtų turėję tokių norų, bet aš tuomi parodau, kad 
parlamentarinės tvarkos liaudininkai neišmano, kaip jos neišmanė 
nė krikščionys demokratai. Šiuo žvilgsniu vienų ir kitų toji pati 
psichologija ir toji pati taktika, Jų išmanymu, kaip ir jų pirmtakų 
seimas turi veikti sau, o valdžia sau, ir juo rečiau seimas susiėji- 
nės su valdžia, juo geriau. Pažiūrų giminystė tarpu liaudininkų ir 
krikščionių šiuo klausimu matyti ir iš to, kad pasiėmę valdovauti 
seimui liaudininkai nė neužsiminė apie seimo reguliavimą ir pa- 
siliko gyventi krikščionių išleistuoju reguliavimu, nors jis visai blo- 


638 


gai sustatytas. Mums rodėsi iš pradžių, kad naujas seimas su kita 
dauguma pradės savo darbą tuo, kad duos tinkamesnį sau darbo 
instrumentą, tariant statutą. 

Neturėdamas gero statuto seimas nemoka tvarkyti savo dar- 
bų, tiek pilnaty, tiek komisijose. Ruošos visas darbas paprastai 
daromas komisijose, kur turi įeiti netiek partijų ar srovių atstovai, 
kiek tie, kas moka dirbti. Dabar gi kas destisi? Komisijosna ren- 
ka ne pats seimas, o deleguoja frakcijos. Tuo būdu visos komisijos 
susidaro ne žinojimo ar sugebėjimo pamatais, o partiniais. Senai 
žinomas dalykas, kad išmintis ir mokėjimas žmonėse padalintas 
nė kiek neatsižvelgiant į partijų didumą. Galima sakyti atbulai, 
juo didesnis protas ir išsilavinimas, juo sunkiau jis įeina į parti- 
jos gyvenimą ar net apskritai į į viešąjį gyvenimą. Geriausis Ameri- 
kos viešojo gyvenimo žinovas profesorius Braisas žinomoje savo 
knygoje „The American Commonwealth“ įdėjo vieną skyrių klau- 
simui, kodėl geresnieji — intelektualiu ir moraliu žvilgsniu — 
žmonės vengia eiti viešajin darban. Nesant gabumų padalinimo 
partiniais pamatais pasidaro tas, kad kiekvienoje komisijoje dau- 
guma patenka toki, kuri nesugeba dirbti pavestojo jai darbo. 

Reikia priminti dar vienas motyvas, kuris traukia daugumą 
į komisijas. Dalyvavimas posėdžiuose ten apmokamas skyrium, 
po 20 litų už posėdį. Rimtam darbininkui tai labai menkas atly- 
ginimas, bet tam, kas komisijoje tik „sėdi“ ir turi daug atliekamo 
laiko, komisijos duoda pašalinio uždarbio. Praėjusiame seime buvo 
kirkščionių demokratų tarpe tokių „darbščių“ žmonių, kurie iš 
komisijų turėję per mėnesį daugiau 1.500 litų! Šiame seime 
šis motyvas gal mažiau veikia, bet vis dėlto veikia. Galima abe- 
joti, ar įvyktų daugelio komisijų posėdžiai, jeigu šis atlyginimas 
būtų iš jų atimtas. Dabar gi jos lankomos gana sąžiningai. 

Tokiomis aplinkybėmis negali pasidaryti gerų komisijų, 
taigi negali būti jose nė tinkamo darbo. Koksai būna jose 
darbas matyti iš to, kad komisijų apsvarstytas ir priimtas įsta- 
tymo sumanymas labai pakinta dėl įvairių pataisų, kurių būna 
net prie trečiojo skaitymo. Pataisų daugumas pats jau vienas rodo, 
kad įstatymų sumanymai labai menkai paruošti. Tą patį rodo ir 
referentų kalbos. Nežinau, ar tai dėlto, kad referentai turi ginti 
nevykusius projektus, ar todėl, kad jie neranda reikalo visai ruoš- 

tis prie savo darbo, bet jie, išskyrus vieną - kitą žmogų, visai 
savotiškai pildo savo uždavinį ir labai dažnai juos galima kuo no- 
ri pavadinti, tik ne įstatymo referentais. 

Vis dėlto'seimo įstatymų menkumas glūdi didesnėje, nei šioje, 
ydoje. Įstatymo sumanymas parašyti — tai sunkus darbas, galimas 
tik valdžiai. Kai susirinko 1906 m. Rusų pirmoji Dūma, kurion 
buvo patekę visi rusų inteligentijos žiedai, jos pirmininkas, žino- 
mas advokatas ir buvęs profesorius Muromcevas, pareiškė pran- 
cūzų žurnalistui E. Rukuli, kad Dūma negalėsianti nieko gera pa- 
daryti, nes valdžia nenori su ja bendradarbiauti. Nereikia ilgai 
nė galvoti, kad surastum, jog viena tik valdžia gali paruošti tin- 
kamus įstatymų sumanymus. Juk įstatymas leidžiamas tam, kad jis 
nustatytų įvairius gyventojų santykius ar tai tarp savęs, ar tai 
su valstybe, vadinasi, jis turi būti priderintas prie gyvenimo ir 
tai visoje Lietuvoje. Kas gi gali žinoti, kokios kurio gyvenimo 
sąlygos, jei ne valdžia? Ji turi savo žinioje įvairias įstaigas ar pa- 
vienius valdininkus , kuriems gali įsakyti pristatyti iš kiekvienos 
vietos reikalingų davinių. 

Taigi visuose kraštuose įstatymų sumanymus paruošia visada 
valdžia, o parlamentai juos „taiso“, tikriau tariant, gadina ir pri- 
ima, bet niekados nesiima pats siūlyti įstatymų sumanymus. Ats- 
kiri atstovai tesiūlo tik tokius sumanymus, kur nereikia turėti konk- 
rečių žinių, visais gi kitais atvejais ragina atitinkamą ministerį 
paruošus įnešti parlamentan tokį ar tokį įstatymo sumanymą. Va- 
dinasi, įstatymų leidimo darbe ne parlamentas veda valdžią, o 
atbulai, valdžia parlamentą. Žinoma, tada turi būti valdžia suda- 
ryta iš tinkamų žmonių, kurie ne tik suprastų savo uždavinį, bet 
galėtų jį įvykdyti. Bet seimas, kartą juos parinkęs, turi leisti jiems 
sau atstovauti iki tol, iki kol jais tiki. 

Jeigu valdžiai priklauso vadovybė įstatymų leidime, tai sei- 
mas negali kištis į valdymo darbą. Mūsų seimas, pradedant nuo 
steigiamojo, vis kišosi nuolat valdymo darban. Dabartinis neat- 
silieka nuo savo pirmatakų. Jis irgi pasidarė sau „skundų komisi- 
ją“, kur bet kas ateina skųstis dėl bet ko. Ją besudarant, kai kurie 
seimo atstovai nusiskundė, kad, girdi, mūsų žmonės nesusipratę 
ir prisiunčia skundų net ant teismo įsigalėjusių jau sprendimų. 
Tiesą pasakius, šių žmonių nujutimas ir logika geresni, nei seimo 

atstovų. Visa „skundų komisija“ priešinga mūsų įstatymams, kur 
tiksliai nurodyta, kada ir kam skundai gali būti įteikti ir kas su 
jais turi būti daroma. Taigi, jeigu skundų komisija priešinga 
įstatymams gali nagrinėti skundą ant kokio nors valdininko, 
kodėl gi tada negali ji priimti skundo ant teismo sprendimo? 


Kodėl dabartinis seimas, kaip ir buvusieji, nesutvarko savo 
santykių su valdžia ir veikia vienas sau? Viena priežastis vi- 
siems matoma: nedirbant rimto darbo reikia bent nuduoti veiki- 
mą, kad ir savo pačių pasiteisinimui. Juo daugiau kur seimas ki- 
šis į valdymo dalykus juo daugiau jis leis įstatymų jo paties ini- 
ciatyvos pagamintų, juo labiau jis tikės, kad dirba didelį darbą 
krašto labui. Bet ši priežastis nėra pati svarbioji. Jeigu jis norėtų 
kitaip veikti, jam reiktų pastatyti gera valdžia, o to darbo jis ne- 
įstengs padaryti. Kodėl? Dėl gilesnės priežasties. Kaip teisingai 
pastebėjo kadaise Tokvilis ir jo mintį toliau išvedė Tardas, mūsų 
gadynė vis daugiau tiki minia ir nustoja tikėjusi vienu žmogumi 
(G. Tarde Les Lois de V'imitation, 249). Tai gili tiesa. Tikėjimas 
skaičiumi niekur nėra toksai didelis, kaip Lietuvoje. 

Praėjusiame seime daugumą turėjo krikščionys demokratai, 
ir buvo įsitikinę, kad jie Lietuvoje patys išmintingieji. Dabar jų 
vietą užėmė liaudininkai ir beregint įsitikino, kad šiandien jie pa- 
tapo patys išmintingieji. Liaudininkų 22, o tautininkų trys, vadina- 
si, liaudininkai už tautininkus išmintingesni ir tinkamesni 22:3 = 
71/3 kart. Gal kam rodytis, kad čia kalbama tik juokaujant. Taigi 
kad ne. Mes jau pradžioje nurodinėjome, kaip reikia imti matema- 
tiškos formulės gyvenime. Taigi ir šiame pavyzdyje liekti toji pa- 
ti pastaba. Vadinasi, tikėjimas skaičium veda daugumą, ne vienus 
liaudininkus, žiūrėti tik į skaičių. Pažiūrėkime kad ir partinius 
skaičius ministerių kabinete. Ten turime 3 liaudininkus ir du so- 
cialdemokratu. Dabar priminkime jų seimo atstovų skaičius 22:14 
veik santykis 3:2. Aš nenoriu pasakyti, kad sudarydami kabinetą 
liaudininkai su socialdemokratais susėdę su popierium ir pieštu- 
ku parašė lygtį: vl:scl.= 22:14, iš kur atmetę trupmenas gavo 
3:2. To, žinoma, jie nedarė, bet jų sielose didesniųjų skaičių 
prestižas taip įsišaknijęs, kad jis savaime veikė kaip savo metu 
veikė jis ir sudarant kabinetą iš krikščionių su liaudininkais. 

Štai tos pamatinės seimo ydos, kurios mums rodo iš anksto, 

kad jis labai bus panašus į savo pirmataką. Savo įpročiais, pasi- 
elgimu, darbo būdu jis nė kiek nesiskiria nuo buvusiųjų seimų. 

Dabarnykščiai jo daugumai rodosi, kad praėję seimai buvo 
dėl to blogi, kad ant jų daugumos buvo iškaba „krikščionių - 
demokratų blokas“, o dabar, padėjus vieton tos iškabos kitą: 
„liaudininkų - socialdemokratų — mažumų blokas“, viskas page- 
rėjo dėl vienos jau iškabos, nors visa iš esmės lieka po senovei. 
Dabartinės daugumos vadai turi dar laiko reformuoti seimą, bet 
mes labai abejojame, kad jie tai darytų. 

Gi kol turėsime tokį seimą, geros valdžios neturėsime. Bet 
apie valdžią ir jos ydas pakalbėsime skyrium. 


(Lietuvis, 1926 m. rugpiūčio mėn. 12 d., Nr. 32; psl. 2 - 5) 

Prof. A. Voldemaras 


VALSTYBĖ IR BAŽNYČIA 


Tikybinis klausimas Lietuvoje juo tolyn, juo eina aštryn. Tuo 
negali nesusirūpinti kiekvienas lietuvis katalikas ir nekatalikas, 
jeigu jam brangūs tautos reikalai. Mes jau senai skelbėme ir skel- 
biame, kad kova tarp valstybės ir Bažnyčios neišeis nei vienai 
geran. Mūsų giliausiu įsitikinimu, reikia rasti būdas ramiam Bažny- 
čios bei valstybės sugyvenimui ir reikia juo greičiau, kol dar ne- 
pervėlu, tariant kol karštis nepagavo kariaujančiųjų pusių. 

Norint matyti, kur yra galimas išėjimas, reikia pirmų pirmiau- 
sia pažiūrėti, kaip iš tikrųjų stovi patsai klausimas. Prasidėjusieji 
ginčai rodo, kad nei viena pusė visapusiškai neįžiūri tikros katali- 
kų Bažnyčios padėties Lietuvoje. Pažinti ji reikia juridiniu, poli- 
tiniu, socialiu bei ekonominiu žvilgsniais ir tik tada galima bus ma- 
tyti, kur išeitis. Pradėsime nuo juridinės padėties. 

Juridinė Bažnyčios padėtis nėra taip aiški, kaip nori įtikinti 
viena ir kita pusė. Kuo paprastai normuojami santykiai valstybės 
su Bažnyčia? Ligšiol žinoma du būdu: konkordatas arba vienapu- 
siški valstybės leidžiami įstatymai. Jeigu valstybė sudaro konkor- 
datą su Apaštališkuoju sostu, toje sutarty būna nustatyti pamati- 
niai dėsniai, kuriais bus valdoma bei tvarkoma Bažnyčia besita- 
riančiame krašte. Dažniausia vieno konkordato maža, nes negali- 
ma juo numatyti smulkia Bažnyčios juridinė padėtis. Taigi valsty- 
bė turi išleisti dar eilę įstatymų, kuriais konkordato dėsniai įgy- 
vendomi. 

Pas mus buvusioji valdžia ruošėsi prie konkordato sudarymo, 
bet jo vis dėlto nesudarė. Sudaryta šiais metais Kauno metropo- 
lija iš penkių vyskupijų ir vienos prelatūros; ji sudaryta viehapu- 

sišku Apaštališkojo sosto raštu, be konkordato. Ar šis steigimo 
raštas turi būti Lietuvos valdžios pripažintas, ar ne? Buvusiojo 
krikščionių demokratų bloko žmonės įrodinėja tiek iš Seimo tri- 
būnos, tiek savo spaudoje („Rytas“), kad taip argumentus iškelia 
du. D-ras Bistras, buvęs ministeris pirmininkas, citavo ištraukas 
oficialių raštų, iš kurių matyti, jog jo kabinetas pritarė metropoli- 
jos steigimui ir nutarė atnaujinti su Vatikanu diplomatinius san- 
tykius. Antras argumentas — tai Lietuvos Konstitucijos str. 83, 
kuriuo pripažinta kiekvienai tikybai teisė veikti ir gyventi taip, kaip 
jos kanonai reikalauja. 

Kokia reikšmė šių argumentų? Kiekvienas teisės žinovas pa- 
sakys, kad jie labai menki. Valstybei privaloma tik tas, kas nusta- 
tyta jos įstatymais arba sutartimis. Ir vienas dalykas, ir kitas tega- 
lima padaryti tik per Seimą, o metropolijos sudarymo reikalas 
Seime visai nė nebuvo. Gi Bistro kabineto pritarimas — tai papras- 
tas valdymo aktas, kuris nevaržė nė paties d - ro Bistro, jeigu bū- 
tų norėjęs atsiimti atgal savo sutikimą. Žinoma, nei kiek jis nevar- 
žo nė Sleževičiaus kabineto, kuris iš principo priešingas palaiky- 
mui santykių su Vatikanu, Ar tai gerai, ar blogai — čia politikos 
klausimas, o ne teisės. 

Ne kiek geresnis ir prisidengimas konstitucija. Dargi nekel- 
dami ginčo, ar jos straipsniai 83 ir kiti apie tikybą turi deklaraty- 
vę vertę (deklaratyviais laikomi konstitucijų pareiškimai, kuriems 
taikinti gyvenime reikia kito įstatymo, tam tyčia išleisto), ar pri- 
valomąją normą, turime pripažinti, kad konstitucijos str. 83 ir 84 
kalba tik apie „tikybines organizacijas“, dėl kurių pasakyta žodis 
žodin: „,Tikybinės organizacijos turi valstybėje juridinio asmens 
teisių“ (str. 83). Kada aš skaitau visą 83 straipsnį, man visada 
darosi be galo keista: kalbama apie „tikybines organizacijas“, 
bet nė pusės žodžio nepasakyta apie Bažnyčią! Gi iš „tikybinių 
organizacijų“, dargi visas jas sudėjus krūvon, Bažnyčios nepa- 
darysi. Kas dar blogiau, Rusų įstatymai, kurie Lietuvoje veikia, 
težinojo tik civilės teisės juridinius asmenis, bet ne viešosios. 

Aš negaliu leistis toliau nagrinėjiman konstitucijos str. 83 
ir 84, bet turiu pasakyti, kad šie straipsniai Bažnyčiai daugiau 
kenksmingi, o ne naudingi. Juk juridinis kiekvienas asmuo turi gy- 
vuoti tam tikru aktu (statutas, dovanojimo aktas, palikimo aktas 

ir t. t.). Tuo būdu pasirėmęs konstitucija, Vidaus Ministeris ga- 
lėtų pareikalauti iš kiekvienos parapijos sudaryti ir pristatyti jam 
patvirtinti statutą arba registruoti jį pas notarą, o paskui kontro- 
liuoti, ar parapijos gyvuoja taip kaip statutas reikalauja. Jis galė- 
tų net uždrausti klebonams susižinoti su vyskupais, išeidamas iš 
to kad konstitucijos str. 83 kalba apie atskiras „tikybines orga- 
nizacijas“, bet jų sąjungos ar kokios kitos bendros organizacijos 
visai nenumato. 

Liekti dar priminti vienas juridinis argumentas, iškeltas „Ry- 
te“ prof. Būčio ir dažniau tenai vartojamas. Pasak Būčio ir jo 
pasekėjų, Lietuvos Respublika turinti mokėti Katalikų Bažnyčiai 
tas sumas, kurias rusų valdžia mokėjo jai už atimtą iš jos turtą, 
Atimtąjį Bažnyčios turtą valdė kolegija Petrapily ir kasmet mo- 
kėdavo tam tikras sumas Katalikų Bažnyčiai. Visa tai tiesa, tik 
reikia įrodyti, kad caro valdžios pareigas šiuo reikalu prisiėmė 
bolševikų valdžia ir kad ši valdžia perleido šias pareigas tam tik- 
ra sutartimi Lietuvos valdžiai. Toki dalykai daromi sutartimi; 
mes turėjome su Rusais lig šiol tik Maskvos sutartį iš 1920 m., 
kur nėra nei vieno žodelio apie grąžinimą Bažnyčiai turtų, ar 
mokėjimą už juos rentos. Vadinasi, Lietuva neturi jokių juridi- 
nių pareigų mokėti Katalikų Bažnyčiai bet kokias sumas. 

Ar Lietuva mokės kokias sumas Bažnyčios reikalams, tai gry- 
nai jos vidurinis reikalas, kuris tvarkomas jos viduriniu įstatymu. 
Dvasininkų etatai yra nustatyti mūsų įstatymu ir kol tas įstatymas 
nepakeistas, nustatytos ten algos turi būti išmokėtos. Vien arki- 
vyskupai ir vyskupai, kurių etatuose nėra, negali gauti, kol ne- 
bus naujų etatų. Kad susidarė tokia padėtis, kaltas čionai d - ro 
Bistro kabinetas, kuris besitardamas dėl bažnytinės provincijos, 
kuri žymiai keičia etatus, nepasirūpino pravesti per Seimą naujų 
etatų. Ko nepadarė savo metu katalikiškasis Bistro kabinetas, ne- 
galima laukti, kad padarytų daugiau nei per pusę socialistiškasis 
Sleževičiaus kabinetas. Tuo būdu mes matome, kad juridinė Ka- 
talikų Bažnyčios padėtis Lietuvoje neišaiškinta ir nenustatyta. To- 
kiomis aplinkybėmis valdžia gali vesti atvirai prieštikybinę vidaus 
politiką ir negalima sakyti, kad ji prasižengia kokiems įstatymams, 
kitaip sakant, Lietuvoje mes neturime jokio įstatymo, kuris gintų 
Bažnyčią nuo persekiojimo. Persekiojimas gali būti didesnis, at- 

viras, kaip kad Meksikoje, bet gali būti ir pridengtas. Mūsų da- 
bartinė valdžia atvirai Bažnyčios nepersekioja, bet veda jos erzi- 
nimo politiką, kurią prancūzai vaizdingai vadina politigue de 
coups d'epingle. Nei Kauno metropolitas, nei naujieji vyskupai 
neturi, kaipo tokie, jokių ryšių su Lietuvos valstybe, bet iš to vi- 
sai neišeina, kad valdžia turėtų ignoruoti patį jų buvimą, grą- 
žindami jiems raštus dėl to, kad, girdi, mes tokios kurijos neži- 
nome arba nepripažinti metrikų. 

Pamiršusi pačią Katalikų Bažnyčią mūsų konstitucija betgi 
nepamiršo metrikų. Str. 85 aiškiai pasakyta jog dvasininkų su- 
rašytos metrikos tėra oficialus dokumentas ir negalima reikalauti 
jo pakartojimo kokioje kitoje įstaigoje. Vadinasi, kunigų rašomo- 
sios metrikos privalomos visoms Lietuvos įstaigoms. Kodėl gi ta- 
da jos nepripažįstamos? Girdi, valdžia nežino Kauno arkivysku- 
pijos! Arba vėl, pranešama vienos ar kitos kurijos, kad toks ir 
toks kunigas paskirtas mokyklon kapelionu. Tokios etatinės vie- 
tos yra ir aišku, kad kapelionus skiria vyskupas, o ne apskrities 
viršininkas. Bet vėl ateina atsakymas iš Švietimo Ministerijos, kad 
ji nežino tokios vyskupijos. . 

Legalumo žvilgsniu, žinoma, nieko negalima primesti val- 
džiai: tikrai ji tokios vyskupijos turi teisę nežinoti. Ko trūksta Kau- 
no metropolijai Lietuvos įstatymų žvilgsniu? Vieno daikto, Kau- 
no arkivyskupas su visa dvasininkija ir tikinčiaisiais turėtų suda- 
ryti, einant garsiuoju konstitucijos 83 str., juridinį asmenį, vardu: 
„Kauno metropolija“ ir paskui įregistruoti šį susivienymą pas 
Kauno miesto viršininką ir po to jau kabinetas negalėtų juridi- 
niai nežinoti. Tada jau būtų pasiekta „summum jus“. Bet sako- 
ma: summum jus — summa injuria. 

Tikinčioji visuomenė neleistų privesti savo dvasininkus prie 
tokio pažeminimo. Ji ir dabar jaučia, kad valdžia kur tik gali nori 
įgelti Bažnyčią, kad ir prisidengdama teisėtumu. Mažiau nusi- 
manantiems įstatymuose rodosi, kad ji elgiasi bažnytiniais reikalais 
visai prieš įstatymus. Fizikos dėsnis, kad veikimas lygus atsparu- 
mui, pritaikomas ir visuomenei; vadinasi, valdžios politika -tega- 
li sukelti tik pasipriešinimą, kurį politiniai spekuliantai pasisku- 
bins panaudoti savo partijos reikalams. 

Žodis kovos jau pasklido visuomenėje. Visi Lietuvos vysku- 

pai kolektyviame rašte, pasiųstame Valstybės prezidentui, jį pa- 
vartojo. Reikia labai pasigailėti, kad „Rytas“, gavęs nežinomu 
mums būdu šį raštą, pasiskubino jį išspausdinti, dargi pridėdamas 
prierašą, kad, girdi, jis jau gautas Respublikos prezidento kan- 
celiarijoje. Kad susidėjusiomis aplinkybėmis vyskupai negalėjo 
tylėti, labai suprantama. Bet rašto turinys toli gražu ne toksai, 
kokis turėjo išeiti iš episkopato. Juridinė jo pusė silpna, takto kil- 
numu jis irgi nepasižymi. Įspūdį sukelia jis eilinio partinio rašto, 
kurio tikslas ne tiek surasti išeitį, kiek skelbti priešui kovą. 

Kam juk reikė kreiptis į Valstybės prezidentą? Tarpe vysku- 
pų tėra du politiku: Staugaitis ir Reinys, kurių vienas buvo Sei- 
mo pirmininkas, kitas ministeris. Bent jau juodu turi gerai Žinoti, 
kad pas mus prezidentas nevaldo, taigi lygiai nieko negali pada- 
ryti iškeltais jų klausimais. Iš to bus padaryta išvada: Valstybės 
prezidentas žemina vyskupus, nes neatsako net jų raštan. Jeigu 
jis pasiųs raštą ministeriui - pirmininkui, vėl bus negerai: prezi- 
dentas duoda vyskupams pamoką, kur jie turi kreiptis. 

Bet visa tai būtų ne tiek svarbu, jeigu raštas nebūtų patekęs 
viešumon. Jeigu vyskupai norėjo ieškoti išeities, tai jų raštas turėjo 
likti žinomas tik valdžiai. Valdžia gal būtų supratusi beeinanti 
per toli ir gal kaip norint susitarusi su vyskupais dėl modus vi- 
vendi. Bet dabar? Jeigu valdžia net tikrai norėtų ieškoti būdo 
sugyventi, tai ji nebegali, nes jai viešai „Ryte“ vyskupų skelbia- 
ma kova, kurią jie sakosi priimą. Tokiomis aplinkybėmis atsiranda 
dar naujas — prestižo klausimas, kuris dar toliau nustumia vieną 
pusę nuo kitos. 

Teisingas kelias kur kitur. Valstybė turi sutvarkyti santykius 
su Bažnyčia taip, kad jiedvi gyventų geruoju. Bet klysta tie, kurie 
mano, jog dabartinės bažnytinės provincijos sutvarkymas Lietu- 
vos valstybei priimtinas ir jį reikia pripažinti tokį, koksai yra. Kiek- 
vienas katalikas privalo pripažinti, kad yra Kauno arkivyskupija 
su Telšių, Vilkaviškio, Panevėžio bei Kaišedorių vyskupijomis. 
Ir valstybė turėtų bažnytinę provinciją pripažinti faktinai esan- 
čią. Tik pripažinti tai reiškia, kaipo pareiginę stadiją ir eiti prie 
provincijos pertvarkymo, kas galima padaryti tik su Vatikanu. 

Oficialių ryšių negali užmegzti su juo tol, kol nebus susitarta 
dėl pertvarkymo. Bet kad galima būtų derėtis reikia užmegzti su 

Vatikanu neoficialius ryšius. Tik suėjus kontaktan su Roma gali- 
ma pastebėti, ar greitai mes galime susitarti dėl konkordato arba 
kitoniško modus vivendi, ar ne. Aišku viena, kad mes vieni nega- 
lėsime klausimo spręsti, vadinasi, juo greičiau ineisime minėtajan 
kontaktan, juo geriau. 

Klysta ir valdžia, manydama, kad dabar pasitaiko gera proga 
jeigu ne visai sugriauti Bažnyčią Lietuvoje, tai bent gerokai su- 
silpninti.. Susilpninti, žinoma, galima, bet galima pasiekti tai 
tik silpninant Lietuvą, kaipo valstybę ir lietuvius, kaipo tautą. 
Valdžia turi išsižadėti seno rusų prietaro: būk Bažnyčia — tai tam- 
sumo ir atsilikimo nuo kultūros jėga. Kaipo valdžia ji pirmoji tu- 
rėtų suprasti, kad Lietuvai reikalinga visiška tikybinė taika. 


(Lietuvis, 1926 m. spalio mėn. 28 d., Nr. 43; psl. 2- 4) 

PROF. A. VOLDEMARO KALBA DĖL INTERPELIACIJOS 


VOLDEMARAS (t) Gerbiamieji Seimo atstovai! Mes bu- 
vome už interpeliaciją, nors sąlygos, kuriomis ji tapo įnešta ir pri- 
imta, mums nelabai patinka, tariant, mūsų Ministeris Pirmininkas 
tuo metu, kada buvo patiekiama interpeliacija, buvo svarbiau- 
siais visos Lietuvos reikalais užsieniuose, Maskvoje, ir parsivežė 
didelį politinį laimėjimą. Kituose parlamentuose, jeigu valdžia 
tokį žygį daro, tai bent laukiama, ko! ji grįžta, laukiama, ko! tas 
svarbiausias reikalas bus baigtas, o interpeliacijai vėlesnį laiką 
skiria, kad nesudarytų įspūdžio, jog čia mažesni reikalai nustel- 
bia didesnius. Pas mus, sakau, to nepadaryta ir gaila, kad nepa- 
daryta. Interpeliacija priimta net pačiam Ministeriui Pirmininkui 
nesant. Paprastai kultūringose valstybėse, parlamento statutu ei- 
nant, pati valdžia turi pasisakyti, ar ji priima interpeliaciją, ar ne. 
Pas mus yra senas statutas, senojo režimo priimtas ir man labai 
gaila, kad jo nenusikratyta, nes šis statutas interpeliacijų priėmi- 
mą ar atmetimą leidžia daryti be valdžios sutikimo ir net žinios. 

Tiek dėl interpeliacijos įnešimo. 

Dabar dėl esmės. Iš esmės mes buvome už interpeliaciją, 
nes iškeltieji joje klausimai yra svarbūs, ir jie reikėjo išaiškinti. Tik 
vėl mes turime labai pasigailėti, kad svarbių dalykų eilėje mes 
negalime pritarti tiems aiškinimams, kuriuos čia iš pono Ministerio 
Pirmininko girdėjome, nes tie kaltinimai, kurie interpeliacijoje iš- 
kelti, vis dėlto lieka neišaiškinti. 

Kas buvo primesta? Buvo primesta eilė dalykų. Pirmiausia, 
prasižengimai prieš įstatymus; tai jau kaltinimas, ne primetimas. 
Kitas primetimas, — kad valdžia netiksliai elgiasi. Jau čia politi- 

kos klausimas: ar gera valdžios vedamoji politika. Atsakomybės 
įstatymų atžvilgiu čia jokios nėra. Diskusija dėl interpeliacijos 
ir atsakymo jai nuėjo be galo plačia plotme. Buvo prieita net 
aukščiausių filosofijos klausimų: istorijos; paminėti Machiavelio 
ir Kromvelio vardai — tik Machiavelis čia buvo truputį pajaunin- 
tas, o Kromvelis pasenintas. Žodžiu, argumentai buvo vartojami 
labai platūs ir šimtmečiais labai lengvai buvo mėtomi. Tas jau 
rodo, kad diskusija nėjo tuo keliu, kuriuo ji turėjo eiti. Kartais man 
besiklausant kai kurių priekaištų, ypač Ambrozaičio, darėsi įspū- 
džio, ar tik nenori jis ginti valdžios. Koks gynimas yra geriausias? 
Ogi nutolti nuo tikrojo klausimo ir paskęsti eilėje kitų, šiuo atvėju 
pasauliožiūros dalykų. Žinoma, pasauliožiūrą kiekvienas gali tu- 
rėti, kokią nori; negalima pasakyti, kad pasauliožiūra būtų prie- 
šinga vienam ar kitam įstatymui; ir įsileisti į pasauliožiūros klau- 
simą, reiškia nueiti nuo tikrojo klausimo. Aš labai džiaugiuosi, 
kad dalinai mano pirmatakūnas, p. Toliušis, grįžo prie tų valdžiai 
pastatytų klausimų; prieš jį prie jų grįžo Karoblis. Aš irgi kalbė- 
siu tik apie interpeliacijos davinius ir valdžios pasiaiškinimus. 
Pirmiausia, mūsų išmanymu, yra prasilenkimo faktų su įstaty- 
mais; ne pačios valdžios, ne Kabineto, kaipo tokio, bet žemesnių 
organų, kuriems Kabinetas turėjo bent priminti šį dalyką, jei ne 
nubausti. Tuo tarpu čia atėjęs Ministeris Pirmininkas mėgimo 
teisinti agentus, kurie nepildė įstatymų. Tai, ką Ministeris Pirmi- 
ninkas čia sakė, ne tik jų neišteisino, bet daugiau abejonių sukė- 
lė: — ar ne daugiau interpeliacijai yra pagrindo, nei gali rodytis. 
Imsime pradžiai asmens laisvę. Interpeliantų buvo iškelti faktai, 
tariant Raseinių įvykiai ir dar keletas kitų faktų, kur, interpelian- 
tų nurodymu, tam tikriems asmenims buvo atimta neteisėtu keliu 
laisvė. Koks yra teisėtas laisvei atimti kelias? Sugavusi žmogų „in 
flagranti“, policija gali jį suimti, arba — antras būdas — teismo 
organai: tardytojų nutarimas žmogų suimti. Ministeris Pirminin- 
kas čia ėmės šiek tiek naujos teorijos. Jis cituodamas Baudžiamojo 
Proceso 257 straipsnį, nurodė, kad ne tik tais dviem atvėjais ga- 
limas suėmimas, bet esą ir kitais atvėjais laisvė galinti būti suvar- 
žyta. Aš jokiu būdu negalėčiau sutikti su tokia Ministerio Pirmi- 
ninko jurisprudencija, nes 257 straipsnis nieko neduoda naujo 
prieš interpeliantų iškeltus dėsnius. Tas straipsnis kaip tik duoda 

nusakymą sąvokos: kas yra in flagranti. Vadinas, 257 straipsnis 
neneigia to, ką interpeliantai iškėlė, būtent, kad asmens laisvė 
atimti leista tik dviem atsitikimais: ar nusikalstamą darbą beda- 
rant, ar prokuratūros įsakymu. Kaip valdžia aiškina interpeliacijos 
faktus? Rugsėjo mėn. 5 dieną Raseiniuose įvyko ekscesai. Tą pa- 
čią dieną, vadinas rugsėjo mėn. 5 dieną, kaltininkai buvo suimti. 
Mes nežinome, kas ten ištikro buvo, taigi gal formaliai policija 
tą pačią dieną turėjo teisės suimti triukšmadarius. Bet kas toliau 
įvyko, pasak p. Ministerio Pirmininko? Jis pasakė, kad byla nuo 
rugsėjo mėnesio 9 dienos yra apygardos teismo tardytojo žinioj, 
Vadinasi, nusikaltėliai suimti 5 rugsėjo, o 9 rugsėjo atiduota jų by- 
la tardytojui. Kas žino aritmetiką tas suskaitys, kad jie išlaikyti su- 
imti keturias dienas, o ką gi sako mūsų Konstitucija? Ji šiek tiek 
padaugina rusų laikais duotą teisę atimti Žmogui laisvę; rusų įsta- 
tymais galima buvo išlaikyti suimtasai nepatiekus kaltinimo 24 
valandas. Mūsų Konstitucija tą terminą pailgina iki 48 valandų. 
Taip, dvi paras galėjo laikyti policija suimtuosius, bet jei suėmė 
5 rugsėjo, tai jau 7 turėjo būti tardytojo pareikštas koks nors kal- 
tinimas ir jau, kaipo kaltinimo priemonė, paliktas areštas. Vadi- 
nasi, dvi dienas policija laikė suimtuosius prieš Konstituciją. Tą 
pripažino pats Ministeris Pirmininkas. Bet kokia tada išvada? 
Jeigu tokį faktą pripažino pats Ministeris Pirmininkas, tai aš ma- 
niau, kad jis, nesiteisindamas, pasakys: aš subariau tuos žmones, 
kurie taip pasielgė. Iš tikrųjų gi jis pasakė, kad policija visai tvar- 
koj ir kad ji padarė taip, kaip įstatymai liepia. Gal Ministeriui 
Pirmininkui atrodo mažmožis, kad porą dienų suimtieji buvo iš- 
laikyti neteisėtai kalėjime; bet jei kalbėti apie įstatymus, tai ten 
mažmožių būti negali. Jeigu jis pripažįsta, kad policija laikė dau- 
giau, negu įstatymai leidžia, tai tuo pačiu konstatuoja atėmimą 
žmogui laisvės, kurią Konstitucija laiduoja. 

"Toks pat laisvės atėmimas buvo interpeliantų iškeltas ir dėl 
kitų, policijos įsakymu suimtųjų prokuratoriui išsiųstųjų. Čia Mi- 
nisteris Pirmininkas pasakė žodis žodin: „Rugsėjo 4 dieną Kauno 
miesto policijos vadas gavo iš policijos viršininko“, aš tą pabrėžiu, 
„parėdymą suimti Norvaišą, Garfeldą ir kitus ir tuojau juos per- 
duoti Panevėžio apygardos teismo Valstybės Cynėjui. Sulaikyti 
jie buvo rugsėjo 5 dieną ir tą pačią dieną raštu Nr. 5097, pašto 

kv. Nr. byla išsiųsta Panevėžio Apygardos teismo Valstybės Gy- 
nėjo žinion“. Vadinasi, ne prokuratūra ieško žmogaus, o policijos 
viršininkas. Bet jei ieško viršininkas, tai jau negali būti vietos „in 
flagranti“ ir tada tik prokuratūra, o ne kas kitas galėjo duoti įsa- 
kymą policijai suimti ir jai pristatyti. Prokuratūrai, o ne policijos 
viršininkui ta teisė priklauso. Ministeris Pirmininkas kalbėjo apie 
pašto kvito numerį, kuriuo byla buvo išsiųsta Panevėžio Apygar- 
dos teismo Valstybės Gynėjui, bet ar tie suimtieji irgi buvo pridė- 
ti prie bylos ir pasiųsti bagažu, apie tai nieko nepasakė. Todėl 
interpeliacijos kaltinimai lieka nesugriauti. Atrodo tik, kad čia 
kažin kaip norima pažiūrėti į visa tai minkščiau, norima lyg ap- 
temdinti, kad negalima būtų pastebėti tam tikrų dėmių. Vis dėl- 
to aišku, kad žmonės buvo laikyti prieš įstatymą ir čia pašto kvi- 
tai nieko nepaaiškina. 

Turiu dar pridėti kitą motyvą. Ministeris Pirmininkas savo 
atsakyme yra pasakęs, kad Raseiniuose buvę sulaikyti chuliganai, 
o kiti suimtieji, girdi, žvalgybos agentai. Išeina, kad tie žmonės 
ir tie agentai yra laikomi šalia įstatymų, kad jų įstatymai nesaugo- 
ja ir todėl galima pavadinti juos ir vienu ir kitu terminu. Aš turiu 
pasakyti, kad įstatymai nežino tokio pavadinimo kaip chuliganas, 
ir jeigu valdžios atstovas pasako, kad vienas, ar kitas Lietuvos 
pilietis yra chuliganas, kurio įstatymai, matyt, nesaugoja, tai tuo 
vėl įvedamas yra nesveikas principas. Mes, Tautininkai, stovė- 
jome visada už lygų visiems įstatymą. Jeigu žmogus padarė nusi- 
kalstamą darbą, bet nėra teismo nuteistas, jis nėra dar prasikal- 
tėlis ir juo labiau negalima sakyti, kad jis chuliganas. Vistiek, ko- 
kia bebūtų moralė vertė to žmogaus gyvenime, — įstatymas jam 
turi būti pritaikintas taip, kaip jis yra taikomas kiekvienam kitam 
piliečiui. Gi valdžios pasiteisinimu lyg norima padaryti kažkoks 
įstatymų nepildymo suminkštinimas: girdi, didelio čia daikto, 
kad pora dienų ilgiau palaikyta kalėjime žmogysta: juk jis chuli- 
ganas, jį galima ir be įstatymų laikyti. Tokia mūsų vyriausybės 
praktika mus patenkinti negali, ir aš labai gailiuos, kad valdžios 
atstovai, nuėję tokiu keliu, ėmėsi dar aiškinti; jokia kita valdžia 
kultūringuose kraštuose to nebūtų ėmusis. Taigi Ministerio Pir- 
mininko paaiškinimas mane nepatenkina, Man atrodo, kad čia 
yra gal vienintėlis dalykas iš visos interpeliacijos, kuris įrodo 

vyriausybės organų nusižengimą Lietuvos įstatymams. 

Nusižengė įstatymams, ne tiek kabinetas, kiek valdžios agen- 
tai, kurie tai darė. Bet kas iš to? Kabineto buvo pareiga tą klaidą 
atitaisyti, tinkamai reaguoti ir nusikaltėlius šaukti tieson ar 
bent sudrausti. Valdžia, to nepadariusi, kaip tik ragina nesiskai- 
tyti su įstatymais, 

Kalbant toliau dėl interpeliacijoj minimų prasižengimų su 
įstatymais, tenka sustoti ties klausimu apie išsiuntimo tėvo Sued- 
hofo ir ties streikų klausimu. Čia aš atsakyčiau greičiau neigiamai: 
su įstatymais vargu bau prasilenkta. Sakysime, mūsų įstatymai, 
kalbėdami apie apsigyvenimą svetimšalių Lietuvoj, leidžia Vidaus 
Reikalų Ministerijai savo nuožiūra vienam duoti teisę apsigyven- 
ti — kitam ne. Ir jeigu tokia teisė yra duota Vidaus Reikalų Mi- 
nisteriui, tai žinoma, negalima kalbėti apie laužymą kokio nors 
įstatymo. Galima daryti jam priekaištų politinio pobūdžio: ar 
gerai jis pasielgė ar ne, bet įstatymų atžvilgiu mes nieko negali- 
me jam primesti. 

Taip pat su streikų klausimu. Streikų klausimas sukėlė čia 
akademiškų ginčų, kuriais norėčiau kalbėti. Streikų klausimą ne- 
reikia abstraktiškai imti. Ar mūsų įstatymai streikus leidžia, ar ne. 
Šiuo klausimu ginčų kilo tarp atstovų Karoblio ir Toliušio. Atst. 
Karoblis įrodinėjo, kad įstatymais streikai uždrausti, motyvuoda- 
mas, kad Baudžiamojo Statuto 367 straipsnis nebuvo išbrauktas 
statutą priimant. O Toliušis įrodinėjo, kad streikas yra politinė 
Žmogaus teisė, kuri Konstitucijos yra garantuota. Konstitucija sako, 
kad buvusieji rusų įstatymai teturi tik tiek galios, kiek jie neprieš- 
tarauja Konstitucijai. Taigi sūsitiko du aiškinimai: vienas raidės, 
o antras dvasios. Bet jau iš evangelijos yra žinoma, kad raidė už- 
muša dvasią. Šiuo atvėju dvasios laikosi p. Toliušis. Negali būti 
dviejų nuomonių: Lietuvos įstatymai duoda pilną teisę streikuoti. 
Ir Ministeris Pirmininkas teisingai yra pasakęs, kad Baudžiamojo 
Statuto 367 str. Lietuvoj neveikia. Aš pasakyčiau: netiktai nevei- 
kia, bet ir negali veikti. Toliušis įrodinėjo, iš kur ir kaip kyla 
streikai. Aš turiu pabrėžti vieną dalyką; peržiūrėję kitų kraštų 
konstitucijas, niekur nerandame pasakyta, kad streikai yra leidžia- 
mi arba kad jie teisėti. Bet kiekvienas ten supranta, kad streikas 
yra viešosios teisės pripažintas ir apsaugotas. Taigi, teisės žvilgs- 

niu viskas yra tvarkoj: streikai gali būti. Bet čia reikia atsižvelgti 
į kitą dalyką: kokia yra streikų teisė kitur ir kokia ji pas mus, ir 
reikia pažiūrėti į Vidaus Reikalų Ministerio aplinkraštį, apie kurį 
čia buvo daug kalbėta. Jeigu yra darbininkų streikas viešosios tei- 
sės pripažintas, tai yra kapitalistui lokauto teisė. Taip esant vyriau- 
sybė teturi vieną pareigą: žiūrėti, kad rungtynės tarp darbo ir ka- 
pitalo būtų ramios ir neardytų viešosios tvarkos. Niekas, žinoma, 
negali prikibti, jeigu kapitalistas naudojasi savo teise ir šalina 
streikavusius darbininkus. Kaip tik kalbėdamas apie tai, Toliušis 
iškėlė klausimą, ar nebuvo favorizuojama viena pusė, tariant dar- 
bininkai prieš darbdavius. Interpeliantai pabrėžė, kad savininkui 
nebuvo leista pasinaudoti jo nuosavybės teise. Aiškus dalykas, kad 
mūsų ir viso pasaulio įstatymais, kiekvienas daiktas, kuris yra pra- 
monės įmonėje, kiekvienu metu gali būti iš savininko dirbtuvės 
išvežtas, parduotas, sunaikintas ir t. t. Žodžiu, savininkas gali 
pasielgti taip, kaip jam patinka. Naujų laikų įstatymai šiuo atvėju 
eina susiaurinimo keliu. Bet pas mus to susiaurinimo nėra. Savi- 
ninkas turi pilną teisę su savo nuosavybe pasielgti taip, kaip jam 
patinka. Ir negalima pavadinti provokacija, jeigu savininkas mai- 
šą miltų išvežė iš malūno ar kaip kitaip su juo pasielgia. Niekas 
jam negali prikišti, kad jis čia prasižengė. 

Šiuo žvilgsniu imant cirkuliarą, galima klausti, ar jis, einant 
įstatymais, yra priešingas šiems dėsniams, ar ne? Čia aš negalė- 
čiau pritart draugui Toliušiui, ir štai kodėl. Imkim patį darbo 
įstatymą. Citavo kai kuriuos to įstatymo paragrafus Ministeris 
Pirmininkas savo atsakyme, bet jeigu paimsim visą įstatymą nuo 
pradžios iki galo, tai pamatysim,.kokias teises jis suteikia darbo 
inspektoriams. Vienintėlė teisė, kuri yra pripažinta darbo inspek- 
toriui, tai priežiūra sanitarijos bei higienos; darbo inspektorius 
gali ateiti į dirbtuvę ir, jeigu randa netvarką, gali sustatyti proto- 
kolą. Protokolą jis turi pasiųsti teisman, bet kai kada jam yra duo- 
ta teisė už tam tikrus prasižengimus bausti pinigiškai. Žinoma, 
iki tam tikros sumos. Bet kokias jis turi teises streikui iškilus? Vie- 
na neabejotina teisė jam yra pripažinta: įregistruoti trečiųjų užra- 
šus. Mūsų veikiančiais įstatymais, trečiųjų teismo užrašai yra da- 
romi pas taikos teisėją. (Civ. Proc. 1370 - 71). Trečiųjų teismas pra- 
sideda tuo, kad abi pusės ateina pas taikos teisėją ir daro užrašus. 

Tuose užrašuose yra surašoma ginčo objektas, kam pavestas gin- 
čas išspręsti, pasižadėjimai, kaip bus pasielgta, kol bus įvykęs 
sprendimas ir t.t. Tai tokią tvarką nustato civilinis procesas. 

Gi naujas darbo apsaugos įstatymas leidžią tokius trečiųjų 
užrašus daryti ir darbo inspektoriui. O daugiau ką jis gali daryti? 
Čia jo oficialinė rolė baigiasi. Toliau prasideda neoficialinė. Įsta- 
tyme pasakyta, kad jis tarpininkauja. Juridinio termino : „tarpi- 
ninkauti“ — nėra, Tai yra diplomatinis terminas. Jeigu du žmonės 
nenori kalbėti, tai galima paimti juos ir suvesti, arba užeiti pas 
vieną, sužinoti, ko jis nori ir paskui kitam pranešti, ir kada tas 
bus žinoma, mėginti juos sutaikinti. Vadinasi, praktinis taikymas, 
ne juridinis. Be nurodytų pareigų ir teisių, darbo inspektorius jo- 
kių kitų neturi: Aš jokiu būdu negalėčiau sutikti su Ministeriu Pir- 
mininku, kad jeigu darbo inspektorius pradėjo tarpininkauti, tai 
jau nuosavybės teisė yra aprėžta! Ne, nė kiek ji neaprėžta. Ji bus 
aprėžta tik tada, kada bus trečiųjų užrašas padarytas. Bet jeigu 
trečiųjų užrašo nėra, tai negalima sakyti, kad „tarpininkavimas 
varžo savininką“. Čia Ministeris Pirmininkas išplėtojo naują ju- 
risprudenciją, kad darbo inspektoriaus tarpininkavimas tarp strei- 
kuojančių ir darbdavių jau suvaržo darbdavių teises. Tokia juris- 
prudencija negali būti priimta, kaipo priešinga įstatymams. Bet 
ar tame cirkuliare yra panašių griežtų įsakymų? Tokių griežtų 
įsakymų jame nėra, Ir, man rodos, kad paprastai, jeigu kyla kok- 
sai neaiškumas, nesusipratimas, tai nereikia laukti, kol ateis inter- 
peliacija. Jeigu būna kokie nesusipratimai, tai nevisados yra ki- 
tas kaltas, — tas, kas nesupranta. Jeigu visuomenė suprato tokį 
cirkuliarą, kaip suvaržymą, tai valdžia negali sakyti, kad visuome- 
nė kvaila, taip jį suprasdama, Aš būčiau sveikinęs Ministerį Pir- 
mininką, jeigu jisai būtų pasakęs; valdžia tuojau atsiima savo aiš- 
kinimą, kuris sukelia nesusipratimų. Žodį čia reikia pavartoti minkš- 
čiausį — nesusipratimas. Jeigu visuomenė taip supranta, tai ji ne- 
kalta. Aš irgi taip buvau supratęs, bet dabar man aiškina, kad aš 
buvau suklydęs. Aš galiu sutikti, kad aš klydau, bet reikia tada 
duoti autentiški paaiškinimai: kas yra pasakyta cirkuliare. Nors 
cirkuliare didelio kriminalo aš nematau, bet jisai visur sudarė to- 
kio įspūdžio, kad tai yra įsikišimas į nuosavybės teises ir favoriza- 
vimas streikuojantiems kitos pusės naudai. Man rodos, kad darbo 

inspektoriai irgi kitaip negalėjo cirkuliaro suprati. Imkime gyvą 
žmonių psichologiją. Man vieną kartą atst. Plečkaitis papasakojo 
tokį atsitikimą, kad per vieną socialdemokratų mitingą atėjo po- 
licistas ir pasakė: jis esąs sustatęs protokolą už tai, kad ten blogai 
kalbėjęs apie socialdemokratus. Ir tuomet p. Plečkaitis pasakė, 
kad gali blogai kalbėti apie socialdemokratus, kad už tai negali 
būti sustatytas protokolas, tai policistas akis išpūtęs. Štai kokia 
valdininkų psichologija. Šitą psichologiją kiekviena valdžia turi 
žinoti. Reikia skaitytis su tuo, kad jeigu bus duotas iš viršūnės ne- 
aiškus įsakymas, tai apačioje jis bus suprastas taip, kaip tų valdi- 
ninkų išmanymu gali būti naudinga tiems, kurie leidžia įsakymus. 
Kadangi Vidaus Reikalų Ministeris yra socialdemokratas, tai jo 
aplinkraštį aiškins taip, kaip socialdemokratams bus naudinga. 
Toliau tenka kalbėti jau ne apie įstatymus, o apie kalbamųjų 
priemonių tikslumą. Dėl jėzuitų, įstatymo atžvilgiu viskas tvarko- 
je, bet politiniu atžvilgiu išsiuntimas yra labai nevykęs. Koks val- 
džios aiškinimasis? Ji sako, kad jėzuitas prigavęs valdžią. Jis krei- 
pęsis į konsulą dėl vizos; konsulas davęs jam vizą, bet be teisės 
prailginti, o paskui atėjęs prašyti leidimo apsigyventi Lietuvoje. 
Aš nelaukiau iš valdžios tokių argumentų, iš kurių aiškėja, kad 
konsulas yra aukštesnis už Ministerių Kabinetą. Konsulas davė vi- 
zą be teisės prailginti, taigi Ministerių Kabinetas negali prailginti. 
Jeigu pas mane būtų koks valdžios agentas, kuris uždėtų ant vi- 
zos rezoliuciją: „be teisės prailginti“, tai ryto metą tokiam valdi- 
ninkui būtų buvę priminta: pasimokink eiti savo pareigų; be to, 
tarnyba jam nebūtų buvusi pailginta. Taigi išsiuntimas iš Lietu- 
vos jėzuito Suedhofo mūsų valdžiai garbės nesudaro. (Atst. Pu- 
rėnienė, iš vietos: Visus reikia į vieną vagoną susodinti). Gal būt, 
kad visus reikia į vieną vagoną susodinti, ir gal būt reikia visus 
ant vieno laužo sudeginti; tokia politika taip pat gali būti, bet 
čia, sakau, ne įstatymų klausimas, o išmintingumo. Aš pasakysiu, 
kad su tokiais dalykais reikia atsargiau elgtis. Buvo atsitikimas 
prieš karą Maskvoje, kada vyskupas Denisevičius buvo pašalintas 
už paskyrimą jėzuito. Viercinskio Maskvos šv. Povilo bažnyčios 
klebonu. Bet jėzuitas buvo paskirtas ne Denisevičiaus, o Stolypi- 
no parėdymu. Kodėl? Gi todėl, kad grafas Purfales, vokiečių am- 
basadorius, atvažiavo pas jį ir prašė, kad jėzuitas būtų paskir- 

tas klebonu. Jeigu Stolypinas, kurs kratė visą Rusiją, prašė jėzuitą 
skirti klebonu, tai reikia apic faktą pagalvoti, Jeigu Požela neleis- 
tų gyventi Lietuvoje jėzuitui chorvatui ar portugalui, tai pasaky- 
čiau, kad apie tai nebūtų kalbos politikos atžvilgiu. Bet išsiųstas 
jėzuitas atvažiavo su vokiečių pasu. Nemanykit, kad vokiečiai 
žiūri į jėzuitus, kaipo į paskutinius Žmones; vokiečių žvilgsniu, 
jėzuitas yra asmuo vokiečių kultūrai platinti ir palaikyti. Ir pa- 
žiūrėkit, kaip vokiečiai moka branginti savo misionierius; kada ki- 
ti išsižada savo misionierių, vokiečiai stengiasi jiems padėti ir net 
savo universitetuose misionarijos katedras steigia. Ir tokį dalyką 
palaiko vokiečių socialdemokratai, nes tokios katedros yra politi- 
nis faktorius. Ką gi mes išsiunčiame iš Lietuvos? Ne jėzuitą, bet 
vokietį, — žmogų su vokišku pasu. Turime žiūrėti, kas bus toliau. 
Mes žinome, kad 19 metais buvo labai narsus daktaras Draugelis; 
jis buvo Vidaus Reikalų Ministerių; jis taip pat vieną kitą išsiun- 
tė be jokios atodairos, Ir prie ko priėjom? Vokiečiai pasakė: gerai, 
jūs išsiunčiat mūsiškius, mes išsiųsim jūsiškius, ar tai bus gerai?.. 
Galų gale privertė visus įsakymus, kurie buvo apie išsiuntimą, at- 
siimti atgal. Vokiečiai ir dabar žiūri ne kitaip. Vokietijos paval- 
dinys išsiunčiamas: vokiečiai jį užstos. Vadinas, čia prisideda tarp- 
tautinės politikos momentas. (Atst. Purienė, iš vietos: Čia jau jė- 
zuitiškas aiškinimas). — Aš klausau visų aiškinimų, kurie sutinka 
su logika, visus pripažįstu, o specialės logikos — jėzuitų ar kito- 
kios — nerandu. .. Kitas politikos mementas — vidujis. Pas mus 
išleistas svetimtaučiams Lietuvoje gyventi įstatymas; aš visada į tą 
įstatymą žiūrėjau kaipo į šaltinį. .. kai kam pralobti. Ir tikrai, iš to 
įstatymo atsirado ne maža namelių. Įstatymas toks, kad galima duo- 
ti leidimas apsigyventi, galima ir neduoti. Žinoma, įtikinsi — 
duosiu leidimą, neįtikinsi — neduosiu. O kaip įtikinti? — Argumen- 
tų reikia ieškoti kišenėje. . .Jų ir ieškojo kišenėje. Aš maniau, kad 
naujoji valdžia visai panaikins tą įstatymą. Sakysim, vokiečių kons- 
titucijoje aiškiai įrašyta, kad tarptautinės teisės dėsniai yra laikomi 
vokiečių viešosios teisės dėsniais. Mes žinome, kad rusų caro vals- 
tybėje buvo „čerta osiedlosti“. Kas gyveno Rusijoje, o ypatingai 
žydai, gerai žino, kiek kainavo apeiti šitą „čertu osiedlosti“. Toks 
įstatymas, kuris veikia Lietuvoje svetimšaliams, kaip tikir yra „čerta 
osiedlosti“ svetimšaliams. Aš turėjau tam tikrą nuomonę apie bu- 

vusią valdžią ir nieko nepasakiau, bet kada nauja valdžia ateina ir 
sako, kad tai padaryta einant įstatymu, kurį tik caro rėžimas tega- 
lėjo vartoti, tai man rodos, (Atst. Purėnienė, iš vietos: Tas labai 
gerai). . . Argi tikslas pateisina priemones, tamstos nuomone? (Atst. 
Purėnienė, iš vietos: Jie nuodija). — Ką gi jie daro? Ar sprogstamą- 
ją medžiagą gamina? Ar proklamacijas skleidžia? — Jaunimą švie- 
čia! Aš visai suprantu tai, ką Purėnienė sako, kalbėdama apie nuo- 
dus. Vokietis jėzuitas norėjo mokyti ir šviesti mūsų jaunimą tiky- 
binėj dvasioje ir tas rodosi socialdemokratams nuodai. Taigi sa- 
kau, galima sakyti, kad tikybinis auklėjimas yra netikęs, kad jis yra 
nuodingas daiktas, kuris reikia kuo greičiausia išveisti. Bet jeigu 
tamstos norite, kad vieton tikybos atsirastų bedievybė, tai turite 
pripažinti ir reakcijai teisę prieš tai, nes yra ir kita visuomenės ir 
tai dar gausingesnė pusė, kuri randa, kad jėzuito išsiuntimas, jei- 
gu jau nėra įstatymų laužymas, tai bent yra tikybinių reikalų užga- 
vimas. (Dešinėj pritarimas). Todėl čia reikėtų iš tos pusės žiūrėti, 
o ne iš kitos. Tiesa, mes negalime sakyti, kad čia persekiojami jė- 
zuitai ar kas kitas. Persekiojančių įstatymų nėra išleista, aš visiškai 
su tuo sutinku, bet vis dėlto imamasi priemonių tam, kad priešti- 
kybinė srovė nustelbtų religinę. Tas yra nesveika. Nors teisę ne- 
įsileisti, kas Vidaus Reikalų Ministeriui nepatinka, aš pripažįstu, 
bet nenorėčiau, kad kas nors naudotųsi tokia teise. Aš norėčiau, 
kad Lietuvoje ramiai gyventų ir socialdemokratas ir jėzuitas. Ki- 
tuose kraštuose aš tokį sugyvenimą mačiau; blogų padarinių iš to 
jokių nebuvo ir nebus. Kas daugiau užgauna kataliko tikybinius 
jausmus, tai nelygybė. Eina gandai, kad ir keletas pastorių nužiū- 
rėta išsiųsti iš Lietuvos. Sakoma, kad pastoriai vis dėlto nebūsią 
išsiųsti. Girdi, dabar koalicijoj yra klaipėdiečiai, jie yra protesto- 
nai, ir pastorius užstosią. Vadinasi, jei yra kam užstoti, tai gali pa- 
silikti, o jei nėra kam užstoti, tai galima išsiųsti. Aš nesiimu atsako- 
mybės, kiek tos kalbos yra teisingos, bet girdėjau ne kartą. 

Lieka kunigams algų klausimas. Aš jau tuo klausimu plačiai 
pasisakiau pavasario sesijoj ir dabar, kalbant antru kart, reikėtų 
pakartoti, o kartoti tuos pačius dalykus aš nenoriu. 

Keletą žodžių dar dėl paskutinio klausimo, būtent — kuriais 
keliais einame ekonomikoje. Vieni įkalbinėja, kad mes einam ge- 
rais keliais, kiti — kad blogais. Man rodos, kad nelabai gerais, 

Tiesa, aš žinau visų pasaulio opozicijų ūpą ir turiu pasakyti, kad 
pasiklausius opozicijos, rodosi, kad taip yra bloga, jog net pasaulis 
turės griūti. Ant rytojaus, kaip padėtis pasikeičia, irgi ta pati dai- 
na: vakar buvo gerai, o šiandien tai tikrai pasaulis grius. Yra ir 
pas mus to opozicijos ūpo pakankamai, bet reikia labiau atsidėjus 
prisižiūrėti streikų bangai ir profsojuzų veikimui. Reikia paklausti, 
ar jie mūsų gyvenimą gerina ar ne. Streikų teisė yra pripažinta; dėl 
darbininkų vargų irgi dviejų nuomonių nebus. Čia socialdemokratų 
frakcijos kalbėtojas paskaitė mums ištisą eilę vargų, kuriuos ken- 
čia darbininkai, bet ta litanija galima būtų dar pailginti. Man ro- 
dos, kad čia visai ne valdžios, ne režimo ypatybė, kad pernai 
streikų buvo mažiau, o šiemet daugiau ir ne socialdemokratų agi- 
tacija ar bet kokia agitacija tam kalta. Yra ekonominių priežasčių. . . 
Ekonominė padėtis eina nuolat blogyn. Žmonės nuo Mariampolės 
pasakoja, kad ūkininkai žada netolimoj ateity siųsti delegaciją į 
valdžią, kad jie irgi norį streikuoti (Iš sd.: kaip jie streikuos. Jie ne- 
gali streikuoti). Sako, nustosim vežti produktus į rinką ir badu 
miestą paimsime. Aš sakau, kad tas ūpas pagauna ir platesnes mi- 
nias. Faktas yra, kad daugybė žmonių šiandien su mielu noru kal- 
ba apie streiką, tik vėl nesakau, kad jie būtų organizuojami vienos 
ar kitos partijos. Lygiai taip pat ir dėl darbininkų: kas jiems įkal- 
bės, kad reikalinga streikuoti. Mintis kyla iš blogos padėties. 
Man rodos, kad Seime negali būti dviejų nuomonių apie tai, kad 
darbininkų padėtis yra sunki. Ir ta padėtis eina nuolat sunkyn ir 
jeigu čia kalbama apie važiavimą į Braziliją, tai žmonės važiuoja 
ne dėl to, kad jiems čia gera būtų gyventi, bet dėl to, kad vargas 
ir badas juos verčia bėgti. 

Šiuo klausimu Kabinetas sako: kaip nestreikuos darbininkai, 
kad gauna 80 litų mėnesiui, o vidutiniškas žmogaus pragyvenimas 
siekia 110 litų. Bet aš paklauščiau: o valdininkas, kuris gauna irgi 
150 litų ir tai su visa šeimyna? Juk čia irgi skurdas. Skursta ne vie- 
ni darbininkai. Bet kai dėl skurdo, aš niekuomet nestatau klausimo, 
kam pripažinti skurdo konkurse pirmenybė. Visas klausimas, 
kokiu keliu mes iš jo išeisim (Ambrazaitis, iš vietos: teroru). .. 
Ne, aš nepasakysiu, kad jis būtų Lietuvoje. Galima galbėti apie 
Darbo Federacijos priespaudą, apie socialdemokratų priespaudą, 
bet +eroro, kaip jis visų suprantamas, pas mus nėra. Bet kokia gi 

išeitis? Reikia pasakyti, kad ir šiuo klausimu buvo pareikšta gana 
primityvi psichologija. Sako, darbdaviai ir kapitalas nenori mo- 
kėti ir dėl to darbininkai kenčia. Kai kas net mano, kad tas kapita- 
las eina į Palestiną ir Palestiną kolonizuoja (Iš vietų: tiesa, tiesa). 
Bet man rodos Seime taip kalbėti negalima; gal kur nors mitinge 
ir pritiktų, bet Seimas nėra mitingas. Jeigu pažiūrėsime mūsų tur- 
to šaltinius, tai ką pamatysim? Pažvelgę į mūsų bankus, mes matom 
bankrotus; pažiūrėję į įmones, — matom, kad jos visos sėdi pas- 
kendusios iki kaklo skolose. Tad klausimas, ar tie streikai ir visokie 
reikalavimai ką nors padės skurdui prašalinti? Jeigu žmogus negali 
mokėti daugiau, ar padės ką streikas ar ne? Aš manau, kad tik pablo- 
gins padėtį, o ne padės. Aš manau, kad tokie metodai gali užmuš- 
ti paskutinę pramonę ir kada viskas išnyks ir pasidarys lygybė 
Afrikos tyrumuose, visi turės lygių teisių. .. badauti ir badu mir- 
ti. Tuo atveju ir tas kelias, kuriuo mes einame, prie gero mus ne- 
atves. Aš nekaltinu darbininko: jam sunku gyventi ir jis gali paklau- 
syti bet kurio agitatoriaus, o gal ir visiškai be agitacijos griebtis 
streiko. Jis galvoja taip: socialdemokratai dabar yra valdžioj, ži- 
noma, streikuosiu; socialdemokratai palaikys ir man turės darbda- 
vys pridėti. Bet mes negalime taip galvoti; mes turime žinoti kraš- 
to padėtį ir pasakyti darbininkui: brolau, tuo būdu nepagelbėsi 
sau, tuo keliu padėtį dar pabloginsi. Iš kitos pusės, kalbėdami apie 
pablogėjusią ekonominę padėtį, negalima pasakyti, kad ji šiais 
metais yra susidariusi. Ekonominė padėtis susidaro iš lėto ir čia 
praeitis smarkiai mums keršija už žemės reformų vedimą, griau- 
nant gamybą. Sunkiai padėčiai pagerinti tėra tik vienas kelias — 
gamybos kėlimas. Šia linkme reikėtų ir eiti. 
Tai mūsų, Tautininkų, gilus įsitikinimas. 


(Lietuvis, 1926 m. spalio mėn. 28 d., Nr. 43; psl. 4 - 9) 

Prof. A. Voldemaras 


VALDŽIA PRIEŠ ĮSTATYMUS 


Seimo pritarimas valdžios aiškinimams, kurie buvo suteikti 
dėl21 lapkričio įvykių, sudaro didelį įvykį mūsų gimstančios demo- 
kratijos istorijoje. Studentų protesto susirinkimas Liaudies namuose 
lapkričio 21 d., uždraudimas organizuoti protesto eiseną ir muši- 
mai einančių iš susirinkimo studentų ir šiaip jau minios, visa tai 
plačiai žinoma. Tautiškosios Seimo grupės įteikė valdžiai interpe- 
liaciją su dviem pamatiniais klausimais: 1) apie uždraudimo ei- 
senos neteisėtumą ir 2) ištyrus įvykius, apie nubaudimą policijos 
agentų, mušusių studentus ir šiaip jau praeivius. 

Šion interpeliacijon atsakė ministeris - pirmininkas Sleževi- 
čius praėjusį penktadienį. Jis tikino kabineto vardu, kad policijos 
pasielgimas buvęs nustatytas pačios vyriausybės ir esąs visai tei- 
sėtas, nes eisena buvusi uždrausta, policija reikalavusi iš grupių, 
po 8 — 10 žmonių ėjusių, išsiskirstyti. Jiems nepaklausius šio reika- 
lavimo ir pradėjus plūsti bei mušti lazdomis policiją, ji pavartoju- 
si „stekus“, kaip išsitarė p, Sleževičius, kas atitinka lietuviškas 
rykštes. 

Pamatinis tuo būdu klausimas, iš kurio toliau visa išplaukia, 
ar yra Lietuvoje demonstracijos teisė? Ministeris - pirmininkas 
griežtai tvirtino, kad tokios teisės nėra, nes, girdi, jos nežiną mūsų 
įstatymai. Tiesa, to žodžio tikrai nėra įstatymuose. Bet p. Sleže- 
vičius užmiršo, kad eisena - manifestacija tėra politinė teisė reikš- 
ti savo nuomonę. Juk ne tik žodžiu — gyvu ar spausdintu — gali- 
ma reikšti nuomonę, bet ir paveikslu (plakatai, filmos) arba kitu 
kuriuo būdu. Eisena tėra reiškimas dalyvaujančios joje minios nu- 
sistatymo kokiu nors klausimu. Ji artima politiniams susirinkimams, 


661 


bet nesupuola su jais. Susirinkimas ore daromas vienoje vietoje, 
o eisena nuo vienos vietos kiton. Savaime suprantama, kad einant 
kalbų negali būti. Žinoma, manifestantai gali tam tikrose vietose 
sustoti ir klausytis kalbų, tada prie eisenos prisidės viešas ore 
susirinkimas. 

Susirinkimas ore didesnė yra politinė teisė, nei demonstra- 
cija. Todėl nėra reikalo konstitucijoje minėti jos skyrium. Kituose 
kraštuose ši teisė žinoma plačiai, bet jos nerasime įrašytos kons- 
titucijoje ir kartais net jokiame kitame įstatyme. Plačiausiai ji Ži- 
noma Anglijoje, bet jai paremti mes nerastume jokio įstatymo 
(Esmein, Elements de droit constitutionnel 6 ed. 1924 p. 151). 
Taigi negali būti nė mažiausios abejonės, kad eisenos teisė Lietu- 
voje pripažinta, nes mūsų konstitucija pripažįsta politines lais- 
ves. Juk ir streiko teisės nėra konstitucijoje paminėta, o kituose 
įstatymuose jie net baustini. Bet nesenai Seimas pripažino, — ir 
visai teisingai, kad streikų teisė Lietuvoje yra. 

Žinoma, manifestacijos lengvai gali vesti prie rimtos ir vie- 
šosios tvarkos ardymo ir todėl turėtų būti tiksliai sureguliuotos įsta- 
tymu. Iki šiai dienai betgi jokio įstatymo neišleista. Tai valdžios 
apsileidimas, kuris negali duoti jai teisės uždrausti visiškai demons- 
tracijas. Nesant įstatymo, kuris reguliuotų demonstracijas, išvada 
tegali būti viena: jos gali būti organizuojamos taip, kaip kam pa- 
tinka, jeigu jų tikslas nėra priešingas mūsų įstatymams. Prašyti eise- 
nos leidimo iš nieko nereikia, nes tokios įstatymo nėra, o didesnės 
teisės — susirinkimų — vykdymui reikalauja tik pranešimo vietos 
policijai. 

Studentų susirinkimo bei manifestacijos rengėjai iš anksto pra- 
nešė apie tai policijai, vadinasi, uždraudimas buvo visai neteisė- 
tas, o niekas neturi klausyti neteisėtų valdžios organų įsakymų, o 
jeigu jie vartoja prievartą, tai gali jai spirtis ir jėgą atremti jėga. 
Taigi, jeigu demonstracija būtų įvykusi ir kilę būtų susirėmimų su 
policija , tai kalti ir atsakingi už tai butų patys policijos viršininkai. 
Žinoma, tai nenuimtų atsakomybės nuo demonstrantų, jeigu kas 
iš jų neišprovokuotas užsipuolęs būtų ant policijos. Taip stovi tei- 
sės klausimas. 

O kaip su atsakomybe dėl mušimo? Keliama byla per tardyto- 
ją ypatingai svarbioms byloms. .. studentams! Ir 13 iš jų „nu- 


662 


sikaltimas“ kvalifikuotas Baudžiamojo Statuto 129 str. p. 3. Šio 
straipsnio parinkimas rodo, kad p. Sleževičius, nors ir teisingu- 
mo ministeris, taigi ir general - prokuroras, bet silpnokai yra apsi- 
pažinęs su Lietuvos įstatymais. Juk visi šio straipsnio punktai taiko- 
mi už viešą prakalbą, platinimą raštų ir paveikslų, jei tuo būdu kurs- 
toma prie paminėtų ten nusikalstamųjų darbų. Gi iš manifestantų, 
jeigu iš tikrųjų būtų įrodyta, kad demonstracija buvo — studentai 
mitinge nutarė jos nedaryti — niekas nesakė jokios prakalbos, ne- 
dalino jokių raštų ar paveikslų, kaip matyti iš paties ministerio pir- 
mininko atsakymo, tai kokia gi čia kalba gali būti apie 129 str.? 

Tiesa, p. Sleževičius tikina, kad studentai kolioję policiją, 
bet koliojimas — tai įžeidimas pareigas einant numatytas 532 str. 
Bylą už tai gali iškelti ne prokuratūra, o tik įžeistasis. Priminus 
„koliojimą““, reikia pastebėti vienas be galo keistas dalykas. Anot 
p. Sleževičiaus, koliojimo žodžiai tarpu kitų buvę pavartoti: „ko- 
misarų agentai, bolševikų tarnai“. Kaip žinoma, p. Požela, vidaus 
reikalų ministeris, buvo bolševikų komisaras, taigi tarnaujant po- 
licijai jo vadyboje priminta bus šis dalykas šiais „koliojimais“. 
Mes niekados nesmerkėme p. Poželos už jo praeitį, nes žinome, 
koki tada buvo laikai. Bet jeigu p. Sleževičiui rodosi koliojimu 
pats komisaro vardas, tai kaip gi jis kvietė buvusį komisarą savo 
kabinetan? 

O kaip gi yra su policijos atsakomybe? „Jeigu tardymas ne- 
tikėtai parodytų, kad kuris nors policininkų besklaidydamas mi- 
nią pasielgė neteisėtai arba parodė bereikalingą žiaurumą, tai 
toks policininkas atsakys už tai“. Kas tai, įstatymo nežinojimas, 
ar Seimo ir visuomenės klaidinimas? Juk žino kiekvienas studentas 
juristas, kad „kiekvienas kaltinimas, aprėžtas įtariamuoju asmenimi, 
tėra griežtai individualus“. (I. Foinickij. Kurs ugolovnago sudo- 
proizvodstva 4 izd. T. II 1915 psl. 5). Taigi tardymas pradėtas 
prieš 13 studentų nieku būdu negali pavirsti tardymu prieš po- 
licininkus. 

Pagaliau interpeliantai skundė ne vieną kitą policininką, o 
tuos jų viršininkus, kurie įsakymą davė mušti, o juos nuo atsakomy- 
bės p. Sleževičius visai atleido. Pakeliui turime priminti dar ypa- 
tingą p. Sleževičiaus žiaurumo teoriją. Policininkai, anot jo, gali 
atsakyti tik už „bereikalingą žiaurumą“. Vadinasi, yra dvi rūši 

žiaurumo: reikalingas ir bereikalingas; reikalingas žiaurumas ne- 
gali užtraukti atsakomybės, o bereikalingas gali. Paprastai kiekvie- 
nas žiaurumas smerkiamas. Gi mūsų ministeris - pirmininkas pa- 
sirodo ypatingą turįs apie žiaurumą nuomonę. 

Valdžios blokas — jo vardu kalbėjo liaudininkai ir socialde- 
mokratai — ėjo dar toliau už valdžios. Anot p. Plečkaičio, polici- 
ja galinti mušti tuos, kas neklauso teisėtos valdžios. Jis nedarė jo- 
kio skirtumo tarpu teisėtų ir neteisėtų teisėtos valdžios įsakymų. 
Žydai, lenkai ir klaipėdiečiai tylėjo, todėl reikia manyti, kad ir jie 
tos pačios nuomonės, juo labiau, kad balsavo už valdžią. 

Tuo būdu liaudininkų su socialdemokratais valdžia sulaužė 
konstitucijos pripažintas politines laisves ir nerado reikalo nė pra- 
dėti tardymo dėl savo organų pasielgimo, nors jos rankose yra 
skundų iš nukentėjusių. Tautinės mažumos tam pritarė, Valdžia 
turi jų visų pasitikėjimą. Krašte ji nustojo tokio pasitikėjimo, dar- 
gi galima sakyti ir Seime ji neturi daugumo pasitikėjimo. Pati ji 
nestatė pasitikėjimo klausimo, tad susidūrė su juo prieš savo norą. 

D - ras Karvelis įnešė nepasitikėjimo rezoliuciją, už kurią bal- 
sų sudėta 33, o prieš 42, Seimo statute (par. 150) pasakyta, kad 
nepasitikėjimui išreikšti reikia daugiau pusės visų Seimo narių. Da- 
bar jų yra 85, vadinasi, mažiausias nepasitikėjimui skaičius — 43 
balsai. Aiškus dalykas, kad jeigu nepasitikėjimui reikia tiek bal- 
sų, tai nemažiau reikia ir pasitikėjimui. Atmetimas nepasitikėjimo 
formulostėra pasitikėjimo pareiškimas, bet šis pasitikėjimas pareikš- 
tas tik 42 balsais, vadinasi, mažumos; taigi valdžia nebeturi Sei- 
mo pasitikėjimo. Kad šis protavimas atitinka statuto reikalavimą, 
negali būti nė mažiausios abejonės. Tas bus dar aiškiau, jeigu įsi- 
vaizduosime tokį dalyką. Apskaitęs iš anksto balsus — o tai lengva 
buvo numatyti — d -ras Karvelis, sakysime, tegu būtų pakeitęs 
savo formuloje žodį nepasitikėjimą pasitikėjimu. Kas būtų išėję? 
Už pasitikėjimą būtų buvę surinkta tie patys 42 balsai, vadinasi 
mažuma ir prieš 33. Taip išeina iš Seimo statuto. Aš nurodinėjau 
ne kartą iš tribūnos, kad statutas netikęs. Tarp kitų jo blogybių ir 
pasitikėjimo klausimas pastatytas netikusiai. Visuose kraštuose val- 
džia gavusi 42 už save ir 33 prieš, nors absoliutaus daugumo ir 
neturi, būtų laikoma gavus pasitikėjimą. Bet jeigu valdžios daugu- 
mas Seime gyvena su tokiu statutu, tai turėtų jo laikytis. 

Tokia yra juridinė reikšmė to posėdžio, kur pradėta vyriau- 
sybės kova su laisvėmis, Politinė balsavimo reikšmė bus išaiškin- 
ta skyrium. 


(Lietuvis, 1926 m. gruodžio mėn. 9 d., Nr. 49; psl. 4.- 6) 

